
Doamne, lisuse Hristoase, deschide-mi mie ochii 
inimii, ca să ascult cuvântul Tău și să-l înțeleg pe el și 
să fac voia Ta, că străin sunt eu pe pământ. Să nu 
ascunzi de mine poruncile Tale, ci să-mi descoperi 
ochii, ca să văd minunile din Legea Ta Arată-mi mie 
cele nearătate și cele ascunse ale înțelepciunii Tale. 
Spre Tine nădăjduiesc, Doamne, Dumnezeul meu, ca 
să-mi luminezi mintea și gândul cu lumina înțelege- 
rii Tale, ca nu numai să citesc cele scrise, ci să le și 
împlinesc. Ca nu spre osândă să citesc vieţile și 
cuvintele Sfinților, ci spre înnoire și luminare, spre 
sfințire, spre mântuirea sufletului și spre moștenirea 
vieții veșnice. Că Tu ești luminarea celor ce zac 

întru întuneric și de la Tine este toată darea 
cea bună și tot darul cel desăvârșit. 
Slavă Tatălui și Fiului și 
Sfântului Duh. 

EVANGHELIA - VESTEA CEA BUNĂ, 
CUVÂNTUL ȘI LUMINA LUI DUMNEZEU 


„Tu ai cuvintele vieţii celei veșnice” (loan 6, 68) 


Este îndeobște cunoscut că în inima creștinului în care pătrunde 
„Evanghelia lui Dumnezeu” (1 Tesaloniceni 2, 2) ce cuprinde „cuvintele vieții 
celei veșnice” (loan 6, 68), Biserica are acces neîngrădit în Duhul Sfânt și acel 
creștin este „altoit” în trupul lui Hristos. 

Sfântul loan Gură de Aur ne arată că „pretutindeni se vădește că până la 
marginile lumii unde se va răspândi puterea și cunoștința acestor Evanghelii, 
neamul omenesc se va schimba: din sălbatic și aspru, va ajunge blând și 
pașnic”!. Același Sfânt Părinte, făcând elogiul Sfintelor Evanghelii, ne spune 
că Mântuitorul Hristos aduce neamului omenesc două mari bunătăți: una, 
Evanghelia Împărăției, alta, vindecarea tuturor bolilor (păcatului, n.n.Y. 

Cum trebuie să primim Sfintele Evanghelii? 

Pentru primirea cu vrednicie a Evangheliei, inimile celor ce voiesc aceasta 
trebuie pregătite prin lucrare duhovnicească. Sfântul Vasile cel Mare învaţă 
că „după cum cel ce vrea să scrie pe o tăbliță de ceară trebuie să șteargă ce-a 
fost scris mai înainte, tot așa și inima care voiește să primească în chip lămurit 
cuvintele dumnezeiești (ale Evangheliei, n.n.) trebuie curăţită de gândurile 
cele potrivnice”?. 

Sfinţii Părinţi atenționează că Sfintele Evanghelii trebuie trăite în curăția 
inimii, urmând de fapt învăţăturii lui Hristos, după care „cei curaţi cu inima 
vor vedea pe Dumnezeu” (Matei 5, 8). În ele aflăm un autentic mod de viață 
creștină și nu principii de filosofie religioasă. 

Lămurind înţelesul Sfintelor Evanghelii, Părinţii Bisericii vorbesc de 
„înnoirea Duhului Sfânt” (Tit 3, 5). Pentru aceasta, modul de viață evanghelic 
trebuie să fie o participare reală la noutatea adusă de Iisus Hristos în lume 
prin Întruparea Sa și prin toate celelalte acte mântuitoare, cum spune Sfântul 
loan Damaschin. Acesta este de fapt miezul Sfintelor Evanghelii. Lumina lor 
este Hristos, prezent în Biserică „până la sfârșitul veacurilor” (Matei 28, 20). 


' Omilia 10, 3, în PS.B. 23, p. 122. 
 Omilia 32, în PS.B. 23, p. 393. 
1 Omilia la Psalmi, 7, în PS.B. 17, p. 256. 


Sfânta Scriptură în general și Sfintele Evanghelii în special sunt, 
într-adevăr, „mari amfore de inspirație”, cum spunea Sfântul Grigorie de 
Nazianz*, dar ele sunt și trebuie să fie mai ales „calea, adevărul și viața” 
(loan 13, 6) pentru fiecare creștin care se consideră mădular al trupului Bisericii. 
De aceea, împlinirea imperativului „de a propovădui Evanghelia la toată 
făptura” (Marcu 16, 15) trebuie să se înfăptuiască în și prin Biserică — „stâlpul 
și temelia Adevărului” (1 Timotei 3, 15). 

Trăind altfel, unii sunt „purtați încoace și încolo de orice vânt al în- 
vățăturii, prin înșelăciunea oamenilor, prin vicleșugul lor, spre uneltirea 
rătăcirii” (Efeseni 4, 14). 

Din această pricină, retipărirea comentariului la Sfintele Evanghelii este 
un prilej prin care omul credincios „se apropie de Dumnezeu și Dumnezeu 
se va apropia de om” (Iacov 4, 8), în și prin Biserică. 

lată de ce binecuvântăm această apariţie editorială cu încredințarea că în 
lumina adusă de citirea și trăirea Sfintelor Evanghelii, mai mult ca până acum 
„vom umbla cu vrednicie întru Domnul, plăcuţi Lui întru toate, aducând roadă 
în orice lucru bun și sporind în cunoașterea lui Dumnezeu” (Coloseni 1, 10). 


Cu arhierești binecuvântări 
7 Galbehira 


Episcopul Alexandriei și Teleormanului 


* PG 37, col. 1329. 


CUVÂNT CĂTRE FRATELE CITITOR 


În zilele noastre în care suntem bombardaţi cu informaţii, impresii și 
imagini de toate felurile, ne-am obișnuit să trecem foarte ușor pe lângă oameni, 
pe lângă cuvinte, pe lângă tot ceea ce ne înconjoară. Și nici nu este de mirare 
că suntem atât de nesimţitori, deoarece suntem învăluiţi zilnic de structuri 
antropocentrice care ne hrănesc cu acel surogat, numit „mincinoasă biruință 
asupra lumii”. Astăzi putem vedea că viața lăuntrică, cu cât ne este mai 
împământenită, cu atât mai pământesc ne este și graiul, pierzând duhul și 
puterea care îi dă viaţă și îl susține (îl ține Sus). Aceasta este una din pricinile 
pentru care acum trăim o vreme în care dragostea noastră s-a răcit foarte 
mult. Astfel, neputând înțelege drept dragostea lui Hristos, proiectăm asupra 
Mântuitorului propria noastră imagine despre El, iar aceasta fiind izvodită 
dintru neadevăr nu ne poate agonisi decât minciună. Este cu putinţă ca aceasta 
să fie una dintre suferinţele istovitoare ale fiecărei generaţii și ale fiecărui 
creștin în parte. Dar mila lui Dumnezeu este harnică și lucrătoare și fiecare 
dintre noi, mai mult sau mai puțin, am priceput ori am intuit că citirea la 
nivel informaţional nu aduce putinţa înnoirii lăuntrice. 

Topica limbii vechi ne pricinuiește o aparentă îngreuiere la citire, însă celui 
căruia se sârguiește să citească, graiul vechi îi pricinuiește o tainică bucurie, o 
oarecare îndulcire. Iar aceste simțăminte ni se alcătuiesc în suflet din puterea 
duhovnicească a cuvintelor, care nu sunt informaţie stearpă și raționalistă, ci 
sevă lăuntrică, dătătoare de viaţă și lumină. De aceea, graiul vechi și topica sa, 
ne ajută să fim cu luare aminte la cuvinte, să ne apropiem de adâncul lor și să 
ne împărtășim de puterea lor făcătoare de viaţă. Astfel, puţin câte puţin, începem 
să ne îndulcim de miezul cuvintelor și să pricepem că izvodirea acestora s-a 
împărtășit de adierea harului lui Dumnezeu. Din această pricină, Sfinţii sunt 
sfințitori ai cuvintelor și ai graiului fiecărui neam în parte. 

Între cei care au păzit curată și au sfințit limba românească este și Sfântul 
Grigorie Dascălul, cel care împreună cu Cuviosul Gherontie a tălmăcit din 
greacă Tâlcuirea celor patru Evanghelii a Sfântului Teofilact, Arhiepiscopul 
Ohridei și Bulgariei. Tălmăcirile și cuvântul acestor Cuvioși ne stau drept 
mărturie nemincinoasă. 

Pentru a adeveri, măcar și foarte puţin, puterea unor cuvinte întrebuințate 
în tălmăcirea Tâlcuirii, vom aduce în mijloc câteva graiuri și înţelesul lor, atât 
cât ne-a fost nouă cu putință să-l pătrundem. 


Pentru cuvântul gând avem în Tâlcuire aceste variante: cuget, socoteală, 
socotință, sfat. Ca rădăcină, cuvântul gând are ungurescul gond, cuget are la 
temelie verbul latin cogitare, iar socoteală și socotință au la bază latinescul 
succutere. Cuvântul sfat are ca temei slavonescul svetu, grai care în slavonă a 
odrăslit și denumirea dată sfinților, aceea de sviatiteli. La noi cuvântul sfat 
este înțeles astăzi cu prisosinţă ca îndemn, îndrumare, învățătură, povață, dăscălie, 
sfătuire, învoială, consimţire. Ca vorbitori de limbă română știm cu toții cât de 
puţin se folosește azi sfatul și sfătuirea. Lucrul cel mai important este că până 
acum noima cuvântului sfat implică cel puţin două persoane: cel care dă sfatul 
ori sfătuiește și cel care primește sfatul, ori e împreună-sfătuitor. Numirea de 
sfat dată pentru gând este una care e izvodită întru inimile celor care își trăiau 
gândurile ca niște sfaturi cu aproapele, în înţelesul că știau că gândul unui 
singur om este o biruință sau o cădere pentru întreaga fire omenească, din 
pricină că noi toți suntem un singur Om, o singură fire. Așadar, cei care au 
păzit și au rodit dragostea pentru aproapele întru sfaturile lor, cu dreptate 
sunt numiţi luminoși, frumoși și sfinţi, adică sviatiteli, pentru că nimic nu 
este mai frumos și mai bun decât să se sălășluiască fraţii întru unire — după 
cum spune Proorocul David (Psalm 132, 1). 

Pe același David îl pomenește Mântuitorul înaintea fariseilor, atunci când 
aceștia îi prihăneau pe Apostoli că în zi de sâmbătă luau spre hrană grâu din 
holde. Dar iată ce ne spune Tâlcuirea de la Luca 6, 1-5: «Și învinuindu-i fariseii 
pe ucenici că „smulgeau spice, le frecau cu mâinile și mâncau”, Domnul îl 
aduce în mijloc pe David». Vedem aici că graiul zice că Mântuitorul „îl aduce 
în mijloc pe David”, cu un înțeles contextual de: „îl pomenește pe David”, „îl 
dă drept pildă pe David”. Așadar, Domnul nu l-a adus pe David de faţă în 
chip văzut și trupesc, ci l-a vestit în acel mijloc al firii omenești în care Omul 
este unul singur întru Hristos Dumnezeu, iar cuvântul Său este sfat și dragoste 
pentru firea omenească cea una. Având ca rădăcină latinescul medius locus, 
graiul mijloc ne arată centrul, adică acel loc faţă de care marginile sau punctele 
de referință sunt la distanțe egale. Mijlocul firii omenești nu poate fi decât 
Hristos, Dumnezeu-Omul, pentru că în jurul Său și întru El noi suntem „una“ 
(loan 17, 11). 

Când iudeii, mai înainte de vremea Patimii voiau să-L omoare pe 
Mântuitorul, El „trecând prin mijlocul lor” Se tăinuia pe Sine (Luca 4, 29-30; 
loan 8, 59). Despre acestea, în Tâlcuirea de la Luca 14, 25-27 ni se spune astfel: 
„Nu Se dădea pe Sine iudeilor, ci Se depărta și prin mijlocul lor suindu-Se, Se 
tăinuia de ucigași”. Pentru a pricepe acest cuvânt „suindu-Se”, trebuie să 
fim cu luare aminte la dragostea Domnului Hristos pentru întreaga fire ome- 
nească. Așadar, „S-a tăinuit” de aceștia, împreună-pătimind și neîncetân- 
du-Și dragostea pentru ei, pentru că S-a pogorât și a luat asupra Sa neputința 


9 


și păcatul lor, și nu numai al lor, ci al întregii umanităţi. lar pogorârea aceasta 
a săvârșit-o Domnul Hristos în chip deplin venind în iad și omorând moartea. 
Această dragoste biruitoare e așteptată și căutată de tot omul ce vine în lume, 
chiar dacă rătăcirile noastre sunt adeseori atât de sfâșietoare și de înfri- 
coșătoare. Și Bunul nostru Domn, biruind pentru noi toți moartea prin Înviere, 
S-a suit întru cele care 1 se cuvin Omului. Acestea credem că înseamnă acel 
grai ce zice „suindu-Se”, și am luat drept temei cuvintele Mântuitorului: „Cine 
se va înălța pe sine se va smeri, și cine se va smeri pe sine se va înălța” 
(Matei 23, 12) și: „Nimeni nu s-a suit în Cer, decât Cel Care S-a coborât din 
Cer, Fiul Omului, Care este în Cer” (Joan 3, 13). 

Pe toate câte le-a făcut Domnul, întru dumnezeiasca dragoste pentru firea 
omenească le-a făcut, pentru că Însuși mărturisește cu smerenia Sa: „Eu, în 
mijlocul vostru, sunt ca unul ce slujește“ (Luca 22, 27), iar loan Botezătorul ÎI 
propovăduiește, grăind că „în mijlocul vostru Se află Acela pe Care voi nu-L 
știți” (loan 1, 26). Noi înșine la prăznuirea Botezului Domnului ne întâmpinăm 
unii pe alții cu cuvintele: „Hristos în mijlocul nostru” și răspundem: „Este și va 
fi”. Și cum nu ar fi în mijlocul nostru Cel Care ne-a grăit că acolo „unde sunt 
doi sau trei, adunaţi în numele Meu, acolo sunt și Eu în mijlocul lor”? (Matei 
18, 20). Mântuitorul lisus Hristos este Cel Care a fost pus pe Cruce „în mijloc” 
între tâlhari (loan 19, 18), întru a Sa putere a sfâșiat prin „mijloc“ catapeteasma 
templului (Luca 23, 45) și după Învierea Sa a stat în „mijlocul” ucenicilor (Luca 
24, 36; loan 20, 19, 26). lar mângâ:ierea noastră este deplină, pentru că Domnul, 
prin ucenicii Săi, ne-a dăruit astfel de cuvinte: „Copiii mei, acestea vi le scriu, 
ca să nu păcătuiţi, și dacă va păcătui cineva, avem mijlocitor către Tatăl, pe 
lisus Hristos cel drept“ (1 loan 2, 1). 

Întru această viețuire pământească este cu neputinţă a nu greși, iar greșelile 
noastre vin dintru sfaturile noastre. De nu ne vom sârgui a păzi întru sfatul 
minții că viețuirea noastră pe acest pământ este mărginită și hotărnicită în timp, 
foarte cu anevoie vom pricepe spre a Cui plinătate trecem prin această viaţă. 

În tălmăcirea Tâlcuirii la Evanghelii, Sfântul Grigorie Dascălul și Cuviosul 
Gherontie au întrebuințat adesea pentru viețuire cuvântul petrecere, foarte 
cu dreptate săvârșind acest lucru. Au nu este viața noastră pământească pe 
trecere? Cu adevărat, este o adâncire suitoare întru pocăință, după cum tutu- 
ror ne-o dezvăluie sfatul dumnezeiescului Părinte Sofronie Saharov. 

Un alt cuvânt cuprins în graiul Tâlcuirii, este a unelti cu sensul de a folosi, 
a întrebuința. Astăzi a unelti este înțeles cu prisosinţă într-o noimă rea, anume: 
a organiza pe ascuns, a întreprinde în taină, a coace, a pune la cale un complot, a 
conspira, a conjura, a urzi, a țese. Rădăcina verbului a unelti este cuvântul unealtă. 
Acest grai s-a întocmit în limba română din două cuvinte unelle] + alte[le]. 
Așadar unealta este cea care este alcătuită din unele și altele și prin care omul 

face unele și altele — adică pe toate cele dinafară. Deci, prin unealtă, ca printr-un 
cuvânt, omul leagă lumea sa cuvântătoare de lumea necuvântătoare, însăși 
partea cuvântătoare din noi fiind lucrătoare asemenea unei unelte. „Și dă 
Domnul tuturor deopotrivă, că toți deopotrivă sunt cuvântători, deopotrivă 
de sineși stăpânitori, iar unii cu socotință uneltim slobozenia aceasta, iar alții 
și netrebnicim dumnezeiescul dar” (Tâlcuirea de la Luca 15, 11-16). 

Foarte adesea ni se întâmplă să gândim că Sfinţii au ajuns la sfințenie și 
au dobândit desăvârșirea ca pe o stare neschimbătoare, de sine stătătoare și 
închisă în sine. Proiectăm astfel asupra Sfinţilor și sfințeniei propria noastră 
gândire raționalistă și fragmentată și, apoi, în chip firesc socotim că sfințenia 
este o stare de neatins; iar Sfinţii, fie sunt niște cazuri aparte ale bunăvoinței 
lui Dumnezeu, fie aparțin mai mult vremurilor îndepărtate decât zilelor 
noastre. lată, așadar, cum noi înșine semănând înălțarea mândriei, culegem 
adâncul deznădejdii. Rădăcina cuvântului sfânt este aceeași cu a graiului sfat: 
slavonescul svetu și derivatul său sventu. Forma de început a graiului sfânt 
este aceea de svânt, care s-a păstrat în limba română până spre începutul 
veacului al XVIII-lea', preschimbându-se treptat în sfânt, astfel că în tipăriturile 
românești de la începutul secolului al XIX-lea îl regăsim cu prisosință sub 
cea de a doua formă. Așadar, Sfinţii sunt deopotrivă purtători ai luminii și ai 
frumuseţii, precum și ai gândului, ai sfatului lui Dumnezeu pentru om. Și 
plinind sfatul lui Dumnezeu pentru om, ne cuprind și pe noi toți în sfatul lor 
și astfel întru ei ne facem „una” — precum și întru Hristos „una“ suntem (loan 
17, 11) — pentru că și ei s-au făcut asemenea cu Domnul (2 Petru 1, 4). 

Dar cum au izbutit Sfinţii a ajunge la desăvârșire? Poate că am fi mirați 
dacă am afla că nici un Sfânt nu a fost desâvârșit, ci fiecare dintre ei a fost de 
săvârșit. Dealtfel cuvântul desăvârșit este întâlnit în tălmăcirea Tâlcuirii la 
Evanghelii numai ca de săvârșit. Astfel, avem: „cuvintele cele mai de săvârșit” 
în loc de „cuvintele cele mai desăvârșite”; „înţelegerea mai de săvârșit” în loc 
de „înţelegerea mai desăvârșită” „omul este mai de săvârșit decât toate zidirile” 
în loc de „omul este mai desăvârșit decât toate zidirile”; „săvârșirea” în loc de 
„desăvârșirea“, iar exemplele ar putea continua. 

„Se spunea despre Avva Sisoe, că atunci când era să se săvârșească, șezând 
părinţii lângă dânsul, a strălucit fața lui ca soarele. Și le-a zis lor: lată, Avva 
Antonie a venit! Și după puţin a zis: lată, ceata Proorocilor a venit! Și iarăși, 
fața lui mai mult a strălucit. Și a zis: lată, ceata Apostolilor a venit. Și s-a 


' De pildă, Sfântul Voievod Martir Constantin Brâncoveanu, în anul 1688, în pisania 
bisericii ctitorite la Mogoșoaia, scria: „Svânta şi dumnezeiască biserica aceasta, al cărie hram 
este Svântul Gheorghe...” (cf. Nicolae lorga, Inscripţii din bisericile României, vol. Il, București, 
1908, p.5). 

îndoit [înmulţit în strălucire] faţa lui iarăși. Și se părea, ca și cum el ar fi 
vorbit cu cineva și s-au rugat Bătrânii de el, zicând: Cu cine vorbești, Părinte? 
lar el a zis: lată, Îngerii au venit să mă ia și mă rog să fiu lăsat să mă pocăiesc 
puţin. Și i-au zis lui Bătrânii: Nu ai trebuinţă să te pocăiești, Părinte. Și le-a 
zis lor Bătrânul: Cu adevărat, nu mă știu pe mine să fi pus început. Atunci au 
cunoscut toţi că este desăvârșit. Și iarăși, de năprasnă s-a făcut faţa lui ca soarele 
și s-au temut toți. El le-a zis: Vedeţi, Domnul a venit. lar Domnul a zis: Adu- 
ceţi-mi pe vasul pustiului! Și îndată și-a dat duhul. Și s-a făcut ca un fulger și 
s-a umplut toată casa (locul) de bună mireasmă”. 

Istoria săvârșirii Sfântului Sisoe cel Mare am așezat-o aici după Patericul 
egiptean?. După cum ni se spune în Cuvântul înainte, această versiune este 
diortosită după o ediţie tipărită la Râmnic. În anul 1913 a fost publicat la Iași 
Patericul ce cuprinde în sine cuvinte folositoare ale Sfinților Bătrâni — după editia 
din 1828, îngrijită de Mitropolitul Grigorie Dascălul. Cu toate că nici una din 
cele trei ediții vechi pomenite mai sus nu ne este cunoscută nemijlocit, înclinăm 
să credem că aici, în loc de „Atunci au cunoscut toţi că este desăvârșit” s-ar 
afla „Atunci au cunoscut toți că este de săvârșit”. 

Dar cine era Avva Sisoe? Acela despre care el însuși spunea în chip tăinuit: 
„De aș fi avut unul din cugetele lui Avva Antonie, m-aș fi făcut tot ca focul; 
însă știu un om care cu osteneală poate să poarte cugetul său”. lar cugetul, 
sfatul lui Avva Antonie era acela pe care îl învățase de la curelarul din 
Alexandria: „Ioţi se vor mântui, eu singur voi pieri”. Așadar, la săvârșirea 
Avvei Sisoe vine mai întâi Avva Antonie, cel de un gând, de un sfat cu el. 
Apoi vine ceata Proorocilor, aceia care au vestit slujirea și dragostea „Mielului 
lui Dumnezeu, Cel Care ridică păcatul lumii” (loan 1, 29). După aceștia vine 
ceata Apostolilor, cei care s-au făcut „tuturor toate” (1 Corinteni 9, 22) și 
„părtași dumnezeieștii firi” (2 Petru 1, 4). Apoi vine ceata Îngerilor, care 
sunt „duhuri slujitoare, trimise ca să slujească, pentru cei ce vor fi moște- 
nitorii mântuirii” (Evrei 1, 14). lar când Avva Sisoe le cere acestora să-l 
îngăduie să pună început, nu primește de la Îngeri decât un îndumnezeit 
surâs, pentru că smerenia lui Sisoe este cea a lui Hristos. Apoi, întru această 
smerenie, dă mărturia sa spre folos firii omenești și abia atunci a venit de față 
minunatul nostru Mântuitor, Fiul „Tatălui tuturor, Care este peste toate și 
prin toate și întru toți” (Efeseni 4, 6). Şi cere Domnul „vasul pustiului”, pentru 
că vasul este pus în mijlocul nostru, în mijlocul firii omenești, spre a noastră 
slujire și folosinţă. 

Așadar sfatul Avvei Antonie a rodit întru Sisoe sfatul nemincinos că „nu 
a pus început”, adică este de săvârșit nu desăvârșit. 


? Publicat la ed. EOR, Alba-lulia, 1990, pp. 208-200. 


Aceasta este pricina pentru care noi credem că în istorisirea săvârșirii Avvei 
Sisoe se cade să citim „Atunci au cunoscut toți că este de săvârșit” în loc de 
„Atunci au cunoscut toţi că este desăvârșit”. 

Precum din cuvântul Avvei Sisoe se vede că a rodit rugăciunea curelarului 
din Alexandria, tot astfel de roadă a adus în graiurile sale și Sfântului Grigorie 
Dascălul. Spre mărturie, este vrednică de pomenire întâmplarea ce s-a petrecut 
la înscăunarea sa ca întâistătător al Ungrovlahiei. 

În iarna anului 1823, Cuviosul Grigorie Dascălul a fost chemat spre a fi 
ales mitropolit. A plecat de la Căldărușani pe jos, prin frigul tăios. Noaptea 
trecea prin satul Tunari de lângă București, iar preotul din sat, văzându-l 
prost îmbrăcat, l-a prins și l-a închis, socotind că este un călugăr hoinar, ori 
vreun prefăcut în veșminte călugărești. Și nu l-a închis oriunde, ci în cotețul 
porcilor. Aici a trebuit să rămână Cuviosul Grigorie până a doua zi, când 
preotul cu pricina urma să facă o cercetare. Dar, pe când se lumina de ziuă, o 
slugă milostivă i-a dat drumul Cuviosului. Afară era un ger năpraznic. Astfel 
a ajuns Cuviosul Grigorie la București. După ce a fost hirotonit mitropolit, 
preoții din preajmă au venit să ia blagoslovenie de la noul ierarh. Când preotul 
din Tunari a văzut pe cine a închis în cotețul porcilor, s-a spăimântat și nu 
îndrăznea să vină înaintea arhiereului. Atunci Sfântul Grigorie i-a zâmbit și 
i-a grăit cu blândeţe: „Nu te teme, părinte, căci porcii sfinţiei tale s-au purtat 
bine cu mine”. 

În aparenţă, aceste cuvinte ale mitropolitului erau o rostire glumeaţă, ce 
avea în ea blândeţea mustrării. Dar cei care se aflau atunci în acea obște și 
aveau urechi de auzit, puteau să priceapă care era măsura celui care era înscă- 
unat mitropolit. Iată ce putem citi în Tâlcuirea de la Luca 15, 11-16 (pilda fiului 
risipitor): „Toţi cei care se tăvălesc în noroiul faptelor celor de necinste și al 
patimilor celor materialnice, «porci» sunt, deoarece ochii porcului niciodată 
nu pot vedea cele de sus, fiindcă au ciudată alcătuire. Pentru aceasta și porcarii, 
când prind vreun porc și nu pot să-l facă să tacă, îl întorc cu capul în sus și îl 
fac pe el de strigă mai puțin, căci viind oarecum spre vederea celor ce niciodată 
nu le-a văzut și, privind cele de sus, se spăimântează și tace. Întru acest fel 
sunt ochii celor care cresc întru cele rele, niciodată nu văd cele de Sus”. Așadar, 
Cuviosul Grigorie nici nu-l judecă, nici nu-l osândește pe acel preot, ci 
zâmbindu-i și cu blândeţe grăindu-i, îi spune: „Nu te teme, părinte, pentru 
că porcii din cotețul în care m-ai închis s-au purtat bine cu mine și nu mi-au 
făcut nici un rău. Însă nici gândurile tale, care sunt porcești — pentru că pe 
om, făptura cea cuvântătoare o pui împreună cu porcii cei necuvântători — 
nu mi-au făcut nici un rău, pentru că le-am luat asupra mea și le-am purtat 
întru dragostea lui Hristos pentru firea omenească și astfel s-au purtat bine cu 
mine, căci slava și dragostea pe care o dă Hristos este asemenea pentru mine, 

precum și pentru tine. Deci, ia aminte la cele dinlăuntru ale tale, și primind 
sfatul și rugăciunea mea, fă-te de săvârșit”. 

Întru acest chip, petrecerea lăuntrică a Cuviosului Grigorie s-a arătat a fi 
„ascunsă cu Hristos întru Dumnezeu” (Coloseni 3, 3). lată, dar, că și Cuviosul 
Grigorie Dascălul s-a socotit pe sine de săvârșit și nu desăvârșit. 

Sfinţii, ca unii care se socotesc de săvârșit, își uneltesc cuvintele sfatului lor 
întru o nevoinţă în care prin dragostea lui Dumnezeu nu circumscriu nici 
cuvintele, nici lucrurile, nici făpturile, nici firile, nici ipostasurile. Pentru că, 
întâi de toate, tot ceea ce se circumscrie poate fi supus lucrării slavei deșarte 
și nesmereniei; în al doilea rând, circumscrierea, mijlocind închiderea în sine, 
ne desparte de dumnezeiasca dragoste, iar în al treilea rând, această lucrare 
de circumscriere nu este proprie ființării dumnezeiești. 

Fie, dar, ca și noi să ne petrecem această viață uneltind cuvintele noastre 
întru sfatul cel de săvârșit, iar Dumnezeu, atunci când va socoti de cuviință, 
ne va face părtași ai suspinului Duhului Sfânt. 

Acestea fiind spuse, nu ne rămâne decât să nădăjduim că această ediţie a 
Tâlcuirii Sfântului Teofilact va aduce un oarecare folos îndeobște. Înainte de a 
încheia, cerem iertare tuturor acelora care ar fi săvârșit mult mai bine decât 
noi această muncă. Întru osteneala diortosirii nu am purces fălindu-ne „cu 
caii și cu căruțele” noastre (Psalm 19, 8), ci ca unii care știm că întru adevăr 
suntem sleiți de foame și de sete, „nu foamete de pâine și nu sete de apă, ci 
de auzit cuvintele Domnului” (Amos 8, 11). lertaţi-ne, fraţilor și vă rugăm să 
pliniți cu rugăciune toate neajungerile și neputinţele noastre. 

Aducem mulțumirile noastre: Mihaelei Voicu și lui Nicolae Ghincea, 
directorii Editurii Sophia, pentru înțelegerea statornică pe care ne-au arătat-o 
până la finalizarea ediţiei; lui Marcel Bouroș, președintele Fundaţiei Sfinţii 
Martiri Brâncoveni, pentru prietenia și sprijinul cu care ne-a întâmpinat; 
doamnei dr. Meda Hotea, de la secția Colecţii Speciale a B.C.U. Cluj-Napoca, 
precum și doamnei Mariana Soporan, pentru generozitatea lor; Cosminei 
Tămaș, pentru sfătuirea lingvistică dată în realizarea acestei ediţii; Adrianei 
Goilav, pentru realizarea copertelor și a miniaturilor Evangheliștilor; lui Florin 
Todea pentru bunăvoința sa și pentru tot materialul bibliografic, precum și 
tuturor celor care ne-au ajutat în chip știut, sau neștiut de noi. 

L. S. Desartovici 

STUDIU INTRODUCTIV 


Datoria împlinirii poruncilor evanghelice 


„Cel ce are poruncile Mele și le păzește, acela este care Mă iubește; 
iar cel ce Mă iubește pe Mine va fi iubit de Tatăl Meu și-l voi iubi și Eu 
și Mă voi arăta lui” (loan 14, 21). 

Ca și cum ar tâlcui aceste minunate cuvinte ale Mântuitorului, Sfinţii 
Părinţi, din insuflarea Duhului Sfânt au rânduit ca în vremea Sfintei 
Liturghii, înainte de citirea Evangheliei să fie citită de preot, în sfântul 
altar această rugăciune: „Strălucește în inimile noastre, lubitorule de 
oameni, Stăpâne, lumina cea curată a cunoașterii Dumnezeirii Tale și 
deschide ochii gândului nostru spre înțelegerea evanghelicelor Tale 
propovăduiri. Pune în noi și frica fericitelor Tale porunci, ca toate poftele 
trupului călcând, viețuire duhovnicească să petrecem, cugetând și făcând 
toate cele ce sunt spre bună plăcerea Ta”. 

Cât de mult ne străduim fiecare dintre noi spre împlinirea poruncilor 
Evangheliei, ne-o mărturisește însăși conștiința noastră, dar și roadele 
statornice pe care le-am dobândit dintru această lucrare. Din această pricină 
socotim că este lucru foarte anevoios și plin de multe primejdii a îndrăzni să 
scriem de la noi înșine ceva despre împlinirea sfintelor porunci ale 
Mântuitorului Hristos. Despre preaputernica, minunata și sfințitoarea lucrare 
a împlinirii poruncilor li se cuvine să vorbească numai celor care s-au statornicit 
în această lucrare, iar sufletele lor sunt acum încărcate nu de florile pocăinţei, 
ci de roadele lucrării celei mai de săvârșit. Cu adevărat, cuvântul cu putere 
duhovnicească despre împlinirea poruncilor Evangheliei este numai al 
Sfinților. Cunoscând netrebnicia noastră, nu este lucru cuviincios a îndrăzni 
să alcătuim cuvânt după mintea noastră greșelnică, ci se cade a pune înainte 
cuvinte sfinte, care nu sunt plăsmuire și roadă a părerii de sine și lucrare a 
slavei deșarte, ci prin lucrarea Preasfântului Duh au fost izvodite în inimile 
Sfinţilor. De aceea, îi rugăm pe iubiții cititori să fie pogorâtori neputinței noastre, 
iar dacă unele sau toate dintre cuvintele Sfinților ce îndrăznim să le așezăm 
mai jos le vor fi cunoscute pe deplin, să fie îngăduitori, socotind că aceste 
cuvinte le-am adunat numai pentru folosul nostru, al celor care scriem. Atât 
cât ne este în putinţă, și noi, cumpănind în noi înșine, ne sârguim să pricepem 


! Vezi Rugăciunea dinainte de Evanghelie, din rânduiala Sfintei Liturghii, în oricare 
ediţie a Liturghierului. 

în chip nefățarnic care este starea duhovnicească în care ne aflăm atât noi 
înșine, cât și lumea vremurilor pe care le trăim. De aceea, nădăjduind la 
dragostea și îngăduinţa cititorilor, aşezăm în continuare câteva cuvinte dăruite 
spre folos duhovnicesc de Sfinții vremurilor apropiate nouă. 

Cu un veac și jumătate în urmă, privind la așezarea lăuntrică a creștinilor 
ortodocși, Sfântul Ignatie Briancianinov (1807-+1867) scria astfel: 

„Astăzi, mulți oameni au îndrăznit să-și introducă rânduielile lor în 
rânduielile Sfântului Duh. Din această cauză, rânduielile cerești s-au făcut 
pământești, cele duhovnicești — trupești, cele sfinte — păcătoase, cele înțelepte — 
neghioabe. Văd nepotrivirea, văd năruirea ce decurge din ea; dar nu văd 
începutul din care decurg toate nenorocirile: pentru că privesc la lumina 
propriei lor rațiuni căzute și nu la lumina lui Dumnezeu. Începutul nenorocirii 
constă în disprețuirea neîngăduită și trufașă a poruncilor Sfântului Duh, în 
înlocuirea lor cu rânduielile proprii. lată unde e cauza destrămării generale, 
cauza căderii creștinismului, a căderii morale ce precede întotdeauna ruina 
civilă, care prevestește această ruină. Se mai găsesc în particular creștini, dar 
a fost pierdută cunoașterea obștească, unică a Adevărului prin care totul s-ar 
uni într-un singur trup duhovnicesc, cu un singur chip de cugetare, sub un 
singur cap obștesc — Hristos. Azi, fiecare are mai mult sau mai puțin modul 
său de cugetare, religia sa, drumul lui, luate în chip arbitrar sau la întâmplare, 
considerate ca drepte sau măcar justificabile. Această nenumărată turmă care 
a pierdut legătura și unitatea în adevăr și în duh, prezintă observatorului 
duhovnicesc aspectul celei mai mari devălmășii: fiecare oaie rătăcește de capul 
ei, nimeni nu-i poartă grija, oamenii nu mai aud - într-atât li s-a îngreunat 
auzul — glasul mântuitor al Adevăratului Păstor ce răsună în Sfânta Lui 
Biserică, care le mai oblicește sus și tare nedreptatea și le arată drumul drept'?. 

La un veac după Sfântul Ignatie, Cuviosul Ioan Iacob Hozevitul (1913- 
+1960), cunoscând cât de vătămătoare este împuțţinarea cu sufletul, ne-a 
descris care sunt pricinile acestei stări sufletești: 

„Cercetând mai cu de-amănuntul, vom vedea că împuţinarea de suflet, 
îndoiala pentru mântuire și deznădăjduirea se ivesc îndeosebi din 
următoarele motive: 

1. înainte de toate și de cele mai multe ori este lipsa de povăţuitori 
duhovnicești; 

2. necunoștința Sfintelor Scripturi (din care necunoștință se nasc 
părerile greșite și înșelăciunea minţii); 


: Sfântul Ignatie Briancianinov, Cuvânt despre moarte, ed. Ileana, București, 1997, nota 
4,pp.6-7. 

3. vătămarea Dreptei Credinţe (când facem prieteșug cu ereticii, cu 
masonii și cu ateii comuniști); 

4. trândăvia duhului (adică părăsirea celor duhovnicești cu nesimţire 
și fără nici o căinţă); 

5. nemărturisirea curată (când o facem de mântuială, cu ascunzișuri 
și dezvinovățiri); 

6. împărtășirea cu nevrednicie (când știm că nu suntem în rânduială 
și ne apropiem cu obrăznicie, de ochii oamenilor); 

7. când suntem robiți de patima mândriei și nu ne plecăm deloc spre 
vindecare; 

8. când ne-am făcut vinovaţi și am căzut sub afurisenia arhiereului 
sau a preotului și nu căutăm dezlegare de la cel pe care l-am scârbit; 

9. când am făcut vreo nedreptate mare cu bună știință (prin furtișag sau 
prin clevetire, necăutând a repara greșeala și împărtășindu-ne neîmpăcați); 

10. când ne lăsăm robiţi de întristare peste măsură (această întristare 
fiind însăși deznădejdea); 

11. când, din multa zavistie, hulim Sfânta Credinţă, numele lui 
Dumnezeu ori persoanele sfinţite; 

12. când ne blestemăm pe noi înșine sau pe alții, fără de socoteală 
(luând în deșert numele Domnului și necăutând vindecare)”?. 

După cum ne arată Sfântul loan Iacob, lipsa povăţuitorilor duhovnicești 
și necunoștinţa Sfintelor Scripturi sunt pricinile de căpătâi care ne veștejesc 
viața lăuntrică prin împuținarea cu sufletul, îndoiala pentru mântuire și 
deznădăjduire. 

Pentru a înțelege mai bine ce înţeleg Sfinții Părinţi prin „povăţuitor duhov- 
nicesc”, lăsăm loc aici sfătuirii Sfântului Simeon Noul Teolog, (949-+1022): 

„De voiești să te lepezi de toate și să te deprinzi cu viețuirea evanghelică, 
să nu te dai în seama unui învățător neîncercat sau pătimaș, ca nu cumva, în 
loc de petrecerea evanghelică să o înveți pe cea drăcească. Fiindcă învățăturile 
bune sunt de la învățători buni; iar cele rele de la cei răi. Căci, desigur, din 
semințe rele ies roade rele. Înduplecă pe Dumnezeu cu rugăciuni și cu 
lacrimi, ca să-ţi trimită un călăuzitor nepătimaș și sfânt. Dar cercetează și tu 
dumnezeieștile Scripturi și mai ales scrierile cu învățături despre lucrare 
ale Sfinţilor Părinţi, ca punându-le alăturea de cele învăţate și făptuite de 
învățătorul și înaintestătătorul tău, să le poți vedea și înțelege pe acestea ca 
într-o oglindă; și pe cele ce conglăsuiesc cu Scripturile să le iei în inimă și să 


3 Sfântul loan lacob Hozevitul, Din Ierihon către Sion, ed. Gordian, Timișoara, 1996, 
vol. 2, p. 20 și 99. 

le stăpânești cu cugetarea, iar pe cele mincinoase și străine să le dai la o 
parte și să le lepezi, ca să nu rătăcești. Căci să știi că în zilele acestea mulţi 
s-au făcut dascăli mincinoși și înșelători. Tot cel ce nu vede, dar se încumetă 
să călăuzească pe alţii, e un înșelător și duce pe cei ce-l urmează în prăpastia 
pierzaniei, după cuvântul Domnului: «Orbul de va călăuzi pe orb, 
amândoi vor cădea în groapă» (Matei 15, 14)”*. 

Cu toate că Sfântul Simeon Noul Teolog a trăit în veacul al X-lea, încă 
de pe atunci deplângea lipsa adevăraţilor povăţuitori duhovnicești. 

Mai apropiat vremurilor noastre, Sfântul Paisie Velicicovski (1722- 
+1794) îi spunea aceste cuvinte monahului Visarion, care își căuta un 
povăţuitor duhovnicesc nemincinos: 

„Mântuirea sufletului, de care mă întrebi, întru alt fel mai cu lesnire a fi 
nu se poate, fără numai prin povățuitor adevărat și duhovnicesc, care și 
însuși să fie nevoindu-se a face toate poruncile lui Dumnezeu, după cuvântul 
Domnului ce zice că: «Cel ce va face și va învăţa, acela mare se va chema» 
(Matei 5, 19), căci cum va putea pe altul povăţui la calea mântuirii pe care el 
însuși nu a umblat”; că să cuvine el mai întâi, însuși, împotriva tuturor 
patimilor sufletești și trupești până la sânge a sta și cu ajutorul lui Hristos, 
pe poftă și pe mânie a le birui și cuvântarea de neînţelepție și mândrie, prin 
smerita cugetare și rugăciune a le vindeca. După aceea, iubirea de dulceți, 
iubirea de slavă și iubirea de argint, cumplitele acestea năpârci ale întregii 
lumi și toate celelalte patimi a le supune sufletului și, după acestea, cu darul 
lui Hristos a străluci unul ca acela cu darurile Duhului, după cea zisă de 
Domnul: «Așa să lumineze lumina voastră înaintea oamenilor, pentru ca 
să vază lucrurile cele bune» și celelalte (Matei 5, 17), la unul ca acesta, zic, 
povăţuitor. Și cel ce se învaţă de la dânsul, prin înseși lucrurile poate a se 
învăţa, fără de înșelare, toate poruncile lui Hristos și toate faptele bune, pe 
care toate acestea văzându-le și auzindu-le cel ce se învaţă de la el și prin a 
lui povăţuire înainte a spori și mântuire a afla. 

În acest fel s-ar fi căzut nouă, frate, a ne afla nouă povăţuitor. Ci, vai 
vremii noastre acesteia de acum, prin care primejdie, purtătorii de Dumnezeu 
Părinţii noștri, prin Duhul mai înainte văzând-o, din multă jale, ca fiilor lor, 
spre a noastră întărire, întru sfintele lor scrieri, toate ni le-au arătat nouă, că 
zice dumnezeiescul Simeon Noul Bogoslov: cu adevărat sunt [povăţuitori 
duhovnicești] care bine știu a paște și a tămădui sufletele cele cuvântătoare. 


+ Filocalia românească, vol. 6, Suta întâi a capetelor teologice și practice, capetele 48-50, 
ed. IBMBOR, București, 1977, pp. 30-31. 
5 Vezi tâlcuirea Sfântului Teofilact la Matei 5, 19. 

Că postiri și privegheri și chipul bunei cucernicii, mulți poate loruși 
prefăcându-și sau și cu fapta câștigându-și și de a grăi din pântece multe 
și cu cuvinte a învăţa, cu lesnire pot prea mulți; dar, cei ce prin smerita 
cugetare și prin plânsul cel de-a pururea și lacrimi a-și tăia patimile și cele 
mai mari fapte bune a-și câștiga, foarte puţini se află. Și spre mai întărirea 
cuvântului său, Sfântul Simeon aducea pe cei mai de demult din Sfinţii 
Părinți și grăiește așa: zic dumnezeieștii noștri Părinţi: că vrând cineva 
patimile a-și tăia, prin plâns le taie pe ele și vrând fapte bune a-și câștiga, 
prin plâns le câștigă pe ele. Arătat, dar, este, că monahul cel ce nu în toate 
zilele plânge, nici patimile nu poate a și le tăia, nici fapte bune a isprăvi, 
așijderea, că nici darurilor părtaș cândva poate fi. Drept aceea, și cel mai 
cu apropiere de noi, purtătorul de Dumnezeu Părintele nostru Nil Sorski, 
lumina Rusiei, toate acestea cu multă luare aminte întru dumnezeieștile 
Scripturi seama luând și ticăloșia vremilor acestora și a oamenilor acestora 
de acum grijirea văzând, întru a sa carte la înaintecuvântare, sfătuiește pe 
râvnitori, așa grăind: Se cuvine cu prea multă osteneală a căuta povăţuitor 
neînșelat, iar neaflându-se unul ca acesta, ne-au poruncit nouă Sfinţii 
Părinți, din Dumnezeieștile Scripturi și din învăţăturile purtătorilor de 
Dumnezeu Părinţi a ne învăţa, ascultând pe Însuși Domnul grăind: «Cercaţi 
Scripturile și întru dânsele veți afla viață veșnică» (loan 5, 39). De aici, dar, 
acum frate ne este nouă cea de pe urmă nevoie, ca întru dumnezeieștile și 
părinteștile Scripturi cu multă întristare și cu multe lacrimi ziua și noaptea 
a ne învăţa, și cu cei de un gând părinți bătrâni și râvnitori și a ne povăţui la 
poruncile lui Dumnezeu și la lucrarea Sfinţilor Părinților noștri; și așa, cu 
mila lui Hristos și cu a noastră nevoință putem mântuire a afla”*. 

lar Sfântul Calinic de la Cernica (1787-+1866) sfătuia în acest fel: „Tu, 
frate, fă ceea ce-ţi spun. Ajută-te cu citirea cărților folositoare de suflet și fără 
să iei seama, vei vedea o schimbare în sufletul tău. Agonisește-ţi astfel de 
cărți folositoare, mai ales cele scrise de oamenii virtuoși cum sunt: Mărturisirea 
ortodoxă, Tâlcuirile celor patru Evanghelii, a epistolelor lui Pavel și a Epistolelor 
sobornicești de Teofilact al Bulgariei și altele, din care poți înţelege tainele 
credinţei noastre, cele de care are nevoie fiecare creștin, virtuțile care-l apropie 
pe om de Dumnezeu, relele care-l învrăjbesc cu El și multe altele în legătură 
cu mântuirea ta. La alegerea cărților sfătuiește-te totdeauna cu duhovnicul 
tău, acest lucru fiind de trebuinţă. Noi acum cinstim mulți Sfinţi, care și-au 
început calea sfințeniei în urma citirii vreunei cărți de suflet folositoare, dar 


* Viața Cuviosului Paisie de la Neamţ, după manuscrisul nr. 154 din Biblioteca Mănăstirii 
Neamţ, ediţie îngrijită de diac. loan Ivan, ed. Trinitas, Iași, 1997, pp. 31-32. 

mai mulți sunt cei care acum se chinuiesc în focul iadului și care, dacă ar fi 
citit cărți de suflet folositoare, s-ar fi pocăit și s-ar fi întors la Domnul și astfel 
s-ar fi învrednicit de veșnicele bucurii ale Raiului. Dumnezeu ne atrage la 
Sine cu înspăimântări și binefaceri, cu pilda vieţii Lui și cu cărțile legii sfinte. 
Dar ce pot folosi toate acestea, dacă tu nu te gândești niciodată să le deschizi 
să le citești? Ce folosește unui corăbier harta nautică, dacă o ține întotdeauna 
făcută sul? Ce folosește busola, de o vor ține corăbierii totdeauna ascunsă?”? 

În continuare, vom așeza câteva fragmente din testamentul duhovnicesc 
al Sfântului Ignatie Briancianinov: „Îndatorirea de căpătâi pentru un 
începător” este de a studia Evangheliile și întreg Noul Testament. Evanghelie 
poate fi numit, dealtfel, întreg Noul Testament, pentru că acesta nu conţine 
altceva decât învățătura evanghelică. Așadar, începătorul va studia mai întâi 
de toate poruncile Domnului din Evangheliile de la Matei și Luca. Studierea 
și punerea în practică a acestor două Evanghelii vor face mult mai ușor de 
înţeles alte scrieri ale Noului Testament. La citirea Evangheliilor mai trebuie 
adăugată citirea tâlcuirii pe care le-o face fericitul Teofilact al Bulgariei. 
Lectura acestei tâlcuiri este de neapărată trebuinţă, ea permiţând înțelegerea 
corectă a Evangheliei și, în consecinţă, punerea minuțioasă a ei în practică. 
Pe de altă parte, canoanele Bisericii cer ca Scriptura să fie interpretată în 
acord cu comentariile patristice și nu în mod arbitrar. Lăsându-ne călăuziți 
în înțelegerea Evangheliei de explicațiile acestui Sfânt Părinte, ale cărui 
tâlcuiri sunt primite și întrebuințate de Biserică, noi vom rămâne credincioși 
tradiţiei bisericești ”!. 


? Sfântul Calinic de la Cernica, Despre piedicile mântuirii omului: slăbirea și împuţinarea 
credinţei, în vol. Un sfânt printre oameni, sub îngrijirea episcopului Gherasim Cristea, ed. 
Episcopiei Râmnicului, Râmnicu-Vâlcea, 1996, pp. 62-63. 

% Opera Sfântului Ignatie Briancianinov este publicată în limba rusă în 6 volume: vol. |, 
II și III sub numele de Experienţe ascetice, vol. IV — Propovedanii ascetice și scrisori către mireni, 
vol. V — Prinos monahismului contemporan și vol.VI — Patericon. Testamentul duhovnicesc al 
Sfântului Ignatie este cuprins în cel de-al V-lea volum al operei sale. Testamentul său (vol. 
V), o lucrare de o însemnătate capitală, a fost tradusă parțial în limba franceză, iar din franceză 
s-a tradus în românește de către ÎPS Andrei al Alba-luliei. O ediţie integrală cu o traducere 
completă a întregii opere a Sfântului Ignatie Briancianinov este în curs de realizare la editura 
Sophia, prin strădania traducătorilor Adrian și Xenia Tănăsescu-V las. 

* Cuviosul Serafim Rose spune că „în secolul nostru XX, atât de slab duhovnicește, 
toți suntem «începători»” (Omul din spatele Filocaliei şi ortodocșii de azi, în Autobiografia 
unui stareț, ed. Deisis, Sibiu, 1996, p.14). 

» Sfântul Ignatie Briancianinov, Fărâmiturile Ospățului, ed. Episcopiei Ortodoxe 
Române a Alba-luliei, 1996, cap. IX, pp. 28-29. 


„Primejdia ce-l paște pe cel ce neglijează împlinirea poruncilor 
Evangheliei este de a ajunge la sterpiciune duhovnicească, la îndepărtare 
de Dumnezeu, la pierzanie. Într-adevăr, Domnul a zis: «fără de Mine nu 
puteți face nimic. Dacă cineva nu rămâne în Mine, se aruncă afară ca o 
mlădiță și se usucă; și o adună și o aruncă în foc și arde... Rămâneți în 
iubirea Mea» (loan 15, 5-6, 9-10). «Nu oricine Îmi zice: Doamne, Doamne, 
va intra în Împărăţia Cerurilor, ci cel care face voia Tatălui Meu Celui 
din Ceruri. Mulţi Îmi vor zice în ziua aceea: Doamne, Doamne au nu în 
numele Tău am proorocit și nu în numele Tău am scos demoni și nu în 
numele Tău minuni multe am făcut? Și atunci voi mărturisi lor: niciodată 
nu v-am cunoscut pe voi. Depărtați-vă de la Mine cei care lucraţi 
fărădelegea» (Matei 7, 21-23). Cel Care ne dăruiește smerenia, Cel Care 
ne-a învăţat și care este modelul, Domnul nostru lisus Hristos, a numit 
sfintele, puternicele și dumnezeieștile Sale porunci «mici» (Matei 5, 19), 
în sensul că este foarte simplă forma sub care sunt exprimate, permițând 
oricărui om să se apropie de ele și să le înțeleagă, chiar și celui mai puţin 
educat. Dar, în același timp, Domnul adaugă că acela care va călca în mod 
conștient și constant o singură poruncă, «mic se va chema în Împărăția 
Cerurilor» (Matei 5, 19), sau, după învăţătura Sfinţilor Părinţi, va fi lipsit 
de Împărăţia Cerurilor și aruncat în focul gheenei”". 

„Dumnezeu a rânduit ca noi, creștinii ortodocși, să fim judecaţi după 
poruncile Evangheliei și de această judecată depinde destinul nostru 
veșnic”!?. 

„Să fim cu toată grija, fraţilor, în împlinirea poruncilor Evangheliei. 
Nu știm când vine moartea. Într-un moment putem fi chemaţi la judecată, 
atunci când ne așteptăm mai puţin. Fericiţi cei ce sunt pregătiți pentru 
trecerea în veșnicie printr-o viață conformă cu Evanghelia. Vai de cei ce 
cad în nepăsare, care sunt neatenţi, care-și fac voia lor, care se încred în 
părerea lor! Vai de cei ce n-au rupt toate legăturile cu satana! Vai de cei ce 
n-au intrat în legătură cu Dumnezeu! Și mai rău de cei ce au intrat în 
această legătură și apoi au rupt-o!"P?. 

„Adevăratul creștinism și adevăratul monahism constă în împlinirea 
poruncilor Evangheliei. Acolo unde acestea nu sunt îndeplinite, nu există 
nici creștinism, nici monahism, oricare ar fi aparențele exterioare”. 


" Ibid., cap. |, pp. 11-12. 
12 [bid., cap. II, p. 13. 
'3 Ibid., cap. II, p. 14. 
:: Ibid., cap. IV, p. 17. 

„Cel care și-a întemeiat viața pe cercetarea Evangheliei și pe împlinirea 
poruncilor evanghelice, și-a întemeiat-o pe o stâncă nezdruncinată. Oricare 
ar fi condiţiile în care l-au plasat împrejurările vieţii, el nu-și împuţinează 
lupta duhovnicească. El este neîncetat în lucrare, luptă și înaintează mereu, 
chiar dacă lucrarea sa, lupta și sporirea sa, rămân necunoscute și neînțelese 
de către ceilalți! Nici o încercare și nici o ispită care-l asaltează nu-l pot 
întoarce din drum. Domnul a zis: «oricine aude aceste cuvinte ale Mele 
și le îndeplinește, asemăna-se-va bărbatului înțelept care a clădit casa 
lui pe stâncă. Și a căzut ploaia, au venit râurile mari, au suflat vânturile 
și au bătut în casa aceea , dar ea n-a căzut, fiindcă era întemeiată pe 
stâncă» (Matei 7, 24-25). Aici maniera de a trăi și dispoziţiile sufletești 
sunt asemănate cu o casă; această casă primește o extraordinară stabilitate 
prin puterea dumnezeiască nemărginită, pe care o au cuvintele lui Hristos. 
Nici o metodă și nici o tehnică nu-i pot da sufletului puterea, așa cum i-o 
dau împlinirea poruncilor lui Hristos; puterea lui Hristos care lucrează în 
poruncile Sale îi dă singură această tărie. Domnul a mai spus: «oricine 
aude aceste cuvinte ale Mele și nu le îndeplinește, asemăna-se-va 
bărbatului nechibzuit, care și-a clădit casa pe nisip. Și a căzut ploaia și 
au venit râurile mari și au suflat vânturile și au izbit casa aceea, și a 
căzut. Și căderea ei a fost mare» (Matei 7, 26-27). Cade ușor în ruină viaţa, 
în aparenţă bună, a celor care și-o întemeiază în întregime pe asceza 
trupească sau pe un însemnat număr de acte de nevoinţă, uneori grele și 
remarcabile, dar care nu au suficientă grijă la împlinirea poruncilor 
evanghelice”!?. 

„Dacă te vei renega pe tine însuţi și vei renunţa constant la propriile 
tale raționamente, la voia ta proprie, la propria ta dreptate, sau — ceea ce 
înseamnă același lucru — la rațiunea, la voia și la dreptatea firii noastre căzute, 
cu scopul de a înrădăcina în tine înțelepciunea, voia și dreptatea divină pe 
care Dumnezeu Însuși ne învaţă în sfânta Sa Evanghelie, firea căzută va 
declanșa în tine un război înverșunat împotriva Evangheliei și împotriva 
lui Dumnezeu. Spiritele căzute vor veni în ajutorul naturii căzute”. 

„Cercetând Evanghelia, străduindu-te să-i aplici învăţăturile în faptă, 
în cuvânt și în gând, vei fi următor al voii Domnului și al tradiţiei ascetice 
și morale a Bisericii Ortodoxe. În puţină vreme Evanghelia te va face să 
treci de la pruncia spirituală la maturitatea duhovnicească în Hristos, și 


'5 Ibid., cap. IV, pp.15-16. 
'* Ibid., cap. VIII, p.27. 

vei deveni acel bărbat fericit!”, pe care-l cântă inspirat Proorocul: «care n-a 
umblat în sfatul necredincioșilor și în calea păcătoșilor n-a șezut; ci în 
Legea Domnului e voia lui și la Legea Lui va cugeta ziua și noaptea. Și va 
fi ca un pom răsădit lângă izvoarele apelor, care rodul său va da la vremea 
sa și frunza lui nu va cădea; toate câte va face vor spori» (Psalm 1, 1-3)". 

lată ce scria Cuviosul Serafim Rose (1934-t1982), în anul 1976, în 
încheierea cuvântului său introductiv la Viata Sfântului Paisie de la Neamt: 
„Timpul nostru cheamă mai presus de orice la osteneli smerite și tăcute, cu 
iubire și simpatie pentru ceilalți nevoitori pe calea vieţii spirituale ortodoxe 
și o adâncă hotărâre ce nu se descurajează din pricina atmosferei 
nefavorabile. Noi, creștinii vremurilor de pe urmă, mai suntem chemaţi 
să lucrăm cu stăruință asupra noastră înșine, să fim ascultători față de 
părinţii și autorităţile duhovnicești, să ducem o viață cuviincioasă cu cel 
puţin un minimum de disciplină spirituală și cu o lectură regulată a 
literaturii spirituale ortodoxe pe care Cuviosul Paisie a transmis-o timpului 
nostru, să veghem asupra păcatelor și căderilor noastre și să nu-i judecăm 
pe ceilalţi. Dacă facem aceasta, chiar și în vremurile noastre teribile, putem 
avea nădejde — cu mila lui Dumnezeu - de mântuire a sufletelor noastre. 
Poate că principala funcţie a Vieţii Cuviosului Paisie pentru noi astăzi este 
aceea de a ne da curajul de a îndura înfricoșătorul climat antispiritual al 
timpului nostru; fiindcă, așa cum ne-a avertizat Mântuitorul nostru, chiar 
și în vremurile de pe urmă, când «iubirea multora se va răci», «cel ce va 
răbda până la sfârșit se va mântui» (Matei 24, 12-13)”Y. 

Tot pentru vremurile pe care le trăim, Cuviosul Paisie Aghioritul (1924- 
+1994), un Sfânt al zilelor noastre, ne îmbărbătează cu aceste minunate cuvinte: 
„Mulţi Sfinţi ar fi dorit să trăiască în vremea noastră, ca să se nevoiască!"* 


7 În tâlcuirea Psalmului 1, Sfântul Vasile cel Mare spunea: „Una este fapta bună a 
bărbatului și a femeii, deoarece și alcătuirea lor este de aceeași vrednicie, precum și 
răsplata asemenea pentru amândoi”. lar Cuvioasa Domnina ne învaţă: „Fapta bună nu 
se deosebește în bărbătească și femeiască, nici înțelepciunea nu se împarte în două, fără 
asemănare una cu alta; căci deosebirea stă în trupuri, nu în suflete. Întru lisus Hristos, 
după dumnezeiescul Apostol, nu este bărbat și femeie (Galateni 3, 28)” — cf. Matericul, 
ed. Anastasia, 1995, pp. 5, 221. 

* Sfântul Ignatie Briancianinov, Fărâmiturile Ospățului, cap. III, p. 15. 

15 Omul din spatele Filocaliei și ortodocșii de azi, în Autobiografia unui stareț, ed. Deisis, 
Sibiu, 1996, pp.16-17. 

» Cuviosul Paisie Aghioritul, Cu durere și cu dragoste pentru omul contemporan, Schitul 
Lacu, Sfântul Munte Athos, 2000. 


23 


Cuviosul Siluan Athonitul (1866-+1938) — un Sfânt care s-a tăinuit pe 
sine în veacul al XX-lea —, ne-a lăsat între scrierile sale și o minunată sfătuire 
pentru împlinirea poruncilor: 

„Întotdeauna trebuie să cerem de la Domnul pacea sufletului, ca să 
împlinim mai ușor poruncile Domnului, fiindcă Domnul iubește pe cei ce 
se străduiesc să împlinească voia Lui și astfel ei află mare odihnă întru 
Dumnezeu. 

Cel ce împlinește voia lui Dumnezeu e mulțumit de toate, chiar dacă 
e sărac, bolnav sau se chinuie, pentru că îl înveselește harul Domnului. 
Dar cel nemulțumit de soarta lui, care murmură pentru boala lui sau pentru 
cel ce l-a supărat, acela e bine să știe că în el se află un duh de mândrie 
care a luat de la el mulțumirea față de Dumnezeu. 

Chiar dacă e așa, nu te mâhni, ci străduiește-te cu tărie să ai nădejdea 
în Dumnezeu și cere de la El duh smerit; și atunci când vine la tine, smerit, 
Duhul lui Dumnezeu, Î vei iubi și-ţi vei găsi odihna, chiar dacă vei avea 
întristări. 

Sufletul care are smerenie își aduce aminte întotdeauna de Dumnezeu 
și gândește așa: «Dumnezeu m-a făcut, a pătimit pentru mine, îmi iartă 
păcatele și mă mângâie, mă hrănește și poartă grijă de mine. De ce să-mi 
fac, atunci, griji sau de ce să mă tem, chiar dacă m-ar amenința moartea?»"?!. 

Sfântul Porfirie (1906-+1991), îndeobște numit „Bunicuţul”, ne mângâie 
cu aceste cuvinte pline de căldură: „De Hristos trebuie să ne apropiem nu 
de teama că nu știm ce va fi după ce vom muri. Lui Hristos trebuie să-i 
deschidem inimile noastre și, așa cum tragem perdeaua, lăsând soarele să 
intre în casă, trebuie să-L lăsăm și pe Hristos să vină la noi și să-L iubim cu 
iubire adevărată. În felul acesta ne putem apropia cel mai bine de EI”?. 

„Cel ce are poruncile Mele și le păzește, acela este care Mă iubește; 
iar cel ce Mă iubește pe Mine va fi iubit de Tatăl Meu și-l voi iubi și Eu 
și Mă voi arăta lui” (loan 14, 21). 


21 Cuviosul Siluan Athonitul, Între iadul deznădejăii şi iadul smereniei, ed. Deisis, Sibiu, 
1998, p. 101. 

2 A. S. Tzavaras, Amintiri despre Bătrânul Porfirie, Părintele nostru duhovnicesc, stră- 
văzător și înaintevăzător, ed. Bunavestire, Bacău, 1999, p. 107. 

Viața și opera Sfântului Teofilact 


Sfinţii Părinţi ai Bisericii au simţit atât de mult nevoia neîncetatei citiri 
și studieri a Sfintei Scripturi, încât tot timpul cât au trăit n-au încetat să-i 
povăţuiască pe creștinii din vremea lor la citirea cu luare aminte a 
Cuvântului lui Dumnezeu. Încă și până astăzi, prin scrierile lor nemuritoare 
ne îndeamnă pe noi, care trăim acum, să facem același lucru de suflet 
folositor. Neîndoielnic este că s-ar putea alcătui o carte întreagă cu astfel 
de îndemnuri, dar socotim că cele ce au fost așezate până aici ne sunt 
îndestulătoare. Sfinţii Părinţi cunoșteau din propria lor experiență că 
folosul citirii și studierii Sfintei Scripturi este nemărginit și din această 
pricină, lipsa acestei strădanii o socoteau o imensă pagubă duhovnicească. 

Tâlcuirile Sfintei Scripturi făcute de către Sfinţii Părinţi se constituie 
într-un adevărat tezaur duhovnicesc al Bisericii. Până în zilele noastre, 
aceste nestemate de gând lucrător au fost adunate și dăruite credincioșilor, 
istoria literaturii creștine menționând mulți scriitori prin care s-a mijlocit 
împărtășirea tâlcuirilor patristice. 

Încă din secolul al VI-lea, au apărut în Biserică, în loc de îndrumători și 
tâlcuitori originali ai Sfintei Scripturi, adunători și culegători de tâlcuiri ale 
interpreţilor mai de seamă, care au strălucit mai înainte de ei. Astfel de 
culegeri au fost redactate de diferiți bărbați ai Bisericii, atât la Vechiul 
Testament cât și la cel Nou. Unii dintre acești culegători, după cum mărturisesc 
ei înșiși, sunt Sfântul Ecumeniu din Trica Tesaliei (sec. X), Sfântul Teofilact, 
Arhiepiscopul Ohridei și Bulgariei (sec. XI-XII) și Cuviosul Eutimie Zigaben” 
(sec. XI-XII). Toţi trei au compus comentarii la Noul Testament, dar aceste 
comentarii sunt culese mai ales din scrierile Sfinţilor Părinți ai Bisericii, care 
au trăit mai înainte de ei și mai ales din scrierile Sfântului loan Hrisostom. 
Cu toate că acești scriitori postpatristici sunt culegători, totuși, în multe locuri, 
cu darul lui Dumnezeu, și-au exprimat și părerile proprii, păreri izvorâte 
din înțelepciunea dăruită de împlinirea poruncilor evanghelice. Lucrarea 
lor s-a dovedit (din experienţă) de foarte mare folos, pentru că, în loc de 
opere în volume întregi, se găsește la îndemână o prescurtare a lor, conținând 
în adevăr tot ceea ce contribuie la o cât mai exactă înțelegere a Noului 
Testament. Și, pe drept cuvânt, în lucrările acestora vorbesc în primul rând 
cei mai autorizaţi și mai străluciți dintre Sfinţii Părinţi ai Bisericii, pentru că 
aceste lucrări sunt extrase din operele lor. 


» A fost publicat în limba română Comentariul Sfintei Evanghelii de la Matei de Eutimie 
Zigaben, Mănăstirea Cozia, 1931, vol. 1-2. 

După mai bine de un secol de la creștinarea sa, timp în care a cunoscut 
însemnate frământări bisericești, Bulgaria avea de la anul 982, atât capitala, 
cât și arhiepiscopia în orașul Ohrida. În istoria bisericească a românilor, 
arhiepiscopia de Ohrida are însemnătate, deoarece, în acea vreme și vlahii 
din sudul Dunării s-au aflat sub oblăduirea duhovnicească a arhiepis- 
copului de Ohrida?. Chiar și după destrămarea regatului bulgar (1019- 
1020) de către împăratul Vasile al II-lea al Bizanțului, această arhiepiscopie 
își păstrează autocefalia, având 31 de episcopii sufragane*; de acum însă 
scaunul arhiepiscopiei va fi ocupat cu predilecție de ierarhi greci, iar unul 
dintre aceștia a fost și Sfântul Teofilact. 

Născut pe la mijlocul veacului al XI-lea, la Euripos (azi Calcis, în insula 
Eubeea din Marea Egee), Teofilact era de neam grec și făcea parte din 
familia Hefaistos%. Familia sa era una înstărită, iar dintre fraţii săi ne este 
cunoscut după nume doar Dimitrie, care era cleric la Biserica Sfânta Sofia 
din Constantinopol. Tânărul Teofilact și-a făcut studiile la Universitatea 


De asemenea, M. Gyoni a arătat cu argumente convingătoare că în acea perioadă 
ținutul Timișului, cu centrul la Jupa, lângă Caransebeș, vechiul Tibiscum, ținea de 
arhiepiscopia de Ohrida (vezi M. Gyoni, L'Eglise orientale dans la Hongrie du XI" siecle, în 
Revue d'histoire comparee, 1947, tom V, nr. 3, pp. 42-49). Pentru legăturile bisericești ale 
românilor cu arhiepiscopia de Ohrida, vezi: Atanasie Mironescu, în precuvântarea la Cele 
patrusprezece trimiteri ale Sfântului Apostol Pavel, București, 1904-1906, tom I, pp. XVI-XIX; 
dar și studiul lui Tit Simedrea: Unde și când a luat ființă legenda despre atârnarea canonică a 
scaunelor mitropolitane din Țara Românească și din Moldova de Arhiepiscopia de Ohrida? (note pe 
marginea unei interpolări), în rev. Biserica Ortodoxă Română, 1967, nr. 9-10, pp. 975-1003. 

*5 După ce împăratul Vasile II a anexat Bulgaria imperiului bizantin, le-a îngăduit 
bulgarilor să păstreze o parte din instituţiile naționale la care țineau. Principala instituție 
era Biserica lor. Astfel, împăratul a declarat arhiepiscopia Ohridei autocefală (înlocuind 
astfel Patriarhia bulgară din timpul independenţei), devenind astfel independentă de 
Patriarhia Constantinopolului. Sub jurisdicţia arhiepiscopiei Ohridei au intrat toate 
episcopatele care în veacul al X-lea aparținuseră statului bulgar. Acestea acopereau o 
zonă întinsă în Macedonia, Albania, Serbia și nordul Greciei, ca și centrul și nordul 
Bulgariei. Arhiepiscopul urma să fie numit de către împărat și hirotonit de către episcopii 
care îi erau sufragani viitorului arhiepiscop (D. Obolensky, Six Byzantine Portraits, 
Clarendon Press, Oxford, 1988, p. 40). 

% În cadrul referinţelor legate de biografia Sfântului Teofilact, am ținut seamă de 
numeroase articole și studii publicate la noi sau în străinătate. Deoarece unii dintre cititori 
pot fi interesaţi de bibliografia legată de opera și activitatea Sfântului Teofilact, am așezat 
în notele de subsol câteva referințe bibliografice care se pot constitui într-o minimă 
documentaţie primară. 

din Bizanţ, reorganizată în anul 1045 de împăratul Constantin Monomahul 
(1042-1055). Aici a studiat cu renumitul filosof neoplatonic Mihail Psellos, 
cu care mai apoi a păstrat legături de prietenie. După ce și-a desăvârșit 
studiile după „programa” obișnuită pe atunci (enkiklios paideia), întrucât 
era un student strălucit, dar și primind de la Dumnezeu darul cuvântului, 
Sfântul Teofilact a devenit mai-marele retorilor, adică profesor de retorică 
(maistor ton rhetoron) în cadrul școlii patriarhale”, iar mai apoi monah și 
arhidiacon al Bisericii Sfânta Sofia din Constantinopol, fiind hirotonit chiar 
în Marea Biserică Patriarhală. 

Ca și dascăl, printre numeroșii săi elevi, care mai apoi au devenit clerici, 
demnitari ai curţii, ofițeri, judecători sau medici, Teofilact l-a avut ca 
învățăcel (1084-1085) și pe Constantin Porfirogenetul, fiul împăratului 
Mihail VII Ducas (1071-1078)% și al soției georgiene a acestuia, Maria de 
Alania”?. Constantin Ducas (supranumit și Porfirogenetul) a fost desemnat 
succesor la tron încă de mic copil, iar după întronarea lui Alexios 1 Comnen 
(1081-1118), prerogativele sale au fost confirmate prin logodirea sa cu Ana 
Comnena, fiica lui Alexios, pe când aceasta avea doar 4 ani. Constantin a 
murit însă de tânăr (1074-tcca.1094). 

Sfântul Teofilact s-a distins printr-o profundă cunoaștere a Sfintelor 
Scripturi, a scrierilor Sfinţilor Părinţi, dar și a literaturii și filosofiei grecești 
și latine și din această pricină împăratul Mihail VII Ducas l-a însărcinat a 
fi dascăl al tânărului prinț Constantin Porfirogenetul, care pe atunci nu 
avea decât 10 ani. Pentru Constantin, Sfântul Teofilact a scris pe la anii 
1086-1087, Învățătura împărătească (PG* 126, col. 249-286), de fapt un 
basilikos logos, ce era un scurt manual de educaţie moral-politică și de 


2 Alegerea ca mai-mare al retorilor a Sfântului Teofilact, a adus multă bucurie și 
mulțumire sufletească părinţilor săi, după cum însuși scrie în scrisoarea sa către loan 
Ducas (cf. PG 126, col. 509). 

%* Împărații bizantini din vremea Sfântului Teofilact au fost: Constantin X Ducas 
(1059-1067), Roman IV (1067-1071), Mihail VII Ducas (1071-1078), Nichifor III Botaniates 
(1078-1081) și Alexios | Comnen (1081-1118). 

* Căsătoria lui Mihail VII Ducas cu prințesa caucaziană Maria de Alania pare să fi 
avut loc după ce Mihail a devenit împărat. Maria, fiica lui Bagrat al IV-lea, regele Georgiei 
(1027-1072), era o femeie de o rară frumuseţe. Ea a murit însă pe la 1090, ca monahie, 
când fiul ei, Constantin, abia trecuse de 15 ani (vezi și M. Mullet, The „Disgrace” of the Ex- 
Basilissa Maria, în rev. Bizantino-Slavica, tom. 45, 1984, pp. 202-211). 

% În Patrologiae Graece cursus completus (ediţia J.P. Migne, vol. 1-161, Paris, 1857- 
1866), opera Sfântului Teofilact ocupă tomurile 123-126. 

pedagogie, menit să-l îndrume la o viață aleasă și să-l pregătească pentru 
domnie pe tânărul principe”. 

Acest scurt tratat despre educația prinților este alcătuit din două părți și 
a fost citit de Sfântul Teofilact înaintea lui Constantin și a mamei sale, Maria. 
Partea întâi îl prezintă pe tânărul nobil și pe părinţii săi, iar cea de a doua 
conţine sfătuirile propriu-zise date prințului, pentru o înţeleaptă și virtuoasă 
cârmuire a imperiului. În prima parte sunt elogiați părinții și înaintașii 
prințului: bunicul tânărului Constantin, împăratul Constantin X Ducas (1059- 
1067), la fel ca și fiul său Mihail, care aveau mare dragoste atât pentru literatură, 
cât și pentru Sfintele Scripturi și învăţăturile Părinților?. Dar basilisa Maria, 
mama lui Constantin, i-a întrecut pe aceștia în râvna pentru cele dumnezeiești, 
deoarece, din dragoste pentru Hristos și nu pentru alte pricini sau siliri, a 
lăsat lumea și slava ei trecătoare și a intrat ca viețuitoare în Mănăstirea Sfântului 
Gheorghe de Manganes, unde mai apoi a fost aleasă egumenă. În Învățătura 


1 Învățătura împărătească a fost publicată și de P. Gautier în Theophylacte d” Achrida, 
Discours, Traites, Poesies (Corpus Fontium Historiae Bizantinae), Tesalonic, 1980, pp. 
177-211. Studii despre această lucrare vezi și la: K. Praechter, Antike Quellen des 
Theophylaktos von Bulgarien, în rev. Byzantinische Zeitschrift, tom. 1, 1892, pp. 399-414; B. 
Leib, La „Paideia basilike” de Theophylacte d' Achrida et sa contribution a l'histoire de la fin du 
XI sicle, în Revue de Etudes Byzantines, tom. 11, 1953, pp. 197-204; W. Blum, Byzantinische 
Furstenspiegel, Stuttgart, 1981, pp. 43-46. 

Învățătura împărătească a Sfântului Teofilact a avut și la noi o influenţă durabilă din 
epoca postbizantină, până în sec. al XVIII-lea. Cercetătorii au demonstrat că această scriere 
a Sfântului Teofilact a fost folosită și în sec. al XVI-lea în alcătuirea Învăţăturilor lui Neagoe 
Basarab către fiul său Teodosie (cf. Ștefan Ciobanu, Istoria literaturii române vechi, ed. Hyperion, 
Chișinău, 1991, p.134; vezi și D. Russo, Studii istorice greco-române, tom. II, București, 
1939, pp. 533-534). În secolul al XVIII-lea, Sevastos Kymenites îi dedica lui Brâncoveanu 
un elogiu, urmat apoi de traducerea Învăţăturii împărătești a Sfântului Teofilact (ambele 
sunt prezente și în miss. 1805 și 1816 din biblioteca mănăstirii athonite Vatopedu, 
manuscrise menţionate de Virgil Cândea în Mărturii românești peste hotare, vol. |, ed. 
Enciclopedică, București, 1991, p. 527; vezi și ms. gr. 734 BAR, menţionat de C. Litzica în 
Catalogul manuscriptelor grecești, București, 1909, p. 299. Mai multe despre elogiul lui 
Sevastos Kymenites dedicat lui Constantin Brâncoveanu, vezi la A. Camariano-Cioran, 
Pareneses byzantines dans les pays roumains, în Etudes byzantines et post-byzantines, tom. |, 
București, 1979, p. 117-133. 

După ce a fost uzurpat de către Nichifor Botaniates, Mihail Duca a fost silit să 
intre în cinul monahal, însă acest lucru nu i-a displăcut deloc lui Mihail, care se pare că 
mai apoi a devenit chiar episcop (cf. B. Leib, op. cit., pp. 198). 

împărătească Sfântul Teofilact îl îndeamnă pe prințul Constantin să ia aminte 
la viața virtuoasă și plină de milostivire pe care mama sa o avea încă dinainte 
de a depune voturile monahale, pe când era împărăteasă. Prin acestea va 
putea Constantin înțelege adevărata măsură a jertfei duhovnicești a mamei 
sale și ascultându-i sfaturile sfinte, va primi ajutorul și ocrotirea lui Dumnezeu. 
In partea a doua, Sfântul Teofilact, folosindu-se de pilde biblice, istorice și 
literare îi arată lui Constantin care sunt modurile de a guverna un imperiu, 
iar apoi îl povăţuiește la virtuțile și însușirile în care trebuie să se întărească ca 
viitor basileu: credința adevărată în Dumnezeu, dragostea și mila față de 
semeni, demnitatea, tăria dobândită prin biruirea moliciunii și trândăviei, 
prietenia adevărată și nefățarnică, judecata fără părtinire și cu milostivire, 
dragostea pentru studiu. De asemenea, tânărul Constantin este îndemnat să 
se ferească de însoțirea cu actorii sau comedianții, dar și să se împotrivească 
plăcerilor și desfrânării prin orice mijloace, dar mai ales prin exerciții fizice, 
care sunt de mare folos în această privinţă. În finalul acestei scrieri, Sfântul 
Teofilact îi făgăduiește lui Constantin că dacă va pune în practică cele ce i le-a 
spus, îi va aduce mai apoi și alte învățături ziditoare de suflet”. 

La îndemnul împărătesei Maria — care, ca o mamă sfântă purta de grijă 
atât pentru mântuirea sa, cât și pentru cea a fiului său —, Sfântul Teofilact a 
alcătuit Tâlcuirea celor patru Evanghelii (PG 123, col. 139-1341; 124, col. 9-318), 
iar mai apoi a continuat cu Faptele Sfinților Apostoli (PG 125, col. 483-1132), 
Epistolele Sfântului Apostol Pavel (PG 124, col. 335-1358; 125, col. 9-404) și 
Epistolele Sobornicești (PG 125, col. 1131-1288; 126, col. 9-104). La acestea se 
adaugă și lucrările exegetice la Cărțile Sfinților Prooroci Osea, Avacum, Ilona, 
Naum și Miheia (PG 126, col. 563-1190)*. Tot Sfântului Teofilact i se atribuie și 
o Tâlcuire a Psalmilor, care însă a rămas încă inedită”. 

Ne este, de asemenea, cunoscut că la 6 ianuarie 1088, Sfântul Teofilact, 
ca unul care era mai-mare (adică maestru) al retorilor, înconjurat de câțiva 
învățăcei ai săi, a ținut un cuvânt de elogiu (basilikos logos) înaintea lui 
Alexios 1 Comnenul și a întregii curți imperiale” (PG 126, col. 287-306). 


» Cf. B. Leib, op. cit., pp. 200-201. 

= Acest tâlcuiri au fost dedicate tot împărătesei Maria (cf. P. Gautier, Theophylacte 
d'Achrida — Lettres, Tesalonic, 1986, p. 83). 

* Datorită uriașei sale opere exegetice, H. von Soden îl numește pe Sfântul Teofilact 
„cel mai mare exeget al veacului al XI-lea” (Die Schriften des Neuen Testaments, Berlin, 
1902-1910, tom. |, pp. 321). 

* Faptul că în acest discurs Sfântul Teofilact nu-l pomenește pe Constantin 
Porfirogenetul și pe mama sa, Maria, se datorează evenimentelor petrecute la curtea 

Acest discurs oficial, ținut de Sfântul Teofilact în calitate de mai-mare al 
retorilor, pe lângă interesul său literar confirmă și completează (pe o 
perioadă determinată a istoriei bizantine) informaţiile despre Alexiada, 
scrierea istorică a Anei Comnena”. 

Între anii 1088-1090 (fără însă a se cunoaște cu exactitate când anume”), 
Sfântul Teofilact a fost desemnat arhiepiscop de Ohrida (actualmente Ohrid, 
în noul stat Macedonia), devenind păstorul duhovnicesc al slavilor și vlahilor 
din această eparhie”. Sfântul Teofilact s-a simţit împovărat de această nouă 
îndatorire, pe de o parte pentru marea responsabilitate ce o avea ca arhiepiscop, 
dar și pentru faptul că numirea sa ca vlădică la Ohrida îl ținea departe de 


imperială. După abdicarea din anul 1078 a tatălui său, Mihail VII Ducas (1071-1078), 
Constantin, care avea doar 4 ani, a devenit urmașul legitim al tronului bizantin. Dar, 
Nichifor III Botaniates (1078-1081) nu i-a recunoscut dreptul pe care Constantin îl putea 
pretinde în mod legitim. Însă Comnenii, în timpul revoltei lor împotriva lui Botaniates, 
au fost constrânși de cei din familia Ducas să ia apărarea tânărului Constantin 
Porfirogenetul. Comnenii i-au făgăduit mamei sale, Maria, că vor revendica drepturile 
lui Constantin, iar Alexios, după ce a devenit împărat, a împărțit puterea cu Constantin, 
logodindu-l cu cea mai mare fiică a sa, Ana Comnena și numindu-l co-basileu. În ce o 
privește pe Maria, mama lui Constantin, când s-a încredințat că a asigurat soarta fiului 
său, s-a retras la mănăstire. Dizgraţia lui Constantin Porfirogenetul a survenit o dată cu 
nașterea lui loan, primul copil de parte bărbătească pe care l-a avut împăratul Alexios. 
Nașterea acestuia s-a petrecut pe la anul 1087, căci pe la 1086-1087 Sfântul Teofilact scria 
Învățătura împărătească pentru Constantin, care era încă co-basileu, iar în 1088 în elogiul 
său (basilikos logos) îl pomenește deja pe pruncul imperial loan Comnen. Cu toate acestea, 
se pare că logodna dintre Ana Comnena și Constantin Porfirogenetul nu a fost ruptă. 
Astfel se explică de ce Sfântul Teofilact nu-l pomenește nici pe Constantin și nici pe 
mama sa, Maria, în elogiul pe care-l face întregii familii imperiale în această scriere a sa 
(Cf. P. Gautier, Le discours de Theophylacte de Bulgaria a l'autocrator Alexis Il” Comnene, în 
Revue de Etudes Byzantines, tom. 20, 1962, p. 106). 

%” CE. P. Gautier, op. cit., p. 93; vezi și Ernest Barker, Social and Political Thought in 
Byzantium from Justinian 1 to the Last Paleologus, Clarendon Press, Oxford, 1957, pp. 146- 
150; R. Anastasi, Sul Logos basilikos di Teofilatto per Alessio Comneno, în rev. Orpheus, nr. 3, 
1982, pp. 358-362. 

% Cf. P. Gautier, L'episcopat de Theophylacte Hephaistos archeveque de Bulgarie (Notes 
chronologiques et biographiques) în Revue de Etudes Byzantines, 1963, pp. 159-166. 

% În februarie 1091, după ce primise deja o scrisoare din Ohrida de la Sfântul Teofilact 
(PG 126, col. 517), Nichifor Melissenos vine în Bulgaria din porunca împăratului, pentru 
a recruta din rândul slavilor și a vlahilor oșteni pentru luptele cu pecenegii (cf. P. Gautier, 
op. cit., p. 162). 

efervescenţa vieții duhovnicești și culturale a Constantinopolului“. Ohrida 
era capitala unei provincii de la periferia Imperiului, provincie ce fusese 
cucerită de bizantini prin lupte sângeroase pe la începutul veacului al XI-lea, 
în vremea împăratului Vasile II Bulgaroctonul. Sfântul Teofilact știa prea bine 
că numirea sa la Ohrida era cuprinsă și într-o anumită strategie politică a 
împăratului Alexios l Comnenul:"!. Din această pricină, primirea batjocoritoare 
pe care i-au făcut-o Sfântului Teofilact enoriașii săi din Ohrida se datora întâi 
de toate faptului că episcopul trimis din Constantinopol era privit ca un 
reprezentant al împărăției bizantine. Așa cum locuitorii Ohridei nu cunoșteau 
că printre ei vine un om cu viaţă sfântă, tot așa, nici Sfântul Teofilact nu cunoștea 
la acea dată că praktores (agenţii fiscului bizantin) percepeau din această 
provincie impozite atât de crunte și de inumane, încât se mergea până la 
luarea copiilor pentru a fi făcuți sclavi. 

În această dificilă stare a lucrurilor, Sfântul Teofilact și-a îndeplinit 
conștiincios și energic îndatoririle sale pastorale, cu toate că și-ar fi dorit 
oricând să se întoarcă la Constantinopol. Și cu toate că prin educație și 
mentalitate era un bizantin, a fost un adevărat Părinte și păstor duhovnicesc 
pentru arhiepiscopia autocefală a Ohridei și Bulgariei, apărându-i interesele 
și protejându-i independenţa și prerogativele“. Sfântul Teofilact s-a sârguit 
mult pentru a-și păzi turma duhovnicească de lupii răpitori ce au lucrat 
prin învățătura pavlicienilor și bogomililor*“ și, pentru a feri norodul de 


* Sfântul Teofilact era el însuși un adevărat fiu al lumii bizantine, un rod curat a 
ceea ce era mai de preţ în Bizanţ, atât duhovnicește cât și în plan cultural, și din această 
pricină, pe drept cuvânt, se socotea pe sine ca aparținând „cetăţii împărătești”. Plecarea 
sa la Ohrida, lipsirea de toate privilegiile duhovnicești și culturale ale Constantinopolului, 
dar și firea sa sensibilă, l-au făcut să se socotească, pentru început, asemenea unui exilat. 

“ În veacurile XI-XII, numirea în înalte funcţii bisericești era adesea o răsplată a 
meritelor clerului patriarhal din Constantinopol. Autorităţile bizantine priveau scaunul 
episcopal al Ohridei ca pe un post-cheie. Mai mult, arhiepiscopul de Ohrida avea și un 
rang înalt în ierarhia Bisericii răsăritene. Alături de conducătorul militar, arhiepiscopul 
Ohridei era principalul reprezentant al autorității bizantine (D. Obolensky, Six Byzantine 
Portraits, Clarendon Press, Oxford, 1988, pp. 40-41). 

“ Este cunoscută împotrivirea Sfântului Teofilact în ce privește transformarea unei 
mănăstiri în stavropighie, adică scoaterea de sub jurisdicția episcopiei locale și supunerea ei 
față de Patriarhia din Constantinopol. În acea vreme, folosindu-se de dreptul de a preschimba 
o mănăstire în stavropighie, Patriarhia a săvârșit multe abuzuri, mai ales în Orient. 

4 B. Panov, Bogomil'skoe, dvizenie v Makedonii na osnovanii pisem Feifilakta Ochridskogo, 
în Actele celui de al XIV-lea congres internațional de studii bizantine (București, 6-12 septembrie 
1971), tom. III, 1976, pp. 721-727. 


31 


întunericul acestor învățături, a hirotonit mulţi preoți educați, care erau cu 
adevărat lucrători prin cuvânt. Înțeleptul arhiepiscop a avut de îndurat 
numeroase acuzaţii nedrepte și defăimătoare, îndreptate împotriva sa atât 
din interiorul diocezei sale, cât și de la Constantinopol. Cu toate că era o fire 
sensibilă, Sfântul Teofilact a răbdat cu bărbăție numeroasele nedreptăţi, 
pentru că știa că acestea sunt aruncate asupra sa din pizma vrăjmașului 
neamului omenesc. Dar Dumnezeu l-a sprijinit și a mângâiat durerile sale, 
iar râvna i-a împodobit-o cu roade. Prin ostenelile sale duhovnicești, Sfântul 
Teofilact a câștigat dragostea și respectul credincioșilor, pentru că aceștia au 
văzut munca sa neobosită în slujba și în numele lor“. 

Din perioada în care a fost episcop se păstrează o voluminoasă 
corespondenţă (130 de scrisori publicate în PG 126, col. 307-558) purtată 
atât cu episcopii sufragani, dar și cu alte fețe bisericești, cu prieteni, cu înalți 
funcționari de la curtea imperială, dar și cu Maria de Alania, fosta împă- 
răteasă a Bizanțului, devenită monahie“. Tot de atunci datează și o lucrare 
intitulată: Tratatul asupra plângerilor împotriva latinilor (PG 126, col. 221-248), 
scrisă pe un ton moderat, atitudine rară pentru acea vreme, privind această 
chestiune. Când Sfântul Teofilact scria această lucrare, trecuseră abia câteva 
zeci de ani de la schisma din 1054 dintre Biserica răsăriteană și cea apuseană. 
Cu toate că acest tratat este alcătuit pe un ton conciliant, Sfântul Teofilact nu 
face concesii învățăturilor străine de Dreapta Credinţă, apărând cu fermitate 
învățătura ortodoxă și respingând adaosul Filioque și primatul papal. În ce 
privește obiceiurile cultice locale ale celor două Biserici, Sfântul Teofilact 
îndeamnă la împăcare și înțelegere reciprocă. Această scriere a fost alcătuită 
în cadrul corespondenţei sale cu Nicolae, care era pe atunci diacon al Bisericii 
Sfânta Sofia și care, mai apoi, a devenit episcop de Malesova*. 


+ Sviatoe Evanghelie s tolkovaniem blajenogo Feofilacta, Arhiepiscopa Bolgarskogo 
(Blagoviestnik), Moscova, 2000, p. 15. 

% Aceste scrisori alături de altele 5, au fost publicate într-o ediţie critică de către P. Gautier, 
Theophylacte d' Achrida — Lettres (Corpus Fontium Historiae Bizantinae), Tesalonic, 1986. 

: Această lucrare a fost scrisă înainte de anul 1091, când - în contextul unionist 
promovat de patriarhul Nicolae Gramatikos și Alexios | Comnen —, diaconul Nicolae a 
cerut părerea celui ce-i fusese dascăl, iar acum era întâistătător al Ohridei. 

Pentru acest tratat vezi: M. Jugie, Theologia dogmatica christianorum orientalium, tom 
I, pp. 285-286, 303-310, 318-320, 325-327, 348-351 (cf. R. Janin, art. Theophylacte d'Achrida, 
în Dictionnaire de Theologie Catholique, Paris, 1946, col. 538). Acest tratat al Sfântului Teofilact 
a fost publicat de P. Gautier în Theophwlacte d'Achrida — Discours, Traites, Poesies, ed. cit., 
pp. 97-114, 245-285. Alte studii referitoare la această lucrare sunt următoarele: ]. Draseke, 


32 


Întreaga corespondenţă a Sfântului Teofilact are o mare importanță 
istorică, deoarece mijlocește cunoașterea stării în care se afla societatea și 
Biserica din acea vreme”. Din scrisorile Sfântului Teofilact pot fi urmărite 
fapte istorice care s-au petrecut până în anul 1108. Astfel este descrierea succintă 
a invaziei în Iliria și Bulgaria a oștilor apusene ce se aflau sub conducerea lui 
Robert Guiscard și a fiului său, Bohemond. Acest eveniment a avut loc în 
timpul primelor expediţii cruciate, la începutul veacului al XII-lea”. 


Theophylaktos" Schrift gegen die Lateiner, în rev. Byzantinische Zeitschrift, tom. 10, 1901, p. 
515-529; B. Leib, Rome, Kiev et Byzance a la fin du XI siecle, Paris, 1925, p. 41-50; A. Qua- 
cquarelli, La lettera di Teofilatto di Achrida: gli erori dei Latini, în rev. Rassegna di Scienze 
filosofiche, tom. 2, 1949, p. 3-4, 11-40; M. Tombacco, Teofilatto di Bulgaria tra Oriente et 
Occidente, Bari, 1979, 104 p; D. Obolensky, Six Byzantine Portraits, Clarendon Press, Oxford, 
1988, pp. 41-45; E. Papayani, Rome et Constantinople dans l'oevre de Theophylacte archeveque 
d Achrida, în ldeia giuridica e politica di Roma e personalita storiche, |, Roma, 1991, pp. 79-94. 

+ Scrisorile Sfântului Teofilact au fost întrebuințate ca o bogată sursă de informație 
pentru subiecte variate: structura bizantină a comandamentului din Bulgaria, politica fiscală 
a Imperiului în provincii, istoria economică și socială a Macedoniei, ereziile medievale sau 
identitatea oficialilor bizantini. Prea puțin interes s-a arătat felului în care este reflectată 
personalitatea sa în numeroasele sale scrisori care ni s-au păstrat. Acest lucru a fost făcut 
numai de unele studii din ultimele două decenii ale veacului al XX-lea. Pentru scrisorile 
Sfântului Teofilact, vezi și următoarele studii: K. Roth, Studien zu den Briefen des Theophylaktos 
Bulgarus, Ludwishafen, 1900, pp. 1-22; N. Adontz, L'archeveque Theophylacte et le Taronite, în 
rev. Byzantion, tom. 11, 1936, pp. 577-588; A. Leroy-Molinghen, Les Lettres de Theophylacte de 
Bulgaria a Gregoire Taronite, în rev. Byzantion, tom. 11, 1936, pp. 589-592; D. A. Xalanatos, 
Beitrage zur Wirtschafts und Sozialgeschichte Makedoniens în Mittelalter, Munich, 1937; 
Prolegomenos a une edition critique des „Lettres” de Theophuyylacte de Bulgaria, ou l'autorite de la 
„Patrologie greque” de Migne, în rev. Byzantion, tom. 13, 1938, p. 253-262; Trois mots slaves 
dans les lettres de Theophylacte de Bulgaria, în Anuarul Institutului de Filologie și Istorie orientală 
și slavă, tom. 6, 1938, p. 111-117; A propos d'une phrase de Theophylacte de Bulgaria. în rev. 
Byzantion, tom. 52, 1982, p. 423-424; Medicins, maladies et remedes dans les Lettres de Theophylacte 
de Bulgaria, în rev. Byzantion, tom. 55, 1985, p. 483-492; St. Maslev, Les lettres de Theophylacte 
de Bulgaria a Nicephore Melissenos, în Revue de Etudes Byzantines, tom.1972, pp. 179-186; A. 
R. Littlewood, The Byzantine Letter of Consolation in the Macedonian and Komnenian Periods, 
Indiana, USA, 1996; M. E. Mullett, Theophylact Bishop of Semnea and the Alexian Reconquest of 
Anatolia, în rev. Peritia (Journal of the Medieval Academy of Ireland), tom. 10, 1996, pp. 237-252; 
tot bizantinologul Margaret E. Mullett a publicat o monografie legată de corespondenţa 
Sfântului Teofilact: Theophylact of Ochrid: Reading the Letters of a Byzantine Archbishop, 
(Birmingham Byzantine and Ottoman Monographs, 2), Aldershot: Variorum, 1997, 441 p. 

1 PG 123, col. 31-33. 

În cârmuirea arhiepiscopiei sale, Sfântul Teofilact a lucrat cu înțelepciune 
și multă hotărâre. Era cu multă luare aminte în alegerea păstorilor vrednici și 
mai ales a episcopilor. Cel mai adesea alegea episcopii dintre greci, dar și 
dintre aceștia, pe aceia care erau iscusiți în cele duhovnicești, dar pricepuţi și 
în rânduiala lucrurilor lumești. Arhiepiscopul era cu multă luare aminte la 
ceea ce se petrecea în eparhia sa și, pentru a cunoaște mai îndeaproape nevoile 
fiecărei biserici, chema episcopii în adunări și aici cerceta tot ceea ce trebuia 
îndreptat sau îmbunătățit. Dar în aceste adunări ale episcopilor, Sfântul 
Teofilact ridica și problemele pentru care era de trebuinţă sfatul reciproc. 

Ca și arhiepiscop, Sfântul Teofilact s-a îngrijit și de averea Bisericii, care 
era prădată atât de conducătorii laici ai Bulgariei, cât și de agenţii fiscului 
bizantin. Ca unul care era păstor de suflete, arhiepiscopul purta de grijă ca 
enoriașii săi să nu fie nedreptăţiţi sau batjocoriți prin lăcomia și răutatea 
celor care strângeau impozite. Din această pricină, Sfântul Teofilact — așa 
cum ne mărturisește prin scrisorile sale — a avut mult de suferit din pricina 
lui Iasites, cel care era mai mare peste zbirii care strângeau dajdia”. 

În vremea păstoririi Sfântului Teofilact, s-au petrecut în Bulgaria și 
năvăliri ale cumanilor, care prădau și mistuiau cu foc cetăţile și sfintele 
biserici”. Când pagubele erau prea mari, iar Biserica nu avea resursele 
necesare pentru refacerea celor distruse, arhiepiscopul cerea ajutorul prie- 
tenilor săi cu dare de mână din aristocrația bizantină. lată ce îi scrie unuia 
dintre aceștia, anume fiului sevastocratorului: „Te rog, milostivește-te de 
biserică, ce era vestită altădată, pe care evlaviosul Boris, ţarul Bulgariei, a 
înălțat-o împreună cu alte șapte biserici. El a construit-o, iar tu înnoiește-o, 
ca Domnul să înnoiască duh drept înăuntrul tău””!. 

Episcopului de Vidin, care se plângea de greutăţile și necazurile ce le 
întâmpină, Sfântul Teofilact îi scria aceste cuvinte de mângâiere: „Cu 
adevărat, preacinstite frate, mari sunt și suferinţele tale și pot mișca orice 
inimă. Cine va tăgădui aceasta? Afară luptă, înlăuntru spaimă și nu este 
cine să ajute și împreună să lupte. Că vrăjmașii trâmbiţează și capul îl ridică, 
iar stârvurile robilor tăi le pun spre mâncare păsărilor cerului. Varsă sângele 
lor ca apa împrejurul cetăţii voastre și n-are cine să-i îngroape. Prietenii și 
cei de aproape stau departe, iar dacă se apropie, mai cu viclenie aruncă 
pierzătoarea cursă. Pentru că s-a răcit dragostea și vrăjmașii omului sunt 
casnicii lui. Acestea, în adevăr, pot să amărască sufletul mai mult decât se 


* D. Obolensky, op. cit., pp. 57-58. 

% |. Snegarov, Istorija na Ochridskata archiepiskopija, tom I, Sofia, 1924, p. 198-204. 

5 Blagoviestnik, ed. cit., p. 16; vezi și L. Kavelin, Socinenija blajenogo Feofilakta 
Bolgarskogo, archiepiscopa Pervoj Justiniany, Moscova, 1870. 

poate spune; căci dacă ne gândim că întreaga minte suferă și toată inima 
pătimește îndată, nenorocirile acestea fiind împărtășite cuiva pot să fie 
mângâiere pentru noi. Spune-mi, cine este scutit de nenorocirile timpului 
de acum? Nimeni, precum cred eu. Că, dacă cineva ar fi atât de fericit, încât 
să nu aibă nici o supărare (ceea ce se pare cu neputinţă), totuși, dacă voiește 
să se supună legii lui Hristos, el însuși trebuie să sufere pentru durerile 
altora, pentru că ni se poruncește «să plângem cu cei ce plâng» (Romani 12, 
15). Căci, dacă nimic din cele pe care le suferă alții nu-l ating, mai nefericit 
este acela decât toţi cei care suferă; căci fericiţi sunt cei care plâng, și vai 
celor ce râd. Vezi ce fel de sfârșit le putem prevesti acestora? Deci, nu numai 
tu ești strâmtorat de necazuri. Ai dușmani mulți? Dar, desigur, nu mai cruzi 
decât aceia care sunt prin părţile acestea și care duc în robie unul din cinci 
copii și ca pe dobitoace obișnuiesc a-i ucide, din cinci sau din zece unul. 
Zici că ai năvălitori de afară pe cumani. Dar cine se poate compara cu aceia 
care năvălesc din Cetate [Constantinopol] împotriva noastră, a ohridenilor? 
Acei care se duc în Cetate, pentru plăcere și pentru coroană răpesc toate și 
le iau cu dânșii, nefiind cel ce izbândește, nici cel ce izbăvește, căci cine se 
poate împotrivi celor din Cetate? Ai oameni răi? Dar acei cetățeni răi sunt 
copii, pe lângă bulgarii noștri. [...] O singură scăpare este și un singur leac la 
cei ce suferă, că, deși din pricina atâtor necazuri ne-am întristat, să nu ne 
mai văităm, chiar de am suferi încă și mai multe supărări. Dacă însă ne vom 
ruga și cu lacrimi vom cere ajutorul lui Dumnezeu, cred că vom vedea 
arătându-se mila și îndurarea Sa către noi””. 

La Ohrida, Sfântul Teofilact a scris și două lucrări hagiografice de mare 
importanţă, privitor la răspândirea creștinismului pe pământurile slave. 
Cea dintâi este Pătimirea celor cincisprezece mucenici din Tiberiopole-Strumita”, 
care s-au săvârșit la Tiberiopole (în apropiere de Ohrida) pe vremea lui lulian 
Apostatul (PG 126, col. 151-222). Cea de a doua este Viața Sfântului Clement, 
Arhiepiscopul Bulgariei (+916), care este socotit Apostolul bulgarilor (PG 


“ Reprodusă după lucrarea menţionată în nota următoare (pp. 84-87). 

* Această lucrare hagiografică a fost tradusă și în limba română de episcopul Gherasim 
Timuș și a apărut mai întâi în periodicul Calea Vieţii, în nr. 10, 11, 12/1905 și 1,2, 3/1906, iar 
mai apoi a fost publicată în extras sub titlul: Martirii din Tiberiopole, Stabilimentul de arte 
grafice, București, 1907, 91 p. 

5 Alte studii despre această lucrare vezi la: M. Jugie, L'auteur de la Vie de S. Clement 
de Bulgarie, în rev. Echos d'Orient, tom. 23, 1924, pp. 5-8; |. Snegarov, Les sources sur la vie 
et l'activite de Clement d'Ochrida, în rev. Byzantinobulgarica, tom. 1, 1962, pp. 79-119; S 
Maslev, Zur Quellenfrage der Vita Clementis, în rev. Byzantinische Zeitschrift, tom. 70, 1977, 
pp. 310-315; D. Obolensky, Theophylact of Ochrid and the Autorship of the Vita Clementis, în 

[i] 


126, col. 1193-1246). În aceste două lucrări hagiografice Sfântul Teofilact 
reflectă în chip vădit apropierea sa duhovnicească de slavi și de tradiția 
chirilo-metodiană””, arătând o deschidere primitoare pentru limba și cultura 
popoarelor nou convertite la creștinism de către Sfinţii Chiril și Metodiu și 
cei cinci ucenici ai lor“, contrabalansându-se astfel presupusul său ataşament 
excesiv la cultura greacă. De fapt, însuși Sfântul Teofilact s-a numit pe sine 
„bulgar“, într-una din scrisorile către Maria de Alania”. 
Sfântul Teofilact a scris, de asemenea, o Omilie asupra celei de a unsprezecea 
vanghelii a Învierii care se citește la Utrenie (publicată fragmentar în PG 
126, col. 145-150), o omilie la sărbătoarea împărătească a Intrării Maicii Domnului 
în biserică (PG 126, col. 129-144), dar și o omilie întru Cinstirea Sfintei Cruci 
(PG 126, col. 105-130). 


rev. Byzantium (Tribute to A. N. Stratos), tom. 2, Atena, 1986, pp. 601-618; N. Dragova, 
Theophylact of Ochrida's Old Bulgarian Sources on Cyril and Methodius, în rev. Etudes balkaniques, 
nr. 3-4, Sofia, 1992, pp. 107-110; 1. Iliev, The Manuscript Tradition and the Authorship of the 
Long Life of Saint Clement of Ochrid, în Byzantinoslavica, tom. 53, 1992, 68-73; P. Devos, L'auteur 
de la vie de Saint Clement d'Ochrida, în Analecta Bollandiana, tom. 112, 1994, p. 32; |. G. Iliev, 
The Long Life of Saint Clement of Ochrid. A Critical Edition, în rev. Byzantinobulgarica, tom. 9, 
1995, pp. 62-120. 

* Vezi: Gerhard Podskalsky, Zei Erzbischăfe von Achrida (Ochrid) und ihre Bedeutung fur 
die Profan- und Kirchengeschichte Mazedoniens: Theophylaktos und Demetrios Chomatenos, în: La 
spiritualite de L'univers byzantin dans le verbe et Limage, Turnhout, 1997, p. 242; M.. Mullett, 
Theophylact of Ochrid: Reading the Letters ofa Byzantine Archbishop, ed. cit., p. 81 și următoarele. 

* Pomenirea Sfinţilor Chiril și Metodiu se săvârșește în Biserica Ortodoxă la 11 mai, 
iar ucenicii lor: Arhiepiscopul Clement și Cuvioșii Gorazid, Naum, Anghelar și Sava, 
luminătorii slavilor de sud sunt prăznuiţi la 27 iulie. 

” P Gautier, Theophylacte d' Achrida — Lettres, Tesalonic, 1986, pp. 140-141; D. Obolensky, 
op. cit., p. 81; Hristo Melovski, St. Naum in the Moshopole Collectanea (1741-1742), Skopije, 
1996, p. 254. 

5 Această omilie a fost întrebuințată — poate de Sfântul Dimitrie al Rostovului sau 
poate de alţi hagiografi — și pentru alcătuirea cuvântului de la prăznuirea Intrării în biserică 
a Maicii Domnului, prezent până astăzi în Viețile Sfinților, în ziua a douăzeci și una a lunii 
noiembrie (vezi și ediţia recentă românească îngrijită de arhimandrit loanichie Bălan). În 
locul mai sus pomenit, Sfântul Teofilact este numit „arhiepiscopul Tesalonicului“, cu toate 
că citatele aparțin scrierii sale, iar în sinaxarele ortodoxe nu regăsim decât doi Sfinţi care 
poartă acest nume: Sfântul Teofilact Mărturisitorul, episcop al Nicomidiei (+ pe la 842 și 
prăznuit la 8 martie) și Sfântul Teofilact, arhiepiscopul Ohridei. Două manuscrise românești 
cuprind traducerea acestei omilii a Sfântului Teofilact: ms. 4787 BAR de la finele veacului 
al XVIII-lea (f. 246-261) și ms. 3294 BAR din anul 1827-1833 (f. 95-97). 

În vremea episcopatului său de la Ohrida, a fost însoţit și ajutat de 
fratele său, Dimitrie, care era cleric”. Sfântul Teofilact îl pomenește adeseori 
pe Dimitrie în epistolele sale și îi dedică și două lucrări: una referitoare la 
eunuci“, iar cea de a doua legată de post și ajunare”!. Se pare că Dimitrie a 
murit de tuberculoză, pe la anul 1107-1108, la Tesalonic“, chiar în brațele 
fratelui său Teofilact. De moartea lui Dimitrie, pe care îl socotea o mângâiere 
și un mare sprijin al bătrâneţilor sale, Sfântul Teofilact a fost mult îndurerat. 

Fiind un literat înzestrat cu o mare sensibilitate, a alcătuit ocazional și 
poezii iambice și anacreontice pe care, în diferite împrejurări, le-a dedicat 
apropiaților sau celor cu care se afla în corespondenţă“. Sfântul Teofilact 
a închinat două poeme și imnelor Sfântului Simeon Noul Teolog pe care îl 


5 Despre Dimitrie, fratele Sfântului Teofilact, cunoaștem că era eunuc și era un om 
foarte virtuos. Se pare că Teofilact împreună cu Dimitrie erau cei mai mari ca vârstă 
dintre fraţi, deoarece, pe când era la Ohrida, Sfântul Teofilact îi scrie dascălului Nichita 
din Constantinopol: „fraţii mei, care sunt, de asemenea, învățăceii tăi” (cf. PG 126, col. 
373). De aici putem înţelege că Sfântul Teofilact mai avea și alți frați. Oricum, pe lângă 
Dimitrie, care avea o fire plăpândă și bolnăvicioasă, Sfântul Teofilact — în scrisoarea sa 
către Nichita, medicul împăratului —, mai pomenește de un frate care avea o fire robustă 
și era un marinar foarte curajos (cf. PG 126, col. 473). De asemenea, din prima din cele 
două poezii tânguitoare alcătuite la moartea lui Dimitrie, aflăm că Sfântul Teofilact era 
mai vârstnic decât Dimitrie și tot aici pomenește și despre nepoții lor (cf. P. Gautier, 
L/episcopat de Theophylacte Hephaistos archeveque de Bulgarie, ed. cit., p. 173-175). 

s Cf. M. D. Spadaro, Un inedito di Teofilatto di Achrida sull'eunuchia, în Rivista di Stud: 
Bizantini e Slavi, tom. 1, 1981, pp. 3-38. 

* Gerhard Podskalsky, art. Theophylacte d' Achrida, în Dictionnaire de Spiritualite, tom. 
XV, Paris, 1991, col. 545. 

s Sfântul Teofilact avea o căsuţă la Tesalonic, după cum însuși mărturisește atât în 
scrisoarea sa către Nicolae Callicles (PG 126, col. 476), cât și în cea către magistrul loan 
(PG 126, col. 484-485). 

* Dintre aceste poezii, multe s-au pierdut însă câteva s-au păstrat și sunt cunoscute 
până azi. 14 dintre poeziile Sfântului Teofilact au fost publicate de M. Mercati (Poesie di 
Teofilatto di Bulgaria, în rev. Studi bizantini, Napoli, 1924, pp. 173-194) și apoi, alături de 
alte poezii care au fost descoperite în alte manuscrise, au fost reeditate de P. Gautier 
(Theophylacte d' Achrida, Discours, Traites, Poesies, ed. cit., pp. 345-377). Sfântul Teofilact, în 
corespondenţa sa (scrisoarea către Mermentulos) mărturisește că uneori își ocupa timpul 
liber cu alcătuirea de elegii în versuri iambice (PG 126, col. 393-396). Despre poeziile sale 
vezi și: R. Anastasi, Note critiche, în rev. Siculorum Gymmnasium, tom. 34, 1981, pp. 271-283; 
R. Romano, La metrica di Teofillato di Bulgaria, în Rivista Accademica Pontaniana, t. 32, 1983, 
pp. 175-186. 

preţuia foarte mult și despre ale cărui imne spunea: „Toată lumea ar trebui 
să citească această carte!"*:. 

Cu inima plină de durere din pricina morții fratelui său, Sfântul 
Teofilact i-a închinat două poezii în care săvârșește vrednică pomenire 
virtuosului Dimitrie. Pentru frumuseţea versurilor, aşezăm aici partea 
finală din cea de a doua poezie, alcătuită în versuri iambice*: 


Cui îi voi descoperi amarul care m-a pătruns, 

căci tu nu-mi mai ești leac pentru dureri? 

Cui îi voi mai spune gândul meu ascuns, 

căci tu nu-mi mai ești tainiță de cugetări? 

Cine îmi va fi nemincinos în sfătuire, 

folos grăind și nicidecum prăpăstuire, 

vorbindu-mi sincer, dar nestârnind plăcere, 

căci, vai! tu ești cuprins de veșnică tăcere. 

Pe mine cel bătrân, adeseori m-ai sfătuit, 

frate mult iubit, cu sufletul smerit; 

dregând cuvântul tău, cu vrednica cinstire îl sărai, 

iar vreunui băiat trufaș, înfumurarea iute-i alungai, 
copil bătrân, pe mine, bătrân copil mai bun tu mă făceai. 
O, mort viu, cu totul pe mine nu mă părăsi, 

căci viu mort sunt dacă de vederea ta mă voi lipsi. 

Și chiar de pentru mine tu erai gură și limbă grăitoare, 
tărie în picioare și mână prea folositoare, 

istețime, auz, lumină, inimă, caldă suflare 

spre slujirea mea prefăcute-n mădulare, 

insuflare, dreaptă îndemnare, vitejie, 

risipirea neliniștilor și iscusită iconomie, 

acum, stând în înalturi, fii pentru mine toate-acestea. 
Credință am că Domnului îndrăzneţ și aproape-l ești, 
căci sunt încredințat că Dumnezeu ţi-a fost aproape ţie, 
că aceasta tu ţi-ai dobândit-o dintru curăţie. 

E limba unui frate cea care-ţi spune acest cuvânt, 

și, ca nevrednic dar, e așezat pe-al tău mormânt, 

dar tu, cu milă judecând, primește toate acestea. 


"i La P. Gautier, Theophylacte d' Achrida, Discours, Traites, Poesies, ed. cit., pp. 353-355 
(cf. D. Obolensky, op. cit., p. 57). 

* Traducere după P. Gautier, L episcopat de Theophylacte Hephaistos archeveque de 
Bulgarie, ed. cit., pp. 174, 177. 

Datorită preocupărilor sale scriitoricești, a erudiţiei sale, a perfecțiunii 
și purității stilului său literar, a familiarității sale atât cu autorii profani, 
cât și cu cei Sfinţi, arhiepiscopul Teofilact ocupă un loc de cinste în pleiada 
marilor scriitori bizantini. Dar, mai cu seamă, Sfântul Teofilact — prin 
nevoinţele trupești și duhovnicești săvârșite întru împlinirea sfintelor 
porunci ale Evangheliei — are un loc de cinste în Ceata Sfinţilor ierarhi ai 
Bisericii Domnului Hristos, un loc și o duhovnicească sălășluire ce nu este 
supusă stricăciunii și nestatorniciei slavei omenești. 

Anul morţii Sfântului Teofilact nu ne este cunoscut foarte exact. Se 
pare că una dintre ultimele scrisori datate ale Sfântului este din anul 1108, 
însă ostenelile sale duhovnicești — în ciuda îndelungatelor sale suferințe 
trupești (gută, sciatică, torticolis) — s-au întins până în anii 1125-1126 sau 
mai târziu“. 

Ne este cunoscut că înainte de obștescul sfârșit Sfântul Teofilact a părăsit 
Ohrida și s-a întors în patria sa, anume la Tesalonic. Aici, odihnindu-se și 
despovărându-se de haina cea grea a bătrâneților și a beteșugurilor trupești, 
și-a dat sufletul său curat în mâinile lui Dumnezeu și astfel a purces spre 
locașurile Sfinţilor, acolo unde nu este nici durere, nici întristare, nici 
suspinare, ci viață fără de sfârșit. 


Cinstirea Sfântului Teofilact 


În sânul Bisericii Ortodoxe, Arhiepiscopul Teofilact al Ohridei și 
Bulgariei a fost îndeobște numit „Fericit” și „Sfânt”, cu toate că unii oameni 
ai științei profane contestă această calitate a sa, deoarece cunosc în chip 
fragmentar și nelucrător duhovnicește, viața și opera Sfântului Teofilact. 

Unii oamenii de știință care au contestat sfințenia arhiepiscopului Teofilact 
al Ohridei, nu au făcut această afirmaţie conștient și direct, pe de o parte 
pentru că nu îi interesa în mod lucrător această dimensiune a firii umane 


« Există mărturii istorice că Sfântul Teofilact era încă în viaţă în acea perioadă, 
deoarece s-a păstrat o poezie care a fost alcătuită în anul „6634 de la Facerea lumii” 
(1125/1126). Această poezie a fost închinată imnelor Sfântului Simeon Noul Teolog. (cf. 
P. Gautier, op. cit., p. 169). Referitor la această poezie, D. Obolensky scria: „Fără îndoială, 
entuziasmul său pentru imnele lui Simeon pornește de la sensibilitatea sa poetică și de 
la conştientizarea valorilor spirituale. Următorul aspect este relevant: cititorul scrisorilor 
lui Teofilact nu ar bănui la început că acest prelat ocupat, îngrijorat și câteodată irascibil 
ar putea găsi comuniune în spirit cu acel mare maestru al vieţii contemplative, ale cărui 


= 


scrieri mărturisesc mereu lumina divină” (op. cit., p. 57). 

(adică sfințenia), iar pe de altă parte, din pricină că pentru dânșii arhiepiscopul 
Teofilact nu este cu adevărat (adică în sensul cel mai profund) o persoană și o 
taină, ci un obiect de studiu care poate fi supus unei „disecţii” prin metodele 
științifice. Nu vom contesta micile puteri ale cunoașterii prin metoda de 
cercetare științifică, însă atâta timp cât cel care folosește această metodă este 
rob al firii căzute și nu s-a împărtășit în chip conștient, lucrător și statornic de 
harul lui Dumnezeu, toată cunoștința sa este tulbure, ca una care este 
amestecată cu acea mândrie subțire pe care Sfinţii Părinţi o numesc „părere 
de sine”, „închipuire de sine” sau „nălucire de sine” și, din această pricină, 
mintea îi este robită de înșelăciune într-o măsură mai mare sau mai mică și 
astfel va alerga spre circumscrierea celor pe care crede și i se pare că le cunoaște. 
lar dorința de circumscriere a informațiilor sau cunoștințelor este proprie firii 
căzute și este cea care a dat naștere tuturor ereziilor. Savant nu este cel care 
deține un cumul de informație interpretată sau interpretabilă, ci acela care 
înțelege profunzimea in-formației și, respectând taina ei sporește în adevăr. 
lar adevărul nu este ceva, ci Cineva, iar Domnul nostru lisus Hristos (și 
asemenea și Sfinții Săi) poate fi cunoscut doar prin smerită-cugetare. 

După cunoștința noastră, dintre cercetătorii care au studiat mai recent 
activitatea și opera Sfântului Teofilact, doar D. Obolensky a afirmat fățiș 
că numirea de „Sfânt“, dată arhiepiscopului nu este meritată. Această 
părere a afirmat-o în finalul studiului său dedicat arhiepiscopului Teofilact, 
din lucrarea: Six Byzantine Portraits (Oxford, 1988, p. 81). Reproducem aici 
acest pasaj în întregime, inclusiv nota: 

„Faima postumă a lui Teofilact a fost marcată de neînţelegeri și erori. 
Am văzut că Erasmus, care s-a folosit mult de comentariile lui, a crezut 
pentru o vreme că numele lui era Vulgarius. O greșeală și mai gravă a fost 
făcută de călugărul bulgar Paisie, de la mănăstirea Hilandar din Muntele 
Athos. În Istoria slavo-bulgară, acel manifest al naţionalismului bulgar scris 
în 1762, el a menţionat că Teofilact era patriarh de Târnovo (scaunul 
primatului Bulgariei după 1235) și în aceeași lucrare l-a ridicat la rangul 
de sfânt*. Ne îndoim că Teofilact ar fi meritat această mistificare postumă”. 

Nu dorim să insistăm prea mult asupra acestei afirmaţii și concluzii 
făcute cu responsabilitate strict personală de către autorul ei, însă din 


* Istoriya slavenobolgarskaya, ediţia I. Ivanov (Sofia, 1914), 36-37, 75-76. Cf. |. Snegarov, 
Les sources sur la vie et l'activite de Clement d'Ochrida, Byzantinobulgarica, |, (1962), 112-114. 
Credinţa în sfințenia lui Teofilact, susținută în secolul al XVII-lea la Paris, provine poate 
dintr-un cult local centrat sau legat de Ohrida. Vezi N. Velimirovici, Prologue from Ochrid, 
Birmingham, 1985, p. 395. 

respect pentru cititori vom arăta șubrezimea acestei afirmaţii, folosind 
metoda științifică. Îndrăznim să facem acest lucru, deoarece, în contextul 
prezentat, este necesar să înțelegem dacă D. Obolensky are într-adevăr 
competența de a se pronunţa asupra sfințeniei arhiepiscopului Teofilact. 
Scrierile Sfântului Teofilact - între acestea figurând și scrisorile sale care 
s-au aflat la baza concluziilor majore ale studiului lui D. Obolensky — 
sunt datate până la anul 1108. Dar ultima scriere a Sfântului Teofilact este 
o poezie din anii 1125-1126. Acum, vom considera în mod aprioric că 
arhiepiscopul Teofilact nu-și merită numirea de „Sfânt”, iar așezarea sa 
lăuntrică, la anul 1108 este în conformitate cu afirmaţia făcută de autorul 
mai sus numit (consimţim la acest raționament numai formal). Așadar, 
având în vedere că din perioada 1108-1125, adică vreme de 17 ani nu avem 
nici o mărturie istorică despre Sfântul Teofilact, putem afirma în mod 
științific că despre acești 17 ani nu cunoaștem cu certitudine nimic legat 
de arhiepiscopul Teofilact. Deocamdată, acești ani sunt o taină și asta cu 
sau fără vrerea cercetătorilor. Pentru a continua raționamentul, putem 
socoti că acești ani au fost pentru Sfântul Teofilact o vreme de pocăință, de 
sporire duhovnicească și de statornică împărtășire din harul lui Dumnezeu, 
sau putem proiecta asupra acestor ani propria noastră cunoștință stricată 
de patimi, propria noastră neîmplinire, propria noastră deznădejde izvo- 
râtă din înălțarea minții, mustrarea conștiinței și nesimţirea duhovnicească. 
Dar aici, știința și metodele ei nu ne mai pot ajuta numai dacă le racordăm 
la Înfricoșătoarea Judecată și, deci, la împlinirea poruncilor Sfintei 
Evanghelii, cea care va fi „metoda științifică” nemincinoasă după care se 
va desfășura atunci „disecția” gândurilor și simțămintelor noastre, ale 
tuturor. Cei care se sârguiesc și iau aminte în chip lucrător la tâlcuirile 
Sfântului Teofilact la Noul Testament, se mângâie cu bună nădejde, știind 
că prin rugăciunile și tâlcuirile Sfântului, pot dobândi luminare a minții, 
sporire duhovnicească, învrednicire de Sfintele Taine și răspuns bun la 
Înfricoșătoarea Judecată a lui Hristos. Iar aceasta este o nădejde bună, 
curată și cu desăvârșire nemincinoasă, pentru că arhiepiscopul Teofilact 
este mărturisit Sfânt. Pentru aceasta, stau mărturie cuvintele Sfinţilor 
Bisericii Ortodoxe, căci numai aceștia au fost cu adevărat luminaţi de harul 
dumnezeiesc, care dăruiește sfințenia ca rod al cunoștinței duhovnicești, 
izvorâte din împlinirea poruncilor. Socotim că aceia care au voit să priceapă 
au priceput. 

În anul 2000, la celebrarea a două milenii de creștinism, Biserica Ortodoxă 
Rusă a publicat o ediţie festivă a Tâlcuirii celor patru Evanghelii a Sfântului 
Teofilact. Îngrijitorii acestei ediţii, în cuvântul către cititor spuneau: „Fericitul 

Teofilact nu este canonizat de către Biserica Ortodoxă, dar din vremurile din 
vechime el a fost cinstit ca Părinte și învățător al Bisericii”. 

Dar, în sinaxarele tipărite mai recent, îl regăsim pe arhiepiscopul Teofilact 
trecut în rândul Sfinţilor“. Fericitul Nicolae Velimirovici, în lucrarea sa 
Prologue from Ochrida“, consemnând un cult local, așează în ziua a treizeci 
și una a lunii decembrie și pomenirea Sfântului Teofilact: 

„31 decembrie — Fericitul Teofilact, Arhiepiscopul Ohridei. Născut în insula 
Eubeea și educat la Constantinopol de cei mai de seamă dascăli ai vremii, 
Teofilact a devenit cleric al Bisericii Sfânta Sofia. EI a fost ales episcop și a 
fost trimis, împotriva voii sale la Ohrida, unde și-a petrecut mai bine de 25 
de ani. Episcopul Dimitrie Chomatenos” al Ohridei l-a numit pe Teofilact 
«preaînţeleptul arhiepiscop». Teofilact a fost un om foarte învăţat atât în 
cele profane, cât și în cele duhovnicești, având rafinate gusturi bizantine și 
fiind din fire melancolic și sensibil. Printre slavii din Ohrida, Teofilact se 
socotea pe sine asemenea unui surghiunit între barbari. El a scris tâlcuiri la 
cele patru Evanghelii și la celelalte cărți ale Noului Testament [afară de 
Apocalipsă]. Aceste tâlcuiri au fost scrise pe scurt după cele ale Sfântului 
loan Gură de Aur. Tâlcuirile lui Teofilact sunt pentru vremurile noastre o 
lectură duhovnicească foarte hrănitoare, care aduce mari și îmbelșugate 
roade. Dintre scrierile sale ne mai sunt cunoscute epistolele și viața Sfântului 
Clement al Ohridei. La vârsta bătrâneţii s-a retras de la Ohrida la Tesalonic, 
unde și-a sfârșit viaţa, trecând la veșnicia cea fericită”. 

În Sinaxarul editat de Mănăstirea Simonos Petra din Sfântul Munte 
Athos”!, regăsim și prăznuirea Sfântului Teofilact: 

„31 decembrie — Pomenirea Sfântului Teofilact, arhiepiscopul Ohridei. Născut 
în insula Euripos, Sfântul Teofilact a fost crescut la Constantinopol la școala 


“ Blagoviestnik, ed. cit., p. 17. Atât în ediția rusă cât și în ediţia americană a tâlcuirii 
la Evanghelii, autorul este cinstit cu numele de „Fericit”. 

s Sinaxar ortodox general și dicționar aghiografic, ingrijit de arhimandrit loanichie Bălan, 
ed. Episcopiei Romanului, 1998, pp. 87, 358. 

* Părintele Nicolae Velimirovici (1880-+1956) a fost și episcop de Ohrida și este 
canonizat — trecut în rândul Sfinţilor — atât de către Biserica Ortodoxă Rusă din Exil (cf. 
Dr. ]. M. de Vyver, Recently Canonized Orthodox Saints: Their Lives and Icons, Detroit, 2000, 
44 p.), cât și de către Biserica Ortodoxă Sârbă. 

* Dimitrie Chomatenos (cca.1150-+1236) a fost episcop al Ohridei în primul sfert al 
veacului al XIII-lea. 

? Le Synaxaire, editat în 6 volume, în limba franceză, între anii 1987-1996 (volumul 
III, decembrie-ianuarie, Tesalonic, 1988, p. 282). 

celor mai buni profesori ai învăţăturii bisericești și ai artei oratorice. Cleric 
în Marea Biserică (Sfânta Sofia), a fost mai apoi sfințit episcop și trimis 
împotriva voinței sale la Ohrida, unde, vreme de 25 de ani, a cârmuit cu 
înțelepciune Biserica bulgară. Teolog și orator cu o cultură excepțională, 
ne-a lăsat ca moștenire spirituală un mare număr de omilii, din care, în 
mod particular, un comentariu complet al întregului Nou Testament [afară 
de Apocalipsa], inspirat din cel al Sfântului loan Gură de Aur, operă care a 
hrănit meditaţia creștinilor ortodocși din generaţie în generaţie, până în zilele 
noastre, atât la greci, cât și în Bisericile slave. La bătrâneţe va părăsi Ohrida 
pentru Tesalonic, unde își va încredința sufletul lui Dumnezeu (1126?)”. 

Faptul că astăzi găsim cuprinsă în sinaxare pomenirea Sfântului 
Teofilact nu este un lucru neobișnuit, ci foarte firesc, deoarece canonizarea 
unui Sfânt nu este un act în sine, ci confirmarea oficială a unui cult și a 
unei cinstiri care deja exista. 

Mărturiile cinstirii ce-i este adusă Sfântului Teofilact sunt vechi și sunt 
cunoscute cel mai adesea sub formă scrisă. Astfel, în unele ediții din secolele 
XVI și XVII ale operelor sale, este numit „preaînțeleptul Teofilact” și „cel 
între Sfinţi, Părintele nostru Teofilact”72. 

„Preafericit” și „preacinstit” este numit Sfântul Teofilact în ms. slav. 97 
BAR (1520-1535) la fila 9%, dar și în ms. grec. 733 (552) BAR", iar „preaîn- 
țelept” este numit și de către autorul ms. rom. 3294 BAR (anii 1827-1833) la 
fila 95'5. De asemenea, Sfântul Dimitrie al Rostovului, în Hronograful său, îl 
numește pe Teofilact „Sfânt””. Tot „Sfânt“ îl numește și Sfântul Antim Ivi- 
reanul în Didahiile sale, anume în Predoslovie la cuvântul de învățătură în 
Duminica Floriilor, iar în alte patru cuvântări îl numește „dumnezeiescul 
Teofilact”?. „Sfânt“ este numit Teofilact și în Viețile Sfintilor, la săvârșirea 
prăznuirii Intrării în biserică a Maicii Domnului. În alcătuirea cuvântului 


2 B. M. de Rubeis, Disertatio de Theophylacti gestis et scriptis, PG 123, col. 39-40; P. 
Gautier, Theophylacte d' Achrida, Discours, Traites, Poesies, Tesalonic, 1980, p. 48; vezi și ms. 
grec. 734 (557) BAR ce conţine Învățătura împărătească a Sfântului Teofilact (cf. G. Litzica, 
Catalogul manuscriselor grecești BAR, București, 1909, p. 483-484). 

7% Cf. PP Panaitescu, Manuscrise slave din Biblioteca Academiei Române, București, 
1959, pp.124-125; vezi și A. Calavrias, op. cit., p. 61. 

2: Cf. G, Litzica, op. cit., pp. 492-494. 

75 Cf. G. Ștrempel, Catalogul manuscriselor românești, București, 1987, tom III, p. 74. 

%* Sfântul Dimitrie al Rostovului, Hronograf, Mănăstirea Neamţ, 1837, p. 86. 

7 Sfântul Antim Ivireanul, Didahii, ed. Minerva, București, 1997, pp. 126, 128, 134, 
139, 184. 

pentru ziua a douăzeci și una a lunii noiembrie, a fost întrebuințată și omilia 
Sfântului Teofilact la acest praznic”. 

„Stânt” este numit Teofilact și în Istoria bisericească a arhiepiscopului 
Meletie al Atenei, tradusă de mitropolitul Veniamin Costachi și tipărită în 
5 volume la Iași, între anii 1841-1843”, în ms. grec. 386 (72) BAR din veacul 
al XVIII-lea” și în ms. rom. 4787 BAR de la finele veacului al XVIII-lea'!, 
dar și de către Sfântul Stareț Vasile de la Poiana Mărului, în predoslovia 
sa la cartea Sfântului Grigorie Sinaitul”. 

Cuvioșii Grigorie și Gherontie, traducătorii ediției românești de la 1805 a 
Tâlcuirii celor patru Evanghelii, în cuvântul către cititor îl numesc pe autor: 
„dumnezeiescul acesta Părinte Teofilact, Arhiepiscopul Bulgariei”. Însuși 
mitropolitul Veniamin Costachi îl numește pe Teofilact „Fericit“, în prefața 
aceleiași cărți. De asemenea, Sbornicul de la Valaam, care este o culegere despre 
rugăciunea lui lisus, îl numește „Sfânt” pe arhiepiscopul Teofilact al Bulgariei”. 

În întreaga sa operă, Sfântul Ignatie Briancianinov a întrebuințat de 
nenumărate ori tâlcuirile Sfântului Teofilact la Noul Testament, iar nume- 
roasele referințe stau mărturie pentru aceasta. Astfel, Sfântul Ignatie l-a 
numit pe Teofilact „Sfânt“ și „Fericit“, iar în îndemnul pe care ni-l dă pentru 
studierea și împlinirea sfintelor porunci, ne spune: „Lăsându-ne conduși 
în înțelegerea Evangheliei de explicațiile acestui Sfânt Părinte, ale cărui 
comentarii sunt primite și întrebuințate de Biserică, noi vom rămâne 
credincioși tradiţiei bisericești”. 


7 Vezi și ediţia recentă românească a Vieţilor Sfinților, îngrijită de arhimandrit 
Ioanichie Bălan, dar și mis. grec. 743 (201) BAR din sec. XVIII, un miscelaneu teologic care 
cuprinde și cuvântul Sfântului Teofilact, închinat Maicii Domnului, precum și ms. rom. 
3294 BAR din anii 1827-1833, care este tot un miscelaneu teologic și conține, de asemenea, 
același cuvânt închinat Maicii Domnului (aici autorul este numit „preainţeleptul 
arhiepiscop al Bulgariei” — cf. G. Ștrempel, op. cit., tom III, p. 74). 

> Cf. Atanasie Mironescu, op. cit., p. XXI. 

* Acest manuscris e scris în neogreacă și conţine o tâlcuire pe întrebări și răspunsuri 
pentru Evangheliile Duminicilor de peste an, alcătuită după Tâlcuirea Evangheliilor a 
Sfântului Teofilact (cf. G. Litzica, op. cit., p. 201). 

5 Acest manuscris cuprinde omilia Sfântului Teofilact la Intrarea în biserică a Maicii 
Domnului (f. 246-261) — cf. G. Ștrempel, op. cit., tom. IV, p. 119. 

s Cf. D. Raccanello, Rugăciunea lui lisus în scrierile Staretului Vasile de la Poiana Mărului, 
ed. Deisis, Sibiu, 1996, p. 232. 

5 Sbornicul de la Valaani — culegere despre rugăciunea lui lisus, ed. Episcopia Alba-luliei, 
1993, vol. 1, p. 293 și vol. 2, p. 192. 

= Sfântul Ignatie Briancianinov, op. cit., p. 29. 

Este neîndoielnic că toți cei pomeniți mai sus s-au împărtășit în chip 
nemijlocit de harul dumnezeiesc, dăruit lor prin tâlcuirile și mijlocirile 
Sfântului Teofilact. Mărturie scrisă stau cuvintele unui alt om plin de har — 
Sfântul Nicodim Aghioritul. Dânsul a tradus din elină în greaca vorbită 
tâlcuirile Sfântului Teofilact la epistolele Sfântului Apostol Pavel, iar în 
precuvântarea acestei cărți scria: 

„Fiindcă tâlcuirea aceasta, atât de trebuincioasă și prea folositoare și 
prea dorită neamului grecilor ortodocși a fost scrisă elinește, cu adevărat 
era pentru cei simpli «grădină închisă și izvor pecetluit», precum zice 
Sirah (20, 30). Pentru aceasta, eu, cel mai mic dintre toţi, văzând pe frații 
mei lipsiţi de folosul citirii unei asemenea tâlcuiri și totodată fiind îndemnat 
de unii frați duhovnicești, foarte râvnitori binelui obștesc al neamului, 
îndrăznind cu rugăciunile Marelui Pavel și ale lui loan Gură de Aur și ale 
lui Teofilact, am tradus tâlcuirea aceasta în limba noastră cea de obște 
spre folosul tuturor creștinilor ortodocși mai simpli, ca și ei, citind această 
tâlcuire, să înțeleagă cuvintele dumnezeiescului Apostol, ce se citesc în 
fiecare zi prin biserici”*?. 

De altfel, în tâlcuirea la epistole, Sfântul Nicodim, care avea multă evlavie 
pentru Sfântul Teofilact, îl numește: „preaînțelept”, „preafericit” și „sfințit'*. 

Dar Sfântul Teofilact este cinstit și prin zugrăvirea chipului său în icoane. 
Nu am întreprins o cercetare amănunțită în acest sens, însă cunoaștem că în 
Enciclopedia religioasă greacă, la articolul ce-i este dedicat Sfântului Teofilact, 
este reprodusă o frescă în care e reprezentat chipul său. Este vorba de o frescă 
din veacul al XVIII-lea, de la Mănăstirea Faneromeni din Salamina. Aici Sfântul 
Teofilact este reprezentat în picioare, binecuvântând cu mâna dreaptă, iar cu 
mâna stângă susținând, parcă arătându-ne-o, Sfânta Evanghelie. Chipul său 
este spân, cu fața ovală și bărbia ascuţită. Faţa îi e brăzdată de ostenelile 
nevoinţei, iar părul său este asemenea cu cel al Mântuitorului, însă e cărunt. 
Totuși, această frescă ne-a ridicat câteva semne de întrebare. Fiind realizată în 
veacul al XVIII-lea, în spaţiul de influenţă al tradiției iconografice bizantine, 
dar și grecești, este de așteptat ca erminia care stă la baza acestei fresce să fie 
cea a lui Dionisie din Furna. Este semnificativ că în această erminie, pentru 
chipul Sfântului Teofilact se află o singură indicație de zugrăvire a chipului: 


ss Sfântul Teofilact, arhiepiscopul Bulgariei, Cele 14 trimiteri ale Sfântului, Slăvitului și 
întrutotlăudatului Apostol Pavel, cu însemnări de Nicodim Aghioritul, traduse în limba 
română de mitropolitul Veniamin Costachi, tom I, ediţie îngrijită de mitropolitul Atanasie 
Mironescu, București, tom I, 1904, p. XXVI. 

% Idem, nota 2, pp. 355-356. 

„Teofilact: bătrân, spân”*. Dar această îndrumare de zugrăvire se referă la Sfântul 
Teofilact Mărturisitorul, episcopul Nicomidiei (teca.842), care este prăznuit la 8 
martie și nu la Sfântul Teofilact al Ohridei și Bulgariei. Totuși, este cu putință ca 
Sfântul Teofilact al Ohridei să aibă sau să nu aibă aceeași înfățișare cu Sfântul 
Teofilact al Nicomidiei, însă pentru a ne încredința de acest lucru este necesară 
o cercetare iconografică care să nu se rezume numai la un singur monument 
grafic, ca în cazul de față, deoarece este posibil ca pictorul care a zugrăvit această 
frescă să-i fi confundat pe cei doi Sfinți. Dar, pentru că închinându-ne celui 
zugrăvit în icoană, cinstirea se ridică la prototip, am socotit că se cade să fim 
rezervaţi și să nu reproducem și noi această frescă, până nu avem încredințarea 
că, într-adevăr și Sfântul Teofilact al Ohridei a fost spân la chip. Însă, cu toate 
cele spuse până aici, această frescă are importanţă, deoarece consemnează în 
mod iconografic un cult local adus Sfântului Teofilact al Ohridei. 

Dar, dacă aceia care sunt iubitori de Sfinţi se vor întrista că nu au 
văzut icoana Sfântului Teofilact, socotim că se vor mângâia știind că al lui 
Hristos-Dumnezeu este chipul care strălucește întru chipurile tuturor 
Sfinţilor, pentru că Mântuitorul este Izvorul sfințeniei, El ne-a cunoscut 
pe toți din pântecele maicii noastre și tot El este Cel Care ne poate dărui 
chip de pocăință și ne poate ajuta să sporim în tot lucrul bun, adevărat și 
de suflet folositor. 

Dar iată cu ce cuvânt ne mângâie Sfântul Teofilact pe cei care poate că 
ne-am mâhnit că nu ne-am învrednicit a-i vedea chipul: „Când vei afla pe 
cineva tâlcuind luminos înţelesul Scripturii, tu cunoaște că luminos vede «fața» 
lui Hristos. lar dacă și cuvintele le descoperă și le luminează, acesta și «hainele» 
lui lisus «albe» le vede, căci haine ale înțelesurilor sunt cuvintele”. 

lar, cât despre Sfântul Teofilact, suntem încredinţaţi că este unul dintre 
cei ce au tâlcuit în chip luminos Scripturile, iar aceasta a săvârșit-o din 
pricină că, prin darul Domnului, a urcat pe Taborul cel duhovnicesc și, 
împărtășindu-se din slava chipului Domnului Hristos, își arată către noi 
strălucirea duhovnicească prin tâlcuirile ce le face Sfintei Scripturi. 

În ce privește rânduiala liturgică închinată Sfântului Teofilact, am cerut 
sfatul părintelui Macarie Simonopetritul. Într-o scrisoare primită din partea 
cuvioșiei sale la 22 aprilie 1999, ne-a încredințat că, după știința dânsului, 
Sfântul Teofilact nu are o slujbă de prăznuire, acatist sau alte imne liturgice. 
Privitor la acest lucru, ne scria: „Într-o oarecare măsură, Sfântul Teofilact a 


& Dionisie din Furna, Erminia picturii bizantine, ed. Sofia, București, 2000, p. 152; 
vezi și p.199. 
s Vezi tâlcuirea Sfântului Teofilact la Matei 17, 9. 

fost dat uitării, poate și datorită faptului că era episcop de Ohrida, o cetate 
bizantină care a trecut mai apoi la bulgari și care a suferit rivalități din partea 
celor două state. Încă de pe atunci există arumozitaţa asupra originii etnice a 
unuia sau a altuia din Sfinţii acestei regiuni”. 

Prăznuirea Sfântului Teofilact se săvârșește la 31 decembrie, când 
rânduiala liturgică este în strânsă legătură cu odovania Praznicului Nașterii 
Domnului. Din pricină că la 31 decembrie se săvârșește odovania Nașterii 
Domnului (adică se încheie prăznuirea), slujba Cuvioasei Melania Romana 
(prăznuită de asemenea la 31 decembrie) s-a mutat în 30 decembrie, iar în 
31 se săvârșește în rânduiala bisericească slujba Nașterii Domnului, afară 
de Litie, Polieleu, Vohod, Paremii și Antifoanele de la Liturghie. Așadar, în 
rânduiala liturgică a zilei de 31 se poate integra doar sinaxarul (viața pe 
scurt) Sfântului Teofilact. Însă, de ceea ce se putea face privitor la imnele 
liturgice închinate Sfântului Teofilact, s-a îngrijit un frate monah. Prin 
alcătuirea împrejurărilor, l-am întâlnit pe acest monah care se sârguia după 
puteri să împlinească poruncile evanghelice, folosindu-se chiar de Tâlcuirea 
celor patru Evanghelii a Sfântului Teofilact (ediţia 1805), care îi era cunoscută 
îndeaproape. Prin rugăciunile Sfântului Teofilact și prin ostenelile acestui 
monah s-a alcătuit Canonul de umilință, sinaxarul și acatistul Sfântului, care 
din motive de spaţiu tipografic vor fi publicate doar în cel de-al doilea volum 
al acestei serii (Tâlcuirea Evangheliei de la Marcu). Suntem încredinţaţi că 
această rânduială de rugăciune va fi de ajutor tuturor celor care râvnesc 
poruncilor evanghelice, dar doresc și să se apropie de Sfântul Teofilact prin 
smerită-cugetare, spre a se învrednici de mijlocirile și ocrotirea sa caldă. 

Nădăjduim ca toate cele ce le-am scris până aici despre cinstirea sa, să 
nu-i fi pricinuit supărare Sfântului Teofilact. Dacă l-am mâhnit prin îndrăzneala 
noastră, îi cerem iertare Sfântului, dar deopotrivă și cititorilor care voiesc să 
dobândească folos duhovnicesc din această carte și prin nepriceperea noastră 
i-am împiedicat în vreun fel sau altul. Cunoaștem neputința noastră și știm 
că și râvna și cunoștința duhovnicească ne este mică, dar nădăjduim la mila 
lui Dumnezeu, la mijlocirile Sfântului Teofilact și la rugăciunile fraților cititori. 
Cu toate că prin fapte nu ne-am făcut următori Sfântului Teofilact, vom încheia, 
folosindu-ne de cuvintele ucenicilor Sfântului Paisie de la Neamţ, care la 
începutul vieții Cuviosului lor stareț, scriau: „Precum tatăl de jucăriile copiilor 
săi, așa și Preacuviosul se bucură de laudele cele ce i se aduc de către ucenicii 
și fii săi duhovnicești” 


* Viața Cuviosului Paisie de la Neamt, ediţie transliterată după manuscrisul 154 din 
Biblioteca Mănăstirii Neamţ de către diac. loan Ivan, ed. Trinitas, lași, 1997, p. XXXI. 

Despre alcătuirea Tâlcuirii Evangheliilor 


Vreme de 900 de ani, una dintre cele mai îndrăgite și mai statornic citite 
tâlcuiri ale Noului Testament din spațiul ortodox (Bizanţ, Serbia, Bulgaria, Grecia, 
România și Rusia), au fost tâlcuirile Sfântului Teofilact al Bulgariei. Claritatea, 
autoritatea patristică și totodată simplitatea acestei opere duhovnicești, au 
făcut-o nepreţuită fiecărui creștin care caută să priceapă înțelesul poruncilor 
evanghelice”. Dacă ar fi trebuit să scriem doar câteva rânduri despre tâlcuirile 
Sfântului Teofilact, cel mai potrivit ar fi fost să lăsăm loc cuvintelor celui care 
a făcut o însemnare pe un manuscris slavon cu Tâlcul Evangheliei: „Această 
sfântă și dumnezeiască carte, cu suflarea Duhului Sfânt s-a tâlcuit de Sfântul 
și Fericitul Teofilact, arhiepiscopul Bulgariei”. 

Scopul și temeiul care a insuflat alcătuirea unei tâlcuiri care să conțină 
învăţătura Sfinţilor Părinţi, este râvna profundă și ortodoxă, dar totodată 
și porunca de a păstra și a transmite generaţiilor viitoare tradiția apostolică 
vie a Bisericii primare. De aceea conţinutul tâlcuirii Sfântului Teofilact are 
ca temelie lucrătoare învăţăturile Sfinţilor Părinţi ai Bisericii. În alcătuirea 
tâlcuirilor, Sfântul Teofilact se călăuzește îndeobște după Sfântul loan Gură 
de Aur (încât poate fi, într-adevăr, numit parafrastul acestuia), dar și după 
alţi Sfinţi Părinţi ai Bisericii, enumerându-i aici doar pe câțiva dintre dânșii: 
Sfântul Vasile cel Mare, Sfântul Grigorie Teologul, Sfântul Grigorie de Nyssa, 
Sfinții Clement și Chiril ai Alexandriei, Sfântul Dionisie Areopagitul, Sfântul 
Maxim Mărturisitorul. O particularitate a tâlcuirilor Sfântului Teofilact este 
că întrebuințează adeseori și alegorii. Dar, pentru că în tâlcuirile Sfântului 
loan Gură de Aur alegoriile lipsesc sau sunt mult prea rare, Sfântul Teofilact 
le-a împrumutat de la alţi Sfinți Părinţi și le-a așezat cu multă înțelepciune 
la locul cuvenit lor. Roada acestei strădanii nu e o simplă interpretare a unei 
singure persoane, ci este o expresie a consensului învățăturii Bisericii, a ceea 
ce Biserica crede și învaţă „în orice timp și în orice loc”. 

Cu toate că tâlcuirea Sfântului Teofilact este o sinteză a învățăturii 
Sfinţilor Părinţi”, ea nu se citește nicidecum ca o listă de citate. Ceea ce este 
cu adevărat remarcabil este faptul că, deși întreaga tâlcuire își are ca izvor 


% The Explanation by Blessed Theophylact of The Holy Gospel according to St. Matthew, 
Chrysostom Press, House Springs, 1997, pp. 1-5. 

“ Ms. slav. 206 BAR (din anul 1703), fila 4 verso, descris de P. P. Panaitescu, în 
Manuscrise slave din Biblioteca Academiei Române, București, 1959, p. 302. 

“ În studiul său (Theophylact of Bulgaria as Writer and Biblical Interpreter, în rev. Biblical 
Research, tom II, 1957, pp. 31-44), E. W. Saunders încearcă să determine cu exactitate cât 

tradiţia vie a Sfinților Părinţi, în ea cititorul nu aude vorbind decât un singur 
și limpede glas, care grăiește asemenea unui învățător către ucenicul său. 

Explicând textele scripturistice foarte exact și concis, Sfântul Teofilact 
nu pregetă a ne aduce și lămuriri prețioase care-i sunt cunoscute din 
propria sa experiență duhovnicească, având astfel partea sa de originalitate 
în tâlcuire, în apărarea Dreptei Credinţe împotriva ereziilor, precum și în 
dezlegarea controverselor timpului său. 

Trebuie să amintim aici că Sfântul Teofilact a alcătuit Tâlcuirea 
Evangheliilor după anul 1085, la cererea împărătesei Maria, care era pe 
atunci monahie (și mai apoi a devenit egumenă) la Mănăstirea Sfântului 
Gheorghe de Manganes. Este neîndoielnic că evlavioasa împărăteasă, 
devenită monahie, a cerut Sfântului Teofilact să alcătuiască această tâlcuire 
atât pentru folosul ei sufletesc, cât și pentru al fiului ei, Constantin. Dar 
astăzi cunoaștem că prin rânduiala și iconomia Duhului Sfânt această 
Tâlcuire a Evangheliilor se adresează tuturor acelora care, fiind fii ai Bisericii, 
voiesc să biruiască prin porunci și să împărățească peste păcat. 

Cererea împărătesei Maria către Sfântul Teofilact este consemnată 
într-un vechi manuscris din secolul XIV, care cuprinde tâlcuirea la Evan- 
gheliile de la Marcu și Luca”, dar și în manuscrisul slavon nr. 97 (1520- 
1535) de la Biblioteca Academiei Române", unde la fila 9 recto, putem citi: 


anume din tâlcuirile Sfântului Teofilact la parabola samarineanului milostiv sunt inspirate 
de cele ale Sfinţilor loan Hrisostom și Grigore Teologul (p. 36-37). Autorul sus numit 
concluzionează că scrierile exegetice ale arhiepiscopului Teofilact, dimpreună cu 
majoritatea literaturii teologice bizantine din acea perioadă sunt mult îndatorate și cel 
mai adesea repetitive, constituindu-se ca și compilaţii din operele Sfinţilor Părinţi. Totuși, 
el atrage atenţia asupra faptului că Sfântul Teofilact, așa cum poate fi cunoscut din scrierile 
sale, este o personalitate cu trăsături ce atestă o mare vitalitate, dezvăluind o minte 
ascuţită, riguroasă și bine informată, dar și o voinţă ageră și puternică în manifestarea 
credinței (p. 43). Saunders spune că Sfântul Teofilact este îndatorat și tradiţiei alexandrine, 
lucru ce se adeverește în libertatea arătată în ce privește interpretarea alegorică, în special 
la parabolele din Sfintele Evanghelii. Fiind un viguros apărător al Ortodoxiei, Sfântul 
Teofilact denunţă greșelile ereticilor, și aceasta de fiecare dată când se ivește ocazia în 
alcătuirea comentariilor sale. În finalul articolului său, autorul scrie: „În opera exegetică 
a lui Teofilact există o oarecare independenţă de tradiția patristică, în special în 
comentariile Evangheliei; poate și această originalitate explică în parte popularitatea de 
necontestat de care se bucură, de atâtea veacuri, scrierile sale” (p. 44). 

" PG 123, col. 35. 

+ Cf. A. Calavrias, Opera ermineutică a lui Teofilact de Ohrida în literatura română veche, 
(teză de doctorat), București, 1986, p. 61. 

„Rugămintea adânc înțeleaptă a împărătesei Maria despre strângerea 
unor roade curgătoare de miere ale prea cinstitului păstor Teofilact, vlădică 
și întâistătător al bulgarilor. Această împărăteasă, Maria a dorit din toată 
inima să înțeleagă scrierea evanghelică și a rugat pe arhiepiscopul de 
Ohrida, pe preafericitul Teofilact ca să-i spună tâlcuirea Sfintei Evanghelii. 
Și primind această rugăminte plină de înțelepciune a împărătesei, Teofilact 
s-a așezat la lucru și a ales din interpretările lui loan Gură de Aur și le-a 
transcris pe scurt, pentru toată învățătura celor patru Sfinți Evangheliști”. 

În ce privește metoda folosită în tâlcuirile sale la Noul Testament, este 
îndestulător să spunem că Sfântul Teofilact expune pe scurt și corect 
înțelesul istoric, moral, alegoric și anagogic al Sfintelor Scripturi. Pentru că 
această carte se adresează întâi de toate creștinilor simpli care râvnesc la 
împlinirea poruncilor și poate că nu tuturora le este cunoscut ce anume 
reprezintă fiecare din aceste înțelesuri ale Scripturii, așezăm mai jos o 
însemnare privind deslușirea acestora. Această lămurire o găsim în ediția 
românească a tâlcuirii Sfântului Teofilact, anume ca notă explicativă în 
comentariul de la Matei 12, 7-8: | 


Patru sunt chipurile în care se tâlcuiește Sfânta Scriptură: istoric, adică 
potrivit literei și după istorie; anagogic, adică după înalta înțelegere; 
alegoric, adică sub cele spuse se înțeleg altele, ascunse; și tropologic, adică 
pentru îndreptarea năravurilor. 

Înţelesul istoric este cel care cuprinde lucruri trecute, care nu trebuiesc 
altfel înţelese și nici nu sunt închipuire a altui lucru. 

Anagogic, când, prin spusele Scripturii ne suim de la Biserica pământească 
la cea cerească, de la oameni la Îngeri, de la zidiri la Ziditor, până la Cea Una 
Sfânta și Preaînalta Treime, de unde nu este cu putinţă a trece mai înainte. 
Adică atunci când zicem: „Întru început a făcut Dumnezeu Cerul și 
pământul” (Facere 1, 1), prin „Cer” înțelegem pe Îngeri, iar prin „pământ”, pe 
oameni. Incă și ceea ce zice David: „Că M-am jurat întru mânia Mea: «Nu 
vor intra întru odihna Mea»” (Psalm 94, 12; Evrei 3, 11); s-a jurat, zice Domnul, 
să nu intre evreii cei neascultători și împietriți la inimă în pământul făgăduinţei, 
în Palestina. Potrivit spuselor, adică după chipul istoric, înțelegem chiar 
pământul Palestinei; dar anagogic, adică după înalta înţelegere, înțelegem 
viața cea veșnică, adică aceea în care este adevărata odihnă. 

Iar alegoric, este chipul în care potrivim cele spuse în Sfânta Scriptură 
la Hristos, la Trupul Său tainic și la Biserica cea pământească. Adică: 
Avraam a avut, potrivit cuvintelor, deci potrivit istoriei doi feciori, unul 
din Agar slujnica [Ismail] și altul din Sarra cea slobodă [Isaac]. Alegoric, 
adică după chipul în care una se spune și alta se înțelege, Avraam închipuie 

pe Dumnezeu, Care are doi fii: iudeii din sinagogă și creștinii din Biserică — 
creștini care sunt în slobozenia darului lui Hristos —, iar iudeii sunt sub 
slujirea și robia închipuirii Legii lui Moise, după cum tâlcuiește marele 
Pavel în Epistola către Galateni (4, 22-30). Încă și prin arca lui Noe - având 
dobitoace curate și necurate —, potrivit chipului alegoric de înțelegere 
vedem Biserica cea pământească, ce cuprinde și drepți și păcătoși. 

lar tropologic este chipul îndreptător de năravuri [moral] care, prin 
Scripturi moravurile oamenilor și viața lor le îndreaptă de la răutate, către 
fapta cea bună. Așa este capitolul 12 de la Matei, capitolul 11 de la Luca și 3 
de la Marcu, în care se arată lisus scoțând dracul, după care cel mut și surd 
grăiește. Aici, tropologic — adică după chipul cel îndreptător de moravuri — 
se înțelege păcătosul, „surd” că nu voiește să audă dumnezeieștile cuvinte 
și „mut, că nu primește spovedania; „drac” este păcatul cel de moarte; iar 
păcătosul venind la Hristos — adică la preotul lui Dumnezeu — și măr- 
turisindu-și păcatele sale se izbăvește prin iertarea preoțească de păcatele 
cele de moarte și grăiește, binecuvântând pe Dumnezeu prin lucrarea 
faptelor bune. Încă și cele spuse de Dumnezeu în Deuteronom: „Să nu legi 
gura boului care treieră” (Deuteronom 25, 4), după slovă s-au spus pentru 
boi, dar tropologic, se înțelege pentru învăţători, care învățând poporul, nu 
sunt opriţi să se hrănească din lucrurile și veniturile Bisericii, după cum 
tâlcuieşte marele Pavel în Epistola întâi către Corinteni (9, 1-18). 

Deci, în patru feluri se face citirea Sfintei Scripturi: istoric — potrivit 
cuvintelor; anagogic — după chipul unei înțelegeri mai înalte; alegoric — 
când înţelegem altceva decât cele spuse și tropologic — adică în chipul 
îndreptător de năravuri [moral]. Se cuvine a ști că nu toate cuvintele 
Scripturii pot fi tâlcuite în toate aceste feluri, ci unele se tâlcuiesc numai 
într-un fel, altele în două sau în trei și altele în toate aceste patru feluri. 


Răspândirea tâlcuirilor Sfântului Teofilact 


Deși eparhioții săi din Ohrida și din toată Bulgaria nu cunoșteau limba 
greacă, Sfântul Teofilact a scris tâlcuirile sale în limba elină, nu numai pentru 
că el însuși era grec, ci și pentru că, după cum am văzut, o parte din lucrările 
sale le-a scris pentru fosta familie împărătească din Constantinopol. Cu 
timpul a fost necesar ca tâlcuirile sale, foarte întrebuințate de clericii și laicii 
ortodocși care cunoșteau limba elină, să fie traduse în limba greacă de rând, 
precum și în slavonă și română, pentru a se răspândi mai ușor. 

Interesul arătat operei exegetice a Sfântului Teofilact este mărturisit de 
numeroasele manuscrise și ediții tipărite, ce s-au păstrat până în zilele noastre. 

Tradiţia manuscriselor grecești este bogată și foarte diversă. Von Soden 
cataloghează 119 manuscrise conținând comentarii la una sau mai multe 
Evanghelii și 37 de manuscrise cu tâlcuiri la epistolele Sfântului Apostol 
Pavel. Cele mai multe dintre acestea aparțin veacului al XIV-lea, dar sunt 
26 de manuscrise care datează din veacul al XI-lea și al XII-lea”. Dar fondul 
de manuscrise cercetat de Von Soden era cel de la începutul veacului al 
XX-lea și, de aceea, catalogarea efectuată poate fi astăzi îmbogăţită prin 
cercetarea altor manuscrise descoperite. Astfel, până în secolul XIV sunt 
datate alte 9 manuscrise, care sunt consemnate în catalogarea Aland”. La 
acestea se adaugă alte 3 manuscrise de la Mănăstirea Filoteu” și unul de 
la Mănăstirea Cutlumuș” din Sfântul Munte Athos, dar și un manuscris 
din colecția Kenneth Willis Clark”. Dacă s-ar întreprinde o cercetare mai 
amănunțită a fondurilor de manuscrise și a catalogărilor acestora, 
enumerarea ar putea continua cu nenumărate exemple". 

Dar interesul pentru tâlcuirile Sfântului Teofilact a fost arătat deopotrivă 
și de către slavi. Aceasta se poate cunoaște atât prin numărul mare al manu- 
scriselor ce cuprind tâlcuirea la Evanghelii, dar și prin cel al Evangheliarelor 
care sunt prefațate cu predosloviile Sfântului Teotilact. În acest sens, cel 
mai cunoscut este un manuscris slavon din Bulgaria (sec. XIII), ce conţine 
un Evangheliar cu predosloviile la Evanghelii ale Sfântului Teofilact'”. De 


“5 H. von Soden, Die Schriften des Neuen Testaments, Berlin, 1902-1910 (cf. E. W. 
Saunders, art. cit., p. 36). 

“ În ce privește importanţa acestor manuscrise în determinarea textului Noului 
Testament, ele (în catalogarea Aland) sunt de categoria a III-a și sunt următoarele: ass, 
103, 254, 720, 886, 1506, 1523, 1524, 1678, 2197. 

” E vorba de 2 manuscrise ale tâlcuirii celor patru Evanghelii, anume ms. 42/86 
(cca. 1315-1320) și ms. 53/68 (cca. 1330), dar și de ms. 55/85 (cca. 1340) ce conţine doar 
tâlcuirea Evangheliei de la loan (cf. R. W. Allison, The Acqguisitron of Manuscripts at 
Philotheou Monastery in the Byzantine Period, în Paper Presented at the International Congress 
of Byzantine Studies Moscow, August, 1991). 

» Aici se păstrează un manuscris (ms. 3203 din veacul al XIV-lea) care conţine tâlcuirea 
Sfântului Teofilact la epistolele Sfântului Apostol Pavel. Acest manuscris are semnătura 
mitropolitului Hariton al Ungrovlahiei, pe atunci egumen al Mănăstirii Cutlumuș (cf. D. 
Barbu, Manuscrise bizantine în colecții din România, Bucureşti, 1984, p.8). 

* Ms. 53 din anul 1540, care conţine doar tâlcuirea Evangheliei de la loan. 

w Astfel este și manuscrisul grecesc VT 9) de la Viena (cf. H. Hunger și O. Kresten, 
Katalog der griechischen Handschriften der osterreichischen National bibliotek, Viena, 1976, p. 165). 

w Cf. T. Bodogae, Istoria bisericească universală, București, 1993, p. 156. 

asemenea, la Mănăstirea Hilandar din Sfântul Munte Athos se păstrează un 
Evangheliar manuscris din veacul al XIV-lea (ms. 13 — cca. 1360), care are 
aceleași predoslovii. Manuscrise slavone cu predoslovii sau tâlcuiri ale 
Stântului Teofilact sunt răspândite peste tot în spațiul ortodox, iar azi sunt 
prezente și în marile biblioteci europene sau în unele colecţii particulare!?. 

Manuscrise slavone cu același conţinut se păstrează și la noi în ţară. 
Este cunoscut că monahii și preoții cărturari, care au venit dinspre Ohrida!” 
De la sfarșitul secolului al XIV-lea și s-au așezat prin mănăstirile noastre, 
prin activitatea lor cărturărească de copiere și traducere a cărților bisericești, 
au avut alături de copiștii pământeni un rol important în a fixa prin scriere 
iimba vorbită de popor atunci!"*. În această perioadă, alături de scrierile 
siinţilor loan Hrisostom, Vasile cel Mare, Isaac și Efrem Sirul erau foarte 
răspândite și circulau în manuscris și scrierile Sfântului Teofilact al Ohridei!”. 

In Mănăstirea Neamţ, la 6 aprilie 1435, Gavriil Uric isprăvește de scris 
al doilea Titraevangheliar slavon, pe pergament, care avea și predoslovia 
Stântului Teofilact. 

Din activitatea centrelor de cultură bisericească (slavo-română) a secolu- 
lui al XV-lea, s-au impus Mănăstirea Moldoviţa și Putna, cu 44 și, respectiv 40 

"2 Din colecția de manuscrise de la Tver (Rusia), este cunoscut un manuscris din 
secolul al XVI-lea cu Tâlcul Evangheliilor a lui Teofilact. La acesta se adaugă și cele descrise 
N. Bubnov, O. Lihaceva, V. Pokrovskaja, Pergamennye pukopisi bibhoteki AN SSSR, 
Leningrad, 1976, p. 295 (us. 394); A. Tachios, The Slavonic Manuscripts of the Panteleimori 
Monastery (Rossikon) on Mount Athos, Los Angeles, 1981, p. 69 (ms. 25); E. Matthes, Katalog 
er slatische Handschriften in Bibhotheken der Bundesrepublik Deutschland, Wiesbaden, 1990, 
p. 21 (us. 23), p.64 (ms. 64), p. 17 Guns. 137), p. 135 (ms. 161); |. Snidik, M. Grozdanovici, 
Opis ruykopisa i starih ștampanih kniga biblioteke srpske pravoslavie eparhije Bydimske v 
Sentanăreji, Belgrad - Novi Sad, 1991, p. 153 (ms. 107). Alături de aceste manuscrise sunt 
și cele bulgărești (numeroase, de altfel) care deși conţineau tâlcuirile Sfântului Teofilact 
la Evanghelii, au apărut sub numele lui Eftimie de Târnovo (N. Doldobanova, O. 
Knjazevskaja, Bolgaskaja rukopisnaja kniga X-XVIII vv., Moscova, 1979, p. 357). De tâlcuirile 
Sfântului Teofilact erau preocupaţi și călugării și cărturarii sârbi (cf. G. Podskalsky, 
Theophylaktos von Achrida als Exeget in der slavischen Orthodoxie, în rev. Stiudi sull'Oriente 
Cristiano, tom. 2, 1998, pp. 75-84). 

'" Unul dintre acești călugări învățați din sudul Dunării a fost și Sfântul Nicodim 
de la Tismana, care era originar din Prilep, o localitate din apropierea Ohridei. 

4 Cf. Atanasie Mironescu în op. cit., p. XXXII. 

1 O descriere a influenţei literaturii bizantine în Țările Române, vezi la lon-Radu Mircea, 
Relations literaires entre Byzance et les Pays Roumains, în Actele celui de al XIV-lea congres 
international de studii bizantine (București, 6-12 septembrie 1971), tom. 1, 1976, pp. 81-92. 

de copiști. Munca acestor copiști a dat la iveală zeci de manuscrise cu texte la 
cărțile de cult și lucrări teologice. Prin osteneala monahilor au apărut și Palia 
de la Neamţ din 1475, Apostolul din 1500, Lămuriri la cartea lui lov din 1503, 
Psaltirea de la Putna și Psaltirea de la Muncaciu, pentru care au fost folosite 
tâlcuirile Evangheliei ale Sfântului Teofilact!”?. 

Este semnificativ faptul că Tetraevangheliarul tipărit de Macarie la anul 
1512 — care era de fapt primul tetraevangheliar tipărit pentru toți ortodocșii 
care foloseau limba slavonă în cult — are predosloviile la Evanghelii ale 
Sfântului Teofilact!”. 

Ana Calavrias a întreprins o cercetare amănunțită asupra manuscriselor 
slavone care cuprind predosloviile sau tâlcuirile Sfântului Teofilact la 
Evanghelii, dându-ne în lucrarea sa informații prețioase din punct de vedere 
lingvistic și statistic. O catalogare amplă a manuscriselor slavone care se 
află pe teritoriul țării noastre, dar și numeroase concluzii privitoare la 
structura lingvistică și conținutul acestora găsim în teza sa de doctorat”. 


we Cf. Milan Șesan, Teologia ortodoxă în secolul al XV-lea, în rev. Mitropolia Ardealului, 
1966, nr. 11-12, pp. 742-743. Ștefan Ciobanu (în op. cit., pp. 47-48) ne spune: „Din 
numeroasele lucrări ale lui Teofilact se remarcă comentariul lui la Evanghelie (Ti/cul 
Evangheliei), care, tradus în limba slavă, era foarte popular la noi în epoca slavonismului 
(cf. A. I. laţimirski, Slavianskie i ruskie rukopisi ruminskih bibliotek, St. Petersburg, 1905, pp. 
28-29, 103-104). Manuscrisele slave din Ţările românești cu numele lui Teofilact datează 
din secolele XV-XVII”. 

"7 Stefan Ciobanu face o precizare în legătură cu această carte: „Este un model de 
artă tipografică de la începutul secolului al XVI-lea. Cartea reprezintă un Tetraevangheliar 
după copiile slave ce se găseau la noi și este interesant că în ea se reproduce și 
precuvântarea la Evanghelia lui Matei (poate și la celelalte), a lui Teofilact, arhiepiscopul 
Bulgariei și Ohridei” (op. cit., pp.133-134). 

1 Opera ermineutică a lui Teofilact de Ohrida în literatura română veche, susținută în 
anul 1986 în cadrul Universităţii din București de către Prof. Dr. Ana Calavrias sub 
îndrumarea Prof. Dr. Univ. Pandele Olteanu. Vom cita în continuare, după A. Calavrias 
(p. 17-23), toate manuscrisele slavone catalogate de dânsa, indicând doar bibliotecile 
unde se află acestea: 

Biblioteca Academiei Române: secolul XV: ms. 10; secolul XVI: mss. 7, 8, 11, 12, 18, 19, 89, 
92, 177, 178, 179, 182, 185, 186, 187, 188, 193, 197, 200, 207, 244, 261, 347, 484, 511, 1515; secolul 
XVII: mss. 13, 14, 15, 16, 17, 189, 190, 192, 194, 195, 196, 199, 328, 347, 410, 433, 383, 503, 504; 

Biblioteca Patriarhiei Române: aici se află nouă Evangheliare și Tetraevangheliare 
din secolele XV-XVI, ce conţin predosloviile Sfântului Teofilact; 

Muzeul de Istorie al României: letraevangheliarul de la Humor, din 1473, are 
predosloviile; Tetraevangheliarul din 1502, scris de Spiridon (nr. 4717.214); Tetraevansheliarul 


Activitatea monahilor români, dar și a celor veniţi de peste Dunăre 
(până în veacul al XV-lea) a fost sporită de clericii cărturari ardeleni care, 
sub imboldul curentelor protestante dominante atunci în Transilvania, au 
tipărit în limba română mai multe cărți bisericești. Prin activitatea cărtu- 
rărească a acestor clerici ardeleni, între care cel mai de seamă este diaconul 
Coresi, tâlcuirile Sfântului Teofilact s-au răspândit prin infuzare și prin 
reproduceri de idei și chiar de paragrafe întregi!”. 

Dacă Tâlcul Evangheliilor a lui Teofilact era prezent în preocupările co- 
piștilor moldoveni din secolul al XV-lea, iar în secolul al XVI-lea și al XVII-lea 


din 1599, de la Putna (nr. 9207); Tetraevangheliarul din 1607, de la Suceava, scris pe pergament; 
Tetraevangheliarul din 1615, de la Dragomirna, scris de Anastasie Crimea (nr. 11345); 

Biblioteca Centrală de Stat: posedă 3 manuscrise din secolele XVI-XVII cu predos- 
loviile Sfântului Teofilact; 

Muzeul de Artă al României: are în colecţiile sale un singur manuscris din secolul 
al XVI-lea ce conţine predosloviile; 

Biblioteca Centrală Universitară din Cluj-Napoca: mss. 4112 şi 4102 din secolul al 
XV-lea; miss. 21, 2290, 4049, 4056, 4068, 40, 59, 40, 49 din secolul al XVI-lea; ms. 1282 din 
secolul al XVII-lea (toate conţin predosloviile); 

La lași se mai află trei manuscrise cu predoslovii ale lui Teofilact: 2 la Biblioteca Centrală 
Universitară (ss. V 30 și V 50), iar unul la Arhivele Statului (ms. 1790, din anul 1618). 

'» „La Biblioteca Episcopiei din Arad a intrat un manuscris din Banat-Hunedoara, 
unde mișcarea calvină a fost, ca și în Maramureș și în Ardealul de nord, destul de intensă 
(cf. P. Olteanu, Postilla de Neagovo (P. N.) în lumina Cazaniei | a diaconului Coresi, 1567, în 
rev. Romanoslavica, tom. XIII, 1967, p. 105-131). [...] Mișcarea husito-reformată a promovat 
Tâlcul Evangheliilor lui Teofilact pentru aspectul practic, raționalist și clar al interpretării. 
Din această pricină autorii de omilii husito-luterane-calvine folosesc ca izvor cuvântările 
lui Teofilact de Ohrida despre Tilcul Evangheliilor. Teofilact este citat de zeci de ori alături 
de loan Gură de Aur, de Vasile cel Mare, de Grigore Teologul, de Grigore al VII-lea, papa 
Romei. Asttel a procedat autorul calvin al Cazaniei de Neagovo și Tekovo (cf. A. L.. Petrov, 
Poucenie na Evangelie po Neagovskomu spisku 1758, Petrograd, 1921, p. 1-226; A. L.. Petrov, 
Otzvuk reformacii o Russkom PodkKarpatii, Praga, 1921), scrisă pe la 1650 în Maramureș, 
care reproduce din cuvântările lui Teofilact pagini întregi, dându-l ca exemplu. Însă uneori 
îl citează, iar alteori nu. [...] Infuzarea Tâlcului Evangheliilor al lui Teofilact de Ohrida în 
Cazania de Neagovo (cca. 1550) și prima Cazanie românească a lui Coresi (1567) este 
mult mai extinsă decât citările nominale. [...] Acest izvor se identifică folosit în expresii, 
în idei identice, care sunt mai greu de identificat, fără o colaționare integrală a textului 
celor două opere. [...] Interpretările textului evanghelic de către Teofilact s-au folosit și 
în alte opere omiletico-parenetice din literatura ucrainiano-carpatică și din alte literaturi, 
ceea ce urmează să fie cercetat de către specialiști” (ct. A. Calavrias, op. cit., pp. 62-68). 

Tetraevangheliar al lui Gavriil Uric, 
cu predosloviile Sfântului Teofilact al Bulgariei 


prefaţarea Evangheliarelor cu predoslovia lui Teofilact al Ohridei devenise o 
tradiţie!!! prezentă atât în scrierile românești!!, cât și în cele slavone!"”, în 
Transilvania Tâlcul Evangheliilor era cunoscut prin intermediul altor cărți ce 
slujeau credința străbună sau limba românească. 


1» Cf. P. Popescu, Manuscrise slavone din Mănăstirea Putna, în rev. Biserica Ortodoxă 
Română, 1962, nr. 1-2, p. 124. 

" La Biblioteca Academiei Române se păstrează mai multe manuscrise românești 
ale Evangheliarului, în care sunt prezente predosloviile lui Teofilact la Evanghelii. Dintre 
acestea menţionăm doar câteva: ms. 296 BAR, de la mijlocul sec. XVII (la G. Ștrempel, op. 
cit., tom I, p. 83); ms. 1327 BAR din anul 1686 (ibid., tom IV, pp. 561-562); ms. 1154 BAR 
din anii 1702-1703 (ibid., tom IV, pp. 213-214). Această tradiţie a prefaţării Evangheliilor 
cu predoslovia Sfântului Teofilact este semnalată până în a doua jumătaie a veacului al 
XIX-lea (vezi Evanghelia tipărită la Chișinău în anul 1854). 

"2 Alături de manuscrisele slavone menționate mai sus de A Calavnias, în biblioteca 
Mănăstirii Putna se mai află trei manuscrise slavone ale Evanghelarului, care conţin 
cazania Sfântului Teofilact la Evanghelii. Acestea sunt: Fianohelia înstrămată de la Hunor 
din sec. XVI-XVII (nr. 480/1925), Evansheliarul de la Sulca din anul 1623 (nr. 431/1952), 


După ce în veacurile XV-XVII opera exegetică a Sfântului Teofilact a 
tost cunoscută în țara noastră îndeosebi prin intermediare slavone, în 
secolele următoare cărturarii Bisericii, în strădania lor de a înveșmânta 
întreg cultul ortodox cu podoaba limbii române, vor tălmăci „pre graiul 
nostru” și Tâlcuirea Evangheliilor a Sfântului Teofilact. 

Tâlcuirea la Evanghelii a Sfântului Teofilact a fost tipărită în slavona 
bisericească la Moscova în anul 1648, iar mai apoi, cu unele îndreptări și 
corecturi a fost publicată în anul 1698. Această ediție a cunoscut numeroase 
reeditări în veacul următor!??. 

Dar în Evul Mediu, tâlcuirile Sfântului Teofilact s-au bucurat de o mare 
apreciere și în Apus. Toma d' Aquino a inserat în cărțile sale pasaje largi 
din scrierile arhiepiscopului Ohridei. În veacul al XV-lea, Cristoforo 
Persona, bibliotecarul Vaticanului, îi dedica papei Sixtus IV un manuscris 
împodobit cu miniaturi, manuscris ce cuprindea tâlcuirea Sfântului 
Teofilact la epistolele Sfântului Apostol Pavel. Nu se cunoaște care a fost 
cauza și împrejurarea prin care, în traducerea lui Persona, în locul Sfântului 
Teofilact a fost trecut ca autor Sfântul Atanasie cel Mare. Mai apoi a fost 
corectată această greșeală, iar în anul 1477, imediat după apariţia tiparniţei, 
traducerea lui Persona a fost publicată. În următoarele secole au fost tipărite 
in limba latină numeroase ediţii ale întregii opere a Sfântului Teofilact”*. 
Cea mai cunoscută a devenit ediţia lui Finetti, tipărită la Veneţia între anii 
1754-1763, deoarece mai apoi aceasta a fost reprodusă de abatele Migne în 
colecția sa, numită Patrologiae graeca și publicată între anii 1864-1865. 

Scrierile Sfântului Teofilact au fost traduse și de protestanți, dintre care 
cel mai de seamă este Ecolampadius. Trebuie menţionat că după traducerile 
sale în limba latină s-au făcut numeroase reeditări. 


Evanghelia lii Vasile Obedenski din sec. XVII (nr. 569/1952) — cf. Paulin Popescu, op. cit., 
pp. 122-126. Părintele Paulin, în aceeași lucrare (partea a doua publicată în rev. Biserica 
Ortodoxă Română, 1962, nr. 7-8, pp. 706-707), menţionează și două manuscrise slavone 
ale tâlcuirii lui Teofilact la Evanghelii, unul de la 1668 (nr. 600/1863), iar cel de-al doilea 
din secolul al XVII-lea (nr. 552/1952). Alături de acestea trebuie menţionate și cele două 
manuscrise slavone ale tâlcuirii la Evanghelii a Sfântului Teofilact, manuscrise ce au 
făcut parte din biblioteca Mănăstirii Cozia (un exemplar de la anul 1698 iar celălalt 
nedatat) — cf. arhimandrit Gamaliil Vaida, Cozia, vestita ctitorie a lui Mircea Voievod, ed. 


Episcopiei Râmnicului și Argeșului, Râmnicu Vâlcea, 1986, pp. 230-231. 

i Blagoviestnik, ed. cit., p. 18. 

"+ Pentru bibliografia edițiilor tipărite în veacul al XVI-lea vezi și H. M. Adams, 
Catalogite of book printed on the continent of Europe (1501-1600) in Cambridge Libraries, vol. 
I-II, Cambridge at the University Press, 1967. 

Ediții occidentale din veacul al XVI-lea ale operelor Sfântului Teofilact 


Traducerea în limba română a tâlcuirilor 
Sfântului Teofilact 


În țările române, slavonismul a dăinuit până la sfârșitul veacului al 
XVII-lea, pe de o parte din pricină că slavona era limba în care se săvârșeau 
sfintele slujbe, iar pe de altă parte, deoarece această limbă era întrebuințată 
în cancelariile domnești. Dar, după sfârșitul domniei lui Vasile Lupu (1634- 
1653) și a lui Matei Basarab (1632-1654), în cancelariile domnești limba 
română și-a intrat grabnic în drepturile ei firești. În cele din urmă, dintr-o 
necesitate firească, limba română a intrat treptat și în cult. Meritul acestui 
început îi revine mitropolitului Ștefan al Ţării Românești (1648-1653 și 
1655-1668). La o privire de ansamblu putem observa că o parte dintre 
cărțile tipărite în vremea domniei lui Matei Basarab erau în slavonește, o 
parte în românește, iar altele bilingve. Acest lucru este îndreptățit, deoarece 
în acea vreme era o adevărată luptă între curentul slavon și cel românesc. 
Cunoașterea limbii slavone devenea tot mai anevoioasă, încât nici preoții 
nu mai înțelegeau această limbă; cu toate acestea, clericii erau datori să 
slujească în slavonă, din pricina tradiției adânc înrădăcinate. Însă, 
schimbarea limbii liturgice nu era ușoară și nu se putea îndeplini deodată, 
pentru că încă nu erau traduse cărțile de slujbă, iar introducerea limbii 
române în cultul divin ar fi fost socotită de unii drept o alunecare în erezie, 
asta cu atât mai mult cu cât în Transilvania, la acea vreme calvinismul 
ducea o propagandă activă pentru românizarea textelor religioase. Această 
stare de fapt l-a determinat pe mitropolitul Ștefan să tipărească într-o formă 
bilingvă câteva cărţi de cult, voind să împace și tradiția, dar să poată fi de 
folos și preoților, traducându-le rânduielile de tipic în românește”. 
Înţelegem de aici că marele merit al mitropolitului Ștefan este că a deschis 
larg poarta pentru pătrunderea limbii române în slujbele bisericești. 

Dar strădania de a lumina poporul și a-l învăţa Cuvântul lui Dumnezeu 
în limba română, a fost sporită atât prin ostenelile mitropolitului Varlaam 
al Moldovei (1632-1653), cât și prin cele ale mitropolitului Simion Ștefan 
al Transilvaniei (1653-1656), care a tipărit o ediție românească atât a Noului 


"3 Sub îndrumarea mitropolitului Ștefan s-au tipărit mai multe cărți de cult 
slavo-române, în care rânduielile tipiconale erau în limba română: Pogribania (slujba 
înmormântării) preoților mireni și a diaconilor, în anul 1650; Mistirio sau Sacrament, în 
anul 1651; Târnosania, în anul 1652 (cf. M. Păcurariu, op. cit., pp. 161-162). 

Testament (1648), cât și a Psaltirii (1651). În înveșmântarea sfintelor slujbe 
în limba noastră, un rol de seamă l-a avut învățatul mitropolit Dosoftei al 
Moldovei (1671-1693), care în 1679 a tipărit în românește Dumnezeiasca 
Liturghie, aceasta fiind cea de a doua traducere după cea a lui Coresi și 
prima care a fost făcută de către un ierarh. Mitropolitul Dosoftei a fost 
primul ierarh din Moldova care s-a sârguit pentru înlocuirea slavonei și 
pătrunderea limbii românești în rânduiala liturgică". 

Dar deschiderea arătată de oamenii Bisericii pentru introducerea în 
cult a limbii române era în armonie cu fenomenul cultural românesc de la 
finele veacului al XVII-lea și începutul celui de al XVIII-lea. Acest fenomen 
este puternic polarizat de noua orientare a cărturarilor spre Bizanţ. 
Umaniștii români erau cunoscători de greacă și socoteau în mod legitim 
că izvorul cel mai puternic atât al cărţilor bisericești, cât și al canoanelor 
de legi este literatura greacă și nicidecum cea slavonă. 

Astfel, începând de la mijlocul secolului al XVII-lea, cea mai mare parte 
a cărților religioase sau profane tipărite în limba română în tiparniţele 
domnești din Țara Românească și din Moldova sunt traduse din grecește!"”. 
Aceasta se datorează în parte și faptului că unii dintre domnitorii țărilor 
românești erau cunoscători de carte grecească. Dintre aceștia îi menționăm 
pe Mihnea al III-lea (1658-1659), Șerban Cantacuzino (1678-1688), Constantin 
Brâncoveanu (1688-1714), Dimitrie Cantemir (1710-1711) și Nicolae 
Mavrocordat (domn al Moldovei în 1709 și 1711-1715, iar al Ţării Românești 
în 1716 și 1719-1730). Dar influența umanistă a acestor domnitori a fost 
sporită și de ostenelile altor cărturari, precum sunt postelnicul Constantin 
Cantacuzino (+1663), Nicolae Milescu Spătarul (+1708), frații Radu și Șerban 
Greceanu, Alexandru Mavrocordat Exaporitul (+1709) și stolnicul Constantin 
Cantacuzino (t1716). 

Dacă în Moldova anului 1679 mitropolitul Dosoftei tipărea în limba 
română Dumnezeiasca Liturghie, în Țara Românească exemplul i-a fost urmat 
de către mitropolitul Teodosie (1668-1672 și 1679-1708), care în cea de a doua 
parte a păstoriei sale i-a avut sprijinitori și ocrotitori pe domnii de atunci ai 
Ungrovlahiei: Șerban Cantacuzino și Constantin Brâncoveanu. Mitropolitul 


"» Mitropolitul Dosoftei a tipărit în anul 1681, Molitvelnic de-nțeles, iar în 1683 o 
nouă ediţie din Dumnezeiasca Liturghie, dar și Paremiile de peste an, toate în românește. 
Între anii 1682-1686 a tipărit o altă mare și însemnată lucrare, tradusă și prelucrată din 
grecește și slavonește: Viata și petrecerea Sfinților, în 4 volume, la traducerea căreia a ostenit 
vreo 25 de ani (idem, p. 203). 

1? G. Călinescu, Istoria literaturii române, București, 1992, p. 31. 

Teodosie, împreună cu Șerban Cantacuzino au acordat o grijă deosebită 
tiparului, domnul suportând cheltuielile, iar mitropolitul supraveghind 
activitatea editorială. Prima carte tipărită de către mitropolitul Teodosie a 
fost un Liturghier slavo-român, în anul 1680. Ca și cărțile tipărite de înaintașul 
său Ștefan, Liturghierul avea numai tipicul în românește, iar slujba era în 
slavonă. În schimb, în anul 1682 s-a tipărit o Evanghelie, iar în 1653 un Apostol, 
amândouă în românește. Cu acestea se face un alt pas înainte în strădania 
de introducere a limbii române în slujbele bisericești. Așadar, din timpul 
mitropolitului Ștefan exista tipicul, în timpul lui Teodosie se introduc citirile 
din Sfânta Scriptură, iar mai târziu, în vremea păstoririi Sfântului Antim 
Ivireanul, se traduc și textele liturgice!?. 

Traducerea cărților Sfintei Scripturi a fost încununată cu tipărirea Bibliei 
de la București din anul 1688, numită și Biblia lui Serban Cantacuzino. Aceasta 
este prima tipărire integrală a Sfintei Scripturi în limba română. Pentru 
textul acestei Biblii au fost întrebuințate mai multe traduceri anterioare, 
tipărite sau în manuscris, revizuite de frații Radu și Șerban Greceanu!” 
ajutaţi de mitropolitul Ghermano al Nyssei, stolnicul Constantin Canta- 
cuzino și episcopul Mitrofan. Alături de traducerea la Vechiul Testament a 
lui Nicolae Milescu, fraţii Greceanu au consultat și alte traducen românești, 
care văzuseră mai înainte lumina tiparului: Psaltirea lu: Coresi (1577), Palia 
de la Orăștie (1582), Noul Testament a lui Simion Ştefan, Psaltirea (1650) și 
Paremiile lui Dosoftei, dar și Evanghelia și Apostolul de la București, mai 
sus pomenite. Prin Biblia de la București, se pune în circulație o hmbă literară 
care reprezintă o sinteză a strădaniilor scriitorilor bisericești de până atunci, 
de a scrie într-o limbă curată și înțeleasă de toţi românii. În însăși foaia de 
titlu se arăta că s-a tipărit întru „înțelegerea limbii romanești” și „pentru 
cea de obște priință s-a dăruit neamului românesc”. Într-adevăr, ea a 
cunoscut o largă răspândire în toate ţinuturile locuite de români”, 
luminându-i pe toţi cei care se sârguiau după Cuvântul lui Dumnezeu. 
Tipărirea Bibliei a durat aproape un an, fiind începută în noiembrie 1687 și 
încheindu-se în toamna anului următor, când domnitor al Munteniei era 
Vodă Constantin Brâncoveanu. Isprăvirea tipăririi Bibliei, chiar la începutul 
domniei marelui voievod martir, este asemenea unei vestiri tainice care 
ne arată peste vremi cât de mult a strălucit Cuvântul lui Dumnezeu 
înlăuntrul fiinţei acestui sfânt domnitor. Dragostea pentru Dumnezeu și 


ns Cf. M. Păcurariu, op. cit., p. 211. 
n» Aceștia erau logoteţi la curtea domnească și distinși cărturari. 


2 CE. M. Păcurariu, op. cit., pp. 212-213. 

neam, dar și pregătirea sa intelectuală, îmbinată cu un deosebit simţ al 
frumosului și cu o adevărată pasiune pentru lucrul artistic și pentru cartea 
de învăţătură sau literatură!”!, au făcut din Constantin Brâncoveanu un 
adevărat luminător și cârmuitor al neamului românesc. 

Ca unul care era cunoscător al culturii grecești, dar era și susținător al 
traducerilor românești din limba greacă, Brâncoveanu a sprijinit și 
activitatea de traducere din elină în neogreacă, pentru ca astfel scrierile de 
mare însemnătate să tie la indemâna întregii obști. La cererea lui Brânco- 
veanu sunt traduse în neogreacă mai multe lucrări din literatura bizantină, 
între ele aflându-se și Învățătura împărătească a Sfântului Teofilact, tradusă 
de Sevastos Kymenites. Dealtfel, pareneza bizantină constituia atât una 
dintre învățăturile după care erau crescuți fiii domnitorilor români încă 
din vremea lui Neagoe Basarab, cât și o temă importantă a învățământului 
din Academia domnească din vremea lui Brâncoveanu!?. Aici, aceste scrieri 
parenetice erau traduse în românește și tâlcuite pentru elevi, ori erau la 
îndemâna fiilor lui Brâncoveanu în vederea instruirii lor ca viitori 
conducători. Însă, din opera Stântului Teofilact, o atenţie deosebită i se 
acorda și Tâlcuirii la Evanghelii. 

Vodă Brâncoveanu era preocupat de faptul că poporul grec nu poate 
citi cărțile Bisericii sale, scrise într-o limbă ce-i devenise inaccesibilă și îi 
îndeamnă pe cărturarii greci să facă același lucru pe care-l fac cărturarii 
români. La anul 1700, Constantin Brâncoveanu trimite o scrisoare 
Patriarhului ecumenic Calinic al II-lea, prin care îl înștiințează în legătură 
cu dorinţa sa de a tipări pentru folosul grecilor Tâlcuirea la Evanghelii a 
Sfântului Teofilact. Însă această strădanie era strâns legată de traducerea 
din elină în greaca vulgară a acestei opere. Patriarhul Calinic, împreună 
cu cinci episcopi îi răspund domnitorului printr-o punere la punct, în care 
se argumentează că poporul de rând „vrea să audă cele ce le caută ca să se 
înduioșeze, precum Vieţile Sfinților, precum cuvântări de laudă și altele ca 
acestea; dar gândirile cărturărești și pline de taină nu sunt pentru popor”. 


2: St. Ionescu, Panait |. Panait, Constantin Vodă Brâncoveanu. Viața, Domnia. Epoca, 
București, 1969, p. 307 (apud A. Calavrias, op. cit., p. 73). 

12 Cf, D. Russo, Studii istorice greco-române, tom. Il, București, 1939, pp. 533-534. 

:2 Scrisoarea lui Calinic al II-lea, Patriarh de Constantinopol, către Constantin- Vodă 
Brâncoveanu, despre tiparul de cărți grecești ce plănuiește și traducerea în vulgară a lui Teofilact, 
care nu se potrivește cu mintea poporului (Constaniinopol, 28 noiembrie 1700), la E. Hurmuzaki 
şi N. lorga, Documente grecești privitoare la istoria românilor, vol XIV, partea I, București, 


1935, p. 330. 

În aceeași scrisoare, Patriarhul Calinic îi mai scrie domnitorului: „pentru 
aceea ne-am gândit să păstrăm veneraţia pentru Scriptură, căci, schimbând-o 
pe înţeles, ajunge lucru de dispreţ și fără plăcere și respins de Biserică; 
mai cu seamă că, glumind, să zicem, ne-ar spune cineva: și voi faceţi școli 
și vă străduiți a învăţa barbaria și o eleniza, iar apoi dimpotrivă, vă nevoiţi 
să barbarizaţi elenismul și să faceţi pe cel înțelept neînțelept? Și cum se 
împacă acest lucru potrivnic celuilalt? Lucrurile și prin fire și prin hotărâre 
omenească înaintează de la nedesăvârșit la desăvârșit, nu se întorc înapoi 
de la desăvârșire ca să coboare la nedesăvârșire!”!* Brâncoveanu a luat la 
cunoștință aceste păreri, însă nu socotea că desăvârșirea limbii eline este 
o piedică în calea împlinirii poruncilor și a luminării poporului cu lumina 
înțelegerii Sfintei Evanghelii. Dealtfel, în urmă cu 12 ani, odată cu apariția 
Bibliei de la București, se afirma o nouă idee, anume că Biblia se cuvine a fi 
citită de toţi „și de cei mari [...] și bărbaţi și muieri și tineri”1%. În spațiul 
ortodox aceasta era o idee oarecum nouă, care poate fi analizată deopotrivă 
și în contextul cultural al epocii. Însă, ceea ce ne interesează pe noi este 
legat de starea veșniciei pe care o vom dobândi fiecare dintre noi după 
Înfricoșătoarea Judecată. Brâncoveanu era conștient de această finalitate 
eshatologică și cunoștea din propria lucrare lăuntrică puterea harului 
Sfântului Botez!*. Dealtfel, ctitoriile și întreaga sa activitate mărturisesc 
acest lucru, iar ca o încununare a tuturor faptelor sale, Hristos-Dumnezeu 
l-a învrednicit atât pe el, cât și pe cei patru fii ai săi de cununa muceniciei, 
martiriu ce s-a săvârșit la Istanbul în anul 1714. Astfel, în fiecare an la 16 
august îl prăznuim pe acest Sfânt voievod, dimpreună cu fiii săi Constantin, 
Ștefan, Radu și Matei și cu sfetnicul lanache, care a fost împreună-pătimitor. 
Privind astfel lucrurile, credem că suntem îndreptățiţi să-l socotim pe 
Sfântul voievod Constantin drept un înaintemergător al Sfântului Paisie 
de la Neamţ, în lucrarea de împlinire și propovăduire a sfintelor porunci, 
care este însăși calea sfinţeniei. 


'2i dem, p. 331. 

12 Vezi prefața Bibliei de la București (cf. Virgil Cândea, Rațiunea dominantă, ed. Dacia, 
Cluj-Napoca, 1979, p. 321). 

'% În scrisoarea mai sus menţionată, însuși Patriarhul Calinic îi scrie lui Brâncoveanu: 
„Luminăţia Ta, mișcată de râvnă dumnezeiască (precum se și vădește adevărul din cele 
ce săvârșești), te-ai gândit a se tipări cu domneasca cheltuială și îngrijire cărţi în deosebite 
limbi, pentru ajutorul nenorocitului nostru neam și pentru folosul de obște al creștinilor, 
ceea ce e faptă dumnezeiască și vrednică de laudă și de fericire, și veți avea simbrie 
răsplătirile cerești, în veacul de acum și în cel viitor” (op. cit., p. 329). 

Așadar, în cele din urmă, la îndemnul lui Brâncoveanu, traducerea în 
neogreacă a Tâlcuirii la Evanghelii a fost făcută de către loan Comnen!”. Cât 
de importantă socotea Sfântul voievod Tâlcuirea Evangheliilor a Sfântului 
Teofilact, se poate vedea și din lunga dedicație prin care loan Comnen — 
doctor, profesor de fizică și matematică la Academia domnească și medic 
personal al domnului, „unul dintre erudiţii greci ai secolului al XVII-lea” 
(N. lorga) — îi prezintă traducerea în neogreacă a Tâlcului Evangheliilor lui 
Teofilact: „Mi-ai poruncit mie, celui ce adeseori am primit binefaceri de la 
tine să le tălmăcesc mai pe înţeles, ca să fie ușoare de înțeles pentru toți cei 
ce le vor citi, pentru folosul tuturor, nu numai al celor învățați ci și al 
oamenilor simpli [...] Înălţimea ta, însăși lumina Evangheliei, adică tâlcuirea 
ei, care e întâi ascunsă dedesubt în limba elinească, ai făcut-o în chip vrednic, 
prin tălmăcirea de faţă, să scânteie și în sufletele oamenilor și să lumineze 
gândurile tuturora”!%. 

Dar însemnătatea pe care o avea Tâlcuirea la Evanghelii a Sfântului 
Teofilact în acea vreme poate fi cunoscută atât din preocupările și predicile 
clericilor, cât și din activitatea culturală a cărturarilor contemporani lui 
Brâncoveanu. Unul dintre marii ierarhi din acea vreme este Sfântul Antim 
Ivireanul!*. În alcătuirea predicilor sale la Evanghelii, Sfântul Antim a 


'” Traducerea lui loan Comnen, „doctorul, pentru Constantin Brâncoveanu”, este 
însoţită de menţiunea: „Academiei, făcute de Domn, a tipografiei, și pentru Ruși, Sârbi, 
Tribali, Arabi și Iberi și a bibliotecii de la Hurezi” (cf. lorga-Hurmuzaki, Documente grecești 
privitoare la istoria românilor, XIV, p. 757). Manuscrisul autograf al lui loan Comnen dăruit 
domnitorului la inaugurarea bibliotecii de la Hurezi s-a păstrat în bibliotecă până în 
1719 când, în urma cuceririi Olteniei de către austrieci, manuscrisul împreună cu alte 
cărți din bibliotecă au trecut în Biblioteca Eugeniu de Savovya, iar de aici în Biblioteca Naţională 
din Viena — cf. C. Dima-Drăgan, Biblioteci umaniste românești, București, 1974, p. 131 (cf. A. 
Calavrias, op. cit., p. 76). 

= Traducere de N. Iorga în Manuscripte din biblioteci străine relative la istoria românilor, 
Întâiul memoriu, București, 1898, pp. 13-14 (cf. George Ivașcu, Istoria literaturii române, 
București, 1969, vol. [, p. 225). 

'» Sfântul Antim Ivireanul s-a născut în Georgia, pe la anul 1650. A venit în Muntenia 
de la Constantinopol, fiind chemat de către Constantin Brâncoveanu. A fost tipograf, 
gravor și apoi ierarh în Ţara Românească. Prin cele 63 de tipărituri, lucrate de el însuși 
sau patronate de el, în limbi diferite și de o mare diversitate, prin numeroșii ucenici pe 
care i-a format, este considerat - alături de Coresi - cel mai mare tipograf din cultura 
medievală românească. A avut un rol însemnat în introducerea completă și definitivă a 
limbii române în sfintele slujbe; în același timp, deși străin de neam, a creat o limbă 


Sfântul Voievod Constantin Brâncoveanu cu cei patru fii ai săi și Sfântul lerarh Antim Ivireanul 


întrebuințat îndeobște Sfânta Scriptură și numeroase scrieri ale Sfinţilor 
Părinţi, între acestea un loc de cinste avându-l și Tâlcuirea la Evanghelii a 
Sfântului Teofilact!%. Astfel, în Didahiile sale, învățăturile Sfântului Teofilact 


liturgică românească, înțeleasă și folosită până azi. A trecut la cele veșnice prin moarte 
martirică, în toamna anului 1716. Este prăznuit ca Sfânt, iar pomenirea lui se săvârșește 
în fiecare an la 27 septembrie (cf. M. Păcurariu, Dicționarul teologilor români, ed. Univers 
enciclopedic, București, 1996, pp. 219-220). 

1% În ce privește identitatea surselor folosite de Sfântul Antim în operele sale, 
cercetătorii concluzionează: „Ca rezultate ale căutării surselor, istoriile literare și cercetările 
speciale nu pot cita, deocamdată, decât numele acelor autori la care trimite Antim însuși 
(«precizie» de un rang complet nesatisfăcător) și alte câteva, bănuite cărţi utilizate: Sfânta 
Scriptură (cu o participare certă), marii maeștrii ai elocinţei religioase și exegeţii bizantini 
din epoca patristică și postpatristică — omniprezentul loan Hrisostom, Grigorie de 
Nazianz, Vasile cel Mare, Synesios, Atanasie cel Mare, Dionisie Areopagitul, Efrem Sirul, 
Teofilact Hefaistos, arhiepiscop de Ohrida (nume cu o mare frecvenţă în paginile lui 
Antim), loan Damaschinul, Eusebiu din Cezareea etc” —cf. Dan Horia Mazilu, Introducere 
în opera lui Antim Ivireanul, ed. Minerva, București, 1999, pp. 117-118. 

pot fi recunoscute, deoarece uneori sunt menţionate expliciti?!, iar alteori 
se vădesc prin conţinutul de idei sau prin exprimările identice. 

După cum am văzut, începutul secolului al XVIII-lea este marcat de o 
profundă înnoire a culturii noastre bisericești prin tipărirea cărților liturgice 
în limba română, spre a fi înțelese de tot poporul. În opera de românizare și 
de răspândire a cărților de cult în popor, un rol determinant l-a avut, pe 
lângă Sfântul Antim Ivireanul și episcopul Damaschin al Râmnicului!'”?. 
Acesta din urmă tălmăcește în românește și Tâlcul Evangheliilor a Sfântului 
Teofilact cu dorința de a fi dat spre tipar. Traducerea făcută de episcopul 
Damaschin la Tâlcuirea Evangheliilor a Sfântului Teofilact este cea dintâi care 
a fost făcută în limba română. Cercetătorii au păreri diferite referitoare la 
izvodul după care a tradus Damaschin. Fără a aduce prea multe argumente, 
Alexandru Lapedatu'* și Ștefan Ciobanu!* sunt de părere că Damaschin a 
făcut traducerea după izvodul slavon. Dar cercetătoarea Ana Calavrias crede 


13 Astfel sunt: Predoslovie la cuvântul de învățătură în Duminica Floriilor (vezi Sfântul 
Antim Ivireanul, Didahii, ed. Minerva, București, 1997, pp. 126, 128), Cuvântul de învățătură 
la Preobrajeniia [Schimbarea la față] Domnului nostru lisus Hristos (p. 134), Cuvânt de învățătură 
la octombrie 26... (pp.138-139) și Cuvânt de învățătură la Duminica Floriilor (p. 184). 

'2 Numit și „Dascălul”, episcopul Damaschin a păstorit la Buzău și Râmnic. S-a 
născut pe la anul 1660. Cărturar de seamă (cunoștea elina, latina și slavona), a militat 
pentru înlocuirea definitivă a limbii slavone în cult cu cea română. Îndemnul de a tălmăci 
cărțile liturgice îl are Damaschin din pricină că se ridicase din popor și vedea cum în 
biserică, credincioșii nu înțeleg ce se citește și ce se cântă. În acest scop, a tradus aproape 
toate cărțile de slujba în românește, contribuind astfel la formarea limbii române literare. 
Majoritatea traducerilor lui s-au tipărit sub urmașii săi în scaunul vlădicesc al Râmnicului: 
Inochentie, Climent și Chesarie. A murit de neașteptate la 5 decembrie 1725 (cf. M. 
Păcurariu, op. cit., p. 141), 

13 Cf. A. Lapedatu, Damaschin Episcopul și Dascălul — traducătorul cărților noastre de 
ritual, în rev. Convorbiri literare, 1906, pp. 578-579. Singurul argument adus de A. Lapedatu 
privitor la traducerea din slavonă a Tâlcului de către Damaschin este prefața pe care o 
face popa Floru manuscrisului său cu Tâlcul lui Teofilact, copiat în anul 1764, unde copistul 
spune că a lucrat după „izvodul cel vechiu, ce au fost tălmăcit de pe slovenie pe limba 
rumânească de răposatul Damaschin, episcopul Râmnicului”. 

in „Această carte, importantă pentru Biserica Ortodoxă, a fost tradusă din limba 
slavă, desigur, de pe una din ediţiile traduse din grecește în slavonește pe la 1648 și 
tipărită la Moscova în anul 1698 sau 1703 (cf. P. Pekarski, Nauka i literatura Rosii pri 
Petre Velikom, St. Petersburg, 1862, vol. II, p. 9,77). Unele din manuscrisele noastre, la 
sfârșitul lor, au câte un «lexicon», «la cuvintele cele mai de trebuinţă», ceea ce se găsește 
și în ediţiile rusești“(cf. Ștefan Ciobanu, op. cit., pp. 48, 619). 

că această traducere s-a făcut după originalul grecesc, iar concluziile sale 
sunt întărite de analiza amănunțită ce a întreprins-o asupra unui manuscris 
inedit pe care l-a descoperit în biblioteca Mănăstirii Hurezi. Acest manuscris 
cuprinde Tâlcul Evangheliilor a Sfântului Teofilact și a fost numit de către 
cercetătoarea amintită manuscrisul H (ms. H), deoarece provine din biblioteca 
Mănăstirii Hurezi!*. 

În studiul său (pp. 77-151), A. Calavrias stabilește câteva lucruri 
semnificative privitoare la acest manuscris. Prin analiza și interpretarea 
datelor, aici se demonstrează că ms. H: conţine Tâlcuirea la cele patru Evanghelii 
a Sfântului Teofilact, care este traducerea lui Damaschin al Râmnicului; 
conţinutul este identic cu al ms. rom. 2958 BAR scris de popa Floru pe la 
mijlocul veacului al XVIII-lea, dar și cu a altor manuscrise românești din 
veacul al XVIII-lea; conţine, conform structurii și analizei textologice și 
lingvistice, o traducere care a fost făcută după un izvod grecesc și nicidecum 
după unul slavon; a fost scris înainte de anul 1702 și astfel se pare că este cel 
mai vechi manuscris românesc cunoscut ce cuprinde Tâlcul Sfântului 
Teofilact. În cele din urmă, cercetătoarea concluzionează că acest manuscris 
îl are atât ca autor, cât și ca traducător din limba greacă pe însuși episcopul 
Damaschin, iar cei care l-au îndemnat pe Damaschin să traducă această 
lucrare sunt fie stolnicul Constantin Cantacuzino, fie Brâncoveanu însuși!*. 
Pentru aceste afirmații, A. Calavrias aduce atât argumente contextuale și 
grafologice care nu sunt lipsite de valoare", cât și mărturii obiective istorice 
și lingvistice, care îndreptăţesc concluzia cercetării întreprinse. Totuși, A. 
Calavrias nu elimină posibilitatea ca traducătorul să fi cunoscut și un original 
slavon, însă în urma acribiei cercetării concluzionează că această traducere 
s-a făcut după originalul grecesc al operei Sfântului Teofilact!*. 


55 A. Calavrias, op. cit., p. 77. 

1% La anul 1696, Damaschin se îngrijea de educaţia fiilor stolnicului Constantin, dar 
era și sfetnic ales al lui Vodă Brâncoveanu și dascăl la Academia domnească. Abia în anul 
1702 a fost ales episcop al Buzăului, iar în 1708 așezat pe scaunul vlădicesc de la Râmnic. 

"7 Unul dintre ele este și acesta: „La finele capitolului 18, din Evanghelia lui Matei, al 
ms. H este foarte sugestiv inclusă într-un semn de final stema Cantacuzinilor, acvila bicefală 
încoronată (f. 97), însemn al cărţilor Stolnicului C. Cantacuzino, din biblioteca de la 
Mărgineni, bibliotecă în care a avut acces și Damaschin” (A. Calavrias, op. cit., p. 82). 

'* Studiile viitoare asupra acestei chestiuni sunt îndatorate concluziilor cercetătoarei A. 
Calavrias, însă pentru nuanţarea și aprofundarea acestei probleme este necesară și cercetarea 
mis. rom. 201 BAR, care conţine de asemenea Tâlcul Evangheliilor al Arhiepiscopului Teofilact 
(cf. G. Ștrempel, Catalogul manuscriselor românești BAR, tom I, București, 1978, p. 59). Acest 

Cu toate că tipografia Râmnicului nu a făcut altceva între 1724 și 1830 
decât să tipărească și să răspândească în toată țara numeroasele manuscrise 
rămase de la Damaschin, Tâlcul Evangheliilor a rămas în manuscris!*. Dar, 
pentru că această carte este de mare trebuinţă pentru sporirea în viaţa duhov- 
nicească, înmulțirea și răspândirea ei s-a făcut prin copii manuscrise, pe tot 
parcursul veacului al XVIII-lea. Copiile care se mai păstrează până azi sunt 
numeroase și ilustrează doar în parte interesul arătat acestor tâlcuiri. Astfel 
de manuscrise românești cu Tâlcul Evangheliilor a Arhiepiscopului Teofilact, 
care se păstrează ori s-au pierdut, sunt următoarele: 


ms. rom. 201 BAR, datat la finele veacului al XVII-lea, a făcut parte din biblioteca 
Mănăstirii Căldărușani (cf. G. Ștrempel, Catalogul manuscriselor românești 
BAR, tom I, București, 1978, p. 59); 
ms. rom. 18/91 de la Seminarul Central din București, datat în primul sfert 
al veacului al XVIII-lea (cf. M. Gaster, Crestomaţie română, București — 
Leipzig, 1891, tom II, pp. 20-24), astăzi pierdut!*%; 
„rom. 258 BAR de la începutul veacului al XVIII-lea și provenind din 
Mănăstirea Bistrița-Vâlcea (cf. G. Ștrempel, op. cit., tom I, p. 73); 
ms. rom. 599 BAR scris la anul 1739 în Țara Românească, este un miscelaneu 
teologic care, pe lângă Tâlcul Evangheliilor cuprinde și Tâlcuirea 
Apocalipsei a Sfântului Andrei al Cezareii, iar traducerea acesteia 
aparţine tot episcopului Damaschin (idem, tom I, pp. 159-150); 

ms. rom. 1467 BAR, datat în prima jumătate a al XVIII-lea și copiat de către 
popa Stanciu de la Mănăstirea Antim (idem, tom I, pp. 340-341); 

ms. rom. 2041 BAR de la sfârșitul veacului al XVIII-lea, de la Mănăstirea 
Cernica (idem, tom II, p. 148); 

ms. rom. 2091 BAR datat înainte de anul 1745, este copiat de Constantin 
logofătul în Țara Românească (idem, tom II, p. 163); 

ms. rom. 2592 BAR din anul 1764, copiat de popa Floru „dascăl slovenesc” 
(idem, tom II, p. 326); 

ms. rom. 2759 BAR de la mijlocul veacului al XVIII-lea, copiat de „popa Con- 
standin ot Beserica Golescului”, a aparținut înainte de 1787 iero- 


Ş2] 


IS 


manuscris este datat la finele veacului al XVII-lea și este cu putinţă să fie mai vechi decât 
manuscrisul de la Mănăstirea Hurezi sau, poate, o copie a acestuia. 

1% Cf. M. Păcurariu, Istoria Bisericii Ortodoxe Române, București, 1994, ediţia a II-a, 
vol. II, p. 331. 

1 C. Erbiceanu semnalează încă un manuscris care s-a pierdut, acesta fiind scris 
înainte de anul 1787 de către Grigorie Râmniceanul, mai târziu episcop al Argeșului 
(1828) - apud A. Mironescu, op. cit., p. XXVIII. 

monahului loanichie, duhovnicul Mitropoliei Ungrovlahiei (idem, tom 
II, p. 368); 

ms. rom. 2958 BAR datat la mijlocul veacului al XVIII-lea, este scris de popa 
Floru și este dedicat episcopului Grigorie al Râmnicului (idem, tom 
II, p. 413); 

ms. rom. 3314 BAR datat înainte de anul 1736 a fost copiat de popa Stanciu 
de la Mănăstirea Antim (idem, tom III, p. 81); 

ms. rom. 5116 BAR datat în a doua jumătate a veacului al XVIII-lea conţine 
numai tâlcuirea Evangheliei de la Marcu (idem, tom IV, p. 209). 


Toate aceste manuscrise păstrate dovedesc că Tâlcuirea Sfântului Teofilact 
s-a bucurat de un interes constant pe tot parcursul veacului al XVIII-lea. 

După cum am menţionat, se dorea tipărirea traducerii episcopului 
Damaschin la Tâlcuirea Evangheliilor, însă această inițiativă s-a apropiat de 
finalizare abia spre finele veacului XVIII!“!. Însă, în cele din urmă, tot ce s-a 
izbutit în această direcție pe plan editorial a fost Evanghelia tipărită la Râmnic 
în 1747, sub păstoria episcopului Clement și cu îngrijirea ieromonahului 
Lavrentie. Acest monah, în însemnarea ce o face pe ultima pagină a acestei 
cărți, ne spune: „Tipăritu-s-au această Sfântă Evanghelie prin osteneala 
diortosirii lui Lavrentie leromonah de la Sfânta Mănăstire Hurezi. Și cu 
plecăciune mă rog tuturor celor ce vă veți întâmpla a ceti, orice greșeală veţi 
afla, îndreptaţi cu duhul blândeţelor, nepuindu-ne în ponos, că precum este 
cu neputinţă omului a nu păcătui, într-același chip și tipografului a rămâne 
fără de greșeală. Și aceasta iarăși să știi, o iubitorule de Hristos cetitoriu, că 
de vei potrivi această Sfântă Evanghelie cu niscare izvoade grecești sau și 
rumânești, tipărite mai de nainte, să știi că pe multe locuri nu să va potrivi 
la cuvinte pentru că eu am urmat tălmăciturii izvodului Părintelui 
Damaschin Episcopul, dascălul cel mare, alcătuit după tâlcuiala lui Teofilact, 
și până n-am cetit și tâlcul, n-am așezat fiește care cuvânt”"*?. 

Dar răspândirea Tâlcului și larga lui cunoaștere este atestată și de felul 
în care este numită această operă duhovnicească: „această carte ce se 
numește Teofilact, este tălmăcirea Sfintei și Dumnezeieștii Evanghelii”, 
după cum o numea popa Floru'*?. Însă această denumire nu este singulară, 


11! Deși episcopul Chesarie al Râmnicului dorea încă de la anul 1779 editarea Tâlcului 
la Evanghelii al Sfântului Teofilact, această dorinţă nu s-a împlinit însă și în faptă (apud T. 
Bodogae, op. cit., p. XXXII). 

"2 Cf. 1. Bianu, N. Hodoș, Bibliografia românească veche, tom. II (1717-1808), București, 
1910, pp. 88-92. 

133 Ms. rom. 2958 BAR, f. 1. 

Tâlcuirea la cele patru Evanghelii a Sfântului Teofilact — Ms. 3314 BAR 
(scris de popa Stanciu de la Mănăstirea Antim, înainte de anul 1736 - fila 2r) 

ci este întâlnită și în alte mărturii din veacul al XVIII-lea, printre acestea 
fiind și un manuscris din Transilvania, scris de Toader Noian din Noul 
Săsesc pe la anii 1782-1784. Acest manuscris are 121 de file și conține 
fragmente din tâlcuirile Sfântului Teofilact la Evangheliile de la Matei, 
Luca și loan, iar la fila 57 se află se află această însemnare: „Acest Teofilact 
l-am scris eu diac Toader Noian în anul Domnului 1782 Aprilie 13 zile”. 
Pe lângă că atestă cunoașterea „ITeofilactului” și în Transilvania, acest 
miscelaneu apologetic este alcătuit ca un instrument de polemică împotriva 
catolicilor și luteranilor'*. Faptul că autorul era un credincios ortodox se 
poate vedea din însemnarea făcută la f. 118: „1784 lulie 17. Într-aceste vremi 
era nevoie mare de în ţara Ardealului de Arhiereu, iar Dumnezeu milos- 
tivindu-să și umilind inima împăratului Iosif, i-au milostivit de au rânduit 
arhiereu neunit pe Gavriil Ghedeon Nikitovici”. 

Dar întrebuințarea Tâlcuielii Sfântului Teofilact în disputa cu greco-ca- 
tolicii nu este nouă, ci este prezentă și în manuscrisul descoperit de Preotul 
Emilian Cioran în biblioteca-muzeu a familiei Popovici-Barcianu din 
Rășinari. Autorul acestui manuscris, prin numeroase referinţe scripturistice 
și patristice, combate cu multă iscusință cartea tipărită de greco-catolici la 
anul 1750 în Blaj: „Floarea Adevărului... carea luminat arată că Unirea 
altăceva nu este, fără numai credinţa și învățătura Sfinţilor Părinţi”. 
Manuscrisul pomenit a fost cercetat amănunțit și publicat de către Pr. 
Teodor Bodogae, aducându-se astfel la lumină marea însemnătate a acestei 
scrieri din veacul al XVIII-lea!'**. Printre numeroasele referințe patristice 
care sunt cuprinse în acest manuscris, un loc preferenţial îl ocupă Tâlcul 
Sfântului Teofilact, din care adeseori sunt reproduse pasaje întregi". Dar, 
alături de Tâlcul Evangheliilor, autorul manuscrisului a întrebuințat și 
tâlcuirea epistolelor pauline a Sfântului Teofilact, despre care Părintele T. 
Bodogae ne spune că era cunoscută și „din manuscrisele numeroase, care 
sigur că circulau prin mănăstiri” 1%. 


' Ms, rom. 103 de la Blaj (cf. N. Comșa, Manuscrisele româneşti din Biblioteca Centrală 
de la Blaj, Blaj, 1944, pp. 107-109). 

"> A doua jumătate a acestui manuscris (f. 57-117) este alcătuită din două părţi: 
prima conţine un cuvânt împotriva catolicilor și a greco-catolicilor, iar cea de a doua este 
un cuvânt împotriva eresului luteranilor, alcătuit după învăţăturile Sfântului Chiril al 
Ierusalimului (N. Comșa, op. cit., p. 108). 

e Pr. Dr. T. Bodogae, Despre cunoștințele teologice ale preoților români de acum 200 de 
ani — semnificația unui manuscris, Sibiu, 1944, LXX + 5 planșe + 69 p. 

"7 Idem, pp. XXVIII-XXIX, LIX-LX, 25, 29, 31-32, 34, 41-42. 

1% Idem, p. LĂI. 


72 


După cum am putut vedea, Tâlcuirea la Evanghelii era cunoscută și 
circula în numeroase manuscrise românești, iar în bibliotecile mănăstirești 
ea era prezentă și în versiunea greacă sau slavonă. De pildă, după cum ne 
arată catalogul bibliotecii Mănăstirii Văcărești alcătuit în anul 1723, aici se 
afla atât varianta în limba greacă a Tâlcului Evangheliilor a Sfântului 
Teofilact, cât și cea a epistolelor pauline'*. Smeriţii cărturari ai cinului 
monahal au tradus în limba română și tâlcuirea epistolelor Sfântului 
Apostol Pavel, făcută de Sfântul Teofilact. În acest sens, mitropolitul 
Athanasie Mironescu ne supune atenţiei un manuscris cu acest conţinut 
care este datat pentru cea de a doua jumătatea a veacului al XVIII. Nu se 
cunoaște nici traducătorul și nici copistul manuscrisului!” (în cazul în care 
acesta se întâmplă să fie o copie după izvodul traducerii), dar A. Mironescu 
presupune din analiza altor două manuscrise cu aceeași grafie, că tradu- 
cerea ar putea aparține vreunui monah cărturar din eparhia Râmnicului 
sau Mitropolia Ungrovlahiei. 

Tâlcuirile Sfântului Teofilact la Noul Testament erau foarte căutate de 
toți cei care se sârguiau să fie cu adevărat împlinitori ai poruncilor 
evanghelice și următori ai Sfinţilor Părinţi. Un pasaj din viața Sfântului 
Paisie de la Neamţ, ne prilejuiește o privire în alcătuirea și starea lăuntrică 
a monahismului românesc de la mijlocul veacului al XVIII-lea. După ce 
Cuviosul Paisie a venit din Ucraina în Muntenia, a intrat ca vieţuitor în 
Schitul Trăisteni, care era sub ascultarea Stareţului Vasile de la Poiana 
Mărului!S!. În Schitul Trăisteni era povăţuitor duhovnicesc starețul Mihail, 
iar Cuviosul Paisie se sârguia a aduna în sufletul său și a aduce în lucrare 
toate sfintele învățături ale acestui stareț. Dar iată ce scriu ucenicii 
Cuviosului Paisie despre vieţuirea starețului lor în Schitul Trăisteni: 
„Petrecând, dar, fericitul în ascultare în Schitul acela, foarte cu stăruință 
lua aminte cuvintelor celor duhovnicești care ieșeau din gura starețului 
Mihail, că și acest bărbat întru atâta smerită-cugetare și dragoste sporise 
și darul descoperirii tainelor întru dumnezeiasca Scriptură de la Dumnezeu 
luase, încât mai că era asemenea Stareţului său Vasile, că s-a nevoit a fi 
râvnitor întru toate ostenelile și nevoinţele lui, pentru aceasta puţin de nu 
și asemenea lui întru toate darurile Duhului strălucea el. Că adeseori și 


1 Catalogul cărților bibliotecii din Mănăstirea Văcărești, la E. Hurmuzaki și N. lorga, Documente 
grecești privitoare la istoria românilor, vol XIV, partea III, București, 1936, pp. 145-156. 

' Din păcate, acest manuscris în două tomuri s-a pierdut. 

'51 În toamna anului 2003, Biserica Ortodoxă Română l-a trecut pe Starețul Vasile de 
la Poiana Mărului (t1767) în rândul Sfinţilor. 

acesta [Mihail] pe frați îi învăţa pentru felurite și cele mai de nevoie pricini 
sufletești, zicând: «Se cuvine nouă, fraților, întru aceste ticăloase vremi, 
întru care povățuitorii adevăraţi ai monahiceștii și duhovniceștii lucrări și 
înțelegeri cu totul au secat, din tot sufletul până la moarte a ne ține de 
învăţăturile și povăţuirile purtătorilor de Dumnezeu Părinților noștri, și 
lor a le fi următori în credință, cu cuvântul și cu lucrul». Și iarăși grăia 
pentru cea cu sârguinţă și dreaptă păzire a evangheliceștilor și de suflet 
mântuitoarelor porunci ale lui Hristos și iarăși, pentru păzirea tuturor 
Sfintelor Pravoslavnice a toată lumea și Soboare a Bisericii Răsăritului și a 
celor mari de Dumnezeu Părinţi și apostoleștilor pravile, predanisiri și 
învățături și iarăși, pentru cea cu sârguință păzire a Sfintelor Posturi și a 
altor rânduieli predanisite, tuturor creștinilor prin Sfinții Apostoli și prin 
cei mai mari purtători de Dumnezeu Părinţi și pentru altele de nevoie 
acest fericit stareț cu suspinuri și cu lacrimi fraților le grăia. [...] Acestea 
toate văzându-le și auzindu-le Părintele nostru [Paisie], cu negrăită bucurie 
se bucura și cu multe lacrimi mulțumea lui Dumnezeu, că l-a învrednicit 
pe dânsul a auzi acest fel de cuvinte duhovnicești, din gura unora ca 
acestora sfinți și duhovnicești bărbați”1?. 

Rugăciunea inimii și împlinirea poruncilor evanghelice era o 
îndeletnicire de căpătâi a Stareţului Vasile de la Poiana Mărului și a 
împreună-nevoitorilor și ucenicilor săi. Scrierile Sfântului Teofilact îi erau 
cunoscute Stareţului Vasile, care îl pomenește în predoslovia sa la cartea 
Sfântului Grigorie Sinaitul'*. Pentru a evidenția profunzimea, dar și pentru 
a lămuri raportul dintre împlinirea poruncilor evanghelice și rugăciunea 
minţii, la un veac după Starețul Vasile, Sfântul Ignatie Briancianinov ne 
învaţă așa: „Schimonahul Vasile, făcând trimitere la Sfântul Teofilact și la 
alți Părinţi, spune cu tărie că cele trei puteri ale sufletului — puterea 
cuvântătoare, puterea mânioasă și cea poftitoare — sunt așezate precum 
urmează: în piept și partea de sus a inimii este puterea cuvântătoare sau 
duhul omului; în partea de mijloc a inimii este puterea mânioasă, iar în 
cea de jos — puterea poftitoare sau dorirea cea după fire. Cel ce se 
străduiește să pună în mișcare și să înfierbânte partea de jos a inimii pune 
în mișcare puterea poftitoare, care prin apropierea ei de mădularele 
zămislirii de prunci și potrivit felului său, pune în mișcare aceste părți. Ce 
arătare ciudată! Nevoitorul pare a se îndeletnici cu rugăciunea, iar 


'5 Viaţa Cuviosului Paisie de la Neamţ, ed. cit., pp. 24-25. 
's Vezi Dario Raccanello, Rugăciunea lui lisus în scrierile Starețului Vasile de la Poiana 
Mărului, ed. Deisis, Sibiu, 1996, p. 232. 


îndeletnicirea lui naște pofta, care 
ar trebui să fie omorâtă de înde- 
letnicirea aceasta și, neștiința, 
întrebuințând în chip rău mijlocul 
material, pune pe seama rugă- 
ciunii lui lisus ceea ce ar trebui pus 
pe seama relei întrebuințări. Rugă- 
ciunea inimii se naște din unirea 
minții cu duhul, acestea fiind 
dezbinate de cădere și reunite de 
harul răscumpărării. În duhul o- 
menesc sunt concentrate simţă- 
mintele conștiinței, smereniei, 
blândeții, dragostei de Dumnezeu 
și de aproapele și altor asemenea 
însușiri: este nevoie ca în rugă- 
ciune lucrarea acestor însușiri să fie 
unită cu lucrarea minţii. Spre asta 
trebuie să fie întoarsă toată luarea- 
aminte a lucrătorului rugăciunii. 
Unirea este săvârșită de către dege- 
tul lui Dumnezeu, singurul puternic să vindece rana căderii, iar lucrătorul 
rugăciunii dovedește nefățărnicia voinţei sale de a primi tămăduire prin 
petrecerea statornică în rugăciune, prin lucrarea dinafară și dinăuntru după 
poruncile Evangheliei, lucrare care face sufletul în stare a se uni cu mintea 
ce se roagă”. 

Înţelegând astfel lucrurile, ne putem da seama că rânduiala duhovni- 
cească a Sfântul Paisie de la Neamţ este aducătoare de luminare lăuntrică 
și sporire duhovnicească. Dar, iată ce scria Cuviosul Paisie către părintele 
arhimandrit Teodosie, din sihăstria Sofroniev: „Pe când încă petreceam în 
Sfântul Munte Athos cu un mic număr de frați, am cunoscut, din învățătura 
și poruncile purtătorilor de Dumnezeu părinţilor noștri că celui ce are sub 
ocârmuirea sa fraţi, nu i se cuvine a-i povăţui și a-i învăța după priceperea 
și socoteala minţii sale, ci după adevărata și dreapta cugetare a 
Dumnezeieștii Scripturi, după cum ne învaţă dumnezeieștii Părinţi, dascăli 
din întreaga lume, luminați cu darul Preasfântului Duh, de asemenea 


Sfântul Paisie Velicicovski, 
întâistătătorul obștii de la Neamt 


5 Sfântul Ignatie Briancianinov, Călăuza rugătorului — izbăvirea de durerile ostenelilor 
zadarnice, ed. Sofia, București, 2001, pp. 133-134. 

dascălii și îndrumătorii vieţii monahale. Mai cunoscând încă și puţina mea 
știință și temându-mă și cutremurându-mă, nu cumva din neiscusința mea, 
ca orbul în groapa pierzaniei, după cuvintele Domnului și singur să cad și 
pe cei ce mă urmează să-i trag. De aceea, ca o neclintită temelie întru 
adevărata și neînșelătoarea și nerătăcita de la adevărata cale a Domnului 
și bietului meu suflet și sfintei frății, am pus Dumnezeiasca Scriptură a 
Vechiului și Noului Testament și luminata lui tâlcuire, cu darul Preasfântului 
Duh, adică învățătura purtătorilor de Dumnezeu părinților noștri, dascăli 
din întreaga lume și a Sfinților Părinţi, dascăli și îndrumători ai vieții mo- 
nahale, Pravilele Sfintelor Soboare și ale tututor Apostolilor și Soboarelor 
și Sfinților Părinţi, pe care le ține Sfânta Soborniceasca și Apostoleasca 
Biserică a Răsăritului și toate poruncile și rânduielile ei. Toate acestea, după 
cum am spus, întru îndrumare mie și sfintei frăţii le-am pus, ca atât eu, 
cât și fraţii ce viețuiesc cu mine să se îndrumeze din ele, darul lui 
Dumnezeu ajutând și limpezind, ca să nu greșim de la dreapta cugetare a 
Sfintei Soborniceștii Biserici Ortodoxe”!**. 

Tâlcuirile Sfântului Teofilact îi erau bine cunoscute Cuviosului Paisie 
și obștii sale de împreună-nevoitori. Însuși Sfântul Paisie a întrebuințat 
scrierile Sfântului Teofilact în cuvântul ce l-a alcătuit privitor la Sfântul 
Botezi!*. Însă truda duhovnicească și cărturărească de traducere a tâlcuirilor 
Sfântului Teofilact va fi săvârșită deplin de către cuvioșii Gherontie și 
Grigorie din Mănăstirea Neamţ, vrednici ucenici ai Sfântului Paisie. 


15 Sfântul Paisie de la Neamţ, Cuvinte și scrisori duhovnicești, tom. |, ed. Tipografia 
Centrală, Chișinău, 1998, pp. 44-45. 

'* În acest cuvânt, alături de scrierile Sfântului Dionisie Areopagitul, Sfântului Maxim 
Mărturisitorul, Sfântului loan Hrisostom, Canoanele apostolice, Syntagma lui Matei 
Vlastares și Canoanele Sinoadelor Ecumenice, Cuviosul Paisie s-a folosit și de tâlcuirile 
Sfântului Teofilact (cf. Blessed Paisius Velichkovsky — The Man Behind the Philokalia, Saint 
Herman from Alaska Brotherhood, Platina, California, 1994, p. 197). 

Tâlcuirea celor patru Evanghelii — tipăritura de la 1805 


Activitatea de traducere din scrierile Sfinților Părinţi a fost continuată de 
Sfântul Paisie Velicicovski și de către tălmăcitorii din obștea sa și după ce au 
venit din Athos și s-au așezat în Moldova. În cele din urmă, obștea Cuviosului 
s-a statornicit la Mănăstirea Neamţ. Vieţuirea obștii cârmuite de Sfântul Paisie, 
dar și lucrarea duhovnicească și cărturărească a acesteia au făcut ca bunul 
nume al Mănăstirii să fie tot mai vestit și astfel au fost atrași către viața 
monahicească multe suflete care însetau de viața veșnică. Traducerea în limba 
română și slavonă a multora din scrierile Sfinţilor Părinţi se datorează 
Cuviosului Paisie și ucenicilor săi!. Între ucenicii Sfântului Paisie, care erau 
și „tălmăcitori” s-au numărat și monahii Gherontie și Grigorie. Aceștia sunt 
cei doi traducători ai Tâlcuirii la cele patru Evanghelii a Sfântului Teofilact. 

Între anii 1787-1790, monahul Gherontie', dimpreună cu ieromonahul 
Dorotei se aflau la București!”, la colegiul Sfântul Sava, pentru a învăţa 
limba elină, fiind trimiși aici din porunca starețului Paisie. Dar, printre cei 
care învățau la Sfântul Sava era și tânărul Gheorghe Miculescu, care, „nopțile 
înjugând cu zilele”, învăţa limbile greacă', latină și română, teologia și alte 
științe. Acesta, cunoscându-l pe monahul Gherontie, s-a împrietenit frățește 
cu el și astfel a aflat despre frumuseţea călugăriei și despre cuvioasa și rodnica 
viață duhovnicească din Mănăstirea Neamţ. Având în jurul vârstei de 25 de 
ani, tânărul Gheorghe pleca împreună cu ucenicii paisieni Dorotei și 
Gherontie spre Mănăstirea Neamţ. Era pe la anul 1790. Ajunși la Neamţ, 
tânărul Gheorghe „s-a dat spre ucenicie la prea fericitul Părintele nostru 
Paisie Velicicovski și din mâinile lui a primit și chipul îngeresc și cu a lui 
părintească alegere s-a hirotonit și ierodiacon”, având ca nume de monah 


'57 Despre acestea, Sfântul loan Iacob, care el însuși fusese bibliotecar al Mănăstirii 
Neamţ pe la anii 1930, ne spune: „Cuviosul Paisie avea o școală întreagă de călugări 
cărturari, care scriau cărţi zi și noapte. Datorită lor noi avem în românește mai toate 
cărţile Sfinţilor Părinţi, tâlcuite din grecește” (Sfântul loan Iacob, Din Ierihon către Sion, 
Ierusalim, 1999, p. 411). 

'5 Gherontie s-a născut pe la 1760. A fost tuns în monahism de însuși Paisie în obștea 
Mănăstirii Neamţ, apoi a fost trimis la studii la școala de la Sfântul Sava din București, 
unde s-a și întâlnit cu Grigorie — viitorul mitropolit al Ungrovlahiei. 

i» Cf. Sfântul Paisie Velicicovski, Cuvinte despre ascultare, ed. Anastasia, București, 
1997, pp. 225-229, 253. 

'% La școala Sfântul Sava, în acea vreme profesor de greacă era Lambru Fotiadis. 

i C. N. Tomescu argumentează că anul hirotoniei lui Grigorie este 1792 (vezi 
Mitropolitul Grigorie IV al Ungrovlahiei, Chișinău, 1927, p. 3). 

Grigorie. În obștea paisiană, Grigorie a fost dat în ascultarea duhovnicească 
a prietenului său Gherontie. Grigorie și Gherontie au început de îndată să 
traducă felurite cărți de învățătură din grecește în românește și se pare că 
cea dintâi carte tradusă de ei este Tâlcuirea celor patru Evanghelii, după vreun 
izvod grecesc din biblioteca mănăstirii. 

În octombrie 1793 ajunge mitropolit al Ungrovlahiei Dositei Filitti. 
Acesta trimite o scrisoare către Lavra Neamţului, prin care îl roagă pe 
Sfântul Paisie să-i dea „doi părinţi procopsiţi la tălmăcirea sfintelor cărți 
după elinie”, care trebuiau însă să aibă și grija tipografiei!“?. Pentru aceasta 
au fost aleși Gherontie și Grigorie, dar ei au plecat de la Neamţ abia după 
adormirea Cuviosului Paisie, ce s-a săvârșit la 15 noiembrie 1794. Gherontie 
și Grigorie au mai zăbovit în Mănăstirea Neamţului și abia în toamna 
anului 1796 îi găsim la București. 

Am văzut că traducerea episcopului Damaschin al Râmnicului s-a 
răspândit de-a lungul veacului al XVIII-lea în numeroase copii manuscrise, 
iar la anul 1747 este publicată la Râmnic o Evanghelie ale cărei versete au 
fost reproduse după traducerea lui Damaschin. Episcopul Chesarie al 
Râmnicului (1773-1780) diortosise întrucâtva izvodul traducerii lui 
Damaschin și se gândea să-l dea spre tipar „spre folosul neamului său”, 
însă trecând din viața aceasta, lucrul nu a fost isprăvit. Dar manuscrisul 
cu diortosirea lui Chesarie a ajuns în cele din urmă la Iosif, cel dintâi 
episcop al Argeșului (1793-1820). Bucuros că a dobândit acest manuscris 
și dornic să-l vadă tipărit, episcopul Iosif îi scrie la 2 februarie 1796 
editorului sibian Hagi Constantin Pop!'*% că are manuscrisul cu Tâlcuirea la 
Evanghelii a Sfântului Teofilact, „dar trebuie îndreptarea unor cuvinte, care 
îndreptare cu multă osteneală se cuvine a se face... numai să găsim un 
îndreptător”; însuși episcopul losif făgăduiește că va ajuta și cu osteneala 
și cu cheltuiala la îndreptarea, întregirea și tipărirea manuscrisului'*. Dar, 
în același an, la 3 noiembrie 1796, episcopul Iosif îi scrie editorului sibian 
că, mergând la București, a cunoscut pe „doi părinți călugări de la Moldova, 
cari au tălmăcit această carte mai bine și voiesc s-o tipărească, dar mâna 
nu le dă”, și-l roagă să le tipărească el acea traducere. În scrisoarea sa, 
episcopul arată că „unul dintr-acești părinți poate a și veni aici ca să fie 
pentru diortosire de la început până la sfârșit”, adică la Sibiu. Despre tiraj 
el asigură, că „de se vor scoate 1000 de ștucuri, 500 este gata să le ia un 


' Idem, p. 4. 

1 Pentru acesta vezi N. lorga, Scriitori bisericești, în Analele Academiei Române, tom. 
XXVIII, seria II. 

'sildem, p. 211. 

episcop al Romanului de la Moldova,... ca un lucru ce n-au mai ieșit până 
acum la lumină cu tiparul”. În finalul scrisorii, episcopul Iosif cere ca 
răspunsul să fie „mai fără zăbavă, de va fi cu putinţă, căci așteaptă părinții 
aici”. Acești părinți erau Gherontie și Grigorie. Editorul Constantin Pop 
răspunde în aceeași lună că nu poate tipări această traducere, deoarece 
tipograful său a plecat din Sibiu'. Cu toate că editorul sibian nu a întârziat 
cu răspunsul, la 20 ianuarie 1797 cei doi monahi de la Neamţ nu cunoșteau 
încă răspunsul și aceasta se poate vedea din scrisoarea pe care episcopul 
losif i-o trimite la acea dată editorului sibian, spunându- -i între altele și 
„Că acei părinţi s-au întors în țara Moldovei și iarăși vor să vie; după ce 
vor veni le voi arăta cele scrise”!%. Într-adevăr, Gherontie și Grigorie 
porniseră deja din București, iar la 24 ianuarie li se înregistrează la ieșire 
răvașul de drum astfel: „Doi monahi anume Gherontie și Grigorie să 
meargă înapoi la Mănăstirea Neamţului. Prin Știrea Prea Sf...” restul foii 
fiind rupt!”. Ei vor fi fost trimiși de vlădică să aducă unele cărţi din bogata 
bibliotecă paisiană și, poate și din traducerile lor. În anul 1799 erau din 
nou la București, când apare din tiparniţa mitropoliei, prima lor traducere 
comună publicată, intitulată Carte folositoare de suflet; tot aici erau și în 
anul 1801 când supravegheau tipărirea Chiriacodromionului lui Nichifor 
Teotokis. Aceste două cărți, cât și o a treia rămasă nepublicată, traducân- 
du-le din elină, după cum ei înșiși mărturisesc, din porunca mitropolitului 
Dositei. Tot în această vreme ei îndreaptă după „izvodul grecesc” Octoihul, 
ce apare abia în 1811 la Buda și Râmnicu Vâlcea; acum traduc și tâlcuirile 
Sfântului Teofilact la Epistolele Sfinţilor Apostoli'%. 

În anul 1802 acești monahi cărturari se aflau iarăși la metania lor, în 
lavra Neamţului, dăruind cuvioșilor nemţeni din cărțile tipărite la 
București. În primăvara lui 1803, Veniamin Costachi, episcopul Romanului 
este ridicat în scaunul mitropolitan al Moldovei. El îi cunoștea pe Gherontie 
și Grigorie încă de pe când era episcop al Hușilor (1792-1796), când i-a 
îndemnat și el să traducă Tâlcuirea la cele patru Evanghelii. Apoi, în vremea 
în care era episcop al Romanului (1796-1803), purta cu ei corespondenţă 
„pentru tipărituri”. Am văzut că episcopul Veniamin ar fi dorit 500 de 
exemplare din Tâlcuirea la Evanghelii dacă aceasta s-ar fi putut tipări la 
Sibiu. Ca și chiriarh al Moldovei, Veniamin și-i apropie și mai mult pe cei 


's5 Ibidem, pp. 21, 24-25, 215-216. 

** Ibidem, pp. 215, 217. Cu toată strădania sa, episcopul Iosif al Argeșului nu a 
izbutit însă să tipărească Tâlcuirea Evangheliilor în traducerea călugărilor nemţeni. 

17 Ms. rom. 655 BAR, f. 15v (cf. C. N. Tomescu, op. cit.,p.5). 

* C. N. Tomescu, op. cit., p.5. 


79 


doi monahi și le poruncește să traducă și să tipărească în tiparnița de la 
lași câteva lucrări care vor servi de manuale pentru elevii noului seminar 
de la Socola. Astfel apar la Iași, în traducerea călugărilor nemţeni urmă- 
toarele cărţi: Întrebări și răspunsuri oarecare bogoslovești ale Sfântului Atanasie 
(1803), Tâlcuirea la cele patru Evanghelii a Sfântului Teofilact (1805) și 
Descoperire cu amăruntul a pravoslavnicei credințe [Dogmatica] a Sfântului 
loan Damaschin (1806). 

lată, așadar, că abia după 9 ani de la încercarea făcută cu editorul sibian, 
a rânduit Dumnezeu să apară Tâlcuirea celor patru Evanghelii a Sfântului 
Teofilact, în traducerea din elină a cuvioșilor Gherontie și Grigorie. Tâlcuirea 
tipărită la lași în 1805 „cu blagoslovenia și toată cheltuiala” mitropolitului 
Veniamin Costachi împlinea o mare nevoie duhovnicească a românilor!” 
și încununa râvna părintelui Veniamin, „cel iubitor de folosul cel de obște 
al patriei”!”. Dar iată ce ne spun în cuvântul către cititor!”! Cuvioșii 
Gherontie și Grigorie despre „publicarisirea acestei tâlcuieli”: 

„Multe cu adevărat dumnezeiești și de suflet folositoare cărți, în multe 
și deosebite vremi, de mulți Sfinţi și purtători de Duh bărbaţi și de cei ce au 
fost în Lege și de cei după Lege, spre folosul nostru s-au scris. «Că toate», 
zice dumnezeiescul Apostol, «câte mai înainte s-au scris, spre a noastră 
învățătură s-au scris». Dară cea mai întâi decât toate, și peste toate și pricina 
la care se aduc toate, și de la care izvorăsc toate, este dumnezeiasca Evanghelie. 
Nu numai că cele mai înainte de dânsa, scria umbră a adevărului celui dintr- 
însa, iară cele de după dânsa, au izvorât toate dintr-însa, ci și pentru că în 
acelea, precum zice dumnezeiescul și Marele Vasilie, prin slugi cu noi au 


'% În ms. 3353 BAR din anul 1826, care cuprinde tâlcuirea Sfântului Teofilact la primele 
9 capitole din Evanghelia de la Matei, ni se spune despre Tâlcuire (f. 1r): „de această carte 
spânzură [este atârnată] toată legea pravoslavnică [ortodoxă]” (cf. G. Ștrempel, op. cit., 
tom III, p. 98). 

' O strălucită mărturie despre râvna și cuminţenia cu care norodul românesc primea 
scrierile Sfinților, găsim într-o însemnare de mână, făcută pe coperta a treia a cărții 
Sfântului Simeon al Tesalonicului, Voroavă de întrebări și răspunsuri întru Hristos, București, 
1765. Cartea este legată în piele, pereţii coperților fiind din lemn de fag. Aceeași însemnare 
o regăsim de trei ori (toate trei fiind datate de la finele sec. XVIII și inceputul sec. XIX) de 
fiecare dată sub mâna altui scriitor: „Eu am cetit această sfântă carte den scândure în 
scândure, tot binișor, frumos și rar” (cf. Cartea veche românească în colecțiile Bibliotecii centrale 
universitare București, București, 1972). 

11 Prefaţa mitropolitului Veniamin și cuvântul către cititor al traducătorilor sunt 
reproduse integral în Descrierea bibliografică ce constituie subcapitolul următor. 

grăit, iară în Evanghelie, Însuși Stăpânul de față cu noi a vorbit. Pentru 
aceasta și decât toate celelalte mai deosebit dar celor ce o au dăruiește. Că 
nu numai negura necunoștinței de Dumnezeu de la cei ce o citesc cu 
blagocestie [bună-cinstire] o risipește și viață veșnică le pricinuiește, ci și, 
precum adeverește Sfântul loan Gură de Aur, din casele întru care să află, 
pe duhurile cele necurate le gonește. Pentru aceasta, precum unul este 
soarele între stele și trandafirul între flori, așa una este dumnezeiasca 
Evanghelie între celelalte sfinte cărți. Dar fiindcă multe se cuprind într- 
însa mai tainice și de foarte puţini înțelese, același Dumnezeiesc Duh, 
Carele au mișcat pe grăitorii de cele dumnezeiești Evangheliști de o au 
scris, au mișcat și pe cei după dânșii purtători de Dumnezeu Părinţi de o 
au tâlcuit mai pe larg și mai descoperit. Dintru care unul este și 
dumnezeiescul acesta Teofilact Arhiepiscopul Bulgariei, carele prea deplină 
tâlcuire la toată Evanghelia a făcut, urmând întru toate dumnezeiescului 
loan Gură de Aur. De care [tâlcuire] lipsiți fiind cei ce să slujesc cu limba 
aceasta, erau lipsiți după urmare și de înțelegerea cea cu deadinsul a 
Evangheliei. Pentru aceasta dară Preasfinţitul nostru stăpân, arhiepiscopul 
și mitropolitul Moldaviei chir Veniamin, încă fiind episcop al Hușului, 
socotind folosul cel mare ce se pricinuiește din tâlcuirea sfintei și 
dumnezeieștii Evanghelii, după ce a văzut că cu ajutorul lui Dumnezeu o 
am săvârșit de tălmăcit din limba cea elinească pe înţelesul limbii noastre, 
ardea cu inima ca un iubitor de folosul cel de obște al patriei, ca să o vaze 
și în obște dată prin tipărire, pentru care și nu puţine chipuri a metahirisit 
[iconomisit], încă și mai pe urmă, după ce a fost mutat din episcopia 
Romanului. lară acum după ce dumnezeiasca Pronie, care mai înainte au 
știut râvna Preasfinţiei sale spre folosul Patriei și podoaba bisericilor și 
mântuire sufletelor, l-au înălțat pe scaunul sfintei mitropolii, măcar că 
trebuinţa cerea a se tipări și alte cărți, dară Preasfinţia sa a socotit că este 
mai cu cuviință, ca aceasta, ca ceea ce este mai întâi cu rânduiala, să fie și 
cu tipărirea, și ca ceea ce este capul tuturor, să povățuiască și mai înainte 
de toate. Și iată că a împlinit Dumnezeu sfatul cel bun al inimii Preasfinţiei 
sale, au umplut întru bunătăţi dorința sa. Deci toți [...] primiţi-o cu bucurie, 
și o cetiți cu osârdie, și mulțămind lui Dumnezeu Celui ce au iconomisit 
de a dobândit și neamul nostru această vistierie, rugați-vă ca să înmulțească 
anii cei de obște folositori ai Preasfinţiei sale, pomenindu-ne și pe noi la 
rugăciunile cele către Dumnezeu, care nu puțin ne-am ostenit la aceasta”. 

Când în anul 1805, cuvioșii Gherontie și Grigorie scriau aceste rânduri, 
mitropolitul Veniamin Costachi împlinise 36 de ani. Prin pronia Sa divină 
și poate pentru tainice rugăciuni, Dumnezeu a înmulțit „anii cei de obște 

folositori” ai părintelui Veniamin, binecuvântându-l cu multe osteneli și 
roade întru Hristos!2. 


”2 Mitropolitul Veniamin Costachi s-a născut la 20 decembrie 1768, într-o veche 
familie din Moldova. Primele cunoștințe de carte le-a dobândit în casa părintească de la 
un dascăl grec, apoi a urmat pentru scurt timp cursurile școlii Trei Ierarhi din lași. În 
1784, la vârsta de 15 ani a fost călugărit la Huși de către episcopul lacob Stamati, primind 
numele de Veniamin. A fost hirotonit și în curând a trecut în slujba mitropoliei, ca 
ieromonah și mare eclesiarh, apoi ca egumen al Mănăstirii Sfântul Spiridon din lași. 
Paralel cu îndeplinirea acestor slujbe, tânărul Veniamin și-a îmbogăţit mereu cunoștințele, 
dobândind o aleasă pregătire cărturărească. În 1792, când episcopul lacob Stamati de la 
Huși a fost ales mitropolit al Moldovei, în scaunul vacant a fost ales egumenul Veniamin 
de la Sfântul Spiridon, în vârstă de numai 23 de ani și jumătate. La Huși a păstorit până 
în 1796, când a fost ales episcop la Roman. Aici a păstorit 7 ani, până în 1803, când a fost 
ales mitropolit al Moldovei în locul părintelui său sufletesc, lacob Stamati, trecut la cele 
veșnice. Ca mitropolit, a păstorit aproape 40 de ani cu două întreruperi (1808-1512 și 
1821-1822). Strădaniile sale ca întâistătător al Bisericii Moldovei sunt impresionante. Pe 
drept cuvânt, mitropolitul Veniamin poate fi numit deopotrivă ctitor și îndrumător al 
școlilor bisericești și laice moldovenești, părinte al săracilor și suferinzilor, apărător și 
mijlocitor al intereselor patriei. Nu este cu putinţă să ilustrăm în câteva cuvinte o viaţă 
jertfită din dragoste de Hristos și de Neam, dar pentru a întregi icoana marelui părinte, 
lăsăm acum loc cuvintelor lui Nicolae Iorga: „Dacă ai fi întrebat acum șaizeci-șaptezeci 
de ani (N. lorga scria aceste rânduri în 1904), în Iașii lui Mihai Sturza voievod, în care 
trăiau însă, pe lângă mulți tembeli și svăpăiaţi, și atâția oameni cu frumos caracter și cu 
multă râvnă pentru cele bune, atâția bătrâni cuminţi și atâţia tineri gata de multe jertfe, 
dacă ai fi întrebat pe boierul de modă veche, ca și pe studentul din Paris, pe crestinul 
dreptcredincios, ca și pe evreu chiar, cine e omul cel mai bun din Moldova, ei ar fi răspuns 
într-un glas: «Părintele Veniamin». Dacă ai fi cercetat pe lângă aceiași oameni care e 
omul cel mai harnic din țară, acel care nu lasă nici o clipă fără o întrebuințare folositoare 
altora, i s-ar fi arătat în căsuţa săracă a vechii Mitropolii dărăpănate un bătrân călugăr 
de aproape optzeci de ani, care-și aprindea candela vegherilor pentru a câștiga și a 
împărtăși învățătura Scripturilor, care i se părea lui călăuza cea mai sigură pe grelele 
drumuri ale vieții. Dacă ai fi vrut să știi care e cel mai sărac, cel mai lipsit, cel mai vândut 
de dator dintre făcătorii binelui care se vede și ai multului bine pe care nu-l știe nimeni, 
ți s-ar fi șoptit același nume venerat al octogenarului mitropolit. Într-atâta lume amestecată 
şi împărțită în ceea ce privește judecăţile era înțelegere deplină în această singură privinţă. 
Pentru că avea o altă părere — sau poate tocmai că împărtășea părerea tuturora — deșteptul, 
dar egoistul și lacomul voievod goni pe arhipăstorul Moldovei din scaunul său, şi într-o 
aspră zi de iarnă, în ianuar 1842, ieșenii vedeau pe atât de bătrânul mitropolit luând 
drumul munților, unde la Slatina, în vechea mănăstire a lui Alexandru Lăpuşneanul, îl 

Nu cunoaștem izvodul după care Gherontie și Grigorie au făcut 
traducerea Tâlcuirii, însă suntem îndreptățiţi să credem că izvodul era unul 


aștepta chilia simplă în care sufletul său putea porni în liniște către «veșnicele lăcașuri» 
la care râvnea el de mult. Și, adunând și cernând cu mintea toate câte le făcuse și le 
îndurase, el scria cu o mână tremurătoare, în voinţa sa de pe urmă, această mărturisire, 
smulsă din cea mai deplină și curată conștiință a vieţii sale: «totul ce mi-a stat în putință 
am făcut, și cu sfatul și cu fapta, ca să sporesc și sufletește și materialicește înflorirea 
Sfintei Biserici și Patriei». Acolo a și murit în 1846 și oasele sale obosite s-au așezat după 
datina smerită a celor mai mari înaintași ai săi, afară din biserica unde se rugase în cei de 
la sfârșit ani ai vieţii sale, la dreapta, lângă zid, unde se vede și acum simpla piatră cu 
inițialele numelui și dregătoriei lui bisericești” (reprodus după N. Iorga, O icoană curată: 
Mitropolitul Veniamin Costachi, în Oameni care au fost, București, 1967, vol. 1, pp. 75-76). 
Mitropolitul Veniamin, numit și „luminătorul Moldovei” a simţit mai mult ca oricine 
lipsa cărților nu numai pentru școlile pe care le-a înființat, ci și pentru întreaga suflare 
românească. Pentru a înlătura această lipsă, el a refăcut vechea tipografie a Mitropoliei 
și a înființat una nouă la Mănăstirea Neamţ, în 1807. În aceste două tipografii au apărut 
zeci de lucrări, fie tălmăcite de el, fie ale altora, tipărite sub îndrumarea sau cheltuiala sa. 
Mitropolitul Veniamin a acordat o atenţie deosebită traducerilor din Sfinţii Părinţi, din 
scriitorii postpatristici și din literatura teologică mai nouă. Astfel, prin osteneala sa au 
fost traduse și au văzut lumina tiparului: Tâlcuirea celor șapte taine după Gavriil al Filadelfiei 
(lași, 1807); Chiriacodromionul la apostolii duminicilor de preste an după Nichifor Teotokis 
(Neamţ, 1811); Adoleshia filotheos adecă îndeletnicire iubitoare de Dumnezeu de Evghenie 
| Vulgaris (5 volume, lași, 1815-1819); Istoria scripturii ceii nouă (2 volume, lași, 1824); Funie 
sau frânghie întreită (lași, 1831); lubitorul de înțelepciune (lași, 1831); Drept slăvitoare învățătură 
a mitropolitului Platon al Moscovei (lași, 1839); Istoria bisericească a arhiepiscopului 
Meletie al Atenei (5 volume, Iași, 1841-1843); Piatra scandeliei de Ilie Miniat (lași, 1844); 
Pidalionul (Neamţ, 1844); Îndeletnicire despre buna murire a lui Evghenie Vulgaris (lași, 
1845). Postum a apărut Istoria bisericească a lui Teodoret al Cirului (București, 1894). Cu 
cheltuiala sau la îndemnul mitropolitului Veniamin au fost tipărite peste 130 de cărți. 
Pentru a înfăptui această măreaţă operă editorială, marele ierarh a avut întotdeauna 
lângă sine numeroși ostenitori, mai ales dintre călugării de la Mănăstirea Neamţ (cf. 
Mircea Păcurariu, Istoria Bisericii Ortodoxe Române, București, 1994, ediţia a II-a, vol. III, 
pp. 36-46). Manuscrisele rămase de la mitropolitul Veniamin ilustrează importanța pe 
care o acorda sfinţia sa comentariilor patristice și postpatristice la cărțile Sfintei Scripturi. 
Este semnificativ faptul că de la mitropolitul Veniamin Costachi ne-au rămas nu mai 
puţin de trei traduceri ale Tâlcuirilor Epistolelor pauline, după Sfântul loan Hrisostom, 
Fericitul Teodoret al Cirului și Sfântul Teofilact al Ohridei. Dintre numeroasele traduceri 
rămase în manuscris, câteva au văzut lumina tiparului după moartea sa (vezi subcapitolul 
Tălcuirile Sfântului Teofilact în veacul al XIX-lea). 

de credință"”, deoarece și Sfântul Paisie întrebuinţase această lucrare în 
cuvântul ce l-a alcătuit referitor la Sfântul Botez. Cum își alegeau izvoadele 
grecești Cuviosul Paisie și ucenicii săi se poate vedea și din postfața 
monahului Mitrofan la cartea Sfântului Isaac Sirul, tipărită în slavonește 
la Mănăstirea Neamţ în anul 1812. Aici Mitrofan ne spune despre sine 
(dar ca și cum ar vorbi despre altcineva): „Acesta [Mitrofan] de patru ori 
a traversat Marea Neagră și Albă după cartea manuscrisă elino-grecească 
și, aflând-o în Sfântul Munte Athos, a cumpărat-o și anume starețului său, 
pentru traducere a adus-o, ceea ce s-a și înfăptuit”!"?. 

O mărturie prețioasă asupra cărților și manuscriselor din Mănăstirea 
Neamţ ne aduce Părintele Dumitru Fecioru în lucrarea sa Un catalog vechi 
de manuscrise și cărți al bibliotecii Mănăstirii Neamtului”, în care publică 
integral acest catalog care se pare că a fost alcătuit între anii 1800-1825. 
Catalogul ne dă informații importante privitor la cărțile și manuscrisele 
românești și grecești!”* care se aflau în Mănăstirea Neamţ, printre acestea 
aflându-se și scrierile Sfântului Teofilact. Între cărţile grecești care se aflau 
în bibliotecă aflăm că erau trei cărţi ale lui „Ieofilact arhiepiscopul 
Vulgariei”, însă lângă numele autorului se află încă o precizare care spune 
că toate aceste trei cărți sunt „un rând”, adică probabil sunt trei volume 
alcătuind un întreg. Este cu putinţă ca aceasta să fie ediţia de la Veneţia 
din 1754, care a fost publicată în trei volume, însă această supoziție trebuie 
întărită cu argumente obiective pe care poate să le aducă doar o cercetare 
mai amănunțită. Aici trebuie menţionat și faptul că Gherontie și Grigorie 
cunoșteau și alte ediţii grecești ale Tâlcuirii, după cum se vede din scolia 
de la Luca 22, 7, unde Cuvioșii scriu: „Irebuie a ști că izvodul lui Teofilact, 
cel tipărit în Roma numai grecește, așijderea și cel tipărit în Veneţia grecește 


13 Rămâne ca o cercetare ulterioară să precizeze cu exactitate care este ediția sau 
poate manuscrisul grec după care au tradus Cuvioșii Gherontie și Grigorie. Pentru ediţiile 
din veacurile XVIII-XIX ale operelor Sfântului Teofilact vezi și A. Angeloupulos, Editions 
of the Works of the Archbishop of Bulgaria Theophylactos in the 18 and 19 Centuries, în volumul 
Cultural relations betiveen Bulgarians and Greeks, from the Midăle of the 15» to the Middle of 
19 Centuries, Sofia, 1984, p. 78-83. 

14 P. Mihail, Traduceri patristice ale starețului Paisie, în rev. Mitropolia Olteniei, nr. 3-4, 
1972, p. 223. 

175 Publicat în rev. Biserica Ortodoxă Română, 1941, nr. 7-8, pp. 414-443. 

1% Pentru cărţile slavone vezi Melchisedec Ștefănescu, Catalog de cărțile sârbești și 
rusești manuscrise vechi ce se află în biblioteca Mănăstirii Neamt, București, 1883, 71 p. 

7 Idem, p. 438. 

împreună și latinește s-a stricat aici de către papistași, că în loc de «vineri» 
ei au scris «joi», foarie fără de socoteală și cunoștință făcând aceasta”. Tot 
aici, tălmăcitorii paisieni mai spun: „Scrie înțeleptul Eustratie Arghentie 
în cartea cea pentru Azime (partea întâi, foaia 41): «Că de ar fi avut soco- 
teală, ar fi socotit ce grăiește Teofilact și la ceilalți trei Evangheliști și nu ar 
fi îngăduit să se vădească în toată Biserica mâna lor cea fărădelege și 
furătoare de cele sfinte. lar de ar fi avut cunoștință, ar fi stricat și pe celelalte 
cuvinte ale lui Teofilact la ceilalți trei Evangheliști, ca să nu se arate lui 
însuși cu totul potrivnic»""*. Prezenţa acestei scolii ilustrează încă o dată 
rigurozitatea și acribia cu care își alegeau manuscrisele traducătorii formați 
în școala paisiană. 

Se cuvine aici a spune că traducerile starețului Paisie și a ucenicilor 
săi trebuie prețuite la adevărata lor valoare și nu ne referim doar la cea 
formală și exterioară, ci încercăm să privim și dimensiunea lăuntrică a 
acestor scrieri traduse din Sfinţii Părinți. Credem că lucrul cel mai însemnat 
este că prin puterea cuvântului, făcându-se următori ai Sfinților Părinți 
atât în viețuirea lăuntrică cât și în cea dinafară, traducătorii din obștea 
paisiană s-au făcut următori și purtători ai Cuvântului lui Dumnezeu, ai 
Domnului nostru lisus Hristos. Prin această lucrare osârdnică, în care cu- 
vintele le erau în concordanță cu faptele, întru harul Duhului Sfânt și-au 
luminat alcătuirea lăuntrică și au sfințit, au împodobit și au ctitorit înaintea 
lui Dumnezeu, limba noastră românească!”. 

În ce privește traducerea făcută de Gherontie și Grigorie la Tâlcuirea celor 
patru Evanghelii, am văzut că și episcopul losif al Argeșului care cunoscuse 
nemijlocit atât diortosirea lui Chesarie, cât și tălmăcirea lui Gherontie și 
Grigorie spune că aceasta din urmă e „mai bine” făcută!*. În traducerea lor, 


1% Este cu putinţă ca această carte a lui Eustratie Argentis să fie una dintre cele două 
publicate la Iași: Manual împotriva infailibilitătii papii (1746) sau Cina divină (1747). Vezi și 
studiul lui T. Ware (actualmente episcopul Kallistos Ware), Eustratios Argenti, Clarendon 
Press, Oxford, 1964, pp. 112-121. 

7 Pentru a înţelege mai bine valoarea sfintelor cărţi și care este puterea lucrătoare 
care se ascunde în ele, îl îndemnăm pe cititor să ia aminte la o întâmplare cutremu- 
rătoare, petrecută în apropiere de Mănăstirea Neamţ la 20/21 decembrie 1797 (vezi Anexa 
a Ill-a din volumul Viata Cuviosului Paisie de la Neamţ, în op. cit., care cuprinde vedenia pe 
care a avut-o Cuviosul Părinte Teodosie din Mănăstirea Neamţ). 

i» C. N. Tomescu spune că același lucru se poate constata prin comparaţia traducerii 
lui Gherontie și Grigorie cu cea a lui Damaschin al Râmnicului, prezentă în mss. 1467 și 
2592 BAR (op. cit., p. 115). 

cei doi monahi, alături de însemnările luate de la Eutimie Zigaben' au alcătuit 
și numeroase scolii și note explicative care nu sunt prezente nici în ediția PG 
a Tâlcuirii Sfântului Teofilact și nici în vreun alt manuscris. 

Deși nu avem date exacte, este cu putinţă ca această traducere să fie 
prima împreună-lucrare a acestor doi monahi, iar neîndoielnic este că 
osteneala se săvârșea cu blagoslovenia Sfântului Paisie, stareţul și în- 
tâistătătorul Mănăstirii Neamţ, care punea atât de mult preț pe împlinirea 
poruncilor evanghelice. De altfel, tălmăcitorii spun ei înșiși că o aveau 
gata de tradus încă de pe când Veniamin era episcop al Hușilor (1792- 
1796), fără a preciza exact anul în care săvârșiseră osteneala. Având în 
vedere volumul uriaș de muncă ce a fost necesar, credem că ea era gata 
încă din vremea când Sfântul Paisie trăia, iar episcopul Veniamin venise 
în Mănăstire pentru a-i cerceta pe părinții lavrei și a-i hirotoni pe cei pe 
care-i va alege stareţul. Dintre numeroasele vizite ale episcopului Veniamin 
la Neamţ cunoaștem două ca fiind mai importante și acestea s-au petrecut 
în timpul vieții Sfântului Paisie: prima este cea din iunie 1792 (imediat 
după alegerea sa ca episcop), când l-a hirotonit ierodiacon pe Grigorie, iar 
cea de a doua este cea din octombrie 1794, când a venit în Mănăstire spre 
a-i hirotoni pe cei aleși de către stareţ. Este cu putinţă ca într-una din vizitele 
sale Veniamin să fi aflat de traducerea Tâlcuirii la Evanghelii". Dacă 
traducerea ar fi fost făcută din îndemnul episcopului Veniamin, acest lucru 
ar fi fost menţionat în mod obligatoriu în cuvântul către cititor, asta cu 
atât mai mult cu cât Gherontie și Grigorie ne spun câtă râvnă avea vlădica 
Veniamin pentru această carte încă de când era în scaunul Hușului și mai 
apoi al Romanului. De aici putem concluziona că această osteneală de 
traducere a Tâlcuirii a răsărit din sânul obștii paisiene. Însă tot în duhul și 
rânduielile Sfântului Paisie a trăit și marele mitropolit al Moldovei, 


w Nu cunoaștem care este lucrarea lui Eutimie Zigaben pe care au intrebuinţat-o cei 
doi monahi, însă se pare că în acea vreme era cunoscută o scriere ce fusese alcătuită sau 
publicată tocmai în acest scop. O scurtă traducere din această lucrare se află în pis. rom. 
4687 BAR (f. 3-4) din Muntenia, sub următorul titlu: „Eutimie Zigabinos, Adaos la Tâlcul 
Evangheliilor al lui Teofilact, arhiepiscopul Bulgariei, scris la 30 aprilie 1820, de Romano 
arhimandrit de la Mitropolie” (cf. G. Ștrempel, op. cit., tom IV, p. 88). 

"2 Tot în Viaţa Cuviosului Paisie ni se mai spune despre episcopul Veniamin că 
atunci când venea la Neamţ: „încă și întru aceasta arăta mare smerenie acest arhiereu, că 
mergea singur pe la chiliile părinților și îi cerceta” (vezi Viata Cuviosului Paisie de la Neamt, 
după manuscrisul nr. 154 din Biblioteca Mănăstirii Neamţ, ediţie îngrijită de diac. loan 
Ivan, ed. Trinitas, lași, 1997, p. 79). 

Veniamin Costachi, cu atât mai mult cu cât el însuși a dorit să intre în 
obștea paisiană înainte de a-l cunoaște pe episcopul Iacov Stamati, care i-a 
și fost părinte duhovnicesc; însă Dumnezeu a rânduit pentru el o altă cale!*. 
Cât de legat era duhovnicește de Mănăstirea Neamţ se poate vedea și din 
faptul că în toamna anului 1806 a făcut bibliotecii Mănăstirii o danie de 50 
de exemplare din Tâlcuirea celor patru Evanghelii a Sfântului Teofilacti*!. 
Acest număr mare adeverește deopotrivă și interesul mare al monahilor 
paisieni români privitor la tâlcuirile Sfântului Teofilact, dar și râvna pentru 
împlinirea poruncilor evanghelice, care este cea dintâi datorie a monahului. 
Însă Tâlcuirea la cele patru Evanghelii a Sfântului Teofilact era prețuită 
și era dăruită spre folos duhovnicesc nu numai de mitropolitul Veniamin 
Costachi ci și de familia domnitorului Alexandru Moruzi (1802-1806). Ne 
este cunoscut că la Biblioteca Academiei Române se păstra înainte de 1924 
un exemplar al Tâlcuirii care cuprindea numai primele două Evanghelii. 
Pe acest volum se află la fila 6 următoarea însemnare: „Mi s-a dăruit de 
Măria sa Doamna Moruzi. 1805 Dec[embrie]. Dionisie leromonah”!*?. 


1 Acest lucru se spune în prezentarea biografică a mitropolitului Veniamin Costachi, 
care a fost tipărită în anul 1850 la Iași, în paginile ce prefaţau traducerea mitropolitului 
la Tâlcuirea Psaltirii a lui Eutimie Zigaben (p. 5). Iar în viața Sfântului Paisie citim: „În 
anul 1792, suindu-să la scaunul Mitropoliei preasfinţitul Iacov, a hirotonit episcop 
scaunului Hușului, pe preasfinţitul Veniamin, întru același an, iunie 27. Și voind acesta 
[Veniamin], ca precum este călugărit de starețul său cel călugărit în Mănăstirea Neamţului, 
așa întru adevăr să se numească prin ascultare și el cu metania din această Sfântă Lavră, 
a venit de la Huși, la Părintele nostru Paisie și multe învățături duhovnicești a luat de la 
Sfinţia sa, apoi cu mare râvnă dorind ca să fie și ascultător Starețului, a încins fota ascultării 
și cu tot clirosul său au făcut bucate la sobor, împreună și cu părinţii bucătari și au pus 
bucate pe masă și au dat la sobor vin și apă cu cupele. O, minune! O, mare smerenie! căci 
arhiereu fiind cu eparhie și atâta s-a micșorat pe sine de bună voie și s-a făcut chip și 
pildă de smerenie și de ascultare tuturor. lar când s-a dus a luat cu sine vreo câţiva 
părinţi de aicea din sobor, pe care i-au pus să îndrepteze o rânduială Bisericii din 
Episcopie, întocmai întru toate ca aicea la Mănăstire. Și mare dragoste având și evlavie 
spre acest sobor, de multe ori venea la Mănăstire” (op. cit., p. 79). 

' În biblioteca Mănăstirii Neamţ se află până azi mai multe exemplare ale Tâlcuirii. 
Din însemnarea de pe volumul înregistrat în bibliotecă sub nr. 1909, aflăm că mitropolitul 
Veniamin trimisese Mănăstirii 50 de exemplare din această carte (cf. C. N. Tomescu, op. 
cit., p. 113). Acest număr mare de exemplare dăruite este atestat și de catalogul bibliotecii 
mănăstirii Neamţ publicat de D. Fecioru (vezi op. cit., p. 430). 

is5 Cf. C. N. Tomescu, op. cit., p. 113. 

În ce privește costul unei cărți, în prima jumătate a veacului al XIX-lea 
el era mai mare de 30 de lei'*. Din această cauză este probabil ca și tirajul 
cărții să nu fi fost prea mare și asta, din pricină că la acea vreme costurile 
necesitate de tipărirea unei cărți format in folio și care să aibă 1118 pagini, 
erau ridicate. 


: Descrierea bibliografică a volumului 
TALCUIRII CELOR PATRU EVANGHELII (lași, 1805) 


Descrierea fragmentară a acestui volum o găsim în Bibliografia româ- 
nească veche*, la cota numărul 688. 

Tipăritura este făcută cu cerneală neagră pe hârtie format în folio (325 
x 225 mm) de 12 p. nenumerotate + 388 p. + 6 p. nenumerotate + 328 p. (a 
doua numerotare) + 4 p. nenumerotate + pp. 329-708, după cum urmează: 


12 pagini nenumerotate (facsimilate și transliterate paginile 1-8): 

1 - pagina de titlu; 

2 — verso-ul paginii de titlu; aici se află două steme, una a Moldovei și 
alta a Ţării Românești, cu stihuri de închinare; 

3-5 - Predoslovia Mitropolitului Veniamin Costachi, adresată voievodului 
Alexandru Moruzi; 

6-7 — Cuvântul către cititor al monahilor Gherontie și Grigorie de la 
Mănăstirea Neamţ (traducătorii ediţiei); 

8 - gravura Sfântului Mare Mucenic Gheorghe; 


is Pe un exemplar înregistrat în biblioteca Neamţ sub nr. 1878 se află o însemnare în 
care citim că o carte se vindea cu 32 de lei (cf. C. N. Tomescu, op. cit., p. 113). Pe exemplarul 
aflat în Colecţiile speciale ale B.C.U. Cluj-Napoca, este, de asemenea, o însemnare din 
care aflăm că această carte a fost cumpărată prin contribuţia mai multor credincioși, care 
însumată depășește 34 de lei (această insemnare este greu lizibilă și se desfășoară pe 
multe pagini, fapt care atestă că această carte voluminoasă se vindea cu un preţ mare din 
pricină că și cheltuielile tipografice erau ridicate). 

* Descrierea acestui volum (BRV 688) a fost făcută de loan Bianu și Nerva Hodoș, în 
Bibliografia românească veche, București, 1910, tomul II (ani: 1716-1808), pp. 466-471 și 
adăugită și îndreptată în tomul al IV-lea din Bibliografia românească veche (adăugiri și 
îndreptări), semnat loan Bianu și Dan Simionescu, București, 1944, p. 274. Mai apoi s-au 
făcut și alte completări ale descrierii acestei cărți de către Daniela Bărbulescu, în art. 
Completări și îndreptări la Bibliografia românească veche, din rev. Biserica Ortodoxă Română, 
1960, nr. 5-6, pp. 552-553 dar și de Daniela Poenaru, în vol. Contribuții la Bibliografia 
românească veche, Târgoviște, 1973, pp. 262-263. 

9 — Viaţa Evanghelistului Matei, după cum a scris-o Sfântul Sofronie; 
9-12 - Capetele (titlurile capitolelor) Evangheliei de la Matei; 


388 de pagini numerotate: 

1 - A lui Teofilact, arhiepiscopul Vulgariei, tâlcuire la Evanghelia cea 
de la Matei; 

1-3 — Înaintecuvântare; 

4-251 — Tâlcuirea celor 28 de capitole ale Evangheliei de la Matei; 

252 — Viaţa Evanghelistului Marcu, după cum a scris-o Sfântul Sofronie; 

252-253 - Viaţa Evanghelistului Marcu, din cartea cea pe scurt a lui 
Dorotei Mucenicul și episcopul Tirilor; 

253-254 — Capetele Evangheliei de la Marcu; 

255 — A lui Teofilact, arhiepiscopul Vulgariei, tâlcuire la Evanghelia 
cea de la Marcu; 

255-256 — Înaintecuvântare; 

257-388 — Tâlcuirea celor 16 de capitole ale Evangheliei de la Marcu; 


6 pagini nenumerotate: 
1-2 — Viaţa Evanghelistului Luca, după cum a scris-o Sfântul Sofronie; 
2 — Viaţa Evanghelistului Luca, din cartea cea pe scurt a lui Dorotei 
Mucenicul și episcopul Tirilor; 
3-6 — Capetele Evangheliei de la Luca; 
328 de pagini numerotate (numerotarea acestor pagini nu este în continuarea 
primei părți a cărții, ci începe de la 1): 
1] — A lui Teofilact, arhiepiscopul Vulgariei, tâlcuire la Evanghelia cea 
de la Luca; 
1-2 — Pricina Evangheliei; 
2-3 — Inaintecuvântare; 
3-328 — Tâlcuirea celor 24 de capitole ale Evangheliei de la Luca; 
4 pagini nenumerotate: 
1-2 - Viaţa Evanghelistului loan, după cum a scris-o Sfântul Sofronie; 
2 - Viaţa Evanghelistului loan, din cartea cea pe scurt a lui Dorotei 
Mucenicul și episcopul Tirilor; 
3-4 — Capetele Evangheliei de la Ioan; 
paginile 329-708: 
329 — A lui Teofilact, arhiepiscopul Vulgariei, tâlcuire la Evanghelia 
cea de la loan; 
329-331 — Înaintecuvântare; 
331-707 — Tâlcuirea celor 21 de capitole ale Evangheliei de la loan; 
707 — tabela criptografică a traducătorilor (facsimilată); 
708 — însemnarea tipografilor (pagină facsimilată și transliterată); 

Gravură, reprezentându-l pe Sfântul Mare Mucenic Gheorghe 
(pagina 8 - nenumerotată) 


Transliterarea și facsimilele reproduse aici au fost realizate după exemplarul 
Tâlcuirii celor patru Evanghelii ce face parte din fondul Colecţiilor speciale ale 
Bibliotecii Centrale Universitare „Lucian Blaga”, din Cluj-Napoca. Aducem, 
aici, călduroasele noastre mulțumiri d-nei bibliotecare dr. Meda Hotea și d-rei 
bibliotecare Mariana Soporan, pentru generozitatea și sprijinul acordat. 

Tâlcuirea celor patru Evanghelii (inv. 71/1923), prin donația lui George 
Sion, a intrat în fondurile B.C.U. din Cluj-Napoca. Ex librisul lui George 
Sion se află, de altfel, pe prima pagină a cărţii. Tot pe pagina de titlu este 
trecut și posesorul anterior, anume Antohie Sion. 


ek LI BR 


0. sot 


BIBLIOTECA 
ANTONIE SICA 


Exemplarul descris de noi este legat în piele, pe tăblii groase de lemn 
de fag și are urmele a două încuietori din curea, cu capete de alamă. 

Începând de la pagina de titlu și până la pagina 42 (câte un rând pe 
fiecare pagină) se află o însemnare scrisă cu cerneală neagră: 


« x A id 
( SE 1 Vamt A dume Ian pna mt iti 


papi num ant aid APA in anic d 


Harnznţ an: P pes md E ra  napraare: 


Să să știe cine au dat bani pi cartea aceasta / și câte cât anume după cum 
arată di aici î/nainte 30 lei Constantin Păvălași / un leu lon Păvălași, un leu 
Ghiorghi Păvălași / un leu Alixandru Păvălași un leu Mihail... (şi alte nume 
greu lizibile)*. 

Redactarea textului tipărit (cu toate că formatul este in folio) e făcută 
într-o singură coloană, scoliile se află în subsolul paginii, iar referințele 
scripturistice în partea laterală a blocului de text, pe același aliniament cu 
pasajul care face respectiva trimitere. 

In antetul fiecărei pagini este indicat capitolul și Evanghelia tâlcuită, 
dar și numărul paginii. În unele locuri, numerotarea paginilor este greșită, 
cu omisiuni sau suprapuneri. De asemenea, la câteva pagini impare sunt 
lipite peste primul rând al corpului de text benzi de hârtie pe care este tipărită 
corectura (la Matei p. 141 și 161, la Marcu p. 263, iar la Luca p. 193). 


* Vezi și Elena Mosora, Doina Hanga, Catalogul cărții vechi românești din colecțiile 
B.C.U. „Lucian Blaga” din Cluj-Napoca (1561-1830), Cluj-Napoca, 1991, p. 149. 


În pagina alăturată: filele care cuprind începutul Înaintecuvântării de la fiecare Evanghelie 

Iară acum întîi Tipărită întru adoao Domnie aicea [fi 
A prea Luminatului și prea înălțatului nostru Domn 
ALEXANDRU CONSTANTIN MURUZI VVD: 

PREA BLAGOCESTIVULUI 


Luminatului și prea Înălțţatului oblăduitoriu a toată Moldavia 
Domnului nostru ALEXANDRU CONSTANTIN MURUZI VVD: 
sănătate, viață îndelungată, pace, și mîntuire 
dela Dumnezeu rugăm. 


ari cu adevărat și ne numărate sînt iconomiile 
ceale pentru om, pre care prea înțăleptul și prea 
bunul Dumnezeu încă dintru început dela zidirea 
lumii spre folosul lui le-au făcut. Iară cea 
mai întîi decît toate și mai mare, și firii 
omenești prea de nevoie iaste, că din însăși firea 
cea omenească pre cei mai buni și carii mai mult 
cu vrednicia și cu istețimea de ceialalți să deosebesc, preste lu- 
crurile și făpturile sale în locul Său i-au pus, și cetăți să o- 
cîrmuiască, și noroade să povățuiască, și cu osîrdia și silin- 
ţa cea fără de preget de aceștia să poarte grija după asemănarea Lui 
i-au rînduit. Pentru aceea pre cum ei cătră toți cei de supt 
dînșii prin darea celor bune cu bine să arată, așa și cei de 
supt dînșii, prea cu dreptate iaste și după Leage, ca cătră dîn- 
șii iarăși cu bine să se arate, aducînd unul unele, și altul 
alte seamne ale bunei cunoștințe, și toţi împreună pre mulțămirea 
cea pentru toate ceale de la dînșii. Deci cu o datorie ca aceasta prea 
după Leage, a mulțămirii ceii cu bună cunoștință cătră Înălțimea 
ta, căriia de la Dumnezeu stăpînirea i s-au încredințat, cuprins 
și eu fiind, nu mai mult pentru aceasta încredințată Măriei 
tale stăpînire, pentru carea și toţi cei de supt Măria ta da- 
tori sîntem spre toată mulțămirea, de cît și pentru ceale mul- 
te faceri de bine care deosebi prin Înălțimea ta am dobîndit 
și mai nainte întru cea dintîi aicea Domnie a Măriei tale, 
și acum întru această de adoao, Am socotit a nu fi cu cuviință 
lîngă mulțămirea cea prin gură cătră Măria ta, și lîngă rugă- 
ciunea cea în toată viața după datorie netrecută cătră Atotputear- 
nicul 

nicul Dumnezeu pentru Măria ta, să nu adaog și oarecarele daru 
spre semn al mulțămirii meale ceii veacinice cătră Înălțimea ta, 
și spre mărturie a riîvnei Măriei tale ceii fierbinți cătră ceale Dum- 
nezeiești. Dară oare care ar fi acesta, ca să fie și mie potrivit 
și Măriei tale cuviincios? Nici unul cu adevărat, afară de 
sfînta și Dumnezeisca Evanghelie cea tilcuită de Fericitul TEOFI- 
LACT, carea după amelințare Dumnezeiască precum să veade, pentru 
aceasta s-au și păzit ca să se Tipărească întru aceaste bine norocite 
zile, întru care Înălțimea ta povăţuiești cîrma stăpînirii. 
Pentru aceea și acum din Tipariu ivindu-să, cu strălucit numele 
Măriei tale a să împodobi să filotimiseaște, și mai nainte de toți 
înaintea Măriei tale a să arăta să sîrguiește. Și nu fără de cuviință: 
Ci pentru că pre Măria ta te știe că și cu blagocestia ești strălu- 
cit, și cu faptele ceale evanghelicești împodobit, și cu lucrurile 
ceale cuviincioase stăpînitorilor celor cu blagocestie soco- 
teale încuviinţat, pentru care aceastea și Dumnezeu cu Coroană Dom- 
nească și Ighemonicească te-au împodobit, și stăpînitoriu la no- 
rod numit cu numele lui Hristos te-au arătat. Și aceasta iaste arătată 
nu numai din ceale ce în țara rumînească întru ceale doao Domnii ale 
Măriei Tale bine ai iconomisit, ci și din ceale ce aicea și întru 
cea dintîi, și acum întru cea de a doao mai vîrtos bine ai rîn- 
duit . Pentru că Măria ta numai, sau împreună cu puțini numai atî- 
tea de multe și mari bunătăți celor supuși ai izvorit, și pînă 
acum ca un izvor pururi curgătoriu izvorăști: Că îndată ce întru 
cea de aicea Domnie acum te-ai mutat, sau mai bine a zice la cea pă- 
rintească apoi și a Măriei tale te-ai întors, mai întîi de toate cealea- 
lalte pentru ușurarea supușilor de dăjdiile ceale preste măsură, și 
pentru aducerea Apei atît aicea în Iași, cît și în Focșani ai griji- 
t, pre care amîndoao ca un Părinte iubitoriu de fii și Domn cu 
mare cuviință minunat le-ai isprăvit: una adică, că dăjdiile ceale de 
silă și preste putință ca pre niște desfrinări tiranicești le-ai urit 
și le-ai lepădat, și în locul lor pre ceale cu cuviință și după 
putinţă ai rînduit, iar pre alta, că fîntîni cu neîncetate și 
frumoase curgeri prin multe locuri din nou ai zidit, iar prin 
une locuri ai și înnoit. Apoi bine știind cît de folositoare 

la viaţa omenească iaste învățătura, pentru că prin aceasta și năra- 
vurile oamenilor se împodobesc, și sufletul mai la săvîrșire 
vine, ai bine voit și școale de învățături prin multe locuri ai- 
cea de ai întemeiat. lar după toate acestea, nici greotatea vre- 
mii socotind, nici chieltuialele ceale multe și mari cruțînd, ci 
toate aldoilea puindu-le, acum și case Domnești preafrumoase și 
mari din temelie rădici, seamne toate cu adevărat prea arătate a- 
le dragostei ceii părintești cătră supuși, și scrisoare ca pre stîlp 
veacinică a marei cuviinței ceii Domnești: Pentru care cum nu sîn- 
tem datori bunătăţii Măriei tale cea înfocată către ceale Bisericești, 
pre dreptatea cea minunată întru judecăți, pre milostenia cea bo- 
gată cătră cei scăpătați, pre milostivirea cea cu iubire de oameni 
cătră cei greșiți, pentru care icoană a faptei bune ceii Domnești de 
toți te socotești, și bunătate de Obște și norocire a toată Mol- 
dova te propovăduiești, carea pentru aceastea cu o unire și cu un 
glas cătră Dătătoriul Dumnezeu strigă grăind: Datu-mi-ai mie 
Doamne pre cel ce Domneaște înt: u dreptate, nu să va mai auzi aicea 
nedreptate, Zidi-mă-voiu întru priceaperea stăpînitoriului mieu. 
Primeaște-o dară pre aceasta prea Luminate Doamne ce să aduce Înălți- 
mei tale ca pre un daru, mic adică la vedeare, dară mare la înţălea- 
gere, pentru că cuvinte ale vieții veacinice cuprinde întru sine, al 
cărora Începătoriul iaste însuși Dumnezeu, iar sfîrșitul, mîntu- 
irea oamenilor. lar Domnul să întărească Domnia Măriei tale 
în pace, și să o ție în neam și în neam, adăogînd lîngă stă- 
pînirea cea pămâîntească, și dobîndirea împărăției ceii Cerești . 


Al Înălțimei tale 


Cătră Dumnezeu fierbinte rugătoriu 


. 


Veniamin Mitropolitul Moldaviei. 

CĂTRĂ  CETITORIUL 


ulte cu adevărat Dumnezeiești și de suflet folosi- 
toare Cărţi, în multe și deosebite vremi, de mulți 
sfinţi și Purtători de Duh Bărbaţi, și de cei ce au 
fost în Leage, și de cei după Leage, spre folosul nos- 
tru s-au scris. Că toate, zice Dumnezeiescul Apostol, 
Cîte mai nainte s-au scris, spre a noastră învățătură s-au scris, 
Dară cea mai întîi decît toate, și preste toate, și pricina 
la carea să aduc toate, și dela care izvorăsc toate, iaste Dum- 
nezeiasca Evanghelie: Nu numai pentru că ceale mai nainte de dînsa, 
scria umbră al adevărului celui dintrînsa, iar ceale după dînsa 
au izvorît toate dintrînsa, Ci și pentru că întru acealea, 
precum zice Dumnezeiescul și Marele Vasilie, prin slugi cu noi au 
grăit, iar în Evanghelie însuși Stăpînul de față cu noi au vor- 
bit. Pentru aceasta și de cît toate cealealalte mai deosebit 
daru celor ce o au dăruiaște: Ca nu numai negura necunoștinții de 
Dumnezeu de la cei ce o cetesc cu Blagocestie o răsipeaște, și viață 
veacinică le pricinuiaște, Ci și, precum adeverează Sfîntul loan 
Gură de aur, din casele întru care se află, pre duhurile ceale ne 
curate le goneaște. Pentru aceasta, precum unul iaste Soarele 
între steale, și Trandafirul între flori, Așa una iaste Dumneze- 
iasca Evanghelie între cealealate sfinte Cărţi. Dară fiindcă 
multe să cuprind întrînsa mai Tainice și de foarte puţini în- 
țălease, Același Dumnezeiesc Duh, carele au mișcat pre Grăitorii 
de ceale Dumnezeiești Evangheliști de o au scris, au mișcat și pre 
cei după dînșii Purtători de Dumnezeu Părinți de o au tîlcuit 
mai pre larg și mai descoperit. Dintru carii unul iaste și 
Dumnezeiescul acesta Părinte Teofilact Arhiepiscopul Bulgariei, 
carele prea de plină tîlcuire la toată Evanghelia au făcut, ur- 
mâînd întru toate Dumnezeiescului loan Gură de aur. De carea lipsi- 
ți fiind cei ce să slujesc cu limba aceasta, era lipsiți după 
urmare și de învățătura cea cu deadinsul a Evangheliei. Pentru 
aceasta dară Prea osfințitul nostru stăpîn, Arhiepiscopul și 

Mitropolitul Moldaviei Chir VENIAMIN, încă fiind 
episcop al Hușului, socotind folosul cel mare ce să pri- 
cinuiaște din Tîlcuirea sfintei și Dumnezeieștii Evanghelii, după 
ce au văzut că cu ajutoriul lui Dumnezeu o am săviîrșit de 
tălmăcit, din limba elinească, pre înțălesul limbii noas- 
tre, ardea cu inima ca un iubitoriu de folosul cel de Obște al 
Patriei, Ca să o vază și în Obște dată prin tipărire, Pentru 
care și nu puține chipuri au metahirisit încă și mai pre urmă, du- 
pă ce au fost mutat în Episcopia Romanului. lar acum, după 
ce Dumnezeiasca Pronie, carea mai nainte au știut Rîvna Prea osfin- 
ției sale spre folosul Patriei, și podoaba Bisearicilor, și mîn- 
tuirea sufletelor, l-au înălțat pre scaunul sfintei Mitro- 
polii, Măcar că trebuinţa cerea a să Tipări și alte Cărţi, dară 
Prea osfinţia sa au socotit că iaste mai cu cuviinţă, ca aceasta, 
ca ceea ce iaste Capul tuturor, să povățuiască și mai nain- 
te de toate. Și iată că au împlinit Dumnezeu sfatul cel bun 
al inimii Prea osfinției sale, au umplut întru bunătăți dorin- 
ţa sa. Deci toţi cei ce voiţi să vă faceţi fii ai zilii și ai 
luminii, și să nu umblaţi întru întunearicul neștiinții: Toţi 
cei ce voiţi să aveți Viaţa Domnului, ca o Oglindă înaintea Ochi- 
lor voștri celor sufletești, și după dînsa să urmaţi: Toţi 
cei ce voiţi să știți tainele Întrupării Domnului, și Dogmele 
credinţii noastre, ca să puteţi da răspuns, după cuvîntul Apos- 
tolului, pentru credinţa cea întru voi: Toţi cei ce voiți să vă 
povățuiţi la calea mîntuirii, și să nu vă poticniți în prăpăs- 
tiile pierzării, Primiţi-o cu bucurie, și o cetiți cu osîrdie, 
mulțumind lui Dumnezeu, Celui ce a iconomisit de a do- 
bîndit și Neamul nostru această vistierie, Rugaţi-vă ca să în- 
mulțească Anii cei de obște folositori ai Prea osfinţiei sale, 
Pomenindu-ne și pre noi la Rugăciunile ceale cătră Dumnezeu, Carii 
nu puțin ne-am ostenit la aceasta. 


Gherontie și Grigorie 
din sfânta Mănăstire Neamţțul 

Cele patru vigniete și cele patru inițiale de la începutul fiecărei Evanghelii 


În cuprinsul cărţii se află și câteva viniete. Patru dintre acestea sunt 
așezate ca frontispicii pe pagina de la începutul fiecărei tâlcuiri a 
Evangheliilor (cea de pe pagina de titlu a cărții, fiind aceeași cu cea de la 
tâlcuirea Evangheliei de la Ioan). O altă vinietă, cu un chip de Înger, se 
află la sfârșitul tâlcuirii Evangheliei de la Matei. 

Tabela criptografică 


Dintre iniţiale, patru sunt realizate cu chipurile și simbolurile Sfinţilor 
Evangheliști (D la Matei, E la Marcu, L la Luca și P la Ioan) și se află doar 
pe pagina de început a tâlcuirii fiecărei Evanghelii, având dimensiunile 
de 50 x 65 mm. Celelalte inițiale (întrebuințate la începutul fiecărui capitol 
din Evanghelie) sunt mai mici ca dimensiuni și sunt realizate numai din 
motive florale și geometrice, fiind prezente una sau chiar mai multe 
variante la fiecare iniţială. 

Pe pagina 707 (a doua numerotare), la sfârșitul tâlcuirii Evangheliei de 
la loan se află o tabelă criptografică, tabelă care se citește plecând din centru 
și mergând înspre unul din cele patru colțuri, pe orice drum, la stânga sau 
la dreapta, în linii verticale sau orizontale: „A LUI GHERONTIE IASTE 
TALMACIREA”, pentru partea de sus, și „A LUI GRIGORIE IASTE TAL- 
MĂCIREA”, pentru partea de jos. 

Ultima pagină cuprinde însemnarea tipografilor și cererea de iertare 
pentru greșelile de tipar. 

Mult doresc cu adevărat cei învăluiți pre mare de furtună 
Ca să dobîndească liniște bună. 
Dară fără de asemănare au Tipografii mai multă dorire, 
De a ajunge la a Cărţii săvîrșire. 
Pentru care și noi lăudăm ne încetat 
Pre veacinicul Împărat. 
Că ne-au ajutat de am scos din tipărire 
Această Evanghelicească Tîlcuire. 


Iară cei ce v-aţi învrednicit cu luminarea minții, a privi în Oglin- 
da Darului, Bucurați-vă întru Domnul : Și orice greșeală veți 
afla în cuvinte sau în slove, Îndreptați cu Duhul bliîdeaţe- 
lor : Că întru îndelungată vreame săvîrșindu-să acest lucru de 
suflet folositoriu, știm că multe greșale vom fi făcut, 
unele pentru asemănarea slovelor, pre cum a: de cătră |. 
b : de cătră v. i: de cătră n. e: de cătră s. Care pentru 
puțina lor despărțire, prin nevedeare la cetirea probelor vom 
fi pus una în locul alteia. Altele pentru multa osteneală 
fiind firea îngreoiată. lară altele pentru supărarea nopții, 
căci și noaptea de multe ori o am avut în loc de zi. Cu ple- 
căciune dară ne rugăm ca să ne iertați, Căci și noi oameni sîntem 
cuprinși de slăbiciunea firii, carea nu lasă pre nici un om 
a fi fără de greșeală. 


Cătră toți plecați. 


Gherasim lerodiacon Tipograf. 


Costachi Poniciu Așăzătoriu slovelor. 

Tâlcuirile Sfântului Teofilact în veacurile XIX-XX 


Către sfârșitul anului 1812, Cuvioșii Gherontie și Grigorie au pornit 
într-o călătorie spre Muntele Athos, pentru cercetare duhovnicească și pentru 
a aduce cărți ce urmau să fie tălmăcite în românește. La întoarcere au fost 
jefuiţi și chinuiți de tâlhari în apropierea orașului Filipopol (azi Plovdiv, în 
Bulgaria), fapt ce a pricinuit moartea lui Gherontie. Grigorie i-a îngropat 
trupul într-o mănăstire din apropiere, de unde, după 7 ani l-a adus în țară 
spre a-l îngropa în pământul patriei. 

Rămânând singur, ierodiaconul Grigorie și-a urmat ostenelile la 
Mănăstirea Neamţ, traducând și tipărind diferite cărți. Acum a tipărit la 
Neamţ trei din traducerile rămase de la Gherontie: Chegragarion al 
Fericitului Augustin (1814), Apologia (1816) și Tâlcuire la antifoanele celor 
opt glasuri de Nichifor Calist Xantopol (1817). Tot acum a tipărit și o 
traducere proprie Adunare pe scurt a dumnezeieştilor dogme ale credinței (1816) 
a teologului grec Atanasie din Paros. 

După acestea, Grigorie a venit la București, așezându-se la Mănăstirea 
Antim, iar de aici s-a retras la Căldărușani, trăind în rugăciune și traducând 
cărți folositoare de suflet. La îndemnul mitropolitului Dionisie Lupu, a tradus 
și tipărit la București Cele șase cuvinte despre preoție ale Sfântului loan 
Hrisostom (1820) și Cuvântul despre preoție al Sfântului Grigorie de Nazianz 
(1821). În 1823 a fost ales mitropolit al Ungrovlahiei. Deși o viaţă întreagă 
s-a îndeletnicit numai cu traducerea cărţilor și cu respectarea pravilei 
călugărești în duhul tradiției paisiene, mitropolitul Grigorie s-a dovedit a fi 
un ierarh destoinic, înfăptuind o seamă de lucruri vrednice de pomenire. 
Noul mitropolit Grigorie a continuat cu aceeași râvnă și activitatea de 
traducător. Rând pe rând, au apărut în tipografia Mitropoliei din București 
lucrările: Dovedire împotriva eresului armenilor (1824), Două cuvinte ale Sfântului 
Casian Râmleanul (1825), Cuvinte... ale Sfinților Vasile cel Mare și Grigorie 
Cuvântătorul de Dumnezeu (1826), Cuvinte... ale Sfântului loan Gură de Aur 
(1827), Cuvânt al Sfântului loan Gură de Aur la Tăierea Capului Sfântului loan 
Botezătorul (1827), Cuvinte zece despre dumnezeiasca pronie a lui Teodoret al 
Cirului (1828), Patericul (1828). Datorită războiului ruso-turc, mitropolitul 
va fi exilat la Chișinău și Buzău din 1829 până în 1833. Aici au apărut mai 
multe cărți, dintre care amintim Împărțirea de grâu și Puţul ale Sfântului loan 
Hrisostom (1833). Deși s-au tipărit cu mari cheltuieli, aceste cărți au fost 
împărțite „în dar” preoților și credincioșilor”. 


17 Cf. Mircea Păcurariu, op. cit., pp. 360-362. 

Prin osteneala cărturărească a cuvioșilor Gherontie și Grigorie au fost 
tălmăcite din limba greacă tâlcuirile Sfântului Teofilact la Epistolele Sfinţilor 
Apostoli, rămase însă în manuscris!*%, cu toate că mitropolitul Grigorie se 
sârguia să le tipărească. Pentru aceasta stă mărturie scrisoarea din 30 iulie 
1829 pe care mitropolitul Grigorie o trimite de la Chișinău, ocârmuitorului 
Neofit. În această scrisoare, vlădica spune: „După ce am venit aicea, când îmi 
dă vreme slăbiciunea ochiului și neputinţa trupului, mă zăbovesc cu tâlcuirea 
Sfântului Teofilact la Epistolele Sfinților Apostoli, având scopos cu ajutorul 
lui Dumnezeu prin rugăciunile Sfinţilor să tipăresc ori tâlcuirea aceasta care 
am zis, ori tâlcuirea Fericitului Teodoret la Psaltire; ci eu despre mine mă voi 
sili ca ori una ori alta, iar împlinirea rămâne la Domnul fără de al Căruia 
ajutor nimeni nu poate face nimic'"”. 

Așadar, în timpul celor patru luni de când sosise la Chișinău, mitropolitul 
Grigorie se zăbovea „cu tâlcuirea Sfântului Teofilact la Epistolele Sfinților 
Apostoli“!", pregătindu-le pentru tipar. Aceste cuvinte ale sale „mă zăbovesc 
cu tâlcuirea” nu arată exact ce făcea mitropolitul în acea vreme. Oare traducea 
din elină aceste scrieri sau revedea o traducere făcută anterior? Cercetătorii 
sunt de părere că episcopul Grigorie corecta o traducere terminată înainte 
vreme. Pentru această părere sunt aduse mai multe argumente. Cel dintâi 
este faptul că mitropolitul Grigorie spune despre alte lucrări — cu care s-a 
ocupat în vremea exilului din Basarabia — că le „tălmăcește”, pe când despre 
aceasta spune doar că „zăbovește” asupra ei, în vederea tipăririi. De aici 
înțelegem că aceasta era gata tradusă și asta cu atât mai mult cu cât, atunci 
când a scris această scrisoare, mitropolitul Grigorie era de doar patru luni la 
Chișinău, timp insuficient pentru traducerea unei opere atât de mari. 


'5 Ms. rom. 2948 BAR (finele sec. XVIII) conţine tâlcuirile Epistolelor Sf. Apostol 
Pavel de la cea către Romani, până la cea de a II-a către Corinteni, iar ms. rom. 2947 BAR 
(finele sec. XVIII) conţine tâlcuirile de la cea către Galateni, până la cea către Evrei (la G. 
Ștrempel, op. cit., tom II, pp. 408-409). Ms. rom. 916 BAR (1801) conţine tâlcuirea Epistolelor 
Sobornicești (ibid., tom I, p. 409) — vezi și Mircea Păcurariu, Dicționarul teologilor români, 
ed. cit., p. 185. Aceste manuscrise au fost cercetate de C. N. Tomescu care ne spune că 
toate aceste trei manuscrise au aceeași grafie și sunt scrise pe același tip de hârtie. Mai 
mult, în mis. 2948 BAR este identificată o corectură până la fila 258. Grafia acestei corecturi 
este aceeași cu cea a mitropolitului Grigorie Dascălul din vremea în care se afla în exil la 
Chișinău. Pentru această identificare grafologică, cercetătorul a întrebuințat mss. rom. 
1066 și 1069 BAR care conţin tocmai scrisorile autografe ale mitropolitului Grigorie, din 
vremea în care era la Chișinău (cf. C. N. Tomescu, op. cit, p. 127). 

is C. N. Tomescu, op. cit., p. 240. 

i» E vorba de cele 14 Epistole ale Sfântului Apostol Pavel și de cele 7 Epistole Sobornicești. 

C. N. Tomescu este de părere că această traducere a fost făcută de 
Gherontie și Grigorie, între anii 1796 și 1801, pe când aceștia erau la 
București. Același cercetător spune că episcopul care i-a îndemnat să 
traducă această carte este Iosif al Argeșului, care se străduise să tipărească 
și traducerea Tâlcuirii la Evanghelii cu editorul sibian Constantin Pop. 
Această părere poate fi întrucâtva subiectivă și asta din pricină că întregirea 
traducerii operei Sfântului Teofilact era necesară, iar imboldul duhovnicesc 
de finalizare a acestei osteneli cărturărești își poate avea originea atât în 
obștea paisiană, cât și în îndemnul episcopului Veniamin al Romanului 
sau losif al Argeșului. Aici trebuie ținut seamă și de faptul că în biblioteca 
de la Neamţ sunt consemnate la 1843 și cinci manuscrise românești ce 
erau „izvoade” cu traduceri din Sfântul Teofilact. Despre unul dintre aceste 
manuscrise știm că era la pericopele din Apostol, iar altul (în 2 exemplare), 
era traducerea tâlcuirii la Epistola către Romani". Dar, după cum putem 
cunoaște din biografia celor doi monahi, între anii 1796 și 1801 ei nu au 
avut o activitate de traducere foarte intensă'”*, fapt care ne face să presu- 
punem că atunci au avut răgazul necesar pentru traducerea tâlcuirii la 
Epistole a Sfântului Teofilact, care este o operă de mari proporţii și care, în 
cele trei manuscrise mai sus menţionate, ocupă 1600 de pagini pe file format 
in folio. Ca și alte opere, nici această carte nu a putut fi tipărită în vremea 
în care trăia Gherontie, poate și datorită volumului mare al lucrării și al 
costurilor tipografice ridicate, necesare pentru finalizarea ei. 

Un alt argument care ne sugerează că tâlcuirea la Epistolele Sfinţilor 
Apostoli era o traducere mai veche este analogia evidentă care este făcută 
între stadiul pregătirii pentru tipar al Tâlcuirii Epistolelor, a Sfântului 
Teofilact și „tâlcuirea Fericitului Teodoret la Psaltire”. Despre Tâlcuirea la 
Psaltire știm că era gata tradusă de către episcopul Iosif al Argeșului, însă 
nici mitropolitul Grigorie n-a reușit publicarea ei, aceasta tipărindu-se 
abia pe la anul 1840!*%. Dacă Tâlcuirea la Psaltire a fost tipărită la 6 ani de la 


51 D. Fecioru, op. cit., p. 439, 442. 

in Cărţile traduse în această perioadă sunt doar trei și ele nu sunt deloc voluminoase. 

"2 În prefața acestei Tâlcuiri la Psaltire, episcopul Chesarie al Buzăului ne încredințează 
că traducătorul a fost Iosif „cel dintâi al meu părinte duhovnicesc”, dar, murind losit, 
traducerea a trecut în mâna lui Grigorie, însă și acesta „prea râvnosul întru c«ule 
dumnezeiești și osârduitorul spre tâlcuirea dumnezeieștilor cuvinte, din nenorocire, pe 
când cu dragoste fierbinte se gătea să o dea la lumină, s-a impiedicat de moartea cea liră 
de veste”. La vârsta de 69 de ani, în 1834, mitropolitul Grigorie a trecut la cele veșnice 


7 oa 


lăsând în urma sa o bogată moștenire duhovnicească (cf. C. N. Tomescu, op. cit., p. 125) 

săvârșirea mitropolitului Grigorie, 
despre tâlcuirile la epistolele Sfinţilor 
Apostoli nu mai știm decât că manu- 
scrisele acestora au intrat în fondul 
BAR la începutul veacului al XX-lea, 
când „s-au cumpărat de la frații Șa- 
raga din lași, la 25 iunie 1905". 

Nu cunoaștem dacă Gherontie și 
Grigorie au tălmăcit și Tâlcuirea la Fap- 
tele Apostolilor a lui Teofilact, însă 
catalogul bibliotecii Mănăstirii Neamţ 
din perioada 1800-1825 atestă că au 
existat preocupări ale ucenicilor Sfân- 
tului Paisie în acest sens, în biblioteca 
de la Neamţ aflându-se un izvod gre- 
cesc al Tâlcuirii la Faptele Apostolilor!". 

Dar, în veacul al XIX-lea, alături 
de Tâlcuirea celor patru Evanghelii 

„Sfântul Grigorie Dascălul publicată în 1805, mai este cunoscută 
înmormântat șezând în scaun Si esua Spot ă Aa 

și îmbrăcat cu veșmintele arhierești o „tipăritură” în limba română care 

conţine o parte din tâlcuirile Sfântu- 
lui Teofilact la Noul Testament. Aparent este vorba numai de Tâlcuirea la 
Faptele Apostolilor. Datorită faptului că singurul exemplar s-a păstrat frag- 
mentat și nu are copertă, redăm aici titlul aflat pe fila 1 recto: Din tâlcuirile 
Sfântului loan Gură de Aur și ale oarecărora din Părinţi, la Faptele Apostolilor 
pe scurt adunate tâlcuiri de preafericitul Teofilact Arhiepiscopul Vulgariei. Pe 
marginea acestei „tipărituri”, descrise în Bibliografia românească modernă” 
se impune să facem câteva consideraţii. Credem că această „carte” este de 
fapt doar prima parte dintr-un volum mai mare care cuprinde și tâlcuirile 
la Epistolele Sfinţilor Apostoli, iar în susținerea acestei afirmaţii aducem 
câteva argumente. Formatul mare al cărţii, anume de 38,5 x 25,5 cm este 
cu totul neobișnuit pentru o carte care are doar 50 de file. În plus, pe fila 
50 verso, după încheierea Tâlcuirii la Faptele Apostolilor, în partea de jos a 


J: 


i Cf. Dumitru Fecioru, op. cit., pp. 438. 

'% Din descrierea BRM de la nr. 68210 aflăm că această tipăritură are 50 de file în 
format 38,5 x 25,5 cm. Coperta lipsește, iar textul este tipărit cu caractere chirilice, pe 
două coloane. Cercetătorii au stabilit data tipăririi ca fiind în jurul anului 1830 (Bibliografia 
românească modernă — BRM, vol. 4, București, 1996, p. 554). 


vu, SANI <I> EDP DPI a 
Pa 


TAALS ACRA 


CgHĂT5ASR 


lo inu rr 


46 dsr 


MR Aa GAPBEIEOTA ARE UHPURUU. 


Aa Ginreas Anoeroanmup npendpr îatnăme rmxantriță ae mp rpnsrirăa 
9 60$VAdRKT 


dexisuni 


OROUSa 


să arae 


Anita Apt, cbigi mapinmeată măemgl Îi rlpa pe îXĂ: 
Taantripe aa Gpânmeas ciipnawp Ânderoai . 


jarora ni 
unsă am ns acra mg mere 
mbnoentr , mila m , _uatn sia 
“o s% capii npi Aantă ui a 
a sasaTtir . Dent ata ud 
ae misca îm XOTapAT Sa C3MIN0* 
Tor ah Ca ma anda a: Taamii pă îmăeTa : Ha mw nșt 
min a n vit ca jniu , wh ca mt Aa îrăra ae 
mape no mdapa Cata raiinVacna urm dexânta cagia . 
Ha mu man ntunin as mar dcsui SBvaar imn 
aa ndră cam gonoctera mpa MO, inna ma ara 
Tara diaeregie acre nana wa A Aptnri Acra, 
wh men dat ae wta a AXA Magăre ai ca 
să rptnea aşi a “a nt roara alâpă îmnure wh 
LL: atmapturita ca a mpim. Nunrpt na apa cnă- 
sept matitanu Ti Wwh npegeninae > hpenăip 4 San 
riain Xe mannaniurs Aki rase » npi îvtert ulm 
NA 1V Gunr A atnpl ink 4 4 pinten Andero Ahawp 
meri ni nt râmya dA sat, oh npi daceap nd na 
Arp Acaun dana crina ud mara Cxnme 
magi Cnpi mari enne ă nani mâp aaa AXtA 
cad gusdr în Aănuiă tre i nVrenmga ă 63 sta 
At Mlă nn uwh Acre însă Saga : Haga > ae 
ME den gorr tigri îndera ; mnmaștii îi ae 3- 
parar n ânân der mYmornire : Wh Hâmia mano 
mână măzerpa âpgn goe dendme : Do eynae Rapa 
npnaiea wh Karșa siaya wh RATP Aorme, Lana 
mapa Conortacar mie aţânr: nenrplt xp Anja . 
Ii ăparara wh menimocxtre A Appn gscr My st man 
gara nișe Ann mau se înst ca dgaa  Caăar 


fa 
ant ta Fi 


ganneaa adi Nâvsa , taţi se i mar qua? 
vouă ca) cetannr. Elă npriunna ac , RE La a 
unrA di i îA ASR omnia 6pă, nigeaa ape Mâşe 
4 îndra oâY daxarYnr; Dp înapăa giara 8 
wa Ann mtare ao pn mwă dar wh At înpă întă 
exe m nriinga î cena: Ady mai înie un anno 
vii Îsăcra na 4 A deasa oaV mea cenagn? ei, , 
wh Torakba ai 4 FU oYpmă . Esi sana nai 
wi Gpmorin aa amtiT npe anca, oyuVA dana 
4 Tanâria ; 29 îarta , A Xaamiuia aeânatis : 
dcndara , «i naxrpt î îmiera rima : altul acre cn 
ep n marne. Na wn Boginoiunnwp ep urinat 
At 9 nenrpl anca 3nu : dxăpia aataa meri 4 
Sranriate npmu Toare Encfpmnur . Bl nana 3n- 
m, ua cadă âpxar mă Hnâ, auon siaep aon- 
enpazne : ua, Aaa Bvanriaia ș mi gk co du AV. 
To» nprâă âmitela 3. A pin înta nt sarpe 
wm mnmnă Ata ne ntașăgă ( daca apa Mipri ) 
âmicra aa ânicra e sa ai 29 NANA 3nn p da ă- 
micTa, aa XC 3cn Ală atra anmecă aa 3nu: 
nenrpt si năna 4 ceapunr Gina KU adneila n at 
Capri npe Team ;. Asta somn Stii, na ur ântert 
acesta 6șă miawp si soita ca A îmninri . Un nm 
ma 4Tpt vEae me în nat ahutytși cră: Dă nm 
na n 475v ă cuie masinre ac pă awp CaprYsinua: 
Ha mara mun i jul Apa Adi MCtRpuCE atV upradr. 
Ani moare canr stan, as mnadur, stau 
4 Lișri i îmăcra ca îgaa : tip mari saprdc norâpre 
mân Tla inderoanaup > nun pt iși | wi AXA 45 
cearta ași pânmini, ganânatii apa Băi na Tpl nd= 
sura 


Tâlcuirea Sfântului Teofilact la Faptele Sfinților Apostoli - fila 1r 


115 


116 


SOS 


SO E 
ÂL 1 unire 
chuynawp Anderoaă , nurpt chila Ânderoa Ilivsa » Bea Frodminia . 


ledExe îi na nănz îns nocecrtiue dn skac nanrpi Gipnanria Iâvea âginreai dndero= 
Di ANA) 9 A sptmb asta CRjinA Hagrt , ut va Ana arta mai inatiaa Ia unui md= 
vina mă ca ne 4 Kăpre Ea AacănAYA nge EA anoaw AV ură dipicrisi a Cunr - 
ZA tăp Svrizie * îmi min „atnpatzma pă noseer'Eipe my ac amașânrYa Em na î4na art 
peri An Hipwn Ana pmintacta Dăvea așaui Cad rpnamnic Aa catmsa nponomatagiii » CAORogâre 
ala 4 Micapila , ma sânt acernrăayi 3Ene ânn. Tâp aa sași „Tipcașiă amar na Mipwn cat 
nopuiir cap opoanpnac dnăeToanaup - Ka Tpnmniyină wi MiamAnă mpa IâvaA Aa ĂNNA aa Tpetiginii su wăce 
sa nârnmifi viii mamrinToape . mp aa vpeiiengegăinaat a aa cây, aa gand ac at mapripnen? ; Tatinatn- 
sa mânia n câria. ivi CAnT Acaa dA aa moawengejăniat d, aa AŞ Tiaigie KicagYA i aa nirnmii 
min mantinrdape Înda aa Adnak » anni mâgeaa at dun a nşonoaeaYin Bvanrisia , mâna aa aa 
sin - AG af A0n avicriau Tisişie Înă nârşt . MI af AŞ Tâic awrwacșt ui niv. Uli a 
şaui îi Ain HAdvaie narptengagtEe [] AVna mâpaar aiaacg gina Ripwn [i Fu | aa Tpoiunpeăzaat ă „an 
an Cranannşiă cin, a comopăr apa dnicroaVA E ani MCTI TOara aim nponoasAnşiii adi Ilavaa 
acawisă un + Lui ai îmi. ua Dati A0n nn > sigi a „arrpusbr A Tinnnua st Ann Meciiia „- Wa 
adnra avi pauni iii Ann Pwma mainariura AG În» wh sin arata 3tu ă, nf > NT Canr rouă 
ăn Acaa simi pă mda mâna a caampunipă 48ă , Tpeniziuă ara animă ip acaa nivaua sk manrin= 
zoapt Tpangis ut mâcg, Hz Ata inzagipt Arta adaa ndynne esageuișa Bac at aaie dnderoaiă aa 
cadmes npe Origan w npe mi ânpiâua ud EA. na sânim ua Origan A4âra Cat oyude ni aiirpn , um 
TLâvea iaptua aan aoă aa cena an. Hăpeae ndyna man ă npfpaa czoopntuue aa Asmăca 9 mă wa nşi 
cei min se [i anoAw Cati Buceș . ZE? aa amnmaonta năiă Cat gasr adi alei asaa Ana 
zit » mar mai caţ ivaritir întla anina. - Bă ada ad într canșonossAlăcra > Ginma Înda da uoawe 
engegttarat aa ab Tisiţie Risaptată » arm îr pt aa vprenprgtunak în aa ati Eipn Caesaapaiați ; Tara 
Anca mata ud cazia. 


cs ae ui Tr 
ÎN rraantiți dânmtaug Odiiuynaw Ândemoră- 


Tâlcuirea Sfântului Teofilact la Faptele Sfinților Apostoli - fila 50 


117 


paginii, în locul în care este indicat începutul primului cuvânt din pagina 
următoare!*, găsim silaba „TÂL-” care nu poate indica altceva decât 
„Tâlcul” sau „„Tâlcuirea”. Noi credem că o continuare firească a acestui 
volum nu ar fi decât „Tâlcuirea la Epistolele Sfinţilor Apostoli”, deoarece 
vedem cu exactitate că nu este precizat la început un alt autor, ci silaba de 
pe fila 50v indică „TÂL-”, arătându-se prin aceasta că paginile următoare 
conţin scrieri ale aceluiași autor. De aici putem înțelege că acest fragment 
de carte ce ni s-a păstrat este doar începutul dintr-un volum de mari propor- 
ţii, care să justifice formatul de 38,5 x 25,5 cm. Însă singurul exemplar care 
s-a păstrat din această carte și este catalogat, e cel de la Biblioteca Academiei 
Române (68210). Este cu putinţă ca prin alte biblioteci să se păstreze un 
exemplar întreg al acestui volum, iar cercetările ulterioare pot să dezvăluie 
cui aparține traducerea și dacă această tipăritură conţinea și tâlcuirea la 
Epistolele Sfinţilor Apostoli, sau este posibil ca fragmentul de carte ce se 
păstrează până astăzi să fie doar o probă de tipografie, care prin alcătuirea 
împrejurărilor a intrat în fondul bibliotecii mitropolitului losif Naniescu, 
de unde a și ajuns la BAR. 

Am văzut că la sfârșitul veacului al XVIII-lea, monahii Gherontie și 
Grigorie traduceau în românește tâlcuirea Sfântului Teofilact la Epistolele 
Sfinţilor Apostoli. Însă, în râvna dea înţelege Sfintele Scripturi întru duhul 
și prin învățătura Sfinţilor Părinţi, această preocupare nu era singulară. 
Între cei care au săvârșit această strădanie a fost și Sfântul Nicodim 
Aghioritul, viețuitor pe meleagurile Greciei, anume în Sfântul Munte 
Athos. Prin osteneala sa au fost traduse din elină în greaca modernă două 
lucrări care conţin tâlcuirile Sfântului Teofilact la cele 7 Epistole Sobor- 
nicești!” și la Epistolele Sfântului Apostol Pavel'*. Sfântul Nicodim a 
îmbogăţit aceste tâlcuiri cu numeroase trimiteri și citate din Sfinţii Părinţi, 
încât prin munca sa, prin îmbelșugatele explicitări, nuanţări și citate, textul 
a devenit mai amplu, realizându-se astfel o operă nouă, de o mare 
frumuseţe și însemnătate duhovnicească. 

Dar unul dintre traducătorii care s-au sârguit să înveșmânteze în limba 
română scrierile Sfinţilor Părinţi a fost și mitropolitul Veniamin Costachi. 
De la dânsul au rămas în manuscris mai multe traduceri din Sfinţii Părinţi, 


1% Acest procedeu era întrebuințat pentru înlesnirea și cursivitatea muncii ti- 
pografului. 

1% Hermeneia eis tas Hepta Katholikas Epistolas, Veneţia, 1806. 

1% Paulou hai Deka Tessares Epistolai Hermeneuthesai hypo Theophylaktou Archiepiskopou 
Boulgarias, 3 volume, Veneţia, 1819. 


Sfântul Nicodim Aghioritul Mitropolitul Veniamin Costachi 


între care sunt și Omiliile Sfântului loan Gură de Aur la Faptele Apostolilor și la 
Epistolele Sfântului Apostol Pavel (7 volume), traducere pe care a început-o la 
Mănăstirea Neamţ, în timpul primei sale retrageri din scaun (1812) și a 
terminat-o la Iași abia în anul 1819'%. În ultimii ani ai vieții sale, petrecuți în 
retragere la Mănăstirea Slatina, a tradus în românește opera completă a 
Fericitului Teodoret al Cirului, în trei volume rămase în manuscris2%. Tâlcuirea 
Psaltirii de Eutimie Zigaben tradusă de asemenea de mitropolitul Veniamin 
apare postum, la Iași, în două volume, între anii 1850-1862. Și această traducere 
este după versiunea în greaca modernă a Sfântului Nicodim Aghioritul”. 
Câtă dragoste avea mitropolitul Veniamin pentru sfintele cărți se poate 
vedea din două mici fragmente extrase din testamentul pe care l-a scris în 
anul 1844 la Mănăstirea Slatina, cu doi ani înainte de 18 decembrie 1846, 
când și-a dat obștescul sfârșit. lată, așadar, ce scrie în testamentul său acest 


i» Aceste manuscrise se păstrează la Biblioteca Mitropolitană din lași (cf. Nestor 
Vornicescu, Literatura patristică în preocupările mitropolitului Veniamin Costachi, în rev. 
Mitropolia Moldovei și Sucevei, 1967, nr. 1-2, pp. 54-55). 

2» Manuscrisele acestea se păstrează în Biblioteca Patriarhiei Române (cf. D. Fecioru, 
op. cit., pp. 232-256). 

2! Hermeneia Euthymiou Zygadenou eis tous 150 Psalmous tou Prophetanaktos Dauid, 2 
volume, Constantinopol, 1819-1821. 

ierarh cu viață sfințită??: „Cărţile ce am lângă mine împreună cu partea ce a 
rămas la Sfânta Mitropolie, adică întreaga mea bibliotecă, dorind foarte să 
nu se înstrăineze și să se irosească, fiind adunată cu multă greutate și mari 
cheltuieli, o afierosesc Seminarului ce frăția sa arhiereul Veniamin Roset 
s-a făgăduit a înființa pentru monahi la Sfânta Mănăstire Doljești, spre 
pomenirea mea. [...] Las 800 de galbeni să se așeze de epitropii mei în casa 
Seminarului Socolii, întrebuințându-se numai dobânda lor anuală veșnic 
în tipărirea pe rând a tuturor tălmăcirilor manuscriselor mele câte se vor 
găsi nepublicarisite, și în tipărirea cărţilor bisericești de care după vremi ar 
la ieșirea lor din Seminar, după cum și pe la bisericile tării, protimisindu-se 
cele sărace spre pomenirea păcătosului meu suflet". 

Între manuscrisele nepublicate ale mitropolitului Veniamin se numără 
și traducerea la Tâlcuirea epistolelor pauline a Sfântului Teofilact, după ediţia 
din 1819 a Sfântului Nicodim Aghioritul, pe care mitropolitul a tălmăcit-o 
la sfârșitul vieţii sale între anii 1845-1846, în timpul retragerii de la Slatina. 
Cu toate că acest manuscris s-a publicat abia la începutul veacului următor, 
el era cunoscut și întrebuințat și de călugării români din Muntenia. 

Am văzut mai înainte că Sfântul Calinic de la Cernica cunoștea nemijlocit 
și recomanda tâlcuirile Sfântului Teofilact la Noul Testament: „Tu, frate fă 
ceea ce-ţi spun. Ajută-te cu citirea cărților folositoare de suflet și fără să iei 
seama vei vedea o schimbare în sufletul tău. Agonisește-ţi astfel de cărți 
folositoare, mai ales cele scrise de oamenii virtuoși cum sunt: Mărturisirea 
ortodoxă, Tâlcuirile celor patru Evanghelii, a epistolelor lui Pavel și a Epistolelor 
sobornicești de Teofilact al Bulgariei și altele, din care poți înțelege tainele 
credinţei noastre, cele de care are nevoie fiecare creștin, virtuțile care-l apropie 
pe om de Dumnezeu, relele care-l învrăjbesc cu EI și multe altele în legătură 
cu mântuirea ta”25. Acest îndemn al Sfântului Calinic ar putea fi interpretat 


2 Unii dintre contemporanii săi îl numeau chiar „Sfântul Moldovei” (cf. C. 
Erbiceanu, Istoria Mitropoliei Moldovei și Sucevei, București, 1888, pp. 281-282). 

2 Idem, p. 64. 

2 Între manuscrisele aflate în biblioteca Mănăstirii Căldărușani se afla și o copie 
integrală ale celor trei manuscrise ale mitropolitului Veniamin ce conţineau „Cele 14 trimiteri 
ale Sfântului Apostol Pavel (tâlcuiri ale lui Teofilact, după textul grecesc a lui Nicodim 
Sfetagorianul). Copie după traducerea lui Veniamin, din 1846, tom. I-II” (cf. D. Furtună, 
Ucenicii Starețului Paisie în Mănăstirile Cernica și Căldărușani, București, 1927, p. 104). 

25 Sfântul Calinic de la Cernica, Despre piedicile mântuirii omului: slăbirea și împuţinarea 
credinței, în vol. Un sfânt printre oameni, sub îngrijirea episcopului Gherasim Cristea, ed. 
Episcopiei Râmnicului, Râmnicu-Vâlcea, 199%, pp. 62-63. 

și ca o mărturie a publicării Tâlcuirilor la Epistolele pauline împreună cu 
cea la Faptele Apostolilor, pomenită mai sus. Dar asta numai în cazul în 
care Sfântul Calinic ar numi prin „carte“ cartea tipărită, însă știm că în acea 
vreme „Cărți” erau numite și manuscrisele. Mai mult, din porunca fericitului 
episcop Calinic al Râmnicului, la anul 1852 este copiat un manuscris cu 
Tâlcuirea la epistolele pauline, pentru Seminarul eparhiei, după cum ne 
spune însemnarea de pe fila 1 verso a acestui manuscris?%. 

Dar preocuparea monahilor pentru tâlcuirile la Noul Testament ale Sfân- 
tului Teofilact este atestată și de alte manuscrise?” între care este și ms. rom. 
3353 BAR din anul 1826, în care sunt cuprinse primele 9 capitole din Tâlcuirea 
Evangheliei de la Matei. În acest manuscris, găsim pe fila 1 o însemnare: 
„Această carte, în care spânzură toată legea pravoslavnică, ce să numește 
Tâlcul Sfintei Evanghelii este prescrisă aici, în Sfânta Mănăstire Hurezi, în 
zilele mării sale domnului nostru Io Grigorie Dimitriu Ghica voievod, cu 
cheltuiala părintelui chir Ioanichie, egumenul aceștii mănăstiri, la leat 1826, 
prin osteneala smeritului între frați Nicolae, logofătul mănăstirii "2%. 

Neîndoielnic că manuscrisele și cărțile care conțineau opera Sfântului 
Teofilact și care erau prezente în studiul și îndeletnicirile duhovnicești ale 
credincioșilor, călugărilor și ierarhilor sunt mult mai numeroase decât 
mărturiile istorice concrete care ni s-au mai păstrat. Totuși, dintre clericii 
români din veacul al XIX-lea, care aveau în bibliotecile lor scrierile Sfântului 
Teofilact îi amintim aici pe mitropolitul Iosif Naniescu?%, episcopul 


2% Acest manuscris s-a pierdut (descris de A. Mironescu, op. cit., p. XXX). 

27 Între manuscrisele ce conţineau Tâlcul Evangheliilor și făceau parte din bibliotecile 
mănăstirilor ori ale unor credincioși sau clerici, menţionăm în continuare: ms. rom. 201 
BAR care a aparținut Mănăstirii Căldărușani; ms. rom. 258 BAR din biblioteca Mănăstirii 
Bistriţa-Vâlcea; ms. rom. 599 BAR este plătit și citit de loan Mavrodin; ms. rom. 1467 BAR 
copiat de popa Stanciu de la Mănăstirea Antim; ms. rom. 2041 BAR a aparținut Mănăstirii 
Cernica; ms. rom. 2091 BAR a fost al lui Ghenadie Enăceanu, episcopul Râmnicului; ms. 
rom. 2592 BAR scris de popa Floru; ms. rom. 2759 BAR care este scris de popa Constantin 
a aparținut Mitropoliei Bucureștilor; ms. rom. 2958 BAR scris de popa Floru și dedicat 
episcopului Grigorie al Râmnicului, a intrat mai apoi în biblioteca Mănăstirii Bisericani; 
ms. rom. 3314 BAR care este copiat de popa Stanciu de la Mănăstirea Antim; ms. rom. 5116 
BAR care a fost cumpărat în anul 1796 de către popa Radu Veicea din Satu Lung. 

2% G, Ștrempel, Catalogul manuscriselor românești, vol. III, București, 1987, p. 98. 

2% În biblioteca mitropolitului Iosif Naniescu se afla atât Tâlcuirea celor patru Evanghelii 
de la 1805 (cf. P. Costinescu și F. Marinescu, Cartea românească veche din biblioteca Mitropolitului 
Iosif Naniescu, în rev. Mitropolia Moldovei și Sucevei, nr. 1-2, 1974, p. 78), cât și Tâlcuirea la 
Faptele Apostolilor, intrată mai apoi în fondurile BAR și prezentată de noi mai sus. Alte cărți 

Melchisedec Ștefănescu”, Nifon Bălășescu?'!, mitropolitul Atanasie 
Mironescu și episcopul Gherasim Safirin?!?. 

Însă după cum am văzut mai înainte, tâlcuirile Sfântului Teofilact erau 
întrebuințate și de către episcopii și credincioșii Rusiei pravoslavnice. 
Dintre ierarhii ruși din veacul al XIX-lea îi amintim aici doar pe Sfântul 
Ignatie Briancianinov?!? (+1867) și Sfântul Teofan Zăvorâtul?!* (+1894), 
deoarece o parte din scrierile acestor Cuvioși au fost traduse în ultimul 
deceniu și în limba română. 


și manuscrise ce au aparținut mitropolitului losif sunt menţionate în ms. rom. 4409 BAR. 
Suntem îndatoraţi să înștiințăm cititorul că acest vrednic ierarh român (1902) este propus 
pentru canonizare sub numele: „Mitropolitul Moldovei losif Naniescu cel milostiv” (cf. 
Sinaxar ortodox general și dicționar aghiografic, ed. Episcopiei Romanului, 1998, p. 405). 

2 În biblioteca episcopului Melchisedec Ștefănescu se afla un manuscris în neogreacă 
din veacul al XVIII-lea, având următorul titlu: Tâlcuire pe întrebări și răspunsuri la Sfintele 
Evanghelii ale Duminicilor anului întreg și ale altor căteva sărbători, după Sfântul Teofilact, arhiepis- 
copul Bulgariei — scurtă alegere pentru ușoara ținere de minte (ms. grec. BAR 386 / 72 — cf. G. 
Litzica, op. cit, p. 201). Astfel de Chiriacodromioane (alcătuite din tâlcuirile Sfântului Teofilact) 
atât la pericopele evanghelice, cât și la cele din Apostol, erau traduse în românește și se aflau 
în biblioteca Mănăstirii Neamţ, înainte de anul 1843 (cf. D. Fecioru, op. cit., p. 439). 

:" Din biblioteca lui Nifon Bălășescu provine ms. rom. 916 BAR ce conţine Tâlcuirea 
la epistolele sobornicești în traducerea monahilor Gherontie și Grigorie (cf. G. Ștrempel, 
op. cit., p. 193). 

22 Vezi A. Mironescu, op. cit., pp. XXIV-XXXVI. 

2" În testamentul său duhovnicesc, publicat sub titlul Prinos monahismului 
contemporan, Sfântul Ignatie ne învaţă așa: „La citirea Evangheliilor mai trebuie adăugată 
citirea tâlcuirii pe care le-o face Fericitul Teofilact al Bulgariei. Lectura acestei tâlcuiri 
este de neapărată trebuinţă, ea permițând înțelegerea corectă a Evangheliei și, în 
consecinţă, punerea minuțioasă a ei în practică. Pe de altă parte, canoanele Bisericii cer 
ca Scriptura să fie interpretată în acord cu comentariile patristice și nu în mod arbitrar. 
Lăsându-ne călăuziţi în înţelegerea Evangheliei de explicaţiile acestui Sfânt Părinte, ale 
cărui tâlcuiri sunt primite și întrebuințate de Biserică, noi vom rămâne credincioși tradiţiei 
bisericești” (Sfântul Ignatie Briancianinov, Fărâmiturile Ospățului, ed. Episcopiei Ortodoxe 
Române a Alba-luliei, 1996, cap. IX, pp. 28-29.). Însă, în ediţia rusă, publicată de către 
ucenicii Sfântului Ignatie, la această învățătură se mai află o scolie: „În toate obștile cu 
bună rânduială se citește zilnic la Utrenie tâlcuirea Fericitului Teofilact la Evanghelia 
zilei” (Prinos monahismului contemporan, Moscova, 1998, p. 50 — în limba rusă). 

2 Sfântul Teofan Zăvorâtul a întrebuințat tâlcuirile Sfântului Teofilact în propria sa 
tâlcuire la epistolele pauline. Această lucrare nu a fost finalizată, deoarece Sfântul Teofan 
a trecut la cele veșnice înainte de a isprăvi tâlcuirea epistolei către Evrei. 


Sfântul Ignatie Briancianinov Sfântul Calinic de la Cernica 


La noi în țară, prin tainica iconomie a lui Dumnezeu, traducerea mitro- 
politului Veniamin la Tâlcuirea celor 14 trimiteri ale Sfântului Apostol Pavel 
de către Sfântul Teofilact al Bulgariei, apare la București în trei volume, 
între anii 1904-1906. După cum am văzut, „tălmăcirea” acestei tâlcuiri a 
fost făcută de mitropolitul Veniamin Costachi după varianta în greaca 
modernă a Sfântului Nicodim Aghioritul, publicată în anul 1819. Prin 
publicarea acestui manuscris la începutul secolului nostru, Sfântul Sinod 
aducea un omagiu mitropolitului Veniamin la 100 de ani de la înființarea 
Seminarului de la Mănăstirea Socola”. Această ediție a fost îngrijită și 


25 Manuscrisele acestor traduceri se păstrează parţial (numai tomul I și III) în 
fondurile Bibliotecii Patriarhiei Române (cf. D. Fecioru, Catalogul manuscriselor din 
Biblioteca Patriarhiei Române, în rev. Studii Teologice, 1969, nr. 3-4, pp. 232-233). 

21 „Având în vedere că în anul viitor, 1904, se împlinește una sută ani de la înființarea 
Seminarului Veniamin din Mănăstirea Socola, fundațiune a nemuritorului Mitropolit 
Veniamin Costachi, crezând că este lucru de mare cuviinţă ca și Sfântul Sinod să aducă 
marelui Mitropolit prinosul său de recunoștință cu ocazia acestui centenar, propunem a se 
imprima cea din urmă lucrare a sa: Traducerea tâlcuirii lui Teofilact la cele 14 Epistolii ale 
Sfântului Apostol Pavel, prelucrată în limba greacă nouă de Nicodim Aghioritul și tradusă 

Tâlcuirea Sfântului Teofilact la epistolele pauline (publicată în 3 tomuri între anii 1904-1906) 


124 


prefațată de către mitropolitul Atanasie Mironescu. Dar în ședința sa din 
anul 1903, Sfântului Sinod, „spre a reînnoi mai mult amintirea Mitro- 
politului Veniamin, care de la începutul Arhipăstoriei sale a strălucit prin 
fapte de mare folos pentru Biserică și Ţară, mai aprobă și o altă propunere, 
și anume aceea ca după tipărirea lucrării de față să se publice din nou și 
Tâlcuirea la Evanghelii a lui Teofilact, tradusă de învățații Gherontie și 
Grigorie în Mănăstirea Neamţ și tipărită cu cheltuiala Mitropolitului 
Veniamin la lași în 1805"*”. Cu toate că la începutul veacului al XX-lea se 
dorea publicarea Tâlcuirii la cele patru Evanghelii, vitregiile vremurilor au 
împiedicat această strădanie, iar mai apoi cartea aceasta a fost cuprinsă 
de negura uitării”. 

Între ierarhii ortodocși care s-au slujit de scrierile Sfântului Teofilact au 
fost și Sfântul Nectarie al Eghinei?!” (+1920), un Sfânt făcător de minuni de 
pe meleagurile Greciei, dar și episcopul martir al Bisericii Sârbe, Nicolae 
Velimirovici” (+1956). Acesta din urmă a scris în vremea episcopatului său 


românește de Mitropolitul Veniamin Costachi în ultimele zile ale vieţii sale, fiind păstrată 
până acum numai în manuscris” (Sumarul ședinței Sfântului Sinod de la 8 mai 1903, în Monitorul 
Oficial, nr. 54, din 8 iunie 1903) - cf. Atanasie Mironescu, op. cit., pp. VI-VII. 

** Manuscrisele acestor traduceri se păstrează parţial (numai tomul I și III) în 
fondurile Bibliotecii Patriarhiei Române (cf. D. Fecioru, Catalogul manuscriselor din 
Biblioteca Patriarhiei Române, în rev. Studii Teologice, 1969, nr. 3-4, pp. 232-233). 

2» „Având în vedere că în anul viitor, 1904, se împlinește una sută ani de la înființarea 
Seminarului Veniamin din Mănăstirea Socola, fundaţiune a nemuritorului Mitropolit 
Veniamin Costachi, crezând că este lucru de mare cuviinţă ca și Sfântul Sinod să aducă 
marelui Mitropolit prinosul său de recunoștință cu ocazia acestui centenar, propunem a se 
imprima cea din urmă lucrare a sa: Traducerea tâlcuirii lui Teofilact la cele 14 Epistolii ale 
Sfântului Apostol Pavel, prelucrată în limba greacă nouă de Nicodim Aghioritul și tradusă 
românește de Mitropolitul Veniamin Costachi în ultimele zile ale vieţii sale, fiind păstrată 
până acum numai în manuscris” (Sumarul ședinței Sfântului Sinod de la 8 mai 1903, în Monitorul 
OrHciral, nr. 54, din 8 iunie 1903) — cf. Atanasie Mironescu, op. cit., pp. VI-VII. 

: Idem. 

2 Vezi H. Rovenţa, Studiul Noului Testament la noi în ultimii 50 de ani, în rev. Studii 
Teologice, 1932, nr. 2, p. 278. 

2» CE. C. Cavarnos, Saint Nectarios of Aegina, Institute for Byzantine and Modern 
Greek Studies, Belmont, 1995, p. 177. 

=> Născut la anul 1880, episcopul Nicolae a fost unul dintre cei mai prolifici scriitori 
ai Bisericii Ortodoxe Sârbe. A fost un om foarte educat, dar de o mare simplitate, iar 
după terminarea studiilor teologice a mai susţinut trei doctorate (Berna - Elveţia, Oxford — 
Marea Britanie și Columbia - SUA). 

Ediţia americană — anul 1997 Ediţia neogreacă — anul 1973 


și Proloagele din Ohrida, o lucrare aghiografică, unde, consemnând tradiția 
bisericească și poate vreun cult local, îl cuprinde și pe Sfântul Teofilact”!. 

Prima și singura ediţie a Tâlcuirii Sfântului Teofilact la Evanghelii 
apărută într-o limbă apuseană este ediția americană publicată în anul 1992 
de către Chrysostom Press. Iniţiativa tipăririi în America a acestei lucrări 
aparține ieromonahului athonit Ioanichie de la Schitul Sfântul Ilie. 
Traducerea din greacă în engleza americană este făcută de Părintele 
Christopher Stade, iar până în anul 1997 Tâlcuirea Evangheliei de la Matei 
cunoscuse deja patru reeditări”. 

În Biserica Ortodoxă Greacă, Tâlcuirea la cele patru Evanghelii a Sfântului 
Teofilact este cunoscută prin traducerea din elină în neogreacă făcută de 
către ieromonahul Galaction Gamilis și publicată în două volume între 
anii 1973-197525. 


2 Vezi traducerea în limba engleză: N. Velimirovici, Prologue from Ochrid, 
Birmingham, 1985, p. 395. 

:2 Cu Tâlcuirea Evangheliei de la Matei, editorul american a inaugurat primul număr 
dintr-o serie intitulată: Blessed Theoplwylact's Explanation of the Nemo Testament. Până astăzi au 
mai apărut nr. 2 și 3 din această se rie, anume Tâlcuirile la Evangheliile de la Marcu și Luca. 

*% Din motive de spaţiu tipografic, primul volum (1973) cuprinde Tâlcuirea Evanghe- 
liilor de la Matei și Luca, iar cel de-al doilea la Evangheliile de la Marcu și loan (1975). 
Până azi, aceste două volume au cunoscut numeroase reeditări. 

Patrologia greacă — tomul 123 Ediţia rusă — anul 2000 


În Biserica Ortodoxă Rusă, Tâlcuirea la cele patru Evanghelii, cunoscută 
sub numele de Blagovestnik (Binevestitor), este foarte apreciată și se bucură 
de o largă răspândire. În anul 1988 Biserica Rusă din Exil, prin dioceza sa 
australiană, retipărea în limba rusă ediția Soikina a Blagoviestnik-ului. În 
anul 1995 editura Novaia Kniga din Moscova a început să editeze o colecție 
„de buzunar” cu toate tâlcuirile Sfântului Teofilact la Noul Testament. În 
anul 2000, aceeași editură în colaborare cu editura Kovceg au publicat o 
ediţie festivă?2 a Tâlcuirii celor patru Evanghelii a Sfântului Teofilact, cu 
ocazia împlinirii a două milenii de creștinism. 

În Biserica Ortodoxă Sârbă, Tâlcuirea la cele patru Evanghelii se traduce 
actualmente din limba greacă și urmează să se tipărească prin ostenelile 
monahilor sârbi de la Mănăstirea Decani. 


2 Acest volum nu mai este însă în format de carte „de buzunar”, ci în format mare 
de 17x24 cm, având 608 pagini. 


Despre ediția de față 


Criteriile științei textologice moderne au impus ca metodă în 
imprimarea textelor de literatură veche, redarea acestora în veșmântul 
lingvistic în care au fost elaborate. Susţinem întru totul aceste rigori 
științifice în cazul în care se dorește o ediție academică, critică, destinată 
în exclusivitate specialiștilor. Deoarece ediția de faţă a scrierilor Sfântului 
Teofilact se dorește a fi o unealtă duhovnicească în mâna oricărui creștin 
care ia aminte la poruncile Domnului, metoda folosită în diortosirea și 
redactarea Tâlcuirii la Evanghelii a fost în armonie cu scopul propus. 

Textul Tâlcuirii la cele patru Evanghelii a fost transliterat din chirilică după 
ediția de la 1805, fiind apoi verificat și comparat din nou cu ediţia originală. 
Forma transliterată verificată a stat la baza diortosirii textului. Diortosirea era 
absolut necesară pentru ca textul să devină în întregime accesibil și inteligibil 
cititorului contemporan. În locurile — puţin numeroase, de altfel — în care am 
întâmpinat dificultăți în precizarea sensului, am consultat câteva ediții (mai 
vechi sau contemporane) ale Tâlcuirii la Evanghelii a Sfântului Teofilact. Apoi 
forma finală a diortosirii a fost confruntată și comparată din nou cu ediția 
originală de la 1805, făcându-se astfel o ultimă verificare asupra muncii 
întreprinse. Ne-am străduit să întrebuințăm instrumentele lingvistice astfel 
încât profunzimea și ţinta duhovnicească a tâlcuirii”* să nu fie deloc păgubită, 
cu atât mai mult cu cât în tălmăcirea Cuvioșilor nemţeni se cuprinde un 
adevărat tezaur de duhovnicie și de limbă românească veche. Bogăția 
materialului lexico-semantic, articulat într-o topică flexibilă cu nuanţă 
retoric-discursivă este specifică textelor cu caracter omiletic din literatura 
noastră veche. Ne-am dorit ca prin munca de diortosire să nu umbrim și să 
nu păgubim limba Tâlcuirii, care este plină de frumusețe, vitalitate și adâncime, 
păstrând înțelesurile adânci ale graiului bisericesc. Din această pricină, au 
fost evitate cu totul neologismele, fiind păstrate mai toate cuvintele vechi 
care până astăzi sunt întrebuințate în textele bisericești și liturgice. 

In ce privește redactarea și structurarea conţinutului lucrării, sunt 
necesare mai multe precizări. 

Atât viața Sfântului Matei scrisă pe scurt de Sfântul Sofronie, cât și 
cea scrisă de Sfântul Mucenic Dorotei, au fost înlocuite cu viața Sfântului 
Apostol Matei, scrisă pe larg și publicată în Vieţile Sfinţilor — ediţia îngrijită 
de Părintele loanichie Bălan. 


2% Vezi tâlcuirea Sfântului Teofilact la Matei 5, 13. 

„Capetele Evangheliei” (care nu sunt altceva decât titlurile capitolelor) 
prezente în ediţia 1805, au fost trecute de noi în cadrul Cuprinsului, iar titlului 
fiecărui capitol din ediția de faţă i-am subordonat printr-o notă titlul original 
al capitolului din ediţia 1805. Pentru înlesnirea unei priviri de ansamblu 
asupra structurii Evangheliilor, s-a alcătuit la fiecare Evanghelie o Scară a 
întocmirii. Aici sunt înfățișate în idei rezumative toate cele prezentate în 
capitolele Evangheliilor, fiind indicate și versetele corespunzătoare. 

În ce privește textul Sfintelor Evanghelii, acesta a fost actualizat după 
ediția sinodală a Sfintei Scripturi din anul 1988, deoarece această ediție a 
cunoscut după 1989 mai multe reeditări și se bucură în momentul de față 
de cea mai largă răspândire în rândul credincioșilor. Acolo unde există 
deosebiri între versetele tâlcuite în ediția de la 1805 și ediția mai sus 
pomenită, diferențele sunt precizate prin numeroase note. 

Pentru a înlesni o vedere unitară asupra întregii tâlcuiri a Sfântului 
Teofilact la Evanghelii, dar și asupra întregii Scripturi prin intermediul 
tâlcuirii, am subordonat fiecărui verset (sau grup de versete) trimiterile 
biblice prezente în ediția din 1805, cumulându-le cu cele din ediția din 1988 
a Sfintei Scripturi. Aceste trimiteri au fost confruntate și îmbogăţite cu cele 
din ediţia Noului Testament comentat al ÎPS Bartolomeu Valeriu Anania. 

Scoliile și însemnările Cuvioșilor Gherontie și Grigorie sunt marcate 
prin note precedate de indicaţia: [1805]. Toate celelalte note și însemnări 
aparțin ediţiei de faţă. 

Pentru înlesnirea utilizării acestei tâlcuiri, în antetul fiecărei pagini 
este indicat numărul capitolului din Evanghelie; înaintea fiecărui verset 
(sau grup de versete) este indicat capitolul și numărul versetului, iar în 
alcătuirea indicilor nu s-a făcut trimitere la numărul de pagină, ci la versetul 
sau grupul de versete tâlcuite. 

Referințele biblice din textul tâlcuirii sunt cele din ediția 1805, însă acestea 
au fost completate cu trimiteri scripturistice la toate textele citate în cadrul 
tâlcuirii și care nu sunt identificate în traducerea Cuvioșilor Gherontie și 
Grigorie. Toate referințele biblice din textul tâlcuirilor au fost sistematizate 
într-un Indice scripturistic. Pentru o orientare tematică în cadrul Tâlcuirii, s-a 
alcătuit un Indice real și onomastic prin intermediul căruia cei interesați vor 
putea afla grabnic care este învățătura Sfântului Teofilact privitor la diferite 
teme. S-a alcătuit, de asemenea, un Indice al numelor proprii tâlcuite de către 
Sfântul Teofilact și un Indice al referințelor evanghelice ușor de reținut sau care 
sunt întrebuințate deseori. Acesta din urmă ne poate fi foarte util celor care nu 
cunoaștem integral textul Evangheliei, ci doar am reținut anumite pasaje prin 
intermediul lecturilor particulare sau a citirilor din timpul sfintelor slujbe. 

Acestor indici li se alătură în acest volum al Tâlcuirii Sfintei Evanghelii de 
la Matei și câteva anexe editoriale: (1) Zilele de prăznuire ale Sfinților Apostoli; 
(2) Despre tâlcuirea versetelor 46-50 din capitolul 12 al Evangheliei de la Matei; 
(3) A treia sută a capetelor despre dragoste ale Sfântului Maxim Mărturisitorul — 
capetele 21-36; (4) Cuvânt al Sfântului loan Damaschin, despre venirea lui 
Antihrist; (5) Cuvânt al Sfântului Efrem Sirul, pentru a Doua Venire a Domnului, 
sfârșitul lumii și venirea lui Antihrist; (6) Câteva rugăciuni din rânduiala liturgică 
a Triodului — Duminica Înfricoșătoarei Judecăţi; (7) Vedenia Sfântului Nifon, 
Episcopul Constanţianei, despre Înfricoșătoarea Judecată. 

Ne-am străduit ca prin tot aparatul auxiliar, Tâlcuirea la Evanghelii să 
devină un instrument util în strădania de înțelegere și propovăduire a 
Cuvântului lui Dumnezeu, dar mai cu seamă și întâi de toate ne dorim ca 
acesta să fie un sprijin real pentru cei care se sârguiesc să fie cu luare aminte 
în viaţa lăuntrică. Motivația care a stat la baza alcătuirii indicilor este un 
cuvânt al Sfântului Ignatie Briancianinov, prin care ne învaţă așa: „Ţi-a venit 
în minte un gând bun? Oprește-te! În nici un caz nu te gândi să-l pui în 
practică fără a-l examina, fără a medita. Simţi în inimă vreo înclinație bună? 
Oprește-te! Nu te lăsa dus de ea. Consultă Evanghelia. Vezi dacă gândul tău 
cel bun, înclinația ta cea bună sunt conforme cu sfintele învățături ale 
Domnului. Vei vedea foarte repede că nu există nici o legătură între binele 
evanghelic și binele firii omenești căzute. Binele firii noastre căzute este 
amestecat cu răul, de aceea el însuși a devenit rău, după cum o mâncare 
delicioasă și sănătoasă devine otravă când este amestecată cu aceasta”7%. 

Cei care iau aminte la acest cuvânt al Sfântului Ignatie vor înțelege că 
acești indici sunt de neapărată trebuinţă, atât din pricina împrăștierii minții, 
datorată feluritelor pricini, cât și din cauza neputinței și uitării, cărora, ca unii 
ce suntem oameni, toți ne supunem într-o măsură mai mare sau mai mică. 

Unele adnotări din ediţia de față cuprind lămuriri asupra textului, 
dar și câteva pasaje din unele scrieri ale Părinților filocalici. Aceste pasaje 
patristice nu au scopul de a-i exalta pe cititori punându-le înainte cuvinte 
și învățături ale Sfinţilor, ci întâi de toate completează și dezvoltă tâlcuirea 
Sfântului Teofilact, dar deopotrivă ne arată și cât este de mică măsura 
duhovnicească a celor care trăim în aceste vremuri. În privinţa citirii 
sfintelor cuvinte, Sfântul Nil Sorski (1433-+1508) scria: „Cei împovăraţi 
de multe păcate și bântuiți de patimi sunt nevrednici chiar și să audă 
asemenea cuvinte. Însă, punându-ne nădejdea în harul lui Dumnezeu, 


*%* Sfântul lerarh Ignatie Briancianinov, Fărâmiturile Ospătului, ed. EOR, Alba Iulia, 
cap. VII, p. 24. 

suntem îndemnați să ținem cuvintele sfintelor scrieri în minţile noastre, 
ca măcar să sporim în conștiința decăderii în care umblăm 2”. 

Înţelegem de aici că apropierea noastră de sfintele cuvinte se poate 
face numai prin rugăciune și prin citire cu luare aminte. Din această pricină, 
am așezat în primele pagini ale acestei cărți Rugăciunea înainte de citirea 
din Sfintele Cărți alcătuită de către Sfântul loan Gură de Aur. Fiind așezată 
astfel, cititorul o va găsi foarte ușor de fiecare dată când va dori să citească 
din Tâlcuirea Evangheliei. 

Prin zăbovirea în rugăciune și prin împlinirea poruncilor evanghelice 
vom dobândi luare aminte și vom înţelege cu adevărat cele care se petrec 
în viața noastră lăuntrică și neîndoielnic este că vom pricepe și pruncia 
duhovnicească în care se află creștinătatea zilelor noastre. 

Într-un articol al său, intitulat Cuvinte pentru „vremea de pe urmă'2%, 
academicianul Virgil Cândea ne spunea că astăzi mai mult ca oricând 
învățăturile Sfinţilor ne sunt foarte la îndemână, deoarece „cărțile lor cu 
greu obținute, tălmăcite, copiate în trecut, ne așteaptă, colbuite, pe rafturi, 
sau ne îmbie în ediţii frumos tipărite și accesibile în librării, la pangar sau 
în chioșcuri, pe ulițe și în pieţe”. 

Între aceste cărți se numără și Tâlcuirea celor patru Evanghelii a Sfântului 
Teofilact, care nădăjduim să nu devină o carte „colbuită” din pricină că se 
află pe rafturile bibliotecilor și nu este cercetată de nimeni. Transcriind 
din chirilică textul tâlcuirii de la 1805, am putut vedea că pe numeroasele 
file ale cărţii de acum două veacuri sunt presărate multe picături de ceară, 
care ne spun în chip tainic că această Tâlcuire a fost pricină de sfinte 
privegheri. De aceea, se cuvine să ne aducem aminte de neamul din care 
ne tragem și să nu uităm că la Înfricoșătoarea Judecată în sânul neamului 
românesc ne vom afla dimpreună cu toți înaintașii noștri care și-au sfințit 
viața prin împlinirea poruncilor și prin dragostea cea nemincinoasă a 
Evangheliei. După aceste porunci vor fi judecate toate veacurile, toate 
neamurile și fiecare dintre noi în parte. 

Mulţumind tuturor celor ce s-au sârguit și au trudit în felurite chipuri 
slujind această carte, nădăjduim către Domnul, Cel Care nimic nu trece 
cu vederea și poate să răsplătească prin belșug de daruri și milostivire. 
Purtării Sale de grijă din dragostea pentru om, datorăm orice lucru bun, 
după cum ni se spune și în Cuvântul către cititor al Cuvioșilor Gherontie și 
Grigorie: „Deci, toți cei ce voiţi să vă faceţi fii ai zilei și ai luminii și să nu 


22 Cf. Cuviosul Paisie de la Neamţ, Autobiografia unui stareț, ed. Deisis, Sibiu, 199%, p. 15. 
22% În revista Schimbarea la față, nr. 3, 1997, p. 1. 

umblaţi întru întunericul neștiinței; toţi cei ce voiţi să aveţi viața Domnului, 
ca o oglindă înaintea ochilor voștri celor sufletești, și după dânsa să urmaţi; 
toţi cei ce voiţi să știți tainele Întrupării Domnului, și dogmele credinţei 
noastre, ca să puteți da răspuns, după cuvântul Apostolului, pentru 
credința cea dintru voi; toți cei ce voiţi să vă povăţuiţi la calea mântuirii și 
să nu vă poticniţi în prăpăstiile pierzării, primiţi-o cu bucurie și o cetiți cu 
osârdie, mulțumind lui Dumnezeu Celui Ce a iconomisit de a dobândit și 
Neamul nostru această vistierie”. 

Înainte de a încheia, vom cere iarăși iertare tuturor cititorilor, punând 
înainte o parte din cuvintele tipografilor ediţiei din 1805: „Iar cei ce v-aţi 
învrednicit cu luminarea minţii, a privi în oglinda darului, bucuraţi-vă 
întru Domnul. Și orice greșeală veţi afla, îndreptaţi-o cu duhul blândeţelor, 
că întru îndelungată vreme săvârșindu-se acest lucru de suflet folositor, 
știm că și greșeli vom fi făcut: unele pentru multa osteneală, fiind firea 
îngreuiată, iar altele pentru supărarea nopții, căci și noaptea de multe ori 
o am avut în loc de zi. Cu plecăciune, dară, ne rugăm ca să ne iertaţi, căci 
și noi oameni suntem cuprinși de slăbiciunea firii, care nu lasă pe nici un 
om a fi fără de greșeală”. 

Fie, dar, ca toţi dimpreună, iertându-ne unii pe alții, să păzim dragostea 
lui Dumnezeu și prin aceasta fiind și noi „păziți de Dumnezeu'?%, cu frică, 
cu credinţă și cu inimă curată să ne apropiem de Sfintele Taine ale lui 
Hristos, care ne vor înnoi în înfrățirea veselitoare și veșnică cu toți cei 
mântuiţi. lar dacă acest lucru se va săvârși prin fapte, în chip tainic Sfântul 
Teofilact va revărsa și asupra noastră binecuvântarea sa”, zicând: „Fie ca 
Dumnezeu, al Căruia ești și Care te are, să te păzească de tot răul și 
nenorocirea, să te judece cu dreptate după milele Sale desăvârșite și, când 
tu vei fi devenit mirosul bunei miresme a lui Hristos, EI să te înalțe pe 
altarul ceresc și să facă din tine cădelniţă înțelegătoare, ca să dăruiești ca 
jertfă toate darurile mâinilor și lucrărilor tale și ca ardere de tot să aduci 
mireasma bineplăcută și bineprimită a tuturor virtuţilor tale”. 


> „Teofilact” înseamnă „păzit de Dumnezeu”. 

%% Sfântul Teofilact încheia cu această binecuvântare una dintre scrisorile sale către 
fosta împărăteasă Maria (cf. P. Gautier, Theophylacte d'Achrida — Lettres, Tesalonic, 1986, 
pp. 140-141). 


VIAȚA SFÂNTULUI APOSTOL 
ȘI EVANGHELIST MATEI* 


Fiul lui Dumnezeu, Unul fără de păcat, Care a venit pe pământ cu 
asemănare omenească, să mântuiască pe oamenii cei păcătoși, trecând prin 
Capernaum a văzut un om șezând la vamă, care se chema Matei și a zis 
către dânsul: „Vino după Mine!” (Matei 9, 9). Vameșul, auzind aceasta nu 
numai cu urechile trupești, ci și cu cele sufletești, îndată s-a sculat de la 
vamă și, lăsând toate, a urmat pe Hristos; apoi Domnul a intrat în casa lui, 
iar Matei I-a făcut ospăț. Acolo s-au adunat la Matei vecinii lui, prietenii 
lui și mulți cunoscuți, vameși și păcătoși și au șezut împreună cu Hristos 
și cu ucenicii Lui. Deci, s-a întâmplat să fie acolo farisei și păcătoși; aceștia, 
șezând împreună cu păcătoșii, au zis către ucenici Lui: „pentru ce, 
Învățătorul vostru mănâncă și bea cu păcătoșii și cu vameșii?” (Matei 
9, 11). lar Domnul, auzind cuvintele lor a zis către dânșii: „Nu trebuie 
doctor celor sănătoși, ci bolnavilor, că n-am venit să chem la pocăință 


* Vezi Vieţile Sfinților pe luna noiembrie, ed. Episcopiei Romanului și Hușilor, 1993, pp. 
307-311. 

pe cei drepți, ci pe cei păcătoși” (Matei 9, 12-13). Din acea vreme Sfântul 
Matei s-a făcut ucenic și următor al lui Hristos și s-a învrednicit a fi cinstit 
între cei doisprezece Apostoli. 

Acest sfânt era fiul lui Alfeu și frate cu Iacob, iar de către ceilalți 
Evangheliști era numit Levi al lui Alfeu. Pentru aceea, vrând să acopere 
viaţa lui de vameș, pentru cinstea apostoliei, l-au numit cu nume puțin 
cunoscut, adică Levi al lui Alfeu. lar Sfântul Matei, în Evanghelia sa, scriind 
însuși despre sine, din multă smerenie, arată pe față tuturor numele său, 
numindu-se Matei și povestind înaintea tuturor viața sa de mai înainte, 
nerușinându-se a-și mărturisi păcatele sale. 

Iar după primirea Sfântului Duh, Sfântul Matei, mai înainte decât toți 
ceilalți a scris Evanghelia în limba evreiască, pentru evreii care crezuseră; 
și a scris-o după opt ani de la Înălțarea Domnului, propovăduind această 
Evanghelie prin multe țări. Căci a străbătut Parţia și Midia, binevestind 
pe Hristos. Apoi a înconjurat toată Etiopia, unde îi căzuseră sorții, țară pe 
care a luminat-o cu lumina înțelegerii Sfintei Evanghelii. lar, mai la sfârșit, 
fiind povăţuit de Sfântul Duh, a venit în ținutul mâncătorilor de oameni, 
la o seminţie neagră la chip și cu nărav de fiară și a intrat într-o cetate ce se 
chema Mirmenia, unde, întorcând către Domnul câteva suflete, le-a pus 
episcop pe Platon, următorul său și a zidit o biserică mică. lar el s-a suit 
pe un munte care era în apropiere și a petrecut pe acest munte în post, 
rugându-se lui Dumnezeu cu sârguinţă, pentru întoarcerea acelui neam 
necredincios. 

Atunci i S-a arătat Domnul în chip de tânăr preafrumos, având în 
mâna Sa un toiag. Apoi, dând pace Apostolului, a întins dreapta Sa, dându-i 
acel toiag și poruncindu-i să se coboare din munte și să înfigă toiagul 
înaintea ușii bisericii celei zidite, „Căci degrab -— i-a zis Domnul — se va 
înrădăcina și va crește copac înalt, cu puterea Mea și va aduce multă roadă, 
întrecând cu mulțimea și cu dulceaţa toate celelalte roade. ar din rădăcina 
lui va curge izvor de apă curată și, dacă mâncătorii de oameni se vor spăla, 
vor deveni albi; și cei ce vor gusta din roada lui vor lepăda năravurile cele 
de fiară și vor fi oameni blânzi și buni”. 

Sfântul Matei, luând toiagul din mâna Domnului, a coborât din munte, 
mergând în cetate să facă ceea ce i s-a poruncit. lar ighemonul acelei cetăți, 
anume Flavian avea o femeie și un fiu, care erau chinuiţi de diavoli. Aceștia, 
întâmpinând în cale pe Apostol au strigat în urma lui cu glasuri sălbatice, 
înfricoșându-l și zicând: „cine te-a trimis pe tine aici cu acel toiag pentru 
pierderea noastră?” Iar el, certând duhurile necurate le-a izgonit. Apoi, cei ce 
s-au tămăduit s-au închinat Apostolului și au mers după dânsul cu bucurie. 

Înștiinţându-se episcopul Platon de venirea lui, l-a întâmpinat cu 
clerul. Apoi, intrând în cetate și apropiindu-se de biserică, a făcut precum 
îi era poruncit: a înfipt toiagul cel dat lui de la Domnul și îndată înaintea 
tuturor s-a făcut toiagul copac mare, dând ramuri cu o mulțime de frunze 
și s-au arătat roade într-însul foarte frumoase, mari și dulci și izvor de apă 
a curs din rădăcina lui. 

Atunci s-au minunat toți cei ce priveau la această minune, pentru că toată 
cetatea se strânsese la o minune ca aceasta, mâncând poame dulci din acest 
pom și bând apă curată. lar Sfântul Apostol Matei, stând la un loc înalt 
propovăduia cuvântul lui Dumnezeu în limba poporului ce se adunase acolo. 
Deci, îndată, toți au crezut în Domnul, iar Apostolul i-a botezat în acel izvor 
făcător de minuni. Mai întâi a botezat pe femeia ighemonului, pe care o 
izbăvise de duhul cel viclean, împreună cu fiul său; pe urmă, pe tot poporul 
care a crezut în Hristos. lar toți mâncătorii de oameni, care se botezau, după 
cuvântul Domnului ieșeau din apă luminaţi la față, apoi câștigau albire și 
frumuseţe nu numai trupească, ci și sufletească, lepădând negreala de arap și 
îmbrăcându-se întru Hristos, omul cel nou. 

Înștiințându-se de aceasta ighemonul, mai întâi s-a bucurat de 
tămăduirea soției și a fiului său. După aceea, îndemnându-l diavolul, s-a 
mâniat asupra Apostolului, pentru că tot poporul, părăsind zeii, alerga la 
dânsul — de aceea și a cugetat să-l omoare. Dar, în acea noapte Mântuitorul 
S-a arătat Apostolului, poruncindu-i a îndrăzni către EI și făgăduindu-i 
că va fi împreună cu dânsul în mâhnirea care-i va veni. Deci, făcându-se 
ziuă, pe când Apostolul cânta în biserică laude lui Dumnezeu împreună 
cu cei credincioși, ighemonul a trimis patru ostași să-l prindă, însă aceia, 
când au ajuns la biserica Domnului, îndată i-a cuprins un întuneric, încât 
abia au putut să se întoarcă înapoi. 

Atunci, fiind întrebaţi de ce n-au adus pe Matei, au răspuns: „Am auzit 
glasul lui vorbind, dar n-am putut să-l prindem”. Deci, mâniindu-se 
ighemonul, a trimis ostași mai mulți cu arme, poruncindu-le să aducă pe 
Apostol cu sila, și de se va împotrivi cineva, nelăsând să-l ia pe acela, să-l 
taie cu sabia. Dar și această socoteală a rămas fără izbândă. Căci, pe când se 
apropiau de biserică, a strălucit o lumină cerească asupra Apostolului, spre 
care ostașii neputând a căuta, s-au umplut de frică și, aruncând armele, au 
fugit; apoi, întorcându-se, au spus ighemonului cele ce s-au făcut. 

Auzind ighemonul, s-a mâniat foarte tare și s-a dus cu toată mulțimea 
slugilor sale, vrând ca singur să prindă pe Apostol. Însă, când s-a apropiat de 
dânsul, îndată a orbit și căuta un sprijinitor. Apoi a început a ruga pe Apostol 
să-i ierte păcatul și să-i lumineze ochii, iar Apostolul, făcând semnul Sfintei 

Cruci peste ochii lui, i-a dăruit vederea. Dar ighemonul, văzând cu ochii cei 
trupești, însă nu și cu cei sufletești — căci l-a orbit răutatea lui — n-a crezut că 
ar fi puterea lui Dumnezeu, ci vrăjitorie. Apoi, luând pe Apostol de mână, îl 
ducea în curtea sa, ca și cum ar fi vrut să-l cinstească, iar în inima sa cugeta 
cele viclene, vrând să ardă în foc pe Apostolul Domnului, ca pe un vrăjitor. 

Apostolul, văzând tainele inimii lui și înțelegând gândurile cele viclene, 
l-a mustrat, zicând: „Prigonitorule și vicleanule, de ce nu săvârșești lucrul 
pe care l-ai cugetat asupra mea? Fă ceea ce au pus diavolii în inima ta, căci, 
precum vezi, sunt gata să rabd toate pentru Dumnezeul meu”. Atunci, 
ighemonul a poruncit ostașilor să-l ia pe Sfântul Matei și, punându-l pe 
pământ, să-l întindă cu fața în sus și să-i pironească mâinile și picioarele de 
pământ. Făcându-se aceasta, după porunca chinuitorului, slugile au adunat 
mulțime de viţe și vreascuri; apoi au adus smoală și pucioasă și toate acestea 
punându-le deasupra Sfântului Matei, le-au aprins. Aprinzându-se focul 
cu văpaie mare, toţi credeau că Apostolul lui Hristos va fi ars. Dar, o, minune! 
Îndată s-a prefăcut focul acela în răcoreală și văpaia în rouă, iar Sfântul 
Matei a rămas viu, slăvind pe Dumnezeu. 

Văzând aceasta, tot poporul s-a înspăimântat de o asemenea minune și 
a lăudat pe Dumnezeul Apostolului. lar judecătorul s-a mâniat mai mult, 
în loc să cunoască puterea lui Dumnezeu, care a păzit viu și nevătămat de 
foc pe propovăduitorul lui Hristos și grăia asupra dreptului fărădelegi, 
numindu-l vrăjitor și zicând că vrăjile au stins focul și l-au păzit viu. După 
aceea, a poruncit să adune lemne mai multe, viţe și vreascuri și, punându-le 
deasupra lui, să le aprindă, iar deasupra să toarne smoală. Apoi a adus și pe 
zeii săi cei de aur, în număr de doisprezece și, punându-i în jurul focului, îi 
chema în ajutor pentru ca Sfântul Matei, cu puterea lor să nu se poată izbăvi 
de văpaie și să ardă în foc. 

Sfântul Apostol, fiind în văpaie s-a rugat către Domnul Puterilor ca să 
arate puterea Sa nebiruită, să vădească neputinţa zeilor păgânești și să 
rușineze pe cei ce nădăjduiesc spre dânșii. Și îndată s-a pornit văpaia 
focului înfricoșat asupra idolilor de aur și s-au topit ca ceara, ba încă au 
ars și mulți din cei necredincioși, care stăteau împrejur. lar din topirea 
idolilor a ieșit un șarpe ca de foc, care mergea după ighemon, vrând să-l 
vatăme, încât nu-i era lui cu putință a fugi și a scăpa de frica aceluia, până 
ce a făcut smerită rugăminte către Apostol, ca să-l izbăvească din acea 
nevoie. Sfântul Apostol Matei a certat focul și îndată s-a stins văpaia și a 
pierit asemănarea șarpelui cea de foc. De acum, ighemonul voia să scoată 
din foc pe Sfântul, însă el, făcând rugăciunea cea mai de pe urmă, și-a dat 
sfântul său suflet în mâinile lui Dumnezeu. 

Atunci judecătorul a poruncit să se aducă un pat de aur și să se pună 
pe dânsul cinstitul trup al Apostolului, care fusese scos din foc nevătămat. 
Apoi, învelindu-l cu veșminte de mare preţ, l-a luat pe umeri împreună 
cu boierii săi și l-a dus în curţile sale. Dar el nu avea credinţă desăvârșită. 
De aceea, a poruncit să facă un sicriu din fier și punând într-însul trupul 
Sfântului Apostol Matei, să-l închidă pretutindeni cu plumb și să-l arunce 
în mare, zicând către boierii săi: „Dacă Cel Ce l-a păzit pe Matei întreg în 
foc, îl va păzi pe el și de înec, apoi cu adevărat Acela este Dumnezeu și 
Aceluia ne vom închina, lăsând pe toți zeii noștri, Care n-au putut să se 
izbăvească de arderea focului”. 

Fiind aruncat în mare sicriul cel de fier cu cinstitele moaște, noaptea s-a 
arătat Sfântul Matei episcopului Platon, zicându-i: „Duminică să mergi la 
malul mării, care este spre partea răsăritului de la curțile domnești și să iei 
de acolo moaștele mele, care vor fi scoase la uscat”. Sculându-se episcopul, 
a mers la mare cu o mulțime de popor, la locul arătat și au aflat racla cea de 
fier cu moaștele Sfântului Apostol Matei, precum i-a vestit lui în vedenie. 

Înștiințându-se despre aceasta, ighemonul și boierii săi au crezut cu 
adevărat în Domnul nostru lisus Hristos, mărturisindu-L cu glas mare a fi 
Unul adevăratul Dumnezeu, Care a păzit pe sluga Sa, Matei. Apoi ighe- 
monul, căzând înaintea raclei Sfântului Apostol, își cerea iertare de la el 
pentru greșeala sa și cu osârdie dorea să se boteze. Episcopul Platon, 
văzând credința voievodului și rugămintea lui cea cu dinadinsul și 
învățându-l mult, i-a poruncit să intre în apa Botezului. lar atunci când 
episcopul a pus mâna pe capul lui, voind să-i dea nume, îndată a venit 
glas de sus, zicând așa: „nu Flavian să-l numești, ci Matei”. 

Astfel, luând voievodul din botez numele Apostolului, s-a sârguit a fi 
următor al faptelor lui apostolești. Căci, degrabă, încredințând altuia domnia 
sa, s-a lepădat de lumea aceasta deșartă și se sârguia întru rugăciuni în 
biserica lui Dumnezeu. Apoi a fost învrednicit rânduielii preoțești de către 
Sfântul Platon, episcopul. Iar, după trei ani, murind episcopul, Sfântul Matei 
s-a arătat în vedenie preotului Matei, celui ce-și lăsase domnia și l-a sfătuit 
să primească scaunul episcopal, după fericitul Platon. 

Luând episcopia Matei cel nou, bine s-a ostenit în bunavestire a lui 
Hristos și pe mulți întorcându-i de la închinarea la idoli, i-a adus către 
Dumnezeu. Apoi, viețuind ani îndelungaţi cu plăcere de Dumnezeu, s-a 
mutat către El, stând înaintea scaunului Lui împreună cu Sfântul Apostol 
și Evanghelist Matei și se roagă pentru noi, ca să fim moștenitori Împărăției 
în vecii cei nesfârșiți. Amin. 


TÂLCUIREA 
SFINTEI 
EVANGHELII 
DE LA MATEI 


SFÂNTUL TEOFILACT ARHIEPISCOPUL BULGARIEI 


ÎNAINTECUVÂNTARE 


Acei dumnezeiești bărbaţi care au fost mai înainte de Lege, nu prin 
Scripturi și cărţi erau învăţaţi ci, având mintea curată, de strălucirea 
Preasfântului Duh erau luminaţi și așa cunoșteau căile lui Dumnezeu, EI 
Însuși vorbindu-le gură către gură. Întru acest chip au fost Noe, Avraam, 
lov, Moise. 

Dar, după ce au slăbit oamenii și s-au făcut nevrednici de a fi luminaţi 
și învăţaţi de către Sfântul Duh, a dat iubitorul de oameni Dumnezeu 
Scripturile, ca măcar prin acestea să-și aducă aminte oamenii de voia cea 
dumnezeiască. Întru acest chip și Hristos cu Apostolii față către față a 
vorbit și darul Sfântul Duh l-a trimis Apostolilor ca să le fie învățător 
[povăţuitor]. Dar, de vreme ce după aceea era [primejdie] să răsară eresuri 
și năravurile noastre [buna rânduială] să se strice, a binevoit [Domnul] să 
se scrie Evangheliile, ca dintru acestea învățându-ne adevărul, să nu fim 
amăgiţi de minciuna ereziilor, nici să se strice cu totul năravurile 
[obiceiurile] noastre. | 

Și poate de aceea ne-au fost date patru Evanghelii, pentru ca dintru 
ele, cele patru sobornicești fapte bune [virtuţi] să le învăţăm: bărbăția, 
înțelegerea, dreptatea și întreaga înțelepciune. 

Bărbăţia, adică cea despre care zice Domnul: „Nu vă temeți de cei ce 
omoară trupul, iar sufletul nu pot să-l omoare“ (Matei 10, 28). 

Înțelegerea, când sfătuiește: „Fiţi, dar, înţelepţi ca șerpii” (Matei 10, 16). 

Dreptatea, când ne învaţă: „Precum voiţi să vă facă vouă oamenii, 
faceți și voi asemenea” (Luca 6, 31). 

Iar întreaga înțelepciune, când hotărăște: „Oricine se uită la femeie, 
poftind-o, a și săvârșit adulter cu ea în inima lui”! (Matei 5, 28). 

Încă și în alt chip sunt patru Evanghelii: pentru că patru sunt stâlpii 
acestei lumi, iar lumea având patru părţi — Răsărit, Apus, Miazănoapte și 
Miazăzi — se cuvenea și stâlpii să fie patru. 

Și încă, patru Evanghelii sunt pentru că pe acestea patru le cuprind: 
dogme, porunci, îngroziri și făgăduinţe. Iar celor ce au crezut dogmelor și 
poruncile au păzit, bunătățile cele ce vor să fie li se făgăduiesc. lar pe cei 
ce nu au crezut dogmelor și poruncile nu le-au păzit, cu muncile [caznele] 
ce vor să fie îi îngrozesc. 


! Versetul din ediția de la 1805 este: „Cel ce a căutat la muiere spre a o pofti pe ea, 
iată, a preacurvit cu dânsa întru inima sa”. În vechime, cuvântul muiere desemna ceea 
ce înțelegem azi prin femeie. Din păcate, cel dintâi cuvânt este folosit astăzi cu prisosință 
în mod peiorativ sau depreciativ, pe lângă înţelesul firesc de nevastă, soție, avându-l și pe 
cel de femeie cu apucături urâte, cață, mahalagioaică. Etimologic, cuvântul muiere provine 
din latinescul mulier/mulieris. Astăzi, pentru a desemna o persoană de gen feminin este 
folosit îndeobște cuvântul femeie. În limba română, muiere a dat și cuvântul înmuiere, care 
arată și însușirea de moale, slab, fără de tărie. În cuprinsul Tâlcuirii am preschimbat peste 
tot muiere cu femeie, socotind că nu se cuvine a nedreptăți firea femeiască, prin care toți 
am intrat în această lume văzută. 

În urmă cu mai mulți ani, pe când trăia Părintele Sofronie Saharov, o credincioasă l-a 
întrebat: „De ce în convorbiri, în scrieri și chiar în slujbele Bisericii sunt mai adesea pomeniţi 
Sfinţii? Este oare cu neputinţă ca femeile să ajungă la sfințenia bărbaţilor Sfinţi, și din 
pricina aceasta se vorbește mai mult despre Sfinţi bărbaţi, decât despre Sfinte femei?” 
Dintru adâncul său de rugăciune, Cuviosul Sofronie i-a răspuns acestei femei: „Noi, bărbaţii, 
scriem și vorbim multe, dar în realitate mai degrabă femeile sunt acelea care îi întrec cu 
mult pe bărbați. Cine poate să ajungă la sfințenia Maicii Domnului? Gândește-te! De la 
începutul, până la sfârșitul vieţii ei! Sunt momente când nu suntem vrednici nici măcar să 
îi rostim numele. O, Maica Domnului, Preasfânta noastră! De Dumnezeu Născătoarea! Și 
ce va putea spune cineva despre Maria Magdalena? Ai văzut cât de mult L-a iubit pe 
Hristos, încât a devenit întocmai ca și Apostolii. Era gingașă și puternică, într-atât, încât ce 
bărbat ar putea să o întreacă? În greutăți mari și în vremuri grele, cu prigoane și toate 
amenințările... Sau, spune-mi, ce bărbat a ajuns și a împlinit nevoința Mariei Egipteanca? 
Foarte mare pocăință, mare pocăință...” (cf. Dumitra V. Daviti, Amintiri despre Starețul 
Sofronie de la Essex, Mănăstirea Piatra-Scrisă, 2002, pp. 79-80). Neindoielnic este că răspunsul 
Cuviosului se adresa personal acelei femei care a întrebat și avea și menirea să îi fie spre 
mângâiere și îmbărbătare, dar putem pricepe foarte ușor că învățătura dumnezeiescului 
Părinte Sofronie este și cea Bisericii Ortodoxe. Și, cu adevărat, una este fapta bună a 
bărbatului și a femeii. 

lar „Evanghelie“, adică „Bunăvestire” se numește, pentru că ne 
vestește lucruri bune și pline de bucurie: iertarea păcatelor, îndreptare, 
suire la Ceruri și punere de fiu al lui Dumnezeu [înfiere dumnezeiască]. 

Ne vestește încă și lesnirea [ușurința] dobândirii lor. Au doară noi ne-am 
ostenit pentru câștigarea acestor bunătăți? Sau dintru ale noastre isprăvi [fapte] 
pe acestea le-am dobândit? [Nu], ci cu darul și cu iubirea de oameni a lui 
Dumnezeu ne-am învrednicit de atât de mari bunătăți. 

lar Evangheliștii sunt patru, din care doi — Matei și loan — au fost din 
ceata celor doisprezece, iar ceilalţi doi — Marcu și Luca —, din cei șaptezeci. 
[Dintre aceștia doi de la urmă] Marcu a fost următor și ucenic al Sfântului 
Petru, iar Luca, al lui Pavel. 

Matei este cel dintâi care a scris Evanghelia sa [și a scris-o] în limba 
evreiască — pentru cei dintre evrei care au crezut [în Hristos] —, după opt 
ani de la Înălțarea Lui; iar loan a tălmăcit această Evanghelie în grecește, 
precum se spune. 

Marcu a scris [Evanghelia sa] după zece ani de la Înălțarea Domnului, 
fiind învăţat [întru toate] de Petru. lar Luca a scris Evanghelia după 
cincisprezece ani. 

Evanghelia Sfântului loan, cel prea Bogoslov [Teolog] a fost scrisă după 
treizeci și doi de ani. Se spune că după moartea celor trei Evangheliști, 
Sfântul loan a cerut să i se aducă cele trei Evanghelii ale lor, ca să le vadă 
pe ele și să judece [socotească] dacă s-au scris adevărat. Și văzându-le pe 
acestea le-a lăudat foarte pentru adevărul lor și, primindu-le și pe ele, a 
scris și el o Evanghelie, întru care a arătat pe larg ceea ce fusese scris în 
scurt de ceilalți Evangheliști. Din această pricină a și început de la 
Bogoslovie [Teologie]. Și, fiindcă ceilalţi n-au pomenit de Fiinţa cea mai 
înainte de veci a lui Dumnezeu-Cuvântul, el a bogoslovit [teologhisit] 
pentru aceasta, ca să nu fie socotit Cuvântul lui Dumnezeu a fi om de 
rând, adică fără de Dumnezeu [fără de firea dumnezeiască]. 

Căci, [cu adevărat], Matei numai despre ființa cea după trup a lui 
Hristos vorbește, de vreme ce scria către evrei, pentru care era de ajuns să 
li se spună și să înveţe că Hristos este din Avraam și din David. Și aceasta, 
din pricină că acela dintre evrei care a crezut în Hristos se mângâie și se 
odihnește când află că lisus se trage din David. 

Dar, poate îmi vei zice: oare nu era de ajuns un Evanghelist? Ascultă, 
dar: cu adevărat era de ajuns unul, dar ca să se arate mai mult adevărul, 
pentru aceasta s-a lăsat a se scrie patru [Evanghelii]. lar când vei afla că 
aceștia patru nu au stat împreună, nici nu s-au sfătuit unul cu altul, ci 
fiecare în alt loc a trăit, dar au scris ca dintr-o gură, nu te vei minuna, oare, 

de adevărul Evangheliei și nu vei zice că de Sfântul Duh s-au grăit [au 
fost insuflate)]? 

Și să nu spui că nu se unesc [potrivesc] întru toate. Că nu se vede ceva 
întru care nu se potrivesc. Oare a zis unul că S-a născut Hristos, iar altul 
că nu [S-a născut]? Sau, unul dintre Evangheliști a spus că Hristos a înviat, 
iar altul că nu a înviat? Să nu fie! Pentru că întru cele de temelie, cu totul 
se potrivesc. lar dacă întru cele temeinice nu s-au deosebit, să nu te miri 
că în cele mărunte par că se deosebesc —, fiindcă prin aceasta mai puternic 
grăiesc adevărul, că nu întru toate s-au unit [se potrivesc], fiindcă s-ar fi 
crezut că Evangheliștii au scris stând împreună și sfătuindu-se unul cu 
altul. Dar așa, întrucât ceea ce a lăsat de-o parte unul, găsim scris la altul, 
pare întrucâtva că se deosebesc. 

lar acum, să începem alcătuirea. 

CAPITOLUL 1 
Cartea neamului lui lisus Hristos, zămislirea, 
numele și nașterea! 


1, 1*: Cartea neamului? 
(1, 1") Romani 9, 5 


Pentru ce n-a zis „videnia” sau „cuvântul”, precum Proorocii? Căci 
aceia așa începeau: „Videnia pe care a văzut-o Isaia” și „Cuvântul care s-a 
făcut către Isaia” (Isaia 1, 1; 2, 1). Cauţi a te învăța pentru ce [din ce pricină 
făceau aceasta]? Pentru că Proorocii vesteau pentru cei împietriți cu inima 
și nesupuși, de aceea ziceau că este videnie dumnezeiască și cuvânt de la 
Dumnezeu, ca să înfricoșeze norodul și să nu fie defăimate cele zise. Dar 
Matei a grăit către oameni credincioși, cu bună cunoștință și supuși, și de 
aceea n-a început precum Proorocii. 

Sau, pot spune și altceva: Proorocii gânditor [cu gândul] vedeau cele 
pe care le grăiau ca închipuiri arătate prin Sfântul Duh și de aceea le și 
numeau videnii [vederi dumnezeiești]. Dar Matei nu cu gândul L-a văzut 
pe Hristos și nu în închipuire L-a văzut pe EI, ci în chip simţit L-a cunoscut, 
auzindu-L și văzându-L pe El în trup. Pentru aceasta, n-a zis „videnia 
[vederea dumnezeiască] pe care am văzut-o” —- adică „închipuirea” —, ci [a 
scris] „Cartea neamului”. 


1, 1*: Lui lisus 
Numele acesta, „lisus“ nu este elinesc, ci evreiesc și se tălmăcește 
„Mântuitor”. Pentru că evreiește „lao“ înseamnă mântuire. 


1, 1: Hristos 

„Hristoși” — adică „unși” — se numeau împărații și preoții, pentru că 
erau unși cu untdelemn sfinţit, care curgea din cornul care li se punea pe 
cap [asupra capului]. 


' În ediţia de la 1805, titlul capitolului este: „Pentru neamul lui Hristos”, 

: [1805] Aici, în loc de „Cartea neamului” lui lisus Hristos, Sfântul loan Gură de 
Aur a tradus „Cartea nașterii”. lar „carte“ numește Evanghelistul toată Evanghelia pe 
care a scris-o el, dar s-ar fi iscat nedumerire, căci această carte nu cuprinde numai nașterea 
lui lisus, ci toată rânduiala cea după trup și petrecerea Lui. Cum, dar, se numește atunci 
„(Cartea nașterii“? Și, pentru a dezlega nedumerirea, zice Zigaben: „Fiindcă început a 
toată rânduiala și al petrecerii Lui, și începătură și rădăcină a mântuirii noastre a fost 
nașterea, pentru aceasta de la partea cea mai temeinică a fost numită”. 

Deci, Domnul se numește Hristos, adică „Uns” și ca un Împărat — 
pentru că a împărăţit peste păcat — și ca un Preot — pentru că S-a adus pe 
Sine jertfă pentru noi (Efeseni 5, 2). 

S-a uns încă El și după adevăr cu untdelemnul cel adevărat, adică cu 
Sfântul Duh, pentru că cine altul avea pe Duhul, precum Domnul [Hristos]? 
Că întru Sfinţi darul Sfântului Duh lucra, iar întru Hristos nu darul Duhului 
lucra minunile, ci Hristos împreună cu Duhul, Care este deoființă cu El. 


1, 1*: Fiul lui David (1, 1%) Psalm 131, 11 / 2 Paralipomena 17, 11 / Luca 3, 31 

A zis „lui lisus” și, ca să nu crezi că despre un alt Isus vorbește, a 
adăugat „fiul lui David”. 

Pentru că a fost și un alt Isus vestit, care a fost voievod [cârmuitor] 
după Moise și care „al lui Navi” se numea și nu al lui David (losua 1, 1), 
pentru că acesta mai înainte de David a fost cu multe neamuri, nefiind el 
din seminţia lui luda din care se trăgea David, ci din alta. 


1, 1*: Fiul lui Avraam. 
(1, 1") Luca 3, 34 


Pentru care pricină a [fost] pus mai întâi David, chiar înaintea lui 
Avraam? Pentru că la evrei mai slăvit a fost David și pentru că vremea în 
care a trăit el a fost mai aproape de ei decât vremea viețuirii lui Avraam, 
iar David pentru împărăție se făcuse mai vestit. Că între împărați, acesta a 
fost cel dintâi care a bineplăcut lui Dumnezeu și făgăduință a primit de la 
Dumnezeu că din seminţia lui Se va ridica Hristos (Psalm 131, 11). Drept 
aceea, toți Îl numeau pe Hristos „fiu al lui David”. Că precum acela i-a 
urmat lui Saul, cel lepădat de la Dumnezeu și urât, așa și Hristos, după ce 
s-a lipsit Adam de împărăţia și domnia pe care o avea asupra tuturor — și 
a fiarelor și a demonilor - a venit de S-a întrupat și a împărăţit peste noi. 


1, 2*: Avraam a născut pe Isaac; 
(1, 2“) Facere 21, 2-3; 26, 18 / Luca 3, 34 


De la Avraam începe povestirea neamului, pentru că acesta a fost părinte 
al evreilor (Facere 15, 13, 16) și pentru că el este cel dintâi care a primit 
făgăduinţele, că întru seminţia lui se vor blagoslovi [binecuvânta] toate 
neamurile (Facere 22, 18). Deci, cu cuviinţă de la acesta se numără neamul 
lui Hristos, că Hristos este din sămânţa lui Avraam, întru care ne-am 
binecuvântat toţi cei din neamuri (Facere 17, 5), care mai înainte eram sub 
blestem. „Avraam” se tâlcuiește „părinte al neamurilor”, iar „Isaac“ - 
„bucurie”, „râs”. 

Și nu pomenește Evanghelistul de fiii lui Avraam cei din ţiitoare [ca 
Agar, slujnica Sarrei] — adică de Ismail (Facere 16, 15) și de ceilalți -, pentru 
că iudeii nu din aceștia se trăgeau, ci din Isaac (Facere 24, 6-8). 

1, 2*: Isaac a născut pe Iacov; lacov a născut pe luda și pe frații lui; 
(1, 2:) Facere 25, 26; 29, 35 / Luca 3, 33 


Vezi că pentru aceasta a pomenit pe luda și pe fraţii lui, pentru că 
dintru ei au fost cele douăsprezece seminții. 

1, 3*: luda a născut pe Fares și pe Zara, din Tamar; 

(1, 3*) Facere 38, 1-30; 46, 12 / 1 Paralipomena 2, 4/ Luca 3, 33 

luda avea ca noră pe Tamar prin unul dintre feciorii lui, anume Ir, iar 

murind acesta fără să aibă feciori [prunci], i-a dat-o lui Onan, alt fecior al 

lui. Dar, secerându-se acesta din viață pentru răutatea lui, luda nu i-a mai 

dat ei alt soţ. lar ea, dorind să facă copii din sămânţa lui Avraam, a lepădat 

vălul văduviei și punându-și veșmânt de femeie nărăvită [curvă] s-a 
împreunat cu socrul ei și s-au zămislit din ea doi gemeni. 

Și când au fost să se nască, a scos feciorul cel dintâi mâna din pântece, 
ca și cum ar fi vrut să se nască primul, iar moașa a însemnat degrabă cu 
un fir de aţă roșie mâna copilului, ca să cunoască pe cel întâi născut. Dar 
acesta și-a tras mâna înlăuntrul pântecelui și s-a născut celălalt copil mai 
întâi și abia după aceea cel ce scosese primul mâna. 

Deci, cel ce s-a născut mai întâi a fost numit Fares, care înseamnă 
„tăiere” — fiindcă a tăiat rânduiala cea firească —, iar cel ce a tras mâna, 
Zara (Facere 38, 1-30). 

Și însemnează istoria această taină, că precum Zara a arătat întâi mâna, 
și a tras-o apoi, așa și viețuirea cea după Hristos s-a arătat întru Sfinţii cei 
mai dinainte de Lege și de tăierea împrejur. Pentru că toți aceștia [sunt 
Sfinţi] nu din rânduielile și proorociile Legii, ci pentru că au viețuit viață 
evanghelicească. Și socotește pe Avraam, care și-a lăsat părinţii și casa 
pentru Dumnezeu și s-a lepădat și de fire, socotește [apoi] pe lov și pe 
Melchisedec. Iar după ce a venit [s-a dat] Legea, s-a tras înapoi una ca 
aceasta viețuire. Și precum acolo, după ce s-a născut Fares, mai pe urmă a 
ieșit iarăși Zara, așa, după ce s-a dat Legea, mai pe urmă a strălucit viețuirea 
evanghelicească, însemnându-se aceasta cu aţă roșie — care este sângele 
lui Hristos. Că pentru aceasta a și pomenit Evanghelistul de acești doi 
prunci, pentru că nașterea lor arată oarecare lucruri tainice. 

Dar, și pentru altă pricină pomenește de Tamar — deși nu pare a fi lăudată, 
fiindcă s-a împreunat cu socrul ei: ca să arate că Hristos toate pentru noi 
primindu-le, a primit a avea ca strămoși și pe unii ca aceștia, ca și prin aceasta 
— adică prin nașterea dintru ei — mai vârtos să-i sfințească, pentru că nu a 
venit să cheme „pe cei drepți, ci pe cei păcătoși” (Marcu 2, 17). 

1, 3-5": Fares a născut pe Esrom; Esrom a născut pe Aram; (4) Aram 
a născut pe Aminadav; Aminadav a născut pe Naason; Naason a născut 


pe Salmon; (5) Salmon a născut pe Booz din Rahav 
(1, 3*) Facere 46, 12 / Rut 4, 18-19 / 1 Paralipomena 2, 5, 9 / Luca 3, 33 (1, 4) Luca 2, 32-33 
(1, 5*) losua 6, 23, 25 / Rut 2, 3; 4, 21 / 1 Paralipomena 2, 11 / Luca 3, 32 


Unii socotesc că Rahav aceasta era Rahav curva, care a primit iscoadele lui 
Isus Navi (Iosua 2, 1) și le-a izbăvit pe ele și s-a izbăvit și ea (Iosua 6, 17, 23, 25). 

Și a pomenit despre aceasta ca să arate că așa cum aceasta era curvă, 
așa era și adunarea neamurilor, că au curvit întru izvodirile [minţii] lor. 
Însă, primind „iscoadele” lui lisus, adică pe Apostoli și crezând cuvintelor 
lor, s-au mântuit toţi cei din neamuri. 


1, 5*: Booz a născut pe lobed, din Rut 
(1, 5*) Rut 4, 17, 21 / 1 Paralipomena 2, 12 / Luca 3, 32 
Rut aceasta era de alt neam, dar s-a însoțit cu Booz. 
Așa și Biserica cea din păgâni, de alt neam fiind și afară de așezământ, 
a uitat norodul [a părăsit neamul] său și închinarea la idoli și pe tatăl ei, 
diavolul și s-a luat spre nuntă cu Fiul lui Dumnezeu. 


1, 5-6: lobed a născut pe lesei; (6) lesei a născut pe David regele;; 


David a născut pe Solomon din femeia lui Urie 
(1, 5") Rut 4, 21 / 1 Paralipomena 2, 12 / Luca 3, 32 (1, 6) Facere 17, 6, 16/ 
1 Regi 17, 12 / 2 Regi 12, 24 / 1 Paralipomena 2, 15 / Luca 3, 31 


larăși, pomenește de femeia lui Urie (2 Regi 12, 14), ca să se arate că nu se 
cuvine a ne rușina de strămoși, ci că mai vârtos, prin sârguința faptelor bune 
ale urmașilor se fac slăviți și aceia și cum că toți sunt primiţi la Dumnezeu — 
chiar de se vor naște din curvă -, numai de vor avea faptă bună. 


1, 7-11: Solomon a născut pe Roboam; Roboam a născut pe Abia; 
Abia a născut pe Asa; (8) Asa a născut pe Iosafat; Iosafat a născut pe 
loram; loram a născut pe Ozia; (9) Ozia a născut pe loatam; loatam a 
născut pe Ahaz; Ahaz a născut pe lezechia; (10) lezechia a născut pe 
Manase; Manase a născut pe Amon; Amon a născut pe osia; (11) losia a 


născut pe lehonia și pe frații lui, la strămutarea în Babilon 
(1,7)3 Regi 11, 43; 14, 31; 15, 8/1 Paralipomena 3, 10 (1, 9) 4 Regi 15, 7, 38; 16, 20 (1, 10) 4 Regi 20, 20/ 
1 Paralipomena 3, 13 (1, 11) 4 Regi 23, 34; 24, 6; 24, 15 /1 Paralipomena 3, 16/ 2 Paralipomena 36, 8 


Strămutarea în Babilon este robia pe care mai pe urmă au pătimit-o 
evreii în Babilon, fiind duși acolo toți dimpreună. 

Pentru că și altădată au fost în război cu babilonienii, însă mai cu 
măsură i-au muncit [căznit] pe ei, dar mai apoi cu totul i-au strămutat pe 
ei din patria lor. 


3 În ediția de la 1805, în loc de „regele”, se găsește „împăratul“. 

1, 12-16: După strămutarea în Babilon, lehonia' a născut pe Salatiel; 
Salatiel a născut pe Zorobabel; (13) Zorobabel a născut pe Abiud; Abiud 
a născut pe Eliachim; Eliachim a născut pe Azor; (14) Azor a născut pe 
Sadoc; Sadoc a născut pe Achim; Achim a născut pe Eliud; (15) Eliud a 
născut pe Eleazar; Eleazar a născut pe Matan; Matan a născut pe lacov; 
(16) Iacov a născut pe Iosif, logodnicul“ Mariei, din care s-a născut lisus, 
care se cheamă Hristos. 

(1, 12) 4 Regi 24, 6/1 Paralipomena 3, 17 / 2 Paralipomena 36, 8/1 Ezdra 3, 2; 5, 2 / Luca 3, 27 

Din care pricină spune [este trecut aici] numele lui Iosif, iar nu al 
Născătoarei de Dumnezeu? Căci ce împărtășire are losif cu nașterea cea 
fără de sămânță? Au doară, cu adevărat tată al lui Hristos a fost Iosif, ca 
de la Iosif să se numere neamul Lui? 

Ascultă, dar: cu adevărat, nici o împărtășire nu are losif cu nașterea 
lui Hristos și s-ar fi cuvenit ca neamul Născătoarei de Dumnezeu să-l 
spună, dar, de vreme ce era lege să nu se pomenească în numărul neamului 
femeile, de aceea nu a spus [nu a fost pomenit] neamul Fecioarei. Dar, 
pomenind neamul lui losif, și neamul ei a fost pomenit, pentru că tot așa 
era lege să nu se ia femeie din altă seminţie, nici din altă familie - adică 
din altă rudenie —, ci din aceeași seminţie și rudenie (Numeri 36, 6). Deci, 
de vreme ce era o astfel de lege, arătat este că numărându-se neamul lui 
losif, se aduce împreună și numărul neamului Născătoarei de Dumnezeu, 
căci cu adevărat din aceeași seminţie era Născătoarea de Dumnezeu și 
dintru același neam. Căci, dacă n-ar fi fost așa, cum s-ar fi logodit cu el? 

Pentru aceasta, Evanghelistul a păzit și legea care poruncea a nu socoti 
femeile în numărul neamului, dar și neamul Născătoarei de Dumnezeu 
l-a pomenit, numind neamul lui Iosif. lar „bărbat al Mariei” l-a numit pe 
losif după obiceiul de obște, pentru că numim bărbat al unei femei pe 
logodnicul ei, chiar dacă nunta nu s-a făcut încă. 


1, 17: Așadar, toate neamurile de la Avraam până la David sunt 
paisprezece; și de la David până la strămutarea în Babilon sunt 


* [1805] Sfântul Epifanie scrie că au fost doi lehonia, unul după altul — adică și tatăl 
și fiul său — care aveau același nume și pe amândoi i-a numit Sfântul Evanghelist, în al 
treilea șir din numărul neamurilor. Dar unii dintre copiști, din neștiință, socotind că este 
vorba de o repetare din greșeală, au scos pe un lehonia și așa a rămas al treilea șir de 14 
neamuri numai cu 13 feţe [nume]. Sfântul Teofilact a îndreptat aici această lipsă și, ca să 
se plinească numărul de 14, trece strămutarea în Babilon în loc de faţă [nume]. 

5 În versetul de la 1805, în loc de „logodnicul“, se găsește „bărbatul”. 

paisprezece; și de la strămutarea în Babilon până la Hristos sunt paispre- 
zece neamuri. 

În trei așezări au despărţit neamurile, pentru ca să arate că iudeii, deși 
au fost cârmuiți de judecători — cum a fost până la David -, iar apoi de 
împărați — până la strămutarea în Babilon —, și în sfârșit de preoți - cum a 
fost până la Hristos —, însă nu s-au folosit de aceasta spre fapta cea bună. 
Și trebuință era de adevăratul Judecător și Împărat și Preot, Carele este 
Hristos. Pentru că, după ce au lipsit cârmuitorii a venit Hristos, după 
proorocia lui Iacov (Facere 49, 10). 

Dar, cum sunt de la mutarea în Babilon până la Hristos „paisprezece 
neamuri”, de vreme ce numai treisprezece feţe se află [nume sunt po- 
menite]? Pentru că, dacă s-ar fi pus în numărul neamului și femeia, am fi 
putut pune aici și pe Maria și s-ar fi împlinit numărul. lar, dacă, în numărul 
neamului nu se socotește femeia, cum vom dezlega această nedumerire? 
La aceasta unii zic că și mutarea în Babilon a fost socotită în loc de față [ca 
un nume]. 


1, 16“: lar nașterea lui lisus Hristos așa a fost: Maria, mama Lui, 
fiind logodită cu Iosif (1, 18") Luca 1, 27, 34-35; 2, 5 

Pentru ce a lăsat Dumnezeu ca ea să se logodească și cu totul a pricinui 
bănuială oamenilor că s-a împreunat cu dânsa Iosif? Pentru ca ea să aibă 
un purtător de grijă întru nevoi. Fiindcă el a avut grijă de ea în vremea 
fugii în Egipt și a scăpat-o [din primejdii]. [Dar Născătoarea de Dumnezeu 
a fost logodită] încă și ca să se tăinuiască de cel rău [taina Întrupării], căci 
diavolul, auzind că Fecioara va avea în pântece (Isaia 7, 14), [mai ales] pe 
fecioare le pândea. Deci, pentru ca să fie amăgit Amăgitorul, se logodește 
losif cu Pururea Fecioara [Maria], și numai chip al însoțirii se face, iară 
lucru [faptă] nu. 


1, 18%: Fără să fi fost ei înainte împreună, s-a aflat având în pântece 
de la Duhul Sfânt. (1,18) Luca 1, 27, 34-35; 2, 5 

Aici „a se aduna”, împreunare [adunare, luare] însemnează. Întrucât 
mai înainte de a se împreuna [a se aduna împreună] a zămislit ea. Pentru 
aceasta și Evanghelistul se înspăimântează și strigă: „S-a aflat!”, ca despre 
un oarecare minunat lucru grăind. 


* În ediția de la 1805, versetul este „Mai înainte de a se aduna ei, s-a aflat având în 
"pântece din Duhul Sfânt”. 

1, 19: losif, logodnicul ei, drept fiind și nevrând s-o vădească, a voit 
s-o lase în ascuns”. 
(1, 19) Numeri 5, 12-31 / Deuteronom 24, 1-5 
Cum este numit Iosif „drept“, dacă Legea poruncea ca să fie vădită 
cea care săvârșise preacurvie și să se arate și să fie muncită [să fie omorâtă] 
(Levitic 20, 10), iar el voia să acopere păcatul și să calce Legea? Voi dezlega 
aceasta [nedumirire]: mai întâi, tocmai pentru aceasta este numit „drept”, 
că nu voia să fie aspru, ci din multa bunătate era milostiv, arătându-se 
astfel pe sine ca fiind mai presus de Lege și mai presus de poruncile Legii 
viețuind. Apoi, el însuși a cunoscut că din Duhul Sfânt a zămislit ea și de 
aceea nu a vrut s-o vădească și să-i facă rău, ca pe cea care nu din preacur- 
vie, ci de la Duhul Sfânt a zămislit, că zice: „S-a aflat având în pântece“ 
(Matei 1, 18). Dar de cine „s-a aflat”? De către Iosif, adică, a cunoscut că 
„din Duhul Sfânt” a zămislit. Drept aceea, „a voit pe ascuns s-o lase pe 
dânsa”, fiindcă nu îndrăznea a avea de femeie [soţie] pe cea care se învred- 
nicise de atâta dar [de la Dumnezeu]. 


1, 20*: Și cugetând el acestea:, iată Îngerul Domnului i s-a arătat în 
vis, grăind 

[Tocmai] când era nedumerit dreptul Iosif, atunci Îngerul a stat înaintea 
lui, învățându-l ce să facă. Și „i s-a arătat în vis”, de vreme ce foarte credincios 
era. Păstorilor Îngerul le-a vorbit la arătare ca unor oameni simpli, dar 
acestuia i-a vorbit ca unui drept și credincios, în vis. Și cum n-ar fi crezut el, 
când Îngerul îl învăța tocmai despre cele ce avea în minte și pe care nu le 
spusese nimănui? Căci gândind el, iar nu grăind, Îngerul i-a stat înainte și 
de aceea, cu cuviinţă a crezut el că de la Dumnezeu este, pentru că numai a 
lui Dumnezeu este a cunoaște cele ascunse. 


1, 20%: losife, fiul lui David 

„Fiul lui David” l-a numit pe el, aducându-i aminte că s-a proorocit 
că din sămânţa lui David va fi Hristos, unele ca acestea grăindu-i: „Nu fii 
necredincios, ci adu-ți aminte de David care făgăduinţă a primit pentru 
Hristos” (2 Regi 7, 12-13; Psalm 88, 34-36). 


1, 20“: Nu te teme a lua 
Aici arată că se temea a o avea [lua] pe ea, ca nu cumva să greșească 
lui Dumnezeu, ca și cum ar fi avut [luat] preacurvă. 


7 În ediția de la 1805, versetul este „Iosif, bărbatul ei, drept fiind și nevrând s-o 
vădească pe ea, a voit pe ascuns s-o lase pe dânsa”. 
* În ediţia de la 1805, în loc de „și cugetând el acestea”, se găsește „și acestea gândind el”. 

Sau, în alt chip: „nu te teme“, adică „tu te temi a te atinge de dânsa ca 
de ceea ce din Duhul Sfânt a zămislit”. Insă „nu te teme a lua”, adică ao 
ține [în casa lui], întrucât cu cugetul și cu pomenirea o lăsase pe ea. 


1, 20%: Pe Maria, logodnica” ta 
Aceasta înseamnă: „Iu poate socotești că preacurvă este. lar eu îţi spun 
ție că femeia ta este, adică nu a fost stricată de cineva, ci logodnica ta este”. 


1, 20“: Că ce s-a zămislit într-însa este de la Duhul Sfânt". 
(1, 20) Luca 1, 35 
„Că nu numai că este slobodă [nevinovată] de amestecare fără de lege, 
dar chiar în chip dumnezeiesc a zămislit, lucru pentru care mai vârtos se 
cuvine să te bucuri”. 


1, 21*: Ea va naște Fiu 
(1, 21") Luca 1, 31 
Și pentru ca să nu se îndoiască cineva zicând: „Și dintru ce voi crede 
ție că este din Duhul Sfânt [zămislirea]?”, vestește cele ce vor să fie, [și 
anume că]: „«Va naște Fiu», [iar nu fiică]. Căci dacă pentru acesta voi 
spune adevărul, atunci adeverit este că și aceea [e adevărată], anume că 
«din Duhul Sfânt este»”. 
Și n-a zis: „ie îți va naște”, ci „va naște”, că nu aceluia i-a născut, ci la 
toată lumea și nici n-a stat darul numai împrejurul lui Iosif, ci către toți s-a 
revărsat. 


1, 21*: Și vei chema numele lui: lisus! 
(1, 21*) Isaia 49, 1 / Luca 1, 31 / Faptele Apostolilor 4, 12; 13, 23 
„Tu «vei numi [chema|», oarecum ca un tată și ca un purtător de grijă 
al Fecioarei. Să nu socotești, o, losife, că de vreme ce din Duhul Sfânt este 
zămislirea, o vei lăsa pe Fecioară neajutorată, ci [tu îi] vei sluji întru toate”. 


1, 21*: Căci El va mântui poporul Său" de păcatele lor. 
(1, 21“) Faptele Apostolilor 5, 31; 13, 23, 38-39 / Romani 3, 24/ 1 loan 2, 2 
Aici tâlcuiește ce înseamnă „lisus”, adică „Mântuitor”. „Că Acesta 
«va mântui pe norodul Său», nu numai pe cel iudaicesc, ci și pe cel 
păgânesc care s-a sârguit a crede și a se face popor al Lui”. 


* În ediţia de la 1805, în loc de „logodnica“, se găsește „muierea” [,„femeia”). 

1 În ediţia de la 1805, în loc de „este de la Duhul Sfânt”, se găsește „din Duhul 
Sfânt este”. 

'! În ediţia de la 1805, aici avem: „Și vei numi numele lui: IISUS". 

'? În ediţia de la 1805, în loc de „EI va mântui poporul Său”, se găsește „Acesta va 
mântui pe norodul Său”. 

Dar de ce îl „va mântui"? Oare de războaie? Nu. Ci de păcatele lor. 
Drept aceea, arătat [adeverit] este că Dumnezeu este Cel Care va să Se 
nască, pentru că numai a lui Dumnezeu este a ierta păcatele. 


1, 22: Acestea toate s-au făcut, ca să se împlinească ceea ce s-a zis de 
Domnul prin Proorocul care zice 

„Să nu socotești că acestea au fost hotărâte de Dumnezeu în vremurile 
din urmă, ci dintâi și dintru început. Pentru că știi, o, losife, proorociile, ca 
un știutor de Lege; și adu-ți amine de cele ce s-au spus de Domnul”. 

Nu spune „ceea ce s-a zis de Isaia”, ci „de Domnul“, că nu oma grăit, 
ci Dumnezeu prin gura omului și pentru aceasta vrednică de credință 
este proorocia. 


1, 23": lată, Fecioara va avea în pântece 
(1, 23") Isaia 7, 14 / Luca 1, 31 

Iudeii spun că Proorocul a spus „tânăra”, iar nu „fecioara“. Lor putem 
să le răspundem că în Scriptură „tânără” sau „fecioară” înseamnă același 
lucru, că „tânără“ este numită cea nestricată. lar dacă nu năștea Fecioara, 
atunci cum ar fi fost semn și lucru preaslăvit? Ascultă pe Proorocul care 
zice: „Pentru aceasta Însuși Domnul va da vouă semn” (Isaia 7, 14). 

Deci, evreii, din răutatea lor cea de voie strică Scriptura și în loc de 
„fecioară” pun „tânără”!5. Dar ori „tânără” de se află, ori „fecioară”, se 
cuvine să înțelegem pe cea care va să nască, ca să fie și minune aceasta 
[adică în chip negrăit]. 


1, 23: Și va naște Fiu și vor chema numele Lui Emanuil!!, care se 
tâlcuiește: Cu noi este Dumnezeu. (1, 23) Isaia 7, 14 / Luca 1, 31 

Iudeii spun: „De ce, dar, S-a numit lisus Hristos, iar nu Emanuil?” Se 
cuvine să zicem că nu scrie „vei numi“, ci „vor numi”, adică înseși lucrurile 
[faptele] Îl vor arăta pe EI că este Dumnezeu și cu noi petrece. Pentru că 
dumnezeiasca Scriptură din lucruri [fapte] pune numirile. De aceea găsim 
numele „Degrabă-pradă” (Isaia 8, 1, 3), măcar că nimeni nu s-a numit cu 
acest fel de nume. Dar, fiindcă îndată ce S-a născut Domnul, s-a prădat și s- 
a robit înșelăciunea, așa se spune că S-a numit, din lucru [faptă] câștigând 
numirea. 


'3 În textul evreiesc al proorociei lui Isaia, aflat într-un manuscris descoperit în 1947, 
la Qumran (lângă Marea Moartă), se adeverește acurateţea textului din Septuaginta, care 
indică termenul de „fecioară” și nu cel de „tânără”. 

14 În ediția de la 1805, în loc de „vor chema numele Lui Emanuil”, se găsește „vor 


numi numele Lui EMANUIL”. 


150 Capitolul 1 SFÂNTUL TEOFILACT ARHIEPISCOPUL BULGARIEI 


1, 24: Și deșteptându-se din somn, Iosif a făcut așa precum i-a 
poruncit Îngerul Domnului și a luat la el pe logodnica sats. 

Vezi, suflet plin de trezvie, cum îndată a crezut și îndată a luat pe 
logodnica sa? Și adeseori o numește pe ea „femeie” a lui, înlăturând 
bănuiala cea rea și învățând [arătând] că nu a altuia a fost, ci a lui a fost. 


1, 25*: Și fără să o fi cunoscut pe ea Iosif, Maria a născut!* 

(1, 25*) Luca 1, 31; 2, 21 

Adică nu s-a împreunat cu ea niciodată, pentru că aici cuvântul acesta 
„Până” nu arată că numai până la naștere nu a cunoscut-o, iar după aceasta 
a cunoscut-o, ci că nicidecum, niciodată nu a cunoscut-o pe ea. Că acest fel 
de obicei [vorbire] are Scriptura, căci la fel zice: „Nu s-a întors corbul în 
corabie până ce a secat apa de pe pământ” (Facere 8, 7), dar nici după 
aceasta nu s-a întors. Și iarăși: „lată Eu cu voi sunt în toate zilele până la 
sfârșitul veacului” (Matei 28, 20). Dar după sfârșit, oare nu va fi? Ba încă 
atunci mai vârtos va fi! 

Așadar, și aici înțelege acest cuvânt „până ce a născut“, că după cum 
nici înainte de naștere, așa nici după naștere nu a cunoscut-o pe ea, căci 
cum s-ar fi atins de Sfânta aceea, după ce mai vârtos a cunoscut acea 
negrăită naștere? 


1, 25*: Pe Fiul său Cel Unul-Născut!” (1, 25%) Luca 2,7 

Nu pentru că s-ar fi născut un al doilea ÎI numește pe Acesta „Întâi- 
Născut”, ci așa simplu, ca pe Cel Ce Întâi și numai Unul S-a născut. Că 
Hristos este și „Întâi-Născut” — ca Cel Care întâi S-a născut — și „Unul- 
Născut” — ca și Cel Care nu are un al doilea frate (Luca 2, 7). 


1, 25*: Căruia I-a pus numele lisus!?. (1, 25) Luca 2, 21 
Se arată din nou supunerea lui Iosif, că toate câte i-a zis lui Ingerul le-a 
făcut. 


'5 În ediția de la 1805, în loc de „logodnica sa”, se găsește „muierea [femeia] sa”. 

'* În textul de la 1805 versetul este următorul: „Și nu o a cunoscut pe ea, până ce a 
născut” (pentru acest verset vezi și una din ediţiile Noului Testament comentat a Înalt Prea 
Sfinţiei Sale Bartolomeu Valeriu Anania). 

7 În textul de la 1805, versetul este următorul: „Pe Fiul ei Cel Întâi-Născut”. 

8 În textul de la 1805, aici avem: „Și au chemat numele lui: IISUS”. 

CAPITOLUL 2 
Magii de la Răsărit. Fuga în Egipt. Irod ucide pruncii. 
Întoarcerea din Egipt și așezarea în Nazaret! 


a. - i î i i? 
2, 1*: lar dacă S-a născut lisus în Betleemul Iudeii (2, 1) Luca 2, 4-8 


„Betleem” se tâlcuiește „casă a pâinii”, iar „ludeea”, „mărturisire“. O,să 
se facă dar ca și noi prin mărturisire să ne facem casă a pâinii celei duhov- 
nicești! 

2, 1*: În zilele lui Irod 

Pomenește de Irod, ca să aflăm că au lipsit cârmuitorii și împărații din 
seminţia lui luda și era de nevoie să vină Hristos, pentru că Irod nu era 
iudeu, ci idumeu, fecior al lui Antipatru din femeie arabă. lar după ce n-au 
mai fost cârmuitori din luda, s-a plinit așteptarea neamurilor, precum Iacov 
a proorocit (Facere 49, 10). 


2, 1*: Regele? 
Că era și un alt Irod, care era stăpânitor peste a patra parte din țară 
[tetrarh], pentru aceea arată dregătoria de „împărat” a acestuiat. 


2, 1“: lată magii” au venit în lerusalim 
Pentru care pricină vin magii? Spre osândirea iudeilor — căci, dacă magii, 
oameni închinători la idoli au crezut, ce răspuns vor putea da iudeii? — dar și 


! În ediţia de la 1805, titlul capitolului este: „Pentru magi și pentru omorârea pruncilor. 
Pentru întoarcerea lui losif cu Maria și cu lisus Pruncul, din Egipt în Nazaret”. 

? Betleemul este cetatea lui David (loan 7, 42), la sud de Ierusalim. Betleemul este 
vechiul Efrata și aici S-a născut Domnul Hristos. Mai era o localitate, Betleem, în părţile 
seminţiei lui Zabulon (losua 19, 15); pentru a-l deosebi de acesta sinedriștii îl numesc 
„Betleemul Iudeii” (după Pr. dr. loan Mircea, Dicționarul Noului Testament, ed. IBMBOR, 
București, 1995, pp. 60). 

3 În ediția de la 1805, în loc de „regele“, se găsește „împăratul”. 

* Regele Irod cel Mare a fost fiul lui Antipatru, care a fost începătorul dinastiei idumeene. 
Irod a stăpânit peste Galileea și ludeea din anul 40 î. Hr., până la Nașterea Domnului. rod și- 
a împărțit regatul între fiii săi: Arhelau, (Matei 2, 22), lrod Antipa și Filip. Irod Antipa a fost 
tetrarh al Galileei și Pereei și este acel Irod care a poruncit tăierea capului Sfântului loan 
Botezătorul (Matei 14, 1-12). În Faptele Sfinților Apostoli sunt menţionaţi alți urmași ai dinastiei 
idumeene: Irod Agripa 1 (cap. 12) și lrod Agripa II (cap. 25 și 26). 

* În ediţia de la 1805, în loc de „magii”, se găsește „magii de la răsărit”, cu următoarea 
însemnare: [1805] „Magi“ sunt numiţi aici nu vrăjitorii care fac vrăji și farmece — după 

pentru ca slava lui Hristos mai mult să strălucească, înșiși magii dând mărturie, 
ei, care mai vârtos erau supuși demonilor și vrăjmași ai lui Dumnezeu. 

2, 1*: De la Răsărit 

Și aceasta tot spre osândirea iudeilor se face, că aceia de la atâta 
depărtare au venit, iar evreii, lângă ei avându-L pe Hristos, Îl goneau 
[prigoneau] pe El. 

2, 1-2“: Întrebând: (2) Unde este regele iudeilor” Cel Ce S-a născut? 

(2, 2“) Numeri 24, 17 / Isaia 60, 3 / Luca 2, 11 

Se spune că acești magi sunt strănepoți [urmași] ai lui Valaam vrăjitorul 
și după ce au aflat ei proorocia aceluia, care zice „Răsări-va stea din Iacov” 
(Numeri 24, 17), au înţeles taina lui Hristos și pentru aceasta au venit, vrând 
să-L vadă pe „Cel Care S-a născut”. 


2, 2”: Căci am văzut la Răsărit steaua Lui 

Când auzi „stea”, să nu socotești că aceasta a fost stea ca și cele pe 
care le vedem [pe cer], ci dumnezeiască și îngerească putere în chip de 
stea arătându-se. Că de vreme ce magii erau astrologi, prin ceea ce le era 
lor obișnuit i-a adus Domnul către Sine, după cum și pe Petru, pescar 
fiind, prin mulțimea peștilor pe care i-a vânat [prins] cu [în] numele lui 
Hristos, l-a făcut de s-a minunat. lar că îngerească putere era steaua se 
vede și din aceea că și ziua strălucea, dar și din aceea că mergea când 
mergeau magii și sta când ei se odihneau. Încă [se mai vădește aceasta] și 
din mergerea stelei dinspre miazănoapte - dinspre părțile Persiei — spre 
miazăzi, unde se află lerusalimul; iar stea mergând de către miazănoapte 
înspre miazăzi niciodată nu se găsește. 


2, 2*: Și am venit să ne închinăm Lui. 

Se arată aici că magii aceștia au fost cu mari fapte bune, căci dacă în 
pământ străin voiau a se închina [lui Hristos], cum n-ar fi îndrăznit și n-ar 
fi propovăduit în Persia? 


2, 3: Și auzind, regele” rod s-a turburat și tot Ierusalimul împreună cu el. 
Irod s-a turburat ca unul care era de alt neam și se temea pentru 
împărăţia sa, căci cunoștea că era nevrednic de aceasta. Dar pentru care 


cum au tălmăcit alții înainte —, ci „magi” erau numiţi de haldei oamenii învățați și filosofi 
ai vremii aceleia. De aceea, dumnezeiescul Evanghelist îi numește pe acești bărbaţi „magi“, 
după obiceiul haldeilor (vezi și Condacul al VI-lea al Acatistului Buneivestiri). 
* În ediţia de la 1805, în loc de „regele iudeilor”, se găsește „împăratul iudeilor”. 
? În ediția de la 1805, în loc de „regele“, se găsește „impăratul”. 

pricină s-au turburat iudeii? Că s-ar fi cuvenit ca ei mai vârtos să se bucure, 
că Împărat al împăraților vor avea, de împărații persani închinat. Însă cu 
adevărat nebunesc lucru este răutatea! 


2, 4: Și adunând pe toți arhiereii și cărturarii poporului”, căuta să 
afle de la ei: Unde este să Se nască Hristos? 

Cărturarii erau dascălii poporului, la fel cu cei pe care noi îi numim 
grămătici [învăţaţi]. Și iconomisește Dumnezeu ca să fie întrebaţi aceștia, 
ca să mărturisească adevărul și dintru aceasta să fie osândiţi, pentru că ei 
L-au răstignit pe Acela pe Care mai înainte L-au mărturisit. 


2, 5: lar ei au zis: în Betleemul Iudeii, că așa este scris de Proorocul” 
Prin care Prooroc? Prin Miheia, căci acela zice: 


2, 6“: Și tu, Betleeme, pământul lui Iuda, nu ești nicidecum cel mai 
mic între căpeteniile lui luda 

(2, 6“) Miheia 5, 1 / loan 7, 42 

„Mic” fiind acesta, era defăimat, iar acum pentru Hristos, Cel Care a 

ieșit dintru el, este vestit, încât toți de la marginile pământului vin să se 
închine acestui Betleem sfânt. 


2, 6*: Căci din tine va ieși Conducătorul! 
(2, 6%) Facere 49, 10 / Apocalipsa 2, 27 
Bine s-a zis aceasta, că „va ieși”, iar nu „întru tine va petrece [vieţui]”, 
căci Hristos nu a locuit în Betleem, ci din el a ieșit după ce S-a născut și în 
Nazaret petrecea [vieţuia] mai mult. 


* La evrei, arhiereul era „supremul preot”, ales dintre fiii întâi-născuțţi ai familiei lui 
Aaron din neamul lui Levi. La început, arhiereul era ales pentru toată viața, dar în vremea 
Mântuitorului, arhiereii erau mai mulți și Irod îi numea și îi destituia după bunul plac. 
Cu toate că erau destituiţi, arhiereii rămâneau toată viaţa lor membri ai sinedriului. Însuși 
Irod, care îi destituia, la nevoie, îi chema la sfat pe toți arhiereii și cărturarii (Matei 2, 2). 
Cărturarii pomeniţi în Evanghelie erau aceia dintre evrei care se îndeletniceau cu studiul 
Legii lui Moise. Și întrucât învățau și pe alții Legea, ei se numeau și „învățători de Lege” 
(Luca 5, 17). Mulţi dintre cărturari erau chiar membri ai sinedriului, împreună cu arhiereii 
și cu unii dintre bătrânii poporului. Cărturarii sunt amintiţi adeseori și cu numirea de 
„farisei“, iar alteori, alături de ei, ca în expresia: „cărturarii și fariseii” (Matei 23, 1-34), 
deși erau aceleași persoane, pe care le înfruntă Mântuitorul. Cărturarii nu erau numai 
dintre farisei, ci și dintre saduchei. Nu toți fariseii și saducheii erau însă „cărturari” 
(Dicţionarul Noului Testament, ed. cit., pp. 42-43, 86). 

” În ediția de la 1805, în loc de „așa este scris de Proorocul”, se găsește „așa s-a scris 
prin Proorocul”. 

2 În ediția de la 1805, în loc de „Conducătorul”, se găsește „Povăţuitoriu”. 

lar iudeii zic că acestea s-au proorocit pentru Zorobabel, dar mint cu 
nerușinare, pentru că s-a vădit că nu este așa, căci Zorobabel s-a născut în 
Babilon, nu în Betleem (1 Ezdra 3, 2; 5, 2). lar aceasta ne-o arată chiar numele 
lui: „Zoro” înseamnă „semănătura” ori „nașterea“, iar „Babel” înseamnă 
Babilon, adică „în Babilon s-a semănat”, sau „în Babilon s-a născut”. Dar 
și proorocia în chip adeverit [limpede] îi mustră pe ei, zicând: „leșirile 
Lui dintru început, din zilele veacului” (Miheia 5, 1). Și ale Cărui altuia 
ieșirile [obârșiile] sunt „dintru început” și „din zilele veacului”, afară de 
Hristos? Carele două ieșiri a avut, adică două nașteri: nașterea cea dintâi, 
adică „dintru început”, este de la Tatăl; iar cea de-a doua, „din zilele 
veacului“, din Născătoarea de Dumnezeu începându-Se și sub vreme fiind. 

Să spună dar iudeii: a fost Zorobabel „dintru început”? Dar nu pota 
grăi nimic! 

2, 6: Care va paște pe poporul Meu Israil. 

(2, 6*) Apocalipsa 2, 27 

„Va paște”, zice, iar nu „va tiranisi” sau „va mânca”, pentru că ceilalți 
împărați, nu păstori, ci lupi au fost [pentru popor]. Hristos este „Păstorul”, 
precum Însuși zice: „Eu sunt Păstorul cel Bun” (Joan 10, 11-16). 

Iar cu numele de „Israil” îi numește și pe cei care dintre evrei au crezut, 
ca și pe cei dintre neamuri. Pentru că „Israil” se tâlcuiește „văzând pe 
Dumnezeu”; iar cei care Îl văd pe Dumnezeu israiliteni sunt, chiar de-ar fi 
dintre neamuri. 


2, 7*: Atunci Irod chemând în ascuns? pe magi 

Din pricina iudeilor i-a chemat „întru ascuns“, căci Irod bănuia că 
poate iudeii foarte se vor îngriji pentru Prunc și se vor sârgui să-L scape, 
ca pe Unul Care îi va slobozi pe ei. Deci, dintru această pricină, „întru 
ascuns” se sfătuiește asupra Pruncului. 


2, 7*: A aflat de la ei lămurit în ce vreme s-a arătat steaua”. 

Adică în amănunţime a luat înștiințare, deoarece înainte de a Se naște 
Domnul, steaua s-a arătat magilor. Dar, pentru că multă vreme aveau ei 
să cheltuiască [petreacă] în călătorie, cu mult mai înainte li s-a arătat steaua, 
ca să se închine Lui, încă în scutece fiind Hristos. 


" În ediţia de la 1988, aici avem: „Obârșia Lui este dintru început, din zilele 
veșniciei”. 

12 În ediţia de la 1805, în loc de „în ascuns”, se găsește „întru ascuns". 

13 În ediţia de la 1805, aici avem: „A cercat cu de-amăruntul de la dânșii de vremea 
întru care s-a arătat steaua”. 

lar unii zic că îndată ce S-a născut lisus, s-a arătat steaua, iar magii au 
venit [călătorit] doi ani până au ajuns la El și nu în scutece și în iesle l-au 
aflat, ci în casă cu Maica Sa, doi ani având EL. 

Dar, tu, părerea cea dintâi să o aibi [ţii] mai bună. 


2, 8*: Și trimițându-i la Betleem, le-a zis: Mergeţi și cercetaţi cu de-amă- 
nuntul despre Prunc!“ 

Nu a zis „pentru Împăratul”, ci „pentru Prunc“, că nici numele nu 
suferă a-l grăi. Drept aceea se vădește turbarea și pizma ce o are asupra 
Pruncului Hristos. 


2, 8-9: Și, dacă Îl veţi afla, vestiți-mi și mie, ca, venind și eu, să mă 
închin Lui. (9) Iară ei, ascultând pe rege! au plecat. 
Fără de vicleșug fiind magii, socoteau că și Irod fără de vicleșug grăiește. 


2, 9%: Și iată, steaua pe care o văzuseră în Răsărit mergea înaintea lor 

S-a ascuns puțin steaua din iconomie, ca să întrebe ei pe iudei și să se 
turbure Irod și astfel mai vădit să se arate adevărul. lar ieșind ei din 
Ierusalim, iarăși s-a arătat steaua, călăuzindu-i pe ei. Drept aceea, arătat 
este că dumnezeiască putere era steaua. 


2, 9: Până ce a venit și a stat deasupra, unde era Pruncul. 

Alt lucru minunat este că steaua s-a pogorât dintru înălțime și mai 
aproape de pământ venind, le-a arătat lor locul. Căci, dacă li s-ar fi arătat 
lor, întru înălțime rămânând, cum ar fi putut afla locul unde era Hristos? 
Pentru că stelele mult loc cuprind. Drept aceea și tu vezi poate deasupra 
casei tale luna, iar mie mi se pare că ea este numai asupra casei mele și, pe 
scurt, fiecăruia i se pare că luna sau altă stea [stă] numai deasupra lui. 
Deci, și steaua aceea nu L-ar fi arătat pe Hristos, de nu s-ar fi pogorât și nu 
s-ar fi așezat oarecum deasupra capului Pruncului. 


2, 10: Și văzând ei steaua, s-au bucurat cu bucurie mare foarte. 
S-au bucurat, fiindcă nu s-au rătăcit și au aflat ceea ce căutau. 


2, 11*: Și intrând în casă, au văzut pe Prunc, împreună cu Maria, 
mama Lui (2, 11") Luca 2, 16-17 

Îndată ce a născut Fecioara pe Prunc, L-a culcat în iesle, pentru că nu 
a aflat atunci casă, dar, apoi, cu putinţă le-a fost a afla găzduire, unde și 
magii i-au aflat pe ei. 


4% În ediţia de la 1805, în loc de „despre Prunc”, se găsește „pentru Prunc”. 
'5 În ediţia de la 1805, în loc de „rege“, se găsește „împărat“. 

Că [Sfânta Fecioară și losif] s-au suit în Betleem ca să se înscrie acolo, 
precum ne spune și Evanghelistul Luca (Luca 2, 3-4). Dar, pentru că era 
mulțime multă venită să se înscrie, pentru o vreme n-au găsit casă și [astfel 
Domnul] S-a născut în peșteră. Dar după aceea au găsit o casă, unde 
Domnul a fost văzut de magi. 


2, 11*: Și căzând la pământ, s-au închinat Lui 

Vezi strălucire a sufletului! Sărac vedeau și 1 se închinau, căci s-a 
adeverit că Dumnezeu este. Pentru aceasta Îi și aduc Lui daruri ca unui 
Dumnezeu și ca unui om. Că auzi: 


2, 11: Și deschizând vistieriile lor, i-au adus lui daruri: aur, tămâie 
și smirnă. A i 
' (2, 11*) Pilde 18, 16 / Isaia 60, 6 

l-au adus Lui „aur” ca unui Împărat, pentru că supușii aur dau îm- 
păratului. lar „tămâie”, ca lui Dumnezeu, că lui Dumnezeu cu tămâie Îi 
tămâiem. Și „smirnă” l-au adus ca Celui Care avea să guste moartea. Căci 
cu smirnă ung iudeii la îngropare, pentru ca să rămână trupul neputrezit — 
fiindcă smirna, fiind uscată, soarbe umezeala și nu lasă să se nască viermi. 

Vezi credința magilor? De vreme ce și din proorocia lui Valaam au învățat 
că Domnul și Dumnezeu este și Împărat și pentru noi va să moară. Și ascultă 
proorocia: „Plecatu-s-a și s-a culcat ca un leu și ca o leoaică; cine-l va scula?” 
lar prin „plecatu-s-a și s-a culcat” înțelege moartea Lui. Și zice apoi: „Cel 
ce te binecuvintează, binecuvântat să fie!” (Numeri 24, 9) lată Dumnezeirea! 
Fiindcă puterea de a binecuvânta numai dumnezeiasca fire o are. 


2, 12: lar luând înștiinţare în vis să nu se mai întoarcă la Irod, pe altă 
cale s-au dus în ţara lor. 

Vezi urmare [a lucrului]: întâi prin stea i-a povăţuit pe ei Dumnezeu 
la credinţă; după acea, venind ei la Ierusalim, i-a învăţat prin Proorocul că 
în Betleem Se va naște, iar mai pe urmă, prin Înger [i-a învăţat]. Iar ei se 
supun înștiințării, adică dumnezeiescului cuvânt, căci „luând înștiințare” 
- adică de la Dumnezeu primind descoperire —, l-au înșelat pe Irod. Și nu 
s-au temut că va veni [Irod] în urma lor, ci au nădăjduit în puterea Celui 
Care S-a născut, atât de adevăraţi martori au fost. 


2, 13*: După plecarea magilor, iată Îngerul Domnului se arătă în vis 
lui Iosif, zicând: Scoală-te, ia Pruncul și pe Mama Lui 

Văzut-ai pentru care pricină a slobozit Dumnezeu a se logodi Fecioara? 
Aici ți se arată ție că pentru ca să se sârguiască [losif] și să poarte grijă de 
dânsa. Și nu zice „ia pe femeia ta”, ci „ia Pruncul și pe Mama Lui”, că, de 
vreme ce nu mai era nici -o îndoială și dreptul Iosif se încredințase din 

minunile de la naștere că de la Duhul Sfânt sunt toate, nu o mai numește 
Ingerul pe ea „femeia” lui. 


2, 13%: Și fugi în Egipt 

Fuge Domnul, ca să ne încredinţeze că era și om cu adevărat, căci 
dacă ar fi căzut în mâinile lui Irod și n-ar fi fost tăiat, s-ar fi părut că după 
nălucire [închipuire] S-a întrupat. 

lar în Egipt fuge ca și pe acela să-l sfințească, întrucât două țări erau 
târguri a toată răutatea — Babilonul și Egiptul. Babilonul l-a primit Domnul 
prin magii care 1 s-au închinat, iar Egiptul a fost sfințit prin venirea Lui. 


2, 13: Și stai acolo până ce-ţi voi spune 
„Stai acolo până ţi se va porunci de la Dumnezeu”, că se cuvine să nu 
facem nimic fără de dumnezeiescul sfat. 


2, 134: Fiindcă Irod are să caute Pruncul ca să-L ucidă!. 

Vezi nebunie a omului care se sârguiește să biruiască sfatul lui 
Dumnezeu? „Căci, dacă nu este [Acesta] de la Dumnezeu, de ce te temi? 
lar de este de la Dumnezeu, cum vei duce Pruncul spre pierzare?” 


2, 14-15: Și sculându-se, a luat, noaptea Pruncul și pe mama Lui și a 
plecat în Egipt. (15) Și au stat acolo până la moartea lui lrod'”, ca să se 
împlinească cuvântul spus de Domnul, prin Proorocul: Din Egipt am 


chemat pe Fiul Meu. 
(2, 15) Numeri 24, 8 / Osea 11,1 


ludeii zic că acestea s-au zis despre norodul care s-a întors din Egipt, 
prin Moise. 

Deci zicem: ce este de mirare că s-au zis acestea despre norod — dar cu 
închipuire — și s-au plinit întru Hristos cu adevărat? Apoi, Cine este „Fiul” 
lui Dumnezeu, norodul care se închina idolului Belfegor și celor cioplite 
(4 Regi 17, 9-13), sau Cel cu adevărat Fiul lui Dumnezeu? 


2, 16": lar când Irod a văzut că a fost amăgit' de magi 

După cum Dumnezeu l-a batjocorit pe Faraon prin Moise (leșire cap. 
7-11, 14), aşa şi pe Irod l-a batjocorit prin magi, căci amândoi — și lrod și 
Faraon — au fost omorâtori de prunci: Faraon omorând partea bărbătească 
a evreilor celor ce erau în Egipt (leșire 1, 16), iar Irod a celor ce erau în 
Betleem. 


* În ediția de la 1805, în loc de „să-L ucidă”, se găsește „să-L piarză pe EI”. 
”? În ediția de la 1805, în loc de „moartea lui Irod”, se găsește „săvârșirea lui Irod”. 
* In ediţia de la 1805, in loc de „a fost amăgit”, se află „a fost batjocorit”. 

2, 16*: S-a mâniat foarte și, trimițând a ucis pe toți pruncii care erau 
în Betleem 

Mânia cea asupra magilor o arată asupra celor care nu i-au făcut nici 
o nedreptate. i 

Dar, pentru care pricină a fost îngăduit să fie tăiați pruncii? Pentru ca 
să se arate răutatea lui Irod. Dar, poate vei zice: „Dar ca să se arate răutatea 
aceluia, pentru aceasta au fost nedreptăţiți pruncii?” Ascultă, dar: n-au 
fost nedreptăţiţi, ci au fost învredniciţi cununilor, că oricine pătimește aici 
vreun rău, sau spre dezlegarea păcatelor pătimește, sau spre adăugirea 
cununilor; precum cu adevărat și pruncii aceștia mai mult se vor încununa. 


2, 16“: Şi în toate hotarele lui, de doi ani și mai în jos, după timpul 
pe care îl aflase de la magi. (17) Atunci s-a împlinit ceea ce se spusese 
prin leremia Proorocul 

Ca să nu socotească [creadă] cineva că uciderea pruncilor s-a făcut 
fără voia lui Dumnezeu, arată că s-a spus și s-a știut mai dinainte [lucrul 
acesta]. 


a i -a auzi 
2, 18*: Glas în Rama s-a auzit (2, 18%) Leremia 31, 15 


„Rama”* este un loc înalt în Palestina, căci aceasta înseamnă numele 
acesta, „înalt”. 

Și a căzut la sorți spre moștenire seminţiei lui Veniamin, care era fiul 
Rahelei, iar Rahela a fost îngropată în Betleem. Deci, numește Proorocul 
Betleemul, „Rahela”, de vreme ce în ținutul Betleemului a fost ea îngropată 
(Facere 35, 19). lar tânguirea și plângerea s-au auzit în locul cel înalt. Auzi 
dar, pe Proorocul [grăind): 


2, 18: Plângere și tânguire multă?; Rahela își plânge copiii 
2, 18) leremia 31, 15 
Adică Betleemul. italic da 


2, 18“: Și nu voiește să fie mângâiată pentru că nu sunt. 
(2, 18“) leremia 31, 15 
Doar în viața aceasta „nu sunt”, de vreme ce sufletele sunt nemuri- 


toare! 


19 Rama este un orășel la 10 kilometri nord de Ierusalim și la 20 de kilometri de 
Betleem. De aici au pornit iudeii fiind duși în robia babilonică. Rahela a fost soția 
patriarhului lacov și mama lui losif și Veniamin. Numele Rahela se tâlcuiește „oaie“ 
(Dicţionarul Noului Testament, ed. cit., p. 434). 

2 În ediţia de la 1805, în loc de „plângere și tânguire multă”, se află „plângere și 
tânguire şi țipet mult”. 

2, 19: După moartea lui Irod?! 

Amarnic sfârșit a avut acest Irod, cu friguri și cu boală de vintre și cu 
mâncărimea și umflarea picioarelor și cu putrezirea ce naște viermi a mă- 
dularului celui de rușine, cu nădușeală și cu tremurături, cu zvâcnituri 
ale mădularelor, și așa și-a lepădat sufletul lui cel rău. 


2, 19-20*: lată că Îngerul Domnului s-a arătat în vis lui Iosif în Egipt, 
(20) și i-a zis: Scoală-te, ia Pruncul și pe mama Lui și mergi în pământul 


lui Israil (2, 20%) Leşire 4, 19 


Nu zice „fugi“ (Matei 2, 13) ci „mergi“, că nu mai era pricină de temere. 


2, 20%: Căci au murit cei ce căutau să ia sufletul Pruncului. 
Unde este Apolinarie”?, care zice că Domnul nu a luat suflet omenesc? 
Că spusa aceasta îl mustră. 


2, 21-22": Iosif, sculându-se, a luat Pruncul și pe mama Lui și a venit 
în pământul lui Israil. (22) Și auzind că domnește Arhelau în Iudeea, în 
locul lui Irod, tatăl său, s-a temut? să meargă acolo 

Trei feciori a avut Irod: pe Filip, pe Antipa și pe Arhelau. Deci a poruncit 
ca Arhelau să fie împărat, iar ceilalți erau stăpânitori pe câte o a patra 
parte [tetrarhi]. 

Și s-a temut Iosif a merge „în pământul lui Israil”, adică în ludeea, 
pentru că și Arhelau era asemenea tatălui său. 

lar acest Antipa este noul Irod, care l-a tăiat [ucis] pe Înaintemergătorul. 


2, 22*: Și, luând poruncă în vis, s-a dus în părțile Galileii. 
(2, 22*) Luca 2, 39 
Galileea nu era pământ al lui Israil, ci al neamurilor și de aceea iudeii 
îi priveau pe galileieni ca pe o urâciune. 


2 În ediţia de la 1805, în loc de „după moartea lui Irod”, se găsește „iar după ce s-a 
săvârșit Irod”. 

= Apolinarie, episcop de Laodiceea, afirma că Hristos este cu totul deosebit de noi, 
neavând suflet omenesc. Susținând că Hristos nu are o fire omenească deplină, 
apolinarismul a fost condamnat de Sinodul al II-lea ecumenic (381) și combătut de Sfântul 
Atanasie cel Mare, Sfântul Grigore de Nazianz, Sfântul Grigore de Nissa și de alţi Sfinţi 
Părinţi. Apolinarie a murit pe la anul 390 d. Hr. 

* [1805] Dar de ce se temea să meargă în ludeea? Din pricina lui Arhelau? Fiindcă, 
atunci trebuia să se teamă să meargă și în Galileea, căci acolo stăpânea Irod, fratele acestuia, 
după cum scrie Luca (3, 1). Însă, Betleemul fiind în ludeea, era pricinuitor de îndoială 


[bănuială] (după Zigaben). 

2, 23*: Și venind, a locuit în orașul numit Nazaret 
(2, 23“) Judecători 13, 5 / Luca 2, 39 / loan 1, 45 
Și cum este cu putință ca Luca să spună că dacă s-au împlinit cele 
patruzeci de zile după Naștere și a fost ținut Pruncul în brațe de Simeon, 
S-a pogorât Domnul în Nazaret, iar Matei să scrie că după întoarcerea din 
Egipt au venit în Nazaret? Învaţă-te, așadar! Cele ce le-a trecut sub tăcere 
Matei, le-a spus Luca — adică după ce S-a născut, a împlinit cele patruzeci 
de zile și după aceea S-a pogorât în Nazaret. Așa spune Luca (2, 39), iar 
Matei spune cele de după aceasta: că a fugit în Egipt, apoi s-a suit din 
Egipt în Nazaret. Deci, nu se împotrivesc unul altuia, ci unul — adică Luca 
- vorbește despre pogorârea de la Betleem în Nazaret, iar Matei de suirea 
de după aceea, din Egipt în Nazaret. 


2, 23*: Ca să se împlinească ceea ce s-a spus prin Prooroci, că Naza- 
rinean Se va chema. (2, 23%) Judecători 13, 5 

Și care Prooroc a zis aceasta nu se știe acum, fiindcă din nepurtarea de 
grijă a iudeilor și din pricina deselor robii, multe cărți s-au pierdut. Însă, 
poate era aceasta o predanie nescrisă a iudeilor. 

lar „nazarinean” înseamnă „Sfinţit“. Deci, de vreme ce Sfânt este Hristos, 
după cuviinţă a fost numit „nazarinean”, că Domnul de mulţi Prooroci a 
fost numit „Sfântul lui Israil” (Psalm 70, 25; 88, 18; Isaia 1, 4etc). 

CAPITOLUL 3 
loan Botezătorul. Botezul lui lisus! 


3, 1*: În zilele acelea 
(3, 1*) Marcu 1, 4/ Luca 1, 80; 3, 2-3 / loan 1, 6, 28/ Faptele Apostolilor 13, 24 
Nu atunci când Domnul era Prunc și locuia în Nazaret, ci zice așa 
simplu, adică în vremea aceea de dinainte de neamul acesta de acum. 


3, 1»: A venit loan Botezătorul 

loan pentru aceasta a fost trimis de Dumnezeu ca, mustrând pe iudei, 
să-i plece spre a veni întru simţirea răutăţilor lor și așa să-L primească pe 
Hristos. Căci, dacă nu ajunge omul întru simţirea păcatelor sale, nu vine 
întru pocăință. Deci, a fost trimis loan. 


3, 1c-2*: Și propovăduia în pustia ludeii, (2) spunând: Pocăiţi-vă 
(2“) lezechiil 18, 30 / Matei 4, 17;10, 7 / Marcu 1, 15 
Pentru că iudeii erau trufași, îi silește pe ei la pocăință. 


3, 2: Că s-a apropiat Împărăţia Cerurilor 

Împărăţia Cerurilor numește cea dintâi și cea de a doua Venirea lui Hristos, 
dar și viețuirea cu fapte bune. Căci dacă noi, călătorind pe pământ, ca în Ceruri 
petrecem [vieţuim], iar nu în împătimire viețuim, Împărăție avem a Cerurilor. 


"În ediţia de la 1805, titlul capitolului este: „Întâi loan a propovăduit Împărăția Cerurilor. 
Pentru Botezul Domnului de la loan”. 

2 Iar Sfântul Simeon Noul Teolog ne învaţă și acestea: „(45) De la dumnezeiescul 
Botez primim iertarea păcatelor săvârșite și ne eliberăm de vechiul blestem și ne sfințim 
prin venirea Sfântului Duh. Dar harul desăvârșit, după cuvântul: « Voi locui și voi umbla 
întru ei» (2 Corinteni 6, 16), nu-l primim atunci. Aceasta e al celor ce s-au întărit în credință 
şi arată acest har prin fapte. Căci după ce ne-am botezat, abătându-ne spre fapte rele și 
de rușine, lepădăm cu totul și sfințirea însăși. Dar, prin pocăință și mărturisire și lacrimi, 
primim pe măsura lor, mai întâi iertarea păcatelor săvârșite și, prin aceasta, sfințirea și 
harul de sus. (46) De la pocăință ne vine spălarea întinăciunii faptelor rușinoase. După 
ea primim împărtășirea de Duhul Sfânt. Dar nu în chip simplu, ci după credinţa, simţirea 
și smerenia celor ce s-au pocăit din tot sufletul. Însă numai după iertarea deplină a 
păcatelor de mai înainte, primită de la părintele care ne-a luat asupra sa. De aceea, bine 
este să ne pocăim în fiecare zi, pentru porunca ce s-a dat. Căci îndemnul: «Pocăiţi-vă, că 
s-a apropiat Împărăţia Cerurilor» (Matei 3, 2), ne arată lucrarea aceasta ca fiind fără 
hotar” (Filocalia românească, în traducerea Părintelui Dumitru Stăniloae, vol. 6, A doua 
sută a capetelor de Dumnezeu cuvântătoare și făptuitoare, capetele 45-46, ed. IBMBOR, 
București, 1977, pp. 75-76). 


162 Capitolul 3 SFÂNTUL TEOFILACT ARHIEPISCOPUL BULGARIEI 


3, 3: El este acela despre care a zis Proorocul Isaia: Glasul celui ce 
strigă în pustie: Pregătiți” calea Domnului, drepte faceți cărările Lui. 

(3, 3) Isaia 40, 3 / Marcu 1, 3/ Luca 1, 76; 3, 4/ loan 1, 23 

„Cale“ numește Evanghelia, iar „cărări“, poruncile Legii, ca unele ce 

erau roase și vechi. Deci, zice: „Gătiţi-vă pentru petrecerea evanghelicească, 

iar poruncile Legii, drepte, adică duhovnicești le faceţi, că Duhul drept este”. 

Deci, atunci când îi vezi pe iudei că trupește înțeleg Legea, atunci să 

știi că n-au făcut „drepte cărările“, adică nu înţeleg Legea duhovnicește. 


3, 4*: lar loan avea îmbrăcămintea lui din păr de cămilă 
(3, 4*) 4 Regi 1, 8 / Zaharia 13, 4 / Marcu 1, 6 

Și cu portul lui îndemna spre pocăință, că purta haină de plângere". 

Se crede că între dobitoacele de mijloc se numără cămila: deoarece 
rumegă, este socotită dobitoc curat, dar pentru că are copita despicată, 
este dobitoc necurat (Levitic 11, 4). 

Deci, pentru că loan și pe norodul ce părea a fi curat — adică pe iudei 
— și pe cel necurat — adică al neamurilor — le-a adus lui Dumnezeu, și 
pentru că a fost mijlocitor al Legii Vechi și al celei Noi, pentru aceasta 
purta [îmbrăcăminte din] păr de cămilă. 


3, 4”: Și cingătoare de piele” împrejurul mijlocului 
(3, 4) 4 Regi 1,8 / Marcu 1, 6 
Toţii Sfinţii sunt arătaţi de Sfânta Scriptură încinși, ca cei ce sunt 
pururea în lucrare - pentru că cei leneși și care trăiesc în desfătări nu se 
încing, cum sunt saracinii —, sau pentru că au omorât patimile poftei. Căci 
cureaua este parte de dobitoc mort. 


e. : 3 Ba: îi 3 ; 
3, 4*: lar hrana lui era lăcuste* și miere sălbatică 3 20 Matea 


3 În ediţia de la 1805, în loc de „pregătiţi”, se găsește „gătiţi”. 

+ Privind la icoana Sfântului loan Botezătorul, se cade să luăm aminte la ceea ce 
spunea Cuviosul Isihie Sinaitul: „Smerenia și reaua pătimire slobozesc pe om de tot 
păcatul. Cea dintâi taie patimile sufletului, cea de a doua pe ale trupului” (Filocalia 
românească, vol. 4, Întâia sută, cap 75, ed. Humanitas, București, 2000, p. 65). 

* În ediţia de la 1805, în loc de „cingătoare de piele”, se găsește „brâu de curea”. 

* În versetul de la 1805, în loc de „lăcuste“, se află „acrides”. Astăzi, „acrides” este 
tradus numai cu sensul de lăcuste. Lăcustele din Orient, care se mâncau, erau mai mari 
și erau pregătite pentru hrană în mai multe feluri: fie uscate la soare, fie afumate, fierte 
sau prăjite la foc și presărate cu sare. Încă și astăzi oamenii săraci din acele locuri se 
hrănesc și cu lăcuste. 

[1805] Acest cuvânt, „acrides” este grecesc și are mai multe înţelesuri; de aceea, unii 
au tălmăcit aici „lăstari de ierburi”, alții au scris ca de o buruiană numită „acris”, iar alții 

Unii zic că „acridele” sunt buruieni, alţii că sunt muguri de copaci, 
»r 


adică poame sălbatice. lar „miere sălbatică” este cea făcută de albinele 
sălbatice și care se găsește în copaci și în pietre [crăpăturile stâncilor]. 


3, 5-6: Atunci a ieșit la el Ierusalimul și toată Iudeea și toată împre- 
jurimea Iordanului. (6) Și erau botezați de către el în râul Iordan, mărtu- 


risindu-și păcatele. 
IP (3, 6) Marcu 1, 5 / Faptele Apostolilor 19, 4, 18 


Măcar de se și botezau, botezul lui loan nu aducea iertarea păcatelor, 
ci numai pocăința o propovăduia loan și astfel îi aducea către iertarea 
păcatelor, adică la botezul lui Hristos povăţuia. Însă numai botezul lui 
Hristos dăruia iertarea păcatelor. 


3, 7*: Dar văzând loan pe mulți din farisei” 
„Fariseu” înseamnă „despărţit”, căci li părea lor a fi cu viaţa și 
cunoștința despărțiți de ceilalți oameni și mai presus de ei. 


3, 7*: Și saduchei* 

Aceștia nu credeau nici în Înviere, nici în Îngeri, nici în duhuri. Și 
numele lor înseamnă „drept” — de la „sedec”, „dreptate“ —, ei înșiși dân- 
du-și acest nume. Sau se numesc așa de la Sadoc, începătorul eresului lor. 


3, 7c: Venind la botez”, le-a zis 
Aceștia nu veneau cu socoteală dreaptă precum ceilalți, de aceea îi și 
mustră loan. 


au tălmăcit „lăcuste“, cum este și la Marcu (Marcu 1, 5). Același Părinte Teofilact arată că 
și acum în acele părți lăcustele se mănâncă uscate și că Moise, dătătorul de Lege (Levitic 
11, 22) le numără cu jivinele curate, dar rău mirositoare și neplăcute la gust. 

” Fariseii erau membrii unui partid politic-religios, ce avea mare influenţă în poporul 
iudeu. Fariseii țineau strict Legea lui Moise, dar pe lângă Lege ţineau și o seamă de 
tradiții și de datini „din bătrâni”, prin care încălcau adeseori Legea. Fariseii ţineau însă 
mai mult la litera Legii „care omoară” (2 Corinteni 3, 6), nu la împlinirea ei duhovnicească, 
făcând aceasta din fățărnicie, de ochii lumii (Dicționarul Noului Testament, ed. cit., p. 168). 

* Saducheii făceau parte dintr-un alt partid politico-religios, însă ei erau mult mai 
liberali și erau și foarte bogaţi. Respectau Legea lui Moise numai în măsura în care o 
puteau ajusta la raționamentele și interesele lor, iar datinile bătrânilor, nici că le luau în 
seamă. Saducheii erau pătura cea mai cultă, care deținea în ierarhie și în sinedriu rangurile 
cele mai înalte. Saducheii erau susținuți și sprijiniți la putere de familia irodienilor, dar și 
de către stăpânirea romană. Din această pricină nu erau iubiți în popor, iar cu fariseii 
izbuteau să se înțeleagă numai în probleme de interes naţional. O problemă de „interes 
național” a fost și osândirea la moarte a Mântuitorului: „Este de folos să moară un om 
pentru popor” (loan 18, 14) — Dicţionarul Noului Testament, ed. cit., p. 452. 

* În ediția de la 1805, în loc de „la botez”, se găsește „către botezul lui”. 

3, 7ă: Pui de vipere', cine v-a arătat să fugiți de mânia ce va să fie? 
(3, 71) Matei 12, 34; 23, 33 / Luca 3, 7 
Le vorbește aspru, căci le cunoștea răzvrătirea. Dar îi și laudă, zicând: 
„Cine v-a arătat vouă?” Că se minunează loan cum s-a făcut aceasta, ca 
neamul lor cel viclean să se pocăiască. 
lar „pui de năpârcă” îi numește, pentru că aceia se nasc mâncând 
pântecele din care ies; așa și aceștia, pe părinţii lor, adică pe dascăli și pe 
Prooroci îi omorau. lar de „mânia ce va să fie”, de gheena" zice. 
3, 8: Faceţi, deci, roadă, vrednică de pocăință 
(3, 8) Luca 3,8 
Vezi ce zice? Că nu se cuvine numai a fugi de răutate, ci și a face roduri 
de fapte bune. Că este scris: „Ferește-te de rău și fă bine” (Psalm 33, 13). 
3, %: Șisă nu credeți că puteți zice în voi înșivă: Părinte avem pe Avraam 
(3, 9) loan 8, 33, 37-39 / Faptele Apostolilor 13, 26 / Romani 4, 1-16 
Aceasta le era lor spre pierzanie, că se nădăjduiau în bunul neam.?. 


3, 9: Căci vă spun că Dumnezeu poate și din pietrele acestea să 
ridice fii lui Avraam. 

Prin „pietre” înțelegem și neamurile, dintru care mulți au crezut. Dar 
Chiar și în înțelesul acesta zice loan, că și din pietre poate să facă Dumnezeu 
„fii lui Avraam”, căci „piatră“ era pântecele Sarrei din pricina sterpiciunii. 
Dar ea a născut! (Facere 11, 12; 21, 1-2) Și iarăși a ridicat Domnul fii lui 
Avraam „din pietre“. Când? Atunci când răstignindu-Se El, văzând mulţi 
pietrele despicându-se, au crezut (Matei 27, 51). 


3, 10*: lată securea stă la rădăcina pomilor 
(3, 10“) Matei 7, 19 / Luca 3,9 


„Securea” înseamnă Judecata lui Hristos, iar „pomi“, oricare dintre 
noi. Deci cel ce nu a crezut de aici, din viaţa aceasta, din însăși „rădăcina“ 
lui se taie și în gheena se aruncă. 


3, 10: Și tot pomul 
Chiar de s-ar trage de la Avraam. 


3, 10“: Care nu face roadă bună 
Nu a zis „nu a făcut”, ci „nu face”, căci pururea se cuvine să aducem 
„roadă”. Deci, dacă ieri ai miluit, iar astăzi răpești, nu ești bineplăcut. 


În ediţia de la 1805, în loc de „vipere”, se găsește „năpârcă”. 
" Vezi nota tâlcuirii de la Matei 5, 22c. 
'2 Adică își puneau nădejdea în rădăcina norodului lor, știindu-se neam ales. 

3, 10: Se taie și se aruncă în foc. 
Adică al gheenei. 


3, 11“ : Eu unul vă botez cu apă spre pocăință, dar Cel Ce vine după 


mine este mai puternic decât mine (3, 11*) Marcu 1, 8/ Luca 3, 16/ 

loan 1, 15-16, 26-27, 33 / Faptele Apostolilor 1, 5; 2, 2; 11, 16; 19, 4 

Le-a zis lor: „Faceţi roadă”, iar acum le arată care este roada: să creadă 

în „Cel Ce vine după” el. lar „Cel Ce vine după” el este Hristos, Care și 

după naștere era după el, cu șase luni în urmă. Și era și după arătare, 

fiindcă mai întâi s-a arătat Înaintemergătorul, apoi Hristos, Care a și fost 
mărturisit de el. 


3, 11*: Lui nu sunt vrednic să-l duc încălțămintea!* 
(3, 11*) Luca 3, 16 / loan 1, 27 


Astfel zice că nu este nici sluga cea mai de pe urmă a Lui pentru „a le 
ține” pe acestea. Iar prin „încălțăminte” se înțeleg cele două pogorâri ale 
Lui: cea din Cer pe pământ și cea de pe pământ la iad, căci „încălțăminte“ 
sunt trupul cel de piele și murirea [moartea]. Aceste două pogorâri nu le 
poate „ținea“ [cuprinde] Înaintemergătorul, neputând a înţelege cum s-au 
făcut [petrecut]!*. 


3, 11: Acesta vă va boteza cu Duh Sfânt și cu foc. 
(3, 11* ) Marcu 1, 8/ Luca 3, 16 / loan 1, 33 / Faptele Apostolilor 1, 5 ; 11, 16 
„Adică vă va umple pe voi cu îndestulare de darurile Sfântului Duh, 
de vreme ce botezul meu nu dă darul duhovnicesc, pentru că nu dă nici 
iertarea păcatelor. lar Acela și vă va ierta vouă păcatele și Duh cu 
îndestulare vă va da”. 


3, 12“ : EI are lopata în mână 
(3, 12“) Luca 3, 17 
„Dar, să nu socotiți că de veţi fi botezați de Acela și după aceea veți 
greși, îndată vă va și ierta pe voi, căci are Domnul și «lopată», adică 
cercetare și judecată”. 
3, 12: Și va curăţi aria Sa 
(3, 12%) Luca 3, 17 
Adică Biserica o va curăţi, ca pe cea care are mulţi botezați, precum în 
arie [se curăţă] toată arătura. Dintre aceștia, unii sunt „pleavă”, câţi sunt 
ușori și sunt purtaţi de duhurile răutății, iar alții „grâu“, care și pe alții 
folosesc și hrănesc prin învăţătură și prin lucrare. 


'3 În ediţia de la 1805, aici avem: „Căruia nu sunt îndestulat a-l ținea încălțămintele”. 
1 Adică, nepricepând, necuprinzând taina lor. 

3, 12*: Și va aduna grâul în jitniță, iar pleava o va arde cu foc nestins. 
(3, 12) Maleahi 3, 3, 19 / Luca 3, 17 
„Nestins” este „focul“ acela. lar Origen bârfește [hulește] spunând că 


va fi sfârșit al muncilor [caznelor iadului]!?. 


3, 13-14*: În acest timp a venit lisus din Galileea, la Iordan, către 
loan, ca să se boteze de către el. (14) loan însă Îl oprea, zicând: 
(3, 13) Marcu 1, 9/ Luca 3,21 
Fiind curat, Hristos Se botează ca să ne spele pe noi și să ne arate nouă 
că atunci când vom voi a ne boteza trebuie mai dinainte să ne curățim, ca 
să nu spurcăm Botezul, și apoi cu ușurință să ne îndârjim întru obișnuința 
cea rea [de mai dinainte de Botez]. 
Iar Ioan Îl oprește pe Domnul, pentru ca să nu socotească cei ce-L 
vedeau că Se botează spre pocăință, ca unul din cei mulți [ca toți ceilalți]. 


3, 14*: Eu am trebuinţă să fiu botezat de Tine 

Cu adevărat avea nevoie Înaintemergătorul să fie curățit de Domnul, 
căci ca unul ce se trăgea din Adam, trăgea [avea] asupra lui și întinăciunea 
cea din neascultare. lar Hristos, întrupându-Se, pe toți i-a curățit. 


3, 14“: Și Tu vii la mine? 
Nu a îndrăznit să spună „Iu vii să Te botezi de către mine”, ci „și Tu 
vii”, atât [de mult] se sfiia [de Domnul]. 


3, 15*: Și răspunzând, lisus a zis către el: Lasă acum 
Zice [Domnul]: „Acum lasă [să fie așa]. Dar va veni și vremea când 


x 


cuvioasa slavă o vom [o voi]!* avea, măcar că acum nu este arătată”. 


3, 15*: Că așa se cuvine nouă să împlinim toată dreptatea 

„Dreptate” este numită Legea, iar firea omenească era blestemată, căci 
nu putea săvârși Legea (Galateni 3, 10-13). 

„Deci, pentru că Eu am săvârșit [împlinit] și pe celelalte ale Legii și 
Îmi lipsește doar a Mă boteza, aceasta săvârșind voi slobozi firea de 
blestem. Că aceasta Mi se cuvine Mie”. 


'5 Aici, Sfântul Teofilact se referă la învăţătura lui Origen despre apocatastază 
(„restauraţia generală”), care a fost condamnată de cel de al V-lea Sinod Ecumenic de la 
Constantinopol, din anul 553. Conform acestei înșelătoare învățături, pedeapsa demonilor 
și a păcătoșilor din iad, va ajunge într-o zi la sfârșit și „toţi vor fi restauraţi”. 

'* Prin Domnul Hristos noi am dobândit slava înfierii dumnezeiești, pentru că noi 
toți suntem „un Om” (Joan 17, 11, 22). 

3, 15-16": Atunci L-a lăsat. (16) Iar botezându-Se lisus 
(3, 16“) Marcu 1,9 / Luca 3, 21 
lisus Se botează la treizeci de ani, căci această vârstă primește [poate 
purta] toate păcatele. În vârsta dintâi [a copilăriei] este multă neînțelepciune, 
iar în cea de a doua, a tinereții este multă văpaie a poftei și a mâniei. lar la 
vârsta bărbăţiei, multă este iubirea de argint. Deci, a așteptat această vârstă, 
ca prin toate vârstele să plinească Legea și să ne sfințească pe noi. 


3, 16*: Când ieșea din apă 

Maniheii” spun că și-a lăsat [lepădat] trupul Său în Iordan și alt trup 
a arătat, după nălucire [închipuire]. Dar de aici li se astupă gura [lor 
păcătoasă], că lisus, Cel Care a intrat în apă, Același a și ieșit și nu altul. 


3, 16: Îndată Cerurile s-au deschis 
Adam a încuiat Cerurile, iar pentru Hristos se deschid, ca să cunoști 
și tu că atunci când te botezi, Cerurile le deschizi. 


3, 16%-17*: Și Duhul lui Dumnezeu S-a văzut pogorându-Se ca un 


porumbel și venind peste El. (17) Și iată glas din Ceruri zicând 
(3, 16“) Isaia 11, 2 / Marcu 1, 10 / Luca 3, 22 / loan 1, 32-33 (3, 17") Psalm 2, 6/ 
Matei 17, 5 / Marcu 1, 11 / Luca 3, 22; 9, 35 / 2 Petru 1, 17 /1 loan 5, 7-9 


Duhul Sfânt Se pogoară pentru a mărturisi că mai mare este Cel Care 
Se botează, decât cel ce botează. Fiindcă iudeii pe loan îl aveau [la] mare 
[cinste], iar de Hristos nu atâta aveau grijă** (loan 1, 26). Și au văzut toţi pe 
Duhul venind peste lisus, ca să nu socotească ei că glasul care zicea: „Acesta 
este Fiul Meu Cel iubit” s-a făcut pentru loan, ci văzând pe Duhul Sfânt, să 
creadă că glasul este pentru lisus. Și [s-a arătat] ca un „porumbel“, ca semn 
albunătăţii și blajinătății și pentru că porumbelul este preacurat și nu petrece 
[trăiește] unde este împuţiciune [necurăţie]. Asemenea și Sfântul Duh. 


" Maniheismul, doctrină religioasă gnostică din Orientul Apropiat, a fost întemeiată 
de persanul Mani (Maniheu), pe la jumătatea veacului al III-lea d. Hr. Această erezie 
susținea că lumea este guvernată de două principii: binele și răul, afirmându-se totodată 
că materia este rea în sine și de aceea oamenii se pot mântui numai prin asceza cea mai 
riguroasă și prin mortificarea trupului. Maniheii spuneau despre Hristos ca a avut trup 
adevărat, dar nu un trup material, ci unul spiritual. Această erezie a fost combătută de 
Sfântul Ignatie Teoforul, Sfântu! Irineu, Tertulian, Clement Alexandrinul și alți Sfinți 
Părinţi ai Bisericii. 

'8 Adică nu Îl luau în seamă pe Domnul Hristos așa precum făceau cu Sfântul Ioan 
Botezătorul. 

Precum în vremea lui Noe porumbiţa a vestit încetarea potopului 
(Facere 8, 8-11), aducând mlădiţă de măslin, așa și aici, Duhul Sfânt arată 
încetarea păcatelor. Acolo mlădiţa de măslin, aici, mila lui Dumnezeu”. 

3, 17*: „Acesta este Fiul Meu Cel iubit întru Care am binevoit”. 


(3, 17) Psalm 2, 7 / Matei 17, 5 / Marcu 1, 11 / Luca 3, 22; 9, 35 / loan 5, 37 / 
Efeseni 1, 6 / Coloseni 1, 13 /2 Petru 1, 17 / 1 loan 5, 7-9 


Adică „întru Care Mă odihnesc, întru Care Imi place”. 


1 Vezi și tâlcuirea de la Matei 6, 17-18 și 25, 1-5. 

CAPITOLUL 4 
lisus este ispitit de diavolul. Începutul propovăduirii Lui. 
EI cheamă pe cei dintâi ucenici la apostolat 
și vindecă tot felul de bolnavi! 


4, 1*: Atunci lisus a fost dus de Duhul în pustiu? 
(4, 1*) Judecători 13, 24 / lezechiil 3, 14 / Marcu 1, 12 / Luca 4,1 

Învăţându-ne pe noi ca după Botez să ne așteptăm mai vârtos la ispite, 
[Mântuitorul] este „dus” de Duhul cel Sfânt [în pustie]. Pentru că nimic 
nu făcea fără de Duhul. Și Se duce în pustie, ca să ne arate nouă că diavolul 
atunci ne ispitește, când ne va vedea singuri și neajutorați unul dinspre 
altul. Deci, se cuvine ca fără sfătuire să nu îndrăznim întru noi înșine. 

4, I*: Ca să fie ispitit de către diavolul. d si a Toia dă 

„Diavol”, care înseamnă „clevetitor”, este numit, pentru că L-a clevetit 
pe Dumnezeu către Adam, zicându-i: „Dumnezeu vă zavistuiește vouă 
[pizmuiește slava voastră] (Facere 3, 5-6). Încă și acum [diavolul] clevetește 
către noi fapta cea bună. 

4, î*: Şi după ce a postat (4, 2“) leșire 34, 28 / 3 Regi 19, 8/ Luca 4,2 

A postit ca să ne arate că postul este armă mare [puternică] împotriva 
ispitelor, după cum lăcomia pântecelui este începătura a tot păcatul. 

4, 2*: Patruzeci de zile și patruzeci de nopți (4, 20) leșize 34,28 / Marcu 1, 13 

[Domnul Hristos] postește tot atâtea zile câte au postit și Moise (leșire 
24, 18) și Ilie (3 Regi 19, 8). lar dacă ar fi postit [Domnul] mai multe zile, s-ar 
fi părut [crezut] că nălucire [închipuire] este Întruparea. 


! În ediţia de la 1805, titlul capitolului este: „Pentru postul și pentru ispita lui Hristos. 
Pentru chemarea lui Petru și a lui Andrei și a fiilor lui Zevedeu. 

* După o veche tradiţie, locul din pustie în care a fost ispitit Mântuitorul de către 
diavolul este Muntele Carantaniei (de la Quaranta = 40). În părțile Iordanului, nu departe 
de unde boteza loan, spre nord-vest de Ierihon, se afla o regiune stearpă și stâncoasă, 
dintre cele mai secetoase din lume. Nu avea nici apă, nici vegetaţie, nici drumuri, iar 
aerul, care era dogorâtor din pricina arșiţei soarelui, era cu neputinţă de suportat. În 
acest pustiu al Carantaniei — care după o veche tradiţie ar fi muntele Duca, având o 
înălțime de 473 de metri — a fost ispitit Domnul lisus Hristos (Dicționarul Noului Testament, 
ed. cit., p. 335). 

? Adică fără ajutor de la aproapele. 

4, 2: La urmă a flămânzit. 
(4, 2) Luca 4,2 


Când a dat voie [a îngăduit] firii, „a flămânzit” ca să dea pricină diavo- 
lului să vină la EI și să se lupte cu el prin foame și așa să-l biruiască și să-l 
surpe, iar biruința să ne-o dea nouă în dar. 


4, 3: Și apropiindu-se, ispititorul a zis către El: De ești Tu Fiul lui 
Dumnezeu, zi ca pietrele acestea să se facă pâini. 

(4, 3) Luca 4,3 

A auzit tâlharul [diavol] glasul cel din Cer, dar văzându-L că flămân- 
zește, se îndoia: „Cum să flămânzească Fiul lui Dumnezeu?” De aceea ÎI 
ispitește, ca să cunoască [afle]. Îl și măgulește, crezând că poate să-L amă- 
gească, zicând: „De ești Tu Fiul lui Dumnezeu”. 

Dar, poate te întrebi ce păcat este să faci pietrele pâini? Ascultă dar: 
păcat este a-l asculta pe diavol întru ceva. Și iarăși, întru alt chip [de 
înțelegere], n-a zis „piatra aceasta pâine să se facă”, ci „pietrele“, vrând 
ca să-L arunce pe Hristos pradă lăcomiei, căci celui flămând o pâine îi 
ajunge cu adevărat. De aceea, Hristos nu l-a ascultat pe el“. 


4, 4: lar EI, răspunzând, a zis: Scris este: Nu numai cu pâine va trăi 
omul, ci cu tot cuvântul care iese din gura lui Dumnezeu. 

(4, 4) Deuteronom 8, 3 / Înțelepciune 16, 26 / Luca 4,4 

Din Vechiul Testament este această mărturie și al lui Moise este 

cuvântul (Deuteronom 8, 3). Pentru că evreii au fost hrăniţi cu mană, care 


1 Sfântul loan Damaschinul ne învaţă: „Gândurile în care se cuprind toate păcatele sunt 
opt: al lăcomiei pântecelui, al curviei, al iubirii de argint, al mâniei, al întristării, al trândăviei, 
al slavei deșarte și al mândriei. Ca aceste opt gânduri să ne tulbure sau ca să nu ne tulbure, 
nu atârnă de noi. Dar, ca să stăruiască sau ca să nu stăruiască, sau ca să stârnească patimile, 
sau ca să nu le stârnească, atârnă de noi. Altceva este adică momeala (atacul), altceva însoțirea, 
altceva lupta, altceva patima, altceva învoirea (consimţirea), care e aproape de faptă și se 
aseamănă ei, altceva lucrarea și altceva robirea. Momeala este gândul adus simplu în minte 
de vrăjmașul, ca de pildă: fă aceasta sau aceea, cum i-a zis Domnului și Dumnezeului nostru: 
«Zi ca să se facă pietrele acestea pâini» (Matei 3, 4). Aceasta, cum s-a spus nu atârnă de noi. 
Însoțirea este primirea gândului strecurat de vrăjmaș, preocuparea cu el și convorbirea plăcută 
a voii noastre cu el. Patima este deprinderea cu gândul strecurat de vrăjmaș, care se naște 
din însoţire, și învârtirea necontenită a cugetării și a închipuirii în jurul lui. Lupta este 
împotrivirea cugetării fie la stingerea patimii din gând sau a gândului pătimaș, fie la învoire, 
cum zice Apostolul: «Căci trupul poftește împotriva duhului, iar duhul împotriva trupului; 
și aceștia se împotrivesc unul altuia» (Galateni 5, 17). Luarea în robie este ducerea silnică și 
fără voie a inimii, stăpânită de prejudecată și de o îndelungată obișnuinţă. Învoirea este 
consimţirea cu patima de gând. lar lucrarea, însăși împlinirea cu fapta a gândului pătimaș 
încuviinţat. Deci, cel ce cugetă nepătimaș de la început, sau respinge prin împotrivire și 

nu era pâine, dar prin cuvântul lui Dumnezeu împlinea toată trebuința 
lor și se prefăcea în toate cele ce le dorea cel care o mânca. Deci, fie că 
poftea iudeul pește sau ou sau brânză, acel fel de gust i-l da lui mana 
(Înțelepciune 16, 20-21). 


4,5: Atunci diavolul L-a dus în sfânta cetate, L-a pus pe aripa templului” 
(4, 5) lezechiil 8, 3; 11, 1; 43, 5/ Luca 4,9 


Aripa este o anume parte a templului, cum sunt la noi cele scoase 
afară din amândouă părțile bisericii [absidele], care par ca niște aripi. 


certare momeala, a tăiat dintr-o dată toate cele ce urmează” (Filocalia românească, vol. 4, Cuvânt 
minunat și de suflet folositor, ed. Humanitas, București, 2000, pp. 187-188). 

* În ediția de la 1805, în loc de „aripa templului”, se găsește „aripa Bisericii”. În templu 
se săvârșeau slujbele, se citeau și se explicau Legea și scrierile Proorocilor, iar denumirea lui 
era de „templul Domnului” (Luca 1, 9; Evrei 9, 6). Aici, la Matei 4, 5, prin „templu” nu se 
înțelege numai templul propriu-zis, ci întreg complexul de clădiri și zidurile care îl înconjoară. 
Iar în aceste ziduri erau așa-zisele portice, care erau mai înalte decât zidurile. Prin urmare, 
prin „aripa templului” se poate înțelege zidul sau porticul cel mai înalt din extremitatea 
clădirilor, zid care avea în spatele lui, spre răsărit și sud, o prăpastie. De la înălțimea zidului 
acesta, până în fundul prăpăstiei, erau ca la 50 de metri. Diavolul L-a îndemnat pe Mântuitorul 
Hristos să Se arunce de pe această „aripă” (cf. Dicționarul Noului Testament, ed. cit., p. 43). 
Trebuie să știm că, atât cortul pe care Moise l-a făcut din iconomie dumnezeiască (leșire cap. 
25-27), precum și templul din lerusalim, construit din porunca lui Dumnezeu (3 Regi 5, 5; 8, 
20-61), constituiau o imagine simbolică a lumii duhovnicești; erau locaș al sălășluirii Domnului 
și, totodată, preînchipuiau plinătatea Bisericii lui Hristos-Dumnezeu. În lerusalim, primul 
templu a fost construit de către Solomon (pe la anul 960 î.d.Hr.), iar după ce acesta a fost 
dărâmat (586 î.d.Hr.), a fost reconstruit cel de al doilea (538-515 î.d.Hr.), după întoarcerea din 
robia babilonică. Dar și cel de-al doilea templu a fost dărâmat de către romani, o dată cu 
distrugerea Ierusalimului în anul 70. 

După învăţătura de credinţă a Bisericii Ortodoxe, unul din semnele apropierii sfâr- 
șitului lumii este „venirea lui Antihrist (2 Tesaloniceni 2, 3-11; 1 loan 2, 18), care va lucra cu 
apostolii săi mincinoși tot felul de semne, ca să amăgească pe oameni; substituindu-se lui 
Hristos, el va prigoni cu furie pe aleșii Domnului (Matei 24, 5, 11)” (cf. Părintele Dumitru 
Stăniloae, Teologia dogmatică ortodoxă, vol. 3, ed. IBMBOR, Bucrești, 1997, p. 254). Așadar, 
reconstruirea templului din Ierusalim (cel de-al treilea templu) va sluji lui Antihrist, căci 
dintru acest sălaș va împărăţi peste întreaga lume. David Ben Gurion — 1886-1973, lider al 
sionismului muncitoresc, principal întemeietor al noului stat Israel și întâiul prim-ministru 
al său între anii 1948-1953 - când în anul 1962 și-a mărturisit previziunile sale privitor la 
viitorul lumii, spunea aceste cuvinte: „Imaginea lumii în 1987, așa cum se conturează în 
imaginația mea: Războiul rece va ţine de domeniul trecutului. Presiunile interne ale 
intelighenţiei în continuă dezvoltare din Rusia [...] pot duce la o democratizare treptată a 
Uniunii Sovietice. [...] Cu excepţia URSS, ca stat eurasiatic confederat, toate celelalte 
continente se vor uni într-o alianță mondială, căreia îi va sta la dispoziţie o forţă de poliție 

4, 6: Și I-a zis: Dacă Tu ești Fiul lui Dumnezeu, aruncă-Te jos, că 
scris este: Îngerilor Săi va porunci pentru Tine și Te vor ridica pe mâini, 
ca nu cumva să izbești“ de piatră piciorul Tău. 

(4, 6) 1 Regi 7, 3 / Psalm 70, 3; 90, 11-12 / Luca 4, 9-11 

„Dacă Tu ești Fiul lui Dumnezeu”, ca și cum ar fi zis: „Eu nu cred 
glasului din Cer, însă Tu, de ești Fiul lui Dumnezeu, arată-mi mie”. Măcar 
că de era Fiul lui Dumnezeu, o, spurcatule, oare se cuvenea să Se arunce pe 
Sine jos? A cruzimii tale este aceasta, a-i arunca jos pe cei care se îndrăcesc, 
iar a lui Dumnezeu [este] a mântui! 

lar aceasta, „Te vor ridica pe mâini” (Psalm 90, 11-12), nu pentru 
Hristos s-a scris, ci pentru Sfinţii care au trebuință de ajutorul îngeresc. 
Dar Hristos nu avea trebuință de acesta, Dumnezeu fiind. 


4, 7: lisus i-a răspuns: larăși este scris: Să nu ispitești pe Domnul 


Dumnezeul tău. 
(4, 7) Deuteronom 6, 16 / Luca 4, 12 


Cu blândeţe îl gonește [alungă] pe el Hristos, învățându-ne pe noi 
[ca] prin blândeţe să-i biruim pe demoni. 


internațională. Toate armatele vor fi abolite și nu vor mai exista războaie. La Ierusalim, 
Naţiunile Unite (niște naţiuni cu adevărat unite) vor construi un Altar al Profeţilor care 
să slujească uniunea confederată a tuturor continentelor; acesta va fi sediul Curţii Supreme 
a Omenirii” (cf. rev. Look Magazine, din 16 ianuarie 1962). Este evident că acest „Altar al 
Profeţilor” este templul din care își va „exercita funcţiile” de „împărat, preot și judecător” 
al întregii lumi, cel despre care Mântuitorul Hristos spunea” „Eu am venit în numele 
Tatălui Meu și voi nu Mă primiți; dacă va veni altul în numele său, pe acela îl veți 
primi” (loan 5, 43). 

Evreii consideră că „Zidul plângerii” din Ierusalim ar face parte din structura 
vechiului templu și de aceea e de așteptat ca cel de-al treilea templu să fie ridicat tocmai 
aici. O vizualizare în direct a „Zidului plângerii” — live-view, cu reînnoire a imaginii în 
fiecare minut — poate fi accesată pe site-ul: wwrvw.aish.com (la link-ul zvallcan). 

Așadar, pentru că: (1) în ediţia de la 1805, îndeobște în loc de „templu“, se găsește 
„Biserică“; (2) momentul reconstruirii celui de al treilea templu în Ierusalim nu este atât 
de departe precum credem; (3) este cu putință ca unora dintre fraţii cititori ai acestei 
Tâlcuiri să le fie dat să trăiască în acele vremuri; (4) suprapunerea prin înlocuire a 
termenului „templu” cu „Biserică”, ar putea genera o confuzie pierzătoare de suflet, 
deoarece Antihristul va maimuțţări rolul de „Dumnezeu”, iar această confuzie i-ar sluji 
tocmai lui; așadar, din aceste patru pricini, în această ediţie a Tâlcuirii, acolo unde există 
numiri ale templului din Ierusalim cu termenul „Biserică” (1805), le-am înlocuit cu 
„templu“, fără a mai preciza acest lucru prin note. 

* În ediția de la 1805, în loc de „ca nu cumva să izbești”, se găsește „ca nu cândva să 
împiedici”. 


TÂLCUIREA SFINTEI EVANGHELII DE LA MATEI Capitolul 4 173 


4, 8-9: Din nou diavolul L-a dus pe un munte foarte înalt și I-a arătat 
toate împărățiile lumii și slava lor. (9) Și I-a zis Lui: Acestea toate Ţi le 
voi da ie, dacă vei cădea înaintea mea și Te vei închina mie. 

(4, 8) lezechiil 40, 2 / Luca 4, 5 (4, 9) Daniil 3, 5 / Luca 4, 6-7 

Unii socotesc că „munte foarte înalt” este patima iubirii de argint, întru 
care vrăjmașul se nevoia să-L aducă pe Hristos, însă nu bine socotesc [cugetă]. 
Că în chip simțit 1 s-a arătat Lui diavolul, cu toate acestea Domnul gânduri 
nu a primit. Să nu fie! Deci în chip simţit I-a arătat Lui în munte toate 
împărăţiile, aducându-le înaintea ochilor Lui în chip de nălucire, zicându-l 
„acestea toate Ţi le voi da Ţie”, căci din mândrie socotea că lumea ar fi a sa. 

Aceleași le spune și acum celor lacomi, întrucât cei ce se închină lui, 
aceia pe toate acestea le au. 


4, 10: Atunci lisus i-a zis: Piei, satano”, căci scris este: Domnului 


Dumnezeului tău să te închini și Lui singur să-l slujești. 
(4, 10) Deuteronom 6, 13; 10, 20 / losua 24, 14 / Luca 4,8 


Domnul se mânie asupra lui când vede că pe cele ce sunt ale lui 
Dumnezeu le făcea [socotește a fi] ale sale, zicându-l „acestea toate Ţi le 
voi da ie”, ca și cum ar fi ale lui. Însă cunoaște cât de folositoare sunt 
Scripturile, căci Domnul dintru acestea a astupat gura vrăjmașului. 


4, 11: Atunci L-a lăsat diavolul și iată Îngerii, venind la EI, Îi slujeau. 

Domnul a biruit cele trei ispite: a lăcomiei pântecelui, a slavei deșarte 
și a iubirii de bogăţie, care sunt patimile de căpetenie. Pe acestea biruin- 
du-le, cu atât mai vârtos le-a biruit [Domnul] și pe celelalte. Din această 
pricină Luca zice că diavolul „a sfârșit toată ispita” (Luca 4, 13), pe capetele 
ispitelor sfârșindu-le. Drept aceea și „Îngerii Îi slujesc”, arătându-ne că 
și nouă, după biruință [asupra patimilor], ne vor sluji Îngerii, căci pentru 
noi toate și le face și le arată Hristos, de vreme ce Lui, ca unui Dumnezeu 
Îngerii de-a pururi Îi slujesc. 


4, 12-13: Și lisus, auzind că loan a fost întemnițat”, a plecat în Galileea. 
(13) Și părăsind Nazaretul, a venit de a locuit în Capernaum, lângă mare, 


în hotarele lui Zabulon și Neftali. (4, 12) Marcu 1, 14 / Luca 3, 20; 4, 14/ 
loan 4, 43 (4, 13) losua 19, 10, 33 / Marcu 1, 21 / Luca 4, 16,31 


lisus pleacă, pentru ca să ne înveţe și pe noi să nu ne aruncăm singuri în 
primejdii. Și se duce în „Galileea“, care înseamnă „prăvălită jos”, pentru că 
neamurile erau prăvălite și se tăvăleau în păcate. Și locuiește în „Capernaum”, 


? În ediţia de la 1805, în loc de „piei, satano”, se găsește „mergi înapoia Mea, satano”. 
* În ediţia de la 1805, în loc de „a fost întemnițat”, se găsește „s-a prins”. 

care se tâlcuiește „casă a mângâ:ierii”, că pentru însăși aceasta S-a pogorât 
Domnul Hristos din Ceruri, ca să facă toate neamurile casă a Mângâietorului. 
„Zabulon” se tâlcuiește „vânare de noapte”, iar „Neftali”, „lărgime“. Deci, 
neamurile viețuiau întru întuneric și lărgime, pentru că nu pe calea cea strâmtă 
călătoreau, ci pe cea largă, care duce la pierzare (Matei 7, 13). 


4, 14-16: Ca să se împlinească ce s-a zis prin Isaia Proorocul care zice: (15) 
Pământul lui Zabulon și pământul lui Neftali” spre mare, dincolo de Iordan, 
Galileea neamurilor; (16) poporul care stătea în întuneric a văzut lumină 
mare și celor ce ședeau în latura și în umbra morții lumină le-a răsărit. 

(4, 15) Isaia 8, 23 (4, 16) Isaia 9, 1; 42, 7 / Luca 1, 79; 2, 32 

„Lumină mare” este Evanghelia, căci Legea lumină era și ea, dar mică, 
iar „umbra morții” este păcatul, că este asemănare și umbrită însemnare 
a morţii. Căci precum moartea stăpânește trupul, așa și păcatul stăpânește 
și omoară sufletul. Și ne-a „răsărit lumină”, căci nu noi am căutat-o pe 
dânsa, ci ea ni s-a arătat, ca și cum ar fi urmat [venit] după noi. 

4, 17*: De atunci a început lisus să propovăduiască și să spună 

(4, 17“) Matei 3, 2; 10, 7 / Marcu 1, 14-15 / Luca 10,9 

După ce a fost legat [închis] loan, a început lisus a propovădui, pentru 
că aștepta ca mai întâi loan să mărturisească pentru El și să-l gătească Lui 
calea pe care avea să vină, după cum și slugile mai înainte gătesc stăpânilor. 
Pentru că Domnul, deopotrivă fiind cu Tatăl, avea și El Prooroc pe loan, 
după cum Tatăl Lui și Dumnezeu avusese pe Proorocii cei mai dinainte 
de loan. lar [cu atât] mai vârtos și aceia sunt și ai Tatălui și ai Fiului. 

4, 17*: Pocăiţi-vă, căci s-a apropiat Împărăția Cerurilor. 

(4, 17*) Matei 10, 7 / Marcu 1, 15 / Luca 10,9 

„Împărăţie a Cerurilor” este și Hristos, dar și viața cea cu fapte bune. 
Oare când petrece omul ca un Înger, nu este el ceresc? Drept aceea, întru 
fiecare dintre noi este „Împărăția Cerurilor”, de vom viețui îngerește. 


4, 18-19": Pe când umbla pe lângă Marea Galileii, a văzut doi frați, 
pe Simon ce se numește Petru și pe Andrei, fratele lui, care aruncau 
mreaja în mare, căci erau pescari. (19) Și le-a zis: 

(4, 18) Înţelepciune 6, 16 / Marcu 1, 16 / Luca 5, 1-2 / loan 1, 35-42 

Aceștia au fost ucenici ai lui loan și încă trăind loan, au venit la Hristos. 
Iar după ce au văzut că loan a fost legat [închis], s-au întors iarăși la vânarea 
de pește. Și așa Hristos, venind la ei, îi vânează, zicând: 


* Neftali este ținutul Galileei de nord, dat în stăpânire lui Neftali și urmașilor lui. Zabulon 
este ținutul Galileei de sud, atribuit urmașilor lui Zabulon. Neftali și Zabulon au fost doi din 
cei 12 fii ai lui Iacov (Facere 30, 8, 20) (Dictionarul Noului Testament, ed. cit., pp. 347, 573). 

4, 19-20: Veniţi după Mine și vă voi face pescari de oameni! (20) Iar 


ei, îndată lăsând mrejele, au mers după El. 
(4, 19) leremia 16, 16 / Matei 8, 22 / Marcu 1, 17 / Luca 5, 10 
(4, 20) Matei 19, 27 / Marcu 1, 18; 10, 28 / Luca 5, 11; 18, 28 


Vezi oameni ascultători? Că îndată au mers după EI! De unde se vede și 
că aceasta este a doua chemare. Pentru că fuseseră ei mai înainte învățați de 
Hristos, iar după aceea, lăsându-L, când L-au văzut din nou, îndată l-au 
urmat Lui (loan 1, 35-42). 


4, 21“: Și de acolo, mergând mai departe, a văzut alți doi frați, pe lacov 
al lui Zevedeu și pe loan, fratele lui, în corabie cu Zevedeu, tatăl lor 
(4, 21“) Marcu 1, 19-20 
Foarte mare faptă bună este a-l hrăni la bătrâneţe pe tatăl lor, și din 
drepte [cinstite] osteneli a se hrăni. 


4, 21*: Dregându-și'! mrejele, și i-a chemat. 

Fiind săraci și neputând să-și cumpere mreje noi, le cârpeau pe cele vechi. 

4, 22: lar ei îndată, lăsând corabia și pe tatăl lor, au mers după El. 

(4, 22) Deuteronom 33, 9 / Marcu 1, 20 

Se arată [de aici] că Zevedeu n-a crezut, și pentru aceasta l-au lăsat pe 
el. Vezi, dar, când se cuvine a lăsa pe tată? Când te împiedică de la fapta 
bună și de la cinstirea lui Dumnezeu. 

lar aceștia, fiindcă au văzut pe cei mai dinainte că l-au urmat [lui 
Hristos], cu cuviinţă s-au dus după Dânsul, râvnind [fapta] acelora. 


4, 23*: Și a străbătut lisus toată Galileea, învățând în sinagogile!” lor 
și propovăduind Evanghelia Împărăției 
(4, 23") Matei 9, 35; 24, 14 / Marcu 1, 14, 39 / Luca 4, 14-15 
Pentru a arăta că nu este potrivnic Legii, lisus intră în „adunările“ 
[„sinagogile”] evreilor. 


4, 23*: Și tămăduind toată boala și toată neputința în popor. 
(4, 23%) Matei 9, 35 
Începe cu minunile, ca să îi încredinţeze de cele ce îi învaţă. 
„Boală” este îndelungata rea pătimire, iar „neputinţa”, împotrivirea!* 
de puţină vreme a trupului. 


0 În ediția de la 1805, în loc de „pescari de oameni”, se găsește „vânători de oameni”. 

1! În ediția de la 1805, în loc de „dregându-și”, se găsește „cârpindu-și”. 

12 În ediţia de la 1805, în loc de „în sinagogile“, se găsește „întru adunările”. Sinagogă 
- clădire destinată celebrării cultului evreiesc (templu, havră); organizaţie religioasă 
evreiască, asemănătoare parohiilor creștine. 

55 Aici, „îimpotrivire” are sensul de netocmire, nepotrivire, nerânduială. 

4, 24: Și s-a dus vestea despre El în toată Siria și aduceau la El pe toți 
cei ce se aflau în suferinţe, fiind cuprinși de multe feluri de boli și de 
chinuri: pe demonizați, pe lunatici!*, pe slăbănogi și El îi vindeca. 

(4, 24) Marcu 6, 55 

Hristos n-a cerut credință de la cei care erau aduși la El, pentru că 
însuși faptul că-i aduceau de departe la El era lucrare a credinţei. 

„Lunatici” sunt numiți cei îndrăciţi, căci diavolul, voind să semene 
[răspândească] întru oameni credinţa că stelele sunt făcătoare de rău, 
pândea când era lună plină și atunci îi chinuia, pentru ca să li se pară că 
luna este pricina patimii și să se prihănească zidirea lui Dumnezeu, după 
cum s-au înșelat și maniheii. 


4, 25: Și mulțimi multe mergeau după El, din Galileea, din Deca- 
pole'5, din Ierusalim, din ludeea și de dincolo de Iordan. 
(4, 25) Marcu 3, 7-8 / Luca 6, 17 


“+ În ediţia de la 1805, în loc de „pe demonizați, pe lunatici”, se găsește „pe lunatici”. 
'5 Teritoriu situat dincolo de lacul Ghenizaret, având zece orașe cu o populație 
elenizată (Dicţionarul Noului Testament, ed. cit., pp. 121-122). 


CAPITOLUL 5 
Predica de pe munte. Fericirile. Adevărata împlinire a Legii! 


5, 1*: Văzând mulțimile, lisus S-a suit în munte 
(5, 1") Marcu 3, 13 
Învăţându-ne pe noi ca nu spre [la] arătare să facem ceva [să lucrăm 
oareșce], se suie în munte”. Și, de vreme ce vrea să înveţe, ne arată că se 
cuvine să ne depărtăm din mijlocul turburărilor, când învăţăm [săvârșim 
lucrare învăţătorească]. 


5, 1*: Și așezându-Se, ucenicii Lui au venit la El. 
(5, 1) Marcu 3, 13 
Noroadele vin la Dânsul pentru minuni, iar ucenicii, pentru învăţătură. 
Drept aceea, după ce a săvârșit minunile și a tămăduit trupurile, vindecă și 
sufletele, ca să ne învăţăm că Însuși este Ziditor și al trupurilor și al sufletelor. 


5, 2*: Și deschizându-Și gura” 
(5, 2") Luca 6, 20 
De ce spune aceasta: „deschizându-Și gura Sa”? Poate ar părea că 
este de prisos spusa aceasta, dar nu este așa, căci învăţa și fără a-Și deschide 
gura. Cum? Prin viaţa Sa și prin minuni. Dar acum învaţă [cu cuvântul, ] 
„deschizându-Și gura Sa”. 


5, 2: Îi învăţa zicând 
Nu numai pe ucenici, ci și norodul. Și începe de la Fericiri, după cum 
și David a început de la Fericiri: „Fericit bărbatul...” (Psalm 1, 1). 


' În ediţia de la 1805, titlul capitolului este: „Pentru Fericiri. Pentru aceasta cum că 
Apostolii și Învăţătorii sunt sare și lumină. Pentru a nu strica Legea și poruncile. Pentru a nu 
face ceva împotriva aproapelui. Pentru împăcarea cu pârâșul. Pentru a nu curvi. Pentru sminteli. 
Pentru a nu-și lăsa femeia. Pentru a nu se jura nicidecum. Pentru a suferi ocările și a nu se 
împotrivi celui rău. Pentru a iubi pe vrăjmași”. 

O veche tradiție spune că muntele pe care Mântuitorul a rostit Fericirile ar fi muntele 
numit astăzi Kurun Hattin (Coarnele Hatinului), situat cam la 7 kilometri mai spre nord- 
vest de orașul Tiberiada, nu departe de localitatea numită azi Safet și de ţărmul vestic al 
lacului Ghenizaret. Muntele are o înălțime de 560 de metri deasupra lacului și domină 
împrejurimea. Deasupra Muntelui era un platou pe care s-a așezat mulțimea (Dicționarul 
Noului Testament, ed. cit., p. 335). 

3 În ediţia de la 1805, în loc de „deschizându-Și gura”, se găsește „deschizându-Și 
gura Sa”. 

5, 3: Fericiţi cei săraci cu duhul, că a lor este Împărăția Cerurilor. 

Ri (5, 3) Psalm 50, 18 / Isaia 57, 15 / Luca 6, 20 

Intâi pune smerenia ca pe o temelie, că de vreme ce din mândrie a 
căzut Adam, prin smerenie ne îndreptează pe noi Hristos, fiindcă Adam a 
nădăjduit să se facă dumnezeu. 

Deci, cei zdrobiţi cu sufletul, aceștia sunt „săraci cu duhul“. 


5, 4: Fericiţi cei ce plâng, că aceia se vor mângâia. 
(5, 4) Psalm 125, 5-6 / Isaia 61, 2-3 / Luca 6, 21 / loan 16, 20 
„Cei ce plâng” pentru păcate, iar nu pentru ceva din cele lumești — și 
„Plâng” pururea, nu o singură dată. Și nu numai pentru ale noastre păcate 
[se cuvine să plângem], ci și pentru cele ale aproapelui. 
Și „se vor mângâia” și aici, pentru că cel ce „plânge“ pentru păcat, se 
bucură duhovnicește, iar dincolo, cu mult mai vârtos se va mângâia”. 


5, 5: Fericiţi cei blânzi, că aceia vor moșteni pământul. 
(5, 5) Psalm 36, 11, 29 / Pilde 2, 21; 16, 19 / Isaia 66, 2 / Matei 11, 29 
Unii spun că numește „pământ“ pe cel gândit, adică Cerul. Dar tu înţelege 
[aici] și pământul acesta [pe care pășim], că de vreme ce sunt socotiți cei blânzi 


+ Pentru Fericiri, Sfântul Maxim Mărturisitorul ne învaţă astfel: „Mulţi săraci cu duhul 
are lumea, dar nu cum se cuvine. Și mulţi care plâng, dar pentru pagube de bani și pierderi 
de copii. Și mulți blânzi, dar față de patimile necurate. Mulţi care flămânzesc și însetoșează, 
dar pentru a răpi cele străine și a câștiga din nedreptate. Mulţi milostivi, dar față de trup și 
cele ale trupului. Și curați cu inima, dar pentru slava deșartă. Și făcători de pace, dar prin 
aceea că supun sufletul trupului. Mulţi prigoniţi, dar fiindcă sunt fără de rânduială. Mulţi 
ocărâți, dar pentru păcate rușinoase. Fericiţi sunt însă numai aceia care fac și pătimesc acestea 
pentru Hristos și după pilda lui Hristos. De ce? Pentru că «a lor este Împărăţia Cerurilor» și 
pentru că «aceștia vor vedea pe Dumnezeu» — și așa mai departe. Așadar, nu fiindcă fac 
acestea și le pătimesc sunt fericiți, căci și cei mai înainte pomeniţi fac același lucru. Ci pentru 
că fac și pătimesc acestea pentru Hristos și după pilda lui Hristos” (Filocalia românească, vol. 
2, Suta a treia a capetelor despre dragoste, cap 47, ed. Humanitas, București, 1999, p. 95). 

* Cuviosul Petru Damaschinul ne învaţă că aceluia care se află întru frica lui Dumnezeu 
i se va dărui la vremea cuvenită și plânsul fericit, după acest cuvânt al Domnului, din 
Evanghelie: „Fericiţi cei ce plâng, că aceia se vor mângâia”, „adică bine este a se plânge 
cineva pe sine însuși și pe aproapele, din dragoste și râvnă. E ca acela ce plânge pentru un 
mort sub puterea gândurilor înfricoșătoare, dinainte de moarte, pentru cele ce vor fi după 
moarte. El suspină în adâncul inimii și în tânguire multă, negrăită. Și nu se îngrijește nici 
de cinste, nici de necinste, ci disprețuiește chiar viața însăși, ba uită adeseori și de mâncare, 
din durerea inimii și a tânguirii neîncetate. În felul acesta, harul lui Dumnezeu și Maica de 
obște a tuturor îi va dărui lui blândeţea și începutul urmării lui Hristos, adică a treia poruncă, 
după cum a zis Domnul: «Fericiţi cei blânzi» (Matei 5, 5)” — Filocalia românească, vol. 5, 
Despre porunca a doua și despre nașterea plânsului din temere, ed. Humanitas, 2001, pp. 54-55. 

ca defăimați și lipsiţi de averi, mai vârtos aceștia pe toate le au. lar , blânzi "e 
sunt nu cei care nicidecum nu se mânie — fiindcă unii ca aceștia sunt nesimţi- 
tori —, ci cei care au mânie, dar o stăpânesc și se mânie numai când se cuvine. 


5, 6: fericiţi cei ce flâmânzesc și însetează” de dreptate, că aceia se 


vor sătura. (5, 6) Isaia 55, 1; 65, 13 / Baruh 2, 18/ Luca 1, 53 


Voind să vorbească despre milostenie, arată întâi că se cuvine a păzi 
dreptatea și a nu milui din răpire. 

Și se cuvine a păzi dreptatea cu toată pofta [râvna], că aceasta înseam- 
nă: „flămânzesc și însetoșează”. 

Și dacă cei lacomi par că sunt îndestulaţi și se satură, zice [Domnul] 
că drepții cu atât mai vârtos și aici se vor sătura, pentru că aceștia le au pe 
ale lor cu întemeiere [după dreptatel:. 


* Tot Sfântul Petru Damaschinul ne învață despre cel ce săvârșește blândețea întru darul 
lui Dumnezeu: „Unul ca acesta se face întărit ca o stâncă și nu mai e clintit de nici un vânt sau 
val al vieții, ci e pururea la fel, în prisosință și în lipsă, în bună stare, în cinste și în ocară. Și, 
simplu vorbind, în orice lucru el cunoaște, cu bună pătrundere, că toate trec — și cele dulci și 
cele dureroase — și că viața aceasta este cale spre veacul viitor; și că chiar dacă nu vrem noi se fac 
cele ce se fac, și în zadar ne tulburăm și ne păgubim de cununa răbdării și ne arătăm potrivnici 
voii lui Dumnezeu, fiindcă toate câte le face Dumnezeu sunt bune foarte și noi suntem neștiutori. 
«Căci va îndrepta pe cei blânzi întru judecată» (Psalm 24, 10), mai bine-zis întru pătrunderea 
lucrurilor. [...] Deci, cel ce s-a învrednicit să păzească porunca a treia, deprinzându-se întru 
toată pătrunderea, nu va mai râde de nimeni, nici întru cunoștință, nici întru necunoștință. Ci, 
luând darul smereniei, se socotește pe sine ca nefiind nimic. Căci blândeţea e materia smereniei, 
iar aceasta este ușa nepătimirii. Și prin aceasta, cel ce-și cunoaște firea sa intră la dragostea 
desăvârșită, care nu cade. Căci acela știe ce a fost înainte de a se naște și ce va fi după moarte. El 
își dă seama că omul nu este nimic, decât un scurt miros urât, pierdut într-o clipă, și mai rău 
decât toată zidirea. Fiindcă nici o altă făptură, însuflețită sau neînsuflețită, n-a călcat voia lui 
Dumnezeu vreodată, ci numai firea omenească, cea care, bucurându-se de multe binefaceri, 
mânie pe Dumnezeu necontenit” (Filocalia românească, vol. 5, Despre porunca a doua și despre 
nașterea plânsului din temere, ed. Humanitas, 2001, pp. 55-56). 

7 În ediţia de la 1805, în loc de „însetează”, se găsește „însetoșează”. 

$ „Dacă cineva n-a gustat dintr-un lucru, nu știe ce-i lipsește, cum zice Sfântul Vasile cel 
Mare; dar cel ce a gustat, mult îl dorește. Așa și cel ce a gustat din dulceaţa poruncilor, știe că 
poruncile îl duc treptat la urmarea lui Hristos. Acela dorește mult dobândirea celorlalte, 
încât pentru ele disprețuiește adeseori și moartea. Simțind puţin unele din tainele lui 
Dumnezeu, ascunse în dumnezeieștile Scripturi, însetează mult să le cuprindă. Și cu cât 
capătă mai multă cunoștință, însetează și arde și mai mult, ca unul ce bea flacără. lar, fiindcă 
Dumnezeirea nu poate fi cuprinsă de nimeni, rămâne pururea însetat”. Acestea ni le spune 
Cuviosul Petru Damaschinul (Filocalia românească, vol. 5, Despre porunca a doua și despre nașterea 
plânsului din temere, ed. Humanitas, 2001, pp. 56-57). 

9, 7: Fericiţi cei milostivi, că aceia se vor milui. 
(5, 7) Psalm 40, 1-2 / Pilde 14, 21; 21, 21 / Sirah 3, 30-31 / Matei 6, 14 / lacov 2, 17 
Nu numai prin bani se face milostenie, ci și prin cuvânt, iar de nu ai 
nimic, prin lacrimi. 
lar [,„cei milostivi”] vor fi miluiţi și aici, de oameni, căci acela care ieri 
cra milostiv, dacă astăzi va fi lipsit, de toți va fi miluit. lar acolo, Dumnezeu 
îl va milui cu mult mai mult. 


5, 8: Fericiți cei curaţi cu inima, că aceia vor vedea pe Dumnezeu. 
(5, 8) Psalm 14, 2; 16, 15; 23, 4; 72, 1/ Avacum 1, 13 / Evrei 12, 14 /1 loan 3, 2-3 

Mulţi sunt care nu răpesc, ci mai vârtos miluiesc, însă curvesc și sunt 
necurați întru alt chip. 

Deci Hristos poruncește ca — împreună cu alte fapte bune — să fim și 
„curaţi”, adică să ne înfrânăm de la patimi, dar nu numai cu trupul, ci și 
cu inima, căci fără sfințenie — adică fără înfrânarea patimilor — nimeni nu 
va vedea pe Domnul”. 

Tot așa cum oglinda, dacă este curată, primește [oglindește] fețele, așa și 
sufletul cel curat primește vederea lui Dumnezeu și înțelegerea Scripturilor'”. 


5,9: Fericiţi făcătorii de pace, că aceia fiii lui Dumnezeu se vor chema. 

(5, 9) lacov 3, 18 / Evrei 12, 14 

Fericiți sunt nu numai cei care sunt pașnici față de toți, ci și cei care îi 

împacă pe cei certați. Încă sunt „făcători de pace” și cei care pe vrăjmașii 
lui Dumnezeu, prin învățătură îi întorc [către buna cinstire]. 


* Aici Sfântul Simeon Noul Teolog ne învaţă: „Inima curată nu poate înfăptui nici o 
virtute, nici două, nici zece, ci toate împreună fiind, așa zicând, ca una singură și dusă 
până la capătul din urmă. Dar nici acestea nu pot face singure inima curată, fără venirea 
și lucrarea Duhului. Căci, precum fierarul își poate arăta meșteșugul prin uneltele sale, 
dar fără lucrarea focului nu poate isprăvi nimic, așa și omul, toate le face și se folosește 
de virtuţi ca de niște unelte, dar fără venirea focului dumnezeiesc, ele rămân fără rod și 
fără folos, neizbutind să curățească pata și întinăciunea sufletului” (Filocalia românească, 
vol. 6, A doua sută a capetelor de Dumnezeu cuvântătoare și făptuitoare, cap 29, ed. IBMBOR, 
București, 1977, pp. 69-70). 

lar Cuviosul Teodor al Edesei scrie: „Curat cu inima este acela a cărui inimă nu-l 
osândește pentru călcarea vreunei porunci a lui Dumnezeu sau pentru întrelăsarea ei, 
sau pentru primirea vreunui gând potrivnic” (Filocalia românească, vol. 4, O sută de capete 
foarte folositoare, cap 36, ed. Humanitas, București, 2000, p. 223). 

lar Sfântul Isaac Sirul ne spune: „Fericiţi, deci, cei curaţi cu inima, că nu este timp 
în care să nu se bucure de desfătarea lacrimilor și întru aceasta pururea vor vedea pe 
Domnul. [...] Căci de la plâns se trece la curăţia sufletului” (Filocalia românească, vol. 10, 
Cuvântul LXXXV: Despre post și priveghere, ed. IBMBOR, București, 1981, pp. 443-444). 

Și „fii ai lui Dumnezeu" sunt unii ca aceștia, pentru că și Cel Unul-Născut 
ne-a împăcat pe noi cu Dumnezeu”. 


5, 10: Fericiţi cei prigoniţi”? pentru dreptate, că a lor este Împărăția 


Cerurilor. 
EUZILO (5, 10) Romani 8, 17 / 1 Petru 2, 19; 3, 14 


Nu numai mucenicii se cheamă că sunt „prigoniți”, ci și mulți [alţii], 
pentru că ajută celor care sunt nedreptățiți. 

Și, în scurt [vorbind, „fericiţi“ sunt cei ce sunt prigoniți] pentru toată 
fapta bună, căci dreptate este toată fapta cea bună — de vreme ce și tâlharii 
și ucigașii sunt prigoniţi, dar nu sunt „fericiți. 


A e > 


5, 11*: Fericiţi veți fi când vă vor ocări și vă vor prigoni'!. 
(5, 11“) Luca 6, 22 /1 Petru 4, 14 
De aici Se întoarce către Apostoli, arătând că dascălii vor fi ocărâți îndeosebi. 


5, 11»: Și vor zice tot cuvântul rău împotriva voastră, mințind din 
pricina Mea. 

Nu tot cel ce va fi ocărât este „fericit”, ci acela care va fi ocărât pentru 
Hristos și în chip mincinos. lar dacă nu vor fi acestea două, ticălos este 
acela, ca unul care pe mulţi smintește. 


5, 12*: Bucuraţi-vă și vă veseliţi, că plata voastră multă este în Ceruri. 

(5, 12*) 2 Paralipomena 36, 16 / Matei 21, 35; 23, 34-35 / Luca 6, 23 / Faptele Apostolilor 5, 41 

Celorlalți nu le-a zis „plată multă”, aici însă arată că lucru mare și 

preagreu este a răbda ocara, pentru că [din pricina acesteia] mulți și-au 

pus sfârșit vieții. Încă și lov, celelalte multe ispite răbdându-le, atunci mai 

vârtos s-a turburat când prietenii l-au ocărât, [spunând] că din pricina 
păcatelor sale pătimește (lov 4, 8-9; 8, 1-6; 11, 13-15, 20). 


1 Cuviosul Petru Damaschinul ne arată în amănunţime care este fericirea făcătorilor 
de pace: „Aceștia sunt cei ce au făcut pace în sufletul și trupul lor, supunând trupul 
duhului, ca să nu mai poftească trupul împotriva duhului, ci să împărățească harul 
Duhului Sfânt în suflet, și să-l călăuzească precum voiește, dăruindu-i cunoștință 
dumnezeiască. Prin aceasta, unul ca acela poate să rabde prigonirea, batjocorirea și tot 
cuvântul rău, pentru dreptate — și se bucură că «plata lui multă este în Ceruri» (Matei 5, 
12). Căci toate Fericirile fac dumnezeu după har pe omul care a ajuns blând, doritor a 
toată dreptatea, milostiv, nepătimitor, făcător de pace, răbdând toată durerea cu bucurie 
pentru dragostea lui Dumnezeu și a aproapelui” (Filocalia românească, vol. 5, Despre porunca 
a doua și despre nașterea plânsului din temere, ed. Humanitas, 2001, pp. 58-59). 

'2 În ediţia de la 1805, în loc de „cei prigoniţi”, se găsește „cei ce se gonesc”. 

'3 Adică, Domnul nu-i fericește pe unii ca aceștia. 

14 În ediţia de la 1805, în loc de „vă vor prigoni”, se găsește „vă vor goni”. 

5, 12»: Că așa au prigonit!” pe Proorocii cei dinainte de voi. 

Ca să nu creadă Apostolii că vor fi prigoniţi din pricină că [Hristos] îi 
învață pe ei lucruri potrivnice, îi mângâie arătând că: „Și «Proorocii cei 
dinainte de voi» pentru fapta cea bună au fost prigoniți. Drept aceea, 
mângâiere să aveţi pătimirile acelora”. 

5, 13*: Voi sunteți sarea pământului E Die aa a 

„Dar Proorocii au fost trimiși numai la un neam, în timp ce voi, [ucenicii] 
sunteți «sare a tot pământul», prin învățătură și prin mustrări, ca sarea 
întărind pe cei moleșiţi — adică desfrânați —, ca să nu nască „viermii“ cei 
fără de sfârșit [neadormiţi] (Marcu 9, 44, 46, 48). Drept aceea nu lepădați 
saramura mustrărilor!*, măcar de veţi fi ocărâţi, măcar de veţi fi prigoniţi”. 
Pentru aceasta zice: 


5, 13%: Dacă sarea se va strica!”, cu ce se va săra? De nimic nu mai e 
bună, decât să fie aruncată afară și călcată în picioare de oameni. 
(5, 13) Marcu 9, 50 / Luca 14, 34-35 
Dacă dascălul „se va împuți” [„,strica”] — adică dacă nu va mustra și 
nu va întări ca „sarea”, ci se va moleși —, cu ce „se va săra”, altfel spus cu 
ce se va lucra îndreptarea? Așadar de atunci „afară” se aruncă din 
dregătoria de învăţător și „se calcă în picioare”, adică se defăimează. 
5, 14": Voi sunteți lumina lumii (5, 14") Pilde 4, 18 / Filipeni 2, 15 
Mai întâi „sare” și apoi „lumină”, pentru că cel ce vădește cele ce se 


fac întru ascuns, acela este lumină, căci tot ce se arată, „lumină“ este (Efeseni 
5, 13-14). Și nu numai un neam au luminat Apostolii, ci lumea toată. 


5, 14: Nu poate o cetate aflată pe vârf de munte!* să se ascundă. 

Îi învață pe ei să fie nevoitori și să ia aminte la viața lor ca cei care vor 
fi văzuţi de toți, zicându-le: „Să nu socotiți că în colțuri vă veţi ascunde, ci 
arătați veți fi și de aceea aveţi grijă să viețuiţi fără de prihană, ca să nu 
smintiţi și pe alții”. 


'5 În ediţia de la 1805, în loc de „au prigonit”, se găsește „au gonit”. 

1 „Sarea” este înțeleasă aici prin saramura mustrărilor duhovnicești. Cunoaștem că 
sarea are calitatea de a feri bucatele de stricăciune și de a le face gustoase. Asemănând pe 
Apostolii Săi cu „sarea pământului”, Domnul a voit să spună că, precum sarea 
pământului are calitatea de a feri bucatele de putrejune și a le face gustoase, tot așa și 
Apostolii Săi au menirea ca să ferească omenirea de stricăciune. 

7 În textul de la 1805, se află „se va împuți”, în loc de „se va strica”. 

15 În ediția de la 1805, în loc de „aflată pe vârf de munte”, se găsește „deasupra 
muntelui stând”. 

5, 15: Nici nu aprind făclie și o pun sub obroc, ci în sfeșnic și 


luminează tuturor celor din casă. 
(5, 15) Marcu 4, 21 / Luca 8, 16; 11, 33 


„Eu, [Domnul,] am aprins «lumina»; iar a nu se stinge darul, aceasta 
este a sârguinței voastre, ca și altora să le strălucească lumina vieții 
voastre”. Că [iată ce] zice: 


5, 16: Așa să lumineze lumina voastră înaintea oamenilor, așa încât să 
vadă faptele voastre cele bune și să slăvească pe Tatăl vostru Cel din Ceruri. 
(5, 16) Pilde 4, 18 / loan 15, 8/ Filipeni 1, 11; 2, 15 /1 Petru 2, 12 
Nu zice: „voi să arătaţi fapta cea bună”, căci aceasta nu este lucru bun 
[cuvenit], ci „aceea singură să lumineze, ca și vrăjmașii voștri să se 
minuneze și să nu vă slăvească pe voi, ci «pe Tatăl vostru»”. 
De aceea, de facem vreo faptă bună, spre slava lui Dumnezeu se cuvine 
să o săvârșim, iar nu pentru slava noastră”. 


5, 17: Să nu socotiți că am venit să stric Legea sau Proorocii; n-am 


venit să stric, ci să împlinesc. 
d P (5, 17) Matei 3, 15 / Romani 3, 31 


Pentru că El avea să aducă legi noi, ca să nu socotească ei că este potrivnic 
lui Dumnezeu, zice, mai înainte vindecând [îndreptând] părerea celor mulți: 
„Nu am venit să stric Legea, ci mai vârtos s-o împlinesc“. Dar cum a împli- 
nit-0? Întâi că toate pe care le-au spus pentru El Proorocii le-a făcut. De 
aceea și Evanghelistul adeseori spune: „Ca să se împlinească ceea ce s-a zis 
de Domnul prin Proorocul” (Matei 1, 22; 2, 5; 2, 15; 2, 17 etc.). 

Dar și poruncile Legii, pe toate le-a împlinit, „că n-a săvârșit nici o 
nedreptate și nici o înșelăciune n-a fost în gura Lui” (Isaia 53, 9; vezi și 1 
Petru 2, 22). Și în alt chip a împlinit Legea, căci toate cele pe care în chip 
umbrit le-a însemnat aceea, El de săvârșit [desăvârșit] le-a zugrăvit. Căci 
Legea a zis „să nu ucizi“ (leșire 20, 13), iar El mai vârtos poruncește „nici 
să te mânii în deșert” — asemenea unui zugrav care nu strică însemnarea 
umbrită [învechită], ci mai vârtos o împlinește [întărește]. 


! Aici Cuviosul Teodor al Edesei spune: „Precum mirul de mult preţ, chiar închis în 
vas, răspândește în aer buna sa mireasmă și umple de ea nu numai pe cei ce stau aproape, 
ci și pe cei dimprejur, așa și buna mireasmă a sufletului virtuos și iubitor de Dumnezeu, 
răspândindu-se prin toate simţurile trupului, arată privitorilor virtutea așezată înăuntru. 
Căci, cine, văzând limbă care nu grăiește nimic fără de rânduială și nepotrivit, ci tot ce-i 
bun și folositor ascultătorilor, ochi înfrânaţi, ureche ce nu primește nimic din cântările și 
cuvintele necuvenite, picioare care umblă cuviincios și față care nu se strâmbă de râs, ci 
mai degrabă e gata de lacrimi și de plâns, nu va cunoaște că înăuntru se află și multă 
bună mireasmă a virtuţilor?” (Filocalia românească, vol. 4, O sută de capete foarte folositoare, 
cap 86, ed. Humanitas, București, 2000, p. 223). 

5, 182: Căci amin zic vouă 
„Amin” este cuvânt de adeverire, în loc de „adevăr zic vouă”. 


5, 18: Înainte de a trece” cerul și pământul, o iotă sau o cirtă din 

Lege nu va trece, până ce se vor face toate. 
(5, 18) Psalm 118, 89-90, 152 / Isaia 40, 8 / Maleahi 2, 6 / Matei 24, 35 / Luca 16, 17; 21, 33 

Aici arată că lumea trece și se schimbă, dar cât va sta [fi] lumea, nici 
cea prea mică slovă din Lege nu va trece. 

lar unii zic că „iota” și „cirta” sunt cele zece porunci ale Legii?!. lar 
alții, că este Crucea - că „iota” este lemnul cel drept [braţul înalt] al Crucii, 
iar „cirta”, cel [pus] de-a curmezișul. Deci, [Domnul] zice [aici] că cele ce 
s-au zis despre Cruce se vor împlini. 


5, 19": Deci, cel ce va strica una din aceste porunci foarte mici și va 
învăța așa pe oameni, foarte mic? se va chema întru Împărăția Cerurilor 
(5, 19“) 1 Ezdra 7, 10 / lacov 2, 10 
„Porunci mai [foarte] mici” numește poruncile pe care avea să le dea 
EI, iar nu pe cele ale Legii. Și le numește pe acestea „mai [foarte] mici”, 
din pricina smereniei [Sale], ca și pe tine să te înveţe ca smerit să cugeţi cu 
privire la învățăturile tale. 
Iar cel ce „mic se va chema întru Împărăţia Cerurilor”, adică la Înviere, 
acela va fi de pe urmă și va fi aruncat în gheena, că nu va intra în Împărăţie. 
Să nu fie! Că aici prin „Împărăţie”, Învierea să o înţelegi. 


5, 19: lar cel ce va face și va învăţa, acesta mare se va chema întru 
Împărăţia Cerurilor. 

Întâi a zis „va face” și apoi „va învăța”, căci, cum voi putea povăţui 
pe altul întru calea pe care eu nu am călătorit?* Și iarăși, dacă eu fac și nu 
învăţ, nu am atâta plată, iar de multe ori chiar osândă, dacă din pricina 
zavistiei sau a lenevirii nu săvârșesc lucru învăţătoresc. 


2 În ediţia de la 1805, în loc de „înainte de a trece”, se găsește „până ce va trece”. 

2! În sistemul grecesc și slavon al numeralelor, „iota” (cu accent) indică numărul 10. 

2 În ediţia de la 1805, în loc de „foarte mici /mic”, se găsește „mai mici/mic”. 

2 Aici Sfântul Grigore Teologul ne învaţă în cuvântul său despre preoție: „Boala aceasta, 
de a te crede învăţat când nu ești, este vrednică de lacrimi și de suspine, mai mult decât 
orice altă boală. Adeseori am deplâns boala asta, pentru că știu bine că pretenţia aceasta îţi 
pierde și bruma de învățătură ce-o mai ai, iar umbletul după slava deșartă este pentru om 
mare piedică în calea virtuţii. Numai unul ca Petru și ca Pavel poate vindeca și opri boala 
aceasta! Numai unul ca acești mari ucenici ai lui Hristos, care au luat și harul vindecărilor 
o dată cu puterea de a conduce pe credincioși cu cuvântul și cu fapta, care s-au făcut 
tuturor toate (1 Corinteni 9, 22), ca pe toţi să-i dobândească! În ce ne privește pe noi, ceilalți, 
mare lucru dacă ne lăsăm bine conduși și păstoriţi de cei cărora li s-a încredinţat vindecarea 

5, 20: Căci zic vouă: Că de nu va prisosi dreptatea voastră mai mult 
decât a cărturarilor și a fariseilor, nu veţi intra în Împărăția Cerurilor. 
(5, 20) Romani 9, 31 
„Dreptate” numește toată fapta bună. Spre pildă: lov era drept, cuvios, 
fără de prihană (lov 1, 1). Deci înfricoșează-te, omule, socotind cât ni se cere! 
Apoi ne învață cum ne „va prisosi [dreptatea]” și numără [ne arată] 
faptele bune: 


5, 21: Aţi auzit că s-a zis celor de demult: „Să nu ucizi“; iar cine va 
ucide, vrednic va fi de osândă”. 
(5, 21) leșire 20, 13 / Levitic 24, 17 / Deuteronom 5, 17 / Matei 19, 18 / Marcu 10, 19 / Luca 18, 20 
Nu spune cine a dat poruncile, căci dacă ar fi zis: „Tatăl Meu a zis 
celor de demult, iar Eu zic vouă”, ar fi părut că pune legi împotriva Tatălui. 
larăși, dacă ar fi zis: „Eu am zis celor de demult”, cu anevoie ar fi fost de 
primit. Deci, nehotărât [nenumind pe Cel Care a grăit], spune că „s-a zis 
celor de demult”. Și zicând „celor de demult”, arată că Legea s-a învechit. 
Deci, de vreme ce s-a învechit și aproape este de a se pierde, se cuvine a o 
părăsi pe aceasta și a alerga la cele noi [poruncite]. 


5, 22*: Eu însă vă spun vouă: Că oricine se mânie pe fratele său, 


vrednic va fi d â z 
redni a fi de osândă (5, 22") 1 loan 3, 15 


Proorocii, vrând să proorocească, spuneau: „Acestea zice Domnul”. lar 
zr 


Hristos spune: „Eu însă vă spun vouă”, arătând stăpânirea Dumnezeirii, că 
aceia erau slujitori, iar Acesta este Fiul și pe toate ale Tatălui le are. 


unor astfel de boli și ocârmuirea credincioșilor” (Despre preoție, LI, traducere, introducere, 
indici și note de Pr. Dumitru Fecioru, ed. IBMBOR, București, 1987, p. 187). 

Tot pentru acestea, Sfântul Ignatie Briancianinov ne arată prăpastia care se deschide 
dintru a învăţa pe alţii, mai înainte de a făptui tu însuţi: „Multe cărți s-au scris în starea de 
nălucire, numită «părerea de sine». Când sunt citite, se întrevede în ele prezenţa unei fine 
senzualități și o subtilă mândrie, care produce asupra oamenilor orbiți spiritual și plini de 
patimi, o desfătare pe care ei o consideră pregustare a harului Sfântului Duh. Nu înţeleg, 
nenorociţii, că ei se desfătează de mirosul subtil al patimilor ce trăiesc în ei, luându-l în 
orbirea lor sufletească drept parfum al harului. Ei nu-și dau seama că numai Sfinţii sunt în 
stare să guste cu adevărat o bucurie duhovnicească, că bucuria duhovnicească trebuie să 
fie precedată de pocăința și curățirea de patimi, că păcătosul nu este în stare să perceapă o 
bucurie spirituală, că trebuie să te recunoști nevrednic de o asemenea bucurie, să o respingi 
dacă începe să te cuprindă, să o refuzi, ca și cum nu ţi-ar conveni, ca o orbire evidentă și 
fatală, ca o subtilă mișcare a vanităţii, mândriei și voluptăţii” (Fărâmiturile ospățului, ed. 
EOR, Alba Iulia, 1996, pp. 48-49). 

2 În textul dela 1805, în loc de „vrednic va fi de osândă”, se găsește, vinovat va fi judecății”. 

% În textul de la 1805, versetul este: „Eu însă vă spun vouă: Că oricine se mânie 
asupra fratelui său, în deșert, vinovat va fi judecății”. 

lar cel ce „se mânie asupra fratelui său, în deșert”, acela va fi osândit, 
iar dacă cineva se mânie cu bună cuvântare și pentru îndreptare și după 
[dintru] râvnă duhovnicească, nu va fi osândit. Pentru că și Pavel graiuri 
de mânie a grăit către Elimas vrăjitorul și către arhiereu (Faptele Apostolilor 
13, 8-11; 23, 3), dar nu „în deșert“, ci din râvnă. Atunci ne mâniem „în 
deșert“, când o facem din pricina banilor sau a slavei [deșarte]. 


5, 22*: Și cine va zice fratelui său netrebnicule?, vrednic va fi de 
judecata sinedriului” 

Numește „sobor” divanul evreilor. Iar „raca” înseamnă „tu“, după 
cum avem obiceiul a zice către cei pe care nu-i băgăm în seamă: „Du-te 
tu”. Deci, ne sfătuiește acestea ca să ne înveţe să fim osârduitori și pentru 
cele mici și unul pe altul să ne cinstim. 

lar unii spun că în siriacă „raca” înseamnă „de scuipat”, adică „prost” 
[„netrebnic”]. Deci, cel care îl va ocărî pe fratele său ca pe un „prost” 
[„netrebnic”], vinovat va fi [de judecata] „soborului” Sfinţilor Apostoli, 
când vor ședea [pe scaun], judecând cele douăsprezece seminţii. 


5, 22“: lar cine va zice: „nebunule”, vrednic va fi de gheena focului“. 
Mulţi socotesc și zic că vorba aceasta este grea și aspră, dar nu este 
așa, căci cel care îl arată pe fratele său lipsit de cuvântare și înţelegere — 
prin care ne deosebim de dobitoace —, cum n-ar fi „vrednic de gheena'”? 
Pentru că acela care defaimă și ocărăște, strică dragostea și, lipsind ea, 
împreună risipește [suntem lipsiţi] și [de] faptele bune, după cum, dacă 


% În textul de la 1805, se află „raca”, în loc de „netrebnicule”. „Raca” este un termen 
aramaic, înscris ca atare în textul grecesc. „Raca” înseamnă „prost” sau „cap sec”. În 
traducerile românești este redat îndeobște prin „netrebnic” sau „necurat”. 

7 În textul de la 1805, se află „soborului” în loc de „de judecata sinedriului”. Pentru 
„sinedriu” vezi și nota tâlcuirii de la Matei 26, 56-60a. 

% În textul de la 1805, se află „vinovat va fi gheenei focului” în loc de „vrednic va 
fi de gheena focului”. Gheena este o vale adâncă, aflată în sudul Ierusalimului, între 
Muntele Sion și Muntele „sfatului celui rău”, unde, în vechime — pe vremea regilor idolatri 
din luda - idolului Moloh îi erau aduși copii ca jertfe (vezi leremia 7, 31; 19, 6; 32, 35). De 
atunci ea era socotită de evreii credincioși ca spurcată și aruncau în ea, în semn de dispreţ, 
tot felul de gunoaie și de necurății din Ierusalim, cărora li se dădea foc și astfel se 
răspândea un miros urât. Și fiindcă focul ardea continuu, se considera ca un iad, în care 
se credea că arde focul nestins. De aceea s-a și numit acel loc „gheena focului”. 
Mântuitorul folosește aici expresia, ca atare, în sensul în care „gheena focului” este un 
loc de osândă, în care își primesc pedepsele după moarte sufletele celor răi, fiind chinuiţi 
de un foc duhovnicesc și nu de unul material (vezi și Matei 18, 9) — Dicționarul Noului 
Testament, ed. cit., p. 451. 

este dragoste, stăruim și în faptele bune. Deci, toate faptele bune le risipește 
cel ce ocărăște, fiindcă dezbină dragostea%. Pentru aceasta, după cuviință, 
este vrednic de focul cel veșnic. 


5, 23-24: Deci, dacă îţi vei aduce darul tău la altar și acolo îţi vei 
aduce aminte că fratele tău are ceva împotriva ta, (24) lasă darul tău 
acolo, înaintea altarului și mergi întâi și împacă-te cu fratele tău și, apoi, 


venind, adu darul tău. (5, 23) Matei 8, 4/ Marcu 11, 25 (5, 24) Isaia 66, 3 / Marcu 11, 25 


Dumnezeu nu ia în seamă cinstea Sa, ci mai mult să ne iubim unul pe altul, 
căci zice: „Îţi vei aduce aminte că fratele tău are ceva împotriva ta“, neadăugând 
nimic altceva. Deci, împacă-te, fie de are ceva împotriva ta cu dreptate, fie cu 
nedreptate. Și nici nu zice: „dacă tu ai ceva împotriva aceluia”, ci „acela de are 
ceva împotriva ta, sârguiește-te a-l împrieteni [impăca] pe el cu tine”. 

Și ne poruncește Domnul „să lăsăm darul”, ca să ne sârguiască la îm- 
păcare, cu nevoie. Deci, tu, vrând să aduci darul tău, ești silit să te împaci. 

Și mai arată că adevărata jertfă este dragostea. 


5, 25-26: Împacă-te cu pârâșul“ tău degrabă, până ești cu el pe cale, 
ca nu cumva pârâșul să te dea judecătorului, și judecătorul slujitorului 
și să fii aruncat în temniță. (26) Adevărat grăiesc ție: Nu vei ieși de acolo, 
până ce nu vei fi dat cel de pe urmă ban”. 

(5, 25) Pilde 25, 8 / Sirah 8, 1-2 / Matei 6, 14; 18, 35 / Luca 12, 58 (5, 26) Luca 12, 59 

Unii socotesc că „pârâș” este numit diavolul, iar „cale“, viața aceasta. 
lar Domnul sfătuiește așa: „Cât ești în viața aceasta, desparte-te de diavol, 
ca să nu te poată mustra pe urmă pentru păcat, ca și cum ai avea ceva dintru 
ale lui. ar atunci când se va sfârși viața ta, te vei da muncilor [caznelor] și 
vei fi muncit [căznit] și pentru «cele mai de pe urmă» păcate”. [Aceasta să 
o înţelegi prin: „Nu vei ieși de acolo, până ce nu vei fi dat cel de pe urmă 
codrant“,] căci codrantul prețuiește doi bănuţi (Luca 12, 6; 21, 2). 

lar tu să înţelegi că și pentru pârâșii de aici zice aceasta, sfătuind a nu 
ne judeca și [prin aceasta] de la lucrurile dumnezeiești a ne smulge. Că, 


% Cel care se rupe pe sine dintru unitatea sobornicească a firii omenești, se desparte 
de dragostea lui Hristos și se face fiu al urii și al întunericului. 

% [1805] Unii socotesc [spun] că „pârâșul” este conștiința, ca aceea care stă 
întotdeauna împotriva voii celei rele și pârăște pe cel ce face răul, iar „cale” este viața 
aceasta, cu care se cuvine a ne „împăca“ — adică a ne supune ei —, atunci când ne îndeamnă 
la cele bune, iar de la cele rele ne oprește (după Zigaben). 

% În textul de la 1805, aici se află „codrant”, în loc de „ban”. Codrantul era o monedă 
de mică valoare, din aramă, cântărind mai puţin de un gram și servind la darea restului 
și la micile cumpărături zilnice. 

măcar de-ai și fost nedreptăţit, nu merge la judecată, ci „pe cale” desparte-te, 
ca nu cumva să pătimești rele din pricina puterii pârâșului:?. 
5, 27: Aţi auzit că s-a zis celor de demult: „Să nu săvârșești adulter”. 
(5, 27) leşire 20, 14 / Deuteronom 5, 18 / Marcu 10, 19 / Luca 18, 20 
Una este curvia, iar alta preacurvia. Preacurvia este cea cu femeie care 
are bărbat, iar curvie se cheamă cu cea slobodă. 


5, 28: Eu însă vă spun vouă: Că oricine“ se uită la femeie poftind-o, 

a și săvârșit adulter cu ea întru inima lui“. 
(5, 28) Facere 34, 2 / Levitic 20, 10 / 2 Regi 11, 2 / lov 31,1 / Pilde 6, 25 / Sirah 9, 8; 41, 25 

Adică cel ce stă și iscodește și aprinde pofta dintru căutătură și iar 
caută spre a pofti mai mult, unul ca acesta, iată, a și săvârșit răul „întru 
inima lui”. Și ce folos că n-a adăugat și fapta? N-a adăugat-o, pentru că 
nu a putut, întrucât, dacă ar fi putut, îndată ar fi săvârșit răul [păcatul]*. 

Însă, cunoaște și că, măcar de vom pofti, dar vom fi împiedicaţi să 
făptuim, arătat este că de darul Domnului am fost acoperiți. 

lar cât privește femeile care se împodobesc ca să placă unora, chiar 
dacă nu vor plăcea, se cheamă că au dres [gătit] otravă, chiar dacă nimeni 
n-a băut [dintru aceasta]. 


* Sfântul Isaia Pustnicul ne îndeamnă: „Să stăruim, iubiţilor, în frica lui Dumnezeu, 
păzind și păstrând făptuirea virtuţilor, nepricinuind sminteli conștiinței noastre, ci luând 
aminte la noi înșine, în frica lui Dumnezeu. Să facem aceasta până ce se va elibera și ea 
împreună cu noi, ca să producă între noi și ea o unire, încât să ajungă paznica noastră, 
arătându-ne orice lucru în care e primejdie să cădem. Dar, de nu ascultăm de ea, se va 
despărți de noi, lăsându-ne să cădem în mâinile vrăjmașilor noștri și nu ne va mai ajuta. 
E ceea ce ne-a învățat Domnul aici în Evanghelie. Spune de conștiință că e „pârâș”, 
fiindcă se împotrivește omului, care voiește să facă voile trupului său și de care, dacă nu 
ascultă omul, îl predă pe el dușmanilor lui” (Filocalia românească, vol. 12, Cuvântul IV, 
cap 8, ed. Harisma, București, 1991, p. 60). 

5 În ediţia de la 1805, în loc de „să nu săvârșești adulter”, se găsește „să nu 
preacurvești”. 

[1805] Se cuvine a ști că poruncile acestea, deși par a fi spuse către bărbaţi, privesc 
și femeile, căci bărbatul este cap al femeii, iar capul și mădularele sunt unite. Deci, este 
pedepsită căutătura cea iscoditoare, fiindcă dintru aceasta curge patima în inimă. Și pentru 
că pătimind inima este și trupul aţâţat spre împreunare [desfrânare], de aceea, mai întâi 
se taie rădăcina, ca să nu răsară ramuri și să aducă roadă [rea] (după Zigaben). 

* În ediţia de la 1805, aici avem: „Cel ce a căutat la muiere [femeie] spre a o pofti 
pe ea, iată, a preacurvit cu dânsa întru inima sa”. 

* Avva Dorotei învaţă acestea: „Domnul ne-a dat porunci care ne curăţesc chiar și 
de patimile noastre înseși, de înseși relele înclinări ale omului nostru dinlăuntru. Căci îi 

5, 29-30: lar dacă ochiul tău cel drept te smintește pe tine, scoate-l și arun- 
că-l de la tine, căci mai de folos îţi este să piară unul din mădularele tale, 
decât tot trupul tău să fie aruncat în gheenă. (30) Și dacă mâna ta cea dreaptă 
te smintește pe tine, taie-o și o aruncă de la tine, căci mai de folos îţi este să 
piară unul din mădularele tale, decât tot trupul tău să fie aruncat în gheenă. 


(5, 29) Deuteronom 13, 5-10 / Pilde 1, 15-16 / Matei 18, 8-9/ 
Marcu 9, 43, 47 / Romani 8, 13 (5, 30) Matei 18, 8 
sr 


Auzind „ochi” și „mână“, să nu socoți [crezi] că acestea sunt spuse 
despre mădulare, fiindcă atunci n-ar fi adăugat „cel drept” și „cea dreaptă”, 
ci s-au spus acestea pentru cei ce par a fi prieteni, dar care ne vatămă. 

Așa, fiind cineva tânăr și având prieteni neînfrânați care-l vatămă, acesta 
să-i taie de la sine, căci zice: „Poate și pe aceia îi vei mântui, venindu-și ei 
întru simţire. lar de nu, măcar pe tine [să te mântuiești]. Însă dacă iubești 
prieteșugul cu aceia, dimpreună veți pieri”. 


5, 31-32: S-a zis iarăși: „Cine va lăsa pe femeia sa, să-i dea carte de 
despărțire”. (32) Eu însă vă spun vouă: Că oricine va lăsa pe femeia sa, 
înafară de pricină de desfrânare, o face să săvârșească adulter, și cine va 
lua pe cea lăsată, săvârșește adulter”. 


(5, 31) Deuteronom 24, 1 / leremia 3, 1 / Matei 19, 7 / Marcu 10, 4, 11 / Luca 16, 18/1 Corinteni 7, 10 
(5, 32) Maleahi 2, 14-15 / Matei 19, 9 / Marcu 10, 11 / Luca 16, 18/ Romani 7,2 


Moise a poruncit ca, dacă cineva își va uri femeia, să se despartă de ea, 
ca să nu se întâmple lucru mai rău, căci urând-o, poate ar fi omorât-o. Și a 
poruncit ca să i se dea aceleia, „carte de despărțire”, ca să nu se mai întoarcă 
[la el] și dintru aceasta să se iște turburare, bărbatul locuind împreună cu 
altă femeie (Deuteronom 20, 14; 24, 1). 


sădește lui deosebirea binelui și a răului, îl trezește, îi arată pricinile din care vine el la 
păcat. Și zice: «Legea a spus: să nu preacurvești, iar Eu zic: nici să nu poftești. Legea a 
spus: să nu ucizi, iar Eu zic: nici să nu te mânii» (Matei 5, 21-22, 27-28). Căci de poftești, 
chiar dacă astăzi nu preacurvești, pofta dinăuntru nu va înceta să te tulbure, până ce nu 
te vei năpusti la lucrarea ei. De te mânii și te superi împotriva fratelui tău, vei ajunge și 
la clevetirea lui și apoi la uneltirea împotriva lui” (Filocalia românească, vol. 9, Despre 
lepădare, cap 6, ed. IBMBOR, 1980, p. 482). 

” Sfântul Maxim Mărturisitorul tâlcuiește asemenea: „Ceea ce spune parabola în 
chip întunecos, se poate înțelege și despre prieteni, care ne sunt ca niște ochi, și despre 
rudenii, care ne sunt ca niște mâini, și de slugi, care ne slujesc ca niște picioare. Scriptura 
poruncește să-i scoatem pe aceștia toți, dacă ne smintesc și ne vatămă sufletul” (Filocalia 
românească, vol. 2, Întrebarea 35, ed. Humanitas, București, 1999, p. 222). 

% În ediţia de la 1805, aici avem: „Că oricine va lăsa pe muierea [femeia] sa, afară 
de cuvânt de curvie, o face pe ea să preacurvească, și cela ce va lua pe cea lăsată, 
preacurvește”. 

Și [Domnul] nu strică Legea lui Moise, ci o îndreptează, înfricoșând pe 
bărbat, ca să nu-și urască femeia fără pricină binecuvântată. Căci dacă o va 
lăsa din pricina că a curvit, nu va fi osândit, dar altfel, osândit este, fiindcă o 
silește la preacurvie. Dar și cel care o va primi pe aceasta și el este preacurvar, 
căci dacă n-ar fi primit-o, aceea s-ar fi întors și s-ar fi supus bărbatului. 

Iar creștinul se cuvine să fie făcător de pace și către ceilalți, dar cu 
mult mai vârtos către a sa femeie. 


5, 33-35: Aţi auzit că s-a zis celor de demult: „Să nu juri strâmb”, ci să ţii 
înaintea Domnului“ jurămintele tale”. (34) Eu însă vă spun vouă: Să nu vă 
jurați nicidecum: nici pe Cer, fiindcă este tronul“ lui Dumnezeu, (35) nici 
pe pământ, fiindcă este așternut al picioarelor Lui, nici pe Ierusalim, fiindcă 
este cetate a marelui Împărat. 


(5, 33) leșire 20, 7 / Levitic 19, 12 / Deuteronom 5, 11 / Matei 23, 16 (5, 34) Psalm 10, 4/ 
Isaia 66, 1 / Matei 23, 16, 22 / lacov 5, 12 (5, 35) Psalm 47, 3 / Isaia 66,1 


Fiindcă iudeii Îl aud pe Dumnezeu spunând: „Cerul este scaunul Meu 
și pământul așternut picioarelor Mele!” (Isaia 66, 1), se jurau asupra unora 
ca acestora. Deci Domnul, oprindu-i, nu zice să nu facă aceasta, de vreme 
ce cerul este frumos și mare, iar pământul folositor, ci pentru că Cerul este 
„scaun al lui Dumnezeu”, iar pământul „așternut al picioarelor Lui”. [Și 
grăiește Domnul astfel] ca să nu aibă încăpere [loc] închinarea la idoli, 
căci s-ar fi socotit că stihiile sunt dumnezei, de către cei care se jurau pe 
ele, cum se petrecuse și mai înainte. 


5, 36: Nici pe capul tău să nu te juri, fiindcă nu poți să faci un fir de 
păr alb sau negru. 

Numai Dumnezeu Se jură asupra Sa, ca Cel Care nu este supus 
nimănui. lar noi, neavând stăpânire asupra noastră, cum să ne jurăm 
asupra „capului nostru”, că lucru al Altuia este? Iar de capul este al tău, 
schimbă un fir de păr, de poţi! 

5, 37a: Ci cuvântul vostru să fie: Ceea ce este da, da; și ceea ce este nu, nu; 

(5, 37") 2 Corinteni 1, 17 / lacov 5, 12 

Ca să nu zici: „Dar cum voi fi crezut?”, îţi arată că de vei grăi totdeauna 
adevărul, nu va fi nevoie să te juri, căci nimeni nu e mai puţin crezut, 
precum acela care lesne se jură. 


* [1805] Adică atunci când te juri că grăiești adevărul. 

% În ediția de la 1805, în loc de „să ţii înaintea Domnului”, se găsește „să dai 
Domnului”. 

1! În ediţia de la 1805, în loc de „tronul”, se găsește „scaunul. 

5, 37*: lar ce e mai mult decât aceasta, de la cel rău este. 

Fiindcă a se jura este „mai mult” decât „da” și decât „nu“, este de la 
diavol. lar ca să nu zici că Legea lui Moise, fiindcă poruncea a face jurământ 
era rea, află că atunci nu era lucru rău jurământul. Dar, după Venirea lui 
Hristos este lucru rău, ca și tăierea împrejur și, în scurt, ținerea rânduielilor 
evreiești. De vreme ce și a suge lapte la piept pruncilor le este lucru cu- 
viincios, iar bărbaţilor [le este lucru de] rușine. 

5, 38: Aţi auzit că s-a zis: „Ochi pentru ochi și dinte pentru dinte”. 

(5, 38) leşire 21, 24 / Levitic 24, 20 / Deuteronom 19, 21 

Legea, pogorându-se lor, slobozea ca acel care vatămă aceleași să 
pătimească, ca pentru frica de a nu le pătimi pe cele asemenea, să nu se 
nedreptăţească unul pe altul. 


5, 39: Eu însă vă spun vouă: Nu vă împotriviţi celui rău, iar cui te 
lovește peste obrazul drept, întoarce-i și pe celălalt”. 


(5, 39) Levitic 19, 17-18 / Pilde 20, 22 / Isaia 50, 6 / Plângeri 3, 30 / Luca 6, 29/ 
Romani 12, 17 /1 Corinteni 6, 7 /1 Tesaloniceni 5, 15 / lacov 3, 13 / 1 Petru 3,9 


„Rău” aici este numit diavolul, cel ce prin om lucrează. 

Dar, [oare,] nu se cuvine a sta împotriva diavolului? Cu adevărat, se 
cuvine, dar nu prin a lovi împotrivă, ci prin a răbda, că nu cu foc se stinge 
focul, ci cu apă. Și să nu socotești că vorbește numai pentru lovirea cea 
peste obraz, ci și pentru orice lovire și, în scurt, pentru toată pătimirea”. 

5,40: Celui ce voiește să se judece cu tine și să-ți ia haina, lasă-i și cămașa. 

(5, 40) Luca 6, 29 / 1 Corinteni 6, 7 

Dacă te trage la judecată și te supără, lasă-i și cămașa. lar nu dacă așa 

simplu“ îţi cere [aceasta]. 


5, 41: lar de te va sili cineva să mergi o milă, mergi cu el două. 
„Dar ce zic Eu, haine și cămăși? Chiar trupul tău dă-l celui ce te trage 
cu nedreptate și fă mai mult decât voiește acela”. 


“2 În ediţia de la 1805, aici avem: „Să nu staţi împotriva celui rău, ci celui ce te va 
lovi pe tine peste fața obrazului cea dreaptă, întoarce-i lui și pe cealaltă”. 

“ Iscusindu-ne în lupta lăuntrică, Sfântul Maxim Mărturisitorul tâlcuiește așa 
cuvântul Evangheliei: „Când dracii te ispitesc prin gândurile ce ţi le aduc la obrazul 
drept, făcându-te să te mândrești pentru faptele cele de-a dreapta, întoarce celălalt obraz, 
adică scoate la vedere faptele cele de-a stânga săvârșite de noi” (Filocalia românească, vol. 
2, Întrebarea 24, ed. Humanitas, București, 1999, pp. 215-216). 

"1 Adică, numaidecât și fără de temei. 

9,42: Celui care cere de la tine, dă-i; și de la cel ce voiește să se împrumute 


de la tine, nu întoarce faţa ta”. : 
Ă (5, 42) Deuteronom 15, 7, 8, 10 / Sirah 4, 5 / Luca 6, 30, 34 


Ori de este vrăjmaș, ori prieten, ori necredincios, ori de cere bani, ori 
alt ajutor de cere, „dă-i”! lar cât privește împrumutul, nu vorbește despre 
cel cu dobândă, ci de cel simplu. Fiindcă și în Lege se poruncește a fi 
împrumutul fără camătă (leșire 22, 25). 


5, 43-44": Aţi auzit că s-a zis: „Să iubești pe aproapele“ tău și să urăști 

pe vrăjmașul tău“. (44) lar eu vă zic vouă: lubiţi pe vrăjmașii voștri 
(5, 43) Levitic 19, 17-18 / Deuteronom 23, 6 / Matei 22, 39 / Marcu 12, 31 / Romani 13,9/ 
Galateni 5, 14 / lacov 2, 8 (5, 44") Luca 6, 27-28; 23, 34 / Faptele Apostolilor 7, 60 
[Acum] a ajuns la culmea faptelor bune. Căci ce lucru este mai mare 
decât acesta? Însă nu este cu neputinţă [a împlini porunca dragostei], că și 
Moise și Pavel pe iudeii care se turbau [înverșunau] asupra lor i-au iubit 

mai mult decât pe sine. Și toți Sfinţii i-au iubit pe vrăjmașii lor. 


5,44": Binecuvântaţi pe cei ce vă blestemă, faceți bine celor ce vă urăsc 
și rugați-vă pentru cei ce vă vatămă și vă prigonesc”. 
(5,44) Psalm 108, 27 / Luca 6, 27-28; 23, 34 / Faptele Apostolilor 7, 60 / Romani 12, 14/1 Corinteni 4, 12 


? În ediția de la 1805, în loc de „nu întoarce faţa ta”, se găsește „nu-l întoarce“. 

%* În ediția de la 1805, în loc de „aproapele“, se găsește „vecinul“. Cuvântul vecin, cu 
înţelesul de aproapele, semenul, îl mai întâlnim și în tâlcuirea de la Matei 19, 17b-19 și 19, 20. În 
limba română, acest cuvânt se pare că provine din latinescul vicinus (vecin, aproape). De 
asemenea, este știut că prin denumirea de vecinie era desemnată în evul mediu iobăgia Această 
stare de șerbie avea mai multe denumiri: în Ţara Românească i se spunea rumânie, în 
Transilvania iobăgie, iar în Moldova era numită vecinie sau vecinătate. Vremea iobăgiei ţăranului 
se întindea de obicei asupra întregii lui vieți pământești, deoarece el depindea întru totul, cu 
toate cele văzute ale sale, de stăpânul său. De aceea, este cu putință ca denumirea dată în 
Moldova — vecinie sau vecinătate — să cuprindă și un înțeles mai adânc. E îndeobște cunoscut că 
întru această stare de șerbie se aflau sate și așezări întregi. De aceea, relația dintre semeni era 
și una de vecinătate, adică de asemănare întru jugul pe care îl purtau întru această viață 
pământească. Și, pentru că această povară era purtată cel mai adesea până la sfârșitul vieții, 
adică al veacului pământesc, era și una de vecinie — care se vecinicea (veșnicea), se îndelunga în 
toată curgerea vieţii unui om. Nu ne îndoim că asupra acestor șerbi, ca asupra unora care au 
fost supuși la multe silnicii de către stăpânitorii lor, Mântuitorul Hristos a făcut lucrător cuvântul 
Său: „Veniţi la Mine toți cei osteniți și împovărați și Eu vă voi odihni pe voi” (Matei 11, 28). 
Și este cu putinţă ca dintru harul Duhului Sfânt să fi priceput cei care erau sub jugul robiei 
trupești că aproapele este vecinic (adică veșnic-vecin), iar pecetea întru care suntem zidiți de 
Dumnezeu este de a fi „una” (loan 17, 11, 22) cu semenii noștri (adică cu cei asemenea nouă) și 
numai astfel se plinește întru noi „chipul și asemănarea” lui Dumnezeu (Facere 1, 26). 

” În ediția de la 1805, în loc de „vă vatămă și vă prigonesc'“, se găsește „vă supără și vă 
gonesc pe voi”. 

Ca pe niște făcători de bine se cuvine să-i avem pe aceștia, fiindcă cel 
care ne prigonește și ne supără, ne ușurează nouă munca [cazna] cea pentru 
păcate. Și mai vârtos [se cuvine a le răbda pe acestea*] când auzi că un 
dar ca acesta ne dă nouă Dumnezeu: 


5, 45: Ca să fiţi fiii Tatălui vostru Celui din Ceruri, că El face să răsară 
soarele peste cei buni și peste cei răi și trimite ploaie peste cei drepți și 


i nedrepți. 
peste ce pți (5, 45) Deuteronom 4, 19 / Sirah 18, 12 / Luca 6, 35 


"Vezi cât bine îţi face cel care te urăște și te necăjește, însă numai să 
voiești să-l rabzi? 
lar prin „ploaie” și „soare“ înțelege tu și cunoștința și învățătura, căci 
Dumnezeu pe toți îi luminează și îi învaţă”. 


5, 46: Căci dacă iubiți pe cei ce vă iubesc, ce răsplată veţi avea? Au, 


nu fac şi vameșii același lucru? 
Ș 4 i (5, 46) Luca 6, 32 


Să ne înspăimântăm când noi nici cu vameșii nu suntem deopotrivă 
[nu ne asemănăm], fiindcă îi urâm și pe cei care ne iubesc. 


5, 47-48: Și dacă îmbrățișați numai pe fraţii voștri, ce faceţi mai mult? 
Au, nu fac și neamurile același lucru? (48) Fiţi, dar, voi desăvârșiți, 
precum Tatăl vostru Cel ceresc desăvârșit este”. 


(5, 48) Levitic 11, 44; 19, 2; 20, 7, 26; / Isaia 38, 3 / Luca 6, 36/ 
Efeseni 5, 1 / lacov 1, 4/1 Petru 1,15 


A iubi pe unii dintre semenii noștri, pe cei care ne sunt ca niște prieteni, 
iar pe alții a-i uri este al celor ce nu sunt „de săvârșit” [„desăvârșiți”]. lar 
al celor „de săvârșit” [„„desăvârșiți”] este a-i iubi pe toți [oamenii]. 


% lată ce ne învaţă aici Sfântul Simeon Noul Teolog, despre sporirea duhovnicească: 
„Cel ce iubește din simţire lăuntrică pe cei care-l vorbesc de rău, sau îl nedreptăţesc, sau îl 
urăsc și-l păgubesc, și se roagă pentru ei, ajunge în scurtă vreme la o mare sporire. Căci, 
făcând aceasta întru simţirea inimii, își coboară socotința în adânc de smerenie și în izvoare 
de lacrimi, în care se scufundă cele trei părți ale sufletului. Acela urcă mintea în cerul 
nepătimirii și o face văzătoare și, prin gustarea bunătăţii de acolo, ajunge de socotește toate 
ale vieţii de aici, gunoaie. Și însăși mâncarea și hrana n-o mai primește cu plăcere și des” 
(Filocalia românească, vol. 6, Prima sută a celor 225 de capete teologice și practice, cap 29, ed. 
IBMBOR, București, 1977, p. 25). 

* Aici, scolia textului slavon ne spune: „Cel care primește învățătura, trăiește în lumină, 
iarcelcenu primește învățătura, închizându-și ochii înaintea «soarelui», rămâne întru întuneric”. 

% În ediţia de la 1805, aici avem: „Și de îmbrățișați cu dragoste numai pe prietenii voștri, 
ce mai mult faceți? Au nu și vameșii fac așa? Fiţi dar voi de săvârșit, precum Tatăl vostru Cel 
din Ceruri de săvârșit este”. 

CAPITOLUL 6 
Despre milostenie, rugăciune și post. Să nu ne străduim 
numai după cele pământești! 


6, 1: Luaţi aminte ca faptele dreptăţii? voastre să nu le faceți înaintea 
oamenilor ca să fiți văzuți de ei; altfel nu veţi avea plată de la Tatăl 


vostru Cel din Ceruri. (6, 1) Deuteronom 24, 13 / Psalm 111, 9 / Pilde 4, 23 / Matei 23, 5 

După ce i-a suit pe ei întru cea preamare dintre faptele bune — care 
este dragostea —, acum leapădă și slava cea deșartă, care urmează isprăvilor 
[faptelor] celor bune. Și vezi ce zice: „Luaţi aminte”, ca și cum ar grăi 
despre o oarecare fiară cumplită. Deci, ia aminte să nu te sfâșie! 

Chiar și înaintea oamenilor de ai milui, dar nu spre a fi văzut, nu ești 
osândit, dar dacă ţinta faptei bune este slava deșartă, chiar în cămara ta 
de o faci, ești osândit. Căci, Dumnezeu, după ţinta lucrului sau muncește 
[căznește], sau încununează. 


6, 2*: Deci, când faci milostenie, nu trâmbiţa înaintea ta, cum fac 
fățarnicii în sinagogi” și pe ulițe, ca să fie slăviţi de oameni 
(6, 2“) Pilde 20, 6 / Romani 12, 8 
Nu că ar fi avut fățarnicii trâmbiţe, ci zice de mintea lor cea rea, că 
voiau să trâmbiţeze milostenia lor. 
Iar „făţarnici” se numesc cei care una sunt și alta se arată [a fi]. Drept 
aceea, și aceștia se arată milostivi, dar alta [altceva] sunt. 


6, 2”: Adevărat grăiesc vouă: și-au luat plata lor. 
Lăudaţi fiind, și-au luat toată plata de la oameni. 


6, 3: Tu însă, când faci milostenie, să nu știe stânga ta ce face dreapta ta. 

Cu covârșire a zis aceasta, [adică] de este cu putinţă și de tine însuți să 
tăinuiești [milostenia]. 

Sau, întru alt chip: „stânga” este slava deșartă, iar „dreapta“ milostenia. 
Deci, să nu știe slava cea deșartă de milostenie. 


! În ediţia de la 1805, titlul capitolului este: „Pentru milostenie. Pentru rugăciune. 
Pentru postire. Pentru a defăima pe cele lumești. Pentru că nimeni nu poate sluji la doi domni. 
Pentru a nu se îngriji de cele trupești ”. 

? În ediţia de la 1805, în loc de „faptele dreptății”, se găsește „milostenia”. 

? În ediţia de la 1805, în loc de „în sinagogi”, se găsește „întru adunări”. 

6, 4: Ca milostenia ta să fie într-ascuns și Tatăl tău, Care vede în 


îți splăti ţiet. 
ascuns, îţi va răsp ţ (6, 4) 1 Regi 16, 7 / Luca 14, 14 


Când? Atunci când toate goale [vădite] și arătate vor sta de faţă. Și 
atunci, mai vârtos vei fi slăvit. 


6,5: lar când vă rugați, nu fiți ca fățarnicii cărora le place, prin sinagogi 
și prin colțurile ulițelor, stând în picioare, să se roage, ca să se arate 
oamenilor; adevărat grăiesc vouă: și-au luat plata lor. 

(6, 5) Matei 15, 8 

Îi numește pe aceștia „fățarnici”, ca pe unii care par că iau aminte la 
Dumnezeu, dar de fapt iau aminte la oameni, de la care își și iau „plata“ lor. 


6, 6: Tu, însă, când te rogi, intră în cămara ta și, închizând ușa, roagă-te 
Tatălui tău, Care este în ascuns” și Tatăl tău, Care vede în ascuns, îți va 
răsplăti ție. (6, 6) 4 Regi 4, 33 

Spune, oare, [Domnul] să nu mergi în biserică? Ba, cum încă, însă cu 
socoteală dreaptă și nu ca să te arăţi, de vreme ce nu locul vatămă, ci 
chipul și ţinta [lucrului]. Că mulţi [chiar] întru ascuns rugându-se, fac 
aceasta spre plăcerea oamenilor. 


6, 7*: Când vă rugaţi, nu spuneți multe, ca neamurile 
(6, 7) 3 Regi 18, 26 / Ecclesiastul 5, 1-2 / Isaia 1, 15 / Sirah 7, 15 
Grăirea de multe este bârfirea — adică a cere ceva din cele pământești: 
slavă, bogăţie, biruinţă. lar graiul rugăciunii tale să fie neînsemnat în cereri, 
ca și cel al pruncilor. Deci, tu, nu fi bârfitor. 


6, 7*: Că ele cred că în multa lor vorbărie vor fi ascultate. 
Nu se cuvine a face lungi rugăciunile, ci scurte și dese, și puţine [vorbe] 
grăind, a îngădui [zăbovi] la rugăciune. 


6, 8: Deci nu vă asemănați lor, că știe Tatăl vostru de cele ce aveți 
trebuință mai înainte ca să cereți voi de la El. 
(6, 8) Matei 6, 32 
Căci nu este trebuinţă să-i arătăm Domnului de ce avem nevoie, ci să 
ne sârguim la rugăciune, lepădându-ne de cele lumești. lar făcând așa, ne 
folosim când vorbim cu Dânsul. 


+ În ediţia de la 1805, în loc de „îţi va răsplăti ţie”, se găsește „îţi va răsplăti ție 
întru arătare”. 

* [1805] „Care este în ascuns”, adică nevăzut. 

* În ediţia de la 1805, în loc de „îţi va răsplăti ţie”, se găsește „îţi va răsplăti ție 
întru arătare”. 

6, 9: Deci, voi, așa vă rugați: Tatăl nostru, Care ești în Ceruri 
(6, 9*) Deuteronom 32, 6 / leremia 3, 4 / lezechiil 36, 23 / Luca 11, 1-4 

Zicând „Tată“, îți arată de ce bunătăţi te-ai învrednicit, fiu al lui 
Dumnezeu făcându-te. lar zicând „în Ceruri”, îţi arată patria ta și casa 
părintească, pentru că de vrei să ai pe Dumnezeu drept „Tată”, caută la 
Ceruri, nu la pământ. 

Și să nu zici: „Tatăl meu”, ci „Tatăl nostru”, ca să-i ai pe toţi frați, ca fii 
ai aceluiași Tată. 


6, 9: Sfinţească-se numele Tău 

Adică fă-ne pe noi sfinţi, ca și Tu, pentru noi, să fii slăvit. Căci precum 
este hulit Dumnezeu din pricina mea, așa se și sfințește pentru mine 
Dumnezeu, slăvindu-se ca un Sfânt. 

6, 10: Vie Împărăţia Ta 

(6, 10) 2 Regi 15, 26 / Psalm 4, 6; 21, 31 / Matei 26, 39 / Luca 22, 42 / Faptele Apostolilor 21, 14 

Adică cea de a doua Venire, căci acela care are conștiința nemustrată, 

cu îndrăzneală se roagă să vie Învierea și Judecata. 


6, 10*: Facă-se voia Ta, precum în Cer așa și pe pământ. 
Precum Ingerii fac voia Ta, așa și nouă dă-ne a o face pe aceasta. 


6, 11: Pâinea noastră cea spre ființă dă-ne-o nouă astăzi 
(6, 11) Pilde 30, 8/ Luca 11, 3 


„Cea spre ființă”, adică cea îndeajuns spre ființa [ființarea] și starea 
noastră. Deci, tu, leapădă grija cea pentru a doua zi! 

Încă și Trupul lui Hristos este „Pâine spre ființă”, cu care ne rugăm 
ca fără de osândă să ne împărtășim. 


6, 12: Și ne iartă nouă greșealele noastre, precum și noi iertăm greșiților 


noștri” 
Ș (6, 12) Psalm 31, 6 / Pilde 28, 13 / Sirah 18, 12; 28, 1-2 / Matei 18, 21 / Luca 11, 14 


Fiindcă și noi greșim, ne rugăm să „ne ierte nouă”, însă așa va ierta 
[Domnul], precum și noi iertăm. lar dacă suntem pomenitori de rău, nu 
ne va „ierta nouă”, căci Dumnezeu, avându-mă pe mine pildă, ceea ce fac 
eu altuia, face și El cu mine. 


7 Versetul tâlcuit din ediţia 1805 este: „Şi iartă-ne nouă datoriile noastre, precum și 
noi iertăm datornicilor noștri”, cu următoarea însemnare: [1805] „Datorii” numește 
aici greșealele, fiindcă datorie este și greșeala, ca aceea care face vinovat pe om, precum 
și datoria. Deci rugându-ne pentru iertarea lor, ne aducem aminte de ele și smerindu-ne, 
ne zdrobim cu inima. Învață încă și chipul prin care vom putea să-L înduplecăm pe 
Dumnezeu — adică iertând și noi celor care ne greșesc, că pe aceștia i-a numit „datornici 
(după Zigaben). 

6, 13": Și nu ne duce pe noi în ispită 
(6, 13“) Deuteronom 13, 3 / Judecători 2, 22 / 3 Regi 22, 22 / Psalm 50, 13; 118, 39 / 
Isaia 28, 19 / Matei 26, 41 / Luca 11, 4/ loan 17, 15 /2 Petru 2, 9 / Apocalipsa 3, 10 


Noi, oamenii, suntem neputincioși și de aceea nu se cuvine să ne 
aruncăm noi înșine întru ispite. lar de vom cădea, să ne rugăm să nu fim 
înghițiți de ispită, căci acela care a fost înghiţit și s-a biruit [de ispită] a 
căzut în prăpastia ispitei, iar nu cel care, căzând, a biruit-o. 


6, 13*: Ci ne izbăvește de cel viclean. 
(6, 13%) Psalm 50, 13 / Luca 11, 4/ loan 17, 15 / 2 Petru 2, 9 / Apocalipsa 3, 10 
Nu a zis „de oamenii cei vicleni”, fiindcă nu aceia ne vatămă, ci „de 
cel viclean”. 


6, 13: Că a Ta este Împărăţia și puterea și slava în veci. Amin! 
(6, 13") 1 Paralipomena 29, 11 
Aici ne dă nouă îndrăzneală, căci dacă Tatăl este Împărat și Puternic 
și Slăvit, cu adevărat și noi vom birui pe cel viclean și vom fi slăviți întru 
cele din urmă. 


6, 14: Că de veți ierta oamenilor greșealele lor, ierta-va și vouă Tatăl 


vostru Cel ceresc 
(6, 14) Sirah 28, 2 / Marcu 11, 25 / Luca 6, 37 / Efeseni 4, 32 / Coloseni 3, 13 


Iarăși ne învaţă [Mântuitorul Hristos] să fim nepomenitori de rău și 
ne aduce aminte de Tatăl, ca să ne rușinăm de Dânsul și să nu ne sălbăticim 
ca fiarele, fiii Unuia ca Acesta fiind. 


6, 15: lar de nu veți ierta oamenilor greșealele lor, nici Tatăl vostru 


nu vă va ierta greșealele voastre. 
(6, 15) Sirah 28, 1, 4 / Matei 18, 35 / Marcu 11, 26 / Lacov 2, 13 
Nimic nu urăște mai mult blândul Dumnezeu precum cruzimea. 


6, 16: Când postiți, nu fiți triști ca fățarnicii; că ei își smolesc fețele, ca 

să se arate oamenilor că postesc. Adevărat grăiesc vouă, și-au luat plata lor. 

(6, 16) Isaia 58, 3 

„Smolirea” feţei se arată atunci când cineva se înfățișează nu cum 
este, ci când se preface a fi trist. 


6, 17-18: Tu însă, când postești, unge capul tău și faţa ta o spală (18) ca 
să nu te arăţi oamenilor că postești, ci Tatălui tău, Care este în ascuns și 
Tatăl tău, Care vede în ascuns, îți va răsplăti ţie?. 

(6, 17) Rut 3, 3 / Ecclesiastul 9, 8 / Daniil 10, 3 

Cei vechi, în semn de bucurie se ungeau cu untdelemn, după ce se 
îmbăiau. Deci și tu așa să te arăţi, bucurându-te! 


ție întru arătare”. 


sf 


* În ediţia de la 1805, în loc de „ţie”, se găsește 

Incă prin „untdelemn“ se înțelege și milostenia, iar „cap” al nostru — 
Hristos, pe Care se cuvine a-L unge cu milosteniile. lar „fața” — adică 
simţirile — [se cuvine] a le spăla cu lacrimi. 


6, 19-21: Nu vă adunaţi comori pe pământ, unde molia și rugina le 
strică și unde furii le sapă și le fură. (20) Ci, adunați-vă comori în Cer, 
unde nici molia, nici rugina nu le strică, unde furii nu le sapă și nu le 


fură. (21) Căci unde este comoara ta, acolo va fi și inima ta”. 
(6, 19) lacov 5, 2-4 / Evrei 13, 5 (6, 20) Sirah 29, 14 / Matei 19, 21 / 
Luca 12, 21, 33 /1 Timotei 6, 19/1 Petru 1, 4 (6, 21) Luca 12, 34 


După ce a izgonit boala deșartei măriri, de acum vorbește despre 
necâștigare [neagoniseală], căci oamenii caută să câștige mai mult pentru 
slava deșartă!. Și arată [Domnul] cum comoara cea de pe pământ este 
nefolositoare, căci moliile și gărgărițele strică hainele și hrana, iar furii 
[răpesc] aurul și argintul. Apoi, ca să nu-l spună cineva că nu toate se 
fură, zice: „chiar așa de ar fi, însă nu este, oare, ticălos lucru să fii pironit 
de grija bogăției?” De aceea, adaugă: „unde este comoara voastră, acolo 
va fi și inima voastră". 


6, 22-23: Luminătorul trupului este ochiul; de va fi ochiul tău curat, 
tot trupul tău va fi luminat. (23) lar de va fi ochiul tău rău, tot trupul tău 
va fi întunecat. Deci, dacă lumina care e în tine este întuneric, dar 


în i câ i mult! 
tunericul, cu cât mai It (6, 22) Luca 11, 34 (6, 23) Luca 11, 35 


Aceasta zice [Domnul]: „Dacă îţi vei pironi mintea la grija pentru 
avuţie, ai stins «lumina», ai întunecat sufletul. După cum și «ochiul curat», 
adică sănătos, luminează trupul, iar de este «rău», adică bolnăvicios 
[bolnav], îl întunecă, așa și mintea se orbește de grijă. lar dacă mintea se 
va întuneca, sufletul se face «întuneric» și, cu mult mai vârtos, trupul”. 


* În ediţia de la 1805, aici avem: „unde este comoara voastră, acolo va fi și inima 
voastră”. 

1 Aici Cuviosul Petru Damaschinul ne învaţă: „Tuturor li se cade să fie fără griji și 
să se liniștească după Dumnezeu; fie în parte, ca cei din lume, ca să vină pe încetul la 
înţelepciune și la cunoștința duhovnicească, fie în întregime, ca cei ce pot să se oprească 
de la toate, ca să aibă toată grija să placă lui Dumnezeu. Și Dumnezeu va vedea hotărârea 
lor și le va dărui odihna duhovnicească și îi va face să ajungă să mediteze (să cugete) [...] 
spre a dobândi frângerea negrăită a sufletului și a se face săraci cu duhul” (Filocalia 
românească, vol. 5, Cei ce vor să se vadă pe ei înșiși în ce stare se află..., ed. Humanitas, 
București, 2001, pp. 70-71). 

"! Jar de la Sfântul Maxim Mărturisitorul le cunoaștem pe acestea: „(51) Când vezi 
mintea ta ocupându-se cu plăcere cu cele materiale și zăbovind pe lângă chipurile lor, 

6, 24": Nimeni nu poate să slujească la doi domni 
(6, 24“) 3 Regi 18, 24; 21, 7 / Luca 16, 13 / Romani 6, 16/ lacov 4, 4/1 loan 2, 15 
„Doi domni” numește pe cei ce poruncesc cele împotrivă, adică pe 
Dumnezeu și pe mamona. lar noi facem domn al nostru pe diavolul, după 
cum și pântecele ni-l facem dumnezeu; dar, Domn firesc și adevărat este 
Dumnezeu, iar mamona este nedreptatea. 


6, 24»: Căci sau pe unul îl va uri și pe celălalt îl va iubi, sau de unul 
se va lipi și pe celălalt îl va dispreţui; nu puteţi să slujiți lui Dumnezeu 


i lui mamona. 
Daia racla (6, 24%) Luca 16, 13 / Romani 6, 16 / lacov 4,4/1 loan 2, 15 


Vezi că este cu neputinţă ca cel bogat și nedrept să slujească lui 
Dumnezeu? Fiindcă iubirea banilor îl îndepărtează de la Dumnezeu!?. 


6, 25": De aceea zic vouă: nu vă îngrijiţi pentru sufletul vostru ce 
veți mânca, nici pentru trupul vostru cu ce vă veți îmbrăca!” 
(6, 25*) Psalm 54, 25 / Baruh 3, 18 / Luca 12, 22 / Filipeni 4, 6/1 Petru 5,7 
De ce să nu ne îngrijim? Pentru că grija îndepărtează de Dumnezeu. 
Iar sufletul nu mănâncă, pentru că este netrupesc. 
Și spune aceasta după obiceiul cel de obște, că se pare a nu suferi [a 
nu răbda] sufletul să fie [să viețuiască] în trup, de nu se va hrăni trupul. 


cunoaște că le iubești pe acestea mai mult decât pe Dumnezeu „căci unde este comoara 
ta, acolo va fi și inima ta”, zice Domnul (Matei 6, 21). (52) Mintea, unindu-se cu Dumnezeu 
și petrecând în El prin rugăciune și dragoste, se face înțeleaptă, bună, puternică, iubitoare 
de oameni, milostivă, îndelung răbdătoare și, simplu vorbind, poartă în sine aproape 
toate însușirile dumnezeiești. Dar, despărțindu-se de El și lipindu-se de cele materiale, 
sau se face dobitocească, ca una ce a devenit iubitoare de plăcere, sau sălbatică, războin- 
du-se cu oamenii pentru acestea. (53) «Lume» numește Scriptura lucrurile materiale; iar 
lumești sunt cei ce zăbovesc cu mintea în acestea” (Filocalia românească, vol. 2, A doua sută 
a capetelor despre dragoste, capetele 51-53, ed. Humanitas, București, 1999, p. 78). 

"2 De la cuviosul Isaia Pustnicul învăţăm: „Mamona este semnul a toată lucrarea 
lumii acesteia. Și de nu o părăsește omul pe aceasta, nu poate sluji lui Dumnezeu. lar 
slujirea lui Dumnezeu ce este, dacă a nu avea ceva străin în mintea noastră când Îl 
binecuvântăm pe El, nici vreo plăcere când ne rugăm Lui, nici vreo răutate când Îi 
cântăm Lui, nici vreo ură când ne închinăm Lui, nici pizma rea care ne tulbură când ne 
preocupăm de El, nici plăcere urâtă în mădularele noastre când ne aducem aminte de 
EI? Căci toate acestea sunt ziduri întunecate, care înconjoară nenorocitul suflet, de nu 
se poate ruga în chip curat lui Dumnezeu, avându-le acestea întru el” (Filocalia românească, 
vol. 12, Cuvântul XXV, cap 1, ed. Harisma, București, 1991, pp. 190-191). 

'3 În ediţia de la 1805, aici avem: „nu vă grijiți cu sufletul vostru ce veți mânca, 
nici cu trupul vostru cu ce vă veţi îmbrăca”. 

Dar nici nu oprește de la a lucra, ci de la a ne da pe noi cu totul grijilor și 
de la a ne lenevi în lucrul lui Dumnezeu. lar de vreme ce se cuvine a lucra 
pământul, atunci dară, să purtăm grijă și de suflet! 


6, 25*: Au nu este sufletul mai mult!! decât hrana și trupul decât 


îmbrăcămintea? 
(6, 25%) Luca 12, 23 


Oare, Cel ce l-a dat pe cel „mai mare” - pe suflet — și trupul l-a zidit, 
nu va da El hrană și haină? 


6, 26: Priviţi la păsările cerului, că nu seamănă, nici nu seceră, nici 
nu adună în jitnițe și Tatăl vostru Cel ceresc le hrănește. Oare nu sunteți 
voi cu mult mai presus decât ele? 

(6, 26) lov 38, 1 / Psalm 146, 9 / Luca 12, 24 

Ar fi putut aduce pildă pe [Proorocul) Ilie sau pe [Înaintemergătorul] 
loan, dar pomenește păsările, pentru ca să ne rușineze pe noi, căci suntem 
și decât acestea mai necuvântători, iar Dumnezeu le hrănește și pe acestea, 
punând într-însele cunoștința cea firească spre a aduna hrană. 


6, 27: Și cine dintre voi, îngrijindu-se'$, poate să adauge staturii sale 


un cot? 
(6, 27) Luca 12, 15 


Aceasta zice arătând că, măcar de te și grijești, nimic nu faci [împlinești], 
de nu va voi Dumnezeu. Deci, pentru ce, în deșert, însuţi te sfarămi? 


14 În ediția de la 1805, în loc de „mai mult”, se găsește „mai mare”. 

'5 În cuvântul său despre dreapta socoteală, Cuviosul Petru Damaschinul zice: „Omul 
înțelept se nevoiește cu pricepere să-și micșoreze, pe cât se poate, micile trebuinţe ale 
trupului, ca prin aceasta să ajungă să se îngrijească de puţine, sau să nu aibă grijă deloc, 
ca să păzească poruncile. Fiindcă, în grija de multe, nici pe sine însuși nu se poate vedea 
cineva. Cum poate să vadă atunci cursele vrăjmașului, gătite înainte de vreme? Căci 
vrăjmașul nu obișnuiește totdeauna să facă războiul la arătare, cum zice Gură de Aur. 
Dacă ar face așa, nu am cădea ușor mulți în cursele lui, ca să fie puţini cei ce se mântuiesc, 
cum zice Domnul. De aceea, când vrea să-l arunce pe cineva în cele mari, îl face să 
nesocotească întâi cele mai mici și arătate: înainte de curvie, privirea deasă și neînfrânată; 
înainte de ucidere, mânia ușoară; înainte de întunecarea cugetării, împrăștierea scurtă; 
și înainte de acestea, iarăși, așa-zisa trebuinţă neapărată a trupului. Pentru aceea, Domnul, 
știind mai înainte toate, ca Unul Care este Înţelepciunea Tatălui, luând-o înaintea 
uneltirilor diavolului, poruncește oamenilor să taie dinainte de vreme pricinile, ca nu 
cumva, socotind că cele mici sunt fără de primejdie, să cadă jalnic în păcatele cele mari și 
înfricoșate” (Filocalia românească, vol. 5, Despre dreapta socoteală, ed. Humanitas, București, 
2001, pp. 119-120). 

1 În ediția de la 1805, în loc de „îngrijindu-se”, se găsește „grijindu-se”. 

6, 28-29: lar de îmbrăcăminte de ce vă îngrijiţi?" Luaţi seama la crinii 
câmpului cum cresc: nu se ostenesc, nici nu torc. (29) Și vă spun vouă că 


nici Solomon, în toată mărirea lui, nu s-a îmbrăcat ca unul dintre aceștia. 
(6, 28) Luca 12, 26 (6, 29) 3 Regi 4, 21 / Luca 12, 27 


Ne rușinează pe noi nu numai prin necuvântătoarele păsări, ci și prin 
crinii cei ce se veștejesc; căci, dacă Dumnezeu pe aceștia astfel i-a 
împodobit, măcar că nici o trebuinţă nu era, cu mult mai vârtos va împlini 
trebuința hainelor noastre. Și mai arată [Domnul Hristos] că chiar de foarte 
te vei griji, nu poți a te împodobi precum crinii, căci nici Solomon cel 
preaînţelept și preadesfătat, întru toată împărăţia sa, n-a putut a se îmbrăca 
întru acest chip”. 


6, 30: lar dacă iarba câmpului, care astăzi este și mâine se aruncă în 
cuptor, Dumnezeu astfel o îmbracă, oare nu cu mult mai mult!” pe voi, 


uţin credincioșilor? 
P ț (6, 30) Matei 16, 8 / Luca 12, 28 


De aici învăţăm că nu se cuvine a ne îngriji pentru podoabă, că aceasta 
este a florilor celor trecătoare. Deci, tot cel care se împodobește, „iarbă“ este. 

lar când spune „voi, îi numește pe cei cuvântători [făpturile cugetătoare], 
cărora le-a zidit sufletul și trupul. 

„Puțin credincioși” sunt cei care se grijesc, că dacă ar fi avut credinţă 
de săvârșit [desăvârșită] către Dumnezeu, nu s-ar fi grijit așa neîncetat 
[înverșunat]. 


'7 În ediția de la 1805, în loc de „vă îngrijiţi”, se găsește „vă grijiţi”. 

'% În parafraza sa la Sfântul Macarie Egipteanul, Sfântul Simeon Metafrastul scrie: 
„Fiecare dintre noi, pe cât de mult se va învrednici prin credinţă și sârguinţă să fie părtaș 
al Duhului Sfânt, tot pe atât se va slăvi în ziua aceea și cu trupul lui. Căci ceea ce a 
adunat înlăuntrul sufletului, atunci se va descoperi și în afară de trup. Pilda, zice, o 
avem la pomi. Când trece iarna și soarele strălucește mai luminos și mai puternic, iar 
vântul adie, aceia odrăslesc în afară și se îmbracă cu frunze, cu flori și cu roade, ca și cu 
un veșmânt. Asemenea și floarea ierbii răsare în acea vreme din pământ și pământul se 
acoperă cu ea și se îmbracă cu ea ca și cu un veșmânt măreț”. Apoi, Sfântul Simeon, 
asemuind în chip duhovnicesc puterea primăverii asupra firii, spune despre lucrarea 
întru Duhul a drepţilor: Primăvara duhovnicească „va îmbrăca pomii goi cu slava pe 
care au avut-o mai întâi ascunsă înăuntrul trupului. Așa se vor slăvi și aceștia prin lumina 
negrăită, care este încă de acum în ei, adică prin puterea Duhului. Aceasta le va fi atunci 
veșmânt, mâncare, băutură, veselie, bucurie și peste tot viață veșnică” (Filocalia românească, 
vol. 5, Despre rugăciune, cap 61, ed. Humanitas, București, 2001, pp. 307-308). 

' În ediţia de la 1805, în loc de „cu mult mai mult”, se găsește „cu mult mai vârtos”. 

6, 31-32*: Deci, nu duceți grijă”, spunând: ce vom mânca, ori ce vom bea, 

ori cu ce ne vom îmbrăca? (32) Că după toate acesta se străduiesc neamurile 

(6, 31) Luca 12, 29 (6, 32“) Luca 12, 30 

Nu oprește a mânca, ci oprește a spune: „Ce vom mânca?” Așa se 

întreabă cei bogaţi de cu seara: „Ce vom mânca mâine?” Vezi, [așadar,] că 
oprește desfătarea și neînfrânarea! 


6, 32%-33: Știe doar Tatăl vostru Cel ceresc că aveţi nevoie de ele. (33) 
Căutaţi mai întâi Împărăția lui Dumnezeu și dreptatea Lui și toate 
acestea se vor adăuga vouă. 


(6, 32%) Matei 6, 8/ Luca 12, 30 (6, 33) leșire 23, 25 / 3 Regi 3, 13-14 / Psalm 36, 25 / 
Înţelepciune 7, 10-11 / Marcu 10, 30 / Luca 12, 31 / 1 Timotei 4,8 


Împărăţia lui Dumnezeu este dobândirea bunătăţilor, iar acestea se 
câștigă prin „dreptate“. De aceea, celui ce caută cele duhovnicești, i se 
adaugă și cele trupești, dintru iubirea de dăruire a lui Dumnezeu”. 


6, 34: Nu vă îngrijiţi de ziua de mâine, că ziua de mâine se va îngriji 


de ale 2. Aj ilei r i. 
ale sale”. Ajunge zilei răutatea ei (6, 34) Leşite 16, 19 


Numește „răutate a zilei” — sfărâmarea [zdroaba] și chinuirea. 

Așadar, ajunge să te sfarămi și să te chinui pentru ziua de astăzi, căci 
grijindu-te și pentru ziua de mâine, când te vei îndeletnici întru lucrurile 
lui Dumnezeu, de vreme ce pururea te sfarămi [zdrobești] pentru cele 
trupești? 


% În ediţia de la 1805, în loc de „nu duceți grijă”, se găsește „nu vă grijiți”. 

al Învăţăm de la Sfântul Isaac Sirul acestea: „Cel ce are inima scufundată cu totul 
întru cele pământești și mănâncă pururea țărână, împreună cu șarpele și nu se îngrijește 
deloc de cele ce plac lui Dumnezeu, ci se ostenește cu toate cele trupești și e desprins și 
gol de toată virtutea, din pricina întâlnirilor neîncetate și a împrăștierii din mândrie, 
căutând alte și alte pricini pentru acestea, e cu adevărat căzut de la bine, din pricina 
acestei nepăsări și lucrări” (Filocalia românească, vol. 10, Cuvântul XXII, ed. IBMBOR, 
București, 1981, p. 118). 

2 În ediţia de la 1805, aici avem: „Drept aceea, nu vă grijiți de ziua de mâine, că se 
va griji de sine”. 

CAPITOLUL 7 
Sfârșitul predicii de pe munte. Judecata semenilor. Puterea rugăciunii. 
Calea mântuirii și a pierzării. Ferirea de proorocii mincinoși! 


7, 1: Nu judecaţi, ca să nu fiți judecați. 
(7, 1) Luca 6, 37 / Romani 2, 1-3; 14, 10 / 1 Corinteni 4, 5 / lacov 4, 11 
Nu oprește mustrarea, ci osândirea, căci mustrarea este spre folos, iar 
osândirea spre defăimare și ocară. 
Mai vârtos să nu osândească cel care are păcate mari, înfruntând și 
osândind pe cei cu păcate mici, pe care Dumnezeu va să le judece:. 


7, 2-5: Căci cu judecata cu care judecați, veți fi judecați, și cu măsura 
cu care măsurați, vi se va măsura. (3) De ce vezi paiul din ochiul fratelui 
tău, și bârna din ochiul tău nu o iei în seamă? (4) Sau cum vei zice fratelui 
tău: Lasă să scot paiul din ochiul tău și iată bârna este în ochiul tău? (5) 
Fățarnice, scoate întâi bârna din ochiul tău și atunci vei vedea să scoţi 
paiul din ochiul fratelui tău. 


(7, 2) losua 7, 25 / Judecători 1, 7 / Marcu 4, 24 / Luca 6, 38 (7, 3) Psalm 49, 17-21 / 
Plângeri 3, 39-40 / Luca 6, 41 (7, 4) Luca 6, 42 (7, 5) Psalm 50, 14 / Luca 6, 42 


Cel ce voiește să mustre pe alții, se cuvine ca el însuși să fie fără de 
prihană, căci dacă cel care are „bârnă” în ochi, adică lemn mare -— prin 
„bârnă“ numindu-se păcatul —, îl mustră pe altul care are „pai“, mai rușinat 
se arată a fi cel dintâi. 

Și arată Domnul că nu poate vedea bine păcatul fratelui cela ce mai 
mari păcătuiește, că acela care are „bârnă“ în „ochi“, cum ar fi putut vedea 
pe altul, care mai puţin se vatămă? 


' În ediţia de la 1805, titlul capitolului este: „Pentru a nu judeca pe nimeni și pentru a 
nu da sfintele câinilor. Pentru a cere şi a căuta. Pentru poarta cea strâmtă și pentru cea largă. 
Pentru a ne păzi de proorocii mincinoși”. 

* Dumnezeiescul loan Scărarul ne scrie: „(8) Una și singură este calea cea mai scurtă, 
dintre căile ce duc la iertarea greșalelor: să nu judeci, dacă e adevărat cuvântul: „Nu 
judecaţi, ca să nu fiți judecați” (Matei 7, 1). Pe cât de străin este focul de apă, pe atât de 
străin este a judeca, celui ce voiește să se pocăiască”. Și mai mult: „(4) Să nu-ţi rămână 
ascuns lucrul acesta și te vei trezi, ca să nu mai judeci pe cel ce greșește: luda era în ceata 
ucenicilor, iar tâlharul în ceata ucigașilor. Și într-o clipă s-a făcut schimbare minunată 
între ei” (Filocalia românească, vol. 9, Cuvântul X: Despre clevetire, capetele 8 și 4, ed. 
IBMBOR, București, 1980, pp. 201-202). 

7, 6: Nu daţi cele sfinte câinilor, nici nu aruncaţi mărgăritarele voastre 
înaintea porcilor, ca nu cumva să le calce în picioare și, întorcându-se, 
să vă sfâșie pe voi. (7, 6) Pilde 9, 7-8; 23, 9 

„Câinii” sunt necredincioșii, iar „porcii”, cei ce sunt credincioși, dar 
au viaţă întinată. Se cuvine deci, să nu spunem tainele [credinţei] celor 
necredincioși și nici cuvintele cele luminoase și strălucitoare ca mărgă- 
ritarul ale teologiei, celor necuraţi. Căci „porcii calcă”, adică defaimă cele 
ce le sunt spuse, iar „câinii“, întorcându-se, ne „sfâșie”. Astfel fac cei ce 
se numesc filosofi: când aud că S-a răstignit Dumnezeu, ne „sfâșie” cu 
silogismele?, izvodind amăgituri, anume că aceasta este cu neputinţă. 


7, 7-8: Cereţi și vi se va da; căutați și veți afla; bateţi și vi se va deschide. 
(8) Că oricine cere ia, cel care caută află, și celui care bate i se va deschide. 


(7, 7) 1 Paralipomena 28, 9 / Cântarea Cântărilor 3, 4 / leremia 29, 13 / Matei 21, 22 / 
Marcu 11, 24 / Luca 11, 9 / loan 14, 13 / Iacov 1, 5-6 (7, 8) Pilde 8, 17 / Luca 11, 10 


Prin toate cele de mai sus ni s-au poruncit lucruri mari și grele. Drept 
aceea, ne arată prin acestea cum se pot împlini — și anume prin rugăciune 
neîncetată, căci zice „cereți” — adică „cereţi pururea” — și nu „cereți o dată”*. 

Apoi și prin pildă omenească întărește cele spuse. 


7, 9-10: Sau cine este omul acela între voi care, de va cere fiul său pâine, 
oare el îi va da piatră? (10) Sau de-i va cere pește, oare el îi va da șarpe? 
(7, 9) Luca 11, 11 (7, 10) Luca 11, 12 
Aici ne învaţă că se cuvine să cerem, și încă cu osârdie, dar numai pe 
cele de folos. Zice „Că vedeţi pe fiii voștri că vă cer cele cuviincioase — 
„pâine” și „pește“ — și deîndată le daţi lor, atunci când cer unele ca acestea. 
Deci, așa și voi, cereți cele duhovnicești, iar nu cele trupești”. 


* Silogismul este un raționament deductiv, compus din trei judecăţi legate între ele, 
astfel încât cea de a treia judecată, cea care reprezintă concluzia, se deduce din cea 
dintâi, prin intermediul celei de a doua. 

+ Aici Sfântul Simeon Metafrastul ne pune înainte întrebare cu răspuns: „Care este 
iconomia Venirii lui Hristos? Reîntoarcerea firii noastre la ea însăși și restaurarea ei. 
Căci a redat firii omenești demnitatea lui Adam cel întâi zidit. Dar pe lângă acesta i-a 
dăruit ei și o moștenire cerească (0, dumnezeiesc și cu adevărat mare har!); scoțând-o 
din temniţa întunericului, i-a arătat calea vieții și ușa prin care, celui ce bate i se dă 
putinţa să ajungă înlăuntrul Împărăției. Căci zice Domnul: «Cereţi și se va da vouă, 
bateţi și se va deschide» (Marcu 12, 30). Prin această ușă nimănui din cei ce voiesc nu-i 
este cu neputinţă să afle libertatea sufletului său și acesta să-și primească gândurile 
proprii și să se îmbogăţească cu Hristos, avându-L sălășluit în sine, și să-i fie ca un mire 
prin împărtășirea Duhului cel bun. lată iubirea negrăită a Stăpânului față de omul făcut 
de El după chipul Său” (Filocalia românească, vol. 5, Despre libertatea minții, cap 150, ed. 
Humanitas, București, 2001, pp. 355-356). 

7, 11: Deci, dacă voi, răi fiind, știți să dați daruri bune fiilor voștri, cu cât 

mai mult Tatăl vostru Cel din Ceruri va da cele bune celor care cer de la El? 

(7, 11) Facere 8, 21 / Isaia 49, 15 / Luca 11, 13 / Evrei 12, 10 / lacov 11,7 

„Răi” îi numește pe oameni, către Dumnezeu asemănându-i. (săci firea 

noastră este bună, ca cea care este zidită de Dumnezeu, dar cu voia cea 
slobodă ne facem răi. 


7, 12: Ci toate câte voiţi să vă facă vouă oamenii, asemenea și voi 
faceţi lor, că aceasta este Legea și Proorocii. 
(7, 12) Levitic 19, 18 / Tobit 4, 15 / Luca 6, 31 / Romani 13, 8 
Arată pe scurt calea către fapta bună, căci noi oamenii din sine cu- 
noaștem ceea ce se cuvine. Deci, dacă voiești să ţi se facă bine, fă bine; iar 
dacă voiești să fii iubit de vrăjmași, iubește și tu pe vrăjmași, pentru că și 
Legea lui Dumnezeu și Proorocii spun aceleași lucruri pe care și legea 
firească ni le rânduiește nouă. 


7, 13: Intraţi prin poarta cea strâmtă, că largă este poarta” și lată este 


calea care duce la pieire și mulți sunt cei care o află*. 
(7, 13) Sirah 21, 21 / Luca 13, 24 / Faptele Apostolilor 20, 29 


Numește „ușă strâmtă” ispitele, atât cele de voie — cum este postul și 
celelalte nevoinţe —, cât și cele fără de voie — precum sunt legările și gonirile 
[prigonirile]. După cum un om gros” sau care are o povară nu poate intra 
printr-o ușă strâmtă, tot astfel nici cel cu trai desfătat sau bogat — ci aceștia 
numai prin „cea largă” pot intra. Și, vrând să arate că strâmtorarea este 
vremelnică și lărgimea trecătoare, le-a numit „ușă” și „cale”. Căci prin 
„UȘă” — adică prin pătimirea cea rea — trece cel ce rău pătimește, precum 
trece prin desfătare, ca pe o „cale”, cel care se desfătează. Deci, de vreme 
ce amândouă sunt vremelnice, se cuvine pe cea mai bună să o alegem. 


. 


7, 14: Și strâmtă este poarta și îngustă este calea care duce la viață și 


uțini sunt care o află:. 
pap (7, 14) Luca 13, 24 / Faptele Apostolilor 14, 22 


Mirându-se, pe graiul muritorilor zice: „O, cât este de strâmtă!” Deci, 
aiurea zice în altă parte: „jugul Meu e bun și povara mea este ușoară”? 
(Matei 11, 28-30) Nu, ci zice aceasta pentru răsplătirile ce vor să fie! 


5 În ediţia de la 1805, în loc de „poarta“, se găsește „ușa”. 

* În ediția de la 1805, în loc de „cei care o află”, se găsește „cei ce intră prin trânsa”. 

7 Aici, cu sensul de om gras, care îl închipuie pe cel îngroșat de patimi. 

* În ediţia de la 1805, aici avem: „Ce strâmtă este ușa și îngustă calea care duce în 
viaţă! Și puțini sunt cei ce o află pe ea”. - 

* Scolia textului slavon așază aici următoarele cuvinte: „«Povara», «jugul», «calea» 
și «poarta» însemnează poruncile. Acestea sunt lumină și bunătate pentru toți cei care 

7, 15-16": Feriţi-vă! de proorocii mincinoși, care vin la voi în haine de 
oi, iar înlăuntru sunt lupi răpitori. (16) După roadele lor îi veți cunoaște. 


(7, 15) Deuteronom 13, 1-3 / leremia 14, 14; 23, 6 / Miheia 3, 5 / Matei 24, 4 / Marcu 13, 22 / 
Faptele Apostolilor 20, 29 / 2 Corinteni 11, 15 / 1 loan 4, 1 (7, 16“) Matei 7, 20 / Luca 6, 44 


Vicleni sunt ereticii și amăgitorii și de aceea zice: „Păziţi-vă!” Că aceștia 
pun înainte cuvinte bune și fățărnicesc [arată] viață cinstită, și „înlăuntru” 
este undița [vânarea]. 

„Haină de oaie” este și blândeţea pe care o arată unii, prefăcându-se, 
ca să măgulească și să înșele; dar după „roade” se cunosc — adică după 
fapte și după viața lor. Căci, chiar de se și fățărnicesc aceștia, aceasta o fac 
pentru puţină vreme, iar celor ce iau aminte le este vădită înșelăciunea lor'!. 


7, 16%-17: Au doară culeg oamenii struguri din spini sau smochine 
din mărăcini!?? (17) Așa că orice pom bun face roade bune, iar pomul 
rău!” face roade rele. 

(7, 16%) Matei 7, 20 / Luca 6, 44 / lacov 3, 12 (7, 17) Matei 12, 33 / 1 Timotei 5, 24 

„Spinii” și „ciulinii” sunt fățarnicii — spini ca cei care rănesc într-ascuns, 
iar mărăcini ca cei ce sunt vicleni și măieștri [iscusiţi în răutate]. lar „pom 
putred” este tot omul pe care-l putrezește viața cea umedă și desfrânată!”. 


doresc în chip nefățarnic să fie mântuiţi întru veșnicie și să se învrednicească de minunată 
binecuvântare. Poruncile Domnului sunt grele și dureroase pentru cei trândavi și 
nelucrători și pentru toți cei care râvnesc îndulcirile acestui veac trecător. Puţini vor fi cei 
care se vor mântui. lubitule, sârguiește-te, dar, să fii și tu unul dintre aceștia!” 

1 În ediţia de la 1805, în loc de „feriți-vă”, se găsește „păziți-vă”. 

"1 Dumnezeiescul Maxim ne luminează astfel pentru lupta cea lăuntrică: „Să nu 
stăruim în gânduri care ne prezintă păcatele noastre micșorate și care ne spun, ca niște 
oracole, că am primit iertarea. Întărindu-ne împotriva lor, Domnul a zis: «Feriţi-vă de 
proorocii mincinoși, care vin la voi în haine de oi, iar pe dinăuntru sunt lupi răpitori». 
Căci, câtă vreme mintea noastră este tulburată de păcat, încă n-am primit iertarea lui, 
fiindcă n-am făcut încă roade vrednice de pocăință. Și roada căinței este nepătimirea 
sufletului; iar nepătimirea înseamnă ștergerea păcatului. Dar nu avem încă desăvârșită 
nepătimire, dacă aici suntem tulburaţi de patimi, aici nu. Deci, n-am primit încă desăvârșit 
nici iertarea păcatelor. De păcatul strămoșesc ne-am slobozit prin Sfântul Botez, dar de 
cel pe care am îndrăznit să-l săvârșim după Botez ne slobozim prin căință” (Filocalia 
românească, vol. 2, Cuvânt ascetic, cap 44, ed. Humanitas, București, 1999, p. 51). 

2 În ediția de la 1805, în loc de „mărăcini”, se găsește „ciulini”. 

3 În ediţia de la 1805, în loc de „rău”, se găsește „putred”. 

1 Sfântul Maxim spune pentru acestea: „Bine este a nu îngădui minții să zăbovească 
în cele trupești și în patimi. Căci «nu culeg nici din ciulini smochine», adică din patimi 
virtuți, «nici din scaieţi struguri», adică din trup cunoștința care dă bucuria” (Filocalia 
românească, vol. 2, Întâia sută a capetelor despre cunoștință, cap 73, ed. Humanitas, București, 
1999, p. 154). 

7, 18: Nu poate pom bun să facă roade rele, nici pom rău'* să facă 
roade bune. (7, 18) Matei 12, 32 / Luca 6, 43 / lacov 3, 11-12 

Cât este „putred“, nu poate, iar dacă se va schimba, atunci va putea. 
Vezi că n-a zis „nu va putea”, ci că atâta vreme cât este „putred“, nu naște 
[odrăslește)] „roade bune”!. 


7, 19-20: lar orice pom care nu face roadă bună se taie și se aruncă în 
foc. (20) De aceea, după roadele lor îi veți cunoaște. 
(7, 19) Matei 3, 10 / Luca 3, 9 / loan 15, 2-6 (7, 20) Luca 6, 44 
Acestea le zice către iudei, pentru că și loan [Botezătorul] le zicea lor 
unele ca acestea (Matei 3, 10). 
lar pe om îl aseamănă cu „pomul“, pentru că se poate altoi din păcatul 
cel neroditor întru fapta cea bună. 


7,21: Nu oricine Îmi zice: Doamne, Doamne, va intra în Împărăția Ceru- 
rilor, ci cel ce face voia Tatălui Meu Celui din Ceruri. (7, 21) Osea 8, 2/ Matei 25, 11/ 
Luca 6, 46 / loan 6, 40/ Faptele Apostolilor 19, 13 / Romani 2, 13 / Iacov 1, 22 

Aici Se arată pe Sine Domn, zicând: „Nu oricine Îmi zice: Doamne, 
Doamne!”, Dumnezeu pe Sine numindu-Se. Și ne învaţă pe noi că de avem 
credinţă fără fapte, cu nimic nu ne folosim dintru ea. 

Zice [Domnul|: „Cel ce face voia”, nu „cel ce o dată a făcut”, ci „cel 
care face aceasta până la moarte”. Și n-a zis „voia Mea”, ca să nu smintească 
pe cei care-L ascultau, ci a zis „voia Tatălui Meu”. Însă, cu adevărat, voia 
Tatălui și a Fiului una este, căci Fiul nu este potrivnic [Tatălui]”. 


'5 În ediția de la 1805, în loc de „rău”, se găsește „putred“. 

'* La pilda pomului bun și a pomului rău, Dionisie din Furna ne pune înainte 
următoarea erminie de zugrăvire: „Stând, oameni, adică arhiereu, pustnic, călugăr, ori 
creștin evlavios și din gurile lor ieșind: dintr-a unuia Duh Sfânt, dintr-a altuia Înger, 
dintr-a altuia lumină, dintr-a altuia trandafir și dintr-ale altora alte cinstite lucruri sau 
de mare preţ. lar în preajma lor, stând alți oameni: unii păgâni, alţii tirani, alţii eretici, 
alţii farisei, și creștini cu desfrânate și lăutari, și nemilostivi și leneși și din gurile lor 
ieșind: dintr-a unuia diavol, din a altuia șarpe, din a altuia porc, dintr-a altuia mărăcini, 
și dintr-ale altora alte unele lucruri urâte ca acestea. Și Hristos de o parte, arătându-i pe 
aceștia, zice într-o hârtie: «După roadele lor îi veți cunoaște»” (Erminia picturii bizantine, 
ed. cit., p. 129). 

” Sfântul Maxim Mărturisitorul scrie acestea: „(55) Cel ce iubește pe Hristos, desigur 
că-L și imită, după putere. Astfel, Hristos n-a încetat să facă bine oamenilor; iar răsplătit 
cu nerecunoștință și cu hulă Se purta cu îndelungă răbdare; în sfârșit, bătut și omorât de 
ei, răbda, neînvinuind pe cineva. Aceste trei sunt faptele dragostei față de aproapele, 
fără de care cel ce zice că iubește pe Hristos sau că va dobândi Împărăția Lui, se amăgește 
pe sine: „Nu oricine Îmi zice: Doamne, Doamne, va intra în Împărăţia Cerurilor, ci cel 

7, 22-23: Mulţi Îmi vor zice în ziua aceea: Doamne, Doamne, au nu 
în numele Tău am proorocit, și nu în numele Tău am scos demoni, și nu 
în numele Tău minuni multe am făcut? (23) Și atunci voi mărturisi lor: 
Niciodată nu v-am cunoscut pe voi. Depărtaţi-vă de la Mine cei ce lucraţi 
fărădelegea. 

(7, 22) Luca 6, 46 / 1 Corinteni 13, 2 (7, 23) lov 13, 16 / Psalm 5, 4; 6, 8/ Luca 13, 25, 27 

La începutul propovăduirii mulți au scos draci, chiar nevrednici fiind, 
căci din pricina numelui lui lisus fugeau dracii (Luca 9, 49). Pentru că darul 
lucrează și prin cei nevrednici, după cum și prin preoții cei nevrednici ne 
sfințim. Încă și Iuda Iscarioteanul a făcut semne, dar și fiii lui Scheva (Faptele 
Apostolilor 19, 13-17). lar aceasta ce zice: „Niciodată nu v-am cunoscut pe 
voi”, întru acest chip [acest înțeles] este: „Nici atunci când făceaţi minuni 
nu vă iubeam pe voi”, întrucât dragostea este numită aici „cunoștință”. 


7, 24-25: De aceea, oricine aude aceste cuvinte ale Mele și le îndepli- 
nește, asemăna-se-va!* bărbatului înțelept, care și-a clădit!” casa lui pe 
stâncă. (25) A căzut ploaia, au venit râurile mari, au suflat vânturile și au 
bătut în casa aceea, dar ea n-a căzut, fiindcă era întemeiată pe stâncă”. 

(7, 24) Luca 6, 47-48 (7, 25) Isaia 4, 6 / Matei 16, 18 / Luca 6, 48 

Fără Dumnezeu nu se poate faptă bună a se săvârși; de aceea, Hristos 
zice: „Asemăna-l-voi pe el bărbatului înțelept”. Și „piatră” este Hristos, 
iar „casă“ [e] sufletul. Deci, cela care își „va zidi” sufletul său pe lucrarea 
poruncilor lui Hristos, pe acesta nici „ploaia” — adică diavolul care-a căzut 
din Cer —, nici „râurile” — adică oamenii cei supărători [pricinuitori de 
supărare], care de la o „ploaie” ca aceasta se înmulțesc —, nici „vânturile“ 
— adică duhurile răutăţii — și, în scurt, nici o ispită nu-l poate surpa pe 
unul ca acesta. 


7, 26-27: ar oricine aude aceste cuvinte ale mele și nu le îndeplinește, 
asemăna-se-va bărbatului nechibzuit?! care și-a clădit casa pe nisip. (27) Și 


ce face voia Tatălui Meu Celui din Ceruri.“ (Matei 7, 21); şi iarăși „Cel ce Mă iubește pe 
Mine păzește poruncile Mele” și celelalte (loan 14, 15). (56) Tot scopul poruncilor 
Mântuitorului este să slobozească mintea de necumpătare și de ură, și să o ducă la 
dragostea Lui, și a aproapelui, din care se naște în mod efectiv lumina sfintei cunoștințe” 
(Filocalia românească, vol. 2, A patra sută a capetelor despre dragoste, capetele 55-56, ed. 
Humanitas, București, 1999, p. 113). 

'% În ediția de la 1805, în loc de „asemăna-se-va”, se găsește „asemăna-l-voi pe el”. 

* În ediția de la 1805, în loc de „și-a clădit”, se găsește „și-a zidit”. 

% În ediţia de la 1805, în versetele 24-25, în loc de „stâncă”, se găsește „piatră“. 

21 În ediția de la 1805, în loc de „nechibzuit”, se găsește „nebun”. 

a căzut ploaia și au venit râurile mari și au suflat vânturile și au izbit în 
casa aceea, și a căzut. Și căderea ei a fost mare. 
(7, 26) Înţelepciune 4, 4-5 / Luca 6, 49 (7, 27) Isaia 28, 18 / lezechiil 13, 11 / Luca 6, 49 
Nu a zis: „asemăna-l-voi pe el”, ci „asemăna-se-va el însuși nebu- 
nului”. Adică, cel care crede, dar nu lucrează [nu face faptele credinței], 
acesta este cel care zidește „pe nisip”, adică pe putreziciunea lucrurilor și 
pentru aceasta și „cade“, din pricina ispitelor. lar când îl „izbește” pe el 
ispita, cade cu „cădere mare”. Însă dintre cei necredincioși nimeni nu 
„cade“, fiindcă ei întotdeauna zac jos [la pământ], ci numai cel credincios 
„cade”. Și de aceea este „căderea mare”, căci creștin fiind, „cade”?. 


7, 28-29: lar când lisus a sfârșit cuvintele acestea, mulțimile erau 
uimite de învățătura Lui. (29) Că îi învăța pe ei ca Unul Care are putere, 


iar nu cum îi învățau cărturarii lor. 
(7, 28) Matei 22, 33 / Marcu 1, 22; 6, 2/ Luca 2, 47; 4, 32 
(7, 29) Pilde 8, 6 / Isaia 50, 4 / Matei 21, 21 / Marcu 1, 22 / Luca 4, 32 


Nu se mirau dregătorii — căci cum s-ar fi mirat cei care Îl zavistuiau 
[pizmuiau] pe EI? —, ci mulțimea cea fără de răutate. Și se minunau nu de 
frumusețea graiurilor, ci de îndrăzneala Lui, că și mai mult decât Proorocii 
arăta stăpânire. Proorocii ziceau: „Așa grăiește Domnul'?, iar Hristos, ca 
un Dumnezeu glăsuiește: „Eu grăiesc vouă”. 


2 Pentru pilda celor ce-și zidesc casă, Dionisie din Furna ne dă următorul izvod: 
„Hristos, și dinapoia Lui Apostolii, și dinaintea Lui doi oameni, unul bătrân și celălalt 
tânăr, și amândoi ascultându-L cu luare aminte. Și mai incolo, iarăși bătrânul rugându-se 
înăuntru, într-o peșteră, și împrejurul lui desfrânate și alţi oameni, trăgându-l de haine și 
diavolii îl săgetează. Și iarăși tânărul, mâncând și bând cu femei la masă, și demonii 
batjocorindu-l” (Erminia picturii bizantine, ed. cit., p. 125). 

5 În Vechiul Testament, această vestire proorocească este foarte des întâlnită, numai 
la Sfântul Prooroc Isaia regăsindu-se de mai mult de 40 de ori (Isaia 7, 7; 18, 4; 21, 6; 30, 
15; 37, 21 etc). 

+ Adeseori Mântuitorul Hristos a vestit poruncile Sale prin cuvintele acestea (Matei 
5, 44; 19, 9; Luca 11, 9; 16, 9; loan 8, 58; 10, 7; 13, 20; 14, 12). 

CAPITOLUL 8 
lisus vindecă un lepros, pe sluga unui sutaș, pe soacra lui Petru 
și pe alți bolnavi. Liniștește furtuna de pe mare 
și vindecă doi demonizaţi! 


8, 1-2: Și coborându-Se El din munte, mulțimi multe au mers după 
El. (2) Și iată un lepros, apropiindu-se, 1 se închina, zicând: Doamne, 
dacă voiești?, poţi să mă curățești. (8, 2) Marcu 1, 40/ Luca 5, 12 

Priceput se vădește a fi leprosul, căci nu s-a suit la munte ca să curme 
învățătura, ci când Se pogoară Domnul, ] se închină și, credință multă 
arătând, nu zice: „De vei ruga pe Dumnezeu, mă vei vindeca pe mine”, ci, 
„de vei vrea”. Pentru aceasta: 


8, 3-4: Și lisus, întinzând* mâna, S-a atins de el, zicând: Voiesc, 
curățește-te. Și îndată s-a curățit lepra lui. (4) Și i-a zis lisus: Vezi, nu 
spune nimănui, ci mergi, arată-te preotului și adu darul pe care l-a 
rânduit Moise, spre mărturie lorf. (8, 3) Marcu 1, 41/ Luca 5, 13 

(8, 4) Levitic 13, 2; 14, 2-5 / Matei 5, 23; 9,30 / Marcu 1, 43-44; 5, 30 / Luca 5, 14; 8, 56; 17, 14 

Se atinge de lepros, arătând că nu este supus Legii care poruncește să 
nu se atingă de leproși (Levitic 13, 44-46; Numeri 19, 22), ci este Stăpân al 
ei. Și mai arată că pentru cel curat nimic nu este necurat și că sfântul Său 
trup da [izvora și dăruia] sfințenie. 

Și fugind [Domnul] de slavă, îi poruncește să „nu spună nimănui”, ci 
să se arate preotului. Căci dacă nu spunea preotul că s-a curățit, leprosul 
trebuia să stea afară din cetate (Levitic 14, 2-5). Poruncește încă să aducă și 
darul „întru mărturie” iudeilor — adică „atunci când Mă vor prihăni [ocări] 
zicând că stric Legea, vei fi mărturie tu, cel căruia acum ţi-am poruncit să 
duci cele rânduite de Lege”. 


' În ediţia de la 1805 titlul capitolului este: „Pentru leprosul. Pentru sutașul. Pentru 
soacra lui Petru. Pentru cei ce s-au vindecat de felurite boli. Pentru cel ce nu i-a dat voie lisus să-l 
urmeze. Pentru certarea apelor. Pentru cei îndrăciți, ai cărora draci au intrat în turma porcilor”. 

2 În ediția de la 1805, în loc de „dacă voiești”, se găsește „de vei vrea”. 

3 În ediția de la 1805, în loc de „întinzând”, se găsește „tinzând“. 

+ În ediţia de la 1805, în loc de „arată-te preotului și adu darul pe care l-a rânduit 
Moise, spre mărturie lor”, se găsește „de te arată pe sineți preotului și du darul pe care 
l-a poruncit Moise, întru mărturie lor”. 

8, 5: Pe când intra în Capernaum, s-a apropiat de El un sutaș, rugându-L 
și zicând (8, 5) Luca 7,2 

Nici acesta nu s-a suit în munte, ca să nu împiedice [curme] învățătura 
și este același sutaș despre care vorbește și Luca (Luca 7, 2-3). lar dacă Luca 
spune că a trimis soli la lisus, aceasta nu se împotrivește lui Matei care zice 
că însuși sutașul a venit, căci se putea și ca să fi trimis pe alții înainte, iar 
după aceea, stăruind primejdia asupră-i, însuși să fi venit și să fi zis: 


8, 6-7: Doamne, sluga mea zace în casă, slăbănog, chinuindu-se 
cumplit. (7) Și i-a zis lisus: Venind, îl voi vindeca”. (8,6) Luca 7,3 

Nu și-a adus sluga pe pat, crezând că Hristos poate s-o tămăduiască 
chiar nefiind [sluga] de față. Pentru aceea: 


8, 8-10: Dar sutașul, răspunzând, i-a zis: Doamne, nu sunt vrednic 
să intri sub acoperișul“ meu, ci numai zi cu cuvântul și se va vindeca 
sluga mea. (9) Că și eu sunt om sub stăpânirea altora și am sub mine 
ostași”, și-i spun acestuia: Du-te, și se duce; și celuilalt: Vino, și vine; și 
slugii mele: Fă aceasta, și face. (10) Auzind, lisus S-a minunat și a zis 
celor ce veneau după El: Adevărat grăiesc vouă: la nimeni, în Israil, n-am 
găsit atâta credinţă. 

(8, 8) Luca 7, 6-7 (8, 9) Luca 7, 8 (8, 10) Luca 7,9 

„Dacă eu, slugă a împăratului fiind, le poruncesc ostașilor supuși mie, 
Tu cu mult mai vârtos poți să poruncești morţii și bolilor, ca de la acesta să 
se depărteze și la altul să meargă”, căci bolile trupești sunt „ostași” și 
„izbânditori” ai lui Dumnezeu. 

Deci, Hristos Se minunează, zicând că nici la israiliteni n-a aflat atâta 
credință, cât întru cei de alt neamE. 


5 În ediția de la 1805, în loc de „Venind, îl voi vindeca”, se găsește „Eu viind, voi 
tămădui pe dânsul”. 

* În ediția de la 1805, în loc de „acoperișul”, se găsește „acoperământul”. 

7 În ediţia de la 1805, în loc de „ostași“, se găsește „slujitori“. 

* Alţii au tâlcuit aceste cuvinte în acest chip: Când Patriarhul Iacov (Israil) a văzut în 
vis scara cerească pe care Îngerii lui Dumnezeu urcau și se pogorau, el a priceput că 
Dumnezeu Se află în acel loc, dar nu a înţeles că Domnul este pretutindeni de faţă. Din 
această pricină, lacov grăiește: „Cât de înfricoșător este locul acesta! Aceasta nu e alta 
fără numai casa lui Dumnezeu“ (Facere 28, 17). lar aici, în Evanghelie, Mântuitorul Se 
minunează de marea credință a acestui sutaș, spunând: „La nimeni, în Israil, n-am găsit 
atâta credință”. Astfel, Hristos zice: „lacov a înţeles că M-am putut arăta într-un loc, dar 
sutașul acesta a priceput că Eu sunt în toate locurile de față și, numai prin cuvânt, pot plini 
orice lucru”. De aceea, sutașul și zice: „Numai zi cu cuvântul și se va vindeca sluga mea”. 

8, 11-12: Și zic vouă că mulți de la răsărit și de la apus vor veni și vor 

sta la masă cu Avraam, cu Isaac și cu Iacov în Împărăţia Cerurilor”. (12) 

lar fiii împărăției vor fi aruncați în întunericul! cel mai din afară; acolo 

va fi plângerea și scrâșnirea dinților. 

(8, 11) Isaia 2, 2-3; 43, 5; 49, 12 /Luca 3, 8; 13, 28-29 

(8, 12) Înţelepciune 17, 21 / Matei 13, 42; 21, 43; 22, 13; 24, 51 / luda 1,13 

N-a spus că mulți din alte neamuri „se vor odihni”, ca să nu-i împungă 

pe iudei, ci acoperit a zis „de la răsărituri și de la apusuri”. Și a pomenit 
de Avraam, arătând că nu este potrivnic Legii Vechi. 

Spunând „întunericul cel mai din afară”, arată că este și unul mai 

dinlăuntru, care este mai ușor, căci sunt trepte și în muncă [în caznele iadului]. 

lar „fii ai Împărăției” îi numește pe iudei, căci către aceștia sunt [s-au 

făcut] făgăduinţele: „Israil este fiul Meu, întâi-născutul Meu” (leșire 4, 22). 


8, 13: Și a zis lisus sutașului: Du-te, fie ţie după cum ai crezut. Și s-a 
însănătoșit sluga lui în ceasul acela". (8, 13) Matei 9, 29 / Luca 7, 10 

Dintru aceasta, că numai cu cuvântul a tămăduit, a arătat ca adevărat 
și ceea ce a spus despre iudei, anume că s-au lepădat afară [vor fi aruncaţi] 
dintru Împărăţia Cerurilor. 


8, 14-15: Și venind lisus în casa lui Petru, a văzut pe soacra acestuia 
zăcând, prinsă de friguri. (15) Și S-a atins de mâna ei, și au lăsat-o 
frigurile și s-a sculat și Îi slujea Lui”. 

(8, 14) Marcu 1, 29-32 / Luca 4, 38 (8, 15) Matei 9, 25 / Marcu 1, 31 / Luca 4, 39 

A intrat în casa lui Petru ca să mănânce și atingându-Se de mâna femeii 
nu numai fierbințeala i-a stins, ci și sănătate întreagă i-a dăruit încât și 
vârtutea i s-a întors [și-a redobândit tăria] și putea sluji. Măcar că noi știm 
că la cei bolnavi trece multă vreme până-și dobândesc cea dintâi putere. 
Ceilalţi Evangheliști spun că L-au rugat pe Dânsul și așa a tămăduit-o pe ea 
(Marcu 1, 29-32; Luca 4, 38-39). Matei însă a scris pe scurt, așa cum am spus 
dintru început, că ceea ce a lăsat unul de-o parte, spune celălalt [Evanghelist]. 

Dar cunoaște și aceasta, că fapta cea bună cu nimic nu este împiedicată 
de nuntă [căsătorie], de vreme ce verhovnicul Apostolilor [Petru] avea soacră. 


* În ediţia de la 1805, aici avem: „Și grăiesc vouă că mulți de la răsărituri și de la 
apusuri vor veni și se vor odihni cu Avraam cu Isaac și cu Iacov întru Împărăția Cerurilor”. 

1 În ediţia de la 1805, în loc de „vor fi aruncaţi în întunericul”, se găsește „vor fi 
goniți întru întunericul”. 

1 În ediţia de la 1805, în loc de „și s-a însănătoșit sluga lui în ceasul acela”, se gă- 


sește „și întorcându-se sutașul în casa sa întru acel ceas, a aflat pe sluga sa sănătoasă”. 
" În ediţia de la 1805, în loc de „Îi slujea Lui”, se găsește „le slujea lor”. 

8, 16-17: Și făcându-se seară, au adus la El mulți demonizați și a scos 
duhurile cu cuvântul și pe toți cei bolnavi i-a vindecat, (17) ca să se îm- 
plinească ceea ce s-a spus prin Isaia Proorocul, care zice: Acesta 
neputințele noastre a luat și bolile noastre le-a purtat. 

(8, 16) Marcu 1, 32 / Luca 4, 40 (8, 17) Isaia 53, 4/1 Petru 2, 24 

Seara și fără de vreme aduceau pe cei bolnavi, iar EI, fiind iubitor de 
oameni îi tămăduia pe toți. Deci, ca să nu fie de necrezut că tămăduia 
atâtea boli în scurtă vreme, [Evanghelistul] aduce mărturia lui Isaia. 
Proorocul spune acestea pentru păcate (Isaia 53, 4), iar Matei pentru boli, 
[dar știut este] că cele mai multe boli se fac din pricina păcatelor. 


8, 18: Și văzând lisus mulțime împrejurul Lui, a poruncit ucenicilor 
să treacă de cealaltă parte a mării. (8, 18) Marcu 4, 35 

[Face aceasta] pentru că nu era iubitor de slavă, dar și fugind de zavistia 
[pizma] iudeilor. 


8, 19-20: Și apropiindu-se un cărturar, i-a zis: Învățătorule, Te voi urma” 
oriunde vei merge. (20) Dar isus i-a răspuns: Vulpile au vizuini și păsările 
cerului cuiburi; Fiul Omului însă nu are unde să-Și plece capul. 

(8, 19) Luca 9, 57 (8, 20) Luca 9, 58 / 2 Corinteni 8, 9 

„Cărturar” era numit cel care știa cartea Legii. Deci văzând acesta 
[cărturar] semnele cele multe, socotea [credea] că lisus adună bani dintru 
acestea și se sârguia să-l urmeze, ca să adune și el. lar Hristos, întâmpinând 
cugetul aceluia, împotrivă îi răspunde: „Socotești că de-Mi vei urma Mie 
vei aduna bani? Nu vezi că sunt fără casă? Și cel ce-Mi urmează Mie, 
dator este a fi întru acest fel”. lar [Domnul] zicea aceasta ca să-l plece pe 
acela să se schimbe din socoteala sa [cugetul său] și să-l urmeze Lui. Dar 
el [cărturarul] se duce. 

Unii zic că „vulpi” și „păsări“ ar fi demonii, deci îi spune: „Demonii 
întru tine se odihnesc, iar Eu nu am odihnă în sufletul tău”. 


8, 21-22: Un altul dintre ucenici I-a zis: Doamne, dă-mi voie întâi să 
mă duc și să îngrop pe tatăl meu. (22) Iar lisus i-a zis: Vino după Mine'* 
și lasă morții să-și îngroape morții lor. 

(8, 21) Agheu 1, 4/ Luca 9, 59 (8, 22) Matei 4, 19 / Luca 9, 60 

„După ce se va da cineva lui Dumnezeu, nu mai este datora se întoarce 
la cele lumești. Că se cuvine a-ţi cinsti părinții, dar pe Dumnezeu se cuvine 
a-L cinsti mai întâi”. lar acestea le-a zis Domnul pentru că și necredincios 


'3 În ediţia de la 1805, în loc de „Te voi urma”, se găsește „voi să merg după Tine”. 
1 În ediţia de la 1805, în loc de „Vino după Mine”, se găsește „Urmează Mie”. 

era acel tată. Și arătată este aceasta, din cuvântul: „Lasă morții”, adică pe 
cei necredincioși, „să-și îngroape morţii lor”. 

Iar dacă acela n-a fost slobod [nu i-a fost îngăduit] nici să-și îngroape 
tatăl, vai celor care se întorc la lucrurile lumești, după ce s-au călugărit! 


8, 23-24: Intrând El în corabie, ucenicii Lui L-au urmat. (24) Și, iată, 
furtună mare s-a ridicat pe mare”, încât corabia se acoperea de valuri; 
iar El dormea. 

(8, 23) Marcu 4, 35 / Luca 8, 22 (8, 24) Psalm 43, 25; 106, 25 / Marcu 4, 37 / Luca 8, 23 

Numai pe ucenici i-a ținut, ca să vadă minunea. Și îi lasă a se învălui de 
„Vifor”, ca să se iscusească întru a răbda ispitele și ca prin minunea aceasta 
mai mult să creadă ei. 

lar El doarme, ca temându-se ucenicii, să-și cunoască neputinţa lor și 
să-L roage pe El. Pentru aceasta zice: 


8, 25-26": Și venind ucenicii la El, L-au deșteptat zicând: Doamne, 
mântuiește-ne, că pierim. (26) lisus le-a zis: De ce vă este frică'f, puțin 
credincioșilor? (8, 25) 2 Paralipomena 20, 12 / Cântarea Cântărilor 8, 5 / 

Sirah 1, 27 / Matei 14, 30 / Marcu 4, 38 / Luca 8, 24 (8, 26") Matei 14, 31-32 / Marcu 4, 40 

Nu i-a numit „necredincioși”, ci „puţin credincioși”. Pentru că, zicând: 
„Doamne, mântuiește-ne” arată credință, dar graiul „pierim” nu este al 
credinţei, fiindcă avându-L pe Acela împreună cu ei, nu se cuvenea să se 
teamă. 

Și vezi că [Hristos], dojenindu-i pe ei ca pe niște fricoși, arată că frica 
aduce primejdiile. Pentru aceea mai întâi potolește „furtuna“ sufletului 
lor, apoi o curmă [încetează] și pe cea a mării. 


8, 26%-27: S-a sculat atunci, a certat vânturile și marea și s-a făcut 
liniște deplină. (27) lar oamenii s-au mirat, zicând: Cine este Acesta, că 
și vânturile și marea ascultă de El? (8, 26%) Psalm 64, 7; 88, 9-10 / 

Isaia 43, 2 / Marcu 4, 39 / Luca 8, 24 (8, 27) Pilde 30, 4 / Marcu 4, 41 / Luca 8, 25 

Se mirau oamenii că vedeau om, iar lucrurile [pe care le împlinea Domnul] 

erau dumnezeiești. 


8, 28*: Și trecând El dincolo, în ţinutul Gadarenilor, L-au întâmpinat 
doi demonizați (8, 28“) Marcu 5, 1-2 / Luca 8, 26-27 

La cei care se îndoiau în corabie — zicând „Cine este Acesta, că și 
vânturile și marea ascultă de EI?” — vin dracii propovăduitori. 


'5 În ediţia de la 1805, în loc de „furtună mare s-a ridicat pe mare”, se găsește „vifor 
mare s-a făcut în mare”. 

' În ediția de la 1805, în loc de „De ce vă este frică”, se găsește „Ce sunteți înfri- 
coșați”. 

lar dacă Marcu și Luca zic că numai unul era cel ce avea legheonul 
[legiunea de draci], să înţelegi că, acela era unul dintre aceștia doi, poate 
cel mai vestit (Marcu 5, 1-2; Luca 8, 26-27). 

Și Însuși Domnul a venit la dânșii pentru că, groaznici fiind, nimeni 
nu îndrăznea a-i aduce pe ei [la Dânsul]. 


8, 28%: Care ieșeau din morminte, foarte cumpliți, încât nimeni nu 
putea să treacă pe calea aceea. (8, 28%) Marcu 5, 3-5 / Luca 8, 26-27 

Petreceau în morminte, pentru că dracii voiau să pună acest fel de 
socoteală [să se creadă] că sufletelor celor ce mor se prefac în demoni — 
lucru care nici nu poate a-l cugeta oareșcine!”. Căci sufletul ieșind, nu 
petrece [rămâne] în lume, întrucât „sufletele drepţilor sunt în mâna lui 
Dumnezeu” (Înțelepciune 3, 1; Ecclesiastul 9, 1), iar ale păcătoșilor pleacă și 
ele, după cum [îl vedem pe] al bogatului [nemilostiv] (Luca 16, 19-31). 


8, 29: Și iată, au început să strige și să zică: Ce ai Tu cu noi, lisuse, Fiul 

lui Dumnezeu? Ai venit aici mai înainte de vreme ca să ne chinuiești?!* 
(8, 29) Marcu 1, 24; 5, 6-7/ Luca 4,41 

Iată, Îl propovăduiesc Fiu al lui Dumnezeu, mărturisindu-și mai întâi 
vrăjmășia. Și socotesc diavolii „muncă“ [„chinuire“] faptul că nu-i lasă să 
facă rău oamenilor. 

lar zicând „mai înainte de vreme“, așa să înţelegi: că ei socoteau 
[credeau] că Hristos, nesuferind covârșirea răutăţii lor, n-a așteptat vremea 
muncii [caznelor]. Dar nu este așa, căci diavolii, până în sfârșitul lumii 
sunt sloboziţi a ne lupta pe noi. 


8, 30-32": Departe de ei era o turmă mare de porci, păscând. (31) lar 
demonii îl rugau, zicând: Dacă ne scoţi afară, trimite-ne” în turma de porci. 
(32) Și EI le-a zis: Duceţi-vă. Iar ei, ieșind, s-au dus în turma de porci. 

(8, 30) Marcu 5, 11 / Luca 8, 32 (8, 31) Marcu 5, 12 / Luca 8, 29, 32 
(8, 32") Marcu 5, 8-10, 13 / Luca 8, 33 


Dracii au cerut aceasta, pentru ca, înecându-i pe porci să-i scârbească 
pe stăpânii lor și astfel să nu-L primească pe Hristos. lar Hristos îi slobo- 
zește pe draci, arătând ce fel de amărăciune [câtă vrăjmășie] au asupra 
oamenilor și că, de ar fi avut ei putere și nu ar fi fost opriți, mai rău decât 
porcilor ne-ar fi făcut nouă. Că EI [este Cel Care] îi păzește pe cei care se 
îndrăcesc, ca să nu se omoare pe sine [să nu-și ia viața]. 


"7 Adică, este cu totul smintit, lipsit de temei. 

'* În ediția de la 1805, în loc de „să ne chinuiești”, se găsește „să ne muncești pe noi”. 

9 În ediția de la 1805, în loc de „trimite-ne“, se găsește „dă-ne nouă voie să ne 
ducem”. 

8, 32-34: Și iată, toată turma s-a aruncat de pe țărm în mare și a pierit” 
în apă. (33) lar păzitorii au fugit și, ducându-se în cetate, au spus toate 
cele întâmplate cu demonizații. (34) Și iată toată cetatea a ieșit în întâm- 
pinarea lui lisus și, văzându-L, L-au rugat să treacă din hotarele lor. 


(8, 32*) Marcu 5, 13 / Luca 8, 33 (8, 33) Marcu 5, 14 / Luca 8, 34 
(8, 34) 2 Regi 6, 9 / Marcu 5, 17 / Luca 8, 37 


Intristându-se ei și părându-li-se [crezând] că vor pătimi ceva și mai 
rău după aceasta, nu-L. primesc pe Dânsul. 

lar tu, cunoaște că unde este viață porcească, Hristos nu petrece acolo, 
ci dracii. 


% În ediţia de la 1805, în loc de „a pierit”, se găsește „s-a înecat”. 


CAPITOLUL 9 
Vindecarea slăbănogului din Capernaum. Matei. Ucenicii lui loan Botezătorul. 
Fiica lui lair și femeia bolnavă. Doi orbi și un mut. Secerișul și secerătorii! 


9, 1-2“: Intrând în corabie, isus a trecut și a venit în cetatea Sa. (2) Și 

iată, I-au adus un slăbănog zăcând pe pat. 
(9, 1) Matei 4, 13 / Marcu 2, 1 (9, 2*) Marcu 2, 3 / Luca 5, 18; 7, 48 / lacov 5, 15 

Cetate a Lui numește Capernaumul, pentru că acolo locuia. Căci Betle- 
emul L-a născut, Nazaretul L-a crescut, dar Capernaumul Îl avea pururea 
[mereu] locuitor al său. 

lar acest slăbănog altul este, osebit de cel de la Ioan, căci acela era la 
Scăldătoarea Oilor în lerusalim (loan 5, 1-9), iar acesta în Capernaum. Acela 
„nu avea om”, iar acesta este „purtat de patru oameni” — după cum zice 
Marcu (2, 3) —, oameni care îl și slobozesc prin acoperișul casei?, lucru pe 
care [Evanghelistul] Matei nu-l spune. 


9, 2*: Și lisus, văzând credinţa lor (9, 2%) Luca 5, 20/ lacov 5, 15 
Sau a celor ce l-au adus, că de multe ori pentru credinţa celor ce aduc 
face [Hristos] minuni, sau [le face acestea] și pentru credinţa celui adus. 


9, 2*: A zis slăbănogului: Îndrăznește, fiule! lertate sunt” păcatele tale! 

(9, 2) Marcu 2, 5 / Luca 5, 20; 7, 48 / lacov 5, 15 

Îl numește „fiu” sau ca pe cel ce este zidire a lui Dumnezeu, sau ca pe 

unul care a crezut. Însă, arătând că slăbănogirea este mai mult din păcate, 
le dezleagă întâi pe acelea. 


9, 3-5: Dar unii dintre cărturari ziceau în sine: Acesta hulește. (4) Și 
lisus, știind! gândurile lor, le-a zis: Pentru ce cugetaţi rele: în inimile voastre? 
(5) Căci ce este mai lesne a zice: lertate sunt” păcatele tale, sau a zice: Scoa- 


lă-te și umblă? (9, 3) Levitic 24, 11 / Marcu 2, 6-7 / Luca 5, 21; 7, 49 (9, 4) Psalm 139, 2/ 
Matei 12, 25 / Marcu 2, 8 / Luca 5, 22 / loan 2, 24 — 25 (9, 5) Marcu 2, 9/ Luca 5, 23 


' În ediţia de la 1805, titlul capitolului este: „Pentru slăbănogul ce se purta de patru. 
Pentru chemarea lui Matei. Pentru Mântuitorul că a mâncat cu vameșii. Pentru fiica mai-marelui 
sinagogii. Pentru femeia ce îi curgea sânge. Pentru cei doi orbi. Pentru îndrăcitul cel mut”. 

2 Vezi și nota tâlcuirii de la Matei 10, 27. 

3 În ediţia de la 1805, în loc de „Iertate sunt”, se găsește „Iartă-ţi-se ție”. 

* În ediţia de la 1805, în loc de „Știind”, se găsește „văzând”. 

* În ediţia de la 1805, în loc de „rele“, se găsește „viclene”. 

* În ediţia de la 1805, în loc de „lertate sunt”, se găsește „lartă-ţi-se ție”. 

Dintru aceasta, că le-a cunoscut gândurile, Se arată pe Sine [Însuși] că 
este Dumnezeu. Deci, îi mustră pe ei, zicând: „Voi Mă socotiți pe Mine că 
sunt hulitor, fiindcă făgăduiesc iertarea păcatelor, care lucru mare este [și 
minunat). Și socotiți că fug de aceasta [tămăduirea trupului acestui om], ca 
să nu fiu vădit ca neputincios. Dar, Eu din tămăduirea trupului vă voi 
încredința și de tămăduirea sufletului. Astfel, prin ceea ce este mai mic, însă 
pare mai greu se adeverește și iertarea păcatelor, care este cu adevărat [lucru] 
mare, însă vouă vi se pare mai lesnicioasă, fiindcă este nearătată [nevăzută]”. 


9, 6-8: Dar, ca să știți că putere are Fiul Omului pe pământ a ierta 
păcatele, a zis slăbănogului: Scoală-te, ia-ţi patul” și mergi la casa ta. (7) Și 
sculându-se, s-a dus la casa sa. (8) lar mulțimile, văzând acestea, s-au spăi- 


mântat și au slăvit pe Dumnezeu, Cel Care dă oamenilor asemenea putere. 
(9, 6) Marcu 2, 10-11 / Luca 5, 24 / loan 5, 8 (9, 7) Marcu 2, 12 / Luca 5, 25 
(9, 8) Matei 9, 33 / Marcu 2, 12 / Luca 5, 26 


A poruncit să-și poarte patul, ca să nu pară că este nălucire. Incă și 
pentru ca să vadă noroadele minunea, cei care Îl socoteau pe EI ca pe un 
om simplu [și nu ca pe un Dumnezeu adevărat]. 


9, 9: Și plecând Iisus de acolo, a văzut un om care ședea la vamă, cu 
numele Matei, și i-a zis acestuia: Vino după Mine. Și sculându-se, a mers 
după EL. (9, 9) Marcu 2, 14 / Luca 5, 27 

Nu l-a chemat pe Matei o dată cu Petru și cu loan, ci atunci când a știut 
că va asculta, precum și pe Pavel l-a chemat mai pe urmă, când a fost vremea 
(Faptele Apostolilor 9, 1-22). Însă, minunează-te cum Evanghelistul își vădește 
viața sa, măcar că ceilalți au tăinuit numele lui, Levi numindu-l pe el (Marcu 
2, 13-17; Luca 5, 27-32). Și [cu adevărat] al lui Dumnezeu lucru era a-l întoarce 
pe el numai cu cuvântul. 


9, 10-11: Și când ședea el la masă, în casă, iată mulți vameși și păcătoși 
au venit și au șezut la masă împreună cu Iisus și cu ucenicii Lui. (11) Și 
văzând fariseii, au zis ucenicilor: Pentru ce mănâncă Învățătorul vostru: 
cu vameșii și cu păcătoșii? 

(9, 10) Marcu 2, 15 / Luca 5, 29 (9, 11) Matei 11, 19 / Marcu 2, 16, 18 / Luca 5, 30; 7, 34 

Veselindu-se Matei de primirea lui Hristos, a chemat pe vameși și 
mănâncă lisus împreună cu ei ca să-i folosească, măcar deși era prihănit 
[defăimat] pentru aceasta. Căci fariseii vrând să-i depărteze pe ucenicii 
Lui de la Dânsul, cleveteau ospătarea cea împreună cu vameșii. 


7 În ediţia de la 1805, în loc de „ia-ți patul”, se găsește „ridică-ți patul”. 
3 În ediţia de la 1805, în loc de „Pentru ce mănâncă Învățătorul vostru”, se găsește 
„Pentru ce mănâncă și bea Dascălul vostru”. 

9, 12-13: Și auzind EI, a zis: Nu cei sănătoși au nevoie de doctor, ci 
cei bolnavi. (13) Dar mergând, învățați ce înseamnă: Milă voiesc, iar nu 
jertfă; că n-am venit să chem pe drepți, ci pe păcătoși la pocăință. 

(9, 12) 2 Paralipomena 36, 23 / Marcu 2, 17 / Luca 5, 31 (9, 13) 1 Regi 15, 22 / Osea 6,6/ 
Miheia 6, 6-8 / Matei 12, 7 / Marcu 2, 17 / Luca 5, 32 / 1 Timotei 1, 15 


„Acum n-am venit ca Judecător, ci ca Doctor, de aceea și împuţiciunea 
[necurăţia] o sufăr”. 

Încă îi și mustră ca pe niște neînvățaţi, zicând „mergând, învățați”, 
adică „de vreme ce până acum nu aţi învăţat, măcar de acum mergeţi și 
învățați-vă că Dumnezeu prețuiește mai mult mila către păcătoși decât 
jertfele” (Osea 6, 6). 

Iar aceasta, „n-am venit să chem pe drepți”, o spune luându-i în râs 
pe cei care se îndreptățesc pe ei înșiși, de vreme ce nimeni dintre oameni 
nu este drept. „Așadar am venit să chem pe păcătoși, [nu ca să rămână 
păcătoși], ci ca să se pocăiască”. 


9, 14: Atunci au venit la El ucenicii lui loan, zicând: Pentru ce noi și 
fariseii postim mult, iar ucenicii Tăi nu postesc? 
(9, 14) Marcu 2, 18 / Luca 5, 33 
Ucenicii lui loan, pizmuind slavei lui Iisus, Îi împutează [Îl întreabă 
cu reproș] de ce El nu postește. Căci poate nu se dumireau cum biruiește 
patimile fără nevoinţă, lucru pe care loan nu l-a putut. [Și au îndrăznit ei 
acestea], pentru că nu știau că loan era simplu om și, din fapta bună — 
drept, iar Hristos Însuși era fapta cea bună, ca un Dumnezeu. 


9, 15: Și lisus le-a zis: Pot, oare, fiii nunţii să fie triști” câtă vreme 
mirele este cu ei? Dar vor veni zile când mirele va fi luat de la ei și 
atunci vor posti. 

(9, 15) Isaia 62, 5 / Marcu 2, 19-20 / Luca 5, 34/ loan 3, 29 

„Vremea de acum, până când sunt Eu cu ucenicii, este de bucurie”. 
Că „mire“ Se numește pe Sine Însuși, ca pe Cel Ce a logodit cu sine 
Sinagoga cea nouă [Biserica], după ce a murit cea veche. 

lar „fii ai nunţii” îi numește pe Apostoli, zicând: „Dar va veni vremea 
când, după ce Eu voi merge la Patimă și Mă voi înălța, vor posti în foame 
și în sete, fiind goniţi [prigoniţi]”. lar Domnul, arătând că ucenicii încă nu 
sunt de săvârșit [desăvârșiţi], spune: 


9, 16-17: Nimeni nu pune un petic de postav nou la o haină veche, 
căci peticul acesta, ca umplutură, trage din haină și se face o ruptură și 
mai rea. (17) Nici nu pun oamenii vin nou în burdufuri vechi; altminterea 


* În ediția de la 1805, în loc de „să fie triști”, se găsește „să se jelească”. 

burdufurile crapă: vinul se varsă și burdufurile se strică; ci pun vin nou 


în burdufuri noi și amândouă se păstrează împreună. 
(9, 16) Marcu 2, 21 / Luca 5, 36 (9, 17) Marcu 2, 22 / Luca 5, 37 


„Încă nu s-au făcut ucenicii puternici, ci au trebuință de pogorâre 
[pogorământ] și nu se cuvine a li se pune asupră greutate de porunci”. lar 
zicând acestea și pe ucenici îi învaţă ca și ei când vor învăţa lumea, să fie 
pogorâtori. 

„Petic de postav nou” și „vin nou” este postul, iar „haina veche” și 
„burdufurile vechi” arată neputinţa ucenicilor. 


9, 18-19: Pe când le spunea acestea, iată un dregător, venind, 1 s-a 
închinat, zicând: Fiica mea a murit de curând dar, venind, pune mâna Ta 
peste ea și va fi vie”. (19) Atunci lisus, sculându-Se, a mers după el 
împreună cu ucenicii. (9, 18) Marcu 5, 22 / Luca 8, 41 (9, 19) Marcu 5, 24 

Se vede că acesta avea credinţă — deși nu mare [ca a sutașului] (Matei 
8, 8) —, pentru că-L roagă pe lisus nu numai cu cuvântul să zică, ci să și 
meargă și să-Și „pună mâna”. Și zice că fiica sa „a murit”, deși Luca zice 
că încă nu murise (Luca 8, 41), sau socotind [crezând] el că o lăsase întru 
cea din urmă suflare, sau înmulțindu-și necazul, ca să-L tragă [înduplece] 
pe Hristos spre milă. 


9, 20-22: Și iată o femeie cu scurgere de sânge" de doisprezece ani, 
apropiindu-se de El pe la spate, s-a atins de poala hainei Lui. (21) Căci 
zicea în gândul ei: Numai să mă ating de haina Lui și mă voi face 
sănătoasă!?; (22) iar lisus, întorcându-se și văzând-o, i-a zis: Îndrăznește, 
fiică, credinţa ta te-a mântuit. Și s-a tămăduit femeia din ceasul acela. 


(9, 20) Levitic 15, 25 / Marcu 5, 25, 27 / Luca 8, 43 (9, 21) Marcu 5, 28 / Luca 8, 44 
(9, 22) Psalm 40, 3-4 / Sirah 11, 21 / Marcu 5, 30, 34 / Luca 8, 48; 17, 19 


Femeia n-a venit pe faţă, fiind necurată din pricina patimii și temân- 
du-se ca nu cumva să fie oprită (Levitic 15, 19-25). Și măcar deși socotea 
[credea] că se va tăinui de El, însă nădăjduia că va dobândi sănătate, și 
numai de se va atinge de marginea hainei Lui, căci aceasta este „poala“. 
lar Mântuitorul o vădește nu ca și cum ar fi poftit slavă [pentru Sine], ci ca 
să arate credinţa ei spre folosul nostru și ca să se încredințeze și mai-marele 
sinagogii. 


În ediția de la 1805, în loc de „va fi vie”, se găsește „va învia”. 

1 În ediţia de la 1805, în loc de „cu scurgere de sânge”, se găsește „întru curgerea 
sângelui”. 

'2 În ediția de la 1805, în loc de „Numai să mă ating de haina Lui și mă voi face 
sănătoasă”, se găsește „Numai de mă voi atinge de haina Lui, mă voi mântui”. 

Și îi zice „îndrăznește“, fiindcă ea se temea, ca una care furase darul. 
Încă și „fiică” o numește, ca pe o credincioasă. Și arată că de nu ar fi adus 
ea credinţă, nu ar fi luat darul, chiar de erau și sfinte hainele Lui'. Și spun 
unii că această femeie a pus să se ridice o coloană [o statuie] întru care s-a 
însemnat chipul Mântuitorului, la picioarele căreia a răsărit o buruiană 
folositoare femeilor ce se aflau întru curgerea sângelui. Această coloană 
[statuie] a fost sfărâmată de necredincioși în vremea lui lulian Apostatul'!. 


9, 23-24: lisus, venind la casa dregătorului și văzând pe cântăreții 
din flaut și mulțimea turburată, a zis: (24) Depărtaţi-vă, căci copila n-a 
murit, ci doarme. Dar ei râdeau de El. 

(9, 23) Marcu 5, 38 / Luca 8, 49 (9, 24) Marcu 5, 39-40 / Luca 8, 52-53 

Fiindcă era [fecioară] nemăritată, o tânguiau cu cântare [de fluiere] de 
nuntă, afară din rânduiala Legii făcând ei aceasta. 

Iar Domnul zice de ea că „doarme“, pentru că la El moartea este somn 
și cu lesnire putea s-o învieze. 

Dar să nu te minunezi că mulțimea „râdea de Dânsul”, căci mai mult 
se mărturisește minunea, că, deși moartă fiind, cu adevărat a înviat-o. Deci, 
de aceea, toți mărturisesc că murise [copila], ca să nu zică mai apoi cineva 
că a fost doar leșinată. 


5 Sfânta Tradiţie ne spune despre această femeie că a devenit monahie, iar numele 
său este Veronica, fiind prăznuită în fiecare an în ziua de 12 iulie (vezi Sinaxar ortodox 
general și dicționar aghiografic, îngrijit de Arhim. loanichie Bălan, ed. Episcopiei Romanului 
și Hușilor, 1998, p. 204). 

"1 Aceasta o spune Eusebiu de Cezareea, istoric bisericesc din veacul al IV-lea, în 
cartea sa Istoria bisericească (vezi ediția românească: ed. IBMBOR, București, 1987, vol. |, 
cartea a VII-a, cap. XVIII, pp. 287-288). Istoricii Sozomen și Filostorg spun despre această 
statuie de bronz că a fost distrusă din porunca împăratului roman lulian Apostatul, care 
a domnit între anii 361-363. După întronare, acest împărat s-a lepădat de creștinism și a 
acordat libertate religioasă tuturor ereziilor, pentru ca, nimicindu-se reciproc, acestea să 
distrugă în același timp forţa și unitatea creștinismului. Faţă de creștini a întrebuințat 
perfidia, combătând creștinismul în lucrarea Contra Galileenilor, cum îi numea în derâdere 
pe creștini, voind să demonstreze lumii păgâne inutilitatea Evangheliei. A murit în chip 
înfricoșător, străpuns de o suliță, când, ridicându-și ochii spre cer, a strigat: „Ai învins, 
Galileene!” (pentru moartea lui lulian Apostatul vezi viața Sfântului Mucenic Mercurie, 
din Viețile Sfinţilor pe luna noiembrie, ziua a XXV-a, ed. Episcopiei Romanului și Hușilor, 
1993, p. 486). 

'5 În ediția de la 1805, versetele 23-24 sunt următoarele: „Și lisus viind în casa 
boierului și văzând fluierătorii și mulțimea gâlcevind, a zis: Fugiţi, căci n-a murit 
fecioara, ci doarme. Și își râdeau de Dânsul”. 

9, 25-26: lar după ce mulțimea a fost scoasă afară, intrând, a luat-o de 


mână și copila'f s-a sculat. (26) Și a ieșit vestea aceasta în tot ţinutul acela. 
(9, 25) Luca 8, 54 (9, 26) Luca 7, 17 


Acolo unde este gloată [mulțime] și turburare, nu face minuni lisus. 
lar „de mână a apucat-o”, ca să pună întru ea putere. 

Deci și tu, de te vei omori de păcate, atunci vei învia, când te va apuca lisus 
de „mâna ta cea lucrătoare, după ce va scoate afară turburarea și răspândirea. 


9, 27: Plecând lisus de acolo, doi orbi se țineau după EI, strigând și 
zicând: miluiește-ne pe noi, Fiule al lui David. 
(9, 27) Matei 15, 22; 20, 30 / Marcu 10, 47-49 / Luca 18, 35-38 
Orbii, ca lui Dumnezeu Îi ziceau „miluiește-ne”, iar ca unui om Îi 
ziceau „Fiule al lui David”. Că vestită era aceasta la iudei, anume că Mesia 
din sămânţa lui David va să vie. 


9, 28: După ce a intrat în casă, au venit la el orbii și lisus i-a întrebat: 
Credeţi că pot să fac Eu aceasta? Zis-au Lui: Da, Doamne! (9, 28) Luca 18, 40 

Trage pe orbi și până „în casă”, ca să arate credinţa lor cea statornică 
și să-i osândească pe iudei. Și îi întreabă pe ei de cred, arătând că toate le 
isprăvește [poate] credința. 


9, 29-30: Atunci, S-a atins de ochii lor, zicând: După credința voastră, 


fie vouă! (30) Și s-au deschis ochii lor. 
(9, 29) Matei 8, 13 / Marcu 10, 52 / Luca 5, 13 (9, 30“) Matei 8,3 


În casă îi tămăduiește și deosebi [deoparte], din pricina neiubirii de 
slavă și pentru smerenia Sa. Că pretutindenea ne învaţă ca smerit să cugetăm. 


9, 30%-31: lar lisus le-a poruncit cu asprime, zicând: Vedeţi, nimeni 
să nu știe. (31) lar ei, ieșind, L-au vestit în tot ținutul acela. 
(9, 30%) Matei 8, 4; 12, 16 / Marcu 1, 43-44; 5, 43 / Luca 8, 56 (9, 31) Marcu 1, 45 / Luca 18, 43 


Vezi, cum fuge de trufie? Iar ei, nu ca niște neascultători, ci ca niște mulță- 
mitori L-au vestit. Iar dacă [Domnul] se arată în alt loc, grăind: „Mergi și 
propovăduiește slava lui Dumnezeu” (Marcu 5, 19), nu este nimic împotrivă, 
căci voiește să nu spună nimic despre EI, ci slava lui Dumnezeu s-o vestească. 


9, 32-33": Și plecând ei, iată au adus la El un om mut, având demon. 


(33) Și, fiind scos demonul, mutul a grăit. 
(9, 32) Isaia 35, 6 / Luca 11, 14 (9, 33") Luca 11, 14 


Patima aceasta nu era firească, ci de la diavolul [era]. De aceea a și fost 
adus de alții, că nu putea singur să se roage, fiindcă îi legase diavolul 


'6 În ediţia de la 1805, în loc de „a luat-o de mână și copila”, se găsește „o a apucat 
de mână și fecioara”. 

limba. Pentru aceasta, nici credinţă nu cere [Domnul], ci îndată îl vindecă, 
scoțând pe dracul care oprea [împiedica] grăirea. 


9, 33%: lar mulțimile se minunau, zicând: Niciodată! nu s-a arătat 
așa în Israil. (9, 33%) Matei 9, 8/ Luca 11, 14 
Minunându-se poporul, Îl înalță pe Hristos mai presus de Prooroci și 
de Patriarhi. Căci vindeca cu stăpânire, iar nu precum aceia, cu rugăciune. 
Să-i vedem însă și pe farisei ce zic: 
9, 34: Dar fariseii ziceau: Cu domnul demonilor scoate pe demoni. 
(9, 34) Matei 12, 24 / Marcu 3, 22 / Luca 11, 15 
Cuvintele acestea sunt ale nebuniei celei preamari, deoarece nici un 
drac nu scoate drac. Să zicem însă că pe draci îi scotea ca și cum ar fi slujit 
domnului dracilor, adică ar fi făcut vrăji. Dar bolile și păcatele, cum le 
dezlega? Și cum propovăduia Împărăția Cerurilor? Că dracul mai vârtos 
împotrivă și boli aduce și de la Dumnezeu depărtează. 


9, 35: Și lisus străbătea toate cetățile și satele, învățând în sinagogile 
lor, propovăduind Evanghelia Împărăției și vindecând toată boala și 
toată neputinţa în popor. 

(9, 35) Cântarea Cântărilor 7, 12-14 / Matei 4, 23 / Marcu 6, 6 / Luca 13, 22 

Fiind iubitor de oameni, nu așteaptă să vină ei la EI, ci Însuși merge, 
ca să nu aibă cuvânt de răspuns [ca să nu poată zice] cum că nimeni nu i-a 
învăţat pe ei. Deci și cu lucrul [fapta] și cu cuvântul îi trage [îi aduce cu 
putere] pe ei la Sine, învățându-i și minuni făcând. 


9, 36: Și văzând mulțimile, I S-a făcut milă de ele că erau necăjite și 
rătăcite ca niște oi care n-au păstor”. 
(9, 36) Numeri 27, 17 / Isaia 53, 6 / lezechiil 34, 5 / Zaharia 10, 2 / Marcu 6, 34 
Nu aveau „păstor“, deoarece căpeteniile lor nu numai că nu îi 
îndreptau, ci mai vârtos îi și vătămau. lar păstorul cel adevărat are milă 
de turmă. 


9, 37-38: Atunci a zis ucenicilor Lui: Secerișul e mult, dar lucrătorii 
sunt puțini. (38) Rugaţi, deci, pe Domnul secerișului, ca să scoată 
lucrători la secerișul Său. 

(9, 37) Luca 10, 2 / loan 4, 35 (9, 38) Luca 10, 2 / 2 Tesaloniceni 3, 1 


7 În ediția de la 1805, în loc de „niciodată”, se găsește „nici odinioară”. 

'5 În ediția de la 1805, în loc de „sinagogile lor”, se găsește „soboarele lor”. 

9 În ediția de la 1805, aici avem: „lară văzând El noraodele, 1 S-a făcut milă de 
dânșii că erau supăraţi și lepădați ca oile, care n-au păstor”. 

„Seceriș” numește mulțimea celor care aveau trebuinţă de vindecare, 
iar „lucrători“, pe cei ce erau datori să înveţe și care nu se aflau atunci 
întru Israil. 

Iar „Domnul secerișului” este Însuși Hristos, ca Cel Care este Domn 
al Proorocilor și al Apostolilor. Și arătată este aceasta de aici, [anume] că i-a 
ales pe cei doisprezece fără a Se ruga lui Dumnezeu. Că auzi [ce zice mai 
departe]: 


i” 


* Cu înţelesul: „care lipseau atunci din Israil”. 

CAPITOLUL 10 
Chemarea Apostolilor și trimiterea lor la propovăduire! 


10, 1: Chemând la Sine pe cei doisprezece ucenici ai Săi, le-a dat lor 
putere asupra duhurilor necurate, ca să le scoată și să tămăduiască orice 
boală și orice neputinţă. (10, 1) Marcu 3,14/ Luca 6,13;9,1/ Faptele Apostolilor 16, 18 

Alege „doisprezece ucenici”, după numărul celor douăsprezece se- 
minții (Apocalipsa 7, 4-8; 21, 12) și, dându-le „putere“, îi trimite, măcar că 
erau puţini — căci „puţini“ sunt cei care călătoresc pe „calea cea strâmtă” 
(Matei 7, 14). Şi „le dă lor putere” să facă minuni, ca prin minuni 
spăimântând, plecați să-i aibă pe ascultători către învăţătură. 


10, 2: Numele celor doisprezece Apostoli sunt acestea: Întâi Simon, cel 
numit Petru și Andrei, fratele lui; Iacov al lui Zevedeu și loan, fratele lui 
(10, 2) loan 1, 42 / Faptele Apostolilor 1, 13 
Arată numele Apostolilor, din pricina apostolilor mincinoși. Și pune 
întâi pe Petru și pe Andrei, pentru că sunt și întâi chemați, apoi pe fiii lui 
Zevedeu, punându-l pe lacov mai înainte de loan. Că nu după vrednicie, 
ci așa simplu, după cum s-a întâmplat îi numără pe aceștia, zicând: 


10, 3-4: Filip și Vartolomeu, Toma și Matei vameșul, Iacov al lui Alfeu 
și Levi ce se zice Tadeu; (4) Simon Cananeul și luda Iscarioteanul, cel 
care L-a vândut. 

(10, 3) Marcu 3, 18 / Luca 6, 15 (10, 4) Matei 26, 14 / Marcu 3, 19 / Luca 6, 16/ loan 13,21 

Vezi smerenie a lui Matei, cum s-a pus pe sine după Toma? 

lar ajungând la Iuda, n-a spus „spurcatul”, „vrăjmașul lui Dumnezeu”, 
ci l-a numit simplu „Iscarioteanul”, după patria sa. Că era și alt luda, care 
se numea și Levi și Tadeu. Deci erau doi cu numele Iacov: unul al lui 
Zevedeu și altul al lui Alfeu. Și doi luda: unul Tadeul și altul Vânzătorul. 
Și trei Simon: Petru, Cananeul (Zilotul?) și Vânzătorul, căci luda Isca- 
rioteanul se numea și Simon. 


10, 5-7: Pe acești doisprezece i-a trimis lisus, poruncindu-le lor și zicând: 
în calea păgânilor să nu mergeţi, și în vreo cetate de samarineni să nu intrați; 


! În ediţia de la 1805, titlul capitolului este: „Pentru chemarea Apostolilor și pentru 
trimiterea lor la propovăduire. Pentru învățătura ce i-a învățat Hristos pe Apostoli când i-a 
trimis și pentru proorocia de cele ce erau să li se întâmple lor. Pentru alte învățături”. 

* Pentru zilele de prăznuire ale Sfinţilor doisprezece Apostoli, vezi Anexa editorială (1). 

(6) ci mai degrabă mergeţi către oile cele pierdute ale casei lui Israil. (7) Și 
mergând, propovăduiţi, zicând: S-a apropiat Împărăţia Cerurilor. 

(10, 5) 4 Regi 17, 24 (10, 6) Isaia 53, 6 / leremia 50, 6 / lezechiil 34, 5, 16 / 

Matei 15, 24; 18, 11 / Faptele Apostolilor 3, 26; 13, 26 (10, 7) Matei 4, 17 / Luca 9, 2 


Cine sunt acești „doisprezece” pe care „i-a trimis”? Pescari, oameni 
simpli, vameși. Însă mai întâi la iudei îi trimite pe dânșii, ca să nu poată zice 
ei: „[Apostolii] au fost trimiși către păgâni și de aceea noi, iudeii, n-am 
crezut”. Deci, fără de pricină de răspuns îi face pe iudei?. 

Și îi pune pe samarineni dimpreună cu păgânii, fiindcă erau babilo- 
nieni sălășluiți în ludeea, care nu i-au primit pe Prooroci, ci numai cele 
cinci cărți ale lui Moise (Pentateuhul). 

Iar prin „Împărăţie a Cerurilor”, să înţelegi a fi și desfătarea ceea ce 
va să fie. 

Și îi întrarmează pe ei cu minunile, zicând: 


10, 8: Tămăduiţi pe cei neputincioși:, înviaţi pe cei morți, curățiți pe 
cei leproși, pe demoni scoateţi-i; în dar ați luat, în dar să dați. 
(10, 8) Luca 10,9 
Două lucruri arată aici Domnul, zicând că nimic nu este mai potrivit 
dascălului decât smerenia și necâștigarea. Spunând „în dar ați luat”, îi 
învaţă să nu cugete înalt [cu mândrie], ca unii care au aceste bunătăți și le 
dau și altora, pentru că în dar și prin dăruire le aveau pe acestea [Apostolii]. 
Și împreună cu a cugeta smerit îi învaţă să fie și neiubitori de bani, căci le 
spune „în dar să daţi”?. 
Și mai de săvârșit [desăvârșit] smulgând rădăcina tuturor răutăților, zice: 


10, 9-10: Să nu aveţi“ nici aur, nici arginţi, nici bani în cingătorile” 
voastre; (10) Nici traistă pe drum;, nici două haine, nici încălțăminte, 
nici toiag; că vrednic este lucrătorul de hrana sa. 


(10, 9) Levitic 19, 13 / Marcu 6, 8/ Luca 9, 3; 10, 4; 22, 35 
(10, 10) Numeri 18, 31 / Sirah 7, 32-33 / Luca 10, 7/1 Corinteni 9, 14 / 1 Timotei 5, 18 


3 Adică, dintru aceasta se osândesc iudeii. 

1 În ediția de la 1805, în loc de „Tămăduiţi pe cei neputincioși”, se găsește „Pe cei 
bolnavi vindecaţi”. 

* lar Sfântul Maxim ne spune: „Cel ce ascunde darul în pământ bârfește pe Stăpân că 
e aspru și-și cruţă trupul, ocolind virtutea. Iar cel ce vinde dușmanilor adevărul, pe urmă, 
neputând suporta rușinea, ca unul ce e chinuit de slava deșartă, se spânzură” (Filocalia 
românească, vol. 2, Întâia sută a capetelor despre cunoștință, cap 29, București, 1999, p. 134). 

* În ediţia de la 1805, în loc de „să nu aveţi”, se găsește „nu câștigați”. 

7 În ediția de la 1805, în loc de „cingători”, se găsește „brâie“, cu următoarea notă: 
[1805] Era obiceiul atunci la cei care călătoreau să poarte la brâie [cingători] pungi, întru 
care puneau bani (după Zigaben). 

* În ediţia de la 1805, în loc de „pe drum”, se găsește „în cale”. 

Spre toate nevoinţele îi iscusește pe dânșii, iar pentru ca să nu aibă 
nimic de prisos și să fie cu totul lipsiţi de grijă, nu-i sloboade să aibă „nici 
toiag”. Căci aceasta este adevărata neagoniseală, care face să fie crezut cel 
care învață pentru necâștigare. 

Apoi, pentru ca să nu zică ei: „De unde ne vom hrăni?”, le spune: 
„Vrednic este lucrătorul de hrana sa”, adică „de cei pe care-i învățați veţi 
fi hrăniți, fiindu-vă datori cu aceasta, ca unor lucrători”. Și vorbește despre 
„hrană”, iar nu despre desfătare, că nu se cuvine a se desfăta învățătorii. 


10, 11: În orice cetate sau sat veți intra, cercetaţi cine este în el vrednic 

și acolo rămâneţi”, până ce veţi ieși. 
(10, 11) Înţelepciune 6, 16 / Marcu 6, 10 / Luca 9, 4 

Le poruncește să nu meargă la oricine, ca nu cumva amestecându-se 
cu cei nevrednici, să fie clevetiți. Și cu adevărat vor fi și hrăniţi, dacă vor 
merge numai la cei vrednici. 

Și le poruncește să găzduiască într-un loc și nu să umble din casă în 
casă, ca să nu fie prihănițţi ca niște lacomi cu pântecele și să se socotească 
[creadă] că ocărăsc [disprețuiesc] pe cei care i-au primit mai întâi. 


10, 12-13: Și intrând în casă, urați-i, zicând: Pace casei acesteia. (13) 
Și dacă este casa aceea vrednică, vină pacea voastră peste ea. lar de nu 
este vrednică, pacea voastră întoarcă-se la voi. 
(10, 12) Luca 10, 5 (10, 13) Luca 10, 6 
Prin „urare” și „pace“ să înţelegi blagoslovenia [binecuvântarea] care 
rămâne numai la cei vrednici. Să înţelegi, dar, de aici, că mai vârtos lucrurile 
[faptele] noastre ne blagoslovesc pe noi [ne aduc binecuvântarea]. 


10, 14-15: Cine nu vă va primi pe voi, nici nu va asculta cuvintele 
voastre, ieșind din casa sau din cetatea aceea, scuturați praful de pe 
picioarele voastre. (15) Adevărat grăiesc vouă, mai ușor va fi pământului 


Sodomei și Gomorei în ziua judecății, decât cetăţii aceleia. 
(10, 14) Neemia 5, 13 / Marcu 6, 11 / Luca 9, 5;:10,11/ 
Faptele Apostolilor 13, 51; 18, 6 (10, 15) Matei 11, 24 / Marcu 6, 11 / Luca 10, 12 


Voiește [Domnul] ca să „scuture praful”, pentru a arăta că nimic n-au 
luat de acolo, din pricina nesupunerii celor ce nu i-au primit, sau ca să fie 
mărturie a îndelungatei lor călătorii, care cu nimic nu le-a folosit acelora. 

Deci, va fi „mai ușor“ Sodomei decât celor nesupuși, căci de vreme ce 
sodomiții au fost munciţi [căzniţi] aici, acolo mai puţin se vor munci [căzni]. 


* În ediţia de la 1805, în loc de „acolo rămâneți”, se găsește „acolo să petreceți”. 

10, 16": lată Eu vă trimit pe voi ca pe niște oi în mijlocul lupilor 
(10, 16") Luca 10,3 
l-a întrarmat pe ei cu minunile și i-a făcut să aibă nădejde pentru hrană, 
ușile celor vrednici deschizându-le. Acum, le spune și greutăţile care îi 
vor întâmpina, arătând înainte-cunoștința [înainte-vederea] Sa. Însă îi 
mângâie pe ei prin aceasta ce grăiește: „Eu”, adică „Eu [vă trimit], Cel 
Puternic, deci îndrăzniţi, că nebiruiţi veţi fi!”. Și [în acest chip] îi gătește 
pe ei pentru pătimire. „Căci după cum este cu neputinţă ca să intre «oaia 
în mijlocul lupilor» și să nu pătimească, [tot] așa și voi între iudei. Și 
chiar de veţi pătimi, să nu vă mâniaţi, căci Eu voiesc să fiți blânzi ca «oile» 
și așa, mai vârtos să biruiţi”. 
10, 16*: Fiţi dar înţelepţi ca șerpii și nevinovați ca porumbeii. 
(10, 16*) Psalm 114, 6 / Cântarea Cântărilor 2, 14 / Romani 16, 19 / 2 Corinteni 1, 12 
Voiește ca ucenicii să fie și „înţelepţi“, ca nu cumva, auzind că-i 
numește „oi, să socotești că se cuvine să fie creștinul prostan [prostănac] 
și nesimţitor. Ne spune, deci, că se cuvine să fim înţelepţi, ca să știm cum 
să petrecem în mijlocul multor vrăjmași. Și, după cum „șarpele“ își lasă 
trupul să-i fie rănit, dar își păzește capul, așa și creștinul poate să le dea pe 
toate ale sale ucigătorilor [ucigașilor] - chiar și trupul său —, dar să-și 
păzească îndeosebi capul, care este Hristos și credinţa cea întru Dânsul. 
Și, precum șarpele strâmtorându-se și trecând prin gaura cea strâmtă, se 
dezbracă [năpârlește] de pielea cea veche, așa și noi, pe „calea cea strâmtă” 
călătorind, ne dezbrăcăm de omul cel vechi. 
Dar, fiindcă „șarpele” este și vătămător, poruncește să fim „nevinovați“, 
— adică fără de răutate și fără de vicleșug — și nevătămători precum 
„porumbeii“. Că aceștia, chiar atunci când li se iau puii și sunt goniți, se 
întorc la stăpânii lor. 
Deci, fii „înțelept ca șarpele”, ca să nu fii de râs în viaţa aceasta, ci 
toate ale tale fără de prihană să le iconomisești'", iar cât privește vătămarea 
altora, fii ca „porumbelul“, adică fără de răutate. 


10, 17-18: Feriţi-vă de oameni, căci vă vor da pe mâna sinedriștilor și 
în sinagogile lor vă vor bate cu biciul. (18) La dregători și la regi veți fi 
duși pentru Mine, spre mărturie lor și păgânilor". 

(10, 17) Marcu 13, 9 / Faptele Apostolilor 5, 40 (10, 18) Luca 21, 12 

Vezi, aceasta înseamnă să fii înțelept, să iei aminte și să nu dai prilej 
celor ce vor să te necăjească, ci cu înțelepciune să le orânduim ale noastre. 


* Adică, în chip curat să le orânduiești. 

" În ediţia de la 1805, versetele 17-18 sunt: „Și vă luaţi aminte de oameni, că vă vor 
da pe voi în soboară și întru adunările lor vă vor bate pe voi. Încă și înaintea domnilor 
și împăraților veţi fi duși pentru Mine, întru mărturie lor și limbilor”. 

De voiește bani cel care te prigonește, dă-i. De voiește cinste, dă-i cinste, ca 

să nu aibă pricină [de răutate]. lar dacă îţi ia credința, păzește-ți.capul tău! 
Și-i trimite pe ucenici nu numai către iudei, ci și către neamuri, zicând 

„întru mărturie lor și limbilor”, adică întru mustrarea lor că nu cred. 


10, 19-20: lar când vă vor da pe voi în mâna lor, nu vă îngrijiţi”? cum sau 
ce veți vorbi, căci se va da vouă în ceasul acela ce să vorbiţi; (20) fiindcă nu 


voi sunteți care vorbiţi, ci Duhul Tatălui vostru este care grăiește întru voi. 
(10, 19) leșire 4, 12 / leremia 1, 7 / Marcu 13, 11 / Luca 12, 11; 21, 15 / loan 16, 13 
(10, 20) Facere 41, 16 / 2 Regi 23, 2 / Marcu 13, 11 / Luca 12, 12 /1 Corinteni 15, 20 


Şi ca să nu zică: „Oare cum vom putea supune pe înţelepţi, fiind noi 
neînvățați?”, le poruncește să îndrăznească și să nu grijească [de aceasta]. 
Căci atunci când voim să vorbim între credincioși, se cuvine mai dinainte 
să ne gândim și să fim gata către răspuns, precum [Apostolul] Petru 
sfătuiește (1 Petru 3, 15). Dar între păgâni și în fața împăraţilor care se 
turbează [adică, pornesc cu furie împotriva noastră], ne făgăduiește puterea 
și ajutorul Lui, ca să nu ne temem. Căci a mărturisi este lucrul nostru 
[fapta noastră], iar [a mărturisi] cu înțelepciune este lucrul lui Dumnezeu. 
Și ca să nu socotești că este firească istețimea cea dintru răspunsuri, zice: 
„Nu voi grăiți, ci Duhul”. 


10, 21: Va da frate pe frate la moarte și tată pe fiu și se vor scula copiii!” 
împotriva părinților și-i vor ucide. (10, 21) Miheia 7, 6/ Marcu 13, 12 / Luca 21, 16 

Le spune lor de mai înainte cele ce se vor întâmpla, ca să nu se turbure 
când se vor face [împlini]. Le arată încă și puterea propovăduirii, cum face 
a nu ține seama nici de fire, căci întru acest fel este creștinătatea. Dar arată și 
turbarea acelora, că nu le va fi milă nici de cei prea de aproape ai lor. 


10, 22: Și veți fi urâţi de toți pentru numele Meu; iar cel ce va răbda până 
în sfârșit, acela se va mântui. (10, 22) Daniil 12, 12 / Zaharia 12, 3 / Luca 21, 17 

Le zice că vor fi „urâţi de toți”, adică de mulţi, pentru că nu-i urau 
toţi, ci erau și unii care primeau credința. 

lar „cel care va răbda până în sfârșit”, și nu numai la început, acela se 
va împărtăși de viața cea veșnică". 


" În ediţia de la 1805, în loc de îngrijiţi”, se găsește „grijiți”. 

3 În ediţia de la 1805, în loc de „fiu /copii”, se găsește „fecior/feciori”. 

14 De la Cuviosul Petru Damaschinul învăţăm: „Sfântul loan Hrisostom zice despre 
Apostoli că de aceea le-a spus Domnul de necazurile cele multe și a adăugat «cel ce va 
răbda până în sfârșit acela se va mântui», ca niciodată să nu rămână fără grijă, ci să se 
nevoiască din temere. Căci nu va folosi cineva nimic de la celelalte virtuți, măcar de ar fi 
cu petrecerea în Cer, dacă e stăpânit de mândrie, prin care diavolul și Adam și alți mulți 

10, 23: Când vă urmăresc pe voi în cetatea aceasta'5, fugiți în cealaltă; 
adevărat grăiesc vouă: nu veți sfârși cetățile lui Israil, până ce va veni 
Fiul Omului!t. (10, 23) Matei 2, 13 / Faptele Apostolilor 14, 6 

Cele înfricoșătoare care s-au spus mai sus, adică „vă vor da” (10, 19) și 
„Veţi fi urâţi” (10, 22), sunt spuse despre cele ce aveau să se întâmple după 
Înălțare,; iar ceea ce se zice acum, despre cele dinainte de Cruce. „Că fiind goniţi 
[întru prigoane], nu veţi sfârși cetățile lui Israil și îndată voi veni la voi”. 

Însă le poruncește să fugă când vor fi prigoniţi, că a ne arunca singuri 
în primejdie, făcându-ne pricină de osândire pentru ucigași și păgubindu-i 
pe cei care s-ar folosi prin propovăduire, diavolesc lucru este. 

De aceea, când zice „până ce va veni Fiul Omului”, să nu înţelegi că 
spune despre a doua Venire, ci despre împreună-petrecerea și mângâierea 
dinainte de Cruce. Căci după ce au fost trimiși și au propovăduit, iarăși 
s-au întors către [la] Hristos și erau împreună cu El. 


10, 24-25": Nu este ucenic mai presus de învățătorul său, nici slugă 
mai presus de stăpânul său. (25) Destul este ucenicului să fie ca învățătorul 
și slugii ca stăpânul. (10, 24) Luca 6, 40 / loan 13, 16; 15, 20 

Aici ne învaţă să suferim ocările, ca și cum ar fi zis: „Dacă Eu, Învățăto- 
rul și Stăpânul am suferit, cu mult mai vârtos voi, ucenicii și slugile [Mele]”. 

Dar, poate vei întreba de ce spune că „nu este ucenic mai presus de 
învățător”, când vedem mulţi ucenici mai presus de dascăli. Așadar înva- 


au căzut. De aceea, niciodată nu trebuie să părăsească temerea, până ce nu ajunge la 
limanul dragostei desăvârșite și iese afară din lume și din trup” (Filocalia românească, 
vol. 5, Cuvântul XXIV: Despre simţirea inimii, ed. Humanitas, București, 2001, p. 242). 

'5 În ediția de la 1805, în loc de „Când vă urmăresc pe voi în cetatea aceasta”, se 
găsește „lar când vă vor goni pe voi întru cetatea aceasta”. 

'* Răspunzând la o întrebare, Sfântul Maxim zice: „Cetățile au rostul să păzească și să 
asigure lucrurile de preț. Deci, în înţeles alegoric, cetatea este nevoinţa constătătoare din 
diferite virtuți, ca, de pildă, înfrânarea de la vin, reținerea de la mâncări, care sunt spre 
pază și siguranță. Deci, când ne izgonesc dracii din una din acestea, strecurând în noi 
înfumurarea și slava deșartă, pentru o astfel de nevoinţă, e bine să dăm înapoi dintr-o 
asemenea silinţă ce ni se pare osârduitoare, ca să nu cădem în mândrie și să fugim la altă 
virtute, slobodă de slava deșartă, până va veni la noi puterea nepătimirii. Sau, în alt înțeles, 
cetăți numește sufletele omenești. Căci, la acestea fiind trimiși Apostolii de Mântuitorul, 
când sunt alungaţi de la cele nevrednice, trec la sufletele altora, care s-au făcut în stare să 
primească învăţătura lor. Și aceste cetăţi ale lui Israil nu le vor isprăvi de cercetat, fie că în 
unele sunt primiţi, fie că de altele sunt alungaţi, până nu va sosi Fiul Omului, împlinind 
toate la Venirea Lui cea întru slavă” (Filocalia românească, vol. 2, Întrebarea 54, ed. Humanitas, 
București, 1999, p. 230). 

ță-te, că până când vor fi ucenici, vor fi mai prejos decât dascălii. lar dacă 
se vor face mai presus, de aici [din acea vreme] nu mai sunt ucenici. Precum 
și „sluga“, până când este slugă nu este „mai presus de stăpânul său”. 


10, 25-26: Dacă pe stăpânul casei l-au numit Beelzebul, cu cât mai 
mult pe casnicii lui? (26) Deci nu vă temeți de ei, căci nimic nu este acoperit, 
care să nu iasă la iveală și nimic ascuns, care să nu ajungă cunoscut. 


(10, 25*) 4 Regi 1, 2 / Matei 9, 34 / Marcu 3, 23-24 / Luca 11, 15 / loan 8, 48 
(10, 26) leremia 1, 8 / Marcu 4, 22 / Luca 8, 17; 12, 2 


„Mângâiaţi-vă de la ale Mele, căci dacă pe Mine m-au numit domn al 
dracilor, ce e de mirare dacă și pe voi, casnicii mei, vă vor cleveti?” Căci 
„casnici” îi numește pe ei, iar nu „slugi“, arătând apropierea cea către dânșii. 

„Dar îndrăzniţi, căci adevărul nu se va ascunde și vremea va descoperi 
și fapta cea bună a voastră și răutatea celor care clevetesc. Că nu este lucru 
ascuns, care nu se va cunoaște. Și măcar că vă clevetesc ei, însă mai pe 
urmă vă vor cunoaște pe voi”. 


10, 27: Ceea ce vă grăiesc la întuneric, spuneți la lumină și ceea ce 
auziţi la ureche, propovăduiţi de pe case”. (10, 27) lov 12, 22 / Luca 12, 3 

„Cele ce vi le-am spus numai vouă și [numai] într-un loc” — căci aceasta 
înseamnă „la ureche” și „la întuneric” — „cu îndrăzneală să învățați și cu 
mare glas, ca toți să vă audă pe voi”!8, Dar, fiindcă grăirii celei cu îndrăz- 
neală îi urmează și primejdii, adaugă: 


'7 În ediţia de la 1805, în loc de „propovăduiţi de pe case”, se găsește „propovăduiţi 
deasupra caselor”. 

'5 La evrei, acoperișul casei era adeseori o terasă, care avea multe întrebuințări. Atât 
la iudei cât și în tot Orientul mijlociu, casele aveau acoperișul plan și, cum plouă foarte 
rar și au lipsă de apă, pe aceste acoperișuri strângeau apa de ploaie, pe care o scurgeau în 
niște rezervoare, unde o păstrau pentru nevoile casei. De asemenea, vara, fiind prea cald, 
petreceau timpul mai mult pe acoperișul, sau terasa caselor, unde chiar dormeau noaptea. 
De pe acoperișul caselor, de pe aceste terase, obișnuiau ei a se și ruga (cum a făcut și 
Sfântul Apostol Petru — Faptele Apostolilor 10, 9). Tot de pe acoperiș obișnuiau evreii a-și 
comunica unul altuia cele mai importante știri zilnice de interes obștesc. Din această 
pricină și Mântuitorul îi învaţă pe ucenicii Săi ca ceea ce au auzit de la EI, în taină, adică 
„la ureche”, să vestească „de pe case”, adică de pe aceste terase. Tot despre acest acoperiș 
(terasă) este vorba și la vindecarea slăbănogului (Matei 9, 2; Marcu 2, 4; Luca 5, 19), când, 
din cauza mulțimii, el a fost urcat pe acoperișul casei de cei patru prieteni ai lui. Apoi 
aceștia au desfăcut acoperișul casei și au coborât patul înaintea lui lisus, pentru a-l tămădui 
pe slăbănog,. Tot de pe aceste terase-acoperiș vedeau cei din margine venind mesagerul 
cu vești bune sau rele. De pe terase se transmiteau aceste vești tuturor. Când veștile erau 
îngrijorătoare, ei se pregăteau pentru fugă. Din această pricină, având în vedere cele ce 

10, 28: Nu vă temeți de cei ce ucid trupul, iar sufletul nu pot să-l 
ucidă; temeți-vă mai curând!” de Acela care poate și sufletul și trupul să 
le piardă în gheena. (10, 28) Isaia 8, 12-13; 51, 12 / Luca 12, 4 

Îi învaţă aici nici de moarte să nu bage seamă [să nu se teamă], căci 
mai înfricoșătoare este munca [cazna] cea din gheena. [Și aceasta, întrucât) 
„Cei care vă omoară, numai trupului fac [îi aduc] stricăciune, iar sufletului, 
poate și bine îi fac. Pentru că Dumnezeu, aruncând în gheena, pe amândouă 
- adică și sufletul și trupul — le muncește [căznește]”%. 

lar zicând „în gheena“, însemnează [arată] neîncetarea muncii [caznelor 
iadului]?!. 


10, 29-31: Au nu se vând două vrăbii pe un ban? Și nici una din ele 
nu va cădea la pământ fără știrea Tatălui vostru. (30) La voi însă și perii 
capului, toți sunt numărați. (31) Așadar, nu vă temeți; voi sunteți cu 
mult mai de preț”? decât păsările. (10, 29) Luca 12, 6 

(10, 30) 1 Regi 14, 45 / Luca 12, 7; 21, 18 / Faptele Apostolilor 27, 34 (10, 31) Luca 12, 7 

Ca să nu se turbure, ca și cum ar fi [crezând că vor fi] părăsiţi, le 
spune: „Dacă nici o pasăre nu este prinsă fără știința Mea, cum vă voi 
părăsi pe voi, pe care vă iubesc!” 

lar spunând că „perii capului” nostru de El „sunt numărați”, arată 
deplina cunoștință și pronie [a lui Dumnezeu]. 


aveau să se petreacă la dărâmarea lerusalimului, Mântuitorul spune: „Cel ce va fi pe 
casă să nu se coboare, ca să-și ia lucrurile din casă” (Matei 24, 17) — Dicţionarul Noului 
Testament, ed. cit., p. 16. 

' În ediția de la 1805, în loc de „mai curând”, se găsește „mai vârtos”. 

% Aici Sfântul Maxim tâlcuiește: „Temerea fiind îndoită, una este curată și alta 
necurată. Astfel temerea ce se naște din așteptarea pedepsei pentru greșeli, având drept 
pricină a nașterii sale păcatul, întrucât nu e curată, nu va rămâne pentru totdeauna, ci va 
dispărea împreună cu păcatul, prin pocăință. Dar temerea curată, care stăruie întruna, 
chiar fără amintirea păcatelor, nu va înceta niciodată, fiindcă este ființială. Ea ţine oarecum 
de raportul lui Dumnezeu cu făptura, ca Unul ce-și face vădită tuturor mărirea Sa naturală, 
care e mai presus de toată împărăţia și puterea. Cel ce nu se teme, așadar, de Dumnezeu 
ca Judecător, dar Îl venerează pentru slava covârșitoare a puterii Sale nemărginite, cu 
drept cuvânt nu are nici o lipsă, fiind desăvârșit în iubire, ca unul ce iubește pe Dumnezeu 
cu sfiala și cu evlavia care se cuvine. Acesta este cel ce a dobândit temerea care rămâne 
în veacul veacului și nu va avea nici o lipsă, niciodată” (Filocalia românească, vol. 3, 
Răspunsul al X-lea către Talasie, ed. Humanitas, București, 1999, p. 59). 

[1805] Căci „gheena” vine dintr-un cuvânt grecesc care înseamnă „pururea a se 
naște”. 

2 În ediţia de la 1805, în loc de „mult mai de preţ”, se găsește „mult mai buni”. 

Dar, să nu socotești că prin lucrarea lui Dumnezeu se vânează păsările, 
ci doar că nici vânarea lor nu este neștiută de El. 


10, 32-33: Oricine va mărturisi pentru Mine” înaintea oamenilor, 
mărturisi-voi și Eu pentru el? înaintea Tatălui Meu, Care este în Ceruri. 
(33) lar de cel ce se va lepăda de Mine înaintea oamenilor și Eu Mă voi 


lepăda de el înaintea Tatălui Meu, Care este în Ceruri. 
(10, 32) Marcu 8, 38 / Luca 9, 26; 12, 8 / Romani 10, 9 / 2 Timotei 1, 8; 2, 12/ 
Apocalipsa 3, 5 (10, 33) Luca 12,9 


Îndeamnă la mucenicie, pentru că nu se îndestulează numai cu credința 
sufletului, ci voiește Domnul și mărturisirea gurii noastre. Și nu a zis: „cel 
ce Mă va mărturisi pe Mine”, ci „întru Mine”, adică „întru puterea Mea”, 
căci [cu adevărat], cel care mărturisește, mărturisește fiind ajutat de darul 
cel de Sus. 

lar celui care se leapădă nu i-a zis „întru Mine”, ci „de Mine”, arătând 
că acesta se leapădă neavând ajutorul cel de Sus. 

Deci, tot cel care mărturisește că Hristos este Dumnezeu, Îl va afla pe 
Hristos mărturisind pentru el înaintea Tatălui cum că este adevărată slugă, 
iar cei ce se leapădă vor auzi „Nu vă cunosc pe voi!” (Matei 25, 12) 


10, 34-36: Nu socotiți că am venit să aduc pace pe pământ; n-am venit să 
aduc pace, ci sabie. (35) Căci am venit să despart pe fiu de tatăl său, pe fiică 
de mama sa, pe noră de soacra sa. (36) Și dușmanii omului vor fi casnicii lui. 


(10, 34) Luca 12, 51 (10, 35) leremia 9, 4 / Miheia 7, 6 / Luca 12, 53 
(10, 36) Miheia 7, 5-6 / Sirah 6, 7 / loan 13, 18 


Nu pretutindeni [întotdeauna] este bună unirea, ci uneori și despărţirea 
este bună. 

lar „sabie“ este cuvântul credinţei, care ne taie pe noi de la dragostea 
prietenilor noștri și a rudeniilor, dacă aceștia ne împiedică de la buna-cin- 
stire de Dumnezeu. Că nu ne îndeamnă să ne despărțim de aceștia fără 
pricină, ci numai atunci când nu se unesc cu noi [în credință] iar, mai 
vârtos, atunci când ne împiedică de la credință”. 


% În ediţia de la 1805, se găsește aici: „Oricine va mărturisi întru Mine înaintea 
oamenilor, mărturisi-voi și Eu întru el”. 

* [1805] „Mărturisi-voi și Eu întru el” arată că omul mărturisește din puterea lui 
Hristos, fiind îndemnat de cunoștința și lucrarea lui cea bună (după Zigaben). 

% Dumnezeiescul loan Scărarul ne învaţă aici: „N-am venit, zice Domnul, să aduc 
pace pe pământ și iubirea părinţilor față de fii și a fraților faţă de fraţii care se hotărăsc să 
nu-Mi slujească Mie, ci luptă și sabie; adică să despart pe iubitorii de Dumnezeu de 
iubitorii de lume, pe iubitorii de cele materiale de iubitorii de cele nemateriale, pe iubitorii 
de slavă de cei smeriţi la cuget. Căci Domnul se bucură de împerecherea și de dezbinarea 

10, 37: Cel ce iubește pe tată ori pe mamă mai mult decât pe Mine 
nu este vrednic de Mine; cel ce iubește pe fiu ori pe fiică** mai mult 
decât pe Mine nu este vrednic de Mine. 

(10, 37) Deuteronom 13, 6; 33, 9 / Zaharia 13, 3 / Matei 19, 29 / Luca 14, 26 

Vezi că atunci se cuvine să-i urâm pe născătorii [părinţii] noștri și pe 
feciori, când vor voi să-i iubim mai mult decât pe Hristos. Și ce zic eu „tată” 


>" 


și „mamă și „feciori“, ci porunca cea preaînaltă și mare o ascultă tu: 


10, 38: Și cel ce nu-și ia Crucea și nu-Mi urmează Mie nu este vrednic 
de Mine. (10, 38) Matei 16, 24 / Marcu 8, 34 / Luca 9, 23; 14, 27 

„Cel care nu se va lepăda de viața aceasta și nu se va da pe sine morții 
celei de ocară” — că aceasta era crucea pentru cei din vechime — „nu este 
vrednic de Mine!” 

Dar, fiindcă mulţi au fost răstigniți pentru că erau furi și tâlhari, adaugă: 
„Să vină după Mine, adică să viețuiască după legile [poruncile] Mele”. 


10, 39: Cine ţine la sufletul său îl va pierde, iar cine-și pierde sufletul 
lui pentru Mine, îl va găsi”. (10, 39) Marcu 8, 35 / Luca 9, 24; 17, 33 / loan 12, 25 

Cel care se grijește de viaţa trupească pare că „își află sufletul”, dar 
„îl pierde”, pentru că îl trimite în munca [cazna] cea veșnică. lar cela care 
„ÎȘi pierde sufletul său” și moare —nu ca un tâlhar sau ca un sinucigaș, ci 
pentru Hristos —, acela își mântuiește sufletul?. 


ce se naște din iubirea față de EI” (Filocalia românească, vol. 9, Cuvântul II: Despre despătimire, 
cap 22, ed. IBMBOR, București, 1980, p. 72). 

% În ediţia de la 1805, în loc de „pe fiu ori pe fiică”, se găsește „pe fecior ori pe fată”. 

” În ediţia de la 1805, aici avem: „Cela ce și-a aflat sufletul său îl va pierde pe el. Și 
cel ce și-a pierdut sufletul său pentru Mine, îl va afla pe el”. 

% Sfântul Isaac Sirul, la întrebarea „Ce înseamnă să se lepede cineva de sine?”, 
răspunde dintru înțelepciunea lucrării: „Precum cel ce s-a pregătit să se suie pe cruce nu 
mai ține în cugetarea sa decât gândul morţii și pornește ca un om ce nu se gândește să 
mai aibă vreo părticică din viața veacului acesta, așa e și cel ce vrea să împlinească ceea 
ce s-a spus. Căci crucea este voinţa care e gata să primească orice necaz. Și când a voit să 
ne înveţe iarăși de ce trebuie să facem așa, Domnul a zis: «Cel ce voiește să viețuiască în 
lumea aceasta, se va pierde pe sine din viața adevărată; iar cel ce se pierde aici pentru 
Mine, se va afla pe sine acolo» (Matei 16, 24). Acesta e cel ce pășește pe calea crucii și-și 
pune pașii săi pe ea. Cel ce se îngrijește de viața aceasta, s-a pierdut căzând din nădejdea 
prin care a pornit, spre suferirea necazurilor. Pentru că grija aceasta nu-l lasă să primească 
necazul pentru Dumnezeu, ci-l atrage pe încetul din stăruirea în el și-l scoate din mijlocul 
luptei pentru viața cea fericită și face să crească în el gândul acesta, până ce-l biruiește. 
«Dar cel ce-și pierde sufletul său pentru Mine, în cugetarea sa, din dorul de Mine, se 
păstrează nevinovat și nevătămat pentru viaţa de veci». [...] Și să știi că afli viața veșnică 

10, 40-41: Cine vă primește pe voi pe Mine Mă primește, și cine Mă 
primește pe Mine primește pe Cel Ce M-a trimis pe Mine. (41) Cine 
primește prooroc în nume de prooroc plată de prooroc” va lua: și cine 


primește pe un drept în nume de drept răsplata dreptului va lua. 
(10, 40) Matei 18, 5 / Marcu 9, 37 / Luca 9, 48; 10, 16 / loan 12, 44; 13, 20 / 
3 loan 1, 8 (10, 41) 3 Regi 17, 9/ Sirah 12, 2 


Ne îndeamnă pe noi ca să-i primim pe cei trimiși de Hristos, pentru 
că acela care cinstește pe ucenicii Lui, pe EI ÎI cinstește și prin EI, pe Tatăl. 
Deci se cuvine a-i primi pe drepți și pe prooroci „în nume de drept” și 
„de prooroc”, pentru că sunt drepţi și prooroci, iar nu pentru oarecarele 
ajutor și folos de la împărați. 

Și măcar poate de va avea cineva chip de prooroc, dar este lipsit de 
fapte, tu primește-l ca pe un prooroc, iar Dumnezeu îți va răsplăti ţie, ca și 
cum ai fi primit drept cu adevărat, căci aceasta înseamnă cea ce zice 
„răsplata dreptului va lua””. 

Sau și întru alt chip se poate înțelege aceasta, anume că drept va fi 
socotit și cel care-l primește, luând răsplata pe care o primesc drepții. 


10, 42: Și cel ce va da de băut unuia din aceștia mici, numai un pahar cu 

apă rece, în nume de ucenic, adevărat grăiesc vouă: nu va pierde plata sa. 
(10, 42) Pilde 19, 17 / Sirah 16, 15 / Marcu 9, 41 / Evrei 16, 10 

Ca să nu spună cineva că n-a dat din pricina sărăciei, spune: „Și numai 
un pahar cu apă rece să-i fi dat, pentru că este acela ucenic al Meu, [chiar] 
și numai pentru aceasta vei lua plată”. 

„Pahar cu apă rece“ se cheamă că „dă” și cel care îl învață pe cel care 
se aprinde de focul mâniei și al poftelor și îl face pe el a se numi „ucenic” 
al lui Hristos. [Și cu adevărat] nici acesta „nu-și va pierde plata sa”. 


atunci când disprețuiești viața aceasta. Și când intri în luptă pentru pregătirea aceasta, 
sunt disprețuite în ochii tăi toate cele socotite dureroase și pricinuitoare de necaz. Căci, 
când mintea se pregătește astfel, nu mai are luptă, nici necaz în vremea primejdiei de 
moarte. De aceea, trebuie să știi cu dinadinsul că de nu va uri omul viaţa lui în lume din 
dorinţa vieţii viitoare și fericite, nu poate răbda nicidecum necazurile și durerile de tot 
felul, care vin asupra lui în fiecare ceas” (Filocalia românească, vol. 10, Cuvântul LXXXV, 
ed. IBMBOR, București, 1980, pp. 427-428). 

* În ediţia de la 1805, în loc de „plată de prooroc”, se găsește „plata proorocului”. 

* Cel care se va sârgui din tot sufletul să pună în lucrare această învăţătură va 
ajunge să poarte acel minunat și puternic gând prin care mulți s-au sfințit: „Toți se vor 
mântui, eu singur voi pieri”. 

CAPITOLUL 11 
Trimișii lui loan Botezătorul și mărturia lui lisus despre loan. 
Cetățile nepocăite. Lauda Tatălui. Chemarea către cei împovărați 


11, 1: Sfârșind lisus de dat aceste învățături? celor doisprezece ucenici 
ai Săi, a trecut de acolo ca să înveţe și să propovăduiască mai departe 
prin cetățile lor. 

După ce i-a trimis pe ucenici [la propovăduire], încetează [Dânsul] de 
a mai face minuni, ci numai învaţă întru adunări. Căci dacă ar fi fost El de 
faţă și [EI] ar fi vindecat, nimeni n-ar [mai] fi venit la ucenici. Deci, ca să 
aibă ei loc de a tămădui, El se mută [de acolo]. 


11, 2-3: Și auzind loan, în închisoare, despre faptele lui Hristos, și 
trimițând pe doi dintre ucenicii săi, au zis Lui: (3) Tu ești Cel Ce vine, 
sau să așteptăm pe altul? 

(11, 2) Matei 14, 3 / Luca 7, 18 (11, 3) Numeri 24, 17 / Deuteronom 18, 5 / Luca 7, 19 / loan 6, 14 

loan nu întreabă ca și cum nu L-ar fi știut [cunoscut] pe Hristos — căci 

cum să nu-L știe pe Acela pentru care a mărturisit: „lată Mielul lui 

Dumnezeu!”? (loan 1, 29) — ci, fiindcă ucenicii lui pizmuiau [slava] lui 

lisus, îi trimite ca să se adeverească și văzând minunile, să creadă că Hristos 
este mai mare decât loan. 

De aceea se și preface loan a întreba: „Tu ești Cel Ce vine, adică Cel 
Care este așteptat în Scripturi să vină în trup?” 

lar unii zic că a întrebat aceasta, cu privire la pogorârea la iad, adică: 
„Tu ești Cel Ce vine și în iad, sau pe altul să așteptăm?” Dar hulitor este a 
spune așa, căci loan, fiind mai mare decât Proorocii, cum să nu fi știut de 
răstignirea lui Hristos și de pogorârea Sa la iad? Și mai vârtos, L-a numit 
„Miel” (loan 1, 29), căci Domnul avea să Se junghie pentru noi. Deci loan 
știa că și în iad Se va pogori Domnul cu sufletul, ca și acolo să mântuiască 
pe cei ce ar fi voit să creadă — de s-ar fi întrupat EI în zilele lor —, precum 
zice Grigorie Teologul. 


! În ediţia de la 1805, titlul capitolului este: „Pentru cei trimiși de loan la lisus. Pentru 
asemănarea fariseilor și a cărturarilor cu copiii ce se jucau în târg. Pentru ticăloşia Horazinului 
și a Betsaidei. Pentru aceasta că toate sunt date Fiului Omului de la Tatăl. Pentru chemarea celor 
osteniți la odihnă”. 

? În ediţia de la 1805, în loc de „Sfârșind lisus de dat aceste învățături”, se găsește 
„Și a fost când a săvârșit lisus poruncind”. 


TÂLCUIREA SFINTEI EVANGHELII DE LA MATEI Capitolul 11 237 


Și nu întreabă ca și cum n-ar fi știut, ci voind să-i încredințeze pe 
ucenicii săi pentru [despre] Hristos, prin lucrarea minunilor. Căci iată ce 
răspunde și Hristos la această întrebare: 


11, 4-6: Și lisus, răspunzând, le-a zis: Mergeţi și spuneți lui loan 
cele ce auziți și vedeți: (5) Orbii își capătă vederea și șchiopii umblă, 
leproșii se curățesc și surzii aud, morții înviază: și săracilor li se bineves- 
tește. (6) Și fericit este acela care nu se va sminti întru Mine. 


(11, 4) Luca 7, 22 (11, 5) Psalm 21, 29; 38, 12 / Isaia 29, 18-19; 35, 5 / Marcu 7, 37 / 
Luca 4, 18 / loan 2, 23 (11, 6) Isaia 8, 14 / Matei 26, 31 / Luca 7, 23 / Romani 9, 33 


N-a grăit: „Spuneţi lui loan că Eu sunt Cel Ce vine” ci, ca Cel Care știa 
de ce i-a trimis loan pe ucenicii săi la EI, le zice: „Cele ce vedeţi spuneți lui 
loan, iar el pricină luând, mai mult va mărturisi pentru [despre] Mine, 
înaintea voastră”. 

lar „săracii” cărora „li se binevestește” sunt Apostolii, ca unii care 
erau ca niște pescari, și nebăgaţi în seamă din pricina simplităţii lor; dar 
„săraci“ sunt și cei care aud buna-vestire, adică Evanghelia și ascultă pentru 
veșnicele bunătăţi [și bogății]. 

Și arătând Domnul ucenicilor lui loan că nu-l sunt tăinuite gândurile 
lor, zice: „Fericit este acela care nu se va sminti întru Mine” — pentru că 


aceia multă îndoială aveau pentru El. 


11, 7: După plecarea acestora, lisus a început să vorbească mulțimilor 
despre loan: Ce-aţi ieșit să vedeți în pustie? Au, trestie clătinată de vânt? 
(11, 7) Luca 7, 24 

Poate că auzind mulțimile de întrebarea lui loan se vor fi smintit, 
crezând că și loan se îndoiește de Hristos și cu lesnire și-a schimbat 
cugetele, deși înainte Îl mărturisea pe Hristos. Deci, pe o părere ca aceasta 
ridicând-o Hristos din mijloc!, zice: „Nu este loan «trestie», adică lesne 
schimbător, căci dacă era întru acest fel, de ce ați mai ieșit la el în pustie? 
Căci nu ca la «trestie» — adică la om care lesne se clatină — aţi ieșit, ci ca la 
un om mare și statornic — deci întru acest fel stă, precum pe el l-aţi socotit!” 


11, 8: Dar, de ce aţi ieșit? Să vedeţi un om îmbrăcat în haine moi? 
Iată: cei ce poartă haine moi sunt în casele regilor”. (11, 8) Luca 7,25 
Pentru ca să nu poată zice că s-a desfrânat mai pe urmă slujind 
desfătării, le spune că îmbrăcămintea lui, fiind de păr, îl arată ca vrăjmaș 
al desfătării, căci dacă ar fi voit să se desfăteze, ar fi purtat „haine moi” și 


* În ediţia de la 1805, în loc de „morţii înviază”, se găsește „morţii se scoală”. 
* Adică pentru a îndepărta de la ei acest gând. 
5 În ediţia de la 1805, în loc de „casele regilor”, se găsește „casele împăraților”. 

ar fi stat „în case împărătești”, iar nu la închisoare. Vezi de aici că nu se 
cuvine ca adevăratul creștin să poarte haine moi. 


11, 9: Atunci, de ce ați ieșit? Să vedeţi un Prooroc? Da, zic vouă, și 
mai mult decât un Prooroc*. (11, 9) Matei 14, 5 / Luca 1, 76; 7, 26 

Ioan este „mai presus de Prooroc”, pentru că ceilalți Prooroci numai au 
proorocit despre Hristos, iar el chiar și văzător al Lui [Hristos-Dumnezeu] 
a fost, care lucru mare este cu adevărat; pentru că ceilalți, după ce s-au 
născut au proorocit, iar loan chiar și în pântecele maicii sale fiind, L-a 
cunoscut pe Hristos și a săltat [de bucurie] (Luca 1, 44). 


11, 10: Că el este acela despre care s-a scris: lată Eu trimit, înaintea 

feței Tale, pe Îngerul Meu, care va pregăti calea Ta”, înaintea Ta. 
(11, 10) Maleahi 3, 1 / Marcu 1, 2 / Luca 7, 27 

„Înger” l-a numit și pentru viața sa cea îngerească și aproape nema- 
terialnică și pentru că L-a vestit și L-a propovăduit pe Hristos. Deci, întru 
acest fel a gătit calea Lui, propovăduindu-L pe El și botezând spre pocăință, 
căci după pocăință vine iertarea păcatelor, pe care numai Hristos o dă. 

Și Hristos a grăit acestea după ce au plecat ucenicii lui loan, ca să nu li 
se pară că face spre harul aceluia. 

lar proorocia ce s-a zis este de la [Proorocul] Maleahi (3, 1). 


11, 11“: Adevărat zic vouă: Nu s-a ridicat între: cei născuţi din femei 
unul mai mare decât loan Botezătorul (11, 11*) Luca 7, 28 

Cu adeverire hotărăște Domnul „că nu este cineva mai mare decât 
loan”. lar zicând „din femei”, se scoate [se înlătură, se exclude] pe Sine, 
căci Hristos era născut din Fecioară, nu din femeie care a venit întru 
împreunare de nuntă. 


11, 11»: Totuși, cel mai mic în Împărăția Cerurilor este mai mare decât el. 

(11, 11*) Luca 7, 28 

Și fiindcă a spus multe cuvinte de laudă pentru [despre] loan, pentru 

ca să nu li se pară că acesta este mai mare și decât El, zice aici, mai arătat 
[vădit]: „Eu, «cel mai mic» și după vârstă și după părerea voastră, sunt 
«mai mare» decât el în Împărăția Cerurilor — adică întru cele duhovnicești 


* În ediția de la 1805, în loc de „Da, zic vouă, și mai mult decât un Prooroc”, se 
găsește „Adevărat, zic vouă, și mai presus de Prooroc”. 

7 În ediţia de la 1805, în loc de „va pregăti calea Ta”, se găsește „va găti calea Ta”. 

% În ediția de la 1805, în loc de „nu s-a ridicat între”, se găsește „nu s-a sculat întru”. 

* În ediția de la 1805, aici avem: „lară cel mai mic, întru Împărăția Cerurilor, mai 
mare decât el este”. 

și cerești bunătăţi —, iar aici «mai mic» sunt decât el și pentru că s-a născut 
mai înainte de Mine și pentru că vi se pare vouă [că el e] «mai mare». Dar, 
acolo, «mai mare» sunt Eu”. 


11, 12: Din zilele lui Ioan Botezătorul până acum Împărăţia Cerurilor 
se ia prin străduinţă și cei ce se silescpun mâna pe ea!. (11,12) Luca 16,16 

Se pare că nici o potrivire nu are aceasta aici, însă nu este așa. Deci, ia 
aminte, că zicând lisus că este „mai mare” decât loan, îi silește pe ei ca să 
creadă în El, arătând că mulţi „răpesc” Împărăţia Cerurilor, adică credința 
cea întru El. 

Și dacă este nevoie de multă silă [silință] în a lăsa pe tată și pe mamă 
și a nu ne uita nici chiar la sufletul nostru, atunci pentru Împărăţie, câtă 
silă [silință] nu ni se cere!!? 


11, 13: Toţi Proorocii și Legea au proorocit până la loan. 
(11, 13) Maleahi 3, 24 / Luca 16, 16 
Și aceasta are aceeași urmare, pentru că zice: „Eu sunt Cel Ce vine, 
căci toți Proorocii s-au plinit, că nu s-ar fi plinit, dacă n-aș fi venit Eu. 
Deci, nimic să nu așteptați mai mult!” 


% Aici, Sfântul Maxim Mărturisitorul ne tâlcuiește numeroasele înțelesuri ale acestor 
cuvinte ale Evangheliei: „Cel ce se va smeri pe sine mai mult decât loan, căci aceasta 
înseamnă «mai mic», acela e «mai mare» ca loan. Sau, altfel: fiindcă se credea că loan a 
dobândit, prin contemplaţie, toată cunoștința îngăduită aici, cunoștința cea «mai mică» 
și cea mai de pe urmă în viaţa viitoare e «mai mare» decât cea de aici. Sau: teologul cel 
mai înalt e «mai mic» decât cel mai de pe urmă dintre Îngeri. Sau: cel ce stă pe treapta 
cea mai de pe urmă în vieţuirea evanghelică e «mai mare» ca cel mai înălțat în treapta 
Legii” (Filocalia românească, vol. 2, Răspunsul 47, ed. Humanitas, București, 1999, p. 227). 

" În ediţia de la 1805, în loc de „se ia prin străduinţă și cei ce se silesc pun mâna pe 
ea”, se găsește „se silește și silitorii o răpesc pe ea”, cu următoarea notă: [1805] Adică se 
răpește de oameni cu sila, silindu-se înșiși spre a birui nevoia patimilor sau și tirania 
necredinţei. Drept aceea, și mai lămurit a arătat aceasta, adăugând: „și silitorii o răpesc 
pe ea“ (după Zigaben). 

"Sfântul Marcu Ascetul ne învaţă: „Când lisus zice: «Cei ce se silesc răpesc Împărăţia 
Cerurilor», vorbește despre voia noastră, vrând ca fiecare din noi să se silească potrivit cu 
Botezul, ca să nu se abată spre rău, ci să stăruiască în bine. Desigur, precum omul pătimea 
de silă sub robia stăpâniilor (rele), Dumnezeu putea să ne slobozească și să ne facă 
neschimbători cu sila. Dar n-a făcut așa, ci prin Botez ne-a scos cu sila din robie, desființând 
păcatul prin Cruce și ne-a dat poruncile libertății, dar, a urma sau nu poruncilor, a lăsat la 
voia noastră liberă. Drept aceea, împlinind poruncile ne arătăm dragostea față de Cel Care 
ne-a eliberat; iar nepurtând grijă de ele, sau neîmplinindu-le, ne dovedim împătimiţi de 
plăceri” (Filocalia românească, vol. 1, Răspuns acelora care se îndoiesc de dumnezeiescul Botez - 
întrebarea a III-a, ed. Humanitas, București, 1999, pp. 282-283). 

11, 14: Și dacă voiţi să înțelegeți!”, el este Ilie, cel ce va să vină. 
(11, 14) Maleahi 3, 23 / Matei 17, 10 / Marcu 9, 11 / Luca 1, 27 
„«De voiţi să primiţi», adică să judecaţi cu dreaptă socoteală și nu cu 
pizmuire, acesta este Ilie despre care a zis Proorocul Maleahi că va să vie 
(Maleahi 3, 23), pentru că și Înaintemergătorul și Ilie au aceeași slujire. 
loan a venit mai înainte de Venirea cea dintâi, iar Ilie va veni mai înainte 
de Venirea ce va să fie”. După aceea, arătând că aceasta este vorbă umbrită 
și ascunsă — anume că loan este Ilie — și că este trebuință de pricepere 
[înţelepciune] spre a o înţelege, zice [lisus]: 
11, 15: Cine are urechi de auzit să audă. (11, 15) Marcu 7, 16,/ Apocalipsa 2, 7 
Îndemnându-i pe ei spre a întreba și [astfel] a învăța. 


11, 16-17: Dar, cu cine voi asemăna neamul acesta? Este asemenea 
copiilor care șed în pieţe și strigă către alţii, (17) zicând: V-am cântat din 
fluier și n-aţi jucat; v-am cântat de jale și nu v-aţi tânguit. 

(11, 16) Luca 7, 31 (11, 17) Luca 7, 32 

Aici arată neîmpăcarea [nestatornicia] iudeilor, căci fiind ei grei la 
năravuri, nici cu viețuirea cea grea a lui loan nu se împăcau, nici cu cea 
slobodă a lui Hristos. Ci erau asemenea pruncilor care — pentru ușurătatea 
minţii lor —, cu nimic nu se împacă, fiindcă de le cântă cineva de jale nu le 
place, iar de le fluieră [veselos], nici așa. 


11, 18-19: Căci a venit loan, nici mâncând, nici bând, și spun: Are 
demon. (19) A venit Fiul Omului, mâncând și bând și spun: Iată om 
mâncăcios și băutor de vin, prieten al vameșilor și al păcătoșilor. 

(11, 18) Matei 3, 4 (11, 19“) Matei 9, 11 / Luca 7, 34;15, 2 

Traiul lui loan îl aseamănă cu „cântarea de jale”, pentru că loan arăta 
asprime mare și în vorbă și în lucruri [fapte], iar pe al Său îl aseamănă cu 
„fluierul“. Pentru că vesel era Domnul, pogorându-Se tuturor, ca pe toți 
să-i dobândească, și Împărăția Cerurilor binevestind, și nici un lucru 
mâhnicios [de mâhnire] nu arăta, așa cum [făcea] loan. 

11, 19%: Dar înțelepciunea s-a dovedit dreaptă din faptele ei'. 

(11, 19%) Pilde 8, 1/ Luca 7, 35 

Aceasta zice: „De vreme ce nici viaţa lui loan, nici a Mea nu vă place 
vouă, și toate chipurile [felurile] cele de mântuire le lepădaţi, atunci «drept» 
Mă arăt Eu, Cel Care sunt «Înţelepciunea». Căci cu adevărat nu veţi mai 
avea ce spune, ci întru adevăr vă veţi osândi, pentru că Eu pe toate le-am 


'3 În ediţia de la 1805, în loc de „dacă voiţi să înțelegeți”, se găsește „de voii să primiţi”. 
1 În ediţia de la 1805, aici avem: „Și s-a îndreptat înțelepciunea de la fiii săi”. 

împlinit. Iar voi, neascultând, «drept» Mă arătaţi pe Mine, ca pe Cel Ce 
nimic n-am lăsat neîmplinit”. 


11, 20: Atunci a început lisus să mustre cetăţile în care se făcuseră 
cele mai multe minuni ale Sale, căci nu s-au pocăit. 
(11, 20) Înţelepciune 2, 12 / Luca 10, 12-15 
După ce le-a arătat că El a făcut toate câte se cădea și [cu toate acestea] 
au rămas nepocăiţi, începe, de aici [înainte] să-i mustre. 
11, 21“: Vai, ţie, Horazine, vai, ţie, Betsaida!'* 
(11, 21*) Matei 10, 15 / Luca 10, 13 
Ca să înţelegi că nu din fire erau răi cei care n-au crezut, ci [chiar] 
dintru a lor voie, amintește de Betsaida, de unde erau Andrei și Petru și 
Filip și fiii lui Zevedeu. Deci, nu din fire este răutatea, ci din voinţă, căci 
dacă ar fi fost din fire, ar fi fost și aceștia răi. 


11, 21-22: Că dacă în Tir și în Sidon s-ar fi făcut minunile!" care s-au 
făcut în voi, de mult, în sac și în cenușă s-ar fi pocăit. (22) Dar, zic vouă: 
Tirului și Sidonului! le va fi mai ușor, în ziua judecății, decât vouă. 

(11, 21*) Matei 10, 15 / Luca 10, 13 (11, 22) Luca 10, 14 

Îi numește [socotește] mai răi pe iudei decât pe cei din Tir și din Sidon, 
fiindcă cei din Tir și din Sidon au călcat legea cea firească, dar iudeii și pe cea 
a lui Moise. Și aceia n-au văzut minuni, iar aceștia chiar văzând, au clevetit. 

lar „sacul“ este semn al pocăinţei, precum și „cenușa“ și țărâna 
presărate pe capul celor ce plâng [jelesc]. 


11, 23-24: Și tu, Capernaume: N-ai fost înălțat până la Cer? Până la 
iad te vei pogori. Căci de s-ar fi făcut în Sodoma minunile ce s-au făcut 
în tine, ar fi rămas până astăzi. (24) Darzic vouă că pământului Sodomei!" 
îi va fi mai ușor în ziua judecății decât ţie. 

(11, 23) Isaia 14, 12 / Plângeri 2, 1 / Luca 10, 15 (11, 24) Matei 10, 15 / Luca 10, 12 


'5 Horazinul este unul din orașele de pe malul Lacului Tiberiadei, în partea de nord 
vest, ca la 4 kilometri de Capernaum. Betsaida („casa pescarului”) este, de asemenea, 
aproape de Capernaum și este locul de naștere al Sfinţilor Apostoli Andrei, Petru, Filip, 
Iacov și loan (Dicţionarul Noului Testament, ed. cit., pp. 208, 60). 

* În ediţia de la 1805, în loc de „minunile”, se găsește „puterile”. 

" Tirul și Sidonul erau vechi cetăţi comerciale. Acestea erau porturi aflate pe țărmul 
de est al Mării Mediterane, mai spre nord de hotarele Palestinei, făcând parte din Fenicia 
(Dicționarul Noului Testament, ed. cit., pp. 525-526). 

'5 În ediția de la 1805, în loc de „minunile“, se găsește „puterile“. 

" [1805] Pomenește de Sodoma și Gomora, ca de cele ce erau cunoscute pentru 
înverșunarea în desfrâu, iar Tirul și Sidonul, ca pe cele ce erau vestite pentru închinare la 
idoli (după Zigaben). 


242 Capitolul 11 SFÂNTUL TEOFILACT ARHIEPISCOPUL BULGARIEI 


Capernaumul „a fost înălțat”, devreme ce era oraș al lui lisus% și era 
slăvit ca o patrie a Lui. Dar pentru că nu au crezut [locuitorii lui], la nimic nu 
i-a folosit aceasta, ci mai vârtos a fost osândit până la iad, căci având un astfel 
de Locuitor, nu s-a folosit cu nimic de la Dânsul [nu s-a folosit de darul Lui]. 

Și deoarece „Capernaum ” se tâlcuiește „locaș de mângâiere”, vezi că, 
măcar de se va și învrednici oarecine să se facă lăcaș al Mângâietorului — 
adică al Sfântului Duh —, dar după aceea se va înălța cu cugetul și se va 
ridica „până la Cer”, acela cu adevărat va cădea, din pricina înaltei și 
trufașei cugetări. O, omule, pentru aceasta înfricoșează-te! 


11, 25: În vremea aceea, răspunzând, lisus a zis: Te slăvesc pe Tine”, 
Părinte, Doamne al Cerului și al pământului, căci ai ascuns acestea de 
cei înţelepţi și pricepuți și le-ai descoperit pruncilor. 

(11, 25) lov 17, 4/ Psalm 8, 2; 118, 130 / Pilde 9, 4 / Sirah 19, 21 / Luca 10, 21; 18, 17 / 
loan 9, 39 /1 Corinteni 1, 19; 21, 27; 2, 8 / 2 Corinteni 11, 3 


Ceea ce zice „Mărturisescu-Mă Ție”, întru acest chip este: „Îți mulțămesc 
Ție, o, Părinte, că iudeii, cărora li se părea că sunt înţelepţi și iscusiţi în Scripturi 
nu au crezut, iar cei neînvățați și prunci au crezut și au cunoscut tainele”. 

lar Dumnezeu a ascuns tainele de la cei care se par a fi „înţelepţi“, nu 
din pizmă sau făcându-li-Se pricină de necunoștință, ci pentru că erau 
nevrednici prin însăși aceasta că li se părea lor că sunt înţelepţi. Iar cel 
care se socotește „înțelept” și îndrăznește cunoștinței sale [se încrede în 
cunoștința sa], nici nu-L cheamă pe Dumnezeu. Deci Dumnezeu, fiindcă 
nu este chemat, nici nu-l ajută, nici nu-i descoperă [tainele Sale]. 

Și întru alt chip: Dumnezeu mai vârtos pentru iubirea Sa de oameni, 
multora nu le descoperă tainele, ca să nu fie munciţi [căzniţi], ca unii care 
după ce le-au cunoscut, le-au defăimat pe ele. 


11, 26: Da, Părinte, căci așa a fost bunăvoirea înaintea Ta?. 
(11, 26) Luca 10, 21 


Aici arată iubirea de oameni a Tatălui, căci fără a fi rugat, a descoperit 
pruncilor, așa bineplăcându-l Lui dintru început - căci „bunăvoire” este 
vrerea și plăcerea [Lui]. 


11, 27“: Toate Mi-au fost date de către Tatăl Meu 
(11, 27) Matei 16, 17 / Luca 10, 22 / loan 3, 35 


Mai sus a zis Tatălui: „Ai descoperit, o, Părinte!”, dar ca să nu crezi că 
El nimic nu face și că toate sunt ale Tatălui, adaugă: „« Toate Îmi sunt date 


% Adică, a trăit Domnul aici. 

2 În ediția de la 1805, în loc de „Te slăvesc pe Tine”, se găsește „Mărturisescu-Mă Ţie”. 

2 În ediţia de la 1805, aici avem: „Adevărat, Părinte, căci așa a fost buna voință 
înaintea Ta”. 

Mie» și o stăpânire este a Mea și a Aceluia”. lar auzind că „sunt date”, nu 
socoti că sunt date ca unei slugi care este mai prejos, ci ca unui Fiu. Căci 
pentru că S-a născut din Tatăl, pentru aceasta 1 S-au dat Lui. lar dacă nu S-ar 
fi născut și de nu ar fi fost de aceeași ființă cu Tatăl, nu 1 S-ar fi dat. Că vezi 
ce zice: „Toate Îmi sunt date Mie, nu de la Stăpânul, ci de la Tatăl Meu”, 
tot așa cum zici când se naște un prunc frumos dintr-un tată frumos, că i 
s-a dat frumuseţea de la tatăl său. 


11, 27%: Și nimeni nu cunoaște pe Fiul, decât numai Tatăl, nici pe 
Tatăl nu-L cunoaște nimeni, decât numai Fiul și cel căruia va voi Fiul 
să-i descopere. (11, 27%) Matei 16, 17 / Luca 10, 22 / loan 1, 18; 3, 35; 6, 46; 10,15 

Lucrul cel mai mare îl spune [acum]: „Nu este de mirare că sunt Eu 
Stăpân a toate, fiindcă și mai mult am” — adică „Eu Îl cunosc pe Tatăl și 
așa Îl cunosc, încât și altora Îl descopăr pe Dânsul”. 

Însă, ia aminte că mai sus a zis că Tatăl „a descoperit” pruncilor tainele 

x 


(Matei 11, 25), iar acum zice că Fiul „descoperă” pe Tatăl. Vezi, dar, puterea 
Tatălui și a Fiului, de vreme ce și Tatăl descoperă, dar și Fiul! 


11, 28: Veniţi la Mine toţi cei osteniți și împovărați” și Eu vă voi 
odihni pe voi. (11, 28) Isaia 28, 12; 55, 1/ leremia 31, 25 

Pe toţi îi cheamă, nu numai pe iudei, ci și pe păgâni, căci așa vei înțelege 
„osteniți” — adică pe iudeii care păzeau rânduielile cele grele ale Legii și 
se osteneau în lucrarea poruncilor ei; iar prin „însărcinați“ [,„împovăraţi”] 
vei înțelege pe păgâni, care erau strâmtoraţi de greutatea păcatelor. Deci, 
pe toți aceștia îi „odihnește“ Hristos, pentru că ce osteneală este în a crede, 
a mărturisi și a te boteza? Și cum nu este „odihnă“ [aceasta], de vreme ce 
și aici ești fără de grijă, pentru cele ce au fost făcute mai înainte de Botez, 
și dincolo, de asemenea, odihna te va primi pe tine?2 


% În ediţia de la 1805, în loc de „Veniţi la Mine toţi cei osteniţi și împovăraţi”, se 
găsește „Veniţi către Mine toți cei osteniţi și însărcinaţi”. 

“ Sfântul Grigorie Sinaitul ne învaţă: „Nici o lucrare trupească și duhovnicească nu 
dă roadă, dacă nu e săvârșită cu durere sau cu osteneală. Fiindcă «Împărăţia Cerurilor 
se ia cu sila și cei ce se silesc o răpesc pe ea» (Matei 11, 12). lar «silă» a numit simţirea 
dureroasă a trupului în toate. Căci altfel, sunt, poate, mulţi care au lucrat sau lucrează 
ani îndelungaţi, dar fiindcă nu au pus osteneală și durere prin râvna fierbinte a inimii, s-au 
lipsit de curăţie și de împărtășirea Sfântului Duh, lepădând asprimea durerilor. Cei ce 
lucrează fără grijă și cu moleșală, ostenesc, poate mult, la arătare, dar niciodată nu vor 
culege roadă, din pricină că nu au pus durere în ea, rămânând în adâncul lor lipsiţi de 
ea” (Filocalia românească, vol. 7, Despre liniștire și despre cele două feluri de rugăciune, cap 14, 
ed. Humanitas, București, 2001, pp. 185-186). 

11, 29-30: Luaţi jugul Meu asupra voastră? și învățaţi-vă de la Mine, 
că sunt blând și smerit cu inima și veți găsi odihnă sufletelor voastre. 
(30) Căci jugul Meu e bun și povara Mea este ușoară. 


(11, 29) Numeri 12, 3 / leremia 6, 16 / Zaharia 9, 9 / Sirah 6, 30; 51, 33 / 
loan 13, 15 (11, 30) Filipeni 4, 12 /1 loan 5,3 


„Jugul” lui Hristos este smerenia și blândețea. Deci, cel care se smerește 
la tot omul [înaintea tuturor], află odihnă petrecând fără turburare, precum și 
trufașul și măreţul în deșert” pururea se află în griji, nevoind să fie mai mic 
decât alții, ci socotind cum va fi mai mult slăvit și cum îi va birui pe vrăjmași. 

Deci, „jugul“ lui Hristos — adică smerenia —, este ușor, căci mai lesne 
îi este firii noastre smerite să se smerească, decât să se înalțe?. 

Dar și toate poruncile lui Hristos se numesc „jug”, fiind ele ușoare 
prin răsplătirea ce va să fie, deși la puţină vreme se par a fi grele. 


% În ediția de la 1805, în loc de „asupra voastră”, se găsește „preste voi”. 

% În ediția de la 1805, în loc de „povara Mea”, se găsește „sarcina Mea”. 

” Cel cuprins de slava deșartă. 

% Avva Dorotei tâlcuiește: „(7) lată cum Domnul ne-a învăţat aici pe scurt, printr-un 
singur cuvânt, rădăcina și pricina tuturor relelor și leacul lor în vederea tuturor 
bunătăţilor: ne-a arătat că mândria e cea care ne-a doborât și că este cu neputinţă să fim 
miluiţi altfel decât prin ceea ce e contrar ei: prin smerita cugetare. Căci mândria naște 
disprețuirea și neascultarea pierzătoare, precum smerita cugetare naște ascultarea și 
mântuirea sufletelor. lar când zic smerita cugetare, înțeleg pe cea adevărată, nu smerenia 
în cuvântul simplu și în arătare; înțeleg starea lăuntrică smerită, născută în chip propriu 
în inima însăși, în cugetul însuși. Căci zice: «Sunt blând și smerit cu inima». (8) Deci, 
cel ce voiește să afle adevărata odihnă a sufletului său, să înveţe smerita cugetare și va 
vedea că în ea este toată bucuria și toată slava și odihna, precum în mândrie sunt toate 
cele dimpotrivă. Căci, de unde am venit la toate necazurile acestea? De ce am căzut în 
toată starea aceasta vrednică de plâns? Nu din pricina mândriei noastre? Nu pentru 
neînțelepciunea noastră? Nu pentru că ținem la voia noastră cea rea? Nu pentru că 
stăpânește în noi amărăciunea voii noastre?” (Filocalia românească, vol. 9, Cuvântul I: Despre 
lepădare, capetele 7-8, ed. IBMBOR, București, 1980, pp. 483-484). 


CAPITOLUL 12 
Spicele de grâu smulse sâmbăta. Tămăduirea făcută sâmbăta. 
Hula împotriva Sfântului Duh. 
Cine este adevărata rudă! 


12, 1; În vremea aceea, mergea lisus, într-o zi de sâmbătă, printre 
semănături, iar ucenicii Lui au flămânzit și au început să smulgă spice 
și să mănânce. (12, 1) Deuteronom 23, 25 / Marcu 2, 23/ Luca 6,1 

Dezlegând rânduiala Legii, îi aduce pe ucenici printre semănături 
pentru ca, mâncând ei, să dezlege legea sâmbetei. 


12, 2-4: Văzând aceasta, fariseii au zis Lui: lată, ucenicii Tăi fac ceea 
ce nu se cuvine să facă sâmbăta. (3) lar El le-a zis: Au n-aţi citit ce-a făcut 
David când a flămânzit el și cei ce erau cu el? (4) Cum a intrat în casa 
Domnului și a mâncat pâinile punerii înainte, care nu se cuveneau lui 


să le mănânce, nici celor ce erau cu el, ci numai preoților? 
(12, 2) leșire 20, 8, 10 / Marcu 2, 24 / Luca 6, 2 (12, 3) 1 Regi 21, 3-6/ 
Marcu 2, 25 / Luca 6, 3 (12, 4) leșire 29, 32-33 / Marcu 2, 26 / Luca 6,4 


Învinuind foamea — patima cea firească —, fariseii păcătuiesc mai rău, 
iar Domnul îi rușinează din cele spuse despre David, că acela din pricina 
foamei, mai mare lucru a îndrăznit a face. lar „pâini ale punerii înainte” 
erau cele douăsprezece pâini, care se puneau în fiecare zi înaintea Domnului, 
șase de-a dreapta și șase de-a stânga. Și, deși David era Prooroc, nu i se 
cuvenea să mănânce din pâinile acestea, ci numai preoților le era îngăduit, 
cu atât mai mult nu le era îngăduit celor care erau cu dânsul [David]. Însă, 
pentru foame, vrednic a fost el de iertăciune. Asemenea și [aici] ucenicii 
[Domnului]. 


12, 5-6: Sau n-aţi citit în Lege că preoții, sâmbăta, în templu, calcă? 
sâmbăta și sunt fără vină? (6) Ci, grăiesc vouă că mai mare decât templul 
este aici. (12, 5) Levitic 2, 9; 8, 31; 24, 5, 8-9 / Numeri 28, 9 / loan 7, 22 

Legea oprea orice lucrare în ziua sâmbetei, iar sâmbăta preoții și lemne 
despicau și foc aprindeau, „deci, după cum vouă vi se pare, «spurcau» 
[«călcau»] sâmbăta”. Dar, poate vei zice că aceia erau preoți, iar ucenicii 


! În ediţia de la 1805, titlul capitolului este: „Pentru ucenicii ce au rupt spice sâmbăta. 
Pentru cel ce a avut mâna uscată. Pentru îndrăcitul cel orb și surd. Pentru păcatul și hula împotriva 
Duhului Sfânt. Pentru cei ce au cerut semn. Pentru mama lui lisus și pentru fraţii Lui”. 

2 În ediția de la 1805, în loc de „calcă“, se găsește „spurcă”. 

nu erau. „Dar vă zic că mai mare decât templul este aici, adică, de vreme 
ce Eu, Cel mai mare decât templul, și Stăpânul, sunt cu ucenicii, mai mare 
stăpânire au aceștia a dezlega sâmbăta, decât preoții”. 


12, 7-8: Dacă știaţi ce înseamnă”: Milă voiesc, iar nu jertfă, n-aţi fi 

osândit pe cei nevinovați. (8) Că Domn este și al sâmbetei Fiul Omului. 
(12, 7) Osea 6, 6 / Miheia 6, 6 / Matei 9, 13 (12, 8) Marcu 2, 28 / Luca 6,5 

Îi arată pe ei ca neînvățați, că nu știu cele proorocești: „Au, doară nu 
se cuvenea să miluiți pe oamenii cei flămânzi?” Și întru alt chip [înţelege]: 
„Eu, Fiul Omului, Domn sunt al sâmbetei, ca Acela Care sunt Făcătorul 
tuturor celor zidite, deci ca un Stăpân dezleg sâmbăta”. 

lar tu să pricepi acestea și după înalta înțelegere:: că de vreme ce lucrători 
erau Apostolii, iar „seceriș” și „spice” cei ce cred, Apostolii îi „smulgeau“ 
și îi „mâncau“ pe ei — adică mântuirea oamenilor era hrana lor. lar aceasta o 
fac „sâmbăta“, adică întru nelucrarea răutăților, iar fariseii se mânie. 

Așa și în Biserică, de multe ori dascălii învățând și folosind poporul 
nu sunt plăcuţi acelora care sunt zavistnici și asemănători fariseilor. 


zu 


? În ediţia de la 1805, în loc de „dacă știaţi ce înseamnă”, se găsește „iar de ați ști ce 
este”. 

+ [1805] Patru sunt chipurile în care se tâlcuiește Sfânta Scriptură: istoric, adică 
potrivit literei și după istorie; anagogic, adică după înalta înțelegere; alegoric, adică sub 
cele spuse se înţeleg altele, ascunse; și tropologic, adică pentru îndreptarea năravurilor. 

Înţelesul istoric este cel care cuprinde lucruri trecute, care nu trebuiesc altfel înțelese 
și nici nu sunt închipuire a altui lucru. 

Anagogic, când, prin spusele Scripturii ne suim de la Biserica pământească la cea 
cerească, de la oameni la Îngeri, de la zidiri la Ziditor, până la Cea Una Sfânta și Preaînalta 
Treime, de unde nu este cu putinţă a trece mai înainte. Adică atunci când zicem: „Întru 
început a făcut Dumnezeu Cerul și pământul” (Facere 1, 1), prin „Cer“ înțelegem pe 
Îngeri, iar prin „pământ, pe oameni. Încă și ceea ce zice David: „Că M-am jurat întru 
mânia Mea: «Nu vor intra întru odihna Mea»” (Psalm 94, 12; Evrei 3, 11); s-a jurat, zice 
Domnul, să nu intre evreii cei neascultători și impietriţi la inimă în pământul făgăduinţei, 
în Palestina. Potrivit spuselor, adică după chipul istoric, înțelegem chiar pământul 
Palestinei; dar anagogic, adică după înalta înțelegere, înțelegem viaţa cea veșnică, adică 
aceea în care este adevărata odihnă. 

lar alegoric, este chipul în care potrivim cele spuse în Sfânta Scriptură la Hristos, la 
Trupul Său tainic și la Biserica cea pământească. Adică: Avraam a avut, potrivit cuvintelor, 
deci potrivit istoriei doi feciori, unul din Agar slujnica [Ismail] și altul din Sarra cea slobodă 
[Isaac]. Alegoric, adică după chipul în care una se spune și alta se înţelege, Avraam închipuie 
pe Dumnezeu, Care are doi fii: iudeii din sinagogă și creștinii din Biserică — creștini care 
sunt în slobozenia darului lui Hristos —, iar iudeii sunt sub slujirea și robia închipuirii Legii 
lui Moise, după cum tâlcuiește marele Pavel în Epistola către Galateni (4, 22-30). Încă și prin 

12, 9-10: Și trecând de acolo, a venit în sinagoga lor. (10) Și iată un 
om având mâna uscată. Și L-au întrebat, zicând: Cade-se, oare, a vindeca 
sâmbăta? Ca să-l învinuiască. 

(12, 9) Marcu 3, 1/ Luca 6, 6 (12, 10) Marcu 3, 1/ Luca 6, 6-7; 13, 14/ loan 9, 16 

Ceilalţi Evangheliști spun că lisus este Cel Care i-a întrebat pe farisei. 
Deci este cu putinţă a zice că, fiind ei pizmăreţi, mai nainte au apucat și „L-au 
întrebat” pe Dânsul, precum zice Matei. Apoi, Hristos i-a întrebat la rândul 
Său, ca și cum i-ar fi batjocorit și ar fi râs de împietrirea lor, precum zic 
ceilalți Evangheliști. 

Și [fariseii] „L-au întrebat”, ca să aibă pricină a-L cleveti [defăima]. 


12, 11-12: EI le-a zis: Cine va fi între voi omul care va avea o oaie și, 
de va cădea ea sâmbăta în groapă, nu o va apuca și o va scoate? (12) Cu 
cât se deosebește omul de oaie! De aceea se cade a face bine sâmbăta. 

(12, 11) leșire 23, 4 / Deuteronom 22, 1-4 / Luca 14, 5 (12, 12) Marcu 3, 4-5 / Luca 6, 10 

Îi arată [vădește] pe ei că, pentru iubirea de avere și ca să nu piardă 
oaia dezleagă sâmbăta, iar ca să fie vindecat un om, nu suferă să se facă 
aceasta. Deci, întru aceeași dată îi arată că sunt și iubitori de avere și 
nemilostivi și defăimători ai lui Dumnezeu, de vreme ce defaimă sâmbăta, 
ca să nu se păgubească de oaie. lar nemilostivi sunt, fiindcă nu voiesc 
vindecarea omului. 


arca lui Noe — având dobitoace curate și necurate —, potrivit chipului alegoric de înţelegere 
vedem Biserica cea pământească, ce cuprinde și drepți și păcătoși. 

lar tropologic este chipul îndreptător de năravuri [moral] care, prin Scripturi 
moravurile oamenilor și viața lor le îndreaptă de la răutate, către fapta cea bună. Așa 
este capitolul 12 de la Matei, capitolul 11 de la Luca și 3 de la Marcu, în care se arată lisus 
scoțând dracul, după care cel mut și surd grăiește. Aici, tropologic — adică după chipul 
cel îndreptător de moravuri — se înțelege păcătosul, „surd” că nu voiește să audă 
dumnezeieștile cuvinte și „mut”, că nu primește spovedania; „drac” este păcatul cel de 
moarte; iar păcătosul venind la Hristos — adică la preotul lui Dumnezeu — și mărturisindu-și 
păcatele sale se izbăvește prin iertarea preoțească de păcatele cele de moarte și grăiește, 
binecuvântând pe Dumnezeu prin lucrarea faptelor bune. Încă și cele spuse de Dumnezeu 
în Deuteronom: „Să nu legi gura boului care treieră” (Deuteronom 25, 4), după slovă s-au 
spus pentru boi, dar tropologic, se înțelege pentru învăţători, care învățând poporul, nu 
sunt opriți să se hrănească din lucrurile și veniturile Bisericii, după cum tâlcuiește marele 
Pavel în Epistola întâi către Corinteni (9, 1-18). 

Deci, în patru feluri se face citirea Sfintei Scripturi: istoric - potrivit cuvintelor; 
anagogic — după chipul unei înțelegeri mai înalte; alegoric — când înțelegem altceva 
decât cele spuse și tropologic — adică în chipul îndreptător de năravuri [moral]. Se cuvine 
a ști că nu toate cuvintele Scripturii pot fi tâlcuite în toate aceste feluri, ci unele se tâlcuiesc 
numai într-un fel, altele în două sau în trei și altele în toate aceste patru feluri. 

12, 13: Atunci i-a zis omului: Întinde mâna ta. EI a întins-o și s-a 
făcut sănătoasă ca și cealaltă”. (12, 13) Marcu 3, 4-5 / Luca 6, 10 

Și acum sunt mulți care au „mâinile uscate”, adică nemilostive și 
nedarnice, dar când le va răsuna lor cuvântul Evangheliei, și le vor „întinde“ 
spre dăruire, chiar dacă „fariseii“ — adică demonii cei trufași, cei despărțiți 
de noi din pricina vrăjmășiei lor faţă de noi — nu voiesc să întindem noi 
mâinile către milostenie. 


12, 14-15*: Și ieșind, fariseii s-au sfătuit împotriva Lui cum să-L 

piardă”. (15) lisus însă, cunoscându-i, S-a dus de acolo. 
(12, 14) Psalm 2, 1 / Marcu 3, 6/ Luca 6, 11 / loan 5, 18 (12, 15“) Matei 19, 2/ Marcu 3, 7 

O, zavistie! Când li se face bine, atunci se turbează [înfurie] fariseii. 
lar lisus „S-a dus” pentru că nu sosise încă vremea Patimii, dar și pentru 
că Îi era milă de dânșii, să nu cadă în greșeala [păcatul] uciderii — că nu 
este plăcut lui Dumnezeu ca să se arunce cineva [singur] în primejdie. 

lar vorba „ieșind“ arată că atunci când au ieșit de la Dumnezeu „s-au 
sfătuit” să-L. piardă pe lisus, pentru că nimeni, întru Dumnezeu rămânând, 
unele ca acestea nu se sfătuiește!. 


12, 15%-16: Și mulți au venit după EI și i-a vindecat pe toți. (16) Dar 
le-a poruncit să nu-L dea în vileag” 
(12, 15%) Matei 19, 2 / Marcu 3, 7 (12, 16) Matei 9, 30 / Marcu 3, 12 / Luca 5, 14 
Ca să potolească zavistia fariseilor nu voiește să Se facă „arătat“, 
nevoindu-Se în tot chipul să-i vindece pe farisei. 


12, 17-19“: Ca să se împlinească ceea ce s-a spus prin Isaia Proorocul, 
care zice: (18) lată, Fiul” Meu pe care L-am ales, iubitul Meu întru care a 
binevoit sufletul Meu; pune-voi Duhul Meu peste El și judecată 
neamurilor va vesti. (19) Nu se va certa, nici nu va striga”. 

(12, 18) Isaia 42, 1; 49, 3; 52, 13 (12, 19“) Isaia 42, 2 

[Evanghelistul] aduce ca martor al blândeţii lui lisus și pe Proorocul 
[Isaia], care zice „Nu se va certa, nici nu va striga”, ci câte voiesc iudeii El 


5 În ediţia de la 1805, în loc de „a întins-o și s-a făcut sănătoasă ca și cealaltă”, se 
găsește „o a întins, și a venit la starea cea dintâi, sănătoasă ca și cealaltă”. 

* În ediţia de la 1805, în loc de „s-au sfătuit împotriva Lui cum să-L piardă”, se 
găsește „sfat au făcut asupra Lui cum să-L piardă” 

7 Adică, nu are astfel de cugete, de sfaturi Tisza 

* În ediția de la 1805, în loc de „să nu-L dea în vileag”, se găsește „să nu-L facă pe 
El arătat”. 

* În ediţia de la 1805, în loc de „Fiul”, se găsește „Pruncul“. 

% În ediţia de la 1805, în loc de „Nu se va certa, nici nu va striga”, se găsește „Nu se 
va prici, nici va striga”. 


TÂLCUIREA SFINTEI EVANGHELII DE LA MATEI Capitolul 12 249 


va face. De voiesc ei să nu Se arate El, și aceasta face și nu va sta împotrivă, 
ca un iubitor de slavă, nici nu se ceartă, ci poruncește poporului să nu-L. 
arate [vădească]. 

Încă și „judecată neamurilor va vesti”, adică îi învaţă și pe păgâni, că 
„judecată” este învăţătura și cunoștința și alegerea binelui. Sau și 
„Judecata“ ce va să vie va vesti păgânilor, care niciodată nu auziseră pentru 
[despre] această Judecată ce va să fie. 


12, 19%: Nu va auzi nimeni pe ulițe glasul Lui”. (19, 12%) Isaia 42,2 
Nu învaţă în mijlocul cetăţii, ca iubitorii de slavă, ci în templu și în 
adunare [sinagogă] și în munte și pe lângă țărmuri. 
12, 20": Trestie strivită nu va frânge și feștilă fumegândă nu va stinge? 
(12, 20“) Isaia 42, 3 
Ar fi putut să-i frângă pe iudei ca pe o „trestie zdrobită” și să stingă 
mânia lor ca pe niște „in aprins” "I„feștilă fumegândă' '], dar nu a voit 
Domnul așa, până când va împlini iconomia și îi va birui pe ei prin toate. 
Că aceasta înseamnă cele care se aduc pe urmă: 


12, 20-21: Până ce nu va scoate, spre biruinţă, judecata. (21) Și în 
numele Lui!” vor nădăjdui neamurile. 
(12, 20*) Isaia 42, 3 (12, 21) Isaia 11, 10; 42, 4 / Romani 15, 12 
Ca să nu aibă ei cuvânt de răspuns, pe toate le-a răbdat [Domnul], ca 
mai pe urmă să-i osândească și să-i biruie, neavând ei nimic ce să grăiască 
împotrivă. Oare, ce n-a făcut Hristos, ca să-i câștige pe ei? Însă ei n-au voit 
[ascultat]. Drept aceea „neamurile vor nădăjdui” spre Dânsul, devreme 
ce iudeii n-au voit. 


12, 22-23: Atunci au adus la El pe un demonizat, orb și mut și l-a 
vindecat, încât cel orb și mut vorbea și vedea. (23) Mulţimile toate se mirau, 
zicând: Nu este, oare, Acesta, Fiul lui David? (12, 23) Luca 11, 14 

Căile care duc către credinţă: ochii și auzul și limba le-a închis diavolul; 
iar lisus le vindecă. 

Și este numit de noroade „Fiul lui David”, fiindcă Hristos era așteptat 
[să vină] din sămânţa lui David. 

Dar și acum, dacă vezi pe cineva că nici el însuși nu înţelege lucrul cel 
bun și nici nu primește cuvânt de la altul, socotește-l „orb” și „surd“ 
[„mut”], pe care Dumnezeu va să-l vindece, atingându-Se de inima lui. 


În ediţia de la 1805, aici avem: „Nici va auzi cineva în ulițe glasul Lui”. 
'2 În ediția de la 1805, aici avem: „Trestie zdrobită nu va frânge și in aprins nu va stinge”. 
13 În ediţia de la 1805, în loc de „în numele Lui”, se găsește „întru numele Lui”. 

12, 24: Fariseii însă, auzind, ziceau: Acesta nu scoate pe demoni decât 
cu Beelzebul, căpetenia demonilor!“. 
(12, 24) Sirah 27, 6 / Matei 9, 34 / Marcu 3, 22 / Luca 11, 15 
Chiar dacă Domnul s-a dus de acolo din pricina lor, însă ei [fariseii] și 
de departe auzind că oamenilor li se face bine, clevetesc, atâta vrăjmășie 
purtau ei firii, precum diavolul. 


12, 25-26: Cunoscând!” gândurile lor, lisus le-a zis: Orice împărăție 
care se dezbină în sine se pustiește, orice cetate sau casă care se dezbină 
în sine nu va dăinui!f. (26) Dacă satana scoate pe satana, s-a dezbinat în 
sine; dar, atunci, cum va dăinui împărăţia lui? 

(12, 25) Marcu 3, 24 / Luca 11, 17 / loan 2, 25 (12, 26) Marcu 3, 26 / Luca 11, 18 

Prin faptul că le vădește gândurile Se arată pe Sine că este Dumnezeu. 
Și le răspunde cu pildele de obște, arătând nebunia lor, căci cum s-ar scoate 
dracii unii pe alții, când mai vârtos ei se ajutorează unul pe altul? 

Iar „satana“ este numit Potrivnicul. 


12, 27: Și dacă Eu scot pe demoni cu Beelzebul, feciorii voștri cu 
cine îi scot? De aceea, ei vă vor fi judecători. (12, 27) Luca 11, 19 

„Fie, că Eu sunt în acest fel cum ziceţi voi. Dar, «feciorii voștri», adică 
ucenicii Mei, cu cine îi scot pe diavoli? Căci cu adevărat aceia nu-i scot cu 
Beelzebul! Iar dacă ei fac aceasta cu dumnezeiască putere, cu mult mai 
vârtos Eu, căci Eu întru numele Meu fac minuni. Deci pentru aceasta ei 
[ucenicii] vă vor fi spre osândă vouă, căci și pe ei de-i vedeți făcând minuni 
întru numele Meu, iarăși Mă clevetiți pe Mine”. 


12, 28: lar dacă Eu cu Duhul lui Dumnezeu scot pe demoni, iată a ajuns 
la voi Împărăţia lui Dumnezeu. (12,28) leșire8,19/ Daniil 2, 44/ Luca 11,20/ loan 3,8 

Zice Domnul: „Dacă Eu scot dracii cu dumnezeiască putere, atunci cu 
adevărat sunt Fiul lui Dumnezeu și am venit la voi ca să vă fac bine. Deci, 
a ajuns la voi Venirea Mea, căci aceasta este Împărăția lui Dumnezeu. De 
ce, dar, clevetiți Venirea Mea, care pentru voi s-a făcut?” 


12, 29: Cum poate cineva să intre în casa celui tare și să-i jefuiască 


lucrurile!”, dacă nu va lega întâi pe cel tare și pe urmă să-i prade casa? 
(12, 29) Isaia 49, 24 / Marcu 3, 27; 9, 40 / Luca 11, 21 


1 În ediţia de la 1805, în loc de „scot pe demoni decât cu Beelzebul, căpetenia 
demonilor”, se găsește „scot dracii fără numai întru Beelzebul, domnul dracilor”. 

'5 În ediţia de la 1805, în loc de „cunoscând“, se găsește „știind”. 

1 În ediţia de la 1805, în loc de „dăinui“, se găsește „sta”. 

1? În ediţia de la 1805, în loc de „să-i jefuiască lucrurile”, se găsește „vasele lui să-i 
jefuiască”. 

„Atât de departe sunt Eu de a-i avea prieteni pe draci, încât Mă și 
împotrivesc lor și îi leg pe ei, care înainte de Venirea Mea erau puternici”. 
Căci „în casă” — adică în lumea aceasta - intrând Hristos, „vasele“ 
diavolilor — adică pe oameni — le-a „jefuit“ de la ei. 


12, 30: Cine nu este cu Mine este împotriva Mea și cine nu adună cu 
Mine risipește. (12, 30) Luca 9, 50; 11, 23 

„Cum să-Mi ajute Beelzebul, care mai vârtos Îmi stă Mie împotrivă? 
Căci Eu învăţ fapta bună, iar acela răutatea. Deci, cum este [cu putință să 
lucreze acela împreună] cu Mine? Eu îi adun pe oameni la mântuire, iar 
acela îi risipește”. 

lar în chip umbrit îi arată și pe farisei, care, văzându-L învățând și 
folosind pe mulți, risipeau poporul, ca să nu vină la Dânsul. Deci, îi arată 
pe ei că sunt îndrăciţi cu adevărat. 


12, 31-32: De aceea, vă zic: Orice păcat și orice hulă se va ierta oamenilor, 
dar hula împotriva Duhului nu se va ierta. (32) Celui care va zice cuvânt 
împotriva Fiului Omului, se va ierta lui; dar celui care va zice împotriva 
Duhului Sfânt, nu i se va ierta lui, nici în veacul acesta, nici în cel ce va să fie. 

(12, 31) Marcu 3, 28 / Luca 12, 10 / 1 loan 5, 16 (12, 32) Isaia 22, 14 / Marcu 3, 29 

Aici spune că pentru orice alt păcat - ca furtișagul sau curvia — se 
poate găsi cât de mic cuvânt de răspuns, căci alergăm la neputința 
oamenilor și mai cu lesnire suntem iertați. Dar, când cineva va vedea 
minunile care se săvârșesc prin Duhul și le va cleveti pe acestea ca făcute 
de diavolul, ce cuvânt de răspuns are acesta? Căci știe că sunt săvârșite de 
Duhul Sfânt, dar din însăși voia lui se face rău. Cum, oare, ar putea fi 
lesne iertat unul ca acesta? 

Deci, când Îl vedeau iudeii pe Domnul că mănâncă și bea și petrece 
cu vameșii și cu curvele și pe toate celelalte ca un „Fiu al Omului” le 
lucrează (Matei 11, 19; Luca 7, 34), și-L cleveteau ca pe un mâncăcios și un 
băutor de vin, vrednici erau de iertăciune și nici pocăință nu li se va cere 
pentru aceasta, căci li se pare lor că se smintesc dintr-o pricină binecu- 
vântată. Dar, când Îl văd pe Domnul că face minuni și atunci clevetesc și 
hulesc pe Duhul Sfânt, zicând că acel lucru este drăcesc, cum se va ierta 
lor păcatul acesta, dacă nu se vor pocăi? 

Cunoaște deci că cel ce hulea împotriva „Fiului Omului”, văzându-L 
că vieţuiește omenește și-L numea „prieten al curvelor” și „mâncăcios și 
băutor de vin” — căci [cu adevărat] pe acestea le făcea Hristos —, unuia ca 
acesta, chiar de nu s-ar pocăi, nu va da pentru aceasta cuvânt!, că i se va 


15 Adică, nu i se va cere socoteală. 

ierta, ca celui care nu a cunoscut că este Dumnezeu tăinuit. Dar, cel care 
[hulește] împotriva Duhului Sfânt, [hulind] adică împotriva lucrurilor 
duhovnicești ale lui Hristos și numindu-le drăcești, nu va fi iertat, de nu se 

va pocăi. Că, au, doară, avea acesta vreo pricină binecuvântată spre a cleveti, 
precum acela care, văzându-L pe Hristos că este cu curvele și cu vameșii Îl 
clevetea? Nu i se va ierta, cu adevărat, acestuia, nici aici, nici dincolo, ci și 
aici și acolo se va munci [va fi căznit]. Că mulţi sunt care aici se muncesc 
[căznesc], iar dincolo nicidecum, ca Lazăr cel sărac. Iar alţii și aici, și dincolo, 
ca sodomiții și aceștia care hulesc împotriva Duhului Sfânt. lar unii, nici 
aici, nici acolo, cum sunt Apostolii și Înaintemergătorul. Și chiar dacă se 
pare că sunt ei munciţi [căzniţi] aici, când sunt goniţi [prigoniţi], acestea nu 
sunt munci [cazne] pentru păcate, ci sunt cercări și cununi. 


12, 33: Ori spuneţi că pomul este bun” și rodul lui e bun. Ori spuneţi 
că pomul este rău și rodul lui e rău”, căci după roadă se cunoaște pomul. 
(12, 33) Matei 7, 17-18 / Luca 6, 43 / loan 15, 6 
Fiindcă iudeii nu putea cleveti minunile ca fiind rele, dar pe Hristos 
Care le făcea Îl huleau ca având drac, răspunde [Domnul]: „Sau și pe Mine, 
«pomul», numiţi-Mă că sunt «bun» — și, întru adevăr și minunile Mele 
fiind «roada», vor fi «bune» — sau, de Mă numiţi pe Mine «pom putred», 
arătat este că și «roada» — adică minunile —, «putredă» va fi. Dar, pentru 
că minunile - adică «roadele» — ziceţi că sunt «bune», atunci și Eu, Cel 
Care sunt «pomul», «bun» sunt. Căci cu adevărat, «după roadă se cunoaște 
pomul» și asemenea și Eu, din minuni”. 


12, 34": Pui de vipere”, cum puteți să grăiți cele bune, o dată ce sunteți răi? 

(12, 34") Isaia 59, 3, 5 / Sirah 34, 4 / Matei 3, 7; 23, 33 / Luca 6, 45 

„lată, voi, «pomi răi» fiind, aduceţi «roadă rea», de rău grăindu-Mă 

pe Mine. Deci, și Eu, de aș fi fost rău, «roadă rea» v-aș fi adus, iar nu unele 
ca acestea minuni”. i 

Și îi numește „pui de năpârci”, pentru că se trufeau că sunt din Avraam, 

dar El îi arată că nu sunt din Avraam, ci din strămoși vrednici răutăţii lor. 


12, 34-35: Căci din prisosul? inimii grăiește gura. (35) Omul cel bun 
din comoara lui cea bună scoate afară cele bune, pe când omul cel rău, 


din comoara lui cea rea scoate afară cele rele. 
(12, 34) Cântarea Cântărilor 4, 11 / Luca 6, 45 (12, 35) Psalm 36, 30; 39, 12 / Pilde 10, 21 / Luca 6, 45 


* În ediţia de la 1805, în loc de „ori spuneți că pomul este bun”, se găsește „sau 
faceți pomul bun”. 

“ În ediţia de la 1805, în loc de „rău”, se găsește „putred“. 

2! În ediţia de la 1805, în loc de „vipere“, se găsește „năpârci”. 

* În ediţia de la 1805, în loc de „prisosul”, se găsește „prisosința”. 


TÂLCUIREA SFINTEI EVANGHELII DE LA MATEI Capitolul 12 253 


Când vezi pe vreunul vorbitor de cele de rușine, să știi că are în inima 
sa mult mai rele decât cele pe care le grăiește, căci din „prisosinţa” sa 
varsă în afară și, comoară ascunsă având, o oarecare puțină parte din ea 
arată. La fel și cel ce grăiește cele bune, mai multe încă are în inima sa”. 


12, 36-37: Vă spun că pentru orice cuvânt deșert, pe care-l vor rosti, 
oamenii vor da socoteală în ziua judecății. (37) Căci prin cuvintele tale 
vei fi găsit drept, și din cuvintele tale vei fi osândit”. 

(12, 36) Înţelepciune 1, 9 / Romani 14, 12 / Efeseni 4, 29; 5, 4 (12, 37) lov 15, 6/ Luca 19, 22 

Aici ne îngrozește pe noi că vom da seamă și pentru tot cuvântul de- 
șert — adică pentru cel mincinos, pentru cel de cleveteală sau pentru cel 
fără de rânduială și de râs. 

Apoi aduce și mărturie din Scripturi, ca să nu se pară că ale Sale 
oarecare zice”: „Căci din cuvintele tale te vei îndrepta și din cuvintele 
tale te vei osândi“ (lov 9, 20; 15, 6; Pilde 12, 18; Ecclesiastul 10, 12-13). 


12, 38: Atunci l-au răspuns unii dintre cărturari și farisei, zicând: 
Învățătorule, voim să vedem de la Tine un semn. 
(12, 38) Matei 16, 1/ Marcu 8, 11 / loan 2, 18; 6, 30/1 Corinteni 1, 22 
Evanghelistul adaugă acest cuvânt „atunci“, mirându-se că tocmai 
când se cuvenea să se supună pentru minunile care se făcuseră mai înainte, 
atunci cer „semn“. Și „din cer” voiesc ei să vadă „semn, după cum spune 
alt Evanghelist (Marcu 8, 11; Luca 11, 16), pentru că li se părea lor că 
minunile de pe pământ le face Hristos din puterea diavolului, căci diavolul 
este stăpânitorul lumii. Dar ce le răspunde la acestea Mântuitorul? 


12, 39-40): lar EI, răspunzând, le-a zis: Neam viclean și desfrânat* cere 
semn, dar semn nu i se va da, decât semnul lui lonâ Proorocul. (40) Că 


= Cuviosul Nichita Stithatul ne spune aici: „Un izvor bun nu poate izvori apă tulbure 
și rău mirositoare, duhnind de conţinut lumesc; nici inima care este afară de Împărăția 
Cerurilor nu poate izvori râuri de viață dumnezeiască, care să împrăștie buna mireasmă 
a mirului duhovnicesc. Oare, izvorăște izvorul din sine şi ceea ce e dulce și ceea ce e 
amar? (lacov 3, 11). Oare poate face mărăcinele măsline, sau măslinul ghindă? Tot așa, 
nici izvorul unic al inimii nu poate naște deodată cuget rău și cuget bun. Ci, omul bun, 
din vistieria bună a inimii sale scoate cele bune, iar cel rău, din vistieria rea a inimii sale 
scoate cele rele, după cuvântul Domnului (Matei 12, 35)” (Filocalia românească, vol. 6, 
Suta întâi a capetelor despre făptuire, cap 99, ed. IBMBOR, București, 1977, p. 254). 

* În ediţia de la 1805, versetul este: „Căci din cuvintele tale te vei îndrepta și din 
cuvintele tale te vei osândi”. 

% Adică, ar aduce învăţătură „potrivnică“, după cum erau socotite cuvintele Sale de 
către cei clevetitori. 

% În ediţia de la 1805, în loc de „desfrânat”, se găsește „preacurvar”. 

precum a fost lonă în pântecele chitului” trei zile și trei nopți, așa va fi și 
Fiul Omului în inima pământului trei zile și trei nopți. 

(12, 39) Isaia 57, 3 / Matei 16, 4 / Marcu 8, 12 / Luca 11, 29 / loan 4, 48 

(12, 40) lona 1, 15; 2, 1, 11 / Luca 11, 30 


l-a numit pe ei „neam viclean“, pentru că erau ispititori și vicleni, iar 
„pPreacurvar”, ca pei cei care se depărtaseră de la Dumnezeu și se lipiseră 
de draci. lar „semn” este Învierea Lui, ca una care este lucru preaslăvit, 
căci pogorându-Se [Mântuitorul] în inima pământului, în locul cel mai de 
jos — adică la iad —, a înviat a treia zi. 

Însă cele „trei zile” și cele „trei nopți” socotește-le în parte, iar nu întregi. 
Căci a murit vineri, aceasta a fost o zi; sâmbătă a fost mort, iată a doua zi; 
încă și noaptea duminicii L-a apucat mort, deci trei zile și trei nopți în parte 
se numără, căci așa ne-am obișnuit de multe ori să numărăm*. 


12, 41: Bărbaţii din Ninive se vor scula la judecată cu neamul acesta 
și-l vor osândi, că s-au pocăit la propovăduirea lui lonă; iată aici este 
mai mult decât lonâ. (12, 41) Deuteronom 18, 18; 34, 10 / Iona 3, 5 / Luca 11, 32 

„lonă, după ce a ieșit din chit, propovăduind, a fost crezut, iar Eu nici 
după Înviere nu voi fi crezut de voi. Drept aceea, veți și fi osândiți de 
niniviteni, care au crezut slujitorului Meu, lonâ, fără semne. Și, mai vârtos 
aceia barbari [păgâni] fiind, vă vor osândi pe voi, care aţi crescut auzind 
cuvintele Proorocilor și ați văzut semne, dar nu aţi crezut Mie, Stăpânului”. 
Că aceasta înseamnă ceea ce zice: „lată, aici este mai mult decât lonâ”. 


12, 42: Regina de la miazăzi” se va scula la judecată cu neamul acesta 
și-l va osândi, căci a venit de la marginile pământului ca să asculte 
înțelepciunea lui Solomon, și iată aici este mai mult decât Solomon. 

(12, 42) 3 Regi 4, 34; 10, 1 / 2 Paralipomena 9, 1/ Luca 11, 31 

„Împărăteasa, măcar deși era femeie neputincioasă, a venit de departe 
ca să audă despre copaci și lemne și despre alte asemenea lucruri firești. lar 
voi, chiar și venind Eu la voi și negrăite taine spunându-vă, nu M-aţi primit”. 


% Unii spun despre chit că nu este un „pește mare”, ci că ar fi chiar cașalotul. Acesta 
ajunge până la o lungime de 15-20 de metri și la o greutate de 65 de tone. Cașalotul este 
înrudit cu balena, dar se deosebește de aceasta prin faptul că are dinţii fixaţi pe falca 
inferioară (Dicționarul Noului Testament, ed. cit., p. 93). 

% La evrei, la bizantini, dar și după rânduiala Bisericii „ziua” (înțelegând prin zi 
ciclul complet de 24 de ore) este calculată de la asfințitul soarelui. De aceea „noaptea de 
duminică” din rânduiala bisericească este numită „noaptea de sâmbătă”, în măsurătoarea 
laică a timpului. Vezi și nota tâlcuirii de la Matei 28, 1-8. 

% În ediţia de la 1805, în loc de „regina de la miazăzi”, se găsește „împărăteasa de 
la austru”. 

12, 43-45: Și când duhul necurat a ieșit din om, umblă prin locuri 
fără apă, căutând odihnă și nu găsește. (44) Atunci, zice: Mă voi întoarce 
la casa mea, de unde am ieșit; și, venind, o află golită, măturată și 
împodobită. (45) Atunci se duce și ia cu sine alte șapte duhuri mai rele 
decât el și, intrând, sălășluiesc aici și se fac cele de pe urmă ale omului 
aceluia mai rele decât cele dintâi. Așa va fi și cu acest neam viclean. 

(12, 43) lov 1,7 / Luca 11, 24 (12, 44) Luca 11, 24-25 (12, 45) Luca 11, 26 / Evrei 6, 4/2 Petru 2, 20 

Le arată aici că vor ajunge întru cea de pe urmă pierzare, fiindcă nu L-au 
primit pe El. „Căci, precum cei ce au fost izbăviţi de draci, dacă se vor lenevi, 
mai rele pătimesc, așa și neamul vostru, care era stăpânit de diavolul, când se 
închina idolilor. Dar prin Prooroci am gonit pe diavolul acesta, am venit încă 
și Eu, vrând mai mult să vă curățesc pe voi, dar, de vreme ce Mă goniţi și pe 
Mine și vă sârguiți mai vârtos să Mă omorâţi, ca cei care mai rău păcătuiţi, 
mai rău veți fi și munciţi [căzniţi]; și robia voastră cea mai de pe urmă va fi 
mai grea decât cele dinainte”. 

Dar tu, înțelege și aceasta: prin Botez este gonit duhul necurat și merge 
întru cele „fără de apă” și nebotezate suflete, însă întru acelea nu află 
„odihnă”. Căci, „odihna“ dracilor este a-i supăra pe cei botezați, prin 
lucrările cele rele, fiindcă pe cei nebotezați îi are. Deci, se „întoarce” la cel 
botezat împreună cu cele „șapte duhuri”, căci după cum șapte sunt darurile 
Duhului Sfânt”, tot șapte sunt duhurile împotrivitoare ale răutății. lar când 
va intra întru cel botezat, mai cumplită este nevoia, căci mai înainte era 
nădejde să se curățească prin Botez, iar după aceea nu este nădejde într-un 
al doilea botez — afară de acela al pocăinţei, care este foarte ostenicios [plin 
de osteneli]”!. 


12, 46: Şi încă vorbind El mulțimilor, iată mama și frații Lui stăteau 
afară, căutând să vorbească cu El. (12, 46) Marcu 3, 31 / Luca 8, 19 / loan 2, 12 
Oarecare lucru omenesc vrea să arate Maica, anume acela că-L stă- 
pânește pe Fiul, nesocotind încă nimic mare cu privire la El. Deci, chiar în 


* [1805] Pentru „darurile Sfântului Duh” și pentru „duhurile răutății”, vezi tâlcuirea 
de la Marcu 16, 14 şi de la Luca 8, 3. 

* Sfântul Petru Damaschinul ne înțelepțește cu aceste cuvinte: „Precum ocărârea de 
sine înseamnă o sporire ascunsă, pentru faptul că înaintăm bine și nu simțim, așa și 
părerea de sine și plăcerea de sine înseamnă o pierzanie ascunsă, pentru faptul că ne-am 
întors înapoi și nu știm. Și cu adevărat așa este. Căci în sufletul iubitor de slavă deșartă 
se întorc și patimile curăţite [care au fost alungate] de har, iar Domnul zice: «Când a ieșit 
duhul necurat...» (Matei 12, 43), și celelalte. Pentru ce? Pentru că nu are lucrare 
duhovnicească locul de unde a ieșit, nici smerenie. De aceea se întoarce, pentru ca să-l 
robească cu adaos de multe alte rele și se așază acolo. Cel ce înțelege, să înțeleagă” (Filocalia 
românească, vol. 5, Cuvântul XI, ed. Humanitas, București, 2001, p. 216). 

timp ce El vorbea, vrea să-L tragă către dânsa, poftind a se cinsti pentru că 
un asemenea Fiu i se supune ei*?. Dar, ce zice Hristos? Fiindcă a cunoscut 
țelul ei, ascultă ce zice: 


12, 47-50: Cineva i-a zis: lată mama Ta și frații Tăi stau afară, căutând 
să-Ţi vorbească. (48) lar El a zis: Cine este mama Mea și cine sunt fraţii 
Mei? (49) Și, întinzând* mâna către ucenicii Săi, a zis: lată, mama Mea 
și fraţii Mei. (50) Că oricine va face voia Tatălui Meu Celui din Ceruri, 


acela îmi este frate și soră și mamă. 
(12, 47) Marcu 3, 32 (12, 48) Marcu 3, 33 (12, 49) Cântarea Cântărilor 8, 5 
(12, 50) Marcu 3, 34-35 / Luca 8, 21 / loan 6, 40; 15, 14 


Nu spune acestea defăimând pe Maica Sa, ci îndreptând socoteala ei 
cea iubitoare de slavă și omenească. Pentru că nu a zis că nu este Maica Lui, 
ci că de nu va face voia lui Dumnezeu, cu nimic nu se va folosi că L-a născut. 
Deci, nu Se leapădă Hristos de rudenia după fire, ci o adaugă pe cea a faptei 
bune, pentru că nimeni, nevrednic fiind, nu se folosește de rudenie. 

Deci, după ce a vindecat boala măririi deșarte, Se supune Maicii Sale 
care Îl chema“, după cum și zice Evanghelistul, în cele ce urmează. 


* Pentru această tâlcuire vezi Anexa editorială (2). 

3 În ediţia de la 1805, în loc de „întinzând”, se găsește „tinzându-Și”. 

[1805] Pentru Maica Sa a ieșit la mare Domnul, adică ascultând-o ca pe o Maică, 
după cum se spune și în tâlcuire la Marcu 4, ]. 

CAPITOLUL 13 
Șapte pilde despre Împărăţia Cerurilor. 
Iisus, neluat în seama în cetatea Sa! 


13, 1-2: În ziua aceea, ieșind lisus din casă, ședea lângă mare. (2) Și 
s-au adunat la El mulțimi multe, încât, intrând în corabie, ședea în ea și 
toată mulțimea sta pe țărm?. (13, 1) Marcu 4, 1 (13, 2) Marcu 4, 2/ Luca 8,4 

A stat în corabie, pentru ca pe toți cei ce-L ascultau să-i aibă înaintea 
feței Sale și toți să audă. Deci, pe mare fiind Domnul, îi vânează pe cei de 
pe uscat. 


13, 3*: Și le-a grăit lor multe, în pilde, zicând (13, 3*) Marcu 4, 3/ Luca 8,5 

Noroadelor celor simple [neștiutoare de carte] și fără de vicleșug, în 
munte, fără de pilde le-a grăit; însă aici, pentru că sunt și fariseii cei vicleni, 
le grăiește „în pilde“, ca unde nu vor înţelege, să întrebe și să se înveţe. 

Încă și întru alt chip: nevrednici fiind ei, nu se cuvenea să pună înaintea 
lor învățăturile întru totul descoperite, că nu se cuvine „a arunca mărgă- 
ritarele înaintea porcilor” (Matei 7, 6). 

Deci, întâi spune pilda cea care îl face pe ascultător mai cu luare-aminte. 
Că auzi [ce zice]: 


13, 3%: lată, a ieșit semănătorul să semene (13, 3) Marcu 4, 3 / Luca 8, 5 

„Semănător” se numește pe Sine, iar „sămânța” pe care o seamănă este 
cuvântul. Când zice „a ieșit”, nu de un loc anume vorbește, ca Unul Care Se 
află pretutindenea, ci anume de ieșirea din sânurile părintești pomenește, 
prin care S-a apropiat de noi cu trup. Deci, „a ieșit” la noi, fiindcă n-am putut 
noi să mergem la Dânsul. Și pentru ce a ieșit? Oare, să ardă pământul pentru 
spinii cei mulţi? Oare, să muncească [să căznească] pe oameni? Nu! Ci „să 
semene“. Și anume să semene „sămânţa sa”. Căci și Proorocii au semănat, 
dar nu sămânţa lor, ci a lui Dumnezeu. lar El, Dumnezeu fiind, însăși „sămânţa 
Sa” a semănat-o. Că nu a fost înțelepțit Hristos de darul cel dumnezeiesc — să 
nu fie! —, ci Însuși El era Înţelepciunea lui Dumnezeu. 


' În ediţia de la 1805, titlul capitolului este: „Pentru pilda semănătorului și pentru a 
Împărăției Cerurilor”. 

2 În ediția de la 1805, în loc de „pe țărm”, se găsește „pe țărmurile mării”. 

* „lată, a ieșit semănătorul să semene sămânţa sa”, după cum apare versetul în 
textul ediţiei de la 1805. 

13, 4-6: Și pe când semăna, unele semințe au căzut pe lângă drum și au 
venit păsările! și le-au mâncat. (5) Altele au căzut pe loc pietros”, unde nu 
aveau pământ mult și îndată au răsărit, că n-aveau pământ adânc; (6) lar 
când s-a ivit soarele€, s-au pălit de arșiță și, neavând rădăcină, s-au uscat. 

(13, 5) Marcu 4, 4-5 / Luca 8, 5-6 (13, 6) Marcu 4, 5-6 / Luca 8,6 

Cei de „lângă cale“ sunt cei trândavi și leneși, care nicidecum nu 
primesc cuvântul, pentru că mintea lor este cale preacălcată [bătătorită] și 
aspră și nicidecum arată. De la aceștia răpesc cuvântul „păsările cerului” 
- adică duhurile cele din văzduh —, care sunt dracii. 

Cei de pe „pietriș“ [,„loc pietros] sunt cei care au auzit cuvântul, dar, 
din pricina neputinței, nu s-au împotrivit ispitelor și necazurilor, ci au 
vândut mântuirea lor. lar prin „soarele care a răsărit” să înţelegi ispitele, 
pentru că ispitele îi arată [vădesc] pe oameni și îi descoperă, precum soarele 
[descoperă] cele ascunse. 


13,7: Altele au căzut între spini, dar spinii au crescut și le-au înăbușit. 

(13, 7) Marcu 4, 7 / Luca 8,7 

Aceștia sunt cei care prin griji „îneacă” [,„înăbușă”] cuvântul. Căci, 

măcar de i se pare celui bogat că face oarecare faptă bună, însă aceasta nu 
crește, nici nu sporește, oprită fiind de griji. 


13, 8: Altele au căzut pe pământ bun și au dat rod: una o sută, alta 
șaizeci, alta treizeci. (13, 8) Marcu 4,8/ Luca 8, 8 

Cele trei părți de „sămânță“ s-au pierdut și numai a patra parte s-a 
mântuit [a rodit], căci puţini sunt cei ce se mântuiesc (Luca 13, 23-28). 

Însă, mai apoi arată și „pământul cel bun”, dându-ne nouă nădejde 
de pocăință, căci chiar „pietros”, de-ar fi cineva ori „lângă cale”, ori 
„spinos”, este cu putinţă a se face el „pământ bun”. 

Însă nu deopotrivă rodesc toţi cei care au primit cuvântul, ci unul —,,o 
sută” — poate cel ce are de săvârșit [desăvârșită] neagoniseală și nevoință 
preaînaltă; iar altul — „șaizeci” — poate călugărul care, ca un lucrător 
petrece în viața de obște; iar altul — „treizeci“ — cel carea ales nuntă cinstită 
și pe cât este cu putinţă lucrează cu osârdie faptele cele bune”. 


+ În ediţia de la 1805, în loc de „pe lângă drum și au venit păsările”, se găsește 
„lângă cale și au venit păsările cerului”. 

5 În ediţia de la 1805, în loc de „loc pietros”, se găsește „pietriș”. 

* În ediția de la 1805, în loc de „când s-a ivit soarele”, se găsește „răsărind soarele". 

7 În ediția de la 1805, în loc de „le-au înăbușit”, se găsește „le-au înecat pe ele”. 

* [1805] Adică călugărul cel ce petrece în pustie. 

” lată ce ne spune Dionisie din Furna despre felul în care trebuie zugrăvită în frescă 
sau icoană pilda semănătorului: „Hristos, stând și învățând, cu Evanghelia în mână și 

Și vezi bunătatea lui Dumnezeu, cum pe toți îi primește, și pe cei ce 
fac lucruri mari și pe cei de mijloc și pe cei [ce săvârșesc lucruri] mici! 


13, 9: Cine are urechi de auzit să audă. (13, 9) Matei 4, 9; 13, 43 

Arată că acestea se cuvine să se înțeleagă duhovnicește de cei care au 
urechi duhovnicești, că mulţi au urechi, dar nu de auzit. Pentru aceasta a 
adăugat: „cine are urechi de auzit să audă”. 


13, 10-12: Și ucenicii, apropiindu-se de El!', I-au zis: De ce le vorbești 
lor în pilde? (11) lar El, răspunzând, le-a zis: Pentru că vouă vi s-a dat să 
cunoașteţi'! tainele Împărăției Cerurilor, pe când acelora nu li s-a dat. 
(12) Căci celui ce are i se va da și îi va prisosi, iar de la cel ce nu are, și ce 
are i se va lua. (13, 11) Înţelepciune 2, 22 / Marcu 4, 10-11 / Luca 8, 9-10 / 

1 Corinteni 2, 10 (13, 12) Matei 25, 29 / Marcu 4, 25 / Luca 8, 18; 19, 26 

Văzând ucenicii adâncime multă în cele grăite de Hristos și fiind de 
obște purtători de grijă ai mulțimii, vin la Dânsul și Îl întreabă faceasta]. 
lar El zice: „«Vouă vi s-a dat a ști tainele», pentru că aveţi osârdie și 
sârguinţă, iar celor ce nu au sârguinţă, nu li s-a dat”. Căci acela primește 
care cere, fiindcă zice [Hristos]: „Cereţi și vi se va da” (Luca 11, 9). 

Deci, vezi cum aici a zis Domnul pilda și numai ucenicii cerând au 
luat, drept aceea, bine am zis, că celui ce are sârguinţă i se dă cunoștința și 
îi prisosește. lar de la cel care nu are sârguinţă și minte vrednică, și ceea ce 
i se pare că are se va lua de la el. Adică, măcar deși are o oarecare scânteie 
a lucrului celui bun, o stinge și pe aceasta de nu va sufla într-însa prin 
Duhul și prin lucrurile cele duhovnicești și o va aprinde pe ea. 


13, 13: De aceea le vorbesc în pilde'?, că, văzând, nu văd, și auzind 
nu aud, nici nu înțeleg. (13, 13) Marcu 4, 12 / Luca 8, 10 / loan 9, 39 


înaintea Lui oameni în patru cete sau orânduieli. Întâia ceată, închipuind sămânța cea 
de lângă drum: oameni, ca și cum ar vorbi unii cu alții și către Hristos nu se uită, și dracii 
trăgându-i. A doua ceată, închipuind sămânţa cea de pe piatră: oameni ca și cum ar 
asculta cuvântul cu bucurie, însă un tiran împreună cu ostași cu săbiile goale, îngrozindu-i, 
se întorc înapoia lor la idoli, cărora le aduc închinăciune. A treia ceată, închipuind sămânța 
cea dintre mărăcini: oameni cu femei, mâncând și bând împreună și demoni lângă ei. A 
patra ceată, închipuind sămânţa cea de pe pământ bun: călugări rugându-se prin peșteri, 
având înaintea lor icoana Preasfintei Fecioare și a lui Hristos, cu candelă aprinsă; sau 
rugându-se în biserici și în mănăstiri, unii ca diaconi, alţii ca preoți, iar alții ca mireni“ 
(Erminia picturii bizantine, ed. cit., p. 121). 

În ediția de la 1805, în loc de „apropiindu-se de EI”, se găsește „viind la Dânsul”. 

1! În ediția de la 1805, în loc de „să cunoașteţi”, se găsește „a ști”. 

2 În ediția de la 1805, în loc de „de aceea le vorbesc în pilde”, se găsește „pentru 
aceea în pilde grăiesc lor”. 

la aminte, că de aici se dezleagă nedumerirea celor care zic! că unii oameni 
sunt răi din fire și de la Dumnezeu. Căci unii ca aceștia zic că lisus Însuși a zis: 
„Vouă vi s-a dat a ști tainele, iar iudeilor nu li s-a dat” (Matei 13, 11). 

Cu ajutorul lui Dumnezeu, le răspundem astfel celor ce zic unele ca 
acestea: Dumnezeu pe toţi îi face să înțeleagă firește ceea ce se cuvine, căci 
El „luminează pe tot omul care vine în lume” (loan 1, 9), dar voia noastră 
cea slobodă ne întunecă pe noi — ceea ce se arată și aici. Căci, văzând firește 
- adică fiind zidiți de Dumnezeu ca să poată firește să înțeleagă -, nu văd 
din însăși voia lor și auzind — adică fiind firește zidiți de Dumnezeu ca să 
audă și să înțeleagă —, nu aud și nu înțeleg din însăși voia cea slobodă. 
Căci, spune-mi mie, nu vedeau, oare, [iudeii] minunile lui Hristos? Cu 
adevărat le vedeau, dar se făceau ei înșiși orbi și Îl cleveteau [defăimau] 
pe El. Deci aceasta înseamnă ceea ce zice „văzând, nu văd”"*. Pentru 
aceasta, aduce martor și pe Proorocul: 


13, 14-15: Și se împlinește cu ei proorocia lui Isaia, care zice: Cu urechile 
veți auzi, dar nu veți înțelege, și cu ochii vă veţi uita, dar nu veți vedea". 
(15) Căci inima acestui popor s-a învârtoșat!“ și cu urechile aude greu și 
ochii lui s-au închis, ca nu cumva să vadă cu ochii și să audă cu urechile și 
cu inima să înțeleagă și să se întoarcă, și Eu să-i tămăduiesc pe ei. 

(13, 14) Isaia 6, 9 / leremia 5, 21 / lezechiil 12, 2 / Marcu 4, 12 / Luca 8, 10 / loan 12, 40/ 
Faptele Apostolilor 28, 26 / Romani 11, 8 (13, 15) Isaia 6, 10 / loan 12, 40 / Evrei 5, 11 

Vezi că proorocia (Isaia 6, 9) nu spune: „Voi nu înțelegeţi nu pentru că 
Eu am zidit îngroșată inima voastră”, ci „pentru că ea «s-a îngroșat» [«s-a 
învârtoșat»], subţire cu adevărat fiind mai înainte”. Pentru că lucrul despre 
care se spune că s-a îngroșat înseamnă că era subțire înainte și fiindcă 
inima lor s-a îngroșat, așa și-au închis ei ochii lor. Și nu a zis că Dumnezeu 
a închis ochii lor, ci că ei, din însăși voinţa lor, i-au închis. lar aceasta au 


55 Adică află răspuns. 

1 Sfântul Simeon Noul Teolog ne spune cum se împlinesc aceste cuvinte întru 
lucrarea Sfinţilor: „Lumea e moartă pentru Sfinţi și cei din ea, la fel, pentru ei. De aceea 
[cei din lume], văzând, nu văd faptele lor cele bune și auzind, nu pot înțelege (Matei 13, 
13) cuvintele lor dumnezeiești, grăite în Duhul Sfânt. Dar nici cei duhovnicești nu pot 
primi în ei faptele cele rele sau cuvintele pătimașe ale oamenilor lumești sau răi; ci, 
văzând și ei cele din lume, nu le văd; și auzind cele ale oamenilor lumești, rămân cu 
simţirea ca și când nu le-ar auzi. Și astfel nu se înfăptuiește nici o părtășie a acestora cu 
aceia, sau a acelora cu aceștia” (Filocalia românească, vol. 6, A doua sută a capetelor de 
Dumnezeu cuvântătoare și făptuitoare, cap 41, ed. IBMBOR, București, 1977, p. 73). 

'* În ediţia de la 1805, în loc de „cu ochii vă veţi uita, dar nu veţi vedea”, se găsește 
„Privind veţi privi și nu veţi vedea”. 

* În ediţia de la 1805, în loc de „s-a învârtoșat”, se găsește „s-a îngroșat”. 

făcut-o ca să nu se întoarcă și să-i tămăduiască pe ei, că dintru a lor răutate 
s-au sârguit a rămâne nevindecaţi și neîntorși [întru pocăință]. 


13, 16-17: Dar fericiți sunt ochii voștri că văd și urechile voastre că aud. 
(17) Căci adevărat grăiesc vouă că mulți Prooroci și drepți au dorit să vadă 
cele ce priviți voi, și n-au văzut, și să audă cele ce auziţi voi, și n-au auzit. 

(13, 16) 2 Paralipomena 9, 7 / Matei 16, 17 / Luca 10, 23 (13, 17) Luca 10, 21 /1 Petru 1, 10 

Și ochii cei simţitori ai Apostolilor și urechile lor sunt fericite [de 
Domnul], dar mai vârtos sunt vrednice de fericire ochii și urechile cele 
sufletești, fiindcă au cunoscut pe Hristos. 

Și îi cinstește pe ei [Apostoli] mai mult decât pe Prooroci, pentru că ei 
și trupește [au văzut și] au crezut în Hristos, iar aceia numai în chip gândit; 
dar și pentru că aceia [Proorocii] nu s-au învrednicit de atâtea taine și de 
atâta cunoștință ca aceștia [Apostolii]. 

Deci, cu acestea două covârșesc Apostolii pe Prooroci: cu aceea că 
trupește L-au văzut, dar și cu aceea că duhovnicește s-au învățat [au primit] 
cele dumnezeiești. 

Deci, descoperă [Domnul] ucenicilor pilda, zicând: 


13, 18-19: Voi, deci, ascultați pilda semănătorului: (19) De la oricine 
aude cuvântul Împărăției și nu-l înțelege, vine cel viclean și răpește” ce 
s-a semănat în inima lui; aceasta este sămânța semănată lângă drum. 

(13, 18) Marcu 4, 13, 15 / Luca 8, 11 (13, 19) Marcu 4, 14-15 / Luca 8, 12 

Ne îndeamnă să înțelegem cele spuse de învăţători, ca să nu fim și noi 
asemenea celor de „lângă cale”. 

Și, oare, nu cumva, fiindcă Hristos este „Calea” (loan 14, 6), „lângă cale” 
sunt cei ce se află afară de Hristos, care nu în „cale” sunt, ci afară din „cale“? 


13, 20-21: Cea semănată pe loc pietros! este cel care aude cuvântul 
și îndată îl primește cu bucurie, (21) dar nu are rădăcină în sine, ci ține 
până la o vreme și, întâmplându-se strâmtorare sau prigoană” pentru 
cuvânt, îndată se smintește. 

(13, 20) Isaia 58, 2 / Marcu 4, 16 (13, 21) Marcu 4, 17 / Luca 8, 13 

A spus „necaz” [,„strâmtorare”] pentru că mulți fiind necăjiţi de părinți 
sau de alte nevoi, îndată hulesc; iar „goană“ [,„prigoană”], pentru cei care 
cad [din credință] în vremea tiranilor. 


7 În ediţia de la 1805, în loc de „răpește”, se găsește „apucă”. 

% În ediția de la 1805, în loc de „drum“, se găsește „cale”. 

19 În ediția de la 1805, în loc de „loc pietros“, se găsește „pietriș”. 

% În ediţia de la 1805, în loc de „întâmplându-se strâmtorare sau prigoană”, se 
găsește „făcându-se necaz sau goană”. 

13, 22: Cea semănată în spini este cel care aude cuvântul, dar grija 
acestei lumi?! și înșelăciunea avuţiei înăbușă? cuvântul și îl face neroditor. 
(13, 22) leremia 4, 3 / Marcu 4, 18 / Luca 18, 24 
Nu spune că „veacul acesta” îneacă cuvântul, ci „grija veacului acestuia”. 
Nici „avuţia” nu a zis, ci „înșelăciunea avuţiei”, căci atunci când 
bogăţia este împărțită la cei lipsiţi, nu „îneacă“, ci crește cuvântul. 
lar „spinii” sunt grijile și desfătările, fiindcă aprind și focul poftei și 
pe cel al Gheenei. Și după cum spinul ascuţit fiind, intră în trup și greu se 
scoate, așa și desfătarea, dacă va stăpâni [dacă robește] sufletul, intră 
înlăuntru și cu anevoie se dezrădăcinează. 


13, 23: lar sămânța semănată în pământ bun este cel care aude cuvântul 
și-l înțelege, deci care aduce rod și face: unul o sută, altul șaizeci, altul 
treizeci. (13, 23) Facere 26, 12 / Marcu 4, 20 / Luca 8, 15 

De multe feluri sunt chipurile faptei celei bune, de multe feluri sunt și 
cei care sporesc. Însă, vezi că în pildă este rânduială. Căci se cuvine nouă 
ca mai întâi să auzim cuvântul și să-l înțelegem, ca să nu fim ca și cei „de 
lângă cale”, iar apoi să ținem cu întemeiere cele auzite. Apoi se cuvine să 
nu fim iubitori de bani, că ce folos am avea de vom auzi și vom ţine 
cuvântul, dar din pricina iubirii de arginţi îl vom „îneca”? 


13, 24-30: Altă pildă le-a pus lor înainte, zicând: Asemenea este 
Împărăţia Cerurilor omului care a semănat sămânță bună în țarina sa. 
(25) Dar, pe când oamenii dormeau, a venit vrăjmașul lui, a semănat 
neghină printre grâu? și s-a dus. (26) lar dacă a crescut paiul și a făcut 
rod, atunci s-a arătat și neghina. (27) Venind slugile stăpânului casei, i-au 
zis: Doamne, n-ai semănat tu, oare, sămânță bună în țarina ta? De unde, 
dar, are neghină? (28) lar el le-a răspuns: un om vrăjmaș” a făcut aceasta. 
Slugile i-au zis: Voiești, deci, să ne ducem și s-o plivim? (29) EI însă a 
zis: Nu, ca nu cumva, plivind neghina, să smulgeți o dată cu ea și grâul. 
(30) Lăsaţi să crească împreună și grâul și neghina, până la seceriș și, la 
vremea secerișului, voi zice secerătorilor: Pliviţi întâi neghina și legați-o 
în snopi, ca s-o ardem, iar grâul adunați-l în jitnița mea. 

(13, 24) Marcu 4, 26 (13,25 ) Marcu 4, 27 (13, 26) Marcu 4, 28 (13, 30) Maleahi 3, 17 / Matei 3, 12 

În cea dintâi pildă a spus că a patra parte de sămânță a căzut pe 
„Pământul cel bun” (Matei 13, 8); iar aici arată că nici pe cea care a căzut 


2 În ediția de la 1805, în loc de „acestei lumi”, se găsește „veacului acestuia”. 

2 În ediţia de la 1805, în loc de „înăbușă”, se găsește „îneacă”. 

5 „A semănat zâzanii între grâu”, după cum apare în versetul ediției de la 1805. În 
versetele următoare, în loc de „neghină”, se găsește „zâzanii”. 


2 În ediţia de la 1805, în loc de „un om vrăjmaș”, se găsește „un om pizmaș”. 

pe „pământul cel bun” n-a lăsat-o vrăjmașul nestricată, din pricină că noi 
ne lenevim și dormim. 

„Ţarină” este lumea aceasta sau sufletul fiecărui om, iar „omul care a 
semănat” este Hristos. 

„Sămânţa cea bună” sunt oamenii cei buni sau gândurile; „zâzaniile“ 
sunt eresurile sau gândurile rele, iar cel ce le-a semănat pe acestea este 
diavolul. lar „oamenii care dorm”, sunt cei care dintru lenevire primesc 
eresurile și gândurile celor rele. 

„Slugi” sunt Îngerii, cărora le pare rău că sunt eresuri sau răutăţi în suflet 
și voiesc a smulge și a tăia din viaţă și pe eretici și pe cei care gândesc cele rele. 

Dar Dumnezeu nu lasă să piară ereticii prin războaie, ca să nu păti- 
mească împreună cu ei și dimpreună să se piardă și drepții”. De asemenea, 
nici pentru gândurile cele rele nu voiește Dumnezeu să fie tăiat omul, ca 
să nu se strice dimpreună și „grâul“. Căci, precum Matei, care era 
„Zâzanie” [„neghină”), ar fi fost tăiat din viaţă, s-ar fi tăiat împreună cu el 
și „grâul“ cuvântului care avea să răsară mai apoi dintr-însul. La fel și 
Pavel și tâlharul [de pe cruce], căci aceștia, „zâzanie“ [,„neghină”)] fiind, 
n-au fost tăiaţi, ci au fost lăsaţi să trăiască, pentru ca să crească fapta lor 
bună cea de pe urmă. 

Deci, spune Îngerilor că la sfârșit să adune „zâzania” [„neghina”], 
adică pe eretici. Dar, cum? „În snopi”, adică legându-i de mâini și de 
picioare, căci așa nu mai pot lucra, ci toată puterea lor lucrătoare se leagă. 

Iar „grâul“, adică Sfinţii, „se adună” de secerătorii Îngeri în „jitniţele” 
cele cerești. La fel și gândurile cele rele pe care le avea Pavel, când era 
prigonitor [al Bisericii], au fost arse de „focul” lui Hristos, pe care a venit 
El să-l arunce pe pământ (Matei 3, 11; Luca 12, 49); iar „grâul” — adică 
gândurile bune - a fost „adunat în jitnițele” Bisericii. 


13, 31-32: O altă pildă le-a pus înainte, zicând: Împărăţia Cerurilor 
este asemenea grăuntelui de muștar, pe care, luându-l, omul l-a semănat 
în țarina sa, (32) și care este mai mic decât toate semințele, dar când a 


% Dionisie din Furna scrie astfel despre felul în care trebuie zugrăvită această pildă: 
„Hristos cu Evanghelia, și înaintea Lui, oameni mulți: unii în chip de ierarhi, alţii în 
chipul mucenicilor, iar alții în chipul cuvioșilor, purtând cununi, și Îngeri lângă ei. Și în 
mijlocul lor ereticii, având pe umăr diavoli. Și în altă parte raiul și iadul: la rai 

. drepteredincioșii îndrumați de către Îngeri, iar la iad ereticii, fiind legaţi cu lanţuri și 
căznindu-i demonii” (Erminia picturii bizantine, ed. cit., p. 121). 

Iuda? (56) Și surorile [verișoarele) Lui au nu sunt toate la noi? Deci, de 


unde are El toate acestea? (57) Și se sminteau întru EL. 
(13, 54%) Marcu 6, 2 / Luca 4, 22 / loan 7, 15 (13, 55) Marcu 6,3 / 
Luca 3, 23 / loan 6, 42; 7, 27 (13, 57*) Marcu 6, 3 


Neînţelegători [nepricepuţi] fiind, nazarinenii socoteau că neamul cel de 
jos și simplitatea strămoșilor vatămă pe cineva spre a plăcea lui Dumnezeu“”.: 

Deci chiar om simplu să fi fost lisus — adică numai om, nu și Dumnezeu 
- ce Îl împiedica pe El a se face mare întru minuni? Însă se află ei [se arată 
ei aici] și lipsiţi de înţelegere și pizmăreţi, pentru că s-ar fi cuvenit ca mai 
vârtos să se laude că patria lor un bine ca acesta a odrăslit. 

Iar „fraţi“ și „surori“ ai Domnului erau copiii lui Iosif, născuţi din femeia 
fratelui său, Cleopa. Căci, după ce s-a săvârșit Cleopa fără a avea feciori, 
Iosif, după Lege a luat pe femeia aceluia și a făcut dintr-însa [a avut de la 
ea] șase feciori [copii], patru parte bărbătească și doi parte femeiască: pe 
Maria, care după Lege era fiica lui Cleopa, și pe Salomeea. lar aceasta ce zice 
„sunt la noi“, este în loc de „aici, cu noi locuiesc”. Deci și aceștia se sminteau 
întru lisus, poate zicând și ei că scoate pe draci cu Beelzebul. 


13, 57-58: lar lisus le-a zis: Nu este prooroc disprețuit decât în patria 
lui“ și în casa lui. (58) Și n-a făcut acolo multe minuni'!, din pricina 
necredinţei lor. (13, 57%) Marcu 6, 4/ Luca 4, 24 / loan 4, 44 (13, 58) Marcu 6,5 

Vezi-L pe Hristos că nu-i ocărăște pe ei, ci cu blândeţe zice că „nu este 
prooroc necinstit fără numai în patria lui și în casa lui”. Că avem noi, 
oamenii acest obicei, că niciodată nu băgăm în seamă cele ce sunt obișnuite 
[ale noastre], dar pe cele străine le iubim. Iar ceea ce zice: „și în casa lui”, 

a adăugat-o pentru că și fraţii Lui cei dintru aceeași casă cu EI Îl pizmuiau. 

„Și n-a făcut acolo puteri multe, din pricina necredinţei lor”, fiindu-i 
milă de ei, ca nu cumva și după semne [minuni] rămânând necredincioși, 
să fie mai mult supuși la munci [cazne]. Și zice „n-a făcut multe”, căci 
câteva minuni a făcut, ca să nu poată zice [nazaritenii]: „am fi crezut, dacă 
ar fi făcut ceva [minuni]. 

Iar tu să înţelegi și așa: că și până astăzi, lisus „în patria Lui”, adică la 
iudei, este „necinstit”, iar noi, cei străini, Îl cinstim pe Dânsul. 


* Învățăm de aici că înaintașii nu ne sunt piedici în a plăcea lui Dumnezeu. 

5 În ediția de la 1805, în loc de „Nu este prooroc disprețuit decât în patria lui”, se 
găsește „Nu este prooroc necinstit fără numai în patria lui”. 

5! În ediţia de la 1805, în loc de „multe minuni”, se găsește „puteri multe”. 

grele ce s-au grăit. Drept aceea, lăudându-i Mântuitorul pe ei, spune: „orice 
cărturar... [carele se învață întru Împărăţia Cerurilor este asemenea unui 
stăpân al casei, care scoate din vistieria sa noi și vechi]. Căci pe ei îi numește 
„cărturari, ca pe cei care știau Legea, dar care, deși știau Legea, n-au rămas 
în Lege, ci „s-au învăţat întru Împărăţie” — adică în cunoștința lui Hristos —, 
putând a le spune și pe [cele] ale Legii Noi și pe [cele] ale Legii Vechi. 

„Stăpân al casei” este Hristos ca un bogat, căci întru Dânsul sunt 
vistieriile înțelepciunii, pentru că El, învățându-ne cele „noi”, aducea 
mărturii din Scriptura „Veche” [Vechiul Testament]. De pildă, zicând că 
„pentru orice cuvânt deșert pe care-l vor rosti, oamenii, vor da socoteală 
în ziua judecății” (Matei 12, 36-37), aceasta este Legea cea Nouă, iar când 
zice că „din cuvintele tale vei fi găsit drept și din cuvintele tale vei fi 
osândit”, aduce mărturie din Legea Veche (lov 15, 6; Pilde 18, 21; Luca 19, 
22). Deci, cu Acesta asemenea sunt Apostolii, după cum zice Pavel: „Fiți 
mie următori, precum și eu lui Hristos” (1 Corinteni 4, 16). 


13, 53-54": lar după ce lisus a sfârșit aceste pilde, a trecut de acolo. 
(54) Și venind în patria Sa, îi învăţa pe ei în sinagoga lor 
(13, 54“) Marcu 6, 1-2 / Luca 4, 16 
Zice „aceste pilde“, pentru că după puţin [timp] avea să spună și altele; 
și se mută de acolo, pentru ca și pe alţii să-i folosească cu venirea Lui. 
lar „Patrie a Sa” să înţelegi Nazaretul, căci întru acesta S-a crescut 
[aici a fost crescut] (Matei 2, 23; Marcu 6, 1-6; Luca 4, 16). 


lar întru „soboare” îi învaţă, în obște și de față grăind, ca să nu poată 
mai pe urmă a zice că a învățat oarecare călcări de Lege. 


13, 54%-57*: Încât ei erau uimiţi și ziceau: De unde are El înțelepciunea 
aceasta și puterile? (55) Au, nu este Acesta fiul” teslarului? Au, nu se 
numește mama lui Maria și fraţii” [verii] Lui: Iacov și Iosif și Simon și 


* În ediţia de la 1805, în loc de „sinagoga lor”, se găsește „soboarele lor”. 

“ În ediţia de la 1805, în loc de „fiul“, se găsește „feciorul”. 

15 „Fraţi” — referitor la „fraţii Domnului”: Matei 12, 46, 48-49; 13, 55; Marcu 3, 31-35; 
6, 3; Luca 8, 19-21; loan 2, 12; 7, 3-5; Faptele Apostolilor 1, 14; 1 Corinteni 9, 5; Galateni 1, 19 
- redă cuvântul grecesc adelfoi (în ebraică: ah), având următoarele sensuri: frați, veri, 
rude apropiate. În toate aceste cazuri, nu este vorba de frați propriu-zis, după trup, ci de 
rude apropiate, îndeosebi veri. În alte cazuri: Matei 28, 18; loan 20, 17-18, prin cuvântul 
„frații Mei” se înțeleg Apostolii (ucenicii) Mântuitorului. Aceste sensuri multiple ale 
cuvântului frate sunt cunoscute din Vechiul Testament. Limba ebraică, având un voca- 
bular redus, unele cuvinte prezintă mai multe sensuri. Între acestea este și cuvântul 
frate (Biblia sau Sfânta Scriptură, ediţia 1988). 

13, 47-50: Asemenea este iarăși Împărăţia Cerurilor cu un năvod 
aruncat în mare și care adună tot felul de pești. (48) Iar când s-a umplut, 
l-au tras pescarii la mal și, șezând, au ales în vase pe cei buni, iar pe cei 
răi i-au aruncat“ afară. (49) Așa va fi la sfârșitul veacului: vor ieși Îngerii 
și vor despărți pe cei răi din mijlocul celor drepți. (50) Și îi vor arunca în 
cuptorul cel de foc; acolo va fi plângerea și scrâșnirea dinţilor. 

(13, 47) leremia 16, 16 / lezechiil 47, 9 (13, 49) Matei 25, 31-32 (13, 50) Matei 13, 42; 25, 41 

Înfricoșătoare este pilda aceasta, deoarece arată că, măcar de vom și 
crede, dar viață bună nu vom avea, în „foc” vom fi aruncați. 

„Năvod” este învățătura Apostolilor, care au fost pescari. Acest 
„năvod” a fost împletit din semne și mărturii proorocești, pentru că toate 
cele pe care le învățau [propovăduiau] Apostolii, le adevereau cu minunile 
și cu glasurile Proorocilor. Deci, acest năvod, din tot neamul [omenesc], a 
adunat întru el de toate: barbari, elini, iudei, curve, vameși, tâlhari, iar 
după ce „s-a umplut” — adică atunci când se va sfârși lumea -, se vor 
„alege” cei prinși în năvod. Și chiar dacă am crezut, dar vom fi aflați răi, 
vom fi aruncaţi afară; iar ceilalți, care nu vor fi întru acest fel [rău], se vor 
pune „în vase”, adică în veșnicele lăcașuri”. 

Și toată lucrarea — bună ori rea — se spune că este mâncare a sufletului, 
căci și sufletul are dinți duhovnicești. Deci atunci, [la sfârșitul veacului”, 
sufletul îi „scrâșnește” pe aceștia [pe „dinţi”], adică puterile sale cele 
lucrătoare, zdrobindu-se acestea pentru că au făcut cele rele“. 


13, 51-52: Înţeles-aţi toate acestea? Zis-au Lui: Da, Doamne. (52) Iar El 
le-a zis: De aceea, orice cărturar cu învățătură despre Împărăția Cerurilor 
este asemenea unui om gospodar“, care scoate din vistieria sa noi și vechi. 

(13, 52) Cântarea Cântărilor 7, 14 / Isaia 8, 20 

Vezi cum pildele i-au făcut pe ucenici cu mai multă luare-aminte? Căci, 

iată, cei ce erau mai înainte neînțelegători și neînvățaţi le-au înţeles pe cele 


degetul pe Hristos, și ținând o hârtie, îi grăiește: «lată mărgăritarul cel de mult preț!». Și înapoia 
lor coroană și haine împărătești și idoli sfărâmați, toate aruncate la pământ. Iar mai încolo 
înţelepţi elinilor, ținând în mâinile lor hârtii. Și deasupra, unde este zugrăvit Hristos, scrierea 
aceasta: «lisus Hristos, mărgăritarul cel de mult preț» (Erminia picturii bizantine, ed. cit., p. 122). 

%2 În ediţia de la 1805, în loc de „aruncat“, se găsește „lepădat”. 

“ La pilda năvodului, Dionisie din Furna ne dă următoarea îndrumare de zugrăvire: 
„Mulţime de popor, din multe feluri de neamuri, și împrejurul lor Apostolii; și dinapoia 
Apostolilor, de-a dreapta, e raiul, cu Petru înăuntru și cu mulți alții; iar de-a stânga este 
iadul și oameni mulţi, fiind căzniţi de demoni” (Erminia picturii bizantine, ed. cit., p. 122). 

+ lar zdrobirea acestora este „plângerea și scrâșnirea dinților”. 

% În ediţia de la 1805, în loc de „orice cărturar cu învățătură despre Împărăția 
Cerurilor este asemenea unui om gospodar”, se găsește „orice cărturar carele se învață 
întru Împărăția Cerurilor este asemenea unui stăpân al casei”. 

Dumnezeu, ascunsă, [pe care Dumnezeu a rânduit-o mai înainte de veci, 
spre slava noastră)”, după cum zice Pavel (1 Corinteni 2, 7). 

lar cel ce caută cunoștința lui Dumnezeu”, o află pe ea, și toate cele pe 
care le are — dogme elinești [învățături lumești] sau năravuri rele sau bani 
- le aruncă pe dată și cumpără „țarina“, adică lumea”. Cu adevărat, cel 
care are cunoștința lui Hristos a dobândit toată lumea, că nimic având, pe 
toate le stăpânește și stihiile îi sunt roabe [supuse], poruncindu-le lor, 
precum făceau Iosua Navi (losua 3, 13; 10, 12-13), precum Moise (leșire 
cap. 7-10, 14, 17). 


13, 45-46: larăși este asemenea Împărăția Cerurilor cu un neguțător care 
caută mărgăritare bune. (46) Și aflând un mărgăritar de mult preț, s-a dus, a 
vândut toate câte avea și l-a cumpărat. (13, 46) Pilde 2, 4; 8, 10 

Viața de acum este asemenea unei mări, iar „neguțători” sunt cei care 
o străbat, căutând să afle oarecare cunoștință. Multora, „mărgăritare” li se 
par socotelile [cugetele] înțelepţilor celor mulți, dar numai unul este cel 
„de mult preț”, pentru că numai unul este Adevărul — Carele este Hristos. 
După cum despre mărgăritarul cel prea alb se spune că se naște în scoică 
atunci când, deschizându-se, o lovește fulgerul — după care se închide la 
loc“ —, așa și Hristos S-a zămislit în Fecioara, din Fulgerul cel de Sus, adică 
din Sfântul Duh. 

Și după cum cel care are mărgăritar, de multe ori, în taină privindu-l în 
mâna sa, doar el singur știe câtă bogăţie are, iar alții nu știu, în acest chip se 
ascunde și propovăduirea întru cei neînvățaţi și simpli. Pentru aceasta se 
cuvine ca toate dându-le noi, acest „mărgăritar” să-l câștigăm [dobândim]". 


bună cucernicie, făcându-ne să cunoaștem pe Cel Care ne-a chemat prin slava Sa și prin 
puterea Sa, prin care El ne-a hărăzit mari și prețioase făgăduinţe, ca prin ele să vă faceți 
părtași dumnezeieștii firi, scăpând de stricăciunea poftei celei din lume” (2 Petru 1, 3-4). 
Vezi și tâlcuirea și nota de la Matei 20, 8-16. 

% Cunoașterea cea după Dumnezeu. 

* Aici, Dionisie din Furna scrie astfel despre zugrăvirea pildei: „Apostolul Pavel, 
grăind într-o hârtie: „Propovăduim înțelepciunea de taină a lui Dumnezeu, ascunsă”. 
Și împrejurul lui bărbaţi și femei, și înapoia lor argint și cărţi și alte lucruri de mult preţ, 
zăcând pe pământ și alții sfărâmând idoli” (Erminia picturii bizantine, ed. cit., p. 122). 

+ Se pare că așa se socotea în acea vreme că se formează perlele, poate tocmai datorită 
frumuseţii și desăvârșirii lor. 

1! Dionisie din Furna indică următorul izvod pentru zugrăvirea pildei mărgăritarului: 
„Hristos, stând și binecuvântând și înaintea Sa, Cuviosul Ioasaf [Sfânt prăznuit la 19 noiembrie 
și 26 august], feciorul de împărat al Indiei, cu îmbrăcăminte călugărească, stând cu bună 
cucernicie; și lângă el, Cuviosul Varlaam [Sfânt prăznuit la 19 noiembrie], arătându-i cu 

13, 37-42: El, răspunzând, le-a zis: Cel Ce seamănă sămânţa cea bună 
este Fiul Omului. (38) Țarina este lumea; sămânţa cea bună sunt fiii Îm- 
părăției; iar neghina sunt fiii celui rău“. (39) Dușmanul care a semănat-o 
este diavolul; secerișul este sfârșitul lumii“, iar secerătorii sunt Îngerii. 
(40) Și, după cum se alege neghina” și se arde în foc, așa va fi la sfârșitul 
veacului. (41) Trimite-va Fiul Omului pe Îngerii Săi, vor culege din 
Împărăția Lui toate smintelile și pe cei ce fac fărădelegea, (42) și-i vor 


arunca pe ei în cuptorul cu foc; acolo va fi plângerea și scrâșnirea dinților. 
(13, 38) Cântarea Cântărilor 7, 12-14 / loan 8, 44 / Faptele Apostolilor 13, 10 (13, 39) Facere 3, 15 / 

loil 4, 13 / Apocalipsa 14, 15-17 (13, 40) Matei 25, 41 / 2 Petru 3, 7 (13, 41) Matei 24, 31 

(13, 42) Matei 3, 12; 8, 12 / Apocalipsa 19, 20 


[Toate] câte se cuvenea să se zică s-au zis mai sus [vezi tâlcuirea de la 
Matei 13, 18-23]. Aici vorbește despre eresuri, care se vor îngădui până la 
sfârșit, căci de vor fi omorâţi ereticii și se vor tăia, vor fi și turburări și 
războaie și poate și dintre cei credincioși se vor strica în vremea turburărilor. 
Pentru că și Pavel și tâlharul „zâzanii” aveau mai întâi [înainte] de a crede, 
dar n-au fost tăiați atunci, pentru „grâul” care avea să răsară dintr-înșii; 
căci, mai pe urmă, au adus roadă lui Dumnezeu, iar vrăjmășia ce o aveau 
ei întru început, cu focul Duhului și cu căldura credinţei au ars-o. 


13, 43: Atunci cei drepți vor străluci ca soarele în Împărăția Tatălui 
lor. Cel ce are urechi de auzit să audă. 
(13, 43) Daniil 12, 3 / Înţelepciune 3, 7; 10, 17 / Matei 13,9 
Fiindcă noi socotim soarele mai luminos decât toate stelele, cu 
„Soarele“ aseamănă strălucirea drepţilor, însă și mai mult decât soarele 
vor străluci aceștia. Și, de vreme ce Hristos este „Soarele Dreptăţii” 
(Maleahi 3, 20), oare nu cumva ca Hristos vor străluci drepții? Căci vor fi și 
ei dumnezei [prin har)” (Psalm 81, 6). 


13, 44: Asemenea este Împărăția Cerurilor cu o comoară ascunsă în 
țarină, pe care, găsind-o un om, a ascuns-o și de bucuria ei se duce și vinde 
tot ce are și cumpără țarina aceea. (13, 44) Pilde 2, 4 

„Țarină” este lumea, iar „comoara“, propovăduirea și cunoașterea lui 
Hristos ascunse în lume. „Ci propovăduim înțelepciunea de taină a lui 


% În ediţia de la 1805, în loc de „iar neghina sunt fiii celui rău”, se găsește „iar 
zâzaniile sunt fiii celui viclean”. În continuare, în acest grup de versete, în loc de 
„neghină”, se găsește „zâzanii”. 

% În ediţia de la 1805, în loc de „sfârșitul lumii”, se găsește „sfârșitul veacului”. 

% În ediţia de la 1805, în loc de „se alege neghina”, se găsește „se adună zâzaniile”. 

” Înţelesul cuvintelor: „vor fi și ei dumnezei prin har”, este legat de cuvintele Sfântului 
Apostol Petru: „Dumnezeiasca Lui putere ne-a dăruit toate cele ce sunt spre viaţă și spre 

13, 34-35: Toate acestea le-a vorbit Iisus mulțimilor în pilde, și fără 
pildă nu le grăia nimic, (35) Ca să se împlinească ce s-a spus prin Proorocul 
care zice: Deschide-voi în pilde gura Mea, spune-voi cele ascunse de la 
întemeierea lumii. (13, 34) Marcu 4, 33 (13, 35) Psalm 48, 4; 77, 2 / Efeseni 3, 9 

Aduce în mijloc pe Proorocul care mai înainte a vestit că avea să 
propovăduiască Hristos și că în pilde va învăţa, ca să nu socotești tu, că 
Hristos a adus un oarecare chip nou de învățătură”. 

Iar acel scurt cuvânt, „ca” este întrebuințat spre a se arăta împlinirea 
celor proorocite (Psalm 48, 4; 77, 2). 

Și [prin cuvântul] „fără de pildă nu le grăia nimic” se înțelege că 
numai atunci s-au făcut acestea, [spre a se împlini proorocia], că Domnul 
nu întotdeauna vorbea în pilde. Și a spus atunci cele ce erau „ascunse de 
la întemeierea lumii”, căci El ne-a arătat nouă tainele cele din Ceruri. 


13, 36* : După aceea", lăsând mulțimile, a venit în casă 

A lăsat poporul „atuncea” când a văzut că nimic nu se folosea acesta 
din învăţătură, pentru că Domnul grăia în pilde, ca mulțimile să poată să-L 
întrebe pe Dânsul. Însă noroadele negrijindu-se de aceasta, nici căutând 
să se înveţe ceva, cu cuviinţă au fost lăsate de Dânsul. 


13, 36*: Iar ucenicii Lui s-au apropiat de EI, zicând: Lămurește-ne 
nouă pilda cu neghina” din țarină. 

Întreabă numai despre această pildă, pentru că celelalte li se păreau 
mai descoperite. lar prin „zâzanii“ arată toate cele stricătoare care răsar 
în grâu, precum este neghina, măzărichea* și altele. 


% Pildele erau chip de învăţătură și mustrare și în Vechiul Testament. Dintre acestea 
amintim doar câteva: parabola „oiţei”, prin care Proorocul Natan îl mustră pe David 
pentru desfrânare (2 Regi 12, 1-4), pilda „scaietelui și a cedrului” rostită de loaș către 
Amasia (4 Regi 14, 9-10), parabola „împăratului copacilor” spusă de lotam către locuitorii 
Sichemului (Judecători 9, 7-15), pilda „viei neroditoare” din proorocia lui Isaia, pentru 
luda și lerusalim (Isaia 5, 1-7), parabola „vulturului și a viței” din proorocia lui lezechiil 
către Israil (lezechii! 17, 2-10) sau cea a „leoaicei și a viei” (lezechiil 19, 1-14) etc. 

3 În ediția de la 1805, în loc de „după aceea”, se găsește „atuncea“. 

3% Vezi nota versetului 25 de la Matei 13, 24-30. 

* Neghina este o plantă erbacee cu tulpină înaltă, păroasă, cu frunze lungi, cu flori 
roșii şi cu seminţe mărunte negre, toxice, ce crește prin semănături. Măzărichea este o 
specie de plante furajere anuale, din familia leguminoaselor, cu tulpina subțire, ramificată, 
cu flori purpurii-liliachii, albe sau roz. Măzărichea mai este cunoscută și sub denumirea 
de borceag. 

crescut este mai mare decât toate legumele” și se face pom, încât vin 
păsările cerului și se sălășluiesc în ramurile lui. 
(13, 31) Marcu 4, 30 / Luca 13, 18 (13, 32) Marcu 4, 30-32 / Luca 13, 18-19 
„Grăunte de muștar” este propovăduirea și Apostolii, că puţin părând 
a fi au cuprins toată lumea, încât „păsările cerului” - adică cei cu minte 
despovărată de patimi și zburătoare la cele de Sus —, se odihnesc într-înșii”. 
Deci fii și tu „grăunte de muștar” — adică mic la arătare, căci nu se 
cuvine a-ți vădi fapta cea bună —, dar fierbinte și râvnitor și iute și mus- 
trător. Căci așa te vei face mai mare ca „buruianele” — adică decât cei care 
sunt neputincioși și nu de săvârșit [nedesăvârșiţi] —, tu însuţi fiind de 
săvârșit [desăvârșit], atâta încât și „păsările cerului”, adică Îngerii, să se 
odihnească întru tine, cel care viețuiești viață îngerească — întrucât și Îngerii 
se bucură pentru cei drepți. 


13, 33: Altă pildă le-a spus lor: Asemenea este Împărăția Cerurilor 
aluatului pe care, luându-l, o femeie l-a ascuns în trei măsuri de făină, 
până ce s-a dospit toată. (13, 33) Facere 18, 6 / Luca 13, 20-21 

„Aluat” îi numește pe Apostoli, precum și „grăunte de muștar” i-a 
numit. „Deci, precum aluatul, mic [puţin] fiind, preface toată făina 
asemenea lui, așa și voi toată lumea o veţi preface, deși puţini sunteţi”. 

Unii înțeleg prin „aluat“ propovăduirea. 

Iar „trei măsuri“ sunt cele trei puteri ale sufletului: cuvântarea [cuge- 
tarea], mânia și pofta. 

lar „femeie” este sufletul care a ascuns propovăduirea întru toate puterile 
sale și s-a amestecat și s-a dospit și s-a sfinţit cu totul de această propovăduire. 
Că se cuvine ca în întregime [preadeplin] să „dospim” și să ne preschimbăm 
spre cele dumnezeiești*; căci zice: „până ce s-a dospit toată””. 


% În ediţia de la 1805, în loc de „legumele“, se găsește „buruianele”. Trebuie știut 
că acest cuvânt buruiană, ca și regionalism cuprinde în înțelesul său și o denumire generică 
pentru plantele erbacee cultivate de om pentru hrană. 

“ Muștarul este o plantă adeseori întâlnită în Palestina, a cărei sămânță este foarte 
mică. Tulpina muștarului crește până la o înălțime de 3-4 metri (Dicționarul Noului 
Testament, ed. cit., p. 201). Pentru pilda grăuntelui de muștar, Dionisie din Furna dă 
următorul izvod pentru zugrăvirea pildei: „Hristos în mormânt, și din gura Lui ieșind 
un copac afară; și Apostolii între ramurile lui, cu cărţi deschise; și din jos oamenii mulți, 
privind la Apostoli” (Erminia picturii bizantine, ed. cit., p. 121). 

% Adică, să ne preschimbăm lăuntric pătrunzându-ne de puterea și lucrarea celor 
duhovnicești și dumnezeiești. 

* Dionisie din Furna dă pentru această pildă următoarea îndrumare: „Hristos cu 
Evanghelia, zicând: «Mergând învățați toate neamurile...» (Matei 28, 19). Și Apostolii 
înaintea Lui, pe unii botezându-i, pe alţii învăţându-i, și înaintea lor multă mulțime” 
(Erminia picturii bizantine, ed. cit., p. 121). 

CAPITOLUL 14 
Tăierea capului lui loan Botezătorul. lisus satură cinci mii de oameni, 
umblă pe mare, vindecă pe cei bolnavi care se ating de EI! 


14, 1-2: În vremea aceea, a auzit tetrarhul? Irod de vestea ce se dusese 
despre lisus. (2) Și a zis slujitorilor săi: Acesta este Ioan Botezătorul; el 


s-a sculat din morți și de aceea se fac minuni prin el?. 
(14, 1) Marcu 6, 14 / Luca 9, 7; 23, 8 (14, 2) Marcu 6, 14; 8, 28 / Luca 9, 19 


Acest Irod era fiul celui care a omorât pruncii din Betleem. Și înțelege 
de aici mândria vieţii lui de tiran, căci iată după câtă vreme aude Irod cele 
despre lisus — căci stăpânitorii cu zăbăvnicie [greu] iau cunoștință de 
acestea, pentru că nu-i iau în seamă pe cei care strălucesc întru fapta bună. 
Și se vede că se teme el de Botezătorul și de aceea nu îndrăznește a vorbi 
altora, fără numai slujitorilor. Și fiindcă loan n-a făcut nici un semn [o 
minune] cât a trăit, Irod socotea că după înviere a luat și darul acesta de la 
Dumnezeu, [anume] de a face minuni. 


14, 3-5: Căci Irod, prinzând pe loan, l-a legat și l-a pus în temniţă, pentru 
Irodiada, femeia lui Filip, fratele său. (4) Căci loan îi zicea lui: Nu ți se cuvine 
să o ai de soţie. (5) Și voind să-l ucidă, s-a temut de mulțime, că-l socotea pe el 
ca Prooroc. (14, 3) Marcu 6, 17 / Luca 3, 19-20 (14, 4) Levitic 18, 16 / Marcu 6, 18 

Matei nu l-a pomenit pe loan mai dinainte, fiindcă scopul [țelul] lui era 
să scrie numai cele despre Hristos. Și nici acum n-ar fi pomenit, dacă n-ar fi 
fost și acestea legate de Hristos. Iar loan îl mustra pe Irod pentru că ținea 
împotriva Legii pe soția fratelui său, Legea poruncind ca omul să ia pe soția 
fratelui său dacă s-ar fi săvârșit acela fără de feciori [fără a avea copii] (Levitic 
18, 16), iar Filip nu s-a săvârșit fără feciori [copii], fiindcă avea o fiică 
[Salomeea], cea care a jucat la ziua regelui. Și unii spun că Irod a luat-o pe 
femeia lui Filip și a răpit stăpânirea celei de a patra părți încă trăind Filip. 
Orișicare dintre acestea de s-au făcut, fărădelege era ceea ce s-a făcut. Și nete- 
mându-se Irod de Dumnezeu, se temea de norod și de aceea amâna uciderea 
lui loan. Dar diavolul i-a aflat [dat] lui vreme cu prilej [pentru aceasta]. 


' În ediția de la 1805, titlul capitolului este: „Pentru tăierea capului lui loan și pentru 
Irod. Pentru cele cinci pâini și pentru cei doi pești. Pentru umblarea lui lisus pe mare”. 

* [1805] Tetrarh - stăpânitor peste a patra parte dintr-o împărăție, după cum se 
spune și în tâlcuirea de la Matei 2, 21-22. 

3 În ediția de la 1805, aici avem: „el a înviat din morţi și de aceea se fac puteri întru el”. 

14, 6-8: lar prăznuind Irod ziua lui de naștere, fiica lrodiadei a jucat 
în mijloc și i-a plăcut lui Irod. (7) De aceea, cu jurământ i-a făgăduit! să-i 
dea orice va cere. (8) Iar ea, îndemnată fiind de mama sa, a zis: Dă-mi aici, 
pe tipsie, capul lui Ioan Botezătorul. 

(14, 6) Pilde 5, 5 / Marcu 6, 21 (14, 7) Osea 4, 11; 7, 5 / Marcu 6, 22-23 (14, 8) Marcu 6, 24 

Vezi [aici câtă] înverșunare! Împărăteasa joacă și cu cât joacă [mai 
iscusit], cu atât mai rău, căci este rușinos pentru o împărăteasă să facă 
ceva necuviincios cu iscusință. 

Însă, vezi și altă nebunie a lui Irod, că se jură „să-i dea orice-i va cere”. 
Dar, dacă ar fi cerut capul lui, oare i l-ar fi dat el? (Și-i zice fiica Irodiadei:] 
„Dă-mi aici, pe tipsie, capul lui loan Botezătorul”. Și pentru ce a adăugat 
„dă-mi aici”? [Pentru că] se temea ca nu cumva Irod, mai apoi trezindu-se, 
să se căiască, pentru aceea îl silea, zicând: „dă-mi aici”. 


14, 9-12*: Și regele” s-a întristat; dar, pentru jurământ și pentru cei care 
ședeau cu el la masă, a poruncit să i se dea. (10) Și a trimis și a tăiat capul lui 
Ioan, în temniţă. (11) Și capul lui a fost adus pe tipsie și a fost dat fetei, iar 
ea l-a adus mamei sale. (12) Și venind ucenicii lui, au luat trupul lui și l-au 
înmormântat (14, 11) Marcu 6, 26-28 / Luca 9,9 (14, 12“) 1 Regi 22, 21 / Marcu 6, 29 

„S-a întristat”, pentru că știa fapta cea bună [virtuțile] a lui loan, căci 
până și vrăjmașul laudă fapta bună, dar din pricina jurământului dă darul 
[cel] fără de omenie. Și învăţăm de aici că uneori este mai bine a călca 
jurământul, decât a săvârși fărădelege pentru a împlini un jurământ. 

Iar trupul lui loan Botezătorul a fost îngropat în Sevastia Cezareii, iar 
cinstitul său cap, întâi a fost pus în Emesa. 


14, 12*: Și s-au dus să dea de știre lui lisus”. 
Ce „i-au vestit lui lisus“? Nu că a murit loan, căci povestirea despre 
loan este doar un adaos, ci că Irod spune despre El că ar fi loan. 


14,13: ar lisus, auzind, S-a dus de acolo singur, cu corabia, în loc pustiu: 
(14,13) Marcu 6, 32 / Luca 9, 10 / loan 6,1 

lisus pleacă de acolo din pricina vărsării de sânge făcute de Irod, 
învăţându-ne să nu ne aruncăm noi înșine în chip voit în primejdii și încă 


+ În ediția de la 1805, în loc de „i-a făgăduit”, se găsește „a mărturisit”. 

5 În ediţia de la 1805, în loc de „regele”, se găsește „împăratul”. 

5 Înţelesul original al cuvântului grecesc pentru „virtute”, arete, este „valoare arătată 
în luptă”. 

7 În ediția de la 1805, aici avem: „Și viind au vestit lui lisus”. 

* În ediţia de la 1805, aici avem: „Și auzind lisus, s-a dus de acolo cu corabia, în loc 
pustiu deosebi”. 

pentru ca să nu pară că după nălucire [închipuire] S-a întrupat. Deci, S-a 
dus de acolo, căci de L-ar fi prins pe El Irod, acesta ar fi fost ispitit să-L 
omoare; și, fiind ispitit să-L. omoare, lisus răpindu-Se pe Sine din mijlocul 
primejdiilor — fiindcă nu sosise încă vremea morții [Patimii] —, S-ar fi părut 
că este o nălucă. Așadar pentru aceste pricini S-a dat în lături. 

lar „în loc pustiu deosebi”, pentru ca să facă minunea cea cu pâinile. 


14, 13-14: Dar, aflând, mulțimile, au venit după EI, pe jos, din cetăți. 
(14) Și ieșind, a văzut mulțime mare și 1 S-a făcut milă de ei și a vindecat 
pe bolnavii lor. (14, 13) Marcu 6, 33 (14, 14) Marcu 6, 34/ Luca 9, 11/ loan 6,2, 5 

Credinţă arată noroadele, de vreme ce, ducându-Se lisus, mulțimile 
merg după El. De aceea și primesc vindecările, ca plată a credinței, căci a 
merge „după El, pe jos” și fără de hrană, toate acestea sunt lucruri [fapte] 
ale credinţei. 


14, 15-16: lar când s-a făcut seară, ucenicii au venit la El și I-au zis: 
locul este pustiu și vremea, iată, a trecut; deci, dă drumul mulțimilor, ca 
să se ducă în sate, să-și cumpere mâncare”. (16) lisus însă le-a răspuns: 
N-au trebuință să se ducă; dați-le voi să mănânce. 

(14, 15) Numeri 11, 21 / Pilde 29, 25 / Marcu 6, 35-36 (14, 16) Marcu 6, 37 / Luca 9, 13 

Ucenicii sunt [și se arată] iubitori de oameni, că poartă de grijă noro- 
dului și din această pricină nu vor să-i lase să flămânzească. Dar ce zice 
Mântuitorul? „Daţi-le voi să mănânce”. lar aceasta n-o zice ca și cum nu 
ar fi cunoscut câtă era sărăcia Apostolilor —să nu fie! — ci, pentru ca, zicând 
ei că nu au ce să le dea, să se arate că de nevoie a venit spre a face minune 
și nu pentru iubirea de slavă. 


14, 17-19: lar ei l-au zis: Nu avem aici decât cinci pâini și doi pești. (18) 
Și El a zis: Aduceţi-Mi-le aici. (19) Și, poruncind să se așeze mulțimile pe 
iarbă și luând cele cinci pâini și cei doi pești și privind la Cer, a binecuvântat" 

(14, 17) Marcu 6, 38 / Luca 9, 13/ loan 6, 9 (14, 19) Judecători 7, 19 / Marcu 6, 39-40; 8, 6 / loan 6, 10 

„Aduceţi pâinile aici la Mine, căci, măcar deși este seară și locul este 
pustiu, Eu, Făcătorul vremilor, de față sunt, căci «Cel Ce dă hrană la tot 
trupul», Eu sunt” (Psalm 135, 25). 

Deci ne învăţăm de aici că măcar și puţine de avem, se cuvine să le 
cheltuim întru iubirea de străini, pentru că și Apostolii puţine având, le-au 
dat mulțimilor; și după cum acele puţine s-au înmulțit, așa și ale tale, cele 
puţine, se vor înmulți. 

* În ediţia de la 1805, în loc de „să-și cumpere mâncare”, se găsește „să-și cumpere 


bucate loruși”. 
10 În ediția de la 1805, în loc de „a binecuvântat”, se găsește „le-a blagoslovit”. 

Iar El pune poporul să stea jos pe iarbă, pentru a ne învăţa smerenia, 
ca astfel și noi nu pe paturi și pe așternuturi de mult preţ să ne odihnim. 

Apoi privește „la Cer” și blagoslovește pâinile, poate adică, și ca să 
încredințeze că nu este potrivnic lui Dumnezeu, ci că de la Tatăl a venit și 
din Cer. Încă și ca să ne înveţe pe noi când venim la masă, [mai] întâi să 
mulțămim și [abia] apoi să mâncăm. 


14, 19-21: Și, frângând, a dat ucenicilor pâinile, iar ucenicii mulți- 
milor. (20) Și au mâncat toți și s-au săturat și au strâns rămășițele de 
fărâmituri, douăsprezece coșuri pline. (21) Iar cei ce mâncaseră erau ca 


la cinci mii de bărbaţi, afară de femei și de copii. 
(14, 19%) Marcu 6, 41; 8, 6 / loan 6, 11 (14, 20) 1 Regi 9, 13 / Sirah 18, 25 / 
Marcu 6, 42-43; 8, 19 / Luca 9, 17 / loan 6, 12 (14, 21) Marcu 6, 44 / Luca 9, 14 


Le dă ucenicilor pâinile, pentru ca să-și amintească pururea minunea 
și s-o pomenească mereu în mintea lor, măcar că ei îndegrab au uitat-o. Și 
să nu socotești că după nălucire a făcut minunea, de aceea rămân prisosinţe 
[„fărâmituri”]! 

Și sunt „douăsprezece coșuri” cu „fărâmituri”, pentru ca și luda să 
poarte un coș și să nu cadă întru păcatul vinderii Lui, ţinând minte minunea. 

Și înmulțește și pâinile și peștii, ca să arate că El este Făcătorul 
pământului și al mării și că cele ce mâncăm în fiecare zi de la El sunt date 
și de Dânsul sunt înmulțite. 

Iar în pustie face această minune, ca să nu creadă cineva că au fost 
acestea cumpărate din vreun oraș de prin preajmă. Astfel le înțelegem 
după chipul istoric. 

lar după înalta înțelegere, învaţă că, de vreme ce Irod — mintea cea 
trupească și de piele a iudeilor, că așa se tâlcuiește „Irod” — a tăiat capul 
lui loan, care este cap al Proorocilor, n-a crezut [Irod] celor care l-au 
proorocit pe Hristos, pentru aceea pleacă de la ei lisus „în loc pustiu” 
(Matei 14, 3) — adică la neamuri, care erau „pustii“ de Dumnezeu -— și 
tămăduiește pe cei bolnavi cu sufletul și apoi îi și hrănește pe aceștia. Că 
de nu ne va ierta nouă păcatele și nu ne va vindeca bolile prin Botez, nu 
ne hrănește pe noi cu împărtășirea preacuratelor Taine, fiindcă cel ce nu 
este botezat nu se împărtășește. 

Iar „ca la] cinci mii de bărbaţi” erau, pentru că rău boleau la cele 
cinci simţiri, care se și vindecă prin cele „cinci pâini”. Că, de vreme ce 
cele cinci simţiri boleau [erau bolnave], câte sunt rănile, atâtea și emplas- 
turile!! [leacurile]. 


" Emplastrul sau plasturele este o fâșie de pânză acoperită cu un preparat farmaceutic 
lipicios, care se lipește pe piele spre a feri o rană de infecție, sau pentru a fixa un pansament. 

Iar „doi pești” sunt cuvintele pescarilor: un „pește“ Evanghelia, alt 
„pește” Apostolul!?. 

Alţii prin „cinci pâini” au înţeles cele cinci cărți ale lui Moise: Facerea, 
Ieșirea, Leviticul, Numerii, Deuteronomul. 

Și cele „douăsprezece coșuri” care au fost ridicate și purtate de Apos- 
toli arată că pe toate câte noi nu putem să le mâncăm — adică să le înțelegem 
— pe acestea Apostolii le-au purtat și le-au înțeles. 

Și spune „afară de femei și de copii“, pentru că se cere de la creștin să 
nu aibă nimic copilăresc sau femeiesc și nebărbătesc [într-însul). 


14, 22: Și îndată lisus a silit pe ucenici să intre în corabie și să treacă 
înaintea Lui, pe țărmul celălalt, până ce EI va da drumul mulțimilor. 

(14, 22) loan 6, 17 

Despărțirea cea cu anevoie a ucenicilor a arătat-o în chip umbrit, zicând: 

„a silit” —, căci ei voiau pururea împreună cu El să fie. Și sloboade noroa- 

dele, nevrând să le ducă după EI, ca să nu Se pară iubitor de slavă deșartă. 


14, 23-24: lar dând drumul mulțimilor, S-a suit în munte ca să Se roage 
singur!?. Și, făcându-se seară, era singur acolo. (24) Iar corabia era acum la 
multe stadii departe de pământ“, fiind învăluită de valuri, căci vântul era 
împotrivă. (14, 23) Marcu 6, 46-47 / loan 6, 15 (14, 24) Marcu 6, 48 / loan 6, 18 

Pentru a ne arăta nouă că se cuvine să ne rugăm fără răspândirea 
minţii, „Se suie în munte“, căci toate pentru noi le face, El neavând 
trebuință de rugăciune. Și Se roagă până „seara“, învățându-ne pe noi ca 
nu degrabă să ne depărtăm de la rugăciune și mai vârtos noaptea să ne 
rugăm, căci atunci este liniște multă. 

lar pe ucenici îi lasă să se înviforeze, ca să se deprindă a suferi cu 
vitejie ispitele și ca să cunoască puterea Lui. Încă și „corabia era în mijlocul 
mării”, ca mai mare să fie frica ucenicilor. 


14, 25-27: lar la“ a patra strajă din noapte, a venit la ei lisus, umblând 
pe mare. (26) Văzându-L umblând pe mare, ucenicii s-au înspăimântat, 
zicând că e nălucă și, de frică, au strigat. (27) Dar El le-a vorbit îndată, 


zicându-le: Îndrăzniţi, Eu sunt; nu vă temeți! 
(14, 25) lov 9, 8 / Marcu 6, 48 / loan 6, 19 (14, 26) Marcu 6, 49 (14, 27) loan 6, 20 


12 Aici e vorba despre cele două cărţi liturgice ce cuprind pericopele din Noul 
Testament, pericope ce se citesc în cadrul sfintelor slujbe ale Bisericii. 

13 În ediția de la 1805, în loc de „singur“, se găsește „deosebi”. 

4 În ediția de la 1805, în loc de „acum la multe stadii departe de pământ”, se găsește 
„în mijlocul mării”. 

15 În ediția de la 1805, în loc de „la”, se găsește „întru“. 

Nu de îndată, ci „întru a patra strajă” a stat lisus înaintea lor ca să 
potolească furtuna, învățându-i astfel ca să nu ceară îndată izbăvire din 
primejdii, ci să sufere cu bărbăţie. Și a venit „întru a patra strajă”, căci noaptea 
se împarte în patru de ostașii care străjuiesc pe rând unul după altul, fiecare 
având trei ceasuri de strajă. Deci Domnul, după al nouălea ceas din noapte, 
umblând pe apă ca un Dumnezeu, a stat înaintea lor. lar lor li s-a părut a fi 
„nălucă”, din pricina acelui lucru neobișnuit și străin, necunoscându-L pe El 
după chip, atât pentru că era noapte, cât și pentru că le era frică. 

lar El, întâi îi face pe ei îndrăznețţi, zicând: „Eu sunt Cel Care pe toate 
le pot, îndrăzniţi!” 


14, 28: lar Petru, răspunzând, a zis: Doamne, dacă ești Tu, poruncește 
să vin la Tine pe apă. 

Petru, fiind cu dragoste prea fierbinte pentru Hristos, poftește [vrea] îndată 
să rneargă aproape de Dânsul — și mai înainte decât ceilalți. Și crede [Petru] că 
nu numai lisus singur umblă pe deasupra apelor, ci și lui îi va da aceasta. Și 
nu a zis: „poruncește să umblu”, ci, „poruncește să vin la Tine”, pentru că 
grăiește nu după trufie, ci după dragostea pe care o avea pentru Hristos. 


14, 29-30: EL i-a zis: Vino. lar Petru, coborându-se!* din corabie, a mers 
pe apă și a venit către lisus. (30) Dar, văzând vântul, s-a temut și, începând 
să se scufunde, a strigat, zicând: Doamne, scapă-mă!” (14, 30) Matei 8, 25 

Domnul i-a așternut lui Petru marea [sub picioare], arătând puterea Sa. 
Însă vezi cum, Petru, biruind cea mai mare [din primejdii], adică marea, se 
înfricoșează de vânt, așa de slabă este firea omenească. Și îndată ce s-a 
înfricoșat, atunci a și început „a se afunda” Petru, iar aceasta și pe el l-a făcut 
a nu cugeta înalt, iar pe ceilalți ucenici i-a mângâiat, că poate l-ar fi pizmuit. 

Încă S-a aratăt și cu cât este mai presus Hristos decât dânsul [Petru]. 


14, 31-33: lar lisus, întinzând îndată mâna, l-a apucat și a zis: Puțin 
credinciosule, pentru ce te-ai îndoit? (32) Și suindu-se ei în corabie, s-a 
potolit vântul. (33) ar cei din corabie I s-au închinat, zicând: Cu adevărat, 
Tu ești Fiul lui Dumnezeu. (14, 31) Matei 8, 26 / Iacov 1, 6 (14, 32) Psalm 106, 29 / 

lona 1, 15 / Matei 8, 26 / Marcu 6, 51 (14, 33) Luca 4, 41; 9, 20 / loan 1, 49 

Arătând Hristos că nu vântul a fost pricina afundării, ci împuţinarea 
sufletului, nu ceartă vântul, ci pe Petru, cel ce s-a împuțţinat la suflet. Pentru 
aceasta și ridicându-l pe el, l-a pus deasupra apei, lăsând vântul să sufle 


i* În ediţia de la 1805, în loc de „coborându-se”, se găsește „pogorându-se”. 
'7 În ediţia de la 1805, aici avem: „Dar, văzând vânt tare, s-a temut și, începând a se 
afunda, a strigat, zicând: Doamne, mântuiește-mă!” 

[mai departe]. Însă nu cu totul s-a îndoit Petru, ci oarecât, adică în parte; 
căci, pentru că s-a înfricoșat, arată că s-a îndoit în credinţă, dar pentru că a 
strigat „Doamne, mântuiește-mă!”, cu aceasta a vindecat necredinţa și 
de aceea este numit „puţin credincios”, iar nu „necredincios”. 

lar cei din corabie, încetând vântul, au fost și ei sloboziţi de frică și 
cunoscându-L dintru acestea pe lisus, mărturisesc Dumnezeirea Lui, căci nu 
era lucru al omului să umble pe mare, ci al lui Dumnezeu. Precum și David 
zice: „În mare este calea Ta și cărările Tale în ape multe” (Psalm: 76, 18). 

lar după înalta înțelegere, „corabie“ este pământul, iar „valurile”, 
viaţa aceasta care este turburată de duhurile cele viclene. „Noapte” este 
necunoștința |[necunoașterea]; iar „întru a patra strajă”, adică la sfârșitul 
veacurilor a venit Hristos. Căci întâia strajă este legământul cu Avraam, a 
doua - Legea lui Moise, a treia — Proorocii, iar a patra — Venirea Domnului, 
căci El a mântuit pe cei care erau învăluiţi de furtună, venind la noi, așa 
încât noi, cunoscându-L pe El, ne închinăm Lui ca unui Dumnezeu. 

Dar înţelege și aceasta: că lepădarea lui Petru și întoarcerea și pocăința 
lui mai înainte le-au însemnat [arătat, vestit] cele ce i s-au întâmplat lui pe 
mare, că după cum acolo semețindu-se, zice: „Nu mă voi lepăda de Tine” 
(Matei 26, 35; Marcu 14, 31; loan 13, 37), aşa și aici: „Poruncește-mi să vin la 
Tine pe apă”. Și după cum atunci a fost slobozit [lăsat] a se lepăda, tot așa și 
aici a fost slobozit [lăsat] a se afunda. Aici Domnul i-a întins mâna și nu l-a 
lăsat să se înece, iar acolo, prin pocăință, l-a tras pe el dintru adâncul lepădării. 


14, 34-36: Și, trecând dincolo, au venit în pământul Ghenizaretului. 
(35) Și, cunoscându-L, oamenii locului aceluia au trimis în tot acel ținut 
și au adus la El pe toți bolnavii. (36) Și-L rugau ca numai să se atingă de 
poala hainei Lui; și câți se atingeau se vindecau'”. 

(14, 34) Marcu 6, 53 (14, 35) Marcu 6, 54-55 / Luca 6, 15 (14, 36) Marcu 3, 10; 6, 56/ Luca 6, 19 

După multă vreme venind lisus în Ghenizaret, nu numai din vedere, ci 
și din semne [minuni] cunoscându-L pe El, oamenii arată credinţă fierbinte, 
încât doresc măcar „de poala [hainei] Lui să se atingă” și atingându-se, au 
dobândit tămăduirea. 

Deci, așa și tu, atinge-te de marginea „hainei” lui Hristos — adică de 
sfârșitul Venirii Lui în trup —, că de vei crede că S-a înălțat, te vei „mântui. 
Că „haină“ este trupul, iar „poala“ a lui, sfârșitul vieții celei de pe pământ. 


18 În ediţia de la 1805, în loc de „se vindecau”, se găsește „se mântuiau”. 

CAPITOLUL 15 
Spălarea mâinilor. Femeia cananeeancă. 
Săturarea celor patru mii de oameni! 


15, 1-2: Atunci au venit din lerusalim, la lisus, fariseii și cărturarii, 
zicând: (2) Pentru ce, ucenicii Tăi calcă datina? bătrânilor? Căci nu-și 
spală mâinile când mănâncă pâine. 

(15, 1) Marcu 7, 1 (15, 2) Marcu 7, 2-5 / Luca 11, 38 / Coloseni 2, 8 

Deși toate satele aveau cărturari și farisei, însă cei mai cinstiţi [de 
oameni] erau cei din Ierusalim. De aceea, aceștia Îl și pizmuiesc mai vârtos 
[mult] pe Iisus, ca unii care erau mai iubitori de slavă. 

Și din vechi aşezământ aveau obicei iudeii de a nu mânca având mâi- 
nile nespălate. Deci, văzând că ucenicii nu țin seamă de acest așezământ, 
au socotit că ei îi defaimă pe bătrâni. Ce face, dar, Mântuitorul? Nu le 
răspunde nimic la această învinuire, ci, dimpotrivă, îi învinuiește pe ei 
[cărturari și farisei]. 


15, 3-6: Iar El, răspunzând, le-a zis: De ce și voi călcați porunca lui 
Dumnezeu pentru datina voastră? (4) Căci Dumnezeu a zis“: Cinstește 
pe tatăl tău și pe mama ta, iar cine va blestema! pe tată sau pe mamă, cu 
moarte să se sfârșească. (5) Voi însă spuneți: Cel care va zice tatălui său 
sau mamei sale: Cu ce te-aș fi putut ajuta este dăruit lui Dumnezeu, (6) 
acela nu va cinsti pe tatăl sau pe mama sa; și ați desființat cuvântul lui 
Dumnezeu pentru datina voastră. 

(15, 3) Levitic 18, 3 / Numeri 15, 40 / Marcu 7, 9 / Luca 11, 39 (15, 4) leșire 20, 12; 21, 17 / 


Levitic 19, 3; 20, 9 / Deuteronom 5, 16 / Pilde 20, 20 / Sirah 3, 7-9 / Marcu 7, 10/ 
Efeseni 6, 1-3 (15, 5) Pilde 28, 24 / Marcu 7, 11 (15, 6) Marcu 7, 12-13 


Fariseii îi învinuiau pe ucenici că încalcă porunca bătrânilor, iar Hristos îi 
arată [vădește] că ei calcă [însăși] Legea lui Dumnezeu (leșire 20, 12; 21, 16). 
Că învățau pe fii să nu dea nimic născătorilor [părinţilor] lor, ci toate câte au 


! În ediţia de la 1805 titlul capitolului este: „Pentru ucenici când au mâncat cu mâinile 
nespălate. Pentru călcarea poruncilor lui Dumnezeu pentru obiceiul oamenilor. Pentru cele ce 
spurcă pe om. Pentru cananeeanca cea cu fata îndrăcită. Pentru noroadele ce s-au tămăduit. 
Pentru șapte pâini”. 

2 În ediţia de la 1805, aici și în versetele următoare, în loc de „datina”, se găsește 
„așezământul“. 

3 În ediţia de la 1805, în loc de „a zis”, se găsește „a poruncit zicând“. 

* În ediţia de la 1805, în loc de „cine va blestema”, se găsește „cine va grăi de rău”. 

să le dea danie [să le dăruiască] templului, căci templul avea vistierie întru 
care punea oricine voia și din ea se împărțea la săraci. Deci, fariseii, învă- 
țându-i pe fii să nu dea nimic părinților lor, ci să le dea pe acestea danie 
vistieriei templului, îi învățau pe ei să zică: „Iată, ceea ce ceri de la mine ca 
să te folosești, aceasta este danie, adică dar dat lui Dumnezeu”. Și astfel 
fariseii și cărturarii împărțeau banii cu fiii, iar părinţii acelor fii rămâneau 
lipsiţi și necercetaţi la bătrâneţe. 

Și tot astfel făceau și cei care împrumutau bani, căci dacă cineva 
împrumuta pe un oarecare cu bani, iar datornicul era zăbavnic în a plăti 
datoria, cel care îi dăduse bani zicea către nerecunoscătorul datornic: „Corvan 
este ceea ce îmi ești mie dator, adică dar dat lui Dumnezeu”. Deci, atunci, 
datornicul, ca și cel care îi era lui Dumnezeu dator, chiar nevrând, trebuia 
să plătească. Așa îi învățau fariseii pe copii [fii] să facă. 


15, 7-9: Făţarnicilor, bine a proorocit despre voi Isaia, când a zis: (8) 
Poporul acesta Mă cinstește cu buzele, dar inima lor este departe de Mine. 
(9) Și zadarnic Mă cinstesc ei, învățând învățături ce sunt porunci ale 
oamenilor. (15, 7) Marcu 7, 6 (15, 8) Isaia 29, 13 / lezechiil 33, 31 / Osea 7, 14/ 

Amos 5, 23 / Marcu 7, 6 (15, 9) Deuteronom 4, 2 /Isaia 29, 13 / Sirah 34, 7-8 / Marcu 7, 7 

Prin glasul Proorocului Isaia arată că întru acest chip s-au purtat și 
către [față de] Tatăl Său, în ce fel și către Dânsul [Hristos] se aflau. Căci răi 
fiind și înșiși ei depărtându-se de la Dumnezeu pentru lucrurile cele rele, 
numai din gură grăiau cuvintele lui Dumnezeu (Isaia 29, 13). Căci cu 
adevărat, în deșert cinstesc și li se pare numai că slăvesc pe Dumnezeu cei 
care prin lucruri [fapte] Îl necinstesc pe Dânsul. 


15, 10-11: Și chemând la Sine mulțimile, le-a zis: Ascultaţi și înțelegeți: 
(11) Nu ceea ce intră în gură spurcă pe om, ci ceea ce iese din gură, aceea 
spurcă pe om. (15, 10) Marcu 7, 14 (15, 11) Marcu 7, 15 / Romani 14, 14 

Aici nu vorbește către farisei, căci erau nevindecaţi [învârtoșaţi la 
inimă], ci către popor. Și prin aceasta că îi cheamă la Sine pentru a primi 
cuvântul Lui, se vede că cinstește noroadele. 

Și zice: „Ascultaţi și înțelegeți“, deșteptându-i pe cei ce auzeau spre 
luarea-aminte. lar pentru că fariseii îi învinuiau pe ucenici că mănâncă 
având mâinile nespălate, Domnul arată că nici un fel de bucate „nu spurcă 
pe om”; și dacă mâncarea „nu spurcă”, cu mult mai vârtos [„nu spurcă”] 
a mânca având mâinile nespălate. Iar pe omul cel lăuntric îl spurcă a grăi 


5 În ediţia de la 1805, versetele 8-9 sunt: „Se apropie de Mine norodul acesta cu 
gura lor, și cu buzele Mă cinstesc, iar inima lor departe stă de la Mine. Și în zadar Mă 
cinstesc, învățând învățături porunci omenești”. 


280 Capitolul 15 SFÂNTUL TEOFILACT ARHIEPISCOPUL BULGARIEI 


cele ce nu se cuvin, iar de aici sunt arătaţi fariseii care se spurcă prin a 
vorbi graiuri ale zavistnicilor. Și vezi înțelepciune! Nici nu legiuiește a 
mânca având mâinile nespălate, nici nu oprește, ci altceva învaţă: să nu 
scoată din inimă cuvinte rele. 


15, 12: Atunci, apropiindu-se, ucenicii l-au zis: Știi“ că fariseii, auzind 
cuvântul, s-au scandalizat? 

Ucenicii spun despre farisei că s-au scandalizat, dar și ucenicii s-au 
turburat. Și se vede aceasta din faptul că a venit Petru și a întrebat. lar 
lisus, auzind că s-au scandalizat fariseii, zice: 


15, 13-14: lar El, răspunzând, a zis: Orice răsad” pe care nu l-a sădit 
Tatăl Meu cel Ceresc, va fi smuls din rădăcinăt. (14) Lăsaţi-i pe ei; sunt 
călăuze oarbe, orbilor; și dacă orb pe orb va călăuzi”, amândoi vor cădea 
în groapă. (15, 13) loan 15, 2 (15, 14) Isaia 9, 15; 42, 19 / leremia 5, 31 / Luca 6, 39 

Despre așezămintele bătrânilor și despre poruncile iudeilor zice că 
„se vor dezrădăcina”, iar nu despre cele ale Legii, cum înțeleg maniheii. 
Căci Legea este „sad” al lui Dumnezeu, deci acesta nu s-a dezrădăcinat 
pentru că rămâne rădăcina ei - adică duhul cel ascuns —, iar frunzele — 
adică slova cea văzută — au căzut, că nu mai înțelegem Legea după slovă, 
ci după duh. 

Și deznădăjduiţi fiind fariseii și nevindecaţi, pentru aceasta a zis Hristos: 
„Lăsaţi-i pe ei”. De aici învăţăm că nu sunt vătămare pentru noi cei care se 
scandalizează de bună voie și care sunt de nevindecat. Și-i numește „povă- 
țuitori orbi, orbilor”, ca să îndepărteze mulțimile de la ei”. 


* În ediţia de la 1805, în loc de „știi“, se găsește „cunoscut-ai”. 

? În ediţia de la 1805, în loc de „răsad”, se găsește „sad“. 

* În ediția de la 1805, în loc de „va fi smuls din rădăcină”, se găsește „se va dez- 
rădăcina”. 

* În ediţia de la 1805, în loc de „călăuze/călăuzi”, se găsește „povăţuitori/povățui”. 

! Dionisie din Furna indică următorul izvod de zugrăvire la pilda orbului, ce se 
face povăţuitor: „Arhierei, cărturari și farisei învățând, și pe umerii lor diavolii legându-le 
ochii cu năframe; și înaintea lor evrei, ca și cum i-ar asculta, și acestora, de asemenea, 
legându-li-se ochii de către demoni. Și alți demoni, avându-i pe toți aceștia împreună 
adunați și legaţi cu o frânghie, îi trag în iad. Și Hristos stând departe și arătându-i către 
Apostoli, le zice într-o hârtie: «Dacă orb pe orb va călăuzi, amândoi vor cădea în groapă» 
(Erminia picturii bizantine, ed. cit., p. 125). 

Aici, pentru cel ce se sârguiește după putere a împlini poruncile, Sfântul Simeon 
Noul Teolog le descoperă pe acestea: „(48) De voiești să te lepezi de toate și să te deprinzi 

15, 15: Și Petru, răspunzând, l-a zis: Lămurește-ne nouă pilda aceasta. 

(15, 15) Psalm 118, 68 / Marcu 7, 17 

Petru care știa că Legea oprea să mănânce unele, temându-se ai zice 

lui lisus: „Mă smintesc de cele ce ai zis, fiindcă se para fi împotriva Legii”, 
se preface că nu știe și întreabă. 


15, 16-20: El a zis: Acum și voi sunteți nepricepuţi? (17) Nu înțelegeți 
că tot ce intră în gură se duce în pântece și se aruncă afară?! (18) lar cele 
ce ies din gură pornesc din inimă și acelea spurcă pe om. (19) Căci din 
inimă ies: gânduri rele, ucideri, adultere, desfrânări”?, furtișaguri, mărtu- 
rii mincinoase, hule. (20) Acesta sunt care spurcă pe om, dar a mânca cu 
mâini nespălate nu spurcă pe om. 

(15, 16) Matei 16, 9 (15, 17) Levitic 11, 47 / Isaia 17, 10-11 / Marcu 7, 19/ 


1 Corinteni 6, 13 (15, 18) Marcu 7, 20 / lacov 3, 6 (15, 19) Facere 6, 5; 8,21 / 
Pilde 6, 14; 23, 26 / Marcu 7, 21 (15, 20) Marcu 7, 23 


Mântuitorul îi dojenește pe ucenici și-i mustră pentru nepriceperea 
lor sau pentru că s-au smintit sau pentru că n-au cunoscut ceea ce este 
arătat!?. Deci, zice: „Acestea care sunt de toți înțelese și tuturor arătate 
[vădite] nu le înțelegeţi? Că bucatele nu rămân înlăuntru, ci ies și cu nimic 
nu spurcă sufletul omului, că nu petrec înăuntru. lar gândurile se nasc 
înlăuntru și acolo și petrec și din lăuntru ieșind - adică în lucrare și în 
faptă arătându-se —, spurcă pe om”. Căci gândul curviei și înlăuntru 


cu vieţuirea evanghelică, să nu te dai în seama unui învățător neincercat sau pătimaș, ca 
nu cumva, în loc de petrecerea evanghelică, să o înveţi pe cea drăcească. Fiindcă învă- 
țăturile bune sunt de la învăţători buni; iar cele rele de la cei răi. Căci, desigur, din seminţe 
rele, ies roade rele. (49) Înduplecă pe Dumnezeu cu rugăciuni și cu lacrimi, ca să-ţi trimită 
un călăuzitor nepătimaș și sfânt. Dar cercetează și tu dumnezeieștile Scripturi și mai 
ales scrierile cu învățături despre lucrare ale Sfinţilor Părinţi, ca punându-le alăturea de 
cele învăţate și făptuite de învățătorul și înaintestătătorul tău, să le poţi vedea și înţelege 
pe acestea ca într-o oglindă, și pe cele ce conglăsuiesc cu Scripturile să le iei în inimă și să 
le stăpânești cu cugetarea, iar pe cele mincinoase și străine să le dai la o parte și să le 
lepezi, ca să nu rătăcești. Căci, să știi că în zilele acestea mulți s-au făcut dascăli mincinoşi 
și înșelători. [Sfântul Simeon a trăit între anii 949-1022, și pe atunci deplângea deja lipsa 
povăţuitorilor duhovnicești.] (50) Tot cel ce nu vede, dar se incumetă să călăuzească pe 
alţii, e un înșelător și duce pe cei ce-l urmează în prăpastia pierzaniei, după cuvântul 
Domnului: «Orbul de va călăuzi pe orb, amândoi vor cădea în groapă» (Matei 15, 14)” 
— Filocalia românească, vol. 6, Suta întâi a capetelor teologice și practice, capetele 48-50, ed. 
IBMBOR, București, 1977, pp. 30-31. 

1 În ediția de la 1805, în loc de „se aruncă afară”, se găsește „iasă pe afedron”. 

2 În ediția de la 1805, în loc de „adultere, desfrânări , se găsește „preacurvii, curvii”. 

55 Adică, n-au înţeles ceea ce le spune și este adeverit. 

petrecând spurcă, și dinlăuntru în faptă ieșind și lucrându-se, cu totul 
pângărește!“. 


15, 21-23": Și ieșind de acolo, a plecat Iisus în părțile Tirului și ale 
Sidonului. (22) Și iată o femeie cananeeancă, din acele ținuturi, ieșind 
striga, zicând: Miluiește-mă, Doamne, Fiul lui David! Fiica mea este 


rău chinuită de demon. (23) El însă nu i-a răspuns nici un cuvântif; 
(15, 21) Marcu 7, 24 (15, 22) Matei 9, 27 / Marcu 7, 25 


De ce, cu toate că-i oprise pe ucenici de a merge în căile păgânilor 
(Matei 10, 5), E Însuși merge în Tir și în Sidon, care erau cetăți păgânești? 
Cunoaște, dar, că nu s-a dus acolo ca să propovăduiască, pentru că, după 
cum zice Marcu, Se și tăinuia pe Sine (Marcu 7, 24). 

Încă și întru alt chip [înțelege]: de vreme ce a văzut pe farisei că nu au 
primit cuvântul despre bucate, trece la păgâni. 

Și zice ea [cananeeanca]: „Miluiește nu pe fiica mea, că aceea este 
nesinițitoare, ci pe mine care pătimesc cele cumplite și le simt!” Și nu zice 
„vino și vindecă”, ci „miluiește-mă”. 

Iar El „nu-i răspunde ei cuvânt”, nu în semn că a trecut-o cu vederea, 
ci spre a arăta că mai întâi [de toate] a venit pentru iudei și astfel să astupe 
clevetirile lor și să nu poată a zice ei mai pe urmă că păgânilor le-a făcut 
bine Domnul. [Și înţelege că s-a făcut aceasta] și pentru a se arăta [vădi] 
credința statornică a femeii. 


15, 23%-24: Și apropiindu-se, ucenicii Lui Îl rugau, zicând: Slobozește-o, 
că strigă în urma noastră. (24) Iar El, răspunzând, a zis: Nu sunt trimis decât 


către oile cele pierdute ale casei lui Israil. 
(15, 24) Isaia 11, 12; 53, 4-6 / leremia 50, 6 / lezechiil 34, 5, 16 / 
Zaharia 11, 4 / Matei 10, 6 / Luca 19, 10/ loan 1,11 


Ucenicii, îngreuiați [împovăraţi] de strigătele femeii, ÎI roagă s-o 
slobozească pe ea, adică să o trimită pe ea de la Sine. Și nu spun [ucenicii] 
aceasta ca niște nemilostivi, ci mai vârtos, vrând să-L înduplece pe Domnul 


11 Cuviosul Isaia Pustnicul ne învaţă: „Suntem datori să păstrăm nu numai trupul 
curat și nepătat de păcat, ci și inima și mintea, și cugetarea, și conștiința. Căci omul este 
îndoit din suflet și din trup și de aceea trebuie să aibă și lupta îndoită. De aceea, nu 
ajunge nevoinţa noastră trupească, pentru ca să dobândim virtuțile de Dumnezeu 
iubitoare, ci înainte de toate, smerenia sufletului și zdrobirea inimii și rugăciunea întinsă” 
(Filocalia românească, vol. 12, Codicele 113, ed. Harisma, București, 1991, p. 278). 

'5 În ediţia de la 1805, în loc de „este rău chinuită de demon”, se găsește „rău se 
îndrăcește”. 

'€ În ediția de la 1805, în loc de „nu i-a răspuns nici un cuvânt”, se găsește „nu i-a 
răspuns ei cuvânt”. 

să o miluiască pe dânsa. lar El le răspunde că este trimis numai către iudei, 
care sunt „oi pierdute“, din pricina răutăţii celor cărora au fost încredințate 
[fariseii și cărturarii]. lar prin aceasta arată [vădește] mai mult credința femeii. 


15, 25-27: lar ea, venind, s-a închinat Lui, zicând: Doamne, ajută-mă”. 
(26) El însă, răspunzând, i-a zis: Nu este bine să iei pâinea copiilor și s-o 
arunci câinilor. (27) Dar ea a zis: Da, Doamne, dar și câinii! mănâncă din 
fărâmiturile care cad de la masa stăpânilor lor. 

(15, 26) Marcu 7, 27 (15, 27) Marcu 7, 28 

Dacă a văzut femeia că ajutătorii ei, Apostolii n-au dobândit împlinirea 
cererii, iarăși se apropie cu fierbințeală [credinţă fierbinte] și „Domn“ ÎL 
numește. lar Hristos, numind-o pe ea „câine“ — căci păgânii aveau viață 
necurată și petreceau în sângiuirile jertfelor idolești —, iar pe iudei „copii“, 
femeia cu pricepere răspunde și foarte cu înțelepciune. 

[Și ce zice, dar?] „Deși «câine» sunt și nu sunt vrednică a lua «pâine» 
- adică putere și semn mare —, măcar acest semn mic dă-mi - mic față de 
puterea Ta mare, dar mare pentru mine. Că tot așa și pentru cei ce mănâncă 
pâine fărâmiturile sunt lucru prea mic, dar pentru câini ele sunt lucru 
mare și dintru acestea se hrănesc”. 


15, 28: Atunci, răspunzând, lisus i-a zis: O, femeie, mare este credința 
ta; fie ție după cum voiești. Și s-a tămăduit fiica ei din ceasul acela. 

(15, 28) Marcu 7, 29 

lisus arată acum pricina pentru care întârzia dăruirea vindecării. 

Pentru a se arăta credința și înțelepciunea femeii, de aceea n-a primit-o de 

la început, ci mai vârtos o și alunga de la Sine. lar acum, după ce s-a arătat 

credinţa ei, o laudă, zicând: „Mare este credinţa ta”. Și zicând „fie ţie 

după cum voiești”, arată că de nu ar fi avut credinţă, nu ar fi dobândit 
împlinirea cererii. 

Deci, dacă vom voi și noi, nimic nu ne va opri să dobândim cele pe 
care le voim. Acesta însemnează că măcar Sfinţii de se vor ruga pentru noi 
— precum pentru femeie Apostolii —, dar dacă și noi ne vom ruga pentru 
noi înșine, mai mult isprăvim [dobândim]. 

Însă, cananeeanca este și semn al Bisericii celei dintre păgâni, pentru 
că și păgânii, lepădați fiind mai înainte, mai pe urmă s-au înălțat întru 
rânduiala „fiilor” și de „pâine“ s-au învrednicit - adică de Trupul 
Domnului. lar iudeii „câini” s-au făcut, părându-li-se că din „fărâmituri” 
se hrănesc, adică din micșorarea [micimea] și simplitatea slovei. 


'7 În ediţia de la 1805, în loc de „Doamne, ajută-mă”, se găsește „Doamne, ajută-mi!” 
'5 În ediția de la 1805, în versetele 26-27, în loc de „câinii“, se găsește „câinișori”. 

PAL 


„Tirul” înseamnă „ținere“, iar „Sidonul”, „vânător”, iar „cananeeancă 
însemnează „gătită spre smerenie”. Deci, păgânii, ca unii ce erau ținuți de 
răutate, întru care răutate erau dracii cei ce vânează suflete, aceștia [păgânii] 
și spre smerenie sunt gătiți. Pentru că drepții spre înălțimea Împărăției lui 
Dumnezeu au fost gătiți. 


15, 29-31: Și trecând lisus de acolo, a venit lângă marea Galileii și, 
suindu-Se în munte, a șezut acolo. (30) Și mulțimi multe au venit la El, 
având cu ei șchiopi, orbi, muţi, ciungi, și mulți alţii și i-au pus!" la picioa- 
rele Lui, iar El i-a vindecat, (31) încât mulțimea se minuna văzând pe 
muţi vorbind, pe ciungi sănătoși, pe șchiopi umblând și pe orbi văzând, 
și slăveau pe Dumnezeul lui Israil. 

(15, 29) Marcu 7, 31 (15, 30) Isaia 29, 18; 35, 5 / Luca 7, 22 (15, 31) Marcu 7, 37 / Luca 7, 22 

Nu în ludeea merge deseori, ci în Galileea, din pricina necredinţei 
iudeilor, căci galileienii erau mai credincioși decât iudeii. Că vezi credința 
lor, că și „în munte” se urcă, șchiopi și orbi fiind și nu pregetă, ci și „la 
picioarele lui lisus” se aruncă, socotindu-L pe El mai presus de om. Drept 
aceea și vindecare au dobândit. 

Suie-te, dar, și tu „în muntele” poruncilor, unde șade Domnul - ori 
„orb” de ești — adică neputând să vezi de la sine-ţi lucrul cel bun; ori „șchiop” 
- adică văzând lucrul bun, dar neputând a veni către el; ori „surd“ — adică 
a nu auzi pe cel care te sfătuiește, dar nici pe altul putând a învăţa; ori 
„ciung” — adică fără a putea să întinzi mâna către milostenie, ori vreo altă 
boală de ai, căzând „la picioarele lui lisus” și de urmele vieţii Lui atingân- 
du-te, te vei vindeca. 


15, 32: lar lisus, chemând la Sine pe ucenicii Săi, a zis: Milă îmi este de 
mulțime, că iată, sunt trei zile de când așteaptă lângă Mine și n-au ce să mă- 
nânce; și să-i slobozesc flămânzi nu voiesc, ca să nu se istovească pe drum“. 

(15, 32) Marcu 8, 1-3 / loan 6,5 

Mulţimile nu îndrăzneau a cere pâine, căci veniseră pentru vindecare. 
lar E], fiind iubitor de oameni le poartă de grijă. Și măcar de-ar fi și avut 
mâncare, aceasta se va fi sfârșit, căci trecuseră „trei zile” de când au venit. 
Și arată și depărtarea de la care veniseră, atunci când spune „ca să nu 
slăbească pe cale”. Și grăiește acestea ucenicilor, voind să-i îndemne a-l 
zice: „Poţi să-l hrănești pe aceștia, precum I-ai hrănit și pe cei cinci mii”. 
Dar ei încă nu pricep. 


'* În ediţia de la 1805, în loc de „au pus”, se găsește „au aruncat”. 
* În ediţia de la 1805, în loc de „ca să nu se istovească pe drum”, se găsește „ca să 
nu slăbească pe cale”. 

15, 33: Și ucenicii l-au zis: De unde să avem noi, în pustie, atâtea pâini, 
cât să săturăm atâta mulţime? (15, 33) Numeri 11, 13, 22 / 4 Regi 4, 43 / Marcu 8, 4 

Încă nu pricep, cu toate că li se cădea să înțeleagă, căci El hrănise încă 
și mai mulţi înainte, în pustie. Dar ei se află [arată] nesimţitori, ca să te 
minunezi de darul lui Hristos, când mai pe urmă îi vei vedea pe ei 
[Apostoli] plini de atâta înțelepciune. 


15, 34-38: Și lisus i-a întrebat: Câte pâini aveți? Ei i-au răspuns: Șapte 
și puţini peștișori. (35) Și poruncind mulțimii să șadă jos pe pământ, 
(36) a luat cele șapte pâini și peștii și, mulțămind, a frânt și a dat 
ucenicilor, iar ucenicii mulțimilor. (37) Și au mâncat toți și s-au săturat 
și au luat șapte coșuri pline?!, cu rămășițe de fărâmituri. (38) lar cei ce 
au mâncat erau ca la patru mii de bărbaţi, afară de copii și de femei. 


(15, 34) Deuteronom 8, 18 / Matei 16, 10 / Marcu 6, 38; 8, 5/ loan 6, 8-9 (15, 35) Marcu 8, 6 
„(15, 37) Levitic 26, 26 / 4 Regi 4, 43 / Marcu 8, 8, 20/ loan 6, 11-13 (15, 38) Marcu 8, 9/ loan 6, 10 


Îi pune să se așeze „pe pământ”, smerenie învățându-i. Și Însuși 
„mulțămește”, învățându-ne și pe noi să mulțămim mai înainte de hrană 
[de a mânca]. 

Dar, poate te vei întreba: „Cum, altădată, deși erau numai «cinci pâini» 
și «cinci mii» cei care s-au hrănit, au rămas «douăsprezece coșuri», iar acum, 
mai multe fiind pâinile și mai puțini cei care s-au hrănit, numai «șapte 
coșnițe» au prisosit?” Deci, se poate zice că, ori «coșnițele» erau mai mari 
decât «coșurile», ori s-a făcut așa pentru a nu fi la fel minunile și întru 
uitare să-i ducă pe ucenicii”. Că de ar fi prisosit și acum «douăsprezece 
coșuri», din pricina asemănării, ucenicii ar fi putut uita cum că a doua oară 
s-a făcut minune cu pâinile (Matei 14, 20). 

Dar și aceasta cunoaște [înţelege] tu: că cei patru mii, adică cei ce de 
săvârșit [desăvârșit] au cele „patru” fapte bune”, aceștia cu „șapte pâini”, 
adică cu cele mai duhovnicești și mai de săvârșit [desăvârșite] cuvinte se 
hrănesc. Căci numărul „șapte“ este semn al celor șapte daruri ale Duhului 
Sfânt (Isaia 11, 2-3). Și „șed jos pe pământ” — adică punând sub ei pe toate 
cele pământești și călcându-le pe ele —, după cum și cei cinci mii „pe iarbă” 
au șezut (Matei 14, 19), trupul și slava dedesubtul lor punându-le”. Că tot 
trupul este „iarbă” și toată slava omenească precum „floarea ierbii“ (Isaia 
40, 7; Psalm 102, 15). 


2 În ediţia de la 1805, în loc de „coșuri pline”, se găsește „coșnițe”. 

= Să nu uite ucenicii minunile înmulțirii pâinilor din pricina asemănării minunilor. 

= Adică bărbăţia, dreptatea, înțelegerea și întreaga înțelepciune — vezi Înain- 
tecuvântarea Sfântului Teofilact la această Evanghelie. 

* Adică, defăimându-le. 

Și „șapte coșnițe” sunt aici prisosințele, de vreme ce duhovnicești și 
mai de săvârșit [desăvârșite] erau acelea pe care n-au putut să le mănânce. 
Deci, acelea au prisosit, pe care cele „șapte coșnițe” le-au încăput, adică 
[pe] cele pe care numai Sfântul Duh le știe. Pentru că „Duhul pe toate le 
cearcă [cercetează], chiar și adâncurile lui Dumnezeu” (1 Corinteni 2, 10). 


15, 39: După aceea a dat drumul mulțimilor, S-a suit în corabie și S-a 
dus în ţinutul Magdala”. (15, 39) Marcu 8, 10 

S-a dus lisus de acolo, de vreme ce nici un alt semn [minune] n-a făcut 
spre a-l urma Lui mai mulţi, precum semnul [minunea] pâinilor, încât și 
împărat voiau să-L facă pe El, precum spune loan (loan 6, 15). Așadar, 
lisus Se duce de acolo, ca să nu pricinuiască bănuieli tiranului Irod. 


% Magdala se pare că este aceeași localitate sau ţinut cu Dalmanuta (Marcu 8, 10) 
însă este menţionată cu numiri diferite. Ținutul Magdala se află în partea de sud-vest a 
lacului Ghenizaret (Dicționarul Noului Testament, ed. cit., p. 300). 

CAPITOLUL 16 
Semnele timpului. Aluatul fariseilor. Mărturisirea lui Petru. 
Cea dintâi vestire a Patimilor. Urmarea lui Hristos! 


16, 1: Și apropiindu-se fariseii și saducheii și ispitindu-L, I-au cerut? 
să le arate semn din cer. 
(16, 1) Matei 12, 38 / Marcu 8, 11 / Luca 11, 16 / loan 2, 18; 4, 48; 6, 30/1 Corinteni 1, 22 
Deși fariseii și saducheii se deosebeau între ei în dogme [învățături], 
însă împotriva lui Hristos împreună suflă?. Și cer „semn din cer”, adică să 
facă să stea soarele și luna, fiindcă li se părea că semnele de pe pământ se 
fac din putere diavolească și cu Beelzebul. Nu știau, nebunii, că și Moise 
în Egipt, din pământ multe minuni a făcut (leșire cap. 7-12), iar focul care 
s-a pogorât din cer peste oile lui lov era de la diavolul (lov 1, 16). Deci, nu 
toate minunile cele din cer sunt de la Dumnezeu, nici toate minunile cele 
de pe pământ de la diavoli. 


16, 2-3: lar El, răspunzând, le-a zis: Când se face seară, ziceți: Mâine 
va fi timp frumos, pentru că e cerul roșu“. (3) lar dimineața ziceți: Astăzi 
va fi furtună, pentru că cerul e roșu posomorât. Fățarnicilor, fața cerului 
știți s-o judecați”, dar semnele vremilor nu puteți! 

(16, 2) Luca 12, 54 (16, 3) leremia 8, 7-8 / Luca 12, 56 

Mustră cererea lor cea ispititoare, „făţarnici” numindu-i pe ei. Și arată 
că, precum din cele ce se văd pe cer, unul este semnul furtunii și altul al 
vremii senine și liniștite — și nimeni văzând semn de furtună nu caută 
liniște și nici văzând semn de liniște, nu așteaptă furtună -, „tot așa și 
pentru Mine se cuvine a socoti că alta este vremea aceasta a Venirii și alta 
ceea ce va să fie. Acum e trebuință de semnele cele de pe pământ, iar cele 
din ceruri sunt rânduite întru vremea aceea, când soarele se va întuneca, 
luna se va ascunde și cerul se va schimba” (Matei 24, 29; Marcu 13, 24). 


' În ediţia de la 1805, titlul capitolului este: „Pentru cei ce au cerut semn din cer. Pentru 
aluatul fariseilor. Pentru întrebarea cea din Cezareea lui Filip. Pentru lepădarea de sineși și pentru 
luarea Crucii lui Hristos. Pentru certarea lui Petru că a grăit împotrivă să nu pătimească Hristos 
și pentru mărturia lui”. 

2 În ediția de la 1805, în loc de „I-au cerut”, se găsește „Î rugau”. 

? Adică se unesc întru revărsarea vrăjmășiei lor asupra lui Hristos. 

* În ediţia de la 1805, în loc de „Mâine va fi timp frumos, pentru că e cerul roșu”, se 
găsește „Senin va fi pentru că roșește cerul”. 

5 În ediția de la 1805, în loc de „s-o judecaţi”, se găsește „să o sămuițţi”. 

16, 4: Neam viclean și adulter“ cere semn și semn nu se va da lui, 
decât numai semnul lui lonâ. Și, lăsându-i, a plecat. 

(16, 4) lona 1, 3; 2, 1/ Matei 12, 39 / Marcu 8, 12 / Luca 11, 29 

„Neam viclean” sunt, pentru că ispitesc, iar „preacurvar”, pentru că 
s-au depărtat de Dumnezeu și s-au lipit de diavolul. Și cerând ei semn din 
cer, nu le dă fără numai „semnul lui lonâ”, trei zile în pântecele chitului 
celui mare — adică al morţii - fiind, [apoi] va învia. Iar acest semn s-ar 
putea spune că și „din cer” este, că în vremea morții Lui, soarele s-a 
întunecat și făptura toată s-a schimbat (Luca 23, 45). 

Însă, vezi cuvântul acesta „și semn nu se va da lui, decât numai 
semnul lui lonâ”, că ispititorilor li se dau semne — adică pentru dânșii se 
fac —, măcar că aceștia nu cred. Pentru aceasta, „lăsându-i“ pe ei ca pe 
niște nevindecați, „a plecat”. 


16, 5-6: Și venind ucenicii pe celălalt țărm, au uitat să ia pâini. (6) lar 
lisus le-a zis: Luaţi aminte! și feriţi-vă de aluatul fariseilor și al sadu- 
cheilor. (16, 5) Marcu 8, 14 (16, 6) Marcu 8, 15 / Luca 12, 1 / Galateni 5,8 

Precum aluatul este acru și vechi, așa și învățătura fariseilor și 
saducheilor mușca [strica, vătăma] sufletele, acră fiind și predanii vechi 
ale bătrânilor aducând. Și precum aluatul este amestec de apă și făină, așa 
și învăţătura fariseilor era amestecătură de cuvânt și din viaţă stricată. 
Însă nu a zis în chip arătat „păziţi-vă de învăţătură”, ci le vorbește de 
„aluat“, ca să le aducă lor aminte de minunile pâinilor. 


16, 7-12: lar ei cugetau în sinea lor, zicând: Aceasta, pentru că n-am 
luat pâine. (8) Dar lisus, cunoscându-le gândul, a zis: Ce cugetaţi în voi 
înșivă”, puțin credincioșilor, că n-aţi luat pâine? (9) Tot nu înțelegeți, nici 
nu vă aduceți aminte de cele cinci pâini, la cei cinci mii de oameni, și câte 
coșuri ați luat? (10) Nici de cele șapte pâlini, la cei patru mii de oameni, și 
câte coșuri ați luat? (11) Cum nu înțelegeți că nu despre pâini v-am zis? 
Ci, feriți-vă de aluatul fariseilor și al saducheilor. (12) Atunci au înțeles 
că nu le-a spus să se ferească de aluatul pâinii, ci de învățătura fariseilor 
și a saducheilor. (16, 7) Marcu 8, 16 (16, 8) Marcu 8, 17 (16, 9) Matei 15, 16 / loan 6,9 

(16, 10) Matei 15, 34 / Marcu 8, 20 (16, 11) Marcu 8, 21 (16, 12) Galateni 5, 8 

Apostolii socoteau că le spune să se păzească de spurcăciunea cea din 
bucatele iudaice, de aceea și cugetau ei că n-au luat pâine. Drept aceea îi 
mustră pe ei ca pe niște neînțelegători și puţin credincioși. Căci pentru că 


* În ediţia de la 1805, în loc de „adulter“, se găsește „preacurvar”. 
” În ediţia de la 1805, în loc de „luaţi aminte”, se găsește „căutaţi”. 
” In ediţia de la 1805, în loc de „în voi înșivă”, se găsește „întru voi”. 

nu și-au adus aminte cu câte pâini pe câţi au hrănit, erau „neînţelegători ; 
iar pentru că n-au crezut — căci măcar necumpărând ei pâine de la iudei, 
putea să aducă El [prin minune] —, pentru aceasta [îi numește] „puțin 
credincioși”. lar după ce i-a certat pe dânșii mai cu asprime — căci nu 
întotdeauna blândeţea este bună —, îndată au înţeles că a numit „aluat” 
învățătura [cea rea a fariseilor]. Atâta putere are pretutindenea certarea 
cea cu bună cuvântare! 


16, 13: Și venind lisus în părțile Cezareii lui Filip, îi întreba pe 
ucenicii Săi, zicând: Cine zic oamenii că sunt Eu, Fiul Omului? 
(16, 13) Daniil 7, 13-14 / Marcu 8, 27 / Luca 9, 18 
A pomenit numele celui care a zidit cetatea, pentru că este și o altă 
Cezaree, a lui Straton”. Și întru aceasta [Cezaree a lui Filip] îi întreabă pe 
ei. Căci departe de iudei îi duce pe ucenici, ca netemându-se ei de nimeni, 
cu îndrăzneală să răspundă. lar mai întâi pentru părerea norodului îi 
întrebă, ca să nu cadă întru aceeași micșorime cu cei mulți, ci întru mai 
mare înțelegere să se înalțe ei. Și nu întreabă „cine zic fariseii că sunt Eu?”, 
ci „oamenii“, [vorbind de] mulțimea cea fără de vicleșug. 


16, 14: lar ei au răspuns: Unii, loan Botezătorul, alţii Ilie, alții leremia 
sau unul dintre Prooroci. (16, 14) Marcu 8, 28 / Luca 9, 7-9, 19-20 

Cei care Îl numeau „loan” erau asemenea lui Irod, socotind că loan a 
luat după înviere și darul facerii de minuni. lar alții Îl numeau „Ilie“, 
pentru mustrare și pentru că se aștepta că va să vie acesta. lar „Ieremia“ 
era numit ca Acela Care avea înțelepciunea cea din fire și fără de învățătură, 
căci leremia încă prunc fiind, a fost rânduit la proorocie (Ieremia 1, 6-10). 


16, 15-16: Și le-a zis: Dar voi cine ziceți că sunt? (16) Răspunzând 
Simon Petru a zis: Tu ești Hristosul'', Fiul lui Dumnezeu Celui viu. 


(16, 15) Marcu 8, 29 / Luca 9, 19-20 (16, 16) Matei 14, 33 / Marcu 3, 11; 8, 29/ 
Luca 9, 20 / loan 1, 49; 6, 69; 11, 27 / Faptele Apostolilor 8, 37 / Evrei 1, 2 


Petru, plin de înflăcărare, sare să răspundă și mărturisește că El este 
cu adevărat „Fiul lui Dumnezeu”. Că nu a zis: „Tu ești Hristos, Fiu lui 
Dumnezeu”, fără articol, ci: „Tu ești Hristosul, Fiul lui Dumnezeu”, adică 
Însuși Acela, Cel Unul și Singur, Fiu nu după dar, ci Cel Născut din Însăși 


“ Cezareea lui Filip se află la nord de Marea Galileii, la poalele Muntelui Hermon; 
doar aici este menţionată această cetate, în Noul Testament (Marcu 8, 27). Cealaltă Cezaree 
se afla pe coasta Mediteranei și este menţionată de câteva ori în Faptele Sfinților Apostoli 
(8, 40; 9, 30; 10, 1, 24; 11, 11; 12, 19; 18, 22; 21, 8, 16; 23, 23, 33; 25, 1,4,6,13). 

[1805] „Hristos”, cum am mai arătat, în limba greacă înseamnă „uns“. 

Fiinţa Tatălui. De vreme ce și „hristoși”, adică unși erau mulți, toți preoții 
și împărații. Dar „Hristosul”, adică Unsul, Unul este, [Domnul lisus]. 


16, 17: lar lisus, răspunzând, i-a zis: Fericit ești Simone, fiul lui lonă, 

că nu trup și sânge ți-au descoperit ție aceasta, ci Tatăl Meu, Cel din Ceruri. 
(16, 17) Matei 11, 25, 27 / Galateni 1, 16 

Î fericește pe Petru, ca pe cel care a luat cunoștința din dumnezeiescul 
dar; și, lăudându-l pe el, arată ca mincinoase părerile și socotințele [cuge- 
tele] celorlalți oameni. 

Și îi spune „fiul lui lonâ”, ca și cum ar fi zis: „precum tu ești fiul lui lonâ, 
așa Eu sunt Fiul Tatălui Meu Celui din Ceruri, de o ființă cu Acela fiind”. 

lar „descoperire“ numește cunoștința, fiindcă cele ascunse și necunos- 
cute i s-au descoperit lui de la Tatăl. 


16, 18: Și Eu îţi zic ție, că tu ești Petru și pe această piatră voi zidi 
Biserica Mea'! și porţile iadului nu o vor birui. 


(16, 18) Isaia 33, 20 / Matei 7, 25 / Luca 22, 31-32 / loan 1, 42 / 
1 Petru 2, 4/1 Corinteni 3, 11 / Efeseni 2, 20 / Apocalipsa 21, 14 


Domnul îi răsplătește lui Petru, dându-i lui mare plată, a se zidi Biserica 
pe mărturisirea lui. Căci, de vreme ce Petru L-a mărturisit pe El că este 
Fiul lui Dumnezeu, această mărturisire va să fie temelia celor ce cred, 
încât tot omul care vrea să zidească [ridice] casa credinţei, să pună ca 
temelie această mărturisire! Că măcar milioane de fapte bune de am zidi, 
dar temelie nu vom avea dreapta mărturisire, putred [șubred] zidim. 

lar zicând „Biserica Mea“, Se arată pe Sine Stăpân al lumii, că toate 
sunt roabe ale lui Dumnezeu. 


" [1805] Pline de înţelepciune sunt aceste vorbe, căci nu zice Domnul: „Pe tine, 
Petru, voi zidi Biserica Mea”, ci îi spune: „Tu ești Petru” — de la piatra pe care a mărturisit-o 
- „Și pe această piatră voi zidi Biserica Mea”. „lar piatra era Hristos”, zice 
dumnezeiescul Pavel (1 Corinteni 10, 4). Deci, pe piatra mărturisită de Petru zidește Hristos 
Biserica, [adică pe Sine Însuși]. lar ceea ce zice ca și către unul: „Și îţi voi da cheile 
Împărăției”, trebuie să se înţeleagă către [pentru] toți, este [lucru] arătat. Căci Mântuitorul 
pe toţi i-a întrebat: „Cine zic oamenii că sunt Eu, Fiul Omului?” Și ei răspund: „Unii 
Ilie, iar alţii unul dintre Prooroci”. Și iar îi întreabă: „Dar voi, cine ziceţi că sunt?” 
Deci, pe toţi îi întreabă și pentru toți răspunde Petru, făcându-se gură a tuturor: „Tu ești 
Hristosul, Fiul lui Dumnezeu Celui viu”. Așadar pentru toți [in numele tuturor] primește 
Petru răspunsul Mântuitorului. Mai mult, și Sfântul Teofilact tâlcuiește aici că Domnul 
nu a zis către Petru „îţi dau”, ci „îţi voi da cheile Împărăției Cerurilor”. Și cu adevărat, 
când a dat Domnul „cheile”, nu unuia, ci tuturor Apostolilor le-a dat, după cum Însuși 
a și grăit: „Luaţi Duh Sfânt; cărora veţi ierta păcatele le vor fi iertate și cărora le veţi 
ține, vor fi ținute” (loan 20, 22-23). 

lar „porţi ale iadului” sunt prigonitorii care-i trimiteau la moarte pe 
creștini. Încă și ereticii sunt „porţi“ care duc în iad; deci, pe mulţi prigonitori 
și pe eretici i-a biruit Biserica. 

Dar și fiecare dintre noi este „biserică”, dacă se face lăcaș al lui 
Dumnezeu. lar dacă ne vom întări pe mărturisirea lui Hristos, „porţile 
iadului” — adică păcatele —, nu ne vor „birui“ pe noi. Că dintru aceste 
„porţi” striga și David după ce a fost înălțat împărat: „Cela ce mă înalți 
din porțile morții” (Psalm 9, 13). Din care „porţi“, o, Davide? Din două: 
dintru a uciderii și dintru a preacurviei. 


16, 19: Și îţi voi da cheile Împărăției Cerurilor și orice vei lega pe 
pământ va fi legat și în Ceruri, și orice vei dezlega pe pământ va fi dezlegat 
și în Ceruri. (16, 19) Matei 18, 18 / loan 20, 23 

Ca un Dumnezeu, cu stăpânire, spune „îţi voi da”, căci „precum Tatăl 
ţi-a dat ție descoperire, așa și Eu «cheile». Iar prin „chei“ care leagă și 
dezleagă [tu înțelege] iertările sau certările greșelilor. Că au stăpânire a ierta 
și a lega cei care, asemenea lui Petru, s-au învrednicit de darul episcopiei. 

Deși numai către Petru s-au spus aceste cuvinte — „îți voi da” —, însă și 
tuturor Apostolilor s-au dat. Când? Când a zis: „Cărora veți ierta păcatele, 
le vor fi iertate [și cărora le veţi ține, vor fi ținute)” (loan 20, 23)12. Căci 
„Îți voi da”, arată vremea viitoare, adică pe cea de după Înviere. 

Iar „Ceruri” se numesc și faptele cele bune, și „chei“ ale lor sunt însăși 
lucrările acestora. Căci prin a lucra intrăm înăuntru, ca prin oarecare „chei“ 
ce deschid, întru fiecare din faptele cele bune. lar dacă eu nu lucrez, ci numai 
știu lucrul cel bun, numai cât că am „cheia” cunoștinței, însă afară petrec”. 
Și este „legat în Ceruri” — adică întru faptele cele bune - cel care nu călă- 
torește într-însele, pentru că cel îmbunătăţit întru acestea este „dezlegat“. 
Deci, să nu avem păcate, ca nu cu lanţurile păcatelor noastre să ne legăm. 


16, 20: Atunci a poruncit ucenicilor Lui să nu spună nimănui că El 
este Hristosul. (16, 20) Marcu 8, 30 / Luca 9, 21 

Voia Hristos ca mai înainte de Cruce să-Și acopere slava Sa, căci de-ar fi 
auzit oamenii mai înainte de Patimi că este Dumnezeu, iar după aceea L-ar 
fi văzut pătimind, cum nu s-ar fi smintit! Deci, pentru aceasta Se tăinuiește 
pe Sine față de cei mulţi, ca după Înviere, fără de sminteală să fie cunoscut, 
Duhul Sfânt pe toate îndreptându-le, prin facerea de minuni. 


" În slujba de hirotesie a preotului întru duhovnic, Biserica a rânduit să fie citită 
tocmai această Evanghelie (loan 20, 19-23) — vezi Arhieraticon, ed. IBMBOR, București, 
1993, pp. 106-108. 

13 Adică, afară de săvârșirea faptelor celor bune. 

16, 21: De atunci a început lisus să arate ucenicilor Lui că El trebuie să 
meargă la lerusalim și să pătimească multe de la bătrâni și de la arhierei 
și de la cărturari și să fie ucis, și a treia zi să învieze. 

(16, 21) Matei 17, 22-23; 20, 18 / Marcu 8, 31; 9, 31; 10, 33 / Luca 9, 22 

Le vorbește despre Patimă mai înainte, ca să nu se smintească, fără 
veste venind — aceasta socotind ei că Domnul pătimește fără de voie și 
neștiind Dânsul [despre cele ce se vor întâmpla]. Și le descoperă lor cele 
despre Patimi, după ce au auzit prin mărturisirea lui Petru că El este Fiul 
lui Dumnezeu. Și după cele de întristare, aduce și [vestea] cea de bucurie, 
anume că „a treia zi va învia”. 


16, 22: Și Petru, luându-L la o parte, a început să-L dojenească, zicându-l: 
Fie-Ţi milă de Tine, să nu i se întâmple Ție aceasta':. (16, 22) Marcu 8, 32 

Ceea ce i s-a descoperit, drept a mărturisit [Petru], iar la ceea ce nu i s-a 
descoperit, a greșit, ca să cunoaștem că acel mare lucru nu l-a grăit fără de 
[ajutorul lui] Dumnezeu. Deci nevrând Petru ca Hristos să pătimească și 
neștiind [neînţelegând] taina Învierii, zice: „Milostiv fii Ţie, Doamne, nu 
va fi Ție aceasta”. 


16, 23: lar EL, întorcându-Se, a zis lui Petru: Mergi înapoia mea”, 
satano! Sminteală Îmi ești; că nu cugeți cele ale lui Dumnezeu, ci cele 
ale oamenilor. (16, 23) Marcu 8, 33 / Romani 8, 7 

Când a vorbit cu dreptate Petru, Hristos îl fericește pe el. lar când fără 
de socoteală [în chip nesocotit] s-a înfricoșat, nevrând ca Hristos să 
pătimească, îl mustră, zicând: „Mergi după Mine, satano!” lar „satană” 
se numește [înseamnă] „împotrivnicul”. „Deci, «mergi după Mine» — adică 
nu te împotrivi —, ci urmează voii Mele”. Și-l numește întru acest fel pe 
Petru, fiindcă nici satana nu voia să pătimească Hristos. Deci, zice: „Tu cu 
gând omenesc socotești că Patima este lucru necuvenit Mie și nu înţelegi 
cum, Dumnezeu, prin aceasta lucrează mântuire și cum Patima mai vârtos 
[cu adevărat] Mi Se cuvine Mie”. 


16, 24: Atunci, lisus a zis ucenicilor Săi: Dacă vrea cineva să vină 
după Mine, să se lepede de sine, să-și ia Crucea și să-Mi urmeze Mie. 

(16, 24) Matei 10, 38 / Marcu 8, 34 / Luca 9, 23; 14, 27 / 1 Petru 2, 21 

Când „atunci? Când l-a certat pe Petru; căci, vrând să arate că a greșit 

Petru oprindu-L pe El de a pătimi, zice: „Tu Mă oprești pe Mine, iar Eu îţi 


* În ediţia de la 1805, versetul este: „Și Petru, luându-L la o parte, a început a-l sta 
împotrivă, zicându-l: Milostiv fii Ţie, Doamne, nu va fi Ție aceasta”. 
'5 În ediţia de la 1805, în loc de „înapoia Mea”, se găsește „după Mine”. 

spun că nu numai a nu pătimi Eu îţi este ție vătămător, dar nici tu nu te 
vei putea mântui dacă însuţi tu nu vei muri [pătimi] — și, asemenea, oricare 
alt om, fie bărbat, fie femeie, fie sărac, fie bogat”. Și ne arată astfel că fapta 
cea bună este lucru de bună voie, iar nu din silă. lar lui lisus îi urmează nu 
numai cel care Îl mărturisește pe El Fiu al lui Dumnezeu, ci și cel care 
trece prin toate greutățile și pe aceleași le suferă!. 

Și spune „să se lepede de sine“, arătând cea de săvârșit [desăvârșită] 
lepădare a cugetului trupesc, adică defăimarea de sine. Precum ne-am 
obișnuit să zicem: „Cutare s-a lepădat de cutare, adică nu-l mai are de 
prieten sau cunoscut“. Deci, în acest chip, fiecare este dator să nu aibă față 
de trupul său nici un fel de iubire, încât și Crucea să-și ia — adică să aleagă 
moartea —, cu sârguință căutând moartea cea de ocară — că întru acest fel 
era crucea la cei vechi. 

„Și să-mi urmeze Mie” zice, „pentru că mulți furi și tâlhari sunt 
răstigniţi, dar aceia nu sunt ucenici ai Mei. Deci, «să-Mi urmeze Mie», 
adică și toată fapta cea bună să o arate [împlinească]”. 

[Cu adevărat] „se leapădă de sine” și cel ce ieri era înverșunat, iar astăzi 
este înfrânat. Întru acest fel a fost Pavel, care „s-a lepădat de sine”, zicând: 
„Nu eu mai trăiesc, ci Hristos trăiește întru mine” (Galateni 2, 20). 

Și iarăși se cheamă că „ia Crucea” cel care s-a omorât și „s-a răstignit” 
pe sine lumii (Galateni 5, 24). 


16, 25: Că cine va voi să-și scape sufletul îl va pierde'”; iar cine își va 
pierde sufletul pentru Mine îl va afla. 
(16, 25) Marcu 8, 35 / Luca 9, 24; 17, 33 / loan 12, 25 
[Acum] ne îndeamnă pe noi la mucenicie. Deci, își „află” sufletul său 
în viața aceasta — adică „îl mântuiește” din moarte mucenicească — cel 
care se leapădă de Hristos, pierzându-și mai pe urmă sufletul! larăși „își 
pierde sufletul” — însă pentru Hristos — cel care-L va mărturisi pe Dânsul 
și care își va și „afla” sufletul întru nestricăciune și în viață veșnică. 


16, 26-27: Pentru că ce-i va folosi omului, dacă va câștiga lumea în- 
treagă!?, iar sufletul său îl va pierde? Sau ce va da omul în schimb pentru 


1 Cel care rabdă toate necazurile și prigonirile pentru numele lui Hristos, urmează 
Domnului, pătimindu-le pe cele asemenea, întru darul lui Dumnezeu. 

” În ediţia de la 1805, în loc de „va voi să-și scape sufletul îl va pierde”, se găsește 
„va vrea să-și mântuiască sufletul său pierde-l-va pe el”. 

'5 În ediția de la 1805, în loc de „pentru că ce-i va folosi omului, dacă va câștiga 


sr 


lumea întreagă”, se găsește „că ce folos este omului de ar dobândi lumea toată”. 

sufletul său? (27) Căci Fiul Omului va să vină întru slava Tatălui Său, cu 


Îngerii Săi; și atunci va răsplăti fiecăruia după faptele sale. 
(16, 26) Psalm 48, 7-8 / Marcu 8, 36 / Luca 9, 25 (16, 27) Psalm 27, 5-6; 61, 10 / Pilde 24, 12 / 
Ieremia 17, 10 ; 32, 19 / lezechiil 33, 20 / Daniil 7, 10 / Zaharia 14, 5 / Sirah 17, 18 / Matei 25, 31 / 
Marcu 8, 38; 13, 26 / Luca 9, 26 / Romani 2, 6 / 2 Corinteni 5, 10 / Apocalipsa 2, 23; 19, 14 


Să zicem așa: ai dobândit lumea toată, dar ce folos este a fi trupul 
întru desfătare, dacă sufletul se află rău? Este ca și cum stăpâna ar purta 
haine rupte, iar slujnicele ar purta veșminte luminoase. Pentru că, în veacul 
ce va să fie nu poate să dea cineva nimic în schimbul sufletului său. Aici 
poate să dea lacrimi, suspinuri, milostenie, iar acolo - nimic. Căci Judecător 
nemitarnic îl va primi, care judecă pe fiecare după lucruri [fapte]. Și va fi 
[atunci Fiul Omului] înfricoșător, căci va veni „întru slava Sa” dimpreună 
„cu Îngerii” (v. Matei 25, 31; Marcu 8, 38), iar nu defăimat””. 


16, 28: Adevărat grăiesc vouă: Sunt unii din cei ce stau aici care nu 
vor gusta moartea până ce nu vor vedea pe Fiul Omului, venind în% Îm- 
părăția Sa. (16, 28) Marcu 8, 39 / Luca 9, 27 

A zis că „Fiul Omului va să vie întru slava Sa”. Deci, ca să nu fie ei 
neîncrezători față de aceasta, le spune că sunt unii de față care, pe cât este 
cu putință, vor vedea întru Schimbarea la faţă slava Venirii de a doua. 

Încă arată și întru ce fel de slavă vor fi cei ce pentru Dânsul pătimesc, 
că precum a strălucit trupul Lui atunci, așa, după a lor măsura, vor străluci 
Sfinţii atuncea. Și acoperit arată aici pe Petru și pe Iacov și pe loan, pe care 
i-a luat în munte și le-a arătat Împărăția Sa — adică starea ce va să fie —, 
întru care [slavă] va să vie și El Însuși și întru care drepții vor străluci. 

Deci, zice că „unii din cei de faţă nu vor muri, până nu Mă vor vedea 
schimbându-Mă la faţă”. Însă vezi că cei care stau [s-au statornicit] întru 
lucrul cel bun și sunt întemeiaţi, aceia văd pe lisus mai cu strălucire 
schimbându-Se la față și sporesc pururea în credinţă și în porunci. 


* Sfântul Simeon Noul Teolog, ne descoperă și nouă din taina veacului ce va să fie: „Va 
veni cu slavă multă și cu putere (Matei 24, 30) preadoritul și preadulcele nostru Împărat și 
Dumnezeu lisus Hristos, ca să judece lumea și să dea fiecăruia după faptele lui (Matei 16, 27). 
După aceea, așa cum într-o casă mare, sau în palatul împărătesc sunt multe locuri de odihnă și 
de locuit și în amândouă aceste feluri de locașuri preadumnezeiești este o mare felurime, așa 
va face și în noua creaţie multe împărțiri, dând fiecăruia moștenirea lui, după vrednicia lui și 
strălucirea și podoaba ce i se cuvine pe temeiul virtuților și faptelor lui. Dar, pentru că ei vor fi 
duhovnicești și străvezii și uniţi cu acele dumnezeiești locașuri și locuri de odihnă, Împărăția 
Cerurilor le va fi o singură locuinţă și așa se va arăta tuturor drepţilor și nu vor vedea decât pe 
Împăratul pretutindeni. El va fi în faţa fiecăruia și fiecare în faţa Lui și va lumina în fiecare și 
fiecare va lumina în El. Vai, însă celor ce se vor afla atunci în afara casei aceleia!” (Filocalia 
românească, vol. 6, Întâia cuvântare morală, ed. IBMBOR, București, 1977, pp. 143-144). 

% În ediţia de la 1805, în loc de „venind în”, se găsește „viind întru”. 

CAPITOLUL 17 
Schimbarea la față. Vindecarea lunaticului. A doua vestire a Patimilor. 
Darea pentru templu! 


17, 1*: Și după șase zile, lisus a luat cu Sine pe Petru și pe Iacov și pe 
loan, fratele lui. (17, 1“) Marcu 9, 1-2 / Luca 9, 28 

Aceasta nu este împotriva celor ce se spun la Luca — „iar după cuvin- 
tele acestea, ca la opt zile...” (Luca 9, 28). Pentru că Luca a numărat și 
prima zi și pe cea din urmă, întru care s-au suit în munte, iar Matei, numai 
pe cele din mijloc. 

Și l-a luat pe Petru, ca pe cel care-L iubea pe El, pe loan ca pe cel ce era 
iubit de Dânsul, iar pe Iacov ca pe cel ce era și el râvnitor. Și dintru aceasta 
este arătat că lacov avea râvnă, căci a făgăduit să bea „paharul“ [Domnului] 
(Matei 20, 22) și a fost omorât de sabie din porunca lui Irod, pentru a le 
face pe plac iudeilor. 


17, 1*-2: Și i-a dus într-un munte înalt, de o parte?. (2) Și S-a schimbat la 
față, înaintea lor, și a strălucit fața Lui ca soarele, iar veșmintele Lui s-au 
făcut albe ca lumina. 

(17, 1%) Marcu 9, 2 / Luca 9, 28 (17, 2) Marcu 9, 2-3 / Luca 9, 29 / loan 1, 14 / 2 Petru 1, 16 

„Îi suie în munte înalt”?, arătând că dacă nu se va înălța omul, nu se 
face vrednic de asemenea vederi. lar „deosebi“ i-a dus, pentru că avea 
obiceiul Hristos ca pe cele mai slăvite minuni să le facă întru ascuns, ca nu 
cumva fiind văzut de cei mulţi ca un Dumnezeu, să se socotească [creadă] 
că după nălucire este om. 

Tu auzind „schimbarea la față”, să nu crezi că a lepădat atunci trupul, 
căci trupul a rămas într-a sa alcătuire; că și fața și hainele Lui s-au arătat 
mai strălucitoare, fiindcă Dumnezeirea a arătat ceva din razele Sale — și 
aceasta pe cât au putut ei să vadă. De aceea, a numit mai sus „schimbarea 


! În ediţia de la 1805, titlul capitolului este: „Pentru Schimbarea la față a lui Hristos. 
Pentru cel lunatic. Pentru cei ce cereau didrahme”. 

2 În ediţia de la 1805, în loc de „Și i-a dus într-un munte înalt, de o parte”, se 
găsește „Și i-a suit pe dânșii în munte înalt, deosebi”. 

* După tradiţie, muntele pe care Mântuitorul Hristos S-a schimbat la față inaintea 
ucenicilor este Taborul. Acest munte se află la 10-11 kilometri spre răsărit de orașul 
Nazaret. Sfântul Apostol Petru, ca unul din cei trei ucenici care a văzut schimbarea la 
față a Domnului, îl numește „muntele cel sfânt” (2 Petru 1, 17-18) — Dicționarul Noului 
Testament, ed. cit., p. 513. 

la față” „Împărăție a lui Dumnezeu” (Matei 16, 28), fiindcă a descoperit 
negrăita putere și a arătat că este Fiu adevărat al Tatălui, iar negrăita 
strălucire a feţei lui lisus arăta slava Sa, dintru Venirea cea de a doua. 


17, 3: Și iată, Moise și Ilie s-au arătat lor, vorbind cu EI. 

(17, 3) Marcu 9, 4 / Luca 9, 30 

Și ce vorbeau împreună? „Despre ieșirea Lui”, zice Luca, pe care avea 
să o împlinească în Ierusalim (Luca 9, 30-31), adică despre Cruce. Și pentru 
ce Moise și Ilie s-au arătat? Ca să se arate că El este Domn și al Legii și al 
Proorocilor, al viilor, dar și al morţilor. Că Ilie este Prooroc și încă este viu 
(4 Regi 2, 11), iar Moise este dătător de Lege, și a murit (Deuteronom 34, 5-6). 
Încă și pentru a se vedea că nu este împotrivnic Legii, nici lui Dumnezeu, că 
Moise n-ar fi vorbit cu Cel Care se împotrivea legilor lui, nici râvnitorul Ilie 
nu L-ar fi suferit pe El, de ar fi fost împotriva lui Dumnezeu. Și s-au făcut 
acestea și ca să se dezlege [risipească] părerea celor care-L numeau pe El 
„Ilie” sau „unul dintre Prooroci” (Matei 16, 14). 

Dar, de unde au cunoscut ucenicii că erau aceștia Moise și Ilie? Cu 
adevărat, nu din icoane, de vreme ce atunci a face icoane se părea oamenilor 
a fi lucru păgânesc. Se vede că din cuvintele lor i-au cunoscut pe ei, că 
poate Moise va fi zis: „Tu ești Acela a Cărui Patimă am închipuit-o mai 
înainte, înjunghiind mielul și Paștele săvârșind“ (leșire cap. 12). lar Ilie: 
„Tu ești Acela a Cărui Înviere mai înainte am închipuit-o înviind pe fiul 
văduvei” (3 Regi 17, 22), și altele ca acestea. 

Deci arătându-i pe aceștia [doi] ucenicilor, [Domnul] îi învaţă pe ei să 
le urmeze lor. Ca să fie blânzi ca Moise și povăţuitori de noroade. Și să fie 
ca Ilie râvnitori și neînduplecaţi când vremea va chema. Și gata a suferi 
necazuri, precum aceștia, pentru adevăr. 


17, 4: Și, răspunzând, Petru a zis lui lisus: Doamne, bine este să fim 
noi aici; dacă voiești, voi face aici trei colibe: Ţie una, și lui Moise una, 
și lui Ilie una. (17, 4) Marcu 9, 5 / Luca 9, 33 

Petru, nevoind ca să pătimească Hristos, dintru multa dragoste spune 
că este bine a petrece acolo și să nu Se pogoare, ca să nu fie omorât. „Chiar 
de ar și veni cineva aici, îi avem pe Moise și pe Ilie, care ne vor ajuta, căci 
Moise i-a biruit pe egipteni (leșire cap. 14), iar Ilie a pogorât foc din Cer 
(3 Regi 18, 38; 4 Regi 1, 10); deci, și împotriva vrăjmașilor celor ce vor veni 
aici, asemenea vor face”. 

lar acestea din multă frică le grăia [Petru] — precum zice Luca -, 
„neștiind ce grăiește” (Luca 9, 33). Căci, sau neobișnuinţa l-a înspăimântat 


“În ediţia de la 1805, în loc de „vorbind cu EI”, se găsește „vorbind împreună cu Dânsul'. 

pe el, sau cu adevărat nu știa ce grăia, fiindcă voia ca lisus să petreacă în 
munte și să nu Se pogoare de acolo și să pătimească pentru noi. Însă, 
temându-se să nu pară îndrăzneţ, zice „dacă voiești”. 


17, 5: Vorbind el încă, iată un nor luminos i-a umbrit pe ei și iată glas 
din nor, zicând: „Acesta este Fiul Meu Cel iubit, în Care” am binevoit; pe 


Acesta ascultaţi-L”. (17, 5) Deuteronom 18, 15 / Isaia 42, 1 / Matei 3, 17 / 
Luca 3, 22; 9, 35 / loan 5, 32 / Faptele Apostolilor 3, 22 / 2 Petru 1, 17 


„O, Petre! Tu vrei să se ridice colibe făcute de mâini omenești!” lar 
Tatăl, altă colibă nefăcută de mână, „norul” îl pune împrejur, arătând că 
precum El, Dumnezeu fiind, S-a arătat în „nor” celor de demult, așa și 
Fiul Lui [Se arată]. Și „norul” de acum este „luminos“, iar nu întunecos 
ca și cel de demult, din Scriptura cea Veche (leșire 19, 16, 18), pentru că nu 
voia să înfricoșeze acum, ci să înveţe“. 

Și „din nor” se aude glasul, ca să arate că de la Dumnezeu era. lar 
ceea ce zice: „întru Care am binevoit”, înseamnă „întru Care Mă odihnesc 
și Îmi place [a petrece]”. Încă învaţă: „«Pe Acesta ascultaţi-L» și, deși 
voiește a Se răstigni, nu vă împotriviți [voii] Lui”. 


17, 6-8: Și, auzind, ucenicii au căzut cu faţa la pământ și s-au spăi- 
mântat foarte. (7) Și lisus s-a apropiat de ei și, atingându-i, le-a zis: 
Sculaţi-vă și nu vă temeți. (8) Și, ridicându-și ochii, nu au văzut pe 
nimeni, decât numai pe lisus singur. 

(17, 6) Judecători 13, 20 / Luca 9, 34 / 2 Petru 1, 1 (17, 7) Daniil 8, 18 (17, 8) Luca 9, 36 

Ucenicii, nesuferind strălucirea norului, nici puterea glasului, „au 
căzut la pământ.” Și ochii lor erau „îngreunați de somn“. lar Luca numește 
„somn” multa întunecare a minţii, din pricina [negrăitei] vederi (Luca 9, 32). 


5 În ediția de la 1805, în loc de „în Care”, se găsește „întru Care”. 

* Cuviosul Nichita Stithatul scrie aici: „Celor ce au sporit în credinţă, ca Petru, au 
ajuns la nădejde ca Iacov și s-au desăvârșit în iubire ca loan, Domnul li Se schimbă la 
faţă, urcându-Se pe muntele înalt al cunoștinței lui Dumnezeu (al teologiei). Și îi 
luminează, arătându-li-Se și înfăţișându-li-Se ca Cel Care e Cuvântul curat, asemenea 
soarelui, iar prin înțelesurile înţelepciunii tainice li Se face strălucitor ca lumina. Și 
Cuvântul Se arată în aceștia stând în mijlocul Legii și al Proorociei, unele legiuindu-le și 
învățându-le, iar altele descoperindu-le din vistieriile adânci și ascunse ale înțelepciunii, 
ba uneori mai înainte văzând și mai înainte vestind. Pe aceștia îi și umbrește Duhul, ca 
un nor luminos și un glas de tainică cunoștință a lui Dumnezeu vine din acel nor la ei, 
învățându-i taina Dumnezeirii în trei ipostasuri și spunându-le: « Acesta este vârful Meu 
cel iubit al cuvântului desăvârșirii, întru care bine am voit; fiți Mie fii desăvârșiţi în Duh 
desăvârșit»” (Filocalia românească, vol. 6, Suta a treia a capetelor despre cunoștință, cap 52, 
ed. IBMBOR, București, 1977, p. 329). 

Și pentru ca nu cumva, petrecând multă vreme în frică, să piardă amintirea 
celor văzute, îi ridică pe ei [Domnul] și-i îmbărbătează și-i face îndrăzneți. 

Și Se află [arată] numai lisus singur (Luca 9, 36), ca să nu socotești că 
pentru Moise sau pentru Ilie a fost glasul, ci pentru El, căci El este „Fiul”. 


17, 9: Și pe când se coborau” din munte, lisus le-a poruncit, zicând: 
Nimănui să nu spuneți ceea ce aţi văzut, până când Fiul Omului Se va 
scula din morți. (17, 9) Marcu 8, 30; 9, 9 / Luca 9, 12 

Din smerenie le poruncește lor nimănui să nu spună. Încă și pentru ca 
să nu se smintească cei care - auzind unele ca acestea — Îl vor vedea mai 
pe urmă răstignit și să nu-L socotească pe EI înșelător și că după nălucire 
a făcut acele dumnezeiești lucruri [minuni]. 

lar tu, cunoaște că „după șase zile” (Matei 17, 1) — adică după ce va 
trece această lume care s-a zidit în șase zile (Facere 1, 31) —, va fi vederea 
lui Dumnezeu. Că de nu te vei ridica mai presus de lume și nu te vei 
înălța „în munte”, nu vei vedea lucruri luminate, nici „faţa lui lisus” — 
adică Dumnezeirea —, nici „hainele Lui” — adică trupul. Atunci vei vedea 
„Pe Moise și pe Ilie vorbind cu lisus”, că Legea și Proorocii și lisus — una 
grăiesc și se unesc. 

Deci, când vei afla pe cineva tâlcuind luminos înţelesul Scripturii, tu 
cunoaște că luminos vede „fața“ lui Hristos. lar dacă și cuvintele le 
descoperă și le luminează, acesta și „hainele“ lui lisus „albe“ le vede, 
căci haine ale înțelesurilor sunt cuvintele. 

Dar să nu zici ca Petru: „bine este să fim noi aici“ (Matei 17, 4), căci se 
cuvine pururea a spori, iar nu a sta [stărui] într-o treaptă a faptei bune și a 
videniei [vederii dumnezeiești], ci a trece și la altele. 


17, 10: Și ucenicii L-au întrebat, zicând: Pentru ce, dar, zic cărturarii 
că trebuie să vină mai întâi Ilie? 
(17, 10) Maleahi 3, 23 / Matei 11, 14 / Marcu 9, 11 / loan 1,21 


Înșelând norodul, cărturarii spuneau că Acesta nu este Hristos, căci 
de-ar fi fost El [Mesia], ar fi venit Ilie mai înainte, neștiind ei că două sunt 
Venirile lui Hristos. Dintre acestea, Venirii celei dintâi i-a fost Înaintemer- 
gător loan, iar a celei de-a doua îi va fi Ilie; acest înţeles îl tâlcuiește Hristos 
ucenicilor. Că auzi: 


17, 11-13: lar EL, răspunzând, a zis: Ilie într-adevăr va veni și va așeza la 
loc toate. (12) Eu însă vă spun vouă că Ilie a și venit, dar ei nu l-au cunoscut, 


7 În ediţia de la 1805, în loc de „se coborau”, se găsește „se pogorau”. 
* În ediţia de la 1805, în loc de „ceea ce aţi văzut”, se găsește „vederea aceasta”. 

ci au făcut cu el câte au voit; așa și Fiul Omului va pătimi de la ei. (13) 
Atunci au înțeles ucenicii că lisus le-a vorbit despre loan Botezătorul. 
(17, 11) Maleahi 3, 24 / Luca 1, 16 / Faptele Apostolilor 3, 21 (17, 12) Marcu 9, 12 (17, 13) Matei 14, 3, 10 
Zicând că Ilie „va veni”, arată că încă n-a venit, dar va veni ca Înain- 
temergător al Venirii celei de a doua și „va așeza la loc toate“, adică va în- 
toarce la credinţa lui Hristos pe toți iudeii care se vor afla atunci ascultători, 
ca și cum așezându-i pe ei — care erau căzuți — întru moștenirea părintească. 
lar zicând că „lie a și venit”, îl arată pe Înaintemergătorul loan. Și zice: 
„au făcut cu el câte au voit“, omorându-l, căci pentru că l-au lăsat ei [iudeii] 
pe Irod să-l omoare, deși l-ar fi putut opri, [pentru aceea] ei l-au omorât. 
Deci atunci, mai străbătători [iscusiţi la minte] făcându-se ucenicii, au 
înțeles că pe loan l-a numit „Ilie“, fiindcă el a fost Înaintemergător al Venirii 
celei dintâi, precum Ilie va fi [înaintemergător] al Venirii celei de a doua. 


17, 14-15: Și mergând ei spre mulțime, s-a apropiat de El un om, 
căzându-l în genunchi (15) și zicând: Doamne, miluiește pe fiul meu, că 
este lunatic și pătimește rău, căci adesea cade în foc și adesea în apă. 

(17, 14) Marcu 9, 14, 17 / Luca 9, 38 (17, 15) Marcu 9, 18, 22 

Acest om se arată a fi foarte necredincios și din cele zise către el de 
Hristos: „O, neam necredincios”, dar și pentru că-i prihănește [învinuiește] 
pe ucenici, [după cum se vede mai departe]. 

Oare, luna pricinuia acestea? Nu, ci diavolul, pândind când era luna 
plină și atunci năvălind asupra lui făcea să fie hulite lucrurile lui 
Dumnezeu, ca și cum ar fi pricinuitoare de rău. 

lar tu, înțelege și că „cel fără de minte [nebun] se schimbă ca luna”, 
după cum este scris (Sirah 27, 11), adică uneori arătându-se mare întru 
fapta bună, iar alteori mic făcându-se și pierind [prin fapta rea]. Deci, acesta 
este „lunatic” și „cade și în foc” — adică întru focul mâniei și al poftei —, 
„Și în apă” — adică întru valurile vieţii celei cu multe griji, întru care este 
leviatan” diavolul (lov 41, 1), adică cel care împărăţește în ape. Au, doară, 
nu sunt valuri unele peste altele grijile bogaţilor? 


17, 16-18: Și l-am dus la ucenicii Tăi și n-au putut să-l vindece. (17) lar 
lisus, răspunzând, a zis: O, neam necredincios și îndărătnic, până când voi 


* [1805] „Leviatan” este un cuvânt evreiesc și înseamnă „balaur”. Însă nu toate 
neamurile de balauri sunt numite cu acest cuvânt, ci numai cele care îl arată și-l numesc 
în chip osebit pe diavol. Pentru aceasta, în cartea lui lov (41, 1), unde se spune: „Poţi tu 
să prinzi leviatanul cu undița?”, tâlcuitorii înțeleg prin „leviatan” pe balaurul-diavol 
care a înșelat-o pe Eva. 

fi cu voi? Până când vă voi suferi pe voi? Aduceţi-l aici la Mine. (18) Și lisus 
l-a certat și demonul a ieșit din el și copilul s-a vindecat din ceasul acela. 
(17, 16) Luca 9, 40 (17, 17) Marcu 9, 19 (17, 18) Luca 9, 42 

Vezi, cum acest om aruncă asupra ucenicilor greșeala necredinţei sale, 
spunând că sunt neputincioși spre vindecare?" Deci, Domnul îl rușinează 
pe el pentru că-i prihănește [învinuiește] pe ucenici, zicând: „O, neam 
necredincios!” Adică „nu într-atât este greșeala neputinței acelora, cât este 
a necredinţei tale, căci multă fiind [necredinţa ta], a biruit pe cea puţină 
putere a lor”. Și certându-l pe acela, pe toți de obște îi mustră, și pe cei ce 
stăteau [erau] împreună [cu EI] și pe cei ce nu cred. 

lar zicând „până când voi fi cu voi?”, arată că poftește [dorește] Patima 
de pe Cruce și despărțirea de dânșii, căci zice: „Până când voi petrece cu 
cei ce Mă ocărăsc și cu cei necredincioși?” 

„Și lisus l-a certat”. Pe cine? Pe cel ce se îndrăcea la lună plină. Din 
aceasta se vede că și'el, necredincios fiind, pentru necredinţa lui s-a făcut 
sieși pricinuitor de drac. 


17, 19-21: Atunci, apropiindu-se ucenicii de lisus, I-au zis de o parte: 
De ce noi n-am putut să-l scoatem? (20) Iar lisus le-a răspuns: Pentru 
puțina voastră credință!!. Căci adevărat grăiesc vouă: Dacă veţi avea 
credință cât un grăunte de muștar, veți zice muntelui acestuia: Mută-te 
de aici dincolo, și se va muta; și nimic nu va fi vouă cu neputinţă. (21) 
Dar acest neam de demoni nu iese decât numai cu rugăciune și cu post. 

(17, 19) Marcu 9,28 (17, 19) lov 9, 5 / Matei 21, 21 / Marcu 9, 23; 11, 23 / Luca 17, 6 (17, 19) Marcu 9,29 

S-au temut Apostolii nu cumva să fi pierdut darul ce li s-a dat lor 
asupra dracilor. De aceea, temându-se, „de o parte” Îl întreabă pe EI. lar 
Domnul, ca unora care nu erau de săvârșit [desăvârșiţi], le zice: „«Pentru 
necredinţa voastră», căci de-aţi fi avut fierbinte și călduroasă credinţă, 
chiar mică de s-ar fi părut, aţi fi isprăvit pe cele mari”. 

lar că au mutat Apostolii munți, nicăieri nu este scris, însă este cu 
putinţă să fi mutat și să nu se fi scris, că nu toate s-au scris (loan 21, 25). Și 
întru alt chip [înţelege]: n-a fost nevoie, de aceea n-au mutat, dar altele 
mai mari au făcut. Dar, vezi și Domnul ce zice: „Veţi zice muntelui acestuia 
«mută-te!» — și atunci când veţi zice, de îndată se va muta”. Dar Apostolii 
n-au zis, căci n-a fost nevoie și de aceea nu s-au mutat munții. Căci de-ar 
fi zis, cu adevărat s-ar fi mutat!?. 


1 Adică ucenicii n-au putut să-i vindece copilul. 

" În ediţia de la 1805, în loc de „Pentru puțina voastră credinţă”, se găsește „Pentru 
necredinţa voastră”. 

"O minune a mutării unui munte e pomenită în viața Sfântului Marcu de la Muntele 
Frăcesc (vezi Proloagele, în ziua a cincea a lunii aprilie, Craiova, 1991, pp. 654-658). 

lar „acest neam” — adică al dracilor — prin „rugăciune și postire” se 
scoate. Că se cuvine ca și cei care se îndrăcesc mai vârtos să postească, dar 
și cei ce vor să-i tămăduiască pe ei, căci atunci rugăciunea este rugăciune 
când nu cu beţie, ci cu postire se face. 

Și să înţelegi și aceasta: toată credinţa este „grăunte de muștar”, mică 
fiind socotită pentru „nebunia propovăduirii” (1 Corinteni 1, 21), dar dobân- 
dind pământ bun, copac mare se face. lar întru acest copac, „păsările cerului” 
- adică gândurile care zboară pe Sus! — „se sălășluiesc“ (Matei 13, 32). 

Deci, cel care are toată credința poate zice muntelui „mută-te”, adică 
dracului. lar acestea zicând, arăta că dracul a ieșit!!. 


17, 22-23: Pe când străbăteau Galileea, lisus le-a spus: Fiul Omului va 
să fie dat în mâinile oamenilor. (23) Și-L vor omori, dar a treia zi va învia. 
Și ei s-au întristat foarte! (17, 22) Marcu 8, 31; 9, 31; 10, 33 / Luca 9, 22, 44; 24,7 

(17, 23) Isaia 53, 8 / Matei 16, 21; 20, 19 / Luca 9, 22 

Adeseori, mai înainte le spune despre Patimă, ca să nu socotească [cugete] 
ci că pătimește fără voie. Încă și ca să-i obișnuiască pe ei [cu gândul acesta] și 
să nu se turbure când se vor săvârși Patimile pe neașteptate. Dar cu cele de 
întristare împreunează pe cea de bucurie, [spunându-le] că va învia. 


17, 24-25": Venind ei în Capernaum, s-au apropiat de Petru cei ce 
strâng darea [pentru Templu] și i-au zis: Învățătorul vostru nu plătește 
darea?! (25) Ba, da! — a zis el. (17, 24) leșire 30, 13 

Dumnezeu a voit ca în locul celor întâi-născuțţi ai evreilor să se 
afierosească Lui seminţia lui Levi (Numeri 3, 12) și, numărându-se, s-a aflat 
seminţia lui Levi douăzeci și două de mii (Numeri 3, 39), iar cei întâi-născuți, 
douăzeci și două de mii și două sute șaptezeci și trei (Numeri 3, 43). Deci, în 
locul acestor întâi-născuţi, care prisoseau peste numărul seminției lui Levi, 


:3 Adică, se înalță la Dumnezeu. 

" Sfântul Petru Damaschinul îi învaţă pe cei ce vor să dobândească desăvârșirea: 
„Dacă toată ţinta omului este să placă lui Dumnezeu, îl va învăța Dumnezeu Însuși voia 
Lui, încunoștinţându-l fie prin înţelegere, fie prin vreun om sau prin Scriptură. Și dacă 
își va tăia voile sale pentru Acela, Însuși Acela îl va face să ajungă cu bucurie negrăită la 
desăvârșire, cum nu știe el; iar văzând aceasta se minunează cum începe să izvorască de 
pretutindeni bucuria și cunoștința și cum din tot lucrul găsește folos. lar Dumnezeu va 
împărăţi în el, ca în cel ce nu mai are voie proprie, fiindcă s-a supus voii Lui celei sfinte. 
Și se face ca un împărat, încât orice gândește se săvârșește fără osteneală și îndată de 
către Dumnezeu, Cel ce are grijă de dânsul. Aceasta este credinţa de care a grăit Domnul: 
„Dacă veţi avea credinţă...” (Matei 17, 20), şi pe aceasta credinţă se zidesc celelalte virtuţi” 
(Filocalia românească, vol. 5, Despre nepătimire, ed. Humanitas, București, 2001, p. 115). 

'5 În ediția de la 1805, în acest verset, în loc de „darea”, se găsește „didrahme”. 

a rânduit Dumnezeu să se dea o dare preoților (Numeri 3, 46-47). De atunci 
s-a făcut obiceiul ca îndeobște toți cei întâi-născuți să dea o didrahmă!. Și 
fiindcă și Domnul era „întâi-născut”, dădea și El [darea]. 

Și, poate rușinându-se ei de Hristos, din pricina săvârșirii minunilor, 
nu-L întreabă pe Dânsul, ci pe Petru. Sau, poate, mai vârtos [au întrebat] 
cu vicleșug, ca și cum ar fi zis unele ca acestea: „Împotrivnicul Legii, Das- 
călul [Învățătorul] vostru, oare primește a da didrahme?” 


17, 25%-26: Dar, intrând în casă, lisus i-a luat înainte, zicând: Ce ţi se 
pare, Simone? Regii” pământului de la cine iau dări sau bir? De la fiii 
lor sau de la străini? (26) El i-a zis: De la străini. lisus i-a zis: Așadar, fiii 
sunt scutiți!?. 

Ca un Dumnezeu, măcar că n-a auzit, știa ce au grăit aceia către Petru. 
Pentru aceasta, mai înainte de [a-L întreba] Petru îi zice lui: „Dacă împărații 
pământului nu iau bir de la fiii lor, ci de la cei străini, cum, dar, Împăratul 
cel Ceresc de la Mine, Fiul Său va lua didrahma?” Că acest bir, precum am 
zis mai sus, se aducea preoților și templului. „Deci dacă slobozi sunt fiii 
împăraților celor de jos — adică nimic nu dau —, cu cât mai vârtos, Eu?” 


17, 27: Ci ca să nu-i smintim pe ei, mergând la mare, aruncă undița 
și peștele care va ieși întâi, ia-l, și, deschizându-i gura, vei găsi un statir 
[un ban de argint]. Ia-l și dă-l lor pentru Mine și pentru tine. 

„Dar tu, Petre dă dajdie, ca să nu fim socotiți trecători cu vederea și 
nebăgători în seamă ai Legii și ca să nu-i smintim. Că nu ca un datornic 
dau, ci ca să îndreptez neputința acelora”. 

De aici învăţăm că nu se cuvine a sminti pe ceilalți în lucrurile care nu 
vatămă mântuirea noastră. lar unde ne vătămăm de vreun lucru, nu se 
cuvine să ne îngrijim că aceia fără de socoteală se smintesc. 

Și ca să arate că este Dumnezeu și că stăpânește marea, îl trimite pe 
Petru să aducă „statirul” din pește. 

Dar şi o altă taină învăţăm aici: că „peștele“ este firea noastră, afundată 
întru adâncul necredinţei, din care apostolescul cuvânt ne-a scos pe noi 
afară, aflând în gura noastră „Statirul” — adică mărturisirea lui Hristos și 
cuvintele Domnului. Căci cel care Îl mărturisește pe Hristos, acela are 
„statirul” în gură și statirul prețuiește două didrahme, căci două firi are 


i* Didrahma reprezenta echivalentul a 7-8 grame de aur sau argint. 

'7 În ediția de la 1805, în acest verset, în loc de „regii“, se găsește „împăraţii”. 

18 În ediția de la 1805, în acest verset, în loc de „Așadar, fiii sunt scutiţi”, se găsește 
„lată, dar, că slobozi sunt fiii”. 

Hristos, Dumnezeu și om fiind. Deci, acest „statir”, adică Hristos, S-a dat 
pentru noi, pentru iudei și pentru păgâni, pentru drepți și pentru păcătoși. 

lar când vei vedea pe vreun om iubitor de argint, neavând nimic 
altceva în „gură” decât argint și aur, cunoaște că acesta este „pește“ în 
„marea” vieţii înotând. lar de va afla un oarecare dascăl ca Petru, acela îl 
va vâna pe el, scoțând din „gura“ lui aurul și argintul. 

lar unii socotesc că „statirul” este o piatră de mult preţ, care se găsește 
în Siria, iar alții îl socotesc a fi a patra parte dintr-o monedă. 

CAPITOLUL 18 
Cine este mai mare în Împărăţia Cerurilor. Puterea cheilor. 
De câte ori vom ierta pe aproapele. 
Pilda celui ce datora zece mii de talanți! 


18, 1: În ceasul acela, s-au apropiat ucenicii de lisus și I-au zis: Cine, 
oare, este mai mare în? Împărăția Cerurilor? 
(18, 1) Marcu 9, 33-36 / Luca 9, 46; 22, 24 
Fiindcă au văzut [ucenicii] că Petru a fost cinstit de Hristos — căci i-a 
poruncit să dea statirul pentru Sine și pentru el — și pătimind ei lucru 
omenesc, biruiți fiind de pizmă, s-au apropiat, întrebând pe Domnul „cine 
este mai mare”, având sminteală în cugetul lor. 


18, 2-4: Și chemând la Sine un prunc, l-a pus în mijlocul lor (3) și a 
zis: Adevărat zic vouă: De nu vă veți întoarce și nu veți fi precum pruncii, 
nu veți intra în Împărăția Cerurilor”. (4) Deci, cine se va smeri pe sine ca 


pruncul acesta, acela este cel mai mare în' Împărăția Cerurilor. 
(18, 2) Marcu 9, 33-36 / Luca 9, 47 (18, 3) Matei 19, 14 / Marcu 10, 15/ 
Luca 18, 16-17 (18, 4) Marcu 10, 14/1 Corinteni 14, 20 


Domnul, văzând că ucenicii sunt biruiţi de patima iubirii de slavă, îi 
smerește, arătându-le prin pruncul cel fără de trufie calea smereniei — căci 
se cuvine să fim prunci cu cugetul cel smerit, nu cu mintea cea pruncească, 
și cu nerăutatea, nu cu priceperea. 

Iar zicând „de nu vă veți întoarce”, arată că din smerenie” au venit ei 
întru iubirea de slavă. „Deci, întru smerenia din care aţi ieșit, se cuvine să 
vă întoarceți iarăși!” 


18, 5-6: Și cine va primi un prunc ca acesta în numele Meu, pe Mine 
Mă primește. (6) Iar cine va sminti pe unul dintr-aceștia mici, care cred 


' În ediţia de la 1805 titlul capitolului este: „Pentru cei ce ziceau cine este mai mare. 
Pentru a nu sminti. Pentru pilda de o sută de oi. Pentru certarea aproapelui. Pentru puterea de a 
lega și dezlega. Pentru certarea greșalei fratelui. Pentru datornicul cel cu zece mii de talanți”. 

2 În ediția de la 1805, în acest verset, în loc de „în”, se găsește „întru”. 

În ediţia de la 1805, în loc de „și nu veți fi precum pruncii, nu veți intra în Împărăția 
Cerurilor”, se găsește „și să vă faceți ca pruncii, nu veţi intra întru Împărăția Cerurilor”. 

+ În ediția de la 1805, în loc de „în“, se găsește „întru”. 

5 Pe care o aveau întru început. 

în* Mine, mai bine i-ar fi lui să i se atârne de gât o piatră de moară și să 
fie afundat în adâncul mării. 
(18, 5) Matei 10, 40 / Marcu 9, 37 / Luca 9, 48 (18, 6) Marcu 9, 42 / Luca 17, 1-2 / Romani 14, 13 

„Nu numai voi se cuvine să vă smeriţi, ci și pe cei care se smeresc, 
dacă îi veți cinsti pentru Mine, plată veţi lua. Că pe Mine Mă primiţi atunci 
când îi veţi primi pe «prunci», adică pe cei smeriți”. 

Apoi și împotrivă zice: „Cine va sminti, adică va ocări pe unul «dintre 
aceștia mici» — adică dintre aceștia care se micșorează pe sine și se smeresc, 
măcar deși sunt mari -, mai de folos i-ar fi ca să se spânzure «piatră de 
moară» la grumazul lui”. Arată în chip simțit greutatea pietrei, ca să 
vădească multa muncă [caznă] la care vor fi supuși cei care ocărăsc și 
smintesc pe cei smeriți pentru Hristos. 

lar, tu, să înţelegi și că, măcar pe cel „mic“ întru adevăr — adică pe cel 
neputincios — de-l „va sminti” cineva și nu-l va purta în tot chipul, va fi 
dat muncilor [caznelor]. Că cel mare nu se smintește lesne, ci cel mic. 


16, 7: Vai lumii, din pricina smintelilor! Că smintelile trebuie să 
vină”, dar vai, omului aceluia prin care vine sminteala. 

(18, 7) Înţelepciune 4, 12 / Matei 26, 24 / Luca 17, 1/ Romani 14, 13/1 Corinteni 11, 19 
lubitor de oameni fiind, plânge pentru lume, ca de cea care avea să se 
vatăme din pricina smintelilor. 

Dacă ar zice cineva: „Dar ce nevoie era să plângă, mai curând trebuia 
să tindă mâna într-ajutor”, acestuia putem să-i zicem că și acesta este ajutor, 
a plânge cineva [pentru altul]. Căci de multe ori pe cei pe care sfătuirea 
noastră nu i-a folosit [ajutat], pe aceștia îi folosim [ajutăm] dacă plângem 
pentru ei, făcându-i să vină întru simţire. 

Dar dacă „nevoie este să vină smintelile”“, cum vom putea scăpa de 
ele? „Nevoie este să vină”, dar nu este nevoie să pierim, căci este cu 
neputinţă să stăm împotriva [venirii] smintelilor. lar prin „sminteli” să-i 
înţelegi pe cei care te împiedică de la faptele cele bune. lar „lume ” îi 
numește pe oamenii cei de jos, care se târăsc pe pământ și care cu lesnire 
se împiedică. 

18, 8-9: lar dacă mâna ta sau piciorul tău te smintește, taie-l și aruncă-l 
de la tine, că este bine pentru tine să intri în viaţă ciung sau șchiop, decât, 
având amândouă mâinile sau amândouă picioarele, să fii aruncat în focul 
cel veșnic. (9) Și dacă ochiul tău te smintește, scoate-l și aruncă-l de la tine, 


* În ediţia de la 1805, în aceste versete, în loc de „în“, se găsește „întru”. 
7 În ediţia de la 1805, în loc de „că smintelile trebuie să vină”, se găsește „că nevoie 
este să vină smintelile”. 

că mai bine este pentru tine să intri în viață cu un singur ochi, decât, având 


amândoi ochii, să fii aruncat în gheena focului:. 
(18, 8) Matei 5, 29-30 / Marcu 9, 43-45 (18, 9) Deuteronom 13, 5-10 / 
Psalm 118, 37 / Matei 5, 29 / Marcu 9, 47 


Prin „mână” și „picior“ și „ochi“ să-i înţelegi pe prieteni, pe care întru 
rânduiala mădularelor îi avem. Deci, dacă aceștia, prieteni de aproape fiind, 
ne vatămă pe noi, se cuvine să-i lepădăm ca pe niște mădulare putrede și 
să-i „tăiem”, ca nu cumva și pe alţii să-i vatăme. Încât dintru aceasta este 
arătat că „nevoie este să vină smintelile” — adică cei care ne vatămă —, 
dar nu este de nevoie să ne vătămăm noi. Căci, dacă vom face precum a 
zis Domnul și vom „tăia“ de la noi pe cei ce ne vatămă, chiar și prieteni 
de-ar fi, [atunci] nu ne vom vătăma. 


18, 10-11: Vedeţi să nu disprețuiţi pe vreunul dintre aceștia mici”, că zic 
vouă: Că Îngerii lor, în Ceruri, pururea văd faţa Tatălui Meu, Care este în 


Ceruri. (11) Căci Fiul Omului a venit să caute și să mântuiască pe cel pierdut. 
(18, 10) 1 Regi 6, 16 / Psalm 33, 8 / lov 1, 6/ Tobit 3, 16 / Evrei 1, 14 / Apocalipsa 8,2 
(18, 11) Matei 10, 6 / Marcu 2, 17 / Luca 9, 56; 19, 10 / loan 3, 17; 12, 47 /1 Timotei 1, 15 


Ne poruncește să nu defăimăm [dispreţuim] pe cei care sunt socotiți 
mici — adică pe cei „săraci cu duhul” (Matei 5, 3) —, care la Dumnezeu sunt 
mari. Și atât de mult sunt aceștia iubiţi de Duiim nau, încât îi au pe Îngeri 
păzitori, ca să nu fie vătămați de draci. Căci fiecare credincios, ba mai 
vârtos tot omul are Îngerul său. Iar Îngerii celor mici și smeriţi întru Hristos 
sunt atât de aproape de Dumnezeu, încât „pururea văd fața Lui”, stând 
înaintea Domnului. Se vede de aici că, deși toți oamenii au Îngeri, însă 
Îngerii celor păcătoși, ca și cum s-ar rușina pentru neîndrăzneala noastră, 
nici ei n-au îndrăzneală a vedea fața lui Dumnezeu și de a se ruga pentru 
noi. lar Îngerii celor smeriți văd fața lui Dumnezeu, pentru că au îndrăz- 
neală. Și zice încă: „Nu numai Îngeri au aceștia, ci Eu Însumi, pentru aceasta 
am venit, ca să mântuiesc pe cel pierdut și să-i fac ai Mei pe cei care de 
mulți sunt socotiți a fi de nimic”. 


18, 12-14: Ce vi se pare? Dacă un om ar avea o sută de oi și una dintre 
ele s-ar rătăci, nu va lăsa, oare, în munți pe cele nouăzeci și nouă și, 
ducându-se, va căuta pe cea rătăcită? (13) Și dacă s-ar întâmpla s-o găsească, 
adevăr grăiesc vouă că se bucură de ea mai mult! decât de cele nouăzeci 


% Vezi nota tâlcuirii de la Matei 5, 22c. 

* În ediţia de la 1805, în loc de „vedeți să nu disprețuiţi pe vreunul dintre aceștia 
mici”, se găsește „căutaţi să nu defăimați pe vreunul dintre aceștia mai mici”. 

* În ediţia de la 1805, în loc de „mult“, se găsește „vârtos”. 

și nouă, care nu s-au rătăcit. (14) Astfel, nu este vrere înaintea Tatălui 


vostru, Cel din Ceruri ca să piară vreunul dintr-aceștia mici. 
(18, 12) leremia 50, 6 / lezechiil 34, 4, 11 / Luca 15, 4 
(18, 13) Luca 15, 5-7 (18, 14) Luca 15, 7-10/ 2 Petru 3, 9 


Ce „om“ a avut „o sută de oi”? Hristos, căci toată zidirea cea cuvântă- 
toare, Îngerii și oamenii „o sută de oi” sunt, al căror Păstor este Hristos — 
Care nu este „oaie“, pentru că nu este zidire, ci Fiu al lui Dumnezeu. Deci, 
Acesta a lăsat „pe cele nouăzeci și nouă” în Ceruri și luând „chip de rob” 
(Filipeni 2, 7) a venit să caute pe oaia cea „una“, care este firea omenească și 
se bucură pentru aceasta mai mult decât pentru întărirea Îngerilor”. 

Deci aceasta în chip cuprinzător arată că Dumnezeu Se sârguiește 
pentru întoarcerea păcătoșilor și Se bucură pentru aceștia „mai mult” decât 
pentru cei care sunt întăriți și statorniciți întru fapta cea bună. 


18, 15-17: De-ţi va greși ţie fratele tău, mergi, mustră-l pe el între tine și 
el singur. Și de te va asculta, ai câștigat pe fratele tău. (16) ar de nu te va 
asculta, ia cu tine încă unul sau doi, ca din gura a doi sau trei martori să se 
statornicească tot cuvântul'?. (17) Și de nu-i va asculta pe ei, spune-l Bisericii; 
iar de nu va asculta nici de Biserică”, să-ți fie ție ca un păgân și vameș. 

(18, 15) Levitic 19, 17 / Sirah 19, 14 / Luca 17, 3 / lacov 5, 19-20 (18, 16) Deuteronom 17, 6/ 
Ioan 8, 17 / 2 Corinteni 13, 1 / Evrei 10, 28 (18, 17) 1 Corinteni 5, 11 / 2 Tesaloniceni 3, 6, 14 

După ce a tins [grăit] cuvânt foarte greu despre cei care smintesc pe 
alții, acum îi îndreptează și pe cei care se smintesc. Căci nu trebuie ca tu, 
cel care te smintești să fii cu totul fără grijă — fiindcă cel ce te smintește pe 


" Dionisie din Furna dă următorul izvod de zugrăvire pentru această pildă: „Cerul 
și deasupra lui cele nouă cete îngerești, și în mijlocul lor un scaun deșert, și mai din jos 
de el coborârea la iad a Domnului” (Erminia picturii bizantine, ed. cit., p. 122). 

'2 În ediția de la 1805, în loc de „ca din gura a doi sau trei martori să se statornicească 
tot cuvântul”, se găsește „a prin gura a două mărturii, sau trei să stea tot graiul”. 

1 În ediția de la 1805, în acest verset, în loc de „Biserică“, se găsește „sobor“. Cuvântul 
sobor provine în limba română din slavă. De altfel, până astăzi, în limba rusă denumirea 
dată locașului bisericii este aceea de sobor, cuvânt care este traducerea grecescului ecclesia — 
ce înseamnă adunare. Credem că denumirea de sobor dată locașelor creștine ilustrează foarte 
bine chipul și cugetul sobornicesc al Bisericii. În limba română, cuvântul biserică se pare că 
are ca rădăcină basilica, cuvânt ce a fost asimilat în limba noastră (prin rotacizare) fie din 
latină — basilica era la romani un local de judecată, iar după anul 313, impăratul Constantin 
cel Mare a cedat aceste clădiri creștinilor, pentru săvârșirea cultului —, fie din greacă — 
basilikai desemnând acele încăperi care, încă din veacul |, se construiau în casele particulare, 
anume pentru săvârșirea slujbelor, numindu-se împărătești (basilikai). Orișicum, până în 
zilele noastre, în unele zone rurale din Ardeal se mai păstrează denumirea de clejie (derivat 
din grecescul ecclesia) pentru avutul obștesc al parohiei. 

tine își agonisește osândă —, ci trebuie să mustri pe cei care te nedreptățesc 
și te vatămă, de vor fi creștini. Că vezi zice: „De-i va greși ție fratele 
tău”, adică creștinul. lar de-ți va face nedreptate vreun necredincios, atunci 
dă-te la o parte și lasă-ţi și averile tale, iar de este „frate“, mustră-l pe el. Și 
nu zice „ocărăște-l”, ci „mustră-l”. Dacă „te va asculta”, adică se va prihăni 
pe sine [se va căi], bine [îi va fi lui]!*. 

Voiește mai întâi de-o parte să fie mustraţi cei ce au greșit, ca nu cumva 
fiind mustraţi înaintea multora, să se facă și mai fără de rușine [nerușinați]. 
lar dacă și înaintea a „doi sau trei martori” fiind mustrat, nu se va rușina, 
atunci arată greșeala lui celor mai mari ai „soborului” [ai „Bisericii”]. De 
vreme ce unul ca acesta n-a ascultat pe „doi sau trei”, s-a făcut neascultător 
al Legii care zice: „În gura a doi sau trei martori va sta tot cuvântul” 
(Deuteronom 17, 6; 19, 15; 2 Corinteni 13, 1), de acum încolo în „sobor“ să se 
înțelepțească. Iar dacă nici de acesta nu va asculta, atunci să fie lepădat, ca 
nu cumva din răutatea sa să dea și altora. 

Și îi aseamănă pe unii ca aceștia frați cu „vameșii”, ca unii care aveau 
nume rău înaintea oamenilor. Și îi este mângâiere celui nedreptăţit, că 
acela care îi face nedreptate va fi socotit „vameș și păgân”, adică păcătos 
și necredincios. 

Dar numai aceasta va fi munca [cazna] celui care face nedreptate? 
Nu. Ci ascultă și cele ce urmează: 


18, 18: Adevărat grăiesc vouă: Oricâte veți lega pe pământ, vor fi legate 
și în Cer, și oricâte veţi dezlega pe pământ, vor fi dezlegate și în Cer. 
(18, 18) Matei 16, 19 / loan 20, 23 
„Dacă tu”, zice, „cel ce-ai fost nedreptăţit îl ai ca pe „un vameș și 
păgân” pe cel care nedreptățește, și în Ceruri va fi întru acest fel. lar 
dacă îl vei dezlega, adică dacă-l vei ierta, va fi și în Ceruri iertat”. Pentru 
că nu numai cele pe care le „dezleagă” preoții sunt „dezlegate”, ci și 
cele pe care noi, cei care am fost nedreptăţiţi, sau le legăm sau le dezlegăm 
[- adică le iertăm -,] și acelea vor fi „legate“ sau „dezlegate”. 


18, 19-20: larăși grăiesc vouă că, dacă doi dintre voi se vor învoi pe 
pământ în privința unui lucru pe care îl vor cere, se va da lor de către Tatăl 


1 Aici Sfântul Maxim Mărturisitorul ne învaţă astfel: „Nu înțepa cu vorbe acoperite pe 
fratele tău, ca nu cumva, primind și tu cele asemenea de la el, să alungi de la amândoi starea 
dragostei. Ci mergi și mustră-l pe el cu îndrăznire iubitoare, ca împrăștiind pricinile supărării, 
să te izbăvești și pe tine și pe el de tulburare și supărare” (Filocalia românească, vol. 2, A patra 
sută a capetelor despre dragoste, cap 32, ed. Humanitas, București, 1999, pp. 110). 

Meu, Care este în Ceruri. (20) Că unde sunt doi sau trei, adunați în numele 
Meu, acolo sunt și Eu în mijlocul lor'?. (18, 19) 1 loan 3, 22; 5, 14 (18, 20) Luca 24, 15 

Prin unele ca aceste graiuri ne adună pe toți întru dragoste, căci după 
ce ne-a oprit pe noi de la a ne sminti și a ne vătăma unii pe alții, acum 
grăiește și despre unirea cea a unora cu alţii [unirea cea dintre noi). lar 
prin cei uniți nu înțelege pe cei care se adună spre rău, ci spre bine, căci 
zice: „doi dintre voi”, adică „dintre cei care cred, dintre cei care au fapte 
bune“. Că și Ana și Caiafa s-au unit, dar cu unire de prihană”. 

Și de aceea de multe ori rugându-ne nu primim, pentru că nu avem 
unire unul cu altul. Și nu zice „voi fi”, că nici nu zăbovește, nici nu întârzie, 
ci spune „acolo sunt” — adică „acolo îndată Mă aflu”. 

Și aceasta o înțelege: atunci când se va „uni” trupul și duhul și nu va 
pofti trupul împotriva duhului, atunci Domnul este „în mijloc”. Încă și 
cele trei puteri ale sufletului „se unesc” — cea cuvântătoare, cea mânioasă 
și cea poftitoare. Încă și Scriptura Veche și cea Nouă „se unesc” amândouă, 
iar „în mijlocul” lor se află Hristos, de amândouă fiind propovăduit. 


18, 21-22: Atunci Petru, apropiindu-se de EI, l-a zis: Doamne, de câte 
ori va greși față de mine fratele meu și-i voi ierta lui? Oare până de'” 
șapte ori? (22) Zis-a lui lisus: Nu, zic ţie, până de șapte ori, ci până de 
șaptezeci de ori câte șapte. (18, 21) Matei 6, 12 / Luca 17, 3-4 (18, 22) Levitic 25, 39/ 

Matei 6, 14 / Marcu 11, 25-26 / Luca 17, 4-5 / Coloseni 3, 13 

Aceasta este ceea ce întreabă Petru: „De câte ori de va greși fratele, apoi 
va veni la mine și va cere iertăciune [iertare] căindu-se, îi voi ierta lui?” Și 
adaugă „va greși față de mine”, pentru că numai pentru cele ce-mi va greși 
mie pot să-l iert, iar dacă va greși lui Dumnezeu, numai cel cu rânduială 
dumnezeiască — adică preotul — poate să-l ierte. lar dacă îmi va greși iar eu 
îl voi ierta, iertat va fi, deși sunt eu om simplu, nu preot. lar când zice „până 
în șaptezeci de ori câte șapte”, nu arată numărul iertărilor — căci ar fi cu 
totul lipsit de minte să numere cineva până se vor împlini „șaptezeci de ori 
câte șapte”, adică 490 —, ci arată mulțime fără de număr, ca și cum ar fi zis: 
„De câte ori va greși și se va pocăi, iartă-i lui”. lar aceasta și prin pilda de 
mai jos o spune, arătând că se cuvine să fim milostivi. 


'5 În ediţia de la 1805, versetele 19-20 sunt: „Iarăși amin grăiesc vouă că, dacă doi 
dintre voi se vor uni pe pământ pentru tot lucrul pe care îl vor cere, va fi lor de către 
Tatăl Meu, Care este în Ceruri. Că unde sunt doi sau trei, adunaţi întru numele Meu, 
acolo sunt în mijlocul lor”. 

ie Adică s-au unit spre săvârșirea răutății. 

7 În ediţia de la 1805, în aceste versete, în loc de „până de”, se păsește „până în”. 

18, 23: De aceea, asemănatu-s-a Împărăția Cerurilor omului împărat 
care a voit să se socotească cu slugile sale*:. (18, 23) 4 Regi 4,1 

Ne învaţă prin această „pildă“ să iertăm greșelile făcute nouă de către 
cei împreună cu noi slugi, și mai vârtos, dacă având aceia trebuință de 
iertare ne vor și îndupleca pe noi. lar a tâlcui pilda cu amănuntul ar fi fost 
numai a celui ce are mintea lui Hristos. Însă, vom îndrăzni și noi: 
„Împărăţie” este Cuvântul lui Dumnezeu, dar nu împărăție a unor mici 
lucruri, ci „a Cerurilor”. Deci, S-a asemănat Acesta „omului împărat”, 
fiindcă S-a întrupat pentru noi, și întru asemănarea oamenilor s-a făcut!”. 
Și „ia seama slugilor sale” [se socotește cu slugile sale”), judecându-le 
pe ele după bunătate, căci al cruzimii lucru este pedeapsa fără de judecată. 


18, 24-25: Și, începând să se socotească cu ele”, i s-a adus un datornic cu 
zece mii de talanţi. (25) Dar neavând el cu ce să plătească, stăpânul său a 
poruncit să fie vândut el și femeia și copiii și pe toate câte are, ca să plătească. 

Cu „zece mii de talanți” suntem datori noi, ca unii care primim facerile 
de bine [ale lui Dumnezeu] în fiecare zi, și cu nimic nu-i răsplătim Lui. Cu 
„Zece mii de talanţi” sunt datori și cei care au primit stăpânirea poporului 
și a multor oameni”, dar n-au iconomisit bine stăpânirea. 

„Vinderea” datornicului împreună cu „femeia și copiii” lui arată 
înstrăinarea de Dumnezeu, că acela care se vinde, al altui stăpân se face rob. 

Sau poate „femeie“ înseamnă trupul, ca unul care este soţ - împreună- 
lucrător - al sufletului; iar „copii” — faptele care rău se lucrează de trup și 
de suflet. Deci poruncește ca trupul să fie dat satanei spre pierzare — adică 
bolilor sau chinurilor diavolului —, și „copiii“ — adică lucrurile răutăților — 
să se betejească. Adică de fură cineva, mâna acestuia o usucă Dumnezeu 
sau o ciuntește prin lucrarea diavolului. Și iată cum „femeia“ — adică trupul 
— și „copiii“ — adică lucrarea răutăţii — s-au dat pătimirii, ca duhul să se 
mântuiască. Pentru că mai mult nu va mai putea fura omul acela. 


18, 26-27: Deci, căzându-i în genunchi, sluga aceea i se închina, 
zicând: Doamne, îngăduiește-mă și-ți voi plăti ţie tot. (27) Iar stăpânul 
slugii aceleia, milostivindu-se de el, i-a dat drumul și i-a iertat și datoria. 


' În ediţia de la 1805, în loc de „să se socotească cu slugile sale”, se găsește „să ia 
seama slugilor sale“. 

» Adică „S-a deșertat pe Sine, chip de rob luând, făcându-Se asemenea oamenilor, 
și la înfățișare aflându-Se ca un om, S-a smerit pe Sine” (Filipeni 2, 7-8). 

% În ediţia de la 1805, în loc de „să se socotească cu ele”, se găsește „el a lua seama”. 

* [1805] Putem a spune că fiecare om talant este, după cuvântul care spune că mare 
lucru este omul (Psalm 138, 13-15). 

Vezi puterea pocăinţei și iubirea de oameni a lui Dumnezeu?! Căci 
pocăința a făcut pe slugă să cadă de la răutate, iar cel care stă cu întemeiere 
[îndărătnicie] întru răutate, nu este vrednic de iertare. lar iubirea de oameni a 
lui Dumnezeu i-a iertat lui cu totul și datoria, măcar deși sluga nu iertare de 
săvârșit [desăvârșită] cerea, ci soroc?. Cunoaște [de aici] că Domnul dă mai 
mult decât cerem noi. Atât de mare este iubirea de oameni a lui Dumnezeu, 
încât și ceea ce părea rostit cu asprime — adică porunca să se vândă „sluga“ cu 
„femeia și copiii” lui — nu din asprime a spus-o, ci ca să înspăimânte pe slugă 
și să-și pună nădejdea și să se sârguiască întru cerere și rugăminte. 


18, 28-30: Dar, ieșind, sluga aceea a găsit pe unul dintre cei ce slujeau 
cu el și care-i datora o sută de dinari. Și punând mâna” pe el, îl sugruma, 
zicând: Plătește-mi ce ești dator. (29) Deci, căzând! cel ce era slugă ca și 
el, îl ruga, zicând: Îngăduiește-mă și îţi voi plăti tot. (30) lar el nu voia, 
ci, mergând, l-a aruncat în închisoare”, până ce va plăti datoria. 

După ce a ieșit cel care a fost iertat [de stăpân], atunci îl sugrumă pe 
cel ce era împreună-slujitor cu el. Căci nimeni, întru Dumnezeu rămânând, 
nu este nemilostiv, ci cel care „iese” de la Dumnezeu și dintru aceasta se 
înstrăinează de El. Și atât de mare îi era cruzimea [acestei slugi], încât 
după ce-i fuseseră lui iertate mari datorii — că aceasta arată cei „zece mii 
de talanţi” —, pentru cele mai mici — cât erau cei „o sută de dinari“ —, 
nicidecum nu se milostivește, nici puţină amânare nu dă. Și face acestea, 
cu toate că cel împreună cu el slugă îi spune aceleași cuvinte prin care el a 
fost iertat: „Îngăduiește-mă și îţi voi plăti”, amintindu-i de iertarea prin 
care s-a mântuit [izbăvit]. 


18, 31: lar celelalte slugi, văzând, deci, cele petrecute, s-au întristat 
foarte și, venind, au spus stăpânului toate cele întâmplate. 

De aici se vede că „celelalte slugi” — adică Îngerii cei împreună-slujitori 
cu noi — sunt urâtori de răutate și iubitori de bunătate. Și „spun“ acestea 
Domnului, nu ca Unuia care nu știa, ci ca să înţelegi că Îngerii sunt purtă- 
torii de grijă ai noștri și că se mânie asupra celor nemilostivi. 


2 Adică, sluga nu cerea decât amânarea plăţii. 

% În ediţia de la 1805, în loc de „punând mâna”, se găsește „apucându-l”. 

4 În ediţia de la 1805, în loc de „căzând“, se găsește „căzând la picioarele lui”. 

% În ediţia de la 1805, în loc de „l-a aruncat în închisoare”, se găsește „l-a băgat în temniță”. 

** Mina (= 50 sicli = 2.000 drahme) și talantul (= 3.000 sicli = 120.000 drahme), nu 
erau monede, ci denumiri ale sumelor monetare mari. Astfel, pentru a evidenția diferența 
prin calcul matematic, aflăm că 10.000 de talanţi erau echivalentul a 490.770 kilograme 
de aur (490,77 tone), iar 100 de dinari, echivalentul a 0,45 kilograme de argint. 

18, 32-34: Atunci, chemându-l stăpânul său îi zise: Slugă vicleană, 
toată datoria aceea ţi-am iertat-o, fiindcă m-ai rugat. (33) Nu se cădea, 
oare, ca și tu să ai milă de cel împreună slugă cu tine, precum și eu am 
avut milă de tine? (34) Și, mâniindu-se stăpânul lui, l-a dat pe mâna 
chinuitorilor”, până ce-i va plăti toată datoria. (18, 33) lacov 2, 13 

Pentru iubirea de oameni, Stăpânul se judecă laolaltă cu sluga, ca să arate 
că nu EI, ci cruzimea slugii și nemulțămirea l-au făcut să i se ia înapoi darul. 
Și căror muncitori îl dă? Poate puterilor muncitoare [căznitoare], ca să-l 
munceasscă [căznească] veșnic. Căci ceea ce zice „până ce-i va plăti toată 
datoria”, aceasta însemnează: „până atunci să se muncească [căznească], până 
ce va plăti”. Dar, niciodată nu va [putea] „plăti datoria”, adică munca cea 
cuviincioasă cu care este dator. Deci pururea va fi muncit [căznit]. 


18, 35: Tot așa și Tatăl Meu cel Ceresc vă va face vouă, dacă nu veți 


ierta — fiecare fratelui său — din inimile voastre:. 
(18, 35) Matei 5, 25; 6, 12-15 / Marcu 11, 25-26 
N-a zis „Iatăl vostru”, ci „Tatăl Meu”, căci unii ca aceștia nu sunt 
vred-nici să aibă Tată pe Dumnezeu. Și voiește ca noi să iertăm „din 
inimă”, nu numai din buze. 
Să înţelegi încă și cât de mare răutate este pomenirea de rău, dacă întoarce 
înapoi darul lui Dumnezeu. Căci, deși fără părere de rău dăruiește Dumnezeu 


darurile Sale, însă [pentru pomenirea de rău] s-au întors înapoi acestea. 


” În ediţia de la 1805, în loc de „chinuitorilor”, se găsește „muncitorilor“. 
% În ediția de la 1805, în loc de „din inimile voastre“, se găsește „din inimile voastre, 
greșalele lor”. 

CAPITOLUL 19 
Despre desfacerea căsătoriei. lisus binecuvintează pe copii. 
Tânărul cel bogat! 


19, 1-2: lar după ce lisus a sfârșit cuvintele acestea, a plecat” din 
Galileea și a venit în hotarele ludeii, dincolo de Iordan. (2) Și au mers 


după El mulțimi multe și i-a vindecat pe ei acolo. 
(19, 1) Marcu 10, 1 / loan 10, 40 (19, 2) Matei 12, 15 


Merge din nou în ludeea, ca să nu spună iudeii cei necredincioși de aici 
că petrecea mai mult cu cei din Galileea. larăși, după învăţătură și după ce 
s-au sfârșit cuvintele, urmează minunile, că se cuvine nouă și să învăţăm, 
dar și să lucrăm. lar neînţelegătorii farisei, după ce au văzut minunile, fiind 
de trebuinţă să creadă, ei ispitesc [pe Hristos]. Căci, auzi [ce spun]: 


19, 3-6: Și s-au apropiat de EI fariseii, ispitindu-L și zicând: Se cuvine, 
oare, omului să-și lase femeia sa, pentru orice pricină? (4) Răspunzând 
EI, a zis: N-aţi citit că Cel Ce i-a făcut de la început i-a făcut bărbat și 
femeie? (5) Și a zis: Pentru aceea va lăsa omul pe tatăl său și pe mama sa 
și se va lipi de femeia sa și vor fi amândoi un trup. (6) Așa încât', nu mai 


sunt doi, ci un trup. Deci, ce a împreunat Dumnezeu, omul să nu despartă. 
(19, 3) Marcu 10, 2 (19, 4) Facere 1, 27; 5, 2 / Maleahi 2, 14-15 / Marcu 10, 6 (19, 5) Facere 2, 24 / 
Marcu 10, 7-8 / 1 Corinteni 6, 16 / Efeseni 5, 31 (19, 6) Marcu 10, 9/1 Corinteni 7, 10 


O, nebunie! Socoteau ei ca prin întrebări să astupe gura lui Hristos! 
Căci, dacă ar fi zis [Hristos] că se cuvine să fie lăsată femeia pentru orice 
vină [pricină], Îl vor putea întreba de ce a zis că numai pentru pricină de 
preacurvie? (Matei 5, 32) lar de va zice El că nu se cuvine să-și lase femeia, 
Îl vor învinui ca pe Cel Care legiuiește împotriva Legii puse de Moise, 
căci acela a poruncit să fie gonită cea care este urâtă de bărbatul său, chiar 
fără pricină binecuvântată (Deuteronom 24, 1). 

Ce zice, dar, Hristos? Arată că a Celui Care ne-a zidit pe noi dintru 
început Îi este lucru și punere de lege o nuntă. Că zice: „dintru început un 


' În ediţia de la 1805, titlul capitolului este: „Pentru cei ce au întrebat oare să cade să-și 
lase femeia. Pentru fameni. Pentru punerea mâinilor lui lisus peste copii. Pentru bogatul ce a 
întrebat pe lisus”. 

2 În ediția de la 1805, în loc de „a plecat”, se găsește „a trecut”. 

* În ediția de la 1805, în loc de „i-a făcut de la început”, se găsește „a făcut dintâi”. 

* În ediția de la 1805, în loc de „așa încât“, se găsește „pentru aceea”. 

bărbat a împreunat Dumnezeu cu o femeie, de aceea nu se cuvine ca un 
bărbat să se împreuneze cu mai multe femei, nici o femeie cu mai mulți 
bărbaţi, ci să viețuiască așa cum au fost dintru început și să nu despartă 
[rupă], fără de socoteală, împreuna lor locuire”. Și n-a zis „Eu, care am 
făcut bărbat și femeie”, ca să nu-i întărâte pe ei, ci, în chip nehotărât a 
spus: „Cel Ce i-a făcut”. 

Și atât de plăcut îi este lui Dumnezeu lucrul cel bun al însoțirii, încât a 
dat voie [îngăduit] să fie lăsaţi părinții și a se lipi de bărbat. Dar cum se 
face că la Facere este scris că Adam a zis că „va lăsa omul pe tatăl său și pe 
mama sa” (Facere 2, 24), iar aici Hristos spune că Dumnezeu a spus aceasta? 
Să înțelegem că ceea ce a zis Adam, de la Dumnezeu a zis și, astfel, cuvântul 
lui Adam cuvântul lui Dumnezeu este. Deci, de vreme ce bărbatul și femeia 
s-au făcut „un trup” — căci și pentru împreunare și pentru dragostea cea 
firească sunt lipiţi —, și pentru că nu se cuvine a-și tăia cineva trupul său, 
tot așa nu se cuvine a despărți pe cei împreunați. Și n-a zis „să nu despartă 
Moise ce a împreunat Dumnezeu”, ca să nu-i turbure [smintească] pe ei, 
ci zice simplu - „omul să nu despartă”, arătând deosebirea dintre 
Dumnezeu Cel Care a împreunat și omul care desparte. 


19, 7-9: Ei l-au zis Lui: Pentru ce, dar, Moise a poruncit să-i dea carte 
de despărţire și să o lase? (8) EI le-a zis: Pentru învârtoșarea inimii 
voastre, v-a dat voie Moise să lăsați pe femeile voastre, dar din început 
nu a fost așa. (9) Iar Eu zic vouă că oricine va lăsa pe femeia sa, în afară 
de pricină de desfrânare, și se va însura cu alta, săvârșește adulter; și 


cine s-a însurat cu cea lăsată săvârșește adulter. 
(19, 7) Deuteronom 24, 1 / Matei 5, 31 / Marcu 10, 4 (19, 8) Deuteronom 20, 14 / 
Marcu 10, 5 (19, 9) Matei 5, 32 / Marcu 10, 11 / Luca 16, 18 


Fariseii, văzând că Domnul a astupat gurile lor“, îl aduc pe Moise în 
sprijinul lor, părându-li-se că Moise împotriva învățăturii lui Hristos a 
legiuit. Și zic: „Pentru ce, dar, Moise a poruncit să i se dea carte de 
despărţire și să o lase?” Domnul, întorcând împotriva lor toată prihănirea 
[învinuirea], îl îndreptățește pe Moise, arătând că „nu împotriva lui 
Dumnezeu a legiuit el aceasta, ci după răutatea voastră, ca nu din pricina 
neînfrânării vrând să vă împreunați cu altele, să vă omorâţi femeile cele 
dintâi [legiuite]”. Căci, cruzi fiind ei, și-ar fi omorât femeile de-ar fi fost 


* În ediţia de la 1805, versetul 9 este: „Iar Eu zic vouă că oricine va lăsa pe femeia 
sa, în afară de cuvânt de curvie, și va lua alta, preacurvește; și cine la lua pe cea lăsată 
preacurvește”. 

* Adică, i-a lăsat fără de răspuns. 

siliți a le ține pe ele. Și a poruncit Moise să se dea carte de despărţire celor 
care sunt urâte bărbaţilor lor. „Eu grăiesc vouă că pe femeia care a curvit 
este bine a o goni [alunga, lepăda] ca pe o preacurvă. Însă, dacă pe cea 
care n-a curvit o va goni cineva, i se face acesta pricinuitor de preacurvie”. 

Încă și aceasta să înţelegi: cel ce se alipește de Domnul un duh este cu 
EI (1 Corinteni 6, 17) = și însoţire se face între credincios și Hristos, că toți 
un trup ne-am făcut cu El și mădulare în parte suntem ale lui Hristos. 
Deci, bine s-a zis că nu poate fi despărțită [ruptă] această însoţire, după 
cuvântul lui Pavel, care spune: „Cine ne va despărți pe noi de iubirea lui 
Hristos?” (Romani 8, 35) Drept aceea, pe cele ce Dumnezeu le-a împreunat, 
nici omul și nici o altă făptură, nici Îngerii, nici Începătoriile, nici Stăpâni- 
ile — după cum zice Pavel — nu le pot despărți (Romani 8, 38-39). 


19, 10: Ucenicii I-au zis: Dacă astfel este pricina omului cu femeia, 
nu este de folos să se însoare”. (19, 10) Pilde 21, 19 / 1 Corinteni 7, 32 

Ucenicii se turbură și spun că dacă pentru aceasta s-au împreunat, ca 
să fie una și nedespărțiți să petreacă toată viața — încât chiar de-ar fi rea 
femeia, să nu îndrăznească să o gonească —, nu e de nici un folos a se 
însura. Căci, mai ușor este a nu se însura, ci a se război cu poftele cele 
firești, decât a suferi femeie rea. 

Și este numită „pricina omului cu femeia”, împreunarea de nedes- 
părţit. lar unii și așa înţeleg: că dacă așa este „pricina omului” - adică 
dacă pricină și învinuire va avea bărbatul pentru că își leapădă femeia 
împotriva Legii —, „nu este de folos a se însura”. 


19, 11: lar EI le-a zis: Nu toți pricep cuvântul acesta, ci aceia cărora le 
este dat. (19, 11) 1 Corinteni 7, 2-9 

Fiindcă ucenicii zic că e mai bine să nu se însoare, Domnul le arată că 
mare este lucrul fecioriei, dar nu poate fi de toți îndreptat [dobândit], ci 
numai de cei cărora Dumnezeu le ajută. Căci acest cuvânt „(acelora ce] s-a 
dat” este pus aici în loc de „cărora Dumnezeu le ajută”. Și „s-a dat” celor 
care cer! Că zice: „Cereţi și vi se va da” și „oricine cere, ia” (Matei 7, 7-8; 
Luca 11, 9-10; loan 14, 13-14). 


19, 12: Că sunt fameni care s-au născut așa din pântecele mamei lor; 
sunt fameni pe care oamenii i-au făcut fameni, și sunt fameni care s-au 


? În ediția de la 1805, în loc de „să se însoare”, se găsește „a se însura”. 
* În ediția de la 1805, versetul 11 este: „lar EI le-a zis: Nu toți încap cuvântul acesta, 
ci acelora ce s-a dat”. 

făcut fameni pe ei înșiși, pentru Împărăţia Cerurilor. Cine poate înțelege 
să înțeleagă”. (19, 12) Isaia 56, 3/ Înţelepciune 3, 14/1 Corinteni 7, 7 

Zice: „De puțini este îndreptat [dobândit] acest lucru al fecioriei! Că 
unii sunt fameni din pântecele maicii lor, adică din fireasca alcătuire a 
trupului sunt nemișcați către amestecările [împreunările] trupești și din 
această pricină nu au trebuinţă de înfrânare. Sunt și alţii, cei castrați de 
oameni. lar cei care s-au făcut fameni pe ei înșiși, pentru Împărăția 
Cerurilor, nu sunt cei care se castrează” — că blestemat este lucrul acesta — 
„ „Ci acei care se înfrânează”. 

Încă și așa să înţelegi: este famen din fire cel care din pricina alcătuirii 
sale trupești nu este lesne mișcat spre împreunare trupească. De oameni 
este făcut famen cel care din învățătura omenească taie înfocarea poftei 
celei trupești. lar cel care se face pe sine famen este cel care nu de la altul, 
ci dintru a sa știință și bună voinţă s-a plecat spre curăţie; acesta prea bun 
este, ca unul care nu de către altul, ci cu voia sa s-a povăţuit spre Împărăția 
Cerurilor. Și voind Dumnezeu ca din însăși voia noastră să lucrăm fapta 
cea bună, zice: „Cine poate a încăpea încapă” [„Cine poate înțelege să 
înțeleagă]. Căci nu silește la feciorie, nici nu strică însurarea [nunta], 
însă mai mult cinstește fecioria. 


19, 13-14: Atunci | s-au adus copii, ca să-și pună mâinile peste ei și să 
se roage; dar ucenicii îi certau. (14) Iar lisus a zis: Lăsaţi copiii” și nu-i 
opriţi să vină la Mine, că a unora ca aceștia este Împărăția Cerurilor. 

(19, 13) Marcu 10, 13 / Luca 18, 15 (19, 14) Matei 18, 3 / Luca 17, 16 

Maicile își aduceau pruncii ca să fie blagosloviţi prin atingerea mâinilor 
Lui, dar fără rânduială și făcând turburare veneau la Dânsul. De aceea, 
ucenicii îi opreau, încă și socotind că se micșorează cinstea Învățătorului, 
aducându-l-Se pruncii. lar Hristos, arătând că netrufia mai vârtos o 
primește", zice: „Lăsaţi pruncii [și nu-i opriți să vină la Mine], că a unora 
ca aceștia este Împărăţia Cerurilor”. N-a zis „a acestora [este Împărăția]”, 
ci „a unora ca aceștia”, adică a celor cu simplitate, a celor fără răutate, a 
celor fără de vicleșug, [și fără de trufie]. 

Și încă: dacă învaţă cineva și vin la el unii punând întrebări copilărești, 
să-i primească și pe aceștia și să nu-i oprească. 


=r 


” În ediţia de la 1805, în loc de „Cine poate înțelege să înțeleagă”, se găsește „Cine 
poate a încăpea încapă”. 

' În ediția de la 1805, în versetele 13-14, în loc de „copii“, se găsește „prunci”. 

'! Adică, iubește, Îi este bineplăcută lipsa de trufie. 

19, 15-17“: Și punându-Și mâinile peste ei, S-a dus de acolo. (16) Și, 
iată, venind un tânăr la EI, i-a zis: Bunule Învățător, ce bine să fac, ca să 
am viaţa veșnică?!? (17) lar El a zis: De ce-Mi zici bun? Nimeni nu este 
bun, decât numai Unul Dumnezeu. (19, 15) Facere 48, 14 / Marcu 10, 16 

(19, 16) Marcu 10, 17 / Luca 10, 25; 18, 18 (19, 17:) Deuteronom 6, 25 / Marcu 10, 18 / lacov 1, 17 

Tânărul acesta n-a venit ca să-L ispitească, ci ca să se înveţe [îndrepteze] 
și însetând de viața cea veșnică. Și a venit la Hristos ca la un simplu om și 
de aceea îi zice Domnul: „De ce-Mi zici bun? Nimeni nu este bun, decât 
numai Unul Dumnezeu”. Adică, „dacă Îmi zici că sunt «bun» — ca unui 
simplu învăţător —, rău zici, pentru că nimeni dintre oameni nu este bun 
cu adevărat”. [Acestea le zice Domnul,] mai întâi că suntem și lesne 
schimbăcioși de la bine la rău, iar apoi și asemănându-se bunătatea 
oamenilor cu bunătatea lui Dumnezeu, răutate se socotește. 


19, 17*-19: lar de vrei să intri în viață, păzește poruncile. (18) El a zis: 
Care? lar lisus a zis: Să nu ucizi, să nu săvârșești adulter, să nu furi, să 
nu mărturisești strâmb!*; (19) cinstește pe tatăl tău și pe mama ta și să 
iubești pe aproapele tău'! ca pe tine însuți. 

(19, 17) 1 Regi 2, 2 / Sirah 15, 15 (19, 18) leșire 20, 13-16 / Deuteronom 5, 17-20 / 
Matei 5, 21 / Marcu 10, 19 (19, 19) leșire 20, 12 / Levitic 19, 18 / Luca 18, 20 


Pe cel care a întrebat, Domnul îl trimite la poruncile Legii, ca să nu 
zică iudeii că defaimă Legea. Dar ce [răspunde tânărul]? 


19, 20: Zis-a Lui tânărul: Toate acestea le-am păzit din copilăria mea”. 
Ce-mi mai lipsește? (19, 20) Marcu 10, 20 / Luca 16, 9; 18, 21 

Unii îl socotesc trufaș și îl învinuiesc pe tânăr de mândrie. Căci cum a 
îndreptat [a putut] el a iubi pe „vecinul” [,„aproapele”), de vreme ce era 
bogat? Căci nimeni din cei care-și iubesc „vecinul” [,„„aproapele”] ca pe 
sine însuși nu poate fi mai bogat decât „vecinul“ [,„aproapele”]. lar 
„Vecinul“ [„aproapele”] este omul. 

Alţii înțeleg altfel, anume că tânărul a zis așa: „Socotește, Doamne, că 
pe acestea toate le-am păzit. Ce încă îmi mai lipsește?” 


19, 21-22: lisus i-a zis: Dacă voiești să fii desăvârșit!*, du-te, vinde 
averea ta, dă-o săracilor și vei avea comoară în Cer; după aceea, vino și 


xn 


'2 În ediția de la 1805, în loc de „viaţa veșnică”, se găsește „viaţa de veci”. 

'3 În ediţia de la 1805, în loc de „să nu săvârșești adulter, să nu furi, să nu mărturisești 
strâmb”, se găsește „să nu preacurvești, să nu furi, să nu fii mărturie mincinoasă”. 

În ediția de la 1805, în loc de „aproapele tău”, se găsește „vecinul tău”. 

'5 În ediţia de la 1805, în loc de „copilăria mea”, se găsește „tinerețile mele”. 

'* În ediţia de la 1805, în loc de „desăvârșit“, se găsește „de săvârșit”. 

urmează-Mi”. (22) Ci, auzind cuvântul acesta, tânărul a plecat întristat, 
căci avea multe avuții. (19, 21) Matei 6, 20 / Marcu 10, 21-22 / 
Luca 12, 33 / Faptele Apostolilor 2, 45 (19, 22) Psalm 61, 10 / Luca 18, 23 

Domnul îi zice: „Câte grăiești că ai îndreptat [ai păzit], după obiceiul 
iudaicesc le-ai îndreptat [le-ai păzit]. Iar de voiești să fii de săvârșit 
[desăvârșit] — adică să fii ucenic al Meu și creștin —, mergi, vinde-ți averile 
tale și dă-le săracilor'5. Dă-le pe toate, fără să mai oprești ca să faci neîncetat 
milostenie, ci cu totul să te lipsești de bogăție”. 

Și pentru că unii fac milostenie, dar au viață plină de toată necurăţia, 
zice: „vino urmează Mie”, adică îi spune să aibă și toată cealaltă faptă 
bună”. lar tânărul s-a întristat căci, cu toate că dorea viața veșnică, adică 
gras și adânc era pământul inimii lui, „spinii” bogăției îl înecaseră (Matei 
13, 7), „căci avea multe avuțţii”. Cel care are puţine, nu este tot atât de 
mult stăpânit de ele, căci mai cumplită și tiranică este legătura de averile 
multe. Și pentru că vorbea unuia bogat, îi spune: „«Vei avea comoară în 
Cer», de vreme ce ești iubitor de avere”%. 


19, 23-24: lar lisus a zis ucenicilor Săi: Adevărat zic vouă că un bogat cu 
greu va intra în Împărăția Cerurilor?!. (24) Și iarăși zic vouă că mai lesne 
este să treacă cămila prin urechile acului, decât să intre un bogat în Împărăția 
lui Dumnezeu. (19,23) Pilde 11,23 / Marcu 10, 23-24/ Luca 18, 24 (19, 24) Luca 6, 24; 18, 25 

Cât timp este bogat, adică el are de prisos, iar alții n-au nici cele de 
nevoie, nu va intra în Împărăția Cerurilor; dar după ce se va scutura [lepăda] 
de toate, atunci nu mai este bogat și poate să intre. Căci îi este cu neputinţă 
celui ce are multe bogății să intre [„întru Împărăția Cerurilor”], după cum 


17 În ediția de la 1805, în loc de „vino și urmează-Mi”, se găsește „vino, urmează Mie”. 

'* [1805] Sfântul Teofilact arată că Hristos nu-i spune tânărului să dea câte puţin din 
averile sale săracilor până le va sfârși cu totul, ci îi spune ca îndată, toate să le dea și să- 
| urmeze Lui (că acesta este înțelesul cuvântului grecesc). 

1 Adică, să aibă fapta cea bună întru plinătatea ei. 

% Sfântul Isaac Sirul tâlcuiește că ceea ce spune aici Domnul înseamnă aceasta: „Să 
te faci mort de toate avuţiile tale și așa vei vieţui întru Mine. leși din lumea cea veche a 
patimilor și așa vei intra în lumea cea nouă a Duhului. Înlătură și dezbracă cunoștința de 
multe feluri și vicleană și așa vei îmbrăca cunoștința simplă a adevărului. Căci, spunându- 
i «ia crucea ta», Domnul l-a învăţat să moară tuturor celor din lume. Și când a omorât în 
sine pe omul cel vechi, sau patimile, i-a spus: «Vino și urmează-Mi Mie» (Matei 16, 24)” 
- Filocalia românească, vol. 10, Epistola IV, ed. IBMBOR, București, 1981, p. 479. 

2 În ediţia 1805, în loc de „Adevărat zic vouă că un bogat cu greu va intra în 
Împărăţia Cerurilor”, se găsește „Amin zic vouă că bogat cu anevoie va intra întru 
Împărăţia Cerurilor”. 

este cu neputinţă ca „să treacă o cămilă prin urechile acului”. Vezi cum 

mai sus a zis „cu anevoie va intra”, iar aici că nicidecum nu este cu putinţă. 
Unii tâlcuiesc cuvântul „cămilă“ nu prin dobitocul numit astfel, ci 

prin funia groasă pe care o folosesc corăbierii la aruncarea ancorei?. 


19, 25-26: Auzind, ucenicii s-au uimit foarte?, zicând: Dar cine poate 
să se mântuiască? (26) Dar lisus, privind la ei, le-a zis: La oameni aceasta 


este cu neputinţă, la Dumnezeu însă toate sunt cu putință. 


(19, 25) Marcu 10, 26 / Luca 18, 26 (19, 26) Facere 18, 14 / lov 42,2 / 
leremia 32, 17 / Zaharia 8, 6 / Marcu 10, 27 / Luca 1, 37; 18, 27 


Ucenicii, fiind iubitori de oameni, L-au întrebat aceasta nu pentru ei, 
căci erau săraci, ci pentru toți oamenii. 

lar Domnul învaţă să nu măsurăm mântuirea cu neputința omenească, 
ci cu puterea lui Dumnezeu, căci dacă cineva va începe a nu fi lacom?, va 
spori și spre a le deșerta [goli, lepăda] pe cele de prisos. lar după aceasta, 
va ajunge să lepede și cele de nevoie și așa bine va călători cu ajutorul lui 
Dumnezeu. 


19, 27: Atunci, Petru, răspunzând, i-a zis: lată, noi am lăsat toate și 

Ţi-am urmat Ţie. Cu noi, oare, ce va fi? 
(19, 27) Deuteronom 33, 9 / Matei 4, 20 / Marcu 10, 28 / Luca 5, 11; 18, 28 

Deși se pare că Petru n-a lăsat oarecare lucruri mari fiindcă era sărac, 
însă să știi că, într-adevăr, a lăsat și el multe. Pentru că noi, oamenii mai 
multă dragoste avem întru cele puţine. Iar Petru a trecut cu vederea și 
desfătarea lumii și fireasca iubire cea către părinţi. Căci aceste patimi se 
războiesc nu numai cu cei bogaţi, ci și cu cei săraci. 

Ce zice [răspunde], dar, Domnul? 


19, 28: lar lisus le-a zis: Adevărat zic vouă că voi cei ce Mi-aţi urmat 
Mie, la înnoirea lumii%, când Fiul Omului va ședea pe tronul slavei 
Sale, veţi ședea și voi pe douăsprezece tronuri, judecând cele douăspre- 
zece semințţii ale lui Israil. 

(19, 28) Înţelepciune 3, 8/ Luca 22, 28-30 / 1 Corinteni 6, 2 / Apocalipsa 3, 21; 20, 4 

Oare, [chiar] vor „ședea”? Nu. Ci prin „tronuri” a arătat cinstea cea 
înaltă [pe care o vor primi]. Dar și luda va ședea? Nu. Căci zice: „Cei ce 
Mi-aţi urmat Mie”, adică cei care până în sfârșit [L-au urmat]. 


= Căci aceste cuvinte în grecește seamănă între ele foarte mult. 

5 În ediția 1805, în loc de „s-au uimit foarte”, se găsește „s-au îngrozit foarte”. 

2 Adică va pune început, biruind împrăștierea minţii care lucrează întru noi prin 
„pofta trupului și pofta ochilor și trufia vieţii” (1 loan 2, 16). 

% În ediţia de la 1805, în loc de „la înnoirea lumii”, se găsește „întru a doua naștere”. 

Și întru alt chip: de multe ori Dumnezeu făgăduiește bunătăți oarecărora 
ce sunt vrednici. Dar, după ce se schimbă și se fac nevrednici, le ia [Domnul 
înapoi darurile]. La fel și cu cele de întristare, deseori ne îngrozește, dar nu 
le aduce asupra noastră, dacă ne schimbăm. 

lar prin „a doua naștere” [,înnoirea lumii”), Învierea să o înţelegi. 


19, 29: Şi oricine a lăsat case sau frați, sau surori, sau tată, sau mamă, 
sau femeie, sau copii, sau țarine?, pentru numele Meu, înmulțit va lua 
înapoi și va moșteni viața veșnică. (19, 29) Marcu 10, 29-30 / Luca 18, 29-30 

Ca să nu socotească cineva [să nu credem] că numai pentru ucenici a 
zis acestea, întinde făgăduinţa peste toți cei care fac cele asemenea [la fel], 
că vor avea în locul rudeniilor celor trupești, frăția și apropierea cea către 
Dumnezeu. lar în locul „țarinelor” — raiul și în locul „caselor“ de piatră — 
Ierusalimul cel de Sus. În loc de „mamă” - bătrânele din Biserică; în loc de 
„tată” — pe preoți, în loc de „femeie” — pe toate femeile credincioase [creș- 
tine] — nu cu nuntire, să nu fie aceasta!, ci cu așezare și dragoste duhov- 
nicească și cu grija cea iubitoare de oameni către acestea. 

lar Domnul nu ne poruncește să ne despărțim de ai noștri orișicum, ci 
numai atunci când aceștia ne-ar împiedica de la buna cinstire a lui 
Dumnezeu”. Că asemenea poruncește Domnul ca și pe suflet și pe trup 
să-l defăimăm, dar nu ca să ne omorâm pe noi înșine. 

Și vezi că, bun fiind Dumnezeu, nu numai pe acestea le dă, ci și viață 
veșnică adaugă. 

Deci, sârguiește-te și tu a „vinde averile tale” și a le „da săracilor”. lar 
averi sunt: pentru cel mânios - mânia, pentru cel curvar — așezarea cea 
curvească; pentru cel care pomenește răul — pomenirea de rău. Deci, pe acestea 
„vinde-le și le dă” dracilor, celor „săraci” și lipsiţi de tot binele, întorcând 
adică patimile la făcătorii de patimi și atunci vei avea „comoară pe Hristos 
„în Cerul” tău -— adică în mintea ta cea duhovnicească. Căci „Cerul” îl are 
întru sine cel care se face asemenea Celui Ceresc (Matei 19, 21). 

19, 30: Și mulţi dintâi vor fi pe urmă, și cei de pe urmă vor fi întâi. 

(19, 30) Matei 20, 16 / Marcu 10, 31 / Luca 13, 30 

Aici îi arată pe iudei și neamurile. Căci iudeii, „întâi“ fiind, au ajuns 
„cei de pe urmă”; iar noi, neamurile, „cei de pe urmă” fiind ne-am făcut 
„cei dintâi”. Și, pentru ca să înţelegi limpede cele ce a zis, împreunează 
[adaugă] și pilda cea care urmează: 


% În ediţia de la 1805, în loc de „sau copii, sau țarine”, se găsește „sau feciori, sau holde”. 
* Vezi şi tâlcuirea de la Matei 4, 21-22. 

CAPITOLUL 20 
Pilda despre lucrătorii tocmiţi la vie. A treia vestire a Patimilor. 
Cererea fiilor lui Zevedeu. Cearta pentru întâietate. 
Vindecarea celor doi orbi! 


20, 1-7: Căci Împărăția Cerurilor este asemenea unui om stăpân de 
casă, care a ieșit dis-de-dimineaţă să tocmească lucrători pentru via sa. 
(2) Și învoindu-se? cu lucrătorii cu un dinar pe zi, i-a trimis în via sa. (3) 
Și ieșind pe la ceasul al treilea, a văzut pe alții stând în piaţă fără lucru. 
(4) Și le-a zis acelora: Mergeţi și voi în vie și, ce va fi cu dreptul, vă voi 
da. (5) lar ei s-au dus. leșind iarăși pe la ceasul al șaselea și al nouălea, a 
făcut tot așa. (6) leșind pe la ceasul al unsprezecelea, a găsit pe alții, 
stând fără lucru, și le-a zis: De ce ați stat aici toată ziua fără lucru?” (7) 
Zis-au lui: Fiindcă nimeni nu ne-a tocmit. Zis-a lor: Duceţi-vă și voi în 
vie și, ce va fi cu dreptul, veţi lua. (20, 1) Neemia 9, 3 / Matei 21, 33 

Hristos este „Împărăția Cerurilor” și Se aseamănă cu „un om”, fiindcă 
a luat chipul nostru. lar „Stăpân al casei” Se numește, ca Unul Care stăpâ- 
nește „casa“, adică Biserica. Deci, Acesta — adică Hristos — „a ieșit” din 
sânurile Tatălui și „tocmește lucrători la vie” — adică la Scripturi sau la 
porunci sau tocmește pe fiecare la a lucra „via“, adică pe al său suflet. 

Și tocmește pe unul „dis-de-dimineață“, adică în vârsta cea copi- 
lărească. lar pe altul întru „al treilea ceas”, adică în pragul tinereţii. lar pe 
alții întru „al șaselea” și întru „al nouălea ceas”, adică atunci când este 
omul de 25 sau 30 de ani sau, scurt zicând, la vârsta bărbătească. lar în „al 
unsprezecelea ceas”, pe cei bătrâni — că mulţi, chiar bătrâni fiind, au ajuns 
la credinţă. 

Sau și întru alt chip: „zi” este numit veacul de acum, căci în el „lucrăm”, 
ca ziua. Deci, a chemat Domnul în „ceasul dintâi” pe Enoh și pe Noe, întru 
„al treilea“, pe Avraam, întru „al șaselea” pe Moise, întru „al nouălea” pe 
Prooroci, iar întru „al unsprezecelea”, adică la sfârșitul veacurilor, pe 
neamuri, care erau „fără de lucru“, adică fără de toată buna lucrare. Căci 
nu-i tocmise nimeni pe ei, fiindcă nici nu s-a trimis vreun Prooroc la neamuri. 


' În ediţia de la 1805, titlul capitolului este: „Pentru lucrătorii cei tocmiți la vie. Pentru 
suirea lui lisus în lerusalim spre Patimă. Pentru feciorii lui Zevedeu. Pentru doi orbi”. 

? În ediţia de la 1805, în loc de „învoindu-se”, se găsește „tocmindu-se”. 

3 În ediţia de la 1805, în versetele 1-7, în loc de „fără lucru”, se găsește „fără de lucru”. 

20, 8-16: Făcându-se seară, stăpânul viei a zis către îngrijitorul! său: 
Cheamă pe lucrători și dă-le plata, începând de la cei din urmă, până la 
cei dintâi. (9) Venind cei din ceasul al unsprezecelea, au luat câte un 
dinar. (10) Și venind cei dintâi, au socotit că vor lua mai mult, dar au 
luat și ei tot câte un dinar. (11) Și după ce au luat, cârteau împotriva 
stăpânului casei, (12) zicând: Aceștia de pe urmă au făcut” un ceas și i-ai 
pus deopotrivă cu noi, care am dus greutatea zilei și arșițat. (13) lar el 
răspunzând, a zis unuia dintre ei: Prietene, nu-ţi fac nedreptate. Oare, 
nu te-ai învoit cu mine un dinar? (14) Ia ce este al tău și pleacă. Voiescsă 
dau acestuia de pe urmă ca și ție. (15) Au, nu mi se cuvine mie să fac ce 
voiesc cu ale mele? Sau ochiul tău este rău”, pentru că eu sunt bun? (16) 
Astfel vor fi cei de pe urmă întâi și cei dintâi pe urmă, că mulți sunt 
chemați, dar puţini aleși. (20, 8) Apocalipsa 22, 12 (20, 15) Facere 4, 6 

(20, 16) Matei 19, 30; 22, 14 / Marcu 10, 31 / Luca 13, 30 

„Seară” este sfârșitul; deci, la sfârșit iau toți câte un „dinar“, care este 
darul Sfântului Duh, Cel Care-l preface [preschimbă] pe om la cea după 
chip și-l face părtaș dumnezeieștii firi?. 

Cu adevărat mai mult s-au ostenit cei dinainte de Venirea lui Hristos, 
căci atunci moartea nu era stricată [nu fusese biruită], nici diavolul zdrobit, 


+ În ediţia de la 1805, în loc de „îngrijitorul”, se găsește „ispravnicul”. 

5 În ediția de la 1805, în loc de „au făcut”, se găsește „au lucrat”. 

* În ediţia de la 1805, în loc de „am dus greutatea zilei și arșița”, se găsește „am 
purtat greutatea zilei și zăduful”. 

7 În ediția de la 1805, în loc de „rău“, se găsește „viclean“. 

* [1805] Acest cuvânt, adică „părtaș dumnezeieștii firi” mai întâi l-a spus Sfântul 
Apostol Petru (2 Petru 1, 4). lar de la Apostol luându-l și alți mulți Sfinţi îl folosesc în multe 
locuri în scrierile lor, așa cum face și Sfântul Teofilact în această tâlcuire. Dar a tuturor 
socoteală este cum că firea cea dumnezeiască nu este împărtășită nici de o fire zidită, fie 
nematerialnică, fie materialnică, ci numai darurile și lucrările cele dumnezeiești sunt 
împărtășite celor vrednici. Precum pentru această pricină, pe larg arată și Sfântul Sobor 
[prin învățătura Sfântului Grigorie Palama] cel care s-a făcut împotriva [învăţăturii] lui 
Varlaam de Calabria și Grigorie Achindin. lar mai înainte de acesta, Sfântul Dionisie 
Areopagitul zice că firea cea dumnezeiască, după ființă, nici de una din zidiri nu este 
împărtășită, iar după daruri de toate [dar de darurile Ei toate se împărtășesc]. De aceea și 
noi, oriunde vom întâlni acest cuvânt - „părtaș dumnezeieștii firi” — se cuvine să-l înțelegem 
drept și după cugetarea Sfinţilor, adică: împărtășirea firii celei dumnezeiești, este împăr- 
tășirea darurilor și lucrărilor celor dumnezeiești, care sunt: ne-murirea, pururea-viețuirea, 
nestricăciunea, neschimbarea de la bunătate la răutate și altele câte le-am luat din plinătatea 
lui Hristos, după cum spune Sfântul Evanghelist loan (loan 1, 12). Că în alt chip firea cea 
dumnezeiască precum este necunoscută, [tot] așa și neîmpărtășită. Căci zice și Sfântul 

ci încă trăia [stăpânea] păcatul. Iar noi, fiindcă ne-am îndreptat cu darul lui 
Hristos prin Botez, luăm putere spre a birui pe împotrivă-luptătorul [potriv- 
nicul] nostru, care mai înainte [de a fi noi] a fost surpat și omorât de Hristos. 

Dar și după cel dintâi înțeles care tâlcuiește despre vârstele omului, 
tot așa este. Căci, cei care mai de tineri au crezut, mai multă osteneală au 
avut decât cei care au venit la credință la bătrânețe, pentru că tânărul 
poartă „greutatea” mâniei și „zăduful” poftei, luptându-se cu patimile, 
iar cel bătrân este în liniște. Dar toți, de unul și același dar al Sfântului 
Duh se învrednicesc. 

Deci, ne învaţă pe noi pilda că și la bătrânețe este cu putință a ne 
pocăi și a dobândi Împărăţia, că acesta este „ceasul al unsprezecelea”. 

Dar să nu înţelegi că Sfinţii pizmuiesc pe cei care iau plată întocmai cu 
ei —să nu fie aceasta! —, ci se arată aici că atâtea și întru acest fel sunt bunătățile 
care se dau Sfinţilor, încât și pizmuire pot să pornească [stârnească|”. 


20, 17-21: Şi suindu-Se la Ierusalim, lisus a luat deoparte" pe cei 
doisprezece ucenici și le-a spus lor, pe cale: (18) Iată ne suim la Ierusalim 
și Fiul Omului va fi dat pe mâna arhiereilor și a cărturarilor, și-L vor 
osândi la moarte"; (19) și Îl vor da pe mâna păgânilor, ca să-L 


loan Damaschin în Bogoslovia [Teologia] sa „că Dumnezeu precum nu ne-a împărtășit pe 
noi de Fiinţa Lui, [tot] așa nici de cunoștința Fiinţei Lui”. 

* Pentru pilda lucrătorilor tocmiţi la vie, Dionisie din Furna ne dă următoarea 
îndrumare de zugrăvire: „Hristos stând și dinapoia Lui cuvioșii strămoși despărțiți în 
patru cete sau orânduieli: În ceata întâi Enoh, jertfind, Noe, ţinând corabia în mâini și alți 
bătrâni rugându-se impreună cu ei, și deasupra lor această scriere: «Cei din ceasul întâi». În 
a doua ceată este Avraam, jertfindu-l pe Isaac și Isaac, binecuvântându-l pe lacov și lacov, 
binecuvântând pe cei 12 fii ai săi și deasupra lor această scriere: «Cei din ceasul al treilea». În 
a treia ceată, Moise, ținând tablele Legii în mâinile sale și învățându-i pe evrei și Aaron, cu 
alţi drepți lângă el și deasupra lor această scriere: «Cei din ceasul al șaselea». În ceata a patra 
sunt Proorocii: unii fiind omorâţi cu pietre, alţii fierăstruindu-se și alții bătuţi și deasupra 
lor această scriere: «Cei din ceasul al nouălea». Și înaintea lui Hristos Apostoli și cei de alt 
neam căzând către Dânsul și deasupra lor scrierea: «Cei din ceasul al unsprezecelea». Și în 
altă parte, iarăși Hristos la Rai, cu mulțime de Îngeri și toate cetele Sfinţilor și Apostolilor 
șezând aproape de El. lar dreptul Enoh, cu ceata sa, ținându-și cununile în mâinile lor și 
arătându-i pe Apostoli, grăiesc către Hristos: «Aceștia de pe urmă au făcut un ceas și i-ai 
pus deopotrivă cu noi». lar Hristos îi zice: «Prietene, nu-ți fac nedreptate... la ce este al 
tău și pleacă» (Erminia picturii bizantine, ed. cit., p. 123). 

1 În ediția de la 1805, în loc de „deoparte“, se găsește „deosebi”. 

'! În ediţia de la 1805, în loc de „va fi dat pe mâna arhiereilor și a cărturarilor, și-L 
vor osândi la moarte”, se găsește „se va da arhiereilor și cărturarilor, și-L vor judeca 
spre moarte“. 

batjocorească și să-L biciuiască și să-L răstignească, dar a treia zi va învia. 
(20) Atunci a venit la El mama fiilor lui Zevedeu, împreună cu fiii ei, 
închinându-se și cerând ceva de la El. (21) Iar EI a zis ei: Ce voiești? Ea a zis 
Lui: Zi ca să șadă acești doi fii ai mei unul de-a dreapta și altul de-a stânga 
Ta, întru împărăția Ta. (20, 17) Marcu 10, 32 / Luca 18, 31 (20, 18) Matei 16, 21 / 


Marcu 10, 33 / Luca 18, 31-32(20, 19) Isaia 53, 4 / Matei 17, 23 / Marcu 10, 33-34 / 
Luca 9, 22 / loan 18, 28, 32; 19, 1 (20, 20) Marcu 10, 35 (20, 21) Sirah 7, 4 / Marcu 36-37 


Fiii lui Zevedeu au socotit că dacă Domnul va merge la Ierusalim, va 
să împărățească împărăție vremelnică, pentru că Îl auzeau adeseori zicând: 
„ne suim la Ierusalim”. Deci au pătimit oareșce omenesc!?. Și pleacă pe 
maica lor să vie la Domnul, ei sfiindu-se să vină în chip arătat, căci în 
taină au venit și ei, precum spune Marcu. Căci zice: „au venit la Dânsul, 
deosebi, Iacov și loan“ (Marcu 10, 35), adică în taină și pe ascuns merg la 
Dânsul. 


20, 22: Dar lisus, răspunzând, a zis: Nu știți ce cereţi. Puteţi, oare, să 
beți paharul pe care-l voi bea Eu și cu botezul cu care Eu Mă botez să vă 
botezați? Ei i-au zis: Putem??. (20, 22) Matei 26, 39, 42 / Marcu 10, 38-40; 14, 35 

Lăsând-o pe mamă, cu fiii vorbește, ca să arate că știe că ei au pus-o 
pe ea [să-l ceară acestea]. Și zice către dânșii: „«Nu știți ce cereți», că mare 
lucru este acesta, de care se înspăimântă și Puterile Îngerești”. 

Apoi depărtându-i pe ei de la unele ca acestea gânduri, la primejdii 
mai vârtos îi îndeamnă [să ia aminte]. Și îi întreabă nu că n-ar fi știut, ci ca 
să-i silească pe acești ucenici, ca prin al lor cuvânt să-și vădească rănile 
sufletului și să-i facă să se sârguiască a împlini făgăduinţa. Căci aceasta 
însemnează: „Puteţi, oare, să beți paharul...“, anume că „nu poate cineva 
să se facă părtaș Împărăției Mele dacă nu se va face părtaș și Patimilor 
Mele. Deci, spuneţi-Mi Mie, puteţi voi pătimi unele ca acestea?” 

lar „pahar” numește mucenicia și moartea Sa, arătând că este un lucru 
la fel de lesnicios ca și a bea un pahar; deci, ni se cuvine şi nouă să alergăm 
la aceasta ca la un lucru lesnicios. Încă mai arată că EI Însuși cu dulceaţă 
[bucurie] primește moartea. Și precum cel care bea un pahar, îndată 
adoarme, îngreuindu-se [de somn], așa și cel care bea paharul muceniciei, 
spre somnul morţii se duce. 

Încă și „botez” numește moartea Lui, ca pe aceea care ne este cură- 
țitoarea nouă tuturor [oamenilor]. 


!2 Adică, ucenicii s-au biruit de gândurile slavei deșarte omenești. 
'3 În ediţia de la 1805, în loc de „Ei i-au zis: Putem”, se găsește „Zis-au Lui: Vom 
putea”. 

lar ucenicii au făgăduit, neștiind ce grăiesc — ci numai pentru ca să 
dobândească cele pe care le voiau, cu lesnire se făgăduiesc toate. 


20, 23: Și le-a zis lor: Paharul Meu veţi bea!: și cu botezul cu care Eu Mă 
botez vă veţi boteza, dar a ședea de-a dreapta și de-a stânga Mea nu este al 


Meu a da, ci se va da celor pentru care s-au pregătit de către Tatăl Meu”. 
(20, 23) Luca 12, 50 


„Ştiu că veţi lua mucenicie”. Și s-a făcut aceasta cu adevărat, căci pe 
Iacov l-a omorât Irod, iar pe loan, care mărturisea cuvântul adevărului, l-a 
osândit Traian. 

lar „a ședea [de-a dreapta și de-a stânga Mea] nu este al Meu a da, ci 
celora ce s-au gătit de la Tatăl Meu” — se tâlcuiește așa: dacă va avea cineva 
împreună cu mucenicia și toată fapta cea bună, acela va lua darul. Căci 
aceluia care s-a ostenit, i s-a gătit darul, precum și celor care se luptă li se 
gătesc cununi. După cum la alergarea în arenă, stând împăratul și privind, 
dacă ar veni cineva care nicidecum nu a luat parte la alergare și i-ar cere 
„dă-mi mie cununa, celui care nu am alergat”, împăratul îi va răspunde: 
„Nu este al meu a da cununa, ci ea se dă celui care a alergat și s-a luptat și a 
biruit”. Tot asemenea și Hristos zice aici: „nu pot Eu să vă dau vouă în dar 
șederea «de-a dreapta și de-a stânga Mea», căci aceasta este a celor care s-au 
ostenit și pentru care s-a gătit”. 

Poate vei întreba însă: „Cine va ședea?” Să știi că nimeni nu va ședea 
acolo, că aceasta este numai a dumnezeieștii Fiinţe. Căci către care din 
Îngeri a zis Domnul: „Șezi de-a dreapta Mea”? (Psalm 109, 1; Evrei 1, 13) 

lar aceste cuvinte le-a grăit Domnul după a lor părere [socotinţe], 
pentru că ei n-au înțeles că a ședea pe cele „douăsprezece tronuri” (Matei 
19, 28) înseamnă a fi proslăviţi pentru fapta cea bună, și [din această pricină] 
cereau ședere „de-a dreapta” și „de-a stânga”. 


20, 24-28: Și auzind cei zece s-au mâniat pe cei doi fraţi!*. (25) Dar 
lisus, chemându-i la Sine, a zis: Știţi că ocârmuitorii neamurilor domnesc 
peste ele și cei mari le stăpânesc. (26) Nu tot așa va fi între voi, ci care 
între voi!” va vrea să fie mare, să fie slujitorul vostru. (27) Și care între voi 


În ediţia de la 1805, în loc de „paharul Meu veţi bea”, se găsește „paharul Meu, 
cu adevărat veți bea”. 

'5 În ediţia de la 1805, în loc de „ci se va da celor pentru care s-au pregătit de către 
Tatăl Meu”, se găsește „ci celora ce s-au gătit de la Tatăl Meu”. 

1 În ediția de la 1805, în loc de „pe cei doi fraţi”, se găsește „pentru cei doi fraţi”. 

7 În ediţia de la 1805, în loc de „între voi”, se găsește „întru voi”. 

va vrea să fie întâiul să vă fie vouă slugă, (28) după cum și Fiul Omului 
n-a venit să ] se slujească, ci ca să slujească El și să-Și dea sufletul răscum- 


părare pentru mulți. 20, 25) Marcu 10, 41-42 / Luca 22, 24-25 (20, 26) Matei 23, 11 / 
Marcu 9, 35; 10, 43 /1 Petru 5, 3 (20, 27) Marcu 10, 44 (20, 28) Isaia 53, 11 / Daniil 9, 24 / 
Matei 26, 28 / Marcu 10, 45 / loan 11, 51 / Galateni 1, 4/ Filipeni 2, 7/1 Timotei 2, 6 / Tit 2, 14 


Când au văzut „cei zece” că Hristos i-a certat pe „cei doi”, atunci și ei 
se mânie, arătând că și mai înainte erau îngreuiați [în adâncul sufletului] 
pentru cinstea acestora. Și pentru că nu erau încă de săvârșit [desăvârșiţi], 
cei doi se sculau împotriva celor zece, iar cei zece îi pizmuiau pe cei doi. 

După ce au auzit cei zece și s-au turburat, îi cheamă pe ei Domnul, 
prin chemare, mai înainte de cuvinte, îmblânzindu-i pe ei. Dar pentru că 
fiii lui Zevedeu ferindu-se de ceilalți vorbiseră cu El, acum tuturor le 
vorbește de obște. 

Și știind că iubirea de întâietate este tiranicesc lucru!" și că are trebuință 
de mai tare îmboldire [mai multă mustrare], mai adânc se atinge de dânșii 
și îi arată ca păgâni și necredincioși, de vor voi a iubi slava, căci le spune: 
„Știţi că ocârmuitorii neamurilor domnesc peste ele și cei mari le stă- 
pânesc”. Și așa îi rușinează pe ei, zicând „ceilalți oameni, pentru că 
stăpânesc, sunt străluciți, iar a iubi întâietățile [stăpânirea] este patimă 
păgânească. Așadar, ucenicii Mei, dintru smerenie vor fi cinstiți, întrucât 
cel ce voiește a fi mai mare este dator să slujească celor mai de jos, aceasta 
fiind lucrare a smereniei celei de săvârșit [desăvârșite]”. 

Și aceasta a adeverit-o EI Însuși, căci Stăpân fiind și Împărat al celor din 
Ceruri, S-a smerit pe Sine, slujind oamenilor spre mântuire (Filipeni 2, 18). 
Și încă sufletul Său Și l-a dat „răscumpărare pentru mulți”, adică pentru 
toți, căci „mulți” înseamnă „toți”. 


20, 29-34: Și plecând” ei din Ierihon, mulțime mare venea în urma 
Lui. (30) Și iată doi orbi care ședeau lângă drum”, auzind că trece lisus, 
au strigat, zicând: Miluiește-ne pe noi, Doamne, Fiul lui David! (31) Dar 
mulțimea îi certa ca să tacă; ei însă și mai tare strigau, zicând: Miluieș- 
te-ne pe noi, Doamne, Fiul lui David. (32) Și lisus, stând, i-a chemat”! și le-a 
zis: Ce voiți să vă fac? (33) Zis-au Lui: Doamne, să se deschidă ochii noștri. 


' Adică, patimă cumplită și tiranică. 

* În ediţia de la 1805, în loc de „plecând”, se găsește „ieșind”. 

% În ediţia de la 1805, în loc de „lângă drum”, se găsește „lângă cale”. 
21 În ediţia de la 1805, în loc de „i-a chemat”, se găsește „i-a strigat”. 

(34) Și făcându-l-se milă, lisus S-a atins de ochii lor și îndată au văzut și 


I-au urmat Lui. (20, 29) Marcu 10, 46 / Luca 18, 35 (20, 30) Matei 9, 27 / 
Luca 18, 35 (20, 31) Marcu 10, 48 / Luca 18, 35 (20, 32) Luca 18, 40-41 
(20, 33) Ecclesiastul 11, 7 / Marcu 10, 50-51 / Luca 18, 41 (20, 34) Marcu 10, 52 / Luca 18, 43 


Din veste [auzire] cunoscând orbii pe Domnul, au aflat vreme când 
trecea Dumnezeu pe „cale” și au crezut că lisus, Cel din seminţia lui David 
după trup, era puternic să-i vindece pe dânșii. 

Iar ca unii care erau foarte fierbinți în credință — măcar că erau opriți 
să grăiască —, nu tăceau, ci și mai mult „strigau“. De aceea, nici nu-i întreabă 
pe ei dacă au credinţă, ci numai ce voiesc, ca să nu creadă cineva că vrând 
ei una, alta le dă lor. Arată, așadar, că nu pentru pomană strigau, ca să 
capete argint [bani], ci ca să se vindece. Și atingându-Se, îi vindecă, pentru 
ca să cunoaștem că oricare parte din sfântul Său trup este făcătoare de 
viaţă și mădular al lui Dumnezeu este. 

lar dacă Luca și Marcu vorbesc numai despre un singur orb (Luca 18, 
35; Marcu 10, 46), aceasta nu arată neunire [nepotrivire], căci aceia au 
pomenit de cel mai însemnat [dintre cei doi orbi]. Și întru alt chip: Luca 
spune că mai înainte de a se duce în lerihon a vindecat un orb. lar Marcu, 
după cea ieșit Domnul din Ierihon. Deci, Matei, iubitor de scurtare fiind?, 
i-a pus pe amândoi împreună. 

Și prin „orbi“ să înţelegi încă și pe cei dintre păgâni care s-au vindecat 
trecând Dumnezeu pe „cale“. Căci nu într-adins venise Hristos pentru 
păgâni, ci pentru cei din Israil. Și după cum „orbii”, din „auzire” s-au 
înștiințat [au aflat] despre Hristos, așa și cei din păgâni, din „auzire” au 
crezut. lar cei care îi opreau pe „orbi“ să strige numele lui lisus sunt 
prigonitorii tirani, care se ispiteau [au voit] să astupe gura Bisericii, dar 
Ea încă mai tare mărturisește numele lui Hristos. De aceea s-au și vindecat 
[„orbii” păgâni] și „văzând“ limpede lumina adevărului, au mers după 
Hristos, „urmându-l Lui” cu viaţa. 


2 Adică, plăcându-i să scrie pe scurt. 

CAPITOLUL 21 
Intrarea în lerusalim. Alungarea vânzătorilor din templu. 
Smochinul neroditor. Pilda lucrătorilor celor răi! 


21, 1-5: lar când s-au apropiat de Ierusalim și au venit la Betfaghe la 
Muntele Măslinilor”, atunci lisus a trimis pe doi ucenici, (2) zicându-le: 
Mergeţi în satul care este înaintea voastră și îndată veţi găsi o asină 
legată și un mânz cu ea; dezlegaţi-o și aduceţi-o la Mine. (3) Și dacă vă 
va zice cineva ceva, veți spune că-l trebuie Domnului; și le va trimite 
îndată. (4) ar acestea toate s-au făcut, ca să se plinească ceea ce s-a spus 
prin Proorocul, care zice: (5) Spuneți fiicei Sionului: Iată Împăratul tău 
vine la tine blând și șezând pe asină, pe mânz, fiul celei de sub jug. 


(21, 1) Zaharia 14, 45 / Marcu 11,1 / Luca 19, 29 / loan 12, 12 (21, 2) Marcu îl, 2/ 
Luca 19, 30 (21, 3) Marcu 11, 3 / Luca 19, 31 (21, 5) Isaia 62, 11 / Zaharia 9, 9 / loan 12, 15 


A șezut pe asină, nici o altă trebuinţă fiind decât numai ca să împli- 
nească proorocia și tot astfel să ne arate cum că se cuvine să călătorim 
întru simplitate, căci nu a încălecat pe cal, ci pe asină de rând. 

Deci, împlinește proorocia și după chipul cel istoric, și după înalta 
înțelegere (Zaharia 9, 9). După istorie, fiindcă a șezut în chip văzut [cu 
adevărat] pe „asină”; iar după înalta înţelegere că și pe „mânz” a șezut, 
adică peste norodul cel nou și neîmblânzit, adică nesupus (Facere 49, 11). 
Și erau „asina și mânzul ei” legaţi cu lanţurile păcatelor lor. Și „doi” au 
fost trimiși să-i dezlege: Pavel, la neamuri, iar Petru la cei din tăierea 
împrejur, adică la iudei (Galateni 2, 7). 


' În ediţia de la 1805, titlul capitolului este: „Pentru asină și pentru mânzul ei. Pentru 
zarafi și pentru alți târgoveți ce i-a scos Domnul din Biserică [templu]. Pentru cei orbi și șchiopi. 
Pentru smochinul cel uscat. Pentru nădejdea întru Dumnezeu. Pentru arhiereii și bătrânii ce L-au 
întrebat pe Domnul de puterea Lui. Pentru pilda celor doi fii ce i-a trimis să lucreze la vie. Pentru 
via ce o a dat lucrătorilor”. 

: Muntele Măslinilor sau Eleonul este un munte cultivat cu măslini, la poalele căruia, 
pe coasta de est se afla satul Betania (satul lui Lazăr și al surorilor lui, Marta și Maria), 
cam la 2-3 kilometri de Ierusalim. Din Betania trimite Domnul Hristos doi ucenici în 
sătucul Betfaghe, la o jumătate de kilometru distanţă, spre a | se aduce mânzul și asina. 
Tot de pe Muntele Măslinilor, la 40 de zile după Înviere, Domnul Hristos S-a înălțat la 
Cer, binecuvântându-i pe ucenici (Marcu 16, 19; Luca 24, 50-51; loan 20, 17; Faptele 
Apostolilor 1, 9-11) — Dicționarul Noului Testament, ed. cit., p. 452. 

Încă și până acum „două” sunt cele care ne dezleagă pe noi de păcate: 
Apostolul și Evanghelia. 

Și vine Hristos blând, căci la Venirea Lui cea dintâi n-a venit să judece 
lumea, ci s-o mântuiască (loan 3, 17). Însă și ceilalți împărați ai evreilor 
erau răpitori și nedrepți, iar Hristos a fost „împărat blând”. 


21, 6-7: Mergând, deci, ucenicii și făcând după cum le-a poruncit 
lisus, (7) au adus asina și mânzul și deasupra lor și-au pus veșmintele, 


iar El a șezut peste ele. 
(21, 6) Marcu 11, 4-6/ Luca 19, 32 (21, 7) 4 Regi 9, 13 / Marcu 11, 7 / Luca 19, 35 / loan 12, 14 
Luca și Marcu vorbesc numai despre „mânz” (Luca 19, 35; Marcu 11,7), 
iar Matei, vorbind despre „mânz” și „asină”, nu le este potrivnic, căci 
aducându-se „mânzul”, a venit și mama lui. 
Și a șezut [Domnul] „peste ele“ — nu pe amândouă dobitoacele, ci pe 
veșminte sau, poate, mai întâi a șezut pe „asină”, iar după aceea și pe 
„mânz”, de vreme ce și mai întâi s-a odihnit întru adunarea iudeilor, iar 


după aceea întru norodul cel din păgâni. 


21, 8-9: Și cei mai mulți din mulțime își așterneau hainele pe cale, iar 
alții tăiau ramuri! din copaci și le așterneau în cale. (9) Iar mulțimile care 
mergeau înaintea Lui și care veneau după El, strigau, zicând: Osana, Fiul 
lui David; binecuvântat este Cel Ce vine întru numele Domnului!” Osana 
întru cei de Sus! (21, 8) Levitic 23, 40 / Marcu 11, 8/ Luca 19, 36 / loan 12, 13 

(21, 9) 3 Regi 1, 39 / Psalm 117, 26 / Matei 23, 38 / Marcu 11, 10 / Luca 13, 35; 19, 38 / loan 12, 13 

După chipul istoric, așternerea veșmintelor și tăierea stâlpărilor este 
arătare de prăznuire. 

lar după înalta înțelegere, cunoaște, tu că după ce Apostolii „au pus 
deasupra veșmintele lor” — adică faptele lor cele bune —, atunci „șade” 
Domnul deasupra. Căci de nu se va împodobi sufletul cu faptele bune 
cele apostolești, nu „șade” Dumnezeu pe dânsul [întru el]. Iar cei care 
„mergeau înaintea Lui”, sunt Proorocii cei mai înainte de Întruparea lui 
Hristos; iar cei care „veneau după El” sunt mucenicii și dascălii [învățătorii] 


* E vorba despre cele două cărți de cult care poartă această numire și care cuprind 
pericopele - din Sfântele Evanghelii și Scrierile Sfinţilor Apostoli — ce sunt rânduite să 
fie citite în vremea sfintelor slujbe. 

+ În ediția de la 1805, în loc de „ramuri“, se găsește „stâlpări”. 

5 [1805] „Întru numele Domnului” se spune în loc de „de la Domnul, binecuvântat 
este Cel Ce vine de la Dumnezeu, binecuvântat este Cel trimis de Dumnezeu”. Încă și în 
loc de: „întru slava Domnului, în rânduială de împărat” (după Zigaben). 

* Adică, arată multa cinstire și sărbătorirea ce-i era adusă aici Domnului Hristos. 

cei de după Întrupare, care „veșmintele“ lor „le aștern” lui Hristos, adică 
trupul îl supun Duhului — căci veșmânt și acoperământ al sufletului este 
trupul. Deci „au așternut în cale”, adică întru Hristos, căci [Domnul] spune: 
„Eu sunt Calea” (loan 14, 6). Căci de nu va așterne cineva trupul său — adică 
de nu-l va smeri „în cale” —, în Hristos rămânând și nefăcându-se eretic, nu 
„Șade” peste acela Domnul. 

lar unii zic că „osana” înseamnă „laudă” sau „psalm“. Iar alţii, 
„mântuiește-ne pe noi”, ceea ce este și mai cu adeverire. lar „Cel Ce vine” 
este numit Domnul, ca Cel Care era așteptat de evrei să vină, căci și loan 
Botezătorul întreabă: „Tu ești Cel Ce va să vină?” (Luca 7, 19), adică Cel 
așteptat să vină. 

Incă și întru alt chip se spune „Cel Ce vine”, pentru că în fiecare zi 
așteptăm a doua Venire a Lui. Deci, se cuvine ca fiecare să așteptăm pururea 
sfârșitul și Venirea Domnului și [pentru aceasta] să ne gătim sufletul. 


21, 10-11: Și intrând El în lerusalim, toată cetatea s-a cutremurat, zi- 
când: Cine este Acesta? (11) lar mulțimile răspundeau: Acesta este Iisus, 
Proorocul din Nazaretul Galileii. (21, 10) loan 2, 13 (21, 11) Luca 7, 16; 24,19 

Mulţimile, fiind fără de vicleșug și fără de răutate, nici nu-L defăimau 
pe Hristos, dar nici cugetare cuviincioasă nu aveau despre El și pentru 
aceasta acum Îl numesc pe Dânsul „Proorocul”. Însă nu cumva, numindu-L 
cu articol, „Proorocul”, putem înțelege că Acesta este „Proorocul” cel 
așteptat, despre care a zis Moise: „Prooroc [din mijlocul tău și din fraţii 
tăi, ca și mine,] îți va ridica Domnul [Dumnezeul tău: pe Acela să-L 
ascultați]? (Deuteronom 18, 15). Căci mulțimile nu zic că „Acesta este 
Prooroc”, ci „Acesta este Proorocul”, adică Acela Carele este așteptat. 


21, 12-13: Și a intrat lisus în templu? și a alungat pe toți cei ce vindeau 
și cumpărau în templu și a răsturnat mesele schimbătorilor de bani și 
scaunele celor care vindeau porumbei. (13) Și a zis lor: Scris este: „Casa 


Mea, casă de rugăciune se va chema, iar voi o faceți peșteră de tâlhari!” 
(21, 12) Deuteronom 14, 23-25 / Marcu 11, 15 / Luca 19, 45 / loan 2, 14 
(21, 13) 3 Regi 8, 43 / Isaia 56, 7 / leremia 7, 11 / Marcu 11, 17 / Luca 19, 46 / loan 2, 16 


Îi scoate afară pe cei care vindeau, ca un Stăpân al „casei” — adică al 
templului —, arătând că cele care sunt ale Tatălui, și ale Lui sunt. lar aceasta 
a făcut-o mai întâi având grijă de buna podoabă a templului, iar apoi pentru 
a însemna [a arăta] schimbarea jertfelor. Căci, scoțând afară boii și po- 
rumbeii, a vestit că nu mai este trebuinţă de jertfele de dobitoace sau de 
junghieri, ci de rugăciune. Căci zice, „casa Mea, casă de rugăciune este, 


? În ediția de la 1805, în loc de „templu“, se găsește „biserica lui Dumnezeu”. 


TÂLCUIREA SFINTEI EVANGHELII DE LA MATEI Capitolul 21 331 


iar voi ați făcut-o peșteră de tâlhari” — pentru că în peșterile tâlharilor se 
fac junghierile și vărsările de sânge. Dar și pentru cei care cumpărau și 
vindeau și negustoreau a numit templul „peșteră a tâlharilor” — căci 
iubirea de câștig este patimă tâlhărească. 

Însă „porumbei” vând și aceia care vând treptele preoțești din Biserică, 
fiindcă aceștia vând darul Duhului, Care este închipuit de „porumbel“ 
(Matei 3, 16). Drept aceea, sunt scoși din Biserica cea de Sus și din cea de 
jos, căci sunt nevrednici de a preoți:. 

Vezi însă ca nu cumva și tu, „biserica lui Dumnezeu” - adică mintea 
ta — să o faci „peșteră a tâlharilor”, adică [locaș] al demonilor. Și încă 
„peșteră” se face mintea noastră, dacă vom avea gânduri iubitoare de 
materie, iubitoare de averi, care „vând și cumpără” și strâng și cel mai 
mic bănuţ. Încă și de vom „vinde“ sau vom „cumpăra porumbei” — adică 
vreo dogmă duhovnicească a credinţei cea dintru noi, ori vreun cuget de 
acest fel —, „peșteră a tâlharilor” ne-am făcut pe noi înșine. 

21, 14: Și au venit la EI, în templu, orbi și șchiopi și i-a făcut sănătoși”. 

(21, 14) Isaia 35, 5-6 

Vindecându-i pe cei neputincioși, Se arată că este Dumnezeu și face 
bine cu stăpânire scoțându-i pe cei nevrednici din casa Lui. Se arată încă 
și aceasta că, după ce au fost scoși iudeii care slujeau Legii și jertfelor 
sângeroase, „orbii și șchiopii” — adică cei dintre păgâni - au fost primiţi 
și „vindecaţi” de El. 


21, 15-16: Și văzând arhiereii și cărturarii minunile pe care le făcuse și 
pe copiii care strigau în templu și ziceau: Osana, Fiul lui David! s-au mâniat. 
(16) Și I-au zis: Auzi ce zic aceștia? Iar lisus le-a zis: Da”. Au, niciodată nu 
ați citit că din gura pruncilor și a celor ce sug Ţi-ai pregătit laudă!'!? 

(21, 15) Isaia 26, 11 / Marcu 11, 18 (21, 15) Psalm 8, 2 

Fariseii, văzând că pruncii aduc lui Hristos lauda pe care se pare că 
Proorocul David a dat-o lui Dumnezeu (Psalm 117, 25), crăpau de pizmă 
și Îl prihănesc [învinuiesc) pe El că suferă [îngăduie] a se zice cele ale lui 
Dumnezeu la Dânsul!?. 

lar El, mai mult întărind [cele grăite de prunci], zice: „«Adevărat», 
căci atât Mă depărtez Eu de a astupa gurile celor ce Îmi zic Mie aceasta, 


* Fie de a preoți, adică de a hirotoni, fie de a săvârși cele preoțești. 

* În ediția de la 1805, în loc de „i-a făcut sănătoși”, se găsește „i-a vindecat pe ei”. 
' În ediţia de la 1805, în loc de „Da”, se găsește „Adevărat”. 

"1 În ediția de la 1805, în loc de „Ţi-ai pregătit laudă”, se găsește „ai săvârșit laudă”. 
2 Adică îngăduie să ] se aducă laude, ca unui Dumnezeu. 

încât și pe Proorocul îl aduc martor, și pe voi vă arată sau [că sunteți] 
neînvăţaţi, sau [că sunteţi] zavistnici: «Au, niciodată n-aţi citit că din gura 
pruncilor și a celor ce sug ai săvârșit laudă?»” (Psalm 8, 2) lar „ai săvârșit”, 
arată că întreagă și de săvârșit [desăvârșit] a primit laudă, măcar deși aceia 
se par cu vârsta că nu sunt de săvârșit [desăvârșiţi], căci nu grăiau ei cele 
pe care le grăiau, ci numai gura dându-și-o Duhului, erau organe ale Ace- 
luia. De aceea, zice: „Din gura pruncilor și a celor ce sug, arătând că nu 
ale minţii lor erau graiurile!*, ci numai ale gurii care era mișcată de dum- 
nezeiescul dar. 

Și mai înseamnă aceasta că va fi lăudat [Domnul] de neamurile păgâne, 
care sunt „prunci” fără de înțelegere. Încă și Apostolilor mângâiere le era 
aceasta, arătând că și lor li se va da cuvânt [de înţelepciune], deși erau 
oameni simpli și neștiutori. 

Și tu, dacă vei fi „prunc” cu răutatea — adică fără de răutate fiind -— și 
vei „suge“ laptele cel duhovnicesc — adică dumnezeieștile cuvinte —, atunci 
te vei face vrednic de a lăuda pe Dumnezeu. 


21, 17: Și lăsându-i, a ieșit afară din cetate, la Betania, și noaptea a 
rămas acolo!*. (21, 17) Marcu 11, 11, 19 / loan 11, 18 

Pleacă de la ei ca de la niște nevrednici și vine în „Betania”, care 
înseamnă „casă a ascultării”. Că Se mută Domnul de la cei nesupuși la cei 
care se supun Lui și Se „sălășluiește” întru ei. Că zice: „Locui-voi întru ei 
și voi umbla” [Voi așeza locașul Meu în mijlocul vostru și sufletul 
Meu nu se va scârbi de voi. Voi umbla printre voi, voi fi Dumnezeul 
vostru și voi poporul Meu“) (Levitic 26, 11-12; 1 Corinteni 6, 15, 17; 2 
Corinteni 6, 16). 


21, 18-20: Dimineaţa, a doua zi, pe când se întorcea în cetate, a 
flămânzit; (19) și văzând un smochin lângă cale, S-a dus la el, dar n-a 
găsit nimic în el, decât numai frunze, și a zis lui: De acum înainte să nu 
mai fie rod din tine, în veac! Și smochinul s-a uscat îndată. (20) Văzând 
aceasta, ucenicii s-au minunat zicând: Cum s-a uscat smochinul îndată? 

(21, 18) Marcu 11, 12 (21, 19) leremia 8, 13 / Marcu 11, 13-14, 20-21 / Luca 13, 6-7 

Fiindcă multe minuni a făcut Domnul, care toate spre facerea de bine 
s-au făcut și nici o facere de minuni muncitoare [căznitoare, pedepsitoare] 
n-a arătat, ca să nu socotească vreunii că a munci [căzni, pedepsi] nu poate, 
arată aici și pe această putere a Sa. Și iubitor de oameni fiind Domnul, 


'3 Adică, nu din cugetarea lor izvorau cuvintele. 
“ În ediția de la 1805, în loc de „noaptea a rămas acolo”, se găsește „s-a sălășluit acolo”. 

arată această putere a Sa nu pedepsindu-l pe om, ci pomul, după cum mai 
înainte de asta [prăpăstuise] pe porci”. Deci, usucă pomul, ca să-i înțe- 
lepțească pe oameni. Și cu cuviință se minunează ucenicii, căci acest pom 
[smochinul] este foarte mustos [plin de sevă], și mai mult [se] arată 
[adeverește] minunea, căci îndată s-a uscat. Iar „smochinul” însemnează 
[închipuie] și sinagoga iudeilor, care are „numai frunze” — adică numai 
slova scrisă, care se vede, iar nu „rodul“ Duhului. 

Și fiecare dintre cei care s-au dedat dulceţii vieții acesteia de acum se 
aseamănă cu „smochinul”, căci nu are „rod” duhovnicesc, ca să dea lui 
lisus Cel Care „flămânzește”, ci „numai frunze” — adică vremelnică și 
stricăcioasă nălucire!$. Deci, acesta „blestemat“ se numește, căci zice: 
„Duceţi-vă de la Mine, blestemaților, în focul cel veșnic, [care este gătit 
diavolului și Îngerilor lui)” (Matei 25, 41). Încă se și „uscă” acesta, căci 
arzând în para focului, i se usucă limba, ca și a bogatului [nemilostiv, care 
l-a trecut cu vederea pe Lazăr] (Luca 16, 24)”. 


21, 21-22: lar lisus, răspunzând, le-a zis: Adevărat grăiesc vouă: Dacă 
veţi avea credinţă și nu vă veți îndoi, veţi face nu numai ce s-a făcut cu 


'* [1805] Vezi și tâlcuirea de la Matei 8, 28-34 și de la Marcu 5, 1-14. 

' Adică închipuire a faptei celei bune. 

” Dumnezeiescul Maxim Mărturisitorul tâlcuiește aici: „Deoarece mulțimea preoților 
și a cărturarilor, a legiuitorilor și a fariseilor, care pătimea de slava deșartă prin păzirea 
pentru văzul lumii a unor moravuri plăsmuite, zice-se, în duh de evlavie, dând aparența 
că împlinește dreptatea, hrănea trufia părerii de sine, Cuvântul declară această părere de 
sine a celor pomeniţi smochin neroditor, împodobit numai cu frunze. Și această părere 
de sine, Doritorul mântuirii tuturor oamenilor, Care flămânzește după îndumnezeirea 
lor, o usucă, blestemând-o, întrucât este neroditoare. lar aceasta o face pentru ca oamenii, 
în loc să dea aparenţa că sunt drepți, să caute mai bine să fie drepți cu adevărat, dezbrăcând 
cămașa moralității făţarnice și îmbrăcând fără prefăcătorie pe cea virtuoasă cum vrea 
Cuvântul dumnezeiesc, pentru ca în felul acesta să petreacă viața în evlavie, arătând 
mai bine lui Dumnezeu dragostea sufletului lor, decât oamenilor fățarnica înfățișare din 
afară a purtării morale. lar dacă suntem și vreunii dintre creștini astfel, prefăcându-ne 
evlavioși în purtările noastre, fără ca să fim drepți cu adevărat, să așteptăm Cuvântul, ca 
pe un iubitor de oameni, ca acesta, flămânzind după mântuirea noastră, să ne usuce 
părerea de sine a sufletului, care e sămânța păcatului, ca să nu mai aducă drept roadă 
dorinţa de a plăcea oamenilor. Aceasta este tâlcuirea locului [scripturistic], după puțina 
mea putere. Tâlcuirea dată arată pe Domnul flămânzind spre binele nostru, blestemând 
smochinul cu folos și uscându-l la vreme, ca pe unul ce împiedică Adevărul, fie că se 
înţelege prin el predania veche a legii formelor materiale, fie părerea de sine a fariseilor, 
care se mândreau cu păzirea moravurilor” (Filocalia românească, vol. 3, Răspunsuri către 
Talasie - întrebarea XX, ed. Humanitas, București, 1999, pp. 76-77). 

smochinul, ci și muntelui acestuia de veţi zice: Ridică-te și aruncă-te în 
mare, va fi așa. (22) Și toate câte veți cere, rugându-vă cu credinţă, veți primi':. 
(21, 21) Matei 17, 20 / Marcu 11, 23 / Luca 17, 6/ lacov 1,6 

(21, 22) Matei 7, 7 / Marcu 9, 23; 11, 34 / loan 14, 13; 15, 7 / 1 loan 3, 22 


Mare este făgăduinţa lui Hristos către ucenici, cum că vom putea să 
mutăm munții, de nu ne vom îndoi. Căci toate pe care le cerem fără de 
îndoială, crezând în puterea lui Dumnezeu, pe acestea le vom primi. 
Acestea ce s-au zis, așa sunt. Dar de voi cere ceva nefolositor și fără 
socoteală voi crede că îmi va da mie aceasta Dumnezeu, oare voi lua și 
acel nefolositor lucru? Și cum este Dumnezeu iubitor de oameni, dacă 
împlinește cererea mea cea nefolositoare? Deci, ascultă: când auzi 
„credință“, ești dator să înţelegi credința cea adevărată, iar nu cea lipsită 
de minte, iar rugăciune este aceea care cere cele folositoare, precum ne-a 
învățat Domnul: „Nu ne duce pe noi în ispită, ci ne izbăvește de cel rău” 
și celelalte graiuri câte sunt ale acestei rugăciuni (Matei 6, 9-13). 

Vezi și acest cuvânt, care zice: „și nu vă veți îndoi”. Căci cel care este 
unit cu Dumnezeu, este una cu El, nu se îndoiește și nici nu se desparte de 
EI, deci cum ar putea cere ceea ce nu-i folosește? Așadar, dacă [noi] vom fi 
ne-despărțiți și ne-osebiți de Dumnezeu, atunci [numai] cele folositoare 
vom cere și [le] vom lua. 


21, 23-27: lar după ce a intrat în templu, s-au apropiat de El, pe când 
învăța, arhiereii și bătrânii poporului și au zis: Cu ce putere faci acestea? 
Și cine Ţi-a dat Ţie puterea aceasta? (24) Răspunzând, lisus le-a zis: Vă 
voi întreba și Eu pe voi un cuvânt, pe care, de Mi-l veți spune, și Eu vă voi 
spune cu ce putere fac acestea: (25) Botezul lui loan de unde a fost? Din 
Cer sau de la oameni? lar ei cugetau întru sine, zicând: De vom zice: Din 
Cer, ne va spune: De ce, dar, n-aţi crezut lui? (26) lar de vom zice: De la 
oameni, ne temem de popor, fiindcă toți îl socotesc pe loan de Prooroc”. 
(27) Și răspunzând ei lui lisus, au zis: Nu știm. Zis-a lor și El: Nici Eu nu 
vă spun cu ce putere fac acestea. (21, 23) Agheu 2, 7 / Matei 7, 29 / Marcu 11, 27 / 


Luca 20, 1-2 (21, 24) Marcu 11, 29 / Luca 20, 3 (21, 25) Marcu 11, 30 (21, 26) Matei 14, 5/ 
Marcu 6, 20; 11, 32 / Luca 20, 6 (21, 27) Pilde 26, 4 / Marcu 11, 33 / Luca 20, 7-8 


Învățătorii de Lege, pizmuind lui lisus pentru că a scos [Domnul] din 
templu pe cei ce neguțătoreau, vin la EI și-L întreabă unele ca acestea: 


* În ediţia de la 1805, în loc de „Ridică-te și aruncă-te în mare, va fi așa. Și toate 
câte veți cere, rugându-vă cu credință, veți primi”, se găsește „Ridică-te și aruncă-te în 
mare, Va fi. Și toate câte veți cere întru rugăciune, crezând, veți lua”. 

* În ediția de la 1805, în loc de „îl socotesc pe Ioan de Prooroc”, se găsește „îl au pe 
Ioan ca un Prooroc”. 

„“«Cu ce putere faci acestea?» Oare ca un preot? Dar începătorie [rânduială] 
preoțească nu ai. Oare ca un împărat? Dar nici împărat nu ești și chiar 
dacă ai fi fost, nu se cuvenea să faci unele ca acestea, că nu se cuvine 
împăraților să facă asemenea lucruri în templu”. 

Și-L întrebau acestea pentru ca, dacă va zice că face cu de la Sine putere, 
să-L clevetească precum pe un potrivnic al lui Dumnezeu și ca pe Cel Ce 
zice că are asemenea stăpânire; iar dacă va zice că o face cu puterea lui 
Dumnezeu, să îndepărteze de la El mulțimile [noroadele] care-L lăudau ca 
pe un Dumnezeu, arătând că Acesta nu este Dumnezeu, ci cu puterea lui 
Dumnezeu le face, ca un rob. 

Dar ce le răspunde Hristos, Cel Care este E Însuși Înţelepciunea? Pe 
cei care se credeau înţelepţi [isteţi] îi prinde întru măiestria lor și îi întreabă 
despre loan cele asemenea. Căci de-ar fi răspuns că „din Cer” era pro- 
povăduirea lui loan, ar fi fost vădiți ca luptători de Dumnezeu [împo- 
trivitori ai lui Dumnezeu], ca unii care nu au primit propovăduirea acestuia. 
lar dacă vor zice că „de la oameni” a fost, s-ar fi primejduit de la norod, 
care pe loan îl socotea Prooroc. 

Și Domnul arată aici că celor care întreabă cu vicleșug nu se cuvine a 
le răspunde - căci nici El n-a răspuns iudeilor, care cu vicleșug îl întrebau, 
deși nu era lipsit de răspuns. 

Și încă învăţăm că a se lăuda cineva pe sine nu este după Hristos, căci 
iată Domnul, putând a zice „cu ce putere făcea“ cele pe care le făcea n-a 
spus, ca să nu se pară că Se laudă pe Sine. 


21, 28-32: Dar ce vi se pare? Un om avea doi fii. Și, ducându-se la cel 
dintâi, i-a zis: Fiule, du-te astăzi și lucrează în via mea. (29) Iar el, răs- 
punzând, a zis: Mă duc, Doamne, și nu s-a dus. (30) Mergând la al doilea, 
i-a zis tot așa; acesta răspunzând, a zis: Nu vreau, apoi căindu-se, s-a dus. 
(31) Care dintr-aceștia doi a făcut voia Tatălui? Zis-au lui: cel de al doilea. 
Zis-a lor lisus: Adevărat grăiesc vouă că vameșii și desfrânatele merg 
înaintea voastră în Împărăția lui Dumnezeu. (32) Căci a venit Ioan la voi 
în calea dreptății și n-aţi crezut în el, ci vameșii și desfrânatele?! au crezut, 
iar voi ați văzut și nu v-aţi căit nici după aceea, ca să credeți în el?. 

(21, 30) lezechiil 33, 31 (21, 31) Luca 3, 12; 7, 29 (21, 32) Matei 3, 1-13 / Luca 3, 12 

[Domnul] ne arată aici două cete. Una a celor care s-au făgăduit, care 
sunt iudeii care au zis: „Toate cuvintele pe care le-a grăit Domnul le vom 


% Adică, să-L arate noroadelor ca pe un mincinos. 
2 În ediția de la 1805, în versetele 31-32, în loc de „desfrânatele”, se găsește „curvele”. 
2 În ediția de la 1805, în loc de „să credeți în el”, se găsește „să credeți lui”. 

face și le vom asculta!“ (Ieșire 24, 3). Alta a celor care nu s-au supus, a curvelor 
și vameșilor, încă și a norodului celui din păgâni, care dintru început n-au 
ascultat voia lui Dumnezeu, iar mai pe urmă s-au pocăit și au ascultat. 

Însă vezi înțelepciunea lui Hristos: nu îndată dintru început le-a zis 
că vameșii și curvele sunt mai buni decât ei, ci mai întâi îi face să mărtu- 
risească ei că din cei „doi fii”, acela este supus, care a făcut voia Tatălui. 
Apoi, după ce ei au mărturisit aceasta, adaugă că „«a venit loan în calea 
dreptății» — adică având viață neprihănită — și desfrânatele l-au ascultat, 
iar voi nu. De aceea vor și merge ele înainte de voi întru Împărăţia lui 
Dumnezeu. Deci, nevoiți-vă și voi, ca măcar pe urma lor să intrați [întru 
Împărăție], crezând. lar de nu veţi crede, nicidecum nu veți intra”. 

Dar mulți încă și până acum se făgăduiesc lui Dumnezeu și Tatălui, 
cum că se vor face călugări poate, sau preoți, iar, după făgăduinţă, se 
lenevesc. lar alţii, petrecere călugărească sau preoțească n-au făgăduit, 
dar călugărește și preoțește petrec. Deci, aceștia sunt „fii” supuși, care fac 
[împlinesc], deși nimic nu s-au făgăduit. 


21, 33: Ascultaţi altă pildă: Era un om oarecare stăpân al casei sale, care 
a sădit vie. A împrejmuit-o cu gard, a săpat în ea teasc, a clădit un turn și a 
dat-o lucrătorilor, iar el s-a dus departe. (21, 33) Psalm 79, 8/ 
Cântarea Cântărilor 8, 11-12 /Isaia 5, 1-7 / leremia 2, 21 / Marcu 12, 1/ Luca 20,9 
Altă pildă le dă lor, arătând că, deși s-au învrednicit de mii de purtări 
de grijă, [tot] nu s-au făcut mai buni. Că „om stăpân al casei” este 
Dumnezeu, Cel Care pentru iubirea Sa de oameni „om“ Se numește”. lar 
„Vie”, norodul iudaicesc, sădit de Dumnezeu în pământul făgăduinţei, 
după cum este scris: „Dusu-i-a pe ei la hotarul sfințeniei Lui, în muntele 
pe care l-a dobândit dreapta Lui” (Psalm 77, 59; leșire 15, 17-18). „Gard” 
este Legea, care nu-i lăsa pe ei să se amestece cu păgânii, sau Sfinţii Îngeri, 
care păzeau pe Israil. „Teasc”, jertfelnicul. „Turn”, templul, iar „lucrători ”, 
dascălii poporului - fariseii și cărturarii. Și „S-a dus departe Stăpânul 
casei” — Dumnezeu —, când nu mai vorbea cu ei în stâlpul cel de foc (Ieșire 
13, 21). Sau și așa: depărtarea lui Dumnezeu este îndelunga Sa răbdare, 
căci se pare că și doarme. Și „Se duce departe” Dumnezeu atunci când 
îndelung rabdă și nu pedepsește pe dată nedreptățile. 


5 Este numit „om” pentru că întru adevăr S-a făcut om și cu dreptate este numit — și 
El Însuși Se numește astfel - „Fiul Omului” (vezi de pildă în Evanghelia de la Matei: 8, 20; 
9, 16; 10, 23; 11, 19; 12, 8, 40; 13, 37, 41; 16, 13, 27-28; 17, 9, 12, 22; 18, 11; 19, 28; 20, 18, 28; 
24, 44; 25, 13, 31; 26, 2, 24, 45, 64). 

21, 34-39: Când a sosit timpul?! roadelor, a trimis pe slugile sale la 
lucrători, ca să-i ia roadele. (35) Dar lucrătorii, punând mâna” pe slugi, 
pe una au bătut-o, pe alta au omorât-o, iar pe alta au ucis-o cu pietre. (36) 
Din nou a trimis alte slugi, mai multe decât cele dintâi, și au făcut cu ele 
tot așa. (37) La urmă, a trimis la ei pe fiul său, zicând: Se vor rușina de 
fiul meu. (38) lar lucrătorii viei, văzând pe fiul, au zis între ei: Acesta 
este moștenitorul; veniți să-l omorâm și să avem noi” moștenirea lui. 


(39) Și punând mâna pe el, l-au scos afară din vie și l-au ucis. 
(21, 34) Cântarea Cântărilor 8, 11 / Luca 20, 10 (21, 35) Neemia 9, 26 / leremia 37, 15/ 
Miheia 7, 6 / Matei 5, 12; 22, 6; 22, 34, 37 / Luca 20, 10 / Evrei 11, 35 (21, 36) Matei 22, 4/ 
Marcu 12, 56 (21, 37) Luca 20, 13 (21, 38) Facere 37, 20 / Psalm 2, 2 / Matei 26, 4; 27,1 / 
Marcu 12, 7 / Luca 20, 14 / loan 11, 53 (21, 39) Marcu 12, 8/ Luca 20, 15; 22, 54 / 
loan 18, 12 / Evrei 13, 12 


„S-a apropiat vremea roadelor” în timpul Proorocilor, că „slugile“ 
care s-au „trimis“ au fost Proorocii, pe care i-au și ocărât în multe chipuri 
„lucrătorii”, adică cei după vremi mincinoși prooroci și mincinoși dascăli”. 
Căci pe unul „l-au bătut” — cum au făcut cu Miheia, pe care l-a bătut peste 
față Sedechia (3 Regi 22, 24). lar pe altul „l-au omorât” — ca pe Zaharia 
între templu și jertfelnic% (Luca 11, 51). Pe altul „l-au ucis cu pietre” — 
cum a fost cu Zaharia arhiereul, fiul lui lehoiada (2 Paralipomena 24, 21). 
lar mai apoi a fost „trimis“ Fiul lui Dumnezeu, Care S-a arătat în trup. 

Și a zis „se vor rușina de Fiul Meu“, nu fiindcă n-ar fi știut că-L vor 
omori, ci însemnând [arătând] ceea ce s-ar fi cuvenit să facă, pentru că se 
cădea ca deși pe „slugi“ le-au omorât, măcar de cinstea Fiului să se 
rușineze. lar lucrătorii, văzând pe Fiul, au zis: „Acesta este moștenitorul, 
veniți să-l omorâm”, pentru că și iudeii care au zis că lisus era Mesia, 
aceia L-au răstignit pe El. Și L-au scos pe El afară din „vie“, căci afară de 
cetate a fost omorât Domnul. lar de vreme ce „vie“ am zis că este norodul, 
„afară din vie” înseamnă că „afară” de voinţa norodului celui fără de 
vicleșug L-au omorât pe EI fariseii, „lucrătorii“ cei răi. 


2 În ediția de la 1805, în loc de „a sosit timpul“, se găsește „s-a apropiat vremea” 

% În ediţia de la 1805, în aceste versete, în loc de „punând mâna”, se găsește 
„Prinzând”. 

% În ediția de la 1805, în aceste versete, în loc de „să avem noi”, se găsește „să 
stăpânim”. | 

* Vezi și tâlcuirea de la Matei 6, 34. 

% Vezi și tâlcuirea de la Matei 23, 35-36. 

21,40-41: Deci, când va veni stăpânul viei, ce va face acelor lucrători? 
(41) l-au răspuns: Pe acești răi, cu rău îi va pierde, iar via o va da altor 
lucrători, care vor da roadele la timpul lor. 

(21, 40) Marcu 12, 9 / Luca 20, 15 (21, 41) Luca 20, 16; 21, 24 

Când va veni? Când oare, la a doua Venire? Se poate înțelege și aceasta, 
dar mai bine este a înțelege așa: „Stăpânul viei” este Dumnezeu și Tatăl, 
Cel Ce a trimis pe Fiul Său, Care a și fost „ucis“ de ei. Deci, „când va 
veni” Acesta — adică atunci când va căuta spre fărădelegea pe care au 
făcut-o iudeii —, atunci „pe cei răi, cu rău îi va pierde”, trimițând oștile 
romanilor asupra lor. lar „via“ Lui — adică poporul — „o va da altor 
lucrători”, adică Apostolilor și Dascălilor [Bisericii]. 

Însă înțelege prin „Vie” și dumnezeieștile Scripturi, întru care „Bară 
este slova, iar „teasc” ce „s-a săpat” este adâncul Duhului. lar „turn“ 
bogoslovia [teologia], care este preasus și preaînaltă?. Deci, aceste Sezipui 
le aveau mai înainte „lucrătorii” răi, adică fariseii. Dar Dumnezeu ni le-a 
dat nouă celor care bine le lucrăm, căci aceia și pe Domnul L-au omorât 
„afară din vie”, adică afară de cele ce grăiau Scripturile. 


21, 42-44: Zis-a lor Iisus: Au n-aţi citit niciodată în Scripturi: Piatra 
pe care au nesocotit-o ziditorii, aceasta a ajuns să fie în capul unghiului. 
De la Domnul a fost“ aceasta și este lucru minunat în ochii noștri? (43) 
De aceea vă spun că Împărăția lui Dumnezeu se va lua de la voi și se va 
da neamului care va face roadele ei. (44) Cine va cădea pe piatra aceasta 


se va sfărâma, iar pe cine va cădea îl va strivi”!. 
(21, 42) Psalm 117, 22-23 / Isaia 28, 16 / Zaharia 3, 9 / Marcu 12, 10 / Luca 14, 24; 20, 17 / 
Faptele Apostolilor 4, 11 / 1 Petru 2, 4, 6-7 / Efeseni 2, 20 (21, 42) Isaia 8, 14; 60, 12 / 
Daniil 2, 34, 44 / Zaharia 12, 3 / Luca 2, 34; 20, 18 / Romani 9, 32-33 


„Piatră” pe Sine Se numește [Domnul], iar „ziditori”, pe dascălii 
iudeilor care ca pe un netrebnic [nefolositor, netrebuincios], pe El nu L-au 
băgat în seamă, zicând: „Oare, nu zicem noi bine că Tu ești samarinean 
și ai demon?“ (loan 8, 48) 

lar El, după ce a înviat din morţi, S-a pus „în capul unghiului” — 
adică S-a făcut cap Bisericii —, împreunând pe iudei și pe păgâni într-o 
credință. Căci precum piatra care într-o zidire stă în capul unghiului [în 
colț] unind doi pereţi și pe amândoi îi ține, așa și Hristos, întru o credinţă, 
pe toți împreună i-a legat”. Și „minunat” este acest unghi și „de la Domnul 


% Adică, preaînaltă înțelegere este. 

3% În ediţia de la 1805, în loc de „a fost”, se găsește „s-a făcut”. 

3 În ediţia de la 1805, în loc de „îl va strivi”, se găsește „îl va spulbera”. 

* Pentru pilda pietrei din capul unghiului, Dionisie din Furna indică acest izvod: 

s-a făcut”! Pentru că Biserica cea care ne ține pe noi împreună și ne unește 
prin credinţă, „de la Domnul s-a făcut” și este vrednică de minunare, 
fiindcă bine s-a zidit. Dar și întru alt chip este ea „minunată“: pentru că 
prin minuni s-a adeverit și s-a întărit cuvântul lui Hristos, pentru aceasta 
întemeierea“? ei este „minunată“ (Psalm 117, 22-23). 

Deci „Împărăţia lui Dumnezeu s-a luat” de la iudei - adică apropierea 
lor către Dumnezeu -— și a fost „dată” celor care au crezut. Căci cei care se 
împiedică de „Piatra aceasta” și se smintesc de Hristos „se vor sfărâma” 
și întru a doua Venire. Dar și acum „s-au spulberat”, adică s-au risipit în 
toate părțile pământului, precum vedem acum pe ticăloșii iudei. Deci, 
aceasta este ceea ce zice cuvântul „îi va spulbera”, adică îi va risipi pe ei”. 


21, 45-46: lar arhiereii și fariseii, ascultând pildele Lui, au înţeles că 
despre ei vorbește. (46) Și căutând să-L prindă, s-au temut de popor, 
pentru că Îl socoteau Prooroc. 

(21, 45) Marcu 12, 12 / Luca 20, 19 (21, 46) Luca 19, 48; 20, 19 / loan 6, 14; 7, 40 

Vezi, iarăși, că poporul cel simplu și fără vicleșug urmează adevărului, 
iar învățătorii de Lege fac răutate. Căci încă și astăzi caută evreii să-L 
cuprindă pe lisus, dar nici nu-L prind, nici nu-L înţeleg [cuprind]. Ci pe 
Antihrist îl vor prinde [cuprinde] și aceluia i se vor închina, iar Hristos nu 
se va lua [nu va fi primit] de dânșii, adică nu-L [vor cuprinde și nu-L] vor 
înțelege. 


„Biserică și înăuntru Apostoli, lerarhi și Cuvioși, botezând și învățând; și elinii și evreii 
sărutându-se unii pe alții, și Hristos deasupra, binecuvântându-i. Și mai încolo Ierusalimul 
arzând, și dinafară de Ierusalim ostașii omorându-i cu săbiile pe iudei; și Proorocul Isaia, 
arătându-L pe Hristos, grăiește într-o hârtie: «Așa zice Dumnezeu: Pus-am în Sion o 
piatră, o piatră de încercare, piatra din capul unghiului, de mare preţ, bine pusă în 
temelie; cel care se va bizui pe ea, nu se va clătina!» (Isaia 28, 16)” — Erminia picturii 
bizantine, ed. cit., p. 124. 

3 Adică: temeinicia, temeiul, temelia. 

" Din punct de vedere statal și politic se poate spune că risipirea evreilor are azi un 
curs invers, deoarece se dorește și se depun eforturi pentru întoarcerea evreilor în statul 
Israel. Înființarea acestei organizații statale s-a realizat în urma hotărârii Adunării 
Naţiunilor Unite (29 noiembrie 1947) prin împărţirea Palestinei între un stat evreu și 
statele arabe. Astfel, statul Israel a fost proclamat în 14 mai 1948. Iconomia dumnezeiască 
— lucrătoare și azi asupra poporului iudeu — ne-o adeverește Sfântul Apostol Pavel întru 
a sa Epistolă către Romani, capitolele 10-11. 

CAPITOLUL 22 
Parabola nunții fiului de împărat. Dinarul Cezarului. 
Cea mai mare poruncă din Lege. 
Mesia: Fiul și Domnul lui David! 


> 


22, 1-7: Și, răspunzând, lisus a vorbit iarăși în pilde, zicându-le: (2) 


Împărăţia Cerurilor asemănatu-s-a omului împărat care a făcut nuntă 
fiului său. (3) Și a trimis pe slugile sale ca să cheme pe cei poftiți? la 
nuntă, dar ei n-au voit să vină. (4) larăși a trimis alte slugi, zicând: Spuneți 
celor chemați: lată am pregătit ospățul meu; juncii mei și cele îngrășate 
s-au junghiat și toate sunt gata. Veniţi la nuntă. (5) Dar ei, fără să țină 
seama, s-au dus: unul la țarina sa, altul la neguțătoria lui; (6) iar ceilalți, 
punând mâna pe slugile lui, le-au batjocorit și le-au ucis. (7) Și auzind 
împăratul de acestea, s-a umplut de mânie, și trimițând oștile sale, a 
nimicit pe ucigașii aceia și cetăţii lor i-au dat foc?. 

(22, 2) Cântarea Cântărilor 3, 11 / Isaia 25, 6 / Luca 14, 16 / Apocalipsa 19, 7 


(22, 3) Pilde 9, 3-5 / Luca 14, 17 (22, 4) Matei 21, 36 (22, 5) Luca 14, 17-20 
(22, 6) Matei 21, 35 (22, 7) Luca 14, 21; 19, 27, 43 


Ca și pilda viei (Matei 21, 33-39), și această pildă arată nesupunerea 
iudeilor. Însă acea pildă arată moartea lui Hristos, iar aceasta arată veselie 
de nuntă, adică Învierea Lui. Și mai arată că aceștia și mai rău au greșit 
decât cei din pilda dintâi, căci aceia i-au omorât pe cei care le cereau „roadele 
viei”, iar aceștia, fiind „chemaţi la nuntă”, au făcut vărsare de sânge. 

„Omului împărat” i Se aseamănă Dumnezeu, că nu Se arată în ce 
chip este, ci în ce chip se cuvine a ni Se arăta nouă. Deci, pentru că oameni 
muritori suntem fiind supuși neajungerilor! omenești, Dumnezeu ni Se 


' În ediţia de la 1805 titlul capitolului este: „Pentru cei chemați la nuntă. Pentru cei ce 
au întrebat pe Domnul: cade-se a da dajdie împăratului. Pentru saducheii cei ce nu primesc 
învierea. Pentru învățătorul de Lege cel ce a întrebat pe lisus ce bine va face. Pentru întrebarea 
Domnului al cui Fiu Îl zic cărturarii că este EI”. 

? În ediţia de la 1805, în loc de „poftiți”, se găsește „chemați“. 

3 În ediţia de la 1805, versetele 4-7 sunt: „Iată am gătit prânzul meu; juncii mei și 
cele hrănite ale mele s-au junghiat și toate sunt gata. Veniţi la nuntă. Dar ei, nebăgând 
seamă, s-au dus: unul la holda sa, altul la neguţătoria lui; iar ceilalți, prinzând pe 
slugile lui, le-au pedepsit și omorât. Și auzind împăratul de acestea, s-a umplut de 
mânie, și trimițând oștile sale, a pierdut pe ucigașii aceia și a ars cetatea lor”. 

+ Adică: limitelor, îngrădirilor, hotărnicirilor omenești. 

arată nouă ca un „om”. lar când umblăm ca niște dumnezei prin har, atunci 
stă Dumnezeu întru adunare de dumnezei” (Psalm 81, 1), iar dacă viețuim 
ca niște fiare, ni Se face și El nouă ca o „panteră” și ca un „urs“ și ca un 
„leu” (Osea 13, 7-8). 

Și „face nuntă Fiului Său“, împreunând cu El tot sufletul cel frumos, 
că Mire este Hristos, iar Mireasă - Biserica și sufletul [cel râvnitor] 
(Apocalipsa 19, 7; 21, 2). 

Iar „slugile” care sunt trimise mai întâi sunt cei dimpreună cu Moise, 
cărora nu li s-au supus evreii, ci au amărât pe Dumnezeu în pustie 
patruzeci de ani și n-au vrut a primi cuvântul lui Dumnezeu și veselia cea 
duhovnicească. După aceea, s-au trimis alte „slugi” - Proorocii, dar și 
dintre aceștia pe unii i-au omorât — cum au făcut cu Isaia“ —, iar pe alții i- 
au pedepsit — cum au făcut cu leremia, pe care l-au aruncat în groapa cu 
noroi (Ieremia 38, 6). lar cei mai măsurați [stâmpăraţi, cumpătați] în răutate 
s-au lepădat, unul ducându-se „la holda sa” — adică plecându-se la viața 
cea iubitoare de trup și desfătată, căci „holdă” este trupul fiecăruia. lar 
altul, „la neguțătoria lui” — adică la viața cea iubitoare de câștig, căci 
neguțătorii sunt neam mult iubitor de câștig. 

Deci, ne arată pilda că cei care se leapădă de „nunta” cea duhovnicească 
și de împreunarea și ospăţul cel cu Hristos, cel mai adesea fac aceasta fie 
pentru dulcețile [îndulcirile] cele trupești, fie pentru patima iubirii de câștig, 
lar aici numește ospăţul „prânz“, măcar că aiurea [undeva, în altă parte] 
vorbește de „cină” (Luca 14, 17), nu fără de socoteală. Căci spune „cină“, 
arătând că în vremurile de pe urmă de săvârșit [desăvârșit] s-a arătat această 
nuntă, și „spre seară”, adică la sfârșitul veacurilor. lar „prânz“ este numit, 
fiindcă și în veacurile cele dintâi s-a descoperit taina, deși mai umbrit. lar 
„junci” și „cele hrănite” [cele îngrășate”] sunt Așezământul cel Vechi și 
cel Nou. Căci cel Vechi se arată prin „junci”, că jertfă de dobitoace avea. lar 
cel Nou se arată prin „cele hrănite” [cu grâu], căci pâini aducem acum la 
jertfelnic, făcându-se acestea din grâu. Deci, ne cheamă Dumnezeu să 
mâncăm bunătăţile — și ale Scripturii Vechi și ale celei Noi. 


* Psalm 61, 1: „Dumnezeu a stat în dumnezeiască adunare și în mijlocul dumnezeilor 
va judeca”. Vezi și nota tâlcuirii de la Matei 20, 8-16. 

* După o veche tradiție evreiască, profetul Isaia ar fi trăit până în timpul regelui 
Manase, care, cu toate că-i era ginere, a poruncit să fie tăiat în două cu un fierăstrău. 
Aceasta tradiţie a fost primită și de Biserica creștină care-l prăznuiește pe Sfântul Prooroc 
la 9 mai. De suferințele martirice ale Proorocilor pomenește și Sfântul Apostol Pavel în 
Epistola către Evrei (11, 37). 

Dar și când vei vedea pe cineva că tâlcuiește descoperit dumnezeieștile 
cuvinte, cunoaște că acesta bucate „hrănite” și „îngrășate” dă, căci cel care 
descoperit învață, hrănește și îngrașă [cu cunoștință] pe cei necunoscători 
[simpli]. 

Dar vei cerca aici cum zice: „chemaţi pe cei chemați”? Căci, dacă erau 
„chemați“, cum vrea iarăși să îi cheme? Să știi că fiecare dintre noi e chemat 
din fire la lucrul cel bun de către cuvântul [cugetul] nostru? care ne este 
dascăl firesc. Dar, Dumnezeu îi trimite și pe cei din afară dascăli, ca pe 
aceia care au fost chemaţi în chip firesc de cuvânt [cugetul lor lăuntric], 
să-i cheme și acești dascăli din afară. 

lar Împăratul „a trimis oștile Sale” — adică pe ale romanilor —, iar 
aceștia i-au risipit pe iudeii cei nesupuși și „au ars cetatea lor”, lerusalimul, 
precum spune și iudeul iubitor de adevăr, Iosif Flavius. 


22, 8-10: Apoi a zis către slugile sale: Nunta este gata, dar cei poftiți” 
n-au fost vrednici. (9) Mergeţi, deci, la răspântiile drumurilor" și pe 
câți veți găsi, chemaţi-i la nuntă. (10) Și ieșind slugile acelea la drumuri", 
au adunat pe toți câți i-au găsit, și răi și buni, și s-a umplut casa nunții 
cu oaspeți!?. (22, 8) Matei 10, 11-13 (22, 9) Luca 14, 21 

Fiindcă „slugile“ trimise mai întâi — adică cei împreună cu Moise și 
Proorocii — nu i-au supus, atunci trimite alte „slugi“ — adică pe Apostoli —, 
care îi cheamă pe cei din păgâni, care nu călătoreau pe „calea” cea adevărată, 
ci erau împărțiți și în „căi” multe și în dogme [învățături] dezbinați. lar mai 
vârtos se aflau [păgânii] la „răspântiile căilor”, adică în rătăcire multă și 
nepotrivire, căci chiar de se uneau ei întru unele, nu pe „calea” cea bună o 
făceau, ci în răspântii și în abaterile [rătăcirile] lor. Căci dogmele [învățăturile] 
cele rele pe care le dogmatiseau nu le primeau toți în același fel, ci unii într-un 
chip și alţii într-altul. 

Însă, nu cumva este mai bine a se înțelege și așa? „Cale” este însăși 
viaţa fiecăruia și petrecerea, iar „răspântiile” — adică abateri din cale — sunt 


7 E vorba de puterea noastră cuvântătoare. 

* Iosif Flaviu s-a născut în anul 37 d. H., făcând parte din aristocrația evreiască. A 
fost luat prizonier de către romani în timpul prigoanei asupra evreilor, din anii 66-70 d. 
H. Mai apoi a devenit cetățean roman și s-a stabilit în Roma, unde a scris opera sa istorică, 
care cuprinde și Războaiele iudaice. 

* În ediţia de la 1805, în loc de „poftiţi”, se găsește „chemaţi”. 

19 În ediţia de la 1805, în loc de „răspântiile drumurilor”, se găsește „răspântiile căilor”. 

1 În ediția de la 1805, în loc de „drumuri“, se găsește „răspântii”. 

1 În ediţia de la 1805, în loc de „s-a umplut casa nunţii cu oaspeţi”, se găsește „s-a 
umplut nunta de cei ce ședeau”. 

învățăturile păgâne. Deci elinii având „căi” rele — adică vieți prihănite -—, 
din viețile lor cele rele s-au abătut și la dogmele [învăţăturile] cele fără de 
Dumnezeu, dumnezei de necinste făcându-și, care să le fie ajutători patimilor 
lor. Deci, ieșind Apostolii din Ierusalim la păgâni, i-au adunat pe toți, „și 
răi și buni”, adică și pe cei plini de toată răutatea și pe cei care în mai mică 
răutate se aflau, pe care îi numește „buni”, față de răutatea celorlalți. 


22, 11-14: lar intrând împăratul ca să privească pe oaspeţi!?, a văzut 
acolo un om care nu era îmbrăcat în haină de nuntă. (12) Și i-a zis: Prie- 
tene, cum ai intrat aici, fără haină de nuntă? El însă a tăcut. (13) Atunci, 
împăratul a zis slugilor: Legaţi-l de picioare și de mâini și aruncaţi-l în 
întunericul cel mai din afară. Acolo va fi plângerea și scrâșnirea dinților. 
(14) Căci mulți sunt chemaţi, dar puţini aleși. 

(22, 11) Psalm 44, 15 / Isaia 61, 10 / 2 Corinteni 5, 3 / Apocalipsa 16, 15 
(22, 13) Luca 13, 28 (22, 14) Matei 20, 16 / Marcu 10, 31 / Luca 14, 24 


Intrarea la nuntă se face fără de alegere, căci darul [lui Dumnezeu] pe 
toți ne cheamă, „și buni și răi”. Iar viața pe care o duc după ce au fost 
chemați la nuntă, cei care au intrat, nu va fi fără de cercetare, ci și foarte 
multă cercetare face „Împăratul” celor care, după ce au venit la credință 
se vor afla întinaţi!*. 

Deci, să ne înfricoşăm întru a noastră minte, căci de nu va avea cineva 
viață curată, la nimic nu-i folosește doar credinţa și nu numai că este scos 
afară de la nuntă, dar și în foc este aruncat! 

Dar cine este cel care poartă haine întinate? Cel care nu s-a îmbrăcat 
cu milostivirea îndurărilor, cu bunătate, cu iubire de frați. 


'3 În ediţia de la 1805, în loc de „pe oaspeţi”, se găsește „pe cei ce ședeau”. 

"1 Avva Evagrie ne spune: „Toate gândurile necurate, stăruind în noi din pricina 
patimilor, duc mintea în stricăciune și pieire. Căci precum icoana pâinii zăbovește în cel 
flămând din pricina foamei sale și icoana apei din pricina setei, tot așa și ideea avuţiei și 
a banilor stăruiește din pricina lăcomiei, iar înțelesurile gândurilor rușinoase ce se nasc 
din bucate, zăbovesc din pricina patimilor noastre. Același lucru se întâmplă și în cazul 
gândurilor slavei deșarte și a altor gânduri. lar minţii înecate de astfel de gânduri îi este 
cu neputinţă să stea înaintea lui Dumnezeu și să primească cununa dreptății. Căci, de 
aceste gânduri fiind trasă în jos și mintea aceea ticăloasă din Evanghelie s-a lepădat de 
bunul cel mai mare al cunoștinței de Dumnezeu (Matei 22, 2-14). Asemenea și cel legat 
de mâ.ini și de picioare și aruncat întru întunericul cel mai dinafară, din aceste gânduri 
își avea țesută haina sa, pentru care motiv Cel Ce l-a chemat la nuntă l-a găsit nevrednic 
de o nuntă ca aceea. Haina de nuntă este nepătimirea sufletului rațional, care s-a lepădat 
de poftele lumești” (Filocalia românească, vol. 1, Despre slava deșartă, cap 22, ed. Humanitas, 
București, 1999, p. 79). 

Deci, mulţi, înșelându-se lăuntric cu deșarte nădejdi, socotesc că vor 
dobândi Împărăţia Cerurilor și se vâră pe ei înșiși în ceata „celor ce șed” 
[la nuntă], mari lucruri cugetând pentru ei înșiși. lar Domnul, îndreptându- 
Se către nevrednicul acela, ne arată două lucruri: întâi de toate că este 
iubitor de oameni, iar apoi că nu se cuvine să osândim pe cineva — măcar 
de va greși în chip vădit — de nu-și va mărturisi însuși fapta. Deci Domnul 
zice „slugilor” — adică Îngerilor celor muncitori [căznitori] — să-i „lege” 
aceluia „mâinile și picioarele”, adică puterile lucrătoare ale sufletului. 
Căci în veacul de acum este cu putinţă a face și a lucra fapta bună, iar în 
cel ce va să fie, se vor lega toate puterile lucrătoare ale sufletului și nu mai 
este cu putinţă a face ceva bun spre răscumpărarea păcatelor. 

lar „scrâșnirea dinţilor” este căinţa cea care se va face atunci fără de 
nici un folos. 

Și „mulți sunt chemați”, căci pe mulţi îi cheamă Dumnezeu - și mai 
vârtos, pe toți. lar „puţini aleși”, fiindcă puţini sunt cei mântuiți și vrednici 
de a fi aleși de Dumnezeu. Întrucât „a chema” este al lui Dumnezeu, iar a fi 
„aleși“ sau nu, al nostru lucru este. Deci pilda aceasta mai vârtos pentru 
iudei s-a zis, căci ei au fost „chemaţi“, dar nu au fost „aleși“, pentru că n-au 
ascultati”. 


22, 15-16": Atunci s-au dus fariseii și au ținut sfat ca să-L prindă!” pe 
EI în cuvânt. (16) Și au trimis la El pe ucenicii lor, împreună cu irodienii. 
(22, 15) Psalm 40, 7 / leremia 18, 19 / Marcu 12, 13 / Luca 20, 20 (22, 16“) Marcu 12, 14 / Luca 20,21 
Vicleșug era ceea ce făceau și de aceea Luca îi numește „iscoade” (Luca 
2U, 20). lar „irodienii” erau fie ostași ai lui Irod, fie cei care socoteau că Irod 
este Hristos. Căci, după ce a lipsit stăpânitor din luda (Facere 49, 10) și a 
împărăţit Irod, ei socoteau că el este Hristos. Deci, vin fariseii, împreună cu 
aceștia, ca să-L prindă pe El în cuvânt. Și ascultă [cum vorbesc cu Dânsul]: 


5 Aici Dionisie din Furna face următoarea îndrumare pentru zugrăvirea acestei 
pilde: „Templu, și pe dinafară, de o parte iudeii: unii numărând bani, alții având înaintea 
lor boi și alte negoțuri și afaceri, alții făcând chefuri cu femei, cu jocuri, cântece și tobe, 
alții fierăstruindu-l pe Proorocul Isaia, alţii băgându-l în groapă pe Proorocul leremia. Și 
de cealaltă parte a templului, Apostolii învățând, și înaintea lor cei dintre păgâni, vameșii 
și desfrânatele, căzând către ei și idolii sfărâmându-i. lar în mijlocul templului o masă și 
deasupra ei un potir și un disc, și împrejur oștile Îngerilor și cetele tuturor Sfinților, toți 
purtând veșminte albe și ținând în mâinile lor făclii; iar în mijlocul lor un om cu îmbră- 
căminte întinată, legându-i demonii mâinile și picioarele și trăgându-l la iad. Și Hristos, 
stând, cu îmbrăcăminte împărătească și patriarhicească, îi zice într-o hârtie: «Prietene, 
cum ai intrat aici fără haină de nuntă?»” (Erminia picturii bizantine, ed. cit., p. 124). 

% În ediția de la 1805, în loc de „să-L prindă”, se găsește „să-L vâneze”. 

22, 16%-22: Zicând: Învăţătorule, știm că ești omul adevărului” și întru 
adevăr înveți calea lui Dumnezeu și nu-Ţi pasă! de nimeni, pentru că 
nu cauţi la fața oamenilor. (17) Spune-ne, deci, nouă: Ce Ţi se pare? Se 
cuvine să dăm dajdie Cezarului sau nu? (18) lar lisus, cunoscând viclenia 
lor, le-a răspuns: Ce Mă ispitiţi, fățarnicilor? (19) Arătaţi-mi banul de 
dajdie. Iar ei I-au adus un dinar. (20) lisus le-a zis: Al cui e chipul acesta 
și inscripția de pe el? (21) Răspuns-au ei: Ale Cezarului. Atunci a zis 
lor: Daţi, deci, Cezarului cele ce sunt ale Cezarului și lui Dumnezeu 
cele ce sunt ale lui Dumnezeu. (22) Auzind acestea, s-au minunat!” Și, 


lăsându-L, s-au dus. (22, 17) Marcu 12, 14 / Luca 20, 21-22 (22, 19) Marcu 12, 15 / 
Luca 20, 23-24 (22, 21) Pilde 24, 21 / Marcu 12, 16-17 / Luca 20, 25 / Romani 13,7 


Socotind ei că-L vor înmuia [îndupleca] pe EI și-L vor slăbi cu laudele, 
Îl măgulesc, ca slăbindu-Se să spună că nu se cuvine a da dajdie și astfel 
să-L prindă ca pe un turburător și întărâtător al poporului împotriva 
Cezarului. De aceea îi aduc și pe irodieni, care erau oamenii împăratului, 
ca să-L prindă pe EI, ca pe un scornitor de lucruri noi. 

Și-l spun: „«nu cauţi la faţa oamenilor» — și deci nu vei zice nimic 
spre lauda lui Pilat sau a lui Irod”. Apoi Îl întreabă: „Suntem datori a fi 
birnici și oamenilor și a da dajdie, cum Îi dăm lui Dumnezeu didrahma?%, 
sau numai lui Dumnezeu să-l dăm, iar Cezarului, nu?” 

Dacă El ar fi zis că nu se cuvine a da Cezarului dajdie, ar fi uneltit 
[irodienii] să-L prindă și să-L omoare, ca pe Teudas și luda care ziceau că 
nu se cuvine a jertfi pentru numele Cezarului (Faptele Apostolilor 5, 36-37). 

lar lisus, pentru că pe ban era întipărit chipul Cezarului, îi supune pe 
ei, zicându-le că se cuvine să dea înapoi „Cezarului“ cele care sunt ale lui 
- adică cele care au chipul lui. lar întru cele trupești și dinafară să se supună 
celui care împărățește, și întru cele dinlăuntru și duhovnicești să se supună 
lui Dumnezeu. 

Se cuvine încă și așa să înţelegi: se cade ca fiecare dintre noi să dea 
înapoi pe cele ale „Cezarului“ — adică pe cele ale demonului care stăpânește 
pe cele de jos —, aruncându-le aceluia. Așadar, dacă ai mânie de la „Ce- 
zarul”, arunc-o înapoi demonului, mânie-te împotriva lui! Căci întru acest 
chip vei putea „da” înapoi și pe „cele ce sunt ale lui Dumnezeu, lui 
Dumnezeu”! 


7 În ediția de la 1805, în loc de „ești omul adevărului“, se găsește „adevărat ești”. 
'5 În ediția de la 1805, în loc de „nu-Ți pasă”, se găsește „nu-Ţi este grijă”. 

9 În ediţia de la 1805, în loc de „s-au minunat”, se găsește „s-au mirat”. 

2 Vezi tâlcuirea de la Matei 17, 24. 

Sau, fiindcă îndoită alcătuire avem, trup și suflet, să-i dăm trupului, 
ca unui „Cezar“ hrană și acoperământ, iar părții celei dumnezeiești dintru 
noi — adică sufletului — cele cuvenite ei. 


22, 23-28: În ziua aceea?!, s-au apropiat de El saducheii, cei ce zic că 
nu este înviere și L-au întrebat, (24) zicând: Învăţătorule, Moise a zis: 
Dacă cineva moare neavând copii?, fratele lui să ia de soție pe cea văduvă 
și să ridice urmași fratelui său. (25) Deci, erau la noi șapte fraţi; și cel 
dintâi s-a însurat și a murit și, neavând urmaș, a lăsat pe femeia sa fratelui 
său. (26) Asemenea și al doilea și al treilea, până la al șaptelea. (27) În 
urma tuturor a murit și femeia. (28) La înviere, deci, a cărui din cei șapte 


va fi femeia? Căci toţi au avut-o de soție. 
(22, 23) Marcu 12, 18 / Luca 20, 27 / Faptele Apostolilor 23, 8 (22, 24) Facere 38, 8 / 
Deuteronom 25, 5 / Rut 4, 10 / Marcu 12, 19 / Luca 20, 28 (22, 25) Marcu 12, 20 / 
Luca 20, 29 (22, 28) Marcu 12, 21-26 / Luca 20, 30-36 / 1 Corinteni 15, 43-44 


După ce a astupat [Domnul] gura fariseilor și a irodienilor, vin să-L 
ispitească pe El saducheii, care erau împotriva fariseilor și care nu credeau 
nici în înviere, nici în duh și nici în Îngeri. Deci, plăsmuiesc ei un lucru 
care niciodată nu a fost [nu s-a petrecut]. 

Căci, să zicem că cei doi s-au însurat cu femeia și apoi au murit. Cum, 
dar, al treilea nu s-a înțelepţit de la cei de dinainte de el și nu a lepădat 
însurătoarea? 

Pentru a-L pune în încurcătură pe Hristos și pentru a cleveti [defăima] 
Învierea, îl iau pe Moise ajutor [sprijin] întru plăsmuirea lor și spun că au 
fost „șapte frați”, ca mai mult să batjocorească taina Învierii. Și întreabă 
ei: „A cui va fi femeia?” 

Deci ar fi putut zice cineva: O, spurcaților saduchei! A celui dintâi va 
fi femeia - de socotim că va mai fi nuntă la Inviere — căci ceilalți nici nu-i 
erau cu adevărat bărbaţi, după Lege (Deuteronom 25, 5-6). 


22, 29-33: Răspunzând, lisus le-a zis: Vă rătăciţi, neștiind Scripturile, 
nici puterea lui Dumnezeu. (30) Căci la Înviere, nici nu se însoară, nici nu 
se mărită, ci sunt ca Îngerii lui Dumnezeu în Cer2. (31) lar despre Învierea 


2 În ediţia de la 1805, în loc de „în ziua aceea”, se găsește „întru aceeași zi”. 

2 În ediţia de la 1805, în loc de „copii“, se găsește „feciori”. 

5 Sfântul Simeon Noul Teolog scrie: „Trupurile noastre se vor face duhovnicești și, 
așa zicând, asemenea cu ale Îngerilor, când vor învia din morţi. Căci, dacă se seamănă 
sufletești și se scoală duhovnicești, cum spune cuvântul (1 Corinteni 15, 44), și dacă în 
veacul viitor vom fi ca Îngerii lui Dumnezeu, cum a spus Domnul, e vădit că vom fi 
asemenea lor, deși nu prin fire, ci prin cinstea primită” (Filocalia românească, vol. 6, Întâia 
cuvântare morală, cap 5, ed. IBMBOR, București, 1977, pp. 141-142). 

morţilor, au n-aţi citit ce vi s-a spus vouă de Dumnezeu, zicând: (32) Eu 
sunt Dumnezeul lui Avraam și Dumnezeul lui Isaac și Dumnezeul lui 
Iacov? Nu este Dumnezeul morților, ci al viilor. (33) Iar mulțimile, 


ascultându-L, erau uimite* de învățătura Lui. 
(22, 31) Marcu 12, 21-26 / Luca 20, 30-36 / 1 Corinteni 15, 43-44 
(22, 32) Ieşire 3, 6 / Marcu 12, 26-27 / Luca 20, 37-38 (22, 33) Luca 20, 39 


Mântuitorul arată că va fi Inviere, dar nu una numai trupească, așa 
cum credeau ei rătăcindu-se, ci dumnezeiască și duhovnicească. Zice 
Domnul: „Pentru ce «vă rătăciți neștiind Scripturile, nici puterea lui 
Dumnezeu»? Toate Îi sunt Acestuia cu putință, cât și pe oameni a-i face să 
petreacă asemenea Îngerilor”?. 

Și vezi înțelepciunea Domnului! Aceia din cuvintele lui Moise se 
sârguiau să rupă [strice] dogma Învierii și Domnul iarăși de la Moise îi 
supune pe ei, zicându-le: „[N-aţi citit ce vi s-a spus vouă de Dumnezeu, 
zicând:] Eu sunt Dumnezeul lui Avraam și Dumnezeul lui Isaac și 
Dumnezeul lui Iacov?” (leșire 3, 6). lar ceea ce se zice [aici], întru acest fel 
este: Dumnezeu nu este Dumnezeu al celor ce nu sunt, ci al celor care au 
ființă și sunt, căci nu a zis: „Eu eram”, ci „Eu sunt”. Măcar de s-au și 
săvârșit ei, întru nădejdea Învierii vii sunt. 

Poate vei întreba, atunci, cum aiurea [undeva] s-a spus că [Dumnezeu] 
stăpânește și peste cei vii și peste cei morţi? (Romani 14, 9) Deci învaţă-te 
că acolo îi numește „morţi“ pe cei care au murit, dar vor învia. 

Iar aici, Domnul, împotrivindu-se eresului saducheilor, care dog- 
matiseau [învățau] că sufletul nu este nemuritor, ci cum că se strică întru 
totul, spune Hristos că Dumnezeu nu este Dumnezeu „al morților”, adică 
al celor care — „cum vi se pare vouă, se strică întru totul” —, ci „al celor vii” 
— „adică al celor care au suflet nemuritor și vor învia, chiar dacă acum 
sunt morți”. 


2 În ediția de la 1805, în loc de „erau uimite”, se găsește „se mirau“. 

* Cuviosul Petru Damaschinul ne învaţă: „Cu siguranţă, zice Gură de Aur, creștinul 
cel desăvârșit se va face întocmai cu Îngerii (Matei 22, 30), cum zice Domnul, se înţelege 
la Învierea morţilor, nu în veacul de acum. Dar nici atunci, nu a zis că vor fi Îngeri, ci 
întocmai ca Îngerii, căci oamenii nu pot să-și părăsească firea lor, ci ajungând ca și aceia, 
neschimbăcioși după har și izbăviţi de toată trebuinţa, din necesitate, își au voia cu totul 
neatârnată și se află într-o veselie și într-o dragoste de Dumnezeu neîncetată și se bucură 
de «cele ce ochiul nu le-a văzut...» (1 Corinteni 2, 9). Dar, aici este cu neputinţă să ajungă 
cineva desăvârșit [precum va fi acolo], ci primește numai o arvună a bunătăților făgă- 
duite” (Filocalia românească, vol. 5, Fără smerită cugetare nu este cu putință să ne mântuim, 
ed. Humanitas, București, 2001, pp. 144-145). 

22, 34-40: Și auzind fariseii că a închis gura saducheilor, s-au adunat 
laolaltă. (35) Unul dintre ei, învățător de Lege, ispitindu-L pe lisus, L-a 
întrebat: (36) Învățătorule, care poruncă este mai mare în Lege? (37) El i-a 
răspuns: Să iubești pe Domnul Dumnezeul tău, cu toată inima ta, cu tot 
sufletul tău și cu tot cugetul tău. (38) Aceasta este marea și întâia poruncă”. 
(39) ar a doua, la fel ca aceasta: Să iubești pe aproapele tău ca pe tine 


însuți. (40) În aceste două porunci se cuprind toată Legea și Proorocii”. 
(22, 36) Marcu 12, 28-29 / Luca 10, 25 (22, 37) Deuteronom 6, 5; 10, 12 / Miheia 6, 8/ 
Marcu 12, 29-30 / Luca 10, 27 (22, 38) Marcu 12, 30 (22, 39) Levitic 19, 18 / Matei 5, 43 / 
Marcu 12, 31 / Luca 10, 27 / Romani 13, 8 / Galateni 5, 14 (22, 40) Matei 7, 12 / Marcu 12, 31 


Cel care-L ispitește se apropie mânat de zavistia cea multă, căci după ce 
a văzut pe saduchei rușinați și pe Domnul că este lăudat pentru înțelepciunea 
Sa, se apropie ispitindu-L, ca de va adăuga ceva la porunca dintâi, îndrep- 
tând [ca și cum ar îndrepta] Legea, să afle ei pricină împotriva Lui. 

lar Domnul, vădind răutatea lor — că n-au venit ei ca să se înveţe -— ci 
pentru că erau lipsiți de dragoste și mai vârtos fiindcă zavistuiesc și 
pizmuiesc, arată că dragostea covârșește celelalte porunci, și învaţă că nu 
numai în parte se cuvine să-L iubim pe Dumnezeu, ci cu totuluși tot [pe 
de-a-ntregul] pe noi înșine să ne dăm lui Dumnezeu. Pentru că pe aceste 
trei părți osebite cunoaștem că sunt în sufletul omului: partea sadurilor, 
cea dobitocească și cea cuvântătoare. Căci, ca unul care crește și se hrănește 
și naște pe cel asemenea, se aseamănă sadurilor; ca cel ce se mânie și 
poftește — dobitoacelor; iar ca unul ce cugetă se numește cuvântător. Deci, 
vezi aicea pe toate aceste trei [părţi] însemnate: „Să iubești pe Domnul 
Dumnezeul tău, cu toată inima ta” aceasta este partea cea dobitocească a 
omului; „cu tot sufletul tău” aceasta a sadurilor, că însufleţite sunt sadurile; 
iar „cu tot cugetul tău” aceasta este partea cea cuvântătoare”. 


= 


%* În ediţia de la 1805, în loc de „marea și întâia poruncă”, 
mare poruncă”. 

7 În ediţia de la 1805, în loc de „În aceste două porunci se cuprind toată Legea și Proorocii, 
se găsește „În aceste două porunci toată Legea și Proorocii se spânzură [se atâmă]”. 

* În cea de a treia sută a capetelor sale despre dragoste, anume în capetele 21-36, 
Sfântul Maxim Mărturisitorul arată în chip amănunţit și prealuminat cele ce mai sus le 
spune pe scurt, Sfântul Teofilact. Așezăm aici numai capul 32, însă pentru buna înțelegere 
a acestui adevăr reproducem în Anexa editorială (3) toate capetele amintite. 

lată, așadar, ce spune dumnezeiescului Maxim: „Dintre puterile sufletești una 
hrănește și susține creșterea, alta este imaginativă și impulsivă, iar alta este rațională și 
intelectuală. De cea dintâi se împărtășesc plantele. Fiinţele neraționale, pe lângă aceasta, 
se împărtășesc și de a doua. lar oamenii, pe lângă acestea două, și de a treia. Primele 
două puteri sunt supuse stricăciunii, a treia se dovedește nestricăcioasă și nemuritoare 


se găsește „întâi și mai 

Iar porunca: „Să iubești pe Domnul Dumnezeul tău, cu toată inima 
ta, cu tot sufletul tău și cu tot cugetul tău“ (Deuteronom 6, 5) se tâlcuiește 
astfel: se cuvine a iubi pe Dumnezeu cu tot sufletul, adică a lua aminte la 
El cu toate părțile și puterile sufletului. Aceasta este cea „întâi și mai mare 
poruncă“, care ne deprinde pe noi la buna cinstire [a lui Dumnezeu]. lar a 
doua, asemenea cu aceasta ne îndeamnă să facem oamenilor cele care sunt 
după dreptate. Căci două lucruri duc la pierzare: dogmele [învăţăturile] 
cele rele și viața stricată. Deci, ca să nu cădem în dogme [învățături] 
păgânești, se cuvine să-L iubim pe Dumnezeu, iar pentru ca să nu avem 
viață stricată, se cuvine să-l iubim pe aproapele (Levitic 19, 18). Căci cel 
care-l iubește pe aproapele său, toate poruncile le împlinește; iar cel ce 
împlinește poruncile, iubește pe Dumnezeu, întrucât una prin alta se 
întăresc și se alcătuiesc aceste două porunci și pe toate celelalte le cuprind”. 
Căci cine, iubind pe Dumnezeu și pe aproapele său va fura sau va pomeni 
răul, ori va ucide sau va curvi? 

Acest învățător de Lege, dintru început a venit ispitind, dar din 
răspunsul lui Hristos înțelepțindu-se, a fost lăudat de Mântuitorul, după 
cum zice și Marcu, căci privind la el cu dragoste, lisus i-a zis: „Nu ești 
departe de Împărăția lui Dumnezeu” (Marcu 12, 34). 


22, 41-46: Și fiind adunaţi fariseii, i-a întrebat lisus, (42) zicând: Ce vi 
se pare despre Hristos? Al cui Fiu este? Zis-au Lui: Al lui David. (43) Zis-a 
lor: Cum, deci, David, în duh“, Îl numește pe El Domn? - zicând: (44) 
Zis-a Domnul Domnului Meu: Șezi de-a dreapta Mea, până ce voi pune 
pe vrăjmașii Tăi așternut picioarelor Tale. (45) Deci, dacă David Îl numește 
pe El Domn, cum este Fiu al lui? (46) Și nimeni nu putea să-l răspundă 
cuvânt și nici n-a mai îndrăznit cineva, din ziua aceea, să-L mai întrebe. 

(22, 41) Marcu 12, 35 / Luca 20, 41 (22, 42) Luca 20, 41 (22, 43) Marcu 12, 36 (22, 44) Psalm 109, 1 / 


Luca 20, 42-43 / Faptele Apostolilor 2, 34 / Evrei 1, 13 (22, 45) Luca 20, 41 
(22, 46) Marcu 12, 34 / Luca 14, 6; 20, 40 


Pentru că Îl socoteau pe EI a fi numai om, Hristos surpă socoteala lor 
și învaţă adevărul prin proorocia lui David (Psalm 109, 1), arătând că și 


(Filocalia românească, vol. 2, A treia sută a capetelor despre dragoste, cap 32, ed. Humanitas, 
București, 1999, pp. 90-94). 

* Dumnezeiescul Maxim Mărturisitorul grăiește acestea: „Pacea negrăită a Sfinţilor 
Îngeri se susţine prin aceste două dispoziţii: prin dragostea față de Dumnezeu și prin dragostea 
întreolaltă. Asemenea stă lucrul și cu toţi Sfinţii din veac. Deci, preafrumos s-a spus de către 
Mântuitorul: «În aceste porunci atârnă toată Legea și Proorocii»” (Filocalia românească, vol. 
2, A patra sută a capetelor despre dragoste, cap 36. ed. Humanitas, București, 1999, pp. 110-111) 

* În ediția de la 1805, în loc de „în duh”, se găsește „cu Duhul”. 

Domn este, propovăduind Dumnezeirea Sa. Căci zicând fariseii că Hristos 
este „Fiu al lui David” — adică numai om —, El le arată că David, în Duhul 
fiind, L-a numit Domn, prin darul Duhului fiindu-i descoperite lui David 
cele despre El. Dar nu se leapădă de numirea de „Fiu al lui David”, ci 
arată că El — ca simplu om - din sămânţa lui David se trage. Însă nu 
lepădându-se de a fi „Fiu al lui David” zice acestea, ci arătând că este mai 
mult decât simplu om, venind din seminţia lui David. 

lar Domnul îi întreabă acestea pentru ca sau zicând ei că nu știu, să 
întrebe și să se învețe; sau zicând adevărul, să creadă; sau neputând zice 
nimic, să se rușineze și să plece, neîndrăznind mai mult a-L întreba ceva 
pe Dânsul. 

CAPITOLUL 23 
lisus mustră pe farisei și pe cărturari. Mustră lerusalimul, 
cel ce ucide pe Prooroci, și prezice dărâmarea lui! 


23, 1-3: Atunci a vorbit lisus mulțimilor și ucenicilor Săi, (2) zicând: 
Cărturarii și fariseii au șezut în scaunul lui Moise?; (3) deci toate câte vă 
vor zice vouă, faceți-le și păziți-le; dar după faptele lor nu faceți, că ei 
zic, dar nu fac. (23, 2) Neemia 8, 4 (23, 3) Deuteronom 17, 9 / Romani 2, 19 

Când le-a astupat Domnul gura și a arătat că bolesc fără de vindecare, 
atunci și vorbește despre ei. Și arată viața și petrecerea lor, îndreptându-i pe 
cei ce ascultă ca să nu-i defaime pe dascăli, chiar de vor avea și viață stricată. 

Arată Domnul încă și că nu Se împotrivește Legii, învățându-i să facă 
cele ale Legii, chiar nevrednici fiind cei ce acestea-i învaţă — dar nu pentru 
cele ce învaţă aceștia, ci pentru viaţa lor stricată. Și zice [Domnul]: „Toate 
cele pe care le grăiesc dascălii, să socotiți că Moise le spune și mai vârtos 
[Însuși] Dumnezeu”. 

Dar, oare, se cuvine să facem toate cele pe care le spun, chiar dacă rele 
vor fi? Răspundem: întâi, că niciodată nu vor îndrăzni cei care învaţă să 
îndemne pe cineva spre rău; apoi, chiar dacă va face așa, îndemnând spre 
viață rea, unul ca acesta nu din „scaunul lui Moise”, nici din Lege nu 
grăiește. lar Domnul spune [aici] să-i ascultăm pe cei care „șed în scaunul 
lui Moise”, adică pe cei care învaţă cele ale Legii. Deci se cuvine a-i asculta 
pe cei care învață ceva [oarece] din dumnezeiasca Lege, chiar dacă ei nu 
ar împlini ceea ce învaţă. 


23, 4-5: Că leagă sarcini grele și cu anevoie de purtat și le pun pe 
umerii oamenilor, iar ei nici cu degetul nu voiesc să le miște. (5) Toate 


' În ediţia de la 1805, titlul capitolului este: „Pentru scaunul lui Moise. Pentru fățărnicia 
cărturarilor și a fariseilor. Pentru că nu se cade să chemăm învăţători și părinți pe pământ. 
Pentru ticăloșia fariseilor”. 

2 În ediţia de la 1805, în loc de „în scaunul lui Moise”, se găsește „pe scaunul lui 
Moise“. „Scaunul lui Moise” era scaunul onorific, în fiecare sinagogă, pe care ședeau 
cărturarii și fariseii (Dicționarul Noului Testament, ed. cit., p. 460). Pentru „cărturari“, vezi 
şi nota tâlcuirii de la Matei 2, 4. 


195) 
ISA! 
05) 


Capitolul 23 SFÂNTUL TEOFILACT ARHIEPISCOPUL BULGARIEI 


» ea 


faptele lor le fac ca să fie priviţi de oameni;; căci își lățesc filacteriile și 
își măresc ciucurii de pe poale:. (23, 4) Isaia 10, 1/ Luca 11, 46 / 
Faptele Apostolilor 15, 10 (23, 5) Numeri 15, 38 / Deuteronom 22, 12 / Matei 6, 1/ Marcu 12, 38 

Fariseii puneau „sarcini grele” asupra poporului, silnicind pe oameni 
să împlinească niște porunci mici ale Legii și care erau cu anevoie de păzit 
[împlinit]; sau, mai mult decât cu poruncile Legii, îi îngreuiau cu predanii 
oarecare omenești, dându-le mai presus de Lege, iar ei „nici cu degetul 
nu le mișcau”, adică nimic nu lucrau, nici nu îndrăzneau a se apropia de 
unele ca acestea sarcini. Căci când cel care învaţă, nu numai învaţă, ci și 
face, se pare [arată] că împreună cu cei pe care-i învaţă se ostenește și 
lucrează. lar când pe mine mă încarcă cu „sarcini grele” iar el nimic nu 
face, mai mult mă îngreunează, căci el lenevindu-se îmi arată că este cu 
neputinţă să săvârșesc cele pe care el le zice [învaţă]. 

Deci Domnul îi prihănește pe farisei, ca pe cei care nu vor să poarte 
împreună cu poporul „sarcinile“ poruncilor și dimpreună [cu el] să le 
lucreze. Și nu numai că nu fac nimic bun, dar se și prefac cum că fac [că 
lucrează]. Și chiar de ar fi făcut, dar pentru că se împăunează în faţa 
oamenilor, își pierd ei tot folosul. Și oare de câtă osândă sunt vrednici, ca 
unii ce nu împlinesc nimic, însă voiesc să fie slăviţi de oameni ca unii care 
fac [împlinesc]? Dar ce fac? „Își lăţesc filacteriile și își măresc ciucurii” 
hainelor. lar aceasta întru acest fel este: în Lege era scris că „le veţi lega pe 
mâna voastră și vor fi neclintite înaintea ochilor voștri” [,„,să le legi ca 
semn la mână și să le ai ca pe o tăbliță pe fruntea ta”] (Deuteronom 6, 4-8; 
11, 18). Deci, scriau pe două membrane [pergamente] sau hârtii cele zece 


"În ediția de la 1805, în loc de „Toate faptele lor le fac ca să fie priviți de oameni”, 
se găsește „Toate lucrurile lor le fac ca să se vaze de oameni”. 

* În ediţia de la 1805, în loc de „ciucurii de pe poale”, se găsește „cepragele hainelor 
sale”, cu următoarea notă: [1805] Despre filacterii și ceprage [ciucurii de la poale] vorbește 
la fel și Zigaben. Fiindcă se uitau facerile Lui de bine, a poruncit Dumnezeu ca să se scrie 
acestea în cărțulii și să fie atârnate de mâna învăţătorilor de Lege, ca să fie totdeauna 
văzute și pomenite. Pe aceste cărțulii le numeau „filacterii”, care este cuvânt grecesc, ce 
denumește paza, căci păzitoare erau acestea ale facerilor de bine, spre a nu fi uitate. Și 
iarăși, ca să nu uite poruncile lui Dumnezeu, a fost cusută de poalele hainei împletitură 
mohorâtă [violetă, cf. Numeri 15, 38], ca văzând-o, să-și aducă aminte de porunci, iar 
acestea sunt „cepragele” [,ciucurii de pe poale”]. Deci, cărturarii și fariseii nu luau în 
seamă poruncile, dar filacteriile le făceau late și ciucurii mari, trufindu-se nebunește cu 
acestea. Evanghelistul Marcu le numește pe acestea podoabe, zicând: „Păziţi-vă de 
cărturarii cărora le place să se împodobească” (Marcu 12, 38) și asemenea [zice] și Luca 

vezi Luca 20, 46). 

porunci ale Legii și una o puneau pe fruntea lor, iar alta o atârnau de 
mâna dreaptă”. lar „ciucuri“ își făceau pe poala hainei din împletituri 
albastre sau mohorâte [violete], încă și pe aceasta aflând-o scrisă în Lege; 
ca, văzându-le, să nu uite poruncile lui Dumnezeu (Numeri 15, 37-40). Dar 
Dumnezeu nu aceasta voia, ci a avea „filacteriile” legate de mâna dreaptă 
însemna cum că se cuvine a lucra poruncile. lar a avea „ciucuri“ la poale 
din împletituri mohorâte arăta că se cuvine să ne însemnăm cu sângele 
lui Hristos. Iar ei își făceau și „filacteriile” și „ciucurii” mari, ca să se 
arate celor care-i priveau că sunt păzitori ai Legii. 


23, 6-7: Și le place să stea în capul mesei la ospeţe și în băncile dintâi, 
în sinagogi“, (7) și să li se plece lumea în pieţe și să fie numiţi de oameni: 
Rabi”. (23, 6) Marcu 12, 39 / Luca 11, 43; 20, 46 (23, 7) Marcu 12, 38 

Vai ce zice! Pentru că „iubesc“ pentru aceasta se osândesct. 

Dar dacă cel ce numai pentru că iubește „șederea mai sus” [în 
rândurile „dintâi”] este prihănit [este găsit vinovat], cu cât mai vârtos se 
va osândi cel ce se sârguiește în tot chipul pentru a dobândi întâietate? Și 
[zice] „scaunele cele mai de sus în sinagogi”, [adică] unde erau ei mai 
mult datori a-i învăţa pe alții să se smerească, acolo lucrează spre stri- 
căciune, că toate le făceau pentru slavă [deșartă]. Și făcând ei acestea nu 
se rușinau, ci mai vârtos voiau [râvneau] a se numi și „Rabi, Rabi”, adică 
dascăli [învăţători]. 


> Alături de cele 10 porunci, pe pergamentele filacteriilor mai erau trecute și cele 
despre serbarea Paștelui, cele despre răscumpărarea celor întâi-născuţi, cele despre iubirea 
de Dumnezeu și ferirea de idoli. Aceste pergamente se păstrau în cutii făcute din lemn 
sau din corn. ludeii așezau aceste cutii și pe ușorii caselor și pe porţile lor, iar cărturarii 
și fariseii purtau filacterii mai mari, pe care le puneau și la ușile lor ca să se arate cât sunt 
de evlavioși (Dicționarul Noului Testament, ed. cit., p. 179). 

* [1805] Sinagogi, adică adunări, sunt numite adunările de sâmbăta ale iudeilor în 
care se rugau lui Dumnezeu, citeau și tâlcuiau dumnezeiasca Scriptură și se îndeletniceau 
cu obiceiurile lor. Și în fiecare sinagogă erau strane, în care ședeau atât cei care deschideau 
și citeau Legea lui Moise cât și cei care ascultau, precum zice aici Evanghelistul despre 
cărturari și farisei că iubesc scaunele cele mai de sus în sinagogi. Și dintru acestea urmează 
[înţelegem] că unele strane ar fi fost mai înalte - și acestea se dădeau cărturarilor și 
fariseilor —, iar altele mai de jos — și acestea erau pentru oamenii cei de rând. 

? În ediţia de la 1805, versetele 6-7 sunt: „Și iubesc șederile cele mai întâi la ospețe 
și în scaunele cele mai de sus în sinagogi, și închinăciunile prin târguri și să fie numiţi 
de oameni: Rabi, Rabi”. 

* Adică: „Vai vouă, cărturarilor și fariseilor! Tocmai pentru că iubiţi întâietatea, pentru 


pr 


aceasta vă veți și osândi!” Și asta din pricină că în sinagogi aceștia râvneau rândurile dintâi. 

23, 8-12: Voi însă să nu vă numiţi rabi, că unul este Învățătorul vostru: 
Hristos, iar voi toți sunteți frați. (9) Și tată al vostru să nu numiţi pe 
pământ, că Tatăl vostru unul este, Cel din Ceruri”. (10) Nici învățători să 
nu vă numiţi, că Învățătorul vostru este unul: Hristos. (11) Și care este 
mai mare între voi să fie slujitorul vostru'. (12) Cine se va înălța pe sine 


se va smeri, și cine se va smeri pe sine se va înălța. 
(23, 8) loan 13, 13 /1 Corinteni 3, 4-7 / lacov 3, 1 (23, 9) Maleahi 1, 6; 2, 10 / Efeseni 3, 14 
(23, 10) loan 13, 13 (23, 11) Matei 20, 26 (23, 12) lov 22, 29 / Pilde 29, 23 / Luca 14, 11; 18, 14 


Hristos nu oprește a se numi cineva „dascăl” [,„învățător”], ci oprește 
a voi cineva cu împătimire [în chip pătimaș] să fie numit astfel și a se 
sârgui în tot felul să fie numit așa. Căci, după adevăr, vrednicia învăţă- 
torească este numai a lui Dumnezeu. 

Și, oprind a chema „tată” pe altcineva în afară de Dumnezeu, nu 
oprește cinstirea părinţilor — de vreme ce a cerut cu adevărat să-i cinstim 
pe ei (leșire 20, 12) şi mai vârtos [să-i cinstim] pe cei duhovnicești părinți -, 
ci ne aduce [îndrumă] spre cunoașterea adevăratului Tată - adică a lui 
Dumnezeu —, căci Tată adevărat Dumnezeu este. Iar [părinţii] cei trupești 
nu sunt izvorul nașterii [noastre], ci slujitori [ai lui Dumnezeu] și împreună 
[cu El] pricinuitori [ai nașterii de prunci]!!. 

Apoi arată folosul smereniei, spunând că „cel care este mai mare întru 
voi” este datora fi vouă slugă și [cel mai] de pe urmă [să se arate]. Căci cel 
care „se va înălța pe sine“ socotind că este ceva, se va smeri, părăsit fiind 
de Dumnezeu. 


23, 13: Vai vouă, cărturarilor și fariseilor fățarnici! Că închideți 
Împărăția Cerurilor înaintea oamenilor; că voi nu intraţi, și nici pe cei 
ce vor să intre nu-i lăsați?. (23, 13) lezechiil 22, 5 / Luca 11, 52 

Zice [Domnul]: „Nu numai voi sunteţi necredincioși și aveţi viața 
stricată, ci și pe alții îi învăţaţi să nu creadă în Mine și prin viața și pilda 


* În ediţia de la 1805, versetele 8-9 sunt: „Voi însă să nu vă numiţi Rabi, că unul 
este Dascălul vostru: Hristos. Și tată al vostru să nu chemați pe pământ, că Tatăl vostru 
unul este, Cel din Ceruri, iar voi toți sunteți fraţi”. 

1 În ediţia de la 1805, în loc de „între voi să fie slujitorul vostru”, se găsește „întru 
voi să fie vouă slugă”. 

1 Avându-l ca autor pe Fericitul Epifanie Teodoropulos (un Sfânt al zilelor noastre), 
volumul Familei ortodoxe — cu smerită dragoste (traducere din elenă de leroschim. Ștefan 
Nuţescu, Schitul Lacu, Athos, 2001) este o excepțională sinteză a învățăturii Bisericii 
privitor la relațiile trupești înainte de căsătorie, la feciorie și căsătorie, precum și la avorturi 
și însufleţirea embrionului uman încă de la zămislire. 

2 În ediţia de la 1805, versetele 13 şi 14 (și tâlcuirile lor), sunt dispuse în ordine 
inversă faţă de ediţia 1988 a Sfintei Scripturi. 

voastră îi stricaţi”. Căci, de obicei, poporul se aseamănă cu stăpânitorii; și 
mai vârtos [cu atât mai mult] vor fi răi, cu cât îi văd pe aceștia că se pleacă 
spre răutate. Deci, orice învăţător și stăpânitor rău, să vadă ce își câștigă 
[ce plată își agonisește]. 

Deci, „vai” celui care prin viața sa nu lasă pe alții să sporească spre 
lucrul cel bun! 


23, 14: Vai vouă, cărturarilor și fariseilor fățarnici! Că mâncaţi casele 
văduvelor și cu fățărnicie vă rugați îndelungi*; pentru aceasta mai multă 
osândă veți lua. (23, 14) Marcu 12, 40 / Luca 20, 47 

Îi numește „fățarnici”, ca pe cei care se făgăduiau evlavie [se arătau 
evlavioși], dar nu făceau nimic vrednic de făgăduinţa evlaviei, ci mâncau 
banii văduvelor sub pricină [cuvânt] că se roagă „îndelung“, adică întru 
multă vreme. Căci cu adevărat batjocoritori erau, batjocorindu-i pe cei 
simpli și scoțându-i pe dânșii din minte [smintindu-i]. Și pentru că luau 
de la văduve, când mai curând se cuvenea să le dea și să le sprijine sărăcia, 
vor lua „mai multă osândă”. 

Dar și întru alt chip va fi „mai multă osânda”, pentru că, prefăcându- 
se că fac lucru bun — adică rugăciune —, lucrează răutatea, căci „mănâncă“ 
pe cele ale văduvelor. Căci mai multă osândă ia cel care prin fățărnicia 
lucrului bun amăgește spre [a împlini] răutate. 


23, 15: Vai vouă, cărturarilor și fariseilor făţarnici! Că înconjurați 
marea și uscatul ca să faceți un ucenic, și dacă l-aţi făcut, îl faceți fiu al 
gheenei și îndoit decât voi". 

„Nu numai pe iudei îi stricaţi, ci și pe cei dintre închinătorii la idoli 
care au venit la legea iudaicească” — căci pe aceștia îi numește „ucenici”. 
„Pentru că vă sârguiţi a întoarce pe cineva la vieţuire iudaicească și la 
tăiere împrejur, iar după ce se face iudeu, atunci piere, stricându-se, din 
pricina răutății voastre”. 

lar „fiu al gheenei” este cel care este vrednic de aceasta și are oarecare 
apropiere de ea, ca să fie ars de aceasta. 


" În ediția de la 1805, în loc de „cu fățărnicie vă rugați îndelung”, se găsește „cu 
pricină îndelungă rugându-vă”, cu următoare notă: [1805] Zice Domnul: „Veţi fi osândiţi 
și «că mâncaţi casele văduvelor» și pentru că «cu pricină îndelungă vă rugaţi». Deci, 
din două pricini vă veţi osândi: pentru că mâncaţi casele văduvelor și pentru că vă rugați 
nu cu bun țel [temei], ci pentru ca să mâncaţi casele văduvelor, părându-le sfinți oa- 
menilor; deci, pentru aceasta și mai mult veţi fi osândiţi, căci fapta bună a rugăciunii aţi 
făcut-o pricină a păcatului, adică a lăcomiei voastre” (după Zigaben). 

"1 În ediţia de la 1805, în loc de „îl faceți fiu al gheenei și îndoit decât voi”, se 
găsește „îl faceţi fiu al gheenei mai îndoit decât voi”. 

23, 16-22: Vai, vouă, călăuze oarbe', care ziceţi: Cel ce se va jura pe 
templu nu este cu nimic legat", dar cel ce se va jura pe aurul templului 
este legat!”. (17) Nebuni și orbi! Ce este mai mare aurul sau templul care 
sfințește aurul? (18) Ziceţi iar: Cel ce se va jura pe altar cu nimic nu este 
legat, dar cel ce se va jura pe darul ce este deasupra altarului este legat. 
(19) Nebuni și orbi! Ce este mai mare, darul sau altarul care sfințește darul? 
(20) Deci, cel ce se jură pe altar se jură pe el și pe toate câte sunt deasupra 
lui. (21) Deci cel ce se jură pe templu se jură pe el și pe Cel Care locuiește 
în el. (22) Cel care se jură pe Cer se jură pe tronul lui Dumnezeu și pe Cel 


Ce șade pe el. (23, 16) Matei 5, 33-34; 15, 14; 23, 24 (23, 17) 1 Petru 1, 18 /2 Petru 1,9 
(23, 19) leșire 29, 37 / 1 Petru 1, 18 / 2 Petru 1, 9 (23, 21) 3 Regi 8, 13 / 2 Paralipomena 6, 2/ 
Psalm 25, 8; 131, 14 (23, 22) Psalm 10, 4 / Matei 5, 34 / Faptele Apostolilor 7, 49 


Îi numește pe ei „orbi“ pentru că nu vor să înveţe cele cuviincioase, ci pe 
cele mai mici le cinstesc, iar pe cele vrednice de cinste le socotesc cele din 
urmă. Căci aurul din templu și heruvimii și năstrapa cea de aur le cinsteau 
mai mult decât templul însuși. De aceea și pe ceilalți oameni îi învățau că 
„nimic nu este” a se jura pe templu, dar nu pe aurul care se afla în templu, și 
care, de aceea era cinstit, pentru că se afla în templu. Încă spuneau că darurile 
puse pe jertfelnic sunt mai cinstite decât jertfelnicul însuși. Drept aceea și 
dogmatiseau [învățau] fariseii întru acest chip, anume că acela care s-ar fi 
jurat pe vasul cel de aur, sau pe boul sau oaia aduse spre jertfă și ar fi călcat 
apoi jurământul, se osândea să plătească întocmai. Căci cinsteau mai mult 
darul decât jertfelnicul, pentru dobânzile cele din jertfe!*. lar dacă s-ar fi jurat 
pe templu, iar mai apoi ar fi călcat jurământul, fiindcă nu puteau zidi un alt 
templu, erau sloboziți de jurământ. Deci, pentru aceasta se părea că este mai 
ușor jurământul făcut pe templu, din pricina iubirii de câștig a fariseilor. 

Prin urmare, dacă în Legea Veche Hristos nu slobozește să fie darul mai 
mare decât jertfelnicul, cu atât mai vârtos se sfințește la noi Jertfelnicul de 
daruri [Altarul], căci întru Însuși Trupul Domnului se prefac pâinile prin dum- 
nezeiescul dar și de aceea se sfințește de către acestea Jertfelnicul [Altarul]. 


23, 23-24: Vai, vouă, cărturarilor și fariseilor fățarnici! Că daţi zeciuială 
din izmă, din mărar și din chimen, dar ați lăsat părțile mai grele ale Legii: 
judecata, mila și credinţa; pe acestea trebuia să le faceți și pe acelea să nu 


15 În ediţia de la 1805, în loc de „călăuze oarbe”, se găsește „povăţuitori orbi”. 

16 În ediţia de la 1805, în versetele 16 și 18, în loc de „nu este cu nimic legat”, se 
găsește „nimic nu este”. 

7 În ediția de la 1805, în versetele 16 și 18, în loc de „este legat”, se găsește „este vinovat”. 

5 Adică, săvârșeau și propovăduiau această învățătură nedreaptă, pentru câștigul 
lor materialnic. 

le lăsaţi. (24) Călăuze oarbe”, care strecurați țânțarul și înghițiți cămila! 
(23, 23) Deuteronom 14, 22 / Psalm 10, 7 / Osea 6, 6/ Miheia 6, 8/ Matei 9, 13; 12, 7 / Luca 11, 42 

Iarăși îi înfruntă pe ei ca pe niște nepricepuți, căci poruncile cele mari 
nu le băgau în seamă, iar pentru cele mici cereau luare-aminte cu de-amă- 
nuntul, netrecând cu vederea nici zeciuiala chimenului, ci și pe acela 
zeciuindu-l. Și dacă cineva îi prihănea [învinuia] că sunt plini de scum- 
pătate, grăiau [răspundeau] cum că Legea poruncește acestea. 

Dar mai bine și mai plăcut lui Dumnezeu ar fi fost să ceară de la norod 
„judecata, mila și credinţa”. Și ce este „judecata“? A nu face nimic nedrept și 
fără de socoteală, ci toate cu judecată și cu socotință; că după socoteală, îndată 
urmează și „mila“, căci cel ce cu judecată le face pe toate, cu adevărat știe și 
pe care se cuvine să miluiască. lar după milă urmează „credința“, căci cel 
care miluiește cu adevărat, crede că nimic nu va pierde, ci pe toate le va lua. 

Și întru alt chip se cuvine a milui: și anume a crede în adevăratul Dumnezeu. 
Căci mulți dintre elini având „milă“, dar necrezând întru Dumnezeul Cel Viu, 
nu aveau „credință“ care să fie următoare [să urmeze] milei. 

Deci, se cuvine ca fiecare „dascăl” [,„învățător”] să ia zeciuială de la popor 
- adică „judecata, mila și credinţa” —, cerând-o ca pe o datorie de la cele zece 
simțţiri, adică de la cele cinci trupești și de la cele cinci sufletești. Și când zice: 
„pe acelea să nu le lăsaţi“, nu îndeamnă Domnul spre zeciuiala verdeţurilor, 
ci ca să nu se pară [creadă] că acum legiuiește împotriva lui Moise. 

Și-i numește „povățuitori orbi”, pentru că, trufindu-se că sunt 
învățători și pe toate le știu, nu foloseau pe nimeni, ci mai vârtos, îndeobște 
sminteau și stricau, aruncându-i [pe ascultători] în prăpastia necredinţei. 

Și îi mai numește pe ei „strecurători de țânțari”, ca pe unii care se 
fereau de greșelile cele mici, iar „cămila” — adică pe cele mari — le înghit și 
le trec cu vederea. 


23, 25-26: Vai, vouă, cărturarilor și fariseilor fățarnici! Că voi curățiți 
partea dinafară a paharului și a blidului, iar înăuntru sunt pline de răpire 
și de lăcomie”. (26) Fariseule orb! Curăţă întâi partea dinăuntru a paha- 
rului și a blidului, ca să fie curată și cea dinafară. 

(23, 25) Marcu 7, 3 / Luca 11, 39 (23, 26) Luca 11, 41/ Tit 1,15 

Ținând predaniile bătrânilor, spălau paharele și blidele întru care 
puneau bucatele, dar beau vin și mâncau bucate din „jefuire”, care mai 
mult le spurcau vasele. „Deci, nu câștiga [dobândi] vin din «nedreptate» 
- și de aici se va curăța și partea dinlăuntru a paharului!” 


19 În ediția de la 1805, în loc de „călăuze oarbe”, se găsește „povăţuitori orbi”. 
% În ediţia de la 1805, în loc de „pline de răpire și de lăcomie”, se găsește „pline de 
jefuiri și de nedreptate”. 

Sau, vorbește de „pahar“ și de „blid” închipuind prin acestea așezarea 
dinafară, trupească și cea dinlăuntru, duhovnicească, zicând: „Pentru că 
tu, așezarea ta «cea dinafară» o prefaci spre bună încuviinţare, în vreme 
ce așezarea cea «dinăuntrul» tău este plină de spurcăciune. Că «jefuiești» 
și «nedreptățești», însă se cuvine ca pe cele «dinăuntru» să le speli - adică 
pe suflet —, ca împreună cu curăția sufletului să strălucească și «cea 
dinafară» bună încuviințare”. 


23, 27-28: Vai, vouă, cărturarilor și fariseilor făţarnici! Că semănați cu 
mormintele cele văruite, care pe dinafară se arată frumoase, înăuntru însă 
sunt pline de oase de morți și de toată necurăția. (28) Așa și voi, pe dinafară 
vă arătați drepți oamenilor, înăuntru însă sunteţi plini de fățărnicie și 
fărădelege. (27) lov 36, 13 / Luca 11, 44 / Faptele Apostolilor 23, 3 (28) Luca 11, 39 

Și această pildă asemenea cu cea mai de sus se înțelege, arătând că 
fariseii și cărturarii se sârguiau a se arăta cu bună cuviinţă la așezarea cea 
„dinafară“, precum „mormintele văruite”, care pe dinafară erau albite 
[spoite] cu ghips și cu var, iar pe dinlăuntru erau „pline de toată necurăția” 
și de lucrurile cele moarte și putrede. 


23, 29-31: Vai, vouă, cărturarilor și fariseilor fățarnici! Că zidiți 
mormintele Proorocilor și împodobiţi pe ale drepţilor”! (30) și ziceţi: De 
am fi fost noi în zilele părinților noștri, n-am fi fost părtași cu ei la 
vărsarea sângelui”? Proorocilor. (31) Astfel, dar, mărturisiți voi înșivă că 
sunteți fii ai celor ce au ucis pe Prooroci. (23, 31) Luca 11, 39-49 

Îi ticăloșește pe aceștia nu pentru că „zidesc mormintele Proorocilor” 
— căci acest lucru este plăcut lui Dumnezeu -, ci pentru că numai din 
fățărnicie făceau aceasta. Dar prihănindu-i pe părinţii lor, mai rele decât 
aceia făceau; și covârșindu-i pe ei cu răutatea, mințeau arătat: „Că de-am 
fi fost în zilele părinţilor noștri, n-am fi omorât pe Prooroci”, dar ei ca 
turbații căutau a-L omori chiar pe Stăpânul Proorocilor. De aceea și zice: 


23, 32-33: Dar voi întreceți măsura părinţilor voștri! (33) Șerpi, pui 
de vipere, cum veți scăpa de osânda gheenei?* 
(23, 32) Facere 15, 15 / 1 Tesaloniceni 2, 16 (23, 33) Matei 3, 7; 12, 34 
Prin cele ce zice aici Domnul „voi împliniți măsura părinților voștri!”, 
nu le poruncește nici nu-i silește să-L omoare pe El, ci voiește să le arate 


? În ediţia de la 1805, în loc de „împodobiţi pe ale drepţilor”, se găsește „împodobiți 
gropile drepţilor”. 

2 În ediția de la 1805, în loc de „părtași cu ei la vărsarea sângelui Proorocilor”, se 
găsește „părtași lor întru sângele Proorocilor”. 

% În ediţia de la 1805, versetele 32-33 sunt: „Dară, voi împliniți măsura părinților 
voștri! Șerpi, pui de năpârci, cum veți scăpa de judecata gheenei?” 

cele ce urmează: „Fiindcă sunteţi «șerpi» și «pui» ai acestui fel de părinţi 
și pentru că întru atâta răutate v-aţi prăpăstuit, încât fără de vindecare vă 
aflați, sârguiți-vă degrabă a-i întrece pe părinţii voștri! lar aceasta se va 
plini [|- adică, a-i întrece pe părinţii voștri —] omorându-Mă pe Mine, căci 
la însuși vârful răutății veţi ajunge, „împlinind” întru acest chip uciderea 
care a lipsit părinților voștri. Deci cum întru acest fel [de răutate] fiind 
voi, veți scăpa de muncă [cazna gheenei]?” 


23, 34: De aceea, iată, Eu trimit la voi Prooroci și înţelepţi și cărturari; 
dintre ei veți ucide și veți răstigni; dintre ei veți biciui în sinagogi și-i 
veți urmări din cetate în cetate”. (23, 34) 2 Paralipomena 24, 21-22; 36, 15-16 / 

Isaia 1, 21; 41, 27-28 / Matei 5, 12 / Luca 11, 49 / Faptele Apostolilor 7, 52 

Îi vădește că mint atunci când spun că n-ar fi ucis pe Prooroci, grăind: 
„De am fi fost noi în zilele părinților noștri, n-am fi fost părtași lor 
întru sângele Proorocilor” (Matei 23, 30). Căci zice [Domnul]: „lată, Eu 
trimit la voi Prooroci și înţelepţi și cărturari; dintre ei veți ucide și veți 
răstigni“. lar acestea le spune despre Apostoli, căci Sfântul Duh și cu 
învățături împodobindu-i pe ei, „cărturari“ i-a făcut — adică învăţători ai 
norodului și „Prooroci” și plini de toată înțelepciunea. Și spune: „Eu 
trimit”, arătând stăpânirea Dumnezeirii. 


23, 35-36: Ca să cadă? asupra voastră tot sângele drepţilor răspândit 
pe pământ, de la sângele dreptului Abel, până la sângele lui Zaharia, 
fiul lui Varahia, pe care l-aţi ucis între templu și altar. (36) Adevărat gră- 
iesc vouă, vor veni acestea toate asupra acestui neam. 

(23, 35) Facere 4, 8 / Psalm 101, 27 / leremia 26, 15 / Luca 11, 51 /1 loan 3, 12 / Apocalipsa 18, 24 

Zice [Domnul] că peste iudeii care erau atunci va veni tot sângele care 
s-a vărsat cu nedreptate; și că mai cumplit se vor munci [căzni] decât 
părinţii lor, fiindcă nici după atâtea pilde nu s-au înțelepțit — după cum și 
Lameh mai mult decât Cain s-a muncit [căznit], deși nu și-a omorât fratele, 
ci fiindcă nu s-a înțelepțit cu pilda lui Cain (Facere 4, 24). 

Deci, zice Domnul: „Va veni peste voi tot sângele, de la Abel până la 
Zaharia”. Însă în bună vreme a pomenit de Abel, căci precum Abel din 
pizmă a fost ucis, așa și Hristos fiind zavistuit a fost omorât. Dar, de care 
„Zaharia“ pomenește aici? Unii spun că este vorba despre unul din cei 


2 În ediţia de la 1805, în loc de „dintre ei veți biciui în sinagogi și-i veți urmări din 
cetate în cetate”, se găsește „dintre ei veţi biciui în soboarele voastre și-i veți goni din 
oraș în oraș”. 

2 În ediția de la 1805, în loc de „să cadă”, se găsește „să vie”. 

doisprezece Prooroci, anume de Zaharia Proorocul (Zaharia 1, 1), iar alții 
spun că este vorba despre tatăl Înaintemergătorului loan. 

Căci din predanie se știe că în templu era un loc întru care stăteau 
fecioarele. Deci Zaharia, arhiereu fiind, după ce Născătoarea de Dumnezeu 
a născut pe Hristos el a pus-o la un loc cu fecioarele pe cea care a născut. 
Și pentru aceasta mâniindu-se iudeii, l-au omorât pe Zaharia. Și nu este 
nimic de minunare că se potrivesc numele acestor doi Zaharia, precum și 
numele părinților lor, căci și despre unul și despre celălalt se spune că este 
„fiul lui Varahia”. Și este cu putință ca așa cum s-au potrivit numele 
Proorocilor, tot astfel să se potrivească și numele părinţilor lor. 


23, 37-39: lerusalime, lerusalime, care omori? pe Prooroci și cu pietre 
ucizi pe cei trimiși la tine; de câte ori am voit să adun pe fiii tăi, după 
cum adună pasărea” puii săi sub aripi, dar nu ați voit. (38) Iată, casa 
voastră vi se lasă pustie; (39) căci vă zic vouă: De acum nu Mă veți mai 
vedea, până când nu veţi zice: Binecuvântat este:* Cel Ce vine întru 


numele Domnului! 
(23, 37) Deuteronom 32, 11 / Psalm 16, 8; 90, 7 / Isaia 1, 21; 31, 5 / Luca 13, 34 (23, 39) 3 Regi 9, 4/ 
Psalm 117, 26 / leremia 12, 7; 22, 5 / Matei 21, 9 / Luca 13, 35 / loan 12, 13 


De două ori rostește Domnul numele Ierusalimului, cu durere și cu milă 
chemându-l. Căci ca și către o femeie iubită cu înfocare, dar care a defăimat 
pe cel care a iubit-o grăiește, vrând să aducă asupră-i munca [cazna]. 

Și învinuiește lerusalimul ca pe un ucigaș, zicându-i că de multe ori 
vrând Hristos să-l miluiască pe el, acesta „nu a voit”. Ci, mai vârtos, 
supunându-se diavolului - care îl risipește și îl depărtează pe el de la 
Adevărul Cel Care are puterea de a uni — pe Însuși Domnul Cel Care îl 
„adună“ nu L-a primit. Căci nimic mai mult nu risipește și desparte de 
Dumnezeu precum păcatul, după cum nimic nu „adună“ către Dumnezeu, 
precum cunoștința cea bună. Și arătându-Și dragostea, pune înaintea lor 
pilda găinii [păsării] și zice mai apoi: „De aceea, de vreme ce nu [Mă] 
voiţi, las «casa» [templul] «pustie»”. 

Deci ne învăţăm de aici că pentru noi locuiește Dumnezeu în biserici, 
iar când noi vom fi deznădăjduiţi, atunci și bisericile se lasă [sunt părăsite 
de Dânsul]. 


% În ediţia de la 1805, în loc de „care omori”, se găsește „cela ce ai omorât”. 

27 În ediția de la 1805, în loc de „după cum adună pasărea“, se găsește „în ce chip 
adună găina”. 

% În ediţia de la 1805, în loc de „Binecuvântat este”, se găsește „Bine este cuvântat”. 

„Nu Mă veţi mai vedea până la a doua Venire” zice Domnul, căci 
atunci chiar fără voie se vor închina Lui și vor zice: „Bine este cuvântat 
Cel Ce vine [întru numele Domnului]”. 

lar „de acum” înseamnă „după ce Mă veţi răstigni”, iar nu ceasul 
acela în care vorbea, căci L-au mai văzut după aceea de multe ori, dar 
după ce L-au răstignit, nu L-au mai văzut [iudeii] pe Dânsul, nici nu-L 
vor mai vedea până ce va sosi Venirea Lui [cea de a doua]. 

CAPITOLUL 24 
Dărâmarea lerusalimului. A doua Venire a lui Hristos 
și sfârșitul lumii. Când va veni ceasul acela?! 


24, 1-2: Și ieșind lisus din templu, S-a dus și s-au apropiat de El ucenicii 
Lui, ca să-l arate clădirile templului. (2) Iar El, răspunzând, le-a zis: Vedeţi 
toate acestea? Adevărat grăiesc vouă: Nu va rămâne aici piatră pe piatră, 
care să nu se risipească. (24, 1) Marcu 13, 1/ Luca 21, 5 (24, 2) 3 Regi 9, 7-8 / 

Ieremia 26, 18 / Miheia 3, 12 / Marcu 13, 2 / Luca 19, 44; 21, 6-7 

„leșind din templu”, a arătat [Domnul] că se va muta [va pleca] de la 
iudei și precum a zis că „se va lăsa casa voastră pustie” (Matei 23, 38), așa 
cu adevărat și face. 

Și le spune dinainte ucenicilor despre risipirea [dărâmarea] templului, 
pentru că-i vedea pe ei cugetând cele pământești, uimindu-se de fru- 
musețea zidurilor și parcă întristându-se că se va lăsa „pustie“ de către 
Dânsul o zidire atât de minunată. Și-i îndepărtează pe ei spre a nu se 
pironi la cele pământești și-i trimite? la Ierusalimul cel Ceresc, zicând că 
aici [în lerusalimul cel de jos] „nu va rămâne piatră pe piatră”. 

lar prin cuvântul: „Nu va rămâne aici piatră pe piatră, care să nu se 
risipească”, Domnul face înaintevestirea dărâmării lerusalimului, lucru 
care cu covârșire s-a și făcut [împlinit]. 


24, 3: Și șezând El pe Muntele Măslinilor, au venit la El ucenicii, de-o 
parte, zicând: Spune nouă când vor fi acestea și care este semnul Venirii 
Tale și al sfârșitului veacului? (24, 3) Marcu 13, 3-4 

Vin la El „de-o parte”, fiindcă voiau să-L întrebe despre lucruri mari. 
Căci pentru două lucruri întreabă: „când vor fi acestea?” — adică stricarea 
[dărâmarea] templului și robirea Ierusalimului; și „care este semnul 
Venirii Tale?” 


! În ediţia de la 1805, titlul capitolului este: „Pentru pustiirea Ierusalimului și stricarea 
templului. Pentru semnele sfârșitului lumii și a Venirii lui Hristos. Pentru ziua și ceasul acela, 
cum că nimeni nu știe”. 

: Adică le ridică, le înalță cugetul către Ierusalimul cel de Sus. 

? Romanii asediază și distrug, lerusalimul prin Tit, la anul 70 după Nașterea 
Domnului Hristos. Din acel moment, templul a fost dărâmat, sinedriul a fost suprimat, 
iar cultul evreiesc de la templu a încetat. 

24, 4-5: Răspunzând, lisus le-a zis: Vedeţi, să nu vă amăgească cineva. 

(5) Căci mulți vor veni în numele Meu, zicând: Eu sunt Hristos, și pe 

mulți îi vor amăgi'. (24, 4) Marcu 13, 5 / Luca 21, 8/ Efeseni 5, 6 / 2 Tesaloniceni 2, 3 

(24, 5) leremia 14, 14; 29, 9 / Matei 7, 22; 24, 24 / Marcu 13, 6 / Luca 21,8 

Le spune că vor veni mulți care se vor propovădui pe ei înșiși a fi 

hristoși. Pentru că și Dositei Samarineanul spunea că el este Proorocul 

propovăduit mai înainte de Moise (Deuteronom 18, 18). Încă și Simon 

Samarineanul se numea pe sine „puterea lui Dumnezeu, numită cea 
mare“ (Faptele Apostolilor 8, 9-11). 


24, 6-8: Și veţi auzi de războaie și de zvonuri de războaie; luaţi seama 
să nu vă speriaţi, căci trebuie să fie toate, dar încă nu este sfârșitul. (7) 
Căci se va ridica neam peste neam și împărăție peste împărăție și va fi 
foamete și ciumă și cutremure pe alocuri”. (8) Dar toate acestea sunt 
începutul durerilor. (24, 6) 2 Paralipomena 15, 6 / leremia 4, 27; 5, 10 / 

Marcu 13, 7 (24, 7) Isaia 19, 2 / Agheu 2, 21 / Luca 21, 10 (24, 8) Marcu 13,8 

„Războaiele“ despre care vorbește aici sunt cele ale romanilor împotriva 
iudeilor. Și nu numai „războaie“ zice că vor fi, ci și „foameți” și „ciume”, 
arătând că urgia cea asupra iudeilor, de la Dumnezeu va fi trimisă. Căci 
dacă despre războaie se poate spune că sunt de la oameni [pricinuite de ei], 
„foameţile” și „ciumele” de nicăieri de altundeva nu vin, ci cu adevărat 
numai de la Dumnezeu. 

Apoi, ca să nu socotească [creadă] ei că sfârșitul lumii va fi înainte de pro- 
povăduirea lor, le spune: „«Să nu vă spăimântați», căci încă nu va fi sfârșitul, 
căci nu dimpreună cu surparea Ierusalimului va fi și sfârșitul cel de obște”. 

lar spunând că „se va ridica limbă [neam] peste limbă [neam] și 
împărăție peste împărăție“, arată răutăţile care vor veni asupra iudeilor, 
care sunt „începătură a durerilor”. Căci precum cea care trebuie să nască 
are întâi dureri și abia apoi naște, tot așa și veacul de acum, după turburări 
și războaie va naște pe cele ce vor să fie. 


24, 9-13: Atunci vă vor da pe voi spre asuprire” și vă vor ucide și veți fi 
urâţi de toate neamurile pentru numele Meu. (10) Atunci mulți se vorsminti 
și se vor vinde unii pe alții; și se vor uri unii pe alţii. (11) Și mulți prooroci 


* În ediţia de la 1805, în loc de „îi vor amăgi”, se găsește „vor înșela”. 

5 În ediţia de la 1805, versetele 6-7 sunt: „Și veţi auzi de războaie și de vești de 
războaie; căutați să nu vă spăimântaţi, căci se cuvine să fie toate, dar încă nu este 
sfârșitul. Căci se va ridica limbă peste limbă și împărăție peste împărăție și vor fi 
foameți și ciume și cutremure pe alocuri”. 

* În ediția de la 1805, în loc de „spre asuprire”, se găsește „în necazuri”. 

mincinoși se vor scula și vor amăgi” pe mulți. (12) lar din pricina înmulțirii 
fărădelegii, dragostea multora se va răci. (13) Dar cel ce va răbda până la 


sfârșit? acela se va mântui. (24, 9) Psalm 49, 17 / 
Matei 10, 17 / Marcu 13, 9 / Luca 21, 12, 17 / loan 15, 20 / Faptele Apostolilor 4, 1-3 / 

Apocalipsa 2, 10 (24, 10) Luca 21, 16 /2 Timotei 1, 15 (24, 11) Deuteronom 13, 1-3 / Marcu 13, 6/ 

2 Petru 2, 1 (24, 13) Marcu 13, 13 / Evrei 3, 6/ Apocalipsa 2, 10 


Spune de mai înainte relele care se vor întâmpla, îndrăzneţi făcându-i 
pe ucenici prin a le grăi lor acestea de mai înainte. Căci întâmplarea năpraz- 
nică obișnuiește a înspăimânta și a turbura. Deci, le potolește frica, propovă- 
duind mai dinainte răutăţile ce vor să fie: zavistiile, vrăjmășiile, smintelile, 
proorocii cei mincinoși — care sunt înaintemergătorii lui Antihrist —, care 
pe mulți vor înșela și îi vor arunca către tot chipul fărădelegii [întru toată 
fărădelegea]. Și pentru că din înșelăciunea lui Antihrist se va înmulți 
fărădelegea, într-atât se vor sălbătici oamenii, încât nici către cei de-aproape 
ai lor nu vor păzi [vreo] picătură oarecare de dragoste, ci „se vor vinde 
unii pe alţii”. lar „cel care va răbda până în sfârșit” și cu suferire va 
îngădui”, fără a se sminti și fără a se slăbănogi de cele aduse asupră-i, „se 
va mântui” ca unul care s-a arătat iscusit ostaș. 


24, 14: Și se va propovădui această Evanghelie a Împărăției în toată 


lumea spre mărturie la toate neamurile"; și atunci va veni sfârșitul. 
(24, 14) Marcu 13, 10 / Romani 10, 18 / Coloseni 1, 6 


„Nu vă vor împiedica toate acestea să propovăduiţi. Deci, îndrăzniţi, 
căci se va propovădui Evanghelia la toate «limbile» [«neamurile»], «întru 
mărturie» — adică întru mustrare —, întru vinuire [osândire] celor care nu 
au crezut «și atunci va veni sfârșitul», dar nu al lumii, ci al lerusalimului”. 
Că mai înainte de a fi robit Ierusalimul s-a propovăduit Evanghelia, după 
cum și Pavel zice că „Evanghelia s-a propovăduit la toată făptura cea de 
sub Cer” (Coloseni 1, 23). lar cum că despre sfârșitul lerusalimului vorbește 
aici, se vede din cele care urmează: 


24, 15: Deci, când veți vedea urâciunea pustiirii, ce s-a zis prin Daniil 
Proorocul, stând în locul cel sfânt — cine citește să înțeleagă. 

(24, 15) Daniil 9, 27; 12, 11 / Marcu 13, 14 / Luca 21, 20 

„Urâciunea pustiirii” (Daniil 9, 27) numește stâlpul [statuia] înălțat de 

cel care a cucerit cetatea, stâlp care l-au așezat să stea întru cele mai dinlăuntru 


7 În ediţia de la 1805, în loc de „vor amăgi”, se găsește „vor înșela”. 

* În ediţia de la 1805, în loc de „până la sfârșit”, se găsește „până în sfârșit”. 

” Adică, suferindu-le pe toate. 

În ediţia de la 1805, în loc de „Spre mărturie la toate neamurile”, se găsește „întru 
mărturie la toate limbile”. 

ale templului. lar „a pustiirii” zice, pentru că cetatea a fost prădată [și 
pustiită]. lar „urâciune” zice, fiindcă statuile și chipurile [zugrăvite ale] 
oamenilor, evreii le numeau urâciuni, urând ei închinarea la idoli!!. 


24, 16-18: Atunci, cei din ludeea să fugă în munți. (17) Cel ce va fi pe 
casă să nu se coboare, ca să-și ia lucrurile din casă!?. (18) Iar cel ce va fi în 
țarină să nu se întoarcă înapoi, ca să-și ia haina. 

(24, 16) Marcu 13, 14 / Luca 21, 21 (24, 18) leremia 6, 25 / Marcu 13, 15-17 / Luca 17, 31; 21, 33; 23, 29 

Arătând primejdiile cele multe de care nu vor putea scăpa, spune că 
se cuvine a fugi fără de întoarcere înapoi”, neîngrijindu-se de nimic din 
cele ce sunt în case, nici de haine nici de alt fel de vase. 

lar unii care [prin] „urâciune a pustiirii” îl înțeleg pe Antihrist — ca pe 
cel care va să fie spre pustiirea lumii și spre stricarea bisericilor și va să 
șadă în biserică [templu] (2 Tesaloniceni 2, 4) — o înțeleg și pe aceasta întru 
acest chip: „cel ce va fi pe casă” — adică întru înălțimea faptelor bune —, să 
nu se pogoare dintru înălțimea faptelor bune, ca să ia pe cele ale trupului, 
căci „casă“ a sufletului este trupul!*. Și se cuvine și de la „țarină” a se 
depărta - adică de la cele pământești —, că „țarină” este viața aceasta; și 
nici „haina“ să nu-și ia — adică răutatea cea veche de care ne-am dezbrăcat. 


24, 19: Vai, de cele însărcinate și de cele care vor alăpta în zilele acelea!!* 

(24, 19) leremia 6, 25 / Marcu 13, 15-17 / Luca 17, 31; 21, 33; 23, 29 

„Cele care vor avea în pântece” nu vor putea să fugă, fiind îngreunate 

de sarcina pântecelui. lar „cele care vor apleca [alăpta]”, din pricina 
milostivirii față de prunci și pentru că nu vor putea nici să-i lase, nici să-i 
poarte cu ele ca dimpreună să se mântuiască [izbăvească], nici ele nu se 


1 Sfântul Maxim Mărturisitorul tâlcuiește aici: „Dracii iau prilejurile de-a stârni în 
noi gândurile pătimașe din patimile aflătoare în suflet. Pe urmă, războindu-ne mintea 
prin aceste gânduri, o silesc la consimţirea cu păcatul. Astfel, biruită fiind, o duc la păcatul 
cu cugetul. lar acest păcat săvârșindu-se, o duc în sfârșit, ca pe o roabă, la faptă. După 
aceasta, cei ce au pustiit sufletul prin gânduri se depărtează împreună cu ele și rămâne 
în minte numai idolul păcatului, despre care zice Domnul: «Când veți vedea urâciunea 
pustiirii stând în locul cel sfânt, cel ce citește să înțeleagă», că loc sfânt și biserică a lui 
Dumnezeu este mintea omului, în care dracii, după ce au pustiit sufletul prin gânduri 
pătimașe, au așezat idolul păcatului” (Filocalia românească, vol. 2, A doua sută a capetelor 
despre dragoste, cap 31, ed. Humanitas, București, 1999, p. 74). 

2 În ediţia de la 1805, în loc de „lucrurile din casă”, se găsește „ceva din casa sa”. 

13 Adică trebuie să fugă fără să privească în urmă. 

14 Vezi și nota tâlcuirii de la Matei 10, 27. 

'5 În ediţia de la 1805, versetul este: „Vai, celor care vor avea în pântece și de cele 
care vor apleca în zilele acelea”. 

vor scăpa de urgia care va fi atunci. Sau, arată Hristos și mâncarea copiilor 
de către părinţi, căci losif Flaviu spune că fiind foamete, din pricina împre- 
surării cetăţii lerusalimului de către romani, o femeie și-a ucis și și-a mâncat 
copilul după ce l-a fript!*. 


24, 20: Rugaţi-vă, ca să nu fie fuga voastră iarna, nici sâmbăta. 

(24, 20) leșire 16, 29 / Zaharia 14, 1, 6 / Marcu 13, 18 

Către iudei spune aceasta, în fața Apostolilor, căci Apostolii au apucat 
să iasă din Ierusalim. Deci iudeilor le spune să se roage ca să nu fie fuga 
lor „iarna“, fiindcă nu vor putea să fugă din pricina greutății vremii [vremii 
rele]; nici „sâmbăta“, căci atunci se îndeletnicesc după porunca Legii și 
nu vor îndrăzni să fugă. 

Dar tu, și așa să înţelegi: că se cuvine să ne rugăm să nu fie „fuga“ 
noastră din viața aceasta — adică sfârșitul — „sâmbăta“ — adică întru nelu- 
crarea faptelor bune, nici „iarna” — adică întru nerodirea celor bune —, ci 
[să ne fie sfârșitul vieții] întru înseninare — adică întru liniștea sufletului — 
și netulburare. 


24, 21-22: Căci va fi atunci strâmtorare mare, cum n-a mai fost! de la 
începutul lumii până acum și nici nu va mai fi. (22) Și de nu s-ar fi 
scurtat acele zile, n-ar mai scăpa nici un trup'*, dar pentru cei aleși se 
vor scurta acele zile”. 

(24, 21) Daniil 9, 26; 12, 1 / loil 2, 2 / Marcu 13, 19 (24, 22) Isaia 65, 8-9 / Marcu 13, 20 

Nevoie [urgie] de nesuferit cu adevărat a fost atunci, că s-a dat poruncă 
ostașilor romani să nu aibă de nimeni milă. lar Dumnezeu, pentru cei care 


'* Despre această cumplită faptă vezi Deuteronom 28, 53-57 și Eusebiu de Cezareea, 
Istoria bisericească (Martirii din Palestina), ed. IBMBOR, București, 1987, vol. Î, cartea a treia, 
cap. VI, pp. 104-109 (sau anexa editorială din volumul Tălcuirii Sfintei Evanghelii de la Luca). 

7 În ediţia de la 1805, în loc de „strâmtorare mare, cum n-a mai fost”, se găsește 
„necaz mare, care n-a fost”. 

'% În ediţia de la 1805, în loc de „n-ar mai scăpa nici un trup”, se găsește „nu s-ar fi 
mântuit tot trupul”. 

* Cuviosul Nichita Stithatul ne învaţă pentru curățirea minţii, astfel: „Când pacea 
gândurilor e tulburată de duhurile răutăţii, îndată sunt trimise, fără încetare și săgețile 
aprinse ale poftei împotriva minţii care aleargă sprinten spre înălțimi, de către dracii vânători 
și iubitori de trup. lar mintea, fiind oprită astfel din mișcarea spre cele de sus, cade în 
mișcări necuvenite și amestecate. Și așa, trupul începe să se răzvrătească fără rânduială 
împotriva duhului, trăgând mintea cu gâdiliri și cu aprinderi și dorind s-o înmormânteze 
în groapa plăcerilor. Și dacă n-ar scurta Domnul Savaot zilele acelea și dacă n-ar dărui 
slugilor Sale puterea răbdării, nu s-ar mântui nici un trup” (Filocalia românească, vol. 6, A 
doua sută a capetelor naturale, cap 15, ed. IBMBOR, București, 1977, pp. 261-262). Cu multă 

aveau să creadă dintre iudei, sau și pentru cei care crezuseră de mai înainte, 
n-a lăsat să fie pierduţi cu toții, ci și necazurile și războiul le-a scurtat, căci 
de ar fi ținut războiul mai mult, toţi cei din cetate ar fi pierit de foame. 

lar unii înţeleg, acestea ca spuse pentru zilele când va veni Antihrist, 
[dar nu este așa,] ci despre robirea Ierusalimului vorbește. Iar cele despre 
Antihrist [abia] de aici încep, căci ascultă [ce zice]: 


24, 23-25: Atunci, de vă va zice cineva: lată, Mesia este aici sau 
dincolo, să nu-l credeți. (24) Căci se vor ridica hristoși mincinoși și pro- 
oroci mincinoși și vor da semne mari și chiar minuni, ca să amăgească, 
de va fi cu putinţă, și pe cei aleși. (25) Iată, v-am spus de mai înainte. 


(24, 23) Marcu 13, 21 / Luca 17, 21-23 (24, 24) Deuteronom 13, 1-3 / 
Matei 24, 5 / Marcu 13, 22 / Apocalipsa 13, 13 (24, 25) Marcu 13, 21-23 


Fiindcă ucenicii au întrebat despre două lucruri — despre robia leru- 
salimului și despre Venirea Domnului —, după ce a vorbit El despre robie, 
vorbește de aici și despre Venirea Sa și despre sfârșitul lumii. lar acest cuvânt 
„atunci” nu arată că îndată după robia Ierusalimului se vor petrece cele 
despre care vorbește mai pe urmă, ci arată vremea în care va să vie Antihrist. 
Deci ceea ce zice [Domnul] este întru acest chip: „«Atunci» — adică atunci 
când va să vie Antihrist vor fi «hristoși mincinoși» și «prooroci mincinoși» 
mulți, amăgind spre înșelare ochii celor ce văd, folosindu-se de năluciri 
diavolești, așa încât de nu se vor trezi, chiar și drepții se vor înșela. lată, mai 
înainte vă spun vouă toate. lată, mai înainte v-am spus vouă, nu aveți pricină 
[de răspuns], căci puteți să nu fiți înșelați””. 


iscusinţă, Avva Evagrie ne învaţă un lucru de mare trebuinţă pentru vremurile pe care le 
trăim acum: „Dar, ce să zicem despre dracul care face sufletul nesimţit? Căci mă tem a și 
scrie despre el. Când năvălește acela, iese sufletul din starea sa firească și leapădă cuviința 
și frica Domnului, iar păcatul nu-l mai socotește păcat, fărădelegea n-o mai socotește 
fărădelege și la osânda și la munca veșnică se gândește ca la niște vorbe goale. De 
cutremurul purtător de foc el râde. Pe Dumnezeu, e drept, Îl mărturisește, însă poruncile 
Lui nu le cinstește. De-i baţi în piept când se mișcă spre păcat, nu simte; de-i vorbești din 
Scripturi, e cu totul împietrit și nu ascultă. Îi amintești de ocara oamenilor și nu o ia în 
seamă. De oameni nu mai are rușine, ca porcul care a închis ochii și a spart gardul. Pe 
dracul acestă îl aduc gândurile învechite ale slavei deșarte. «Și dacă nu s-ar scurta zilele 
acelea, nimeni nu s-ar mântui». [...] lar câți s-au făgăduit să cinstească pe Dumnezeu, 
locuind laolaltă cu lumea, să se păzească de acest drac. Căci a zice sau a scrie mai multe 
despre el, mă rușinez și de oameni” (Filocalia românească, vol. 1, Capete despre deosebirea 
patimilor și gândurilor, cap 10, ed. Humanitas, București, 1999, p. 70). 

“2 În ediţia de la 1805, în loc de „Mesia“, se găsește „Hristos”. 

2 Adică: „Deci, acestea știindu-le, puteți să nu fiţi înșelaţi de Antihrist, iar de vă veţi 
înșela, nu veţi avea cuvânt de răspuns”. 

24, 26-28: Deci”, de vă vor zice vouă: lată, este în pustie, să nu ieșiţi; 
iată, este în cămări”, să nu credeți. (27) Căci precum fulgerul iese de la 
răsărit și se arată până la apus, așa va fi și Venirea Fiului Omului. (28) 
Că unde va fi stârvul:*, acolo se vor aduna vulturii. 

(24, 26) Marcu 13, 21-23 (24, 27) Luca 17, 24 (24, 28) lov 39, 30 / Avacum 1, 8 / Luca 17, 37 

Zice [Domnul]: „De vor veni înșelătorii, zicând că a venit Hristos, dar 
este «în pustie» ascuns sau în oarecare casă sau întru cele mai dinlăuntru 
locuri ale acesteia, să nu vă lăsaţi înșelaţi, pentru că Venirea lui Hristos nu 
are nevoie de cineva ca s-o arate, că prea arătată va fi tuturor, «precum 
fulgerul» — pentru că fulgerul este și fără de veste și tuturor prea arătat”. 
Deci, așa și Venirea Domnului va fi arătată tuturor celor din lume, căci nu 
se va muta atunci Dânsul din loc în loc, ca la Venirea cea dintâi, ci „întru 
clipeala ochiului” [într-o clipită] va fi de faţă (1 Corinteni 15, 52). 

Și după cum peste trupul cel mort [„stârv”] îndată se adună „vulturii”, 
așa și unde va fi Hristos vor veni toţi Sfinţii, cei ce zboară la cele înalte — și 
„în nori vor fi răpiți” (1 Tesaloniceni 4, 17) precum „vulturii“. Și cu adevărat 
„căzătură” [„stârv”], adică trup mort este Hristos, fiindcă a căzut pentru 
noi și a murit, după cum și Simeon zice*: „Acesta este [pus] spre cădere” 
(Luca 2, 34). 


24, 29: lar îndată după strâmtorarea* acelor zile, soarele se va 
întuneca și luna nu va mai da lumina ei, iar stelele vor cădea din cer și 
Puterile Cerurilor se vor zgudui”. 


(24, 29) Isaia 13, 10 / leremia 15, 9 / lezechiil 32, 7; 38, 19 / Amos 5, 20 / loil 2, 10; 3, 4; 4, 15-16/ 
Avacum 1, 8 / Zaharia 14, 6 / Marcu 13, 24-25 / Luca 21, 25-26 / Apocalipsa 6, 12 


După venirea lui Antihrist, care puţină vreme va stăpâni, arată Domnul 
că îndată „soarele se va întuneca” — adică se va înnegri - nu pierind, ci 
fiind biruit de lumina Venirii Sale și că asemenea va fi și cu „stelele“ și 
„luna”. Căci ce trebuinţă [nevoie] mai este de o lumină ca aceasta simțită, 
nemaifiind noapte și Soarele Dreptăţii arătându-Se? 


2 În ediția de la 1805, în loc de „deci“, se găsește „încă“. 

2 Această exprimare „este în cămări , este asemenea cu cea grăită despre Domnul 
Hristos, Care „intrând iarăși în Capernaum, după câteva zile s-a auzit că este în casă” 
(Marcu 2, 1). 

2 În ediția de la 1805, în loc de „stârvul”, se găsește „căzătura”, cu următoarea notă: 
[1805] „Căzătura” sau trupul cel mort, căci acesta este cuvântul în izvodul cel grecesc și 
zice cu adevărat căzătură, însă însemnează trupul cel mort. Și pentru aceasta și Sfântul 
Teofilact face mai jos această tâlcuire. 

* Vezi și tâlcuirea Sfântului Teofilact la Luca 2, 33-35. 

% În ediţia de la 1805, în loc de „strâmtorarea”, se găsește „necazul”. 

7 În ediţia de la 1805, în loc de „se vor zgudui”, se găsește „se vor clăti”. 

Atunci și „Puterile Cerului se vor clăti”, adică se vor înspăimânta și 
se vor cutremura, văzând prefacerea zidirii și pe toți oamenii de la Adam 
încoace dând cuvânt de răspuns Judecătorului. 


24, 30: Atunci se va arăta pe Cer semnul Fiului Omului și vor plânge 
toate neamurile” pământului și vor vedea pe Fiul Omului venind pe 
norii cerului, cu putere și cu slavă multă. 

(24, 30) Daniil 7, 13-14 / Zaharia 12, 10 / Marcu 13, 26; 14, 62 / Luca 21, 27 / Apocalipsa 1,7 

„Atunci se va arăta pe Cer” Crucea, strălucind mai mult decât soarele, 
spre mustrarea iudeilor. Căci, după cum dacă ar fi cineva rănit de piatră, ar 
arăta piatra [ca temei al învinuirii], așa va îndrepta Domnul Crucea împotriva 
iudeilor. Și numește Crucea „semn“, ca una ce este purtătoare de biruință și 
steag împărătesc. Atunci „vor plânge toate semințiile pământului”, iudeii 
Plângându-și nesupunerea lor. Dar și toți cei care cugetă cele pământești, 
măcar de ar fi și creștini, vor plânge și ei, căci „seminţii ale pământului” se 
numesc cei ce sunt alipiți de cele pământești. lar Domnul, deși va veni 
împreună cu Crucea, va veni și „cu putere și cu slavă multă”. 


24, 31: Și va trimite pe Îngerii Săi, cu sunet? mare de trâmbiţă, și vor 
aduna pe cei aleși ai Lui din cele patru vânturi, de la marginile cerurilor 


până la celelalte margini. 
(24, 31) Psalm 49, 5 / Daniil 12, 2 / Matei 13, 41 / 1 Corinteni 15, 52 / 1 Tesaloniceni 4, 6 


Va trimite Îngerii să-i adune pe Sfinţi și pe cei care vor învia din morţi, ca 
să-L întâmpine pe El „în nori”, cinstindu-i pe ei și cu chemarea prin Îngeri. 
lar dacă Pavel spune că „vor fi răpiți în nori”, nu este nici o nepotrivire, căci 
după ce îi vor aduna Îngerii, „Vor fi răpiți în nori” (1 Tesaloniceni 4, 17). 

lar „trâmbiţa” va fi spre mai multă înspăimântare. 


24, 32-33: Învăţaţi de la smochin pilda: Când mlădiţa lui se face fragedă 
și odrăslește frunze“, cunoașteţi că vara este aproape. (33) Asemenea și 
voi, când veţi vedea toate acestea, să știți că este aproape, la uși”. 

(24, 33) Marcu 13, 28-29 / Luca 21, 29-31 

Zice [Domnul]: „Când vor fi toate acestea, nu este departe sfârșitul 
lumii și Venirea Mea”. lar „vară” numește veacul ce va să fie și liniștea 
care urmează după iarnă, însă pentru cei drepți, căci pentru cei păcătoși 
mai vârtos va fi iarnă și turburare. Deci, zice: „După cum atunci când 


% În ediţia de la 1805, în loc de „neamurile“, se găsește „seminţiile”. 

* În ediţia de la 1805, în loc de „sunet”, se găsește „glas”. 

% În ediţia de la 1805, în loc de „se face fragedă și odrăslește frunze”, se găsește 
„este moale și înfrunzește”. 

3! În ediţia de la 1805, în loc de „la uși”, se găsește „lângă uși”. 

vedeți mlădițele smochinului și frunzele nădăjduiţi în venirea verii, așa și 
semnele despre care v-am vorbit văzându-le — «soarele» și «luna» 
schimbându-se (Matei 24, 29) —, să așteptați Venirea Mea”. 


24, 34-35: Adevărat” grăiesc vouă că nu va trece neamul acesta, până 
ce nu vor fi toate acestea. (35) Cerul și pământul vor trece, dar cuvintele 
Mele nu vor trece. (24, 34) Marcu 13, 30 / Luca 21, 32 (24, 35) Psalm 118, 89 / 

Isaia 40, 8; 51, 6 / Matei 5, 18 / Marcu 13, 31 / Luca 21, 33 / 2 Petru 3, 10 / Evrei 1, 11 

„Neam ” este numit aici nu cel care era pe vremea Lui, ci cel al credin- 
cioșilor, ca și cum ar fi zis aceasta: „«Nu va trece» neamul credincioșilor 
«până când nu vor fi toate acestea». Căci să nu socotiți [credeți] că neamul 
credincioșilor va pieri din pricina acelor «foameți» și «ciume» despre care 
veţi auzi, ci va rămâne și nici un rău nu-l va birui”. 

Iar prin „toate acestea” unii înțeleg doar robia Ierusalimului, nu și a 
doua Venire. Drept aceea, ei și tâlcuiesc astfel: „«Nu va trece neamul acesta», 
adică neamul vostru, al Apostolilor, până nu va vedea urgia lerusalimului”. 

Și adeverind [întărind] Domnul cele ce s-au grăit, zice că mai curând 
vor pieri „cerul și pământul”, stihiile acestea întărite și nemișcate, decât 


sr 


să „treacă“ — adică să nu se împlinească întru totul — „cuvintele“ Sale. 


24, 36: lar de ziua și de ceasul acela nimeni nu știe, nici Îngerii din 
Ceruri, nici Fiul, ci numai Tatăl”. 
(24, 36) Zaharia 14, 7 / Marcu 13, 32 / Luca 17, 20 / Faptele Apostolilor 1, 7 
Aici Domnul îi învaţă pe ucenici să nu caute a afla cele care covârșesc 
mintea omenească. Zicând „nici Îngerii” îi oprește să caute a afla atunci 
ceea ce nici Îngerii nu știu. lar zicând „Tatăl Meu singur”, îi oprește și 
mai pe urmă a căuta răspuns. Dacă ar fi zis „Eu știu, dar nu vreau să vă 
spun”, ei s-ar fi mâhnit, ca și cum ar fi [socotindu-se] nebăgaţi în seamă 
de El. lar zicând că nici Fiul nu știe, „fără numai Tatăl singur”, îi oprește 
de a cere [a mai întreba]. Căci și părinţii, având ceva în mâini și cerându-le 
copiii și ei nevoind să le dea, ascund lucrul acela, zicând „nu avem ce 
cereți” și așa copiii încetează de a mai plânge. La fel și Domnul, ca să-i 
facă pe Apostoli să înceteze de a mai căuta să afle ziua și ceasul acela, a 
răspuns: „Nici Eu nu știu, fără numai Tatăl singur”. Dar că El știe și „ziua 
și ceasul”, este cu adevărat arătat din multe altele, căci spune: „toate câte 
are Tatăl, ale Mele sunt” (Joan 16, 15; 17, 10). Deci, dacă are Tatăl cunoștința 
zilei aceleia, și Fiul o cunoaște. Dar mai arătat [vădit] este de aici: cum ar fi 
cu putinţă a nu ști Fiul ziua aceea, de vreme ce toate câte se vor întâmpla 


% În ediţia de la 1805, în loc de „Adevărat“, se găsește „Amin”. 
% În ediția de la 1805, în loc de „nici Fiul, ci numai Tatăl”, se găsește „fără numai 
Tatăl Meu singur”. 

mai înainte de ziua aceea Îi sunt cunoscute? Căci Cel Care i-a adus până 
în pridvor - care este lângă ușă —, fără îndoială știe și ușa, însă pentru 
folosul lor n-o deschide. Căci nu ne este de nici un folos să știm când va fi 
sfârșitul, ca să nu ne lenevim, căci această necunoaștere ne ţine întru trezvie. 


24, 37-39: Și precum a fost în zilele lui Noe, așa va fi și Venirea Fiului 
Omului. (38) Căci precum în zilele acelea dinainte de potop, oamenii 
mâncau și beau, se însurau și se măritau, până în ziua când a intrat Noe 
în corabie, (39) și n-au știutpână ce a venit potopul și i-a luat pe toți, la fel 
va fi și Venirea Fiului Omului. (24, 37) Facere 7, 7 / Luca 17, 26 / 1 Petru 3, 20 

(24, 38) Facere 6, 2-5 / Luca 17, 27 (24, 39) Facere 7, 23 / Luca 17, 30 

Spre adeverirea nemincinoaselor Lui cuvinte pune pe cele care s-au 
întâmplat în zilele lui Noe. Căci precum atunci unii socoteau batjocură 
gătirea [pregătirea] corăbiei până când a venit primejdia și i-a pierdut 
[prăpădit, potopit] pe toți, așa și acum batjocoresc unii cuvintele grăite 
despre sfârșitul lumii. Și spune că pierzania va veni în chip năpraznic și 
mai arată că după ce va veni Antihrist”, desfătarea îi va stăpâni pe oa- 
meni, și se vor pleca mai cu ocară spre nunţi și dezmierdări, ca și uriașii 
cei din vremea lui Noe (Facere 6, 4). 


24, 40-41: Atunci, din doi care vor fi în țarină, unul se va lua și altul se va 


lăsa. (41) Din două care vor măcina la moară, una se va lua și alta se va lăsa. 
(24, 41) Facere 7, 23 / Luca 17, 31-36 


Atunci, fiind toți fără de grijă și lucrându-și lucrurile lor, unul „se va 
lua” întru întâmpinarea Domnului în văzduh (1 Tesaloniceni 4, 17) — adică 
dreptul —, iar altul „se va lăsa“ jos — adică păcătosul. Și chiar dacă unii vor 
fi slugi și „vor măcina”, și dintre aceștia unii „se vor lua” — câţi vor fi 
vrednici —, iar alții „se vor lăsa” — câți vor fi aflați nevrednici. Deci ne 
învăţăm și de aici că nici sluga, nici partea femeiască nu sunt împiedicate 
de la fapta cea bună. 


24, 42-44: Privegheaţi deci, că nu știți în care zi vine Domnul vostru. 
(43) Aceea cunoașteți, că de-ar ști stăpânul casei la ce strajă din noapte“ 
vine furul, ar priveghea și n-ar lăsa să i se spargă casa. (44) De aceea și 
voi fiți gata, că în ceasul în care nu gândiţi, Fiul Omului va veni. 


(24, 44) Matei 25, 13 / Marcu 13, 33-37 / Luca 12, 40; 21, 36 / 1 Corinteni 16, 13 / 
1 Tesaloniceni 5, 2, 6 / 2 Petru 3, 10 / Apocalipsa 3, 2; 16, 15 


Poruncește să priveghem și să ne gătim [să fim pregătiți] — adică să 
avem lucrarea faptelor bune mai înainte adunate ca întru o comoară -, ca 


33bi Vezi Anexele editoriale (4) și (5) din acest volum. 
În ediția de la 1805, în loc de „la ce strajă din noapte”, se găsește „la care ceas”. 

să avem a da când va veni Domnul Hristos, cerând ceva din cele ce voiește 
[de la noi]??. 

Încă vezi că nu zice „nu știu în care ceas va veni furul” ci, „nu știți”. 
lar „fur“ numește sfârșitul lumii și moartea fiecăruia dintre noi și se arată 
de aici că Venirea Lui va fi noaptea. „Deci, precum vine furul pe neaș- 
teptate, așa va fi și Venirea Mea. De aceea, nu vă leneviţi, ci vă trezviţi [fiţi 
plini de trezvie]”. Căci [cu adevărat], dacă am fi știut când va fi sfârșitul 
nostru, numai în ziua aceea ne-am fi sârguit a bineplăcea lui Dumnezeu, 
iar acum neștiind, ne trezvim pururea cătră lucrurile faptei celei bune“. 


24, 45-47: Cine, oare, este sluga credincioasă și înțeleaptă pe care a pus-o 
stăpânul peste slugile sale, ca să le dea hrană la timp”? (46) Fericită este 
sluga aceea, pe care, venind stăpânul său, o va afla făcând așa. (47) Adevărat 
zic vouă că peste toate avuţiile sale o va pune. (24, 45) Luca 12, 42 / 

Faptele Apostolilor 20, 28 /1 Corinteni 4, 2 (24, 47) Luca 12, 37, 43-46 /Apocalipsa 16, 15 

Se face [preface] Domnul că nu se dumirește [nu știe] cine este „sluga 
cea credincioasă și înțeleaptă pe care a pus-o stăpânul peste slugile sale”, 
ca să arate că rar și cu anevoie aflat este unul ca acesta. Însă două lucruri 
se cer de la oricare iconom: credinţă și înțelepciune; căci dacă este numai 
credincios — adică nu fură nimic — dar nu este și înțelept, în deșert risipește 
avuţia; sau de este înţelept, însă fură, nu este de nici un folos. Deci, cel 
care va fi aflat atunci și „credincios“ și „înțelept“, acela va dobândi și pe 
cele mai de săvârșit [desăvârșite] — adică Împărăția Cerurilor. Căci Sfinții 
vor fi moștenitori ai tuturor „avuţiilor” lui Dumnezeu. 

Încă „slugă credincioasă și înțeleaptă” este oricare dascăl care „dă hrană 
la vreme” fiecăruia dintre cei care învaţă de la dânsul, așa cum era Pavel, 
acum „cu lapte hrănind” (1 Corinteni 3, 2), iar altă dată „înțelepciune propo- 
văduind” (1 Corinteni 2, 6), fiind „credincios slujitor” (Coloseni 4, 7; 1 Timotei 
2, 7) cel care mai înainte era „hulitor” [,„prigonitor”] (1 Corinteni 15, 9; Filipeni 
3, 6). Și „înţelept” era acesta, ca unul care știa vicleșugurile vrăjmașului. 

Și fiecare dintre noi care am luat de la Dumnezeu vreun dar - ori bani, 
ori stăpânire, ori începătorie* - datori suntem și cu „credință” și cu 
„înţelepciune” a le chivernisi pe acestea, ca unii care vom da socoteală 
pentru ele. i 


% Adică, cerându-le Domnul pe ale Sale. 

* Adică, suntem pururea cu trezvie și ne îngrijim în toată vremea pentru lucrările 
plinitoare ale faptei celei bune. 

37 În ediția de la 1805, în loc de „la timp”, se găsește „la vreme”. 

% Aici „începătorie” este cu putinţă să aibă înțelesul de „dar preoţesc și învăţătoresc”. 

24, 48-51: lar dacă acea slugă, rea fiind, va zice în inima sa: Stăpânul 
meu întârzie”, (49) și va începe să bată pe cei ce slujesc împreună cu el, 
să mănânce și să bea cu bețivii, (50) veni-va stăpânul slugii aceleia în 
ziua când nu se așteaptă și în ceasul pe care nu-l cunoaște, (51) și o va 
tăia din dregătorie“ și partea ei o va pune cu fățarnicii. Acolo va fi 
plângerea și scrâșnirea dinţilor. (24, 48) Luca 12, 37, 43-46 / Apocalipsa 16, 15 

(24, 49) Psalm 49, 18 (24, 50) Luca 12, 46 (24, 51) Psalm 20, 8 / Matei 8, 12; 13, 42 / Luca 12, 46 

După ce arată cinstea care i se va da „slugii celei credincioase”, acum 
spune cum va fi muncită cea „rea“. Căci după ce cuiva i s-a încredințat 
iconomia vreunui dar însă nu ia aminte că trebuie să dea socoteală 
Stăpânului și zice că „Domnul zăbovește” — adică nu îndată și numaidecât 
aduce munca [cazna, pedeapsa], ba și îndelunga răbdare a lui Dumnezeu 
o face pricină de răutate, „bătând” pe cei împreună cu el slugi — adică îi 
smintește și „bate” cunoștința lor [lăuntrică], căci slugile, văzând că cei 
care le stăpânesc rău uneltesc [folosesc] cele care li s-au dat se rănesc întru 
cunoștința lor și smintindu-se se vatămă -, unul ca acesta „va fi tăiat în 
două”. Adică se va goli atunci acesta de darul care este la el și atunci se va 
arăta [cu adevărat] în ce fel a fost și va fi aruncat întru întuneric, căci mai 
înainte prin prefacere [fățărnicie] înșela. În ce fel [tot întru acest chip] mulți 
dintre arhierei se socotesc sfinți pe ei înșiși pentru dregătoria lor, dar după 
ce se va lua de la ei darul, ca niște făţarnici vor fi munciţi [căzniţi], din 
pricină că într-un fel erau și întru altul se arătau“. 


3% În ediţia de la 1805, versetul 48 este: „lar de va zice acea slugă rea întru inima sa: 
Domnul meu zăbovește”. 

% În ediția de la 1805, în loc de „o va tăia din dregătorie”, se găsește „o va tăia în 
două”. 

*! Pentru pilda slugii credincioase și înțelepte, Dionisie din Furna ne indică această 
zugrăvire: „Biserică și înăuntru un sfânt arhiereu bătrân, învățând; și un sfânt preot, 
având un potir în mâini, și un sfânt diacon ținând un disculeț pe capul său, și alții, 
ținând în mâini făclii și cădelnițe, și alţi călugări și popor mult rugându-se; și Hristos 
de deasupra îi binecuvintează”. lar pentru pilda slugii rele, avem acest izvod: „Case și 
într-însele oameni creștini: clerici, călugări și mireni, mâncând și bând, cu jocuri și cu 
tobe, iar alţii bătându-se între ei. Și deasupra lor Hristos, și moartea aproape, cosindu-i 
cu coasa; și primprejurul lui Hristos Îngeri, ținând și ei seceri în mâini. Și lângă casele 
acelea, iadul cu mari văpăi, având înăuntru necredincioși și eretici, și demonii îi trag 
într-însul pe oameni de prin casele acelea” (Erminia picturii bizantine, ed. cit., p. 128). 

CAPITOLUL 25 
Pildele celor zece fecioare și a talanților. 
Judecata viitoare! 


25, 1-5: Împărăţia Cerurilor se va asemăna cu zece fecioare, care 
luând candelele lor, au ieșit întru întâmpinarea mirelui. (2) Cinci însă 
dintre ele erau fără minte, iar cinci înțelepte. (3) Căci cele fără minte, 
luând candelele, n-au luat cu sine untdelemn. (4) lar cele înțelepte au 
luat untdelemn în vase, o dată cu candelele lor. (5) Dar mirele întârziind, 
au aţipit! toate și au adormit. (25, 5) 1 Tesaloniceni 5, 6 / 2 Tesaloniceni 1, 8 

Prin „fecioare“ ne dă pilda despre milostenie, întrucât de vreme ce 
lucru mare este fecioria, cel care a îndreptat-o [a câștigat-o prin plinire], să 
nu se lenevească oarecumva de la alte fapte bune! 

Să știi însă că fără de milostenie, chiar de ai fecioria, împreună cu 
curvarii vei fi gonit afară și, cu cuviinţă [pe bună dreptate], cel neîndurat 
și nemilostiv este gonit afară, măcar feciorelnic de va fi. Căci cel curvar a 
fost biruit de o patimă tiranicească [cumplită] și firească, iar cel nemilostiv 
este biruit de patima banilor. Deci, mai ușor fiindu-i lui să i se împotrivească 
acestei patimi, pentru aceea nu este iertat. Încă și „nebun” este unul ca 
acesta, tocmai pentru aceasta, că a biruit fireasca înfocare, dar s-a lăsat 
biruit de patima mai mică a iubirii de bani. 

lar „dormitare” este moartea; și „zăbavă” a Mirelui, a nu fi degrabă a 
doua Venire. 


25, 6-13: lar la miezul nopții s-a făcut strigare: Iată, mirele vine! leșiți 
întru întâmpinarea lui! (7) Atunci s-au deșteptat toate acele fecioare și au 
împodobit candelele lor. (8) Și cele fără minte au zis către cele înțelepte: 
Daţi-ne din untdelemnul vostru, că se sting candelele noastre. (9) Dar 


' În ediția de la 1805, titlul capitolului este: „Pentru cele zece fecioare. Pentru cel ce a 
luat talanții. Pentru Venirea lui Hristos la Judecată”. 

? În ediția de la 1805, în loc de „Împărăţia Cerurilor”, se găsește „Atunci Împărăția 
Cerurilor”. Prin cuvântul „atunci”, devine evident că textul capitolului 25 este continuarea 
firească a versetelor anterioare din capitolul 24. 

3 În ediţia de la 1805, în versetele 2-3 și 8, în loc de „fără minte“, se găsește „nebune”. 

+ În ediţia de la 1805, în loc de „dar mirele întârziind, au aţipit”, se găsește „și 
zăbovind mirele, au dormitat”. 

* În ediţia de la 1805, în loc de „s-au deșteptat”, se găsește „s-au sculat”. 

cele înțelepte le-au răspuns, zicând: Nu, ca nu cumva să nu ne ajungă nici 
nouă și nici vouă. Mai bine mergeţi la cei ce vând și cumpăraţi pentru 
voi. (10) Deci plecând ele ca să cumpere, a venit mirele și cele ce erau gata 
au intrat cu el la nuntă și ușa s-a închis. (11) lar mai pe urmă, au sosit și 
celelalte fecioare, zicând: Doamne, Doamne, deschide-ne nouă. (12) Iar 
el, răspunzând a zis: Adevărat zic vouă: Nu vă cunosc pe voi”. (13) Drept 
aceea, privegheațţi, că nu știți ziua, nici ceasul când vine” Fiul Omului. 
(25, 6) Matei 24, 31 / 1 Tesaloniceni 4, 16 (25, 7) Luca 12, 35 (25, 10) Luca 13, 25 / 1 Tesaloniceni 5, 2 / 
Apocalipsa 19, 7 (25, 11) Matei 7, 21 / Luca 13, 25 (25, 12) Psalm 5, 4/ Avacum 1, 13 / Luca 13, 25 / 


loan 9, 31 (25, 13) Matei 24, 42 / Marcu 13, 33; 14, 38 / Luca 12, 40; 21, 36 / 
Faptele Apostolilor 20, 31 / 1 Petru 4, 7/1 Corinteni 16, 13 / Apocalipsa 16, 15 


Spune că „la miezul nopții s-a făcut strigare”, ca să arate că așa fără 
de veste va veni Domnul, căci la miezul nopții toți dormim somn adânc. 
Și cu „strigare“ va veni, că „trâmbiţa va suna” întru a doua Venire (1 
Corinteni 15, 52). 

lar „candele“ sunt și sufletele noastre, încă și mintea fiecăruia „candelă“ 
este, care atunci se aprinde, când are „untdelemnul” faptelor bune și al 
milosteniei. lar cu adevărat „nebune” sunt fecioarele și pentru aceea că, 
atunci cer „untdelemn”, când nu mai era vreme de neguţătorie. lar „cele 
înțelepte” zic: „nu cumva să nu ne ajungă nici nouă și nici vouă”. Pentru 
că fapta bună a aproapelui abia va ajunge acestuia spre răspundere [la 
Judecată], cum dar [mi-ar ajunge] și mie? Căci fiecare dintre noi din lucrurile 
[faptele] sale se va îndrepta, iar nu dintru cele ale aproapelui. 

lar „cele nebune“, se duc către „cei ce vând”, adică la săraci. lar ceea 
ce ne spune întru acest fel este: se căiesc cele nebune pentru că n-au făcut 
milostenie și abia acum află că de la săraci se cuvine să dobândim noi 
„untdelemn“. S-au îndreptat deci cu tot cugetul către săraci și au înţeles 
ce lucru bun este milostenia, dar li „s-a închis ușa”, căci vreme de pocăință 
și de lucrare nu mai este după ducerea [ieșirea] din această viaţă. Deci, le 
zice Domnul „nu vă știu pe voi”, căci lubitorul de oameni și Milostivul 
nu le „știe“ pe cele nemilostive. Căci cum le-ar ști pe cele străine de Dânsul 
și neasemănătoare Lui? 


* În ediția de la 1805, în loc de „Adevărat zic vouă: Nu vă cunosc pe voi“, se găsește 
„Amin zic vouă: Nu vă știu pe voi”. 

7 În ediția de la 1805, în loc de „ceasul când vine”, se găsește „ceasul întru care vine”. 

* [ar Sfântul Grigorie Sinaitul ne învaţă: „Cei ce s-au făcut cu totul trup și au îmbrățișat 
iubirea de sine, robesc plăcerii și slavei deșarte. În ei s-a înrădăcinat pizma. Căci, topindu-se 
de invidie și privind cu amărăciune la faptele bune ale aproapelui, bârfesc cele bune ca 
și când ar fi rele și roade ale rătăcirii. Ei nu primesc și nu cred nici cele ale Duhului și nu 
pot vedea sau cunoaște nici pe Dumnezeu, din pricina puţinei lor credințe. Unii ca aceștia, 

Încă cunoaște [înțelege] că orice suflet este „candelă” și luminare are de 
la Dumnezeu. Și „toate fecioarele se scoală” întru întâmpinarea Domnului, 
căci toate poftesc [doresc] să-L întâmpine și cu Dumnezeu să se unească. Însă 
Dumnezeu, dând luminare și „candelă”, sufletele cele „înțelepte“ prin 
lucrarea cea bună pun „untdelemn“, iar cele „nebune“, lăsând „candelele” 
lor fără „untdelemn“, sunt încuiate afară, neavând lucruri [fapte] bune prin 
care să aprindă lumina care este întru ele. Așadar, de nu vom lucra pe cele 
bune, am stins lumina lui Dumnezeu, care este întru noi”. 


25, 14-19: Și mai este ca un om care, plecând departe, și-a chemat 
slugile și le-a dat pe mână avuţia sa. (15) Unuia i-a dat cinci talanți, 
altuia doi, altuia unul, fiecăruia după puterea lui, și a plecat. (16) Îndată, 
mergând cel ce luase cinci talanţi a lucrat cu ei și a câștigat alți cinci 
talanţi. (17) De asemenea cel cu doi a câștigat alți doi. (18) Iar cel ce 
luase un talant s-a dus, a săpat o groapă în pământ și a ascuns argintul 
stăpânului său. (19) După multă vreme a venit și stăpânul acelor slugi 
și a făcut socoteala cu ele. (25, 14) Matei 21, 33 / Luca 19, 12 (25, 15) Romani 12, 6/ 

1 Corinteni 12, 7, 11 / Efeseni 4, 11 (25, 19) Matei 18, 23 / Luca 19, 15 

După ce mai sus a spus: „nu știți în care zi vine Domnul vostru” (Matei 
24, 42), adaugă și pilda aceasta, arătând [din nou] că fără de veste va veni. 

„Ca un om care pleacă departe” așa și Dumnezeu a chemat „slugile“ 
Sale, rânduindu-i fiecăreia lucru până la Venirea Sa. Spune că S-a dus departe 
Hristos, Cel Care pentru noi S-a făcut om sau pentru că S-a suit în Ceruri 
sau pentru că îndelung rabdă și nu cere îndată lucrarea, ci așteaptă [roadele]. 


după orbirea și puţina lor credinţă, vor auzi acolo cu dreptate, spunându-li-se: «Nu vă 
cunosc pe voi». Credinciosul care întreabă trebuie sau să creadă, auzind cele ce nu le 
știe, sau să le înveţe pe cele pe care le crede, sau să înveţe pe alţii cele pe care le-a cunoscut 
și să înmulțească fără pizmă talantul în cei ce-l primesc cu credință. Dacă nu crede cele 
ce nu le știe și disprețuiește pe cele pe care nu le cunoaște și învaţă pe alții cele ce nu le-a 
învăţat el însuși, pizmuind pe cei ce le învaţă cu fapta, partea lui va fi, fără îndoială, cu 
cei ce au mult venin de amărăciune, fiind împreună certat cu aceia (Faptele Apostolilor 8, 
28)” (Filocalia românească, vol. 7, Capete foarte folositoare după acrostih..., cap 126, ed. 
Humanitas, București, 2001, pp. 148-149). 

* Pentru pilda celor zece fecioare, Dionisie din Furna pune înainte următorul izvod 
de zugrăvire: „Raiul, și Hristos înăuntru, privind afară: și dinapoia Lui cele cinci fecioare 
înțelepte, ținându-și candelele aprinse, și cele cinci fecioare nebune afară de Rai și avân- 
du-și candelele stinse și bătând în ușa raiului, grăind: «Doamne, Doamne, deschide-ne 
nouă!» lar Hristos le zice: «Adevărat zic vouă: Nu vă cunosc pe voi!» Și mai încolo 
morminte și iarăși cele zece fecioare ies din ele, și deasupra lor trâmbițează un Înger” 
(Erminia picturii bizantine, ed. cit., p. 125). 

lar „slugi“ ale Lui sunt cei cărora li s-a încredinţat slujba [slujirea] 
Cuvântului: arhiereii, preoții, diaconii și cei care au luat daruri duhov- 
nicești; și unii au luat daruri mai mari, alții mai mici, fiecare după puterea 
sa, adică după măsura credinţei și a curăţiei [sale]. Căci întru mărimea 
vasului pe care-l vom da lui Dumnezeu, întru acela ne pune [El] darul 
Lui; de voi da [vas] mic, puţin dar pune, iar de voi da mare, mult. 

Și „îndată“, cel cea luat „cinci talanţi”, s-a dus dea lucrat. Vezi osârdia 
lui! Că deloc nu s-a lenevit, ci „îndată“ a lucrat, îndoind ceea ce a luat. 
Căci cel care nu numai pe sine se folosește — sau cuvânt de are, sau bogăţie 
sau stăpânire lângă împărați, sau meșteșug sau orice alt fel de putere —, ci 
și pe alții voiește a-i folosi, unul ca acesta îndoiește [înmulțește, dublează] 
ce i s-a dat lui. 

lar cel care a îngropat talantul este cel care se îngrijește numai de folosul 
său, iar nu și de al altora; deci, fiind el trândav, se și osândește. 

Încă și de vei vedea vreun om isteţ și iscusit că rău își iconomisește 
[folosește] istețimea la neguţătorii și vicleșuguri și la lucruri pământești, 
să știi că unul ca acesta „a săpat” și a îngropat „talantul” său „în pământ”, 
adică întru lucruri pământești. 

lar „după multă vreme vine“ Cel Care a dat „argintul“ sau cuvintele 
Lui, căci „argint lămurit în foc” sunt cuvintele lui Dumnezeu (Psalm 11, 
6) sau, simplu spunând, orice fel de dar care-l face strălucit și slăvit pe cel 
care-l are — „argint“ se poate numi. Și face „socoteală“ cu ei, cerând și 
luând seama la cele ce au dobândit [slugile]. 


25, 20-30: Și apropiindu-se cel care luase cinci talanți, a adus alți 
cinci talanţi, zicând: Doamne, cinci talanți mi-ai dat, iată alți cinci talanți 
am câștigat cu ei. (21) Zis-a lui stăpânul: Bine, slugă bună și credincioasă, 
peste puţine ai fost credincioasă, peste multe te voi pune; intră întru 
bucuria domnului tău. (22) Apropiindu-se și cel cu doi talanți, a zis: 
Doamne, doi talanți mi-ai dat, iată alți doi talanți am câștigat cu ei. (23) 
Zis-a lui stăpânul: Bine, slugă bună și credincioasă, peste puţine ai fost 
credincioasă, peste multe te voi pune; intră întru bucuria domnului tău. 
(24) Apropiindu-se apoi și cel care primise un talant, a zis: Doamne, 
te-am știut că ești om aspru, care seceri unde n-ai semănat și aduni de 
unde n-ai împrăștiat!, (25) și temându-mă, m-am dus de am ascuns 
talantul tău în pământ; iată ai ce este al tău. (26) Și răspunzând stăpânul 
său i-a zis: Slugă vicleană și leneșă, știai că secer unde n-am semănat și 


10 În ediția de la 1805, în versetele 24 și 26, în loc de „n-ai împrăștiat”, se găsește „n-ai 
răsipit”. 

adun de unde n-am împrăștiat? (27) Se cuvenea, deci, ca tu să pui banii 
mei la zarafi!! și eu, venind, aș fi luat ce este al meu cu dobândă. (28) 
Luaţi, deci, de la el talantul și dați-l celui ce are zece talanţi. (29) Căci tot 
celui ce are i se va da și-i va prisosi, iar de la cel ce n-are, și ce are i se va 
lua!?. (30) Iar pe sluga netrebnică aruncaţi-o întru întunericul cel mai 


din afară. Acolo va fi plângerea și scrâșnirea dinţilor. 
(25, 20) Luca 19,16 (25, 21) Isaia 61,7 / Daniil 12, 2-3 / Matei 24, 45-47; 25, 31 / Luca 16, 10; 19,17, 19 
(25, 22) Luca 19, 18 (25, 23) Luca 19, 19 (25, 24) Luca 19, 20-21 (25, 25) Psalm 52, 6 / Luca 19, 21 
(25, 26) Matei 18, 32-33 / Luca 19, 22 (25, 27) Luca 19, 23 (25, 28) Luca 19, 24 (25, 29) Matei 13, 12/ 
Marcu 4, 25/ Luca 8, 18; 19, 26 / loan 15, 2 (25, 30) Matei 8, 12; 13, 42, 50; 24, 51/ 2 Tesaloniceni 1, 8 


Cei care au lucrat cu cele ce li s-au dat sunt lăudaţi la fel de Stăpân, 
auzind amândoi: „Bine, slugă bună și credincioasă”. 

lar „slugă bună” să înțelegem cu adevărat pe cel iubitor de oameni și 
darnic, care-și revarsă bunătatea și asupra semenilor săi. Și peste puţine 
arătându-se el credincios, peste multe este pus. Pentru că de ne și 
învrednicim aici [în viaţa aceasta] de daruri, nimic nu sunt acestea față de 
bunătăţile cele ce vor să fie. 

lar „bucurie a Domnului” este veselia cea neîncetată pe care o are 
Dumnezeu, veselindu-Se de lucrurile Sale, precum zice David (Psalm 91, 
4; 103, 35). Deci cu această veselie se veselesc și Sfinţii de lucrurile lor, 
precum și păcătoșii se întristează de ale lor lucruri rele și se căiesc. Încă și 
bogăţie avându-L pe Domnul Sfinţii, se bucură de Dânsul. 

Și vezi că și cel care a luat „cinci talanţi” și cel care a luat „doi“ se 
învrednicesc de aceleași bunătăţi. Căci, chiar dacă cineva a luat puţine, 
dar acest mic dar ce i s-a dat lui, bine l-a iconomisit, aceeași cinste va lua 
ca cel care de mai multe s-a învrednicit și bine a lucrat; căci fiecare pe cât 
a luat, pe atât și de săvârșit [desăvârșit] se va arăta, dacă va lucra bine. 
Deci, întru acest fel sunt „slugile bune și credincioase”. 

lar „sluga vicleană și leneșă” întru alt chip [fel] răspunde și [grăiește 
cuvinte] vrednice [leneviei] lui, numindu-l „aspru“ pe Stăpân. Precum și 
acum mulți din cei care învaţă [dăscălesc] zic: greu lucru este a cere 
ascultare de la oameni întru care nu a pus Dumnezeu ascultare, nici n-a 
semănat întru ei supunerea. Căci aceasta arată, zicând „seceri unde n-ai 
semănat” — adică „de la cel întru care nu ai semănat supunerea, ceri de la 
dânsul supunere”. Însă numind sluga „aspru” pe Stăpân, pe sine se 


" În ediţia de la 1805, în loc de „să pui banii mei la zarafi”, se găsește „să dai 
argintul meu schimbătorilor”. 

'2 În ediţia de la 1805, în loc de „și ce are i se va lua”, se găsește „și ce are i se va lua 
de la dânsul”. 

osândește, căci de vreme ce „aspru“ era, era dator ca mai mult să se silească, 
precum unul care avea Stăpân aspru și neîmblânzit, întrucât, dacă pe ale 
altora le cere, cu atât mai vârtos pe ale Sale le va cere. Deci, se cuvenea să 
înmulțească cele ce a luat și să facă ucenici de la care ar fi cerut datoria, 
căci prin „schimbători” [„zarafi”] pe ucenici îi numește, ca pe cei care 
primesc cuvântul de bun sau îl leapădă de rău. Iar „dobândă” cere de la 
ucenici prin arătarea faptelor, căci ucenicul, după ce a luat [primit] cuvântul 
de la dascăl, îl are pe el și-l dă întreg, însă dă împreună cu cuvântul primit 
și „dobândă“, adică lucrarea faptei celei bune. Pentru aceasta se ia darul 
de la „sluga cea vicleană și leneșă”??. 

Căci cel care a primit oarecare dar spre a-i folosi pe alţii și nu l-a 
iconomisit [folosit] cum se cuvine, îl pierde și pe acesta, iar cel care mult 
se silește, mai mult trage [atrage, primește] și darul. Căci celui ce are osârdie 
i se va da mai mult dar, „și-i va prisosi”, iar de la cel ce nu are osârdie, și 
darul „ce i se pare că-l are se va lua de la el” (Luca 8, 18). Căci cel ce nu are 
osârdie și n-a lucrat cu cele pe care le-a primit nu are dar, ci numai „i se 
pare că are”, deoarece l-a înnegrit [întunecat] prin lenevire'. 


5 Aici, Dionisie din Furna indică următorul izvod pentru pilda talanţilor: „Raiul, și 
dinafară Hristos, șezând ca un împărat pe scaun și împrejurul lui Îngeri; și în partea din 
dreapta Lui, un sfânt arhiereu și un sfânt preot, ținând în mâini Evanghelii și privind la 
EI, Îi arată dinapoia lor mulţime de Sfinţi, bărbaţi și femei, iar Hristos îi binecuvintează. 
Și în partea de-a stânga Lui, un dascăl, cu o mână îi dă lui Hristos Evanghelia, iar cu 
cealaltă, arătându-l-o, Îi grăiește: «Iată ai ce este al Tău»” (Erminia picturii bizantine, ed. 
cit., p. 124). 

" Sfântul Grigorie Sinaitul ne îndeamnă să luăm aminte: „Amăgirea, marea dușmană 
a adevărului, atrage azi pe oameni spre pierzanie. Ea naște neștiinţa întunericului, care 
s-a întipărit în sufletele celor leneși, înstrăinându-i de Dumnezeu. Aceștia susțin că nu 
este Dumnezeu Cel Care ne-a născut pe noi din nou și ne-a luminat, sau ÎI cred și ÎI 
cunosc numai prin cuvântul simplu și nu cu lucrarea, sau spun că S-a arătat numai celor 
de demult, nu și nouă. Ei hulesc credinţa în Dumnezeu, socotind mărturiile Scripturii 
despre Dumnezeu simplă părere și tăgăduiesc evlavia ce urmează din cunoștința Lui. 
Citesc Scripturile numai trupește, ca să nu zic iudaicește, și de aceea tăgăduiesc învierea 
sufletului, dorind să locuiască în chip inconștient în morminte. Amăgirea aceasta are ca 
pricini aceste trei patimi: necredinţa, viclenia și trândăvia. Acestea se nasc și se susțin, de 
altfel, una pe alta. Căci necredinţa este învăţătoarea vicleniei, iar viclenia este însoțitoarea 
trândăviei. Sau întors: trândăvia e mama vicleniei, cum zice Domnul: «Slugă vicleană și 
leneșă»; iar viclenia e mama necredinţei. lar cel ce nu crede e și netemător de Dumnezeu. 
Și aceasta naște trândăvia, maica dispreţului prin care se nesocotește tot binele și se 
săvârșește tot răul” (Filocalia românească, vol. 7, Capete foarte folositoare după acrostih..., 
cap 135, ed. Humanitas, București, 2001, pp. 157-158). 

25, 31-33: Când va veni Fiul Omului întru slava Sa, și toți sfinţii Îngeri 
cu El, atunci va ședea pe tronul slavei Sale. (32) Și se vor aduna înaintea 
lui toate neamurile!” și-i va despărți pe unii de alţii, precum desparte 
păstorul oile de capre'“. (33) Și va pune oile de-a dreapta Sa, iar caprele! 
de-a stânga. (25, 31) Zaharia 14, 5 / Matei 13, 49; 16, 27 / Marcu 8, 38/ Faptele Apostlilor 1, 11./ 


Iuda 1, 14/ Romani 2, 16 / Apocalipsa 1, 7, 16 (25, 32) Psalm 1, 5 / lezechiil 20, 37-38; 34, 17 / 
Matei 13, 41, 49 / Romani 14, 10 / 2 Cor 5, 10 / Apocalipsa 20, 12 (25, 33) Isaia 34, 17 / Zaharia 10, 3 


Venirea cea dintâi a Domnului a fost întru necinste și ocară, iar aceasta 
despre care vorbește aici va fi „întru slava Sa”, căci la a doua Sa Venire 
întru slavă va veni, înconjurat de Îngeri. 

Și întâi îi va deosebi [„„despărți”] pe Sfinți din cei păcătoși, izbăvindu-i pe 
dânșii de groază, și punându-i „de-a dreapta Sa“, atunci grăiește către dânșii. 

„Oi” îi numește pe Sfinţi pentru blândeţe și pentru că dau rod și folos 
precum oile, și lână ne aduc — adică acoperământ dumnezeiesc și duhovni- 
cesc —, dar și lapte — adică hrană cuviincioasă*. Iar „iezi“ [îi numește] pe 
păcătoși, căci prin prăpăstii umblă și fără de rânduială sunt și fără roadă, 
precum „iezii“. 


25, 34-40: Atunci va zice Împăratul celor de-a dreapta Lui: Veniţi, 
binecuvântaţii Tatălui Meu', moșteniți împărăţia cea pregătită” vouă 
de la întemeierea lumii. (35) Căci flămând am fost și Mi-aţi dat să 
mănânc; însetat am fost și Mi-aţi dat să beau; străin am fost și M-aţi 
primit. (36) Gol am fost și M-aţi îmbrăcat; bolnav am fost și M-aţi 


'5 În ediţia de la 1805, în loc de „toate neamurile”, se găsește „toate limbile”. 

' În ediţia de la 1805, în loc de „oile de capre”, se găsește „oile de iezi”. În limba 
greacă cuvântul tpșos înseamnă „capră“, iar cuvântul epiqiov, „ied”, având rădăcină și 
formă apropiată. În textele Sfintei Evanghelii, aici este folosit îndeobște cuvântul „capră”, 
însă în izvodul după care Sfântul Teofilact face tâlcuirea se adeverește că se află „ied“. 
Astăzi acest cuvânt tpieiov (ied) mai este întrebuințat în tălmăcirile Sfintele Evanghelii 
doar în pilda fiului risipitor, anume în versetul de la Luca 15, 29: „Și mie niciodată nu 
mi-ai dat un ied, ca să mă veselesc cu prietenii mei”. 

'7 În ediţia de la 1805, în loc de „caprele“, se găsește „iezii“. 

13 Oaia este un animal domestic care trăiește în preajma omului. E un simbol al 
curăției, jertfelniciei și blândeţii. Capra este un animal care poate trăi și pe lângă casa 
omului dar și în sălbăticie. Ea e foarte sprintenă, fiind pentru aceasta adesea un simbol al 
nestatorniciei. În Orient se zice că „oile erau albe și caprele negre” și astfel erau ușor de 
deosebit; iar pentru zburdălnicia și neastâmpărul lor, caprele nu erau ţinute în același 
staul cu oile, ci osebit (Dicţionarul Noului Testament, ed. cit., pp. 80, 361). 

' În ediţia de la 1805, în loc de „binecuvântații Tatălui Meu”, se găsește 
„blagosloviţii Părintelui Meu”. 

% În ediţia de la 1805, în loc de „pregătită”, se găsește „gătită”. 


TÂLCUIREA SFINTEI EVANGHELII DE LA MATEI Capitolul 25 381 


cercetat; în temniță am fost și ați venit la Mine. (37) Atunci drepții Îi vor 
răspunde, zicând: Doamne, când Te-am văzut flămând și Te-am hrănit? 
Sau însetat și Ţi-am dat să bei?!? (38) Sau când Te-am văzut străin și Te-am 
primit, sau gol și Te-am îmbrăcat? (39) Sau când Te-am văzut bolnav 
sau în temniţă și am venit la Tine? (40) Iar, Împăratul, răspunzând, va 
zice către ei: Adevărat? zic vouă, întrucât aţi făcut unuia dintr-acești 
frați ai Mei, prea mici, Mie Mi-aţi făcut. 

(25, 34) Daniil 7, 22 / Matei 20, 23; 25, 21, 46 / loan 14, 2 / Efeseni 1, 4/ n1 Petru 1,4,9;3,9/ 

Apocalipsa 21, 7 (25, 36) Pilde 14, 31 / Isaia 58, 7 / lezechiil 18, 7 / Sirah 7, 27, 35; 17, 17-18 / 


2 Timotei 1, 18 / Evrei 13, 1-2 / lacov 1, 27; 2, 15 (25, 40) Pilde 14, 31; 19, 17 / 
Matei 10, 42 / Marcu 9, 41 / Evrei 6, 10 


Domnul nici nu cinstește, nici nu muncește [osândește] mai înainte 
de a face Judecată, căci este iubitor de oameni. Și pe noi tot aceasta ne 
învaţă, să nu muncim [osândim] mai înainte de a cerceta, ca astfel, fără de 
răspuns să fie cei care se vor da muncilor după judecată. 

Și-i numește „blagosloviți” pe Sfinţi ca pe cei care sunt primiți de 
Tatăl și moștenitori îi face pe dânșii Împărăției, ca să arate că Dumnezeu îi 
face părtași slavei Sale ca pe niște fii ai Săi, căci nu a zis „luaţi”, ci „moște- 
niți” ca pe o oarecare avuţie părintească”. 

Iar „frați prea mici” îi numește fie pe ucenicii Săi, fie pe cei săraci, căci 
fiecare om sărac este frate al lui Hristos, pentru că El Însuși întru sărăcie a 
petrecut. 

Dar vezi și dreptatea lui Dumnezeu, cum îi propovăduiește pe Sfinți. 
Vezi și buna lor cunoștință, căci din smerenie tăgăduiesc că ar fi făcut ceva 
din cele ce spune El. Dar Domnul, pe cele făcute săracilor, la Sine le primește”. 


2 În ediția de la 1805, în loc de „Ți-am dat să bei”, se găsește „i-am dat de ai băut”. 

2 În ediția de la 1805, în loc de „Adevărat”, se găsește „Amin”. 

3 Adică Sfinţii vor dobândi plinirea făgăduinţelor pe care le vestea Sfântul Apostol 
Petru: „Dumnezeiasca Lui putere ne-a dăruit toate cele ce sunt spre viață și spre bună 
cucernicie, făcându-ne să cunoaștem pe Cel Care ne-a chemat prin slava Sa și prin 
puterea Sa, prin care El ne-a hărăzit mari și prețioase făgăduinţe, ca prin ele să vă 
faceți părtași dumnezeieștii firi, scăpând de stricăciunea poftei celei din lume” (2 
Petru 1, 3-4). 

* Asemenea ne învaţă și Sfântul Simeon Noul Teolog; „Nu ne mântuim miluind pe 
unul, dar ne trimite în foc disprețuirea unuia. Căci, cuvintele: «am flămânzit și am 
însetat», nu s-au spus pentru o singură dată, nici pentru o singură zi, ci pentru întreaga 
viață. Domnul și Dumnezeul nostru a mărturisit că primește să fie hrănit, adăpat și 
îmbrăcat și celelalte, nu o dată, ci totdeauna și în toți, de către slugile Sale” (Filocalia 
românească, vol. 6, A doua sută a capetelor teologice și practice, cap 91, ed. IBMBOR, București, 
1977, pp. 92-93). 

25, 41-46: Atunci va zice și celor de-a stânga: Duceţi-vă de la Mine, 
blestemaților, în focul cel veșnic, care este gătit diavolului și îngerilor 
lui. (42) Căci flămând am fost și nu Mi-aţi dat să mănânc; însetat” am 
fost și nu Mi-aţi dat să beau; (43) străin am fost și nu M-aţi primit; gol și 
nu M-aţi îmbrăcat, bolnav și în temniță, și nu M-aţi cercetat. (44) Atunci 
vor răspunde și ei, zicând: Doamne, când Te-am văzut flămând, sau 
însetat, sau străin, sau gol, sau bolnav, sau în temniţă și nu Ți-am slujit? 
(45) El însă le va răspunde, zicând: Adevărat zic vouă: Întrucât nu ați 
făcut unuia dintre acești prea mici, nici Mie nu Mi-aţi făcut. (46) Și vor 
merge aceștia la osândă veșnică, iar drepții la viață veșnică”. 

(25, 41) Psalm 6, 8 / Isaia 30, 33 / Matei 7, 23; 13, 40, 50 / Luca 13, 27 / Apocalipsa 20, 10 


(25, 43) lov 22, 6-7 (25, 45) Pilde 14, 31; 17, 5 / Faptele Apostolilor 9, 5 
(25, 46) Daniil 12, 2 / Matei 25, 21, 34 / loan 5, 29 / Romani 2, 7 


Pe cei „de-a stânga” îi trimite „în focul ce este gătit diavolului”, căci 
dracii sunt fără de milostivire și neîmblânziți și cu vrăjmășie către oameni. Și 
cu cuviinţă se învrednicesc de aceeași „muncă“ [,„osândă” cu diavolii] și cei 
care au același nărav și care dintru înseși lucrurile [faptele] lor s-au făcut 
blestemați. 

Și vezi că Dumnezeu n-a „gătit focul” pentru oameni, nici „munca“ 
[„osânda”] nu a făcut-o pentru noi, ci pentru diavol, dar eu însumi mă fac 
vinovat „muncii“ [vrednic de „osândă”]. Deci, înfricoșează-te o, omule, 
pricepând din cele de aici! Căci iată, aceștia nici ca niște curvari, nici ca furi, 
nici ca răpitori, nici pentru că altceva rău au greșit, ci ca unii care n-au făcut 
binele, pentru aceea vor fi munciţi [vor fi pururea căzniți]. 

Pentru că de vei socoti bine, cu adevărat răpitor este și cel care are multe 
și nu miluiește, chiar dacă nu va nedreptăți cu nimic [în chip] arătat, căci 
câte are mai mult decât trebuința, cu adevărat ie-a răpit de la cei care au 
trebuinţă [sunt în nevoie] și nu le primesc de la cel bogat. Căci, dacă le-ar fi 
pus pe acestea de obște, n-ar fi fost aceia lipsiți, iar acum pentru că le-a 
încuiat [zăvorât] pe acestea și le-a făcut ale sale, pentru aceasta unii sunt 
săraci. Drept aceea, cel nemilostiv, [cu adevărat] răpitor este, pe atâția 
nedreptățindu-i, pe câți i-ar fi putut milui și nu i-a miluit. De aceea, vor 
merge aceștia „în munca cea veșnică” și care niciodată nu are sfârșit, „iar 
drepții în viața cea veșnică”*. 


% În ediţia de la 1805, în loc de „însetat”, se găsește „însetoșat”. 

% În ediţia de la 1805, în loc de „Adevărat zic”, se găsește „Amin grăiesc”. 

7 În ediţia de la 1805, în loc de „la osândă veșnică, iar drepții la viață veșnică”, se 
găsește „în munca cea veșnică, iar drepții în viața cea veșnică”. 

2% Cuviosul Isaia Pustnicul ne îndeamnă la luare aminte înaintea Înfricoșătoarei 
Judecăţi: „Iată-i pe cei ce și-au pierdut sufletul lor în această scurtă vreme, cum l-au aflat în 

Pentru că, precum Sfinţii au neîncetată bucurie, așa și nedrepții neîn- 
cetată muncă [„osândă”]. Măcar deși, bârfind [hulind], Origen spune că 
va fi un sfârșit al muncii [„osândei”] și că nu vor fi muncii pururea cei 
păcătoși, ci va fi vreme când vor merge [și ei] la locul drepţilor, fiind curățiţi 
prin „muncă” [„osândă”]?. 

Însă aici este înfruntat Origen în chip arătat: mai întâi dintru cele ce 
grăiește Domnul, anume „muncă veșnică” — care niciodată nu se sfârșește; 
iar apoi dintru cele prin care îi însemnează pe drepți cu „oile“, iar pe 
păcătoși cu „iezii”. Căci, după cum iedul nu poate să se facă vreodată 
oaie, așa nici păcătosul nu se poate curăți vreodată și să se facă drept”. 

lar în „întunericul cel mai dinafară” este cel care este mai departe de 
Dumnezeiasca Lumină și dintru aceasta și mai cumplită face „munca“ 
[„osânda”]. 

La acestea putem spune și această pricină [acest cuvânt]: păcătosul și 
aici are întuneric, căzând de la Soarele Dreptăţii, dar fiindcă mai este 
nădejde de schimbare, pentru aceea întunericul acesta nu este „cel mai 
dinafară”. Dar după ce va muri [păcătosul] și va sosi cercetarea celor pe 
care le-a lucrat, îl primește pe el și „întunericul cel mai dinafară”, că nu 
mai este nădejde de schimbare, ci de săvârșit [desăvârșită] lipsire de 
bunătăţile lui Dumnezeu primește. Căci în câtă vreme este aici, se 
împărtășește în parte de bunătăţile lui Dumnezeu, de cele simţite ale zidirii, 
și pare că este oarecum rob al lui Dumnezeu, în casa Lui, adică în zidirea 
aceasta petrecând și de El fiind hrănit și povăţuit. Însă atunci [la Judecată], 
de săvârșit [desăvârșit] se va tăia de la Dumnezeu, de nici una dintre 
bunătăţile Lui împărtășindu-se. Acesta este „întunericul” care se numește 
„mai dinafară”, fiind asemănat acesta către cel de aici, care nu este „mai 
dinafară”, fiindcă nu de săvârșit [desăvârșit] se taie de aici păcătosul. 

Tu însă fugi de nemilostivire și fă milostenie și trupește, dar mai vârtos 
duhovnicește! 

Și-L hrănește tu pe Hristos, Cel Care este „flămând” de mântuirea 
noastră. Și pe cel „flămând ” de învăţătură de-l vei hrăni și-l vei adăpa, pe 


vremea de nevoie, primind plată înmulțită pentru cele ce au așteptat să o primească. lar cei 
ce și-au împlinit voile lor, au păzit sufletul lor în acest veac păcătos, amăgiți de deșertăciunea 
bogăției lor și nepăzind poruncile lui Dumnezeu, au socotit că vor rămânea până la sfârșit 
în veacul acesta. De aceea se va arăta rușinea orbirii lor în ceasul Judecăţii și vor fi capre 
blestemate și vor auzi înfricoșata hotărâre a Judecătorului” (Filocalia românească, vol. 12, 
Cuvântul VII: Despre virtute, cap 13, ed. Harisma, București, 1991, p. 81). 

2 Vezi nota de la Matei 3, 12c. 

* Aici Sfântul Teofilact se referă la starea păcătosului de după moarte și după Judecata 
de Apoi, când nu se mai poate săvârși pocăință. 

Hristos Îl „hrănești”, căci în creștin viază Hristos și credinţa se hrănește și 
crește prin învățătură. 

Dar și de vei vedea pe cineva „străin“ de Patria cea de Sus, „primește-l”, 
adică dimpreună cu a intra tu în Ceruri, bagă-l și pe acela, astfel ca nu altora 
propovăduind, tu netrebnic să fii” (1 Corinteni 9, 27). 

lar de și-a lepădat cineva haina nestricăciunii — pe care prin Botez o avea 
și este „gol” —, „îmbracă-l” pe el, și pe cel slab întru credință, primește-l, 
după cum zice Pavel (Romani 14, 1). 

Și pe cel închis „în temniță” — în trupul acesta întunecat — „cercetează-l”, 
dându-i lui, ca pe o oarecare lumină, sfătuirea [sfat bun]. 

Pe toate aceste șase chipuri ale dragostei săvârșește-le și trupește dar 
și sufletește, că îndoită alcătuire având noi — suflet și trup —, pot acestea 
îndoit a se isprăvi [împlini]*?. 


3 Cercetează-l pe cel străin, îndemnându-l la râvnă pentru Împărăția Cerurilor, însă 
nu altora propovăduind, tu să te faci netrebnic. 

3 Pentru cele ce se vor săvârși la sfârșitul vremurilor vezi și Anexele editoriale (6) şi 
(7), din acest volum. 

CAPITOLUL 26 
Vestirea cea din urmă a Patimilor lui lisus. Ungerea din Betania. 
Cina cea de Taină. Suferințele din Ghetsimani. 
Trădarea lui luda. Prinderea lui lisus. 
Înfățișarea înaintea arhiereilor. Lepădarea lui Petru! 


26, 1-2: lar după ce a sfârșit toate aceste cuvinte, a zis lisus către 
ucenicii Săi: (2) Știţi că peste două zile va fi Paștile? și Fiul Omului va fi 
dat să fie răstignit”. (26, 2) leșire 12, 15 / Marcu 14, 1/ Luca 22, 1/ loan 11, 57; 13,1 

Fiindcă a pomenit de Împărăție și răsplătire, în bună vreme [la timp 
potrivit] vorbește și despre Patima Sa și numai cât nu zice [numai că nu 
adaugă] aceasta: „Și cei care M-au răstignit pe Mine, de foc se vor în- 
vrednici”. 


26, 3-5: Atunci, arhiereii și bătrânii poporului! s-au adunat în curtea 
arhiereului, care se numea Caiafa. (4) Și împreună s-au sfătuit? ca să-L 
prindă pe lisus cu vicleșug și să-L ucidă. (5) Dar ziceau: Nu în ziua 
praznicului, ca să nu se facă turburare în popor“. 

(26, 5) Psalm 2, 1-2; 82, 3 / Marcu 14, 1-2 / Luca 22, 2 / loan 11, 47-53 / Faptele Apostolilor 4, 27 

Legea poruncea ca arhiereul să fie arhiereu pe viață, dar ei făceau 
fărădelege, schimbându-se în fiecare an”. De aceea, vin ei la arhiereul anului 


! În ediţia de la 1805, titlul capitolului este: „Pentru Paștile Legii. Pentru ceea ce a uns 
pe Domnul cu mir. Pentru cele ce a zis luda de mir. Pentru vinderea lui Hristos. Pentru Cina cea 
de taină, pentru rugăciunea lui Hristos și pentru prinderea Lui. Pentru ducerea lui Hristos la 
Caiafa. Pentru lepădarea lui Petru”. 

* Unii Părinţi ai Bisericii ne spun că este înţeleaptă acea asemănare dintre cuvântul 
paska (de la care vine cuvântul „Paști“ — evreiește pesah) și cuvântul grecesc pashein 
care înseamnă „a suferi” și ne îndeamnă să luăm aminte la strânsa legătură dintre „Paști“ 
și Patimile Domnului Hristos. 

* În ediţia de la 1805, în loc de „va fi dat să fie răstignit”, se găsește „Se va da să Se 
răstignească”. 

+ În ediţia de la 1805, în loc de „arhiereii și bătrânii poporului”, se găsește „arhiereii 
și cărturarii și bătrânii poporului”. 

5 În ediția de la 1805, în loc de „împreună s-au sfătuit”, se găsește „sfat au făcut”. 

* În ediția de la 1805, în loc de „în popor”, se găsește „întru norod”. 

7 Vezi Eusebiu de Cezareea în Istoria bisericească (ed. IBMBOR, București, 1987, vol. 
I, cartea a I, cap. X, pp. 55-56), dar și nota tâlcuirii de la Matei 2, 4. 

aceluia, să se sfătuiască cum „să-L ucidă” pe Domnul. Și în mijlocul sfatului 
celui fără de lege stă arhiereul, cel care se cuvenea ca mai vârtos să 
muncească omorâtorii?. lar „arhierei“ îi numește pe cei care împliniseră 
un an în rânduiala arhierească. 

Și voind ei să facă uciderea cea fără de lege [asupra Domnului], nu de 
Dumnezeu se tem, ci de „norod”. Căci se temeau ca nu cumva de-L vor 
omori în ziua praznicului, se va scula spre răsplătire norodul”; sau și din 
pricina uciderii lor spurcate, se temeau că nu va aduce poporul jertfele 
cele legiuite și astfel își vor pierde ei câștigurile cele din jertfe. 

Încă poate și pentru aceasta se temeau ei, ca nu cumva, fiind ucis 
Domnul în ziua praznicului, să se vestească și mai mult să se slăvească 
moartea Lui — căci ei ar fi dorit să se piardă de pe pământ pomenirea Lui. 
Deci, aceia, întru acest chip se sfătuiesc înainte de praznic, ca, poate, după 
praznic să-L omoare. 

lar El [Hristos], arătând că nu când voiau ei, ci când a voit Dânsul 
atunci pătimește (loan 10, 39), a slobozit [îngăduit] lor ca în vremea Paștilor 
să-L prindă. Și aceasta s-a făcut pentru ca atunci când săvârșeau ei Paștile 
cele închipuite, să se împlinească și Paștile cele adevărate”. 

Mai putem înţelege de aici și pornirea lor turbată spre ucidere, căci cu 
toate că nu voiau a-L omori în ziua praznicului, atunci când dau de 
vânzător, nu mai bagă [ţin] seama nici de popor, nici de praznic, ci numai 
voia lor s-o facă [împlinească]. 


26, 6-7: Fiind lisus în Betania, în casa lui Simon Leprosul, (7) s-a 
apropiat de El o femeie, având un alabastru cu mir de mare preț, și l-a 
turnat pe capul Lui, pe când ședea la masă. 

(26, 7) Matei 21, 17 / Marcu 14, 3 / Luca 7, 37 / loan 11, 2; 12, 3 

Unii spun că trei sunt femeile cele care L-au uns pe Domnul, despre 
care și pomenesc cei patru Evangheliști. Alţii spun că sunt numai două, cea 
de la loan (loan 12, 3), care este Maria, sora lui Lazăr, și cea pomenită acum 
de Matei, care este aceeași cu cea de la Luca și de la Marcu (Luca 7, 37; 
Marcu 14, 3). 

lar acest Simon Leprosul, zic unii că ar fi fost tatăl lui Lazăr, pe care de 
lepră curățindu-l [Domnul], acum Îl ospăta pe Dânsul. Încă se spune că 


* Adică, se cuvenea ca arhiereul nu numai să-i împiedice pe uneltitori de la una ca 
aceasta faptă, ci să-i și pedepsească. 

* Adică, se va răscula și-i vor pedepsi. 

1 Paștile, așa cum erau prăznuite de vechiul Israil, sunt descrise la leșire cap. 12. 
Aceste Paști au fost o închipuire umbroasă a Paștilor celor adevărate prăznuite de creștini, 
Israilul cel nou. 

Domnul, zicând ucenicilor să meargă la un om care le „va arăta un foișor 
așternut” (Luca 22, 10-12), la acesta i-a trimis și de aceea de dânsul a fost 
primit și la el a săvârșit Domnul Paștile. 

Deci, văzând femeia că „leprosul” s-a curăţit, a nădăjduit că va primi 
și ea iertarea păcatelor și se va curăţi de „lepra“ cea sufletească. Și a arătat 
credință multă, vărsând mir atât de scump și necruțându-l pe acesta!. Și 
îl varsă „pe capul Lui”, dând cinste părții celei mai alese [a trupului]. 

Deci, și tu, de ai „lepră” sufletească și fariseică — adică trufie și des- 
părțire de Dumnezeu —, primește-L pe lisus „în casa” ta și unge-Lcu „mirul” 
faptelor bune; căci, după ce te va curăți pe tine lisus de lepră, poți să-l gătești 
„Mir” și „pe capul Lui” să-l torni. 

Dar, care este „capul” lui Hristos? Arătat [vădit] este că Dumnezeirea 
Lui, către care se aduce [îndreaptă] buna mireasmă a faptelor bune. Căci 
zice psalmistul: „Să se îndrepteze rugăciunea mea ca tămâia înaintea 
Ta” (Psalm 140, 2). Deci, adu Dumnezeirii lui Hristos buna mireasmă a 
„mirului” duhovnicesc, care este alcătuit din multe fapte bune. Așadar, și 
atunci ungi cu miresme „capul Lui” — adică Dumnezeirea Sa, bogoslovind 
[teologhisind] pentru dânsa —, când Îl vei dogmatisi [mărturisi] pe Hristos 
nu numai [ca] om, ci și [ca] Dumnezeu [adevărat]. 


26, 8-11: Și văzând ucenicii, s-au mâniat și au zis: De ce, risipa 
aceasta? (9) Căci mirul acesta se putea vinde scump, iar banii să se dea 
săracilor. (10) Dar lisus, cunoscând gândul lor, le-a zis: Pentru ce faceți 
supărare femeii? Căci lucru bun a făcut ea față de Mine. (11) Căci pe 


săraci totdeauna îi aveţi cu voi, dar pe Mine nu Mă aveţi totdeauna”?. 
(26, 10) Matei 21, 17 / Marcu 14, 4-6 / Luca 7, 37 / 12, 4-7 
(26, 11) Deuteronom 15, 11 / Marcu 14, 12 / loan 12, 8; 13, 33; 14,19 


Ucenicii, auzind multe despre milostenie și purtând multă grijă pentru 
aceasta, au prihănit [învinuit] pe femeie, ca și cum Dumnezeu mai mult ar 
fi căutat mila decât cinstea Sa. 

lar El îi dojenește pe ucenici, fiindcă fără de vreme au prihănit-o 
[învinuit-o] pe femeie. Că nu se cuvine a cere pe cele înalte de la cei care 
de curând au venit [la credință] — și mai cu seamă de la o femeie neputin- 
cioasă —, ci a primi și pe cea puţină credinţă a lor. Căci atunci când cineva 


1 Adică, vărsând mirul din belșug. 

'? În ediția de la 1805, versetele 8-11 sunt: „ar ucenicii văzând, le-a părut rău, zicând: 
Pentru ce se făcu această pagubă? Că se putea vinde acest mir drept mult, și să se dea 
săracilor. Iară Iisus știind, a zis lor: Pentru ce dați supărare femeii? Că bun lucru a 
făcut cu Mine, că pe săraci pururea îi aveţi cu voi, iar pe Mine nu mă aveți pururea”. 

aduce lui Dumnezeu dar, nu-l întoarce pe el, nici nu-i sfărâmă osârdia, 
trimițându-l să dea săracilor, ci-l lasă să împlinească aducerea. 

lar dacă sfătuindu-se cineva, te uneltește pe tine sfetnic, care din două 
se cuvine!* — lui Dumnezeu sau săracilor să dea —, sfătuiește-l să dea săracilor. 
lar dacă acesta a miluit cu prisosință pe săraci, atunci se cuvine a-l îndrepta 
pe el și către Dumnezeu. Și în scurt [a zice], se cuvine mai înainte de toate să 
alegem cinstirea lui Dumnezeu, mai mult decât însăși milostenia. 

Dar nici să nu socotești că — de vreme ce pentru iubirea de oameni Hristos 
primește asupra Sa milostenia făcută săracilor (Matei 25, 35-36) — se cuvine 
să trecem cu vederea pe Dumnezeu și numai pentru milostenie să ne nevoim; 
de vreme ce dacă ar fi așa, de aici am putea socoti că se cuvine a fura cele 
sfinte și dintru cele furate a face milostenie — însă nu este aceasta!“. 

Și ca să pricepi că nu este același lucru a-i milui pe săraci și a-L cinsti 
pe Hristos și a-l sluji Lui, ascultă ce zice Domnul: „Pe săraci pururea |tot- 
deauna] îi aveţi cu voi, iar pe Mine nu Mă aveți pururea [totdeauna]”. 
Deci, vezi că una este a cinsti pe Hristos și alta este a-i milui pe săraci, 
deși, din marea Lui iubire de oameni, Hristos la Sine [le] primește pe cele 
ce se fac către săraci. 


26, 12-13: Că ea, turnând mirul acesta pe trupul Meu, a făcut-o spre 
îngroparea Mea. (13) Adevărat zic vouă: Oriunde se va propovădui 
Evanghelia aceasta, în toată lumea, se va spune și ce a făcut ea, spre 
pomenirea ei. (26, 12) Marcu 14, 8 / loan 12, 7 (26, 13) Pilde 10, 7 

Ne învaţă că femeia după oarecare dumnezeiască iconomie a făcut 
aceasta, închipuind mai înainte moartea Lui și îngroparea trupului, căci 
nu ar fi suferit [îngăduit] Domnul să fie uns cu mir, de nu taină oarecare 
ar fi însemnat [aceasta]!*. 

Și, ca un Dumnezeu, spune mai dinainte ce va să fie [- adică propo- 
văduirea Evangheliei —], că spre lauda ei se va spune pretutindeni lucrul pe 
care l-a făcut această femeie. Însă vezi și iubirea de oameni a lui Dumnezeu, 
Care răsplătește cu mare dar femeii! Că face ca pomenirea ei să se răspân- 
dească atât cât se va [propovădui și] păzi Evanghelia Lui. 


13 Dacă te va întreba cineva, cerând sfat cui se cuvine să dăruiască. 

1 Adică, această faptă este lipsită de dreaptă-judecată, fiind nedreptate și fărădelege 
lucrată în același duh întru care s-a grăit: „Cel ce se va jura pe templu nu este cu nimic 
legat, dar cel ce se va jura pe aurul templului este legat” (Matei 23, 16). 

'5 În ediţia de la 1805, în loc de „spre pomenirea ei”, se găsește „întru pomenirea ei”. 

!* Dacă întru această ungere nu ar fi fost ascunsă și o taină a iconomiei dumnezeiești. 

Dar, de ce era nevoie de mir „spre îngroparea” Lui? Acesta era obiceiul 
la iudei, ca să ungă cu mir trupurile, cum făceau și egiptenii, pentru ca să 
se păzească [trupurile] neputrede și fără de împuţiciune”. 

Și zice Domnul: „Vărsând mirul, femeia arată că trupul Meu se va 
îngropa”. Și acestea toate le spune, înfruntându-l și rușinându-l pe luda, 
prin care avea să fie dat îngropării. 

Însă, înțelege [cunoaște] și după înalta înţelegere că „lepros” era 
poporul cel dintre păgâni, iar „femeie păcătoasă”, adunarea și biserica 
cea dintre neamuri, care „a turnat mirul” — adică credinţa — peste „capul“ 
lui Hristos — adică peste Dumnezeirea Lui. Căci tot cel ce crede că Hristos 
este Dumnezeu, „mir toarnă” peste „capul” Lui. Iar „luda”, certând-o pe 
femeie, după cum zice loan (12, 4-5), este chip al iudeilor, al celor care încă 
și acum cârtesc și se turbează asupra Bisericii. 


26, 14-16: Atunci, unul din cei doisprezece, numit luda Iscarioteanul, 
ducându-se la arhierei, (15) a zis: Ce voiţi să-mi dați și eu ÎI voi da în 
mâinile voastre!*? Iar ei i-au dat!” treizeci de arginţi. (16) Și de atunci 
căuta un prilej potrivit” ca să-L dea în mâinile lor. 

(26, 14) Matei 10, 4 / Marcu 14, 10 / Luca 22, 3-4 / loan 12, 4; 13, 2, 27 (26, 15) Zaharia 11, 12 / 
Matei 27, 3 / Luca 22, 5 (26, 16) Psalm 40, 9-10 / Pilde 1, 18 / Marcu 14, 11 / Luca 22, 6 


Când acea femeie străină, curva, atâta cinste a arătat [Domnului], 
atunci ucenicul se duce să-L vândă. Căci nu în zadar se spune aceasta: 
„atunci, ducându-se”, ci ca să arate nerușinarea lui luda. Și adaugă 
„Iscarioteanul”, ca mai cunoscut să-l facă pe el, căci mai era și un alt luda, 
care se numea și Levi (Matei 10, 3; Luca 6, 16), iar vânzătorul era dintr-un 
sat ce se numea Iscara. 

Iar ei „i-au pus treizeci de arginți”, adică s-au tocmit, au rânduit să-i 
dea, [și] nu precum mulţi înțeleg; că au drămuit. Deci „căutau vreme cu 
prilej”, și pentru ca singur pe El „să-L dea [în mâinile lor]”; căci ei se 
temeau de norod și pentru aceasta l-au tocmit pe luda, pentru ca să le 
vestească lor când va fi [Domnul] singur. 


26, 17-19: În cea dintâi zi a Azimelor, au venit ucenicii la lisus și L-au 
întrebat: Unde voiești să-Ţi pregătim să mănânci Paștile? (18) lar El a zis: 


17 Adică, să fie ferite de putreziciune și de duhoare. 

1% În ediţia de la 1805, în loc de „Îl voi da în mâinile voastre”, se găsește „ÎL voi da 
pe El vouă”. 

19 În ediția de la 1805, în loc de „i-au dat”, se găsește „i-au pus lui”. 

% În ediţia de la 1805, în loc de „un prilej potrivit”, se găsește „vreme cu prilej”. 

Mergeţi în cetate la cutare? și spuneţi-i: Învățătorul zice: Timpul Meu? 
este aproape; la tine vreau să fac Paștile cu ucenicii Mei. (19) Și ucenicii 
au făcut precum le-a poruncit lisus și au pregătit” Paștile. 

(26, 19) leșire 12, 6, 15 / Marcu 14, 12-16 / Luca 22, 7-13 

„Cea dintâi zi a Azimelor” era ziua cea mai înainte de Azime — căci 
vineri seara avea să mănânce Paștile — și această vineri se numea „a 
Azimelor”. Deci, Domnul îi trimite pe ucenici joi, zi pe care Evanghelistul 
o numește „cea dintâi zi a Azimelor”, căci era înainte de vineri, întru care 
vineri seara se mâncau azimele. 

Deci vin ucenicii și întreabă unde voiește să ] se gătească Paștile, căci 
nu aveau nici ei și nici Elo osebită casă a lor. Și i-a trimis pe dânșii către un 
om pe care nu-l cunoșteau, nici el nu-i cunoștea pe ei - cum a făcut și când 
i-a trimis să-l aducă o asină. lar prin aceasta arată Domnul că și numai din 
graiurile [cuvintele] Sale poate pleca și pe cei care nicidecum nu-L cunosc, 
ca să-L primească pe El. Și voia să săvârșească Paștile ca să nu pară că este 
împotrivitor [potrivnic] Legii. lar „vremea Mea” numește junghierea 
[răstignirea Lui], ca să înțelegem că nu fără să știe și fără de voie Se junghie 
[Hristos, Mielul lui Dumnezeu]. Și mai adaugă: „La tine vreau să fac 
Paștile“, adică „în casa ta, și acesta împreună cu ucenicii Mei”. Acestea le-a 
spus, pentru ca să se facă gătire [pregătire] îndeajuns, fiindcă mulți aveau 
să mănânce. 


26, 20-22: lar când s-a făcut seară, a șezut la masă cu cei doisprezece 
ucenici. (21) Și pe când mâncau, lisus a zis: Adevărat grăiesc vouă, că unul 
dintre voi Mă va vinde”. (22) Și ei, întristându-se foarte, au început să-l 
zică fiecare: Nu cumva eu sunt, Doamne? (26, 20) Marcu 14, 17 / Luca 22, 14 

(26, 21) Psalm 40, 9 / Marcu 14, 18 / loan 13, 2, 21 (26, 22) Marcu 14, 19 / loan 13, 22 

Dintru aceasta [de aici] unii socotesc că în anul acela Domnul n-a 
mâncat Paștile. Căci ei zic că mielul se mânca stând în picioare, iar Hristos 
„a șezut”, așadar n-a mâncat Paștile. Deci, răspundem acestora că Domnul 
a mâncat întâi Paștile stând în picioare, apoi așezându-Se, a dat Taina Sa, 
căci după ce a săvârșit [a plinit] pe cele care erau închipuitoare, apoi le-a 
săvârșit pe urmă și pe cele adevărate. 

Și mai înainte vestește cele pentru luda, ca să-l îndrepteze pe dânsul, 
rușinându-se acesta dacă nu de altceva, măcar de masa cea de obște și 


2 În ediţia de la 1805, în loc de „în cetate la cutare”, se găsește „în oraș la oarecine”. 

2 În ediția de la 1805, în loc de „timpul Meu”, se găsește „vremea Mea”. 

% În ediţia de la 1805, în aceste versete, în loc de „pregătim/pregătit”, se găsește 
„Bătim/gătit”. 

24 În ediţia de la 1805, în loc de „Mă va vinde”, se găsește „va să Mă vânze”. 

cunoscând că pe Dumnezeu — Care cunoaște inimile — „va să vânze” [are 
să-L vândă]. lar ucenicii se înfricoșează căci deși aveau conștiința curată, 
mai curând Îl cred pe Hristos — Cel Care bine știe [cu adevărat cunoștea] 
inimile lor —, decât [se încred în cugetele] lor. 


26, 23-25: lar El, răspunzând, a zis: Cel ce a întins cu Mine mâna în 
blid, acela Mă va vinde”. (24) Fiul Omului merge precum este scris despre 
El. Vai, însă acelui om prin care Fiul Omului se va vinde”! Bine era de 
omul acela dacă nu se năștea. (25) Și Iuda, cel ce L-a vândut, răspunzând, 


a zis: Nu cumva sunt eu, Învățătorule? Răspuns-a lui: Tu ai zis. 
(26, 23) Psalm 40, 9; 54, 14-15 / Marcu 14, 20 / Luca 22, 21 / loan 13, 18, 26 (26, 24) Psalm 21 / 
Isaia 53 / Daniil 9, 26 / Marcu 9, 12; 14, 21-22 / Luca 22, 22; 24, 25-27 / loan 17, 12 / 
Faptele Apostolilor 17, 2; 26, 22 / 1 Corinteni 15, 3 (26, 25) 1 Corinteni 11, 23 


[În chip] descoperit îl arată pe vânzătorul, de vreme ce, tăinuit des- 
coperindu-l [arătându-l, vădindu-l], nu s-a îndreptat; deci, pentru aceasta 
îl și arată [vădește] pe el, zicând „cel ce a întins cu Mine [mâna în blid]”, 
ca măcar așa să se îndrepteze. Dar luda, nerușinat fiind, întingea întru 
același blid [cu EI]. 

După aceea zice: „Fiul Omului merge precum este scris pentru El”. 
Acestea arată că deși mai înainte [de veci] s-a hotărât să pătimească Hristos 
pentru mântuirea lumii, luda [- cel prin care se mijlocește împlinirea 
sfatului Preasfintei Treimi —] cu adevărat nu este vrednic de cinste pentru 
aceasta, ci „vai“ lui! Căci nu slujind voii lui Dumnezeu a făcut aceasta, ci a 
sa răutate împlinind. 

Pentru că, de vei socoti bine, Hristos dintru început nici nu voia [- ca 
om —] să Se răstignească, ceea ce se vede din rugăciunea prin care cerea să 
treacă de la El „paharul“ acela (Matei 26, 42; Marcu 14, 39). Dar, de vreme 
ce știa mai dinainte de toți vecii că nu este cu putință a-i mântui pe oameni 
întru alt chip (din pricina răutăţii vrăjmașului), voită se face Lui ceea ce 
dintru început nu era voită. 

lar zicând că „bine era de omul acela dacă nu se năștea”, arată că mai 
bine este a nu fi [defel], decât a fi întru păcate [și răutate]. 

Vezi încă și cuvântul acesta, „merge”, care arată că mai vârtos ducere 
[trecere], iar nu moarte va fi murirea Lui?. 


% În ediția de la 1805, în loc de „Mă va vinde”, se găsește „va să Mă vânze”. 

% În ediția de la 1805, în loc de „despre EI”, se găsește „pentru El”. 

2 În ediția de la 1805, în loc de „se va vinde“, se găsește „va să se vânze”. 

% Domnul nu în moarte va rămâne după îngroparea Lui, ci ducându-se, adică trecând 
prin ea, a intrat întru Înviere, biruind toată murirea cea omenească. 

26, 26: lar pe când mâncau ei, lisus, luând pâine și binecuvântând, a 
frânt și, dând ucenicilor”, a zis: Luaţi, mâncaţi, acesta este Trupul Meu. 
(26, 26) Marcu 6, 41; 14, 22-23 / Luca 22, 19-23 / loan 6, 53 /1 Corinteni 10, 16; 11, 23-25; 15, 3 

Pentru aceasta adaugă „pe când mâncau ei”, ca să arate neomenia lui 
luda, căci la masă și la împărtășirea dintru aceleași bucate, chiar și fiară 
de ar fi fost, mai blând s-ar fi făcut. Atunci [cu adevărat], chiar și vădit 
fiind, n-a înţeles și chiar din Trupul Lui gustând, nu se pocăiește. 

Iar unii spun că după cea ieșit luda afară, atunci a dat Domnul Tainele 
celorlalți ucenici. Deci și noi așa suntem datori a face, și pe cei răi a-i opri 
de la Taine. 

Și cu „mulțămire a frânt pâinea”, mai întâi ca să ne înveţe și pe noi cu 
mulțămită să mâncăm; încă și să ne arate că primește cu mulțămită 
„frângerea“” Trupului Său, adică murirea [moartea], și nu Se necăjește 
[mâhnește] ca pentru oarecare lucru fără de voie. [Încă a făcut aceasta] ca 
și noi [să ne învăţăm] să primim cu mulțămită mucenicia. 

lar zicând: „Acesta este Trupul Meu”, arată că însuși Trupul Domnului 
este pâinea care se sfințește în Altar, iar nu închipuire. Că nu a zis: „aceasta 
închipuie Trupul Meu”, ci „acesta este Trupul Meu”. lar Trupul Domnului 
cu negrăită lucrare se preface, deși nouă ni se arată a fi „pâine“. Că de 
vreme ce suntem neputincioși, și nu am fi primit să mâncăm carne crudă 
și trup de om, de aceea „pâine” ni se arată, dar trup cu adevărat este. 


26, 27-28: Și luând paharul și mulțămind, le-a dat, zicând: Beți dintru 
acesta toţi, (28) că acesta este Sângele Meu, al Legii celei noi, care pentru 


mulți se varsă, spre iertarea păcatelor. 
(26, 27) Marcu 6, 41; 14, 22-23 / Luca 22, 19-23 / loan 6, 53 / 1 Corinteni 10, 16; 11, 23-25; 15, 3 
(26, 28) leșire 24, 8 / Levitic 14, 25 / Zaharia 9, 11 / Matei 20, 28 / Marcu 14, 24 / Evrei 19, 22 


Precum Legea cea Veche avea junghiere și sânge, așa și cea Nouă are 
sânge și junghiere. Și zice că „pentru mulți se varsă” în loc de a zice „pentru 
toți”, căci când zice „mulți“ se înțelege „toți“. Dar pentru care pricină mai sus 
nu a zis: „Luaţi, mâncaţi toți”, iar aici zice: „Beţi dintru acesta toți”? Unii 
spun că pentru luda a spus așa, căci luda pâinea a luat dar n-a mâncat-o, ci a 
ascuns-o, ca să arate iudeilor că lisus numește pâinea Trupul Său. lar băutura, 
chiar fără voie a băut-o, cu adevărat neputând să o ascundă pe ea. Așadar 
pentru acesta a zis: „Beţi toți”. 

Iar alţii, după mai înaltă înţelegere, spun că aceea — adică a primi hrana cea 
tare — nu este a tuturor, ci a celor mai de săvârșit [desăvârșiţi], iar a se adăpa 


* În ediția de la 1805, în loc de „luând pâine și binecuvântând, a frânt și, dând 
ucenicilor”, se găsește „luând pâine și mulțămind, a frânt și a dat ucenicilor”. 

[a bea] este al tuturor. Deci pentru aceasta aici a zis: „Beţi toți”, căci a primi 
pe cele mai de jos [cele mai mici, mai lesne de înţeles] dogme” este al tuturor. 


26, 29: Și vă spun vouă că nu voi mai bea de acum din acest rod al 
viței, până în ziua aceea, când îl voi bea cu voi, nou, în Împărăția Tatălui 
Meu”. (26, 29) Marcu 14, 25 / Luca 22, 18 

După ce a gustat din pahar se leapădă de acum de băutura trupească 
și făgăduiește un oarecare chip nou de băutură „întru Împărăție”, adică 
întru Înviere. Căci după ce a înviat [Domnul], a mâncat și a băut într-un 
oarecare chip [fel] nou. [lar Domnul] nu a gustat [după Înviere] pentru că 
avea nevoie de hrană trupească după legea firii, ci pentru ca să-i încre- 
dinţeze pe ucenici de firea cea adevărată a trupului [Său înviat]. 

Și cu cuviință numește „Împărăţie” Învierea Sa, că atunci a stricat 
moartea, arătându-Se cu adevărat Împărat”. 

Sau și așa ai putea înțelege: „băutură nouă” este descoperirea tainelor 
lui Dumnezeu, căci la a doua Venire se vor descoperi cu totul noi, fiind 
toate într-un fel în care n-am mai auzit altădată. larăși se spune că le „bea“ 
pe acelea Hristos împreună „cu noi”, fiindcă folosul nostru [mântuirea 
noastră] îl socotește că este hrană și băutură a Sa. 


26, 30: Și după ce au cântat laude, au ieșit la Muntele Măslinilor”. 
(26, 30) 2 Regi 15, 30 / Marcu 14, 26 / Luca 22, 39 


După ce au cinat, „au dat laudă”, ca să învăţăm că așa se cuvine să 
facem și noi. 

Și merge „în Muntele Măslinilor” și nu întru alt loc, ca să nu pară că 
fuge, ducându-se în loc neștiut, ci se duce într-un loc cunoscut de iudei. 
Încă se duce din cetatea cea vărsătoare de sânge, părăsind-o, ca să fie gonit 
dinapoi [să-l vină degrab din urmă], și să-i mustre pe dânșii mai pe urmă 
[mai apoi] că și ducându-se El de acolo, ei Îl goneau pe El. 


* Definiţia pe care o găsim îndeobște în manualele de teologie ne spune că dogma 
este un adevăr de credinţă cuprins în Sfânta Scriptură și în Sfânta Tradiţie, fiind formulat 
de Biserică în vederea mântuirii. În adâncul ei, dogma este însăși temeiul pocăinţei. De 
aceea toate cuvintele și lucrările Sfinţilor — care sunt săvârșite întru Duhul Sfânt — sunt în 
esență dogmatice, deoarece ele izvorăsc dintr-o cunoștință lăuntrică care, prin pocăința 
întru porunci, s-a pogorât întru smerenia Întrupării Adevărului. Iar această Întrupare s-a 
săvârșit prin unirea neamestecată a celor două firi întru Hristos Domnul. 

3 În ediţia de la 1805, în loc de „în Împărăția Tatălui Meu”, se găsește „întru 
Împărăţia Tatălui Meu”. 

* Domn al vieţii și Stăpân și Biruitor peste moarte. 

3% În ediţia de la 1805, versetul este: „Și dând laudă, au ieșit în Muntele Măslinilor”. 


394 Capitolul 26 SFÂNTUL TEOFILACT ARHIEPISCOPUL BULGARIEI 


26, 31-32: Atunci, lisus le-a zis: Voi, toți vă veți sminti întru Mine în 
noaptea aceasta, căci scris este: Bate-voi păstorul și se vor risipi oile 
turmei. (32) Dar după Învierea Mea*, voi merge mai înainte de voi în 
Galileea. (26, 31) Zaharia 13, 7 / Matei 11, 16 / Marcu 14, 27 / 

loan 16, 32 (26, 32) Matei 28, 7, 16 / Marcu 14, 28; 16, 7 / loan 21,1 

Ca un Dumnezeu le spune mai dinainte cele ce vor să fie. Și ca să nu 
se smintească — ca și cum ar fi clevetiți de Dânsul —, adaugă că este scris: 
„Bate-voi păstorul și se vor risipi oile turmei” (Zaharia 13, 7), arătând 
aceasta: „Eu vă țineam pe voi, iar ducerea [plecarea] Mea vă va risipi pe 
voi”. Și zice că Tatăl „bate“ pe Fiul, fiindcă din voia Lui, adică cu slobozirea 
[îngăduinţa] Lui L-au răstignit iudeii pe Domnul. Căci [Dumnezeu] putând 
a opri [a împiedica pe iudei], însă neoprind, pentru această pricină se zice 
că a slobozit [îngăduit] Tatăl să fie „bătut” Fiul. 

Apoi, risipindu-le întristarea, Hristos le binevestește că „Voi învia și 
voi merge mai înainte de voi în Galileea”, arătând de aici că va părăsi 
Ierusalimul și la păgâni va merge, căci în Galileea locuiau păgânii. 


26, 33-34: lar Petru, răspunzând, I-a zis: Dacă toți se vor sminti întru 
Tine, eu niciodată nu mă voi sminti. (34) Zis-a lisus lui: Adevărat zic ție, 
că în noaptea aceasta, mai înainte de a cânta cocoșul, de trei ori te vei 
lepăda de Mine. (26, 33) Marcu 14, 29 (26, 34) Marcu 14, 30 / Luca 22, 34 / loan 13, 38 

Din multă îndrăzneală, numai Petru singur făgăduiește că nu se va 
sminti. De aceea l-a lăsat pe el Hristos să cadă, ca să-l înveţe a nu-și pune 
nădejdea întru sine însuși, ci întru Dumnezeu și să socotească mai 
credincioase cuvintele lui Hristos, decât pe a sa cunoștință”. Și spunând 
aceste cuvinte „dacă toți se vor sminti întru Tine, eu niciodată nu mă voi 
sminti”, [Petru] se arată pe sine cum că este trufaș și cum că nu cunoaște 
pe a sa neputinţă. lar Domnul îi spune mai dinainte și ceasul, zicând „în 
noaptea aceasta, mai înainte de a cânta cocoșul”, dar și numărul lepă- 
dărilor [i-l arată, zicând] „de trei ori te vei lepăda de Mine”. 


26, 35-36: Petru i-a zis: Și de ar fi să mor împreună cu Tine“, nu mă 
voi lepăda de Tine. Și toți ucenicii au zis la fel. (36) Atunci, lisus a mers 


* În ediţia de la 1805, în loc de „dar după Învierea Mea”, se găsește „iar după ce 
voi învia”. 

5 Adică să țină cuvintele lui Hristos mai presus de cugetele sale lăuntrice. 

% În ediţia de la 1805, în loc de „Petru i-a zis: Și de ar fi să mor împreună cu Tine”, 
se găsește „Zis-au Petru: De mi s-ar întâmpla și a muri împreună cu Tine”. 

împreună cu ei la un loc ce se cheamă Ghetsimani” și a zis ucenicilor: 
Ședeţi aici, până ce Mă voi duce acolo și Mă voi ruga. 
(26, 35) Marcu 14, 31 / Luca 22, 33 (26, 36) Facere 22, 5 / Marcu 14, 32 / Luca 22, 39 / loan 18,1 

Petru, voind să arate că adevărată dragoste are [pentru El], împotrivă 
grăiește Mântuitorului“. Căci după ce a scăpat de frica vinderii Lui, din 
dragoste, dar și din iubire de slavă, a început a se scula împotriva celorlalți 
și [chiar] lui lisus Îi stă împotrivă. Și, la fel și ceilalţi ucenici, dintru necu- 
noștinţă se făgăduiesc înainte de cercarea [încercarea] ispitelor lucruri pe 
care nu puteau să le împlinească. 

Și Se duce [Domnul] în loc osebit să Se roage, [ca să ne înveţe] că 
rugăciunea are trebuință de îndeletnicire și de osebire [de lucrare și de 
netulburarea cea din afară]. 


26, 37-39: Și luând cu Sine pe Petru și pe cei doi fii ai lui Zevedeu, a 
început a Se întrista și a Se mâhni. (38) Atunci le-a zis: Întristat este 
sufletul Meu până la moarte. Rămâneți aici și privegheați împreună cu 
Mine. (39) Și mergând puțin mai înainte, a căzut cu faţa la pământ”, 
rugându-Se și zicând: Părintele Meu, de este cu putință, treacă de la 
Mine paharul acesta! Însă nu precum voiesc Eu, ci precum Tu voiești. 

(26, 37) 2 Regi 15, 30 / Psalm 114, 3 / Matei 4, 21 / Marcu 14, 33 / loan 12, 27 


(26, 38) Psalm 41, 6, 12 / Marcu 14, 34 / Luca 22, 40 (26, 39) Matei 20, 22 / 
Marcu 14, 35-36 / Luca 22, 41-42 / loan 5, 30; 6, 38 / Filipeni 2, 8/ Evrei 5, 7-8 


Nu-i ia pe toți ucenicii, ci pe cei trei, cărora le arătase slava Sa în Tabor 
(Matei 17, 1-8),ca să nu se smintească văzându-L că Se roagă și „Se întristează”. 
Dar și pe aceștia îi lasă deoparte și mergând „mai înainte“, Se roagă. 


3? În ediţia de la 1805, în loc de „la un loc ce se cheamă Ghetsimani”, se găsește „în 
satul ce se numește Ghetsimani”. „Ghetsimani“ înseamnă „teasc de măsline”. Grădina 
Ghetsimani era o livadă de măslini aflată la poalele Muntelui Măslinilor (Eleonului), 
spre răsărit de Ierusalim. În această grădină obișnuia Domnul lisus ca să Se retragă adesea, 
pentru a Se ruga (Dicționarul Noului Testament, ed. cit., p. 196). 

% Adică îi răspunde iarăși Mântuitorului, arătându-se împotrivitor. 

3 În ediția de la 1805, în loc de „cu fața la pământ”, se găsește „pe faţa Sa”. 

* Arătându-ne cum putem împlini acest cuvânt prin lucrare, Cuviosul Isaia Pustnicul 
zice: „Acest cuvânt ni se face și el al nostru, în înţelesul că, dacă voiește mintea să se suie 
pe Cruce, are nevoie de multă rugăciune și de multe lacrimi și să se supună în toată clipa 
lui Dumnezeu, cerând ajutorul bunătăţii Lui, ca să o întărească și să o păzească până o 
va învia pe ea înnoirea sfântă și nebiruită, deoarece, în ora Crucii este o mare primejdie. 
Și rugându-se, are nevoie de Petru și de loan, să fie cu ea, care închipuie credința sănătoasă 
și bărbăţia inimii, sau nădejdea și iubirea de Dumnezeu” (Filocalia românească, vol. 12, 
Cuvântul XIII: Despre cei ce s-au luptat și s-au desăvârșit, cap 2, ed. Harisma, București, 
1991, p. 105). 

Și cu iconomie „Se întristează și Se mâhnește”, ca să fie adeverit 
tuturor că om era cu adevărat, căci este lucrare a firii omenești a se înfricoșa 
de moarte, pentru că și în afara firii [în chip nefiresc] a intrat moartea și de 
aceea firea fuge de ea. 

Încă a făcut aceasta și pentru ca să nu-L cunoască diavolul și [din 
această pricină] să sară asupra Lui — ca asupra unui simplu om — să-L 
omoare pe El, și astfel să se zdrobească diavolul [de către Dânsul]. 

Dar și întru alt chip: dacă ar fi sărit [s-ar fi repezit] Domnul la moarte, 
ar fi dat iudeilor pricină de răspundere, că nu au greșit omorând pe Cel 
Ce singur a sărit [s-a repezit] la Patimă“!. Dintru aceasta ne învăţăm și noi 
să nu ne aruncăm singuri în ispite, ci să ne rugăm să ne izbăvească 
[Dumnezeu] dintru acestea. De aceea, nici nu se duce prea departe [„mer- 
gând puțin mai înainte”'], ci rămâne aproape de cei trei ucenici, ca auzindu- 
L pe Dânsul, să-l urmeze și ei [Lui] când vor cădea în ispite și asemenea 
să se roage. 

Iar „pahar“ numește Patima Sa, sau pentru somnul cel [ce vine] dintru 
acesta, sau pentru că s-a făcut nouă pricinuitoare de veselie și de mântuire. 
Și voiește „să treacă” de la El „paharul”, fie ca să ne arate că după legile 
firești, ca un om se ferește de moarte — cum s-a spus mai înainte —, sau 
pentru că nu voia ca iudeii să păcătuiască una ca aceasta păcătuire, încât 
dintru aceasta să se facă stricarea templului și pierzare norodului. Însă 
voia cea Părintească [a Tatălui] voiește să se facă, ca și noi să ne învăţăm 
că, deși firea noastră împotrivă ne trage pe noi, se cuvine a ne supune lui 
Dumnezeu și mai vârtos voia Lui să o împlinim. 


26, 40-41: Și a venit la ucenici și i-a găsit dormind și i-a zis lui Petru: 
Așa, n-aţi putut un ceas să privegheaţi cu Mine! (41) Privegheați și vă 
rugați, ca să nu intraţi în ispită. Căci duhul este osârduitor, dar trupul 
neputincios“. (26, 40) leremia 12, 5 / Marcu 14, 37 / 

Luca 22, 45 (26, 41) Marcu 13, 33; 14, 38 / Luca 22, 40, 46 / Efeseni 6, 18 

Fiindcă Petru era îndrăzneț și tot așa și lacov și loan, îi mustră pentru 
neputința lor, ca cei care mai cu îndrăzneală grăiseră. Și mai vârtos lui 
Petru îi spune: „«Un ceas n-aţi putut priveghea cu Mine»; cum, atunci, 


“1 Dacă cu grăbire s-ar fi dat pe Sine Domnul la moarte, ar fi dat cuvânt de răspuns 
iudeilor, anume că El singur S-a repezit la Patimă, iar ei nici o vină n-au, chiar dacă 
voiau să-L omoare. 

“2 Cuviosul Petru Damaschinul ne învață cum se cuvine a lucra acest cuvânt al 
Domnului: „«Fără atenţie și fără privegherea minţii, e cu neputinţă să ne mântuim și să 
ne izbăvim de diavol, care umblă răcnind ca un leu pe cine să înghită (1 Petru 5, 8)» de 
aceea, Domnul zicea adesea către ucenicii Săi: «Privegheaţi și vă rugați... ». Prin aceste 

sufletele voastre le veți pune pentru Mine?” Și iarăși, pentru că prin 
mustrare a rănit, vindecă prin a zice: „«Duhul este osârduitor» dar nepu- 
tința trupului îi stă împotrivă”, adică „de iertare vă învrednicesc pe voi, 
că nu din nebăgare de seamă aţi adormit, ci dintru neputinţă. De aceea, 
fiindcă sunteţi neputincioși, nu vă semețiţi, ci «vă rugați», ca nicidecum 
«să nu intrați în ispită»”. 

lar alții pe acest cuvânt: „să nu intrați în ispită”, îl înțeleg în loc de: 
„să nu vă biruiţi de ispită”. Deci, cei ce așa tâlcuiesc, zic că Domnul nu a 
poruncit să fim neispitiți — pentru că ispitele sunt cele care ne încununează 
- ci să nu fim biruiţi și înghițiți de ispită, intrând în pântecele ei ca întru 
cel al unei fiare. De aceea poruncește Domnul să ne rugăm, pentru că mai 
mare trebuință are de rugăciune cel ce s-a biruit de ispită, căci a intrat 
într-însa, adică a fost înghițit de dânsa. 


26, 42-44: larăși ducându-Se, a doua oară, S-a rugat, zicând: Părintele 
Meu, dacă nu este cu putință să treacă acest pahar, ca să nu-l beau, facă-se 
voia Ta“. (43) Și venind iarăși, i-a aflat dormind, căci ochii lor erau 
îngreuiați. (44) Și lăsându-i, S-a dus iarăși și a treia oară S-a rugat, același 
cuvânt zicând. (26, 42) Matei 20, 22 / Marcu 14, 39 (26, 43) Marcu 14, 40 (26, 44) Marcu 14, 41 

Învaţă-te, o, omule, a te ruga adeseori întru ispite, auzind că și Domnul 
de multe ori Se ruga! 

Și aflându-i pe ei iarăși dormind, nu i-a mustrat ca să nu-i mâhnească, 
ci i-a lăsat. Și mergând s-a rugat „a treia oară”, adeverind firea Sa ome- 
nească — căci numărul cel de „trei“ arată adevărul și încredințarea. 


26, 45-46: Atunci a venit la ucerfici și le-a zis: Dormiţi, de acum și vă 
odihniți! lată s-a apropiat ceasul și Fiul Omului va fi dat'! în mâinile 


cuvinte EI le vorbea mai înainte tuturor despre gândul morţii, ca să fie gata spre o apărare 
bine primită, spre cea din fapte și din luare aminte. Fiindcă dracii, cum zice Sfântul 
Ilarion, sunt netrupești și fără somn și toată grija o au să ne războiască pe noi și să ne 
piardă sufletele, prin cuvânt, lucru și gând. lar noi nu suntem așa, ci: uneori ne îngrijim 
de desfătare și de slava trecătoare, alteori de lucrurile vieţii și totdeauna de alte multe. Și 
nu vrem să ne luăm nici măcar o parte din vreme ca să ne cercetăm viaţa, ca din aceasta 
mintea să poată dobândi obișnuința și să ia aminte, fără încetare, la sine însăși” (Filocalia 
românească, vol. 5, Este cu neputinţă să se mântuiască cineva fără atenția amănunțită și fără 
paza minţii, ed. Humanitas, București, 2001, p. 67). 

%3 În ediţia de la 1805, în loc de „dacă nu este cu putință să treacă acest pahar, ca să 
nu-l beau, facă-se voia Ta”, se găsește „de nu poate trece acest pahar de la Mine, ca să 
nu-l beau pe el, fie voia Ta”. 

4% În ediția de la 1805, în loc de „va fi dat”, se găsește „se va da”. 

păcătoșilor. (46) Sculaţi-vă să mergem, iată s-a apropiat cel care M-a 
vândut. (26, 45) Marcu 14, 41 (26, 46) Marcu 14, 42 

Arătând că nu are trebuinţă de ajutorul cel de la dânșii, când urma să 
fie vândut, le spune: „Dormiţi de acum și vă odihniţi!”, poate și cu ironie 
o zice aceasta, ca și cum ar fi zis așa: „lată, s-a apropiat vânzătorul, și de 
vă place vouă și vremea este prielnică, dormiţi!” 

Deci îi scoală pe ei din locul unde Se ruga și vine către cei care voiau să-L 
prindă pe EI, și mai înainte îi întâmpină pe dânșii, ca și cum ar fi vrut să-i 
dea [aceia] oareșce [pricinuitor] de veselie”. Însă și rugăciunea cea dinainte 
și întâmpinarea prinzătorilor Săi s-au făcut din a Sa dumnezeiască purtare 
de grijă. De aceea voia El să nu pătimească, pentru ca să fie izbăviţi iudeii 
din pierzania ce avea să-i ajungă pe ei, pentru păcatul săvârșit asupra Lui. 


26, 47-50: Și pe când vorbea încă, iată a sosit Iuda, unul dintre cei 
doisprezece, și împreună cu el mulțime multă cu săbii și cu ciomege, de 
la arhierei și de la bătrânii poporului“. (48) Iar vânzătorul le-a dat semn, 
zicând: Pe Care-L voi săruta, Acela este: puneţi mâna pe El. (49) Și îndată, 
apropiindu-se de lisus, a zis: Bucură-te, Învățătorule! Și L-a sărutat. (50) 
Iar lisus i-a zis: Prietene, pentru ce ai venit? Atunci ei, apropiindu-se, au 
pus mâinile pe Iisus și L-au prins. (26, 47) Marcu 14, 43 / Luca 22, 47 / loan 18, 3/ 


Faptele Apostolilor 1, 16 (26, 48) Marcu 14, 44 / Luca 22, 47 (26, 48) 2 Regi 20, 9 / 
Marcu 14, 45 (26, 50) Psalm 40, 9 / Marcu 14, 46 / Luca 22, 48 / loan 13, 27 


Vezi armele arhiereilor? Ciomege și săbii, așa erau ei de pașnici și 
atâta duh al blândeţii aveau! 

Și zice Evanghelistul: „unul dintre cei doisprezece“, minunându-se 
cum, deși ales și cu cei dintâi rânduit, s-a dat pe sine diavolului. 

Drept aceea, și tu, o, omule, teme-te, măcar de-ai fi din cei de-aproape 
[ai lui Dumnezeu], ca nu cumva lenevindu-te, să cazi! 

Și luda „dă semn”, fiindcă era și noapte și nu-L puteau ei cunoaște 
[după chip]; iar mai vârtos pentru că cei care au venit să-L prindă nu erau 
atâția din norod, câți erau din slugile arhiereilor, care poate nicidecum 
nu-L cunoșteau pe Iisus. lar ucenicul Îl arată pe Învățător prin „sărutare”, 
căci știind acesta iubirea Lui de oameni, îndrăznește a-l da și sărutare. lar 
Domnul suferă până în clipa cea din urmă, nevoindu-Se [sârguindu-Se] 
ca prin îndelunga [Sa] răbdare a-l dobândi pe el; iar când vede că nici așa 


*5 Cu adevărat, dintru a Sa înainte-cunoștință, Domnul întâmpină ceata celor ce 
veneau să-L prindă, ca și cum aceștia i-ar fi adus veste de mare veselie. 

% În ediţia de la 1805, în loc de „de la arhierei și de la bătrânii poporului”, se 
găsește „trimiși de arhierei și de bătrânii poporului”. 

nu s-a înțelepțit [luda], îi face pe ostași să cadă la pământ, precum loan 
zice (loan 18, 6), ca măcar prin cădere să cunoască [luda] puterea Lui. Și 
când vede că nici așa nu s-a îndreptat din îndrăzneala răutăţii lui, atunci 
Se dă pe Sine [Se lasă prins]. Și cu ironie îl numește pe luda „prieten“, 
căci sărutare ca de prieten Îi dăduse. Și-l întreabă: „Pentru ce ai venit?”, 
adică „Ce gând te-a adus aicea? Oare ca un prieten? Atunci nu se cuvenea 
cu săbii să vii! Ca un vrăjmaș atunci? Și cum de-Mi dai sărutare?” Deci îl 
mustră pe el ca pe un viclean. 


26, 51-54: Și iată, unul dintre cei ce erau cu Iisus, întinzând mâna, a 
tras sabia” și, lovind pe sluga arhiereului, i-a tăiat urechea. (52) Atunci 
lisus i-a zis: Întoarce sabia ta la locul ei, că toţi cei ce scot sabia, de sabie 
vor pieri. (53) Sau, ţi se pare că nu pot să rog pe Tatăl Meu și să-Mi tri- 
mită acum mai mult de douăsprezece legiuni de Îngeri? (54) Dar cum se 
vor împlini Scripturile, că așa trebuie să fie?“ 

(26, 51) Marcu 14, 47 / Luca 22, 49-50 / loan 18, 10 (26, 52) Facere 9, 6 / Numeri 35, 33 / 


2 Regi 2, 26 / Luca 22, 51 / Apocalipsa 13, 10 (26, 53) 4 Regi 6, 17 / Daniil 7, 10/ 
Luca 24, 26 (26, 54) Psalm 21 / Daniil 9, 26 / Matei 26, 24 / Luca 24, 25 


Petru era cel care a scos „cuțitul“ [„sabia”], după cum zice Evanghe- 
listul loan (18, 10). Și avea cuţit, căci junghiase de curând mielul pe care-l 
mâncaseră [de Paști]. Și să nu-l prihănim [învinuim] pe Petru, că nu pentru 
sine ci din râvnă pentru Învățătorul a făcut aceasta“. lar Domnul îndrep- 
tându-l pe el spre evangheliceasca petrecere [vieţuire], îl învață să nu 
uneltească [folosească] cuţit [asupra aproapelui], măcar deși pentru 
Dumnezeu i se pare cuiva că izbândește [că face aceasta]. Iar Petru „tăind 
urechea” arată că iudeii boleau cu neauzirea [surzenia]. 

Apoi și cuvântul Scripturii [Vechi] pune [Domnul,] că ucigașul ase- 
menea se va ucide, fiindcă „toţi cei ce scot sabia, de sabie vor pieri'”*!. Și 
arată în chip umbrit că iudeii care au „scos sabia” asupra Sa, vor fi tăiați 
„de sabia” romanilor. 

Și nu spune Mântuitorul: „Pot Eu să aduc douăsprezece legiuni de 
Îngeri”, ci cu iconomie spune: „[Sau, ți se pare că nu] pot să rog pe Tatăl 
Meu [și să-Mi trimită acum mai mult de douăsprezece legiuni de 


“ În ediţia de la 1805, în loc de „întinzând mâna, a tras sabia”, se găsește „tinzându- 
și mâna și-a scos cuțitul său”. 

“5 În ediţia de la 1805, în versetul 52, în loc de „sabie”, se găsește „cuţit”. 

“ În ediţia de la 1805, versetul 54 este: „Dar cum se vor umplea Scripturile, care zic 
că așa se cuvine să fie?“ 

% Adică l-a rănit pe Malhus, sluga arhiereului (loan 18, 10). 

5! Vezi Facere 9, 6 şi leremia 15, 2. 

Îngeri?]”, zicând acestea ca un om — pentru a lor neputinţă —, căci multe 
pătimiri ale firii omenești a arătat [Domnul] atunci: sudorile cele cu sânge, 
întristarea, mâhnirea și înfricoșarea; și n-ar fi părut că grăiește adevărul, 
zicând: „Eu însumi pot aduce de față Îngeri. Deci, de aș fi voit, în locul 
celor doisprezece ucenici, pentru Mine ar fi stat de față douăsprezece cete 
de Îngeri” - că legiunea este ceată preamare, de șase mii de călăreți. 

Și spune [Domnul] că s-au făcut acestea toate pentru ca „să se 
împlinească Scripturile”, care mai înainte au grăit despre lucrurile de 
față. Dar iudeii nu sunt răi pentru că mai înainte au pomenit Scripturile 
ale lor răutăţi, ci pentru că din voinţa lor cea rea săvârșesc răutate, de 
aceea mai înainte au fost acestea puse în Scripturi de Duhul. 


26, 55-56“: În ceasul acela?, a zis lisus mulțimilor: Ca la un tâlhar ați 
ieșit cu săbii și cu ciomege, ca să Mă prindeți. În fiecare zi ședeam în 
templu și învățam și n-aţi pus mâna” pe Mine. (56) Dar toate acestea s-au 


făcut, ca să se împlinească scripturile Proorocilor“. 
(26, 55) Marcu 14, 48-49 / Luca 22, 52 (26, 56") Psalm 21, 17 / 
Plângeri 4, 20 / Marcu 14, 50 / loan 16, 32 


Arată Domnul că prinsoarea lor este fără de socoteală și cum că nu din 
puterea lor L-au prins, căci zice: „Când eram în templu, ați vrut să Mă 
prindeţi, dar fiindcă nu am slobozit vouă aceasta, nu ați putut, iar acum de 
bună voie Mă dau pe Mine Însumi. Căci știu că este cu neputinţă să mintă 
Scripturile, cele care mai înainte au spus [au arătat] a voastră răutate”. 


26, 56-58: Atunci, ucenicii“, lăsându-L, au fugit. (57) lar cei care L-au 
prins pe lisus L-au dus la Caiafa, arhiereul, unde erau adunați cărturarii 
și bătrânii. (58) Iar Petru Îl urma“ de departe, până a ajuns la curtea 
arhiereului și, intrând înăuntru, ședea cu slugile, ca să vadă sfârșitul”. 


(26, 57) Levitic 4, 15 / Marcu 14, 53/ Luca 22, 54 / loan 18, 12-14, 24 
(26, 58) Marcu 14, 54 / Luca 22, 54-55 / loan 18, 15 


Ceilalţi ucenici au fugit, iar Petru, mai fierbinte aflându-se către Invă- 
țătorul, „mergea de departe”. Insă și loan „mergea“, dar nu ca un ucenic, 
ci ca un cunoscut al arhiereului (loan 18, 15). 


52 În ediţia de la 1805, în loc de „în ceasul acela”, se găsește „întru acel ceas”. 

* În ediţia de la 1805, în loc de „n-aţi pus mâna”, se găsește „nu M-aţi prins”. 

% În ediţia de la 1805, în loc de „să se împlinească scripturile”, se găsește „să se 
plinească scripturile”. 

% În ediţia de la 1805, în loc de „ucenicii”, se găsește „ucenicii toți”. 

5 În ediţia de la 1805, în loc de „ÎL urma”, se găsește „mergea după EI”. 

7 În ediţia de la 1805, în loc de „ca să vadă sfârșitul“, se găsește „să-l vadă sfârșitul”. 

26, 59-60": Iar arhiereii, bătrânii și tot sinedriul'* căutau mărturie 
mincinoasă împotriva lui lisus, ca să-L omoare. (60) Și n-au găsit, deși 
veniseră mulți martori mincinoși”. 

(26, 59) Psalm 26, 16; 34, 11 / Marcu 14, 55 (26, 60“) Deuteronom 19, 15-18 / 3 Regi 21, 13/ 
Psalm 26, 16; 34, 11; 93, 21 / Marcu 14, 57 / Faptele Apostolilor 6, 11-13 


Îl duc pe lisus la Caiafa — căci acesta era arhiereu al anului aceluia -—, 
unde și ceilalți petreceau noaptea, nemâncând ei atunci Paștile, ci așteptând 
să-L omoare pe Domnul și călcând Legea (loan 18, 28). Căci Domnul a 
mâncat Paștile în vremea cea legiuită, iar ei numai ca să-L omoare pe 
Hristos, nu bagă seama nici de Lege. 


26, 60%-64*: Mai pe urmă însă au venit doi și au spus“: (61) Acesta a 
zis: Pot să dărâm templul lui Dumnezeu și în trei zile să-l clădesc. (62) 
Și sculându-se, arhiereul i-a zis: Nu răspunzi nimic la ceea ce mărturisesc 
aceștia împotriva Ta? (63) Dar lisus tăcea. Și arhiereul I-a zis: Te jur pe 
Dumnezeul Cel Viu, să ne spui nouă de ești Tu Hristosul, Fiul lui 
Dumnezeu. (64) lisus i-a răspuns: Tu ai zis. 


(26, 62) Matei 27, 40 / Marcu 14, 58-60 / loan 2, 19 (26, 63) Levitic 5, 1/3 Regi 22, 16/ 
Isaia 53, 7 / Matei 27, 12 / Marcu 14, 61 / Luca 22, 67 / Faptele Apostolilor 8, 32-33 


Cu adevărat, aceștia au fost martori mincinoși, căci Domnul Hristos 
n-a zis „pot să dărâm”, ci „dărâmați” și n-a zis „templul lui Dumnezeu”, 


5 În ediția de la 1805, în loc de „sinedriul”, se găsește „sfatul“. Sinedriul sau „marele 
sfat” era cel mai înalt for de judecată al iudeilor, cu sediul în Ierusalim. În vremea 
Domnului Hristos, sinedriul era alcătuit din 71 de membri. Întâia dată, sinedriul a fost 
organizat după robia babilonică. Membrii lui proveneau din trei categorii sau clase. Prima 
era cea a arhiereilor (saducheilor) sau a căpeteniilor preoţilor — ca șefi ai celor 24 de 
familii preoțești, dintre care se alegeau arhiereii. A doua clasă era cea a legiuitorilor și a 
cărturarilor — așa zișii „rabi” (dintre cărturari se pare că era și Nicodim - loan 3, 1-10). A 
treia clasă erau „bătrânii poporului” sau căpeteniile poporului, care erau capii princi- 
palelor familii din lerusalim și dinafară și erau reprezentanţii vechii nobilimi (dintre 
aceștia se pare că făcea parte și Iosif din Arimateea — Matei 27, 57-59). Arhiereii aparțineau 
partidei saducheilor, iar cărturarii, partidei fariseilor. Nu se știe care era numărul 
membrilor acestor clase, în alcătuirea sinedriului; se cunoaște, doar, că erau 70, plus 
arhiereul anului, care și prezida. Așadar, membrii sinedriului erau arhiereii și preoții sau 
saducheii, fariseii, cărturarii și bătrânii poporului. Sinedriul judeca abaterile și crimele 
cele mai grave și putea condamna chiar la moarte, așa cum au făcut cu Domnul Hristos, 
pe Care întâi L-a judecat, L-a condamnat și a cerut apoi lui Pilat răstignirea Lui. Sinedriul 
constituia, deci, marea forță a preoțimii, care prin el și prin autoritatea sa ținea masa 
iudeilor în supunerea formală a Legii (Dicționarul Noului Testament, ed. cit., pp. 479-478). 

5 În ediția de la 1805, versetul 60a este: „Și multe mărturii mincinoase viind de 
faţă, nu au aflat”. 

&* În ediția de la 1805, în loc de „însă au venit doi și au spus”, se găsește „viind 
două mărturii mincinoase, au zis“. 

ci „templul acesta” — adică trupul Său - și iarăși n-a zis „îl voi zidi”, ci „Îl 
voi ridica” (loan 2, 19). Deci, este vădit că martori mincinoși au fost, fiindcă 
unele a spus Hristos și altele zic ei că a zis [Domnul]. De aceea, văzând că 
adunarea și judecata lor este fărădelege [nelegiuită], „lisus tăcea”. Căci 
pe cei care nu i-au plecat minunile, cum i-ar fi plecat răspunsurile Sale? 

Iar arhiereul, voind să-L arunce pe Domnul în hulă, întreabă: „Ești Tu 
Hristosul, Fiul lui Dumnezeu?”, pentru ca de va zice: „Da, Eu sunt Fiul 
lui Dumnezeu”, ca pe un hulitor să-L osândească, iar de Se va lepăda, pe 
EI Însuși să-L aibă martor împotriva Sa. 

Dar Domnul, Cel Care pe cei înţelepţi întru meșteșugirea [înţelepciunii] 
lor îi prinde (lov 5, 12-13; 1 Corinteni 3, 19), răspunde: „Tu ai zis”, adică 
„gura ta a mărturisit că Eu sunt Fiul lui Dumnezeu”. 


26, 64: Și vă spun încă“!: De acum veţi vedea pe Fiul Omului șezând 
de-a dreapta puterii și venind pe norii Cerului. (26, 64%) Psalm 109, 1/ 


Daniil 7, 13 / Matei 16, 27 / Marcu 14, 62 / Luca 22, 69 / loan 1, 51; 6, 62/ 
Faptele Apostolilor 1, 11 / Romani 14, 11 /1 Tesaloniceni 4, 16 / Apocalipsa 1, 7 


Din proorocia lui Daniil le vorbește lor, că acela zice: „pe norii Cerului 
venea cineva ca Fiul Omului” (Daniil 7, 13). Și pentru că Il socoteau pe El 
că este înșelător, fiindcă Se arăta în chip smerit, le spune: „Mă veţi vedea 
atunci, cu putere venind și șezând împreună cu Tatăl”, căci „putere” aici 
pe [cea] a Tatălui [o] zice. Și nu de pe pământ, ci din Ceruri va veni 
[Mântuitorul lisus Hristos]. 


26, 65-66: Atunci, arhiereul și-a sfâșiat hainele“, zicând: A hulit! Ce 
ne mai trebuie martori? Iată acum aţi auzit hula Lui. (66) Ce vi se pare? 


Iar ei, răspunzând, au zis: Este vinovat de moarte“. 
(26, 65) 4 Regi 18, 37; 19, 1/1 Ezdra 9, 3 / Faptele Apostolilor 14, 14 
(26, 66) Levitic 24, 16 / leremia 26, 11 / Marcu 14, 6 / loan 19,7 


Era obiceiul la iudei ca atunci când venea ceva nenădăjduit asupra 
lor, să-și rupă [sfâșie] hainele. Deci, și Caiafa, ca pentru o oarecare arătată 
[adeverită] hulă, face așa ca să înșele poporul și să-i arate că greu a hulit 
[Domnul] și astfel să-i silească pe ei să spună că [EI] „„ Vinovat este morţii”. 
Însă, cunoaște [înţelege] și că rupându-și Caiafa hainele, semn s-a făcut 
pentru sfârșitul preoţiei Legii celei Vechi. 


„ 


s! În ediţia de la 1805, în loc de „și vă spun încă”, se găsește „însă zic vouă“ 

& În ediția de la 1805, în loc de „și-a sfâșiat hainele”, se găsește „și-a rumpt hainele sale”. 

& În ediţia de la 1805, în loc de „martori“, se găsește „alte mărturii”. 

& În ediția de la 1805, în loc de „Este vinovat de moarte”, se găsește „Vinovat este 
morţii”. 

26, 67-68: Și au scuipat în obrazul Lui, bătându-L cu pumnii, iar unii Îi 
dădeau palme, (68) zicând: Proorocește-ne, Hristoase, cine este cel ce Te-a 
lovit. (26, 68) Psalm 21, 7 / Isaia 50, 6; 53, 3 / Marcu 14, 65 / Luca 22, 63-65 / loan 19,3 

După ce L-au osândit, au săvârșit asupra Lui cele de ocară și L-au 
batjocorit, acoperind cu haină fața Sa, precum alt Evanghelist zice (Marcu 
14, 65; Luca 22, 63-65). Și pentru că Îl aveau [socoteau] ca pe un Prooroc, 
pentru aceasta ÎI și batjocoresc întru acest chip. 


26, 69-75: lar Petru ședea afară, în curte. Și o slujnică s-a apropiat de el, 
zicând: Și tu erai cu lisus Galileianul. (70) Darel s-a lepădat înaintea tuturor, 
zicând: Nu știu ce zici. (71) Și ieșind el la poartă, l-a văzut alta și a zis celor 
de acolo: Și acesta era cu lisus Nazarineanul. (72) Și iarăși s-a lepădat cu 
jurământ: Nu cunosc pe Omul Acesta. (73) lar după puțin, apropiindu-se 
cei ce stăteau acolo au zis lui Petru: Cu adevărat și tu ești dintre ei, căci și 
graiul tău te vădește. (74) Atunci el a început a se blestema și a se jura: Nu 
cunosc“ pe Omul Acesta. Și îndată a cântat cocoșul. (75) Și Petru și-a adus 
aminte de cuvântul lui lisus, Care zisese: Mai înainte de a cânta cocoșul, de 
trei ori te vei lepăda de Mine. Și ieșind afară, a plâns cu amar. 

(26, 69) Marcu 14, 66-67 / Luca 22, 55-56 / loan 18, 16-17 (26, 70) Marcu 14, 68 / Luca 22, 57 / 
loan 18, 17 (26, 71) Marcu 14, 69 / Luca 22, 58 (26, 72) Marcu 14, 70 / Luca 22, 58 


(26, 73) Judecători 12, 5-6 / Marcu 14, 70 / Luca 22, 59 / loan 18, 25-27(26, 74) Marcu 14,71 / 
Luca 22, 60 / loan 18, 25-27 (26, 75) Marcu 14, 72 / Luca 22, 61-62 / loan 13, 38; 18, 25-27 


Petru, fiind biruit de nemărginită frică, uită făgăduinţele și slujește 
neputinței celei omenești ca și cum ar fi fost mort de frică [spaimă] și nu 
știa ce zice. 

Dar și după înalta înțelegere, cunoaște că Petru este vădit de „slujnică” 
— adică de neputința cea omenească -, aceasta fiind mică și în rânduială 
de slugă, până când, „cântând cocoșul”, este adus el întru simţire. lar 
„Ccocoș” este cuvântul care nu ne lasă pe noi a ne lenevi și a dormi, ci zice: 
„Privegheaţi [și vă rugați]” și „deșteaptă-te cel ce dormi [și te scoală din 
morți și te va lumina Hristos]” (Matei 26, 41; Efeseni 5, 14). Deci, de cuvânt, 
ca de un oarecare „cocoș” fiind deșteptat Petru, „a ieșit afară” din „curtea 
arhiereului” (Matei 26, 58) — adică din închisoarea minţii celei întunecate 
— și „ieșind“ dintru nesimţire, „a plâns cu amar”. Căci, cât a fost în „curtea“ 
minţii celei întunecate nu plângea, pentru că nu simţea, iar după ce „a 
ieșit”, și-a venit întru simțire. 


% În ediția de la 1805, în loc de „Nu cunosc”, se găsește „Nu știu”. 

CAPITOLUL 27 
Iisus înaintea lui Pilat. luda se spânzură. lisus și Baraba. 
lisus dat spre moarte. Biciuirea, batjocorirea, răstignirea, moartea, 
înmormântarea și paza mormântului! 


27, 1-2: lar făcându-se dimineaţă?, toți arhierii și bătrânii poporului 
au ținut sfat împotriva lui lisus, ca să-L omoare. (2) Și, legându-L, L-au 
dus și L-au predat dregătorului Ponţiu Pilat. 


(27, 1) Psalm 2, 1-2 / Miheia 2, 1 / Marcu 15, 1 / Luca 22, 66;23,1/ 
loan 18, 24 (27, 2) Matei 20, 19 / Marcu 15,1 / Luca 23, 1 / loan 18, 28 


Vezi cum diavolul i-a stăpânit pe toți, plecându-i la ucidere, în zile 
acestea [ale Paștilor] întru care se cuvenea să aducă jertfe și prinoase pentru 
alte păcate și era trebuință de sfinţenie și curăţie? lar ei și Îl „leagă” și Îl 
„duc” [pe Domnul] la Pilat care era din Pont?, însă fiind supus romanilor, a 
fost trimis să fie „dregător“ al ludeii. Deci i L-au „dat“ pe lisus lui Pilat ca 
pe un răzvrătitor, și ca și cum ar fi cugetat împotriva împăratului [Cezarului]. 


27, 3-5: Atunci luda, cel ce L-a vândut, văzând că a fost osândit“, s-a 
căit și a adus înapoi arhiereilor și bătrânilor cei treizeci de arginți, (4) 
zicând: Am greșit vânzând sânge nevinovat. Ei i-au zis: Ce ne privește pe 
noi? Tu vei vedea. (5) Și el, aruncând arginții în templu, a plecat și, 
ducându-se, s-a spânzurat. (27, 3) Matei 26, 14-15 (27, 4) Înţelepciune 2, 13 

(27, 5) 2 Regi 17, 23 / leremia 32, 7 / Zaharia 11, 13 / Faptele Apostolilor 1, 18 

În urmă, luda își dă seama [pricepe] ce-a făcut și se căiește, dar nu 
bine [se căiește]. Pentru că a se prihăni [învinui] pe sine este bun lucru, 
dar a se spânzura, drăcesc. Că nesuferind ocările cele de pe urmă, se lipsește 


! În ediția de la 1805, titlul capitolului este: „Pentru ducerea lui Hristos la Pilat din 
Pont. Pentru luda ce s-a căit. Pentru judecata, ocara, bătaia, muncile și răstignirea Domnului. 
Pentru cererea trupului Domnului să se îngroape. Pentru străjerii mormântului”. 

2 În ediţia de la 1805, în loc de „iar făcându-se dimineață”, se găsește „iar dacă s-a 
făcut ziuă”. 

3 În ediţia de la 1805, în loc de „au ținut”, se găsește „au făcut”. 

* În ediţia de la 1805, în loc de „Ponţiu Pilat”, se găsește „Pilat din Pont”. 

* Pilat din Pont era originar din pontul Asiei Mici, a fost guvernator roman al ludeii 
între anii 26-36, în vreme ce la Roma era împărat Tiberiu (14-37). Pontul era una dintre 
provinciile Asiei Mici, situată între Bitinia, Galatia, Capadocia, Mica Armenie și Marea 
Neagră sau Pontul Euxin (Dicționarul Noului Testament, ed. cit., pp. 397, 409). 

* În ediţia de la 1805, în loc de „osândit”, se găsește „judecat spre moarte”. 

pe sine de viaţă, trebuinţă fiind să lăcrămeze [să-și plângă păcatul] și să-L 
îmblânzească pe Cel pe Care L-a vândut. 

lar unii zic că luda, fiind iubitor de argint, a crezut că el va dobândi 
bani de la iudei, vânzându-L pe lisus, dar că Acesta nu va fi omorât, ci va 
scăpa de iudei, precum de multe ori a scăpat (Luca 4, 30; loan 8, 59). Dar 
atunci, văzând că a fost judecat și osândit la moarte, „s-a căit”, fiindcă nu 
după cum a socotit el s-a petrecut lucrul; de aceea s-a și spânzurat, ca să-L 
apuce pe Hristos în iad și rugându-L, să dobândească mântuire. Însă să 
știi că și-a pus ștreangul de grumaz, spânzurându-se de un copac, însă 
plecându-se copacul, [luda] a mai trăit pe urmă, Dumnezeu vrând să-l 
păzească pe el sau spre pocăință, sau spre pildă și rușine. Căci spun [unii] 
că a căzut în boală de idropică, încât pe unde trecea cu lesnire o căruţă, el 
nu putea să treacă”; apoi căzând [el] cu faţa în jos s-a spintecat, adică a 
crăpat, precum [Sfântul] Luca spune în Faptele Sfinților Apostolilor (1, 18). 


27, 6-10: lar arhiereii, luând banii*, au zis: Nu se cuvine să-i punem în 
vistieria templului”, deoarece sunt preț de sânge. (7) Și ținând! ei sfat, au 
cumpărat cu ei Țarina Olarului, pentru îngroparea străinilor. (8) Pentru 
aceea s-a numit țarina aceea Țarina Sângelui, până în ziua de astăzi. (9) 
Atunci s-a împlinit cuvântul spus de Ieremia Proorocul, care zice: Și au 
luat cei treizeci de arginţi, prețul celui prețuit, pe care L-au prețuit fiii lui 
Israil, (10) și i-au dat pe Țarina Olarului, după cum mi-a spus mie Domnul". 

(27, 8) Faptele Apostolilor 1, 19 (27, 9) leremia 32, 9 / Zaharia 11, 12-13 

„„Corvana” numeau ei vistieria care se afla în templu, întru care puneau 
darurile cele ce se aduceau lui Dumnezeu. Și vezi cum Dumnezeu i-a scos 
din minți [i-a înnebunit] pe dânșii, ca să se vestească [,„până în ziua de astăzi”) 


7 Adică atât de mult s-a umflat încât nu putea trece prin locul prin care ar fi trecut 
lesne o căruţă. 

* În ediția de la 1805, în loc de „banii“, se găsește „arginţii”. 

* În ediția de la 1805, în loc de „vistieria templului”, se găsește „corvana”. 

'* În ediția de la 1805, în loc de „ținând”, se găsește „făcând”. 

" [1805] Zigaben spune că această proorocie nu se află în cartea lui leremia care se 
citește îndeobște, ci în cea ascunsă de către iudei. Încă este cu putinţă ca această proorocie 
să fi fost scoasă din carte din pizma și răutatea iudeilor, precum și la alte cuvinte și 
proorocii ale Scripturii au făcut. [n. e.] Pentru nota așezată aici de Cuvioșii Gherontie și 
Grigorie vezi și Eutimie Zigaben, Tâlcuirea Psaltirii, lași, 1850, pp. 24-26. Această carte a 
fost tradusă în greaca nouă și îmbogăţită cu numeroase note de către Sfântul Nicodim 
Aghioritul, cel care ne spune că prin nepurtarea de grijă a iudeilor s-au pierdut cărțile a 
opt dintre Prooroci. Tâlcuirea Psaltirii a fost tradusă în românește de vrednicul de pomenire 
Mitropolitul Veniamin Costachi. 

si 


voinţa [voia] lor cea vărsătoare de sânge? Căci „până astăzi” se numește țarina 
aceea „Țarina Sângelui”, încât toți să pomenească uciderea Domnului. 

Cunoaște încă și aceasta: că și la iudei atât era de cinstită iubirea de 
străini, încât pentru îngroparea lor se cumpărase locul acela. Deci, să ne 
rușinăm noi, cei cărora ni se pare că avem viață mai de săvârșit [desă- 
vârșită], iar pe străini îi trecem cu vederea. 

lar „prețul celui prețuit“, adică al lui Hristos, al Celui Care este 
neprețuit, însă „L-au prețuit fiii lui Israil”, adică „prețul“ Lui l-au pus 
fiii lui Israil, făcând ei tocmeală cu luda să-i dea „treizeci de arginți”. 


27, 11-14: lar lisus stătea înaintea dregătorului. Și L-a întrebat 
dregătorul, zicând: Tu ești regele!? iudeilor? Iar lisus i-a răspuns: Tu zici. 
(12) Și la învinuirile aduse Lui de către arhierei și bătrâni', nu răspundea 
nimic. (13) Atunci I-a zis Pilat: Nu auzi câte mărturisesc împotriva!* Ta? 


(14) Și nu i-a răspuns lui nici un cuvânti5, încât dregătorul se mira foarte. 
(27, 11) Marcu 15, 2 / Luca 23, 3 / loan 18, 33, 37 / 1 Timotei 6, 13 (27, 12) Psalm 37, 13-14 / Isaia 53,7 / 
Matei 26, 63 / Marcu 15, 3/ Luca 23, 9 / loan 19, 9 (27, 13) Marcu 15, 4 (27, 14) Marcu 15, 5 


A fost adus [Domnul] la Pilat, ca și cum ar fi fost pârât pentru vreo vină 
împotriva stăpânirii. Drept aceea ÎI și întreabă [Pilat] pe Domnul dacă S-a 
sculat împotrivă [S-a răsculat] și dacă S-a ispitit să împărățească peste iudei. 
lar lisus îi răspunde: „Tu zici”, dând răspuns preaînţelept, căci nici nu zice 
„nu sunt”, nici „sunt”. Că așa se poate înțelege: „Sunt precum zici”, dar și 
așa: „Nu Eu spun aceasta, ci tu zici”. Iar altceva „nimic n-a răspuns”, căci 
vedea că fără de socoteală era judecata ce 1 Se făcea. Deci, „se minuna” [se 
mira foarte“] Pilat de Domnul, întâi pentru că El nu băga seama [nu Se 
temea] de moarte, iar apoi cum [El], cuvântăreţ fiind și având milioane 
[sumedenie] să pună înainte spre răspundere!'f, „nimic n-a răspuns”, ci pe 
cei care-L învinovăţeau îi trecea cu vederea. 

Deci ne învăţăm și noi de aici a nu spune nimic [în apărarea noastră], 
dacă cu nedreptate suntem judecaţi, pentru ca să nu stârnim mai multă 
turburare, nici să nu ne facem pricinuitori de mai multă osândire celor ce 
nu ascultă răspunderile [răspunsurile] noastre. 


'? În ediţia de la 1805, în loc de „regele”, se găsește „împăratul”. 

13 În ediția de la 1805, în loc de „și la învinuirile aduse Lui de către arhierei și 
bătrâni”, se găsește „și când ÎI cleveteau pe EI arhiereii și bătrânii”. 

1 În ediţia de la 1805, în loc de „împotriva”, se găsește „asupra”. 

'5 În ediţia de la 1805, în loc de „nici un cuvânt”, se găsește „nici spre un cuvânt”. 

1 Domnul avea „milioane” de răspunsuri și cunoștea și cunoaște totul în chip 
desăvârșit ca un Ziditor al tuturor celor văzute și nevăzute. Deplin îi cunoștea și pe cei 
care atunci erau de față și Îl judecau spre moarte, însă tăcerea Lui nu o poate judeca nimeni. 

27, 15-18: La sărbătoarea Paștilor!”, dregătorul avea obiceiul să 
elibereze mulțimii!* un întemnițat pe care-l voiau. (16) Și aveau atunci un 
vinovat vestit, care se numea Baraba. (17) Deci, adunaţi fiind ei, Pilat le-a 
zis: Pe cine voiți să vi-l eliberez, pe Baraba' sau pe lisus, Care se zice 
Hristos? (18) Căci știa că din invidie“ L-au dat în mâna lui. 


(27, 15) Marcu 15, 6/ Luca 23, 17 / loan 18, 39 (27, 16) Marcu 15, 7 / Luca 23, 18-19 (27, 17) Matei 21, 11 / 
Marcu 15, 8-9 / Luca 23, 18-19 / loan 18, 39-40 (27, 18) Matei 21, 11 / Marcu 15, 10 


Pilat se silea să-L slobozească pe Hristos cu toate că făcea aceasta mai 
cu moliciune decât i se cuvenea, căci i se cădea lui să stea împotrivă pentru 
adevăr?. 

Deci, întâi L-a întrebat pe Domnul: „Nu auzi ce mărturisesc aceștia 
asupra Ta?” Și a întrebat pentru ca, răspunzând Hristos, să aibă pricină de 
a-L slobozi pe Dânsul. Dar, de vreme ce Domnul n-a răspuns, fiindcă știa 
cu adevărat că, chiar de va răspunde, nu va fi slobozit, Pilat trece la altă 
cale și aleargă de aici la obiceiul Paștilor? și numai că n-a zis iudeilor: 
„Dacă nu voiţi să-L sloboziţi ca pe un nevinovat, măcar ca pe un osândit 
dăruițţi-L pe El praznicului”. Căci, cum ar fi socotit Pilat că vor cere să fie 
răstignit lisus Cel nevinovat, iar pe tâlharul cel vestit îl vor slobozi? Deci, 
știind că Acesta nu este vinovat, ci este [pe nedrept] zavistuit [de iudei], 
de aceea îi întreabă [pe cine vor să-l dăruiască praznicului, slobozindu-l]. 
Drept aceea de aici se vede că [Pilat] era moale, căci se cuvenea să se și 
primejduiască pentru lucrul cel bun. De aceea și vrednic de osândire este, 
ca unul care a acoperit adevărul. 

lar „Varava” se tâlcuiește „fiu al tatălui”, căci „var” înseamnă „fiu”, 
iar „avva“, „tată“. Deci, iudeii au cerut pe fiul tatălui lor, adică al 
diavolului”, iar pe Hristos L-au răstignit. Încă și până acum, de fiul tatălui 
lor, de Antihrist se lipesc [alipesc], iar de Hristos se leapădă. 


'? În ediția de la 1805, în loc de „la sărbătoarea Paștilor”, se găsește „iar la Praznic”. 

15 În ediţia de la 1805, în loc de „să elibereze mulţimii”, se găsește „să slobozească 
norodului”. 

În ediția de la 1805, în loc de „să vi-l eliberez, pe Baraba”, se găsește „să vi-l 
slobozesc, pe Varava”. 

% În ediţia de la 1805, în loc de „din invidie”, se găsește „pentru pizmă”. 

21 Adică să scoată la lumină adevărul și să fie potrivnic nedreptăţii. 

22 Adică Pilat încearcă altă cale și le aduce înainte obiceiul Paştilor. 

3 Mântuitorul Hristos le-a spus fariseilor mai înainte vreme: „Voi sunteți din tatăl 
vostru, diavolul și vreți să faceți poftele tatălui vostru. El, de la început, a fost ucigător 
de oameni și nu a stat întru adevăr, pentru că nu este adevăr întru el. Când grăiește 
minciuna, grăiește dintru ale sale, căci este mincinos și tatăl minciunii” (loan 8, 44). 

27, 19-26: Și pe când stătea Pilat în scaunul de judecată, femeia lui i-a 
trimis acest cuvânt: Nimic să nu faci Dreptului Aceluia, că mult am suferit? 
azi, în vis, pentru El. (20) Însă arhiereii și bătrânii au ațâţat mulțimile?, ca 
să ceară pe Baraba, iar pe lisus să-L piardă. (21) lar dregătorul, răspunzând, 
le-a zis: Pe cine din cei doi voiţi să vă eliberez?*? Iar ei au răspuns: Pe 
Baraba. (22) Și Pilat le-a zis: Dar ce voi face cu Iisus, Ce Se cheamă Hristos? 
Toţi au răspuns: Să fie răstignit!” (23) A zis iarăși Pilat: Dar ce rău a făcut? 
Ei însă mai tare strigau și ziceau: Să fie răstignit! (24) Și văzând Pilat că 
nimic nu folosește, ci mai mare turburare? se face, luând apă și-a spălat 
mâinile înaintea mulțimii, zicând: Nevinovat sunt de sângele Dreptului 
Acestuia. Voi veți vedea. (25) Iar tot poporul a răspuns și a zis: Sângele 
Lui asupra noastră și asupra copiilor noștri! (26) Atunci le-a eliberat pe 
Baraba, iar pe lisus L-a biciuit” și L-a dat să fie răstignit. 

(27, 19) Facere 40, 5 (27, 20) Psalm 21, 12-13 / Marcu 15, 11 / Luca 23, 18/ loan 18, 40 / 
Faptele Apostolilor 3, 14 (27, 21-23) Înţelepciune 2, 20 / Marcu 15, 9-14 / Luca 23, 17-23 / loan 18, 39 


(27, 24) Deuteronom 19, 10; 21, 6 / Luca 23, 24 (27, 25) Deuteronom 19, 10/ 2 Regi 1,16/3 Regi 2, 32 / 
Psalm 108, 14/ Faptele Apostolilor 5, 28 (27, 26) Isaia 53, 5-6 / Marcu 15, 15 / Luca 23, 25 / loan 19, 1,16 


O, minune! Fiind judecat de Pilat, înfricoșa Domnul pe femeia lui și nu 
Pilat vede visul, ci femeia sa. Iar aceasta s-a făcut sau pentru că era el nevrednic, 
sau pentru că nu ar fi crezut, sau poate chiar de ar fi crezut, s-ar fi părut că 
îndreptățește pe Domnul. Încă poate ar fi tăcut de ar fi văzut visul, ca și cel 
care era judecător. Și lucru al proniei este visul și nu s-a făcut pentru ca să-L 
slobozească pe Hristos, ci ca să se mântuiască femeia [lui Pilat]. 

Și de ce nu L-a slobozit? Pentru că nu era fără primejdie pentru Pilat 
să-L slobozească, căci Domnul era clevetit că umblă să Se facă împărat. 
Însă s-ar fi cuvenit ca Pilat să ceară dovezi: dacă a adunat ostași, dacă și-a 
făcut arme, dar el ca un ușor și molatic, se pleacă [la minciunile iudeilor]. 
De aceea nici nu este nevinovat, de vreme ce pe cel vestit în răutate îl dă lor, 
iar pentru Hristos întreabă: „Dar ce voi face cu lisus, Ce Se cheamă 
Hristos?” Și astfel îi face pe iudei stăpânitori ai judecății, deși Pilat era dre- 
gătorul și ar fi putut să-L răpească pe El precum a făcut comandantul cohortei 


2 În ediţia de la 1805, în loc de „am suferit”, se găsește „am pătimit”. 

% În ediția de la 1805, în loc de „au aţâțat mulțimile”, se găsește „au plecat mul- 
țimile”. 

% În ediţia de la 1805, în versetele 21 și 26, în loc de „eliberez/eliberat”, se găsește 
„Sslobozesc/slobozit”. 

2 În ediția de la 1805, în versetele 22-23, în loc de „Să fie răstignit 
se răstignească!”. 

% În ediţia de la 1805, în loc de „mare turburare”, se găsește „multă gâlceavă”. 

* În ediția de la 1805, în loc de „biciuit”, se găsește „bătut”. 


pr 


„se găsește „Să 

cu Pavel (Faptele Apostolilor 21, 30-37). lar ei zic: „Să se răstignească!”, vrând nu 
numai ca să-L omoare, ci și vină rea [osândă de necinste] să aducă asupră-l, 
pentru că Crucea era muncă [chinuire și moarte] hotărâtă celor răi”. 

Iar Pilat „și-a spălat mâinile”, ca și cum s-ar fi arătat pe sine că este 
curat de spurcăciunea nedreptăţii, dar rău socotea acestea, căci deși L-a 
numit „Drept” pe lisus, L-a dat pe El ucigașilor. 

Iar ei [evreii] primesc asupra lor munca [osânda și blestemul] pentru 
omorârea lui Hristos, [muncă] care i-a și ajuns pe ei, romanii aducând 
pierzarea lor și a fiilor lor. Încă și astăzi evreii, fiind fiii acelora care L-au 
omorât pe Domnul, au „asupra“ lor sângele Lui, căci pentru necredința 
lor în Hristos, sunt ei goniţi [prigoniţi] de toți și nici o îndrăzneală nu au 
ei față de prigonitorii lor, tocmai din această pricină”. 

Iar Pilat a poruncit să fie „bătut” Iisus, ori făcându-le hatârul iudeilor, 
ori arătând că și el [Pilat] l-a osândit pe Dânsul, și nu om nevinovat voiau 
ei să răstignească, ci unul plin de necinste și ocară. Deci, s-a împlinit și 
cuvântul: „Spatele l-am dat spre bătăi [și obrajii Mei spre pălmuiri și 
fața Mea nu am ferit-o de rușinea scuipărilor)]” (Isaia 50, 6). 


27,27-30: Atunci ostașii dregătorului, ducând ei pe lisus în pretoriu*?, 
au adunat în jurul Lui toată cohorta*, (28) și dezbrăcându-L de hainele 
Lui, l-au pus o hlamidă roșie. (29) Și împletind o cunună de spini, l-au 
pus-o pe cap și în mâna Lui cea dreaptă trestie; și, îngenunchind înaintea 


% Adică pentru cei învârtoșaţi întru mari răutăți și fărădelegi. 

* lar Sfântul loan Hrisostom zice: „Atunci când iudeii au pronunțat sentința asupra 
lor, atunci Pilat a îngăduit să se facă voia lor. Uită-te și acum cât e de mare nebunia lor! 
Atât de mare e furia lor, atât de cumplită e pofta lor cea rea că nu-i lasă deloc să vadă ce 
trebuie să facă și ce nu. Vreți să vă blestemaţi pe voi înșivă? Blestemaţi-vă! Dar pentru ce 
mai aduceți blestemul și asupra copiilor voștri? Cu toate acestea, iubitorul de oameni 
Dumnezeu n-a întărit sentinţa pronunţată de ei, nu numai peste copii, dar nici chiar 
peste ei, deși s-au folosit de o atât de mare furie și împotriva lor și împotriva copiilor lor, 
ci i-a primit și i-a învrednicit de mii și mii de bunătăți pe aceia dintre ei și dintre copiii lor 
care s-au pocăit. Dintre ei era Pavel; dintre ei, miile de credincioși din Ierusalim: « Vezi, 
frate, câte mii de iudei au crezut?» (Faptele Apostolilor 21, 20) Dacă unii s-au îndărătnicit, 
apoi pedeapsa să și-o socotească loruși” (Omilii la Matei, LXXXVIII, traducere, introducere, 
indici și note de Pr. Dumitru Fecioru, ed. IBMBOR, București, 1994, p. 968). 

52 Pretoriu era numirea dată locuinţei magistratului roman, care era însărcinat cu 
justiția (în cazul de față Pilat). Tot așa se numea și palatul ocupat de un prefect sau de un 
procurator, de pildă palatul lui Irod din Cezareea (Faptele Apostolilor 23, 35) — Dicţionarul 
Noului Testament, ed. cit., p. 420. 

33 În ediția de la 1805, în loc de „toată cohorta”, se găsește „toată mulțimea ostașilor”. 

Lui, își băteau joc de EI, zicând: Bucură-Te, regele* iudeilor! (30) Și 
scuipând asupra Lui, au luat trestia și-L băteau peste cap. 


(27, 27-28) Judecători 9, 24 / Psalm 21, 17 / Marcu 15, 16-17 / Luca 23, 11 
(27, 29-30) Judecători 16, 25 / Isaia 53, 3-7 / Marcu 15, 17-19 / Luca 23, 11 / loan 19, 2-15 


Aici s-a plinit cuvântul lui David: „Ocară celui fără de minte M-ai 
dat pe Mine”* (Psalm 38, 12), căci ostașii „fără de minte” fiind, [lucruri] 
vrednice de ei [de starea lor] făceau, că L-au îmbrăcat [în batjocură] ca pe 
un împărat și l-au pus „hlamidă roșie” în loc de porfiră, trestie în loc de 
sceptru și cunună de spini în loc de diademă. Și 1 Se închinau Lui în 
batjocură, căci [cuvântul] „îngenunchind” arată închinăciunea. 

Și vezi cum tot chipul [felul] de ocară au săvârșit [asupra Lui]**: fața cu 
scuipări, capul prin cununa cea de spini, mâna prin trestie, iar restul trupului 
prin hlamidă și urechile prin cuvintele cele batjocoritoare, ocărând ei. 

Însă, deși aceia toate le făceau în batjocură, tu înțelege că acestea au 
fost săvârșite de lisus și mai cu taină. Căci „hlamida roșie” arată firea 
noastră care sângeroasă fiind și ucigașă, a luat-o [Domnul] asupră-Și și 
îmbrăcându-Se cu ea, a sfinţit-o; iar „cununa de spini” sunt păcatele care 
s-a întâmplat de s-au săvârșit din pricina grijilor vieții, pe care Hristos le 
pierde cu Dumnezeirea Sa, că aceasta înseamnă „capul“ Lui. lar „trestia“, 
este semn al trupului nostru putred și neputincios, pe care l-a luat Domnul, 
precum și David zice: „Dreapta Domnului m-a înălțat pe mine” (Psalm 
117, 16). Și primind prin urechi ocările, a vindecat șoptirea [cea mincinoasă 
a] șarpelui, care a intrat prin urechile Evei. 


27, 31-32: lar după ce L-au batjocorit, L-au dezbrăcat de hlamidă, L-au 
îmbrăcat cu hainele Lui, și L-au dus să-L răstignească. (32) Și ieșind, au 
găsit pe un om din Cirene, cu numele Simon; pe acesta l-au silit să ducă 
Crucea Lui. (27, 31) Judecători 16, 25 / Isaia 53, 3-7 / Marcu 15, 20 / Luca 23, 11 / 

loan 19, 15 (27, 32) Numeri 19, 3 / Marcu 15, 21 / Luca 23, 26 / loan 19, 17 / Evrei 13, 12 

Trei Evangheliști spun că Simon a dus Crucea lui lisus (Marcu 15, 21; 
Luca 23, 36), iar loan spune că Domnul Și-a dus Crucea singur (loan 19, 17). 
Deci este cu putință să fi fost amândouă, adică întru început lisus să-Și fi 
dus Crucea, nevrând nimeni să o ducă, iar pe cale aflându-l [ostașii] pe 
Simon, l-au pus pe el să poarte Crucea. 

Iar tu și aceasta învaţă-te, că „Simon“ se tâlcuiește „ascultare”. Deci 
acela care are ascultare, acela ridică și poartă Crucea lui Hristos. Dar pentru 


3% În ediţia de la 1805, în loc de „regele“, se găsește „împăratul”. 
%5 Trimiterea făcută aici la Psalmi este reprodusă după ediția din 1805. 
% Adică tot trupul Lui cu tot felul de ocări L-au batjocorit. 

că Cirene era și una dintre cele cinci cetăți [Pentapolis], sunt închipuite 
aici și cele cinci simțţiri care sunt silite să ridice [și să ducă] Crucea. 


27, 33-37: Și venind la locul numit Golgota, care înseamnă: Locul 
Căpățânii”, (34) i-au dat să bea vin” amestecat cu fiere; și, gustând, nu a 
voit să bea. (35) lar după ce L-au răstignit, au împărțit hainele Lui, arun- 
când sorţi!, ca să se împlinească ceea ce s-a zis de Proorocul: Împăr- 
ţit-au hainele Mele între ei, iar pentru cămașa Mea au aruncat sorți. (36; 
Și ostașii, șezând, Îl păzeau acolo. (37) Și deasupra capului au pus vina 
Lui scrisă: Acesta este lisus, regele iudeilor”. 


(27, 33) Numeri 19, 3 / Marcu 15, 22 / Luca 23, 33 / loan 19, 17 / Evrei 13, 12 
(27, 34-35) Psalm 21, 19-20; 68, 25 / Matei 27, 48 / Marcu 15, 22-24 / Luca 23, 34-36 / 
loan 19, 23 (27, 36) Matei 27, 54 (27, 37) Marcu 15, 26 / Luca 23, 38 / Luca 19, 19 


Se numea acela „Locul Căpățânii”, pentru că spune o predanie a 
Părinților că acolo a fost îngropat Adam și, precum toți întru Adam am 
murit, așa întru Hristos se cuvenea să înviem (Romani 5, 12, 14-15, 18, 19; 
1 Corinteni 15, 21-22). 

Încă să nu te turburi dacă îi auzi pe Evangheliști, zicând [Matei]: „i-au 
dat să bea oţet amestecat cu fiere”, iar Marcu „vin amestecat cu smirnă“ 
(Marcu 15, 23), iar loan „și era acolo un vas plin cu oțet; iar cei care ÎI 
loviseră, punând în vârful unei trestii de isop un burete înmuiat în oțet, 
l-au dus la gura Lui” (loan 19, 29). Căci, fiind mulțimea fără rânduială, unii 
făceau unele, iar alţii altele. Deci, e cu putinţă ca unul să fi adus „vin“, iar 
altul „oţet cu fiere”. 

Și în multe feluri era săvârșită pedeapsa cu moartea, dar Hristos este 
omorât [răstignit] pe Cruce, pentru ca să sfinţească și lemnul prin care am 
fost blestemați și pe toate să le blagoslovească [binecuvinteze]: pe cele 
cerești — care se arată prin partea de sus a Crucii —, pe cele de sub pământ 


* Pentapolisul, numit după cele cinci orașe ale sale, a fost o colonie greacă în Africa 
de Nord, pe coasta de vest a Egiptului. 

* Golgota este numele evreiesc al dealului sau stâncii pe care a fost răstignit Domnul 
Hristos. El poartă numele de „Locul Căpățânii”, pentru că stânca aceea seamănă cu un 
cap de om. Unii spun că numele acesta i s-ar fi dat pentru că acolo se aflau multe căpățâni 
de oameni morți. Sfântul Vasile cel Mare zice că această denumire i-ar fi venit din faptul 
că — după o veche tradiţie iudaică -— aici s-ar fi găsit îngropat capul primului om, Adam 
(Dicționarul Noului Testament, ed. cit., p. 198). 

3 În ediţia de la 1805, în loc de „vin”, se găsește „oțet”. 

% În ediţia de la 1805, în loc de „aruncând sorţi”, se găsește „puind sorți”. 

4 În ediţia de la 1805, în loc de „Acesta este lisus, regele iudeilor”, se găsește „Acesta 
este împăratul iudeilor”. 

— care se arată prin partea de sub picioare“? [a Crucii] — și marginile 
pământului - Răsăritul și Apusul, care se arată prin părţile cele de-a 
curmezișul [braţele Crucii]. Și Hristos Își întinde mâinile [pe Cruce], ca să 
îmbrățișeze și să adune [la Sine] pe fiii lui Dumnezeu, cei risipiţi. 

Și „au împărțit ostașii hainele Lui” ca ale unui om sărac care nimic 
altceva nu avea. 

lar ce s-a scris pe Crucea Lui, loan numește „titlu“ (loan 19, 19), iar 
Matei „vină“, căci s-a scris pentru care „vină” [pricină] a fost răstignit 
[Domnul], adică ca un „Împărat al iudeilor” și ca un scornitor de lucruri 
noi. Deci aceea ce s-a scris deasupra [pe Cruce] spre clevetire [defăimare] 
— adică „Împărat” —, această mărturie este credincioasă, căci chiar de 
vrăjmașii Lui a fost adusă, anume că „Împărat” este Domnul, Care pentru 
însăși aceasta a venit, să-i mântuiască pe „iudei“. Dar, pentru că „iudeii“ 
cei trupești n-au vrut ca să împărățească El peste dânșii, Se face Împărat 
al „iudeilor” celor duhovnicești — adică al celor care se mărturisesc —, că 
„iudeu” se zice [este numit] cel care se mărturisește. 


27, 38-44: Atunci au fost răstigniți împreună cu El doi tâlhari, unul 
de-a dreapta și altul de-a stânga. (39) Iar trecătorii Îl huleau, clătinându-și 
capetele, (40) și zicând: Tu, Cel Ce dărâmi“ templul și în trei zile îl zidești, 
mântuiește-Te pe Tine Însuţi! Dacă ești Fiul lui Dumnezeu, coboară-Te“ 
de pe Cruce! (41) Asemenea și arhiereii, bătându-și joc de EI, cu cărturarii 
și cu bătrânii, ziceau: (42) Pe alţii i-a mântuit, iar pe Sine nu poate să Se 
mântuiască! Dacă este regele lui Israil, să Se coboare acum de pe Cruce, și 
vom crede în El. (43) S-a încrezut în Dumnezeu: Să-L scape acum, dacă-L 
vrea pe EI! Căci a zis: Sunt Fiul lui Dumnezeu. (44) În același chip ÎI 
ocărau și tâlharii cei împreună-răstigniți cu El. 

(27, 38) Isaia 53, 12 / Marcu 15, 27 / Luca 23, 32 / loan 19, 18 (27, 39) Psalm 21, 7; 68, 24; 108, 25 / 


Marcu 15, 29 / Luca 23, 35 (27, 40-42) Matei 26, 61 / Marcu 14, 58; 15, 30-32 / Luca 23, 35-37 / loan 2, 19 
(27, 43) Psalm 21, 8/ Înţelepciune 2, 13, 18 (27, 44) Daniil 3, 15; 6, 21 / Marcu 15, 32 / Luca 23, 39 


Spre ocara lui Hristos, răstignesc împreună cu El doi tâlhari, ca și El 
să fie socotit călcător de lege, precum aceia. lar acești „doi tâlhari” au fost 


+ „Partea de sub picioare” este lemnul pe care au fost pironite picioarele Domnului, 
lemn ce poate fi numit „așternut al picioarelor”, după proorocia lui David care zice: 
„Înălțaţi pe Domnul Dumnezeul nostru și vă închinați așternutului picioarelor Lui, 
că sfânt este!” (Psalm 98, 5) 

% În ediția de la 1805, în loc de „dărâmi”, se găsește „strici“. 

4 În ediția de la 1805, în loc de „coboară-Te”, se găsește „pogoară-Te”. 

“5 În ediţia de la 1805, versetele 41-43 sunt: „Așijderea și arhiereii, bătându-și joc 
de EI, cu cărturarii și cu bătrânii și cu fariseii, ziceau: Pe alţii i-a mântuit, iar pe Sine 

chip al celor două noroade [popoare], al celui evreiesc și al celui păgânesc, 
că amândouă erau călcătoare de Lege și-L ocărau [batjocoreau] pe Hristos, 
precum și acești tâlhari amândoi au făcut la început. Însă, mai pe urmă, 
unul cunoscându-L, L-a mărturisit „Împărat” și pentru aceea și zicea: 
„Pomenește-mă, Doamne, întru Împărăţia Ta” (Luca 23, 42). Deci întru 
acest chip [tot așa] și norodul cel păgânesc L-a mărturisit pe Hristos. lar 
celălalt „tâlhar” — adică norodul iudeu — Îl hulea. 

Și diavolul a șoptit celor ce ziceau: „Dacă ești Fiul lui Dumnezeu, 
pogoară-Te de pe Cruce!”, ca să-L ispitească să Se pogoare și să se zădăr- 
nicească mântuirea tuturora, cea prin Cruce. De aici se vede că Hristos Fiu 
al lui Dumnezeu este, că nu S-a supus vrăjmașului; ca și tu, să te înveţi că 
nu se cuvine a te supune meșteșugirilor diavolului, ci pe lucrul cel bun a-l 
face [împlini], chiar dacă oamenii vor avea rea bănuială către [pentru] noi**. 


27, 45-49: lar de la ceasul al șaselea, s-a făcut întuneric peste tot 
pământul, până la ceasul al nouălea, (46) iar în ceasul al nouălea a strigat 
lisus cu glas mare, zicând: Eli, Eli, lama sabahtani? Adică: Dumnezeul 
Meu, Dumnezeul Meu, pentru ce M-ai părăsit?” (47) lar unii dintre cei 
care stăteau acolo, auzind, ziceau: Pe Ilie îl strigă Acesta. (48) Și unul 
dintre ei, alergând îndată și luând un burete, și umplându-l de oțet și 
punându-l într-o trestie, Îi da să bea. (49) Iar ceilalţi ziceau: Lasă, să 


vedem dacă vine Ilie să-L mântuiascăt:. 
(27, 45) Amos 8, 9 / Luca 23, 44 (27, 46) Psalm 21, 1 / Marcu 15, 34 / Evrei 5, 7 
(27, 47) Marcu 15, 35 (27, 48) Psalm 68, 25 / Matei 27, 34 / Marcu 15, 36 / Luca 23, 36 / 
loan 19, 28-29 (27, 49) Daniil 3, 25 / Înţelepciune 2, 17 / Marcu 15, 36 / Luca 23, 35-37 


„Întunericul” care s-a făcut [lăsat] nu era după rânduiala firii — care 
se face firește din întunecarea soarelui —, căci niciodată la paisprezece zile 
ale luminii lunii nu se face întunecare a soarelui — adică ceea ce se numește 
naștere [eclipsă] —, ci când este lună nouă, atunci se fac întunecările firești 
ale soarelui [eclipsele solare]. 

lar în vremea Răstignirii, cu adevărat de paisprezece zile era lumina 
lunii, căci atunci se săvârșeau Paștile iudeilor (leșire 12, 6, 18). De aceea, 
mai presus de fire a fost patima soarelui și în toată lumea a fost întunericul, 


nu poate să Se mântuiască! Dacă este împărat al lui Israil, să Se pogoare acum de pe 
Cruce, și să credem într-însul. Nădăjduia spre Dumnezeu: Izbăvească-L acum pe 
Dânsul, dacă-L vrea pe EI! Căci a zis: Sunt Fiul lui Dumnezeu”. 

ve Adică ne vor defăima întru clevetire lăuntrică. 

1 În ediţia de la 1805, în loc de „pentru ce M-ai părăsit?”, se găsește „căci M-ai lăsat?” 


% În ediția de la 1805, în loc de „să vedem dacă vine Ilie să-L mântuiască”, se 
găsește „să vedem au veni-va Ilie să-L mântuiască pe EI”. 

nu numai [ca la eclipsă] într-o parte a lumii — precum ar fi în Egipt —, ca să 
se arate că întreaga zidire plânge pentru Patima Ziditorului și că de la 
iudei s-a depărtat Lumina. Să vadă deci, iudeii care cereau „semn din 
cer” (Matei 16, 1-4), cum se întunecă acum soarele! 

Și fiindcă în ziua aceasta s-a zidit omul (Facere 1, 26-31) și în ceasul al 
șaselea a mâncat din pom - căci acesta a fost ceasul mâncării - Domnul a 
doua oară zidind pe om și greșeala lui vindecând-o, în ziua a șasea“ și în 
„ceasul al șaselea” pe lemn Se pironește. 

Și în limba evreiască rostește cuvântul cel proorocesc „Eli, Eli, lama 
sabahtani”, ca să arate că nu Se împotrivește Scripturii celei Vechi. 

Iar ceea ce zice: „Căci M-ai lăsat?” [,„Pentru ce M-ai părăsit?"] (Psalm 
21, 1), o spune ca să arate că om a fost după adevăr, iar nu după nălucire 
[închipuire], pentru că omul în chip firesc are poftă [jinduiește și suspină] 
după viață, iubitor de viaţă fiind. Deci, după cum S-a înfiorat și S-a întristat 
mai înainte de Cruce (Matei 26, 38; Marcu 14, 34; Luca 22, 40), arătând frica 
cea care în chip firesc este în noi, așa și acum spune: „Căci M-ai lăsat?” 
[„„Pentru ce M-ai părăsit?”], arătând fireasca noastră iubire de viață, pentru 
că era om cu adevărat și întru toate asemenea nouă, afară de păcat. 

lar unii așa înţeleg aceste cuvinte: că Mântuitorul, faţa iudeilor luând-o 
asupra Sa”, zice: „Pentru ce ai părăsit, o, Tată, poporul iudeilor, ca să facă 
atât de mare păcat și să se dea pierzării?” lar Mântuitorul spune aceasta, ca 
unul Care a fost dintre iudei — „Căci M-ai lăsat?” [,Pentru ce M-ai părăsit?”], 
adică „pentru ce ai părăsit neamul Meu, norodul Meu ca să-și facă un atât 
de mare rău împotriva Sa?” 

lar norodul, neînțelegând cele ce le spunea, căci erau oameni simpli și 
neînvățaţi în cele proorocești, socotea că îl strigă pe Ilie, pentru că nu toți 
iudeii știau cele proorocești [proorociile), după cum nici acum, poate, nu 
toți creștinii cunosc pe cele ale Evangheliștilor [Evangheliile]. 

Și Îl adapă cu „oțet”, ca să moară mai degrabă, mai înainte de a veni 
[Proorocul] Ilie să-l ajute Lui. Pentru aceasta ceilalți zic: „Lasă, să vedem 
au veni-va Ilie să-L mântuiască pe El?” adică „nu-L face pe El să moară 
ca să cunoaștem de Îi va ajuta Lui Ilie”. 


* E vorba de ziua de vineri întru care Domnul S-a răstignit, la iudei aceasta fiind 
cea de a șasea zi a săptămânii. 

5 Adică Domnul face acestea ca și cum ar fi chip al poporul iudeu (i-ar închipui), și 
întru adâncul smereniei și al dragostei Sale, Cel Care pătimește pe Cruce arată că este 
împreună-pătimitor cu tot omul ce se află despărţit de Dumnezeu. 

27, 50-53: lar lisus, strigând iarăși cu glas mare, Și-a dat duhul. (51) Și 
iată, catapeteasma templului s-a sfâșiat”! în două de sus până jos, și 
pământul s-a cutremurat și pietrele s-au despicat; (52) mormintele s-au 
deschis și multe trupuri ale Sfinţilor adormiţi s-au sculat?. (53) Și ieșind 
din morminte, după Învierea Lui, au intrat“ în cetatea sfântă și s-au arătat 
multora”. (27, 50-53) leșire 26, 31 /1 Regi 1, 1/2 Paralipomena 3, 14 / Daniil 3, 25 / 

Înţelepciune 2, 17 / Matei 28, 1 / Marcu 15, 37-42 / Luca 23, 38-49 / loan 19, 30-37 / Evrei 10, 20 
lisus strigă „cu glas mare”, ca să cunoaștem că ceea ce zicea: „Eu Îmi 
pun sufletul, ca iarăși să-l iau. Putere am Eu ca să-l pun și putere am 
iarăși să-l iau” (loan 10, 17-18) era adevărat, căci cu stăpânire Își lasă 
sufletul. Și ce spune? „Părinte, în mâinile Tale încredințez duhul Meu” 
(Luca 23, 46), căci nu de silă [nu silit], ci de voie Și-a lăsat [dat] duhul — că 
aceasta înseamnă „încredințez”. Arată încă și aceasta: „Ca iarăși să-l iau 
înapoi”, căci lucrul încredințat, iarăși se dă înapoi. Deci, har să fie 
Domnului, că după ce a murit El, și duhul Său în mâinile Tatălui l-a 
încredințat, de atunci și sufletele drepţilor în mâinile lui Dumnezeu se 
pun, și nu ca mai înainte, întru cele mai de jos ale iadului. Deci, sfințire a 
noastră s-a făcut moartea lui Hristos. 

De aceea cheamă El „cu glas mare” moartea, neîndrăznind aceasta să 
se apropie de Dânsul, de n-ar fi fost chemată. 

lar „catapeteasma templului” era o oarecare pânză atârnată în mijlocul 
templului, care despărțea pe cele dinăuntru [sfânta sfintelor] de cele din 
afară, ca oarecare părere în mijloc. Și „se rumpe” [se sfâșie“] aceasta, arătând 
Dumnezeu că partea templului cea neumblată, cea nevăzută, ale căreia pe 
cele dinăuntru le despărțea [acoperea] „catapeteasma“, atât de mult va fi 
necinstită și spurcată, încât de toți va fi călcată [în picioare] și văzută. 


5 În ediţia de la 1805, în loc de „s-a sfâșiat”, se găsește „s-a rumpt”. 

* [1805] „Multe trupuri ale Sfinţilor adormiţi s-au sculat”, spre arătarea puterii 
Lui și spre înfricoșarea iudeilor s-a făcut, ca să cunoască ei că Acela, Care pe cei morţi așa 
cu lesnire i-a înviat, cu mult mai lesne i-ar fi putut omori pe cei vii. Încă și spre adeverirea 
Învierii ce va să fie, s-au făcut acestea (după Zigaben). 

5 În ediţia de la 1805, în loc de „au intrat”, se găsește „au venit”. 

“1 [1805] „Și s-au arătat multora”, adică au intrat în lerusalim și s-au arătat, ca să nu 
pară că după nălucire este deschiderea mormintelor și învierea celor adormiți. Și „după 
Învierea Lui” au ieșit din morminte și au intrat în sfânta cetate și „s-au arătat multora”, 
ca din învierea acestora să se îndrepteze iudeii și să creadă și în Învierea Lui, socotind ei 
că Acela, Care pe aceștia i-a înviat, cu mult mai vârtos pe Sine S-a înviat. Și „Sfinţi” au 
înviat, ca să fie vrednici de credinţă grăind ei pentru [despre] Hristos. Și „arătându-se”, 
iarăși au adormit (după Zigaben). 

lar alții și alte pricini [înţelesuri] zic [aici], căci spun ei că „rupându-se 
catapeteasma“, se însemnează [arată] ridicarea slovei Legii și descoperirea 
celor ce mai înainte erau ascunse de slovă, ca de o oarecare „catapeteasmă“, 
iar cele care mai înainte erau ascunse și întunecate, acum se vor arăta, 
săvârșindu-se la Hristos (2 Corinteni 3, 14-16). 

Dar și aceasta este cu putință a zice [se poate înţelege]: că fiind la 
iudei obiceiul ca să-și rupă hainele pentru hulele împotriva lui Dumnezeu, 
și acum dumnezeiescul templu, ca și cum i-ar fi părut rău pentru moartea 
lui [Hristos-]Dumnezeu', și-a rupt haina Sa, care este „catapeteasma”. 

Încă și altele ar fi putut cineva a zice, însă acestea sunt de ajuns. 

Iar stihiile „s-au cutremurat”, arătând mai întâi că Cel Care pătimea 
era Făcătorul [lor], iar apoi însemnând că lucrurile se vor schimba, căci 
Scriptura unde rânduiește „cutremur“, schimbarea lucrurilor o arată”. 
Deci s-a făcut mutarea cercetării lui Dumnezeu de la iudei la neamuri și 
„pietrele“ — adică inimile cele împietrite ale păgânilor — „s-au despicat” 
și au primit pe sămânța adevărului. | 

Și cei omorâţi de păcate au înviat și „au venit în sfânta cetate”, în 
Ierusalimul cel de Sus, și „s-au arătat multora”, [adică celor] care călătoresc 
pe „calea cea lată” (Matei 7, 13). Și „arătându-se“, s-au făcut lor chip de 
viaţă bună și de întoarcere, căci omul care l-a văzut pe cel ce mai înainte 
era omorât de patimi că s-a întors și a ajuns „în sfânta cetate” care este în 
Ceruri, cu adevărat îi urmează [celui ce stă drept pildă] și se întoarce și 
acesta. Iar acestea mai cu luare aminte [mai amănunţit] s-au înţeles”. 

lar tu cunoaște că învierea morţilor care s-a făcut la Crucea [Patima] 
Domnului arată și slobozirea sufletelor celor din iad și cei care au înviat 
atunci „s-au arătat multora”, ca să nu pară că este nălucire ceea ce s-a 
făcut. Și au înviat aceștia spre a fi semn; și arătat este că iarăși au murit. lar 
unii zic că după ce a înviat Hristos, au înviat și aceștia și n-au mai murit, 
dar aceasta [învățătură] nu știu de se cuvine a o primi. 


27, 54-56: lar sutașul și cei ce împreună cu el păzeau pe lisus, văzând 
cutremurul și cele întâmplate, s-au înfricoșat foarte, zicând: Cu adevărat, 
Fiul lui Dumnezeu era Acesta! (55) Și erau acolo multe femei, privind 


5 Vezi și tâlcuirea de la Matei 26, 65-66. 

% Vezi în Vechiul Testament: 1 Regi 4, 5; 14, 15; 2 Regi 22, 8; 3 Regi 19, 11-12; Psalm 17, 
9; 59, 2; 67, 9; 113, 17; Isaia 29, 6; lezechiil 27, 35; 38, 19; Avacum 3, 10; loil 2, 10; Amos 1, 1; 
1 Macabei 1, 29, iar în Noul Testament: Matei 21, 10; 24, 7; 28, 2, 4; Faptele Apostolilor 4, 31; 
16, 26; Apocalipsa 6, 12; 8, 15; 11, 13, 19; 16, 18, precum și în multe alte locuri scripturistice. 

Adică au fost tâlcuite mai în amănunțime după înţelesul cel îndreptător de năravuri. 


TÂLCUIREA SFINTEI EVANGHELII DE LA MATEI Capitolul 27 417 


de departe, care urmaseră din Galileea pe lisus, slujindu-l. (56) Între 
care era și Maria Magdalena și Maria, mama lui lacov și a lui losi, și 
mama fiilor lui Zevedeu. (27, 54-56) Matei 28, 1 / Marcu 15, 44-47 / Luca 23, 52-55 

Sutașul cel ce era păgân, din semne crede, dimpreună cu cei care erau 
cu el. lar iudeii, cei care i-au auzit pe Prooroci și Legea, rămân necredincioși, 
atât de rău [cumplit] lucru este răutatea! Și mai apoi sutașul acesta s-a 
făcut și mucenic pentru Hristos”. 

Iar „femeile” — neamul care s-a osândit —, cele ce sunt miloase mai 
vârtos decât toți, privind cele ce s-au făcut, dobândesc cele dintâi vederea 
celor bune. Căci ucenicii fug, dar femeile stau [rămân]. 

lar „Maria, mama lui Iacov și a lui losi“ o numește pe Născătoarea 
de Dumnezeu'”, căci Iacov și losi erau fii ai lui Iosif de la cea dintâi a lui 
femeie. Deci, de vreme ce Născătoarea de Dumnezeu a fost dată lui Iosif 
și toți o socoteau a fi femeia lui, cu cuviință se spune că este maică a fiilor 
lui, adică [mama lor] vitregă. 

lar „mama fiilor lui Zevedeu“, Salomeea se numea și se spune că și 
aceasta era fiică a lui Iosif. 


27, 57-61: lar făcându-se seară, a venit un om bogat din Arimateea, cu 
numele Iosif, care și el era ucenic al lui lisus. (58) Acesta, ducându-se la 
Pilat, a cerut trupul lui lisus. Atunci Pilat a poruncit să i se dea. (59) Și 
Iosif, luând trupul, l-a înfășurat în giulgiu curat de in“, (60) și l-a pus în 
mormântul nou al său, pe care-l săpase în stâncă“, și, prăvălind o piatră 
mare la ușa mormântului, s-a dus. (61) lar acolo era Maria Magdalena și 
cealaltă Marie, șezând în faţa“ mormântului. (17, 57) Marcu 15, 43 / 

Luca 23, 50-51 / loan 19, 38 (27, 58-61) Matei 28, 1 / Marcu 15, 44-47 / Luca 23, 52-55 

Iosif din Arimateea care mai înainte se ascundea [tăinuia], iar acum mare 
lucru îndrăznește punând sufletul său pentru trupul Învățătorului și primind 
atâtea vrăjmășii de la toți iudeii. Și ca un mare dar Pilat îi dă trupul Domnului, 
căci ca un turburător [răzvrătitor] fiind omorât Hristos, era cu urmare ca 
trupul Lui să fie aruncat neîngropat. Dar Iosif, fiind bogat poate că i-a și dat 


% E vorba de Sfântul Mucenic Longhin sutașul, care este prăznuit în Biserica 
Ortodoxă la 16 octombrie. 

% Vezi și Sfântul loan Gură de Aur, Omilii la Matei, LXXXVIIL, ed. IBMBOR, București, 
1994, p. 985 (traducere, introducere, indici și note de Pr. Dumitru Fecioru). 

% În ediția de la 1805, în loc de „L-a înfășurat în giulgiu curat de in”, se găsește „I-a 
învălit în giulgiu curat”. 

5 În ediţia de la 1805, în loc de „în stâncă”, se găsește „în piatră”. 

2 În ediţia de la 1805, în loc de „în fața”, se găsește „în preajma”. 

lui Pilat aur. Și luându-L, îl cinstește pe El, punându-L „în mormânt nou”, 
întru care nimeni nu mai fusese pus niciodată. lar acest lucru este al iconomiei 
lui Dumnezeu, ca nu cumva după ce va învia Hristos, să poată zice cineva că 
poate alt mort a înviat; pentru aceea „nou“ este „mormântul”. 

lar Maria Magdalena și cealaltă Marie — adică Născătoarea de Dumnezeu 
pe care mai sus a numit-o „mama lui losi și a lui Iacov” —, acestea două 
„Ședeau în preajma mormântului“, așteptând ca de va înceta turbarea 
[iudeilor], să meargă să îmbrăţișeze trupul și să-L ungă pe El cu mir“?. Despre 
aceste femei zice Isaia: „Femei venind de la vedere, veniți! Pentru că nu 
este norod care are pricepere”* (Isaia 27, 11) — căci arătat este că despre 
norodul iudaicesc, care L-a răstignit pe Domnul a spus Proorocul că „nu 
are pricepere“ (Luca 23, 34). Drept aceea le cheamă pe ele, să lase poporul 
cel nepriceput și să vină la Apostoli și să le binevestească lor Învierea. 


27, 62-66: lar a doua zi, care este după vineri, s-au adunat arhiereii și 
fariseii la Pilat, (63) zicând: Doamne, ne-am adus aminte că amăgitorul 
Acela a spus, fiind încă în viață“: După trei zile Mă voi scula. (64) Deci, 
poruncește ca mormântul să fie păzit până a treia zi, ca nu cumva ucenicii 
Lui să vină și să-L fure și să spună poporului: S-a sculat din morți. Și va fi 
rătăcirea de pe urmă“ mai rea decât cea dintâi. (65) Pilat le-a zis: Aveţi strajă”, 
mergeţi și întăriți cum știți. (66) lar ei, ducându-se, au întărit mormântul cu 
strajă, pecetluind piatra“. (27, 62-63) Matei 16, 21; 17, 23; 20, 19; 26, 61 / 

Marcu 8, 31; 10, 34 / Luca 9, 22; 18, 33; 24, 6 / loan 2, 19; 7, 12 (27, 64-66) Psalm 40, 8 / Daniil 6, 18 

Ziua de sâmbătă nici nu o numește „sâmbătă“, că nici nu era sâmbătă, 

din pricina răutăţii iudeilor. Căci Legea oprea să se miște cineva din locul 


* „„Omorât ai fost, dar nu Te-ai despărțit, Cuvinte, de trupul pe care l-ai luat; că 
de s-a și stricat templul Tău în vremea Patimii, și așa unul era Ipostasul Dumnezeirii 
și al trupului Tău; că în amânouă, Unul ești, Fiul și Cuvântul lui Dumnezeu, Dumnezeu 
și om” (Cântarea a Vl-a din Canonul Sâmbetei celei Mari). 

% În ediţia din 1988 a Sfintei Scripturi, versetul de la Isaia 27, 11 este: „Când crengile 
se usucă, se rup și cad, femeile vin și le dau foc. Acesta este un popor fără minte și nici 
Ziditorul lui nu Se milostivește de el și nici Făcătorul lui nu are milă de el”. 

* Cu înţelesul de: „un popor fără de minte”. 

% În ediţia de la 1805, în loc de „amăgitorul Acela a spus, fiind încă în viață”, se 
găsește „înșelătorul Acela a spus, încă fiind viu”. 

*% În ediţia de la 1805, în loc de „de pe urmă“, se găsește „de apoi”. 

*7 În ediţia de la 1805, în verstele 65-66, în loc de „strajă”, se găsește „custodie”. 

* [1805] „Pecetluind piatra”, adică nu numai că au întărit piatra punând deasupra 
peceţi, ci și alegând ostași — pe care i-au voit — i-au pus să străjuiască, iar aceștia sunt cei 
pe care îi numește „custodie” (după Zigaben). 

“ Ci o numește „a doua zi, care este după vineri”. 

lui sâmbăta (Deuteronom 5, 14), iar călcătorii de Lege iudei, în loc de legiuita 
lor adunare „se adună la Pilat”, care era de altă seminţie. Și aceștia din 
răutatea lor se pornesc de vin la Pilat și „întăresc mormântul”. lar aceasta 
iconomia lui Dumnezeu a fost, ca să mărturisească Învierea chiar vrăjmașii, 
pentru pecetluirea mormântului și straja care s-a pus. 

Însă se cuvine să cercăm [cercetăm] de unde știau iudeii că a zis: „după 
trei zile Mă voi scula”, căci Domnul nu a zis aceasta [în chip] arătat și 
descoperit. Deci este cu putinţă a zice că din pilda lui lonă au cunoscut 
[ei] aceasta, căci Hristos a zis: „Că precum a fost lonâ în pântecele chitului, 
trei zile și trei nopți, așa va fi și Fiul Omului în inima pământului [trei 
zile și trei nopți] (Matei 12, 40). Sau din cuvintele: „Dărâmaţi templul 
acesta [și în trei zile îl voi ridica]” (loan 2, 19) pentru că, dacă mai înainte 
ei n-au înţeles cuvântul acesta și socoteau că despre templul iudaicesc 
vorbește Domnul, au mărturisit împotriva Lui”. Dar acum, cunoscând că 
„templu“ [,biserică”] a numit trupul Său, se tem. Și-L numesc „înșelător”, 
neîncetând din răutatea lor nici după moartea Lui. 

lar „custodie“ se numește la romani straja. Deci pe ostașii cei care au 
fost rânduiţi spre a păzi îi numește „custodie””!. 


7% Vezi și tâlcuirea de la Matei 26, 60b-64a. 
7! Așadar iudeii nu numai că au întărit mormântul punând deasupra peceţi, ci au și 
ales ostașii care să-l străjuiască. 

CAPITOLUL 28 
Învierea lui Hristos. Arătările Mântuitorului. 
Porunca Botezului! 


28, 1-8: După ce a trecut sâmbăta, când se lumina de ziua întâi a 
săptămânii [Duminică/?, au venit Maria Magdalena și cealaltă Marie, 
ca să vadă mormântul. (2) Și iată s-a făcut cutremur mare, că Îngerul 
Domnului, coborând din Cer și venind, a prăvălit piatra și ședea 
deasupra ei?. (3) Și înfățișarea lui era ca fulgerul și îmbrăcămintea lui 
albă ca zăpada. (4) Și de frica lui s-au cutremurat cei ce păzeau și s-au 
făcut ca morţi. (5) Iar Îngerul, răspunzând, a zis femeilor: Nu vă temeți, că 
știu că pe lisus Cel răstignit Îl căutați. (6) Nu este aici; căci S-a sculat precum 
a zis; veniţi de vedeţi locul unde a zăcut. (7) Și degrabă mergând, spuneți 
ucenicilor Lui că S-a sculat din morți și iată va merge înaintea voastră: în 


"În ediția de la 1805, titlul capitolului este: „Pentru Învierea Domnului. Pentru cercetarea 
femeilor la mormânt. Pentru străjerii mormântului, ce au fost martori ai Învierii. Pentru arătarea 
lui Hristos Apostolilor și femeilor în Galileea”. 

2 În ediţia din 1805, în versetul 1 se află: „Iară sâmbătă târziu, întru ceea ce lumina 
spre una din sâmbete”“, cu următoarea notă: [1805] Sfântul Dionisie al Alexandriei zice 
că acest cuvinţel — „târziu“, unii socotesc că vrea să arate seara sâmbetei, dar cei mai 
pricepuţi nu socotesc așa, ci înțeleg „noapte adâncă”. Și cum că „târziu“ arată aici noaptea, 
iar nu seara, cunoaștem dintru ceea ce a adăugat „întru ceea ce lumina spre una din 
sâmbete”. Încă și Eutimie Zigaben zice că prin „sâmbăta târziu”, sau „târziu după 
sâmbătă” (după cum este și în grecește), Evanghelistul a arătat sfârșitul tuturor 
sâmbetelor, adică al celor șapte zile ale săptămânii pe care evreii le numeau „sâmbete”. 
Că și noi, zicând „ziua târziu”, sau „noaptea târziu” arătăm sfârșitul acestora. lar sfârșit 
al celor șapte zile ale săptămânii este mai vârtos sfârșitul sâmbetei. Deci, ca să nu socotești 
cum că la sfârșitul sâmbetei au venit la mormânt femeile, ci la începutul mânecării 
Duminicii, a adăugat: „întru ceea ce lumina” — adică „în ziua ceea ce lumina, ceea ce se 
arată”. Și mai lămurit făcând cuvântul, a adăugat pe urmă „spre una din sâmbete”. lar 
„una din sâmbete”, adică cea dintâi din zilele săptămânii, este Duminica. Și așa scriind 
Evanghelistul, a arătat începutul mânecării Duminicii. 

3 În ediţia de la 1805, în loc de „coborând din Cer și venind, a prăvălit piatra”, se 
găsește „pogorând din Cer și venind, a prăvălit piatra de pe ușă”. 


1 În ediția de la 1805, în loc de „înaintea voastră”, se găsește „mai înainte de voi”. 

Galileea; acolo ÎI veţi vedea. lată v-am spus vouă. (8) Iar plecând ele în 
grabă de la mormânt, cu frică și cu bucurie mare au alergat să vestească 
ucenicilor Lui. (28, 1) Matei 27, 56, 61/ 
Marcu 16, 1/ Luca 23, 56; 24, 1/ loan 20, 1 (28, 2) Marcu 16, 3-5 / Luca 24, 4/ loan 20, 11-12 

(28, 3) Daniil 10, 6 / Marcu 16, 5 / Luca 24, 4 (28, 4) Marcu 16, 5 / Luca 24, 5 (28, 5) Marcu 16, 6/ 

Luca 24, 5 / loan 20, 13 (28, 6) Matei 12, 40; 16, 21; 17, 23 / Marcu 16, 6/ Luca 24, 6 (28, 7) Matei 26, 32 / 

Marcu 14, 28; 16, 7 / Luca 24, 6/ loan 21, 1 / Faptele Apostolilor 1,3; 10, 40-41 / 

1 Corinteni 15, 5 (28, 8) Judecători 13, 22 / Marcu 16, 8/ Luca 24, 9-10, 22 

Aceasta ce zice „sâmbăta târziu“, este deopotrivă cu cea zisă de Luca 
„la mânecare” (Luca 24, 1) și cu cea de la Marcu „foarte de dimineaţă, pe 
când răsărea soarele“ (Marcu 16, 1), căci prin „soare” aici ni se cuvine să 
înțelegem zorile soarelui celui de dimineaţă, căci după ce apucă ceasul al 
VIII-lea al nopţii, de atunci se socotește începătura [începutul] zilei ce va 
să fie [ce urmează] și dimineața începe. Deci atunci era noaptea sâmbetei 
și începătură a Duminicii — pe care „una din sâmbete“ o numește, căci 
„sâmbete” numeau zilele săptămânii, iar „una” pe cea dintâi. Întrucât 
„Duminica” este „una din sâmbete“, adică cea dintâi a zilelor săptămânii, 
căci după cea dintâi se zice [se numără] îndată și cea de a doua, apoi și ce 
de a treia și pe rând toate celelaltes. 

Deci a înviat Domnul Hristos când piatra încă era deasupra „mor- 
mântului”, iar după ce a înviat Dânsul vine și Îngerul ca să „prăvălească 
piatra”, și să dea femeilor intrare la mormânt. Și se face „cutremur“ ca să 
se deștepte străjerii și să cunoască lucrul cel nou care s-a făcut. 


* Așadar atunci când a înviat Domnul Hristos era noaptea sâmbetei și incepătură a 
Duminicii, iar această Duminică Evanghelistul o numește „una din sâmbete”, pentru că 
evreii „sâmbete” numeau zilele săptămânii. Denumirea de „sâmbătă”, ca și cea de 
„săptămână“, legată de ea, au rămas în Noul Testament ca un ebraism, sau ca un fel de 
exprimare evreiască, fel care nu corespunde modului nostru de gândire și exprimare. 
Trebuie știut că evreii nu cunoșteau sau nu foloseau „săptămâna planetară”, cu denumirea 
zilelor săptămânii după zei, cum o aveau romanii: Luna, Marte, Mercur, Jupiter, Venus, 
Saturn și Ziua Soarelui. Ci iudeii, ca și elinii (grecii), numărau zilele săptămânii, zicând: 
„prima zi a sâmbetei (sau a săptămânii)”, „a doua zi a sâmbetei (sau a săptămânii)”. 
iar a șaptea se numea „sabat“. Acesta era un fel greoi de exprimare a zilelor. De aceea, 
treptat, au adoptat și creștinii — după romani - numirile zilelor, încât la început, Ziua 
Domnului era numită „Ziua Soarelui”, până când s-a creat expresia „Dies-Dominica”, 
numire care traducea expresia grecească „Kiriaki imera” — Duminica, „Ziua Domnească” 
sau „Ziua Domnului”. Așa se explică de ce ziua în care a înviat Domnul Hristos este 
numită când „una a sâmbetelor” sau „ziua întâi, prima a săptămânii” (Matei 28, 1; 
Marcu 16, 2, 9; loan 20, 1, 19), adică Duminica, când „prima zi de după sâmbătă“ (Luca 
24, 1) — după Dicţionarul Noului Testament, ed. cit., p. 451. 

lar Domnul a înviat a treia zi. Dar, cum se numără cele trei zile? Întru | 
al VI-lea ceasf al vinerii a fost răstignit, de la acesta până la al IX-lea ceas a 
fost „întuneric“? — răstimp pe care noapte să-l socotești. lar de la al IX-lea 
ceas a fost lumină — aceasta este zi. lată, deci, o zi și o noapte. larăși, noaptea 
de vineri și ziua sâmbetei, a doua zi și a doua noapte sunt. Iar noaptea de 
sâmbătă, până când se lumina de ziuă — căci de la luminarea de zi toată 
ziua se numără —, iată a treia zi și a treia noapte?. 

Încă și în alt chip [altfel] poți să numești [socotești] cele trei zile: vineri 
și-a dat Domnul duhul, aceasta este o zi; sâmbătă a fost înmormântat, aceasta 
este a doua zi. lar în noaptea Duminicii [pe când se lumina de ziuă] a înviat 
- deci din parte se numără și Duminica în loc de altă zi. Și așa iată cele trei 
zile! Căci și la cei adormiţi, de va muri careva pe la al X-lea ceas [spre seară], 
iar altul pe la ceasul 1 al aceleiași zile [dimineaţa], se spune că amândoi au 
murit întru aceeași zi. 

Am și altă pricină să-ţi zic la aceasta, [anume] cum trei zile și trei nopți 
se vor număra. Deci, ia aminte: joi seara a făcut Domnul Cina și a zis uce- 


* În cultul creștin, ziua liturgică nu începe cu miezul nopții sau cu dimineaţa, ca în 
măsurătoarea laică a timpului, ci cu seara Ziua liturgică este, deci, intervalul de timp 
dintre două seri consecutive; de aceea, sărbătorirea și slujba oricărei zile liturgice începe cu 
vecernia din ajunul zilei (laice) respective, care este cea dintâi dintre laudele bisericești 
zilnice. Datina aceasta este moștenită din tradiţia iudaică de socotire a timpului, așa cum o 
vedem concretizată, de exemplu, în referatul biblic al zidirii lumii, unde zilele creației sunt 
numărate începând cu seara și continuând cu dimineaţa: „Și a fost seară și a fost dimineaţă: 
ziua întâi” (Facere 1, 5). Tot din cultul iudaic a moștenit Biserica creștină și împărțirea 
zilelor în Ceasuri. Lăsând la o parte nopțile (care erau împărțite, ca și la romani, în patru 
sferturi, numite „străji” sau „vegheri”), ziua (adică intervalul de timp de dimineaţa până 
seara, socotit de 12 ore) era împărţită în patru sferturi de câte trei ore fiecare, și anume: 
Ceasul |, cuprinzând primele trei ore ale dimineţii (între orele 6-9); Ceasul al III-lea, cuprinzând 
a doua parte a dimineții (între orele 9-12); Ceasul al VI-lea, cuprinzând al treilea sfert al zilei 
(între orele 12-15, adică amiaza); Ceasul al IX-lea, cuprinzând ultimul sfert al zilei (între 
orele 15-18, adică seara).Biserica Ortodoxă a reținut această veche împărţire a zilei, folosind-o 
în cultul ei, mai ales pentru indicarea și denumirea diferitelor momente de rugăciune din 
cursul zilei. Rânduiala aceasta se păstrează și astăzi în programul zilnic de rugăciune din 
mănăstiri (cu denumirile din Ceaslov) - după Pr. Ene Braniște, Liturgica generală, ed. 
IBMBOR, București, 1993, pp. 129-130. 

7 „lar de la ceasul al șaselea, s-a făcut întuneric peste tot pământul, până la ceasul 
al nouălea” (Matei 27, 45). 

* Iar Cleopa, în drum spre Emaus, îi spune Împreună-Călătorului: „Astăzi este a 
treia zi de când s-au petrecut acestea” (zi care începuse când se „lumina spre una din 
sâmbete”) — adică e „a treia zi“ de la răstignirea, moartea și îngroparea Domnului (Luca 
24, 19-21). 

nicilor: „Luaţi, mâncaţi, acesta este trupul Meu“ (Matei 26, 26). Deci, de 
vreme ce stăpânire avea de la Sine a-Și pune sufletul Său, arătat este că de 
atunci S-a junghiat pe Sine, de când a dat ucenicilor Săi trupul, căci nimeni 
nu mănâncă ceva, de nu va fi mai întâi junghiat. Deci, numără: din seara 
când Își dă trupul Său și până vinerea, în al VI-lea ceas — o zi și o noapte; 
iarăși întunericul cel de la al VI-lea ceas până la al IX-lea și lumina de la al 
IX-lea ceas până seara — a doua zi și a doua noapte; noaptea de după vineri 
și ziua sâmbetei — a treia zi și a treia noapte. Și „sâmbătă târziu” a înviat 
Hristos. lată, așadar, plinirea [numărului] celor trei zile și trei nopți! 

Matei a zis că Îngerul ședea pe piatră, iar Marcu zice că după ce a 
răsturnat piatra, ședea înlăuntru în mormânt, de-a dreapta (Marcu 16, 4-5). 
Oare, este aici vreo nepotrivire? Nu, ci cu urmare este că mai întâi s-a arătat 
Îngerul pe piatră, apoi, intrând femeile, Îngerul a mers mai înainte și iarăși 
s-a arătat înlăuntru, în mormânt, șezând de-a dreapta. Și femeilor le zice: 
„«Nu vă temeţi» voi, căci străjerii vrednici sunt de a se teme, dar voi, 
ucenițele Domnului, nu vă temeţi!”. Și după ce le izbăvește de frică, le 
binevestește lor Învierea, că se cuvenea mai întâi a scoate frica [a le izbăvi 
de frică], apoi a le binevesti. Și nu se rușinează a-L numi „Cel răstignit” pe 
Hristos, fiindcă întru Cruce, ca într-un semn de biruinţă Se laudă, pentru că 
toate bunătățile ni le-a pricinuit nouă Crucea. 


28, 9-10: Dar, când mergeau ele să vestească” ucenicilor, iată lisus le-a 
întâmpinat, zicând: Bucurați-vă! lar ele, apropiindu-se, au cuprins picioarele 
Lui și | s-au închinat. (10) Atunci lisus le-a zis: Nu vă temeți. Duceţi-vă și 


vestiți! fraților Mei, ca să meargă în Galileea, și acolo Mă vor vedea. 
(18, 9) Marcu 16, 9-10 / Luca 8, 2 / loan 20, 14 (28, 10) loan 20, 17 / Evrei 2, 11 
Le zice femeilor: „Bucuraţi-vă!”, căci de vreme ce neamul femeiesc a 
fost osândit a se întrista, Domnul, prin Învierea Sa, le-a pricinuit bucurie 
și le-a binecuvântat pe dânsele. De aceea și ele, din multa sfială și cinste 
[ce aveau] către Dânsul, Îi „cuprind picioarele”, dintru evlavie neîndrăz- 
nind de altă parte a trupului să se atingă, fără numai de părţile cele mai 
de pe urmă ale trupului lui Hristos. 
lar unii zic că într-adins au apucat „picioarele Lui”, ca să cunoască 
dacă a înviat cu adevărat și nu cu nălucire și să vadă de nu este cumva 
duh, căci aveau bănuială că este duh!. Deci, atunci aceste două Marii s-au 


* În ediţia de la 1805, în loc de „să vestească”, se găsește „să spuie”. 

1 În ediţia de la 1805, în loc de „duceţi-vă și vestiți”, se găsește „mergeţi de vestiți”. 

" Căci poate se sminteau întru a lor minte din pricina necuprinsei puteri a minunii 
Învierii Domnului. 

atins de „picioarele Lui”. lar loan spune că Maria Magdalena se ispitea să 
se atingă de Domnul (loan 20, 17), dar nu i se dă voie pentru că voia să fie 
pururea cu Dânsul, ca mai înainte [de răstignirea Sa]; și poate mai vârtos 
pentru aceea nu i se dă voie, că era ea iscoditoare. Căci, de vreme ce s-a 
atins de picioarele Lui, după cum zice Matei, ce nevoie mai era să se atingă 
încă o dată. Deci ca pe ceea ce este iscoditoare, o îndepărtează pe ea. 


28, 11-15: Și plecând ele, iată unii din strajă, venind în cetate, au 
vestit arhiereilor toate cele întâmplate!?. (12) Și, adunându-se ei 
împreună cu bătrânii și ţinând sfat, au dat bani mulți ostașilor!*, (13) 
zicând: Spuneți că ucenicii Lui, venind noaptea, L-au furat, pe când noi 
dormeam; (14) și de se va auzi aceasta la dregătorul, noi îl vom îndupleca 
și pe voi fără de grijă vă vom face. (15) Iar ei, luând arginții, au făcut 
precum au fost învățați. Și s-a răspândit!! cuvântul acesta între iudei, 
până în ziua de azi. 

Străjerii au vestit toate câte s-au întâmplat: că s-a făcut cutremur, că singu- 
ră s-a dat la o parte piatra, că ei, înfricoșându-se, au căzut ca niște morți. 

lar iudeii, nici pentru minunile care s-au făcut la Patimă, nici pentru 
cele ce s-au mărturisit la mormânt, nici măcar de străjeri rușinându-se, cu 
patima lor strică pe ostași — adică cu iubirea de argint —, supunându-i să 
zică cum că ucenicii L-au furat, lucru care este mai nebunesc și mai 
păgânesc decât toate! Căci, cum L-ar fi furat, o, nebunilor, ucenicii, ei care 
erau încuiați în casă de spaimă și nicidecum nu îndrăzneau să iasă afară? 
Și dacă L-ar fi furat ca pe un mort, cum, mai apoi ar fi murit pentru Dânsul, 
propovăduind că a înviat Domnul cu adevărat, pentru minciună făcân- 
du-se mucenici? 


28, 16-20: lar cei unsprezece ucenici au mers în Galileea, la muntele 
unde le poruncise lor Iisus. (17) Și văzându-L, I s-au închinat, ei care se 
îndoiseră!*. (18) Și apropiindu-Se lisus, le-a vorbit lor, zicând: Datu-Mi-S-a 
toată puterea!“, în Cer și pe pământ. (19) Drept aceea, mergând, învățați 
toate neamurile”, botezându-le în numele Tatălui și al Fiului și al Sfântului 


'2 În ediția de la 1805, în loc de „cele întâmplate”, se găsește „cele ce s-au făcut”. 
'3 În ediţia de la 1805, în loc de „ținând sfat, au dat bani mulți ostașilor”, se găsește 
„făcând sfat, au dat bani mulți slujitorilor”. 

4 În ediţia de la 1805, în loc de „s-a răspândit”, se găsește „s-a vestit”. 

'5 În ediţia de la 1805, în loc de „ei care se îndoiseră”, se găsește „iară unii s-au 
îndoit”. 

16 În ediţia de la 1805, în loc de „puterea“, se găsește „stăpânirea”. 

1? În ediţia de la 1805, în loc de „neamurile”, se găsește „limbile“. 

Duh, (20) învăţându-le să păzească toate câte v-am poruncit vouă, și iată Eu 


cu voi sunt în toate zilele, până la sfârșitul veacului. Amin. 
(28, 16) Matei 26, 32; 28, 7 / Marcu 14, 28 (28, 17) Luca 24, 52 (28, 18) Psalm 8, 6 / Daniil 7, 13-14 / 
Matei 11, 27 / Luca 1, 32; 10, 22 / loan 3, 31, 35; 5, 22; 13, 2; 17,2 /1 Petru 3, 22 / Romani 14, 9/ 
1 Corinteni 15, 24 / Efeseni 1, 10, 22 / Filipeni 2, 9 / Coloseni 1, 16 / Evrei 2, 8/ 
Apocalipsa 17, 14; 19, 16 (28, 19) Isaia 52, 10 / Marcu 16, 15 / Luca 24, 47/ 
loan 15, 16 / Faptele Apostolilor 2, 38 / 1 loan 5, 7 / Romani 10, 18/ 
Coloseni 1, 23 (28, 20) Matei 18, 20 / loan 14, 18 


După cum zice loan, întâi S-a arătat lisus ucenicilor întru înseși Ziua 
Învierii (Ioan 20, 19), intrând la ei prin ușile încuiate. Apoi S-a arătat după 
optzile, când și Toma a crezut (loan 20, 26), iar după aceea, fiindcă ei aveau 
să meargă în Galileea și încă nu se adunaseră toți împreună — ci unii dintre 
ei pescuiau la marea Tiberiadei —, S-a arătat numai celor care pescuiau, 
care erau șapte la număr (loan 21, 1). 

Deci, ceea ce spune acum Matei, s-a făcut mai pe urmă, după cele pe 
care le spune loan, căci de multe ori S-a arătat lor Hristos Cel înviat, vreme 
[timp] de patruzeci de zile viind și ducându-Se, fiindcă nu pururea și în 
toată vremea era împreună cu ucenicii în cele patruzeci de zile. Deci cei 
unsprezece ucenici care erau verhovnici, împreună cu toți ceilalți s-au 
închinat lui Hristos, „iară unii s-au îndoit”. Deci, se cuvine așa să înţelegi: 
cei unsprezece ucenici au mers în Galileea și s-au închinat Lui, „iar unii” 
- poate oarecare din cei șaptezeci — „s-au îndoit” de Hristos, dar mai pe 
urmă s-au încredințat și aceștia!*. lar unii spun că Matei nu-i pomenește 
pe cei care „s-au îndoit” și ceea ce n-a spus el - anume că Toma s-a îndoit 
- spune Ioan (20, 25). Deci, se cuvine așa să înţelegi: mergând în Galileea 
s-au închinat Lui; iar aceștia care s-au închinat în Galileea „s-au îndoit” 
mai înainte în lerusalim, precum zice [Marcu (16, 11-14) și] Luca (24, 11). 

Așadar lisus le-a grăit lor: „Datu-Mi-S-a toată stăpânirea [puterea], în 
Cer și pe pământ”. lar aceasta întru acest chip este: „Ca un Dumnezeu și 
Ziditor aveam «stăpânirea» tuturor” — că toate sunt roabe lui Dumnezeu, 
după cum zice David (Psalm 88, 12; 118, 91). „Dar supunerea cea de [bună] 
voie nu 0 aveam și acum voi avea-o și pe aceasta, căci se vor supune Mie 
toate, fiindcă prin Cruce am biruit pe cel care avea stăpânirea morții”. Că 
îndoită este supunerea: fără de voie - fiindcă toți suntem robi ai lui 
Dumnezeu, chiar fără voia noastră, cum sunt și dracii — și de voie, după 


'5 După cum ne tâlcuiește Sfântul Teofilact aceștia care se îndoiseră erau poate din 
ceata celor șaptezeci pe care îi alesese Mântuitorul (Luca 10, 1). lar dacă ne smintim 
socotind că tocmai cei pe care i-a ales Mântuitorul „s-au îndoit” de Învierea Lui, să 
cumpănim lăuntric dacă la Praznicul Învierii Domnului, noi înșine grăim întru dreptate 
și adevăr: „Hristos a înviat!” 

cum era Pavel rob al lui Hristos (Galateni 1, 10; 2 Timotei 1, 8). Dar, mai 
înainte numai supunerea cea fără de voie având-o de la toți Domnul, se 
părea că oarecum doar pe jumătate avea Mântuitorul „stăpânirea“ tuturor. 
lar după Cruce, fiindcă s-a întins cunoștința de Dumnezeu la toţi [oamenii] 
și cu supunerea cea de voie s-au supus toți, cu cuviință [pe drept cuvânt] 
zice Domnul că acum a luat „toată stăpânirea”. „Că mai înainte, în parte 
aveam «stăpânirea» — căci numai fără voie Îmi slujeau Mie, pentru că sunt 
Făcătorul [lor] —, iar acum și cu cunoștință slujindu-Mi Mie oamenii, «toată» 
și deplină «stăpânire» Mi S-a dat”, [căci zice: „Datu-Mi-S-a toată stăpânirea, 
în Cer și pe pământ”). Dar de la cine 1 S-a dat Lui? Arătat este cu adevărat 
că de la Sine și de la a Sa smerenie, că de nu S-ar fi smerit și de nu S-ar fi 
lovit cu împotrivă luptătorul prin Cruce!”, nu ne-ar fi mântuit pe noi. Deci 
aceea ce zice „Datu-Mi-S-a toată stăpânirea [puterea]”, așa să o înţelegi: 
„Prin ale Mele nevoinţe și lupte am mântuit pe oameni și Mi s-au făcut de 
acum soartă” și norod al Meu”. Deci, peste tot „pământul“ are Hristos 
„Stăpânirea” — fiindcă tot pământul L-a cunoscut pe El —, dar și „în Cer” — 
fiindcă plata și petrecerea [vieţuirea] celor care cred întru El este în Ceruri. 

Încă și întru alt chip [înțelege]: de vreme ce firea omenească, cea care 
mai înainte era osândită, unindu-se cu Dumnezeu Cuvântul după ipostas” 
în Ceruri șade [petrece], fiind închinată de Îngeri, cu cuviinţă zice: „Datu- 
Mi-S-a toată stăpânirea [puterea], în Cer”. Căci firea omenească, cea care 
mai înainte slujea, acum întru Hristos stăpânește toate. 

Și cuprinzător să spun, ceea ce zice „Datu-Mi-S-a toată stăpânirea 
[puterea]”, așa să înţelegi. Dacă o vei lua [pe aceasta] cum că despre 
Dumnezeu-Cuvântul se zice, să o înţelegi așa: „«Mi S-a dat toată 
stăpânirea», fiindcă și nevrând și vrând acum Mă cunosc pe Mine 
Dumnezeu, cei care mai înainte după chipul supunerii celei fără de voie 
Îmi slujeau Mie”. lar dacă o vei înțelege cum că se zice ca despre firea 
omenească [a Mântuitorului], așa să o înţelegi: „Eu firea cea [omenească] 
care mai înainte eram osândită, iar după cea către Fiul lui Dumnezeu, fără 
de amestecare unire, Dumnezeu fiind, am luat stăpânirea asupra tuturor, 
ca să fiu închinat în Cer și pe pământ slăvit de toate marginile”. 

Așadar, îi trimite pe ucenici nu numai către iudei, ci — pentru că are 
„stăpânirea“ tuturor, toată firea omenească sfințind-o întru Sine - cu 


' Adică dacă nu s-ar fi luptat prin Cruce cu potrivnicul și pizmașul firii omenești. 

» Acest cuvânt poate avea atât înțelesul de destin, menire, parte, sorocire, orândă, fie 
cel de con-soartă, aleasă, logodnică, mireasă. 

2! [Aici] Ipostas - fiecare dintre cele trei Persoane: Tatăl, Fiul și Sfântul Duh, sub care 
este înfățișat Dumnezeu. 

cuviinţă la „toate neamurile” îi trimite, poruncindu-le să boteze „în 
numele Tatălui și al Fiului și al Sfântului Duh”. 

Deci, rușineze-se Arie” și Sabelie*. Pe Arie, pentru că a zis Hristos ca 
să se boteze în numele Celor Trei, care nume unul este, iar pe Sabelie, 
pentru că și pe toate cele trei Feţe* le-a pomenit Domnul, nu numai o 
Faţă, precum acela hulea, ca să aibă trei nume, și uneori adică să Se 
numească Tată, iar alteori Fiu, iar alteori Duh, ci mai vârtos pe Trei Feţe, 
care au Un [singur] nume, adică Dumnezeu. 

Apoi, de vreme ce nu este de ajuns a se boteza, ci se cuvine și a lucra 
faptele cele bune după Botez, spune Domnul: „Invăţându-i pe ei «să 
păzească toate câte am poruncit vouă», nu una sau două, ci «toate» 
poruncile Mele“. Deci, să ne înfricoșăm, o, fraților, socotind că de ne va 
lipsi nouă una dintre porunci”, nu suntem de săvârșit [desăvârșit] robi ai 
lui Hristos! Că ni se cere pe toate să le păzim! 

Vezi, dar, cum cuvântul Domnului pe amândouă capetele [temeliile] 
creștinătății le cuprinde: bogoslovia [teologia] și fapta bună cea lucrătoare. 
Căci, spunând că se cuvine să se boteze în numele Preasfintei Treimi, 
bogoslovie [teologie] ne dă nouă, iar zicând să ne înveţe să și păzim po- 
runcile, ne arată fapta bună cea lucrătoare. 

Și îmbărbătându-i pe dânșii, de vreme ce îi trimitea la păgâni și la 
junghieri [mucenicii] și la primejdii, zice: „Nu vă înfricoșaţi, căci Eu voi fi 
cu voi «până la sfârșitul veacului»”. Și pomenește de „sfârșit”, ca să-i 


2 Arie a fost preot în Alexandria și fondatorul ereziei arianismului, condamnată la 
Sinodul | ecumenic, din anul 325. Arianismul neagă egalitatea Fiului cu Tatăl, făcând 
din Fiul prima creatură a Tatălui și negând, deci, Dumnezeirea Lui. Erezia lui Arie a fost 
combătută de Sfântul Atanasie cel Mare, Sfântul Nicolae, Sfântul Spiridon, Sfântul 
Alexandru și mulţi alți Sfinţi Părinţi. Arie a murit la anul 336 d. Hr. 

* Sabelie a trăit în veacul al III-lea și era preot în Roma. Erezia sa susținea că cele trei 
Persoane ale Sfintei Treimi nu sunt decât trei aspecte ale unei singure persoane. Sabelienii 
se mai numeau și modaliști. Învățătura lui Sabelie a fost combătută de Sfântul Dionisie 
al Alexandriei, Dionisie al Romei, Ipolit și Tertulian și condamnată de Sinodul al II-lea 
ecumenic, din anul 381. 

 „Faţă” numește aici o Persoană, un lpostas al Sfintei Treimi (cuvântul grecesc 
prosopon înseamnă atât „față“ cât și „persoană”). 

* Dumnezeiescul Maxim ne învață următoarele: „Prin urmare, tot omul care s-a 
botezat în numele Treimii Dumnezeiești și de viaţă făcătoare, trebuie să țină toate câte a 
poruncit Domnul. Din această pricină, Domnul a împreunat păzirea tuturor poruncilor 
cu Dreapta Credinţă, știind că nu e cu putinţă să-i aducă omului mântuirea numai una 
dintre ele, despărțită de celelalte” (Filocalia românească, vol. 2, Cuvânt ascetic, cap 2, ed. 
Humanitas, București, 1999, p. 25). 

deștepte pe dânșii, ca mai vârtos să nu bage de seamă la cele de durere, 
căci zice: „«Sfârșit» vor avea toate ale lumii, ori dureri de vor fi, ori 
bunătăți; de aceea, să nu vă lăsaţi biruiţi de cele de durere, că trec; nici de 
cele bune să vă lăsaţi înșelaţi, că se sfârșesc”. Însă nu numai Apostolilor le 
făgăduiește acestea — adică a fi împreună cu dânșii —, ci și tuturor ucenicilor 
Lui, căci nu aveau Apostolii să trăiască „până la sfârșitul veacului”. Deci 
și nouă și celor de după noi ni se făgăduiește aceasta. Și nu numai până la 
sfârșit va fi, iar apoi va lipsi, să nu fie aceasta! Că de atunci mai vârtos 
împreună va fi [cu ai Lui], mai strălucit și mai arătat; că acest cuvânt 
„până”, unde s-ar afla în Scriptură nu leapădă vremea cea de pe urmă”. 

Deci, mulțămind Domnului Celui Care aici este cu noi și tot binele ni- 
| dă și iarăși împreună cu noi va fi, mai de săvârșit [desăvârșit] după sfârșit, 
să sfârșim aicea tâlcuirea. Că Lui 1 Se cuvine toată mulțămita și slava și 
cinstea, în vecii vecilor. „Amin”. 


Sfârșit al tâlcuirii Sfântului Teofilact 
la Evanghelia cea de la 
Matei 


â 
Mi 
N 


% Vezi tâlcuirea de la Matei 1, 25a. 

(1) 
Zilele de prăznuire ale Sfinţilor Apostoli 


În Biserica Ortodoxă, Sfinţii Apostoli sunt prăznuiţi în următoarele zile!: 
Simon Petru — 29 iunie și 5 septembrie; 

Andrei — 30 noiembrie, 20 iunie și 13 octombrie; 

Iacov al lui Zevedeu -— 30 aprilie; 

loan al lui Zevedeu (Teologul) — 26 septembrie și 9 mai; 
Filip — 14 noiembrie; 

Vartolomeu (Natanail) — 11 iunie și 25 august; 

Toma - 6 octombrie și 20 iunie; 

Matei (Levi) — 16 noiembrie; 

Iacov al lui Alfeu - 9 octombrie; 

Levi Tadeu — 30 iunie; 

Simon Cananeul sau Zilotul — 10 mai; 

Matia, cel ales în locul lui Iuda — 30 iunie; 

Pavel, Apostolul neamurilor - 29 iunie. 

În ziua de 30 iunie se serbează Soborul Sfinţilor 12 Apostoli. 


(2) 
Despre tâlcuirea versetelor 46-50 
din capitolul 12 al Evangheliei de la Matei 


Tâlcuirea acestor versete (Matei 12, 46-50) o face, mai pe larg, Sfântul loan Gură de Aur”: 

„În aceste cuvinte se arată cu multă strălucire ceea ce vă spuneam și mai înainte, că 
toate sunt de prisos, dacă lipsește virtutea. Vă spuneam că și vârsta și firea și locuirea în 
pustie și toate asemenea acestora sunt fără de folos, dacă lipsește voinţa cea bună. Astăzi 
învăţăm ceva și mai mult, căci nici purtarea în pântece a lui Hristos, nici nașterea aceea 
minunată nu are vreun câștig, dacă lipsește virtutea. Aceasta se vede mai cu seamă din 
cuvintele Evanghelistului: «Încă grăind El mulțimilor, I-a spus Lui cineva: Mama Ta și 
frații Tăi Te caută». lar El îi răspunde: «Cine este Mama Mea și cine sunt frații Mei?» 
Domnul n-a grăit așa ca să facă de râs pe Mama Lui sau ca să Se lepede de Aceea care L-a 
născut. Dacă l-ar fi fost rușine de Ea, nici n-ar fi trecut prin pântecele Ei, ci ca să arate ca 
nici Mama Lui n-are nici un folos de pe urma acestei nașteri, dacă nu face tot ce trebuie. 
Ceea ce încercase mama Lui pornise dintr-o ambiţie deșartă. Voia să arate poporului că 
are putere, că are stăpânire asupra copilului Ei. Mama Lui nu-și închipuia ceva mare 
despre El. De aceea a și venit la EI într-un timp nepotrivit. Uită-te și la mândria Ei și la 
mândria fraților Lui! Ar fi trebuit, dacă au venit, sau să asculte cu poporul sau, dacă nu 
voiau, să fi așteptat până termina de vorbit și după aceea să se fi apropiat de El. Dar ei 
nu. Îl strigă de afară; și fac asta în fața tuturor oamenilor, arătându-și ambiția lor deșartă. 
Vor să arate că Îi poruncesc cu multă putere. Acesta o arată și Evanghelistul, atunci când 
a spus: «Încă grăind El mulțimilor». Ca și cum ar fi spus: «Nu puteau găsi un alt timp? 


' Vezi Mineiele sau Viețile Sfinților pentru respectivele luni. 
* Sfântul loan Hrisostom, Omilii la Matei, XLIV, ed. IBMBOR, București, 1994, pp. 519-522 (traducere, 
introducere, indici şi note de Pr. Dumitru Fecioru). 

Nu puteau să-l vorbească îndeosebi?» Dar, ce voiau să-l spună? Dacă voiau să-L întrebe de 
dogmele adevărului, ar fi trebuit să o facă în auzul tuturor, să grăiască înaintea tuturor, ca 
să se folosească și ceilalţi; iar dacă voiau să-L întrebe despre alte lucruri, care-i priveau 
numai pe ei, n-ar fi trebuit să fie așa de grăbiţi. Dacă Hristos n-a dat voie ucenicului Său să 
se ducă să-și îngroape pe tatăl său (Matei 5, 21-22), pentru ca să nu-i întrerupă mergerea 
după Dânsul, cu atât mai mult n-ar fi trebuit întreruptă cuvântarea Sa, pentru lucruri fără 
însemnătate. Lucrul acesta arată că au făcut aceasta numai din slavă deșartă. Același lucru 
îl arată și Evanghelistul loan când spune: «Nici fraţii lui nu credeau în El» (loan 7, 5). 
Evanghelistul loan, ne dă și cuvintele lor, pline de multă prostie, spunând că frații Lui 
voiau să-L ia cu ei la lerusalim, nu pentru altă pricină, ci ca să culeagă și ei slavă de pe 
urma minunilor Lui. «Dacă faci acestea», I-au spus ei, «arată-Te lumii; că nimeni nu face 
ceva în ascuns, ci caută să se facă cunoscut!» (loan 7, 4). Domnul i-a mustrat și a osândit 
gândul lor pământesc (loan 7, 6-8). Pentru că iudeii Îl bârfeau și spuneau: «Nu este Acesta 
Fiul teslarului, pe al Cărui tată și Mamă noi îi cunoaștem? Fraţii lui nu sunt oare printre 
noi?» (Matei 13, 55-56; Marcu 6, 3) De aceea, fraţii Lui, voind să șteargă din mintea oamenilor 
această origine joasă a neamului lor, Îi cereau să facă minuni. Aceasta e pricina că Hristos 
îi refuză; voia să le vindece patima mândriei și a slavei deșarte. Dacă Hristos ar fi voit să Se 
lepede de Mama Lui, apoi S-ar fi lepădat de Ea atunci când iudeii ÎI bârfeau. Dar nu S-a 
lepădat de Ea, pentru că Îl vedem că are atât de multă grijă de Ea, încât, atunci când era pe 
Cruce, o lasă în seama celui mai iubit dintre ucenicii Săi, având foarte mare grijă de Ea. 
Acum însă, cu acest prilej, nu face asta, că are o altă grijă pentru Mama lui și pentru frații 
Lui. Pentru că Ei vedeau în El un simplu om și se mândreau, Hristos caută să le scoată din 
cap mândria. Nu-i ocărăște; îi îndreaptă. Nu mi te uita numai la cuvintele lui Hristos, care 
au în ele un pic de mustrare, ci și la nechibzuinţa și îndrăzneala fraţilor Lui și la Cine era 
Cel Ce i-a mustrat! Nu era simplu om, ci Fiul, Unul-Născut al lui Dumnezeu. Ce a urmărit 
Domnul prin mustrarea Sa? N-a vrut să-i facă de ocară, ci să-i scape de cea mai tiranică 
patimă, mândria; să-i facă încetul cu încetul să aibă despre El ideea ce 1 Se cuvine și să 
convingă pe Mama Lui că El nu e numai Fiul Ei, ci și Stăpânul Ei. Vei vedea că mustrarea 
Sa este pe măsura Dumnezeirii Sale, dar de folos și Mamei Lui. În afară de acestea este o 
mustrare blândă. Că n-a spus: «Du-te și spune Mamei Mele: Nu ești Mama Mea!» Nu, ci a 
spus celui care spusese că Mama Lui stă afară: «Cine este Mama Mea?» Prin această 
întrebare Domnul a mai urmărit și altceva. Ce anume? Să nu neglijeze nimeni virtutea, nici 
aceea nici alții, bazându-se pe înrudirea cu Hristos. Dacă n-ai nici un folos, nici dacă-l ești 
mamă, de nu ești virtuos, cu atât mai puţin se poate mântui altcineva, numai pentru că se 
înrudește cu Hristos. Există o singură înrudire cu Hristos: să-l faci voia Lui! Această înrudire 
este mai bună și mai proprie decât înrudirea de sânge. 

Știind, dar, acestea, să nu ne mândrim cu copiii noștri buni, dacă nu avem și noi 
virtutea lor, nici cu părinţii noștri vrednici, dacă nu avem și noi purtarea lor. Se poate să 
nu fie tată cel care are copii și să fie tată cel care n-are copii. De aceea, Hristos, altădată, 
când o femeie i-a spus: «Fericit este pântecele care Te-a purtat și pieptul la care ai supt» 
(Luca 11, 27), nu i-a spus: «Nu M-a purtat pântecele!», nici: «Nu am supt la piept!», ci: 
«Cu adevărat sunt fericiți cei care fac voia Tatălui Meu!» (Luca 11, 28) Vezi, dar, că 
Hristos, în toate împrejurările, nu tăgăduiește înrudirea Sa de sânge, dar mai adaugă și 
înrudirea prin virtute. Când Înaintemergătorul spunea: «Pui de vipere, să nu credeţi că 

puteţi spune că avem tată pe Avraam!» (Matei 3, 7, 9), nu vrea să spună că nu se trăgeau 
din Avraam după trup, ci că nu le este de nici un folos că se trag din Avraam, dacă nu se 
înrudesc și la purtări cu Avraam. Același lucru l-a arătat și Hristos prin cuvintele: «Dacă 

ați fi fiii lui Avraam, ați face faptele lui Avraam!» (loan 8, 39) Nu-i lipsește pe ei de 
înrudirea lor după trup cu Avraam, dar îi învaţă să caute și înrudirea cealaltă, mai mare 
și mai proprie decât aceasta, înrudirea după virtute. Lucrul acesta l-a urmărit Hristos și 
acum, dar o spune mai blând, mai cu grijă. Vorbea Mamei Lui! N-a spus: «Nu este Mama 
Mea, nici aceia nu sunt fraţii Mei, pentru că nu fac voia Mea!» Nu i-a ocărât, nici nu i-a 
osândit, ci i-a făcut stăpâni pe voinţa lor; și, grăindu-le cu blândețe, a spus: «Cel ce face 
voia Tatălui Meu, acela este fratele Meu, sora Mea și mama Mea» (Matei 12, 50). Deci, 
de vor să fie așa, să meargă pe această cale! Când femeia aceea a strigat, zicând: «Fericit 
este pântecele care Te-a purtat», Hristos n-a spus: «Nu este Mama Mea», ci: «Dacă vrea 
să fie fericită, să facă voia Tatălui Meu. Unul ca acesta Îmi este frate și soră și mamă!» 

Vai, ce cinste! Vai, ce virtute! La ce înălțime ameţitoare urcă Hristos pe cel ce face 
voia Lui. Câte femei n-au fericit pe Sfânta Fecioară și pântecele Ei! Câte femei nu s-au 
rugat să ajungă astfel de mame! Ar fi dat orice! 

Dar ce le împiedică? Nimic! lată, Hristos ne-a deschis cale largă și a dat putinţă nu 
numai femeilor, dar și bărbaţilor să ajungă la această vrednicie. Dar, mai bine spus, la una 
cu mult mai mare. Că facerea voii lui Hristos ne face cu mult mai mult mame ale lui Hristos 
decât durerile nașterii. Deci, dacă merită să fie fericită Maica Domnului, apoi cu mult mai 
mult trebuie să fie fericiți cei ce ajung mame ale lui Hristos, prin facerea voii Lui, cu cât 
aceasta din urmă este și mai proprie. Nu te mărgini numai să dorești să fii mamă a lui 
Hristos, ci pășește cu multă râvnă și pe calea care te duce la împlinirea dorinţei. 

După ce Hristos a rostit aceste cuvinte, a ieșit din casă. Ai văzut că Domnul i-a și 
mustrat pe fraţii și pe Mama Lui, dar a și făcut ce doreau? Același lucru l-a făcut și la nunta 
din Cana Galileii (loan 2, 1-11). Și acolo o ținuse de rău pe Mama Lui, că-l ceruse un lucru 
într-un timp nepotrivit; cu toate acestea, îi face voia. Când o ţine de rău, îi îndreaptă părerile 
Ei greșite despre EI, iar când Îi face voia, Își arată dragostea față de Mama Sa. 

Tot așa și acum, când L-a chemat să iasă afară din casă: i-a tămăduit și boala slavei 
deșarte, dar i-a dat Mamei Sale și cinste cuvenită, ieșind afară din casă, deși Îi ceruse 
lucrul acesta într-un timp cu totul nepotrivit”. 

Dacă pentru slăbiciunea noastră aceste cuvinte ale Sfântului loan Gură de Aur se 
par a fi pricină de poticneală, punem înainte un lucru adeverit al dumnezeieștii pronii”: 

„Sfântul Chiril, patriarhul Alexandriei, om fiind, măcar că era atât de înaintat în 
sfințenie, avea încă oarecare patimă omenească, dar a îndreptat-o pe aceasta în chip 
minunat. Ascultaţi care era patima și îndreptarea ei: Fiind marele Chiril rudenie și nepot 
patriarhului Teofil, vrăjmașul Sfântului loan Hrisostom, și crezând adevărate toate 
mincinoasele învinuiri pe care le grăia unchiul său Teofil contra Sfântului loan Hrisostom, 
nu din răutate, ci din prea mare încredere în unchiul său, Fericitul Chiril se pornise și el 
asupra Sfinţitului și Dumnezeiescului Hrisostom, având mânie asupra lui, nu numai 
când acesta trăia, ci și după moartea lui. Pentru aceasta, nu voia nici să-l pomenească în 
pomelnicele celorlalţi patriarhi, precum era și obiceiul. 

Deci, Apotic, atunci patriarh al Constantinopolului, a scris către fericitul Chiril 
scrisoare, arătând că și el a fost o vreme vrăjmașul lui Hrisostom, dar, mai pe urmă, 
cunoscând nevinovăția și curăţia acelui bărbat sfânt, s-a pocăit din greșeala lui și a pomenit 
numele lui Hrisostom cu ceilalți Sfinţi; și-l sfătuia frățește pe Sfântul Chiril, să scrie numele 
lui Hrisostom în pomelnice și să-l pomenească. Însă, Chiril nu-l asculta, nevoind să 
defaime sinodul ţinut împotriva lui Hrisostom, pe vremea unchiului său, Teofil. 


3 Proloagele, ed. Mitropoliei Olteniei, Craiova, 1991, pp. 441-442. 

A mai scris către Chiril patriarhul și Sfântul Isidor Pelusiotul, ca unul ce-i era rudenie 
și mai bătrân cu vârsta, sfătuindu-l că nu se cuvine a judeca pe cineva din oameni, până 
nu va cerceta el singur, amănunțit, pricina și greșeala omului aceluia. Încă și altă epistolă 
a mai scris Sfântul Isidor către Chiril, în care-i zicea: «Mă numești că sunt părintele tău și 
mă tem de osândă. Ascultă-mă pe mine, să nu te osândești și tu de către Dreptul Judecător, 
Cel Ce nu caută la față; leapădă-ți mânia asupra celui mort și nu tulbura Biserica celor 
vii, pricinuindu-i neliniște». 

Deci, citind scrisorile Sfântului Isidor, a început Fericitul Chiril a se îndrepta și a-și 
cunoaște greșeala. Dar s-a îndreptat desăvârșit, având un vis ca acesta: [s-a arătat Sfântului 
că se afla într-un loc de negrăită frumusețe și bucurie. Vedea acolo pe Avraam, Isaac și 
Iacov și Sfinţi mulţi din Legea Veche și din cea Nouă a Evangheliei. Și a văzut în acel loc 
o Biserică luminată, de neîntrecută frumuseţe, iar înlăuntru popor mult, care cânta o 
dulce cântare. Și intrând Sfântul în biserică, s-a umplut cu totul de bucurie și de dulceaţă 
în inima sa, că vedea pe Doamna noastră, Născătoarea de Dumnezeu, de Îngeri mulți 
înconjurată și strălucind de negrăită slavă. Mai vedea acolo și pe Sfântul loan Hrisostom, 
stând aproape de Născătoarea de Dumnezeu, cu mare cinste și strălucind cu minunată 
lumină, ca un Înger al lui Dumnezeu, și ținând în mâini cartea învățăturilor sale. Și mai 
erau și mulțime de bărbaţi slăviţi, care stăteau cu dânsul ca niște slujitori, înarmaţi toți, 
ca și când aveau de dat o luptă oarecare. 

Deci, dorea fericitul Chiril să se închine Stăpânei, Născătoarei de Dumnezeu, și 
pornind, a alergat spre Ea ca să-i facă închinăciune, dar îndată Sfântul loan, împreună cu 
purtătorii săi de suliţi, au alergat cu mânie împotriva Lui și nu numai că l-au oprit de a 
se apropia de Maica Domnului, dar și din biserica aceea l-au izgonit. Și cum sta Sfântul 
Chiril, frământând întru sine mânia sa contra Sfântului loan Hrisostom, care-l izgonise 
din biserică, iată, a auzit pe Stăpâna noastră, Născătoarea de Dumnezeu, mijlocind către 
Sfântul loan, ca să-l ierte și să nu-l gonească din biserica aceea, zicând: «lartă pe Chiril, a 
zis Preasfânta către loan, că din necunoștinţă a luat pornirea lui cea rea împotriva ta și 
vei vedea când își va da seama, că din neștiinţă, a ajuns la acea pornire rea». Dar loan se 
arăta că nu primea să-l ierte. Atunci, Preasfânta Născătoare de Dumnezeu a zis către 
Sfântul loan: «Pentru dragostea mea, iartă-l, că mult s-a nevoit pentru cinstirea mea, 
rușinând și înfruntând pe Nestorie, ocărâtorul meu, iar pe mine, Născătoare de Dumnezeu 
propovăduindu-mă oamenilor. lartă-l, că mult s-a ostenit pentru mine». Acestea auzin- 
du-le Hrisostom de la Născătoarea de Dumnezeu, îndată s-a îmblânzit și, chemându-l 
înlăuntru, a îmbrățișat pe Sfântul Chiril, ca un prieten pe prietenul său și cu dragoste îl 
săruta. Și astfel, s-au împăcat și s-au împrietenit Sfinții amândoi, în visul acela, prin 
mijlocirea Născătoarei de Dumnezeu. 

Deci, Sfântul Chiril, deșteptându-se și socotind în amănunt acest vis, s-a pocăit mult 
și singur se certa pe sine, pentru o patimă deșartă și nesocotită împotriva unui bărbat 
Sfânt și bine plăcut lui Dumnezeu. Și, adunând îndată pe toţi episcopii Egiptului, a făcut 
mare sărbătoare lui Hrisostom, a scris numele lui în diptice și-l pomenea împreună cu 
Sfinţii cei mari și în fiecare an îl fericea pe el cu cuvinte de laudă. Și așa s-a ridicat pata 
aceasta de pe sfințenia Sfântului Chiril”. 

Despre această aparentă controversă legată de învățătura despre Maica Domnului, 
vezi mai multe în studiul (în limba rusă) Sfântului Ignatie Briancianinov, legat de cinstirea 
Preasfintei Născătoare de Dumnezeu, publicat în cel de-al IV-lea volum al operei sale 
complete (în curs de publicare în limba română la editura Sophia). 

(3) 
Sfântul Maxim Mărturisitorul 
A treia sută a capetelor despre dragoste — capetele 21-36: 


(21) Dumnezeu Se cunoaște pe Sine Însuși, dar cunoaște și cele făcute de El. Sfintele 
Puteri, de asemenea, cunosc pe Dumnezeu și cunosc și cele făcute de Dumnezeu. Dar, 
nu cum Se cunoaște Dumnezeu pe Sine și cele făcute de El, cunosc Sfintele Puteri pe 
Dumnezeu și cele făcute de El. 

(22) Dumnezeu Se cunoaște pe Sine în ființa Sa cea fericită; iar cele făcute de EI din 
înțelepciunea Sa, prin care și în care a făcut toate. Dar Sfintele Puteri Îl cunosc pe 
Dumnezeu prin participare, El fiind deasupra participării; iar cele făcute de EI prin 
perceperea aspectelor și sensurilor din ele. 

(23) Lucrurile făcute sunt în afară de minte; dar ea primește înlăuntrul ei vederea 
lor. Nu tot așa este la Dumnezeu cel veșnic, nemărginit și nesfârșit, Care a dăruit celor ce 
sunt atât existenţa, cât și existenţa fericită și de-a pururea. 

(24) Fiinţa rațională și mintală se împărtășește de Dumnezeu Cel Sfânt, adică de 
bunătatea și înțelepciunea Lui, prin însuși faptul că există și prin capacitatea de a fi 
fericită, ca și prin harul de a dăinui veșnic. Prin aceasta cunoaște pe Dumnezeu. lar cele 
făcute de EI le cunoaște, cum s-a zis, prin perceperea înţelepciunii artistice contemplate 
în făpturi, care este simplă și fără ipostas propriu, aflându-se numai în minte. 

(25) Patru dintre însușirile dumnezeiești care susțin, păzesc și izbăvesc cele ce sunt, 
le-a împărtășit Dumnezeu pentru bunătatea Sa desăvârșită, aducând la existenţă ființa 
rațională și mintală: existența, existența veșnică, bunătatea și înțelepciunea. Dintre acestea, 
primele două le-a dăruit fiinţei, iar ultimele două, adică bunătatea și înțelepciunea, 
capacității de a voi. Aceasta pentru ca ceea ce e El prin ființă, să ajungă și zidirea prin 
impărtășire. Pentru acestea se spune despre ea că s-a făcut după chipul și asemănarea lui 
Dumnezeu; după chipul existenţei, ca existență și după chipul existenţei veșnice ca existență 
veșnică; căci, deși nu e fără de început, este fără de sfârșit; și după asemănarea Celui bun 
și drept după fiinţă, cel bun și înţelept după har. Adică toată firea rațională este după 
chipul lui Dumnezeu; dar numai cei buni și cei înţelepţi sunt după asemănarea Lui. 

(26) Toată firea raţională și mintală se împarte în două: adică în firea îngerească și în 
firea omenească. Și toată firea îngerească se împarte iarăși în două grupe generale și în 
două feluri de voințe generale: într-una sfântă și într-una păcătoasă; adică în Sfintele 
Puteri și în dracii necuraţi. Firea omenească se împarte numai în două feluri de voințe 
generale: evlavioase și necuvioase. 

(27) Dumnezeu, ca cel ce este însăși existenţa, însăși bunătatea și însăși înțelepciunea, 
mai adevărat vorbind chiar și deasupra tuturor acestora, nu are nimic contrariu. Dar, 
făpturile, care toate au existenţa prin participare și har, iar cele raționale și mintale, și 
capacitatea de bunătate și înțelepciune, au ceva contrariu. Și anume existenţei lor li se 
opune neexistența, iar capacității de bunătate și înțelepciune răutatea și neștiința. Deci, 
ca ele să existe de-a pururi sau să nu existe, stă în puterea Celui Ce le-a făcut; dar ca să 
participe la bunătatea și la înțelepciunea Lui, sau ca să nu participe stă în voia ființelor 
raţionale. 


* Filocalia românească, vol. 2, A treia sută a capetelor despre dragoste, ed. Humanitas, București, 1999, pp. 
90-94. 

(28) Elinii, spunând că fiinţa lucrurilor există împreună cu Dumnezeu din veci și că 
numai calitățile din jurul ființei le au de la El, susțineau că fiinţa nu are nimic contrariu 
și contradicția este numai între calități. Noi însă zicem că numai Fiinţa dumnezeiască nu 
are nimic contrariu, ca fiind veșnică și infinită și dăruind și altora veșnicia. Fiinţa lucrurilor, 
însă, are contrară ei neexistența. Deci, stă în puterea Celui ce este cu adevărat ca ea să 
existe de-a pururi sau să nu existe. Dar, fiindcă Lui nu-l pare rău de darurile Sale, ea va 
exista veșnic și va fi susținută prin puterea Lui atotțiitoare, chiar dacă are nimicul 
contrariul ei, cum s-a zis, ca una ce a fost adusă la existenţă din neexistenţă și stă în voia 
Lui ca ea să fie sau să nu fie. 

(29) Precum răul este lipsa binelui și neștiinţa — lipsa cunoștinței, tot așa și neexistența 
este lipsa existenţei; dar nu a existenţei celei adevărate și proprii, căci aceea nu are nimic 
contrariu, ci a celei ce există prin împărtășire de existența cea adevărată. Lipsa celor 
dintâi atârnă de voinţa făpturilor; a celei de a doua atârnă de voința Făcătorului, care 
vrea însă, pentru bunătatea Sa, ca făpturile să existe veșnic și veșnic să aibă parte de 
binefacerile Lui. 

(30) Dintre făpturi, unele sunt raționale și mintale și capabile de cele contrare, ca de 
pildă de virtute și păcat, de cunoștință și neștiinţă; altele sunt corpuri de diferite soiuri, 
constătătoare din elemente contrarii, adică din pământ, aer, foc și apă. Cele dintâi sunt 
cu totul netrupești și nemateriale, chiar dacă unele din ele sunt legate de trupuri; cele 
de-al doilea sunt alcătuite numai din materie și formă. 

(31) Toate trupurile sunt după fire inerte; ele sunt mișcate de suflet. Unele de suflet 
rațional, altele de suflet neraţional, și iarăși, altele de suflet fără simţire. 

(32) Dintre puterile sufletești una hrănește și susține creșterea, alta este imaginativă 
și impulsivă, iar alta este rațională și intelectuală. De cea dintâi se împărtășesc plantele. 
Fiinţele neraționale, pe lângă aceasta, se împărtășesc și de a doua. lar oamenii, pe lângă 
acestea două, și de a treia. Primele două puteri sunt supuse stricăciunii, a treia se dovedește 
nestricăcioasă și nemuritoare. 

(33) Sfintele Puteri, comunicându-și una alteia lumina, precum o comunică și firii 
omenești, împărtășesc sau din virtutea lor, sau din cunoștința care este în ele. Împărtășind 
din virtute, adică dintr-o bunătate ce imită bunătatea dumnezeiască, își fac bine atât lor 
înseși, cât și una alteia, și celor mai prejos de ele, devenind toate deiforme. lar împărtășind 
din cunoștință, dau sau ceva mai înalt spre Dumnezeu, sau ceva mai adânc despre corpuri, 
sau ceva mai cu de-amănuntul despre ființele netrupești, sau ceva mai limpede despre 
Providenţă sau ceva mai lămurit despre Judecată. 

(34) Necurăţia minţii constă întâi în a avea cunoștință mincinoasă; al doilea, în a 
ignora ceva din cele universale (zic acestea despre mintea omenească, căci îngerului îi e 
propriu să nu-i fie necunoscut nimic din cele particulare); al treilea, în a avea gânduri 
pătimașe; iar al patrulea, în a consimţi cu păcatul. 

(35) Necurăţia sufletului constă în a nu lucra după fire. Căci, din aceasta se nasc în 
minte gândurile pătimașe. Și lucrează după fire atunci când puterile ei pătimitoare 
(pasionale), adică iuțimea și pofta rămân fără patimă în întâlnirea cu lucrurile și cu 
înțelesurile (chipurile) lor. 

(36) Necurăţia trupului este păcatul cu fapta. 

(4) 
Sfântul loan Damaschin 
Cuvânt despre venirea lui Antihrist! 


Se cuvine să se știe că trebuie să vină Antihrist. Este antihrist tot cel care nu 
mărturisește că Fiul lui Dumnezeu a venit în trup (1 loan 4, 3; 2 loan 7), că este Dumnezeu 
desăvârșit și că s-a făcut om desăvârșit, fiind în același timp și Dumnezeu. Dar în sens 
propriu și specia!, Antihrist se numește acela care vine la sfârșitul veacului (Matei 13, 40; 
24, 5). Trebuie, însă, mai întâi să se propovăduiască Evanghelia la toate neamurile, după 
cum a spus Domnul (Matei 24, 14). Și atunci va veni spre mustrarea iudeilor potrivnici 
lui Dumnezeu. Domnul le-a spus lor: „Eu am venit în numele Tatălui Meu și nu Mă 
primiţi; vine altul în numele lui și pe acela îl veți primi” (loan 5, 43). lar Apostolul: 
„Pentru aceea, pentru că n-au primit dragostea adevărului ca să se mântuiască, va 
trimite lor Dumnezeu lucrarea înșelăciunii, ca să creadă minciunii, pentru a fi asândiţi 
toți acei care n-au crezut adevărului, ci le-a plăcut nedreptatea” (2 Tesaloniceni 2, 10- 
12). Așadar, iudeii n-au primit pe Domnul lisus Hristos și Dumnezeu Care este Fiul lui 
Dumnezeu, dar vor primi pe înșelător, pe cel care se numește pe sine Dumnezeu. Că se 
va numi pe sine însuși Dumnezeu, îl învață Îngerul pe Daniil, spunând așa: „Nu va ţine 
seamă de Dumnezeul părinților lui”(Daniil 11, 37). lar Apostolul spune: „Să nu vă 
amăgească pe voi nici într-un chip, că va veni mai întâi lepădarea de credinţă și se va 
arăta omul păcatului, fiul pierzării, potrivnicul, care se înalță mai presus de tot ce este 
Dumnezeu sau este închinat, așa încât să șadă el, arătându-se pe sineși cum că ar fi 
Dumnezeu” (2 Tesaloniceni 2, 3-4). Când spune Apostolul „în Biserica lui Dumnezeu”, 
nu vorbește de Biserica noastră, ci de cea veche, de cea iudaică. Căci Antihrist nu va veni 
la noi, ci la iudei. Nu va veni pentru Hristos, ci contra lui Hristos; pentru acest motiv se 
și numește Antihrist. 

Trebuie mai întâi să se predice Evanghelia la toate neamurile (Matei 24, 14). „Și 
atunci se va arăta cel fără de lege, a cărui venire va fi cu lucrarea satanei, cu toată 
puterea și cu semne și cu minuni mincinoase, cu toată amăgirea nedreptății la cei care 
pier, pe care Domnul îl va omori cu graiul gurii Sale și-l va pierde cu venirea arătării 
Sale” (2 Tesaloniceni 2, 8-9). Deci nu însuși diavolul se face om așa cum S-a înomenit 
Domnul - să nu fie! — ci se naște om din curvie și primește toată energia lui satan. Căci 
Dumnezeu, cunoscând mai dinainte toată perversitatea voinţei lui, pe care o va avea, 
îngăduie ca să locuiască diavolul în el. 

Se naște, deci, din curvie, după cum am spus, este crescut în ascuns și pe neașteptate 
se răscoală, se împotrivește și împărăţește. La începutul împărăției lui, dar mai degrabă 
a tiraniei lui, ia chipul sfințeniei, dar când ajunge stăpânitor, persecută Biserica lui 
Dumnezeu (Matei 24, 6-10) și-și face cunoscută toată răutatea lui. Va veni cu „semne și 
minuni mincinoase” (2 Tesaloniceni 2, 9), înșelătoare și nu adevărate și pe cei care au 
slabă și neîntărită temelia minţii îi va înșela și-i va despărți de Dumnezeul cel viu, încât 
„să se smintească de va fi cu putinţă și cei aleși” (Matei 24, 24). 


"Sf. loan Damaschin, Dogmatica, traducere din limba greacă de Pr. Dumitru Fecioru, ed. Scripta, București, 
1993, pp. 200-202 

Vor fi trimiși Enoh și Ilie Tezviteanul (Maleahi 4, 5; Matei 17, 10-12; Marcu 9, 11-12), și 
„Vor întoarce inima părinţilor către copii” (Maleahi 4, 6), adică sinagoga către Domnul 
nostru lisus Hristos și către predica Apostolilor, dar ei vor fi omorâţi de Antihrist. Și va 
veni Domnul din Cer, în chipul în care Sfinţii Apostoli L-au văzut mergând la Cer (Faptele 
Apostolilor 1, 11), Dumnezeu desăvârșit și om desăvârșit, cu slavă și putere (Luca 21, 27) și 
va omori pe omul fărădelegii și pe fiul pierzării cu Duhul gurii Lui (2 Tesaloniceni 2, 8). 
Așadar, nimeni să nu aștepte pe Domnul de pe pământ, ci din Cer, după cum Însuși ne-a 
dat încredințare (Matei 16, 27; 25, 31; Luca 21, 27). 


(5) 
Sfântul Efrem Sirul 
Cuvânt pentru a doua Venire a Domnului, 
sfârșitul lumii și venirea lui Antihrist 


Cum voi putea eu, Efrem cel prea mic și păcătos și plin de greșeli, să spun cele mai 
presus de puterea mea? Dar, de vreme ce Mântuitorul, prin a Sa milostivire, pe cei 
necărturari i-a învăţat înțelepciunea și pe credincioșii cei de pretutindeni i-a luminat, și 
pe a noastră limbă o va lumina cu îndestulare spre folosul și zidirea, și a mea, a celui ce 
zic, și a tuturor ascultătorilor. Și voi grăi întru dureri și voi spune întru suspine pentru 
sfârșitul lumii acesteia de acum și pentru cel prea fără de rușine și cumplit balaur, cel ce 
va să tulbure pe toate cele de sub cer și să bage teamă și împuțţinare de suflet și cumplită 
necredinţă în inimile oamenilor și să facă arătări și semne și înfricoșări, încât de ar putea 
să amăgească și pe cei aleși, și pe toți să-i înșele cu mincinoase semne și cu năluciri de 
arătări, care se vor face de către dânsul (Matei 24, 25). 

După făgăduinţa Sfântului Dumnezeu, va lua stăpânire ca să înșele lumea, fiindcă 
s-a înmulțit păgânătatea lumii și pretutindeni tot felul de lucrări rele se lucrează. Și 
pentru aceasta, Preacuratul Stăpân va slobozi duhul înșelăciunii, ca să ispitească lumea 
pentru păgânătatea ei, de vreme ce oamenii au voit a se depărta de Dumnezeu și a-l iubi 
pe vicleanul (2 Tesaloniceni 2, 11). 

Fraţilor, mare nevoinţă va fi în vremurile acelea — mai ales celor credincioși —, când 
se vor săvârși semne și minuni cu multă stăpânire de însuși balaurul, când se va arăta pe 
sine ca un dumnezeu, cu năluciri înfricoșate, zburând în văzduh, și toți dracii ca îngerii 
în văzduh înălțându-se înaintea tiranului (2 Tesaloniceni 2, 4). Că vor striga cu tărie, 
schimbându-și chipurile, înfricoșând fără de măsură pe toți oamenii. Atunci, fraților, 
oare cine se va afla îngrădit și petrecând neclintit, având în sufletul său semnul Celui 
Unuia-Născut, Fiul Dumnezeului nostru, adică Sfânta Sa Cruce? Când va vedea necazul 
acela nemângâliat, făcut pretutindeni, peste tot sufletul care nu va avea de nicăieri 
mângâiere, nici iarăși slăbire pe pământ și pe mare, când va vedea toată lumea tulburată 
și va fugi fiecare să se ascundă în munți, unii adică murind de foame, iar alții ca ceara 
topindu-se de sete cumplită și nu va fi cine să-i miluiască pe ei, când va vedea toate 
fețele lăcrimând și cu dorire întrebând dacă nu cumva se află vreun cuvânt al lui 
Dumnezeu pe pământ. Și nicăieri nu-l va auzi. 

Cine, oare, va suferi zilele acelea? Și cine va răbda necazul cel nesuferit, când va veni 
amestecarea popoarelor ce vor veni de la marginile pământului pentru vederea tiranului și 

mulți închinându-se înaintea tiranului, strigând cu cutremur: „Tu ești mântuitorul nostru!”? 
Marea se va tulbura și pământul se va usca, cerurile nu vor ploua, tulpinile se vor veșteji și 
toţi cei ce vor fi pe pământul răsăritului, către apus vor fugi de multă frică. Și iarăși cei ce vor 
fi la apusul soarelui vor fugi către răsărit; vor fugi cu cutremur. Atunci, luând obraznicul 
stăpânire, va trimite draci în toate marginile pământului, ca să propovăduiască plini de 
îndrăznire: „Împărat mare s-a arătat cu slavă. Veniţi de îl vedeți pe el”. 

Cine, oare, va avea suflet de diamant, încât să sufere vitejește toate smintelile acelea? 
Cine, oare, va fi acest om, precum am mai zis, ca toți Îngerii să-l fericească pe el? Că eu, 
fraţilor iubitori de Hristos și desăvârșiți, m-am înfricoșat numai din pomenirea numelui 
balaurului, cugetând în mine necazul ce va fi oamenilor în vremurile acelea și în ce fel se 
va arăta acest balaur pângărit și aspru neamului omenesc. lar mult mai amar se va arăta 
Sfinţilor, celor ce vor putea birui nălucirile lui. Că atunci vor fi mulţi cei ce se vor afla 
bineplăcuțţi lui Dumnezeu și se vor putea mântui în munți și în dealuri și în locuri pustii, 
cu multe rugăciuni și plângeri nesuferite. Că Sfântul Dumnezeu, văzându-i pe dânșii 
întru plângere nemângâiată și întru credinţă curată, se va milostivi spre ei ca un Părinte 
iubitor de fii și îi va păzi pe ei unde se vor ascunde. Că preapângăritul nu va înceta 
căutând pe Sfinţi și pe pământ și pe mare, socotind că a împărăţit de acum înainte pe 
pământ, și pe toți îi va supune. Și va socoti ticălosul să stea împotrivă în ceasul acela 
înfricoșat când va veni Domnul din Ceruri, neștiind ticălosul a sa neputinţă și mândrie, 
pentru care a și căzut. Cu toate acestea, va tulbura pământul și va înfricoșa pe toate cu 
mincinoasele semne vrăjitorești; și nu va fi în vremea aceea, când va veni balaurul, slăbire 
pe pământ, ci necaz mare, tulburare și amestecare, morţi și înfometați întru toate marginile 
pământului. Că Însuși Domnul nostru cu dumnezeiasca Sa gură a zis: „Că unele ca 
acestea nu s-au arătat din începutul zidirii” (Matei 24, 21). 

Iar noi, păcătoșii, cu ce vom asemăna nevoia cea peste măsură de mare a ei, încă și 
netâlcuită, dacă Dumnezeu așa a numit-o pe dânsa? Însă să-și pună fiecare mintea sa cu 
dinandinsul întru sfintele cuvinte ale Domnului și Mântuitorului nostru, cum că pentru 
nevoia și necazul cel prea mare, va scurta zilele necazului aceluia, prin a Sa milostivire 
sfătuindu-ne pe noi și zicând: „Rugaţi-vă ca să nu fie fuga voastră nici iarna, nici sâmbăta” 
(Matei 24, 20). Și iarăși: „Privegheaţi totdeauna, adeseori rugându-vă ca să vă faceți vrednici 
a scăpa de necaz și a sta înaintea lui Dumnezeu, că vremea este aproape” (Luca 20, 36). Și 
întru această răutate stăm toți și nu credem, dar să ne rugăm necontenit cu lacrimi și cu 
rugăciuni, noaptea și ziua, căzând la Dumnezeu, ca să ne mântuim noi, păcătoșii. 

Dacă are cineva lacrimi și umilinţă să se roage Domnului, ca să ne izbăvim de necazul 
ce va fi pe pământ; ca să nu vadă nicidecum nici pe fiara, nici să audă înfricoșările ei, că va 
fi pe alocuri foamete, cutremure și morţi de multe feluri pe pământ. Viteaz suflet va avea 
cel care va putea să-și țină viaţa sa în mijlocul smintelilor. Că dacă puțin va slăbi omul în 
credinţă, lesne va fi înconjurat și va fi robit de semnele balaurului celui rău și viclean. Și 
neiertat se va afla unul ca acesta la Judecată, întrucât sieși vânzător se va afla, ca unul ce a 
crezut tiranului de bunăvoie. De multe rugăciuni și lacrimi avem trebuinţă, o, iubiților, ca 
să se afle cineva dintre noi întărit întru ispite. Fiindcă multe vor fi nălucirile fiarei, cele ce 
se vor face, pentru că luptător fiind împotriva lui Dumnezeu, pe toți va voi să-i piardă. 

Luaţi aminte, fraţii mei iubitori de Hristos, ce a făcut israelitenilor în pustie când 
ieșeau din Egipt, cum i-a amăgit pe ei ticălosul și preaspurcatul, ca să facă toţi acel păcat 
preacumplit, că a învăţat pe Valaam ca să dea lui Balac, împăratul madianiţilor, sfat rău 

și pe popor să-l amăgească spre desfrânare, ca deodată să-i piardă pe ei, după ce toţi se 
vor desfrâna cu femeile, ca niște dobitoace. Și au pus femei cu ochi nerușinați și mese 
pline de stropiri și de jertfe înaintea porților, pe toţi trăgându-i spre moarte, ca acela care 
va vrea să se desfrâneze cu spurcatele acelea, mai înainte să aducă jertfa și apoi să intre la 
dânsele. Că femeile nu luau plata de la popor, ci îi sileau pe toţi cei ce veneau la dânsele 
să jertfească. Și au pus înaintea boierilor pe fiicele boierilor; așijderea și bogaţilor, pe 
fiicele bogaţilor; iar pe cele mai multe dintre femei, de obște, la tot poporul cel de jos, 
vrând pe toți deodată să-i vâneze spre moarte, ca nici bogatul să nu se îngrețoșeze de cei 
săraci, nici boierii de fiica cea săracă a celui de jos (Numeri 25). 

Văzut-ai lucrarea nedreptăţii și vicleană meșteșugire, cum tuturor le-a săpat gropi 
spre moarte? Văzut-a cineva dintre voi cândva vreun lucru ca acesta fără de rușine? Pe 
desfrânare a ținut-o ca pe sabia cea cu două tăișuri, căci cu două morţi cumplite secerau 
femeile pe cei intrau la dânsele: și ca să jertfească, și să se desfrâneze. Că în acest fel va 
face tiranul, ca toţi să poarte pecetea fiarei când va veni în vremea sa, la plinirea vremurilor; 
să amăgească cu semne pe toți, și apoi, așa să cumpere aceștia bucate și tot felul de 
trebuinţe; și să pună cârmuitori de popor, ca toți să săvârșească porunca lui. 

Luaţi aminte, frații mei, la covârșirea fiarei și meșteșugirile vicleniei, cum de la 
pântece își începe lucrarea: că după ce se va strâmtora cineva de lipsa de bucate, să fie 
silit a primi pecetea aceluia, păgânescul chip, dar nu peste toate mădularele trupului, ci 
peste mâna dreaptă, așijderea și pe frunte, ca să nu aibă stăpânire omul a se pecetlui cu 
mâna dreaptă cu semnul Sfintei Cruci, iar pe frunte nicidecum a se însemna cu Sfântul 
Nume al Domnului, nici cu Preaslăvita și Cinstita Cruce a lui Hristos și a Mântuitorului 
nostru. Că știe ticălosul că, dacă se va pecetlui cineva cu Crucea Domnului, se risipește 
toată puterea lui și pentru aceasta pecetluiește dreapta omului, că aceasta este cea care 
pecetluiește toate mădularele noastre. Asemenea și fruntea, care este ca un sfeșnic ce 
poartă pe faţă făclia luminii, adică semnul Mântuitorului nostru. 

Deci, fraţii mei, înfricoșată nevoinţă va fi tuturor oamenilor celor iubitori de Hristos, 
ca până în ceasul morţii să nu se teamă, nici să stea în moleșire, când va închipui balaurul 
puterea sa în locul Crucii Mântuitorului. Că în acest chip va face ca Numele Domnului și 
Mântuitorului nostru nicidecum să se pomenească în vremurile acestuia. Și aceasta o va 
face, fiindcă se teme și se cutremură neputinciosul de Sfânta Putere a Mântuitorului 
nostru. Că de nu se va pecetlui cineva cu pecetea aceluia, nu se va robi de nălucirile lui și 
nici Domnul nu Se va depărta de la unii ca aceștia, ci îi va lumina și îi va trage către Sine. 

Se cade să înţelegem noi, fraţilor, cu tot dinadinsul, că nălucirile vrăjmașului sunt 
nemilostive și fără de omenie. lar Domnul nostru cu liniște va veni la noi, la toţi, ca să 
gonească de la noi meșteșugirile fiarei. Deci, noi, ţinând neabătută credinţa lui Hristos, 
cu ușurință vom birui puterea tiranului. Gând neschimbat să ne câștigăm și bună 
statornicie și se va depărta de la noi neputinciosul, neavând ce să ne facă. 

Eu, preamicul, fraților, vă rog pe voi, iubitorilor de Hristos, să nu ne moleșim, ci 
mai vârtos să ne facem puternici cu puterea Crucii. Netrecuta nevoinţă este lângă uși. 
Platoșa credinţei să o luăm toţi. Să scoatem cu dragoste din izvorul cel dumnezeiesc 
nădejdile mântuirii sufletelor noastre — pe nezidita, zic, iubiţilor frați, Treimea cea de o 
ființă, Care este izvor ce izvorăște viaţa. Dacă se va îngrădi cu acest fel de arme sufletul 
nostru, nu va fi călcat de balaur. Cu toate acestea, se cade nouă a ne ruga ca să nu intrăm 
în ispită, nici să fugim iarna. 

Deci, fiți gata, ca niște robi credincioși, neprimind pe altul. Furul și pierzătorul și cel 
fără de omenie, mai întâi va veni întru ale sale vremuri, ca să fure și să junghie și să 
piardă turma cea aleasă a lui Hristos, Adevăratul Păstor. Căci va lua asupra sa chipul 
Adevăratului Păstor, ca să înșele oile turmei. Însă cei ce vor cunoaște arătat glasul cel 
sfânt al Adevăratului Păstor, îndată îl vor cunoaște. Că glasul pierzătorului nu se asemănă 
cu cel al Adevăratului Păstor, fiindcă este rănitor. Glasul fiind plin de chipul furului, 
îndată se cunoaște în ce fel este acesta. 

Deci, să ne învăţăm, o, prieteni, cu ce fel de chip va veni pe pământ șarpele cel fără 
de rușine, fiindcă Mântuitorul, vrând să mântuiască neamul omenesc, S-a născut din 
Fecioară și prin chipul omului a amăgit pe vrăjmașul cu Sfânta Putere a Dumnezeirii 
Lui. Și blând și smerit a fost pe pământ, ca pe noi să ne înalțe de la pământ la Cer. Căci cu 
încredințare și cu adevărat, Dumnezeu Cel Ce S-a zămislit, Același întrupându-Se, Același 
născându-Se din Sfânta Fecioară cu trupul nostru, a mântuit prin patima Crucii tot neamul 
omenesc, dând porunci. Și iarăși va să vină în ziua cea mai de pe urmă, să judece viii și 
morții și să răsplătească tuturor după faptele lor, drepţilor și necredincioșilor, ca un Drept 
Judecător. Aceasta cunoscând-o vrăjmașul, că iarăși va să vină din Cer Domnul cu slava 
Dumnezeirii, a socotit și acesta să ia asupra sa chipul venirii Lui și să ne înșele pe noi. 

lar Domnul nostru va veni pe pământ pe nori luminoși, ca un fulger înfricoșat (Matei 
24, 27-28). Dar vrăjmașul nu va veni așa, că este viclean. Se va naște, cu adevărat, dintr-o 
fecioară spurcată care va fi unealta lui. Și nu el însuși se va întrupa, ci cu acest fel de chip 
va veni prepângăritul, ca un fur, ca să înșele pe toți: smerit, liniștit, urând cele nedrepte, 
dinspre idoli întorcându-se, evlavia mai mult cinstindu-o, bun, iubitor de săraci, peste 
măsură de frumos, prea cu bună așezare, blând către toţi, cinstind cu cuviință neamul 
iudeilor, fiindcă ei așteaptă venirea aceluia. Și, pe lângă toate aceste semne, va face arătări 
și înfricoșări cu multă stăpânire. Se va fățărnici cu vicleșug să placă tuturor, ca degrabă 
să fie iubit de către mulți. Daruri nu va lua, cu mânie nu va grăi, mâhnit nu se va arăta și 
cu chipul bunei rânduieli va amăgi lumea, până ce se va face împărat. 

Și după ce multe noroade și gloate vor vedea niște fapte bune ca acestea și puteri, 
toți cu o socoteală se vor face și cu bucurie mare îl vor propovădui pe el împărat, zicând 
unii către alții: „Au, doară, se mai află vreun om bun și drept ca acesta?” Și, mai mult, 
poporul cel ucigaș al iudeilor îl va cinsti și se va bucura de împărăţia lui. Pentru aceea, ca 
unul ce va cinsti mai mult locul și templul evreiesc, va arăta lor că are purtare de grijă 
pentru dânșii. 

Și când va împărăţi balaurul pe pământ, cu mare sârguinţă toate popoarele i se vor 
face ajutătoare. Edom și Moab, încă și fiii lui Amon, i se vor închina și ei cu bucurie ca 
unui adevărat împărat; se vor face cei dintâi apărători ai lui. Se va întări îndată împărăția 
aceasta și va bate cu mânie trei împărați mari. Apoi, se va înălța inima lui și va vărsa 
balaurul amărăciunea sa, punând înaintea celor din Sion veninul morţii. Tulburând lumea, 
va clinti marginile, va necăji toate, va pângări suflete. Căci nu se va mai arăta ca un 
cucernic, ci cu totul întru toate aspru, fără de omenie, iute, mânios, cumplit, nestatornic, 
înfricoșat, slut, urâcios, greţos, sălbatic, pierzător, obraznic și sârguindu-se — întru a sa 
nebunie — a arunca în groapa păgânătăţii tot neamul omenesc. Cu minciuni va înmulți 
semne în mulțime. Și stând înainte multe alte popoare și lăudându-l pe el pentru năluciri, 
va striga cu glas mare, încât se va clinti și locul întru care popoarele vor sta înaintea lui, 

și le va grăi cu îndrăznire: „Cunoașteţi toate popoarele puterea și stăpânirea mea. lată, 
înaintea voastră a tuturor poruncesc acestui munte ce este de cealaltă parte, ca acum să 
se mute de aici, de această parte de mare, prin cuvântul meu”. Și va zice spurcatul: „Ție 
îți poruncesc: Mută-te dincoace de mare!” Și va alerga muntele în ochii privitorilor, însă 
nicidecum clătindu-se din temeliile sale, căci cele ce Dumnezeu Cel Preaînalt dintru 
începutul zidirii le-a întărit și le-a înălțat, asupra acestora preaspurcatul stăpânire nu 
are, ci va amăgi lumea cu năluciri vrăjitorești. Și, iarăși, altui munte ce va sta în adâncul 
mării celei mari, fiind ostrov foarte mare, îi va porunci să se ducă și pe uscat să stea în 
țărmuri veselitoare spre veselia privitorilor, ostrovul nicidecum din mare mișcându-se. 
Iar balaurul își va întinde mâinile sale și va aduna mulțime de târâtoare și de păsări. 
Așijderea va păși pe deasupra adâncului și ca pe uscat va umbla peste dânsul și le va 
năluci pe toate. Și mulți vor crede și îl vor slăvi pe el ca pe un dumnezeu tare. lar ochii 
inimii celor ce vor avea pe Dumnezeu întru ei se vor lumina și cu de-amănuntul vor 
privi prin credinţa curată și vor cunoaște înșelăciunea lui. După aceasta se va sui pe apa 
mării și așa va umbla pe apă ca pe uscat. Și așa va năluci și va înșela lumea și mulți vor 
crede lui și îl vor slăvi pe el ca pe un dumnezeu tare. lar câţi vor avea frica lui Dumnezeu 
întru dânșii și ochii inimii luminaţi, vor cunoaște cu adevărat că nici muntele nu s-a 
mișcat din locul său, nici ostrovul nu s-a mutat din mare pe pământ. Și toate acestea 
întru numele său le va săvârși Antihrist. Că nu va primi să numească pe curatul nume al 
Tatălui și al Fiului și al Sfântului Duh, căci este luptător de Dumnezeu și fiu al pierzării. 

Acestea așa făcându-se și popoarele închinându-se lui și ca pe un dumnezeu lăudându- 
|, din zi în zi se va mânia Cel Preaînalt din Ceruri, Își va întoarce faţa Sa dinspre el și se vor 
face ciume cumplite, foamete necurmată, cutremure neîncetate, foamete și strâmtorare 
pretutindeni, necaz mare, morţi necontenite, temere înfricoșată și tremur nepovestit. Atunci 
cerurile nu vor ploua, pământul nu va mai rodi, izvoarele vor lipsi, râurile vor seca, iarba 
nu va mai odrăsli, verdeaţa nu va mai răsări, copacii din rădăcină se vor usca și nu vor mai 
rodi, peștii mării și chiții dintr-însa vor muri. Și, așa, marea va trimite putoare pierzătoare 
și sunet înfricoșat, încât vor slăbi și vor muri oameni de frică. 

Atunci va plânge cumplit tot sufletul și va suspina; atunci toţi vor vedea necaz 
nemângâiat cuprinzându-i pe dânșii noaptea și ziua și nicăieri nu vor afla să se sature de 
bucate, că povăţuitori aspri de popoare se vor pune în tot locul. Și dacă cineva va aduce 
cu sine pecetea tiranului pe frunte sau pe mâna dreaptă, va cumpăra puţine bucate din 
cele ce se vor afla. Atunci vor muri prunci la sânul maicii lor, va muri și maica deasupra 
pruncului ei și vor muri tatăl împreună cu femeia și cu fiii în ulițe și nu va fi cine să-i 
îngroape și să-i strângă în morminte. Din mortăciunile cele multe ce vor fi aruncate în 
ulițe se va face rea putoare pretutindeni, care va necăji pe toţi cei vii. Dimineaţa toţi vor 
zice cu durere și cu suspinuri: „Când se va face seară, să dobândim odihnă?” Venind 
seara, iarăși cu lacrimi prea amare vor grăi întru dânșii: „Oare când se va lumina, ca să 
scăpăm de necazul ce ne stă asupră?” Și nu va fi unde să fugă sau să se ascundă, că se 
vor tulbura toate, marea și uscatul. Pentru aceasta ne-a zis nouă Domnul: „Privegheaţi 
deci, că nu știți în care zi vine Domnul vostru” (Matei 24, 42). 

În mare și pe pământ va fi rea putoare, foamete, cutremure; în mare - tulburare, pe 
pământ — tulburare; înfricoșări în mare, înfricoșări pe pământ. Aurul mult și argintul și 
hainele cele de mătase, nimic nu vor folosi cuiva întru necazul acela, ci toţi îi vor ferici pe 


442 ANEXELE 


morţii cei îngropaţi mai înainte de a veni necazul acela mare pe pământ. Că atunci va fi 
aruncat și aurul și argintul în uliţe și nu va fi nimeni cine să-l ia, fiindcă vor fi urâte toate. 
Ci toţi se vor sârgui a fugi și a se ascunde și nicăieri nu va fi cu putinţă să se ascundă de 
necaz. Însă împreună cu foamea și cu necazul și cu frica se vor afla fiare și târâtoare de 
trupuri mâncătoare, mușcându-i. 

Dinlăuntru frică și dinafară cutremur. Și noaptea și ziua pe ulițe vor fi mortăciuni, 
în ulițe putoare, în case, putoare; în ulițe, foame și sete — în case, foame și sete; în ulițe, 
glas de plângere — în case, glas de plângere; în uliţe, gâlcevi — în case, gâlcevi; în uliţe, 
amar - în case, amar. Unul pe altul cu plângere îl va întâmpina: tatăl pe fiu și fiul pe tată; 
mama pe fiică și fiica pe mamă; prieteni pe prieteni, în ulițe îmbrățișându-se, vor leșina; 
și frați cu frați îmbrăţișându-se, vor muri. Se va veșteji și frumuseţea feţei a tot trupul și 
se vor face fețele lor ca de mort. Va fi grețoasă și urâtă chiar frumuseţea femeilor. Se va 
veșteji tot trupul și pofta oamenilor. 

Și toți cei ce s-au plecat cumplitei fiare și au luat pecetea aceea, adică păgânescul 
chip al spurcăciunii, alergând către dânsul, vor zice lui cu durere: „Dă-ne nouă să mâncăm 
și să bem, că toți murim de foame, cumplit strâmtorindu-ne, și gonește de la noi fiarele 
cele înveninate”. Și, neavând, ticălosul va răspunde cu multă asprime, zicând: „De unde 
să vă dau eu vouă, o, oamenilor să mâncaţi și să beţi? Cerul nu voiește să dea pământului 
ploaie și pământul iarăși nicidecum nu a dat seminţe sau roade”. 

Auzind acestea, popoarele vor plânge și se vor tângui, neavând mângâiere din 
pricina necazului, ci necaz peste necaz va fi lor nemângâiat, căci de bunăvoie au crezut 
tiranului. Că acela, ticălosul, nu va putea nici luiși să-și ajute; deci, cum pe dânșii îi va 
milui? În acele zile va fi nevoie [caznă] mare din necazul cel mult al balaurului, și din 
frică și din cutremur și din vuietul mării și din foame și din sete și din mușcările fiarelor. 
Și toți cei ce vor lua pecetea lui Antihrist și se vor închina lui ca Dumnezeului Celui 
Bun nu vor avea nici o parte întru împărăția lui Hristos, ci împreună cu balaurul se vor 
arăta în gheenă. 

Fericit va fi acela ce se va arăta preasfânt și preacredincios și va avea inima lui fără de 
îndoială către Dumnezeu, că fără de frică va lepăda toate întrebările lui, defăimându-i și 
muncile, și nălucirile (Apocalipsa 11, 34). 

lar mai înainte de a se face acestea, Domnul - ca un milostiv — va trimite pe Ilie 
Tezviteanul și pe Enoh - spre a se face cunoscută dreapta credință neamului omenesc și 
să se propovăduiască tuturor cu îndrăznire cunoștința de Dumnezeu, ca nu de frică să 
creadă tiranului —, cei care vor striga și vor zice: „Înșelător este, o, oamenilor! Nimeni să 
nu creadă lui nicidecum sau să îl asculte pe luptătorul de Dumnezeu. Nimeni din voi să 
nu se înfricoșeze; că se va surpa acesta degrabă. Iată, Domnul Cel Sfânt vine din Cer să 
judece pe toți cei ce s-au plecat semnelor lui”. 

nsă puţini vor fi atunci cei ce vor vrea să asculte și să creadă propovăduirii 
Proorocilor. Iar aceasta o va face Mântuitorul, ca să Își arate negrăita Sa iubire de oameni, 
că niciodată el nu voiește moartea păcătosului, ci voiește ca toți să se mântuiască. Că nici 
în vremea aceea nu va lăsa neamul omenesc fără de propovăduire, ca fără de răspuns să 
fie toți la Judecată. 

Deci, mulți din Sfinţi, câţi se vor afla atunci la venirea spurcatului, vor vărsa râuri 
de lacrimi cu suspinuri către Dumnezeul Cel Sfânt, ca să se izbăvească de balaurul și cu 

mare sârguinţă vor fugi în pustietăţi și în munţi, și în peșteri cu frică se vor ascunde. Și 
vor presăra pământ și țărână pe capetele lor, rugându-se ziua și noaptea cu multă 
smerenie. Și li se va dărui lor aceasta de la Dumnezeul Cel Sfânt și îi va povăţui pe dânșii 
în locuri hotărâte și se vor mântui, fiind ascunși în găuri și în peșteri, nevăzând semnele 
și înfricoșările lui Antihrist. Că celor ce au cunoștință, cu lesnire le va fi cunoscut venirea 
acestuia, iar celor ce-și au mintea pururea întru lucruri lumești și iubesc cele pământești 
nu le va fi lesne arătată aceasta. Că cel ce de-a pururi este legat de lucruri lumești, măcar 
de ar și auzi, nu crede și urăște cele ce i se spun. Pentru aceasta, Sfinţii primesc putere de 
a scăpa, că toată învăluirea și grija vieţii acesteia au lepădat-o. 

Atunci va plânge tot pământul. Marea și aerul vor plânge, împreună și dobitoacele 
cele sălbatice cu păsările cerului. Vor plânge munţii și dealurile și lemnele câmpului. 
Vor plânge încă și luminătorii cerului cu stelele, pentru neamul omenesc, că toți s-au 
abătut de la Dumnezeul Cel Sfânt, Ziditorul tuturor și au crezut înșelătorului, primind 
chipul spurcatului și de Dumnezeu luptătorului, în locul făcătoarei de viaţă Cruci a 
Mântuitorului. Va plânge pământul și marea, că de năprasnă cu totul va înceta glasul 
Psalmului și al rugăciunii din gura omului. Vor plânge toate bisericile lui Hristos cu 
plângere mare, că nu se va mai sluji Sfinţirea și Prinosul. 

lar după ce se vor împlini trei vremi și jumătate ale stăpânirii spurcatului și ale 
faptelor lui și după ce se vor împlini toate smintelile a tot pământul - după cum zice 
gura Domnului —, atunci va veni Domnul, Mântuitorul nostru, ca un fulger strălucind 
din Cer, Cel Sfânt și Înfricoșat și Preaslăvit, Dumnezeul nostru și Împăratul și Mirele Cel 
fără de moarte, pe nori cu slavă neasemănată, alergând înaintea slavei Lui rânduielile 
Îngerilor, ale Arhanghelilor, toți fiind văpăi de foc și râu plin de foc, cu înfricoșat vuiet. 
Heruvimii având ochii în jos și Serafimii zburând și feţele și picioarele ascunzându-și 
întru aripile lor cele de foc, strigând cu groază și zicând unul către altul: „Întreit Sfânt, 
întreit Sfânt, întreit Sfânt Domnul!” și glas de trâmbiţă, grăind cu frică: „Sculaţi-vă cei ce 
dormiţi! lată a venit Mirele!” 

Atunci se vor deschide mormintele și va auzi țărâna putrezită și înfricoșată Venire 
a Mântuitorului și, ca într-o clipeală de ochi se vor scula toate seminţiile și vor căuta la 
frumuseţea cea sfântă a Mirelui. Și milioane de milioane și mii de mii de Îngeri și de 
Arhangheli și nenumărate oști se vor bucura cu bucurie mare. Atunci Sfinţii și Drepţii și 
toţi care nu vor fi luat pecetea balaurului celui păgân se vor bucura. 

Și se va aduce tiranul legat de Îngeri împreună cu toţi dracii înaintea Divanului și 
asemenea cei ce au luat pecetea lui și toți păgânii și păcătoșii se vor aduce legați. Și 
Împăratul va da asupra lor hotărârea cea aspră a osândei celei veșnice în focul cel nestins. 
Și toţi cei ce nu au luat pecetea lui Antihrist și toţi cei din peșteri se vor bucura împreună 
cu Mirele cu bucurie negrăită, în cămara cea veșnică și cerească, împreună cu toți Sfinţii, 
întru netrecuţii veci ai vecilor. Amin. 

(6) 
Câteva rugăciuni din rânduiala liturgică a Triodului 
Duminica Înfricoșătoarei Judecăţi 


Când va fi să vii să faci judecată dreaptă, Preadreptule Judecător, șezând pe scaunul 
slavei Tale, râu de foc înfricoșând, va trage înaintea divanului Tău pe toți, stând înaintea 
Ta puterile cerești, și oamenii cu frică vor fi judecaţi, fiecare precum a lucrat; atunci, să-Ți 
fie milă de noi, și să ne învrednicești, Hristoase, de partea celor mântuiţi, ca un îndurat 
(Stihiră de la Vecernie). 

Cărţile se vor deschide și se vor arăta faptele oamenilor, înaintea divanului Tău 
celui de neîndurat; și va răsuna toată valea plângerii cu groaznică scrâșnire, văzând pe 
toți cei ce au păcătuit, trimiși în chinurile cele veșnice, cu dreaptă judecata Ta, și fără de 
folos plângând, Îndurate. Pentru aceasta, Te rugăm pe Tine, Bunule, să-ȚIi fie milă de 
noi, cei ce Te lăudăm, Unule, mult-milostive (Stihiră de la Vecernie). 

Trâmbiţele vor suna, și mormintele se vor deșerta, și se va scula toată firea 
omenească, cutremurându-se; cei ce au făcut bine, cu bucurie se vor bucura, așteptând 
să ia plată; iar cei ce au păcătuit vor tremura, cumplit văitându-se, fiind trimiși la chinuri 
și de cei aleși despărțindu-se. Doamne, al slavei, milostivește-te spre noi, ca un bun, și 
ne învrednicește pe noi de partea celor ce Te-au iubit pe Tine (Stihiră de la Vecernie). 

Plâng și mă tânguiesc, când îmi vine în simţire focul cel veșnic, întunericul cel mai 
dinafară și tartarul, viermele cel cumplit și scrâșnirea dinţilor cea neîncetată, și durerea ce 
va să fie celor ce au greșit peste măsură, și pe Tine, Cel preabun, cu vicleană voie Te-au 
mâniat, dintre care unul și cel dintâi sunt eu, ticălosul. Ci, Judecătorule, ca un îndurat, 
mântuiește-mă cu mila Ta (Stihiră de la Vecernie). 

Când se vor așeza scaunele și se vor deschide cărțile și Dumnezeu va ședea la 
Judecată, o, ce frică va fi atunci! Îngerii stând înainte cu frică și râul de foc curgând, ce 
vom face atunci, noi oamenii cei vinovați de multe păcate? Și când Îl vom auzi chemând 
pe cei binecuvântaţi ai Tatălui, întru împărăție, iar pe cei păcătoși trimițându-i la chinuri, 
cine va suferi acea înfricoșătoare hotărâre? Ci Unule, lubitorule de oameni, Mântuitorule, 
Împărate al veacurilor, mai înainte până ce va sosi sfârșitul, prin pocăință, întorcându-mă, 
miluiește-mă (Stihiră de la Vecernie). 

Cunoscând poruncile Domnului, așa să viețuim: pe cei flămânzi să-i hrănim, pe cei 
însetaţi să-i adăpăm, pe cei goi să-i îmbrăcăm, pe străini să-i aducem în casă, pe bolnavi și pe 
cei din temniță să-i căutăm; ca să zică și către noi Cel Ce va să judece tot pământul: Veniţi, 
binecuvântaţii Tatălui Meu, de moșteniți Împărăţia ce s-a gătit vouă (Stihira de la Litie). 

Gândesc la ziua aceea și la ceasul când avem să stăm toţi goi ca niște osândiţi, 
înaintea nemitarnicului Judecător; că atunci trâmbiţa va suna tare, și temeliile pămân- 
tului se vor clătina, și morții din morminte vor învia, și toți de o vârstă se vor face; și 
cele ascunse ale tuturor vor sta de față înaintea Ta. Și vor plânge și se vor tângui, și în 
focul cel mai dinafară vor merge cei ce nici odinioară nu s-au pocăit; iar ceata Drepților 
va intra în bucurie și în veselie, în cămara cerească (Idiomelă de la Laude). 

Vai, mie, înnegritule suflete! Până când de la răutăţi nu te mai curmezi? Până când 
zaci în lene? De ce nu-ți aduci aminte de înfricoșătorul ceas al morţii? De ce nu te 
cutremuri cu totul de Înfricoșătoarea Judecată a Mântuitorului? Oare, ce vrei să răspunzi, 
sau cum vrei să dai seamă? Lucrurile tale stau de față, spre mustrarea ta, faptele te 


EDITORIALE 445 


vădesc, pârându-te. Deci, o, suflete! Vremea a sosit, aleargă, apucă înainte și cu credință 
strigă: Greșit-am, Doamne, greșit-am Ție; dar știu, lubitorule de oameni, bunătatea Ta; 
Păstorule cel bun, nu mă despărţi pe mine de la starea cea de-a dreapta Ta, pentru mare 
mila Ta (Stihira de la Stihoavnă). 

La ziua cea înfricoșătoare a Judecăţii și a slavei Tale celei negrăite gândind, mă 
îngrozesc cu totul, Doamne, și tremurând strig cu frică: Când vei veni, Hristoase 
Dumnezeule, cu slavă pe pământ, ca să judeci toate câte sunt, atunci să mă izbăvești de 
toată pedeapsa pe mine, ticălosul, învrednicindu-mă a sta de-a dreapta Ta (Luminânda). 

La ceasul cercetării și al Venirii celei înfricoșătoare a Stăpânului Celui iubitor de 
oameni gândind, cu totul mă cutremur și, întristându-mă, strig către Tine, preadrepte 
Judecătorul meu și Unule, mult-îndurate: Primește-mă pe mine, cel ce mă pocăiesc, 
pentru rugăciunile Născătoarei de Dumnezeu (Luminânda). 

O, ce ceas va fi atunci, și ce zi înfricoșătoare, când va ședea Judecătorul pe scaunul 
cel înfricoșător! Cărţile se vor deschide și faptele se vor vădi, și cele ascunse ale 
întunericului se vor arăta; Îngerii vor alerga împrejur, adunând toate neamurile. Veniţi 
de auziţi împărați și domni, cei robiţi și cei liberi, păcătoșii și drepții, bogaţii și cei 
săraci, că vine Judecătorul, Cel Ce va să judece toată lumea. Și cine va putea sta înaintea 
feţei Lui, când Îngerii vor sta vădind lucrurile, cugetele și gândurile cele din noapte și 
cele din zi? O, ce ceas va fi atunci! Ci, mai înainte de sosirea sfârșitului, sârguiește-te 
suflete, strigând: Dumnezeule, întoarce-mă și mă mântuiește ca un îndurat (Idiomelă de 
la Laude, glasul al VI-lea). 

Daniil proorocul, bărbatul doririlor fiind, dacă a văzut puterea lui Dumnezeu, așa 
a strigat: Judecătorul a șezut și cărţile s-au deschis. Vezi, suflete al meu, de postești, nu 
defăima pe vecinul tău. Ferește-te de bucate, dar nu osândi pe fratele tău; ca nu cumva, 
fiind trimis în foc, să te topești ca ceara; ci fără împiedicare să te ducă Hristos întru 
împărăţia Sa (Idiomelă de la Laude, glasul al VIII-lea). 

Când vei veni, Dumnezeule, pe pământ cu mărire și toate se vor cutremura, și râul 
cel de foc înaintea divanului va curge, cărțile se vor deschide și cele ascunse se vor 
vădi; atunci să mă izbăvești de focul cel nestins și să mă învrednicești a sta de-a dreapta 
Ta, Judecătorule preadrepte (Condac, glasul 1). 

De înfricoșătorul Tău divan aducându-mi aminte, preabunule Doamne, și de ziua 
Judecăţii mă înfricoșez și mă tem, vădit fiind de cugetul meu. Când vei ședea pe scaunul 
Tău și vei face cercetare, atunci nimeni nu va putea tăgădui păcatele, adevărul vădin- 
du-le, și frica cuprinzându-l. Că tare va suna atunci focul gheenei, și păcătoșii vor scrâșni; 
ci mă miluiește, mai înainte de sfârșit, și mă iartă, Judecătorule preadrepte (Icos). 

Sosit-a ziua, iată, înaintea ușilor este Judecata; suflete, priveghează! Aici împărații 
împreună și domnii, bogaţii, săracii se vor aduna și își va lua fiecare om după vrednicia 
faptelor. Întru a sa rânduială, sihastrul și arhiereul, bătrânul și tânărul, sluga și stăpânul 
vor fi cercetaţi; văduva și fecioara se vor îndrepta; ci, vai atunci de toţi cei ce nu vor 
avea viaţă nevinovată. Nemitarnică este Judecata Ta, neînșelat divanul Tău de graiul 
cel meșteșugit, că nu ascunde vorba cea iscusită a ritorilor dreptatea, nici nu o amăgește 
aducerea de martori; că la Tine, Dumnezeule, cele ascunse ale tuturor stau de faţă. Să 
nu vin la pământul plângerii, să nu văd locul întunericului, Hristoase al meu, Cuvinte, 
nici legându-mă de mâini și de picioare să fiu lepădat afară din cămara Ta, având 
îmbrăcămintea nestricăciunii întinată, eu nevrednicul. Când vei despărți pe păcătoși 
de cei drepţi, judecând lumea, rânduiește-mă a ti una din oile Tale, alegându-mă dintre 
capre, lubitorule de oameni, ca să aud glasul Tău cel binecuvântat (din Cântarea a |V-: 

Cutremur nepovestit și frică va fi acolo; că va veni Domnul, și împreună cu Dânsul 
lucrul fiecăruia dintre oameni. Și cine, dar, de aicea nu se va plânge? Râul cel de foc mă 
tulbură, mă topește, mă roade scrâșnirea dinţilor și întunericul adâncului; deci, în ce 
chip și cum voi face să înduplec pe Dumnezeu? artă, Doamne, pe robul Tău, ca nu 
cândva să mă dai chinuitorilor celor amari, îngerilor celor cumpliţi, între care nu se 
poate afla acolo odihnă. Domnul și conducătorul dimpreună acolo, bogatul și cel neţinut 
în cinste, cel mare împreună și cel mic, se vor îndrepta întocmai; ci vai, fiecăruia, care 
nu va fi gata. Slăbește, lasă, Doamne, și iartă câte Ți-am greșit Ție, și să nu mă arăţi 
acolo înaintea îngerilor, în osânda focului și a rușinii celei fără de sfârșit. Fie-Ţi milă, 
fie-Ţi, Doamne, de zidirea Ta; greșit-am ie, iartă-mă; că din fire curat numai Tu ești și 
altul afară de Tine nimeni nu este fără întinăciune (din Cântarea a V-a). 

La înfricoșătoarea Ta Venire Hristoase, când te vei arăta din Cer, și se vor pune 
scaunele, și se vor deschide cărţile, să-Ți fie milă, atunci, Mântuitorule, de zidirea Ta. 
Acolo nimic nu va putea ajuta, fiind Judecător Dumnezeu; nici învățătura, nici meșteșugul, 
nici mărirea, nici prieteșugul; fără numai puterea ta, cea din fapte, o, suflete al meu! Acolo 
împreună va fi domnul și conducătorul, săracul și bogatul, suflete! Nici tată, nici mamă 
nu vor putea ajuta, nici frate nu va putea izbăvi de osândire. Cugetând la înfricoșătoarea 
întrebare a Judecătorului, suflete, îngrozește-te de aici, gătește-ți răspunsul, ca să nu fii 
osândit în legăturile cele veșnice. Să nu aud, Doamne, zicându-mi-se: a-ţi al tău! Şi să fiu 
gonit de la Tine; nici: Du-te în locul cel blestemat! Ci să aud glasul cel dorit al Drepţilor. 
Din porţile iadului izbăvește-mă, Doamne; mântuiește-mă din prăpastie și din întunericul 
cel adânc, din cele de dedesubt ale pământului și din focul cel nestins, și de oricare altă 
pedeapsă veșnică (din Cântarea a VI-a). 

Să cădem, credincioșilor, și să plângem mai înainte de Judecata aceea; când cerurile 
vor pieri, stelele vor cădea și tot pământul se va clătina; ca să aflăm milostiv, la sfârșit, pe 
Dumnezeul părinţilor. Nemitarnică va fi întrebarea, înfricoșătoare va fi acolo judecata, 
unde înaintea Judecătorului nu se va tăinui nimic, unde nu va fi cu putinţă a se face 
fățărie cu daruri; ci, fie-Ţi milă de mine, Stăpâne, și mă apără de mânia Ta cea înfricoșătoare. 
Domnul vine să judece, cine va suferi arătarea Lui? Înfricoșează-te, ticăloase al meu suflet, 
înfricoșează-te, și-ți gătește lucrurile tale spre ieșirea ta; ca să afli milostiv și îndurat pe 
Însuși Dumnezeul părinţilor. Focul cel nestins mă tulbură, și îngrozirea cea amară a 
viermilor; iadul cel stricător de suflet mă sperie, și îndeajuns de umilit nicidecum nu mă 
fac; ci, Doamne, Doamne! mai înainte de sfârșit, întărește-mă cu frica Ta. Cad înaintea Ta 
și aduc Ţie, ca niște lacrimi, graiurile mele. Greșit-am, cum nici păcătoasa n-a greșit, și 
fărădelege am făcut ca altul nimeni pe pământ; ci, Te îndură, Stăpâne, spre făptura Ta, și 
iarăși mă cheamă. Întoarce-te, căiește-te, descoperă cele ascunse, zi lui Dumnezeu, Celui 
ce toate le știe: Tu știi ascunsurile mele, Unule Mântuitorule; Tu Însuţi mă miluiește, precum 
cântă David, după mare mila Ta (din Cântarea a VII-a). 

Cugetând la întâmpinarea înfricoșătoarei Venirii Tale celei de a doua, Doamne, mă 
cutremur de certarea Ta, mă tem de mânia Ta și strig Ție: Mântuiește-mă de ceasul 
acela, în veci. Când vei judeca Tu, Dumnezeule, toate, cine dintre pământeni, fiind 
înconjurați de patimi, va putea suferi? Că atunci focul cel nestins și viermele cel 
neadormit va cuprinde în veci pe cei osândiţi. Când vei chema toată suflarea laolaltă, 
ca să iei seama, Hristoase, mare frică va fi atunci, mare nevoie, deoarece numai faptele 
singure vor ajuta în veci. Judecătorule a toate, Dumnezeul meu și Doamne, fă să aud 
atunci glasul Tău cel dorit, să văd lumina Ta cea mare, să privesc la corturile Tale, să mă 
uit la slava Ta, bucurându-mă întru toți vecii (din Cântarea a VIII-a). 

(7) 
Vedenia Sfântului Nifon 
despre Înfricoșătoarea Judecată? 


Într-o seară, după ce și-a terminat obișnuita rugăciune de noapte, Cuviosul Nifon 
s-a întins să doarmă pe patul său de pietre. Era miezul nopții și el încă veghea, privind 
cerul înstelat și luna. Singur își socotea păcatele sale și se tânguia cu mintea, gândindu-se 
la înfricoșatul ceas al Judecăţii. Deodată, vede că se trage tăria cerului ca o perdea și se 
arată Domnul nostru lisus Hristos într-o slavă negrăită. În jurul Lui, în văzduh, stăteau 
toate oștile cerești: Îngeri, Heruvimi și Serafimi erau în minunate și înfricoșate cete, 
rânduite fiecare după felul, frumusețea și strălucirea lor. Domnul a grăit către cârmuitorul 
uneia dintre cete, iar acela s-a apropiat luminos, cu frică și cutremur. 

„Mihaile, mai-marele Așezământului, pregătește cu ceata ta tronul de foc al slavei 
Mele și mergi în valea lui losafat. Acolo să-l așezi ca întâi semn al Venirii Mele, pentru că 
s-a împlinit ceasul când fiecare va lua plata după faptele sale. Grăbește-te, că a sosit 
ceasul! Voi judeca pe cei ce s-au închinat la idoli și s-au lepădat de Mine, Făcătorul lor. Pe 
cei care s-au închinat pietrelor și lemnelor, pe care le-am dat spre trebuinţa lor. Pe toți îi 
voi sfărâma ca pe „vasele olarului”. Tot așa și pe vrăjmașii Mei, pe ereticii care au îndrăznit 
să coboare Duhul Mângâietor în rândul făpturilorf. Vai de ei, ce foc îi așteaptă! 

Acum Mă voi arăta și iudeilor, care M-au răstignit și n-au crezut în Dumnezeirea 
Mea. Mi s-a dat toată stăpânirea și puterea și sunt Judecător drept. Atunci când eram pe 
Cruce, ziceau: «Huu! Cel Care dărâmi templul și în trei zile îl zidești. Mântuiește-Te 
pe Tine Însuţi...» Acum a Mea este răzbunarea, le voi răsplăti! Voi judeca, voi cerceta, 
voi pedepsi aspru neamul jidovesc, cel stricat și viclean, pentru că nu s-a pocăit. Le-am 
dat vreme de pocăință, dar au nesocotit-o; vor lua acum răzbunare. 

Le voi răsplăti și sodomiţilor, care au spurcat pământul și văzduhul cu nelegiuirea 
lor. l-am ars atunci și iarăși îi voi arde, pentru că au urât plăcerea Duhului Sfânt și au 
iubit plăcerea diavolului. Voi pedepsi pe toți desfrânaţii, nerușinații și întunecaţii care se 
aseamănă cu armăsarii. Nu s-au îndestulat cu căsnicia lor legiuită, ci s-au bălăcit în 
fărădelege și satana i-a aruncat legaţi în prăpastia de foc. Nu au auzit că «înfricoșat 
lucru este a cădea în mâinile Dumnezeului Celui Viu»? Nu s-au temut că voi vărsa 
peste ei mânia Mea; i-am chemat la pocăință, dar nu s-au pocăit. 

Voi judeca pe toți tâlharii care au făcut noian de rele, precum și pe ucigași și pe toţi care 
au făcut mulțime de păcate. Eu le-am dat timp să se pocăiască, dar ei n-au luat în seamă. 
Unde sunt faptele lor cele bune? Le-am dat pildă și icoană pe fiul cel desfrânat și pe mulți 
alții, să nu se deznădăjduiască de păcatele lor. Ei însă au disprețuit poruncile Mele și s-au 
lepădat de Mine. S-au îndepărtat de Mine și au iubit stricăciunea; pe Mine M-au nesocotit și 
s-au făcut robi ai păcatului. Să meargă, deci, în focul pe care ei singuri l-au aprins. 


* Sfântul Nifon, episcopul Constanţianei Ciprului a vieţuit în veacul al IV-lea și este prăznuit de Biserica 
Ortodoxă în ziua de 23 decembrie. Vedenia Sfântului Nifon despre Înfricoșătoarea Judecată este reprodusă 
după Viaţa și învățăturile Sfântului lerarh Nifon (traducere din limba greacă de Protosinghel Petroniu Tănase, ed. 
Episcopiei Romanului și Hușilor, 1993, pp. 61-79). Viața și învățăturile Sfântului lerarh Nifon a fost scrisă de către 
unul dintre ucenicii Sfântului, martor contemporan al virtuţilor și minunilor săvârșite de acest mare ierarh al 
Bisericii lui Hristos. 

* E vorba de pnevmatomahi, care neagă Dumnezeirea Duhului Sfânt. 

Dar, și pe cei care au murit ținând minte răul îi voi trimite într-o înfricoșată muncă. 
Pentru că n-au dorit pacea Mea, ci au fost mânioși, răutăcioși și răzbunători. Pe lacomi, 
pe cei ce au luat dobândă și pe toți iubitorii de argint, care este închinare la idoli, îi voi 
nimici și distruge cu toată mânia Mea, pentru că și-au pus nădejdea în bani și pe Mine 
M-au nesocotit, ca și cum nu M-aș îngriji de ei. Pe acei mincinoși creștini care au învățat 
că nu este învierea morților și că este există reîncarnarea sufletelor” acum, aici, pe pământ, 
îi voi topi pe toți în gheenă ca ceara; atunci se vor încredința de învierea morților. Magii, 
vrăjitorii și toţi cei care se îndeletnicesc cu magia vor fi zdrobiţi. 

Vai și de cei care au petrecut cu chitare și cu instrumente; au cântat și s-au îmbătat, 
au jucat, au vorbit necurății și s-au dedat la rele! I-am chemat și nu M-au ascultat, ci 
M-au luat în râs. Acum viermele le va roade inima. Le-am dat la toți milă și vreme de 
pocăință, însă nici unul nu a luat aminte. Voi închide în întuneric și pe cei ce au nesocotit 
Sfintele Scripturi, pe care le-a scris Duhul Meu prin mijlocirea Sfinţilor. Voi judeca și pe 
cei ce se îndeletnicesc cu superstiţiile și se încred în cuțite, furci, găleți și altele asemenea 
Atunci vor înțelege că trebuiau să nădăjduiască în Dumnezeu și nu în zidirile Lui. Se vor 
tulbura și împotrivi atunci, dar nu vor avea nici o putere, deoarece «a Mea este răzbu- 
narea, Eu le voi răsplăti». 

Voi pedepsi pe împărații și pe cârmuitorii care M-au amărât necontenit cu nedreptățile 
lor. Au judecat nedrept și cu mândrie, disprețuindu-i pe oameni. Și aceștia vor plăti. Dreapta 
Mea putere este nemitarnică. Îi voi pedepsi după fărădelegile lor. Atunci vor înțelege că 
sunt mai înfricoșat decât toţi împărații pământului. Vai de ei, ce iad îi așteaptă, pentru că 
au fost cruzi și au vărsat sânge nevinovat, sângele copiilor și al soțiilor lor. 

Cu ce urgie voi pedepsi pe acei slujitori care n-au fost păstori adevăraţi ai Bisericii, 
care Mi-au părăginit via și Mi-au risipit oile! Că au păstorit aur și argint și nu suflete și 
au căutat preoția pentru interes. Ce pedeapsă vor lua! Ce tânguire! Voi vărsa peste ei 
toată mânia Mea și urgia, și-i voi zdrobi. S-au străduit să câștige oi și boi care pier, iar de 
turma mea cea cuvântătoare nu s-au îngrijit. Voi pedepsi cu toiag fărădelegile lor și cu 
bici nedreptăţile lor. Dar și pe preoții care glumesc, râd și se ceartă în biserică îi voi 
arunca în foc și în tartar! 

Am venit și vin! Cine poate să-Mi stea împotrivă? Dar, vai și amar de cel păcătos, 
care va cădea în mâna Mea! Pentru că fiecare se va înfățișa înaintea Mea «gol și 
descoperit». Cum va îndrăzni atunci să se arate nerușinarea păcătoșilor? Cum vor privi 
fața Mea? Unde-și vor ascunde rușinea? Se vor umple de rușine înaintea Mea și a 
preacuratelor Puteri Cerești. 

Voi judeca și pe monahii care și-au trecut cu vederea canonul și au nesocotit 
făgăduinţele pe care le-au făcut înaintea lui Dumnezeu, a Îngerilor și a oamenilor. Una 
au făgăduit și alta au făcut. Din înălțimea norilor îi voi arunca în prăpastia iadului. Nu 
s-au îndestulat cu pieirea lor, ci au pricinuit și altora sminteală ucigătoare. Mai bine le-ar 
fi fost să nu se fi lepădat de lume, decât să se lepede și rău să trăiască, întru desfrânare. 
«A Mea este răzbunarea, Eu le voi răsplăti tuturor celor ce nu au voit să se pocăiască. 
Îi voi judeca pe toți ca un Judecător drept...»”. 

Cuvintele acestea pe care Domnul le-a rostit cu glas de tunet către Arhanghelul 
Mihail au umplut de spăimântare nenumăratele Puteri Îngerești. 

Apoi, a poruncit să-l aducă cele șapte veacuri de la facerea lumii. Mihail a primit 
poruncă să îndeplinească și acest lucru. De aceea, a mers degrabă la casa testamentului 


7 Metempsihoză. 

și le-a adus. Erau ca niște cărți mari, pe care le-a pus în fața Judecătorului. Apoi a stat de 
o parte, privind cu cutremur, cum răsfoiește Domnul istoria veacurilor. Și a luat primul 
veac, l-a deschis și a zis: „Aici scrie întâi de toate: Tatăl, Fiul și Duhul Sfânt, un Dumnezeu 
în trei Feţe. Din Tatăl S-a născut Fiul și Făcătorul veacurilor, deoarece cu cuvântul Tatălui, 
prin Fiul s-au făcut veacurile, s-au zidit netrupeștile Puteri, s-au întărit cerurile, pământul, 
adâncurile, marea, râurile și toate cele ce sunt într-însele”. 

Apoi, după ce a citit puţin mai jos, a zis: „Chip al Nevăzutului Dumnezeu este 
primul om, Adam, cu femeia lui, Eva. Atotputernicul Dumnezeu și Făcătorul tuturor 
celor văzute și al celor nevăzute a dat lui Adam poruncă. Aceasta era legea care trebuia 
ținută cu toată puterea și scumpătatea, spre cinstirea Făcătorului său și ca să nu uite că 
Dumnezeu se află deasupra lui”. 

După puţină vreme, a citit mai departe: „Nelegiuirea în care a căzut chipul lui 
Dumnezeu prin înșelăciune sau, mai bine zis, din neluare aminte și nepurtare de grijă. A 
căzut omul și a fost izgonit din rai cu dreaptă judecată și hotărâre a lui Dumnezeu. Nu 
putea să stea întru aceste bunătăţi începătorul nelegiuirii!” 

Mai jos a citit: „Cain s-a aruncat asupra lui Abel și l-a omorât, după voia diavolului. 
Se cade să ardă în focul gheenei, pentru că nu s-a pocăit. lar Abel va trăi în veșnicie”. 

În același chip a răsfoit și cele șapte cărţi ale veacurilor. În sfârșit, a luat a șaptea 
carte și a citit: „Începutul veacului al VII-lea înseamnă sfârșitul veacurilor. Începe să se 
împrăștie întru toate răul, desfrânarea, nemilostivirea. Oamenii veacului al VII-lea sunt 
răi, invidioși, mincinoși, cu dragoste fățarnică, iubitori de stăpânire și de argint, robiţi de 
păcatele sodomicești și de celelalte păcate”. 

A trecut puţin mai departe, a citit ceva și, îndată Și-a ridicat în sus privirea mâhnită; 
a sprijinit o mână pe genunchi și cu cealaltă Și-a acoperit faţa și ochii și a stat așa cugetând 
în sine multă vreme, apoi a șoptit: „Într-adevăr, acest veac a întrecut cu nedreptatea și cu 
răutatea pe toate celelalte”. 

Apoi a citit mai jos: „Grecii, cu idolii lor, au fost spânzurați cu lemnul, cu sulița și cu 
cuiele care au pironit trupul Meu de viață purtător”. 

A tăcut câteva clipe și iarăși S-a aplecat asupra cărţii: „Douăsprezece căpetenii ale 
Marelui Împărat, albe ca lumina, au tulburat marea, au închis gurile fiarelor, au înecat 
balaurii cei gânditori, au luminat pe orbi, au săturat pe cei flămânzi și au sărăcit pe cei 
bogaţi. Au pescuit multe suflete din moarte, dându-le din nou viață. Mare este plata lor...” 

Și apoi, după puţin, a adăugat: „Eu, lubitorul de oameni, am ales mărturisitori care 
s-au arătat biruitori cu ajutorul Meu. Prietenia lor a ajuns până la Cer și iubirea lor până 
la tronul Meu! Dorul lor până la inima Mea și jertfa lor Mă arde cu putere. Slava și 
puterea Mea este cu ei!” 

După ce a întors multe foi, a șoptit cu un zâmbet de mulțumire: „Omul care a ținut 
cu cinste cârma celor șapte coline (Constantinopolul) și a devenit împăratul lor a fost 
slujitorul dragostei Mele. 1 se cuvine Împărăţia Cerurilor, pentru că a fost râvnitor și 
următor al Domnului Său”. 

Apoi, trecând peste multe foi, a zis: „O, Preafrumoasă și Preacinstită Mireasă! Câţi 
vrăjmași s-au străduit să te pângărească. Dar tu nu M-ai înșelat pe Mine, Mirele Tău! 
Nenumărate erezii te-au amenințat, dar piatra pe care ai fost zidită nu s-a mișcat, pentru 
că «porțile iadului nu au biruit-o»”. 

Mai jos erau scrise toate păcatele oamenilor, pe care moartea le-a găsit neșterse prin 
pocăință. Și erau așa de multe, ca nisipul mării... Domnul Dumnezeu le-a citit nemulțumit 
și a dat din cap, suspinând. Nenumărata mulțime a Îngerilor stătea tremurând de frica 

dreptei mânii a Judecătorului. Când Domnul a ajuns la jumătatea acestui veac, a zis: 
„Sfârșitul lui este plin de putoarea păcatului, de lucrurile omenești, care sunt toate 
mincinoase și întinate: zavistie, ură, minciună, hulă, dușmănie, chefuri, beţii, desfrânări, 
ucideri, avorturi, lăcomie, iubire de argint, ținere de minte a răului. Dar ajunge! Îl voi 
curma la jumătate! Să înceteze stăpânirea păcatului!” 

Și zicând aceste cuvinte pline de mânie, Domnul a dat Arhanghelului Mihail semnul 
pentru Judecată. Deîndată, acela cu ceata lui au luat preastrălucitul și negrăitul tron și 
au plecat. 

Era așa de numeroasă ceata aceea, încât pământul nu o încăpea. Și fugind, strigau 
cu glas de tunet: „Sfânt, Sfânt, Sfânt Domnul Savaot! Plin este cerul și pământul de 
slava Lui!” Și de acest înfricoșat strigăt se cutremura cerul și pământul. „Sfânt, Sfânt, 
Sfânt, mare și înfricoșat, minunat și proslăvit este Domnul în vecii vecilor”. 

Apoi a pornit Gavriil cu ceata lui, cântând; a urmat al treilea mare Arhistrateg, 
Rafail, cu ceata lui, înălțând cântarea: „Unul Sfânt, Unul Domn lisus Hristos, întru slava 
lui Dumnezeu Tatăl. Amin”. 

În sfârșit, s-a pornit și ceata a patra. Cârmuitorul ei era alb și luminos ca zăpada, cu 
privirea dulce. Și, fugind, cânta cu putere: „Dumnezeu, Domnul dumnezeilor a vorbit și 
a chemat pământul de la răsăritul soarelui până la apus. Din Sion măreția frumuseţii 
Lui. Dumnezeu arătat vine, Dumnezeul nostru și nu va tăcea. Foc înaintea Lui va merge 
și în jurul Lui vifor mare!" Și cânta apoi tot psalmul. lar căpeteniile îi răspundeau: „Vine 
Dumnezeu să judece pământul. Că Tu stăpânești peste toate neamurile”. Cârmuitorul 
acelei oști se numea Uriil. 

După puţin, au adus înaintea Domnului Preacinstita Sa Cruce, care strălucea ca un 
fulger înfricoșat și revărsa o negrăită mireasmă. În urmă veneau cu multă cinste cetele 
Stăpâniilor și ale Puterilor. Priveliștea era de o măreție uimitoare. Nenumăratele Puteri 
cântau cu o nemaiauzită armonie. Unii ziceau cu multă teamă: „Înăl ta-Te-voi Dumnezeul 
meu și Împăratul meu și voi binecuvânta numele Tău în veci!” Alţii ziceau: „Înălțați pe 
Domnul Dumnezeul nostru și vă închinaţi așternutului picioarelor Lui, că Sfânt este. 
Aliluia, Aliluia, Aliluia!” 

Apoi a dat dumnezeiască poruncă să vină iarăși puternicul cârmuitor de oști, Mihail, 
să stea lângă tronul Domnului. În acea clipă s-a arătat un Înger care ținea o trâmbiţă. A 
luat-o Judecătorul în mâna Sa, a trâmbiţat de trei ori și a zis trei cuvinte; apoi a dat-o lui 
Mihail: „Mergi la Golgota, unde Mi-am întins preacuratele mâini și trâmbițează și acolo 
de trei ori!” 

Îndată ce a plecat Mihail, Domnul a chemat ceata Începătoriilor și a zis cârmuitorului 
acesteia: „Îţi poruncesc să iei dumnezeiasca ta ceată și să vă împrăștiați în toată lumea, 
ca să aduceți pe nori pe Sfinţi, de la răsărit și de la apus, de la miazănoapte și de la 
miazăzi. Să-i aduceţi pe toți, ca să Mă întâmpine când va suna trâmbița”. 

După toate acestea, Dreptul Judecător a privit spre pământ și a văzut negură și 
întuneric, jale și vai și multă tânguire, din înfricoșata tiranie a satanei. Turbează și urlă 
balaurul. A dărâmat totul și le zdrobește ca pe iarbă, pentru că vede pe Îngerii lui 
Dumnezeu că îi pregătesc focul cel veșnic. 

Dacă a văzut toate acestea, Judecătorul a chemat un Înger de foc cu înfățișare aspră 
și înfricoșată, fără de milă; era cârmuitorul cetelor Îngerilor, care veghează asupra focului 
iadului și i-a zis: „La cu tine toiagul Meu, care leagă și zdrobește. la și nenumărata mulțime 
de Îngeri din ceata ta și pe cei mai înfricoșaţi care săvârșesc pedepsele celor din iad. Să 
mergeţi la marea cea gânditoare, ca să găsiți urmele stăpânitorului întunericului. Apucă-l 

cu putere și-l ține bine, lovindu-l fără milă cu toiagul, până când va preda ceata duhurilor 
celor rele. Leagă-i apoi tare pe toţi cu puterea toiagului Meu, după porunca Mea și apoi 
aruncă-i în chinurile iadului cele mai groaznice și fără de milă”. 

Când toate au fost gata, s-a făcut semn Arhanghelului care ţinea trâmbiţa, să 
trâmbițeze puternic. Îndată s-a făcut o tăcere de moarte, ca și cum s-ar fi liniștit toate. 

La prima trâmbiţare s-au alcătuit toate trupurile morţilor. La a doua, Duhul 
Domnului a pus sufletele în trupurile moarte. Spaimă și cutremur a cuprins toate; cele 
cerești și cele pământești tremurau. Atunci a sunat a treia oară și cea mai înfricoșată 
trâmbiţă, care a zguduit toată lumea, când morții au înviat din morminte „într-o clipă”. 
Înfricoșată priveliște! Erau mai mulți decât nisipul mării. În același timp se coborau din 
ceruri ca o ploaie deasă spre Tronul Judecăţii Cetele Îngerești, zicând cu glas de tunet: 
„Sfânt, Sfânt, Sfânt Domnul Savaot, plin este tot pământul de frică și de cutremur!" 

Tot pământul și mulțimea nenumărată a Cetelor Îngerești stăteau așteptând. 
Tremurau plini de spaimă în faţa înfricoșatei stăpâniri dumnezeiești, care se coboară pe 
pământ. Și pe când toți priveau în sus, au început cutremure, tunete și fulgere în Valea 
Judecăţii și în văzduh și toţi au fost cuprinși de groază. Atunci tăria cerului s-a strâns ca 
o carte și a apărut cinstita Cruce, strălucind și scânteind ca soarele. Îngeri o ţineau înaintea 
Domnului nostru lisus Hristos și Judecătorul lumii, Care venea. Apoi se auzea un imn, o 
cântare străină: „Binecuvântat este cel ce vine întru numele Domnului, Dumnezeu este 
Domnul, Judecător, Stăpânitor și Domn al păcii”. 

Îndată ce s-a săvârșit această puternică slavoslovie, a apărut Judecătorul pe nori, 
șezând pe tron de foc. Cu preacurata Lui strălucire învăpăia cerul și pământul. 

Atunci, din mulţimea morților care înviaseră, unii au început să strălucească asemenea 
soarelui și îndată au fost răpiți de nori în văzduh, spre întâmpinarea Domnului lor. Cei 
mai mulți însă au rămas jos. Nimeni nu i-a luat la cer. Se tânguiau cu amar că nu s-au 
învrednicit și ei să fie răpiți de nori și mâhnirea și durerea umpleau de amărăciune sufletele 
lor. Au căzut toți în genunchi în faţa Judecătorului și apoi s-au ridicat. Înfricoșatul Judecător 
Se așezase deja pe tronul Judecăţii și în jurul Lui se adunaseră toate Puterile Cerești cu 
frică și cutremur. Cei ce fuseseră răpiți pe nori pentru întâmpinarea Lui stăteau de-a dreapta; 
ceilalți se aflau de-a stânga Judecătorului. Cei mai mulți dintre aceștia erau iudei, cârmuitori, 
Arhierei, preoți, împărați, mulțime de monahi și mireni. Stăteau rușinați și se jeleau de 
pierzarea lor. Feţele lor erau ticăloșite și suspinau cu adâncă mâhnire. O tânguire de moarte 
s-a lăsat peste toți și nici o mângâiere nu le venea de nicăieri. 

Dar cei ce stăteau de-a dreapta Judecătorului erau veseli, luminoși ca soarele, cinstiţi 
și slăviţi, albi ca lumina, parcă aprinși de o dumnezeiască lumină. Ca să îndrăznesc s-o 
zic, semănau cu Domnul și Dumnezeul lor. 

Deodată, înfricoșatul Judecător Și-a aruncat privirea într-o parte și în alta. S-a uitat 
de-a dreapta, bucuros și a zâmbit. Când însă S-a întors spre stânga, S-a tulburat; S-a 
mâniat tare și Și-a întors îndată faţa. Atunci, cu glas puternic și dumnezeiesc a zis celor 
din dreapta: „Veniţi, binecuvântaţii Părintelui Meu, de moșteniţi Împărăţia care a 
fost gătită vouă de la întemeierea lumii. Căci am flămânzit și Mi-aţi dat să mănânc, 
am însetat și Mi-aţi dat să beau, străin am fost și M-aţi primit, gol și M-aţi îmbrăcat, 
bolnav și M-aţi cercetat, în temniţă și ați venit la Mine”. 

Atunci, aceia s-au mirat și au întrebat: „Doamne, când te-am văzut flămând și 
Ți-am dat să mănânci, sau însetat și te-am adăpat? Și când Te-am văzut străin și te-am 
primit, sau gol și Te-am îmbrăcat, și când Te-am văzut bolnav și în temniță?“ 

„Amin zic vouă, întrucât aţi făcut unuia din acești frați ai Mei mai mici, Mie 
Mi-aţi făcut”. 

Apoi S-a întors și către cei „de-a stânga” și le-a zis cu asprime: „Duceţi-vă de la Mine 
blestemațţilor, în focul cel veșnic, care este gătit diavolului și slugilor lui. Căci am 
flămânzit și nu Mi-aţi dat să mănânc, am însetat și nu Mi-aţi dat să beau, străin am fost 
și nu M-aţi primit, gol și nu M-aţi îmbrăcat, bolnav și în temniță și nu M-aţi cercetat”. 

Aceia i-au răspuns nedumeriţi: „Doamne, când Te-am văzut bolnav și în temniță 
și nu Ți-am slujit Ție?” 

Le-a răspuns Domnul: „«Amin zic vouă, întrucât nu ați făcut aceasta unuia dintre 
acești mai mici, nici Mie nu Mi-aţi făcut». Pieriţi din ochii Mei, blestemaţi ai pământului! 
În tartar, în scrâșnirea dinţilor, acolo va fi plângere și tânguire fără de sfârșit!” 

Cum a rostit Judecătorul această hotărâre, dinspre răsărit s-a pornit un uriaș râu de 
foc, care curgea vijelios spre apus. Era lat ca o mare întinsă. Văzându-l, păcătoșii din 
stânga s-au îngrozit și au început să tremure de spaimă, întru deznădejdea lor. Atunci, 
nemitarnicul Judecător a poruncit ca toți, drepți și păcătoși, să treacă prin râul cel arzător, 
pentru ca să fie încercaţi prin foc. 

Au început cei din dreapta, care au trecut toți și au ieșit ca aurul curat. Lucrurile lor 
nu s-au ars, ci s-au arătat, prin încercare, mai luminoase și mai limpezi, iar ei s-au umplut 
de bucurie. 

Apoi au început să treacă și cei din stânga prin foc, ca să fie încercate și lucrurile lor. 
Dar, fiindcă erau păcătoși, flăcările au început să-i ardă, ținându-i în mijlocul râului. Și 
lucrurile lor au ars ca pleava, iar trupurile au rămas întregi, ca să ardă ani și veacuri 
nesfârșite, impreună cu diavolii. Nici unul nu a izbutit să iasă din acel râu de foc. Pe toți 
i-a ținut focul, pentru că erau vrednici de osândă și pedeapsă. 

După ce păcătoșii au fost predaţi iadului, Înfricoșatul Judecător S-a ridicat de pe 
tron și a pornit către dumnezeiescul palat, dimpreună cu toți Sfinţii Săi. Îl înconjurau cu 
multă frică și cutremur Puterile Cerești, cântând: „Ridicaţi căpetenii porțile voastre și 
vă ridicați porțile cele veșnice și va intra Împăratul slavei, Domnul și Dumnezeul 
dumnezeilor, împreună cu toți Sfinții Lui, care se vor bucura de veșnica moștenire”. 

Altă ceată răspundea și zicea: „Binecuvântat este Cel Ce vine întru numele 
Domnului, cu cei pe care i-a învrednicit Harul Său să se numească fii ai lui Dumnezeu. 
Dumnezeu este Domnul, împreună cu fiii Noului Sion și S-a arătat nouă”. 

lar Arhanghelii, care mergeau după Domnul, Îl slavosloveau, cântând pe rând o cântare 
cerească: „Veniţi să ne bucurăm de Domnul și să strigăm lui Dumnezeu, Mântuitorul 
nostru, să întâmpinăm fața Lui cu mărturisire și în psalmi să-l cântăm Lui”. 

lar altă ceată răspundea armonios: „Dumnezeu mare este Domnul și Împărat mare 
peste tot pământul. Că în mâna Lui sunt marginile pământului și înălțimile munților 
ale Lui sunt”. 

Acestea și multe alte cântări armonioase cântau Îngerii, încât toţi care le auzeau se 
bucurau de o negrăită bucurie. Astfel cântând, au intrat Sfinţii cu Domnul lisus Hristos 
la ospăţul cel ceresc din dumnezeiescul palat și inimile lor săltau de bucurie. Și îndată 
porţile palatului s-au închis. 

Atunci, Împăratul ceresc a chemat pe mai-marii Îngerilor. Cei dintâi au venit Mihail, 
Gavriil, Rafail, Uriil și conducătorii cetelor. Au urmat apoi cei doisprezece luminători ai 
lumii, Apostolii. Lor le-a dat Domnul slavă strălucită și douăsprezece tronuri ca de foc, 
ca să stea cu multă cinste lângă Învățătorul lor, Hristos. Chipul lor scânteia de o negrăită 

lumină veșnică și hainele lor străluceau și erau luminoase ca și chihlimbarul și căpeteniile 
Îngerilor îi cinsteau. Apoi li s-a dat și douăsprezece coroane minunate, împodobite cu 
pietre de mult preţ, care străluceau cu o lumină orbitoare și Îngeri slăviți le țineau deasupra 
capetelor lor. 

Au venit apoi înaintea Domnului cei șaptezeci de Apostoli. De asemenea și aceștia 
au primit cinste și slavă, dar cununile celor doisprezece erau mai minunate. 

Acum a venit și rândul Mucenicilor. Aceștia au primit cinstea și slava marilor oști 
îngerești, care s-au prăvălit din Cer împreună cu Lucifer. Adică, Mucenicii au devenit 
Îngeri și conducători ai cetelor îngerești. Îndată li s-a adus o mulțime de coroane care au 
fost puse pe sfintele lor capete. Cum strălucește soarele, așa străluceau și coroanele. 
Astfel, Sfinţii Mucenici, îndumnezeiţi, se bucurau cu nespusă bucurie. 

Apoi a intrat ceata sfântă a lerarhilor, Preoților, Diaconilor și a celorlalți clerici. Au 
fost încununaţi și ei cu cununi veșnice, potrivit cu râvna, răbdarea și lucrarea lor. Cunună 
de cunună se deosebea în slava ei, precum se deosebește stea de stea. Și mulți preoţi și 
diaconi erau mai slăviţi și mai luminoși decât mulți arhierei. Lor li s-a dat și câte o biserică, 
pentru ca să aducă pe jertfelnicul cel înţelegător Sfânta Jertfă și slujbe bineplăcute lui 
Dumnezeu. 

A intrat apoi cuvioasa ceată a Monahilor. Chipul lor revărsa o tainică mireasmă și 
scânteia ca soarele. Domnul i-a împodobit cu șase aripi și prin puterea Sfântului Duh au 
devenit asemenea cu înfricoșații Heruvimi și Serafimi și au început să cânte cu glas de 
tunet: „Sfânt, Sfânt, Sfânt Domnul Savaot, plin este tot pământul de slava Lui!” Slava 
lor era mare, negrăită și cununile lor felurit împodobite și luminoase. Potrivit cu luptele 
și cu sudorile lor, au primit și cinstea. 

A urmat apoi ceata Proorocilor. Lor le-a dăruit Împăratul Cântarea Cântărilor, 
Psaltirea lui David, timpane și hore, lumină nematerialnică, strălucitoare, negrăită 
bucurie și slavoslovia Duhului Sfânt. Atunci, Stăpânul dumnezeiescului ospăț le-a 
cerut să cânte ceva. Și au cântat o cântare așa de melodioasă, încât toţi săltau de fericire. 
După ce Sfinţii au primit aceste daruri din preacuratele mâini ale Mântuitorului, 
așteptau acum pe acelea pe care „ochiul nu le-a văzut și urechea nu le-a auzit și la 
inima omului nu s-au suit”. 

A intrat apoi toată ceata oamenilor care s-au mântuit în lume: săraci și domni, 
împărați și supuși, robi și liberi. Au stat toți înaintea Domnului, care a osebit dintre ei pe 
cei milostivi și curaţi și le-a dat desfătarea raiului din Eden, palate cerești și luminoase, 
cununi de mult preț, sfințenie și bucurie, sceptruri și tronuri și Îngeri ca să-i slujească. 

Apoi au venit toţi cei ce din dragoste pentru Hristos s-au făcut săraci, „săraci cu 
duhul”. Acum au fost slăviţi foarte mult. Din însăși mâna lui Hristos au primit cunună 
strălucită și moștenirea Împărăției Cerurilor. Apoi, „cei ce plâng păcatele lor” și-au 
primit marea mângâiere a Sfintei Treimi. Pe urmă, „cei blânzi” și fără de răutate, care 
au moștenit cerescul pământ, unde se află dulceaţa și mireasma Duhului Sfânt. Și ei au 
fost cuprinși de o negrăită bucurie și plăcere, văzând că s-au învrednicit să moștenească 
pământul cel fericit; cununile lor ca de trandafiri, scânteiau. Au urmat „cei flămânzi 
și însetați de dreptate”. Lor le-a dat plata dreptăţii, ca să se sature — și cu buna lor 
așezare s-au bucurat, văzând că Împăratul Hristos este înălțat și slăvit de Îngeri. Apoi 
au intrat „cei prigoniţi pentru dreptate”. Lor le-a dăruit sfânta slavoslovie și preami- 
nunata viaţă. S-au așezat pentru ei tronuri minunate, pe care să stea în Împărăția 
Cerurilor. Coroanele lor erau de aur sfânt și nematerialnice și străluceau așa de tare, 
încât de slava lor să se bucure și cetele îngerești. A intrat apoi ceata celor „prigoniți 

pentru Hristos”, Marele Dumnezeu și Mântuitorul sufletelor noastre. Pe ei i-a așezat 
pe tronuri de aur și au fost lăudaţi de Dumnezeu. 

După aceștia a intrat marea mulțime de păgâni, care nu au cunoscut Legea lui 
Hristos, dar din fire au ținut-o, ascultând de glasul conștiinței lor. Mulţi străluceau ca 
soarele, de nevinovăția și curăţia lor și Domnul le-a dat Paradisul și cununi luminoase 
împletite cu trandafiri și crini. Dar, pentru că au fost lipsiţi de Dumnezeiescul Botez erau 
orbi, pentru că Sfântul Botez este lumina și ochiul sufletului. Și nu vedeau deloc slava 
lui Dumnezeu. De aceea, cine nu este botezat, deși moștenește bucuria Raiului și simte 
ceva din mireasma și dulceaţa lui, nu vede nimic. 

După aceștia, a văzut Cuviosul Nifon o ceată de Sfinţi, care erau copiii creștinilor. 
Toţi păreau să fie ca de treizeci de ani. Mirele i-a privit cu fața veselă și le-a zis: „Haina 
Botezului este, într-adevăr, fără pată, fapte însă deloc. Vouă, ce să vă fac?” 

Atunci și ei au răspuns cu îndrăzneală: „Doamne, am fost lipsiţi de bunătăţile Tale 
cele pământești, cel puțin să nu ne lipsești de cele cerești!” A zâmbit Mirele și le-a dat 
bunătăţile cele cerești. Au primit și cununa nevinovăţiei și a nerăutății și toate oștile 
cerești i-au admirat. Era minunat să-i auzi pe Sfinţii Îngeri, care bucurându-se nespus de 
vederea tuturor Cetelor Sfinţilor, cântau dulci cântări. 

După toate acestea, vede Sfântul Nifon că vine înaintea Mirelui o dumnezeiască 
Mireasă. În jurul ei se revărsau miresme dumnezeiești și mir dumnezeiesc. Pe 
preafrumosul ei cap purta o neasemuită și împărătească diademă, care scânteia. Îngerii 
o priveau uimiţi și Sfinţii copleșiți. Harul Sfântului Duh o îmbrăca în haină aurită și 
preaînfrumusețată. 

Când a ajuns lângă Mirele Hristos, marea Împărăteasă s-a închinat de trei ori, 
împreună cu sfintele fecioare. Atunci, „Cel Preafrumos” a văzut-o și S-a bucurat. Și-a 
plecat capul și a cinstit-o ca pe Preacurata Sa Maică. Aceasta s-a apropiat cu multă evlavie 
și cinste și a sărutat nemuritorii și neadormiţii Săi ochi, precum și îndureratele Sale mâini. 
După dumnezeiasca sărutare, Domnul a dat fecioarelor haina strălucitoare și cununi 
prealuminoase și apoi au venit toate Puterile Cerești, cântând și fericind-o și slăvind-o 
pe Preacurata. 

Atunci, Mirele S-a ridicat de pe Tronul Său, având de-a dreapta pe Maica Sa, iar la 
stânga pe cinstitul Prooroc și Înaintemergătorul Său, a ieșit din palat și a mers la 
Dumnezeiescul ospăț, unde se aflau bunătăţile „pe care ochiul nu le-a văzut, urechea 
nu le-a auzit și la inima omului nu s-au suit”, pregătite pentru toți cei ce au iubit pe 
Dumnezeu. În urmă veneau toți Sfinţii. Aceștia, cum au văzut bunătățile, s-au umplut 
de o nespusă bucurie și au început să umble, prăznuind la minunatul ospăț. Dar, pe 
acestea robul lui Dumnezeu Nifon nu a mai putut să le descrie. Deși l-am silit de multe 
ori, nu mi-a spus măcar cât de puţin. Și zicea suspinând: „Nu pot, fiule, să înfățișez cu 
limba sau să asemuiesc cu vreun lucru pământesc lucrurile acelea. Erau mai presus de 
orice cugetare și închipuire, dincolo de toate cele văzute și nevăzute”. 

Deci, după ce Domnul a împărțit Sfinţilor toate bunătăţile cele negrăite și 
nemaiauzite, a poruncit Heruvimilor să înconjoare veșnicul ospăț, așa cum zidul 
înconjoară o cetate. A poruncit apoi ca Serafimii să-i înconjoare pe Heruvimi, Domniile 
pe Tronuri, Începătoriile pe Domnii, Stăpâniile pe Începătorii și, în sfârșit, Puterile 
Cerurilor pe Stăpânii. Precum un zid înconjoară un oraș, așa și cetele cerești se înconjoară 
una pe alta. 

De-a dreapta ospăţului veacurilor stătea cu mare cinste Arhanghelul Mihail cu ceata 
lui; la stânga, Gavriil cu ceata lui, Uriil stătea la apus și Rafail la răsărit. Toate acestea 

s-au făcut cu porunca Domnului nostru lisus Hristos, a Marelui Dumnezeu și a 
Mântuitorului tuturor Sfinţilor. Aceste patru cete erau foarte mari și împreună cu cetele 
preacuratelor Puteri înconjurau ospăţul lui Dumnezeu cu mare strălucire. 

Când toate acestea s-au terminat, atunci Însuși Dumnezeu Omul lisus S-a supus 
Celui ce-l supusese toate și I-a predat toată stăpânia și domnia și puterea pe care o luase 
de la EI. Apoi El a intrat la dumnezeiescul ospăț, ca Moștenitor al Tatălui, Împărat și 
Arhiereu împreună moștenitor cu toţi Sfinţii. 

La sfârșitul tuturor tainelor pe care le-a văzut Sfântul Nifon, a văzut și cea mai 
înfricoşată descoperire. Însuși Tată] Fiului Unul-Născut, Născătorul, Lumina cea 
neapropiată și negrăită, a răsărit deodată, luminând deasupra preacuratelor Puteri, 
deasupra tuturor Cerurilor și a Cetelor Cerești. Lumina peste preacuratul ospăț cum 
luminează soarele lumea. Așa strălucea Tatăl milostivirilor. Și precum buretele absoarbe 
și ține vinul, așa și Sfinţii fără de curmare se umpleau în vecii vecilor de nespusa 
Dumnezeire a Tatălui și Împăratului. De acum nu mai era pentru ei nici noapte, nici zi. 
Era numai Dumnezeu și Tatăl, Fiul și Duhul, lumină și hrană, viaţă și strălucire, bucurie, 
veselie și desfătare în Duhul Sfânt. 

Apoi s-a făcut o adâncă tăcere. Ochii Sfântului Nifon au primit o lumină curată, 
neamestecată, ca să vadă. Primei cete, care înconjura ospăţul, i s-a rânduit să săvârșească 
o cântare neîntreruptă și nesfârșită. Ea a fost cuprinsă de o negrăită și nespusă bucurie. 
Îndată dumnezeiasca și înfricoșata ceată a început o negrăită slavoslovie. Inimile Sfinţilor 
săltau de bucurie și desfătare. De la prima ceată, măreaţa cântare de slavoslovie a trecut 
la ceata a doua a Serafimilor. A început atunci și aceea să cânte cu multă măiestrie o 
cântare tainică. Precum o înșeptită dulceaţă, așa răsuna slavoslovia și în urechile Sfinţilor, 
care se bucurau negrăit cu toate simţurile lor. Ochii vedeau lumina cea neapropiată, 
mirosul lor mirosea mireasma Dumnezeirii, urechile lor auzeau cântarea dumnezeiască 
a preacuratelor Puteri, gura lor gusta Trupul și Sângele Domnului lisus Hristos, nou, 
întru Împărăţia Cerurilor, mâinile lor pipăiau veșnicele bunătăți și picioarele lor săltau 
la ospăț. Astfel, toate simţurile lor se săturau de negrăită bucurie. 

După puţin, a doua ceată a transmis acea cântare dumnezeiască cetei a treia, la a 
patra și până la cea din urmă, producând cu dulceaţa cântării plăcere și bucurie în inimile 
Sfinţilor. Și era uimitor că cetele nu cântau mereu aceeași cântare, ci era o felurime 
nemărginită de cântări și noutate în cântările pe care le cântau. Când cele șapte cercuri 
ale cetelor au întregit preacurata lor slavoslovie, a început ceata Arhanghelilor cântarea 
cea întreit sfântă: a cântat Mihail și a răspuns Gavriil; apoi a cântat Rafail și a răspuns 
Uriil. Se auzea o armonie ce nu poate fi cuprinsă cu mintea. Cei patru stâlpi de foc, 
Arhanghelii, erau mai presus; cântarea lor era înflăcărată și pătrunzătoare. 

Mișcaţi de acea negrăită dulceaţă au început atunci și toţi Sfinţii de la cerescul 
ospăț să cânte măreţiile lui Dumnezeu. Astfel, pretutindeni, înăuntru și înafară, răsuna 
cântare îngerească. Acea cântare preasfântă înflăcăra sfintele inimi cu o fericită plăcere 
în vecii nesfârșiţi. 

După ce le-a văzut pe toate acestea, de trei ori fericitul Nifon, când se afla în mare 
răpire și vedere, a auzit glasul lui Dumnezeu, zicându-i: „Nifone, Nifone, frumoasă a 
fost prooroceasca ta vedenie. Scrie, dar, cu amănuntul toate cele ce ai văzut și auzit, 
pentru că așa se vor întâmpla. Ţi le-am arătat ție, pentru că îmi ești prieten credincios, fiu 
al- Meu iubit și moștenitor al Împărăției Mele. Încredințează-te, deci, acum, când te-am 
învrednicit să vezi înfricoșatele taine, de marea Mea iubire de oameni față de cei ce se 

închină cu smerenie Împărăției și Stăpânirii Mele, pentru că Eu mă bucur să privesc spre 
cel blând și smerit și care se cutremură de cuvintele Mele”. 

După ce i-a spus aceasta, Domnul l-a slobozit dintru acea înfricoșată și preaminunată 
vedenie, care îl stăpânise vreme de două săptămâni. Când și-a venit în sine, stătea îngrozit 
și se tânguia îndurerat. Lacrimile îi curgeau șiroaie și zicea: „Vai de mine, ticălosul! Ce-l 
așteaptă pe bietul meu suflet! Vai de mine, mișelul! Oare în ce stare mă voi afla acolo, eu, 
păcătosul? Cum mă voi îndreptăţi înaintea Judecătorului? Ce scuză voi aduce pentru 
păcatele mele și unde voi ascunde mulțimea fărădelegilor mele? O, întinatule și 
ticălosule!... Suspin nu am, nici lacrimi și nici pocăință nu aflu; milostenie deloc, 
nerăutatea și blândeţea se află foarte departe de mine. Vai, mie! Ce să fac eu, nevrednicul 
și întinatul? De unde să încep să-mi mântuiesc sufletul? Haina Botezului am întinat-o, 
Botezul l-am spurcat, sufletul mi l-am înnoroiat, mintea mi-am întunecat-o, viața mi-am 
cheltuit-o «în petreceri și în beţii». O, păcătosul de mine! Nu știu ce voi face. Ochii mei 
privesc lucrurile cele de rușine, urechile ascultă cântece lumești, mirosul adulmecă după 
miresme, gura îmi este pornită spre lăcomie. Vai, mie, ticălosul! Mâinile mele se bucură 
în păcate; trupul meu dorește să se tăvălească în mocirla fărădelegii și caută paturi moi 
și mâncare aleasă. 

O, o, nelegiuitul, întunecatul și întinatul! Unde să merg nu știu! Cine mă va scoate 
din acel foc amar? Cine mă va izbăvi din întunericul cel mai dinafară al înfricoșatului 
tartar? Cine mă va izbăvi de scrâșnirea dinţilor? Vai, vai, mie, scârbosul și nelegiuitul! 
Mai bine era să nu mă fi născut!... 

O, de ce slavă mă lipsesc eu, înnegritul! De ce cinste și de ce cununi! Ce bucurie și 
veselie voi pierde, fiindcă m-am robit de păcat! Ticăloase suflete, unde îţi este umilinţa, 
unde luptele, unde virtuțile? Vai, ție, întinatule! În ce loc te vei afla în ziua aceea? Ai 
făcut vreun bine, ca să placi lui Dumnezeu? Vei merge în văpaie. Cum vei răbda vaiul și 
scrâșnirea? O, întinate suflete, cum ai poftit să te tăvălești mereu în necurăție, cum ai 
slujit necontenit pântecelui? 

Nelegiuitule și stricatule, ce rușine vei suferi în faţa lui Dumnezeu? Cu ce ochi te 
vei uita la dumnezeiasca Sa față? Spune-mi! Spune-mi! Ai văzut acele preaminunate 
priveliști pe care Domnul le va înfăptui cândva. Spune-mi, deci, o, suflete, ai vreo faptă 
vrednică de acea slavă? Cum vei intra acolo, după ce ai întinat dumnezeiescul Botez? Vai 
de tine, ticăloase suflete al meu! Vei moșteni focul cel veșnic și unde va fi atunci păcatul 
și tatăl lui, să te mântuiască? Ci, Doamne Dumnezeul meu, mântuiește-mă de foc, de 
scrâșnirea dinţilor și de tartar...” 

Cu aceste cuvinte se ocăra pe sine fericitul, rugându-se. În zilele următoare, îl vedeam 
că se plimba târându-și picioarele, ofta cu amare suspinuri, tânguire și lacrimi. Se gândea 
la lucrurile minunate pe care le văzuse și făcea tot ce se putea ca să le câștige. 

Adeseori, când se gândea mai adânc și mai curat la vedenia sa, ieșea din sine. Ardea 
după vederea Sfântului Duh și zicea: „O, ce bucurie, ce slavă, ce strălucirea îi așteaptă 
pe Sfinţi în Ceruri! Cât de tare mă tem să nu fiu lipsit de ele!” Apoi suspina adânc și 
spunea: „Doamne, ajută și mântuiește întunecatul meu suflet!” 

i SCARA 
ÎNTOCMIRII SFINTEI EVANGHELII 
DE LA MATEI 


Capitolul 1 


1, 1-6: Cartea neamului lui lisus Hristos. De la Avraam la David. 

1, 6-11: De la David la osia. 

1, 11-17: De la lehonia la Hristos. 

1, 18-24: Îngerul îl încredințează pe Iosif în vis că proorocia lui Isaia se plinește în Pururea Fecioara Maria. 
1, 25: Nașterea și numele Domnului lisus. 


Capitolul 2 


2, 1-2: Magii văd steaua Domnului și vin în lerusalim. 

2, 3-6: lrod și lerusalimul se tulbură pentru vestea Nașterii Împăratului. 

2, 7-12: Magii se închină în Betleem Pruncului, aducându-l daruri de aur, smirnă și tămâie. 
2, 13-15: losif, luând înștiințare în vis, ia Pruncul și pe Fecioara și fuge în Egipt. 

2, 16: lrod ucide pruncii. 

2, 17-18: Plinirea proorociei lui leremia la uciderea pruncilor. 

2, 19-23: Moartea lui Irod. Întoarcerea din Egipt și aşezarea în Nazaret. 


Capitolul 3 


3, 1-4: Propovăduirea și chipul de vieţuire al lui loan Botezătorul. 

3, 5-6: loan botează mulţime de norod cu botezul pocăinţei. 

3, 7-12: Înaintemergătorul îi mustră pe farisei și saduchei și li-L vestește pe Mesia. 

3, 13: Mântuitorul vine la lordan să fie botezat de către loan. 

3, 14-15: loan 1 se pleacă lui Hristos și mai apoi Îl botează. 

3, 16-17: La Botezul Domnului Cerurile se deschid, Duhul Se pogoară în chip de porumbel, iar 
glasul Tatălui mărturisește din Cer. 


Capitolul 4 


4, 1-11: Întreita ispitire a Dumnezeului-Om lisus. 

4, 12-16: După întemnițarea lui loan, Domnul Se mută din Nazaret în Capernaum, plinind și 
proorocia lui Isaia pentru Galileea neamurilor. 

4, 17: lisus începe să propovăduiască, zicând: „Pocăiţi-vă, căci s-a apropiat Împărăția Cerurilor”. 

4, 18-20: Chemându-i să-l urmeze Lui, Petru și Andrei merg după El. 

4, 21-22: Domnul cheamă pe lacov al lui Zevedeu și pe loan fratele lui, iar aceștia Îi urmează. 

4, 23: lisus străbate toată Galileea, propovăduind Evanghelia Împărăției și tămăduind toată boala 
și neputința din popor. 

4, 24-25: Răspândindu-se vestea despre EI, 1 se aduc spre tămăduire feluriţi suferinzi, mulțime 
mare urmându-l Lui. 


Capitolul 5 


5, 1-2: Văzând mulțimile, lisus Se urcă în munte și începe a invăţa. 
5, 3-12: Fericirile. 

5, 13-16: Ucenicii sunt sarea pământului și lumina lumii. 

5, 17-18: Domnul este Dătătorul și Plinitorul Legii. 

5, 19: Datoria faţă de poruncile „foarte mici”. 

5, 20-26: Mânia către aproapele și pedeapsa ei. 

5, 27-32: Desfrânarea și despărțirea de femeia legiuită. 

5, 33-37: Lepădarea jurămintelor și simplitatea în cuvânt. 

5, 38-42: Nepomenirea răului și mărinimia sufletului. 

5, 43-48: Sfinţenia poate fi dobândită prin iubirea față de vrăjmași. 


Capitolul 6 


6, 1-4: Milostenia trebuie făcută în taină. 

6, 5-8: Rugăciunea trebuie ferită de slava deșartă, făcută cu puţine cuvinte și cu încredințarea că 
Tatăl știe tot ce ne este de folos. 

6, 9-13: Rugăciunea „Tatăl nostru”. 

6, 14-15: Numai așa ne iartă Tatăl dacă și noi iertăm aproapelui. 

6, 16-19: Postul trebuie săvârșit în taină și cu bucurie. 

6, 19-21: Defăimarea avuţiilor pământești și osârdia după comorile cerești. 

6, 22-23: Luminătorul trupului este ochiul. 

6, 24: Neputinţa slujirii la doi domni. 

6, 25-34: lzbăvirea din povara grijilor și îngrijorărilor. 


Capitolul 7 


7, 1-5: Judecarea cu fățărnicie a semenului. 

7, 6: Luarea aminte la împărțirea darurilor. 

7, 7-12: Puterea stăruinţei în rugăciune. 

7, 13-14: Poarta cea strâmtă. 

7, 15-23: Proorocii cei mincinoși și osânda rostită asupra lor de Domnul. 

7, 24-27: Casa zidită pe stâncă și cea clădită pe nisip. 

7, 28-29: Sfârșitul predicii de pe munte și uimirea mulțimilor dintru puterea învăţăturii lui Hristos. 


Capitolul 8 


8, 1-4: Vindecarea unui lepros. 

8, 5-13: Vindecarea slugii unui sutaș din Capernaum. 

8, 14-15: Însănătoșirea soacrei lui Petru. 

8, 16-17: Domnului îi sunt aduși mulţi suferinzi și demonizaţi pe care îi tămăduiește cu cuvântul. 

8, 18: Domnul Hristos poruncește ucenicilor să treacă de cealaltă parte a mării. 

8, 19-23: Cu ce râvnă se cuvine să urmăm Mântuitorului lisus? 

8, 24-27: Domnul potolește furtuna de pe mare. 

8, 26-34: Vindecându-i pe cei doi îndrăciţi din ţinutul Gadarenilor, Hristos îngăduie demonilor să 
intre în turma de porci. 


Capitolul 9 


9, 1-8: Vindecarea paraliticului din Capernaum. 

9, 9-13: Chemarea lui Matei și ospătarea dată de acesta. 

9, 14-17: Ucenicii lui loan ÎI întreabă pe Domnul de ce ucenicii Lui nu postesc și primesc un răspuns 
pilduitor. 

9, 18-26: Învierea fiicei lui lair şi vindecarea femeii cu scurgere de sânge. 

9, 27-31: Vindecarea celor doi orbi. 

9, 32-34: Vindecarea unui demonizat și hula fariseilor. 

9, 35-38: Domnului 1 Se face milă de noroadele fără păstor, știind că secerișul este mult iar secerătorii 
puţini. 


EVANGHELII DE LA MATEI 459 
Capitolul 10 


10, 1: lisus îi cheamă la Sine pe Apostoli dându-le putere asupra duhurilor necurate și asupra 
bolilor și neputințelor. 

10, 2-4: Numele celor doisprezece Apostoli. 

10, 5-15: Sfătuiri pentru propovăduire. 

10, 16-31: Cum va primi lumea Apostolii și adevărul propovăduirii Evangheliei; dumnezeiasca 
purtare de grijă ce va fi asupra celor ce se trimit și alte învățături ale Domnului către ucenici. 

10, 32-39: Datoria de a-l. mărturisi pe Hristos înaintea oamenilor și osârdia pentru purtarea Crucii. 

10, 40-42: Răsplata celor ce-i primesc pe cei trimiși de Domnul. 


Capitolul 11 


11, 1-6: rimişii lui loan Botezătorul și răspunsul pe care i-l Mântuitorul. 

11, 7-15: Mărturia lui lisus despre Înaintemergătorul loan. 

11, 16-19: Domnul vădește neamul iudeilor că este întru ușurătatea și nestatornicia minţii. 
11, 20-24: Hristos mustră cetăţile Horazinului, Betsaidei și Capernaumului. 

11, 25-27: Fiul laudă pe Tatăl pentru cele ce au fost descoperite pruncilor. 

11, 28-30: Chemarea către cei împovăraţi și luarea jugului lui Hristos. 


Capitolul 12 


12, 1-8: Spicele de grâu smulse sâmbăta. 

12, 9-13: lisus vindecă sâmbăta în sinagogă pe un om cu mâna uscată. 

12, 14: Fariseii se sfătuiesc să-L piardă pe Domnul. 

12, 14-21: Tămăduind mulţi bolnavi le poruncește să nu-L dea în vileag fariseilor, ca să împlinească 
proorocia lui Isaia pentru Fiul lui Dumnezeu. 

12, 22: Vindecarea demonizatului orb și mut. 

12, 23-37: Păcatul hulirii împotriva Duhului Sfânt și mustrarea lui. 

12, 38-45: Fariseii cer de la Domnul semn, dar El îi vădește că din voia lor cea rea sunt învârtoșaţi 
în a nu pricepe semnele. 

12, 46-50: Adevăratele rude ale lui Hristos. 


Capitolul 13 


13, 1-3: lisus grăiește mulţimii în pilde. 

13, 4-9: Pilda semănătorului. 

13, 10-17: De ce grăiește Domnul în pilde? 

13, 18-23: Tâlcuirea pildei semănătorului. 

13, 24-30: Pilda neghinei din țarină. 

13, 31-32: Pilda grăuntelui de muștar. 

13, 33-35: Pilda aluatului și grăirea numai prin parabole. 

13, 36-43: Tâlcuirea pildei cu neghina din țarină. 

13, 44: Pilda cu comoara ascunsă în țarină. 

13, 45-46: Pilda neguţătorului de mărgăritare bune. 

13, 47-52: Pilda năvodului. 

13, 53-58: lisus învățând în sinagoga din Nazaret este defăimat de cei ce se sminteau întru El, iar 
din pricina necredinţei acestora nu face acolo multe minuni. 


Capitolul 14 
14, 1-12: Lăierea capului Sfântului loan Botezătorul. 


14, 12-13: Ucenicii lui loan îi vestesc Domnului moartea lui loan Botezătorul, iar Domnul se depăr- 
tează în pustie. 

14, 13-21: Norod mult de prin cetăţi îi urmează Domnului, iar Lui făcându-l-Se milă, înmulțește 
cinci pâini și doi pești și satură cinci mii de bărbaţi afară de femei și copii. 

14, 22-33: lisus Se roagă singur în munte, iar mai apoi umblă pe mare mergând spre ucenicii Să 
învăluiți de furtună. Petru întru a sa îndrăzneală fiind cuprins de ape este izbăvit de Domnu. 

14, 34-36: În ţinutul Ghenizaretului, toți bolnavii care se ating de haina Mântuitorului, se tămăduiesc. 


Capitolul 15 


15, 1-9: Fariseii ÎI învinuiesc pe Domnul că ucenicii Săi calcă datina bătrânilor la spălarea mâinilor, 
iar Hristos îi vădește pe farisei că întru ei se plinește profeția lui Isaia, ca întru unii ce 
propovăduiesc învățături omenești și nu dumnezeiești. 

15, 10-11: lisus, chemând mulțimile, le spune ce anume îl spurcă întru adevăr pe om. 

15, 12-14: Fariseii se scandalizează, ca unii ce sunt călăuze oarbe orbilor. 

15, 15-20: Domnul, la cererea lui Petru, lămurește ucenicilor pilda, spunându-le că cele ce pornesc 
din inimă spurcă pe om. 

15, 21-28: Vindecarea fiicei femeii cananeience prin sârguința mamei în a cere milostivirea Domnului. 

15, 29-31: Domnul vine lângă Marea Galileii, și urcându-Se în munte vindecă mulțime mare de 
șchiopi, orbi, ciungi și muţi ce Îi urmează. 

15, 32-38: A doua înmulţire a pâinilor și săturarea celor patru mii de oameni. 

15, 39: Hristos slobozește mulțimile și purcede spre ținutul Magdala. 


Capitolul 16 


16, 1-4: Cerând să le arate Hristos semn din cer, fariseii și saducheii sunt vădiţi încă o dată că din 
voinţa lor cea rea nu pricep semnele. Semnul lui lona. 

16, 5-12: Ucenicii sunt îndemnați să se ferească de aluatul fariseilor și al saducheilor. 

16, 13-19: Mărturisirea pentru Dumnezeirea Fiului, pe care o fac ucenicii prin Petru, în ținutul 
Cezareii lui Filip. Hristos îl fericește pe Petru, făgăduindu-i cheile Împărăției. 

16, 20-21: lisus poruncește ucenicilor să nu spună nimănui că El este Hristos, săvârșind totodată și 
cea dintâi vestire Patimii Sale. 

16, 22-23: Petru Îl îndeamnă pe Domnul să Se ferească de Patimă, iar El îi spune: „Mergi înapoia 
Mea, satano!” 

16, 24: Lepădarea de sine și urmarea lui Hristos, prin purtarea Crucii. 

16, 25-27: Adevărata mântuire a sufletului și răsplata ei la a doua Venire a Fiului Omului. 

16, 28: Vestirea Schimbării la faţă. 


Capitolul 17 


17, 1-9: Mântuitorul Se schimbă la faţă, împărtășindu-le lui Petru, loan și lacov slava Dumnezeirii: 
Sale. 

17, 10-13: La coborârea de pe munte, ucenicii întreabă despre venirea lui Ilie și pricep cele despre 
loan Botezătorul. 

17, 14-18: Vindecarea fiului lunatic. 

17, 19-21: Ucenicii nu pot să-l vindece pe cel lunatic, din pricina puţinei lor credințe. Prisos- 
rugăciunii și al postului. 

17, 22-23: A doua vestire a Patimilor. 

17, 24-27: În Capernaum, Mântuitorul și Petru plătesc darea pentru templu în chip minunat 7-2 
pescuirea unui ban dintr-un pește. 


Capitolul 18 


18 1-5: Came este ceai nare in rpârăția Cerurilor. 
18,69: Osănda smintitonilor i cum se cuvine a duce Vupta cu sminteiile. 

18, 10-11: Să nu-i dispreţuim pe cei ce se smeresc și se micșorează pe ei pentru Împărăția Cerurilor 
și se află în purtarea de grijă a Mântuitorului. 

18, 12-14: Pilda oii rătăcite. 

18, 15-17: Rânduiala iertării aproapelui. 

18, 18-20: Puterea legăturilor și a bunelor învoiri. 

18, 21-22: De câte ori vom ierta pe aproapele. 

18, 23-35: Pilda celui ce datora zece mii de talanţi. 


Capitolul 19 


19, 1-2: Mântuitorul pleacă din Galileea și se duce în hotarele ludeii, dincolo de lordan, vindecând 
mulțime mare de suferinzi. 

19, 3-9: Fariseii Îl ispitesc pe Domnul Hristos în legătură cu cele ce privesc desfacerea căsătoriei. 

19, 10-12: Arvuna însurătorii și prisosul înțelepciunii desăvârșite. 

19, 13-15: lisus binecuvintează copiii. 

19, 16-22: Întristarea tânărului bogat care a fost primit de Mântuitorul. 

19, 23-24: Cât de greu va intra bogatul în Împărăţia Cerurilor? 

19, 25-26: Cine poate să se mântuiască? 

19, 27-30: Răsplata celor ce au lăsat toate pentru a urma Fiului lui Dumnezeu. 


Capitolul 20 


20, 1-16: Pilda lucrătorilor tocmiţi la vie. 

20, 17-19: A treia vestire a Patimilor. 

20, 20-24: Cererea fiilor lui Zevedeu de a sta de-a dreapta și de-a stânga Sa, întru Împărăție. 
20, 25-28: Cearta ucenicilor pentru întâietate și tămăduirea lor de către Domnul. 

20, 29-34: Vindecarea celor doi orbi. 


Capitolul 21 


21, 1-3: Mântuitorul trimite doi ucenici după asină. 

21, 4-5: Plinirea cuvintelor Proorocului Zaharia. 

21, 6-7: Ucenicii împlinesc porunca Domnului și aduc asina. 

21, 8-11: Intrarea Mântuitorului, cu slavă, în lerusalim. 

21, 12-13: Izgonirea vânzătorilor și schimbătorilor de bani din templu. 

21, 14: Domnul lisus vindecă în templu orbi și șchiopi. 

21, 15-16: Mânia arhiereilor și a cărturarilor asupra Domnului. 

21, 17: Mântuitorul pleacă în Betania. 

21, 18-22: Uscarea smochinului neroditor și minunarea ucenicilor. 

21, 23-27: Arhiereii și bătrânii poporului ÎL ispitesc pe Domnul pentru puterea cu care săvârșește 
lucrurile Sale, iar Domnul le vădește fățărnicia prin întrebarea despre botezul lui loan. 

21, 28-32: Pilda celor doi fii și plinirea ei. 

21, 33-41: Pilda lucrătorilor celor răi. 

21, 42-44: Piatra cea din capul unghiului și puterea ei. 

21, 45-47: Înţelegând că au fost vădiţi, arhiereii și fariseii voiesc să-L prindă pe Domnul, dar se tem 


de popor. 
Capitolul 22 


22, 1-14: Parabola nunţii fiului de împărat. 

22, 15-16: Fariseii ţin sfat ca să-L prindă pe lisus și trimit pe irodiani ca să-L ispitească. 

22, 16-22: Dinarul Cezarului și rânduiala dumnezeiască. 

22, 23-33: Saducheii ÎI ispitesc pe Mântuitorul cu pildă mincinoasă, defăimând Învierea. Răspunsul 
minunat al Domnului. 

22, 34: Fiind biruiţi în cuvânt de Hristos, fariseii se unesc cu saducheii. 

22, 35-40: Un învăţător de Lege Îi ispitește pe Domnul, întrebându-L care poruncă este mai mare 
din Lege. 

22, 41-46: Mântuitorul închide gura adunării fariseilor, întrebându-i al cui Fiu este Hristos. 


Capitolul 23 


23, 1-5: În faţa mulțimilor și a ucenicilor Săi, Mântuitorul mustră fărădelegile fariseilor și ale 
cărturarilor vădindu-le răutățile și fățărnicia. Domnul îndeamnă poporul să plinească și să 
păzească toate cele ce fariseii le spun după Legea lui Moise, însă oprește a urma faptelor 
cărturarilor și fariseilor. 

23, 6-10: „Unul este Învățătorul vostru: Hristos, iar voi, toți sunteți frați”. 

23, 11-12: „Cine se va înălța pe sine se va smeri și cine se va smeri pe sine se va înălța”. 

23, 13: Fariseii și cărturarii sunt osândiţi pentru că închid Împărăţia Cerurilor. 

23, 14: Osânda pentru asuprirea văduvelor și rugăciunea fățarnică. 

23, 15-22: Fariseii şi cărturarii sunt călăuze oarbe și nebune, care împing către gheena, prin măiestria 
vicleșugului lor. 

23, 23-24: Călăuze oarbe care strecoară țânțarul și înghit cămila. 

23, 25-26: Fariseii și cărturarii sunt asemenea blidelor curățate pe dinafară, dar pe dinlăuntru sunt 
pline de răpire și lăcomie. 

23, 27-28: Morminte văruite pe dinafară, iar pe dinlăuntru, pline de toată necurăția. 

23, 29-35: Fariseii și cărturarii sunt fiii celor ce i-au ucis pe Prooroci. Mântuitorul le arată că va 
trimite către ei prooroci și înţelepţi și cărturari, însă adunarea fariseilor și cărturarilor se va 
porni cu ucidere și prigonire asupra celor trimiși de Domnul, și din această pricină se vor 
osândi cu osândă prea mare. 

23, 36-39: Domnul, mustră lerusalimul, cel care ucide pe prooroci — și-i vestește dărâmarea. 


Capitolul 24 


24, 1-2: Înaintevestirea dărâmării lerusalimului. 

24, 3: Ucenicii cer Domnului să le arate vremea și semnele ce vor vesti dărâmarea Ierusalimului, 
Venirea Domnului și sfârșitul veacului. 

24, 4-8: Răspunsul Domnului. Începutul durerilor, hristoșii mincinoși, războaie și zvonuri de 
războaie, foamete, ciumă și cutremure pe alocuri. 

24, 9-13: Zavistiile, vrăjmășiile, smintelile, proorocii cei mincinoși sunt înaintemergătorii lui 
Antihrist, care vor înșela pe mulți și îi vor arunca pe mulți întru toată fărădelegea și într-atât 
se vor sălbătici oamenii, încât nici către cei de-aproape ai lor nu vor mai avea picătură de 
dragoste, ci se vor vinde unii pe alții. lar cel care va răbda până la sfârșit, suferind toate, 
fără a se sminti și fără a se slăbănogi de cele aduse asupră-i, se va mântui, ca unul care s-a 
arătat ostaș iscusit. 

24, 14: Propovăduirea Evangheliei în toată lumea. 

24, 15-18: Urâciunea pustiirii și izbăvirea prin lepădarea de cele trupești și materialnice. 

24, 19-22: Alte necazuri și strâmtorări la dărâmarea lerusalimului și ușurarea acestora. 

24, 23-25: În vremea Antihristului, vor fi prooroci mincinoși mulţi, care, folosindu-se de năluciri 
diavolești, vor voi să înșele și pe cei aleși. 

24, 26-28: Proorocii mincinoși din vremea Antihristului. Chipul Venirii preaslăvite a Fiului lui 
Dumnezeu. 

24, 29: La Venirea Domnului, soarele și luna se vor întuneca, iar Puterile Cerești se vor zgudui. 

24, 30: Atunci se va arăta pe cer Crucea Domnului și toate popoarele vor plânge, văzând pe Domnul 
Hristos, venind pe norii cerului. 

24, 31: Îngerii vor fi trimiși să-i adune pe aleșii Domnului. 

24, 32-33: Se cuvine să cunoaștem vremurile de apoi prin semnele lor. 

24, 34-35: Neamul celor credincioși va dăinui până la sfârșitul veacurilor. 

24, 36: Ziua și ceasul Venirii Domnului. 

24, 37-39: Ca și în vremea lui Noe, pierzania va veni în chip năpraznic, iar după ceva veni Antihrist, 
oamenii vor fi stăpâniţi de desfătare și se vor pleca mai mult spre nuntă. 

24, 40-42: Îndemn la priveghere. 

24, 43-44: Sfârșitul lumii va veni noaptea, pe neașteptate, asemenea unui fur. 

24, 45-47: Sluga credincioasă și răsplata ei. 

24, 48-51: Sluga cea rea și vicleană și pedepsirea ei. 


Capitolul 25 


25, 1-12: Pilda celor zece fecioare. 

25, 13: Îndemn la priveghere necurmată. 

25, 14-30: Pilda talanţilor. 

25, 31-33: Judecata lumii. 

25, 34-40: Drepţii, răspunsul lor și răsplătirea lor în veșnicie. 
25, 41-45: Păcătoșii, răspunsul lor și plata lor veșnică. 

25, 46: Osebirea drepţilor de păcătoși, în vecii cei nesfârșiţi. 


Capitolul 26 


26, 1-2: Cea din urmă vestire a Patimilor. 

26, 3-5: Sfatul plin de vicleșug al arhiereilor și bătrânilor poporului, pentru a-L prinde și a-L ucide 
pe Domnul. 

26, 6-13: Ungerea Mântuitorului în Betania de către femeia păcătoasă și nedumerirea Apostolilor. 

26, 14-16: luda se tocmește cu arhiereii pentru vânzarea Domnului Hristos. 

26, 17-19: Pregătirea Cinei celei de Taină. 

26, 20-25: Făcându-se seară și mâncând Domnul, îl vestește și îl vădește pe luda vânzătorul. 

26, 26-29: Domnul dă ucenicilor spre mâncare și băutură trupul și sângele Său în chipul pâinii și 
vinului. lertarea păcatelor. Vinul nou în Împărăţia Tatălui. 

26, 30-32: Mergând în Muntele Măslinilor Mântuitorul le spune ucenicilor că se vor sminti întru El, 
însă îi mângâie cu vestea Învierii. 

26, 33-35: Îndrăzneala lui Petru şi atotștiința Domnului Hristos. 

26, 36-45: Rugăciunea din grădina Ghetsimani. 

26, 46-50: Vânzarea Domnului de către luda, săvârșită printr-o sărutare. 

26, 51-56: Domnul înfruntă prin blândeţe pe cei ce au venit ca să ÎL prindă, iar ucenicii Î părăsesc. 

26, 57-58: Domnul este dus în curtea lui Caiafa, iar Petru Îl urmează de departe. 

26, 59-62: Înfăţișarea înaintea arhiereilor. Sinedriul Îl învinuiește pe Domnul prin martori mincinoși. 

26, 63-65: Arhiereul Îl silește pe Domnul să-i spună dacă EI este Hristos, iar Mântuitorul îi dă 
răspuns pe potriva cererii. 

26, 66-68: Arhiereul își sfâșie haina, iar Domnul este batjocorit cu scuipări, cu pumni, cu palme și 
cu cuvinte. 

26, 69-74: Cele trei lepădări ale lui Petru și cântarea cocoșilor. 

26, 75: Petru pricepe că se plinesc cuvintele Domnului și, căindu-se, plânge cu amar. 


Capitolul 27 


27, 1-2: Domnului lisus | se rânduiește hotărâre de moarte din partea arhiereilor și bătrânilor 
poporului și este dat dregătorului Ponţiu Pilat. 

27, 3-5: luda se căiește cu deznădejde, iar mai apoi se spânzură. 

27, 6-10: Plinirea proorociilor pentru „Țarina Sângelui”. 

27, 11-14: Mântuitorul Hristos înaintea lui Pilat. 

27, 15-18: Pilat încearcă să-L elibereze pe Domnul, după obiceiul ce era statornicit, prin care, la 
Paști, era slobozit un vinovat. 

27, 19: Femeia lui Pilat îi vestește cele despre Domnul. 

27, 20-23: Mulțimea, ațâţată de arhierei și bătrâni, cere eliberarea tâlharului Baraba și răstignirea 
lui Hristos. 

27, 24: „Nevinovat sunt de sângele Dreptului acestuia. Voi veți vedea”. 

27, 25: „Sângele Lui asupra noastră și asupra copiilor noștri!” 

27, 26: Pilat eliberează pe Baraba, iar pe Domnul Hristos Îl dă la biciuire și răstignire. 

27, 27-30: Ducându-L în pretoriu, ostașii romani Îl batjocoresc pe Domnul prin hlamidă roșie, cunună 
de spini, scuipări, bătăi peste cap cu trestia și cuvinte pline de defăimare. 

27, 31-32: Mântuitorul este dus la răstignire, iar întru această cale Simon Cirineul Îi poartă Crucea. 

27, 33-37: Domnul este răstignit pe Golgota. Plinirea proorociei lui David. Tăbliţa scrisă: „Acesta 
este lisus, regele iudeilor”. 

27, 38-44: Doi tâlhari, răstigniţi împreună cu Domnul. Hula trecătorilor, a arhiereilor, a bătrânilor 
și a tâlharilor. 

27, 45: Întuneric peste tot pământul, de la ceasul al șaselea până la ceasul al nouălea. 

27, 46: „Eli, Eli, lama sabahtani?” 

27, 47-49: Gândurile norodului. Trestia cu buretele înmuiat în oțet. 

27, 50: Domnul Își dă duhul pe Cruce. 

27, 51-53: Sfâșierea catapetesmei, cutremurarea pământului, despicarea pietrelor, deschiderea 
mormintelor și scularea multor trupuri ale Sfinţilor adormiţi, care s-au arătat multora în 
cetatea sfântă. 

27, 54: Credinţa sutașului. 

27, 55-56: Femeile lângă Cruce. 

27, 57-61: losif din Arimateea cere de la Pilat trupul Domnului, și înfășurându-L cu giulgiu de in, 
L-a așezat în mormântul său nou, fiind de față femeile mironosiţe. 

27, 62-66: Arhiereii și fariseii îi cer lui Pilat strajă la mormântul Domnului pentru a nu-l fi furat 
trupul. Pilat îi slobozește să păzească și să pecetluiască mormântul. 


Capitolul 28 


28, 1: Maria Magdalena și cealaltă Marie la mormântul Domnului. 

28, 2-4: Pogorârea Îngerului, o ni sa și prăvălirea pietrei de pe mormânt. 

28, 5-7: Îngerul vestește femeilor Învierea Domnului și le spune să vestească ucenicilor că Domnul 
înviat va merge înaintea lor în Galileea. 

28, 8-9: Mergând degrabă să vestească ucenicilor Învierea, femeile sunt întâmpinate de Domnul, 
iar ele | s-au închinat. 

28, 10: Domnul le spune să vestească ucenicilor Învierea Sa. 

28, 11: Străjerii vestesc arhiereilor toate cele întâmplate. 

28, 12-15: Arhiereii cu bătrânii, ținând sfat, au dat bani mulți ostașilor, pentru a spune că ucenicii 
Domnului au venit noaptea și au furat trupul. Străjerii primesc banii și răspândesc această 
veste. 

28, 16-20: Cei unsprezece ucenici merg în Galileea unde, arâtându-li-Se, Domnul le poruncește să 
propovăduiască Evanghelia și să boteze toate neamurile în numele Tatălui și al Fiului și al 
Sfântului Duh. Domnul făgăduiește ucenicilor Săi că va fi cu ei în toate zilele, până la sfârșitul 
veacurilor. 

INDICE AL REFERINȚELOR EVANGHELICE 
UȘOR DE REȚINUT 
SAU DESEORI ÎNTREBUINȚATE 


A 


A căzut ploaia și au venit râurile mari și au 
suflat vânturile și au izbit casa aceea — și a 
căzut — Matei 7, 27 

A căzut ploaia, au venit râurile mari, au suflat 
vânturile și au bătut în casa aceea, dar ea 
n-a căzut, fiindcă era întemeiată pe stâncă — 
Matei 7, 25 

A certat vânturile și marea și s-a făcut liniște 
deplină — Matei 8, 26 

A luat cele șapte pâini și peștii și, mulțumind, 
a frânt și a dat ucenicilor, iar ucenicii mul- 
țimilor — Matei 15, 36 

A mânca cu mâini nespălate nu spurcă pe om — 
Matei 15, 20 

A treia zi să învieze — Matei 16, 21 

A ucis pe toți pruncii care erau în Betleem și în 
toate hotarele lui, de doi ani și mai jos, după 
timpul pe care îl aflase de la magi — Matei 2, 16 

A văzut pe soacra acestuia zăcând, prinsă de 
friguri — Matei 8, 14 

A venit Fiul Omului, mâncând și bând și spun: 
lată om mâncăcios și băutor de vin, prieten 
al vameșilor și al păcătoșilor — Matei 11, 19 

A venit loan la voi [fariseilor și cărturarilor] 
în calea dreptății și n-aţi crezut în el, ci 
vameșii și desfrânatele au crezut, iar voi 
ați văzut și nu v-aţi căit nici după aceea, ca 
să credeți în el — Matei 21, 32 

A venit loan, nici mâncând, nici bând, și spun: 
Are demon — Matei 11, 18 

Aceasta este Legea și Proorocii — Matei 7, 12 

Aceasta, pentru că n-am luat pâine — Matei 16, 7 

Acest neam de demoni nu iese decât numai cu 
rugăciune și cu post — Matei 17, 21 

Acesta este Fiul Meu Cel iubit întru Care am 
binevoit —- Matei 3, 17 

Acesta este Fiul Meu Cel iubit, în Care am 
binevoit; pe Acesta ascultaţi-L — Matei 17, 5 

Acesta [Hristos] este loan Botezătorul; el s-a 
sculat din morți și de aceea se fac minuni 
prin el — Matei 14, 2 

Acesta [Hristos] nu scoate pe demoni decât cu 
Beelzebul, căpetenia demonilor — Matei 12, 24 


Acesta [Hristos] a zis: Pot să dărâm templul 
lui Dumnezeu și în trei zile să-l clădesc — 
Matei 26, 61 

Acesta [Hristos] vă va boteza cu Duh Sfânt și 
cu foc — Matei 3, 11 

Acesta este lisus, Proorocul din Nazaretul 
Galileii — Matei 21, 11 

Acesta este lisus, regele iudeilor — Matei 27, 37 

Acesta este moștenitorul; veniți să-l omorâm 
și să avem noi moștenirea lui — Matei 21, 38 

Acesta hulește — Matei 9, 3 

„Acesta neputinţele noastre a luat și bolile 
noastre le-a purtat” (Isaia 53, 4) Matei 8, 17 

Acestea toate i le voi da ie, dacă vei cădea 
înaintea mea și Te vei închina mie-— Matei 4, 9 

Aceștia de pe urmă au făcut un ceas și i-ai pus 
deopotrivă cu noi, care am dus greutatea 
zilei și arșița — Matei 20, 12 

Acolo era Maria Magdalena și cealaltă Marie, 
șezând în fața mormântului — Matei 27, 61 

Acolo va fi plângerea și scrâșnirea dinților — 
Matei 8, 12; 13, 42; 22, 13; 25, 30; 

Adevărat grăiesc vouă că mulți Prooroci și 
drepți au dorit să vadă cele ce priviți voi — 
și n-au văzut, și să audă cele ce auziți voi — 
și n-au auzit — Matei 13, 17 

Adevărat grăiesc vouă: că vameșii și desfrâ- 
natele merg înaintea voastră în Împărăția 
lui Dumnezeu — Matei 21, 31 

Adevărat grăiesc vouă: că unul dintre voi Mă 
va vinde — Matei 26, 21 

Adevărat grăiesc vouă: mai ușor va fi pămân- 
tului Sodomei și Gomorei, în ziua judecății, 
decât cetății aceleia — Matei 10, 15 

Adevărat grăiesc vouă: și-au luat plata lor — 
Matei 6, 16 

Adevărat grăiesc vouă: Dacă veți avea credință 
și nu vă veți îndoi, veți face nu numai ce 
s-a făcut cu smochinul, ci și muntelui 
acestuia, de veți zice: Ridică-te și aruncă-te 
în mare — va fi așa — Matei 21, 21 

Adevărat grăiesc vouă: la nimeni, în Israil, 
n-am găsit atâta credință — Matei 8, 10 

Adevărat grăiesc vouă: nu veți sfârși cetățile 
lui Israil, până ce va veni Fiul Omului - 

Matei 10, 23 

Adevărat grăiesc vouă: Oricâte veţi lega pe 
pământ, vor fi legate și în Cer, și oricâte 
veți dezlega pe pământ, vor fi dezlegate și 
în Cer — Maltei 18, 18 

Adevărat grăiesc vouă: Sunt unii din cei ce stau 
aici, care nu vor gusta moartea, până ce nu 
vor vedea pe Fiul Omului, venind în Împă- 
răția Sa — Matei 16, 28 

Adevărat grăiesc vouă: și-au luat plata lor — 
Matei 6, 2; Matei 6, 5 

Adevărat zic ţie: că în noaptea aceasta, mai 
înainte de a cânta cocoșul, de trei ori te vei 
lepăda de Mine - Matei 26, 34 

Adevărat zic vouă: că un bogat cu greu va intra 
în Împărăţia Cerurilor — Matei 19, 23 

Adevărat zic vouă: că voi cei ce Mi-aţi urmat 
Mie, la înnoirea lumii, când Fiul Omului 
va ședea pe tronul slavei Sale, veți ședea 
și voi pe douăsprezece tronuri, judecând 
cele douăsprezece seminții ale lui Israil — 
Matei 19, 28 

Adevărat zic vouă: întrucât ați făcut unuia 
dintr-acești frați ai Mei, prea mici, Mie 
Mi-aţi făcut — Matei 25, 40 

Adevărat zic vouă: De nu vă veți întoarce și 
nu veți fi precum pruncii, nu veți intra în 
Împărăţia Cerurilor — Matei 18,3 

Adevărat zic vouă: Întrucât nu ați făcut unuia 
dintre acești prea mici, nici Mie nu Mi-aţi 
făcut — Matei 25, 45 

Adevăratzic vouă: Nu vă cunosc pe voi — Matei 25, 12 

Aduceţi-l aici la Mine — Matei 17, 17 

Adunați-vă comori în Cer, unde nici molia, nici 
rugina nu le strică, unde furii nu le sapă și 
nu le fură — Matei 6, 20 

Aflând un mărgăritar de mult preț, s-a dus, a 
vândut toate câte avea și l-a cumpărat — 
Matei 13, 46 

Ai venit aici mai înainte de vreme, ca să ne 
chinuiești? — Matei 8, 29 

Ajunge zilei răutatea ei — Matei 6, 34 

Altele [semințe] au căzut între spini, dar spinii 
au crescut și le-au înăbușit — Matei 13, 7 

Altele [seminţe] au căzut pe loc pietros, unde 
n-aveau pământ mult și îndată au răsărit, 
că n-aveau pământ adânc — Matei 13, 5 

Altele [seminţe] au căzut pe pământ bun și au 
dat rod: una o sută, alta șaizeci, alta treizeci — 
Matei 13, 8 

Am greșit, vânzând sânge nevinovat Matei 27, 4 

Am venit să despart pe fiu de tatăl său, pe fiică de 
mama sa, pe noră de soacra sa — Matei 10, 35 

Apropiindu-se fariseii și saducheii și ispitin- 
du-L, I-au cerut să le arate semn din cer — 
Matei 16, 1 

Arată-te preotului și adu darul pe care l-a 
rânduit Moise, spre mărturie lor - Matei 8, 4 

Are demon [loan Botezătorul) — Matei 11, 18 

Asemănatu-s-a Împărăția Cerurilor omului 
împărat, care a voit să se socotească cu 
slugile sale — Matei 18, 23 

Asemenea este Împărăția Cerurilor aluatului 
pe care, luându-l, o femeie l-a ascuns în trei 
măsuri de făină, până ce s-a dospit toată — 
Matei 13, 33 

Asemenea este Împărăţia Cerurilor cu o co- 
moară ascunsă în țarină, pe care, găsind-o 
un om, a ascuns-o și, de bucuria ei se duce 
și vinde tot ce are și cumpără țarina aceea — 
Matei 13, 44 

Asemenea este Împărăţia Cerurilor cu un 
năvod aruncat în mare și care adună tot 
felul de pești — Matei 13, 47 

Asemenea este Împărăţia Cerurilor cu un 
neguțător care caută mărgăritare bune - 
Matei 13, 45 

Asemenea este Împărăția Cerurilor omului 
care a semănat sămânță bună în țarina sa — 
Matei 13, 24 S 

Astfel nu este vrere înaintea Tatălui vostru, Cel 
din Ceruri, ca să piară vreunul dintr-aceștia 
mici — Matei 18, 14 

Astfel vor fi cei de pe urmă întâi și cei dintâi 
pe urmă, că mulţi sunt chemați, dar puțini 
aleşi — Matei 20, 16 

Așa încât nu mai sunt doi, ci un trup [bărbatul 
și femeia] — Matei 19, 6 

Așa să lumineze lumina voastră înaintea 
oamenilor, încât să vadă faptele voastre 
cele bune și să slăvească pe Tatăl vostru Cel 
din Ceruri — Matei 5, 16 

Atunci a început lisus să mustre cetățile în care 
se făcuseră cele mai multe minuni ale Sale, 
căci nu s-au pocăit — Matei 11, 20 

Atunci a poruncit ucenicilor Lui să nu spună 
nimănui că El este Hristosul — Matei 16, 20 

Atunci arhiereul și-a sfâșiat hainele, zicând: 
A hulit! Ce ne mai trebuie martori? lată, 
acum ați auzit hula Lui - Matei 26, 65 

Atunci au înțeles că nu le-a spus să se ferească 
de aluatul pâinii, ci de învățătura fariseilor 
și a saducheilor — Matei 16, 12 

Atunci cei din ludeea să fugă în munți — 
Matei 24, 16 

Atunci cei drepți vor străluci ca soarele în Îm- 
părăţia Tatălui lor - Matei 13, 43 

Atunci, de ce-aţi ieșit? Să vedeți un Prooroc? 
Da, zic vouă, și mai mult decât un Prooroc -— 
Matei 11, 9 

Atunci | s-au adus copii, ca să-și pună mâinile 
peste ei și să Se roage — Matei 19, 13 

Atunci mulți se vor sminti și se vor vinde unii 
pe alții; și se vor uri unii pe alții — Matei 24, 10 

Atunci se duce și ia cu sine alte șapte duhuri 
mai rele decât el și, intrând, sălășluiesc aici 
și se fac cele de pe urmă ale omului aceluia 
mai rele decât cele dintâi — Matei 12, 45 

Atunci se va arăta pe cer semnul Fiului Omului 
și vor plânge toate neamurile pământului 
și vor vedea pe Fiul Omului venind pe 
norii cerului, cu putere și cu slavă multă — 
Matei 24, 30 

Atunci toți ucenicii, lăsându-L, au fugit — 
Matei 26, 56 

Atunci va veni sfârșitul — Matei 24, 14 

Atunci vă vor da pe voi spre asuprire și vă vor 
ucide și veți fi urâţi de toate neamurile 
pentru numele Meu — Matei 24, 9 

Atunci zice [demonul]: Mă voi întoarce la casa 
mea, de unde am ieșit; și, venind, o află 
golită, măturată și împodobită — Matei 12, 44 

Au, doară, culeg oamenii struguri din spini sau 
smochine din mărăcini? — Matei 7, 16 

Au găsit pe un om din Cirene, cu numele 
Simon; pe acesta l-au silit să ducă Crucea 
Lui — Matei 27, 32 

Au împărțit hainele Lui, aruncând sorţi — 
Matei 27, 35 

Au întărit mormântul cu strajă, pecetluind 
piatra — Matei 27, 66 

Au mâncat toți și s-au săturat și au strâns 
rămășițele de fărâmituri, douăsprezece 
coșuri pline — Matei 14, 20 

Au, n-aţi citit ce-a făcut David când a flămânzit, 
el și cei ce erau cu el? — Matei 12, 3 

Au, n-aţi citit niciodată în Scripturi: „Piatra pe 
care au nesocotit-o ziditorii, aceasta a ajuns 
să fie în capul unghiului. De la Domnul a 
fost aceasta și este lucru minunat în ochii 
noștri”? (Psalm 117, 22-23) — Matei 21, 42 

Au, niciodată n-aţi citit că din gura copiilor și 
a celor ce sug Ţi-ai pregătit laudă? — 
Matei 21, 16 

Au, nu este Acesta fiul teslarului? Au, nu se 
numește mama Lui Maria și fraţii [verii] Lui: 
Lacov și Iosif și Simon și luda? — Matei 13, 55 

Au, nu este sufletul mai mult decât hrana și 
trupul decât îmbrăcămintea? — Matei 6, 25 

Au, nu mi se cuvine mie să fac ce voiesc cu ale 
mele? — Matei 20, 15 

Au, nu se numește mama Lui Maria și frații 
[verii] Lui: Iacov și losif și Simon și luda? — 
Matei 13, 55 

Au, nu se vând două vrăbii pe un ban? Și nici 
una din ele nu va cădea pe pământ, fără 
știrea Tatălui vostru — Matei 10, 29 

Au, trestie clătinată de vânt? — Matei 11, 7 

Aur, tămâie și smirnă — Matei 2, 11 

Auzi ce zic aceștia? — Matei 21, 16 

Auzind cuvântul acesta, tânărul a plecat întris- 
tat, căci avea multe avuţii — Matei 19, 22 

Aveţi strajă; mergeţi şi întăriți cum știți — 
Matei 27, 65 


B 


Baraba — Matei 27, 16 

Bateţi și vi se va deschide — Maltei 7, 7 

„Bate-voi păstorul și se vor risipi oile turmei” 
(Zaharia 13, 7) — Matei 26, 31 

Bărbaţii din Ninive se vor scula la judecată cu 
neamul acesta și-l vor osândi, că s-au pocăit 
la propovăduirea lui lona; iată, aici este mai 
mult decât lona — Matei 12, 41 

Beţi dintru acesta toți, că acesta este Sângele Meu, 
al Legii celei Noi, care pentru mulți se varsă, 
spre iertarea păcatelor — Matei 26, 27-28 

Bine era de omul acela, dacă nu se năștea — 
Matei 26, 24 

Bine, slugă bună și credincioasă, peste puține 
ai fost credincioasă, peste multe te voi 
pune; intră întru bucuria domnului tău — 
Matei 25, 21; 25, 23 

Bolnav am fost și M-aţi cercetat — Matei 25, 36 

Botezându-le în numele Tatălui și al Fiului și 
al Sfântului Duh — Matei 25, 19 

Botezul lui loan de unde a fost? Din Cer sau 
de la oameni? — Matei 21, 25 

Bucuraţi-vă și vă veseliți, că plata voastră 
multă este în Ceruri, că așa au prigonit pe 
Proorocii cei dinainte de voi — Matei 5, 12 

Bucurați-vă! lar ele, apropiindu-se, au cuprins 
picioarele Lui și | s-au închinat — Matei 28, 9 

Bucură-Te, Învăţătorule! Și L-a sărutat [luda 
vânzătorul] — Matei 26, 49 

Bucură-Te, regele iudeilor! — Matei 27, 29 

Bunule Învățător, ce bine să fac, ca să am viața 
veșnică? — Matei 19, 16 

Ca la un tâlhar ați ieșit cu săbii și cu ciomege, 
ca să Mă prindeți — Matei 26, 55 

Ca să cadă asupra voastră tot sângele drepţilor, 
răspândit pe pământ, de la sângele dreptului 
Abel, până la sângele lui Zaharia, fiul lui 
Varahia, pe care l-aţi ucis între templu și altar- 
Matei 23, 35 

Ca să nu-i smintim pe ei, mergând la mare, 
aruncă undiţa și peștele care va ieși întâi, 
ia-l și, deschizându-i gura, vei găsi un statir 
[un ban de argint]. Ia-l și dă-l lor pentru 
Mine și pentru tine — Matei 17, 27 

Ca să se împlinească ceea ce s-a spus prin Isaia 
Proorocul, care zice: „Acesta neputinţele 
noastre a luat și bolile noastre le-a purtat” 
(Isaia 53, 4) — Matei 8, 17 

Cade-se, oare, a vindeca sâmbăta? — Matei 12, 10 

Câinii mănâncă din fărâmiturile care cad de 
la masa stăpânilor lor — Matei 15, 27 

Când duhul necurat a ieșit din om, umblă prin 
locuri fără apă, căutând odihnă și nu gă- 
sește — Matei 12, 43 

Când faci milostenie, nu trâmbiţa înaintea ta, 
cum fac fățarnicii în sinagogi și pe ulițe, 
ca să fie slăviți de oameni — Matei 6, 2 

Când postiți, nu fiţi triști ca fățarnicii; că ei își 
smolesc feţele, ca să se arate oamenilor că 
postesc — Matei 6, 16 

Când se lumina de ziua întâi a săptămânii 
[Duminică], au venit Maria Magdalena și 
cealaltă Marie, ca să vadă mormântul — 
Matei 28, 1 

Când va veni Fiul Omului întru slava Sa și toți 
sfinții Îngeri cu EI, atunci va ședea pe 
tronul slavei Sale — Matei 25, 31 

Când vă rugați, nu fiți ca fățarnicii, cărora le 
place, prin sinagogi și prin colţurile uliţe- 
lor, stând în picioare, să se roage, ca să se 
arate oamenilor — Matei 6, 5 

Când vă rugați, nu spuneți multe, ca neamurile, 
că ele cred că în multa lor vorbărie vor fi 
ascultate — Matei 6, 7 

Când vă urmăresc pe voi în cetatea aceasta, 
fugiți în cealaltă; adevărat grăiesc vouă: nu 
veți sfârși cetățile lui Israil, până ce va veni 
Fiul Omului — Matei 10, 23 

Când vă vor da pe voi în mâna lor [a dregătorilor 
și a regilor], nu vă îngrijiţi cum sau ce veți 
vorbi, căci se va da vouă în ceasul acela ce 
să vorbiți — Matei 10, 19 

Care este mai mare între voi să fie slujitorul 
vostru — Matei 23, 11 

Care între voi va vrea să fie întâiul să vă fie 
vouă slugă — Matei 20, 27 

Care între voi va vrea să fie mare, să fie sluji- 
torul vostru — Matei 20, 26 

Cartea neamului lui lisus Hristos — Matei 1, 1 

„Casa Mea, casă de rugăciune se va chema, iar 
voi o faceți peșteră de tâlhari!” (Isaia 56, 7)-— 
Matei 21, 13 

Catapeteasma templului s-a sfâșiat în două de 
sus până jos și pământul s-a cutremurat și 
pietrele s-au despicat — Matei 27, 51 

Câte pâini aveţi? Ei au răspuns: Șapte și puțini 
peștișori — Matei 15, 34 

Că a Ta este Împărăția și puterea și slava în 
veci — Matei 6, 13 

Că de veți ierta oamenilor greșealele lor, 
ierta-va și vouă Tatăl vostru Cel Ceresc — 
Matei 6, 14 

Că ea, turnând mirul acesta pe trupul Meu, a 
făcut-o spre îngroparea Mea — Matei 26, 12 

Că smintelile trebuie să vină, dar vai omului 
aceluia prin care vine sminteala — Matei 18, 7 

Căci flămând am fost și Mi-aţi dat să mănânc — 
Matei 25, 35 

Căci mirul acesta se putea vinde scump, iar 
banii, să se dea săracilor — Matei 26, 9 

Căci mulţi sunt chemați, dar puţini aleși — 
Matei 22, 14 

Căci mulți vor veni în numele Meu, zicând: 
Eu sunt Hristos — și pe mulți îi vor amăgi — 
Matei 24, 5 

Căci se vorridica hristoși mincinoși și prooroci 
mincinoși și vor da semne mari și chiar 
minuni, ca să amăgească, de va fi cu putință 
și pe cei aleși — Matei 24, 24 

Căci, tot celui ce are i se va da și-i va prisosi, 
iar de la cel ce n-are și ce are i se va lua — 
Matei 25, 29 

Călăuze oarbe, care strecurați țânţarul și înghi- 
țiți cămila! — Matei 23, 24 

Călăuze oarbe, orbilor — Matei 15, 14 

Cărturarii și fariseii au șezut în scaunul lui 
Moise — Matei 23, 2 

Căutaţi mai întâi Împărăția lui Dumnezeu și 
dreptatea Lui și toate acestea se vor adăuga 
vouă — Matei 6, 33 

Căutaţi și veți afla - Matei 7, 7 

Ce a împreunat Dumnezeu omul să nu despartă — 
Matei 19, 6 

Ce ai Tu cu noi, lisuse, Fiul lui Dumnezeu? Ai 
venit aici mai înainte de vreme, ca să ne 
chinuiești? — Matei 8, 29 

Ce cugetați în voi înșivă, puțin credincioșilor, 
că n-aţi luat pâine? — Matei 16, 8 

Ce este mai lesne a zice: lertate sunt păcatele tale, 
sau a zice: Scoală-te și umblă? — Matei 9, 5 

Ce este mai mare, darul sau altarul care sfin- 
țește darul? — Matei 23, 19 

Ce Mă ispitiţi, fățarnicilor? — Matei 22, 18 

Ce ne privește pe noi? Tu vei vedea — Matei 27, 4 

Ce s-a zămislit într-însa este de la Duhul Sfânt -— 
Matei 1, 20 

Ce ți se pare, Simone? Regii pământului de la 
cine iau dări sau bir? De la fiii lor sau de la 
străini? — Matei 17, 25 

Ce vi se pare? Dacă un om ar avea o sută de oi și 
una din ele s-ar rătăci, nu va lăsa, oare, în munți 
pe cele nouăzeci și nouă și, ducându-se, va 
căuta pe cea rătăcită? — Matei 18, 12 

Ce voiţi să vă fac? — Matei 20, 32 

Ce voiţi să-mi daţi și eu Îl voi da în mâinile 
voastre? — Matei 26, 15 

Ce-aţi ieșit să vedeţi în pustie? — Matei 11, 7 

Ceea ce este da, da; și ceea ce este nu, nu; iar ce 
e mai mult decât acestea, de la cel rău este — 
Matei 5, 37 

Ceea ce vă grăiesc la întuneric, spuneți la lumină 
și ceea ce auziți la ureche, propovăduiți de 
pe case — Matei 10, 27 

Cei ce mâncaseră erau ca la cinci mii de bărbați, 
afară de femei și de copii — Matei 14, 21 

Cei de pe urmă vor fi întâi — Matei 19, 30 

Cei mai mulți din mulțime își așterneau hai- 
nele pe cale, iar alţii tăiau ramuri din copaci 
şi le așterneau pe cale — Matei 21, 8 

Cei unsprezece ucenici au mers în Galileea, la 
muntele unde le poruncise lor lisus — 
Matei 28, 16 

Cel care caută, află — Matei 7, 8 

Cel ce a întins cu Mine mâna în blid, acela Mă 
va vinde — Matei 26, 23 

Cel ce are urechi de auzit, să audă — Matei 13, 43 

Cel ce iubește pe fiu ori pe fiică mai mult decât 
pe Mine nu este vrednic de Mine — Matei 10, 37 

Cel ce iubește pe tată ori pe mamă mai mult 
decât pe Mine, nu este vrednic de Mine — 
Matei 10, 37 

Cel ce nu-și ia Crucea și nu-Mi urmează Mie, 
nu este vrednic de Mine — Matei 10, 38 

Cel ce se jură pe altar, se jură pe el și pe toate 
câte sunt deasupra lui, deci cel ce se jură 

pe templu, se jură pe el și pe Cel care locu- 
iește în el — Matei 23, 20-21 

Cel ce se jură pe Cer, se jură pe tronul lui 
Dumnezeu și pe Cel Ce șade pe el — 
Matei 23, 22 

Cel ce seamănă sămânța cea bună este Fiul 
Omului — Matei 13, 37 

Cel ce va da de băut unuia dintre aceștia mici, 
numai un pahar cu apă rece, în nume de 
ucenic, adevărat grăiesc vouă: nu va pierde 
plata sa — Matei 10, 42 

Cel ce va face și va învăţa, acesta mare se va 
chema în Împărăția Cerurilor — Matei 5, 19 

Cel ce va fi în țarină, să nu se întoarcă înapoi, 
ca să-și ia haina — Matei 24, 18 

Cel ce va fi pe casă, să nu se coboare, ca să-și ia 
lucrurile din casă — Matei 24, 17 

Cel ce va răbda până la sfârșit, acela se va 
mântui — Matei 24, 13 

Cel ceva strica una din aceste porunci, foarte mici 
și va învăţa așa pe oameni, foarte mic se va 
chema în Împărăţia Cerurilor — Matei 5, 19 

Cel Ce vine după mine, este mai puternic decât 
mine — Matei 3, 11 

Cel mai mic în Împărăția Cerurilor, este mai mare 
decât el [loan Botezătorul] — Matei 11, 11 

Cele ce ies din gură pornesc din inimă și acelea 
spurcă pe om — Matei 15, 18 

Celui care cere de la tine, dă-i - Matei 5, 42 

Celui care va zice cuvânt împotriva Fiului 
Omului, se va ierta lui — Matei 12, 32 

Celui care va zice împotriva Duhului Sfânt, nu 
i se va ierta lui, nici în veacul acesta, nici în 
cel ce va să fie — Matei 12, 32 

Celui ce are i se va da și-i va prisosi, iar de la cel 
ce nu are, și ce are i se va lua — Maltei 13, 12 

Celui ce bate i se va deschide — Matei 7, 8 

Celui ce voiește să se judece cu tine și să-ți ia 
haina, lasă-i și cămașa — Matei 5, 40 

Ce-mi mai lipsește? — Matei 19, 20 

Cereţi și vi se va da — Matei 7, 7 

Cerul și pământul vor trece, dar cuvintele Mele 
nu vor trece — Matei 24, 35 

Cerurile s-au deschis și Duhul lui Dumnezeu 
s-a văzut pogorându-se ca un porumbel și 
venind peste El - Matei 3, 16 

Chemând la Sine pe cei doisprezece ucenici ai 
Săi, le-a dat lor putere asupra duhurilor celor 
necurate, ca să le scoată și să tămăduiască 
orice boală și orice neputinţă — Matei 10, 1 

Chemând la Sine un prunc, l-a pus în mijlocul 
lor — Matei 18, 2 

Ci mai degrabă mergeţi către oile cele pierdute 
ale casei lui Israil - Matei 10, 6 

Ci, toate câte voiţi să vă facă vouă oamenii, 
asemenea și voi faceți lor, că aceasta este 
Legea și Proorocii — Matei 7, 12 

Cine are urechi de auzit, să audă — Matei 11, 15; 13,9 

Cine dintre voi, îngrijindu-se, poate să adauge 
staturii sale un cot? — Matei 6, 27 

Cine este Acesta, că și vânturile și marea as- 
cultă de EI? — Matei 8, 27 

Cine este Acesta? — Matei 21, 10 

Cine este mama Mea și cine sunt frații Mei? — 
Matei 12, 48 

Cine își va pierde sufletul pentru Mine, îl va 
afla — Matei 16, 25 

Cine Mă primește pe Mine, primește pe Cel 
Ce M-a trimis pe Mine — Matei 10, 40 

Cine nu adună cu Mine, risipește — Matei 12, 30 

Cine nu este cu Mine, este împotriva Mea și cine 
nu adună cu Mine, risipește — Matei 12, 30 

Cine nu vă va primi pe voi, nici nu va asculta 
cuvintele voastre, ieșind din casa sau din 
cetatea aceea, scuturați praful de pe picioarele 
voastre — Matei 10, 14 

Cine poate înțelege, să înțeleagă — Matei 19, 12 

Cine primește pe un drept în nume de drept, 
răsplata dreptului va lua — Matei 10, 41 

Cine primește prooroc în nume de prooroc, plată 
de prooroc va lua; și cine primește pe un 
drept în nume de drept, răsplata dreptului 
va lua — Matei 10, 41 

Cine s-a însurat cu [femeia] cea lăsată săvârșește 
adulter — Matei 19, 9 

Cine se va înălța pe sine, se va smeri; și cine se 
va smeri pe sine, se va înălța — Matei 23, 12 

Cine se va smeri pe sine ca pruncul acesta, acela 
este cel mai mare în Împărăția Cerurilor — 
Matei 18, 4 

Cine se va smeri pe sine, se va înălța — 
Matei 23, 12 

Cine ţine la sufletul lui, îl va pierde; iar cine-și 
pierde sufletul lui pentru Mine, îl va găsi — 
Matei 10, 39 

Cine va cădea pe piatra aceasta, se va sfărâma, 
iar pe cine va cădea, îl va strivi — Maltei 21, 44 

Cine va fi între voi omul care va avea o oaie și, 
de va cădea ea sâmbăta în groapă, nu o va 
apuca și o va scoate? — Matei 12, 11 

„Cine va lăsa pe femeia sa, să-i dea carte de 
despărțire” (Deuteronom 24, 1) — Matei 5, 31 

Cine va primi un prunc ca acesta în numele 

Meu, pe Mine Mă primește - Matei 18, 5 

Cine va sminti pe unul dintr-aceștia mici care 
cred în Mine, mai bine i-ar fi lui să i se 
atârne de gât o piatră de moară și să fie 
afundat în adâncul mării — Matei 18, 6 

Cine va voi să-și scape sufletul, îl va pierde; 
iar cine își va pierde sufletul pentru Mine, 
îl va afla — Matei 16, 25 

Cine va zice fratelui său: nebunule, vrednic va 
fi de gheena focului - Matei 5, 22 

Cine va zice fratelui său: netrebnicule, vrednic 
va fi de judecata sinedriului — Matei 5, 22 

Cine vă primește pe voi, pe Mine Mă primește; 
și cine Mă primește pe Mine, primește pe 
Cel Ce M-a trimis pe Mine - Matei 10, 40 

Cine zic oamenii că sunt Eu, Fiul Omului? — 
Matei 16, 13 

Cine, oare, este mai mare în Împărăția Cerurilor? — 
Matei 18, 1 

Cine, oare, este sluga credincioasă și înțeleaptă, 
pe care a pus-o stăpânul peste slugile sale, 
ca să le dea hrană la timp? — Matei 24, 45 

Cine-și pierde sufletul lui pentru Mine, îl va 
găsi — Matei 10, 39 

Cinstește pe tatăl tău și pe mama ta, iar cine va 
blestema pe tată sau pe mamă, cu moarte 
să se sfârșească — Matei 15, 4 

Credeţi că pot să fac Eu aceasta? — Matei 9, 28 

Cu adevărat și tu ești dintre ei, căci și graiul te 
vădește — Matei 26, 73 

Cu adevărat Tu ești Fiul lui Dumnezeu — 
Matei 14, 33 

Cu adevărat, Fiul lui Dumnezeu era Acesta! — 
Matei 27, 54 

Cu cât se deosebește omul de oaie! De aceea, 
se cade a face bine sâmbăta — Matei 12, 12 

Cu ce putere faci acestea? Și cine Ţi-a dat 
puterea aceasta? — Matei 21, 23 

Cu domnul demonilor scoate pe demoni -— 
Matei 9, 34 

Cu judecata cu care judecaţi, veți fi judecaţi — 
Matei 7, 2 

Cu măsura cu care măsurați, vi se va măsura — 
Matei 7, 2 

Cu noi, oare, ce va fi? — Matei 19, 27 

„Cu urechile veţi auzi, dar nu veți înțelege; și 
cu ochii vă veţi uita, dar nu veţi vedea” 
(Isaia 6, 9) —- Matei 13, 14 

Cum nu înțelegeţi că nu despre pâini v-am zis? 
Ci, feriţi-vă de aluatul fariseilor și al sadu- 
cheilor — Matei 16, 11 


ÎNTREBUINȚATE DESEORI 


Cum poate cineva să intre în casa celui tare și 
să-i jefuiască lucrurile, dacă nu va lega întâi 
pe cel tare și pe urmă să-i prade casa? — 
Matei 12, 29 

Cum s-a uscat smochinul îndată? — Matei 21, 20 

Curăţă întâi partea dinlăuntru a paharului și 
a blidului, ca să fie curată și cea din afară — 
Matei 23, 26 

Cuvântul vostru să fie: Ceea ce este da, da; și 
ceea ce este nu, nu; iar ce e mai mult decât 
acestea, de la cel rău este — Matei 5, 37 


D 


Da, Doamne! — Matei 9, 28 

Da, Doamne, dar și câinii mănâncă din fărâmi- 
turile care cad de la masa stăpânilor lor — 
Matei 15, 27 

Da, Părinte, căci așa a fost bunăvoirea înaintea 
Ta — Matei 11, 26 

Dacă astfel este pricina omului cu femeia, nu 
este de folos să se însoare — Matei 19, 10 

Dacă doi dintre voi se vor învoi pe pământ în 
privinţa unui lucru pe care îl vor cere, se 
va da lor de către Tatăl Meu, Care este în 
Ceruri — Matei 18, 19 

Dacă este casa aceea vrednică, vină pacea 
voastră peste ea, iar de nu este vrednică, 
pacea voastră întoarcă-se la voi — Matei 10, 13 

Dacă este regele lui Israil, să Se coboare acum 
de pe Cruce, și vom crede în El - Matei 27, 42 

Dacă ești Fiul lui Dumnezeu, coboară-Te de 
pe Cruce! — Matei 27, 40 

Dacă Eu scot pe demoni cu Beelzebul, feciorii 
voștri cu cine îi scot? De aceea, ei vă vor fi 
judecători — Matei 12, 27 

Dacă iarba câmpului, care astăzi este și mâine 
se aruncă în cuptor, Dumnezeu astfel o 
îmbracă, oare nu cu mult mai mult pe voi, 
puțin credincioșilor? — Matei 6, 30 

Dacă iubiţi pe cei ce vă iubesc, ce răsplată veți 
avea? Au, nu fac și vameșii același lucru? — 
Matei 5, 46 

Dacă îmbrățișați numai pe fraţii voștri, ce fa- 
ceți mai mult? Au, nu fac și neamurile 
același lucru? — Matei 5, 47 

Dacă îţi vei aduce darul tău la altar și acolo îţi vei 
aduce aminte că fratele tău are ceva împotriva 
ta, lasă darul tău acolo, înaintea altarului și 
mergi întâi și împacă-te cu fratele tău și apoi, 
venind, adu darul tău — Matei 5, 23-24 

Dacă lumina care e în tine este întuneric, dar 
întunericul, cu cât mai mult! — Matei 6, 23 

Dacă mâna ta cea dreaptă te smintește pe tine, 
taie-o și o aruncă de la tine, căci mai de 
folos îţi este să piară unul din mădularele 
tale, decât tot trupul tău să fie aruncat în 
gheenă — Matei 5, 30 

Dacă mâna ta sau piciorul tău te smintește, 
taie-l și aruncă-l de la tine, că este bine 
pentru tine să intri în viaţă ciung sau 
șchiop, decât având amândouă mâinile sau 
amândouă picioarele, să fii aruncat în focul 
cel veșnic — Matei 18, 8 

Dacă ne scoţi afară, trimite-ne în turma de 
porci — Matei 8, 31 

Dacă ochiul tău cel drept te smintește pe tine, 
scoate-l şi aruncă-l de la tine, căci mai de 
folos îţi este să piară unul din mădularele 
tale, decât tot trupul să fie aruncat în 
gheenă — Matei 5, 29 

Dacă ochiul tău te smintește, scoate-l și 
aruncă-l de la tine, că mai bine este pentru 
tine să intri în viață cu un singur ochi, 
decât, având amândoi ochii, să fii aruncat 
în gheena focului — Matei 18, 9 

Dacă orb pe orb va călăuzi, amândoi vor cădea 
în groapă — Matei 15, 14 

Dacă pe stăpânul casei l-au numit Beelzebul, 
cu cât mai mult pe casnicii lui? — Matei 10, 25 

Dacă s-ar întâmpla s-o găsească, adevăr grăiesc 
vouă că se bucură de ea [de oaia cea 
pierdută) mai mult decât de cele nouăzeci 
și nouă, care nu s-au rătăcit — Matei 18, 13 

Dacă satana scoate pe satana, s-a dezbinat în 
sine; dar atunci, cum va dăinui împărăția 
lui? - Matei 12, 26 

Dacă știați ce înseamnă: Milă voiesc, iar nu 
jertfă, n-aţi fi osândit pe cei nevinovați — 
Matei 12,7 

Dacă toţi se vor sminti întru Tine, eu niciodată 
nu mă voi sminti — Matei 26, 33 

Dacă Tu ești Fiul lui Dumnezeu, aruncă-Te jos — 
Matei 4, 6 

Dacă un om ar avea o sută de oi și una din ele 
s-ar rătăci, nu va lăsa, oare, în munţi pe cele 
nouăzeci și nouă și, ducându-se, va căuta 
pe cea rătăcită? — Matei 18, 12 

Dacă veți avea credinţă în voi cât un grăunte 
de muștar, veţi zice muntelui acestuia: 
Mută-te de aici dincolo, și se va muta; și 
nimic nu va fi vouă cu neputinţă -— 
Matei 17, 20 


472 


Dacă veți avea credinţă și nu vă veți îndoi, veți 
face nu numai ce s-a făcut cu smochinul, ci 
și muntelui acestuia, de veți zice: Ridică-te 
și aruncă-te în mare, va fi așa — Matei 21, 21 

Dacă voi, răi fiind, știți să dați daruri bune 
fiilor voștri, cu cât mai mult Tatăl vostru 
Cel din Ceruri va da cele bune celor care 
cer de la EI? — Matei 7, 11 

Dacă voiești să fii desăvârșit, du-te, vinde 
averea ta, dă-o săracilor și vei avea comoară 
în Cer; după aceea, vino și urmează-Mi — 
Matei 19, 21 

Dacă vrea cineva să vină după Mine, să se 
lepede de sine, să-și ia Crucea și să-Mi 
urmeze Mie - Matei 16, 24 

Dar, ca să știți că putere are Fiul Omului pe 
pământ a ierta păcatele, a zis slăbănogului: 
Scoală-te, ia-ți patul și mergi la casa ta — 
Matei 9, 6 

Dar, ce voi face cu lisus, ce se cheamă Hristos? — 
Matei 27, 22 

Dar, cel ce va răbda până la sfârșit, acela se va 
mântui — Matei 24, 13 

Dar, cine poate să se mântuiască? — Matei 19, 25 

Dar, cu cine voi asemăna neamul acesta? Este 
asemenea copiilor care șed în pieţe și strigă 
către alții, zicând: V-am cântat din fluier și 
n-aţi jucat; v-am cântat de jale și nu v-aţi 
tânguit — Matei 11, 16-17 

Dar, de ce ați ieșit? Să vedeți un om îmbrăcat 
în haine moi? — Matei 11, 8 

Dar, ei râdeau de El — Matei 9, 24 

Dar, fericiţi sunt ochii voștri, că văd și urechile 
voastre, că aud — Matei 13, 16 

Dar lisus tăcea — Matei 26, 63 

Dar, înțelepciunea s-a dovedit dreaptă din 
faptele ei — Matei 11, 19 

Dar toate acestea sunt începutul durerilor — 
Matei 24, 8 

Dar, voi, cine ziceți că sunt? — Matei 16, 15 

Dar voi întreceți măsura părinților voștri! — 

Matei 23, 32 

Dar vor veni zile, când mirele va fi luat de la 
ei și atunci vor posti — Matei 9, 15 

Datu-Mi-s-a toată puterea, în Cer și pe pământ — 
Matei 28, 18 

Daţi, deci, Cezarului cele ce sunt ale Cezaru- 
lui și lui Dumnezeu cele ce sunt ale lui 
Dumnezeu — Matei 22, 21 

Daţi-le voi să mănânce — Matei 14, 16 

Daţi-ne din untdelemnul vostru, că se sting 
candelele noastre — Matei 25, 8 


REFERINTE EVANGHELICE 


Dă-mi, aici, pe tipsie, capul lui loan Botezătorul — 
Matei 14, 5 

De aceea, se cade a face bine sâmbăta — Matei 12, 12 

De aceea și voi fiți gata, că în ceasul în care nu 
gândiţi, Fiul Omului va veni — Matei 24, 44 

De aceea, orice cărturar cu învățătură despre 
Împărăţia Cerurilor este asemenea unui 
om gospodar, care scoate din vistieria sa 
noi și vechi — Matei 13, 52 

De acum înainte să nu mai fie rod din tine, în 
veac! Și smochinul s-a uscat îndată - 
Matei 21, 19 

De acum nu Mă veți mai vedea, până când nu 
veţi zice: Binecuvântat este Cel Ce vine 
întru numele Domnului — Matei 23, 39 

De acum, veți vedea pe Fiul Omului șezând 
de-a dreapta puterii și venind pe norii 
cerului — Matei 26, 64 

De am fi fost noi în zilele părinților noștri, 
n-am fi fost părtași cu ei la vărsarea sânge- 
lui Proorocilor — Mate: 23, 30 

De atunci a început lisus să le arate ucenicilor 
Lui că El trebuie să meargă la Ierusalim și 
să pătimească multe de la bătrâni și de la 
arhierei și de la cărturari și să fie ucis și a 
treia zi să învieze — Matei 16, 21 

De ce le vorbești lor în pilde? — Mate: 13, 10 

De ce noi n-am putut să-l scoatem? — Matei 17, 19 

De ce risipa aceasta? — Matei 26, 8 

De ce și voi călcați porunca lui Dumnezeu 
pentru datina voastră? — Matei 15, 3 

De ce vă este frică, puțin credincioșilor? — 
Matei 8, 26 

De ce vezi paiul din ochiul fratelui tău, și bârna 
din ochiul tău nu o'iei în seamă? — Matei 7, 3 

De cel ce se va lepăda de Mine înaintea oame- 
nilor și Eu Mă voi lepăda de el înaintea 
Tatălui Meu, Care este în Ceruri - Matei 10, 33 

De ce-Mi zici bun? — Matei 19, 17 

De ești Tu Fiul lui Dumnezeu, zi ca pietrele 
acestea să se facă pâini — Matei 4, 3 

De îmbrăcăminte de ce vă îngrijiţi? — Matei 6, 28 

De la ceasul al șaselea, s-a făcut întuneric peste 
tot pământul, până la ceasul al nouălea - 
Matei 27, 45 

De la cel ce nu are, și ce are i se va lua — 
Matei 13, 12 

De la cel ce voiește să se împrumute de la tine, 
nu întoarce fața ta — Matei 5, 42 

De nu s-ar fi scurtat acele zile, n-ar mai scăpa 
nici un trup, dar pentru cei aleși, se vor 
scurta acele zile — Matei 24, 22 


ÎNTREBUINȚATE DESEORI 


De nu te va asculta [fratele tău), ia cu tine încă 
unul sau doi, ca din gura a doi sau trei 
martori să se statornicească tot cuvântul — 
Matei 15, 16 

De nu va asculta nici de Biserică, să-ți fie ție 
ca un păgân și vameș — Matei 18, 17 

De nu va prisosi dreptatea voastră mai mult 
decât a cărturarilor și a fariseilor, nu veţi 
intra în Împărăţia Cerurilor — Matei 5, 20 

De nu vă veți întoarce și nu veți fi precum prun- 
cii, nu veți intra în Împărăţia Cerurilor — 
Matei 18, 3 

De nu veți ierta oamenilor greșealele lor, nici Ta- 
tăl vostru nu vă va ierta greșealele voastre — 
Matei 6, 15 

De nu-i va asculta pe ei [fratele tău], spune-l 
Bisericii — Matei 18, 17 

De s-ar fi făcut în Sodoma minunile ce s-au 
făcut în tine [Capernaume], ar fi rămas 
până astăzi — Matei 11, 23 

De te va sili cineva să mergi o milă, mergi cu 
el două — Matei 5, 41 

De unde are El înțelepciunea aceasta și 
puterile? — Matei 13, 54 

De unde are El toate acestea? — Matei 13, 56 

De unde să avem noi, în pustie, atâtea pâini, 
cât să săturăm atâta mulțime? — Matei 15, 33 

De va fi ochiul tău rău, tot trupul tău va fi întunecat. 
Deci, dacă lumina care e în tine este întuneric, 
dar întunericul, cu cât mai mult! — Matei 6, 23 

De vă va zice cineva: lată, Mesia este aici sau 
dincolo, să nu-l credeţi — Matei 24, 23 

De vrei să intri în viață, păzeşte poruncile — 
Matei 19, 17 

De-ar ști stăpânul casei la ce strajă din noapte 
vine furul, ar priveghea și n-ar lăsa să i se 
spargă casa — Matei 24, 43 

Deasupra capului au pus vina Lui scrisă: Acesta 
este lisus, regele iudeilor — Matei 27, 37 

Depărtaţi-vă de la Mine cei ce lucraţi fărăde- 
legea - Matei 7, 23 A 

Depărtaţi-vă, căci copila n-a murit, ci doarme — 
Matei 9, 24 

„Deschide-voi în pilde gura Mea, spune-voi 
cele ascunse de la întemeierea lumii” 
(Psalm 77, 2) — Matei 13, 35 

Destul este ucenicului să fie ca învățătorul și 
slugii ca stăpânul — Matei 10, 25 

De-ţi va greși ție fratele tău, mergi, mustră-l 
pe el între tine și el singur — Matei 18, 15 

Din cuvintele tale vei fi găsit drept și din 
cuvintele tale vei fi osândit — Matei 12, 37 

Din doi care vor fi în țarină, unul se va lua și 
altul se va lăsa — Matei 24, 40 

Din două care vor măcina la moară, una se va 
lua și alta se va lăsa — Matei 24, 41 

„Din Egipt am chemat pe Fiul Meu” (Numeri 24, $; 
Osea 11, 1)- Matei 2, 15 

Din inimă ies: gânduri rele, ucideri, adultere, 
desfrânări, furtișaguri, mărturii mincinoase, 
hule — Matei 15, 19 

Din pricina înmulțirii fărădelegii, iubirea mul- 
tora se va răci — Matei 24, 12 

Din prisosul inimii grăiește gura — Matei 12, 34 

Din zilele lui loan Botezătorul până acum, Îm- 
părăția Cerurilor se ia prin străduinţă și cei 
ce se silesc pun mâna pe ea — Matei 11, 12 

Doamne, ajută-mă — Matei 15, 25 

Doamne, bine este să fim noi aici; dacă voiești, 
voi face aici trei colibe: Ție una, și lui Moise 
una, și lui Ilie una — Matei 17, 4 

Doamne, când Te-am văzut flămând și Te-am 
hrănit? Sau însetat și Ți-am dat să bei? — 
Matei 25, 37 

Doamne, când Te-am văzut flămând, sau 
însetat, sau străin, sau gol, sau bolnav, sau 
în temniță și nu Ți-am slujit? — Matei 25, 44 

Doamne, cinci talanţi mi-ai dat, iată alți cinci 
talanți am câștigat cu ei — Matei 25, 20 

Doamne, dacă ești Tu, poruncește să vin la Tine 
pe apă — Matei 14, 28 

Doamne, dacă voiești, poţi să mă curățești — Matei 8, 2 

Doamne, dă-mi voie întâi să mă duc și să 
îngrop pe tatăl meu — Matei $, 21 

Doamne, de câte ori va greși față de mine 
fratele meu și-i voi ierta lui? Oare până de 
șapte ori? — Matei 18, 21 

Doamne, Doamne, deschide-ne nouă — Matei 25, 11 

Doamne, doi talanţi mi-ai dat, iată alţi doi 
talanți am câștigat cu ei — Matei 25, 22 

Doamne, îngăduiește-mă și-ți voi plăti ție tot -— 
Matei 18, 26 

Doamne, mântuiește-ne, că pierim — Matei 8, 25 

Doamne, miluiește pe fiul meu, că este lunatic 
și pătimește rău, căci adesea cade în foc și 
adesea în apă - Matei 17, 15 

Doamne, n-ai semănat tu, oare, sămânță bună în 
țarina ta? De unde, dar, are neghină? — Mata 13, 27 

Doamne, ne-am adus aminte că amăgitorul 
Acela a spus, fiind încă în viață: După trei 
zile, Mă voi scula — Matei 27, 63 

Doamne, nu sunt vrednic să intri sub acoperișul 
meu, ci numai zi cu cuvântul și se va vindeca 
sluga mea — Matei 8, 8 

Doamne, să se deschidă ochii noștri — Matei 20, 33 

Doamne, scapă-mă! — Matei 14, 30 

Doamne, sluga mea zace în casă, slăbănog, chi- 
nuindu-se cumplit — Matei 8, 6 

Doamne, te-am știut că ești om aspru, care 
seceri unde n-ai semănat și aduni de unde 
n-ai împrăștiat; și, temându-mă, m-am dus 
de am ascuns talantul tău în pământ; iată 
ai ce este al tău — Matei 25, 24-25 

Domn este și al sâmbetei Fiul Omului — Matei 12, 8 

„Domnului Dumnezeului tău să te închini și 
Lui singur să-l slujești” (Deuteronom 6, 13; 
10, 20) — Matei 4, 10 

Dormiţi de acum și vă odihniţi! — Matei 26, 45 

Drept aceea, mergând, învăţaţi toate neamurile, 
botezându-le în numele Tatălui și al Fiului 
şi al Sfântului Duh — Matei 28, 19 

Drept aceea, privegheațţi, că nu știți ziua, nici 
ceasul când vine Fiul Omului — Matei 25, 13 

Duceţi-vă de la Mine, blestemaţilor, în focul 
cel veșnic, care este gătit diavolului și 
îngerilor lui — Matei 25, 41 

Duceţi-vă și vestiți fraților Mei, ca să meargă în 
Galileea și acolo Mă vor vedea — Matei 28, 10 

Duhul este osârduitor, dar trupul este neputin- 
cios — Matei 26, 41 

Dumnezeu a zis: Cinstește pe tatăl tău și pe 
mama ta, iar cine va blestema pe tată sau pe 
mamă, cu moarte să se sfârșească — Matei 15, 4 

Dumnezeu poate și din pietrele acestea să 
ridice fii lui Avraam - Matei 3, 9 

Dumnezeul Meu, Dumnezeul Meu, pentru ce 
M-ai părăsit? - Matei 27, 46 

După credinţa voastră, fie vouă! — Matei 9, 29 

După cum se alege neghina și se arde în foc, 
așa va fi la sfârșitul veacului — Matei 13, 40 

După Învierea Mea, voi merge mai înainte de 
voi în Galileea — Matei 26, 32 

După roadele lor îi veți cunoaște — Matei 7, 16; 7, 20 

După toate acestea se străduiesc neamurile — 
Matei 6, 32 

După trei zile Mă voi scula — Matei 27, 63 

Dușmanii omului [vor fi] casnicii lui — 
Matei 10, 36 

Dușmanul care a semănat-o, este diavolul — 
Matei 13, 39 

Du-te, fie ţie după cum ai crezut — Matei 8, 13 

Du-te, și se duce - Matei 8, 9 


REFERINȚE EVANGHELICE 


E 


Ea va naște Fiu și vei chema numele Lui: lisus, 
căci El va mântui poporul Său de păcatele 
lor — Matei 1, 21 

EI [loan Botezătorul) este Ilie, cel ce va să vină — 
Matei 11, 14 

EI are lopata în mână și va curăța aria Sa și va 
aduna grâul în jitniță, iar pleava o va arde 
cu foc nestins — Matei 3, 12 

El este acela despre care s-a scris: „lată, Eu 
trimit, înaintea feţei Tale pe Îngerul Meu, 
care va pregăti calea Ta, înaintea Ta” 
(Maleahi 3, 1) — Matei 11, 10 

EI face să răsară soarele și peste cei răi și peste 
cei buni și trimite ploaie peste cei drepți și 
peste cei nedrepți — Matei 5, 45 

El trebuie să meargă la lerusalim și să pătimească 
multe de la bătrâni și de la arhierei și de la 
cărturari și să fie ucis, şi a treia zi să învieze — 
Matei 16, 21 

Eli, Eli, lama sabahtani?, adică: Dumnezeul 
Meu, Dumnezeul Meu, pentru ce M-ai 
părăsit? — Matei 27, 46 

Era un om, oarecare, stăpân al casei sale, care 
a sădit vie — Matei 21, 33 

Este vinovat de moarte — Matei 26, 66 

Eu am trebuință să fiu botezat de Tine și Tu 
vii la mine? — Matei 3, 14 

Eu, însă, vă spun vouă că Ilie a și venit, dar ei 
nu l-au cunoscut, ci au făcut cu el câte au 
voit; așa și Fiul Omului va pătimi de la ei - 
Matei 17, 12 

Eu îţi zic ție, că tu ești Petru și pe această piatră 
voi zidi Biserica Mea și porţile iadului nu 
o vor birui — Matei 16, 18 


„Eu sunt Dumnezeul lui Avraam și Dumnezeul 


lui Isaac și Dumnezeul lui Iacov” (Jeșire 3, 6)-— 
Matei 22, 32 

Eu trimit la voi prooroci și înţelepţi şi cărturari; 
dintre ei veți ucide și veți răstigni; dintre 
ei veţi biciui în sinagogi și-i veți urmări 
din cetate în cetate — Matei 23, 34 

Eu unul vă botez cu apă spre pocăință — Matei 3, 11 


F 


Faceţi, deci, roadă vrednică de pocăință - 
Matei 3, 8 

Fariseii s-au sfătuit împotriva Lui, cum să-L 
piardă — Matei 12, 14 


ÎNTREBUINȚATE DESEORI 


Fariseule orb! Curăţă întâi partea dinlăuntru 
a paharului și a blidului, ca să fie curată și 
cea din afară — Matei 23, 26 

Fă aceasta, și face — Matei 8, 9 

Făcându-se seară, a venit un om bogat din 
Arimateea, cu numele Iosif, care și el era 
un ucenic al lui lisus — Matei 27, 57 

Făţarnice, scoate întâi bârna din ochiul tău și 
atunci vei vedea să scoţi paiul din ochiul 
fratelui tău — Matei 7, 5 

Făţarnicilor, fața cerului știți s-o judecați, dar 
semnele vremilor nu puteți! — Matei 16, 3 

Fericit este acela care nu se va sminti întru 
Mine — Matei 11, 6 

Fericit ești Simone, fiul lui Ilona, că nu trup și 
sânge ți-au descoperit ție aceasta, ci Tatăl 
Meu, Cel din Ceruri — Matei 16, 17 

Fericiţi cei blânzi, că aceia vor moșteni pămân- 
tul — Matei 5, 5 

Fericiţi cei ce flămânzesc și însetează de drep- 
tate, că aceia se vor sătura — Matei 5, 6 

Fericiţi cei ce plâng, că aceia se vor mângâia - 
Matei 5, 4 

Fericiţi cei curaţi cu inima, că aceia vor vedea 
pe Dumnezeu - Matei 5, 8 

Fericiţi cei milostivi, că aceia se vor milui — 
Matei 5, 7 

Fericiţi cei prigoniți pentru dreptate, că a lor 
este Împărăţia Cerurilor - Matei 5, 10 

Fericiţi cei săraci cu duhul, că a lor este Împă- 
răţia Cerurilor — Matei 5, 3 

Fericiţi făcătorii de pace, că aceia fiii lui 
Dumnezeu se vor chema - Matei 5, 9 

Fericiți veți fi voi, când vă vor ocări și vă vor 
prigoni și vor zice tot cuvântul rău împotriva 
voastră, mințind din pricina Mea - Matei 5, 11 

Feriţi-vă de oameni, căci vă vor da pe mâna 
sinedriștilor și în sinagogile lor vă vor bate 
cu biciul — Matei 10, 17 

Feriţi-vă de proorocii mincinoși, care vin la voi 
în haine de oi, iar pe dinăluntru sunt lupi 
răpitori — Matei 7, 15 

Fie ție, după cum voiești — Matei 15, 28 

Fie-Ţi milă de Tine, să nu i se întâmple Ție 
aceasta — Matei 16, 22 

Fiica mea a murit de curând, dar, venind, pune 
mâna Ta peste ea și va fi vie — Matei 9, 18 

Fiii Împărăției vor fi aruncați în întunericul 
cel mai din afară — Matei 8, 12 

Fiindcă nu voi sunteţi care vorbiţi, ci Duhul 
Tatălui vostru este Care grăiește întru voi — 

Matei 10, 20 

Fiți, dar, înţelepţi ca șerpii și nevinovați ca 
porumbeii — Matei 10, 16 i 

Fiţi, dar, voi desăvârșiți, precum Tatăl vostru 
Cel Ceresc desăvârșit este — Matei 5, 48 

Fiul Omului a venit să caute și să mântuiască 
pe cel pierdut — Matei 18, 11 

Fiul Omului însă nu are unde să-Și plece capul — 
Matei 8, 20 

Fiul Omului merge precum este scris despre 
EI — Matei 26, 24 

Fiul Omului n-a venitsă 1 se slujească, ci ca să 
slujească EI și să-Și dea sufletul răscum- 
părare pentru mulți — Matei 20, 28 

Fiul Omului va să fie dat în mâinile oamenilor — 
Matei 17, 22 

Fiul Omului va să vină întru slava Tatălui Său, 
cu Îngerii Săi; și atunci, va răsplăti fiecăruia 
după faptele sale — Matei 16, 27 

Fiule, du-te astăzi și lucrează în via mea — 
Matei 21, 28 

Furtună mare s-a ridicat pe mare, încât corabia 
se acoperea de valuri —- Matei 8, 24 


G 


„Glas în Rama s-a auzit, plângere și tânguire 
multă; Rahela își plânge copiii şi nu voiește 
să fie mângâiată, pentru că nu sunt” 
(leremia 31, 15) — Matei 2, 18 

„Glasul celui ce strigă în pustie: Pregătiţi calea 
Domnului, drepte faceți cărările Lui” 
(Isaia 40, 3) — Matei 3, 3 

Gol am fost și M-aţi îmbrăcat — Matei 25, 36 

Golgota — Matei 27, 33 


l 


] s-a adus un datornic cu zece mii de talanţi — 
Matei 18, 24 

la ce este al tău și pleacă — Matei 20, 14 

Ia-l și dă-l lor pentru Mine și pentru tine — 
Matei 17, 27 

lar cel ce va răbda până în sfârșit, acela se va 
mântui — Matei 10, 22 

Iar dacă Eu cu Duhul lui Dumnezeu scot pe 
demoni, iată, a ajuns la voi Împărăția lui 
Dumnezeu — Matei 12, 28 

lar de ziua și de ceasul acela nimeni nu știe, 
nici Îngerii din Ceruri, nici Fiul, ci numai 
Tatăl - Matei 24, 36 

lar ei i-au dat treizeci de arginţi — Matei 26, 15 

lar El dormea — Matei 8, 24 

lar El, întorcându-Se, a zis lui Petru: Mergi 
înapoia Mea, satano! Sminteală Îmi ești; că 
nu cugeți cele ale lui Dumnezeu, ci cele ale 
oamenilor — Matei 16, 23 

lar plecând ele în grabă de la mormânt, cu frică 
și cu bucurie mare au alergat să vestească 
ucenicilor Lui — Matei 28, 8 

lată, a ieșit semănătorul să semene — Matei 13, 3 

lată, aici este mai mult decât lona — Matei 12, 41 

lată, aici este mai mult decât Solomon -— 
Matei 12, 42 

lată, Eu cu voi sunt în toate zilele, până la 
sfârșitul veacului — Matei 28, 20 

„lată, Eu trimit înaintea feței Tale pe Îngerul 
Meu, care va pregăti calea Ta, înaintea Ta” 
(Maleahi 3, 1) — Matei 11, 10 

lată, Eu vă trimit pe voi ca pe niște oi în 
mijlocul lupilor; fiți, dar, înţelepţi ca șerpii 
și nevinovați ca porumbeii — Matei 10, 16 

„lată Fiul Meu pe Care L-am ales, iubitul Meu 
întru Care a binevoit sufletul Meu; pune-voi 
Duhul Meu peste El și judecată neamurilor 
va vesti” (Isaia 42, 1) — Maltei 12, 18 

lată, mama Mea și frații Mei — Matei 12, 49 

lată, mama Ta și frații Tăi stau afară, căutând 
să-Ți vorbească — Matei 12, 47 

Iată, ne suim la lerusalim și Fiul Omului va fi 
dat pe mâna arhiereilor și a cărturarilor și-L 
vor osândi la moarte — Matei 20, 18 

lată, noi am lăsat toate și Ți-am urmat Ție — 
Matei 19, 27 

lată, om mâncăcios și băutor de vin, prieten al 
vameșilor și al păcătoșilor — Matei 11, 19 

lată, s-a apropiat ceasul și Fiul Omului va fi 
dat în mâinile păcătoșilor — Matei 26, 45 

lată, securea stă la rădăcina pomilor și tot 
pomul care nu face roadă bună se taie și se 
aruncă în foc — Matei 3, 10 

lată, casa voastră vi se lasă pustie — Matei 23, 38 

lată, cei ce poartă haine moi sunt în casele regi- 
lor — Matei 11, 8 

„lată, Fecioara va avea în pântece și va naște 
Fiu și vor chema numele Lui Emanuel, care 
se tâlcuiește: Cu noi este Dumnezeu” 
(Isaia 7, 14)— Matei 1, 23 

lată, mirele vine! leșiţi întru întâmpinarea lui! — 
Matei 25, 6 

Iată, ucenicii Tăi fac ceea ce nu se cuvine să 
facă sâmbăta -- Matei 12, 2 

l-au dat să bea vin amestecat cu fiere — 
Matei 27, 34 

l-au pus o hlamidă roșie — Matei 27, 28 

lerusalime, lerusalime, care omori pe Prooroci 
și cu pietre ucizi pe cei trimiși la tine; de 
câte ori am voit să adun pe fiii tăi, după 
cum adună pasărea puii săi sub aripi, dar 
nu ați voit — Matei 23, 37 

Ieșind afară, a plâns cu amar — Matei 26, 75 

lisus a fost dus de Duhul în pustiu, ca să fie 
ispitit de către diavolul — Matei 4, 1 

lisus a văzut un om care ședea la vamă, cu 
numele Matei și i-a zis acestuia: Vino după 
Mine — Matei 9, 9 

lisus l-a certat și demonul a ieșit din el și 
copilul s-a vindecat din ceasul acela — 
Matei 17, 18 

lisus S-a minunat — Matei 5, 10 

lisus, întinzând îndată mâna, l-a apucat și a 
zis: Puțin credinciosule, pentru ce te-ai 
îndoit? — Matei 14, 31 

lisus, strigând iarăși cu glas mare, Și-a dat 
duhul — Matei 27, 50 

lisus, văzând credința lor, a zis slăbănogului: 
Îndrăznește, fiule! Iertate sunt păcatele 
tale! — Matei 9, 2 

Ilie, într-adevăr, va veni și va așeza la loc toate — 
Matei 17, 11 

Inima acestui popor s-a învârtoșat și cu 
urechile aude greu și ochii lui s-au închis, 
ca nu cumva să vadă cu ochii și să audă cu 
urechile și cu inima să înţeleagă și să se 
întoarcă și Eu să-i tămăduiesc pe ei — 
Matei 13, 15 

Intrând în casă, au văzut pe Prunc împreună 
cu Maria, mama Lui și, căzând la pământ, 
s-au închinat Lui; și deschizând vistieriile 
lor, I-au adus L.ui daruri: aur, tămâie și 
smirnă — Matei 2, 11 

Intraţi prin poarta cea strâmtă, că largă este 
poarta și lată este calea care duce la pieire 
și mulți sunt cei care o află — Matei 7, 13 


loan avea îmbrăcămintea lui din păr de cămilă 


și cingătoare de piele împrejurul mijlocului, 
iar hrana era lăcuste și miere sălbatică — 
Matei 3, 4 

Iosif [din Arimateea], luând trupul, l-a 
înfășurat în giulgiu curat de in și l-a pus 
în mormântul nou al său — Matei 27, 59-60 

losif, logodnicul ei, drept fiind și nevrând s-o 
vădească, a voit s-o lase în ascuns -— Matei 1, 19 

losife, fiul lui David, nu te terne a lua pe Maria, 
logodnica ta, că ce s-a zămislit într-însa este 
de lu Duhul Sfânt — Matei 1, 20 

Iubirea multora se va răci — Matei 24, 12 

lubiţi pe vrăjmașii voștri, binecuvântați pe cei 
ce vă blestemă, faceţi bine celor ce vă urăsc 
și rugați-vă pentru cei ce vă vatămă și vă 
prigonesc, ca să fiți fiii Tatălui vostru Celui 
din Ceruri — Matei 5, 44-45 


Î 


Îi învăţa pe ei ca Unul care are putere, iar nu 
cum îi învățau cărturarii lor — Matei 7, 29 

Împacă-te cu pârâșul tău degrabă, până ești cu 
el pe cale, ca nu cumva, pârâșul să te dea 
judecătorului și judecătorul slujitorului și 
să fii aruncat în temniţă — Matei 5, 25 

Împărăţia Cerurilor asemănatu-s-a omului 
împărat care a făcut nuntă fiului său — 
Matei 22, 2 

Împărăția Cerurilor este asemenea grăuntelui 
de muștar, pe care, luându-l, omul l-a semă- 
nat în țarina sa — Matei 13, 31 

Împărăţia Cerurilor este asemenea unui om 
stăpân de casă, care a ieșit dis-de-dimineaţă 
să tocmească lucrători pentru via sa — 
Matei 20, 1 

Împărăţia Cerurilor se ia prin străduință și cei 
ce se silesc pun mâna pe ea — Matei 11, 12 

Împărăţia Cerurilor se va asemăna cu zece 
fecioare care, luând candelele lor, au ieșit 
în întâmpinarea mirelui — Matei 25, 1 

„Împărțit-au hainele Mele între ei, iar pentru 
cămașa Mea au aruncat sorți” (Psalm 21, 20) — 
Matei 27, 35 

Împletind o cunună de spini, l-au pus-o pe cap și, 
în mâna Lui cea dreaptă, trestie — Matei 27, 29 

În aceste două porunci se cuprind toată Legea 
și Proorocii — Matei 22, 40 

În calea păgânilor să nu mergeţi și în vreo cetate 
de samarineni să nu intrați — Matei 10, 5 

În ceasul al nouălea a strigat lisus cu glas mare, 
zicând: Eli, Eli, lama sabahtani? — Matei 27, 46 

În dar aţi luat, în dar să daţi — Matei 10, 8 

În fiecare zi ședeam în templu și învățam și 
n-aţi pus mâna pe Mine — Matei 26, 55 

„În numele Lui vor nădăjdui neamurile” 
(Isaia 11, 10) — Matei 12, 21 

În orice cetate sau sat veţi intra, cercetaţi cine 
este în el vrednic și acolo rămâneți, până 
ce veți ieși —- Matei 10, 11 

În temniță am fost și aţi venit la Mine - 
Matei 25, 36 

Înainte de a trece cerul și pământul, o iotă sau 
o cirtă din Lege nu va trece, până ce se vor 
face toate — Matei 5, 18 

Îndată a cântat cocoșul — Matei 26, 74 

Îndată după strâmtorarea acelor zile, soarele 
se va întuneca și luna nu va mai da lumina 
ei, iar stelele vor cădea din cer și puterile 
cerurilor se vor zgudui — Matei 24, 29 

Îndrăznește, fiică, credinţa ta te-a mântuit. Și 
s-a tămăduit femeia din ceasul acela — 
Matei 9, 22 

Îndrăznește, fiule! lertate sunt păcatele tale! - 
Matei 9, 2 

Îndrăzniţi, Eu sunt; nu vă temeţi! - Matei 14, 27 

Îngerii lor, în Ceruri, pururea văd fața Tatălui 
Meu, Care este în Ceruri — Matei 15, 10 

Îngerii, venind la EI, Îi slujeau — Matei 4, 11 

Însetat am fost și Mi-aţi datsă beau — Matei 25, 35 

Întinde mâna ta. Ela întins-o și s-a făcut sănă- 
toasă ca și cealaltă — Matei 12, 13 

Întoarce sabia ta la locul ei, că toți cei ce scot 
sabia, de sabie vor pieri — Matei 26, 52 

Întristat este sufletul Meu până la moarte -— 
Matei 26, 38 

Înţeles-aţi toate acestea? Zis-au Lui: Da, 
Doamne — Matei 13, 51 

Învățându-le să păzească toate câte v-am 
poruncit vouă — Matei 28, 20) 

Învățaţi de la smochin pilda: Când mlădiţa lui 
se face fragedă și odrăslește frunze, cu- 
noașteţi că vara e aproape — Matei 24, 32 

Învăţaţi toate neamurile, botezându-le în 
numele Tatălui și al Fiului și al Sfântului 
Duh - Matei 28, 19 

Învăţaţi-vă de la Mine, că sunt blând și smerit 
cu inima și veţi găsi odihnă sufletelor 
voastre — Matei 11, 29 

Învățătorul vostru nu plătește darea? — Matei 17, 24 

Învăţătorule, care poruncă este mai mare în 
Lege? — Matei 22, 36 

Învățătorule, știm că ești omul adevărului și 
întru adevăr înveţi calea lui Dumnezeu și 
nu-Ţi pasă de nimeni, pentru că nu cauţi 
la faţa oamenilor — Matei 22, 16 

Învăţătorule, Te voi urma oriunde vei merge - 

Matei 8, 19 

Învățătorule, voim să vedem de la Tine un 
semn — Matei 12, 38 

Îţi voi da cheile Împărăției Cerurilor și orice vei 
lega pe pământ va fi legat şi în Ceruri, și 
orice vei dezlega pe pământ va fi dezlegat 
și în Ceruri — Matei 16, 19 

J 


Jugul Meu e bun și povara Mea este ușoară — 
Matei 11, 30 


L 


La a patra strajă din noapte, a venit la ei lisus, 
umblând pe mare — Matei 14, 25 

La dregători și la regi veţi fi duși pentru Mine, 
spre mărturie lor și păgânilor — Matei 10, 18 

La Înviere, nici nu se însoară, nici nu se mărită, 
ci sunt ca Îngerii lui Dumnezeu în Cer — 
Matei 22, 30 

La oameni aceasta e cu neputinţă, la Dumnezeu 
însă toate sunt cu putință — Matei 19, 26 

La voi însă și perii capului, toţi sunt numărați — 
Matei 10, 30 

Largă este poarta și lată este calea care duce la 
pieire și mulți sunt cei care o află — 
Matei 7, 13 

Lasă, acum, că așa se cuvine nouă să împlinim 
toată dreptatea — Matei 3, 15 

Lasă să scot paiul din ochiul tău și iată, bârna 
este în ochiul tău? — Matei 7, 4 

Lasă, să vedem dacă vine Ilie să-L mântuiască — 
Matei 27, 49 

L-au întâmpinat doi demonizaţi care ieșeau 
din morminte, foarte cumpliţi, încât 
nimeni nu putea să treacă pe calea aceea — 
Matei 8, 28 

Lămurește-ne nouă pilda cu neghina din țarină — 
Matei 13, 36 

Lăsaţi copiii și nu-i opriţi să vină la Mine, că a 
unora ca aceștia este Împărăția Cerurilor — 
Matei 19, 14 

Lăsaţi să crească împreună și grâul și neghina, 
până la seceriș și la vremea secerișului, voi 
zice secerătorilor: Pliviţi întâi neghina și 
legaţi-o în snopi, ca s-o ardem, iar grâul 
adunați-l în jitnița mea — Matei 13, 30 

Lăsaţi-i pe ei; sunt călăuze oarbe, orbilor; și 
dacă orb pe orb va călăuzi, amândoi vor 
cădea în groapă — Matei 15, 14 

Le place să stea în capul mesei la ospeţe și în 
băncile dintâi, în sinagogi și să li se plece 
lumea în pieţe și să fie numiţi de oameni: 
Rabi — Matei 23, 6-7 

Leagă sarcini grele și cu anevoie de purtat și 
le pun pe umerii oamenilor, iar ei nici cu 
degetul nu voiesc să le miște — Matei 23, 4 

Legaţi-l de picioare și de mâini și aruncaţi-l în 
întunericul cel mai din afară — Matei 22, 13 

Locul Căpățânii — Matei 27, 33 

Locul este pustiu și vremea, iată, a trecut; deci, 
dă drumul mulțimilor, ca să se ducă în sate, 
să-și cumpere mâncare - Matei 14, 15 

Luaţi aminte ca faptele dreptăţii voastre să nu 
le faceți înaintea oamenilor, ca să fiți văzuți 
de ei; altfel, nu veți avea plată de la Tatăl 
vostru Cel din Ceruri — Matei 6, 1 

Luaţi aminte și feriți-vă de aluatul fariseilor 
și al saducheilor — Matei 16, 6 

Luaţi, deci, de la el talantul și daţi-l celui ce 
are zece talanți — Matei 25, 28 

Luaţi jugul Meu asupra voastră și învățați-vă 
de la Mine, că sunt blând și smerit cu inima 
şi veţi găsi odihnă sufletelor voastre — 
Matei 11, 29 

Luaţi seama la crinii câmpului cum cresc: nu 
se ostenesc, nici nu torc — Matei 6, 28 

Luaţi seama să nu vă speriaţi, căci trebuie să 
fie toate, dar încă nu este sfârșitul — 
Matei 24, 6 

Luaţi, mâncaţi, acesta este trupul Meu -— 
Matei 26, 26 

Lui nu sunt vrednic să-l duc încălțămintea — 
Matei 3, 11 

Luminătorul trupului este ochiul; de va fi ochiul 
tău curat, tot trupul tău va fi luminat — 
Matei 6, 22 

Luna nu va mai da lumina ei — Matei 24, 29 


M 


Magii de la Răsărit au venit în Ierusalim, 
întrebând — Matei 2, 1 

Mai bine mergeţi la cei ce vând și cumpăraţi 
pentru voi — Matei 25, 9 

Mai lesne este să treacă cămila prin urechile 
acului, decât să intre un bogat în Împărăția 
lui Dumnezeu — Matei 19, 24 

Mai mare decât templul este aici — Matei 12, 6 

Mai ușor va fi pământului Sodomei și Gomo- 
rei, în Ziua judecății, decât cetăţii aceleia — 
Matei 10, 15 

Mama și frații Lui stăteau afară, căutând să 
vorbească cu El — Matei 12, 46 

Mama Ta și fraţii Tăi stau afară, căutând să-Ți 
vorbească — Matei 12, 47 

Maria a născut pe Fiul său Cel Unul-Născut, 
Căruia I-a pus numele lisus — Matei 1, 25 

Mărturisiţi voi înșivă că sunteţi fii ai celor ce 
au ucis pe Prooroci — Matei 23, 31 

Mergând, învățați toate neamurile, botezân- 
du-le în numele Tatălui și al Fiului și al 
Sfântului Duh — Matei 28, 19 

Mergeţi, deci, la răspântiile drumurilor și pe 
câți veți găsi, chemați-i la nuntă — Matei 22, 9 

Mergeţi în satul care este înaintea voastră și 
îndată veți găsi o asină legată și un mânz 
cu ea — Matei 21, 2 

Mergeţi și cercetaţi cu de-amănuntul despre 
Prunc și, dacă ÎI veţi afla, vestiți-mi și mie, 
ca, venind și eu, să mă închin Lui — Matei 2, 8 

Mergeţi și spuneți lui loan cele ce auziţi și vedeți: 
Orbii își capătă vederea și șchiopii umblă, 
leproșii se curățesc și surzii aud, morţii 
înviază și săracilor li se binevestește — 
Matei 11, 4-5 

Mergi înapoia Mea, satano! Sminteală Îmi ești; 
că nu cugeţi cele ale lui Dumnezeu, ci cele 
ale oamenilor — Matei 16, 23 

Milă îmi este de mulțime, că iată, sunt trei zile 
de când așteaptă lângă Mine și n-au ce să 
mănânce; și să-i slobozesc flămânzi nu 
voiesc, ca să nu se istovească pe drum — 
Matei 15, 32 

Milă voiesc, iar nu jertfă; că n-am venit să chem 
pe drepţi, ci pe păcătoși la pocăință - 
Matei 9, 13 

Miluiește-mă, Doamne, Fiul lui David! Fiica mea 
este rău chinuită de demon — Matei 15, 22 

Miluiește-ne pe noi, Doamne, Fiul lui David! — 
Matei 20, 30-31 

Miluiește-ne pe noi, Fiule al lui David - Matei 9, 27 

Moise și Ilie s-au arătat lor, vorbind cu El — 
Matei 17, 3 

Mormintele s-au deschis și multe trupuri ale 
sfinților adormiți s-au sculat — Matei 27, 52 

Mulţi de la răsărit și de la apus vor veni și vor 
sta la masă cu Avraam, cu Isaac și cu lacov 
în Împărăția Cerurilor — Matei 8, 11 

Mulţi dintâi vor fi pe urmă, și cei de pe urmă 
vor fi întâi — Matei 19, 30 

Mulţi Îmi vor zice în ziua aceea: Doamne, 
Doamne, au nu în numele Tău am proorocit 
și nu în numele Tău am scos demoni și nu 
în numele Tău minuni multe am făcut? — 
Matei 7, 22 

Mulţi prooroci mincinoși se vor scula și vor 
amăgi pe mulți — Matei 24, 11 

Mulţi sunt chemați, dar puţini aleși — Matei 20, 16; 
22, 14 


479 


Mulţimile erau uimite de învățătura Lui - 
Matei 7, 28 

Mută-te de aici dincolo — și se va muta; și nimic 
nu va fi vouă cu neputinţă — Matei 17, 20 


N 


N-a făcut acolo multe minuni, din pricina 
necredinţei lor — Matei 13, 58 

N-am venit să chem pe drepți, ci pe păcătoși 
la pocăință — Matei 9, 13 

Nașterea lui lisus Hristos așa a fost: Maria, 
mama Lui, fiind logodită cu Iosif, fără să 
fi fost ei înainte împreună, s-a aflat având 
în pântece de la Duhul Sfânt — Matei 1, 18 

N-aţi citit că Cel Ce i-a făcut de la început, i-a 
făcut bărbat și femeie? — Matei 19, 4 

N-aţi citit în Lege că preoții, sâmbăta, în templu, 
calcă sâmbăta și sunt fără de vină? — 
Matei 12, 5 

N-aţi putut un ceas să privegheați cu Mine! — 
Matei 26, 40 

N-au trebuință să se ducă; daţi-le voi să mă- 
nânce — Matei 14, 16 

Nazarinean Se va chema — Matei 2, 23 

Neam viclean și adulter cere semn și semn nu 
se va da lui, decât numai semnul lui lona — 
Matei 16, 4 

Neam viclean și desfrânat cere semn, dar semn nu 
i se va da, decât semnul lui lona Proorocul — 
Matei 12, 39 

Nebuni și orbi! Ce este mai mare, aurul sau 
templul care sfințește aurul? — Matei 23, 17 

Nebuni și orbi! Ce este mai mare, darul sau 
altarul care sfințește darul? — Matei 23, 19 

Neghina sunt fiii celui rău — Matei 13, 38 

Nevinovat sunt de sângele Dreptului acestuia! 
Voi veți vedea — Matei 27, 24 

Nici de cele șapte pâini, la cei patru mii de 
oameni, și câte coșuri aţi luat? — Matei 16, 10 

Nici Eu nu vă spun cu ce putere fac acestea — 
Matei 21, 27 

Nici învăţători să nu vă numiţi, că Învățătorul 
vostru este unul: Hristos — Matei 23, 10 

Nici Solomon, în toată mărirea lui, nu s-a 
îmbrăcat ca unul dintre aceștia — Matei 6, 29 

Nici traistă pe drum, nici două haine, nici 
încălțăminte, nici toiag; că vrednic este 
lucrătorul de hrana sa — Matei 10, 10 

Niciodată nu s-a arătat așa în Israil — Matei 9, 33 

Niciodată nu v-am cunoscut pe voi — Matei 7, 23 

Nimănui să nu spuneţi ceea ce aţi văzut, până 
când Fiul Omului Se va scula din morţi — 
Matei 17,9 

Nimeni nu este bun, decât numai Unul 
Dumnezeu — Matei 19, 17 

Nimeni nu poate să slujească la doi domni, 
căci sau pe unul îl va uri și pe celălalt îl va 
iubi, sau de unul se va lipi și pe celălalt îl 
va disprețui — Matei 6, 24 

Nimeni nu pune un petic de postav nou la o haină 
veche, căci peticul acesta, ca umplutură, trage 
din haină și se face o ruptură și mai rea — 
Matei 9, 16 

Nimic nu va fi vouă cu neputinţă — Matei 17, 20 

Nimic să nu-l faci Dreptului acestuia, că mult 
am suferit azi, în vis, pentru El — Matei 27, 19 

Nu aprind făclie și o pun sub obroc, ci în sfeș- 
nic și luminează tuturor celor din casă — 
Matei 5, 15 

Nu aruncaţi mărgăritarele voastre înaintea 
porcilor, ca nu cumva să le calce în picioare și, 
întorcându-se, să vă sfâșie pe voi — Maltei 7, 6 

Nu auzi câte mărturisesc ei împotriva Ta? — 
Matei 27, 13 

Nu avem aici decât cinci pâini și doi pești — 
Matei 14, 17 

Nu ceea ce intră pe gură spurcă pe om, ci ceea 
ce iese din gură, aceea spurcă pe om — 
Matei 15, 11 

Nu cei sănătoși au nevoie de doctor, ci cei 
bolnavi — Matei 9, 12 

Nu cugeți cele ale lui Dumnezeu, ci cele ale 
oamenilor — Matei 16, 23 

Nu cumva eu sunt, Doamne? — Matei 26, 22 

Nu cunosc pe Omul Acesta — Matei 26, 72; 26, 74 

Nu daţi cele sfinte câinilor — Matei 7, 6 

Nu duceți grijă, spunând: Ce vom mânca, ori 
ce vom bea, ori cu ce ne vom îmbrăca? — 
Matei 6, 31 

Nu este aici [lisus]; căci S-a sculat precum a 
zis; veniți de vedeți locul unde a zăcut — 
Matei 28, 6 

Nu este bine să'iei pâinea copiilor și s-o arunci 
câinilor — Matei 15, 26 

Nu este prooroc disprețuit decât în patria lui 
și în casa lui — Matei 13, 57 

Nu este ucenic mai presus de învățătorul său, 
nici slugă mai presus de stăpânul său — 
Matei 10, 24 

Nu este vrere înaintea Tatălui vostru, Cel din 
Ceruri, ca să piară vreunul dintr-aceștia 
mici — Matei 18, 14 

Nu este, oare, Acesta, Fiul lui David? — Matei 12, 23 

Nu judecaţi, ca să nu fiţi judecaţi — Matei 7, 1 

„Nu numai cu pâine va trăi omul, ci cu tot 
cuvântul care iese din gura lui Dumnezeu” 
(Deuteronom 8, 3) — Matei 4, 4 

Nu oricine Îmi zice: Doamne, Doamne, va intra 
în Împărăţia Cerurilor, ci cel ce face voia 
Tatălui Meu Celui din Ceruri — Matei 7, 21 

Nu poate pom bun să facă roade rele, nici pom 
rău să facă roade bune — Matei 7, 18 

Nu pun oamenii vin nou în burdufuri vechi; 
altminterea, burdufurile crapă: vinul se 
varsă și burdufurile se strică; ci pun vin 
nou în burdufuri noi și amândouă se 
păstrează împreună — Matei 9, 17 

Nu puteți să slujiți lui Dumnezeu și lui 
mamona — Matei 6, 24 

Nu răspunzi nimic la ceea ce mărturisesc 
aceștia împotriva Ta? — Matei 26, 62 

Nu s-a ridicat între cei născuți din femei unul mai 
mare decât loan Botezătorul — Matei 11, 11 

Nu se cădea, oare, ca și tu să ai milă de cel îm- 
preună slugă cu tine, precum și eu am avut 
milă de tine? — Matei 18, 32-33 

Nu se cuvine să-i punem în vistieria templului, 
deoarece sunt preț de sânge - Matei 27, 6 

„Nu se va certa, nici nu va striga, nu va auzi 
nimeni, pe ulițe, glasul Lui“ (Isaia 42, 2) — 
Matei 12, 19 

Nu socotiți că am venit să aduc pace pe pământ; 
n-am venit să aduc pace, ci sabie — Matei 10, 34 

Nu sunt trimis decât către oile cele pierdute 
ale casei lui Israil - Matei 15, 24 

Nu știți ce cereți — Matei 20, 22 

Nu știu ce zici — Matei 26, 70 

Nu toți pricep cuvântul acesta, ci aceia cărora 
le este dat - Matei 19, 11 

Nu ți se cuvine s-o ai de soție — Matei 14, 4 

Nu va rămâne aici piatră pe piatră, care să nu 
se risipească — Matei 24, 2 

Nu vă adunaţi comori pe pământ, unde molia 
și rugina le strică și unde furii le sapă și le 
fură — Matei 6, 19 

Nu vă împotriviţi celui rău; iar cui te lovește peste 
obrazul drept, întoarce-i și pe celălalt — 
Matei 5, 39 

Nu vă îngrijiţi de ziua de mâine, căci ziua de 
mâine se va îngriji de ale sale — Matei 6, 34 

Nu vă îngrijiţi pentru sufletul vostru - ce veți 
mânca —, nici pentru trupul vostru - cu ce 
vă veţi îmbrăca — Matei 6, 25 

Nu vă temeţi — Matei 28, 10 

Nu vă temeţi de cei ce ucid trupul, iar sufletul 
nu pot să-l ucidă; temeți-vă mai curând de 
acela care poate și sufletul și trupul să le 
piardă în gheena — Matei 10, 28 

Nu vă temeți de ei, căci nimic nu este acoperit, 
care să nu iasă la iveală și nimic ascuns care 
să nu ajungă cunoscut — Matei 10, 26 

Nu vă temeți, că știu că pe lisus cel răstignit Îl 
căutați — Matei 28, 5 

Nu vă temeți; voi sunteți cu mult mai de preț 
decât păsările — Matei 10, 31 

Nu veţi sfârși cetățile lui Israil, până ce va veni 
Fiul Omului — Matei 10, 23 

Nu voi mai bea de acum din acest rod al viței 
până în ziua aceea, când îl voi bea cu voi, nou, 
întru Împărăţia Tatălui Meu - Matei 26, 29 

Nu zic ție până de șapte ori, ci până de șapte- 
zeci de ori câte șapte — Matei 18, 22 

Nu, ca nu cumva, plivind neghina, să smulgeți 
o dată cu ea şi grâul — Matei 13, 29 

Numai să mă ating de haina Lui și mă voi face 
sănătoasă — Matei 9, 21 

Numele celor doisprezece Apostoli sunt acestea: 
Întâi Simon, cel numit Petru, și Andrei, fratele 
lui; lacov al lui Zevedeu și loan fratele lui; 
Filip și Vartolomeu, Toma și Matei vameșul, 
Iacov al lui Alfeu și Levi, ce se zice Tadeu; 
Simon Cananeul și Iuda Iscarioteanul, cel care 
L-a vândut — Matei 10, 24 

Nunta este gata, dar cei poftiți n-au fost 
vrednici — Matei 22, 8 


O 


O femeie cu scurgere de sânge de doisprezece 
ani, apropiindu-se de El pe la spate, s-a 
atins de poala hainei Lui — Matei 9, 20 

O, femeie, mare este credința ta; fie ție după 
cum voiești. Și s-a tămăduit fiica ei în ceasul 
acela - Matei 15, 28 

O, neam necredincios și îndărătnic, până când 
voi fi cu voi? Până când vă voi suferi pe 
voi? Aduceţi-l aici la Mine — Matei 17, 17 

Oare, nu sunteți voi cu mult mai presus decât 
ele? — Matei 6, 26 

Oare, nu te-ai învoit cu mine un dinar? — 
Matei 20, 13 

„Ochi pentru ochi și dinte pentru dinte” 
(leșire 21, 24) - Matei 5, 38 

Omul cel bun, din comoara lui cea bună scoate 
afară cele bune, pe când, omul cel rău, din 

comoara lui cea rea, scoate afară cele rele — 
Matei 12, 35 

Ori spuneţi că pomul este bun și rodul lui e 
bun, ori spuneți că pomul e rău și rodul 
lui e rău, căci după roadă se cunoaște 
pomul — Matei 12, 33 

Oricâte veţi lega pe pământ, vor fi legate și în 
Cer; și oricâte veţi dezlega pe pământ, vor 
fi dezlegate și în Cer - Matei 18, 15 

Orice cetate sau casă care se dezbină în sine, 
nu va dăinui — Matei 12, 25 

Orice împărăție care se dezbină în sine, se 
pustiește — Matei 12, 25 

Orice păcat și orice hulă se va ierta oamenilor, 
dar hula împotriva Duhului nu se va ierta — 
Matei 12, 31 

Orice pom bun face roade bune, iar pomul rău 
face roade rele — Matei 7, 17 

Orice pom care nu face roadă bună se taie și 
se aruncă în foc — Matei 7, 19 

Orice răsad pe care nu l-a sădit Tatăl Meu cel 
Ceresc, va fi smuls din rădăcină — Matei 15, 13 

Orice vei dezlega pe pământ va fi dezlegat și 
în Ceruri — Matei 16, 19 

Orice vei lega pe pământ va fi legat și în 
Ceruri, și orice vei dezlega pe pământ va fi 
dezlegat și în Ceruri - Matei 16, 19 

Oricine a lăsat case sau frați, sau surori, sau tată, 
sau mamă, sau femeie, sau copii, sau țarine, 
pentru numele Meu, înmulţit va lua înapoi 
și va moșteni viaţa veșnică — Matei 19, 29 

Oricine aude aceste cuvinte ale Mele și le înde- 
plinește, asemăna-se-va bărbatului înțelept, 
care a clădit casa lui pe stâncă — Matei 7, 24 

Oricine aude aceste cuvinte ale Mele și nu le 
îndeplinește, asemăna-se-va bărbatului 
nechibzuit, care și-a clădit casa pe nisip - 
Matei 7, 26 

Oricine cere, ia, cel care caută, află, și celui ce 
bate, i se va deschide — Matei 7, 8 

Oricine se mânie pe fratele său, vrednic va fi 
de osândă — Matei 5, 22 

Oricine se uită la femeie, poftind-o, a și 
săvârșit adulter cu ea în inima lui — 
Matei 5, 28 

Oricine va face voia Tatălui Meu Celui din 
Ceruri, acela îmi este frate și soră și mamă — 
Matei 12, 50 

Oricine va lăsa pe femeia sa, în afară de pricină 
de desfrânare, o face să săvârșească adulter, 
și cine va lua pe cea lăsată, săvârșește adul- 
ter — Matei 5, 32 

Oricine va lăsa pe femeia sa, în afară de pricină 
de desfrânare, și se va însura cu alta, săvâr- 
șește adulter — Matei 19, 9 

Oricine va mărturisi pentru Mine înaintea 
oamenilor, mărturisi-voi și Eu pentru el 
înaintea Tatălui Meu, Care este în Ceruri — 
Matei 10, 32 

Oriunde se va propovădui Evanghelia aceasta, 
în toată lumea, se va spune și ce-a făcut ea, 
spre pomenirea ei — Matei 26, 13 

Osana, Fiului lui David! — Matei 21, 15 

Osana, Fiului lui David; binecuvântat este Cel 
Ce vine întru numele Domnului! Osana, 
întru cei de Sus! — Matei 21, 9 


P 


Pace, casei acesteia — Matei 10, 12 

Paharul Meu veţi bea și cu botezul cu care Eu 
Mă botez vă veţi boteza, dar a ședea de-a 
dreapta și de-a stânga Mea nu este al Meu 
a da, ci se va da celor pentru care s-a pregătit 
de către Tatăl Meu - Matei 20, 23 

Pâinea noastră cea spre ființă, dă-ne-o nouă as- 
tăzi — Matei 6, 11 

Până când vă voi suferi pe voi? — Matei 17, 17 

„Pământul lui Zabulon și pământul lui Neftali 
spre mare, dincolo de Iordan, Galileea nea- 
murilor” (Isaia 8, 23) — Matei 4, 15 

Pământul s-a cutremurat și pietrele s-au despicat - 
Matei 27, 51 

Pământului Sodomei îi va fi mai ușor în ziua 
judecății decât ție [Capernaume] — Matei 11, 24 

Părinte avem pe Avraam, căci vă spun că 
Dumnezeu poate și din pietrele acestea să 
ridice fii lui Avraam — Matei 3, 9 

Părintele Meu, de este cu putință, treacă de la 
Mine paharul acesta! Însă, nu precum voiesc 
Eu, ci precum Tu voiești — Matei 26, 39 

Pe această piatră voi zidi Biserica Mea și 
porțile iadului nu o vor birui - Matei 16, 18 

Pe acești răi, cu rău îi va pierde, iar via o va da 
altor lucrători, care vor da roadele la timpul 
lor — Matei 21, 41 

Pe alţii i-a mântuit, iar pe Sine nu poate să Se 
mântuiască! Dacă este regele lui Israil, să 
Se coboare acum de pe Cruce și vom crede 
în El - Matei 27, 42 

Pe cine voiţi să vi-l eliberez, pe Baraba sau pe 
lisus, care se zice Hristos? — Matei 27, 17 

Pe lisus L-a biciuit și L-a dat să fie răstignit — 
Matei 27, 26 

Pe Ilie îl strigă Acesta — Matei 27, 47 

Pe săraci totdeauna îi aveți cu voi, dar pe Mine 
nu Mă aveți totdeauna - Matei 26, 11 

Pe sluga netrebnică aruncaţi-o întru întune- 
ricul cel mai din afară - Matei 25, 30 

Pentru aceea va lăsa omul pe tatăl său și pe 
mama sa și se va lipi de femeia sa și vor fi 
amândoi un trup — Matei 19, 5 

Pentru că ce-i va folosi omului, dacă va câștiga 
lumea întreagă, iar sufletul său îl va 
pierde? Sau, ce va da omul în schimb 
pentru sufletul său? — Matei 16, 26 

Pentru că vouă vi s-a dat să cunoașteți tainele 
Împărăției Cerurilor, pe când acestora nu 
li s-a dat — Matei 13, 11 

Pentru ce cugetaţi rele în inimile voastre? — 
Matei 9, 4 

Pentru ce, dar, zic cărturarii că trebuie să vină 
mai întâi Ilie? - Matei 17, 10 

Pentru ce faceți supărare femeii? Căci lucru 
bun a făcut ea față de Mine — Matei 26, 10 

Pentru ce mănâncă Învățătorul vostru cu 
vameșii și cu păcătoșii? — Matei 9, 11 

Pentru ce, noi și fariseii postim mult, iar 
ucenicii Tăi nu postesc? - Matei 9, 14 

Pentru ce, ucenicii Tăi calcă datina bătrânilor? 
Căci nu-și spală mâinile, când mănâncă 
pâine — Matei 15, 2 

Pentru ce, dar, Moise a poruncit să-i dea [femeii] 
carte de despărţire și să o lase? — Matei 19, 7 

Pentru învârtoșarea inimii voastre, v-a dat voie 
Moise să lăsaţi pe femeile voastre, dar din 
început nu a fost așa — Matei 19, 8 

Pentru orice cuvânt deșert, pe care-l vor rosti, 
oamenii vor da socoteală în ziua judecății — 
Matei 12, 36 

Pentru puțina voastră credinţă. Căci adevărat 
grăiesc vouă: Dacă veți avea credinţă în voi 
cât un grăunte de muștar, veți zice munte- 
lui acestuia: Mută-te de aici dincolo, și se 
va muta; și nimic nu va fi vouă cu neputinţă — 
Matei 17, 20 

Peste două zile va fi Paștile și Fiul Omului va 
fi dat să fie răstignit — Matei 26, 2 

Petru, coborându-se din corabie, a mers pe apă 
şi a venit către lisus - Matei 14, 29 

Petru, luându-L la o parte, a început să-L doje- 
nească, zicându-l: Fie-Ți milă de Tine, să nu 
i se întâmple Ție aceasta — Matei 16, 22 


ÎNTREBUINȚATE DESEORI 


„Piatra pe care au nesocotit-o ziditorii, aceasta a 
ajuns să fie în capul unghiului. De la Domnul 
a fost aceasta și este lucru minunat în ochii 
noștri” (Psalm 117, 22-23) — Matei 21, 42 

Piei, satano, căci scris este: „Domnului Dumne- 
zeului tău să te închini și Lui singur să-l 
slujești“” (Deuteronom 6, 13) — Matei 4, 10 

Pietrele s-au despicat — Matei 27, 51 

Plătește-mi ce ești dator — Matei 18, 28 

Pliviţi întâi neghina și legaţi-o în snopi ca s-o 
ardem, iar grâul adunaţi-l în jitnița mea - 
Matei 13, 30 

Pocăiţi-vă, căci s-a apropiat Împărăţia Cerurilor - 
Matei 3, 2; 4, 17 

„Poporul acesta Mă cinstește cu buzele, dar 
inima lor este departe de Mine și zadarnic 
Mă cinstesc ei, învățând învățături ce sunt 
porunci ale oamenilor” (Isaia 29, 13) — 
Matei 15, 8-9 

Porţile iadului nu o vor birui — Matei 16, 18 

Poruncește ca mormântul să fie păzit până a 
treia zi, ca nu cumva, ucenicii Lui să vină 
și să-L fure și să spună poporului: S-a 
sculat din morți. Și va fi rătăcirea de pe 
urmă mai rea decât cea dintâi — Matei 27, 64 

Poruncind să se așeze mulțimile pe iarbă și 
luând cele cinci pâini și cei doi pești și 
privind la Cer, a binecuvântat și, frângând, 
a dat ucenicilor pâinile, iar ucenicii mulţi- 
milor — Matei 14, 19 

Pot, oare, fiii nunţii să fie triști, câtă vreme mirele 
este cu ei? Dar, vor veni zile când mirele va 
fi luat de la ei și atunci vor posti — Matei 9, 15 

Precum a fost lona în pântecele chitului trei 
zile și trei nopți, așa va fi și Fiul Omului în 
inima pământului, trei zile și trei nopți — 
Matei 12, 40 

Precum a fost în zilele lui Noe, așa va fi Ve- 
nirea Fiului Omului — Matei 24, 37 

Precum fulgerul iese de la răsărit și se arată 
până la apus, așa va fi și Venirea Fiului 
Omului — Matei 24, 27 

Prietene, cum ai intrat aici fără haină de nuntă? — 
Matei 22, 12 

Prietene, nu-ţi fac nedreptate — Maltei 20, 13 

Prietene, pentru ce ai venit? — Matei 26, 50 

Privegheaţi, deci, că nu știți în care zi vine 
Domnul vostru — Matei 24, 42 

Privegheaţi și vă rugați, ca să nu intrați în 
ispită. Căci duhul este osârduitor, dar tru- 
pul este neputincios — Matei 26, 41 

Privegheaţi, că nu știți ziua, nici ceasul când 
vine Fiul Omului — Matei 25, 13 

Priviţi la păsările cerului, că nu seamănă, nici nu 
seceră, nici nu adună în jitnițe și Tatăl vostru 
Cel Ceresc le hrănește. Oare, nu sunteți voi 
cu mult mai presus decât ele? — Matei 6, 26 

Proorocește-ne, Hristoase, cine este cel ce Te-a 
lovit - Matei 26, 68 

Propovăduind Evanghelia Împărăției și tămă- 
duind toată boala și toată neputinţa în 
popor — Matei 4, 23 

Propovăduind Evanghelia Împărăției și vin- 
decând toată boala și toată neputinţa în 
popor — Matei 9, 35 

Pui de vipere, cine v-a arătat să fugiţi de mânia 
ce va să fie? — Matei 3, 7 

Pui de vipere, cum puteți să grăiți cele bune, o 
dată ce sunteți răi? Căci din prisosul inimii 
grăiește gura — Matei 12, 34 

Pun vin nou în burdufuri noi și amândouă se 
păstrează împreună — Matei 9, 17 

Puteţi, oare, să beţi paharul pe care-l voi bea 
Eu și cu botezul cu care Eu Mă botez să vă 
botezați? — Matei 20, 22 

Puțin credinciosule, pentru ce te-ai îndoit? — 
Matei 14, 31 


R 


Rămâneți aici şi privegheați împreună cu 
Mine — Matei 26, 38 

Regii pământului de la cine iau dări sau bir? - 
Matei 17, 25 

Regina de la miazăzi se va scula la judecată cu 
neamul acesta și-l va osândi, căci a venit 
de la marginile pământului, ca să asculte 
înțelepciunea lui Solomon și iată, aici este 
mai mult decât Solomon — Matei 12, 42 

Rugaţi, deci, pe Domnul secerișului, ca să scoată 
lucrători la secerișul Său — Matei 9, 38 

Rugaţi-vă ca să nu fie fuga voastră iarna, nici 
sâmbăta — Matei 24, 20 


S 


S-a apropiat de Elo femeie, având un alabastru 
cu mir de mare preț, și l-a turnat pe capul 
Lui, pe când ședea la masă — Matei 26, 7 

S-a apropiat Împărăția Cerurilor - Matei 10, 7 

S-a atins de mâna ei și au lăsat-o frigurile și 
s-a sculat și Îi slujea Lui — Matei 8, 15 

S-a făcut cutremur mare, că Îngerul Domnului, 
coborând din Cer și venind, a prăvălit 
piatra și ședea deasupra ei — Matei 28, 2 

S-a încrezut în Dumnezeu: Să-L scape acum, 
dacă-L vrea pe EI! Căci a zis: Sunt Fiul lui 
Dumnezeu - Matei 27, 43 

S-a schimbat la faţă, înaintea lor și a strălucit 
faţa Lui ca soarele, iar veșmintele Lui s-au 
făcut albe ca lumina — Matei 17, 2 

S-a sculat din morţi. Și va fi rătăcirea de pe 
urmă mai rea decât cea dintâi — Matei 27, 64 

S-a suit în munte, ca să Se roage singur — 
Matei 14, 23 

Sângele Lui asupra noastră și asupra copiilor 
noștri! - Matei 27, 25 

Sau, ce va da omul în schimb, pentru sufletul 
său? — Matei 16, 26 

Sau, cine este omul acela între voi care, de va 
cere fiul său pâine, oare el îi va da piatră? - 
Matei 7, 9 

Sau, de-i va cere pește, oare el îi va da șarpe? — 
Matei 7, 10 

Sau ochiul tău este rău, pentru că eu sunt bun? — 
Matei 20, 15 

Să fie răstignit! - Matei 27, 22 

Să iubești pe aproapele tău ca pe tine însuţi — 
Matei 22, 39 

„Să iubești pe aproapele tău și să urăști pe 
vrăjmașul tău” (Levitic 19, 17-18) Matei 5, 43 

Să iubești pe Domnul Dumnezeul tău, cu toată 
inima ta, cu tot sufletul tău și cu tot cugetul 
tău — Matei 22, 37 

Să nu aveți nici aur, nici argințţi, nici bani în 
cingătorile voastre — Matei 10, 9 

„Să nu ispitești pe Domnul Dumnezeul tău” 
(Deuteronom 6, 16) — Matei 4, 7 

„Să nu juri strâmb, ci să ţii înaintea Domnului 
jurămintele tale” (leșire 20, 7) — Matei 5, 33 

„Să nu săvârșești adulter” (leșire 20, 14) — 
Matei 5, 27 

Să nu socotiți că am venit să stric Legea sau 
Proorocii; n-am venit să stric, ci să împlinesc — 
Matei 5, 17 

„Să nu ucizi” (leșire 20, 13) — Matei 5, 21 

Să nu vă jurați nicidecum: nici pe Cer, fiindcă 

este tronul lui Dumnezeu, nici pe pământ, 
fiindcă este așternut al picioarelor Lui, nici 
e lerusalim, fiindcă este cetate a marelui 
mpărat, nici pe capul tău să nu te juri, 
fiindcă nu poți să faci un fir de păr alb sau 
negru — Matei 5, 34-36 


Sămânţa cea bună sunt fiii Împărăției — 


Matei 13, 38 

Scoală-te, ia Pruncul și pe mama Lui și fugi în 


Egipt și stai acolo până ce-ţi voi spune, 
fiindcă Irod are să caute Pruncul ca să-L 
ucidă — Matei 2, 13 


Scoală-te, ia Pruncul și pe mama Lui și mergi 


în pământul lui Israil, căci au murit cei ce 
căutau să ia sufletul Pruncului — Matei 2, 20 


Scoală-te, ia-ți patul și mergi la casa ta - Matei 9, 6 
Scuipând asupra Lui, au luat trestia și-L băteau 


peste cap — Matei 27, 30 


Sculați-vă să mergem, iată s-a apropiat cel ce 


M-a vândut — Matei 26, 46 


Sculaţi-vă și nu vă temeți — Matei 17, 7 
Se cuvine să dăm dajdie Cezarului, sau nu? — 


Matei 22, 17 


Se cuvine, oare, omului să-și lase femeia sa, 


pentru orice pricină? — Matei 19, 3 


Se fac cele de pe urmă ale omului aceluia mai 


rele decât cele dintâi — Matei 12, 45 


Se sminteau întru El — Matei 13, 57 
Se va propovădui această Evanghelie a Împă- 


răției în toată lumea, spre mărturie la toate 
neamurile; și atunci va veni sfârșitul — 
Matei 24, 14 


Se va ridica neam peste neam și împărăție 


peste împărăție și va fi foamete și ciumă și 
cutremure pe alocuri — Matei 24, 7 


Se vor aduna înaintea Lui toate neamurile și-i 


va despărţi pe unii de alţii, precum desparte 
păstorul oile de capre — Matei 25, 32 
Secerătorii sunt Îngerii — Matei 13, 39 
Secerișul e mult, dar lucrătorii sunt puțini — 
Matei 9, 37 
Secerișul este sfârșitul lumii — Matei 13, 39 
Slobozește-o, că strigă în urma noastră — Matei 15, 23 
Slugă vicleană și leneșă, știai că secer de unde 
n-am semănat și adun de unde n-am împrăș- 
tiat? Se cuvenea, deci, ca tu să pui banii mei 
la zarafi, și eu, venind, aș fi luat ce este al 
meu, cu dobândă — Matei 25, 26-27 


Slugă vicleană, toată datoria aceea ţi-am ier- 


tat-o, fiindcă m-ai rugat - Matei 18, 32-33 


Sminteală Îmi eşti; că nu cugeţi cele ale lui 


Dumnezeu, ci cele ale oamenilor Matei 16, 23 
Soarele se va întuneca — Matei 24, 29 
Spune nouă când vor fi acestea și care este sem- 
nul Venirii Tale și al sfârșitului veacului? — 
Matei 24, 3 
Spuneţi că ucenicii Lui, venind noaptea, L-au 
furat, pe când noi dormeam — Matei 28, 13 
„Spuneţi fiicei Sionului: lată, Împăratul tău vine 
la tine blând și șezând pe asină, pe mânz, 
fiul celei de sub jug” (Isaia 62, 11) Matei 21, 5 

Spuneţi ucenicilor Lui că S-a sculat din morţi și 
iată, va merge înaintea voastră, în Galileea — 
Matei 28, 7 

Stelele vor cădea din cer și Puterile Cerurilor 
se vor zgudui — Matei 24, 29 

Strâmtă este poarta și îngustă este calea care 
duce la viaţă și puțini sunt care o află — 
Matei 7, 14 

Străin am fost și M-aţi primit — Matei 25, 35 

Sunt fameni care s-au născut așa din pântecele 
mamei lor; sunt fameni pe care oamenii 
i-au făcut fameni și sunt fameni care s-au 
făcut fameni pe ei înșiși, pentru Împărăția 
Cerurilor - Matei 19, 12 

Sunt unii din cei ce stau aici care nu vor gusta 
moartea, până ce nu vor vedea pe Fiul Omului, 
venind în Împărăţia Sa — Matei 16, 28 


Ș 


Li 


Șapte [pâini] și puţini peștișori — Matei 15, 34 

Șerpi, pui de vipere, cum veţi scăpa de osânda 
gheenei? — Matei 23, 33 

Și acesta era cu lisus Nazarineanul — Matei 26, 71 

„Și au luat cei treizeci de arginţi, preţul Celui 
prețuit, pe care L-au prețuit fiii lui Israil, și i-au 
dat pe Țarina Olarului după cum mi-a spus 
mie Domnul” (Ieremia 32, 9) — Matei 27, 9-10 

Și au scuipatîn obrazul Lui, bătându-L cu pumnii, 
iar unii Îi dădeau palme — Matei 26, 67 

Și căderea ei a fost mare — Matei 7, 27 

Și dacă voiţi să înțelegeţi, el este Ilie, cel ce va 
să vină — Matei 11, 14 

Și de ar fi să mor împreună cu Tine, nu mă voi 
lepăda de Tine — Matei 26, 35 

Și ei s-au întristat foarte! — Matei 17, 23 

Și el, aruncând arginţii în templu, a plecat și, 
ducându-se, s-a spânzurat — Matei 27, 5 

Și erau acolo multe femei, privind de departe — 
Matei 27, 55 

Și ieșind din morminte, după Învierea Lui, au 
intrat în cetatea sfântă și s-au arătat mul- 
tora — Matei 27, 53 

Și îndată s-a curățit lepra lui — Matei 8, 3 

Și l-am dus la ucenicii Tăi și n-au putut să-l 
vindece —- Matei 17, 16 

Și ne iartă nouă greșealele noastre, precum și 
noi iertăm greșiților noștri — Matei 6, 12 

Și nu ne duce pe noi în ispită, ci ne izbăvește 
de cel rău — Matei 6, 13 

Și Petru, ieșind afară, a plâns cu amar Matei 26, 75 

Și s-a însănătoșit sluga lui în ceasul acela — 
Matei 8, 13 

Și s-a răspândit cuvântul acesta între ludei, 
până în ziua de azi — Matei 28, 15 

Și s-a tămăduit femeia din ceasul acela — Matei 9, 22 

Și s-a tămăduit fiica ei în ceasul acela — Matei 15, 28 

Și surorile [verișoarele] Lui, au, nu sunt toate 
la noi? — Matei 13, 56 

Și tu erai cu lisus Galileianul — Matei 26, 69 

„Și tu, Betleeme, pământul lui luda, nu ești 
nicidecum cel mai mic între căpeteniile lui 
luda, căci din tine va ieși Conducătorul care 
va paşte pe poporul Meu Israil” (Miheia 5, 1; 
Facere 49, 10) — Matei 2, 6 

Și tu, Capernaume: N-ai fost înălțat până la 
cer? Până la iad te vei cobori — Matei 11, 23 

Și va fi rătăcirea de pe urmă mai rea decât cea 
dintâi — Matei 27, 64 

Și va pune oile de-a dreapta Sa, iar caprele de-a 
stânga — Maltei 25, 33 

Știe, doar, Tatăl vostru Cel Ceresc că aveți 
nevoie de ele — Matei 6, 32 

Știe Tatăl vostru de cele ce aveți trebuință, mai 
înainte ca să cereți voi de la El - Matei 6, 8 

Știi că fariseii, auzind cuvântul, s-au scanda- 
lizat? — Matei 15, 12 

Știți că ocârmuitorii neamurilor domnesc peste 
ele și cei mari le stăpânesc — Matei 20, 25 


T 


Tată al vostru să nu numiţi pe pământ, că Tatăl 
vostru Unul este, Cel din Ceruri — Matei 23, 9 

Tatăl nostru, Care ești în Ceruri, sfințească-se 
numele Tău — Matei 6, 9 

Tatăl tău, Care vede în ascuns, îți va răsplăti 
ție — Matei 6, 17-15 

Tămăduiţi pe cei neputincioși, înviați pe cei 
morţi, curățiţi pe cei leproși, pe demoni 
scoateţi-i; în dar aţi luat, în dar să dați — 
Matei 10, 8 

Te jur pe Dumnezeul cel viu, să ne spui nouă 
de ești Tu Hristosul, Fiul lui Dumnezeu -— 
Matei 26, 63 . 

Te slăvesc pe Tine, Părinte, Doamne al Cerului 
și al pământului, căci ai ascuns acestea de 
cei înţelepţi și pricepuţi și le-ai descoperit 
pruncilor — Matei 11, 25 

Temeţi-vă mai curând de acela care poate și 
sufletul și trupul să le piardă în gheena - 
Matei 10, 28 

Timpul Meu este aproape; la tine vreau să fac 
Paștile, cu ucenicii Mei — Matei 26, 18 

Tirului și Sidonului le va fi mai ușor în ziua 
judecății, decât vouă [Horazine și Betsaido] — 
Matei 11, 22 

Toată turma s-a aruncat de pe țărm în mare și 
a pierit în apă — Matei 8, 32 

Toate acestea le-a vorbit lisus mulțimilor în 
pilde, și fără pildă nu le grăia nimic — 
Matei 13, 34 

Toate acestea le-am păzit din copilăria mea. 
Ce-mi mai lipsește? — Matei 19, 20 

Toate câte vă vor zice vouă, faceți-le și păziți-le; 
dar, după faptele lor nu faceți, că ei zic, dar 
nu fac — Matei 23, 3 

Toate câte veți cere, rugându-vă cu credință, 
veți primi — Matei 21, 22 

Toate faptele lor le fac ca să fie priviți de 
oameni; căci își lățesc filacteriile și își 
măresc ciucurii de pe poale — Matei 23, 5 

Toate Mi-au fost date de către Tatăl Meu și 
nimeni nu cunoaște pe Fiul, decât numai 
Tatăl, nici pe Tatăl nu-L cunoaște nimeni, 
decât numai Fiul și cel căruia va voi Fiul 
să-i descopere — Matei 11, 27 

Tot așa și Tatăl Meu cel Ceresc vă va face vouă, 
dacă nu veţi ierta — fiecare fratelui său — 
din inimile voastre — Matei 18, 35 

Tot nu înțelegeți, nici nu vă aduceți aminte de 
cele cinci pâini, la cei cinci mii de oameni 
şi câte coșuri ați luat? — Matei 16, 9 

Toţi cei ce scot sabia, de sabie vor pieri — 
Matei 26, 52 

Toţi îl socotesc pe loan de Prooroc - Matei 21, 26 

Toţi Proorocii și Legea au proorocit până la 
loan — Matei 11, 13 

„Trestie strivită nu va frânge și feștilă fumegân- 
dă nu va stinge, până ce nu va scoate, spre 
biruinţă, judecata” (Isaia 42, 3) — Matei 12, 20 

Trimite-va Fiul Omului pe Îngerii Săi, vor 
culege din împărăţia Lui toate smintelile 
și pe cei ce fac fărădelegea, și-i vor arunca 
pe ei în cuptorul cu foc — Matei 13, 41-42 

Tu ai zis — Matei 26, 25; 26, 64; 27, 11 

Tu ești Cel Ce vine, sau să așteptăm pe altul? — 
Matei 11, 3 

Tu ești Hristosul, Fiul lui Dumnezeu Celui viu — 
Matei 16, 16 

Tu ești regele iudeilor? — Matei 27, 11 

Tu, însă, când faci milostenie, să nu știe stânga 
ta ce face dreapta ta, ca milostenia ta să fie 

într-ascuns și Tatăl tău, Care vede în as- 
cuns, îţi va răsplăti ție — Matei 6, 3-4 

Tu, însă, când postești, unge capul tău și faţa ta 
o spală, ca să nu te arăţi oamenilor că pos- 
tești, ci Tatălui tău Care este în ascuns — 
Matei 6, 17-18 

Tu, însă, când te rogi, intră în cămara ta și, 
închizând ușa, roagă-te Tatălui tău, Care 
este în ascuns; și Tatăl tău, Care este în 
ascuns, îți va răsplăti ţie — Matei 6, 6 

Tu zici — Matei 27, 11 

Tu, Cel Ce dărâmi templul și în trei zile îl 
zidești, mântuiește-Te pe Tine Însuţi! - 
Matei 27, 40 


T 


7 


Țarina este lumea — Matei 13, 38 
Țarina Olarului — Matei 27, 7 
Țarina Sângelui — Matei 27, 8 


U 


Ucenicii au căzut cu faţa la pământ și s-au 
spăimântat foarte — Matei 17, 6 

Un bogat cu greu va intra în Împărăția Ceruri- 
lor — Matei 19, 23 

Un nor luminos i-a umbrit pe ei și iată, glas 
din nor, zicând: Acesta este Fiul Meu Cel 
iubit, în Care am binevoit; pe Acesta ascul- 
taţi-L - Matei 17, 5 

Un om vrăjmaș a făcut aceasta — Matei 13, 28 

Unde este comoara ta, acolo va fi și inima ta — 
Matei 6, 21 

Unde este regele ludeilor, Cel ce S-a născut? 
Căci am văzut la Răsărit steaua Lui și am 
venit să ne închinăm Lui — Matei 2, 2 

Unde sunt doi sau trei, adunaţi în numele 
Meu, acolo sunt și Eu în mijlocul lor — 
Matei 18, 20 

Unde va fi stârvul, acolo se vor aduna vulturii — 
Matei 24, 28 

Unde voiești să-Ți pregătim să mănânci 
Paștile? — Matei 26, 17 

Unele seminţe au căzut lângă drum și au venit 
păsările și le-au mâncat — Matei 13, 4 

Unul este Învățătorul vostru: Hristos, iar voi, 
toți sunteți frați - Matei 23, 8 

Urâciunea pustiirii — Matei 24, 15 

V 


Va da frate pe frate la moarte și tată pe fiu și se 
vor scula copiii împotriva părinților și-i vor 
ucide — Matei 10, 21 

Va fi atunci strâmtorare mare, cum n-a fost de 
la începutul lumii până acum și nici nu va 
mai fi — Matei 24, 21 

Va trimite pe Îngerii Săi, cu sunet mare de 
trâmbiţă și vor aduna pe cei aleși ai Lui din 
cele patru vânturi, de la marginile cerurilor 
până la celelalte margini — Matei 24, 31 

Vai, de cele însărcinate și de cele ce vor alăpta 
în zilele acelea! — Matei 24, 19 

Vai, lumii, din pricina smintelilor! Că smintelile 
trebuie să vină, dar vai, omului aceluia prin 
care vine sminteala — Matei 18, 7 

Vai, omului aceluia prin care vine sminteala — 
Matei 18, 7 

Vai, ție, Horazine, vai, ție, Betsaida, că dacă în 
Tir și în Sidon s-ar fi făcut minunile ce s-au 
făcut în voi, de mult, în sac și în cenușă, 
s-ar fi pocăit — Matei 11, 21 

Vai, vouă, călăuze oarbe, care ziceți: Cel ce se 
va jura pe templu, nu este cu nimic legat, 
dar cel ce se va jura pe aurul templului, este 
legat — Matei 23, 16 

Vai, vouă, cărturarilor și fariseilor fățarnici! Că 
dați zeciuială din izmă, din mărar și din 
chimen, dar aţi lăsat părțile mai grele ale 
Legii: judecata, mila și credința; pe acestea 
trebuia să le faceţi și pe acelea să nu le 
lăsaţi — Matei 23, 23 

Vai, vouă, cărturarilor și fariseilor fățarnici! Că 
închideți Împărăția Cerurilor înaintea oa- 
menilor; că voi nu intrați și nici pe cei ce 
vor să intre nu-i lăsați — Matei 23, 13 

Vai, vouă, cărturarilor și fariseilor fățarnici! Că 
înconjurați marea și uscatul ca să faceţi un 
ucenic; și dacă l-aţi făcut, îl faceţi fiu al 
gheenei și îndoit decât voi — Matei 23, 15 

Vai, vouă, cărturarilor și fariseilor fățarnici! Că 
mâncaţi casele văduvelor și cu fățărnicie 
vă rugați îndelung; pentru aceasta, mai 
multă osândă veţi lua — Matei 23, 14 

Vai vouă, cărturarilor și fariseilor fățarnici! Că 
semănați cu mormintele cele văruite, care 
pe din afară se arată frumoase, înlăuntru 
însă sunt pline de oase de morți și de toată 
necurăția — Matei 23, 27 

Vai, vouă, cărturarilor și fariseilor fățarnici! Că 

voi curățiți partea din afară a paharului și 
a blidului, iar înăuntru sunt pline de răpire 
și de lăcomie — Matei 23, 25 

Vai vouă, cărturarilor și fariseilor făţarnici! Că 
zidiți mormintele Proorocilor și împodobiţi 
pe ale drepţilor - Matei 23, 29 

Vai, însă, acelui om prin care Fiul Omului se 
vinde! Bine era de omul acela, dacă nu se 
năștea — Matei 26, 24 

V-am cântat de jale și nu v-aţi tânguit- Matei 11, 17 

V-am cântat din fluier și n-aţi jucat - Matei 11, 17 

Vă rătăciți, neștiind Scripturile, nici puterea 
lui Dumnezeu — Matei 22, 29 

Vă spun că pentru orice cuvânt deșert, pe care-l 
vor rosti, oamenii vor da socoteală în ziua 
judecății — Matei 12, 36 

Văzând [muţimile], nu văd și, auzind, nu aud, 
nici nu înțeleg — Matei 13, 13 

Văzând mulțimile, 1 s-a făcut milă de ele, că 
erau necăjite și rătăcite ca niște oi care n-au 
păstor — Matei 9, 36 

Văzându-L umblând pe mare, ucenicii s-au 
înspăimântat, zicând că e nălucă și, de frică, 
au strigat - Matei 14, 26 

Văzându-L, ] s-au închinat, ei, care se îndoiseră — 
Matei 28, 17 

Vedeţi, să nu disprețuiţi pe vreunul din aceștia 
mici, că zic vouă: Că Îngerii lor, în Ceruri, 
pururea văd fața Tatălui Meu, Care este în 
Ceruri — Matei 18, 10 

Vedeţi să nu vă amăgească cineva — Matei 24, 4 

Vedeţi, nimeni să nu știe — Matei 9, 30 

Venind ucenicii la El, L-au deșteptat, zicând: 
Doamne, mântuiește-ne, că pierim — 
Matei 8, 25 

Venind, îl voi vindeca — Matei 8, 7 

Veniţi după Mine și vă voi face pescari de 
oameni — Matei 4, 19 

Veniţi la Mine toți cei osteniți și împovărați și 
Eu vă voi odihni pe voi — Matei 11, 28 

Veniţi, binecuvântații Tatălui Meu, moșteniți 
Împărăția cea pregătită vouă de la înteme- 
ierea lumii — Matei 25, 34 

Veţi auzi de războaie și de zvonuri de războaie; 
luați seama să nu vă speriați, căci trebuie 
să fie toate, dar încă nu este sfârșitul — 
Matei 24, 6 

Veţi fi urâţi de toţi pentru numele Meu -— 
Matei 10, 22 

Veţi găsi odihnă sufletelor voastre — Matei 11, 29 

Vie Împărăția Ta; facă-se voia Ta, precum în 
Cer şi pe pământ — Matei 6, 10 

Vino după Mine — Matei 9, 9 

Vino după Mine și lasă morții să-și îngroape 
morții lor — Matei 8, 22 

Vino, și vine — Matei 8, 9 

Voi [fariseilor] însă spuneți: Cel care va zice 
tatălui său sau mamei sale: Cu ce te-aș fi 
putut ajuta este dăruit lui Dumnezeu, acela 
nu va cinsti pe tatăl său sau pe mama sa; și 
ați desființat cuvântul lui Dumnezeu, 
pentru datina voastră — Matei 15, 5-6 

Voi sunteți lumina lumii; nu poate o cetate 
aflată pe vârf de munte să se ascundă — 
Matei 5, 14 

Voi sunteți sarea pământului; dacă sarea se va 
strica, cu ce se va săra? De nimic nu mai e 
bună, decât să fie aruncată afară și călcată 
în picioare de oameni — Matei 5, 13 

Voi, toți sunteți frați — Matei 23, 8 

Voi, toți vă veți sminti întru Mine în noaptea 
aceasta, căci scris este: „Bate-voi păstorul 
și se vorrisipi oile turmei” (Zaharia 13, 7) 
Matei 26, 31 

Voiesc să dau acestuia de pe urmă ca și ție — 
Matei 20, 14 


Voiesc, curățește-te. Și îndată s-a curățit lepra 
lui — Matei 8, 3 

Voiești, deci, să ne ducem și s-o plivim? - 
Matei 13, 28 

Vrăjmașul a semănat neghină printre grâu și 
s-a dus — Matei 13, 25 

Vrednic este lucrătorul de hrana sa — Matei 10, 10 

Vulpile au vizuini și păsările cerului cuiburi; 
Fiul Omului însă nu are unde să-Și plece 
capul — Matei 8, 20 

Zi ca să șadă acești doi fii ai mei, unul de-a 
dreapta și altul de-a stânga Ta, întru Împă- 
răția Ta — Matei 20, 21 

Ziceţi, iar [voi cărturarilor și fariseilor]: Cel ce 
se va jura pe altar cu nimic nu este legat, 
dar cel ce se va jura pe darul ce este deasu- 
pra altarului, este legat — Matei 23, 18 

„Zis-a Domnul Domnului meu: Șezi de-a dreapta 
Mea, până ce voi pune pe vrăjmașii Tăi 
așternut picioarelor Tale” (Psalm 109, 1) — 
Matei 22, 44 


COLECȚIA TÂLCUIRI LA SFÂNTA SCRIPTURĂ 


U, FRATE, FĂ CEEA CE-ȚI SPUN. AJUTĂ-TE CU 

CITIREA CĂRŢILOR FOLOSITOARE DE SUFLET 
ȘI FĂRĂ SĂ IEI SEAMA, VEI VEDEA O SCHIMBARE 
ÎN SUFLETUL TĂU. AGONISEȘTE-ȚI ASTFEL DE 
CĂRŢI FOLOSITOARE, MAI ALES CELE SCRISE DE 
OAMENII VIRTUOȘI CUM SUNT: MĂRTURI- 
SIREA ORTODOXĂ, TÂLCUIRILE CELOR PATRU 
EVANGHELII, A EPISTOLELOR LUI PAVEL ȘI A 
EPISTOLELOR SOBORNICEȘTI DE TEOFILACT 
AL BULGARIEI ȘI ALTELE, DIN CARE POȚI ÎNȚELEGE 
TAINELE CREDINȚEI NOASTRE, CELE DE CARE 
ARE NEVOIE FIECARE CREȘTIN, VIRTUŢILE 
CARE ÎL APROPIE PE OM DE DUMNEZEU, 
RELELE CARE ÎL ÎNVRĂJBESC CU EL ȘI MULTE 
ALTELE ÎN LEGĂTURĂ CU MÂNTUIREA TA. 

